
САДРЖАЈ КЊИГЕ ДВАДЕСЕТ ЧЕТВРТЕ 
ЈАНУАР, ФЕБРУАР, МАРТ, АПРИЛ, МАЈ И ЈУН 1910. 


СВЕСКА ПРВА. 


куп У СветигоРИ. Приповетка од Петра Кочића 

НАШ УЧИТЕЉ ЧЕТВРТОГ РАЗРЕДА. Приповетка, |, од 
Вељка Петровића 5: 

Ре Рго па, 1, од Оскара Вајлда . : 

ПРЕДПРАЗНИЧКО ВЕЧЕ. Песма од Алексе Иантана 

ПРЕЛАЗНО ПОКОЛЕЊЕ. Песма од Милана Ракића 

„Молитва животу. Песма од Лу Саломе. 

Болу. Песма од Лу Саломе. 

"ТЕОРИЈА „РЕДА-ПО-РЕД“, [, од БоБааНа Пашовића“ 

Ниче, и ПЕСМА ЖИВОТУ, И Болу, од Др. Пана 
Ћурчина 

ЕНГЛЕСКО · НЕМАЧКО | СУПАРНИШТВО, О каје од Ба 
Пинона 


Позоришни ПРЕГЛЕД: 
Француске вечери, од Провизорног 
Политички ПРЕГЛЕД: 
Три балканска зајма, од Иностраног 
ОЦЕНЕ и ПРИКАЗИ: 
Пауци, од Ива Ћипика, од Др. Јована Скерлића 
Моје успомене (1867—1881), од Тодора Сте- 
фановића Виловског, од Др. Јована Скерлића 
1% 


Страна 


1 

6 
16 
25 
29 
31 
32 
33 
39 


44 


26 


62 


66 


66 





ка РА РА РУМЕ + 


ЈУ 


БЕЛЕШКЕ: 

Књижевност: Грађа за српске народне обичаје. 
— Тајне живота. — Сатир М. А. Рељко- 
вића. — Српски листови и часописи. —— Мале 
Приповиести Јосипа Козарца. — Београдски 
стил. — Оригинал Теофрона. — Српско жи- 
тије литовских мученика. — О српским на- 
сељеницима у Русији. — Дела Марина С. 
Дринова. — Отомански Парламенат и по- 
ложај у Маћедонији. — Историја старог бу- 
гарског права. — Меримеове књижевне ми- 
стификације. — Писмо с Истока. — Поли- 
тички живот у Два Света. ЗА 5 

Друштва и Установе: Српске књижнице у Но- 
вом Саду. 


СВЕСКА ДРУГА, 


Наш УЧИТЕЉ ЧЕТВРТОГ РАЗРЕДА. Приповетка, И, од 
| Вељка Петровића ИМ 
МорРЕЛА. Приповетка од Едгара пе“ А а 
Ре Ргојпа:5, [, од Оскара Вајлда ео 
ХОЋУ НЕЋУ. Песма од Милорада М. Пе она 5 
Младост пРОЛАЗИ. Песма од Милорада М. Петровића 
Црна Лаута. Песма од Отоа Јулијуса Бираума 
ПРВЕ СРПСКЕ ПОЗОРИШНЕ ПРЕДСТАВЕ, од Др. Јована 
Скерлића ; 
„ЈАЗАВАЦ ПРЕД СУДОМ“ У Ва од та Вилин 
Ћоровића пауза НА ан  ННЦИНЕ 
ТЕОРИЈА „РЕДА ПО-РЕД“, [, од Богдана Поповића . 
Књижевни ПРЕГЛЕД: | 
Повјест талијанске књижевности, од Др. В. Ло- 
зовине, од Хенрика Барића 
Позоришни ПРЕГЛЕД: 
Гостовање госпођице Михичићеве, од Прови- 
зорног 


ја 
4 
2 


8! 
89 
96. 
105. 
106 _ 
107' 


108. 
118. 
124 
137 


142: 





НАУЧНИ ПРЕГЛЕД: 
Једна шведска књига о Србији и Балкану, од 
Др. Алфреда Јонсена . .., 
Политички ПРЕГЛЕД: 
Нешто српске статистике. — Црна Гора, од 
Иностраног 
ОЦЕНЕ и Прикази: 
Двије три о хрватском књижевном језику, 


од Мвана Милчетића, од Др. Александра 
Белића јр ЈУ 


Нови основи науке о словенској старини, од 
А Пајкера, од Др. Тихомира Ђорђевића 
БЕЛЕШКЕ: 
Књижевност: „Омањи списи Луке Зиме“. — 
„Кратак преглед историје грчкога и латин- 


скога језика“. — Како је Иво Ћипико по- 
чео писати ни. 


СВЕСКА ТЕЕЋА. 


НАШ УЧИТЕЉ ЧЕТВРТОГ РАЗРЕДА. Приповетка. (Крај), 
од Вељка Петровића. 

Ре Ртојипал5, Ш, од Оскара Најтла 

Зимско ЈуТтРО. Песма од Алексе Шантића 

Арија. Препев од Стевана Луковића 

ЈЕДАН наТПИС. Песма од Д. Г. Росетија а 

СНОВИ У ЧАСОВИМА БУДНОЋЕ. Песма од Д. Г. Рели 

НАША УНИВЕРЗИТЕТСКА ОМЛАДИНА, од Саве Урошевића 

Клод ФОРИЕЛ И СРПСКА НАРОДНА ПОЕЗИЈА, од Воји- 
слава Јовановића МА И: 

ПоглЕД НА РАЗВИТАК МЕХАНИКЕ И НА ЊЕН ПОЛОЖАЈ 
ПРЕМА ОСТАЛИМ ЕГЗАКТНИМ НАУКАМА, |, од Др. Ми- 
лутина Миланковића 

Књижевни ПРЕГЛЕД: 
Хрватске народне пословице, од Ј. Скарпе, од 

Др. Веселина Чајкановића 


148 


152 


155 


159 


161 
170 
178 
180 
182 
183 
184 


199 


210 


М1 


Позоришни ПРЕГЛЕД: 

Ростанов „Орлић“, од Провизорног . 
Политички ПРЕГЛЕД: 

Турска. — Грчка, од Иностраног . 
ОЦЕНЕ и ПРИКАЗИ: 

Књиге Матице Словеначке за 1909, од Уроша 
Џонића 

БЕЛЕШКЕ: 

Књижевност: Аутобиографија Др. Јована Су- 
ботића. — „Зора“. — Књиге Матице Хрват- 
ске. — „Омер:ага“ у руском преводу. — Два 
енглеска чланка о српским стварима . . 

Друштва и Установе: Српска Књижевна За- 
друга. — Стечај за драму 

Читуља: Едуард Род 


СВЕСКА ЧЕТВРТА. 


ТАШАНА Драма, !, од Борисава Станковића . 
Ре Ртоји 1415, ГМ, од Оскара Вајлда 
Химна. Песма од Велимира Ј. Рајића 
У НОЋИ ЗВИЈЕЗДА. Песма од Апшсиза . 
Касандрин плач. Песма од Уга Фоскола 
Клод ФОРИЕЛ И СРПСКА НАРОДНА ПОЕЗИЈА, (Крај), од 
Војислава Јовановића 3 
"ТЕОРИЈА „РЕДА-ПО-РЕД“, (Ш), од БОЕВаНА Понта а 
Поглед НА РАЗВИТАК МЕХАНИКЕ И НА ЊЕН ПОЛОЖАЈ 
ПРЕМА ОСТАЛИМ ЕГЗАКТНИМ НАУКАМА, (Крај), од 
Др. Милутина Миланковића 
Позоришни Преглед: 
Сукоб, од Пјера Бертона, од Провизорног 
Уметнички ПРЕГЛЕД: 
Изложба Ивана Мештровића у бечкој Сецесији, 
од Др. Милана Ћурчина . 
Политички Преглед: 
Кризе у Грчкој, од Иностраног . 


2383. 


300 


303: 


305. 





ОЦЕНЕ и Прикази: 
Игњат Ђорђић и Антун Канижлић, од Др. Дра 
гутина Прохаске, од Милоша Ивковића . 


БЕЛЕШКЕ: 

Књижевност: Нова књига Петра Кочића. — 
Шопенхауер, Ниче, Спенсер. — Нови босан- 
ско-херцеговачки часописи. — Његош у Сло- 
веначкој. — Прилог историји Босне. — Једна 
неуспела књижевна шала. — Ново издање 
целокупних дела Доситеја Обрадовића. — 
Оригинал Гетеова „Вилхелма Мајстера“. 


Друштва и Установе: Српска Краљевска Ака- 
демија 
Прославе: о олипнина Па Пе 


СВЕСКА ПЕТА. 


ТАШАНА. Драма, (Крај), од Борисава Станковића 
Ре Рго па, У, од Оскара Вајлда . 
Чиста СРИЈЕДА. Песма од Јосипа Миличића 
СРПСКЕ ЦРКВЕ И МАНАСТИРИ. Песме од Мирка Коро- 
лије . 
Сфинкс. Песма од НЕ Ришалика 
ЉуБен КАРАВЕЛОВ У СРПСКОЈ КЊИЖЕВНОРТИ, 1, од То- 

дора Марковића АНА све 
ТЕОРИЈА „РЕДА-ПО-РЕД“, ТУ, од Богдана Поповића 
Књижевни ПРЕГЛЕД: 

Гете: Гвозденшака Гец од Берлихингена, пре- 
вод Ивана Васин Поповића, од Др. Милоша 
Тривунца 

Позоришни ПРЕГЛЕД: 
Госпођица Бланша Тутен, од Провизорног 
Научни ПРЕГЛЕД: 

Општа историја религије, од Саломона Рена- 

ка, од Немање Вукићевића 


УН 


Страна 


308 


311 


316 
319 


УШ 


Страна 
Политички ПРЕГЛЕД: 


На Балкану, од Иностраног :. . .-- . . . ове 
ОЦЕНЕ и ПРИКАЗИ: 
Пером и оловком, од Јована Протића, од Ни- 
КОДЕУНРУЛЕ НЕ. ~ 2. а 6 а НА 
Мостар, од Роберта Михела, од Др. Влани 
ра-Боровића 5. . #57: 0. 52 Да ин 
Народи југозападне Европе и њихови политич- 
ки проблеми, од Паула Дена, од Јована М. 
Јовановића . . .. 17 а ба ан НИ 
БЕЛЕШКЕ: 
Књижевност: Школа „Објективне Лирике“. — 
„Венац“ — Поводом превода „Приповијет- 
ке о седморо објешених“. — Неке латинске 
речи у јужнословенским језицима. . . . 395 
Друштва и Установе: Српска Краљевска Ака- 
демија . = Рм ши а прав 


СВЕСКА ШЕСТА. 


ПРЕД ЦРКВЕНИМ ПРАГОМ, од Светозара Ћоровића . 401 
ре рго па:5, (Крај), од Оскара Вајлда . . . . 406 
ПРОЛЕТЊЕ БУЂЕЊЕ. Песма од Јеле Спасић. . . . 414 
Последњи ПСАЛАМ. Песма од В.,К. . . .. . . 415 
Сирано од БЕРЖЕРАКА, од Едмона Ростана . . . 416 
(О ТРАГИЧНОМ ПЕСНИШТВУ И ПОЗОРИШТУ код Грка, 1, 

од Др. Веселина Чајкановића . . .. 429 
ЈЂУБЕН КАРАВЕЛОВ У СРПСКОЈ КЊИЖЕВНОСТИ, ПЛ, од То- 

дора Марковића _.. 205 2. и панк ни 


ТЕОРИЈА „РЕДА-ПО-РЕД“, ТУ, од Богдана Поповића . 451 
Позоришни ПРЕГЛЕД: 

На згаришту, од Косте Петровића и Симе Пан- 
дуровића; Изван живота, од Драгослава Не- 
надића; На граници, од Ива Ћипика. Сан 
летње ноћи, од Шекспира, од Провизорног 460 





и а Па 
му уда аи 








Политички ПРЕГЛЕД: 
Спорне цркве и школе у Старој Србији и Ма- 
ћедонији, од Иностраног 
"ОЦЕНЕ и ПрикаАзи: 
Етнолошка и етнографска грађа, од Др. Ти- 
хомира Ђорђевића ; 
БЕЛЕШКЕ: 
_ Књижевност: Два чланка Г. Павла Поповића. 
-— Приповетке М. Димитријевића. — „От- 
мица“. — О чакавским говорима. — Руски 
преводи из Бранка Радичевића. — Францу- 
ски превод „Хаџи-Лоје“. — „Румунија пре- 
ма српским, бугарским и грчким претенси- 
јама у Македонији“. — Општи карактер и 
дух најновије бугарске књижевности. — Ал- 
банско питање. — „Национална брига“. — 
О Италији 
СВЕСКА СЕДМА. 
Из ЗЕМЉЕ СУНЦА КОЈЕ САЖИЖЕ, од Станислава Ви- 
ПИ АН НИ ЕР НИ ЕНИ а 
ЕВГЕНИЈА. Легенда од Готфрида Келера 
МАРТОВСКА Песма. Песма од Нестора Жучног. 
ЛуциФЕР. Песма од Нестора Жучног 
ПЕСМА РиТИ. Песма, од Нестора Жучног 
Сирано од БЕРЖЕРАКА, (Крај), од Едмона Ростана. 


ХАЛЕЈЕВА КОМЕТА И ЗЕМЉА, 1, од Ђорђа Станојевића 

О ТРАГИЧНОМ ПЕСНИШТВУ И ПОЗОРИШТУ код ГРКА, 
(Крај), од Др. Веселина Чајкановића 

„ЉУБЕН КАРАВЕЛОВ У СРПСКОЈ КЊИЖЕВНОСТИ, Ш, од 
Тодора Марковића 

Књижевни ПРЕГЛЕД: 
Поводом „Јаука са Змијања“, |, од Бранка 

Лазаревића 


1Х 


Страна 


466 


471 


413 


041 


Х 


Политички ПРЕГЛЕД: 
Аустро-руски споразум, од Иностраног 


ОЦЕНЕ и ПРИКАЗИ: 
Преглед, уредник Др. Јевто 6 од је 


бомира Стојановића 
БЕЛЕШКЕ : 
Књижевност: Приповетка Радоја Домановића 
у руском преводу. — „Сирано де Берже- 
рак“. — Теорија реда-по-ред. — Готфрид 
Келер «дил ЗМЕНИИЕ 


Читуља: Лепосава Мијушковић 


СВЕСКА ОСМА 


· Суд Шута РоГгАНОВА. Приповетка, 1, од Невесињског 
ЕВГЕНИЈА. Легенда, (Крај), од Готфрида Келера 
Попут ШетАЛИЦЕ. Песма од Данице Марковић . 
СУНЦЕ ЗАЛАЗИ. Песма од Фридриха Ничеа 
ОсАМЉЕН. Песма од Фридриха Ничеа 
Српско ГЕОГРАФСКО ДРУШТВО, од Др. Јована Кана 
ХАЛЕЈЕВА КОМЕТА И ЗЕМЉА, НЕ од Стано- 
јевића ера 
ЉуБен КАРАВЕЛОВ У СРПСКОЈ КЊИЖЕВНОСТИ, ГМ, од 
Тодора Марковића 
Књижевни ПРЕГЛЕД: 
Поводом „Јаука са Змијања“, (Крај), од Бранка 
Лазаревића 5 
Позоришни ПРЕГЛЕД: 
Госпођица Суханкова, од Бранка Лазаревића 
УМЕТНИЧКИ ПРЕГЛЕД: 
Бетовенова девета симфонија у Београду, од 
Севана Христића 
Политички ПРЕГЛЕД: 
Владарске посете у Петрограду и Цариграду, 
од Иностраног . - 


Страна: 


545. 


550" 


256. 
260. 


561 


268. 


576 
511 
578 
579 
084 


604 


611 


617 


621 


624 


Х 

| Ствара 

ОЦЕНЕ и ПРИКАЗИ: 

Нечиста крв, од Борисава Станковића, од Др. 
Јована Скерлића . .. 629 

Карло Маркс о Србима, од То: Пана Пива 631 


БЕЛЕШКЕ: 
Књижевност: Српски писци у хрватским ли- 


стовима. —- Две хрватске оцене о једној 

Ке РАНЕ о |ВЕРА ИМ а с 5» је ет ин с. и 697 
Друштва и Установе : Српска Краљевска Ака- 

демија . . ДЕН ЗОНЕ 1 ИВ на Пе ИН по 
Читуља: Марк твеН ПИ ИН он а ОНО 


СВЕСКА ДЕВЕТА. 


Суд Шута РОГАНОВА. ЛАН А од Не 


весињског. .-: : 641 
У породици. Приповетка, | од Пија де монасана СВ 
Флаунски СОНЕТ. Песма од Мирка Королије Ма 6096 
МЕНАДА. Песма од Мирка Королије . . . .. . 657 
Микел-Анџело. Песма од Огиста Барбјеа . .. 658 
ПРОФЕСИОНАЛНА настава У СРБИЈИ, |, од Др. та 

сте Јовановића. . .. 659- 


ТЕОРИЈА „РЕДА-ПО-РЕД“, (Крај), од Она папевика 668 
ЈЂуБен КАРАВЕЛОВ У СРПСКОЈ КЊИЖЕВНОСТИ, (Крај), 
кода Колора Марковића у 0. пољ. ата. 06 


Ситни Прилози: 
Српске књиге у Босни и Херцеговини око 1830 
године, од Др. Јована Скерлића . . . . 658. 


Позоришни ПРЕГЛЕД: 
Позоришна критика и глума. — Госпођица Шу- 
бертова, од Бранка Лазаревића . . . . . 69 


Научни Преглед: 
Најновије усељавање у Северо-Америчке Др- 
жаве, од Др. Радоја Јовановића, од Др. Ми- 
орада  Нелељковића“ 1 и пас не ј 7 .“6085 


р4) | АЕ ИВ 













Политички ПРЕГЛЕД: а 
Арбанаски покрет. — Румуни за Маћедонију, ТЕ 

од Иностраног . = 

ЧОЦЕВЕ и ПРИКАЗИ: 

Прилози за историју српске књижевности, од Бре 
Димитрија Руварца, од Др. Јована Скерлића 705 | 35 

Финансиска и трговинска питања између Бу- 

гарске и Турске, од Николе Пиперовског, 

од Јована Јовановића . .. 


Е ЂЕЛЕШКЕ: 
Књижевност: „Најновија „Балканска Криза и 
Српско Питање“. — „Огнови емпириске пси- 

гЕ хологије“. — Стогодишњица прве гемназије _ 
"лав српске. — „Цигани и музика у Србији“ — 
н „Историја образованости“. — „Огњем и ма-_ 
_ ан чем“. — Матавуљева „Поварета“ у чешком | 
4 преводу %. 705: ван а о НИ 


5 Друштва и Установе: Годишња скупштина по 
у ске Књижевне Задруге“ = осе ВИ ен пица 


Прославе : „Стогодишњица Доситеја Обрадо- 55 
5. вићај. 3. 27 ан етен Но НЕ НЕ 


Читуља: Бјернстјерне. Бјернсон; ===. -- = 6 718 = 

ТНА ГРАНИЦИ. Драма, [, од Мва Ћипика .... 
У порОДИЦИ. Приповетка, П, од Гија де Мопасана _ 
Ветар. Песма од Симе Пандуровића 
Живот. Песма од Симе Пандуровића 
'О „ВЕРТЕРУ“ Лазе К. ЛАЗАРЕВИЋА, [, од а: Ми. 
Е лоша Тривунца. . .. о мина 
ПРОФЕСИОНАЛНА НАСТАВА У Сввизи, ТЕ од х Др. Ко. 
сте Јовановића . : 


ПОСЕТА ЈЕДНОМ ПЕСИМИСТУ, од ера Ревана : 





Ситна Прилози: 
Филолошки листићи, од Др. Веселина Чајка- 
новића . 5 : 
Парижанка, од парна Бе од МА аеанлра Ар- 
наутовића 
Уметнички Преглед: 
Српска Уметничка Изложба у Сомбору, од Н.Н. 
Политички ПРЕГЛЕД: 


Арбанаски Покрет. — Велешко-дебарско вла-: 


дичанско питање, од Иностраног 
БЕЛЕШКЕ: 
Друштва и Установе: Српска Књижевна За- 
друга. — Матица Српска у Дубровнику. 


СВЕСКА ЈЕДАНАЕСТА. 


НА ГРАНИЦИ. Драма, П, од Ива Ћипика 
У породици. Приповетка, (Крај), од Гија де Мене ана 
Екстазе. Песма од Јосипа Косора 
Над плугом. Песма од Косте Петровића .. 
ДЕЧАНСКО ПИТАЊЕ, |, од Иностраног . 
О „ВЕРТЕРУ“ ЛАЗЕ К. ЛАЗАРЕВИЋА, П, од Др. Милота 
Тривунца . 
ПРОФЕСИОНАЛНА НАСТАВА У и (Крај), од пе 
Косте Јовановића . 
Позоришни ПРЕГЛЕД: 
Господин Едуард Војан у Београду. — Го- 
спођа Икс, од Бисона, од Бранка Лазаревића 
Уметнички ПРЕГЛЕД: 
„Српска жена“ у Прагу 1910 године, 1. од Др. 
Симе Тројановића . КЕ - 
Политички ПРЕГЛЕД: 
| Критско Питање, од Иностраног 
ОЦЕНЕ и Прикази: 
Грађа за српске народне обичаје из времена 
прве владе Кнеза Милоша, од Др. Тихомира 
Ђорђевића, од Радослава Грујића 


ХШ 


Страна 


(5. 


784 


789 


794- 


199 


857 


863 


ХТУ 


Страна 
БЕЛЕШКЕ : 
Књижевност: „Историја словенске филоло- 
гије“. — Библиотека а — ЕНИ 
Горан и сан 878 
Изложбе: а евајлан Пат ери УнЕтН 
чке Изложбе у Сомбору. . . . . = о 
СВЕСКА ДВАНАЕСТА. 
НА гРАНИЦИ. Драма, (Крај), од Ива Ћипика . . . 881 
Антон П. Чехов, од Максима Горког . . . . . 896 
Земљи. Песма од Лепосаве Мијушковић . . . . 904 
"Мисли. Песма од Лепосаве Мијушковић . . . . .905 
(О исЕЉАВАЊУ БОСАНСКИХ МУХАМЕДАНАЦА, од Др. Јо- 
вана Цвијића . .. ми Ван ме ај а ИЦ 
О „ВЕРТЕРУ“ ЛАЗЕ К. ПАРЕНИНАЕ Ш, од Др. Ми- 
лоша Тривунца . .. Ма БАЈАН 
Одломци из МЕМОАРА, !, од Хили Хеви а = А 


Уметнички ПРЕГЛЕД: 
„Српска жена“ у Прагу 1910 године, и 
од Др. Симе Тројановића. .. 937 
Политички ПРЕГЛЕД: 
Бугарско-турски односи. — Арбанаски покрет, 
од Иностранот 7 2 52 2 225 и и на ИН НИНА 
ОцЕНЕ и Прикази: 
„Биег“, од М. Нехајева, од Николе Антуле . 950 
Како је Вук преводио са црквенословенскога 
сложене ријечи у Новом Завјетуг, од Др. 


Владимира Ћоровића . .<. . . . ,..- 054 
БЕЛЕШКЕ: 

Књижевност: „Пастер“. — Нови „Глас Кра: 
љевске Академије“. — „Пољопривредна по- 
литика“, —- „Толлија “= 956 

Друштва и Установе: Српска Кра љиника Ака- 
демија. — Стогодишњи рад Српске Гим- 


назије у Новом Саду. по а ОВ 














КАОР ОУ ВИ 


КЊИЖЕВНИ ГЛАСНИК 


Књига ХХТУ, БРОЈ 1. — 1 ЈАНУАРА, 1910. 


СКУП У СВЕТИГОРИ.! 


Није прошло млого иза повратка људи из Сарајева, 
скупише се старјешине на једној пољани у Светигори да 
изаберу два чојека који ће поћи у Цариград, јер су се 
Ђумишићи почели опет рогушити на Ратково. Тог ћу се 
скупа — вели Милић — и вијећања, дјецо, шјећати док 
сам жив. 


Била је ноћ, а мјесечина кб дан. На свима путовима 
и раскршћима пометане су страже да се пази, да не 6 
оклен ударили Турци и затекли људе на скупу. И ја сам 
био на стражи. 

Већ се било подобро уноћило, кад се људи почеше. 
скупљати и замицати у Светигору... Ја се примако и, иза 
једног грма, погледа на пољану: већ су готово сви на 
скупу. Видим све и све добро чујем. Отворише вијећу 


Рече кнез Раде Кнежевић: 


1 Из приповетке „Змијање“ у збирци „Јауци са Змијања“, која 
ће ускоро изићи. 

— За овај посб, браћо, и за овај далеки и мучни 
пут ми немамо паметнији, слободнији и спретнији људи 
од Теше и Ристе. 

— Шта велите, браћо, на ову бешједу брата Радег 
— пита стари поп Симо, рођак оног младог попа Симе 
што је погинб на Мразову. 

— Ми од њи двојице за тај посб бољије људи бели 
немамо, па Бог им а душа им! — викнуше сви, осим 
Теше и Ристе. Њи двојица шуте, док ће рећи Тешо: 

— Ми смо, браћо, спретни и паметни за ова наша 
брда и наше друмове, али није, људи, Цариград, Бања 
Лука, Травник, или, да речемо, Сарајево... 

— Није богме! — дочека Ристо. Далеко је, браћо, 
Цариград. Ваља проћи толике земље и градове... ваља 
проћи племениту земљу Шумадију — каконо се пјевау 
пјесни — Бугарију, Каравлашку и Карабогданску, Скен- 
дерију, земљу Румелију, па се истом онда навести у га- 
лији на сиње дебело море... Ђе ми то знамо и како 
моремо 2 

— Мила браћо и дјецо моја дуковна — вели поп 
Симо, а ријечи му подрктавају — ако вам је још драга 
ова наша злеуда громила, за коју толике муке претр- 
писмо, и ми и наши стари, толико суза и крви пролисмо, 
бранећи је, да сс не потурчи, пођите на пут! Пођите на 
пут, браћо, а срећа, божји благослов и молитве наше 
пратиће вас на сваком кораку и у сваком тренутку!... 

— Пођите, пођите! — дигоше се гласови са свију 
страна, а брда одјекнуше кб да и она моле: пођите, пођите! 

— Поћи ћемо, па шта нам Бог и срећа дадне! — 
рекоше Тешо и Ристо. 

Онда рече кнез Раде: 

— Браћо, сад треба да покупимо попудбину за људе... 
наше путнике. Ево нас има преко стотину старјешина, 
свак по два дуката — двије стотине дуката. 

— Дријешимо, људи, кесе! — чу се крупна и вр- 
летна гласина Теле Босанчића, и он, први, баци три ду- 
ката, два побудбине, а дукат на пиће. 


СИР РАШИРИЛЕ 


до аа-а: 

Иде кнез Раде измеђ људи, купи, а дукати звецкају 
и шјаје се према мјесечини. 

Кад покупише попудбину, поп Симо рече: 

— Браћо моја, ви ћете ноћас на пут. Ајдете при- 
јеким путем, клонте се друма. Кад дођете Сави води, 
шједите у лађу, па лађом до Биограда... Кад будете у 
Биограду, замолте се да уђете свијетлом књазу Микаилу. 
Заплачите се и све му слободно кажите... У Србији су 
браћа наша, крви наше и вјере наше, па ако браћа буду 
браћа — а у Бога се драгог уздамо да ће бити — на- 
шјетоваће вас како ћете доћи до Цариграда и изаћи пред 
султана... Паметни сте људи, али вам опет велим: чувајте 
се у џуту, ниђе млого не говорте и не просипајте уза- 
лудније бешједа, јер свађе има турскије музевира... 

Кад то изговори поп Симо, повика кнез Раде Кне- 
жевић: 

— Ђе је верман и удутлема 2 

Из скупа се диже Стојан Јеличић, убоги сиромашак, 
сав прњав и дроњав, и предаје у једној црној и воштаној 
кеси верман и удутлему од Раткова. У њег је увијек 
стајб царски верман, јер за њ није запирало ничије око. 
Велико је некад било његово племе, па нешто се расе- 
лило по свијету, нешто куга поморила, а нешто рашће- 
рали и ишјекли Турци. Он остб сам самдијан. Толико се 
пута кретб да иде из Раткова, па му се никако није дало 
— срасто се, штоно веле, са земљом и гробовима. 

Кад стари Стојан предаде царски верман и удут- 
лему, стидљиво се повуче опет међу људе... у крај. 

Рече Теле Босанчић: 

— Нека се сада браћа, Тешо и Ристо, завјере и за- 
куну овом нашем скупу, да ће бити вјерни, да ће чу- 
вати верман кб очи у глави и да ће све учинити, колико 
знадну и могну, да султан потврди ову нашу праву. 

Поп Симо им пружи крст и по груду земље, па и' 
стаде заклињати; он напријед говори, они за њим: 

— Заклињемо се овом скупу Богом живијем и све- 
могућијем, и овом грудом, покапаном сузама нашије мајки 

1% 

и сестара и крви нашије ђедова и пранђедова, да ћемо 
бити вјерни, да ћемо чувати верман и удутлему кб очи 
у глави и да ћемо све, што знаднемо и колико могнемо, 
учинити да султан потврди ову нашу праву! Како ра- 
дили право, онако нам Бог помогб! Амин! 

— Амин! — дочекаше сви кб једно грло. 

Опет рече Теле Босанчић: 


— А сад, браћо, да се сви вође завјеримо и заку- 
немо да нећемо ниђе и ником казати куда и којим по- 
слом полазе на пут нама браћа, Ристо и Тешо. 

Поп Симо диже високо крст и поче, а људи за њим: 


— Закљињемо се Богом живијем и свезнајућијем, 
да нећемо ниђе и ником, ни свом ни туђем, казати куда 
и којим послом полазе на пут ова наша браћа, Ристо и 
Тешо! Ако издамо и невјеру какву учинимо, шјеме нам 
се затрло, племе нам се по злу спомињало, девет годин 
иза прага сунце гледали, жељели умријети а не могли 
умријети! Како право и истинито ове тешке бешједе го- 
ворили, онако нам Бог помогб! Амин! 


Иза тога предаде кнез Раде Теши царски верман 
и удутлему, а Ристи попудбину. Онда им поп Симо очита 
молитву за сретна пута. Кад се сврши молитва, рече им: 


— Браћо моја и дјецо моја дуковна, ви полазите 
ноћас на далеки и мучни пут. Нека је у добрије часа!... 
Чувајте се, опет вам велим, добро у путу и немојте ђе 
оба заспати. Кад један спава, нека други бдије, јер: туђа 
земља — туђи обичаји. Кад будете ђе говорили, помоз те 
један другог у бешједи... Рођаче Ристо, паметан си, али 
си врлетне ћуди. Сустежи се, дијете, у туђој земљи, и 
немој, по Богу синко, да би се ђе запио и заметно кавгу, 
јер је тешко дати џевап кавзи у туђој земљи... А ти, 
куме Тешо, паметни и мудри куме Тешо, теби ћу рећи 
само једну бешједу: драга ти је шала и маскара, и пре- 
драго ти се сваком подсмјенути у брк. Немој, туго моја, 
да би се заборавио и заметнб шалу и маскару са султа- 
ном или са свијетлијем књазом Микаилом, или с каквим 

пашом и везиром !... То вам само кажем, а сад збогом, 
путници наши мили! Нека вас Бог драги просвијетли и 
умудри на вашем, тешком, мучном и далеком путу, да 
се сретно и здраво поврнете и повратком својијем ове- 
селите ова наша ојађена брда и голијети ! 


Онда се сви изљубише ш њима и алалише, и скуп 
се разиђе мирно, тно и без гласа. И страже се дигоше, 
а мјесечина шја по брдима и пољима... кб дан. 


ПЕТАР КОЧИЋ. 


НАШ УЧИТЕЉ ЧЕТВРТОГ РАЗРЕДА. 


Кад ме је отац узео за руку и одвео у четврти 
разред, да ме упише код господина Јована Чутуковића, 
срце ми је лупало под новим оделом, нешто од жалости, 
што није више под феријалним триковом, у коме се тако 
згодно провлачи под ћупријама и пентра на туђе воћке, 
а нешто од страха и респекта пред брадатим господином 
учитељем — а нешто и од поноса. Ја сам тада наиме 
већ стезао под пазухом нове читанке, рачунице и земљо- 
писе, много дебље, тврђе укоричене, илустроване и скупље, 
него што су којекакви буквареви и библијске приче. И 
док ме је господин уча гледао' кроз велике и буљаве 
црне наочари и дубоким, озбиљним, чисто жалостивним 
гласом бодрио, да само будем добар, па ћемо се лепо 
слагати: ја сам гледао у његову дугу, меку и таласасту 
браду, која се полако трескала при свакој речи, и по- 
мишљао сам како господин не мора носити пошу као 
мој баба и остала господа, и како он изгледа кад се. 
умива. Он ми је био мио, и ако сам се некако побојавао 
од њега, јер се у школи говорило, да господин из че- 
твртог никад не туче, али је строг. Мени се оно прво 
допало, а ово потоње нисам умео да схватим. Како може 
бити строгости без пацака> То ми је било тајанствено, 
па сам га се прибојавао. Дабогме, ту је одлучивала и _ 
његова старост. До тада сам имао учитеље, који су били _ 
млади, имали свеж осмех, који су се и лоптали с нама, 
и чије смо цвеће често носили госпођицама. Знам, да 22. 
сам се у другом разреду вазда враћао кући заобилазећи» Ки 

само да сретнем господина Пајицу, како виси под про- 
зором ђаконове госпођице Анке и како лупка штапићем 
о своју ципелу. Ја бих се тада гласно јавио: љубим руке! 
— а он ме не би ни приметио. Али мени је ипак то било 
тако пријатно, да бих потрчао кући и трчући се смејао. 

Чим смо изишли из школе, ја сам појурио, и против 
очеве заповести, кући, да једим снајину Мацу преко баште, 
Она ће сад тек у други, а ја ћу јој кроз тарабу пока- 
зивати силне, дугачке, страшне бројеве у рачуници и 
гураве, замршене разломке, све саме ребусе за једну сед- 
могодишњу дунду, која само лиже усне, једе зелене кај- 
сије, успављује лутку и прави с њоме сватове. Она ће 
се разрогачити, дивиће ми се, и, каква је ћурка, још ће 
плакати већ у напред, кад јој кажем, да су коњички ско“ 
кови играчка спрам проклетих разломака. Уз пут сам за- 
гњуривао нос у нове књиге; годио ми је мирис нове хар- 
тије и штампе. 

Није прошло ни месец дана и ми смо заволели го. 
сподина. Нисам примећивао како, али ми смо се тако 
научили на њега, да смо увек о њему говорили — и 
Мила, који свакоме подражава, кад би се код нас играли 
школе, знао би му погодити и ход и покрете и глас. 
Особито је знао, да диже, спушта и лупка писаљком и 
да се пропиње на таблу, као господин, који је врло мален, 
па кад почиње да пише у врх табле, мора да се на прсте 
истеже, а то је иначе за старог господина врло смешно. 
Само што се ми никад не смејемо господину, већ само 
Мили. Ја сам обично сањао, како он прича. Знао сам му 
сваку бору и волео сам, да гледам његову дебељкасту 
старачку руку са широким прстеном, кад је положи мени 
о скамију, док прича. Тако смо се убрзо научили, да кад 
бих прошао мимо којег пређашњег учитеља, учинио би 
ми се туђ, као да му никад нисам био ђак. 

Никад нас не би псовао. Па ипак, кад би који правио 
немир, и он престао говорити, а она округла црна стакла 
засветле на ону страну, настао би тајац као у цркви. И 
после би пероницом ударали у ребра онога ми сами: 


8 Српски КЊИЖЕВНИ ГЛАСНИК. 





Никад се није смејао. И зато кад би што веселије причао, 
глас би му се дизао, говорно би реч по реч, као да се 
бори са смехом, а ми бисмо зауставили дах и као фишеци 
са фитиљем, који догорева, гледали у његове скривене 
усне и назирали кроз црна окна светлуцање очију. Па 
кад би се осмех прелио преко његова лица, засмејали бисмо 
се задовољно, и одлакнуло би нам. Он би тада развукао 
усне, неприметно би се затресао и онда би се окренуо и 
као да се стиди, скинуо пажљиво наочари и брисао ве- 
ликим плавим рупцем стакло и крајеве од очију. То су 
нам били часови највећег уживања, када би се од дра- 
гости весело окретали једно другом: — види, види чичу, 
види нашег чичу. О томе би после школе, застајкујући 
и не мислећи на угрејану, мирисну чорбу, говорили, сме- 
јући се и млатајући рукама, и о томе би родитељима до- 
сађивали за ручком. Јер, заиста, данас не знам, али тада 
је тако нечег доброг и блиског било у његовим жмир- 
кавим и црвеним очима, које је ретко дотицало сунце. 
Ми смо те тренутке и његове слабе кртичине очи ваљда 
зато и волели тако, што су вазда биле иза мистичних 
мргодних црних наочари. 

Ми смо тако били пуни њиме и његових речи, да 
су нам често већ матере постајале љубоморне: — хо, 
Боже мој, шта мора бити у том вашем господину! Морам 
му рећи, да и мене научи, како да вас свладам у кући! 
— рекла би моја мати, али је и њој било драго. Нај- 
милијег голуба назвао сам: чича, а и на вашаришту нај- 


лепше сплетену и најтврђу лопту звали смо сви чичом, 


а без договора. Шта више, сећам се, да сам пре и крај 
свих родитељских укора сваки пут питао оца, да ли је 
истина оно, што нам је уча причао. Чичине приче сам 
само понављао, а никада ни посумњао нисам у њихову 
истинитост. 

А чича је дивно знао приповедати. Уопће он је све 
приповедао, барем се нама све, чему нас је учио, чинило, 
као приповетка. Није он измишљавао, рецимо, каквог 
Милана, који је био сушта доброта, учтивост и вредноћа, 

и каквог Јоцу, који је, наравно, опет био сама пакост, 
неуредност и леност. Он је говорио обичне ствари, као 
што се налазе и у школским књигама, али у његовим 
устима оне су оживљавале, постајале топлије, примам- 
љивије и присније и незаборавније. Сад, када се зами- 
слим у другој зеленој скамији, изнутра изрецканој и 
ишкрабаној именима мојих претходника, а са стране нок- 
тима изгребене жуте масне боје, па онда његово не- 
помично попрсје иза катедре, дугу мирну браду иду- 
боко полугласно грло, разумем, да је то била само ин- 
тимност велике љубави, које је његове речи заслађивала 
и обвијала у мекоту једне материнске свилене мараме. 
Он би почео: — децо моја! — а цела би се школа као 
класје нечујно покренула. Тако би се намештао, да седне 
што удобније, па да се, скрстивши руке или их положивши 
преда се на скамију, не мора мицати, док не зазвони. И 
он би причао о Исусу, и у нама би се осмехнуло — и 
ми бисмо видили. Исуса, како корача пустим ливанским 
путањама, или би говорио о Дунаву — и пред нама, 
пред децом равнице, шанчева и бара са шашом, почела 
би бујати, ширити се и плавити танка кишна вода, што 
у пролеће протиче пред нашим капијама, или би узео 
креду и заокруживао оне његове, као штампане бројке 
и ми бисмо онако непомични и немих усана хватали оне 
бројке, по њима скакали, ређали их и надметали се, да 
унапред знамо, какву ће и какву мора сад чича бројку 
потписати. Ми смо несвесно осећали радост немога ду- 
шевног саобраћаја са тим старим човеком, а то је и њега 
сваки пут обујмило, кад би радио гледајући у стотину 
у његове наочари средсређених очију. Зато је прва ре- 
ченица његова била, као пријатељски поздрав на улици, 
а што би осетио јаче струјање малишанских душа, то 
би му глас бивао челичнији, млађи и убедљивији. Сећам 
се, било је тако часака, да нас тако зароби и привуче 
његово причање, да нам се чини, нисмо у школи, забо- 
равимо све, само пазимо у две светле тачке његових 
наочара. Као да нам тада застане и срце и као да ви- 

димо под црним окнима његове сузне очи, — и међу 
нама нема разлике; ми у њему, он у нама; јер се тако 
поклапају, тако су једно наше узавреле младе мисли и 
његове искусне речи. А и он је осећао исту дрхтавицу 
непосредности и стварања, и он се заруменио у томе 
грљењу са занесеним полетарцима и сигурно је забо- 
рављао на све и на кућу и на гробове своје, и ја знам, 
да га је ко у томе часу запитао изненада, има ли деце, 
он би показао на нас. 

А господин Чутуковић је имао једну кћер. 

Кад би звоно несташно и пиштаво зазвонило, чича 
би дигнуо главу, застао и заћутао. Лице би му се по- 
лако скупило у обичну строгост, а ми бисмо излазили за- 
жарених ушију и тек бисмо на улици заџакали. 

Чича је имао кућу близу градскога парка, имао је 
жену и јединицу ћерку. То је знало свако дете у вароши, 
знао сам и ја, али до сад су ми та кућа и та госпођаи 
та девојка биле као и остале куће, поред којих сам про- 
лазио, као и остале госпође и госпођице, којима сам капу 
скидао. Сада су се и оне у мојим очима издвојиле. И ја 
сам често пролазио испред четири малена прозора ути- 
шаним корацима, гледао у чисту зеленкасту боју зидова, 
у као снег беле чипкасте завесе, а особито бих волио 
бојажљиво завирнути, ка би тешка, чамова, загасито б6о- 
јадисана капија били случајно отшкринута. Кроз отвор 
би замирисао јасмин или пред вече разбуктали опојни 
дах датура и звездица укоченог и плодног племенитог ду- 
ванског цвета. Лозе би се до капије нихале са затегну- 


тих жица, а из дубине, пред хмељом обраслим ходником, . 


смешиле би се чистим цреповима оперважене, тачно за- 
округљене леје са кокетним даниноћима и ватреним му- 
шкатлима. Улаз је водио међу једрим и влажним чувар- 
кућама, чије сам изгњечено дебело лишће тако радо 
надувао, да изгледа као зелена жабица. 

Велика ме је жеља вукла, да уђем у ту, тиши- 
ном и чистотом тако одељену кућу. Господин је био 
сваки дан тако исти као и пређашњи дан, озбиљан и 

ваничан; на њему и на његову свем држању и на улицу 


владали су искључиви гнаци учитеља, да је нас све не- 
обично дражила радозналост: видети и чути њета у ње. 
гову рођену дому и кругу; и познати га, као човека, како 
говори о десетим стварима, које са нама и са рачуницом 
и земљописом немају ништа, угледати га као баштована, 
како калами и везује вињаге ликом, чути га како го- 
вори са женом о скупоћи на пијаци и вирити, доку 
пруслуку наслоњен у наслоњачу, слуша своју јединицу и 
милује је по коси и љуби у чело. 

И зато сам ја већ дозлогрдио оцу са питањима, шта 
ради господин учитељ у читаоници, шта чита, с кимеи 
о чему разговара и да ли се карта» Кикотао сам од 
смеха, кад сам дознао, да се и он воли картати. И то 
још на новце. Нисам никако могао, да представим њега, 
налакћена о зелени сто, у диму, међу побацаним, допу- 
шеним цигарама, како меша и туђе паре згрће са оном 


· доброћудном, пуначком руком, док остали пљују под сто 


и ружне и неразумљиве речи говоре. Али ипак сам трљао 
руке, и једва сам чекао сутрашњи дан, да га видим, да 
ли ће какав дрхтај руке изи сањиви расејани нагласак 
које речи одати карташа; у опште да ли ће се што про- 
менити у мојим очима. 

И због тога, што смо га сматрали, да високо стоји 
над главама нашим, што смо у њему тако мало опазили 
од оних свих људских радња и особина наших отаца и 
браћа, ми смо се трудили, да пошто пото приступимо 
њему ближе, да чулима својим опипљиво дознамо, је ли 
и он човек, као наши остали ближњи, или је само учи- 
тељ. И зато смо се грозничаво и до буботака раздра- 
жено натицали сваки пут, ко ће учинити какву приватну 
услугу господину учитељу. „Молим ја ћу!“ — викали бисмо 
у глас и пропињали се на скамлије, прожајући руке ви- 
соко над главама и раменима и нервозно мицајући кажи- 
прстом и великим прстом — када би господин ушао у 
школу са каквим завежљајем. И ја бих, када би мене од- 
ликовао чича, журно скочио и не закспчавши зимски 

капут у цичи зими и головрат појурио сав срећан низ 
степенице, скачући све преко три четири, као да ће се 
чича предомислити и другог кога послати. А чича би 
куцао о прозор, махао главом и викао замном: — за- 
копчај се, Милутине! 

Обично би ме дочекала госпођа учитељка, једна пре- 
дебела и висока жена. Она је и у кући ишла вазда у 
црнини и имала подбухле исплакане очи. Па и кад би 
ми се захвалила и помиловала ме смешећи се по образу, 
осмех јој је био невољан и тужан, болеснички и усиљен. 
Ни три речи неби рекла, а да не би уздахнула. Ја бих 

тратгсама ог (110 25 азрео, само да нешто 
упамтим од ходника и собног намештаја. Госпођицу Вла- 
диславу сам обично чуо како свира на клавиру, или чита 
код прозора на округлој клавирској столици, која се врти 
и по вољи диже. Код прозора је било постављено неко 
ње прострто српским ћилимом тако, да се госпо- 
ђица са улице видела до појаса. Из соба је тихо стру- 
ао хладовити мирис чистоте и неког неизвесног пар- 
фима, као фино воће. Међу прозорима је вазда тињало 
црвено кандило, срасло са руском богородицом, међу 
чијим се борама од позлаћене меди црниле крупне очи 
и стармладо озбиљно лице премајушнога Христа. Друго 
је опет кандило жмиркало на сточићу са старим, избле- 
делим фотографијама. Моја мати каже, то су учитељева 
помрла деца. 

Ми смо сви знали, да је учитељу умрло троје од- 
расле деце, две велике ћери, удаваче, и син правник. 
Сећам се само сахране овога потоњега. Била је позна 
кишовита јесен. Црква је била мрачна и загушљива од 
испарења силних јесењих ружа и дебелих расцветаних 
воштаних фитиља. На кору је певало певачко друштво, 
у коме је била настала збрка, јер је једна певачица пала 
у несвест. Знам и то, чим би поп или кор престао по- 
јати, кроз цркву би се проломио плач и раскидане, до 
пола у јецању угушене речи матере и сестре. Отац је 
само био више погурен, а да ли је и он плакао, није 

нико видео од црних наочари. Само, кад би госпођа обгр- 
лила ковчег и осорно и некако се страховито озбиљно 
и свађалачки устремила на свештенике, претећи — њима 
и Богу — господин би је ухватио за руке и утишавао: — 
Смири се Наталија, молим те смири се, Наталија, и не 
вређај Бога! Божја воља, Божја воља! 

И зато је госпођа Наталија биле вечито исплаканих 
очију и изилазила само на вечерње и на гробље. На гробљу 
би се састајала са мојом мајком и плачући јој се тужила, 
да ју је стид што се гоји. Мати каже да је то од сил- 
ног плакања. Исплаче се, па јој онда јело за срце расте. 

Господина учитеља нико није никада видео да плаче. 
Ја га чак никад нисам угледао, да се шета са женом и 
са ћерком. По некад би га само Владислава зауставила 
на углу пред црквом. Гаврила би му тихо и са уобича- 
јеним осмехом свију госпођица према сваком туђем го. 
сподину, а он би озбиљно слушао, неколико речи при- 
метно вадио новчаник и дао новаца. — ЈЉубим руку, — 
Отац! — Збогом! 

Али је свакако волео своју јединицу. Само је то 
била тако чудна љубав, да смо често чули за столом, да 
је он такав човек, који је једини могао поднети тако 
олако ужасне ударе у породици. Други би отац полу- 
део или свиснуо, а он живи и даље, ко и пређе. Но 
мени то никако није ишло у главу. Ми смо сви имали 
очеве, који су често долазили пред школу, да нас за 
руку воде кући, који су прелазили наше задатке са нама 
за постављеним столом пред вечером и који се кадгод 
не би устручавали ни ваљати се са нама по поду иу 
постељи. Па кад ме један дан отац не би пољубио, или 
ме не би преко стола погледао у очи, то би ме љуто 
пекло, те бих одмах слутио неко зло у кући, претра- 
живао бих своју савест и ноћу бих се правио да спавам, 
а међутим би пазио, да ли отац што шапће са матером 
и да ли спава. А кад би мој отац набрао пуне шаке цр- 
вених и жутих ружа и покидавши трнове предао их го. 
спођици Владислави, која би нас посетила само за кратко, 

сваки час гледајући на малецки женски часовник у пасу, 


она би се осмехнула: — Боже мој, кад бих ја имала 
ружа у прозору, да ми ви не наберете! — Па и ваша 
је башта пуна! — Да, одмахнула би Владислава руком 


— кад би отац дао откинути и један пупољак! Он каже, 
штета је за руже. Шта ће ти тог — вели — то су женске 
беспослице. Он ме држи као сина — онда се насмеје и 
порумени онако сува и бледа, и онда је лепа. 

Романе и приповетке читала је Владислава крадом, 
кад би их добила од моје сестре. Отац јој је иначе ку- 
повао само путописе и књиге уопће, у којима нема забаве. 
И она се привикла томе. Знала је и физику и матема- 
тику и хемију боље од мога брата, који је матурант. Она 
је на то своје знање била јако поносна, па су је за то 
у граду много мрзели. Ишла је увек право, имала је дуг 
стас, па је радо носила принцес-одело од енглеског штофа 
на коцке и на пруге. Прошле је зиме све време читала 
Брокхаузов лексикон. Мој отац јој је рекао, да то нема 
смисла, јер лексикон није за читање без прекида, али 
она је поруменела и није јој било право. Само је по- 
ругљиво рекла, да се за то с њом не може забављати 
тако лако, као са осталим девојкама. За то се она и неће 
удати, јер су наши млади људи сви празноглави и ла- 
комислени. На забавама није играла. Младићи су је се 
заправо бојали. Озбиљно и напрежући су се разгова- 
рали са њоме, јер је она, као мачка на мишеве, одмах 
скочила на погрешке у њихову говору. Она је говорила, 
да би се смела упустити сама без страха у велики свет, 
али отац је није пуштао ни рођацима да путује сама. 

Владислава је имала новаца. То се знало, али отац 
до њене двадесет и четврте године ни преко прага није 
пуштао просца. Сада је она сама постала толико изби- 
рачица, нервозна не знајући ни сама шта жели, незадо- 
вољна и пуна рђавога наученога мишљења о мушкарцима, 
да их је одбијала и понашањем и изненадним питањима, 
јер је сад у њеној двадесет и седмој години избијао из 
ње незадовољни душевни немир презреле девојке, која 

није никада преврела. Мати је знала за то, то ју је бо- 
лело, али је већ била исцрпла сва заоколишења поро: 
дичне дипломатије, како да кћери прво до знања стави 
каквог новог просца и како да припреми у ћуди своје 
ћерке барем једно трпљиво расположење према новој 
прилици. Мати је сада много плакала и због живе ћери, 
примећујући, како је рођена кћи презире. Јер, чим би 
кукавна госпођа Наталија и почела: — ја знам, да си 
ти моје паметно дете, али видиш, не може се ипак мимо 
свет, и — напослетку, то је од Бога; видиш, каже ми јуче 
тетка Ната, да један красан млад човек и на свом месту... 

— Ћути, остави ме на миру са тим бапским про: 
водаџисањем. Ја, ако хоћу да се удам, удаћу се, како ја 
и кад ја хоћу! — викнула би дрхћућим гласом Влади- 
слава и гордо би устала и отишла у своју собу, да гризе 
рубац у бесноме смеху или плачу. 

Мати је само опуштала руке, а мужу о целој ствари 
ни рећи није смела рећи. Он је давао новац, ручавао, 
читао, калемио воће и ишао у школу. 

Такав је живот текао у Чутуковићевој кући; барем 
се тако говорило у граду. А Мита, чија се башта суче- 
љава са учитељовом, прича, да се он често завуче међу 
дренкове чокотове до тарабе и види, како се затресну 
стаклена врата од ходника, а мирна, права Владислава, 
гризући се за усне, трчи преко степеница у сеницу на 
дну баште и ту се баца преко храстовога стола и само 
јој се леђа тресу, па кад јој приђе мати, она је ни не по- 
гледа. — Бежи, бежи, свему сте ви криви. Хтели сте да вам 
будем играчка и дика у кући и утеха за оне гробове, а 
сад се кајете, па бисте ме због своје савести, да гурнете у 
мрак. Нећу, нећу. Хоћу да гинем ту, пред вашим очима. Да 
гледате, шта сте учинили од вашег слатког мезимчета ! 

А наиђе ли отац, она би скочила, гладила, чупаве 
прамове око ушију и очију, и, грискајући ластар, певу- 
шила какву веселу песму. 

(Свршиће се). 
Вељко ПЕТРОВИЋ. 


рЕ-РКОВОМО 


Патња је дуг тренутак у коме не разликујемо го- 
дишња времена. Водимо рачуна само о непогодама, и 
бележимо њихово понављање. Време не одмиче с нама, 
него се врти око нас, и као да стално кружи око сре- 
дишта страдања. Животом нашим влада паралишућа не- 
помичност, и све су околности у њему удешене по једном 
непроменљивом узору. Једемо и пијемо, лежемо и мо- 
лимо се Богу, или бар клечимо као да се молимо Богу, 
по неумољивим законима једне исте гвоздене формуле; 
и та непомичност, због које су страхоте наших дана до 
најситнијих појединости истоветне, као да се преноси и 
на оне спољашње силе, чија битност баш у непрекидној 
промени лежи. О сетви и жетви; о жетеоцима што се 
над житом сагињу; о берачима што се кроз винову лозу 
провлаче; о трави у воћњацима што се бели од окру- 
њених цветова или је засута отресеним воћем — о свему 
томе ми не знамо и не можемо ништа знати. 

За нас постоји само једно годишње доба, доба патње. 
И сунце и месец су нам отели. Напољу се прелива дан 
у плавој и златној боји, а сивкаста и оскудна светлост 
мили кроз замрљано стакло узаних, решеткама затворе- 
них прозора, под којима ми поваздан седимо. Стално 


' Оскар Вајлд је написао ово дело пред крај свог сужањства 
у тамници у Рединту, и у њему је, не штедећи себе, приказао ути- 
цај друштвена пада и тамнице на своју душу и на своју уметничку 
природу. — Наслов је узет из 130 псалма, који, у латинском пре- 
воду, почиње речима „Ре ргогипа вз“. ПРЕВОДИЛАЦ. 

нам је сумрак у ћелији, као што нам је увек сумрак у 
души. Ни у сфери наших мисли нема живљега кретања. 
Што сте ви лично давно заборавили, и што лако можете 
да заборавите, то је мени и сада на уму, и мора ми сутра 
опет пасти на ум, И кад то знате, моћи ћете бар доне- 
кле разумети зашто пишем и зашто овако пишем...... 

Недељу сам дана касније овамо премештен; а кад 
су још три месеца протекла умрла ми је мати. Њена смрт 
страшно ме је потресла, и ја, некада мајстор у језику, 
немам сада речи да искажем свој страх и своју срамоту. 
Она и мој отац оставише ми поносито име, комг су сте- 
кли поштовање не само у књижевности, уметности и 
науци, него и у историји моје постојбине, у њеном на- 
ционалном развитку. А ја сам то име осрамотио за навек. 
Начинио сам од њега простачки надимак међу простачким 
људима; потезао сам га кроз блато и брлог; давао сам 
га суровим људима да га начине суровим; и непријате- 
љима, да га обрате у синоним лудости. Шта сам онда 
патио и шта још патим, нити је за перо да опише, нити 
за хартију да сачува. Да ми не би немарни људи до- 
нели ту вест, моја жена, увек љубазна и племенита према 
мени, прспутовала је, болесна, пут од Ђенове до Енгле- 
ске, да ми сама саопшти губитак, који се не даје ни по- 
правити ни искупити. Вести о симпатијама стизаху ми од 
свију који су још марили за мене. Шта више, људи који 
ме лично нису ни познавали, чувши да је нова невоља 
пробила у мој живот, писали су и тражили да ми се 
њихово сажаљење изрази. 

Прошла су три месеца. У календару мог дневног 
понашања и рада, што са мојим именом и пресудом виси 
споља на вратима моје ћелије, стоји да је сада мај... 

Срећа, уживање и успех могу бити у суштини сво- 
јој обични, а у ефекту груби; а бол је од свега што је 


створено најосетљивији. И ако се у великом свету мисли 


може говорити о кретању, онда бол трепти у најфини- 
јој пулсацији. Према њему је груб и онај најтањи листић 
злата, што бележи правце невидљивих сила. Та осетљи- 


> 

вост је као рана, из које вечито крв лије. И онда, кад 
је рука љубави додирне, ма да то не боли. 

Где је год бол, тамо је свето земљиште. Једнога дана 
ће људи схватити шта то значи, а све дотле ће им жи- 


вот бити стран. Н. — и природе као његова могу то 
схватити. Кад су ме једаред у пратњи два полицајца во- 
дили из тамнице, Н. — је чекао у пустом и дугачком 


ходнику, и скинувши свечано шешир преда мном, који 
сам везаних руку и сагнуте главе пролазио поред њега, 
успео је да тим простим и љупким актом ућутка светину 
око нас. И много ситнији догађаји су већ отварали рај- 
ска врата пред људима. А толико су духа и љубави 
имали само свеци, кад су клечали и прали ноге сирома: 
сима, смерно се сагибали да пољубе губавце у образ. Ја. 
му никад ни једном речју нисам споменуо шта је учинио, 
и ни сада још не знам, да ли му је познато да сам уопште 
био свестан његова дела. За тако дело није довољна 
формална благодарност у формалним речима. Ја тај до- 
гађај скривам у ризници свога срца, чувам га као тајни 
дуг, и радостан сам што га никад не могу исплатити. 
Балсамован је и намирисан миром и зачинима мојих суза. 
И кад ми се год мудрост учинила узалудном и филозо- 
фија јаловом, кад речи оних, који покушаваше да ме 
утеше, беху у мојим устима пргтшина и пепео, онда је 
сећање на тај незнатни и тихи доказ љубави отварало 
преда мном све изворе милости: пустифа је процветала 
као ружа, и место горчине свог самотног прогонства 
осетио сам хармонију с рањеним, сломљеним и великим 
срцем целога света. Кад људи буду разумели не само 
како је леп Н. — ов поступак, него и зашто је био и 
зашто ће увек бити тако важан за мене, онда ће ваљда 
погодити како и у каквом духу треба да ми се приближе. 

Сиромаси су мудри, милостивији, љубазнији и осет- 
љивији него ми. У њиховим је очима тамница трагедија 
у човечјем животу, несрећа, губитак, нешто што изазива 
сажаљење других људи. Они говоре о сужњу као о неком 
који је „у невољи“; и у том изразу лежи савршена му- 

дрост љубави. Код људи нашег сталежа ствар друкчије 
стоји. Сужњи су за њих парије; ја, и сви они што су 
као ја, једва имамо право да будемо на ваздуху и да се 
сунчамо, наше присуство баца сенку на веселост других 
људи, и ми нигде нисмо добро дошли. Не пристоји нам 
се да гледамо сјај месечев. И рођену децу су нам оду- 
зели,.и раскинули и ту једну карику што нас је још ве- 
зивала за људство. Осуђени смо да будемо усамљени, док 
су нам синови још живи. Одрекли су нам једину утеху, 
што би иас лечила и одржавала, што би била мелем 
смрвљеном срцу и мир намученој души... 

Ипак морам у себи признати да сам се сам упро- 
пастио; и да се сваки, и велики и мали, само својом 
руком може упропастити. Готов сам да то и искажем, и 
ако људи у овом тренутку не би хтели поверовати у 
оптужбу, коју немилостиво сам против себе подижем. Ма 
како ужасно да је оно што су ми људи учинили, куди 
камо је ужасннје оно што сам сам себи учинио. 

Ја сам стајао у симболичном одвошају према умет- 
ности и култури свог доба. Почео сам то да увиђам пред 
крај својих зрелих година, а присилио сам касније и своје 
доба да се о том увери. Редак је човек достигао такав 
положај још за живота, и био тако опште познат као ја. 
Историци и критици, ако човека и упознају, разбирају 
(о њему тек онда, кадсу и он и његово доба давно пре- 
стали битисати. Са мном се друкчије збило; и ја сам био 
на чисто са својим положајем, а побринуо сам се да га 
и други осете. ИМ Бајрон беше симболична фигура, али 
само у одношају према патњи и досади од патње свог 
доба. Моје релације беху узвишеније, трајније, шира ви- 
дика и од битних резултата. 

Богови су ми поклонили многа блага, а ја сам пошао 
странпутицом бесмислених и чулних уживања. Допа- 
дало ми се да будем /апешт", кицош и човек по моди. 
Скупљао сам око себе ниске природе и ситничарске ду- 
хове. Траћио сам свој рођени геније, и с неком особи- 


"том радошћу пустошио сам своју вечиту младост. Доса- 

дило ми се на висинама, па сам намерно пошао доле, 
да потражим нових сенсација. М што ми дотле беше па- 
радокс у сфери мисли, то ми онда постаде изопаченост 
у сфери страсти. Жеље ми беху, час болесне, час мах- 
ните; а час опет и једно и друго уједаред. Није ми се' 
тицао живот других. Грабио сам уживање где ми се сви- 
дело, и ишао сам даље. Заборављао сам да сваки, и нај- 
мањи догађај чини или рашчињава човечји карактер, и 
да зато данас сутра и на врх куће радимо оно, што смо 
пре тога тајили и у собу сакривали. Престао сам да го- 
сподарим над собом, нисам више управљао својом душом, 
а нисам знао да сам дотле дотерао. Допустио сам да 
уживање отме мах нада мном, и свршио сам у ужасној 
срамоти. За мене сада постоји само једна сврха: потпуна 
скрушеност. 


Лежим у затвору две године дана. Падао сам у дивље 
очајање и предавао се жалости, да је било јадно и по: 
гледати ме; наилазио је на мене страшан и немоћан бес; 
огорчења и презирање; страх који гласно запомагаше; 
јад који немаше гласа, и патња која је била нема. Из- 
лиле се на мене све муке страдања. МИ боље него и сам 
Вордсворд осећам шта је он мислио кад је рекао: 


Патња је трајна, суморна и мрачна, 
И природа њена значи вечност. 


И докле сам по некад с уживањем помишљао да ће 
ми патња вечито трајати, дотле ми је тешко било зами- 
слити да се патим без смисла. Нешто, скривено негде у 
мојој природи, тешило ме, да ништа на свету није бесми- 
слено, а патња по најмање од свега. А то нешто, сакри- 
вено у мојој души као благо у земљи, то је моја скру: 
шеност. 

Скрушеност је, од свега што је још остало у мени, 
последње и најбоље; последњи проналазак до кога сам 
стигао, а уједно полазна тачка за нов развитак. Дошла 
је правце из мене, и зато знадем да је у право време 
дошла, и да није могла доћи ни пре ни после. Да ми је: 

неко 0 њој говорио, ја бих је одбијао, да ми ју је неко 
нудио, ја бих је одбацивао. Али сам је сам нашао, и 
зато хоћу да је задржим, и морам тако да чиним. Она 
једина има у себи елементе живота; она је нов живот, 
Уша Миоџа' за мене. Скрушеност је од свега на свету 
најчудноватија. Нико је не може стећи, док јој не под- 
реди све што има. Тек кад смо све изгубили стекли смо њу. 


Одкако је скрушеност у мени кућу закућила, јасно 
ми је шта треба да радим, управо: шта морам да радим. 
И при том не мислим ни на какву спољашњу санкцију 
или наређење. Ја сам сада далеко већи индивидуалист 
него што сам икада био. За мене је само оно од важно: 
сти што сам из себе постигнем. Природа моја жели да 
се изнова остварује и то је све, о чему ја сад водим 
бригу. А на првом месту тежим да се ослободим сваке 
горчине у осећањима према свету и људима. 

Апсолутно немам новаца и апсолутно немам зави- 
чаја; али то још није најцрње на свету. Искрено при- 
знајем да ми је милије просити лебац од врата до врата, 
него изићи из тамнице пун огорчења према људима. Јер 
ако не бих добио ништа у кући богаташа, добио бих 
извесно у кући сиромаха. Који имају много, често су 
себични; који имају мало, увек радо деле. И не бих морао 
да спавам лети у влажној трави, а зими да се склањам 
у топлу сламу зденута сена или под настрешницу ма које 
стаје, само да ми у срцу дотраје љубав. Спољашна страна 
живота нема сада никакве важности за мене. Видите, 


дакле, до какве ми се висине индивидуалност попела, 


или управо пење; јер је пут дугачак, а „гдегод ја ходам 
ту трње расти“. 

Наравно да ми неће пасти у део да по друму просим 
милостињу; него ћу писати сонете месецу, и ако дође до 
тога да преконачим у орошеној трави. Кад изађем из 
тамнице, Р. — ће ме чекати с оне стране грдне, гвожђем 


' Тако је Данте назвао своје прво дело, збирку песама о сво- 


јој младићској љубави према Беатричи. ПРЕВОДИЛАЦ. 

оковане капије, а он је симбол не само своје наклоности,. 
него и наклоности многих других људи осим њега. Ми- 
слим да ће ми доста бити једно осамнаест месеца одмора; 
па ако за то време и не будем писао лепе књиге, бар 
ћу их се начитати; а има ли веће радости од тогар А 
затим се надам да ћу моћи обновити своју стварала И 
способност. 

Па и кад би се ствари преиначиле, кад ми не би 
преостао ниједан пријатељ на свету, кад се не би ниједна 
кућа у сажаљењу преда мном отворила, кад бих морао 
узети на себе замотуљак и ритаву кабаницу најхуђе си- 
ротиње: и онда бих био кадар да мирно и отворено 
гледам животу у очи све дотле, докле су срџба, окрут- 
ност и презрење далеко од мене; а тешко би ми падало. 
тако понашање и у пурпуру и у финоме платну, кад би 
ми душа у мржњи боловала. 


Ја сигурно нећу имати отежица у том послу. Јер ако: 
заиста тражимо љубав, наћи ћемо је да једна чека на нас. , 


Али се мој задатак не свршава на томе; била би онда 
сразмерно лака, а ја знам да крупним стварима идему 
сусрет. По далеко стрменитијим висовима се морам пе: 
њати, и кроз много мрачније долине се морам провла-- 
чити. МИ све то требам сам од себе да извршим. Јер ми 
ни религија, ни морал, ни разум не могу у тој муци баш 
ништа помоћи. 


На морал се не могу ослонити. Ја сам рођени ан- 
тиномист! и један од оних, који су за изузетке, а не за 
правила и законе. Док с једне стране видим да нема ни- 
каква зла у оном што човек ради, с друге стране видим. 
да има много зла у ономе што човек постаје. И добро 
је што сам то искусио. 


' Антиномисти се појавили у Енглеској за време Кромвела.. 
Одбацивали су моралну поуку у настави, и, да би боље нагласили“ 
моћ вере, правдали су понекад и порок. Као приврженици секте о- 
безусловној милости Божјој, нису признавали утицај и важност мо-- 
ралне снаге на будуће блаженство. ПРЕВОДИЛАЦ. 

На религију се не могу ослонити. Као што други 
верују у невидљиве ствари, тако ја верујем само у оно, 
што могу погледати и опипати. Моји богови живе у хра- 
мовима које су руке начиниле, а моје веровање се пот- 
пунило и усавршило у кругу стварних искустава. Можда 
се и одвише потпунило, јер као многи, или сви што 
рај на земљи уживају, и ја сам нашао у њему не само 
небесних красота него и паклених страхота. И кад станем 
да размишљам о религији уопште, тако ми је као да 
тражим упутство за оне, који не могу да верују: Брат- 
ство Неверника бисмо их могли назвати, на чијем ол- 
тару не гори воштаница, и чији свештеник служи с не- 
освећеним хлебом, с празним путиром и с немиром у 
души. Све је на свету прво религија, па тек затим истина. 
Зато би и агностицизам,! као и вера, требао да има своје 
обреде. Сејао је мученике, па би требао да пожње свеце; 
и требао би дневно да хвали Бога што се сакрио испред 
човека. Али била то вера, био то агностицизам, главно 
је да'не смеју бити изван мене; симболи његови морају 
бити моја властита творевина. Само је оно духовно што 
само себи одређује облик. И ако ја не могу да нађем ту 
тајну у себи, нећу је наћи нигде; и ако је већ немам, 
неће ми никада ни доћи. 


На разум се не могу ослонити. Он ме учи, да су 
рђави и неправедни закони који су ме окривили, и да 
је рђав и неправедан систем под којим страдам. Али ми 
је некако пошло за руком, да иу једном и у другом 
пронађем корист и правду за себе. Јер у етичном раз- 
воју човечја корактера, као и у уметности, важно је за 
нас: шта нам је извесна ствар у извесном тренутку. Ја 
сам се у том правцу много вежбао, и што ми се год де- 
сило, то је и добро за мене. Постеља од дасака; одвратна 
храна; цепање тврдих ужета у кучине, док човеку од 


1 Агностикари или борци за Христа били су |У веку аскетска 
секта у Египту. Одбацивали су рад и брак и мрзели новоустанов- 
љено монаштво. ПРЕВОДИЛАЦ. 

бола прсти не обамру; кућевни послови, с којима дневно 
почињемо и завршујемо; окрутно заповедање, без чега 
као да не може да буде; ужасно одело, у коме поред 
свег нашег јада још и смешни изгледамо; тишина, само- 
храност, срамота — све ја то појединце и заједно при- 
казујем у духовно искуство. Свако телесно понижење 
преобраћам у душевно, јер душевно понижење узвишава, 


(Наставиће се). 
ОскаР ВАЈЛД. | 


• 


(С енглеског превела ИсидоРА СЕКУЛИЋЕВА). 

ПРЕДПРАЗНИЧКО ВЕЧЕ. 


Сјутра је празник. Своју свјетлост меку 
Кандило баца и собу ми зарп. 

Сам сам. Из кута бије сахат стари 

И глухи часи неосјетно теку. 


На пољу студен. Пећ пуцка и грије. 
Ја лежим; руке под главом, па ћутим, 
И слушам како, грањем замрзнутим, 

У моја окна голи орах бије. 


Тако на врата суморног ми срца 
Сјећање једно удара и чека, 

Кдб друг и сабрат, као душа нека 
Што са мном плаче и у болу грца.· 


Негда у таке ноћи, када отка 
Помрлом грању зима покров ледан, 
Ова је соба била кб врт један, 

Гдје је, ко поток, текла срећа кротка: 


Као и сада, пред иконом сјаји 
Кандила свјетлост; из иконостаса 
Сух бршљан вири; лако се таласа. 
Измирне прамен и благослов таји. 


Сва окађена мирише нам соба. 
Около жуте, лојане свијеће, 

Ми, дјеца, сјели, ко какво вијеће, 
Радосни што је већ грудању доба. 

Под танким.велом плаветнога дима 
У пећи ватра пламти пуним жаром 
И сјајне пруге по ћилиму старом 
Весело баца и трепери њима. 


У врх, на меку шиљту, отац сио, 
Пружио чибук и дим се колута. 
Његова мисб надалеко лута 

И поглед блуди сањив, благ и мио... 


Уза њ, тек малко на шиљтету ниже, 
Ко символ среће наша мајка бдије, 
За скори Божић кошуље нам шије 
И кад-кад на нас благе очи диже. 


У то би халка закуцала. „Петар !“ 

— Ускликне отац — „Он је зацијело ! 
Он вазда воли говор и сијело — 
Отворите му!“ И ми сви, коб вјетар, 


Трчи и врата пријевор извуци 

И стари сусјед, висок као бријег, 
Тресући с руха напанули снијег, 
Јавио би се с фењером у руци. 


Сваки му од нас у загрљај хита, 
Мајка га кротко сусрета и гледа, 

И он се јавља па до оца сједа 

И бришућ' чело за здравље га пита. 


Сва новом срећом огране нам соба. 
На сваком лицу свето, сјајно нешто: 
Сучући брке стари сусјед вјешто 
Почб би причу из далеког доба. 


И, докле прозор хладна дрма цича, 
Ми сваку ријеч гутамо нијеми; 
Срца нам дршћу у радосној треми 
Све, догод не би довршио чича. 

Затим би отац, ведар ко сјај дана, 
Узео гусле у жилаве руке 

И гласно почб уз гањиве звуке 
Лијепу пјесму Страњињића Бана. 


Мени је било. кб да пјесме ове 
Сваки стих поста пун бехар у роси, 
Па трепти, сјаје и мени по коси 
Просипа меке пахуљице нове. 


О мили часи како сте далеко; 

Ви, драга лица, ишчезла сте давно... 
Пуста је соба, моје срце тавно, 

И без вас више ја среће не стек. 


Кандило и сад пред иконом «тиња, 
И сад је позно предбожићње доба, 
Ал" глуха јама сад је моја соба 

А ја лист свео под бјелином иња... 


Узазуд чекам, у нијемој сјени 

Ни једног гласа... Сам, кб камен, ћутим, 
Само што орах, грањем замрзнутим, 

У окна бије и јавља се мени. 


Но док ми мутни боли срце косе, 
Коб студен травку у врх крша гола, 
Из мојих књига, са прашљива стола, 
Ја чујем шушањ ко вилине косе. 


Гле! Сад се редом расклапају саме 
Све књиге старе — снови чежње дуге; 
Мичу се, трепте једна покрај друге 
И њихов шумор кб да пада на ме. 


Сањам ли» Ил' би ово јава била> 
Из растворених листова и страна 
Прхнуше лаке птице, кб са грана, 
И по соби ми свуд развише крила. 

Све се свијетле! Све у блеску стоје ! 
Једна около кандила се вије, 

А нека болно, коб да сузе лије, 

Пред сликом дршће мртве мајке моје. 


Неке бијеле као љиљан први, 
Само им златно меко перје груди; 
Неке све плаве, тек им грло руди, 
Као да кану кап зорине крви. 


Неке ми пале ту на срце свело 

Па крил ма трепте и шуште кб свила, 
А једна лако, врхом свога крила, 

С цвркутом топлим, додирне ми чело, 


Кб да би хтјела збрисати сјен туге... 
И слушај! Редом запјеваше оне, 

И гласи дршћу, тресу се и звоне, 
Мили и сјајни, кб лук младе туге: 


„Не тужи! Ниси сам остао, ниси! 
Подигни олтар среће што је пао! 
Бог ти је, ево, нас послб и дао, 

С нама се небу радости узвиси!“ 


„Не тужи! С болом куда ћеш и гдје биг! 
Прени и устај из болова тавни! 

Ми пјесме твоје и твој народ славни — 
Света смо жива породица теби !“ 


И акорд звони... Све у сјају јачем 
Кандило трепти и собу ми зари... 
Из кута мукло бије сахат стари — 
Ја склапам очи и од среће плачем... 


АЛЕКСА ШАНТИЋ. 





ПРЕЛАЗНО ПОКОЛЕЊЕ. 


Господ је тако хтео да ме створи 
У земљи где се монотоно живи: 
Промичу дани ни бољи ни гори 
И, сиви, клизе у недоглед сиви. 


А сам сам себи другу душу дао 
И с њоме чежње и потребе нове, 
И док ме овде гњечи удес зао 

У пределе ме друге душа зове. 


И, шеталица, ја се вечно крећем 
" Између света чезнућа и ствари, 

Један ме гони као крвник стари, 
А други ћутке посипа ме пвећем. 


А судбина ће зато да ме смрви 
И осветничко време да ме згази, 
Јер сам ван њега, узавреле крви, 
И не корачам по утртој стази. 


Пропашћу и ја и са мном сви они, 
Рођени с душом немирном у дане 
Ћифтинске страсти и намерне мане, 
Кад необичан осећај се гони! 


Таква је судба! Нико неће знати 
Да некад бесмо први, премда мали, 

Колену своме да смо као мат 
Нов језик с новим осећајем , 
| Кад дани нису ни бољи ни гој 
А људи млаки, једноставни, 

МОЛИТВА ЖИВОТУ. 


Друг друга само, веруј, воли тако 
Као тебе ја, тајанствени животе ! 

И кад сам с тобом радовао се, плак'о. 
Кад ми се уздах, и кад усклик оте: 
Ја вољах те, у болу и у срећи: 

И, најзад, једном кад морам подлећи, 
С претешким ћу те срцем оставити, 
Као друг кад друг му мора одлазити. 


Свом снагом морам тебе обухватит : 
Па дух ми нека твој захвати пламен, 
Да те у жару борбе могнем схватит' 
И пронаћ тајни твога бића знамен ! 

За векове бих живет, мислит хтео 
Унапред, проспи стог свој смисао цео! 
Па ако ти среће више не остаде, 

Не мари! Та још имаш — своје јаде!... 


Лу (САЛОМЕ. 


(Превео с немачког 7.). 


(Превео с немачког 7). 


Бо о а Вики 


Може л утећи, кога ти дохватиш, 

И на ког удиљ бодрим оком пазиш » 
Ја и не бегам, кад се мене хватиш, 
Јер ја не мислим, да ти само газиш! 


Знам, нема створа да га ниси био. ; 
Нит ишт на земљи, што ти дирнуо не би: 
Без тебе живот — о, прелеп би био! 
Па ипак — вреди живети и теби. 


Не, не, ти ниси што сабласт у тмини, 
Ти будиш снагу у моћима кртим: 

Јер само борба славног славним чини, 
И лет ка мети, путем неутртим. 


Па можеш ли, ма и по цену среће, 

Ал' праву славу, боле, да ми даднеш, 
Тад ходи, спусти се на ово плеће, 

Док ја не посрнем ил ти не паднеш, — 


И пуни срца све кутиће тајне 

И срж живота посисај из груди, 

Понеси снове среће малотрајне, 

Све што не беше вредно живе жуди, — 
Сам човек ће ти ипак одолети; - 
Јер њега бичем уништио ниси! 

Ма морао најзад лећи и умрети: — 

Ти камен тек си, на ком дух се виси! 


Лу САЛОМЕ._ 





ПЕОРИЈА  РЕДА-ПО-РЕД А 


У последње време, наука о књижевности и уметно- 
сти, критика књижевна и уметничка, све више почињу 
сматрати, — управо враћају се на старо, добро сматрање, 
да су књижевна и уметничка дела у првом реду дела 
уметничка, дела „лепа“, и да их, доследно, с тога есте- 
тичког гледишта треба првенствено и проучавати. Као 
што је познато, од средине прошлога века, поглавито 
од Тена на овамо, одступило се од тога. гледишта, и 
уметничка су дела, ако не искључиво, оно у првом реду, 
сматрана као „документи“, као „нужни“ производи исто- 
ријске средине у којој су никла. Говорило се: — књи- 
жевна и уметничка дела нуждан су производ расе, сре- 
дине и времена у коме су постала; раса, средина и време, 
то су чиниоци који су та дела начинили онаквим каква 
су; то су у исто време и чиниоци који се у питањима 


1 Писац овог огледа објавио је ове године, на нашем Уни- 
верситету, као професор Упоредне књижевности и Теорије књижев- 
ности, један течај под именом „Критичке анализе дела из српскемн 
стране књижевности. (Први низ)“. Као увод у тај течај држао је 
десетину предавања, у којима је изложио користи, за науку о књи- 
жевности и књижевно васпитање, од детаљне анализе књижевних 
дела, по методи „реда-по-ред и речи-по-реч“. Редови који се овде 
објављују дају језгро тих предавања. 

Оглед је написан по белешкама за предавање и белешкама 
ђачким; у њему је, овде онде, остао траг усмене речи. 

да огледом ће доћи, као допуна њему, и као примери приме- 
њене методе, неколико критичких анализа дела из српске и стране 
књижевности. 

књижевним и уметничким једини могу научно посматрати 
и процењивати, и чији се утицаји могу на књижевним и 
уметничким делима пратити, објашњавати, сводити у за- 
коне; с тога су то и једине чињенице које права наука 
пристаје да проучава, и питања која се за њих везују 
једина питања на која права наука пристаје да тражи 
одговора. Остало на тим књижевним и уметничким де- 
лима, њихове друге особине, тако звана „лепота“ њи- 
хова, све оно што је на њима подложно укусу, што 
зависи од личне оцене и личних наклоности, више је 
или мање само ћуд, случајна особина, немерљива ко- 
личина; с тога се права наука, која тражи само поуздане 
ослонце за своја испитивања, не може бавити тако про- 
менљивим, колебљивим појавама, које јој пружају тако 
непоуздане податке. — Благодарећи разним узроцима, међу 
којима најмање важни нису били одсудност и речитост 
онога који је такво учење бринио, то учење се брзо при- 
мило и на далеко раширило. 

Уско и нетачно као што је било, оно се није могло 
дуго одржати. Постепено се увидело да такво проуча- 
вање књижевних и уметничких дела не може бити једино, 
па чак ни првенствено; увидело се да оно произвољно 
сужава проблем, и да шта више важнији и занимљивији 
део проблема оставља на страну. Ни по свом историј- 
ском ни по психолошком постању, књижевна и уметничка 
дела нису, — ни искључиво, ни поглавито, — историј- 
ски документи. Песничка дела нису мемоари „да послуже 
историји мога времена“; као што статуе нису плоче с хро- 
нолошким натписима, нити слике јероглифски и пикто- 
графски записи. Уметничка дела су с једне стране нешто са- 
свим друго но то, а с друге стране нешто много више но то. 
Ко год загледа испитујући у књижевна и уметничка дела, 
он ће, ако није збуњен споредним обзирима, осетити јасно, 
дубоко, и непосредно, и без даљих студија, да су она 
никла из осећаја, да на осећања и апелују, да су постала 
ради уживања које ми налазимо у исказивању наших 
осећања и утисака, и да је то прво и битно обележје 

њихово. Нити је Сафо писала своје оде, нити Сервантес 
„Дона Кихота,“ ни Шекспир „Отела“ и „Ромеа и Јулију,“ 
ни Гете „Фауста“; — нити је грчки вајар вајао „Мла- 
дића из Субиака“, — ни да Винчи сликао своју „Тајну ве- 
черу,“ — ни Иктин градио Партенон, — ни Бетовен компо- 
новао своје „Симфоније,“ — ни Кин играо своје улоге,а Ка- 
марго своје балете, — зато да даду документе доцнијем 
историчару; но само зато да даду израза своме осећању 
или облик замислима своје маште. Сви су ти песници или 
уметници писали, сликали, вајали, градили, компоновали 
или играли своја дела, — а ми их од своје стране чи: 
тамо, гледамо, или слушамо, —- зато што наша осећања, 
утисци, и слике наше маште, траже израза и, једном из- 
ражени, дају уживања. Какво је то уживање, откуда оно, 
зашто да је једном ту, а други пут не, чиме се разликују 
дела која нам дају то уживање од дела која нам то ужи- 
вање не дају, шта чини лепошу тих дела, независно од 
тога шта она значе као „документ“ расе и времена у 
коме је уметник живео, — шо су прва питања која се 
намећу поводом књижевног и уметничког дела. Она ме- 
тода или критика која на та питања даје одговора, има 
првенство, и решава главни и најзанимљивији проблем 
књижевности и уметности. Тенова историјска критика 
објашњава расом, средином, и временом, зашто је Шек. 
спиров темперамент био онакав, а не друкчији; зашто 
је Шекспир писао драме, а не романе; зашто је за своје 
драме узимао баш те предмете; зашто је склоп његових 
драма, зашто је стил у њима био баш такав, и тако даље; 
али не објашњава зашто остали драматичари, савреме- 
ници Шекспирови, — који су стајали под истоветним 
утицајима расе, средине и времена под којима и Шекспир, 
и који су имали такође темперамент своје расе и свога 
доба, и писали драме сличне његовим — зашто ти са- 
временици Шекспирови нису такође били велики песници 
као Шекспир, и њихова дела онако лепа као Шекспи- 
рова; она дакле не објашњава баш оно што чини раз- 
лику између њих и Шекспира, то јест оно што Шекспира 

и чини Шекспиром. Историјска критика објашњава оно: 
чиме је Шекспир личио на своје савременике, али оно: 
што је најважније на његовим, и уметничким делима 
уопште, оно што нас на њима највећма и занима, оно: 
што чини њихову високу вредност, оно чиме се Шекспир“ 
разликовао од својих савременика, оно што Шекспира. 
(још једном) и чини Шекспиром, оно у чему и јесте главни 
проблем, то она не може да објасни. Учење, дакле, по: 
којем би та критика била једина научна критика књи- 
жевна и уметничка, није се могло одржати, пошто би 
на тај начин први и најзанимљивији проблем који се везује 
за дела књижевна и уметничка био произвољно одбачен, 
поречен. 

Први, прави узрок који је изазвао Теново учење о 
критици књижевно историјској (ма колико такво објаш» 
њење изгледало парадоксално) био је тај што је књижевна 
и уметничка дела шеже проучавати с гледишта естетич- 
ког но с гледишта историјског. Проучавати та дела са 
гледишта естетичког значи пристати имати посла с по- 
јавама, с особинама, од којих нема неодређенијих, суптил- 
нијих, колебљивијих, зависнијих од субјективног осећања. 
Елементи су естетичког проблема емоционални. Грађа и 
појаве које треба испитати, и којима треба наћи објаш- 
њења и законе, а то су наша осећања, — у сталном су ко- 
лебању, и најчешће у неразговетном, магловитом облику. 
У књижевности треба аналисати утиске створене суптил- 
ним и сложеним, „хемијским“ комбинацијама речи, од којих 
је свака поједина, по свом осећајном значењу, неопреде- 
љена, и немерљива. У сликарству, вајарству, музици, плесу, 
утиске нам дају најнемирније, најћудљивије, најсложеније 
комбинације црта, покрета, боја, и звукова. Од такве грађе 
тешко може бити мучније за научно испитивање, и врло 
је мали изглед на богату жетву закона и правилности. 
У доба Теново, међутим држало се, по угледу на при- 
родне науке које су у то доба показале нагао и велики 
напредак, да грађа за научно испитивање треба да буде 
јасна, поуздана, онаква каква се може „егзактно“ испи- 

-тивати; оно што није било такво, одбацивало се као не 
употребљиво за науку. К томе је Тен лично, и по природи 
свога духа, и по свом темпераменту, и по свом васпитању, 
био нарочито наклоњен да буде још искључивији и од- 
суднији од других. Један недовољно познат или недо 
вољно цитиран одломак из једног његовог приватног 
писма још од 1852 године (Тену је тада било двадесет 
и четири године) показује како је рано Тен помишљао 
да на историјске науке примени, у најстрожем облику, 
"методе природних наука. „Ја преживам“, вели, „све више 
и више ону велику филозофску „кашу“ о којој сам ти 
писао и која би се састојала у томе што би се од исто- 
рије начинила наука, тим што би јој се, као и органском 
"свету, дала њена анатомија и њена физиологија“. Овако 
може говорити само неко који стоји под апсолутним ути- 
цајем природних наука и, тако да кажем, огрезао јеу 
њихове навике и њихову фразеологију. Природно је дакле, 
"било што је Тен, у оно доба, критику историјску огласио 
као једину научну, одвраћајући своје очи од тешког про- 
«блема естетичког, од неодређености и магловитости њего- 
вих елемената, од клизавих метода естетичког испитивања. 
| Али за онога који није засењен готовим теоријама, 
јасно је да тешкоћа некога проблема, па ма она дола- 
зила и од несталности и недовољне прецизности његових 
елемената, није доказ о његовој ненаучности, и разлог 
да се тај проблем као научни проблем одбаци. Кад би 
људи напуштали проблеме зато што су тешки, или зато 
што испитивања тих проблема не могу одмах од почетка 
да се ставе на поуздану научну основу, многи и врло 
високи проблеми били би данас нерешени, и многе науке 
"не би данас постојале. Астрономија и хемија би јоши 
данас биле астрологија и алхемија. Све су данашње науке 
изишле из „хаоса“ филозофије, и сви су крупнији про- 
блеми, или бар већина њихова, прошли кроз фазу у којој 
се данас налази, — тачније, у којој се у Теново доба на- 
лазио естетички проблем. Једино питање које има у сва- 
ком таквом случају да се постави, то је, да ли је про- 

блем вредан пажње, да ли је заиста научан проблем; и 
ако се на то питање може позитивно одговорити, онда 
никакви обзири немају научника да задржавају, он има 
одмах да се лати посла, и држећи се само научне методе, — 
правилног посматрања и непредухитреног умовања, — 
да не мирује док по сваку цену проблему не нађе ре- 
шења, какво је у којем случају нашем људском уму мо- 
гуће. У овом случају не може бити сумње о томе да ли 
је проблем научан или не; проблем о лепоме је један од 
најстаријих проблема, и један од оних чије се решење 
од увек најстрасније тражило; он је стваран проблем, и 
један од најважнијих, по високом и општем значају који 
у нашем душевном и друштвеном животу има лепота и, 
у ширем смислу, наш нагон за уживањем. У осталом, ни 
Тен, кога поново помињем, и кога ћу доцније морати 
још једном поменути, јер у овим питањима књижевне и 
уметничке естетике крупна фигура Тенова излази сваки 
час пред нас, — ни Тен није био толико искључив као 
што изгледа. Као многи стилисти, он је више си илисшички 
био искључив и претеран но стварно. Његове приста- 
· лице су га разумеле буквално. Тен, како је у основи био 
врло правоуман човек, видео је да поред историјског 
проблема књижевног и уметничког постоји и естетички; 
и шта више, и решавао га је. Јер су чињенице јаче од 
доктрина. 


(Наставиће се). 


Богдан Поповић. 


НИЧЕ, И ПЕСМА ЖИВОТУ, И БОЛУ. 


(Ниче и госпођица Лу САЛОМЕ). 


Обе преведене песме, „Молитва Животу“ и „Болу“, 
које су напред штампане, у оригиналу су објављене у Ни- 
чеовим писмима пријатељу музичару Петру Гасту („Епе- 
апсћ Мезасћез Впеје ап Рејгег Саз.. Негацзсесеђеп уоп 
Рејет ОСаз,. Етасћјепеп шп Јпзе!-Мепаг Гере, 1908“. — 
Стр. 119 и 457). Прву песму послао је Ниче Гасту уз 
писмо из Наумбурга, од 1 септембра 1882, у којем стоји: 
„Овај пут ево вам, музике. Било би ми мило, ако ми је 
пошло за руком начинити песму која би се и јавно могла 
свирати — „да бих људе завео к својој филозофији“. Пре- 
судите ви, да ли је ова „Молитва Животу“ згодна за то. 
Добар певач могао би мени њоме извући душу из тела; 
али је лако могућно да ће се друге душе, слушајући је, 
још више увући у своје тело! — Да ли бисте ви могли 
самој композицији одузети мало почетнички изглед и 
потез» Да сам се ја према својој снази шрудио, можда 
ћете ми веровати, то јест верујте ми на реч. Све ознаке 
требало би прегледати и исправити“. — Ту је дакле 
говор о композицији текста. У први мах удешена само 
за певање уз пратњу гласовира, изашла је та компози- 
ција пет година касније под натписом „Химна Животу“ 
за кор и оркестар (у Лајпцигу код Е. МУ. Епзсћа, сад 
код С. Е. МУ. 5јеое!-а; в. „Писма Гасту“, Стр. 460. Напомена 
уз бр. 108). Намисао, да ову песму компонује, јавља Ниче 
Гасту још на месец дана раније; у писму из Таутенбурга 
од 4 августа 1882: „Јуче, стари пријатељу, спопаде ме 

демон музике — „меЏеп зле зеећ тел Ешзе еп Ни!“, 
како би рекао Лесинг. Моје садање стање „пл теда уна“ 
[Ниче је био цело време врло болестанј хоће јошиу 
звуцима да се искаже: 'и нећу се моћи одбранити. Најзад 
и право је тако; пре него што пођем својим новим путем, 
морам још мало дунути у рог и засвирати!“ У једном 
доцнијем писму (из Лајпцига, од 16 септембра 1882) каже 
Пиче Гасту, да схвати ону Молитву Животу као коментар 
уз његову „Ктоћисће Маазепзсћан“, („еше Ал Вазз да2 1“), 
и додаје, да је саму песму написала његова познаница 
госпођица Лу ([оц) и дала му је на поласку из Таутен- 
бурга, где су три недеље заједно провели. 

Још 1 јула 1882 био је послао Ниче, из Таутен- 
бурга, Гасту без напомене али својом руком писану песму 
„Болу“ („Ап деп 5сћтегл“)у. Гаст каже („Писма“, Стр. 457, 
напомена уз бр. 99) да ју је држао Ничеовом, и тек две 
недеље касније добио је разјашњење у једном писму (из 
Таутенбурга, од 13 јула): „Она песма „Болу“ није била 
моја. Спада у оне ствари које имају потпуну моћ на- 
дамном; још је нисам прочитао а да нисам осетио сузе 
у очима: звучи као глас на који сам чекао и чекао од 
свог детињства. Та је песма од моје пријатељице Лу, о 
којој биће да још ништа нисте чули. Она је кћи једног 
руског генерала, и двадесет јој је година; оштроумна је 
као орао, а храбра као лав, па ипак је једно врло де- 
вичанско дете, које можда неће дуго живети... Она је 
невероватно као створена баш за моје мисли и мој начин 
мишљења. — Драги пријатељу, ви ћете нам зацело 060- 
јима указати част, да наш одношај не вежете за појам 
каког љубавног одношаја. Ми смо пријашељи и мени ће 
та девојка и њена вера у мене остати света. — Уосталом 
у ње је невероватно чврст карактер и она зна врло тачно 
шта она хоће — не питајући друге и не водећи бриге 
о другима“. — Госпођицу Лу Саломе познао је Ниче у 
Риму у пролеће 1832, посредовањем госпођице од Мајзен- 
бурга и доктора Реа; онда је путовао с њомеи с њеном 
матером преко Орта у Луцерн. У Таутенбург, где је 


"РАЧИ 


А" јић де Њ. 

Ниче боравио од 27 јуна до 28 августа 1882, дошла је 
тоспођица Лу, заједно са Ничеовом сестром, 1 августа 
1882 (в. „Писма“, Стр. 456, напомену уз бр. 97; и Стр. 
458, напомена уз бр. 100). 

Оволико сам дознао о историји обеју песама ио 
Ничеову одношају према госпођици Лу Саломе, из књиге 
'Ничеових писама Гасту. Крај свег јасног исказа Ничеова, 


„држао сам ипак да ауторство госпођице Лу за оне две 


песме није ван сумње, и да би требало потписати под 
њих и име Ничеово. Осим формалних и споредних раз- 
лога (да је Ниче послао прво песме не спомињући да 
нису његове, и да их је сам Петар Гаст држао његовима), 
навели су ме да тако мислим идеје и дух тих песама, 
које су ми се чиниле савршено Ничеовима; затим, држао 
сам, да једна двадесетогодишња странкиња, ћерка руског 
генерала, ако би и могла, под непосредним утицајем Ни- 
чеовим, исказати дубока осећања, не би за то имала на 
„расположењу онако савршено владање немачким језиком 
и немачком фразом. Међутим, наведен једном опаском у 
Гастовим напоменама, прочитао сам шта пише сестра Ни- 
чеова, госпођа Јелисавета Ферстер, о одношају свога 
брата према госпођици Саломе („Паз Геђеп Епедпсћ 
Мале засћез. Моп ЕПзађећ Едгчјег- Ме зеће. 2лепег Вапа, 
2 мене Арфће по. Гермо. Стр. 402—418); и, наведен 
овим, прочитао сам књигу о Ничеу коју је написала го- 
спођица Саломе („Епедисћ Мефзсће 1п зепеп Мегткеп. 
Уоп [опџ Апдтеаз-бајоте. М!еп 1894“), па сам дошао до 
уверења, да је песме Животу и Болу заиста написала 
госпођица Лу Саломг. Па ипак, можда није сасвим не- 
оправдано, што сам држао Ничеа аутором тих песама. 
"Одношај Ничеов према госпођици Саломе и иначе је 
„врло занимљив, те ће ми се допустити да још мало за- 
станем код њега и код ових песама. 

Сестра Ничеова очевидно је врло рђаво располо- 
„жена према некадањој младој“ пријатељици и ученици 
"свога брата, и цео доживљај Ничеов са госпођицом Лу 
"Саломе прича с врло много женске тесногрудости и ма- 

лициозности. Приказујући њихов одношај као један не- 
пријатан и фаталан неспоразум Ничеова живота, она 
тврди, да се њен брат дао за часак завести површном“ 
интелигенцијом госпођице Саломе и претераном хвалом 
с којом су говорили о њој неки пријатељи, док, у ствари, 
госпођица Саломе не само да „није имала ни приближног 
појма о генију у чијој се близини налази“, него се по- 
казала и врло незахвална према њему. Њен брат је, каже, 
био у великој заблуди, кад је дошао на мисао да баш 
њу начини својом ученицом; али, управо, он и није за 
све време имао њу пред очима, нити је њој упућивао она 
писма што јој је писао, него једном идеалу, који су му 
други натурили и којем се онда и касније чешће враћао! 
Све то потврђује, каже, и њена, госпођице Лу, књига о 
Ничеу, која је од почетка до краја лажна и погрешна и у 
којој она види само „дело освете повређене женске сујете“. 
Остављајући на страну, колико у суду госпође Ферстер“ 
има оправдане или неоправдане личне антипатије спрам 
госпођице Саломе, и не упуштајући се даље у то, да ли 
је пи колико је у целом овом питању и раскидању одно- 
шаја посреди женске суревњивости и женскога посла 
уопће, једно се може истаћи и против ауторитета го- 
спође Ферстер, да госпођица Лу Саломе није била само. 
необично интелигентна девојка, што јој ни она не спори,. 
него да је и добро познавала Ничеа и његову филозо-- 
фију. Тешко је веровати, да би неко могао Ничеу су-- 
герирати, за девојку коју има пред собом, да је „оштро- 
умна као орао“ и да је „невероватно створена“ баш 
за његове мисли и његов начин мишљења; још је теже 
не пристати и сам уз ове речи Ничеове, кад се чи: 
тају (свакако, у оригиналу) оне песме, које је испе- 
вала девојка од двадесет година (Ниче каже двадесет, 
госпођа Ферстер двадесет и пет !), и кад се чита њена књига 
о Ничеу, — ма колико оштро судила о њој и ма на кога се 
позивала против ње госпођа Ферстер. | 

Ниче песму „Болу“ није могао прочитити, а да не 
осети сузе у очима, јер је песма, у дословном смислу, 

њему из душе извађена. Можда још и више, —: госпођа 
Андреас-Саломе, у првом, најбољем, делу своје књиге 
(„Ниче у својој суштини“), врло речито, и често речима 
самога Ничеа, показује, како је бол, уз усамљеност, од- 
лучујућа црта Ничеова живота, и да је управо у њему 
извор његова душевног развитка. Заратустра каже (П, 38): 
„Блаженство је духа у овоме: бити миром помазан и 
сузама посвећен на жртву за клање, — знасте ли ви то 
досадг — — — Ви знате само за искре духа: али ви 
не видите да је он и наковањ, и не видите како свирепо 
удара чекић по њему!“ Оваких су мисли пуни Ничеови 
списи, те је врло неусиљено изведен закључак, да је у 
њега „нагон за задавање бола самом себи био само један 
вид нагона за самоодржање: да се уклањао испред бола 
само тако што се силом подавао новом болу“ (Стр. 22). 
У њему је живот увек сам себе надвлађивао („зтсћ Бђег- 
мипдеп“, „Заратустра“ П, 49), а у његовим дуготрајним 
физичким боловима имају се, на крају крајева, тражити 
узроци његовој тако изразитој и тако заоштреној инди- 
видуалности. То тумачи госпођа Андреас-Саломе с исто 
толико духа с колико познавања Ничеа, из чијих цитата 
ретком, можда се може рећи женском, умешношћу склапа 
убедљиве потврде своме излагању. Тај одељак њене књиге 
уједно је најбољи коментар њеним песмама „Болу“ и 
„Животу“; или, ако се узме обрнуто: да је она не само 
ушла у мисли Ничеове него их умела и верно и лепо 
исказати, онда су ове песме врло интиман и дубок пе- 
снички израз главне нити Ничеове тако тесно за лич- 
ност везане, индивидуалне, животне филозофије. 


Милан ЋУРЧИН. 


ЕНГЛЕСКО-НЕМАЧКО СУПАРНИШТВО. 
(Крај). 
ТУ 

О јубиларним светковинама краљице Викторије, 1897, 
енглески народ одавао је самоме себи апотеозу; узно- 
сећи „Њено Умилно Величанство“ величао је свог ро- 
ђеног генија; с гордошћу се дивио својим многобројним 
лађама у Шпитхедској Луци; славио је Велику Британију, 
"У њеној „сјајној усамљености“, која над морима и да- 
леким континентима шири своју превласт. И управо онда 
кад је ова владарка — коју је свет звао „краљица“ 


као некада Луја ХМ „краљ“ — силазила у гроб, 22 ја- 


нуара 1901, сва енглеска слава и моћ изгледала је да 
ће се срушити у пустим трансвалским степама; Европа 
опази да су у овога колоса ноге од иловаче: застрашена 
Енглеска се питала, да ли ће шака сељака бити у стању 
да држи у шаху свуколику моћ Царевине. Најтеже од- 
говорности имале су пасти на плећа новога краља. 
Принц Галски је постао краљ у шездесетој години. 
Он је стално живео удаљено од политике; веровало се 
да се он од ње сасвим отпадио и запитивало се: да ли је 
похођење спортиста и забавних друштава довољно за њега, 
па да се припреми за управљање једном огромном цареви“ 
ном. Краљица је одавно била оставила свом сину да отправ- 
ља дужност око репрезентације и парада; у његов су дело- 
круг спадала посвећења, похвалне беседе, гимнастичке 
свечаности, посете у иностранству, што је он све отправљао 
с тачношћу и укусом, који су чинили контраст његовом 

независном и слободном животу. У току живота, који се 
састојао из уживања, путовања и спортова, Едвард УП 
је развио и увежбао урођене особине свог практичног, 
справедљивог, присебног и прозривог духа. Марљивим 
похођењем предавања и космополитског света у круговима 
великих финансијера и „високог живота“, стекао је онај 
елегантни скептицизам у стварима секундарног значаја, 
отмену и примамљиву куртоазију, познавање људи које 
се стиче у друштву жена, тачно поимање да се сви по- 
слови дају изразити штетом или добитком, да је корисно 
расправити их на леп и правичан начин, најзад је стекао 
љубав према миру и слози који су тако потребни за 
срећан живот. Упражњавањем спортова научио се да 
тачно и брзо процени дате прилике; научио је да за 
успех и задобијање победе треба увек бити оран, спреман, 
увек хладнокрван, да увек треба поћи на време и во- 
дити рачуна и о најмањим ситницама. Најзад, јер је и 
сам покашто оскудевао, знао је ценити новац и све што 
се купује. Између јучерашњег Галског Принца и сутра- 
шњег Краља није било дубоке разлике ни прекидања 
с навикама, Краљ је просто применио на крупније послове 
своје особине које су већ биле изоштрене искуством. 
Његов карактер, живот; његове везе, одлике, па и ње 
гови недостаци упућивали су га на улогу коју ће имати 
и којој је он пришао слободно, без забуне, поуздано. 

Ни један краљ у Енглеској није имао политику то- 
лико личну а у исто време тако уставну и тако сагласну 
с великим интересима земље. Он у унутарњој политици 
и не врши никакву акцију, или ако је и врши, она је 
слаба. Још није заборављено с каквом је оштрином цело- 
купна штампа, па и те, критиковала краља кад је, 
по смрти Хенри Камбел Банермана, хтео из Бијарица да 
постави новог министра · премијера. На дому стара Ен- 
глеска управља сама собом, преко својих пуномоћника; 
круг краљеве акције је споља; пространа Царевина има 
многоструких и преплетених интереса који изискују друге 
методе рада; империалистичка фикција Биконсфилдова 

постала је стварност. Царевини је потребан један чувар 
који ће непрестано бдити: Едварду МУП пала је у део та 
служба. По нагону, као послуга на броду који је дохва- 
тила бура и енглески народ — који је у Трансвалу осе- 
тио страх од пораза — прибија се око свога крмара. 
Краљ заступа изван земље интересе Царевине и трговине, 
без којих не би могло бити Енглеске; министри имају 
своје дужности, а Краљ своје, тачно обележене, и он 
дивно отправља: он је амбасадор Британске Царевине. 

Кад је Едвард УП примио суверену власт, Царевина 
је била пољуљана и Енглеска без пријатеља. У Немачкој 
је јавно мњење симпатично наклоњено Бурима; Цар се 
сећао свог чувеног телеграма недавно упућеног Кри- 
геру; њега је свакако мамило да спречи Енглеску, да 
наметне мир или да се користи ратом. Русија је наила- 
зила свугде, на Босфору, у Персији, у Кини, на Енглеску 
која јој спречава излазак на слободно море. Француска 
се имала да свети за скорашњу увреду у Фашоди; она 
се сећала завидљивог противљења Енглеске њеном коло-· 
нијалном ширењу на Нигру, Конгу, Нилу, Меконгу: она 
је могла обновити Египатско Питање, добити какву за- 
логу, склопити континентални савез, лигу неутралних. И 
доиста, за будуће историке биће чудно како се народи, 
који су имали да се пожале на Енглеску, нису користили 
том приликом, те да ставе границе њеној царевини и 
њевој поморској супрематији. У чувеном интервју Пашу 
Тегеостарћ-а, Виљем П приписује себи у заслугу што је, 
у тој решавајућој кризи, спречио Француску и Русију да 
интервенишу и што је одбио руске заводљиве предлоге. 
Г. Делкасе тврди да Енглеска има Француској да захвали 
што се одржао мир у Европи. Но тај ће се спор распра- 
вити тек кад архиве буду проговориле. Било како му 
драго у осталом, тек значај те кризе у европској поли- 
тици није претеран; бојазан Енглеске и њени изредни 
напори да ублажи главну судбу имали су одлучног ути“ 
цаја на њену политику. 

Краљ Едвард је најбоље разумео опасност и одлучно 


"тражио лека. 


И то најпре мир. Мир је био Краљичина последња 
жеља а прва брига новога краља; његова воља је по- 


"бедила упркос свега опирања; краљ је желео часан мир 


по оба противника, како би био коначан. Велика част 
припада Енглеској што је, за непуних шест година после 
рата, стари командант Бура могао постати председник 


једног лојалистичког министарства. Кад је мир закључен, 


краљ поче најпре с лордом Лансдауном, после с Едвар- 


дом Грејом дипломатски посао, који, за неколико година, 
"стави Енглеску у центар једне мреже од савеза и при- 


јатељстава, који јој у сваком случају јемче безбедност. 


"Она је сама избрала своје партнере а прилике јој намећу 


противника. Сузбити хегемонију, где год буде тежила 
да се утврди, било је од увек начело енглеске политике; 


„а то се потпуно слагало с тежњама и личним симпати- 
јама Едварда УП. Једна од његових сестара, царица Фре- 


дерика пропатила је због сина; друга, Алиса, велика вој- 
воткиња есенска, због пруске политике: и једна и друга 


"оставиле су брату у завештање успомене на своје сузе. 


Познато је да Виљем П, поред свег старања да задобије 
симпатије, није омиљен на двору свога ујака. У осталом, 
Енглеској је и могао бити непријатељ само онај који 
каже: „Наша је будућност на води“. 

Док се Енглеска трудила да склопи пријатељства, 


"дође у Европу маркиз Ито, да тражи новаца и савеза: 


једва и саслушан у Паризу, одбијен у Петрограду, где 
су се цењкали с њим око неколико милиона, јапански 
министар дође у Лондон и ту за неколико дана буде за- 
кључен савез. За Енглеску је то значило обезбеђење про- 
тиву руске опасности у Азији, јемство за сигурност њених 
посесија у Тихом Океану и њене трговине у Кини. По- 
знато је шта је следовало и како је Русија, побеђена у 
Манџурији, после неколико година пришла Енглеској. 
Криза која је везана за име Фашода — чију је исто- 


трију недавно мајсторски написао Г. Аното — и уговор, 

који је следовао, уклонили су између Француске и Ен- 
глеске и последњи ваневропски спор. Кад је питање о 
Нилу и Бар-ел-Газару једном било решено, подела 
Африке била је довршена и доба колонијалног супарништва 
престало. Енглеска је имала најлепшу парчад Африке, 
али и Француска беше, и мимо своје супарнице, задо- 
била пространу област тако, да су обе могле заборавити 
стогодишње колонијално супарништво па и саму жестину 
последње кризе. Био је тренутак за зближење. Француска 
је схватила ту потребу баш у време кад је енглески краљ 
тражио пријатељство на континенту. Први су преговори 
почели у Лондону с амбасадором Полом Камбоном. Ед- 
вард УП, долази, 1 маја 1903, у Париз, који му је тако: 
добро познат; био је примљен без одушевљења, али са 
задовољством и пажњом; он је показао такта који му је 
придобио јавно мњење: дошао је као краљ и као при- 
јатељ. Непуну годину дана после тога (8 априла 1904) био: 
је потписан споразум којим се рашчишћавало с послед- 
њим заостатцима дуготрајног колонијалног супарништва. 
и којим је запечаћено зближење. Познато је како се Ен- 
глеска одрекла својих политичких амбиција у Мароку и 
признала француској особита права. Неколико месеци 
после тога, једним споразумом закљученим уз припомоћ 
британске дипломатије, Француска се и Шпанија слажу 
да обележе зоне свога утицаја у Мароку. Једним ранијим 
уговором с Италијом учињен је крај њиховом супарништву 
на Средоземном Мору и заснован „латински мир“. 

На тај начин, разборита и одлучна Едвардова ди. 
пломатија заснива нов систем споразума коме је средиште 
Енглеска. Груписањем западних сила и француско-ру- 
ским савезом заснована је европска равнотежа на новим 
основама; немачка хегемонија је уздржана, постављене 
су јој правичне границе. ИМ сад, између тих нових група 
и Немачке настаје огорчена борба на светској позорници, 
којом се дају објаснити сви драматични инциденти, који 
су се од тад десили; и заплети све дотле неће престати. 
док се Немачка не увери да је нови систем управљењ 

противу њене моћи само у толико, у колико би она била 
склона да исту злоупотреби. Берлински Кабинет хтео је 
одмах да опроба чврстину нових споразума и покаже да 
се, па ма где то било, „без Немачке и немачког цара не 
може донети ни једна крупна одлука“; он је схватио да 
је Мароко тачка по којој треба ударити, и да ће сеон 
појавити у Мароку, где је Француској ваљало применити 
права призната јој од Италије и Енглеске, као шампион 
општих интереса противу Француске, која тежи, како се 
то онда рекло, да зграби Мароко ради своје користи. 
И 31 марта 1905 Цар се искрцава у Тангеру: почиње 
акутна криза. Мароко је за то само пружио „прилику“; 
у ствари тицало се једног сукоба савеза и једне борбе за 
превласт; немачка политика циљала је на Енглеску, нешто 
мање него Француску, или управо циљала је на нови ен- 
глеско-француски споразум. 

Познати су догађаји који су затим дошли. Немачка 
је била у заблуди верујући да ће заплашавање бити у 
стању да уништи срдачан споразум, заснован на зајед- 
ничкој потреби отпора према немачкој хегемонији; Фран- 
цуска је морала врдати кад се, у једном трагичном тре- 
нутку — с ослабелом војском и флотом, а савезницом 
потученом у Манџурији — видела пред Немачком која 
је претила. Али сам тај положај, који није појмљен 
од берлинског Кабинета, појачао је нове споразуме, На 
конференцији у Алгезирасу они су у пуној мери пока- 
зали своју снагу. Не само што се ту француско-енглески 
споразум и француско-руски савез показаше непоколеб- 
љиви и што ојачаше, него се још Шпанија, Португалија 
и Италија, и ако је ова члан Тројнога Савеза, прибише 
уз групу западних сила. јер су поступци немачке дипло- 
матије, да би показала и натурила своју надмоћност, то- 
лико узбунили народе и њихове владе! Кад се гласало 
3 марта 1907, уз Немачку је била само Аустрија и Мароко; 
а Аустрија је и предложила завршну погодбу с којом се 
изишло из теснаца у који је конференцију сагнала непо- 
пустљивост берлинског Кабинета. И завођење и застра- 

+ 

шавање којим се Немачка наизменце служила остали су 
безуспешви. Да је Виљем Џ уображавао како ће својим 
личним утицајем потчинити Италију својој срећи, да ће 
придобити мале државе, неутралност руског Цара, да ће 
привући себи Рузвелта, јасно се показало. Берлински ли- 
стови беху Немачку поставили за „стараоца општих ин- 
тереса у Европи“; Европа је одговорила да она не прима 
никакво туторство, и да јој је стало до тога да се одржи 
равнотежа 

Лондонски Кабинет, настављајући своје успехе, а 
веран мстоди измирења, желео је да пречисти с Русијом 
старе спорове у Азији, како би се дошло до општег спо- 
разума. Француска је, рекао је председник Лубе, „др- 


жећи се једном руком руског савеза а другом енглеског 


пријатељства“, била природан посредник између Петро- 
града и Лондона. Већ је на Алгезираској Конференцији 
руски пуномоћник гроф Касини разговарао са сер До- 
налдом Макензи Уаласом о погодбама, под којим би се 
један такав споразум могао остварити. Г. Извољски, по 
доласку на власт, маја 1906, прихвати преговоре. Спо- 
разум би потписан 31 августа 1907; с њим је престало 
оно дуготрајно супарништво између „слона и кита“, које 
је дубоко мутило општу политику и одвраћало снагу и 
пажњу обеју земаља на пусте брдовите пределе Средње 
Азије и далека мора Крајњег Истока. Русија је, потучена 
од Јапана и удаљена од Тихог Океана, престала бити 
опасна по интегритет Кине и Индије; могли су јој се сад 
учинити уступци у Персији, што и јесте смисао спора- 
зума од 31 августа. Споразум, од 30 јуна 1907, између 
Русије и Јапана, којим се између два противника отклања 
свака опасност новога рата; „декларација“ и „аранжман“, 
од 10 јуна исте године, између Француске и Јапана, са 
којим је учињен крај неспоразумима између обе земље 
поводом руско-јапанског рата, дали су најзад енглеско- 
руском зближењу пун његов значај. Пошто је на Крај 
њем Истоку и централној Азији обезбеђен мир, пошто су 
рашчишћени сви афрички спорови, Русија и Француска 

су ослобођене ваневропских брига ; Русија заузима своје 
место у балканској политици где настаје нова криза 
Источног Питања. 

Енглеско-немачко супарништво се, ми смо то напред 
рекли, у све увлачи, да све погорша и извитопери. Ако 
Немачка у Мароку помаже Мулеј-Хафида, лако је пого- 
дити да Француска — пријатељица Енглеске — признаје 


Абд-ел-Азиса; зла воља немачкога канцелара не престаје 


у Мароку Француској давати на знање, како конферен- 
цијом у Алгезирасу конфликат није свршен; он остаје, 
латенган. У мају 1907, двема идентичним погодбама ма- 


нифестује се енглеско-шпански и француско-шпански спо- 


разум, којим се гарантује „територијални аш5 дио, и 
права сваког од та три народа, на Средоземном Мору и 
оном делу Атланског Океана који запљускује обале Европе 
и Африке“. Одмах потом, са силама северне Европе, Не- 
мачка почиње преговоре за један такав споразум који ће 
се односити на Балтичко Море; али Русија, непристанком 


да уступи своја права на острва Аланд, и Енглеска, пред- 


логом да се преговори прошире и на Северно Море, оду- 
зимају првобитном предлогу обележје успеха за немачку 
политику. Говор Барона Ерентала (17 јануара 1908) и слу- 
чај с грађењем железнице кроз Новопазарски Санџак иза- 
зивају прекид аустро-руског споразума, који, од 1897, одр- 
жава зтаи5 дио на Балкану; догађаји из септембра прошле 
године затичу силе сасвим друкчије груписане но што је 


било претходних година, и тај нови ред створен је под деј 


ством енглеско немачког супарништва. Турска револуција 
је, у јулу 1908, искрсла са посетом краља Едварда руском 
Цару у Ревалу, па ипак по довршењу сматрала се, и не без 
разлога, као успех енглеске политике а пораз немачке 
дипломатије. Ми смо ова факта анализовали у своје време 
и прерано би било доносити закључке, док је криза још 
нерешена. Довољно нам је констатовати да се то супарни- 
штво појављује свугде и увек; оно се види у Мадриду, 
Вашингтону, на Северу, у малим балканским државицама; 


свугде су дипломатије двеју земаља једна спрам друге, 

па често и сами владаоци, да би задобили или застра- 
шили, стављају у службу политици свој лични престиж. 
Изгледа да се у Источном као и Мароканском Питању 
прешло преко опасног вртлога, али ко зна да ли се тај 
проблем неће појавити у ком другом обликуг Јер данас 
је мирно а сутра већ криза; данас се чине узајамне по- 
сете и измењују здравице пуне куртоазије, а сутра се већ 
појачавају супарничке флоте; јавно мњење, постало већ 
нервозно, избезуми се од сваког инцидента. Немачку обу- 
зме „страх од коалиција“, чини јој се да је опкољена и 
спушта руку на балчак; Енглеска опет привиђа пропаст 
своје Царевине и трговине, утваре глади и најезде. Па 
како је могућно да једна тако жестока суверњивост није 
још изазвала оружаног сукоба, кад је у извесним тре- 
нуцима изгледало да ће она обе половине Европе бацити 
једну против друге; и по чему се још може надати да до 
оружаног сукога неће ни доћи. То је питање на које нам, 
као закључак, остаје да одговоримо. 


М 

Каже се да ваздухопловци кад се довољно издигну 
изнад земље распознају струје. које крећу воде по мо- 
рима и непрекидно их обнављају. Можда бисмо исто тако 
и ми, кад бисмо се довољно узвисили над својим временом, 
запазили у коме правцу велике друштвене струје крећу на- 
роде и стално обнављају друштва; можда бисмо докучили 
тајну чудеснога рађања због кога се мучи наше столеће; 
можда би сазнали каквој нас будућности и којим ста- 
зама воде оне две силе, које данас управљају народима 
и идејама. Луј ХЛУ могао је рећи „сутра“; данас то не 
може рећи ни једна влада; и оне које изгледају да су 
најчвршће, покашто се још најпре сруше; данас су ве- 
лике наде и простране замисли ускраћене, чак и владао- 
цима. Демократија, социјализам, национализам, представ- 
љају, под расним облицима и именима, надирање гомила, 
које узнемирују мањину што влада и ужива. Демокра-- 
тија и новац данас су две највше силе. Послови потре-- 

бују мира; а демократије су увек мирољубиве, све док 
не увиде да су њихови крупни животни интереси угро- 
жени и док њихове дубоке страсти не почну да раде; 
а тад се оне упусте у рат, ито су најстрашнији ратови. 
Данашње економске потребе нису још достигле ступањ 
јачине из које се порађа рат. 

Најватренија фракција јавног мњења у Енглеској 
отворено жели рат: њиме би се уништила немачка флота, 
задобиле колоније, потисла немачка утакмица, ограни- 
чило оружање на мору. Енглеска је у Европи земља нај- 
мање демократска; њоме руководи аристократија; ари- 
стократија по раси, аристократија по новцу, аристокра- 
тија радничка; она је једина земља у Европи у којој 
војна организација није на демократској основи, јер у 
њој нема опште војне обавезе, она располаже једном 
малом војском по занату, па и саме морнаре врбује уз 
најам. Отуда Енглеска располаже недовољном војном 
снагом, да би била у стању сама ратовати с једном таквом 
силом као што је Немачка. А после, Краљ, влада и про- 
свећенији део народа знају да рат увек, ради неизвесне 
користи, повлачи страшне ризике. При најмањем неуспеху. 
ето глади са масом беспослених, којих је на милион и под, 
којих се број из дана-у дан повећава, а доле по колонијама 
побуне урођеника у које се већ уселила клица либера- 
лизма и националног осећања. Едвард УП воли мир, ње- 
гове комбинације не воде рату; он се стара да створи у 
Европи један трајан поредак, једну стабилну равнотежу, 
како би обезбедио будућност пре но што његов син буде 
примио на себе терет круне. Немачкој је још мање у ин- 
тересу да ратује; њеној величини је у Европи потребно 
само да очува оно што већ има; за њено економско ши- 
рење ван граница —- које је већ сјајно — потребно јој 
је мира и „отворених врата“; њена индустријска произ- 
водња напредује, њено становништво се роји, њен де- 
фицит у средствима за исхрану стално расте; њој су по- 
требна тржишта а не завојевања — и код куће је у ње 
доста оних што се опиру германизму. Затим и њу је обу- 

зела демократска и либерална струја, чију су интензив- 
ност показали неколики скорашњи догађаји. И зато је 
Цар, који располаже највећом и најјачом војском за коју 
се икада знало, у исто време најмирољубивији владалац, 
за што је кроз тридесет година дао довољно доказа. Он 
би извукао мач тек онога дана, кад би видео да је угро- 
жено наслеђе, које је примио од својих предака, или, кад 
би видео да се затварају пијаце, које су потребне опстанку 
индустријске и трговачке Немачке. Ратови за политичку 
хегемонију не воде се више; стварајући нов систем са- 
веза, споразума и погодаба који је опробан у дипломат- 
ској битци у Алгезирасу, и у неколико прилика доцније, 
Европа је засведочила своју решеност да заснује равно- 
тежу на једнакости права и одбаци сваку супрематију; 
скорашњи догађаји показују да је то и Немачка увидела 
и приласком својим могла би стећи само симпатија. 
Увиђавност владалаца и воља народа јесу неколики 
од разлога одржавања мира. У садањем стању, у коме 
се налази Европа, рат би био један тако страшан катакли- 
зам, да се нико не усуђује примити на себе толику од“ 
говорност и изложити општој осуди; па и победиоцу 
би рат нанео ужасне економске и финансијске кризе; су“ 
парник је у исто време и потрошач и није доказано да би 
његов пад био од користи по произвођача; отуда су ин- 
тереси свих цивилизованих народа солидарни и односе 
превагу над супарништвом. Енглеска и Немачка, посебице, 
данас су пред грдним дефицитима који изискују нове по- 
резе. Постојан развој њихове индустрије донео им јеи 
вечиту, економску кризу, која налази израза у повећању 
броја беспослених. Два супарника као што су Енглеска и 
Немачка морају се или тући или споразумети, јер живети 
у непрестаним претњама не значи живети. Опасности су 
за сукоб многобројне: источна питања су пуна клопки, 
јер су Балкански и Блиски Исток неопходни по европску 
трговину и што тамо још има народа који се нису ује- 
динили и стали на чврсту ногу. Усвајање заштитног ца- 
ринског система какав проповеда Џое Чемберлен било 

би опасност по европски мир. Има још и других опасно- 
сти које се предвиђају а и таквих које се не могу пред- 
видети. 

Положај Француске према Енглеској и Немачкој пун 
је опасности, јер би и она вероватно била увучена у 
рат; али је опет с друге стране, врло срећан, јер је она 
знатним делом у стању да спречи сукоб. Кад би Енгле- 
ска хтела да нападне, она би то могла само са сигурном 
помоћу француске војске, а до Француза опет стоји: хо- 
ће ли јој исту дати или отказати. Ако би, пак, Немачка 
хтела да нападне, излаже се опасности да буде сама 
против свију и посебице противу Двојног Савеза и Ен- 
глеске. Француска је са свога изврсног економског строја, 
обиља капитала, богаства своје штедње и своје војне и 
поморске снаге у положају да може, између ова два про- 
тивника, примити мисију судије и поборника мира. Пот- 
писујући споразум, којим је учињен крај несугласицама 
између Француске и Немачке, Г. Пишон је показао ко- 
лико данас једна правична и лојална политика може до- 
принети одржању мира и коначном триумфу правде. 


РЕНЕ Пинон. 


(С француског превео Милорад ЗЕБИЋ). 


ПОЗОРИШНИ ПРЕГЛЕД. 


ФРАНЦУСКЕ ВЕЧЕРИ 


„НАГА ЖЕНА“ од АнрИА БАТАЈА ; „ФРАНСИНА“ од АЛЕКСАНДРА 
ДиМЕ Сина; „Вихор“ од Анри БЕРНСТЕНА ; Г-ЂИЦА МАДЛЕНА 
ДолЕ СА ТРУПОМ. 


Француска уметница Мадлена Доле, која је под 
истим именом ступила у позоришту Саре Бернар као 
почетница тек пре неколико година, већ је предузела 
пут по Европи са својом трупом и зауставила се у про- 
лазу и у Београду. Она је играла у три представе три 
тешке и лепе улоге, Лулу у „Нагој жени“ Анриа Батаја, 
насловну улогу у Диминој „Франсини“ и Хелену у „Ви- 
хору“ Бернстеновом. 

Први и последњи од ова три комада су нови за 
нашу позорницу. Од Бернстена играна су два комада, 
„Самсон“ и „Крадљивац.“ Батај ја уопште непознат. 

Његова „Нага жена“ или „Модел,“ како је код нас 
прекрштен нешто смели француски наслов „а РЕетте 
пце“, је без сумње бољи од ова два комада који су нови 
за нашу публику: он је приступачнији од „Франсине“. 
Батај је нежан, што је данас прилична смелост, и пси- 
холог што је опет прост губитак времена. Једном речи, 
он тежи да буде књижевник, а тај се појам почео у 
Француској брзо да разилази од појма драмског писца. 
Његови комади нису водвили Де Флерови и Кајавеови, 
ни тезе „поштеног“ Бријеа, ни париске сличице Капи- 
сове. Спрам њега изгледа и сурова, зачињена драма Берн- 
стенова као намештена и нижег реда. 

Зато је он донекле и несавршен, у најбољем смислу 
речи. На њему се осећа дах прошлих времена у књи- 
жевности. Батај носи извесне трагове романтизма: он го- 
вори о несрећној, судбоносној љубави, јединој, правој, 
великој. Садржај његових драма је прича о једном срцу. 
У „Свадбеном маршу“ једна племићка бежи за некаквим 
пропалим пијанистом и умире; у „Мама Колибри“, зрела 
жена заволи друга свога сина и одлази с њим негде на 
југ. У „Нагој Жени“ Лулу страда што је веровала у 
трајност љубави и у моћ успомена из младости. 

Ова последња драма је најпростија и најдирљивија, 
и најмање необична. Све што се у њој догађа, може се 
догодити, и догодило се, не само у животу, негоину 
књижевности. Ово последње је, може бити, слаба страна 
предмета који је Батај изабрао за своју драму, али се 
њој не може одрећи извесна свежина обраде. Лулу има 
исту судбину као Мими из „Чергарског живота“ Мирже- 
овог: и њој велики свет, сјајни салони богате и вели- 
чанствене жене отимају љубавника. Али, док је Мими 
сва од једног парчета, Лулу има велики преокрет у жи- 
воту, после кога се одриче свега, и побеђена, сломљена, 
враћа се натраг у сиротињу и таму. Пре тога је она свеже, 
срећно, живо створење и подсећа пре на „Мадам Сан- 
Жен“. Она је управо састављена из та два парчета, не 
изгубивши у осталом, ништа од своје истинитости и је- 
динства карактера. 

Она је мала, весела Парижанка, другарица ђака и 
сликара. У првом чину је видимо где заједно са својим 
„љубавником, сликаром Бернјеом броји гласове које може 
добити његова слика „Нага Жена“, за коју је она била 
модел. Кад је Бернје награђен, узима је из захвалности 
за жену, али је убрзо запоставља, занесен кнегињом Ша- 
бран, лепом, богатом Јеврејком, и стидећи се од простог 
и слободног понашања своје жене. Она сумња у њихову 
везу, али још не верује, док их на једној забави прире- 
ђеној у раскошној радионици обогаћеног Бернјеа, не 
ухвати на делу и изазове бурни призор. Бернје и 

кнегиња нуде јој сада издржање и извесну суму но- 
ваца, ако пристане на развод. Пошто се очајно борила 
да очува своју срећу, она потписује молбу за развод, и 
иде да се убије. Али само се рани. 

Њена несрећа је узбудила Бернјеа и кнегињу, али 
они остају себични као обични људи. Он нуди Лолети 
да се жртвује за њу, да се одрекне кнегиње, али љубав 
јој више не може повратити. Тај последњи чин, у бол- 
ници, где се рањена Лулу већ опоравила, истинит је и 
леп. У њему је писац избегао велику опасност да учини 
једном од криваца покајником. Све се свршава како се 
морало свршати. Лулу није бранила свој нови, леп жи- 
вот, него само љубав Бернјеову. Кад је била уверена 
да ње више нема, она се више не бори. Неколико тре- 
нутака слабости, — и то је све. После тешке болести, 
кад се осећала тако близу смрти, она се враћа на свет, 
али гледа све око себе из даљине која се налази из- 
међу тешко болесних и околног света. Тада се јавља 
негдашњи изневерени пријатељ, Рушар, запостављени не- 
знани сликар, који је некад наишао на улици на малу 
Лулу, узео је к себи, волео док ју Бернје није отео од 
њега. Та сцена, када Лулу у његовом присуству налази 
опет свој говор мале Парижанке са улице, када јој се 
учини све што је доживела од кад је отишла из Руша- 
рове мансарде као рђав сан, најлепше је место у драми. 
„Шта су учинили са мном, јадни мој пријатељу, гле, шта 
су учинили са мном!“ И разуверени уметник одлази са 
превареном женом, уклањајући се испред оних који су 
чувени, богати и моћни, који руше у пролазу око себе. 

Други комад, „Вихор“ (ја Кајаје) је познатији нашој 
публици, која је видела два дела Бернстенова: „Крад- 
љивца“ и „Самсона“: иста брза радња, недопадљиви ју 
наци, вешто вођени невероватни заплет. Прича у драми 
нији нова и подсећа у многоме на роман Пола Хервијеа 
„Сликани сами собом.“ И овде и тамо љубавник је про- 
пали племић, који се коцком одржава у свету своје лра- 
гане, који се због тога убија и повлачи у пропаст и њу. 

Робер Шасероа воли Хелену, и кад он проигра туђе 
имање, она се очајно бори са својим оцем, са купцем 
накита, са својим бедним рођаком Амедејом, да спасе 
Робера. Две три сцене: сукоб између ње и њеног оца, 
свежег барона, који је удао кћер за аристократа, да би 
био примљен у друштва и клубове; сукоб између љу- 
бавника и љубавнице, која хоће да иде за њим по цену 
срамоте своје и своје породице, и најзад сцена између 
барона, који хоће да откупи своју кћер из руку њеног 
љубавника и Робера, који се већ решио да самоубиством 
спасе жену коју је везао за себе; задоцњење Хеменино, 
која се продала своме одвратном рођаку Амедеју, и пред 
вратима Роберовим чула пуцањ, — све су то врло јаки 
драмски тренутци, какве уме да склопи Анри Бернстен. 

Хемена међутим, као и Робер, нису ни најмање нови 
и занимљиви. О њиној љубави се мало говори, а њу 
ништа не оправдава. Робер је вепријатна личност, као 
што се то често дешава код овога писца, али као Бра- 
шар у „Самсону“ и Мариза у „Крадљивцу,“ он утиче на 
публику и занима је својом судбином. Тајна Бернстенова 
лежи у његовој изврсној техници, која чини да гледалац 
од почетка гледа само на решење заплета, занесен хи- 
трином догађаје. 

· Госпођица Доле остаје за нас једна од оних при- 
виђења, која прођу поред нас да бисмо после осетили 
још јаче недостатак сваког већег уметничког узбуђења, 
све сиромаштво у лепоме и отменоме свету у коме живимо. 
Мадлена Доле је још млада глумица; могло би се рећи, 
шта више да је њена жеља за самосталношћу и за труд- 
ним животом путујућих трупа још у несразмери са зре- 
лошћу њеног талента. Она је ступила први пут пре мање 
од једног деценија на позорницу као ученик Саре Бер- 
нар, али су пример велике уметнице и истинит таленат, 
удружен са лепотом и париском отменошћу, учиниле од 
ње једну од првих млађих глумица које имају велику 
будућност. 

Она игра паметно, с осећањем, и има оно што оча- 

рава одмах: изванредну скалу прелива у гласу. Веро- 
ватно је да је њу цела публика разумела, неразумевши 
смисао речи. Је ли потребно знати француски, па осе- 
тити да Хелена говори о љубави Роберу, да Лулу прича 
своје болове Рушару, кад се то изговори онако како је 
урадила Мадлена Доле 2 Њен зналачки вариран тон вреди 
сам по себи. Њен глас утиче као музика, непосредно. 
Пошавши из груди, он је понео са собом и осећања, 
изишао обојен њима. То је дано само онима који имају 
праву жицу. У томе је права тајна глумачког талента. 
Без тога је глумац читач који се креће место да седи 
на једном месту: он је тада уметник онолико колико 
сликар који не познаје сва средства и изворе своје палете. 

Покрет тела и лица су природно у скаду са оним 
што има да се каже, јер се, најзад, цео човечји строј 
креће истим живцима, повезаним између себе. Све то 
скупа је последица онога што се зове: уживити се у своју 
улогу, посматрајући се без престанка. Тако се постизава 
највећа сврха оних који на даскама тумаче мисао пиш- 
чеву: бити разумљив, у најлепшем смислу те речи. Не 
бојећи се парадокса, може се рећи, нарочито кад је говор 
о глумицама да су нама стране глумице увек јасније 
говориле. Праве уметнице, као Госпођица Доле, говоре 
општим, великим језиком уметности. 

У неколико примера може се доказати да ово није 
проста фраза. Треба се сетити њене игре, у потпуности: 
са гласом, мимиком, изразом очију, треба изазвати онај 
утисак, који је код правих глумица јак и жив као за 
оно што се у ствари видело, у обичном животу, па се 
уверити у то. Када Франсина, у повратку са игранке у 
опери, уверава свога мужа да му се осветила и прева- 
рила га, свима је било јасно, и ако нису знали унапред 
комад да га она није преварила и да она само игра 
осветницу, — зато што је Госпођица Доле умела да одигра 
ту глуму у глуми. Када Лулу Мадлене Доле гледа у Бер- 
нјеа као у бога, пратећи сваки миг свога мужа, ниједна 
реч пишчева није била говорљивија од тог погледа, 0 

те једва видне, али толико осетне понизности. Сетите се 
оног нагласка створења које је патило сувише да може 
још мрзети, с којим Лулу показује кнегињи рану. Јесте 
ли осетили како је Лолета, видевши старог пријатеља, 
Рушара узвикнула као дете које бежи под окриље ро- 
дитеља, и како то даје праву вредност те сцене ! И плач 
Лолетин, на софи, где је пала после оне сцене у другом 
чину 2 То је био плач наивног, бедног створења, скоро. 
несрећног детета, онакав какав треба да је плач мале, 
простодушне девојке са улице. Све је то далеко више 
говорено него речи. Јер, и у глуми, реч није ништа, него 
је главно оно што се у њу унесе: старо правило, али 
које се помиње само код уметника. 

Сваки од уметника у трупи Г-ђице Доле оставља 
општи утисак паметне, размишљене и поуздане игре. 
Они су стојали испод свога првог члана, али је сваки 
изнео своје скромно, брижљиво израђено дело. Глав- 
ни друг у игри Госпођице Доле, Господин Волнис, је 
симпатична појава и допадљив глумац, који има лепих 
проналазака, али пати од врло честе слабости глумаца у 
Француској: декламације. У последњем чину „Вихора“ Г. 
Волнис био је врло добар. Господин Пијо (Рушар у „Нагој 
Жени“) и Мајан (Шабран) су играли природно и просто, 
трудећи се да даду оне невидљиве али значајне одлике 
једног карактера. 


ПРОВИЗОРНИ. 


ПОЛИТИЧКИ ПРЕГЛЕД. 


ТРИ БАЛКАНСКА ЗАЈМА 


Бугарска влада закључила је у Бечу са Млепег Вапк- 
Мегет један 41/2 9/, зајам од 100.000.000 динара. Зајам 
је без специјалних гарантија, без обавеза за какве било 
поруџбине, без нарочите контроле, без жуисанса, без 
икаквих ограничења и без икаквих услова тајних, писме= 
них или усмених. М1епег Вапк-Мегетл је банка која је дала 
први зајам Бугарској после прогласа за Краљевину. 

Зајам је, као што је речено, 4: 9/, у суми од 100 
милиона динара. Интерес ће се плаћати свакога 1 јануара 
и 1 декембра заједно с извлачењем обвезница, како би 
зајам после педесет година био потпуно исплаћен. Влада 
не може да исплати или конвертује овај зајам до 1-ог 
јануара 1920 године, а дужна је сваке године уносити 
потребне суме за интерес и исплату извучених обвезница 
које су ослобођени сваких дажбина, а могу служити као 
кауција при државним набавкама, уговорима, и т. д. 
Држава се обвезује да плати Банци за посао око испла- 
ћивања купона и обвезнице '/8 %/, од номиналне вредно- 
сти извучених обвезница и по '/ 9, од номиналне вред- 
ности за купоне. Бугарска ће, тако исто, платити трошкове 
за израду обвезница, за објаву зајма и добијање коте 
на берзама у Бечу, Лондону, Берлину, Белгији, Холан- 
дији и Швајцарској. Држава се обавезује да изради ко- 
тирање овога зајма на званичним берзама Аустрије, Не- 
мачке, Енглеске, Белгије и Швајцарске — УМлепег Вапк- 

Метет се обавезује за сваки случај да узме без услова 


цео зајам и ако не би било допуштено котирање на бер- 


"зама. За тај случај бугарска влада уступа цео зајам од 


100.000.000 дин. за 86 милијуна. Ту суму би банка овако 


исплатила: На дан потпнса уговора 5.160.000 динара ; 31 


децембра 1909, 5.160.090 динара; 31 јануара 1910 го- 
дине исплатиће 15.050.000 динара, а 28 фебруара 1910 


тодине још 15.050.000 динара. Остатак да се исплати кра- 


јем децембра 1910 године, а М!епег Вапк-Мегејп може 
да исплати горње суме и одједанпут, ако не хтедне у 


торњим роковима и ратама. Влада бугарска неће пла- 


ћати никакав интерес на номинални капитал који није 
још исплаћен. Јавни упис овога зајма треба да се изврши 
што пре, а банка ће определити дан као и цену емисије 
Ако би емисиони курс био већи од 89: 97 онда ће све 
оне суме преко 897, 9/, бити подељене на равне делове 
између зајмодавца и дужника. Дефинитивне облигације 


мора Бугарска влада издати у року од четири месеца 


од дана када се за зајам отвори јавни упис. Изгубљене 


уништене или крадене облигације, као и одговарајуће 
купонске листе, дужна је бугарска влада заменити дру- 
гима кад се утврди њихов нестанак. Зајам се чини 32- 
висним од одобрења бугарског Народнога Собрања. Мле- 
пег Вапк-Мегетп ће се сматрати за разрешена од сваких 
обавеза ако до 1! априла 1910 године, букне рат на Бал- 
канскоме Полуострву; ако до истога дана Француска 
стална трипроцента рента падне за три онога дана када 


"треба да се садањи уговор потпише, или ако четирипро- 


центна аустријска рента падне за три онога дана кад се 
потпише уговор. Покварили се овај уговор из буди каквих 
разлога, бугарска влада мора да врати до краја 1910 го- 
дине суму од 5.160.000 примљену на дан потписа уговора, 
а са интересом пд 5 и по од сто. 

Нови Зајам је доиста без реалних граница и наро- 
читих погодаба и може се рећи под повољним условима. 


-Зајам ће се утрошити највише, ако не и једино, на по- 
жкриће летећих дугова и дефицита, који су велики да 


64 Српски Књижевни ГЛАСНИК. 





овај зајам неће бити довољан. Врло је вероватно да ће 
се после овога зајма морати тражити други, нови зајам 
по свој прилици у Француској код банке Стеди Мођшег. 
С овом банком је влада Г. Малинова и била најпре за- 
кључила зајам у Паризу, па га није зато остварила што 
француска влада није хтела да допусти котирање на 
Париској Берзи. И тако је од 1902 године Бугарска 
стално чинила зајмове. 1902 године закључен је зајам од 
106 милијуна динара за исплату старих дугова — 1904 
године Стамбуловска влада закључила је нови зајам од 
100 милијуна динара за културно унапређење Бугарске, 
а у ствари за војне потребе. После три године, 1907, за-- 
кључили су у Бугарској један нови зајам од 145 мили- 
јуна динара. Ово је био делом конверсиоси зајам, а 
махом је употребљен за непродуктивне циљеве. Месеца 
фебруара 1909 године закључен је познати зајам у Ру- 
сији од 82,000.000 динара. У децембру прошле године 
закључен је најзад овај зајам од 100,000.000 динара. Од 
ових скоро 500,000.000 динара узајмљених утрошено је 
око сто милијуна за продуктивне сврхе, а остата« на 
дугове и војску. 

Буџет Краљевине Бугарске је за 1910 годину за де- 
ветнаест и по милиона већи него онај за прошлу годину: 
он износи 172,500.000 динара. Повећање брџета за ово: 
лику суму дошло је најпре због новога зајма; 6 милиона. 
динара треба за годишњу отплату. Шест милиона ди- 
нара ће се утрошити у току године за жељезнице, при- 
станишта, путеве. Крупна сума од четири милиона ди- 
нара утрошиће се на повећање учитељског кадра. Остатак 
у суми од 3'/2 милиона употребиће се за остале државне 
потребе. Влада Г. Малинова се нада да ће тај сувишак 
расхода покрити са приходима од нових жељезница, од. 
жељезничких транзита, од царинскога прихода, од при- 
реза прикупљених на основу закона о народним школама 
и, најзад, од појачанога прихода од пореза. 


Јуна месеца прошле године црногорска влада је до: 
била од Народне Скупштине овлашћење да може закљу-- 

чити један зајам у иностранству. Сад је тај зајам и за- 
кључен у Енглеској. Зајам од 6000.000 перпера, а пето- 
процентни. За сто номиналних добија Црна Гора 86 и по 
ефективних перпера или круна. Група енглеских банака 
која је зајам емитовала дала је зајам без какве нарочите 
обезбеде, без какве контроле или надзора над приходима 
који ће служити за отплаћивање зајма. Влада црногорска 
је обавезала Црну Гору да ће зајам од 6 милиона круна 
исплаћивати из чистога прихода од царине и монопола 
соли. Емисиона банка је примила на себе све трошкове 
око издавања обвезница, за жиговину, за котирање на 
лондонској берзи, и томе слично. 

Зајам црногорски, чије је обвезнице за један мили- 
лион круна узела Руско-Кинеска Банка, уписан је одмах. 
А употребиће се на зидање државних зграда на Цетињу, 
казнених завода, подизање путова и мостова, и исплату 
других ранијих зајмова који износе око два и по ми- 
лиона круна,и на наоружање. 

Да би се омогућило грађење железница Дунав—За- 
јечар—Књажевац—Ниш; Чачак— Горњи Милановац—Бео- 
град; Београд—Смедерево, и осталих железница ускога 
колосека, да би се могло саградити пристаниште на Ду- 
наву, да би се могло извршити преоружање војске, српска 
влада је закључила нов зајам. Зајам је од 150.000.000 
номиналних динара, с интересом од 4 и по одсто,а 
исплатити се има за 50 година. Емисионе су банке Ото- 
манска Банка и Берлинско Трговачко Друштво; емисион 
курс је 87 и по динара. Гарантија за исплату зајма је 
вишак од чистих прихода самосталне монополске управе 
и вишак од чистих прихода царинских који се приби- 
рају за монополисане предмете — и то тек онда пошто 
се обезбеди служба зајмова од 1895, 1902 и 1906 године. 
Од овога зајма употребиће се 62.500.000 динара за же- 
лезнице, а 54.000000 динара за војне набавке. У току 
прошле и ове године одређена је за само преоружање 
и други ратни материјал 'око 94 милиона динара. 

ИНОСТРАНИ, 

Иво Ћипико: Пауци Српска Књижевна Задруга, књ. 
121. Београд, 1909. 


Нов роман, и то нов социјалан роман, то није чест 
појав у српској књижевности, и када је писац и гласа 
као што је Иво Ћипико, добитак изгледа још већи. 


Ћипико се и раније огледао на роману, показавши 
више своје приповедачке но романсјерске способности. 
После социјалног далматинског романа За крухом дошао 
је сада такође социјалан и такође далматински роман 
Пауци. Разлика је у толико што први роман приказује 
живот приморја, а нови роман живот загорја. Тај вр- 
летни, северо источни крај Далмације, завичај ускока и 
хајдука, етнички и културно ближи Босни и Херцего- 
вини но Далмацији, сликао је Симо Матавуљ у неко- 
лико својих једрих приповедака. Тај свет, његове арха- 
ичне обичаје, његов патријархалан живот описивао је, у 
последње време, са научним претензијама, али површно 
и новинарски, Др. Александар Митровић. 

Тај народ, средину у којој се дешава радња романа, 
нико боље није описао до сам Ћипико, овим збивеним 
и пуним опажања речима: 

„. Родио се овдје, у овоме крају земље, гдје три 
ријечи, у згодан час речене, исцјелују благо и чељад 
од уједа змије; гдје чарка може да растави двоје 
најмилијих, — цуру од момка, жену од човјека; 
гдје тајанствено сложени запис боље лијечи од ле- 

карева савјета; гдје плодна земља воли се од ро- 

ђене мајке, а во хранитељ и побратим од срца јаче 

од брата. Јуначка пјесма заноси, и старијима сјакте 

очи. кад се прича о хајдуковању. Освета је јача и 

слађа од самилости, инат и нагон влада над ра- 

зумом. И то је подјарено у путу, газећи преко го- 

лемих јуначких и живинских стопа, утиснутих у 

живом камену, којима се поколења диве; код грдних 

планинских провалија, преко којих на коњима ска- 
каху стараодавни јунаци; у дубоким планинским пе- 
ћинама, гдје хајдуци са ортацима плијен дијељаху. 

„И лежи то запретано у души, и кад се стакне, 

избива: и код рођења, и у страсти, и у смрти, а 

испољава се у тајанственом погађању и гатању, у 

знаковима, почевши од небескијех звијезда до ситне, 

испрекрштене јањеће плећке; наслијеђено од кољена 
до кољена, а изражено у пјесми“. 

Ћипико је живео у средини тога народа, који у ХХ 
веку, и у земљи старе романске и талијанске културе 
као што је Далмација, представља нешто врло анахро- 
нично, са нечим дубоко старинским у обичајима и са 
нечим далеко атавичним у души. Он је видео његову си- 
ловитост и нагонски живот старих времена, његов дубок 
јад и социјалну беду нових времена, и ставио је себи у 
задатак да покаже шта је „запрешено у души“ тих хи- 
љада горштака. Ћипико, са својом страсношћу и креп- 
чином своје природе, са неприкриваном љубављу за све 
плаховите манифестације нагона, нашао је међу овим 
чулним, суровим брђанима свет који му је требао. Али 
са социјалиим осећањем и интелегенцијом модерна чо- 
века, он се морао згрозити над душевним мраком и со- 
цијалном бедом тога света, кога убија његово незнање, 
неспособност да се прилагоди новом животу, алкохолизам, 
неправедна власт, и зеленаши, нарочито зеленаши. 

Као Ђура Јакшић и Милован Глишић пре тридесет- 
четрдесет година, тако и Ћипико прича све зло које зе- 
ленаши чине простом народу. И према шумадијском Неши 

Зелембаћу, далматински зеленаш Јово Костић изгледа 
као мајстер према шегртима. Сви, и чиновници и попови, и 
католичка и православна господа, као пијавице сишу крв 
сељаку, и „ришћанском и кршћанском“. У грабљивости 
они се не деле више на народносне и политичке странке, и 
над пленом они осећају своју класинску солидарност, која 
стоји изнад, или боље рећи испод, нације и идеје. ГЈаук, 
то је у овом роману газда Јово, врло побожан право- 
славни „ришћанин“, добар Србин, на речи тако моралан 
човек. Исто онако као и Петар Кочић у Јазавцу пред судом, 
тако и Ћипико у Пауцима представља како убог сељак 
страда и од своје господе и газда; и један и други писац 
усуђују се са похвалном енергијом ударити и на нацио- 
налну хипокризију. И Ћипико симболично представља 
газду, патристу зеленаша. Његова жртва је дошла у ње- 
гову канцеларију: „па му пада поглед на избљедјелу 
српску тробојку заставу са грбом, што је над газдиним 
столом; газда је био, давно, високо у зид прибио за же- 
стоких борба Срба и Хрвата. Повише ње, у углу, паук 
разапео своју паучину...“ 

То је цео смисао социјалног, готово социјалистичког 
романа Ћипикова: изнад родољубља бездушног газда- 
Јова, изнад моралних предика блуднога фра-Врана, изнад 
заплетених судских пресуда и звучних патриотских здра- 
вица, свуда, у основи, једна иста ствар: „паук разапео 
своју паучину...“ 

И слика је страшна, и од јаког и трајног утиска. 
Роман је врло слабо компонован, епизоде (међу којима 
има ванредних, као: Раде и Маша у сталактитској пећини, 
и ручак код фра-Врана) тако су нагомилане и тако слабо 
везиване да је тешко и смисао хватати; језик је тврда 
стил нагао, — али општи утисак је снажан. Потпуније и 
црње слике сељачких страдања, боље психологије поср- 
нулог у беди, готово оживотињеног сељака тешко да има 
у нашој књижевности. А Ћипику, како по свему изгледа, 
то је било главно. МИ зато „Пауци“ као књижевно дело 
не означавају напредак према роману За крухом; њиме је 

Ћипико дао мање књижевно дело, и више етнопсихо- 
лошки докуменат и социјалан протест. РИС 





Тодор СТЕФАНОВИЋ Виловски: Моје успомене (1867 
до 1881). Прештампано из „Бранкова Кола“ за 1907. 
Сремски Карловци, 1907 [2!]. 


Г. Виловски, после своје корисне књиге о Стјепану 
Митрову Љубишу, изишао је сада са великом новом књи- 
гом својих успомена из доба од 1867 до 1881, у главном 
из карактеристичних седамдесетих година, које су од толи- 
ког значаја за наш духовни развитак. 

Књига Г. Виловског је опширнија но што би требало 
да буде. Као људи који лепо говоре, и воле сами себе да 
саслушају, тако Г. Виловски, који лако и течно пише, воли 
себе да чита, и у описивање своје младости унео је више 
речи но чињеница, имао више стила но садржине. Може 
бити све што се имало казати, могло би се изнети не у 755, 
но у 200 страна. Али поред те извесне многоречивости, 
књига је у целини занимљива, живо писана и садржи 
добрих података за нашу културну и књижевну исто- 
рију седамдесетих година. 

Г. Виловски нам је дао лепу слику о српском дру- 
штву у Бечу на крају шездесетих година, о оним срп- 
ским трговцима и грађанима, који су увек тако били за- 
узети за општенародне ствари. Исто тако као што је 
као бечки становник могао да описује српско друштво у 
Бечу, тако је као члан и председник „Зоре“ био у стању 
да опише унутрашњи живот тога заслужног ђачког дру- 
штва. Што је од изузетнога значаја, Г. Виловски нам је 
у појединостими, и са похвалном објективношћу, описао 
сукоб у „Зори“ између два схватања, старијег, омладин- 
ског, либералног и националистичког, и новога, реалистич 
ког и социјалистичког, „нове науке“, какву је пропове- 
дао Светозар Марковић. Ми смо до сада могли пратити 
тај велики сукоб у јавности, по записницима омладин- 
ских скупштина, по листовима и по политичким брошу- 
рама, али нам није било познато како је тај сукоб две 

доктрине и два погледа на свет изгледао у затвореном 
кругу једне ђачке дружине, у интимној средини младога 
нараштаја. 

Г. Виловски је био сарадник „Србадије“ и уредник 
„Српске Зоре“, и дао нам је врло добрих и непознатих 
података о покретању и животу оба та српска листа у 
Бечу. Нарочито у главама у којима говори о „Српској 
Зори“ Г. Виловски нам је дао интересантних података 
о ондашњим књижевним и политичким радницима нашим. 
Биограф српских писаца у овим успоменама наћи ће 
добрих појединости, које свакако неће мењати већ ство- 
рене слике о нашим писцима од пре.тридесет година, али 
које ће их свакако згодно попунити. 

Наравно, да извесна одушевљавања Г. Виловског 
нама изгледају прилично омладинска, као што има ње- 
гових судова који су врло спорни. Има и омашака, што 
је у осталом природно када се говори о толиким љу- 
дима и толиким стварима који су прилично давно про- 
шли. (Тако, на страни 532, Г. Виловски говори о сло- 
венском алманаху које су уредили и издали словенски 
ђаци у Бечу. „Хрватски део био је случајно понајсла- 
бији. У њему је заузела комедија „Тартифов унук“ го- 
тово сав простор који је уступљен Хрватима. Писац је 
био неки К., који је молио да му се име не помиње...“ 
Г. Виловском случајно је и до данас остало непознато 
да тај неки К., чији је рад тако изузетно слаб, није 
био нико други до прослављени хрватски приповедач 
Јосип Козарац, одлични писац „Мимћ Карпаја“). 

На страну све то, књига Г. Виловског је добро 
дошла, и својом занимљивошћу она ће наћи читаоца у 
широкој публици, као што ће је са коришћу моћи пре- 
листавати они који се баве нашом културном и књижев- 
ном прошлошћу. Такве успомене нама су потребне, и 
зато је све наше књижевне и научне раднике обрадовао 
глас да Г. Владимир Јовановић спрема своје мемоаре, 
који ће јаче но ишта, бацити светлост на цео омладин- 
ски покрет. ЈУЛ 








Ви ЛИ БИВА ЈЕ. 


КЊИЖЕВНОСТ. 


„ГРАЂА ЗА СРПСКЕ НАРОДНЕ ОБИЧАЈЕ“. — У ХМ књизи 
„Српског Етнографског Зборника“ изишао је врло за: 
нимљив и за наше етнологе врло користан чланак Г. Др. 
Тихомира Р. Ђорђевића „Грађа за српске народне оби- 
чаје из времена прве владе Кнеза Милоша“. Писац се 
користио драгоценом грађом која се чува у Државној 
Архиви у Београду, и која је до сада проучавана само 
са историјске тачке гледишта. Из ове студије види се 
каквих и коликих празноверица је било у првим годи- 
нама живота обновљене Србије, какве је покушаје др: 
жавна власт чинила де их сузбије, и како је народ реа- 
гирао на те забране. Има обичаја који су сасвим нестали, 
има их који су били грубљи но што су данас, а има их 
који су били исти као што су у наше дане Од интересант- 
них случајева Г. Борђевић бележи гоњење вештица, раско- 
павање вампира (до 1836), крвнину, магију и тако даље. 


Х. 


„ТАЈНЕ ЖИВОТА“. —- Симпатична и ваљана јагодин- 
ска „Мала научна библиотека“ дочекала је леп успех, 
успех који је награда и подстрек за њене издаваче и 
уреднике, и успех за свакога онога који посматра разорни 
утицај оног рђавог и спекулативног и скандалозног дела 
наше дневне штампе. „Мала научна библистека“ нашла 
је толико одзива и у нашој бољој штампи и у здрави- 
јем и интелектуалнијем делу наше читалачке публике, 
тако да јој је опстанак обезбеђен. Као трећа свеска изашла 
је књижица „Тајне живота,“ у којој је Г. Петар М. Илић 
превео два чланка: Г. Каза „Тајне развића,“ С. Ладика 
„Закони биогенезе.“ Преводилац је дао уза то напомене 

и мали тумач стручних израза употребљених у овој 
КЊИЗИ. 


„СаАтТИР илити дивји човик“ М. А. РЕЉКОВИЋА. — У 
Загребу се недавно као трећа књига књижевних издања 
друштва хрватских средњешколских професора појавило 
осмо издање Рељковићевог „Сатира“. најзнатнијег дела 
славонске књижевности у ХУШ веку. [„зант 4 Фуј соу1к“ 
М. А. Кеукомса, Хаотеђ 1909, стр. 176. Цена 1,50 крунај. 
Издање је лепо и укусно, рађено према другом пишчевом 
издању од 1779 године, и има врло добар и исцрпан 
историски и филолошки коментар под текстом. Прире- 
ђивач, Др. Давид Богдановић, написао је и један добар 
увод који читаоца упознаје са књижевним и културним 
приликама у Славонији пре Рељковића, са животом и 
радом пишчевим, затим засебно са „Сатиром“ и њего: 
вим језичким особинама Све је то израђено брижљиво, 
са пажњом коју заслужује Рељковић, један од оних на- 
ших писаца које све више ценимо што их боље упознајемо. 


М. Ив. 


Српски листови и часописи. — У нашој штампи 
учињен је огроман напредак. Пре деведесет година изи: 
лазио је у целом српском народу један једини лист, „Но- 
вине Србске,“ који је имао на 200 претплатника, од којих 
свега 5 у Србији. Данас Србија има 116, а у самом Бе- 
ограду изилази 78 листова и часописа. 

Бројно стање српских листова и часописа овако је. 

Крајем 1909 године излазило је у Београду 79 листова 
и часописа. Политичких листова било је 18: „Трговин- 
ски Гласник“, „Одјек“, „Самоуправа“, „Дневни Лист“, 
„Српска Застава“, „Ново Време“, „Звоно“, „Моћ На- 
рода“, „Политика“, „Мали Журнал“, „Штампа“, „Вечерњ= 
Новости“, „Београдске Новине“, „Реформа“, „Правда“, 
„Радничке Новине“, „Јутарњи Весник“, „Народна Воља“. 
Стручних 11: „Српски Технички Лист“, „Поштанско-Теле- 
графски Весник“, „Архив за правне и друштвене науке“, 
„Смотра“, „Ратник“, „Гласник српског друштва за де- 
чију психологију“, „Српска Војска“, „Рударски Гласник“, 
„Шумарски Гласник“, „Архив за целокупно лекарство“, 
„Царински Гласник“. Органа појединих друштава 16: „За- 
натлијски Савез“, „Свест“, „Српска Књижевна Задруга“, 
„Доброчинство“, „Бродарски Гласник“, „Пореска Служ- 
ба“, „Пошта“, „Српски Железничар“ „Општина“, „Витез“, 

„Светлост“, „Типографски Гласник“, „Домаћица“, „Срп- 
ски Витез“, „Стрељачки Гласник“, „Трезвеност“. Цркве 
них 6, „Утешитељ“, „Весник Српске Цркве“, „Духовна 
Стража“, „Пастирска Реч“, „Хришћански Весник“, „Глас: 
ник православне цркве у Краљевини Србији.“ Књижев- 
них 83, „Српски Књижевни Гласник“, „Дело“, „Пролеће“. 
Економских и пољопривредних 3, „Тежак“, „Земљорад- 
ничка Задруга“, „Српска Пчела“. Патриотских 3, „Сло- 
венски Југ“, „Босанско-Херцеговачки Гласник“, „Маће- 
донија“. Сатирична 4, „Брка“, „Ђаво“, „Ракетла“, „Ка: 
рикатура“. Педагошко-научних 2, „Учитељ“, „Наставник“. 
Службених 5, „Српске Новине“, „Полицијски Гласник“, 
„Војни Лист“, „Просветни Гласник“, „Београдске Општин 
ске Новине“. За народ 3, „Народне Новине“, „Народно 
Здравље“, „Здравље“. Дечјих 1, „Мала Србадија“. Илу- 
строваних 2, „Босна“. „Недеља“. Књижевно-политички 2, 
„Борба“, „Недељни Преглед“. 


У унутрашњости Србије излазило је 37 листова и 
часописа, и то у Шапцу 8, „Народњак“, „Слобода“, „Ра- 
дикалне Новине“, „Наш Покрет“, „Подринске Новине“, 
„Чивија“, „Народна Одбрана“, „Слободна Трговина“. У 
Крагујевцу 2, „Радник“, „Народна Слобода“, „Полет“. 
У Нишу 9; „Србадија“, „Нишка Самоуправа“, „Глас епар- 
хије нишке“, „Фармацајтске Новине“, „Трговина“, „Сло- 
бода“, „Бранич српског језика“, „Заставник“, „Кића“. У 
Неготину 2, „Крајински Одјек“, „Крајина“. У Пожаревцу 
2, „Општинске Новине“, „Српски Грађанин“. У Горњем 
Милановцу 2, „Школски Радник“, „Рудничка Самоуправа,“ 
У Зајечару 1, „Тимочанин“. У Ваљеву 1, „Окружна Са- 
моуправа“. У Ћуприји 1, „Моравске Новине“. У Јаго- 
дини 1, „Народни Покрет“. У Чачку 1, „Чачанска окружна 
Самоуправа“. У Крушевцу 1, „Крушевачке Новине“. У 
Петровцу 1, „Наша Школа“. У Алексинцу 1, „Борац“. 
У Вел. Градишту 1, „Нова Народна Школа“. У Лесковцу 
1, „Ђачки Напредак“. У Прокупљу 1, „Тимочке Новине.“ 


Статистика листова и часописа у Београду и Србији 
прављена је последњи пут крајем 1904 у „Српском Књи- 
жевном Гласнику“ и тада је нађено да у Београду има 
72 листа и часописа, а у унутрашњости Србије 18. 


Са листовима и часописима на српском језику по 
осталим српским крајевима стоји овако: У Новом Саду 7, 
„Летопис Матице Српске“, „Браник“, „Застава“, „Жен- 
ски Свет“, „Трговачке Новине“, „Школски Гласник“, 
„Позориште“. У Сремским Карловцима 6, „Српски Ми: 

трополиски Гласник“. „Бранково коло“, „Богословски 
Гласник“, „Српски Соко“, „Српски Сион“, „Школски Лист“. 
У Сомбору 2, „Слога“, „Голуб“. У Руми 1, „Радикал“. 
У Панчеву 2, „Грађанин“, „Споменик“. У Земуну 2, „На- 
предак“. „Српски Одјек“. У Вел. Кикинди 1, „Српски 
Глас“. У Вршцу 1, „Родољуб“. У Беловару (Славонија) 1. 
„Нови Васпитач“. У Загребу 5, „Србобран“, „Српско 
Коло“, „Врач Погађач“, „Српски Учитељ“, „Привредник“. 
У Госпићу (Хрватска) 1, „Србин“. У Босни и Херцего- 
вини излазило је 8 листова и часописа, и то у Сарајеву 6, 
„Просвјета“, „Босанска Вила“, „Српска Ријеч“, „Муса- 
ват“, „Српска Школа“, „Школски Вјесник“. У Мостару 
2, „Учитељска Зора“, „Рад“. У Далмацији је излазило 
3 листа: „Оиђтоушк“ и „Српска Зора“, у Дубровнику, 
„Бока“ у Котору. У Црној Гори 2, „Глас Црногорца“ и 
„Цетињски Вјесник“, на Цетињу. У Старој Србији 1, „Вар- 
дар“, у Скопљу. У Цариграду 1, „Цариградски Гласник.“ 

У Америци је излазило 9 листова на српском је- ј 
зику: „Српски Гласник“ и „Српска Вила“ у Сан-Фван- Х 
циску. У Њу-Јорку 5, „Лесковац“, „Србобран“, „Српски 1 
Родољуб“, Црна Гора“, „Американски Глас Црногорца“. | 
У Чикагу 2, „Балкан“, „Уједињено Српство“. Свега 58. 

Свега дакле на српском језику било је 1909 године 
169 листова и часописа. у 


В. Станишић. 

„МАЛЕ ПРИПОВИЈЕСТИ“ ЈОСИПА КОЗАРЦА. — Друштво Хр- 
ватских Књижевника, не најактивније, но једино активно 
књижевничко друштво на Словенском Југу, почело је 
издавати и „Маје рпромјјезн“ Јосипа Козарца. Свеска ! 
изишла је у одличној спољњој опреми, са сликом за- 
служнога и познатога Козарца. У збирци су приповетке 
„Славонска шума“, „Бисер-Ката“, „Наш Полет“, „Крче- 
лићи неће љепоте“, „Капетан Гашо“, „Људи који свашта 
требају“, „Мој дјед“. Из „уоја“ за 1900 прештампана је 
занимљива и лепа аутобиографија Козарчева. „Ти тражиш 
од мене животопис. То је за те лако речено, јер ти држиш 
да сваки човјек, свака ствар има своју повјест, па да ју 
дакле и ја морам имати. Да, имам ју и ја, и ти би је 
најбоље сазнао, да ти пошаљем један препис мога чи- 
новничкога способника. У њему би нашао, да сам рођен 
године 1858, да сам године 1879 ступио у шумарску 
службу, да сам био неколико пута премјештаван, и да“ 
сада служим као подшумар у свом родном мјесту Вин- 

ковцима. То ти је.свеколика моја кратка и сухопарна 
повијест, баш као што сам и сам смутљив и сухопаран“. 
Козарац је један од оних хрватских приповедача који би 
у првом реду заслуживали да буду познати и у великој 
публици српској, која би у њему несумњиво нашла при- 
родне лепоте и књижевне интелигенције. 2,48 


„БеогРАДСКИ стил“. — Бранећи се у „Заугетешки“ 
од напада једног хрватског критичара, који му је заме- 
рао што у свој стил уноси пуно специјалних особина бео- 
градског књижевног стила, Г. Др. Лујо Војновић лише: 
„Ја сам у истини дужан Београду много. Дужан сам му 
више јасноће, више нервозности, више лаконичности и 
мужевности у свом стилу и језику и у том погледу не 
могу доста да благодарим београдским писцима. Ја бих 
шта више савјетовао загребачким књижевницима и жур. 
налистама да пођу на годину дана у Београд, не да тамо 
науче демагошки тон ни суровост партијских борба, него 
да науче како наш језик може сам за себе да живи у 
некаквој негависној, јуначкој, здравој безочној елеган- 
цији и краткоћи која писцима с ону страну Саве са свим 
недостаје. Тај благотворни утицај београдске школе ја 
сам дубоко осетио“. Х. 


ОРИГИНАЛ „ТЕОФРОНА“. — У једној белешци о књи- 
жевном раду Петра Руњанина у „Српском Књижевном 
Гласнику“ (ХХП 7), утврдили смо с његовом автобиогра- 
фијом, да је он превео дело: „Оеофронђ или искусни 
Совфтникђ за тоностђ безискусну“, Будим, 1813 године. 
Онда нисмо знали тачно име писца и немачки натпис 
књиге коју је Руњанин превео, јер он не исписује ни 
цело име писца књиге ни њен натпис. Пошто се пак не 
бавимо немачком литературом, то смо мислили, да никада 
нећемо сами ни пронаћи немачку књигу, коју је П. Ру- 
њанин на српски превео. МИ збиља је случај само, што 
смо нашли писца Теофрона, а то је: Јоасћип Нешпсћ 
убдп Сатре (1746—1818), познати филантропски педагог, 
који је био учитељ великој браћи Виљему и Александру 
Хумболту. Сви његови многобројни педагошки и попу- 
ларнопаринстички списи били су, а и сада су, од ве- 
ликог и повољног утицаја на немачки народ. По својој 
важности чак издвајају се од осталих: „Тћеорћгоп одег 
дег егјаћгепе Рајсеђег Шг Фе ипепаћгепе Јисепа“, (1783), 
који је доживео неколико издања, и још 1873 прерадио 

га је поново Краусе, и: Уаешсћег Ка; ап теше Тостег 
1789 године, од кога има исто тако неколико издања. Какво 
је било расположење образованих Срба у ХУШ веку и 
у почетку ХЛХ није чудо што је П. Руњанин превео 
Кампеова Теофрона и од њега се надао великој користи 
за српску омладину. Ко би се потрудио и проучио важ- 
нија Кампеова дела и поучну српску литературу из краја 
ХУШ и ХТХ века нашао би без сумње много утицаја 
Кампеова и позајмиџе из њега. 
Никола РАДОЈЧИЋ. · 


„Српско ЖИТИЈЕ литовскиХх МУЧЕНИКА“. — Из „Чте- 
ни“ „Московскаго Облцества истори и древностен“, М. 
Н. Сперански је оштампао свој чланак „Сербское житпе 
литовскихђ мучениковљ“ (Москва, 1909) Житије вилен: 
ских мученика из ХЈУ века, Антонија, Јоана и Евстатија, 
која су до сада била позвата у руским преписима, нашао 
је Сперански и у једном српском рукопису, који је пот- 
пуно чисто од русизама и бугаризама. Овај рукопис је 
још један доказ живих књижевних веза између Срба и 
Руса и пре ХУП века. Х. 


(О СРПСКИМ НАСЕЉЕНИЦИМА У Русији. — У Москви је 
изишло дело Григорија Писаревског „Изђ исторли иво- 
страннои колонизаши вђ Россти вђ ХУШ в.“ По неиз- 
даним архивским податцима писац је проучио страну ко- 
лонизацију у Русији у ХУШ веку, коју су руски владари, 
особито царица Ј-лисавета и Катарина Џ, изводили у 
духу економских и популационистичких идеја онога вре: 
мена. Г. Писаревски специјално проучава прве словенске 
колоније у Русији, колоније угарских Срба насељаване 
у половини ХУШ века по Јужној Русији. А. К. 


Дела МаРИНА С. Дринова. — Бугарско Књижевно 
Друштво у Софији сматрајући за дужност да појача 
успомену на свога члана оснивача и првог дугоголишњег 
председника покојног Марина С. Дринова, професора 
харковског универзитета, чије су име и дела у тесној 
вези са животом и развитком Књижевнога Друштва, ре- 
шило је у својој редовној седници од 13 јануара 1907 
године да скупи и изда у засебним књигама сва дела 
његова, надајући се да ће тиме учинити не малу услугу 
и науци, јер су нека од Дриновљевих дела постала би- 
блиографска реткост, а нека су растурена по различи- 

тим тешко приступачним бугарским и страним публика- 
цијама. — Сва дела Дриновљева имају да изађу у три 
књиге и то у првој да буду дела из бугарске и словен- 
ске историје, у другој из бугарске црквене историје, 
историје језика, литературе и народних умотворина, а у 
трећој да буду: публицистички списи, критике и рецен- 
зије, споменици и евентуално преписка и неиздати списи. 
— Како је Дринов писао понајвише на бугарском и 
руском језику, то је решено да издање буде на тим је- 
зицима, а што је на другим језицима то да се преведе 
на бугарски. Недавно је на основу оваквих одлука из- 
дало Књижевно Друштво прву књигу Дриновљевих дела 
(Сљчиненил на М. С. Дринова, издава Бљлгарското Кни: 
жовно Дружество вђ Софил, подђ редакцилата на про- 
фесор В. Н. Златарски. Томђ [ Трудове по бљлгарска 
и славанска историл, Софил 1909, 80, стр. Х+ 688) у коју 
су ушли ови радови: 1, Поглед на порекло бугарскога 
народа и на почетак бугарске историје. — 2, Нови спо- 
меници на историју Бугара и његових суседа. — 8, Отац 
Пајсије, његово време, његова историја и његови уче- 
ници. — 4, Засељење Балканског Полуострва Словенима. 
— 5, Почетак Самуилове државе. — 6. Јужни Словени 
и Византија у Х веку. — 7, Историјско осветлење ста- 
тистике народности источног дела бугарске кнежевине. 
— 8, Још неколико бележака о Пајсију и његовој исто- 


· рији. — 9, Јесу ли имали Срби каквих колонија и какве 


трајне власти у Македонији пре ХШ века> Како су се 
звали Словени који су насељавали Македонију пре те 
епохе» — 10,0 неким делима Димитрија Хоматијана као 
историјском градиву. — 11, Реферати и ситнији састави. 
— 12, Допуне на „Поглед на порекло бугарског народа 
и на почетак бугарске историје“, које је Дринов учинио 
у своме личном екземплару, који се међу његовим књи. 
гама чува у Народној Библиотеци у Софији. — Издање 
је укусно и врло јефтино (5 лева). Како ова књига са- 
држи врло много ствари које су и за нас од непосред- 
ног интереса, то се поред осталога и тиме препоручује. 


ЈЕ: 


Отомански ПаРламЕНАТ и положај У МАЋЕДОНИЈИ, — 
стенографске белешке о дебати у Скупштини, Солун 1909, 
Самарџијев и Карабечев, стр. 84, !п 40. — На бугарском 
језику издао је ову књигу савез бугарских уставних клу- 
бова у европској турској. У њој су најинтересантнији го- 

вори народносних посланика о стању у Маћедонији, а 
књизи је придодата маса телеграма којима се од Пар- 
ламента траже одузете цркве и школе. Пуно је неоправ- 
даних тужби у овим телеграмима, као што је пуно пра- 
ведних захтева у говорима народносних посланика, а на- 
рочито бугарских и грчких. Ин. 


ИСТОРИЈА СТАРОГ БУГАРСКОГ ПРАВА. — Вредни и за- 
служни бугарски научњак Г. Стефан С. Бобчев публико- 
вао је у једну велику књигу своје универзитетске лек- 
ције „Исторла на старобљлгарското право“ (Софија, 1810, 
80, страна 560; цена 7 лева) На чисто компаративном 
основу, водећи, поред осталога, много рачуна и о ста- 
ром српском законодавству, Г. Бобчев је изнео развоји 
стање старог бугарског права све до старе турске управе. 
Цео овај импозантан научан рад занимаће и наше људе 
од струке, који ће у њему наћи много важног и за правне 
односе наше старе државе. Књига Г. Бобчева је једно 
од највећих и најважнијих дела које је бугарска наука 
у последње време дала. К. 


МЕРИМЕОВЕ КЊИЖЕВНЕ МИСТИФИКАЦИЈЕ. — Позната 
мистификација Проспера Меримеа српских народних пе- 
сама у последње време прилично занима француске 
писце. У „Етато“ Омстен Тјери написао је низ чланака 
„Велике књижевне мистификације“ ([ез отапдез тузи- 
санапз !Шегате5). Четврт од тих чланака, који је изишао 
у књижевном прилогу за 27 новембар 1909, посвећен је 
мистификацијама, Проспера Меримеа. (Ге Тћеане де Сјага 
Са ећ ја била). Писац свој чланак започиње овим ре- 
флексијама: „Много се написало о Меримеу Четрдесет 
година после своје смрти, Мериме има о себи биогра- 
фију исто тако обилну као Корнеј или Молиер... Као што 
постоји корнејевска базилика или молиеровска катедрала, 
тако постоји и меримеовска капела“... 


Чланак Омстена Тјерија не садржи ничега новога. 
Оно што је раније писао познати библиограф францу- 
скога романтизма Мирас Турне, и оно што је Луј Леже 
написао по чланку Др. Т. Матића у „Апу Ниш зјамтзесће 
РћПојогле“, чланку који је компилација три раније изишла 
чланка у „Српском Књижевном Гласнику“, — то су биле 
једине ствари Омстена Тјерија. Ново је само што писац 
наводи: „сувремена српска критика не престаје ипак да 
проучава једно дело „које тако интензивно изражава рат- 

ничку душу нације““. То, под знаком навода нико код 
нас није рекао, и „Фигаровом“ кроничару учинило се 
згодно да тај неистинит стилски украс баци на леђа не- 


вине „сувремене српске критике“. Уб 
Јебетев. 4 Оттеп!: Га јеипе.Тигатте — БЗет- 
ђте — Виш!сагте — Регзе, — Е. Генсотал5, Рапз, Аб 


Мисће!, 1909, страна 222 1п 80. У овој књизи је речено 
доста добро оно што се може видети брзо, између два 
воза и са воза — од Беча па до Анадолије. Писац је 
видео Босанце, и крваве трагове једног несрећног ре- 
жима у Турској, европској и азијској. Негде није ра- 
зумео ствари које је видео. А кад и кад их преувелича- 
вас и сувише у њих веровао. Овде онде по која заним- 
љива белешка о Бечу, Софији, Београду, Султану Абдулу 
Хамиду П и новим управљачима у Турској. Овај писац 
није видео на своме путу кроз Балканско полуострво 
много што шта, па ни то да је утицај Француски врло 
мало ослабио на Ближему Истоку. По томе што је на 
овоме путу чуо да се говори доста француски што је 
видео у Цариграду, у Турској неколико листова на фран- 
цускоме језику Е. Лериколе је брзо извео закључак да 
је на Истоку још јак утицај француски. ЈУМ 


Га уте ро 1аце дапз 1е5 ОПепих Мопаде5, де- 
ихеете аппве — осјобте 1907 — 30 зергешђге 1908, Рап5, 
Ренх Ајсап, 1909, стр. 628; !п 80, цена 10 динара. — Уз 
сарадњу великог броја професора са Политичке Школеи 
неких публициста, Ахила Виалата, професора Политичке 
Школе у Паризу, писца једнога доброга есеја о Ченбер- 
лену (Сћатбђепат Рап, 1896, Е. А!сап) и цењене књиге 
о американској индустрији, почео је уређивати библи- 
отеку под горњим именом. У овој библиотеци су изла- 
гани кратко, што јасније догађаји међународнога значаја 
од 1906 до краја 1908 у свима деловима света. Свака 
већа земља која има какву улогу у светској политица, 
приказана је као снага изнутра и као снага споља. Исто 
тако сви догађаји који су се збили у томе времену, а од 
важности су, збијени су у мали број страница. Ова би- 
блиотека је нека врста енциклопедије целога света за 
спољну и унутрашњу политику свих европских америч- 
ких, азијских и афричких држава или колонија. По члан- 
цима који су до сада изашли у ове две свеске, може се 

рећи да је покушај сасвим добар. Податци су тачни, ме- 
ђународни документи из аутентичних извора. За многога 
човека који прати питања спољне и унутарње политике 
своје и туђих земаља, а нарочито за државнике, ова књига 
се не може довољно препоручити. Ји, 


ДРУШТВА И УСТАНОВЕ. 


СРПСКЕ КЊИЖНИЦЕ У Новом Саду. — Г. Др. Ти- 
хомир Остојић, у бр. 50—51 „Трговачких Новина“, које 
су по свој прилици најбољи и најкултурнији српски лист 
у Новом Саду, штампао је занимљив чланак „Новосадске 
Библиотеке“. По томе чланку у Новом Саду има 5 срп- 
ских књижница, 1) Библиотека Матице Српске, са 11963 
дела у 37000 свезака; 2) Библиотека Српске Велике Гим · 
назије, у професорском одељењу 7700, а у ђачком 1700 
дела, свега 20000 свезака; 3) Библиотека Епархије Бачке, 
1810 дела у 3000 свезака; 4) Библиотека Више Девојачке 
Школе, 5053 дела су 8533 свезака; 5) Библиотека Српске 
Основне Средишне Школе, 1871 делоу 2225 свезака У 
свих пет новосадских библиотека има 71758 свезака, а 
то је одиста леп број. Г. Остојић с разлогом предлаже 
да свих тих пет библиотека ступе у кооперацију, да буду 
у једном локолу п да имају један заједнички каталог. На 
тај начин, Нови Сад, који остаје увек једно од најваж- 
нијих средишта српских, дошао би до једне врло добро 
снабдевене и свакоме приступачне српске народне би- 
блиотеке. : 


Власник, Богдан Поповић. — УРЕДНИК, ЈОВАН СКЕРЛИЋ. 








ОВА ИАСАСИ 


КЊИЖЕВНИ ГЛАСНИК 


Књига ХХГУ, БРОЈ 2. — 16 ЈАНУАРА, 1910. 


НАШ УЧИТЕЉ ЧЕТВРТОГ РАЗРЕДА. 
| (2) 

- Једнога дана нам је господин учитељ опет причао. 
Говорио нам је о ваздуху. Говорио нам је о њему као 
да говори о столу, који се види, да опипати и скренути 
са места. Ми смо већ давно научили лекцију о ваздуху, 
али нисмо мислили на њ као ни на учење безгрешно за- 
чете матере божје, шта то у истину треба да значи. Па- 
зили смо али никако нисмо могли да схватимо прису- 
ство нечега, што не видесмо, нити икада стегнусмо сво- 
јим прстима. Онда нам је рекао, да машемо шаком горе 
доле, и осетићемо један притисак, један опипљив ветар. 
Изненадили смо се и обрадовали. Гле, ту заиста има 
нечег. Онда нам је рекао, кад не би било ваздуха ми 
бисмо се угушили. Како нема ваздуха» Како може 
негде не бити овога што је управо ништаг То је 
било за наше мозгове претешко. Онда нам је донго 
један сточић са рупом насреди и са два мотовила. На 
сточић је метнуо звоно од стакла, као оно, под којим 
се у шпецерајским радњама чува сир од мува. И. онда 
је извукао на нашу велику веселост из џепа једног не- 
6 

сташног, али преплашеног врапца. Метнуо га под стакло 
а он је лепршао и кљуцао у стакло; на послетку се 
збунио, шћућурио се у средину и увукавши врат, жмир- 
као ситним, округлим и сјајним очима, као црне перле. 

— Видите, децо — настави Чича — он сад ту лепо 
живи, као и напољу, дише, и још да му дамо жита, ми- 


слио би, да је позван у госте. — Мир, остави Перо те 


мрве! — А то је за то, јер и под тим стаклом има ваз- 
духа, као и у овој соби и као напољу. Али да ми тај 
ваздух извучемо испод звона, онда бисте видели, како би 
се сиромашни врабац давио, стимао и угинуо. Јер, децо 
моја, без ваздуха се не може живети, без чистог сло- 
бодног дисања, што га ваздух даје, који је Бог створио 
за све нас. 

И господин поче оним крацима горе-доле мицати, 
и као да се чуло, како ваздух пишти излазећи напоље, 
а врапчић се узнемири, поче као пијан леткати, немоћно 
ударати крилима о стакло и онда паде, а само му срце 
узнемирено и стреловито брзо бије. Господин брзо отвори 
доле отвор, ваздух покуља унутра, а врабац полако поче 
долазити к себи. Очи су му заблистале, и кад га је Чича 
показао у руци, у отворечим устима само му је језик 
био црвен од једне капље крви. 

Једнога дана ми уз пут Мита шане на уво: — Дођи 
код мене, да видиш нешто. Ја сам одмах наслутио, да 
се ту нешто ради о учитељевима. 

Чим сам бацио књиге и попио свој ибричић каве 
на душак, да сам све непце испекао, одем Мити. Они 
су имали два дворишта и башту. Кад се не бисмо играли у 
штали или се не бисмо котрљали по бреговима од неокру- 
њених кукуруза по чардацима, то јест, кад би нас Митин 
отац са камџијом гонио, ми бисмо се склонили у велику 
башту, која је била сва обрасла у корову за метле и 
пуна окречених јабука и бресака. Ту бисмо се несметано 
могли играти арамија, или бисмо, кад је Митина мати бо- 
лесна, па је глава боли и иде сва повезана по кући и 
плачевно замера свима и псује, гулили са комшијина 

зида црвене старе опеке и скидали бели прак салитре 


«са њих, мешајући то све у старе боце, па се играли апо- 


теке. Особито је пријатно било повући се до тарабе, где 
је земља под сочним нађикалим киселим дрвима вечито 
влажна, па је под старим пешчаним каменом пуно гми- 
заваца и беличастих буба. Одавде се комотно могло гле: 
дати у учитељеву башту и по читаве сате слушати и 
гледати, шта се тамо говори и ради. 

Кад смо улазили у башту, Мита пуноважно метне 
прст на уста, што ми је још више распаљивало радозна- 
лост. Чучнули смо на две цигле и вирили кроз лабаву 
црвоточну даску. Ја нисам ништа видео. Али Мита ми 
је немилосрдно гуркао нос у пукотину, — Видиш, десно! 
Онда чух речи. И кроз широко лишће од лозе угледао 
сам у сенци за столом Чичу и попа Душана, кога су сви 
звали поп Галама, јер јер увек викао и читао еванђеље 
као да се свађа са парохијанима. Поп је певуцао једну 


стихиру, а стари је горе доле чешљао браду, крхао је 
међу прстима и грицкао. Иначе је замишљено гледао у 


шах. Кад је учинио један корак, поп се насмеја — а-х-а, 


дакле та-ако-0! Е онда ћемо ми вас по глави! Шах! 


КС главе риба смрди, с главе риба смрди, с главе риба 
смрди — и поче ту реченицу да пева у петоме гласу. 

Владислава је ухватила рукама преко ноге преба- 
чено колено и непомично пазила на плочу. 

— Отац, начини розаду ! 

Поп је погледа изазивачки и поругљиво рече: — 
Ех шта се, ви, врајлице, плећете у ствари, које су тешке 
за ваш женски мозак. — Опростите! — дурновито од- 
врати Владислава и одману раменом, кад ју је поп то- 
боже очински ударио по њему. Поп настави певати кроз 
нос и шмркати и бирати под фигурама у ваздуху, на 
коју ће се одлучити, а другу руку спусти и — тачно 
сам видео — стиште Владиславу за колено. Владислава 
утегне усне, још оштрије, силом упре очи на сто и хтеде 
полако одгурнути мушку руку са колена. Али ова се 
лрипила, кошчата и неустрашиво силеџијски. Борба 

руку се свршила, да је Владиславина танка бледа ручица 
пала на крупне, чворнате прсте и још их својом бојаж- 
љивом уздрхталом снагом тешње стегла око свога рође-- 
нога колена. 

— Ех, куд пукло, да пукло! — Кликну поп радо-- 
сно, а очи му се засветлише, кад покрену топа против. 
учитељеве краљице. 

— Шек и шек до зоре! 

Зладислава устаде бледа, протеже се ломно, као 
сана мачица, зглади блузу на прсима, и ако није била 
прашна. Затим се окрете и лаганим корацима пође у ход“ 
ник. Са ходничких се врата обрну. Из полуотворених 
врата још се забелило њено дугуљасто лице и црне очи, 
па се брже трже и униђе, залупивши врата. 

Чича је за све време пребирао браду и немо кре-- 
тао луткице по столу. 

— Девојко! рече мирно и погледа поред себе. 

— Владислава је отишла — рече поп Душан фами- 
лијарно. 

—- А2 — учини отац и не подиже главу. 

— Госпођице Владо! — викну поп, а у гласу му 
је јечало задовољство, што тако гласно може да изго: 
вара то име. 

— Воде — прошапта у браду отац. 

— Донесите воде! — заповеди поп, и не зна ни 
сам ваљда, зашто се насмејао. 


“ 


— Молите ваљда — рече пригушеним, строгим гла- 


сом девојка. 

— Ха, ха, ја не молим. 

За све време Владислава га ни погледала није. 

Кад је поп изгубио партију, дигоше се. 

— Чекајте, идем, да оперем руке — рече учитељ- 
и уђе у ходник. 

Владислава је спремала у кутију пијоне и скоротече. 
Поп Душан је звиждао. 

Онда девојка на пречац дигне главу и погледа га. 
молећиво у очи. 

— Што сте такав> 
Поп је удари лако по образу, саже се, као да тражи 
"нешто по столу и хитро је пољуби у прса. 

Она мало устукну. 

— Пазите ! 

Поп удари у богородичин кондак, испрекидајући га 
шапатом : 

— Лудице моја, лудице! 

__Она се смешила и чувши да отац долази извади 
"брзо иглу из блузе и убоде поп-Душанову руку, на којој 
су искочиле, као гајтани жиле пуне крви. 

Мита каже, да се јуче играла тим жилама. 

Мене је ова слика силно зачудила. Некако крај све 
радозналости сам ипак стидљиво жалио, што сам угодио 
и био сведоком свега тога, о чему сам одмах знао, да 
је тајно и забрањено, а кад су пошли учитељ и поп 
Душан напоље, и стари, закопћавајучи капут, безбрижно 
наређивао свакидањим гласом вечеру Владислави, први 
пут ми се учинио бедним и худим човеком. Дошавши 
кући тешко ми је било носити у себи ту тајну, као соп- 
ствени грех и понављао сам у себи, као лекције из ка- 
тихизиса; то се не сме рећи. 

Ипак за вечером сам тобоже случајно запитао матер, 
да ли је поп Душан рођак господину учитељу 2 Отац и 
мати се згледнуше. 

— А од куда ти то пада сад на паметг 

— Тако, не знам ни сам, — и морао сам да погле- 
дам у тањир и да се жестим, што ми се крв из вратних 
жила поче дизати у образе. 

—- Јеси ли исписао рачун за сутра — прекиде 
отац ћутање. 

Ја се дигох и чух, како мати нешто немачки шапће 
оцу. А он дува дим у вис, и каже: — Ја то просто не 
могу да разумем. : 

Сутра дан сам у школи био расејан и сваки бих се 
час ухватио, како чујем господина, али не знам, шта го- 
вори. Скупио бих чело, да га пратим, али он се од јед- 

ном почне удаљивати, да ми се чини, гледам га кроз: 


преокренути дурбин, а место његове, као чијода, ста- 
њене главе видим пред собом лепу, округлу црну браду 
попа Душана, његове крупне, удубљене црне очи и ме- 
снате усне, које су сваки час готове на песму, псовку и 
на смех. Такве сам главе виђао у немачкој историји мога 
оца. Глава, као у оних асирских царева са уплетеним 
косама и брадом, од којих се у камену само профили 
испупчавају, а пред ногама им упрегнути у кола укро- 


ћени лавови. Он се смеје и удара Владиславу по танком. 


бескрвом образу. Зашто она, тако горда и озбиљна, то 


трпи Отац и мати је сигурно никада нису ударили по. 
образу. Она је једном говорила мојој матери, да се не 
воли љубити ни са оцем ни са другарицама. После мора“ 
да отире место пољупца рупцем, јер јој се гади. А неће 
да игра, пошто су мушкарци прљави, и она, и кад се 


рукује с њима, после не може довољно да пере руке 
сапуном. На прстима јој, каже, дуго остаје вањ духана 
и механе. А не устручава се стиснути жилаву и црну 
шаку поп Душана и пушта, да је овај пољуби у груди. 
Моја детиња душа се будила против тога, јер је нагон- 
ски осетила присуство једне непријатне лажи. 


И ако уверен, да радим ружно, и опет сам са Митом 


ишао прислушкивати. 


Путем смо се срели са господином и са госпођом“ 


учитељком. Ишли су на коли. М опет ваљда на гробље 
или на сглаш, где господин тресе мед из кованлука. 
Ћутао сам, али сам чекао, да Мита, који све сме да каже, 
па чак исмејава шантаве јавно у школи, и ако зна да 
је Симина тетка шантава, рекне оно, на што сам ја по- 
мислио. 

— Ала, сад ће бити сами! 

— Хм! 

— Јесте, бога ми, — и био је весео, као кад нагђе 
на какво непронађено врапчје гнездо. 

Мита је имао право. Поп Душан и Владислава су 
се шетали горе доле по башти и живо су говорили, али 

тако, као да су се бојали, да их когод не чује у празној 
кући. Он је сваки час застајкивао, као да је хтео сести, 
али она се брзо окретала, још док не би стигли до се- 
нице и до ходничких степеница. 

Он је говорио и хтео јој је да ухвати руку. Она 
није пустила, али тако, као да ми ни не узима на ум, 
шта он хоће. 

Одједном она стаде и ухвати се рукама за слепе очи. 

— Али зар ви не видите, да је то немогућ положајг 
И затворивши очи настави: — Ја нисам довољно при- 
брана, не знам, како смо ми и дотле дошли. Ја, ја не 
знам шта ви хоћете, не знам управо, шта ја хоћу. То 
је да се полуди. Смилујте се, молим вас, ако ме волите, 
смилујте се! 

Он је ухвати за руку и она пусти. 

— Нашто се мучити таквим питањима» Ја ти на 
све могу одговорити само, да те волим. Ето, волим те. 
Мени је то и питање и одговор, ја не мислим ништа и 
све сам рекао, што мислим, кад ти кажем, да те волим. 
И онда је хтеде загрлити, али се она извину и окрете. 

— Идите, ја вас мрзим! 

Он се насмеја. Владислава га погледа строго, а он 
је трже себи и пољуби је у косу и у уста. Девојка, као 
да се згрчила, скупи се и паде на њега и почне сва дрх- 
тати од плача. Поп Душан је помилова по коси и поче 
јој тепати, кад детету, а глас му омекшао, да сам оче- 
кивао, да ће тај плећати, груби човек зајецати. 

— Лудице моја мала, бубице! Видиш, како си мала, 
видиш, како си, као од порцулана. Први би те ветар 
разбио. Али ја тебе не дам, не дам ја тебе. 

И као болесника, који је овај час устао из постеље, 
полако и опрезно је доведе у сеницу. Посади је на клупу, 
а она је непрестано плакала, кријући лице рукама. 

— Буди паметна, што сад плачеш! Лудица си ти, 
лудица, крај свих твојих књижурина. 

Владислава диже одлучно од плача и стида улеп- 
шану главу своју: 

— Зашто ме мучиш» Зашто си тако груб спрам 
мене» Зашто» Шта сам ти скривилаг Хоћеш да ми убијеш 
понос и стид. Је ли то само ћуд твојаг Шта имаш од 
тога, што си ме сломио, што ме газиш, шта имаш од 
тога, што ме волиш» Нећу, нећу да чујем тај твој по- 
ругљиви смех! — и Владислава затвори уши длановима. 

Поп Душан се осмену некако необично болно и по- 
лако јој скиде руке и задржа у својима. 

— Ето, шта говориш тако! Видиш, и ја сам човек, 
и ако сам поп, и то је рекао намргођено и јаросно, ди- 
жући јој пред очи крај од мантије. И ако сам пол! И 
мени куца срце, и када сам ти први први пут погледао 
у очи, стала ми је душа у грлу, и заболело ме јетуу 
прсима. И сто ме је врагова боло и шибало, да те вређам, 
да те, да те до суза вређам, јер си ме ти презирала, шта 
ли. И од онда, кад год бих те гледао, исти убод у пр“ 
сима. Ја немам мира, ја хоћу да ти будеш моја. Баш за 
то што изгледа немогуће, баш зато хоћу да ти будеш 
моја, и ти мораш бити моја. Шта сам ја досад живио г 
Прогладовао сам гимназију и богословију, као пас се 
крао по смрадним кухињама и бедно се скривао од газда. 
А када сам свршио, морао сам се оженити са болесном 
женом, коју нисам ни видео честито, само да добијем 
парохију. Ручавао сам, легао и дете родио са болесном 
женом, коју сам мрзео. Пребацивања и свађе и плачу 
неветреним собама са медицинским задахом — то је био 
мој живот до сада. Онда сам је сахранио и плакао сам. 
Оплакивао сам себе и овај мој луди живот. Шта ме је 
чекало» Бирцузи и слушкиње, које ме краду, дете ми 
киње и мене срамоте. И онда сам се упознао с тобом. 
Први дани су били очајни. Ти си ме преко рамена гле- 
дала, а ја сам желио, да ти здробим ту твоју слабачку 
руку. Владислава! Ја нећу ни на шта да мислим. Ја те 
волим, и захтевам, као човек, да ме ити волиш. Ја хоћу 
да ме волиш, знаш, да будеш моја. 

(Свршиће се). 
Вељко ПЕТРОВИЋ. 

„„Лото хад'аото игда0сор, ио- 
уое:без сте! оу“. 


„Оно само, самим собом, са самим 
собом, вечито и једно“. 


Платон. 


Са извесним осећањем дубоке, али врло чудновате 
-љубави, ја сам погледао на своју пријатељицу Морелу. 
С њоме сам се случајно упознао, пре много година, и од 
тога првог виђења осетио сам како у мени гори такав 
пламен, какав дотле нисам знао; али тај пламен није био 
пламен љубави; ја сам осећао, како ми је горко и како 
ме мучи поступно уверење да нисам у стању да одре- 
дим његову необичну природу, или да умерим његову 
променљиву силину. Али ми смо се упознали; и наша 
"судбина везала нас је на олтару. Ја јој никада нисам 
говорио о каквој страсти, никада нисам мислио на љубав. 
“Она је, као и увек, избегавала друштво, и, приљубљујући 
се уза ме, учинила ме је срећним. Дивити се, то је срећа, 
"А сањати» — И то је срећа. 


Морела је била веома учена; њезина даровитост, 
као што се надам даћу и показати, била је необичне 
природе, њене умне снаге биле су ванредне. То сам 
ти сам осећао, и у неким стварима био сам јој ученик. 
Али ускоро видех, где ми је Морела, ваљда услед свога 
"васпитања у Пресбургу, поче износити читаве хрпе оних 
мистичних списа, које обично сматрају као талог раније 
немачке књижевности. Она је, и ако незнам зашто, веома 

волела те списе, које је стално читала, — а то, што сам 


их по времену и сам изучавао, ваља приписати врло про. 
стом али јаком утицају навике и примера. 
У свему томе мој разум је, ако се не варам, слабо 


имао удела. Моја убеђења у колико се сећам, нису се 


оснивала на каквоме идеалу, ау мојим делима илиу 


мојим мислима, сем ако се нисам преварио, није се могао 


наћи ни најмање тога мистицизма. Уверен у све то, ја 
слепо пристадох да ми жена буде вођ, и без оклевања 
одадох се тешкоћама њених студија. М тада, тада, када 
када бих се задубио у те проклете списе, осећајући како 
се у мени буди неки дух, — тада би Морела долазила 


к мени, и својом хладном руком се дотакла моје руке, 


прикупљајући из пепела једне већ мртве филозофије неке 
чудновате, тамне речи, чији се особити смисао урезивао 
у моје памћење. И тада бих по читаве часе крај ње 
сањао, и уживао у музици њенога гласа, док се најзад 


не би његова мелодија испунила ужасом, — тада би моју 


душу обузела нека тама, и ја бих сав пребледео и од 
ових неземаљских гласова осећао у себи језу. И тако 
је радост брзо прелазила у ужас и идеал лепога поста- 


јао је идеалом одвратности, као што је од речи Ншпот. 


постала бећеппа. 

Сасвим је непотребно говорити о правој природи 
оних проблема који су дуго време били предмет мојих 
и Морелиних разговора. Они који су познати са оним 


што би се могло назвати теолошким моралом, лако би. 
их разумели, остали би то свакојако веома мало разу- 
мели. Чудновати пантеизам Фихтеов, нешто измењена. 


питагорејска Полуугугбие, а нарочито учење о Истовет- 
ности, каквог га је Шелинг поставио, били су увек главна 
тачка наших препирака, које су домишљатој Морели да- 
вали највећма лепоте. Ту истоветност, тако звану личну, 


мислим да је Лок најтачније одредио, рекав да се она. 


састоји у перманентности извесног разумног бића. А како 
ми под личношћу подразумевамо извесно разумно биће 


које мисли, и како увек извесна свест прати мисао, она. 

је —- та свест — то што чини нас да смо оно што на- 
зивамо ми — сами — и тиме разликујемо себе од оста- 
лих мисаоних бића, дајући уједно себи и личну исто- 
ветност. Али је рппарштп тамаџанолз — сазнање те 
истоветности, која се умирањем, губи или не губи за увек, 
било увек садржај мојих размишљања која су ме веома 
занимала, не само услед природе његових последица, 
које су ме буниле и узнемиравале, већ и услед самога 
начина, чудноватог и пуног немира, с којим је о томе 
говорила Морела. 

Али доиста, најзад дође и то време, када ме је по- 
нашање моје жене морило као чини. Нисам могао више 
поднети додир њених белих прстију ни дубоке тонове 
њеног музичкога говора, ни сјај њених тужних очију. 
Она је све то знала, али ме није прекоревала; изгледало 
је као да је свесна моје слабости или лудила, и смешећи 
се назвала је све то Судбином. Изгледало је као да је 
знала и узрок, зашто сам се поступно од ње отуђио, и 
ако ми је тај узрок био непознат; али ми ннје давала 
никаквог знака о природи тога узрока. Она је сад већ 
била жена, и с дана у дан венула је. Најзад на лицу јој 
изби црвена пега, која више не хте ишчезнути, а плаве 
жилице избише јој по бледоме челу. Ја сам покаткад 
осећао сажаљење, али бих се убрзо сусрео са погледом 
њених замишљених очију; тада сам осећао бол у својо 
души, осећао сам онај занос који сваки осећа, над се 
загледа у мрачан и недогледан понор. Да ли да кажем, 
како сам са озбиљном жељом, која ме је сагоревала, 
ишчекивао дан Морелине смрти. Доиста; али се страшни 
дух беше грчевито ухватио за ту гомилу праха, врло дуго, 
за много недеља и много месеца, док најзад моји наму. 
чени живци не бејаху савладали мој разум, и ја се раз- 
гњевих на то одлагање, и, са сатанском злобом у своме 
срцу, проклињао сам дане, часове и оне тешке тренутке, 
који су ми изгледали све дужи, у колико се њен нежни. 
живот клонио крају, као сенка у вечерњем сутону. 

Али једног јесењег вечера. када је у ваздуху било 
тихо, позва ме к себи Морела. Сва земља беше као у 
прозрачној магли, док је по широкој води бљештало 
топло руменило, и док је октобарско лишће опадало по 
шумама, изгледало је као да се дуга спустила. 

Кад се приближих, она ми рече: „Ово је дан над 
данима, најлепши дан од свију и за живот и за умириње. 
Ово је диван дан синовима ове земље и овога живота 
— али, још лепши кћерима неба и смрти“. 

Ја је пољубих у чело, а она продужи: „Ја већ умирем, 
али ћу ипак живети“. 

„О, Морело!“ 

„Није било тих дана, када би ме могао волети — 
али ћеш ону, које си се у животу грозио, после смрти 
обожавати“. 


„О, Морело!“ 
„Ја ти рекох да већ умирем. Али је код мене за: 
лога те љубави — ох, како је незнатна: — коју си ти 


према мени, према Морели осећао. И када буде моја 
душа отишла, остаће да живи чедо твоје и моје, Море- 
лино. Али ће твоји дани бити дани туге — оне туге која 
је најтрајнија од свију утисака, као што је кипарис нај- 
тврђи од свију дрвета. Јер су те дани твоје среће прошли; 
и двапут се у животу радост не находи, као што сеи 
руже из Пестума не беру дваред годишње. Ти ћеш за- 
боравити на лавор и лозу, ти ћеш са собом носити свој 
покров на овој земљи, као и Муслимани у Меки“. 

„Морело“, узвикнух ја „о, Морело! откуд то знаш“2 
Али она окрете своје лице к зиду, слабо дрхтање прође 
је тело, оне издахну, и њен глас нисам више чуо. 

Али, као што је рекла, њено чедо, коме је она на 
самрти дала живот, и које је тек онда почело дисати, 
када је њена мати престала — њено чедо, кћи, живела 
је. ИМ она је расла врло чудно, и стасом и умом пот- 
пуно је личила на ону, која је већ била покојна и ја сам 
је волео љубављу топлијом него што сам мислио даћу 
таку љубав осећати спрам ма које на овој земљи. 

Али је убрзо сјајно небо ове чисте љубави потам- 
нело, и туга, и ужас, и стрепња покрише га као облаци. 
Ја већ рекох, да је дете расло врло чудновато и умом 
и стасом. Доиста, чудан беше брз пораст њенога тела, 
али су страшне, о! врло страшне биле немирне мисли, 
које на ме беху навалиле, док сам бдио над развијањем 
њенога умнога бића. Зар је могло то друкчије бити, када. 
сам посведневно налазио код детета у његовим појмо- 
вима способности и зрелу умну моћ моје жене» Када је 
са детињих усана слазило искуство и поука Када сам 
осетио, како из његових крупних и замишљених очију 
избијају сваки час мудрост и страсти зрелога доба 2 И када 
се као што рекох, моја чула са запрепашћењем о томе 
уверише — када то од себе нисам више могао крити 
— и када се нисам могао склонити испред те очиглед- 
ности коју сам са дрхтањем примао — зар се треба чу. 
дити, што су се сумње, својом природом страшне и не- 
мирне, увукле у моју душу, или што су се моје мисли 
са запрепашћењем сећале дивних Морелиних прича и 
њених језовитих мисли Ја сам од радозналости овога 
света склонио једно биће, чија ме је судбина нагснила 
да га волим, и у непрекидној домаћој подвојености бдио 
сам с самртним страхом над свим што се тицало тога 
бића које сам волео. 

Али су године пролазиле; и ја сам сваки дан гле- 
дао укочено у њено свето, и благо, изразито лице, и 
удубио би се у њене облике тела, који су зрели, сваки 
дан сам тада видео по коју нову сличност између де- 
тета и његове матере, која је увек била тужна и која 
је сада већ мртва. М постепено ове бледе црте слично: 
сти појачавале су се, постале су пуније, много одређеније, 
много више су ме узнемиравале, и кудикамо страшније 
по своме изгледу. Јер сам могао поднети сличности њеног 
осмеха са осмехом њене матере, али је то сличност била 
у ствари исшовешносш, које сам се грозио — могао сам 
поднети и то што јој очи беху као и у Мореле: али су 
оне исто тако врло често прозирале у дубину моје душе, 

са оном истом чудноватом и блудећом замишљеношћу Мо- 
релином. И у високоме њеном челу, и у увојцима њене 
свилене косе, и у њеним бледим прстима, које би у косу 
завлачила, и у тужној музици њенога говора, и више 
свега — ох! више свега, — у реченицама и изразима умрле 
на уснама оне коју сам волео и која је била жива, било 
је довољно места мислима, које су ме раздирале и ужасу- 
црву, који није хтео умирати. 

Тако прођоше десет година њенога живота, а моја 
је кћи била још без имена. „Чедо моје“ и „Рано моја“ 
беху речи, којима се служила очева милошта, а непре- 
кидна подвојеност њезина спречавала је сваки други 
однос. Морелино име је заједно с њоме умрло. Детету 
никад нисам говорио о мајци; било је немогуће о томе 
говорити. МИ доиста, за кратко време свога живота није 
оно примило никакве утиске какве му је могла дати ње- 
гова усамљеност. Али најзад осетих у себи потребу те 
свечаности, тога крштења, али у стању исцрпености и 
немира, као нека врста ослобођења од притиска моје суд- 
бине. И стојећи уз саму крстионицу, ја сам мислио о 
имену. Многа имена мудрих и добрих векова, старих и 
нових времена, моје и страних земаља, бејаху ми у глави, 
са многим, многим именима свега што је пуно нежности, 
пуно среће и доброте. Шта ме је нагонило, да дирам у 
успомену сахрањене покојнице> Какав ме је Сатана на- 
терао, да поменем то име, чија ми је успомена увек нате- 
ривала навалу крви у моје срце» Какав је то Сатана про- 
говорио са дна моје душе, када сам, под оним тамним 
сводовима, и у оној ноћној тишини, шануо на уво све- 
штенику ове слогове: Морелаг Какво је то биће над- 
демонско, што је згрчило лице мога детета и застрло их 
бледилом смрти, када је уздрхтало, чувши овај једва 
чујни глас, када је упрло своје блиставе очи у небо, и 
када се прострло по плочи наше породичне гробнице, 
када је одговорило: „Ево ме“. 

Јасно, хладно, са извесном мирном јасноћом, одјек 
„нуле су ове рече у мојим ушима и одатле, као растоп- 

















МОРЕЛА. 95 | 





љено олово, размилише се у моме мозгу. Године, године 
ће проћи — али успомена на тај час — не! никада! 
Нисам заборављао ни на цвеће ни на лозу, али су ме 
кукута и кипарис својом сенком заклањали дању и ноћу. 
Нисам водио рачуна ни о добу ни о месту, а звезде 
моје судбине ишчезле су с неба; зато је земља била 
тамна, и све прилике на земљи пролазиле су покрај мене 
као несталне сенке, а међу њима једино сам видео — 
Морелу. Ветрови су доносили до мене само један шум, 
и шумљење мора ми је увек шапутало: Морела. Али 
је и она умрла; и на својим рукама сам је спустио у 
троб; и када у гробници, где сам сахранио другу Мо- 
релу, не нађох пепео прве, ја сам се насмејао дугим, 
дугим и горким осмехом. 


ЕдгаР По. 


(С енглеског превео Милорад ВаАнНлиЋ). 


ВЕ- РЕОВМЛ ЋЕ 
(2) 

Хтео бих да право и без околишења признам, да 
су две главне обртне тачке у мом животу наступиле кад 
ме је отац послао у Оксфорд и кад ме је друштво по- 
слало у тамницу. Не велим да ме је и нешто горе од 
тамнице могло снаћи, јер бих одао да сам према самом 
себи и сувише огорчен. Пре бих рекао, или би хтео да 
други рекну о мени, да сам био типско дете свог доба, 
и дасам у својој изопачености и због своје изопачености,. 
извртао добре догађаје свог живота у зле, а зло у добре. 

Међутим, што сам год рекао, и што се год рекло, 
рекло се, и нека је просто. Што је од важности, што ми 
предстоји, и што треба да учиним, ако оно мало дана,. 
што још имам, проведем на миру и реду, то је да примим 
и упијем у себе све што сам доживео, да све то постане 
део моје индивидуалности, и да све то примим без опи- 
рања, страха и јаука. Највећа је мана површност. А што 
год се збило то је и право. 


Кад сам први пут доспео у тамницу, саветовали су 
ми неки људи да покушам да заборавим ко сам био. То 
беше убитачан савет. Напротив, само сам тако нашао“ 


неку врсту утехе, што сам потпуно проникао у своје биће. 
Сад ми опет други саветују, да заборавим да сам уопште 


био у тамници, кад се једаред ослободим. И то би било. 


опасно; јер би ме стално гонило неко осећање срамоте, 
и све што је мени тако исто намењено као и другима: 
лепота сунца и месеца; раскошна лепота годишњих вре- 


мена; музика свитања и тишина дубоких ноћи; киша, што. 

капље кроз грање; роса, што клизи по трави и оставља 
за собом сребрн траг — све би то изгубило своју чи- 


стоту, и снагу, да ме лечи и радошћу да ме испуњава. 
Сажаљевати властита искуства значи задржавати властити 
развитак. Порицати властита искуства значи трпати лаж 
у уста властита живота. А то је баш тако, као кад би 
човек и своју душу порицао. 

Јер као што тело свашта упија у себе: и нечистоту, 
и оно што су свештеници и машта прекалили, и свето 
прерађује у хитрину и снагу, у игру здравих мишића и 
облике једра меса, у линије и боје косе, усана и очију: 
тако и душа има својих животних функција, и може да 
преобрати нискост, суровост и понижење у племените 
мисли и страсти од висока значења; шта више, тим на- 
чином душа се на узвишен начин потврђује, и често се 
њена лепота баш тамо открива, где смо очекивали да ће 
се скрнавити и рушити. 

Треба да се измирим с чињеницом да сам обичан ро- 
бијаш у обичној тамници; и ма како чудно изгледало, 
една од првих ствари што ваља да научим, биће да се 
тога не стидим. Треба то да примим као казну; а ако се 
неко стиди што је кажњен, требао је онда уопште и не 
бити кажњен. Истина је, има много ствари, којима су ме 
теретили, а јесам их починио; и још много већи број 
догађаја у мом животу, за које ме уопште никад нису 
ни окривљивали. М како су богови чудни, и казне нас 
исто тако за оно што је добро и човечно у нама, као 
и за оно што је рђаво и изопачено, то се морам изми- 
рити с чињеницом, да се човек подједнако кажњава и 
за добро и за зло што почини. И ја нимало не сумњам 
да је право да тако буде. То нам помаже, или би тре- 
бало да нам помогне, да сазнамо обоје, и да не будемо 
одвише уображени ни ради једног ни ради другог. И 
ако се не будем стидео своје казне, као што се надам 
да нећу, онда ћу моћи слободно ходати, мислити и живети. 

Многн људи носе тамницу у себи и после ослобо- 
ђења; сакривају је, као неку тајну срамоту, у срце; и 


' 

најзад се, као кукавне отроване животиње, увуку у какву 
јазбину да у њој угину. Жалосно је што морају тако да 
чине, а неправедно је, ужасно неправедно, што их дру-· 
штво сили да тако чине. Друштво узима себи право и 
нештедице досуђује појединцима страховите казне; али 
и оно упада у погрешку површности, и вара се у схва- 
тању дела које је учинило. Кад човек издржи казну, 
оставља га друштво самом себи; оставља га, дакле, баш 
у оном тренутку, кад би требало највишу своју дужност 
према њему да предузме. Оно се управо стиди властитих 
својих дела и избегава кажњене, као што људи избега- 
вају кредиторе којима не могу дуг да плате, или неког, 
коме су нанели опаку неправду. Ја са своје стране овако 
мислим: ако ја схватим шта сам патио, и друштво би 
требало да осети шта ми је досудило, и онда неће бити 
огорчења и мржње ни на којој страни. 

У једном погледу, наравно, ствар ће друкчије ста- 
јати за мене него за све остале; и по природи самог 
случаја и мора друкчије стајати. Јадни ови крадљивци 
и презрени грешници, што су овде са мном затворени, у 
многом су погледу срећнији од мене. Малено је, у сивој 
варошици или у пољу, оно местанце, што је видело њихов 
грех. и ако се одмакну тек колико тица да прелети од 
сутона до свитања, наћи ће људе, који и не слуте шта 
су они починили. Али за мене се свет згрчио у педаљ 
простора, и кудгод се окренем, моје је име у стени уре- 
зано. Јер ја нисам дошао из мрака да тренутно будем 
опште познати злочинац, него сам дошао из неке врсте 
вечите славе у неку врсту вечита срама; и понекад ми 
же чини да сам доказао, ако то уопште треба докази- 
вати, да је од славе до срама само један корак, ако је 
и толико. 

Има то у осталом и своју добру страну, што ме људи 
познају где се год појавим, и што воде рачуна о мом 
животу, ма то било и само о будалаштинама у њему. То 
ће ме нагнати да још једаред докажем своју уметност, 
и то што пре. Пође ли ми за руком да створим још 


У Ме о ара и и их 


А. 

само једно уметничко дело, онда сам одузео пакости 
отров, отео сам подлости ругање, и из корена сам иш- 


чупао језик што ми се подсмева. 

Живот, до душе, јесте проблем за мене, али сами 
ја проблем пред животом. На неки начин морају људи 
одредити своје становиште према мени, а из тога сле- 


дује, да морају размишљати ги судити не само о мени 


него и о себи. М при том не мислим само на поједине 
личности. Сада бих се најрадије дружио с уметницима, и 
с онима који су патили; с онима, дакле, који знају шта 
је лепота; и с онима, који знају шта је бол. Нико други 
ме сада не занима; нити иначе што тражим од живота. 
Разбирам једино о свом унутарњем расположењу према 
животу као целини. И рекао бих, да у интересу свог 
усавршења, и зато што сам тако несавршен, треба пре 
свега да научим да се не стидим своје казне и свог по- 
нижења. 

Затим, ваља да научим како да будем срећан. Не- 
када сам срећу инстиктивно познавао, или сам бар ми- 


слио да је познајем. Онда је у мом срцу увек цветало 


пролеће, а темпераменат ми беше рођени род радости. 
Али сам свој живот препунио насладама, као што други 


„људи точе вино у чашу до пресипа. Сада се прибли- 


жавам животу са сасвим другог становишта; и често ми 


је необично тешко да срећу само и замислим. У прво 


време свог бављења у Оксфорду, читајући Петерову Об- 
нову, књигу, која је огромно утицала на мој живот, до- 
знао сам како је Данте дубоко у паклу понамештао оне 
који су од своје воље живели у тузи. Отишао сам у 
ђачку књижницу, отворио Божанску Комедију на оном 
месту, где у пустој мочари леже „мргоде и на светлости 
зрака“ и уздишући вечито понављају: 
Тужни бисмо 
На благом зраку што се у сунцу разиграо; 
и ту сам сазнао да црква проклиње асстфа'. Али ми се 
читава замисао чинила фантастичном; као нека врста греха, 


1 Они који сами своју снагу руше. ПРЕВОДИЛАЦ. 

измишљена међу свештеницима, који о правом животу 
ништа и не знају. Нити сам разумео, како је могао онај 
исти Данте, који тврди да „јад нас с Богом наново ве: 
зује“, тако окрутно судити људима зато што су заљуб- 
љени у меланхолију; ако је таких уопште и било. Нисам 
тада ни слутио, да ће једног дана исто то постати нај- 
љуће искушење и у мом животу. 

Докле сам био у Вондевордском затвору желео сам 
да умрем, и то ми је била једина жеља. И кад сам после 
двомесечна бављења у болници овамо преведен, и кад 
ми се телесно здравље сразмерно поправило, осетио сам 
гнев и бес. Одлучио сам био, да сам себи одузмем живот 
оног дана, кад оставим тамницу. Али је ово зло распо- 
ложење после неког времена прошло, и ја сам се решио 
да живим, али да се огрнем у сету и суморност као какав 
краљ у пурпур: да се више никад не насмејем; да свака 
кућа, у коју ступим, понесе црнину; да полагано и сав 
утучен ходам са својим пријатељима; да их научим да је 
меланхолија права тајна живота; да их увучем у туђу 
невољу, и да их растужим и својим болом. Сада сасвим 
друкчије осећам. Био бих неблагодаран и неуљудан, кад 
бих се мргодио и приморавао и своје пријатеље, који ме 
обилазе, да се још већма намргоде, како би ми могли 
доказати своје симпатије, или кад би их, место разоноде, 
позивао да у тишини дођу на даћу. Морам научити да 
оудем весео и срећан. У два маха, кад ми је било дозво- 
љено да се састанем с друговима, покушао сам да будем 
што љубазнији, и да им то и покажем, како бих бар до- 
некле вратио услугу, коју ми чине, долазећи чак из ва- 
роши да ме походе. То је, наравно, слаба награда, али 
је њима извесно најмилија. Био сам са Р-ом прошле су- 
боте читав час, и пробао сам да најпотпуније изразим 
уживање, што сам осећао при нашем састанку. А да су 
назори и идеје, које ја за себе удешавам, и прави и добри, 
доказује ми чињеница, што сада први пут од кад сам у там- 
ници осећам праву жељу да живим. 

Велики посао чека на мене, и врло би жалосно било, 
кад би ме смрт снашла пре него што бар један део од 
тога извршим. Уметност и живот откривају се у новим 
фазама предм мном, и у њима се отварају нови путеви 
за усавршавање. Волим дакле, и желим да живим, да 
бих могао испитати све што за мене значи нов свет. Хо- 
ћете ли да вам кажем какав је то свет» Ја мислим да 
ћете и сами погодити, да је то свет у коме живим: бол, 
дакле и све оно чему нас бол учи, то је мој нови свет. 

Био сам научен да живим не уживања ради, и на- 
валице сам избегао патњу и бол ма које врсте; просто 
сам их обоје мрзео. Решио сам био, да ћу их колико је 
год могуће игноровати, то јест да ћу поступати с њима 
као појавама несавршености. Бол није спадао у нацрт 
мог живота и није имао места у мојој филозофији. Моја 
мати, познавајући живот као целину, често је говорила 
Гетеове стихове, записане Карлајловом руком у књизи 
коју је годинама раније од њега добила била: 

Мет пе зе Вгод то Тгапеп 2455, 

Мег те Фе КшптегуоПеп Масћје 

Аш зетет Веће мешепа ха55, 

Рег Кеппб епећ пјеће, Те ћиотизећеп Масћгел 


Кротка и племенита пруска краљица,“ коју је Наполеон 
тако брутално предусрео, често се сећала тих стихова у 
прогонству; а и моја мати, у невољама свог каснијег жи- 
вота, често је наводила те исте стихове. Ја напротив, 
никад нисам хтео да дозволим и увидим истину која се 
у њима скрива; ја је нисам ни могао разумети. Сећам се 
како сам говорио својој матери, да ја не желим да једем 
свој лебац у сузама, нити плачући да проводим ноћ и 
дочекујем још црњу зору. 

А нисам ни сањао, да ми је судбина баш то одре- 
дила, и да ћу читаву једну годину дана свог живота 

1 Ко није у сузама гутао залогаје хлеба; и није плачући про- 
водио бесане ноћи; тај не осећа највише небесне силе. 


2 Лујза, жена пруског краља Фридриха Вилхелма Ш. 
ПРЕВОДИЛАЦ. 

скоро само тим испунити. Али таки ми је удес; и послед- 
њих месеца сам, после грдних тешкоћа и борби, сватио 
бар један део науке, коју напаћено срце у себи прикрива. 
Свештеници и људи, који употребљавају фразе без му- 
дрости, говоре да је патња мистерија. А она је управо 
откривање. Човек почне разумевати ствари које пре тог 


није разумео, и приближује се целини историје с новог 


становишта. М што смо на пољу уметности само нејасно 
и по нагону осећали, то нам се и интелектуално и осе- 
ћајно протумачи јасном маштом и апсолутним снажним 
појмовима. 

Јасно ми је сада, да је бол највиша емоција, за 
коју човек има способности, и да је уједно извор и зна- 
мење целе велике уметности. Уметници увек траже таки 
облик егзистенције, где су тело и душа нераздељиво 
једно, где је спољашњост израз унутрашњости, и где је 
облик откривење. Таких облика егзистенције има више: 
један модел би била младост, и све вештине у њеној 
служби; други, на пример, уметност модерних пејзажа: 
у суптилности и финим утисцима; у сугестији о души 
спољашњих предмета, увијених у небо и ваздух, у маглу 
и зидине; у некој болесној симпатији за ћудима, тоно- 
вима и бојама — у томе добивамо сликарски остварено. 
оно што су Грци савршеном пластиком остваривали. У 
музици је сва садржина у изразу, и не да се из њега из- 
љуштити; зато је музика сложени пример, а цвеће и 
деца су прости примери за оно што сам тврдио. Али 
је бол крајњи извор како живота тако и целе уметности. 

Иза радости и смеја може се скривати темперамент, 
бруталан, суров и окорео темперамент; али иза бола је 
увек само бол. Страдање, као и весеље, никада не носи 
маску. Истина у уметности не значи подударање између 
битне идеје и случајне егзистенције; није сличност између 
предмета и сенке, или слике у огледалу и предмета; 
није као одјек из шупљих стена, нити је као сребрни 
талас из долине што показује месец месецу и Нарциса 
Нарцису. Истина је у уметности сједињење предмета са 

самим собом; унутрашњост у спољашности; душа, што 
је заронила у тело; телесни инстинкти испуњени духом. 
Баш из ових разлога ниједна истина не може се срав- 
нити с болом, и мени се зато чини да је бол једина 
истина на свету. Све је остало илузија ока или пожуде, 
да заслепи једно и засити друго; а светови су из болова 
постали, и деца и звезде у мукама се рађају. 

У болу лежи још и јака и необична стварност. Рекао 
сам о себи да сам стајао у симболичном одношају са 
самом тајном живота. Јер тајна је живота у патњи, а 
патња је скривена у свему и свачему. Кад почнемо да 
живимо, сласти су нам тако слатке, а горчине тако горке, 
да свим својим силама јуримо за уживањем, и није нам 
доста „месец или два на меденом саћу“, него бисмо целог 
века о меду да живимо; а међутим и не слутимо да 
бисмо тако душу своју глађу уморили. 

Сећам се да сам једаред говорио о том предмету 
с једном од најкраснијих личности које сам икада по- 
знавао: с једном женом, која ме је и пре и после трагедије 
мог ухапшења предусретала с необичном симпатијом и 
отменом љубазношћу. Она ми је, ма да о томе и не зна, 
више него ико на свету помогла да понесем терет својих 
невоља, а све то сам чињеница своје егзистенције, тиме, 
што је била оно што јесте: донекле идеал, а донекле 
утицај: сугестија о оном што човек може постати, и 
и стварна помоћ да то и постане; душа, која околицу 
своју благошћу испуњава, и пред којом је свака апстрак- 
ција тако проста и цриродна, као што је просто и при- 
родно сунце или море: жена, којој је лепота и бол једна 
ствар, са једном сврхом пред собом. Јасно се сећам целог 
нашег разговора, и знам да сам том приликом казао, да 
је беда једне једите уличице лондонске довољан доказ 


да Бог не воли човека; и да сваки бол — ма то био 


бол детета, што негде у башти плаче због преступа који 
можда и није учинило — да и тој бол нагрђује лице 
целој пространој васиони. Нисам имао право кад сам 
тако говорио, а ипак јој не могах веровати, кад ме је 

упозорила да се варам. Живео сам у сфери где сео 
томе друкчије мисли. Али сада увиђам да силне оне 
патње, којима је свет испуњен, једино и само љубављу 
могу се протумачити. Не могу ни да замислим друго неко 
тумачење; шта више, уверен сам да друго и не постоји. 
И ако је свет, као што рекох, из болова постао, сагра- 
диле су га руке љубави; јер је само тако душа човечја, 
због које је свет и створен, могла достићи потпуни облик 
своје савршености. Весеље је за лепо тело, а страдање 
је за лепу душу. 


(Наставиће се) 
ОскаР ВАЈЛД. 


(С енглеског превела Исидора СЕКУЛИЋЕВА). 


њи ~ 


“а И 


У) 


ХОШЊУ- НЕЋУ! 


(из „СЕЉАНЧИЦА“) 


Духну ветар, погнаше га виле, 
Низ долове, те разбуди биље, 
Моја драга, у башти процвили: 
„Дувај ветре носи нам обиље, 
„Буди цвеће и брснато грање, 
Буди моје старо радовање ! 


Цвеће берем, зановет највише, 
Не би л' мога драгога занела, 
Ал мој драги не воли ме више, 
Другу воли, а из другог села. 
Ваздан кидам у намену пера, 

Па се питам: „Вера ил' невера >“ 


Питам пера: „Јел ми драги вера“, 
Питам пера, а она ми кажу, 
Часом вера, а часом невера. 
Сузе лијем, сузе не помажу, — 
О, мој драги, чемерно сећање, 
Убило те моје миловање! 


Милорад М. ПЕТРОВИЋ. 


МЛАДОСТ ПРОЛАЗИ... 


(из „СЕЉАНЧИЦА“) 


Пошетао месец млади, 
Небом плаветним, 
Са Даницом јараницом 
Небом плаветним. 


Сусрео их Свети Ђорђе, 
Млади делија. 

И његова жива жеља, 
Млада Недеља. 


„Склон се с пута, млад месече! —“ 
„Што да се склоним 2 —“ 
„Дошла ми је моја жеља, 
Млада Недеља!“ 


Ретко лета, па ме ретко 
Млада полази; 
Кратки данци, дуги санци 

Младост пролази! 


Милорад М. ПЕТРОВИЋ. 


ЦРНА ЛАУТА 


Од ружиног чокота 

са гроба Христова 

саграђена је 

црна лаута; 

струне јој беху 

лоза зелена. 

Ох! Како блажено певаше, 

тако ероски слатко, тако исусовски 
бојажљиво 

црна лаута од руже. 


Чуо сам је како пева 

у светлој мајској ноћи, 

тада сам се, љубећи, 

у мукама пробудио, 

тада животу моме 

чежњу дадоше. 

Ох! како блажено певаше, 

тако исусовски слатко, тако ероски 
бојажљиво 

црна лаута од руже. 


Ото Јулиус БиРБАУМ. 


(С немачког превео Д. Г.). 





ПРВЕ СРПСКЕ ПОЗОРИШНЕ ПРЕДСТАВЕ. ! 


Госпође, Госпођице и Господо, 


Следујући добрим примерима код већих и културно 


развијенијих народа, и управа нашег Народног Позо- 


ришта одлучила је да приреди низ представа класичних 
дела стране и српске књижевности са пригодним уво- 
дом, са конференцијама људи од струке. Свуда су те 
конференције имале смисла; код нас су оне и од потребе. 
Код великог дела наше публике позориште се више воли 
очима но духом, више се води рачуна о спољним ефек- 
тима но о мисаоној садржини и књижевној вредности. У 
опште говорећи, код нашега света, који има и књижев- 
ног интересовања и извесног књижевног инстинкта, књи- 
жевна култура занемарена је, и наш књижевни напредак 
не иде у ногу са нашим општим напретком. Књижевна 
настава, пренесена из школе и у позориште, у толико 
пре има смисла, што је наш Београд, са својих 6000 ђака 
виших и средњих школа, постао исто тако ђачка варош, 
као што је трговачка и чиновничка варош. И ако другој 
публици, која у позориште долази само ради забаве и 
проводње, оваква књижевна предавања могу изгледати 
као излишне професорске педантерије, ђачки свет, који је 
у оним лепим годинама када се и о животу и о књи- 
жевности имају виша схватања, поклониће пажњу овом 
првом покушају популарне књижевне културе. 


' Конференција, слободније развијана и говорена на „Отери- 
јаном Вечеру“ 30 децембра 1909 године. 

Као члану Књижевно-Уметничког Одбора Народног 
Позоришта, мени је пало у део да отворим првом кон- 
ференцијом низ класичних представа из српске књижев- 
ности. М за предмет овог предавања ја сам узео да го- 
ворим о једној ствари о којој се мало зна и о којој се 
скоро никако није писало. Ја мислим да вам говорим 
вечерас о најранијим и скромним почетцима наше драмске 
уметности, о првим српским представама у ХУШ и у првим 
годинама Х1Х века, да вам покажем шта је било српско 
позориште пре старога Јоакима Вујића, и како је наш 
стари списатељ, комичнији својом личношћу но комиком 
својих комедија, организовао прву праву позоришну пред- 
ставу на српском језику. 

Ма колико да смо млад и нов народ, наша култура 
има своју малу прошлост. Да оставимо на страну локалну 
дубровачку књижевност, у којој је било позоришних 
представа још у ХМ! веку, али у новој књижевности 
нашој, која се пре века и по почела стварати код Србау 
Угарској и из које се поступно и непосредно развила 
наша данашња књижевност, налазимо прве трагове по: 
зоришних представа још у првој половини ХУШ века. 


Колико знамо, према данас сачуваним податцима, 
прва представа српска била је 15 августа 1736 године, 
у Сремским Карловцима. Срби, ђаци ондашње „латинске 
школе“ играли су комад свога учитеља Емануила Коза- 
чинског, комад који се првобитно просто звао 7рагико- 
медга содержалцал вљ себђ тринадесатљ ОЂисшвт, и 
коју је доцвије, 1798, у Будиму, издао српски историчар 
Јован Рајић, под насловом 7Трагедгч, сирђњ Печалналч 
повђсињ о смерши Послђднаго цара сербскаго Уроша 
Папаго и о паденпо сербскаго царства. 


Писац комада, „Емануил Александров, син Коза- 


чински“, како се сам називао, рођен у једној племићској 
пољској породици, васпитаник кијевске Духовне Акаде- 


1 Ј. Скерлић: Српска књижевност у ХУШ веку. Београд, 
1909. Стр. 159—162, 313—816. 

мије, дошао је 1733 године, са неколико малоруских 60- 
гослова и учитеља, у Карловце за учитеља средње школе 
српске. 1736 године он је био ректор те школе, са го. 
дишњих 250 форината, комадом чоје за један пар одела, 
и бесплатним станом и раном у митрополитовом дворцу. 

Његова шрагедија није драмско дело у данашњем 
смислу. То је алегоричан и поучан комад какви су у 
Западној Европи у Средњем Веку били моралитети, и 
који су преко пољске дошли и у руску књижевност ХУП 
века. На Духовној Академији у Кијеву професори су пи. 
сали те „душеполезне“ комаде, а ђаци су их приказивали 
у свечаним приликама. Идући за примером својих ки- 
јевских учитеља, Козачински је за своје карловачке ђаке 
саставио поучан комад са предметом из српске народне 
историје. 

Комад је био склопљен из тринаест рђаво пове- 
заних слика, и у њему је био брз и површан преглед 
српске народне прошлости, почевши од Немањића па до 
преласка Срба у Аустрију под патријархом Арсенијем Ш 
Црнојевићем. Писац није хтео да да само слику прошлости 
српске, но и да истакне важност просвете у народном 
животу, и да осуди оне који спречавају дело просвет- 
нога напретка, мислећи нарочито на ондашње придворно 
калуђерство српско. 


Комад су играли сами ђаци, пред црквеним вели- 
кодостојницима и грађанима карловачким. Ти ђаци су 
били монаси и ђакони, махом младићи, али међу њима 
је било и зрелих људи од четрдесет година. Они су 
приказивали не само историјске личности, но и мито. 
лошке фигуре, Марса, Минерву, Белону, и алегоричне 
личности, симболизоване врлине и пороке, Совјест, Бла- 
гочастије, Славољубије, Сластољубије, Вражду, Очаја- 
није, и тако даље 

То је била прва представа у Карловцима, и гле- 
„даоци су били усхићени, и поред сувог и скроз апстрак- 
тног садржаја трагедије, и поред тврдих и угластих сти:· 





ДРРКАУ " 


руне“ 





"Прилог културној „историји српскога народа. Београд, 

хова којима је писана, и поред руско-словенског језика 
жоји се тада тек почео ширити међу Србима. Једини од 
очевидаца који је писао о тој представи био је Јован 
Рајић. Као једанаестогодишњи ђачић он је гутао пред- 


„ставу великих богословаца, комад је својеручно преписао, 


и како сам вели, често и као зрео човек и старац „уве- 


"селенија ради“ читао га. 


По свој прилици да то није била једина представа 
карловачких ђака. У једном рачуну из 1740, поднетом 
митрополиту Арсенију МГ Шакебенти, који се чува у Ми- 


-трополијској Архиви у Карловцима, помињу се, међу 


осталим стварима набављеним за школу, извесни пред 
мети који несумњиво подсећају на неку ђачку позоришну 
представу каквог побожног комада. У том нашем нај- 


„старијем позоришном „требовању“ помињу се и ови 


предмети: „за крила флиспапира и брашно за лепљење 
12 н.“, „Немици што је правила венце от цвећа 10 н.“, 
„за златне артије и дебеле артије 12 н.“, „за клобук 36 
н.“, „што је Немац оправио и нову кожу метнуо на бу- 


„бањ“, „за херпутер, помаду, киту, за друго крило паки 


на Вознесеније Христово, за копље иконописца, што је 


„златио и бојадисао зеленом бојом 1 ф. 25 н.“, и тако даље.! 


После тога гардеробског рачуна ми немамо сачу- 
ваних спомена о српским представама све до пред краја 
ХМШ века. У то доба великог духовнога напретка код 
Срба, буди се и интерес, за право, световно позориште, 


"за праву, књижевну драму. Доситеј Обрадовић преводи 
·„ Дамона од „остроумног и премудрог Лесинга“, и помиње 


"Молиера и његове „остроумне и благонаравне комедије“ 
Таршифа, Мизантшропа и Тврдицу, и вели да та „премда 
измишљена сочиненија представљају образ и разне чо- 
вечанске нарави, изоштравају ум, и забављајући и уве- 


„сељавајући разумне читатеље, дају им предивна и пре- 


полезна наравоученија“._ 


' Радослав М. Грујећ: Српске школе (од 1718—1739 године). 
1908: страна 
'180—187. 

Главни драмски радник у српској књижевности 
ХУШ века био је Доситејев ученик и пријатељ Еману- 
ило Јанковић. Још као ђак на немачким универзитетима 
почео се бавити књижевношћу, и 1787, у Лајпцигу, изи- 
шао је његов превод Герговаца, комедије прослављеног 
талијанског писца Карла Голдонија. Оно што је карак- 
теристично то је увод који нам казује како су наши 
стари схватали позориште. Јанковић мора да рачуна са 
предрасудама и незнањем својих сународника, и овако 
им објашњава значај и вредност позоришта: „Највећа 
част национална моји и данас јоште мисле, да су коме- 
дије не само младости но и старим људма шкодне, и 
само их за немецко измишљење држе, где су ђаволи 
Швабе измислили како ћеду варати новце от људи. Ни: 
један које сам у ову част национални моји рачунао, није 
имао прилику хасну комедије познати, не имајући ни- 
једну у свом језику писану, а страни му је непознат“. 
И он зато, да би могао Србе „незнања ослободити и ко- 
медије добре код њи у бољи кредит метути“, преводи 
и Терговце, као штд је доцније превео још два немачка 
комада, Злог оца и неваљалог сина и Благодарног сина. 


Тај комад Зао ошац и неваљао син, дело једног 
опскурпог немачког писца, неког Франца Ксавера Старка, 
јесте један сув педагошки трактат без књижевне вредно- 
сти. Али он је значајан у историји нашега позоришта као 
први светован комад који се на српском језику играо. О 
представи тог комада имамо сачуван траг у једном изве- 
штају са испита, штампаном 1793 године у једином ондаш- 
њем српском листу Славено-Сербским ВЂдомосшима.' До- 
писник листа јавља како је у Вршцу добро испао испит у 
српској основној школи, и помиње како је вредни месни 
учитељ Михаило Крекић, у току школске 1792—1798 го- 
дина, са својим ученицима приказивао три комедије: 
„једну о Ироду, другу о Богатом Человјеку, и трећу о 
Злом оцу“. Прве две су извесно побожне драме, где је 


1 1793 године, бр. 59, стр. 273. 

нешто више развијено вертепско приказивање; трећа је 
извесно Старков комад, који је Емануило Јанковић пре- 
вео. О самим представама Славено-Сербскга В%домостши 
бележе ово: „У свима трима приликами очевидно дока- 
зало сја, к колико образним вешчма сербски наш род 
от младих ногтеј није способан. Он на све рожден бити 
видит сја и Родители и прочији доброжелатељи били су 
веселијем восхишчени, да нису знали, како учитељу захва- 
лити, како ли похвалити и возмаздити младе ученике, који 
су превећ вредни да се и у новинама публично похвале“. 

Поред помена да је Глигорије Трлајић написао ори- 
гиналну драму у пет чинова Всеблаг или решки супруг, — 
и која би тако била хронолошки први оригинал наше 
драмске књижевности, — ми у ХУШ веку немамо више 
сачуваних помена наше позоришне уметности. Али сва 
је прилика да су ђачке представе о испитима и приликом 
школских свечаности трајале, и да се тај обичај био при- 
лично проширао. 

Има поуздана трага да су црквено-школске власти 
једном енергичном забраном учиниле крај школским пред. 
ставама. На крајњој северној тачки где је допрло наше 
племе, крај Сент Андреје, у непосредној околини Пеште, 
лежи мало и живописно село Збег, где се у туђинском 
мору дави неколико десетина српских бегунаца са краја 
ХМП века. Збег има цркву, која само о великим празни- 
цима ради, и школу, која не ради више. У тој старин- 
ској српској школи сачувани су школски протоколи, и 
у једном од њих налази се интересантна забелешка о 
школским представама. Надзорник српских православних 
школа у будимској дијецези, 3 августа 1818, наређује 
учитељима да не смеју више „тако глаголаемији коме- 
дији, сирјеч игри публично пред собраним народом по- 
средствијом учеников ваших представљати“. Наредба се 
морала послушати, и школским представама српским био 
је учињен крај. 

Али баш у то доба када су забрањене ђачке пред- 


ставе по школама, какве смо ми једино имали у току 
8 

ХУШ века, почеле су дилетантске представе у позоришту. 
И прва дилетантска представа српска била је 1813, го- 
дине наше велике народне несреће, поновног пада Ср- 
бије у турско ропство. 

Човек чији се комад тада играо, који је органи- 
зовао ту представу и који је у њој лично играо, био је Јоа- 
ким Вујић.! За четрдесет година рада он је написао осам- 
десет разних комада, образовао прве српске дилетантске 
дружине и у Угарској и у Србији, и створио могућност 
Јовану Ст. Поповићу да ради и да се представља. 

Учитељ језика у Трсту, Вујић је ишао често у та- 
лијанску оперу, где је, како сам вели, „внимателно 
с височајшом охотом слушао прекрасно ангелско слатко- 
пјеније“. Путујући по Италији, и у Флоренцији и у Риму, 
он није пропуштао ни једну прилику да види драмске 
представе и оперска певања, У почетку ЖХТХ века он је 
био оно што се зове „позоришни човек“, и 1805 године 
јавља се двема „малим театралним књижицама“, Фер- 
нандо и Јарика и Љубовнаја завист чрез једне ципеле. 
1807 изилази са новим комадом Награжденије ш нака~ 
заније, а 1809 са Слепим Мишем. Од 1810 година он је 
учитељ у српској школи у Сент-Андреји, која је тада 
била знатно средиште српско. Он се више није задово- 
љавао превођењем и прерађивањем позоришних комада, 
но је наумио да те своје комаде и представља. 

Оних истих дана кобне 1813 када је несрећна Ср- 
бија посртала на бојном пољу, у часовима када је ка- 
петан Зека заустављао турску бујицу на Засавици, 12 
августа, Јоаким Вујић је у Пешти, у мађарском народном 
позоришту, приредио представу свога комада Крешша- 
лице. М тај комад је био превод из плодног немачког 
драматичара Коцебуа, који је у првим десетинама ХТХ 
века био најпопуларнији страни писац код Срба, и који 
је за наше старе био оно што су Тургењев и Мопа- 
сан за нас. 


! Павле Поповић: Српска Драма у ХТХ веку, Српски Књи- 
жевни 1'ласниж, 1902, књ. У. стр. 208 –207, 3583—855. 

Комад су представљали српски ђаци који су се учили 
по пештанским гимназијама. Женске улоге играли су ђаци, 
а сам Вујић, по „примјеру почившаго Г. Волтеера“, узео 
је учешћа у представи, приказујући рибара. Он је са по- 
носом истицао то своје глумовање, и у својој аутобио- 
графији вели: „Ово је целом роду нашему познато да 
нитко од Сербаља до мене није се попео на театрално 
позоришче, пак да је на нашем сербском језику онако 
театрално представленије дјејствовао“. 

Публику су сачињавали српски ђаци и имућни и 
родољубиви српски грађани, којих је тада било у Пешти 
леп број и који су били први када је требало нешто ура 
дити „на ползу миле нације“. Поред Срба било је и ра- 
дозналих Немаца и Мађара, и сви из реда били су врло 
задовољни игром младих дилетаната и њиног импрови- 
зованог редитеља и управника. 


Представа је имала материјалног успеха: на њој је 
пало 610 форината, што за то време није била мала сума. 
Од те суме, како сам Вујић вели, дао је 200 форината 
„сиромахом штудентом“ који су га „спомошествали“ у из. 
вођењу комада. Један део отишао је српским школама 
и црквама, а један део „сиротим војническим удовицама 
којих су мужеви у сраженију код Лајбцика погинули били“. 

О самој представи имамо сачуван један занимљив 
писмен докуменат. То је извештај о представи који је 
изашао у Новинама сербскимљ изљф царствутцега града 
Вгенпе, у броју од 16 августа за 1813. Извештај, који је 
у исти мах и прва позоришнаа рецензија на српском је- 
зику, казује нам са каквим одушевљењем родољубиви 
гледаоци примили су ову прву позоришну представу на 
српском језику, и колико се у српским круговима при- 
давало важности овом покушају за оснивање српскога 
позоришта. Тај извештај гласи: 

„С великом радостију саобшчавамо читателем 
нашим, да је 12/24-га Августа содружество једно 
ученика гимнасије пештанске веселу Г. Јоакимом 
Вујичем с немецкога преведену игру, под именом 

5 

„Крешталица“, у Пешти у маџарском позоришчу 
сербски представило. Содружество је игру ову с осо- 
битом радостију и великим восклицанијем прису- 
ствујушчи овде многочислени зритеља тако дало, 
да је цела скупшчина вече ово весело и задовољно 
провела. Но Содружество је ово млади и њежно 
подрањени плодова и отресли сербски толико више 
похвале достојније, што је предпријатије њихово 
из самога благородног чувствованија истицало, и 
из сердца за добро всенародне гинућег происходило: 
што је оно сирјеч цели приход игре своје училиш- 
чам препарандским Ст. Андрејским предало. О да 
би игра ова претеча и предсказаније било, да ће 
се вкус Сербаља развити и чувствованије милог 
рода нашег облагородити, чувствованија, којима 
обшчеј ползи да жерствује, исо тим и внутрене 
и внешне достојинство и цену своју подигне и 
укрепи !!!“,1 
Жеља првог српског позоришног рецензента није оста- 
ла несаслушана, и представа Крешталице није била прва 
и последња представа српска. Вујић је продужио започети 
посао, за њим су дошли други, и око 1840 године српске 
позоришне дружине почињу представе не само по срп- 
ским варошима у Угарској но иду да дају прве пред. 
ставе на нашем језику и у Србију и у Хрватску, у Кра: 
гујевац и у Загреб. И на пола века касније Срби долазе 
до два стална позоришта, у Новом Саду и у Београду. 


Почетци српске позоришне уметности били су тешки 
и спори. Као и у свему, требало је започињати на из 
чега, и требало је великих напора па да се нешто створи. 
Прве представе српске, она ђачка приказивања патриот- 
ско-моралне алегорије Емануила Козачинског, испитна 
приказивања у Вршцу, дилетантске представе у Пешти, 
— све је то било далеко, врло далеко од позоришта у 
данашњем смислу речи. Али у тим људима добре воље, 
који су радили колико су могли и колико су знали, треба 
гледати прве раднике на нашој народној и уметни- 


! Новине ОСербске изф царствугоцега града Вљенне, число. 
12 (16 август) за 1813. стр. 50. 

чкој култури. Они су својим покушајима доказали оно 
што нама изгледа тако просто, а што је онда примером 


требало доказати, на име, да у опште и може бити пред- 


става на српском језику. Они су својим савременицима 
практично показали какво би изгледало српско позо- 
риште. И зато не треба заборављати те који су полагали 
темеље једној великој згради, згради народне уметности 
која се још није довршила. М да бисмо били правичнији 
према самима себи, да се тешимо када гледамо докле су 
други срећнији народи дотерали у драми, није од штете 
видети одакле смо пошли и какве тешкоће је требало 
савлађивати. Поглед бачен на пут који је пређен даје 
снаге да се издржи на путу који се још има прећи. 
После ове брзе слике напора и покушаја наших 
предака, израђене по ретким заосталим траговима, мени 


"остаје само да уступим место нашим уметницима. Они ће, 


у овом типском комаду нашег одличног комедиографа", 
својом реалистичком игром боље но ико показати колики 
смо напредак учинили у позоришној уметности, од доба 
када су брадати карловачки богословци изигравали Бе- 


лону и Минерву, и када је стари „славено-србски списа- 


тељ“ Јоаким Вујућ, са пештанским гимназистима, „театр 
србски отворио“. 


Јован СКЕРЛИЋ. 


1 Тога вечера представљала се „Покондирена тиква“ Јована 
Ст. Поповића. 

Познато је од раније, да је Кочићева јединствена, 
срећна и популарна сатира /азавац пред судом, која је 


доживела нечувен успјех у новијој југословенској књи- 
жевности са својих седам издања у пет година, „била 


предмет дугих и страсних препирака међу српским ђа- 


цима у Бечу и у прекосавским листовима“.: Једну од 
тих препирака, и то једну од најзначајнијих, вођену у 
„Зори“ 28 новембра 1903 године, износимо овдје према 
овјеровљеном друштвеном записнику, држећи, да ће то 


имати интереса из више разлога: прије свега, због схва- 


тања саме ствари колико од писца, толико и од његове 


публике у онај мах; друго, због начина дебате и због 


личности, које су учествовале у њој, због држања омла- 
динаца из разних наших крајева, и треће, што је ово 
довољно карактеристичан примјер за све сличне препирке 
у тој ствари. 


То вече Кочић је читао у „Зори“ свога /азавца,,. 
пошто је по обичају био објављен неколико дана раније. 
Интересовање за ствар било је врло велико, и због из- 


вјесних алузија у сатири била се развила нарочита аги- 
тација за и против њега. Посјета је била врло велика, 


јер се послије читања, и по уобичајеној дебати, имало 
доћи до извјесних објашњавања и до борбе двају табора. 

Кад је Кочић уз „одушевљени аплауз“ завршио чи- 
тање, устао је Светозар Стојановић, један од најуглед- 


1 Ј. Скерлић: „Писци и књиге“, П1, Биоград, 1908, стр. 126—127.. 

нијих чланова српске омладине из Босне и те године 
њезин кандидат за пресједника „Зоре“, и отпочео је де- 
бату наглашавајући, „да му је жао, да мора на ову ли- 
јепу приповијетку да приговори. Кочић се дотакао газда, 
те је хтио народне вође да прикаже у ружној боји. То 
питање данас трзати није умјесно. Шта се хоће од вођаг 
Сама наша омладина је вође копирала. (Узвици: то је 
инсинуација !). Ја и још неки са мном морамо да се огра- 
димо од мишљења Г. Кочића“. 

„ЖЖалим што се дубоки утисак ове красне припо- 
вјетке покварио једном дисонансом“, дочека Радивоје 
Раденковић, Србијанац. „За вријеме читиња ове припо- 
вјетке ја сам се био прелио у онакав осјећај, као кад је 
руски цар Никола ! гледао Гогољева „Ревизора“. Исто 
тако, као што Гогољ није написао „Ревизора“ да се 
свијет насмије, тако није ни Кочић ову приповјетку. Ипак 
су се нашли неки, и мени је тим непријатније, што виде 
неку другу тенденцију у овој причи него што је. Ја од“ 
бијам, да је прављена алузија на неке извјесне људе. 
Ако су они вође, овај је Давид један од најсилнијих 


вођа, он је носилац народних идеала — иу овом је те- 
жиште цијеле приповијетке. Ми треба да се отресемо 
ћифтизма, или да речем — аукторитета. Ми треба да 


добро промотримо, дали је писац учинио алузију против 
интересима српским. Данас не смијемо да таку једну ин- 
сиунацију допустимо. Ово је прави реални живот, а не 
појезија, и ми морамо на томе бити Г. Петру Кочићу 
захвални. Њега нису покретале ситне амбиције, јер је 
иначе не би пред нас излио. Ово је оно што би свипр- 
ваци требали да увиде и да на томе раде. Изјава неке 
господе била би оправдана само ако би Кочић изнио 
памфлет, а ова се приповијетка може успоредити с нај- 
љепшом Гогољевом причом. Давид је прави радник, и 
у оваком Давиду лежи спас цијелог нашег народа“. 

Да се објасни с Раденковићем узима поново ријеч 
Стојановић. Он жали „што је његов говор изазвао огор- 
чење. Већ се неђељу дана говори, да Г. Кочић хоће да 

извргне руглу народне прваке, што би било неумјесно. 
Да се није нашао нико да се оградн од тога, „Зора“ би 
у очима Босанаца пала. По Г. Раденковића мишљењу 
Давид би био највећи радник, — и да ли је Г. Кочић 
био објективанг Тако наш сељак не мисли о газдама. 
(Кочић, не могући даље, да слуша изиђе на поље. Марко 
Исаковић, Мачванин: Има право да се љути! Раденковић: 
Јер је учинио овом причом част српској књизи). Ја се не 
слажем са свим радом вођа, али није корисно сад их на- 
падати“. 

Послије тог говора диктована, у главном, једним 
не безразложним патриотским опортунизмом, устаје данас 
покојни Марко Исаковић да примјети, да је само један 
човјек, који је послао свог сина Терезијанум,“ а тај је 
међутим члан „Зоре“, и Управа треба да свог члана узме 
у заштиту.“ И додаје једну не много срећну примједбу: 
„Г Раденковић је рекао, да Кочић није написао причу 
да нас насмије, а ко се није слатко насмијаог“ На то 
изјављује пресједник „Зорин“ Дубровчанин Мелко гроф 
Гоце-Гучетић, да је Кочић „по својој дужности поднио 
управи своје предавање на увиђај, те пошто управа није 
нашла ничега у тој приповјетци, што би могло икога да 
увриједи, то је предавање Кочићево ставила на дневни 
ред“. Исаковић се не задовољава тим одговором, него 
тражи, да се гласа, је ли „Зора“ солидарна с Кочићем 
или није. Предсједник не допушта гласање, јер не налази 
за то разлога. 

Устајући да брани Кочића Радоје Јовановић, Срби“ 
јанац, вели, како је Кочић „као сваки прави умјетник 
до пре два три дана дотјеривао своје дјело. Како сео 
томе говорило, ја сам мислио да је ствар оштрија. Ја 
високо цијеним прваке у Босни и Херцеговини, а неки 
веле, да се не слажу с тим из неких политичких разлога. 


1 Није тачно. Осим Г. Г. Јефтановића, на кога се ту мисли, 
слали су у Терезијанум своје синово и Г. П. Петровић из Сарајева 
и Г. М. Радовић из Мостара. 


2 Мисли се на правника Г. Душана Јефтановића. 

Кочић није политичар; он нам је толико пута рекао: ја 
препуштам политику вама. Ви показујете лармом колико 
сте објективни, а њему чините част. Вечерас није у пи- 
"тању Кочић, — његову славу не можете умањити, — али 
срамотите друштво. Из његових прича говори дух по- 
тиштенога сељака. Кочић није вријеђао никога, то је моје 
увјерење“. 

Иза њега говори Ристо Радуловић, Мостарац, доц- 
нији уредник „Народа“. Он види, да то вече већином 
говоре Србијанци, људи, који не познају довољно уну- 
трашњих прилика у Босни и Херцеговини, па стога, да 
их упути у ствар, узима ријеч сам. „Народни покрет у 
Босни и Херцеговини почео је у Мостару и одраз је само 
традова. Сељак је имао материјалних потреба и тражио 
је докончање аграрног питања и 1897 сељаци захтијевају 
— морам рећи: много паметније — бољитак материјални. 
Томе су се вође противиле. Један је, на примјер, биои 
против занатлијског удружења у Мостару. С Кочићем не 
стојим добро, али налазим да је оправдано, кад Кочић 
црта разлику између газда и сељаштва, јер је то истина. 
Позитивно не можемо тврдити да хоће да исмије газде, 
можда се ставио на страну слабијега. Ко зна да поштује 
умјетника, који износи друштвене мане, тај ће знати 
одати почаст Кочићу, који износи ране сељакове и раз- 
лику између сељака и газда. „Зора“ је имала потпуно 
право, што је дала прилике, да се изнесе стање у Босни 
и Херцеговини. Зато част „Зори“ и Кочићу“. 

Г. Радуловићу одговара фамозни Ђорђо (Ристо) На- 
стић. Он пита: „који би српски радикални лист примио 
да штампа Кочића приповјеткуг“ ИМ наставља: „У Хер- 
цеговини се говори већ прије шест мјесеци, да Кочић 
хоће да пише памфлет против народних вођа. Ако им 
ми мане изнесемо изгубиће углед код народа“. Иза тих 
ријечи долази до једне оштрије полемике, безначајне 
иначе за саму ствар. 

У то устаје Герасим Ивезић, Србијанац, и са 
патосом почиње: „Браћо! Одредите да литература не 


« 

спада у науку, и ја одлазим одавде !“ па наставља: „Пје- 
сник има право, да душу своју пред вас изнесе онако, 


како он за најбоље нађе. Кочић је одрастао у Босни, 


Радуловић исто тако, они знају добро тамошње прилике 
Ви их називате денунцијантима, што они нису, него ви, 


кад спомињете име газда. Ви не можете литерарну ствар: 


мјерити теразијама. На приговор за његове приповјетке 
неће нико да штампа, одговора да није истина, један је 
дио штампан. Ја ћу рећи још само то: све смрди: на 
трулеж ! 

Г. Раденковић, хвалећи Радуловићев говор, примје- 


ћује: „ми често пута у народним стварима умећемо своје“ 
интересе“. Прича за тим о укинућу крепоснога стањау 


Русији 1862 године и надовезује: „Томе су се опирали 


пољски племићи — вође буне, која је за тим настала,. 
да би се оцијепили од Русије и створили пољску државу. 


Овај устанак не би било могуће свладати, да се пољски 


народ није изјавио против својих вођа револуционара, 


који су били противни укинућу крепосног права. Ја овде 


нећу да изводим никакве аналоге, али треба да сами уви- 


дите ко су те праве вође. Ја хоћу да вам то ставим на 
срце,., Пољском народу није толико било стало да се 


ослободи од Русије, колико до тога, да се укине кре-- 
посно право. Нас не треба да засјени класинско друштво, 


а особито у Босни и Херцеговини не, гдје је у просвјети 
продрла западна култура“. 

Послије тих говора устаје Петар Кочић и овим ри- 
јечима казује утисак дебате и брани свога /азавца: „Мене 
је изненадио Г. Радуловић. Ја ћу да му се поклоним. Ја 
нисам ишао за тим, да кога вријеђам. Наше вође нису 
радиле како треба, те сам хтио показати пут, како би 


помогли томе несретном народу, на кога је већ свак за- 


боравио. Ни у једној тачки меморандума не додирују се 
аграрног питања. Зар они нису могли увидјети, да наш 
народ јако пропада2 Наш народ не зна шта је та „те- 
резијанска“ школа, па то самом прваку шкоди; та ето 
у нас има, фала Богу, много школа: Нови Сад, Карловци, 

Биограду. То сам свима казао отворено и сада кажем 

у причи. Овај Радуловић, морам признати да је изван- 
редна појава“. 

На то се њих два, Г. Кочић и Г. Радуловић, мире 

и љубе, а Г. Светозар Стојановић изјављује, да они по- 

слије Кочићеве изјаве, да није имао намере вријеђати 


ЗА народне вође, „одустаје од онога, што је рекао“. 





И тако је Јазавац пред судом прошао цензуру 
„Зорину“. 


ВладимиР ЋОРОВИЋ. 


ТЕОРИЈА „РЕДА-ПО-РЕД“. 
(2) 

Оно, дакле, што су правоумни и обазриви људи 
увидели одмах од почетка, најзад се постепено увидело 
и у другим срединама. Тенова историска доктрина су- 
више је искључива, и оставља битни и најзанимљивији 
проблем књижевни и уметнички нерешен. Оно што на 
првом месту има да се проучава на делима књижевним 
и уметничким, на „Божанственој Комедији“ као на „Сик- 
стинској Мадони“, на „Милоској Венери“ као и на „Келн- 
ском дому“, то је њихова „лепота“, то је оно што је 
тим делима заједничко са лепим заласком сунца, са цве- 
ћем, са драгим камењем, и потпуно независно од тога 
шта та дела значе као историјски документи. Може се 
рећи да је то сматрање овога пута освојило без могу- 
ћега повратка у назад; данас му је, након толиког испи“ 
тивања, дата сувише јака основа, и продрло се у суштину 
питања. Они који су увек били тога мишљења могу бити 
задовољни: данас се у том правцу прегнуло на рад живо, 
и у толико живље у колико је дотле решавање тога круп- 
ног и занимљивог проблема било више пренебрегнуто. 
Ради се на све стране, кренута су безмало сва питања 
која се за тај проблем везују, читаво велико јато питања, 
крупних и најситнијих, и обилато разноврсних. За по- 
следњих десет или пет година (покрет је у свом данаш- 
њем напону врло скорашњи) ниже се књига за књигом, 
многобројни се чланци објављују у часописима психо- 
лошким, књижевним, и уметничким, најзад од три године 

на овамо изилази и први нарочити часопис за естетику 
и науку о уметности. Естетика је данас једна од научних 
грана које су у средишту научног интереса. Има шта 
више места за бојазан, како људи све раде неумерено, и 
не иду никад средином, но иду увек из крајности у крај- 
ност — да естетичко испитивање књижевних и уметничких 
дела не постане гледиште домодно, и бар за неко време 
не потисне корисну историјску књижевну и уметничку 
критику. 

У овом покрету треба још нарочито истаћи да је 
овога пута естетичко проучавање књижевности и умет- 
ности стављено на научну основу. То чини велику раз- 
лику између данашњих и пређашњих естетичких испи- 
тивања. Место некадашњих спекулација о „лепом“, мало 
критичних, и изведених по правилу на основи малога 
броја скоро случајно прибраних и непроверених опажања, 
данас се марљиво и методички прикупља потребна грађа, 
која се критички проверава и испитује, закључци се праве 
обазриво, употребљава се упоредна метода, призивају се 
у помоћ пограничне науке. То је тренутак кад се у есте- 
тици, ако тако могу рећи, астрологија и алхемија пре- 
тварају у астрономију и хемију. Естетика је данас наука 
као психологија. Она је дошла доцкан зато што је њен 
предмет био тежи; као што после ње могу доћи науке 
чији је предмет још тежи, можда важније од досадашњих, 


У књижевности посебице, која нас се овде тиче у 
првом реду, ради се у том правцу такође много, и једним 
делом већ поодавно. Књижевна дела проучавају се у смислу 
њихове књижевне, не историјске вредности, проучава се 
оно што је на њима уметничко, у погледу садржине као 
и облика, теорија дела као и теорија стила. На жалост 
још не довољно, и нарочито не свуда с једнаким успехом, 
Највише, и с највише успеха ради се у земљама где се 


_ говори енглески, у Енглеској и Америци. То је тако на- 


рочито откако је Бен објавио своју „Реторику“. Бенова 
књига представља, у историји књижевно теоријских испи- 


126 Српски Књижевни Гласник. 


> 





тивања у прошлом веку крупан корак унапред. Историја 
тих испитивања није написана, али колико је мени по- 
знато по делима која познајем, и која у овом тренутку 
у памети распоређујем хронолошким редом, Бенова је 
„Реторика“ прва широко заснована и научно израђена 
теорија књижевности. Метода је у њој научна, у књигу 
су унесене нове материје, психологија, која је неопходна 
за књижевну теорију, призвата је у помоћ, и детаљна 
критичка анализа књижевних ефеката — по методи „реда- 
по-ред и речи-по-реч“ — први пут је у овој књизи из. 
ведена у ширем стилу и с правом свешћу о њеној вред- 
ности. Та књига Бенова, поред својих недостатака, понеког 
погрешног начела, или нетачне класификације, и оскудице 
у једноставној основној теорији која би логично и потпуно 
објашњавала све појаве, остаје још непрестано најбоља 
научно рађена књига те врсте (Прво њено издање је од 
1866, друго, проширено, у две књиге, од 1892 и 1898). 
То јој ваља признати у толико пре у колико се то иначе, 
доста чудним удесом, мање чини, баш и од стране пи- 
саца доцнијих књига тога рода који Беновом делу доста 
или много дугују. 

Поред Бена, и још више после њега, радили су 
други, и радило се доста, и урађене су врло лепе ствари. 
Општија књижевно естетичка питања мало су расправљана; 
она су у тесној вези с истим питањима из других области 
упоредне науке о уметности, и моћи ће бити решена тек 
упоредо с овим последњим питањима. Али се у толико 
више урадило на теорији стила; нарочито у Америци. 
Има данас на енглеском језику читава десетина добрих 
књига о том предмету (то је врло велики број), у којима 
се све правилније и потпуније решава сложени проблем 
књижевнога стила. 

Овом успешном раду на књизи и теорији треба до- 
дати исто тако успешан рад на примењеној науци, на 
настави. То је лепа одлика данашњег демократског, сло- 
бодног доба, што настава иде упоредо с развитком науке, 
или устопице за њом, и шта више стоји понекад са овом 

у односу унакрснога утицаја. Школа има доста и разно- 
"врсних, службених и неслужбених, и тековине научне 


износе се одмах и пред ђаке, и на тај се начин сваким 


даном веома знатно увећава број научних радника, и 


наука помиче унапред. Реч је овде, разуме се, о универ- 
ситетима или школама типа университетског. У том по- 


„гледу, настава је књижевне теорије у Енглеској и Аме- 
„рици изванредна, и по важности која се томе предмету даје, 


и по вештини циљу-прикладног довијања наставника, и 
по њиховој општој спреми за ту ствар. Бен је рекао, 
1877, у једном свом предавању, које је, пред Васпит- 
ним Одељком Удружења за друштвене у Абердину, др- 
жао о предметима погодним за стечајне испите: „Само 
наставник ретких способности може бити од помоћи 
ђацима у енглеском стилу, у филологији, у логици, 
и у васпишању укуса; иначе већина наставника може 
учинити веома мало у коме било од тих праваца“. О 


„логици и о филологији (под којом Бен разуме преда- 
вање језика), овде није реч; што се тиче стила и укуса, 


једна половина Бенове мисли остаје и остаће увек тачна; 


„за предавања највишега реда, за најфиније ствари у пи- 


тањима књижевности и укуса, увек ће бити потребан 
наставник с ретким способностима. Укус, сложена осо- 


"бина међу сложеним, претпоставља извесна знања, из- 


весна искуства, извесне танчине осећања, које иду у нај- 
више људске способности. Отуда се никад неће моћи 
очекивати да просечни наставници достигну тај степен 


"способности. Једним делом, Бенова мисао остаје и остаће 
"увек тачна. Али у другом погледу она захтева извесна 


ограничења. Не стоји, држим, да просечни наставници 
могу у том правцу само веома мало да учине за своје 


"ученике, и нарочито не држим да ће таква пресуда вре- 


дети за сва времена. Велики део књижевних способности 
васпитавају се; не само у току времена, од себе, дугим 
вежбањем; као што је, на пример, данашње просечно 


човечанство стекло извесне танчине осећања, које су у 
«нека ранија доба имали само људи изнад својих про. 

сечних савременика; — но и у краћем року, благодарећи 
о годним васпитним методама. Пошто су извесне спо- 
собности лежале запарложене дуго времена, — у једној 
јединој краткој периоди, оне се могу однеговати, под 
погодним утицајима, у доста високом степену. Настав- 
ници се васпитавају као и ђаци. Оригинални умови из- 
мишљају, налазе методе; те методе, једном нађене и из- 
рађене, могу у њиховим главним елементима схватити и 
примењивати и осредње главе. Наставник коме је дата 
у руке добра и детаљно израђена метода вреди колико 
наставник виших способности. Благодарећи све бољој 
настави и све боље и педагошки све савршеније изра- 
ђеним књигама, маса књижевних наставника у Енглеско 
и Америци приближује се у последње време све више 
висини мерила за добре наставнике те врсте; данас према 
томе већ није више потпуно истина оно што у том смислу 
вели Бен у горњем наводу. Успех је у школама енгле- 


ским и америчким много већи но у школама других зе- 


маља, и сразмерно врло велики. 

У Француској и Немачкој ради се на: књижевној 
естетици у последње време такође много. У Француској 
се нису само умножиле књиге о вештини писања и књи- 
жевној теорији, каквих је у свако доба било из пера 


гимназијских наставника или полуобразованих књижевних _ 


љубитеља (такве су, на пример, књиге Антоана Албале, 
које се објављују у великом броју и у више издања), 


но су и људи с високом књижевном културом и људи 


из круга аутентичних научника почели да се баве тим 
питањима и да о њима објављују своја посматрања. У 
Немачкој се ради још више. Професори университетски 
и угледни критичари објављују учестано, под именима 


„Стилистике“, „Реторике“, „Поетике“, „Теорије“, књиге“ 
о стилу и теорији књижевних родова; а у подлисцима · 


бољих политичких листова и у часописима читају се врло 
често, и све чешће, чланци, из истих пера, у којима се 
нарочито наглашује потреба да се и у науции у настави. 


обрати већа пажња естетичком проучавању књижевно-- 

сти. У Француској и Немачкој овај покрет пада у толико 
више у очи у колико је сав скорашњи, а не, као у Ен- 
глеској, само настављена, појачана радња ранијих на- 
раштаја. 

Но, као што сам горе рекао, у обе те земље тај 
се посао ради са знатно мање успеха. Обе су земље, 
према Енглеској и Америци, задоцнеле, од ока речено, 
педесет година. Француске и немачке књиге о том пред. 
мету не само не показују правилност у схватању про- 
блема, оштрину посматрања, проникљивост тумачења ен- 
глеских књига, но нису ни у течају последњих научних 
тековина; проблеми који су у енглеским књигама одавно 
решени, нису у француским и немачким понекад још ни 
постављени. - 

Узроци који су код ова два народа дали овај исти 
резултат, разни су. Књижевност, уметност, естетика, науке 
су нешто друкчије, сложеније од осталих, и иду у нај- 
теже. Осим неодређености њихових појмова и субјектив- 
ности у оцени података о којима је горе била реч, оне 
имају то нарочито обележје што се у решавање њихових 
проблема не може ући непосредно „као у друге области 
научног мишљења и истраживања; имају, пре но што се 
у њих уђе, претходни услови да се испуне, нарочита прет- 
ходна спрема да се добије. Оне су, као што сам једном 
рекао, науке „на два спрата“. Научнику који хоће да 
ради на тим наукама, потребан је укус. То није случај 
ни са једном другом науком. Тек кад се укус стече могу 
почети научна испитивања и умовања, којима се иначе, 
у другим наукама, прилази непосредно; јер овде укус 
даје научне податке са којима треба оперисати, и на 
основу којих се праве научни закључци. Те науке „на 
два спрата“ имају два посла, две врсте задатака, оне 
траже две врсте способности. 

Те су задатке и способности Французи и Немци, 
да тако кажем, међу собом поделили; тачније речено, 
једни су способнији за један посао, други за други. Ме- 
ђутим, оба та посла треба моћи радити уједно. Фран- 

цузи имају укуса (све ово казујем само у крупним по: 
тезима и ствари просечно узимајући), и имају проник- 
љивост, дар посматрања и интуитивну правоумност, који 
су код моралних наука тако нарочито потребни; али им 
недостаје научно стрпљење, самопрегорно и неуморно 
прикупљање грађе, задубљивање у ствари, ерудиција, 
опсежније познавање књижевности о дотичном предмету, 
нарочито стране. Ако изузмемо велике људе, крупне изу- 
зетке, који уче друге, а не уче од других, и који увек 
раде све како треба, Французи се том методичном на- 
учном раду привикавају тек у сасвим последња времена, 
и то откако су пошли у школу код Немаца; као што је 
познато, они су од Немаца почели учити и романистику. 
Њихови најбољи књижевни критичари, а понекад и профе- 
сори књижевности, нису по знању били досад свакад на ви- 
сини савремене књижевне науке. Жил Леметр, који је заи- 
ста, у пркос томе што га које ко хвали, један од најсаврше- 
нијих критичара у целом дугом низу критичара, и који је 
уз то, код Француза, између свих осталих, не изузимајући 
ни Сент-Бева, умео најдубље да уђе у књижевну теорију, 
— Леметр је једном два прогласио као неразумљиве, ствари 
које су у енглеским уџбеницима реторике објашњене пре 
две три десетине година. Леметр је најзад само импресио- 
нистички критичар, не научник. Али ни француски на- 
учници још нису увек у течају онога што је код Енглеза 
урађено. Густав Лансон, који је један од најбољих и нај- 
угледнијих професора на Књижевном факултету на Сор- 
бони, збиља изнад свакидашњег университетског профе- 
сора, и који би, под другим условима, могао ван сваке 
сумње дати једну од оних горњих десет америчких књига, 
није дао то, но је дао с једне стране оне старинске „Са- 


' Моралне науке о човеку или о „духу“ („се безутазепзећа еп“, 
како их зову Немци) стоје према природним наукама. У програму 
великог збирног делг: „Пле Кишиг дег бесепуаг!“, које још излази, 
под именом моралних наука разумеју се: Религија и Филовофаја, 
Књижевност, Уметност, Музика, Држава и Друштво, Право и Еко- 
номија. 

вете о вештини писања“ (50 издање 1903), који још стоје 
на основи реторике Цицеронове и Квинтилигнове, иу 
којима само поједине напомене одају врло паметна чо- 
века; с друге стране, своју књигу о „Вештини писања у 
прози“ (19087. која има претенсију да је књижевно -тео- 
ријска, а у ствари је још дело књижевног критичара и 
историчара, без теорија које уједињују, класификују, и 
објашњавају. У овом погледу је предговор те књиге на- 
рочито карактеристичан. „Било би вредно“, вели Лансон 
у том предговору, „кад би се неки университетски про- 
фесор латио... да нам да ону учену, темељну, и мето. 
дичну књигу која нам је потребна, књигу у којој би 
сви утисци били контролисани, и прецизирани свима 
потребним подацима, најобилатијим поређењем, и нај- 
марљивијим проверавањем. Могуће је, ако довршим не: 
колике друге радове које сам предузео, да ћу ово велико 
питање књижевне естетике ставити на дневни ред у којем 
од мојих течаја на Књижевном факултету“. — То су врло 
лепе речи, и не може се прецизније казати циљ и ме- 
тода научног испитивања књижевног стила, то јест Тео- 
рије стила, баш онако замишљене како се она излаже у 
поменутим енглеским и америчким књигама. Оне потвр- 
ђују оно што је горе речено о новом покрету у корист 
естетичког и научног испитивања књижевности. Несум- 
њиво је, даље, да ће течај који Лансон објављује дати 
нову сведоџбу о књижевним и научничким способностима 
његовим. Али, говорећи тако о потреби теоријског, ме- 
тодичног проучавања књижевнога стила, и обећавајући 
да ће у својим предавањима тражити његова општа на- 
чела, Лансон изгледа да не слути да је у суседној земљи, 
у Енглеској, тај посао чије он резултате само неодређено 
наслућује већ знатним делом урађен. И ако говори о 


"стилу француских књижевника, јасно је да он мисли на 
„општа начела, на теорију стила; међутим, општих начела 
„стила, теорије стила, нема за сваки посебан народ и језик 


посебице. Могу се начела нађена страним научницима при- 


„мењивати на примерима свога властитог језика, могу се 

још непотпуна испитивања допуњавати, могу се нетачна 
међу њима исправљати, али оно што је једном нађено. 
није потребно поново проналазити.! 


Немци, од своје стране, имају ту научну стрпљи- 
вост, највећу савесност у прикупљању грађе у потребној, 
количини и разноликости, ученост, знање страних језика 
и књижевности, али (и овде говорим само у крупним. 
потезима, и ствари просечно узимајући) немају оне још 
потребније особине укуса, мере, посматрања, психолошке: 
проникљивости, и правилног суда, тако потребног у за- 
мршеним и бескрајно деликатним проблемима књижевне 
естетике. Ко прати ове ствари, и има за њих осећања, 
зна колико Немци имају добрих критичара и добрих књи- 
жевних теоретичара. Она несамосталност и мала оштрина 
њихова духа, оскудица танког осећања и укуса, коју су 
запазили не само страни посматрачи, но и њихови вла- 
стити земљаци (али само — и баш — најбољи међу њима, 
људи као Гете, Лихтенберг, Ниче, Шопенхауер), овде, у 
овим и сличним случајевима, још је већа сметња добром 
раду но иначе. Овоме су, више или мање, сведоџба сви 
мени познати немачки радови објављени о предмету који 
нас занима; ја о њима нећу говорити; но ћу поменути само. 
један међу њима, најкарактеристичнији, велико дело Рп- 
харда М. Мајера, професора на Берлинском Универси- 


' Како је овај предговор врло карактеристичан документ за 
покрет о коме говорим, и како у исто време доста прецизно казује 
главви правац новога гледишта, ево из њега још два навода. „Из- 
ванредно благо наше трозе [ја подвлачимј вреди поглавито својим 
интелектуалним састојцима... али не видети у њој и њену умет. 
вичку вредност, не обраћати пажње на богатство естетичких емо- 
ција које та проза (често и кад је само хитра или кад је сасвим 
„огољена“) има у себи, значило би, не само судити сувише грубо 
о стварима, но и одрећи се великог броја деликатних задовољстава“. 
И на крају: „Све оне егзактне, учене и стрпљиве методе против којих 
се често дижу људи који их не схватају или нису способни да њима 
рукују, неће уништити књижевно осећање, но ће му само дати 
нову активност, поузданију и ширу примену, и неисцрпне могућности 
уживања“. 

пету, његову „Немачку стилистику“. Она је врло скора 
„шња, од 1906, и најновије научно немачко дело о овом 
„предмету. Изишла је у лепој, савесној, темељној збирци о 
„Немачкој настави“. У писцу њеном видите човека који 
"чита, прати, свестрано, научну књижевност свога пред- 
мета Ни у једном другом делу наведена и употребљена 
књижевност није тако богата, и тако брижљиво покуп: 
„љена. Та је књига прва на европском копну у којој се, 
по мом знању, помиње Бен; и, узгред буди речено, ништа 
"тако не показује колико је књижевна естетика у широј 
"европској науци била доскора занемарена као та околност 
„да се чак и у немачкој књижевности, књига као што је 
Бенова, први пут наводи тридесет година после њене 
"објаве. Писац је даље читао већину оних америчких књига 
које сам горе поменуо. Али је од њих имао мало користи. 
Ђена као да није читао. У пркос томе што на крају књиге, 
наводећи књижевност за Реторику, вели учтиво да га је 
„понекад захвално“ употребио, он од њега ништа није 
примио: ни методу, ни класификације, ни процену сраз- 
мерне важности појединих предмета, ни начела, ни научну 
грађу, па ни неке од најважнијих материја; у Мајеровој 
„Стилистици“ не испитују се начела реда речи и пара- 
графа, од којих, у једној стилистици, не може бити важ- 
нијих материја. Он Бена помиње у целој књизи само на 
три четири места, приликом само најситнијих ствари ; он 
се шта више држи према њему непријатељски; он из- 
гледа да га не разуме. Он оштро одбија једну врло 
"тачну напомену о метонимији; чуди се употреби, у Ен- 
глеској и Француској опште примљеног израза параграф; 
и (чисто је зазорно рећи) безмало му се руга због једне 
тачне и битне напомене о метафори. Међутим му је Ал- 
"бала, онај Албала о коме је горе била реч, оштроуман 
и проникљив, и он читаоца упућује на књиге Албалине. 
„Америчке писце је исто тако криво употребио. Тако је 
та репрезентативна Мајерова књига сведоџба, још једна 
штосле толико других, о конгениталној неспособности про- 

сечног немачког научника да се бави овим стварима. Она 
у исто време, као мало час књига Лансонова, даје добру 
потврду ономе што је горе речено о односним научним 
и књижевним способностима Француза и Немаца, — 06- 
јашњење зашто се до сад у Француза и Немаца сразмерно 
према Енглезима мало урадило, — и доказ за то да је 
за решење књижевног и, у ширем смислу, уметничког 
проблема потребно имати комбиноване способности обе 
поменуте врсте. Ово се у последње време почиње такође 
све више увиђати. На крају увода у своју „Естетику“ (1906), 
берлински професор Десоар вели, — нешто високопарним 
речима : „Ако ми је допуштено навести се у земљу жеља, 
ја бих радо оцртао слику онога коме ће једном припасти 
круна тога царства. За цара његова био би рођен онај 
који би био подједнако одарен и да уметнички осећа и 
да научнички мисли; уметност у свима својим појавама 
морала би бити његова страст, наука са свима њеним 
методама морала би бити његова способност. Ми тога 
још очекујемо“. 

Ми ћемо тога, вероватно, још дуго очекивати. Према 
Десоаровом идеалу, тај би човек морао бити у исто 
време и научник врло високог реда и књижевни и поред 
тога уметнички критичар са стручно усавршеним укусом 
(ово се по себи разуме). Коме је познато како су ретки 
књижевни критичари као Сент-Бев, и можда још ређи 
уметнички критичари као Буркхарт, — и узети сваки за 
себе, не као замишљене половине једног лица, — тај може 
мислити колико има изгледа да ћемо у скорој будућности 
добити човека који би био синтеза њих обојице. И то 
још не би било све. Тај би човек поред тога морао бити 
још стручан и за глумачку, плесачку, и музичку умет- 
ност, које су биле ван компетенције та два критичара. 
И морао би још уз то бити теоретичар, научник. Срећом, 
тако одарен човек није неопходно потребан. Кад нема 


једног човека да нешто учкни сам, посао ће урадити. 


удружени напори гомиле људи. Просечни се људи удру- 
жују са својим разним особинама и учестаним покуша- 

јима, да направе једног јаког човека и сврше његов посао; 
то важи за духовне послове као и за телесне; паралели- 
зам је између духовног и телесног и овде потпун. Они 
ће тај посао урадити онако како то увек раде: гре- 
шећи, падајући, дижући се, поправљајући један дру- 
гог, побијајући погрешна мишљења, тражећи нова, док 
их не нађу. Тако исто ради онај један човек за време 
док тражи решење свога проблема; исто то што се 
при таквом раду дешава међу члановима једне групе 
људи дешава се при том раду у унутрашњости једног 
јединог јаког човека. Многи је мучан проблем попустио 
под удруженим напорима просечних радника; у данашње 
време наука шако напредује; у лингвистици (да тврдњу 
не оставим без и једног примера) средњи и нешто бољи 
у последња су времена више урадили, и урадили су 
лепше ствари, но у време кад су радили крупни. Шта 
више, са данашњим системом рада, и у науци каоину 
политици, све се мање уступа крупним људима, аристо- 
кратији. Не метафоре ради, но је буквално тачно рећи 
да је данас и науком обладао демократски систем. Коначни 
су резулшаши, међутим, у главном исти под оба система. 
Тако ће књижевно уметнички проблем, како се са свих 
страна прегло живо на његово решавање, бити решен 
и без великога човека Десоаровог. 

Настава је код Француза и Немаца, као код Ен- 
глеза и Америчана, такође под утицајем новога правца. 
Засебних катедара или сталних течаја за Реторику, Пое- 
тику, Теорију књижевности (или како хоћете ту научну 
грану да назовете) нема на њиховим университетима, ко- 
лико је мени познато, још; они су, као што је горе ре- 
чено, према Енглезима педесет година уназад. Али се у 
предавањима све више пажње обраћа на естетику књи- 
жевности, чак се и повремени засебни течаји стављају у 
изглед, и будућност се и у Француској иу немачким 
земљама јасно оцртава у смислу све веће превласти есте- 
тичког испитивања над историјским. 

У нас је — ако то кога интересује — на теорији 
књижевности, наравно, мало рађено. У старијем нара- 
штају, један човек који је био нарочито обдарен за 
проучавања те врсте, Андра Николић, рано је био од- 
веден на другу страну. У последња времена ради се по- 
главито на настави. Благодарећи свагдашњем и напред 
ном либерализму наставног тела на нашем Университету 
и пређашњој Великој Школи, у нас се Теорија књижев- 
ности предаје на Университету, као засебан и обавезан 
предмет, још од 1897 године. 


За те нове циљеве потребне су биле и нове методе, 
— и за научно решавање естетичног проблема и за 
практичну примену естетичких начела и васпитање укуса 
Које су те методе у целини, о томе данас немамо да 
говоримо. Своје гледиште на ту ствар ја сам, у осталом, 
рекао још пре шеснаест година, у два засебна огледа 
затим, у практичној примени, готово у свима својим 
чланцима, и најзад у својим предавањима у школи за по- 
следњих петнаест година. У овом бих огледу желео истаћи 
значај само једне нарочите методе, методе „реда-по 
ред и речи-по-реч“, коју сам препоручио још у једном од 
горња два теоријска чланка, али која заслужује да сеи 
засебно и опширније образложи. Она је једна од нај- 
бољих, ако не најбоља васпитна метода за особине које 
су — у врло сложеној особини књижевног и уметничког 
укуса — најчистије естетичке. Она је према томе једна од 
главних метода које имају да послужеу овом новом правцу 
естетичког проучавања књижевности и уметности. 


(Наставиће се). 


Богдан Поповић. 


ђ 

Роу1јез! #а1јапзке Кпј/еупозћ!. Рм ао. 
:5бапје дођа 500—1500. Маршзао Пт. У. Гохомпа. 1хдаја 


Манса НгуазКа, 1909. 


Матица Хрватска је била до сада издала већ седам 
"свезака радова о туђим литературама, но о талијан- 
ској књижевности, се осим мањих студија, била једино 
Шрепелова хисторија талијанског препорода, чије је не- 


„достатке, неке и кривњом ондашњег одбора Матице, са: 
"свим објективно изнио сада већ покојни хрватски хисто- 


ричар Јанко Кохарић. Сасвим је појмљиво, да је Матица 
"одлучила да штампа цјеловиту хисторију талијанске књи- 
_жевности, јер је ова имала и одвећ велик утицај на нашу 
«стару, а и новију књижевност, а да би то требало и дока- 


_.зивати. Програм начина, којим би се, према задаћи Ма- 
"тице, имале писати хисторије туђих литература, врло по- 


десно развио је сам Г. Др. Лозовина, у осврту на пре. 
'Ђашње публикације те врсте: „Матичарев је посао изни- 
јети нешто живо и занимљиво, без икаквог научно-знан- 


-ственог апарата већ готове резултате, њему је претакати 


на хрватски већ тврдо ударену повијест књижевности под 
водством индивидуалног свог укуса и својих судова... 


"тај посао није нити преводилачки, нити обичан компи- 


латорски, јер да буде успјешан, тражк од списатеља, да 
да се у њ уживио, да о њему говори с много љубави и 
-топлоте, као онај, који о том више познаје, него ли ка- 
гзује, који је проникнут уверењем свога излагања“.' 


! „Став Масе НгуагзКке“, 1908, зет. 93. 

Надали смо се дакле, да ће нам Г. Др. Лозовина 
дати, ако и не богату новим резултатима, а оно барем 
самостално обрађену хисторију талијанске литературе, 
на темељу строгих хисторијских критерија, водећи, да- 
како, увијек рачуна о новим тековинама научне критике. 
Но читање његове хисторије увјерило нас је баш о про- 
тивном Премда Г. писац, колико у предговору (стр. М! до 
УП), толико у библиографском осврту (стр. 377), говори 
о својој хисторији, као о оригиналном дјелу, она је проста 
компилација, а добрим дијелом дословни плагијаш Га- 
спаријеве хистшорије шалијанске књижевности.“ ИМ шо 


у распореду грађе, шоку разлагања и у естешским су- 


довима. 

Писац (стр. УП) је ишао за тим да даде опшир- 
нију литерарну хисторију, „која би била уједно на- 
прама данашњем начину писања и повијест талијанске 
културе и талијанскога народнога живота кроз вијекове“, 


па није и скромном познаваоцу талијанске литерарне хи- 
сторије тешко разумјети зашто му је избор врела пао 


управо на Гаспарија. Овај на жалост науке, већ покојни 
писац уједињује у себи анализу с јасном критичком син- 
тезом, а осим тога, његово дјело, ради подесне подјеле 
грађе и јасна разлагања, не умара читаоца. 


Код компилације Г. Лозовина, не знам право рад 
шта, увео је неке промјене: тако је подијелио Гаспаријев 


увод у двије главе: „Осврт на политичке прилике Полу- 


отока до помола талијанске књиге“ (стр. 1—15) и „Кул- 
турно стање предходног доба талијанске књиге“ (стр. 
15—31), и додао тому главу (ТУ) о постању и развитку 
талијанског језика, главу која својом наивношћу управ збу- 
њује. Иначе се увијек држи, осим врло незнатних промјена, 
више или мање дословно Гаспарија, испуштајући лите- 
рарно-хисторијска разлагања, увлачећи садржине дијела 
и преводе неких пјесама. 


1 А. базрагу: безећјећје дег наНешзасћеп Тбегабиг, 1 Тћет 


1884. П 1888. Вегп. Оррепћет; писац је употребио талијански 
превод Н, Мпсаге|-а (1 део) и У. Козз-а (П део, у две свеске). _ 

Дало би се наводити страну по страну одговарајућа 
мјеста из Гастаријева дјела, али ћу, краткоће ради, из- 


нијети само пар примјера. 
сазрату, стр. 74. 

Опези Та зопо Гогеебо а 
попа земе 41 зопе а герлопе 41 
роећ Ногепћи! 1 аџцан Таппо, с1- 
азепло зесопдо ја Тадопе ћег 
с збауа пп ртогпоз со фуегзо 
а сотђаћеп. Мопје Апдгеа 
аетда Та уапа грегапла деј с11- 
ће, Нада пеПа Тогха 4! Сапо, 
ројеће ес е сашропе де! 41 
гибо, е Рара е Среза =Баппо 
даПа =иа рагје; меотда Ш с- 
фло а: Стетеп(е ТУ =п Согта- 
по, еће ес да сашШу! сопзје- 
еп тшепаго тепаго соте ипаспе!- 
јо а! тасеПо. 5ећа ба (1! Меззег 


Ат Рапах Шат ргојенхха сће _ 


Ја Гогвипа 51 уојсега е 31 уедга со- 
ше Г агпеПо розза тогдеге. Ог- 
Јапдиссло Огајо ргеуеде сће а 
зага ппа [оба агдеп(е соп 15ш!- 
бабо шеегбо, регсће етташђе 1е 
рат! золо тобо Тогб. Рајапит- 
деззе ВеПпадоге сгеде сће 1 210- 
уапе Соггафпо аЧеђђа рт ово 
Јестеге 1 забело: зеуга с- 
о поп епфгега 1п Шта со1сат- 
рмопе Фф 5. Рлего;... зег Стопе 
Хаћало сгеде сће раеПега И 1агсо 
ргипа деГаглуо де! Тедезећ!. 


„Лозовина, стр. 57. 

Пјесници... ударише у познате 
тенцоне гонетајући сваки на сво- 
ју руку и прама својим жељама, 
што ће се догодити. Мопје Ап- 
Чгеа чисто исмјехује преурање- 
но весеље гибелинаца, узда се 
у несломљиву снагу Карлову, 
истиче, како је на страни Анжу- 
винчевој правица, папа и црква, 
позивље се на суд изречено 
Конрадину од Клемента ТУ, ко- 
ји рече, да неискусна дјечака во- 
де његови лоши савјетници као 
јање на клање. Меззег Ађил 
РаПауШап напротив прориче, 
да ће се гивелинина промије- 
нати доскора њихова лоша сре- 
ћа и да ће то њихово јање брзо 
показати свијету, како зна љу- 
то угризати. Огапдаиссло Огаго 
сцијени, да ће борба бити грозна 
и неодлучна, јер су противни- 
чке странке страховито снажне. 
Рајапипде=5е ВеПпдоге мније,. 
да ће млади Конрадин урадити 
боље, ако се дадне на читање 
псалтира, него да изађе на мег- 
дан бојовнику св. Петра; би- 
љежник Бег Стопе нада се, да 
ће Карло окренути леђа прије 
доласка њемачке војске. 


Но Г. Др. Лозовини морамо, осим крајне несамо- 





сталности у израдби, замјерити и то, да је држећи се са 
свим Гаспарија, пустио из вида нове резултате, па у томе 
ишао до тог ступња, да није контролисао Гаспаријеве 
тврдње литерарно-хисторијске нарави нити по новијим 
књигама Мооаћ, Уобрг, П издање, Хтпдаге , Коз5г), које 
иначе наводи (стр. 378) међу дјелима којима се случајно, 

а да не спомињемо монографије и стручне листове, који 
се баве нада све старијом талијанском књижености. Није 
ми могуће изнијети све нетачности, које врве по цијело 
му књизи, јер то урадити значило би прерадити читаву 
тму хисторију, но ћу само натукнути, у којем је дје- 
ловима његова хисторија највећма не одговара данаш- 
њем стању науке: одломак о латинској литератури прије 
помола талијанске не води рачуна, међу осталим, о Но: 
ватијеву дјелу, „Глпћиз5о деј репзјето ЈаНпо зорга Та 
суша нанапа де! Мефо Емо“; МПапо 1899; Кота, „Сш- 
шта тедуеуаје е роечла јанпа Ф'Јеана пе! зесо! ХГ е ХИ“. 
Мооаш: „бе отопи“, по којим је требало којешта мје- 
њати и модификивати, јер је Гастаријева хисторија управ 
у овоме дијелу најслабија. Гледе сицилијанске пјесничке 
школе требало је консултирати П'Апсотпе: ша зша ]е- 
1ега шта наћапа, Тотгаса, За! зша Ипса нанапа де! РПигеп!о; 
Војоспа 1902 и Јеапгоу, [.е5 опопез де ја росчје Тупаше 
еп Ртапсе ап Моуеп Асе, Рап, 1889, Цезареове и Зена- 
тијеве публикације. 


Но највећма се осјећа недостатак пишчеве опреме 
у питању постанка талијанског црквенога приказивања, 
код којег се он држи сасвим Гаспарија, односно 0'Апсопе, 
а пропушта било знамените резултате Је Вагоотесг-а 
и БЕ. Мопас!, и код питања генезе школе „ае! аобсе 311 
лиооо“, код које је још тешко дати сталан суд прије 
него изиђе коначна Фослерова радња о провансалској 
литератури, но требало је барем исправити застарјело и 
традиционално на темеља радња Пе Гош5-а, Уоззгег-а, 
Загтадот, Аггопта-е: Козз., Стапа, Ветот и други, и 
многом помњом прегледати биографије сицилијанских 
и тосканских пјесника, па поглавља о Данту, Петрарки, 
Бокачу и Сакети (Зассће). 


Казао сам у почетку, да се је у радњама овакове 


врсте није надати новим резултатима, но као да смо се 


1 Писцу као да је непознато и ванска расправа колеге му 
проф. Магеуесћја о истом критичкоме питању. 

преварили: до сада смо знали на пример о Сорделу 
(5огде и), да је био, „сеп а сајаш5, НИ5 ФЧип рашђге 
сауаШет“ и то на темељу двају сачуваних провансалских 


биографија, но Г. Лозовина тврди да је био мантовански 


висконте (стр. 37)! Такођер је открио новог италијанског 
трубадура у особи АПтеда 1/ Гацста, а до сада се знало 
једино за АШеда Мајазрша, а тагдиез Гашха је Мап- 
кедо П. Даље је (стр. 105) открио такођер сасвим нешто 
ново; ту говори о некаквом зборнику „МомеШпо“. До 
сада смо читали, да је рукопис акефалан, једино Сода. 
Раззе носи наслов: Габго 4! поуеПе ег а! ђе] рапаг сеп: 
ше. По све нова и далеко смјелија од недавно публи- 
циране Бедјеове расправе јесте тврдња (стр. 37) да су 
бретонске легенде дио „Сћапзопз де сеје“. Непознање 
старог провансалског и старог францускога језика било 
је писцу од велике штете, па је било и узроком да 
замјењује провансалску литературу са старом францу- 
ском (стр. 74 и другдје). Тако се тумаче и неки облици 
као :тоџетз и чтоепје;, који иначе провансалски гласе 
Тгођадог-а!те; зчтуепјев или сћапзо зиуепте5. 

Чудан је такођер и пишчев појам о хисториогра- 
фији талијанске књижевности: (стр. 377) Тирабокијева 
„гола деПа ЈеНегашга НаНапа“ дрва му је по времену! 

Свакако треба истакнути пишчево настојање да 
донесе што више превода талијанских старих пјесама, и 
то било своје, Беговићеве или Тресићеве. Ове нам је 
пошљедње ссобито истакнути. Могуће да се овако 
несрећно прошао овај први покушај за нас тако зна- 
мените хисторије талијанске књижевности с разлога да 
ово старије доба не спада у предмет студија проф. Др. 
Лозовине. Но чудно нам је да је одбор „Матице“ прихва- 
тио и штампао једно овако израђено дјело. 


ХЕНРИК БАРИЋ 


ПОЗОРИШНИ ПРЕГЛЕД. 


ГОСТОВАЊЕ ГОСПОЂИЦЕ МИХИЧИЋЕВЕ. 


Ових дана је било неколико врло пријатних вечери 
у Народном Позоришту. Госпођица Михичићева, чланица 
Хрватског Земаљског Казалишта, гостовала је у трима пот: 
пуно различним улогама, у „Зази“ и „Сипријени“ у наслов- 
ним улогама, и као Анисја у Толстојевом „Царству Мрака“. 

Заиста, ништа није занимљивије за правог позо· 
ришног посетиоца од ових јаких прелаза које има да 
пређе глумац из једног комада у други, нарочито каду 
једном треба играти парискињу, а у другом руску се- 
љанку, или, — што још више значи, — тумачити наиз- 
менично Бертона, Сардуа и Толстоја. 

Ипак ове три улоге имају, или могу имати, ако се 
хоће, извесне сличности које их стављају у исти глумачки 
делокруг и захтевају исти глумачки темпераменат. Та 
основна одлика која их везује састоји се у томе што су 
Заза, Анисја и, донекле, на други, може бити обрнут 
начин, Сипријена, жене више од главе него од срца. 
Заза воли Едуарда, али у последњем чину нема нераз- 
мишљене страсти која би је гурнула опет у наручја старога 
љубазника после три године растанка. Она уме лепо да 
мисли у том тренутку, да види унапред сву беду каквог 
пролазног и брзог понављања негдашњег срећног жи- 
вота, и она оставља Едуарда лако, са нешто неприметне 
туге, поздрављајући значајно малу Тото, јер Тото значи: 
породица и домаће огњиште. Анисја у „Царству Мрака“ 
је тако исто најпаметнија жена између плотс«е Акуљине 

и сентименталне Марине, поред несвесног Миките и Ма- 
трјоне. Сипријена је на против само у тренутку и про- 
лазно жена од мисли, јер је претоварила свој мали женски 
мозак читањем закона и скупштинских одлука о разводу 
брака, али је цео заплет у ствари комедија мисли. Си- 
пријена има по неки пут речитост паметне жене, понаша 
се као таква све до краја комада, и зато је ова улога 
привидно улога жене од главе и мисли. 

Ова сличност између улога није случајна: цео тем- 
пераменет Госпођице Михичићеве је у томе што она нај- 
више воли улоге у којима се развија игра паметних 
жена, које су само с времена на време заљубљене или 
страсне. У опште, игра наше гошће је била прави образац 
тачне и паметно одмерене границе. Никада ниједна су- 
вишност, нити испад ван природности и истинитости: то 
изгледа да су принцип и најтачнија одредба уметности 
Госпођице Михичићеве. 

Вештина такве глуме је видљива, заиста, само за 
познаваоце и за оне који имају укуса за отмену, уљудну 
глуму. На остале гледаоце она мора утицати као свака 
истина. Сви редови позоришних посетилаца су ипак осе- 
тили начин Госпођице Михичићеве, и она је била бурно 
поздрављана. 

Она је врло лепо одиграла поменуту сцену из „Зазе“, 
умела је да буде онај хладан разбојник коме се није црта 
на лицу на лицу не миче док пролази кроз гомилу не- 
свесних, бедних грешника, који вичу, плачу и урлају од 
гриже савести. 

Долазећи нам из братске земље, говорећи као што 
ми говоримо, играјући како се нама свиди, Госпођица Ми- 
хичићева је заиста дала Београђанима, као што смо у по- 
четку казали, неколико пријатних вечери. ; 


ПРОВИЗОРНИ. 


НАУЧНИ ПРЕГЛЕД. 


ЈЕДНА ШВЕДСКА КЊИГА О СРБИЈИ И БАЛКАНУ. 


Ва|капго/Кеп осћ 5!огтакКјегпа. Н1!з5ћо- 
тик ролЕшз5Кка оглеп!з  идтегар Е. ар М1:гзет. 
Орзаја, 1909. — [Е. ар Мипвзеп: Балкански народи и ве- 
лике силе. Историско-политичка проучавања нстокај. 


О историско-политичким приликама на Балканском 
Полуострву у скандинавским земљама данас се на жа- 
лост зна још одвећ мало и одвећ погрешно. У време- 
вима великих политичких догађаја појави се додуше тре- 
нутно публицистичко интересовање за Јужне Словене, 
али то интересовање охлади се исто тако брзо, не начи- 
нивши никаквог трајног утиска на опште мишљење. Али 
пре свега политичка штампа у Шведској трпи оскудицу 
у стварном знању. Само изузетно дође какав сканди- 
навски турист у српску престоницу, која се смагра само. 
као пролазна станица на путовању за Цариград. Још 
мање ти људи који путују брзим возом, виде саму земљу 
и њено становништво, и, изузимајући неколико филолошки 
образованих слависта, у Скандинавији нема нико ни појма 
о српском језику. Услед тога је политичка штампа упу- 
ћена готово искључиво на немачке извештаје, а бар овде 
није потребно нарочито истицати колико су једнострана 
и лажна обавештења која се често добивају о српским 
приликама кад човек мора да захвата из мутних извора 
„Берлинер Тагблата“ и „Најес Винер Тагблата“. 

Стога се у толико радосније мора поздравити по: 
јава горње књиге у Шведској: њен писац Е. Вирсен, син 

секретара Шведске Академије Наука и капетан шведске 
краљевске гарде, не зна до душе југословенске језике; 
али он зна руски, он је пропутовао Србију и Бугар- 
ску, и сем дубоких војничких студија, он. има велика 
знања из историје и о политичким, друштвеним, и еко- 
номским приликама југословенских држава. Уз то је он 
оштроуман посматрач са самосталним мишљењем, он уме 
да незначајне ствари одвоји од значајних, и да тражии 
нађе оно што је добро у народу, Да је Вирсенова књига 
писана на немачком или француском, она би већ била 
чувена у Европи, и Јужни Словени би је живо читали 
и коментарисали. У толико пре она заслужује да се бар 
овим врстама у „Српском Књижевном Гласнику“ помене. 

Ово дело, снабдевено са 10 лепих карата и 127 илу- 
страција, има шест одељака: „Балканско Полуострво и 
њени народи“; „Ислам и Хришћанство у новије доба“; 
„Један југословенски народ коме припада будућност (Бу- 
гарска)“ ; „Српске приликс“; „Отаџбина Александра Ве- 
ликога“, и најзад „Приближавање нове кризе“. Има дакле 
два дела: прво, један општи историско-географски пре- 
глед Турске, Бугарске и Србије; затим, политичка по- 
сматрања о унутрашњим приликама о општем источном 
питању, маћедонском проблему и најновијим политичким 
појавама у Цариграду и Бечу са њиховим утиском на 
поједине југословенске државе. 

У историском излагању писац се ослања на ауто- 
ритете као што су, на пример, Ранке и К. Јиречек, а 
његово имтимно познавање савремене опште европске 
историје врло му много помаже при оцени специалних 
проблема југословенских у вези са општом европском 
политиком. 

Зисоко мишљење које писац има о могућој будућ- 
ности Бугарске, ипак не искључује његове симпатије за 
Србију. Баш напротив, он енергично доказује да је српски 
народ у много случајева знатно бољи него што сео 
њему говори, и да он сноси само један део одговор- 


ности за свој потцењени положај. 

Српским приликама посвећене су три главе: један 
историски преглед владавине Карађорђевића и Обрено- 
вића, затим глава о спољашњој политици и економском 
развитку Србије, и најзад политичка посматрања о „ире- 
дентистичкој Србији“. 

Као главне узроке садашњих тешких прилика у ко- 
јима се налази Србија, писац истиче троје: прво, супар: 
ништво двеју династија, које су „обе биле сумњиве мо- 
ралне вредности, и без довољног ауторитета да избегну 
корупцију партиско-политичког живота“; друго, незгодан 
географски положај услед кога Србија постаје економски 
и политички зависна од свога врло моћног суседа; треће. 
што краљевина обухвата само мањи део српска језичке 
области. 

На писца је добар утисак учинила строго штедљива 
државна управа у Србији, помоћу које су финансије — 
бар делимично — после лакомисленог расипања Мила- 
новог и Александровог опет у ред доведене, јер пре: 
ђашња српска корупција даје се у ствари свести на 
аустриске интриге. Капетан Вирсен диви се томе што је 
енергичности српске владе прилично пошло за руком да 
предузме опасни експеримент економске борбе са снаж- 
вијим суседом; али, с друге стране, он сумња да ће 
Србија у будућности моћи извести своју политику еко- 
номске назависности. Свакако је та политика допринела 
да ојача самосвест у народа и поверење у нови режим. 
„Човек се мора дивити снази, јасноћи намера и дипло: 
матској способности с којима је ова мала земља бранила 
своју економску независност. Готово иагледа као да је 
за ову досада презрену и многонапаћену земљу отпочео 
истински препорођај, и то мишљење само је потврђено 
импозантном снагом с којом је Србија у последње време 
ушла у једну далеко опаснију политичку борбу“. 

Али писац ипак мисли да Србија има мало изгледа 
да буде језгро свесрпске државе У евентуалној борби 
може се као њен поуздан савезник сматрати само мала 
Црна Гора; Босанци су непоуздани, Хрвати индиферентни. 

Да се свесрџска мисао доведе до победе, потребна је 
материална помоћ свесловенске снаге. 

С друге стране, мисли писац, унутрашње тешкоће 

"у Аустро-Угарској само су се умножиле дипломатским 
добитком у Босни и Херцеговини. Политика двојне мо- 
нархије мора се водити са ванредном памеђу, и по свој 
прилици је неизбежна кризи као претпоставка за ново 
и боље стање у коме ће потпуно победити цивилиза- 
торски и пацификаторски задатак монархије на Дунаву. 
„Беч, на пола пута између Истока и Запада, тачка где 
се сукобљавају и мешају германска, словенска и мађарска 
раса, на необично је добром месту да постане цивили- 
заторски центар“. 

Последња криза по његовом је мишљењу за Србију 
"можда више од користи но од штете: партиске зађевице 
"престају пред великим питањем отаџбине, и свест о по- 
-треби истинског практичног рада све је јача. Држање 
малог српског народа било је додуше врло дрско, али 
је ипак импоновало својим патриотизмом, и Миловановић 
се неоспорно показао као дипломат од ранга. Ако Србија 

| „жели какав реалан добитак, не би требало да се изолује 

"од осталих балканских народа, нарочито од Бугара. Добар 
корак у том правцу јесте план о царинској унији. 

Овај одлични рад, који смо овде само овако по- 
вршно приказали, завршава се овим рефлексијама: 

„Ако Турска једном буде морала да ишчезне као 

„европска сила, то ће се догодити због Маћедоније. У 
тој земљи лежи узрок целој садашњој великој кризи; 
„онде ће и последња балканска криза једном имати своје 
„решење... Народи Истока не боје се тога великог дана 
последњег и завршног разрачунавања, и из тог великог 
пожара можда ће Балканско Полуострво ускрснути у 

„подмлађеном облику“. 

НЕШТО СРПСКЕ. СТАТИСТИКЕ. —— ЦРНА ГОРА. 


У овогодишњи буџет Црне Горе унесене су овакве: 
позиције за народну просвету и цркву. За средње и 
стручне школе унесена је сума ол 96.192 динара, или око 
91.040 перпера; за народне школе унета је сума од 171.902 
динара (на плате учитеља око 160.000 динара); за на- 
родну библиотеку и музеј 3.113 динара. За духовне судове 
36.996 динара; за манастирско духовенство 33.238 динара; 
за парохијско свештенство 146.307 динара за неправо- 
славне 26.653 динара. Целокупни буџет Кнежевине Црне 
Горе износи 3,595.039 динара. Од овога се троши на 
врховну државну управу 922.444 динара; на министар- 
ство унутрашњих дела 837.262 динара; на министарство 
иностраних дела 177.951 динара; на министарсто правде 
трошиће се у овој години 267.918 динара; на министар: 
ство финансија: 498.383 динара; на грађевине 82.278 ди- 
нара. На министарство војно трошиће се ове године 
189.000 динара из државних средстава. 

Велики управни и просветни савет у Босни утврдио 
је свој буџет за 1910 годину, према томе буџету пред- 

виђено је на плате учитеља: 27090 динара; за грађење 
_ и поправку школа 10.500 динара; за издржавање школа 
36.750. динара; за путујуће учитеље 7.560 динара; за анал- 
фабетска предавања 2.100 динара; за добротворне за- 
друге и разне награде 5.400 динара; на помоћ за поди- 
зање по селима 31 основне и једне више девојачке школе 
у Сарајеву 23.887 динара. | 

По званичним податцима иселило се из Босне и 
Херцеговине у току 1907 године на 1.802.040 становника 


983 лица. Највише се иселило муслимана, 782 л:ца; пра- 


вославних се иселило 174, а католика 27. За 864 исеље- 
ника власт је знала, јер им је издала била путне исправе, 
а остали су или побегли или отишли без исправа. По 
местима највише се муслимана иселило из Гацкога, Не- 
весиња, Билећа, Фоче, Мостара, Чајнича, Требиња, Бања- 


луке, Сребрнице. Православни су се највише исељавали 


из: Гацкога, Градачца, Љубиња, Стоца и Требиња. Като- 
лици исељеници махом су из Прњавора и Стоца. Като- 
лици су се селили у Америку; православни су се највише 


пресељавали у Србију (140 на броју), а мусломани (764 


на броју) у Турској. Од ових исељеника вратило се 174 
лица поново у Босну и Херцеговину. Ове исте године 
родило се у Босни и Херцеговини 35.110 православне 
деце, 23.050 муслиманске, 19.370 католнчке и 408 јевреј- 


-ске деце. По броју умрлих лица долазе најпре право- 


славни са 20.464 лица, па муслимани са 15.867, па като- 
лици са 10.256, па Јевреји са 126 лица. Највише су се 
умножили Јевреји и католици, а најмање муслимани и пра- 


„вославни. 


За цркве и школе српске православне у старој Вој- 


"водини предвиђен је са 1910 годину буџет од 1.345,269 


динара. Сума ова је овако распоређена: за дотацију епи- 
скопима 166.820 динара, за плате свештеницима 140.700 


„динара ; за оправке цркава, парохиских домова, општи- 


нама које се деле од Румуна 21.450 динара; за богосло- 
вију у Карловцима 47.959 динара, за учитељску школу 
у Сомбору 67.812 динара; за учитељску школу у Гор- 
њем Карловцу 22.702 динара; за учитељску школу у 


Пакрацу 30.313 динара; за вишу женску школу у Но: 


воме Саду 13.419 динара; за девојачку школу у Пан- 
чеву 13.251 динара; за вишу женску школу у Сомбору 


"7.560 динара; за гимназију у Карловцима 69.203 динара; 
„за гимназију у Новоме Саду 36.819 динара; за помоћ 
„народним школама 31.500 динара ; за издржавање Теке- 

лијанума 22 280 динара; за стипендије ђака 90.228 ди- 
нара. Остало се троши на саборски одбор, народно- 
школски савет, црквени савет, чиновнички рад профе- 
сора и т. д. За ову 1910 годину приходи од манастира 
који улазе у област митрополије карловачке износе суму 
од 1,114.588 динара. Расходи за манастире износе суму 
од 893.991 динара, од којих се највише троши на манас- 
тирске управе око 438.305 динара, на манастирску штам 
парију даје се годишње 130.246 динара. 
Српске школе и цркве у отаманској империји не- 
мају једну управу За њих спремају годишње буџете 
где ових има, а где нема старају се саме општине или 
српски обласни одбори који су добротворне установе. 


Приходи се сваке године увећавају, а махом су састав- 


љени од дарова добрих људи Срба из отоманске импе- 
рије. За сада се троши: на једну мушку гимназију у 
Скопљу са 200 ученика, једну учитељску школу у Скопљу 
са 40 ученика; једну вишу радничку школу у Скопљу 
са 90 ученица; на једну нижу гимназију у Солуну; на 
три ниже гимназије у Битољу, Плевљу и Прилепу; на 
једну припремну трговачку школу у Призрену; на једну 


богословско-учитељску школу у Призрену; на једну мо. 


нашку школу у Хиландару; на једну нижу дворазредну 
продужну школу у Велесу; на једну женску радничку 
школу у Битољу. Поред ових средњих школа има на: 


родних основних школа око 200 на броју, којима су 


вредни помагачи махом Срби из Турске који у Србији 


имају лепих прихода и доброга имања. Највећи је до- 
бротвор Сима Игуманов, његово је имање као и при-- 
ходи од њега највећи. По приближним подацима само“ 


оно даје до 200.000 динара годишње. 

Краљевина Србија имала је за Просвету и Цркву 
у прошлој години буџет од 6,778.224 динара; који су 
овако распоређени. На народне школе 3,829.340 ди- 
нара; на стручне и средње школе 2,013.014 динара; на 
Университет 512.855 динара; на Народно Позориште 
116.682 динара; на Народну Библиотеку 44.785 динара; 

на Српску Краљевску Академију 31.880 динара; на умет- 
ничке и хумане школе 31.000; на Народни Музеј 27.280 
динара; на Државни Архив 25.432 динара. На црквену 
управу и епархијске духовне судове 169.712 динара; на 
храмове и школе неправославних вероисповеди 15.760 
динара. 


У половини месеца децембра прошле године једна 
дивизија од три ратна брода француска, под командом 
адмирала Пивеа, посетила је црногорско пристаниште у 
Бару. Откако је Бар у црногорским рукама ово је први 
пут да улази ратно бродовље у то пристаниште. По члану 
ХХХ Берлинскога Уговора све до пролетос Бар није био 
друго до трговачко пристаниште. После признања чина 
од 26 септембра 1909 године који је учинила Аустро- 
Угарска, члан ХХТХ Берлинскога Уговора је измењен. Рес- 
тикције у њему, које су барско пристаниште чиниле 
дотле неслободним, укинуте су. Из депеша председника 
Француске Републике Кнезу Николи и Кнежеве Фалијеру, 
као и из здравица које су измењане између Кнеза Ни- 
коле и адмирала Пивеа с једне, и између председника 
црногорскога министарства и овога адмирала на свечаним 
обедима у Бару, види се да је уласком ова три бродау 
Барски Залив овај постао слободан и отворен ратним 
бродовима свију народа. Адмирал француски је нагласио 
да ће ускоро и други пријатељски народи походити са 
својим бродовима Бар. Француска је прва упуткла бро- 
дове сигурно за то да долазак руских и италијанских 
бродова буде мање оштра демонстрација према онима, 
који морају у Јадранскоме Мору сада појачавати свој 
положај. Француска је прва признала званично оно што 
је Црна Гора једним законом учинила раније, када је 
прогласила слободно пристаниште Барско. 


ИнострРАНИ. 


ОЦЕНЕ И ПРИКАЗИ. 


Иван МилчеЕтТиЋ, Двије три о хрватском књижевном 
језику (Заутетешк, 1910, број 1, стр. 31—87). 


У напомени уз овај чланак уредништво Савреме- 
ника нарочито истиче значај изнесеног питања и обећава 
да ће о њему донети и чланке неких стручњака и књи- 
жевника. И, заиста, питање које се у њему расправља 
од општег је интереса за све оне који пишу српским 
језиком, иако је оно само узгред изнесено у полемици 
Л. Војновића са И. Милчетићем. Зато ћемо се и ми на 
њему овде мало задржати. 


Остављајући оно што је у овом чланку полемично 
и што нас се у овај мах не тиче, морамо истаћи да је 
Г. Милчетић, говорећи о језику Луја Војновића у књизи 
„Рада Пиђгоупка“, а тако исто и додирујући језик и стил 
његова брата Ива Војновића у „Ошђгоуаској Тог“, 
подстакао данас потпуно савремено и значајно питање 
о покрајинском језику у књижевноста или, боље да речем, 
о покрајинској књижевности. Лујо Војновић свакако је 
написао своје научно дело за цео српскохрватски народ, 
а не само за своје Дубровчане. Па ипак он у њему пише, 
готово искључиво, дубровачким језиком, са свима ње- 
говим особинама. Читање лепога дела Ива Војновића, 
као што тачно примећује И. Милчетић, необично је оте- 
жано свима оним који нису Дубровчани због месних идијо- 
тизама и непотребних талијанизама. Али оно што би 
се још и могло разумети у драмскоме делу са месном 
бојом — то је, заиста, неразумљиво у научноме делу, 
намењеном великом кругу читалаца. 

Једино оправдање које би Л. Војновић могао 
навести за себе у томе је, што се данас јављају све чешће 
писци који пишу својим локалним наречјем, не обазирући 

се много на данашњи наш књижевни језик и правопис. 
Књижевници се идентификују са лицима својих припо- 


"ведака и говоре и сами њиховим језиком. Поред све ле- 


поте каквог нашег месвог говора, такав поступак се не 
може одобрити. Књижевници не треба никад да забо- 
раве да они нису ни дијалектолози ни етнографи, већ да 


су дужни онда када се обраћају својим делима књижевно 


образованим редовима нашег народа да и пишу књи- 
жевним језиком; да је њихов задатак да богате и ства- 
рају наш општи књижевни језик. 


Изгледа да наши књижевници, по традицији коју 
они сами стварају, мисле да је и данас народни језик 
оно исто што и књижевни, и да је језик неког писцау 
толико „књижевнији“ у колико је „народнији“. Онк тако 
стварају често дела са изгледом егзотичних биљака, али 
тако исто често и са судбином њиховом. 


Истина је да је наш књижевни језик заснован на 
народном језику; али нико не треба да заборави да се 
већ у Вука књижевни језик разликовао од народнога у 
различним крајевима својом „опћеном правилношћу“, како 
је он сам говорио. Те „опћене правилности“ морају се 
држати сви књижевници наши, ако хоће да им језик 
стекне право у књижевности. Они не треба да троше 
своју енергију на ствари које су већ једном урађене, већ 
треба да се потруде да сазнају нешто о оном језику који 


они хоће да усаврше. 


Али, поред својих рђавих страна, ти књижевници 
имају обично јако језичко осећање; они имају једру 


"фразу и покретљив стил. Они, тако рећи, стално под- 


млађују наш језик и одржавају у њему оне животне со- 
кове који дају све нове плодове. Зато су они двојином 
дужни да постану и „писмени“ у правом смислу те речк. 
Под утицајем те народне снаге наш књижевни језик 
стално живи и стално се развија. Он добија, у рукама 


_ даровитих писаца, и нове нијансе и потребну изразност, 


и то је оно што је утицало на Л. Војновића да рече оне 
речи своме критичару о београдском стилу. 'То саосе- 
ћање онога што је народно и живо у књижевном језику 
одаје у Л. Војновићу човека, и поред неких мана, са 


„лепим језичким осећањем. 


И. Милчетић се сем тога осврнуо и на словенске 
(рускословенске) речи у Л. Војновића, истичући час не. 
правилност речи позајмљених из туђих језика а час опет 


"њихову непотребност уопште. Те позајмице су стална 

сметња нашим језичним критичарима и стални предмет“ 


напада. Г. Милчетић је још много попустљивији и либе- 
ралнији него други „чиститељи“ нашег језика, па ипак 
међу речима које је он навео има их које се не могу 
сада избацити из књижевног језика, а међу онима за 
које он мисли да се могу примити (на пример дјејство- 
вати н сличне) има их које су из нашег књижевног је- 
зика већ готово сасвим избачене. 


И ми смо за чистоћу и правилност српског књи- 
жевног језика; и ми велимо да сваки књижевник треба 
нарочито да пази да му језик буде увек заобљен и чист; 
али ми смо против свих оних који криве појединце и 


вичу на њихов језик, уносећи тиме забуну, за оно што. 


је постало саставним делом нашег књижевног језика 
уопште. Исто онако као што у народу нашем има много 
туђих речи, и по признању Вукову, које се више не могу 
из њега изагнати, јер су оне у њему добиле засебно, 
специјално значење, тако да за њих народних синонима 
нема; исто тако и у данашњој књижевности нашој има 


доста речи, нарочито словенскоруског порекла, које, и. 


поред најбоље воље, у овај мах не можемо заменити ничим 
слочним из народног језика. Истина, било је доста по- 
кушаја, и то нарочито у Хрвата, да се оне замене дру- 
гим, народним речима; али су нас баш ти покушаји 
учврстили у мисли да правих заменица тим речима још 
нема. Јер они српски синонима који се ту предлажу 
сведоче врло често само о доброј вољи и племенитој на 
мери, али никако и о томе да су предлагачима увек јасна 
значења речи које хоће да замене. Али то не значи да 
су и сви такви покушаји били без резултата. Напротив, 
у данашњем књижевном језику има примера који све- 
доче да се и у том правцу може, паметним радом, доста 
учинити. 


Зато ја и мислим да тај рад треба продужити. Он је“ 
достојан да за њ одреде нарочите награде и Академија 


наука у Београду и Југославенска у Загребу; он заслу- 
жује да се за њ затреју и да га прихвате разумни људи 
обе половине српскохрватског народа. Јер ће он, ако и 


не уроди одмах плодом, бити стална опомена нашим“ 


књижевницима да негују лепоту свога језика и стила. 
Питање би могло бити још о новим позајмицама 

из словенског, руског и других језика. Али о томе пи- 

тању, као и о другим питањима нашег данашњег књи- 


жевног језика, ја ћу засебно и исцрпно расправљати, јер 

се на њ не може одговорити у неколико речи. У сваком 
случају, међу туђицима које је Милчетић нашао код 
Л. Војновића има доста непознатих и „београдској школи“, 
којој се врло радо много замера (на пр. „хитар“ у знач. 
„лукав“, „тврдиња“, „нерешитељност“), а која би у много 
прилика. према своме осећању народних црта у књи- 


"жевном језику, с правом могла замерити по нешто пра- 


вилности књижевног језика врло многих хрватских књи- 
жевника. 


Код нас се, нарочито у последње време, често по: 
трже питање о правопису, и у значају оних питања која 
треба да се расправе, често се претерује. Али ти гласови, 
који постају све гласнији, имају и свога разлога. Вук је 
утврдио, једном за свагда, фонетски правопис нашега 
језика ; али Вук је добро знао да се негде морају ста- 
вити границе фонетскоме принципу у њему. Неки би 
писци хтели да буду радикалнији у томе и од самога 
Вука. С друге стране, има доста крупнијих и ситнијих 
правописних питања која су до данашњег дана неуре- 
ђена, у којима писции граматичари имају сваки своју 
вољу и свој суд. Зато у том правцу влада и у Срба и 
Хрвата појмљив неред и разумљива неједнакост. Сада је 
време да се и та питања нашег књижевног језика све. 
страно проуче и да се и у томе правцу постигне једна- 
кост у оба дела српскохрватског народа. А. Б. 


| А. РелзКег: Меце Отгипд]асеп дег зјам15сћеп 
АлелпитзКипде. Зшсал ипа Вешп, 1910. 


Књижицом горњега наслова дао је А. Пајскер низ. 
оригиналних и смелих, али слабо документованих изво- 
ђења о најстаријој прошлости Словена. 


Номенклатура дрвета, почиње Пајскер своја изла- 
гања, коју је дао пољски ботаничр Ростафињски“! одводи 
ка најтачнијем одређивању колевке Словена. Словени 
немају речи за букву, већ су је позајмили од Германа, 
али имају речи за граб. Према томе њихова је колевка 
изван предела букве, изван линије Кенигзберг-Одеса, а 
у области граба, која на далеко шири границе /Толезије 
за коју мисли да је прадомовина словенска. Ова колевка 


7 КозјаНизк! : Гез Четеџгез ртштшуез Чез Б]јауез. („Вше п де 
| Асадеппе дез зејепсез де Сгасоује“. 1908; са једном картом. 

словенска са својим карактером створила је словенски 
карактер. 

На огромноме мочару Полезије могло се становати 
само на малим песковитим острвима, чији су се станов- 
ници могли гледати, али су се састајали само преко леда 
за време љутих зима. Отуда у Словена није било ни др- 
жава ни господарства, па чак за то није било ни појма 
ту где су могле бити само сеоске заједнице. Ту је било 
само трске, трава је била оскудна, сточарство је због 
тога ту и данас слабо, а чак до Х века није га никако 
ни било. Према томе млеко као храна било је Словенима 
непознато, и отуда су код њих германске речи за млеко, 
говече и плуг, а алтајске за грнчарсшво. Земљорадња је 
била слаба, без орања помоћу животиња, и још и данас 
је словенско двориште просечно мање од немачког. 

Овакво земљиште дало је словенској поезији, ли- 
рици и целом карактеру познату мекост и бескрајну фан- 
тазију. Такво земљиште није могло бити ни позорница 
ратова, отуда у Словена нема ни ратне вештине ни реда 
у борби. Али Полезија је била отворена лети много- 
бројним пловним водама, а зими преко леда јужним но- 
мадима, од којих су се Словени могли само тако спа- 
савати, ако су се при изненадним нападима гњурали у 
воду, у којој би много часова остајали. 


Номаде, производ средњеазијског степског и пу- 
стињског појаса, са сасвим обратним особинама довела 
је зла судбина у суседство са Словенима, „доделивши 
овима другим да буду наковањ а првима челични чекић, 
коме придође и други, не мекши, германски, и словенски 
наковањ би спљоштен“. Ова словенска судбина није се 
изменила ни после њиховог насилног одласка у великом 
броју преко Висле и Дона, и разбојнички напади на стоку 
лакомих номада принудили су Словене, да још за дуго 
остану вегетаријанци, какви између осталих беху, по Кон- 
стантину Порфирогениту, и руски Словени чак до Х века. 


Номадска власт се протезала много даље но што 
мршави извор о томе изриком казују. Словенски кнезови 
и пруски краљеви на ушћу Висле пили су кумис од ко- 
биљег млека, те су према томе били номадског, алтај- 
ског, порекла. Пропашћу номадских држава (Скита, Сар- 
мата, Хуна, Авара) није пропао и номадски слој, који је 
владао, већ је остао као племство, које је владало у по- 
јединим мањим државама. Словени су у дакле и у про- 

ширеној отаџбини били потпуно потчињени и страховито 
угњетавани и гоњени. 


Њихово ширење преко Одре, по Источним Алпима 
и чак до Пелопонеза било је тек под аварским јармом. 
Авари су засновали своју прву државу ван степа око 
561 године у словенској источној Галицији. Одатле су 
они преко Чешке допрли чак до Балтичкога Мора. Стра- 
хом и мачем опустошили су они ове огромне просторије, 
у којима се настанише поједине хорде њихове, и мон- 
голоидни становници, који се туда налазе, остатци су од 
њих и осрамоћених жена словенских. После разорења 
гепидске државе и после повлачења Лонгобарда ка Ита- 
лији упути се главна сила аварска у Угарску и чак до 
Норика. Све крајеве које су опустошили, од Балтичкога 
до Јадранскога Мора, населише сад Авари потчињеним 
Словенима и то не као народом већ као разбијеним гру- 


" пама народа, како су их захватили и пред собом гонили. 
Ово се види из тога што се гомиле истога народа на- 


лазе од Балтичкога Мора па до Грчке. Тако су и Хр- 
вати и Срби и други постали врло растурени. У овим 
растуреним групама развили су се данашњи словенски 
језици, који, као што је познато, тобож представљају 
непрекидни ланац од прелазних дијалеката. Приговори 
неких слависта овоме схватању противни су истини. 


Али Авари нису нашли чисте, већ још раније од 
Германаца и ранијих Алтајаца покорене Словене, па су 
заједно са Словенима покренули и ове несловенске сло: 
јеве. Ово се нарочито види код Срба и Хрвата, код којих 
се налазе речи: вилази (у1са21л == ит Кенегфјеп5! уег- 
ршсећег), вишези (упед == Кшег) — германски ЈУтрег. 
Ове вићазе су Авари збацили, те се од тада сами Авари 
јављају под именом жупани (реч несловенска, аваробу-· 
гарска, која се дуго одржала међу неким Словенима) као 
горњи владајући слој. 

Аварска држава није имала строге централизације, 
а ни владајући номадски слој није био хомоген, већ го- 
мила различитих хорда, које су се постепено, силом или 
драговољно придружиле Аварима. Међу њима беху бу- 
гарске хорде најзначајније и преживеле су своје аварске 
господаре. Хорде нису стално становале међу Словенима, 
већ су само седам месеца зимовале као у логору у по- 
јединим словенским селима, која су номадима у исто 
време служила и као торови за стоку, те су због тога 

добили свој познати округли облик. Словени су морали 
припремати храну и за људе и за стоку преко зиме, и 
као слабо наоружани пешаци ићи у бој. 


Грозно поступање, бесправност и систематским сра- 
моћењем жена праћено робовање довело је најзад Сло- 
вене до устанка. Око 603 године збацише аварски јарам 
горњефраначки Словени, а са њима и северночешки и 
западни део алпијских Словена, те их доцније нала- 
зимо под домаћим кнезовима. У Мајсену, Орлагау и до- 
њештајерски Словени остадоше и даље под жупанијским 
јармом, док најзад не потпадоше под немачку власт, која 
је затечене прилике столећима чувала. И међу источним 
Словенима и у Пруској било је домаћих и номадских 
управа још у 1Х веку у пуном цвету. Северно и јужно- 
руски Словени добилу су под влашћу викингера север- 
ногермански државни облик. 


Пајскер обећава да ће о правремену Словена на 


другоме месту опширније говорити. Ту ће јамачно изнети 
и исцрпнијих доказа за своје претпоставке, које овако, 
као што се на први поглед да опазити, ни из далека не 
„могу да задовоље. Лаз Ин 


ме 

БАР ЈЕ ЕКВ 


КЊИЖЕВНОСТ. 


„Омањи списи Луке Зиме“. — Лука Зима, Словенац 
по пореклу, пошто је провео свој век као професор у 
„српским и хрватским средњим школама, бавио се успешно 
и питањима из наше националне науке, и за собом оста- 
вио приличан број радова, који су некада били врло це- 
њени, али који су и данас одржали извесну вредност. 
Један од његових најранијих ученика био је и Г. Др, 
Јован Туроман, који је сада приредио једно издање ње. 


тових „Омањих списа“. Књига је изишла у издању За- 


дужбине И. М. Коларца. (Београд, 1909; 80, стр. МТ, 340; 
цена ! динар или круна). У ову књигу ушли су познати 
и често навођени Зимини чланци „Сравненије Омирових 
епопеја са српским народним песмама“, и „Метрика срп- 
ских народних песама упоређена с примерима из других 
словенских народних песама“, као и неколико филоло- 
шких полемика, од специјалног интереса за мали број 
наших класичара. Пред самим Зиминим списима иде један 
омањи предговор Г. Др. Јована Туромана и биографски 
чланак о Зими од његова пријатеља и сународника Др. 
Јосипа Крижана. Л. 


КРАТАК ПРЕГЛЕД ИСТОРИЈЕ ГРЧКОГА И ЛАТИНСКОГА ЈЕ- 
ЗИКА, — Из „Просветног Гласника“ прештампан је „Кра- 
так преглед историје грчкога и латинског језика“ од Јак. 
Вакернагла и Фр. Скуча, у преводу М. Ј. П. (Београд, 
1909. Стр. 52). То су два концизна чланка, намењена 
образованим читаоцима, којима се приступачним начином 
у кратком историјском прегледу саопштавају испитива- 
њима несумњиво утврђене ствари из области класичне 
филологије. Оба чланка писана су врло добро, од позна- 
тих стручњака, и они свакако код нас могу само подићи 

интересовање за класичне језике и за модерну науку о- 
језику у опште. М. Ив. 


Како ЈЕ Иво Ћипико почео писати. — У 1 ового- 
дишњем броју одличног хрватског часописа „Заугететшка“ 
написао је Г. Арсен Венцелидес подужи приказ најно- 
вијег Ћипиковог романа „Пауци“. Г. Венцелидес, у по- 
четку свога: приказа, прича како је Ћипико почео пи- 
сати: „Иво пл. Ћипико почео је писати приповијести тек. 
у зрелије доба као и Ш. Ђалски. Као од изненада постао 
је приповједач, а како се то збило, чуо сам пред једно 
осам година од њега самога. Било је то на пароброду, 
на путу из јужне Далмације пут средишњих острва. Не- 
познати ми супутник у бијелом, љетном, наједноставнијем 
одијелу, без ичега сувишнога на себи, осим златне уре 
и,цвикере, услужан, разговорљив, то је био Иво Ћипико, 
већ онда популаран и уважен приповједач, чије су но- 
веле редовито излазиле у спљетском „Новом Вијеку“. Ни: 
јесам га нашао онако занемарена и нехајна, како га је 
кашње описао Хегез (у заугтетешки, 1908), али се одмах 
вилјело демократу, којем се нија тешко приближити. 

„Једнога дана — говорио ми је — читао сам Ла- 
заревића [Лазу]. Када сам свршио, рекох у себи: Па није 
то тако тешко! ИМ ставио сам да смјеста напишем једну 
приповијест. Послах је Тресићу за Мом Мјек у Сплит. 
Чекао сам и чекао, али дуго времена није било одго- 
вора. Мислио сам да неће више ни доћи, а негда и не 
заборавим на то. Напокон ето Тресићева писма у којем. 
ме много хвалио, успоређивао Тургењеву и штампао меју 
приповјест. Онда сам наставио“. 

Х. 








Власник, Богдан Поповић. — УРЕДНИК, ЈОВАН СКЕРЛИЋ. 

СУРАНАСОКНИ 


КЊИЖЕВНИ ГЛАСНИК 


Књига ХХГУ, БРОЈ 3. — 1 ФЕБРУАРА, 1910. 


НАШ УЧИТЕЉ ЧЕТВРТОГ РАЗРЕДА. 


(Крај). 

Владислава наслони образ на његову руку и тихо рече: 

— Волим те. Боже мој, ја волим тебе. А како сам 
ја то замишљала» Ја знам да ово све што се догађа 
сваљује се на мене, без мене. Тако. Али ја не могу да 
се отргнем од тебе. М кад си ту, желела бих да никад 
не одеш од мене, Бојим се без тебе, а кад ниси код 
мене, бојим се тебе, и желећи те, молим се Богу да не 
дођеш никад више. Има часова кад скочим од клавира, 
срце ми се смрзне, и ја чекам да уђе мати, и да каже 
да си умро. 

Је ли то морало тако бити и је ли то пуки случај, 
што смо се ми нашли» Стид ме обузима, кад помислим 
да је то само твоја вештина учинила. Твоја страст. Не, 
не, пусти ме, хоћу да ти кажем све. И онако нисмо никад 
досада говорили искрено. Али сеи не познајемо. Ми смо 
само руке стискали једно другоме. 

Видиш, драги, ти си ме држао за горду, а ја сам 
била тако, тако сирота и убога. Гутала сам књиге, не, 

П1 

зато, ваљда, што сам била жедна њих. Нисам имала с ким 
да говорим и да се спријатељим. Говори које су водиле 
моје другарице нису били за мене глупи, него далеки, 
неразумљиви. Ја сам добијала у кући све готово. Ја нисам 
знала вредност ствари и начин како треба са њима вла- 
дати. Кад бих изишла на улицу, мени је изгледало као 
да ходим потпуно непознатим крајем. Читала сам о љу- 
дима, али ови људи су били мени недокучиви. А љубав, 
ма колико да сам тобоже одрицала њу, ја сам је тражила, 
али нисам знала како она долази. Другарице су ми се 
заљубљивале на поглед, после неколико кита цвећа и 
ноћних свирки под прозорима, а ја сам желела нешто 
велико. Да се жртвујем усрећујући тиме некога, или да 
се онај усрећујући мене жртвује. А моја мати уопште није 
мислила на љубав. Она није никада волела и није могла 
схватити да бих ја могла једног дана некоме поклонити 
душу своју пре но што овај буде препоручен од које 
тетке и шефа у канцеларији. Овде у овој кући се никад 
није о љубави говорило, као да се сматрало то за грех. 
Много сам ја проплакала због тога, што ме није нико 
волео. Боже мој, била сам лудаг Колико сам пута села 
у кревету: Чула сам под прозорима мушки ход и чекала 
сам да се заустави под мојим прозорима и да ме зовне 
по имену. Чини ма се, устала бих и изишла. Али кораци 
су се равнодушно удаљивали и онај ноћник није ни слутио 
да се један девојачки јастук кваси сузама. 

И онда си дошао ти, и гледао си ме, како ме нико 
до сада. Кад бих пролазила улицом, па би ме младићи, 
звиждећи и играјући једном ногом, посматрали, док бих 
прошла поред њих као међу шибама, проматрали ме од 
главе до пете, пустила би сукњу, нека се прља, и гнусно 
би ми било. А ти кад си ме погледао, као да се чудиш, 
ја сам се бојала да ћу испустити чаше што сам их но- 
сила. М ти си ме гледао тако широких зеница, а ја сам 
дигла главу, али сам осетила топлину на образима и око 
струка, и то је тако лепо било. 





Е. 

Ти си био груб, омаловажавао си све што бих ја 
рекла, а ја ноћу нисам могла заборавити твоје очии 
сањала сам о теби. 

И сад те волим. ИМ не знам шта ће бити од нас. 
Реци што хоћеш, ради, што знаш, ја видим да ћу се 
узалуд опирати. Само ме воли, воли ме, воли! 


Владислава га је загрлила и говорила му јеу очи, 
а он ју је грлио и љубио, и смешио се. 


У том је дошао слуга и одазвао нас на кисело млеко. 
Ја сам враћајући се, тргнуо Миту за капут: — Да ниси 
никоме говорио о томе, знаш! 


Међутим су већ и деца у школи, која неће да из- 
лазе из собе, кад се старији разговарају говоркала, да 
се поп Душан и госпођица Владислава воле. И свађали 
су се неки: може ли се поп женити. Стева протин каже, 
његов тата тврди, да се поп не може женити; и зато ће 
се он разговарати са поп Душаном, јер је старији и јер 
је он њему као господин управитељ нашем господину 
учитељу. 


Код Мите нисмо виђали више поп Душана и Вла- 
диславу саме. Почео је већ снег и мразеви. Ваљда су се 
унутри шахали. Али су горњоварошани говорили да су 
виђали њих двоје око пет, кад се већ смркава, како се 
шетају око католичког гробља. Владислава се ретко ви- 
ђала, али је била веселија. 


Једном је дошла и к нама по неку мустру за вез 
и много се смејала и причала о позоришту. И мене је 
приметила, дозвала ме и питала ме, је ли њен тата строг 
у школи и да ли бије. Смејали се кад је чула да њен 
тата никад не бије. И при поласку је много говорила, 
никоме није дала, да је пита што и смејала се и весело 
се руковала. Моја мати је погледала у капију за њом, 
слегла раменима и уздахнула. 

Било је на Митров-дан. Дошао Мита и одазвао ме. 
Био је задуван и говорио је брзо. Једва сам га разумео. 

— Господин изгазио Владиславу! 

11 

— Изгазио је. Ја ваљао снег, влажан је, па иде, 
али је тешко, кад чујем, да неко кука и цичи. „Не, Јо- 
ване за име божје, уби мене, не, Јоване!“ Ја отрчим у 
башту, а господин без наочари и без капута, сав разба- 
рушен вуче за косе Владиславу, баца је о земљу, удара 
кајишем, где дохвати, и пређицом, и гази је и само шапће: 
„напоље из моје куће, несрећо, напоље“! Мати пада на ко- 
лена, диже се, клизне, па опет падне и руке диже у вис 
и плаче и моли, али он је гурне од себе, па опет даље 
гази ћер и вуче је за курјуке до капије. А Владислава, 
бледа као крпа, заклопила очи, као да је мртва и ћути. 
Под оком јој цури крв, а блуза јој раскидана и сукња 
сва од блата. Около по зидовима се скупио свет, а учи- 
тељ само удара кћер, и кад је отворио капију, гурну је 
ногом напоље у свет. Једна је жена прихвати и поче 
псовати учитеља, али он залупи капију и ухвативши се 
за главу лагано уђе унутра. Госпођа остаде у снегу је- 
цајући. 

У вече се ни о чему другом није говорило, само о 
Владислави и поп Душану. Мене је подилазила језа и 
дуго нисам могао спавати. Ветар је дувао и целу ноћ ме 
је плашила грана дивјаке јабуке, која је ударала о окна, 
зврчала и стењала, као да је и она зебла и молила, да 
је пустимо унутра у топлу собу, јер је напуштена од 
света у тавној, пустошној јесењој ноћи. Чим бих затворио 
очи почели би се колутати првени, дебели и глатки ко- 
лутови, а то је била крв; она би понела и мене, дигла 
би ме и бацила у мрак. И ја бих се престрављен тргао: 
— Мама, ко то плаче — Нико, синко! Спавај! — Мама, 
да ли је Владислави сад зима 2 


— Није, синко. Има добрих људи. 
— Мамо, је ли поп Душан рђав човек 
— Прекрсти се, синко, и спавај! 


— Мама, зашто господин нас никад није тукао, а 
своју кћер је изгазио 2 


~" 

— Мама, зашто господин није поп Душана тукао, 
кад му је скривиог Је ли поп Душан јачи од господина 
учитеља 2 

—- Спавај, синко! — рече мати у мраку, као кроз 
плач и ја јој осетих руку на челу. Стискох је, пољубих 
и метнух је себи под главу. 

Рано ујутру је дошла стрина Марија, она што много 
говори и брише крајеве од уста без престанка, и снеби- 
вајући се и пљескајући шакама на дуго причала, како 
је једва отправила од себе „ону“. Морала ју је примити 
на конак и ако ју је стид, јер она неће да се са светом 
завади. Дошао је и поп Душан, претио је, и она га је 
задржала да не навали на учитељеву кућу у по ноћи. 
Сад су отишли заједно на село, јер отац каже да је она 
за њега мртва. Шта ће бити, то сам Ббг зна, али само 
она може слободно казати, да је њој ствар одавно била 
сумњива. „Ето како свршавају све те светице и мудрице“. 

Школа је личила на кошницу, пре но што. рој излети. 
Врило је и скакало се преко скамија. Један погледа у 
ходник и скочи на сто: — Ево чиче! 

Поседасмо на своја места, само Пера пинтеров је 
купио разасуте листове од рачунице са пода. Господин 
је ушао унутра. Био је нешто блеђи и мршавији, а нао- 
чари су му биле црње. Стао је и чекао Перу, да сврши. 

— Други пут пази и уреди књиге пре часа! — рече 
дубоким гласом, и седе. 

Ми смо остали стојећи. Он поче бирати кључ од 
стола и онда, кад су се неки накашљали и зашаптавали, 
диже главу. — А! — и као да је поруменио. 

— Царју небесни! 

Пошто смо отпојали и сели, учитељ узе превртати 
књиге, не зауставивши се ни на једној страни. Мита ме 
очепи испод стола: — Бесан је! А мени, чудо, није било 
жао њега. Насмешио сам се. Јуче је изгазио своју кћер 
и отерао је у свет, а сад се прави као да му то није 
ништа. Ја бих да видим сузе и дрхтаву руку његову; 
ону исту којом је кидао плетенице своје кћери. Оте- 

рати своје дете! — то је најстрашније било за мене, који 
бих добио протисла од плача, само кад бих закаснио у 
вече и наишао на закључану капију. 

Он је превртао књиге, и по други пут, као да тражи 
у њима какво важно старо писмо, а ми смо се све гла- 
сније разговарали. Један накострешени врапчић слетео 
на прозор, те скакуће и брише кљун о свежи навејани 
снег. Један рече —- тица! —- и ми се сви насмејасмо. 


— Мир! — викну господин строго и устаде. Че“ 
кајте у тишини! 


Чим је затворио врата, Мила скочи и викну намр: 
гођен као учитељ: –- мир! Пренусмо сви. 


Господин се вратио и донео исто оно за исисавање 
ваздуха и једну боцу од челика. 

— Недавно сам вам причао о ваздуху. Сад знате, 
шта је ваздух. Данас ћемо наставити. Ваздух је мешо- 
вина. Он има два смешана дела, кад би смешали на при- 
мер дим и пару. Један део, који он има у себи, гуши. И 
у њему самоме не да се живети. То се зове хидроген. 
Други мањи део пак управо даје живот и зове се окси- 
ген. Он омогућава горење и стварање крви помоћу ди- 
сања. Али њега има у ваздуху много мање. Тако је про- 
мисао божја удесила природу, да одржи равнотежу. Јер 
у чистоме оксигену истина пламен боље гори и крв се 
брже ствара и струји, али је и горење брже и живот би 
био краћи у њему. 


Ево видите ову трому бубу, како мили и лепо креће 
ногама, она има под овом тврдом кором и крила, али се 
мора много упети да их развије. А сада ћу ја пустити 
под ово стакло, у коме нема ваздуха, чистог оксигена из 
овог гвозденога ваљка и пустићу у њега бубу, то ћете 
видети, како ће ова млитава животињица да оживи. 


И заиста црни јелен са великим кљештама, као рак, 
што изгледа да му је мука и тегота вући собом ту те- 
ретну, украшену главу, стаде под стаклом необичном бр- 
зином трчкати около. Ширио је и сужавао рогове, усправ- 

љао се гиздаво, као да је постао свестан своје лепоте. 
Разапињао је жилава криоца и летао и ударао се о зи- 
дове углачанога стакла, не жалећи узалудну снагу и не 
осећајући никакав бол. Он је био хитар и поносан, као 
ноћни лептир, међу немирним и уздрхталим танким пип- 
цима, као да су се пресретно и сјајно блистале црне 
тачке његових ситних очију. Кад се дошло близу стакла, 
чуо се висок звук. То је ваљда била песма подмла- 
ђенога јелена. Али није дуго потрајало, а буба од 
једном, баш кад су јој се светла крила треперела и тресла 
као у летњега шаренога коњица, паде малаксало на леђа; 
крило јој се једно преломи, а ножице је грчевито уплела 
једно у друго. Угинула је. 

Ми смо се сви чудили, а учитељ климну суморно 
главом. 


—- Видите. Он би још дуго живео онако тром и 
неспретан у обичноме зраку, како га је природа саздала. 
Али човечја га је рука бацила у елемент огња — и он 
је изгорео убрзо. Док је онако задовољно трептао кри- 
лима, није ни мислио да ће већ идућег тренутка пасти 
и скапати. 


То је била последња прича Чичина. Нити је он више 
причао онако вољно, нити смо га ми пажљиво слушали. 
Говорио је уморно и често прекидао реченице. Кашљу- 
цао је старачки и често се загледао кроз прозор у зимску 
маглу. Ми смо се већ научили, да се, још док је он уну- 
тра, договарамо, код којег ћемо крста приредити рат 
Руса и Јапанаца игде ћемо правити човека од снега са 
батином и лулом. Он би нас јетко опомињао. Звао би 
нас злотворима, гонио би нас у шегрте, грдио уопште 
Србе као лењивце и хвалио вредне Швабе, којима се ми, 
будале, ругамо. Ми бисмо се церекали, а он би се љутио 
појединце нас псовао, али никад не би погодио право 
име онога. 


— Није он Стева, Милан је он! — викали бисмо ми 
раскалашно. 

— Па добро, Милане! Злотворе један! Немој да ти 
ноге поломим! 

Али ми смо постали неукротиви. Бука га је доче- 
кивала, вика и гримасе су га испраћале. Што се он више 
једио, ми смо били све досетљивији. Ломили смо пера, 
забадали врхове у даске и звоцкали. Мила је донео миша 
на узици и пуштао га под скамије, а ми бисмо кикотали 
и капама га вијали. М господин управитељ би погледао 
често унутра и вртео главом. А стари би дрхтао, слегао 
раменима и псовао: —- Ја не знам, ја не знам, шта је 
вама! Док једног не испребијам, нећете се смирити ! 

И то се догодило. Мила један пут извукао из 
обуће гуму и гађао уши оних, који су пред њим седели. 
Једном промаши и удари Чичу у нос, Хтедосмо сви 
праснути у смех, али је стари побледео, а брада му се 
тресла, и ми смо занемили. Устао је, погледао у разред 
и зауставио се на Мили, који је био црвен као турчинак. 
Лагано је пришао к њему и ошамарио га. Нама је срце 
стало у прсима. Миле паде на скамију и покри се ру- 
кама. А господин се окрете и клецајући скиде шешир, 
испусти га, диже и — не погледавши више у нас — рече 
тужно — злотвори! — и изиђе напоље. 

Ми смо неко време непомично и пренеражено ћу- 
тали. Затим се ја дигох на прстима и погледам кроз 
отшкринута врата. Господин учитељ је стајао на прозору 
и брисао очи. Напољу су вејале крупне пахуљице и дим 
је падао на земљу. 

По подне је дошао господин управитељ са једном 
госпођицом; пошто нас је изружио, осудио на затвор и 
рекао, да ће нас до краја године учити госпођица, по. 
зове нас тројицу да одемо молити господина Чутуко:· 
вића за опроштење. 

Ми смо отишли, али је кућа била пуста. После ду- 
гог чекања, изиђе слушкиња и рече, да одемо кућама. 


После смо га ретко виђали. Са ћерком се није из- 
мирио. Она је у једном далеком убогом селу, где је поп 

Душан парох. Стари учитељ је у пролеће легао и није 
ни устао више. Владиславу није пустио преда се, али 
наше је љубичице примио, што смо му набрали у шу- 
мици. МИ насмешио се онако жут на нас. На гробљу смо 
му ми појали, а мати и кћи су се плачући грлиле. И 
поп Душана сам онда видео. Али није више онако прав 
и очешљан, као пре. У вароши говоре, да је владика 
рекао, ако Владислава не оде од њега, неће добити бољу 
парохију. А штета је, каже, за њега. Могао би се и за- 
калуђерити. Али он неће. 


Вељко ПЕТРОВИЋ. 


РЕСРКО ВВ ТОРО И 
(8) 

И одвише сам се много сам у себе уздао, кад сам 
ове последње редове написао. Далеко се одавде, као 
чисто бисерно зрно, види Божја варош. То је врло чудно, 
и изгледа да би дете какво, једног летњег дана, могло 
отићи донде. М дете би и отишло, али ја и они што су 
као ја, не бисмо могли то учинити. Бива, до душе, да 
човек понешто и постигне, али је то само за тренутак, 
па опет ишчили у дугим часима, што оловним кораком 
промичу покрај нас. Тешко се одржати на висинама, на 
које смо се душом својом успели. Ми размишљамо у 
вечности, али се полагано крећемо у времену. А како 
лено пролази време нама, сужњима у тамници, о томе 
ваљда није потребно да говорим. Ни о томе, а ни о до- 
сади и очајању, што се чудном истрајношћу увлаче у 
тамничке ћелије и у ћелије наших срдаца; и за чији до- 
лазак чистимо и спремамо кућу као за немила госта, 
окрутна господара, или роба, чији смо робови по слу-. 
чају или избору ми сами. 

Моји пријатељи би се тешко сложили са мном, да 
се они, људи слободни, људи у доколици и у удобности, 
лакше навикавају на скрушеност него ја, што почињем 
дан пузећи на коленима и перући под своје робијашке 
ћелије. Јер тамнички живот, са вечитим одрицањима и ли- 
шавањем, одхрањује бунтовнике. А најстрашније при том 
није то што ће се нечије срце сломити, него што срце 
постане тврђе од камена. Оно нам се, до душе, учини 
да се и не може друкчије живети него с гвозденим челом, 

и с подругљиво накривљеним уснама. Али бунтовнике 
неће Бог помиловати — послужио сам се фразом, коју 
црква толико воли, и рекао бих, с правом воли — јер 
у животу, као и у уметности, бунтовништво загаћује 
одушке и спречава храњење душевна живота. И зато ћу, 
ако већ мора бити, овде да научим да будем скрушен 
и кротак, и бићу весео што корачам по праву путу, и 
што управљам поглед на „место светло“; па ма се често 
увалио у глиб, и ма се често изгубио у магли. 

Тај Нови Живот, који само Дантеу за љубав зовем 
тим именом, није у ствари нимало нов, него је разни- 
јањем одржани наставак и еволуција мог пређашњег жи- 
вота. У Оксфорду сам једно јутро тумарао с једним својим 
пријатељем по узаним путањама Магдаленина Шеталишта 
ти говорио сам му како желим да окусим воће са својих 
дрвета у башти живота, и да ћу са том тежњом у души 
и ући у свет. М заиста сам тако ушао у свет, и тако 
сам живео у њему. Нисам добро радио што сам се огра- 
ничио на дрвета у сунчаној страни баште, и избегавао 
ону другу страну зато што је у хладу иу мраку. Гре- 
шење, срам, сиромаштво, бол, очајање, страдање, сузе; 
искиданс речи са уста бедника; гриже савести, што нам 
живот трњем посипа; савест што осуђује; понижење себе 
за казну; беда што се пепелом посипа по глави; страх 
што се облачи у покајничку ризу и сам себи сипа жуч 
у чашу: свега сам се тога страшио и ужасавао. И баш 
зато што сам био решио да ниједно од тога и не познам, 
живот ме је присилио да их све редом окушам, дао 
_њима живим, и да једно време ништа друго и не окусим. 

Не жалим ниједан тренутак, што сам у весељу провео. 
Потпуно сам уживао; а требао бих и све друго потпуно 
да чиним. Није било уживања које нисам прошао, Бацао 
сам у чашу вина бисер из своје душе; ходао сам цветном 
стазом по звуцима флауте, и живео сам на меденом саћу. 
Али би зло било да сам тај живот наставио: живот који 
стеже у границе. Морао сам прећи преко њега; и она 
је друга половина баште чувала тајну за мене. Наравно, 

све је то у мојим књигама предсказано и наговештено. 
Нешто од тога има у „Срећном Принцу“, нешто у 
„Младом Краљу“, особито на оном месту, где владика 
говори дечаку који клечи: „Зар није Он, створитељ беде, 
мудрији од тебер“ —- и ако ми је та фраза, кад сам је 
писао, изгледала једва мало боља од фразе. Велики део 
тога крије се у оној кобној слутњи, што се као црвен 
конац провлачи кроз садржину „Доријана Греја“. У „Кри- 
тичару као Уметнику“ јавља се то исто у разним бојама; 
а у „Човечјој Души“ стоји написано речима које јеи 
сувише лако разумети; има га у једном од рефрена, чији 
се мотив стално враћа у „Саломи“, који звучи као ба- 
лада у музичкој композицији; а исто тако и у прозној 
поеми о човеку који је бронзану слику „радости што 
живи један тренутак“, требао да прелије у слику „бола 
што остаје вечито“. Није ни могло бити друкчије. У 
сваком смо тренутку свог живота оно што ћемо тек бити, 
као и оно што смо већ били. Уметност је симбол, јер је 
и човек симбол. 

И то је, ако се можемо дотле подићи, највише схва- 
тање уметничког живота. Уметнички живот је просто раз- 
вијање себе. Скрушеност је код уметника његово изми- 
рење са свима искуствима, баш као што је љубав код 
уметника просто његов смисао за лепоту, који открива 
људима тело и душу њезину. У „Марију Епикурејцу“, 
Петер покушава да измири уметнички и религијозни 
живот у дубоком, невином и узвишеном смислу те речи. 
Али је Марије нешто више од посматрача: он је идеалан 
посматрач, коме је дато „да у правој емоцији разматра 
појаве живота“, што Вордсворд држи да је главна сврха 
песникова. Ипак је Марије само посматрач, тако јако 
занесен лепотом клупа у санктуаријуму, да и не опажа 
да је то светиња бола, по којој се он осврће. 

Ја бих рекао да је много интимнија и много непо- 
среднија веза између истинитог живота Христова и исти- 
нитог живота једног уметника; и искрено се радујем што 
могу изјавити, да сам давно пре него што је бол од 

мојих дана начинио своје, и мене привезао за свој точак, 
написао у „Човечјој Души“, да само онај човек може жи- 
вети Христовим животом, који је потпуно и апсолутно 
он сам; а узео сам као типове не само пастира на бре- 
жуљку и сужника у ћелији, него и сликара, коме је свет 
раскош, и песника, коме је свет поема. Једном сам при- 
ликом, у једној кафани у Паризу говорио Андреу Жиду,! 
да ме метафизика врло мало занима. а морал апсолутно 
не занима; али да, обратно, не знам ниједну Платонову 
или Христову изреку, која се не би дана непосреоно пре- 
нети на поље уметности, и не би онде нашла потпуно 
своје опредељење. 

У Христу налазимо тесну везу индивидуализма и са- 
вршености, што чини битну разлику међу класичним и 
романтичним покретом у животу; а осим тога је основа 
Христове природе, као и уметникове природе, интензивна 
и ватрена фантазија. Он је кроз читаву сферу човечан- 
ских одношаја спровео ону фантастичку симпатију, која 
је једина тајна стварања у уметничкој сфери. 'Он је ра- 
зумевао губу на прокаженом, мрак у слепих очију, горо- 
падну беду оних што живе да уживају, и чудновато си- 
ромаштво богаташа. Неко ми је једаред у срдитости на- 
писао: „Кад нисте на свом пједесталу, нисте ни заним- 
љиви“. Како далеко беше тај писац од оног, што Матија 
Арнолд“ зове „Тајном Исусовом“. Христос и Арнолд нас 
овако учи: све што се дешава другоме, дешава се нама; 
и ако желите какав натпис, који бисте читали зором и 
вечером, од забаве и муке, а ви испишите по зидовима 
ваше куће: „што се год дешава нама, дешава се другима“, 
и та слова нека буду златна од сунца и сребина од месеца. 


1 Андре Жид је француски књижевник и пријатељ Вајлдов, на 
кога се, нарочито у стилу, доста угледао. Истакао се својим рома- 
ном „Иморалист“, који је као неки пандан „Доријану Греју“. 

6 ПРЕВОДИЛАЦ. 

2 Матија Арнолд, знаменит енглески песник, који се, осим 
оригиналних песничких дела, нарочито прославио хексаметричним 
преводима из Омира. ПРЕГОДИЛАЦ. 

Христово место је међу песницима. Читава његова 
представа о човечанству поникла је из фантазије, и само 
се њоме даје и тумачити. Што је пантеистима био Бог, 
то је Христу био човек. Први је он раздељене расе сма- 
трао као јединство Пре њега беше богова и људи;и 
како је он мистиком свог саосећања носио у себи и 
једно и друго, то се по вољи називао час Сином Божјим, 
а час опет Сином Човечјим. Већма него ико у историји 
буди он у нама веру у чудотворство. Ја и сада видим 
нешто невероватно у идеји младог сељака из Галилеје, 
који на својим раменима хоће да попесе терет целога 
света: све што је досад пропаћено, и све што ће се 
још пропатити: грехе Нерона, Чезара Борђиа, Алексан- 
дра МГ, и оног, који беше Цар Рима и Свештеник Сунца; 
страдања оних, чије је име легион, а станови им међу 
гробовима: тлачене народности, деца фабричких раде- 
ника, крадљивци, сужни по тамницама, презрени и од- 
бачени; они, што су гажени и неми, и чије ћутање само 
Бог чује. МИ не само да је о томе сањао, него је то и 
извршио; и сви који дођу у додир с његовом индиви- 
дуалношћу, ма се и не клањали пред његовим свеште- 
ником, осећају да се гнусност њихова греха скида, и да 
се лепота бола пред њима открива. 

Рекао сам да Христос долази у ред песника, и истину 
сам рекао. Шели и Софокле су такође из његова дру- 
штва. Али и цео живот Христов јесте једна дивна поема. 
„Ужасу и милосрђу“ из његова живота нема мере у чи“ 
тавом циклусу грчких трагедија. Апсолутна чистота про- 
тагониста подиже појаву његова живота на ону висину 
романтичне уметности, одакле су страдања Тивљана и 
Пелопсова колена, због језивости у њима, за навек ис- 
кључене; и доказује нам, како се Аристотело, у својој 
расправи о драми, преварио, кад је тврдио, да би не- 
могуће било поднети приказ непорочна човека у беди. 
Ни Есхил ни Данте, ти мајстори у нежним осећајима; ни 
Шекспир, најчовечанскији међу свима великим уметни- 
цима; ни келтске гатке и легенде, што драж живота уви- 


у | „- 
~ у: 
.“ 


У“ 


о ЕРЕ И И 


“~ 


пода ни-ба. аи ђ 





"у" ГР РРА | > ај" т, 77 


; 
| 





Ре рко ги п фи; 175 





јају у маглу од суза, а човечји живот приказују као 
живот цвета — нико није створио оно што би једин- 
ственошћу патоса и узвишеношћу трагичног ефекта равно 
било, или се ма и приближило последњем акту Христова 
страдања. Скромна вечера с друговима, од којих га је 
један већ продао за новац; осећај страха у тишини ме- 
сечииом осветљене баште; пријатељ што му се прибли- 
жује да га пољупцем изда; пријатељ који му беше веран, 
и у кога се Христос уздао као у стену, на којој ће са- 
градити уточиште човеку, а који га се одрекао кад је 
петао огласио свитање зоре; Христова крајња усамљеност, 
његова покорност и измирење са свачим; уз то још по. 
знате сцене, кад правоверни првосвештеник у срџби цепа 
своју хаљину, а поглавица грађанске власти иште воде 
у таштој жељи да спере са себе трагове убиства, које 
га начини најкрвавијом фигуром читаве историје; увен- 
чавање трновим венцем, један од најдивнијих догађаја 
свију времена; распеће Невинога пред матером и уче- 
ником кога је волео; војници, што се коцком ·грабе за 
његово одело; ужасна смрт, којом је људству дао вечити 
симбол; његова коначна сахрана у гробницу богата чо- 
века, и увијање тела његова у египатско платно са дра- 
гоценам уљем и мирисима, као да је краљевски син. Ако 
све то посмотримо са гледишта уметности, биће нам мило 
што најузвишенија служба у храму Божјем приказује ту 
трагедију без проливања крви; на прост начин, у диа- 
логу, оделом и гестима, мистично преставља страдање 
Господње; и треба да нам је драго што се грчки хор, 
изгубљен за уметност на другом месту, задржао у одго- 
ворима верних на служби Божјој. 

Али ма колико да су лепота и бол у животу Исуса 
Христа и по значењу и по изразу једно исто, живот 
његов је ипак идила; ма да се свршава с раздераном 
завесом у цркви, с мраком, у који се земља увила, и 
с каменом који је наваљен на врата гробнице његове. 
Увек га се сећамо као женика међу својим друговима, 
као што на једном месту сам себе и описује; као па- 

стира, што се својим стадом тумара кроз долину, тра- 
жећи зелену ливаду и свежу речицу; као певача што 
песмом хоће да подигне зидове Божјега града; или као 
човека чијој љубави је цео свет тесан. Христова чудеса 
су љупка као долазак пролећа, а исто су тако и при- 
родна. Мени није ни мало тешко веровати у моћ ње- 
гове личности; веровати, да је и само његово присуство 
умиравало намучене душе, и да су људи додиром његове 
одеће заборављали на своју муку; веровати, да су људи, 
поред којих је пролазио, ласно улазили у тајне живота, 
које дотле и не познаваху, и да се опет другима, што 
дотле само глас весеља служаху, први глас љубави учи- 
нио звучан као Аполонова лира; веровати, да су ружне 
страсти бежале кад је он долазио, и да су људи, чији 
мрачни и досадни живот не беше бољи од умирања, по- 
устајали као из гробова, кад их је он именом дозивао; 
веровати, да су људи уз његову проповед на гори забо- 
рављали глад ч жеђ, и све бриге овог света; и да се 
његовим друговима, с којима је седео за трпезу, чинило 
да и најуђа храна слатко прија, да вода има кус вина, 
и да се цела кућа испунила благим мирисом тамјана и 
измирне. 

Живот Исусов од Ренана могли бисмо назвати петим 
јеванђељем, јеванђељем по Св. Томи; на једном месту у 
њему стоји, да је највеће дело Христово у томе што су 
га после смрти исто тако волели као и док је био жив. 


И заиста, ако је његово место међу песницима, он је. 


вођа свију оних који воле. Он је пронашао да је љубав 
прва тајна у свету, коју је мудар човек тражио, и да се 
само с љубављу улази у срце губавца и приближује пре- 
стољу Господњем. 

Христос је био најузвишенији међу индивидуали- 
стима, Скрушеност је, као уметничко измирење са свима 
искуствима, само један израз тог индивидуализма. А оно 
што Христос увек тражи, то је човечја душа. Он је на- 
зива Царством Божјим, и налази је у свакоме. Сравњује 
је са најнезнатнијим стварима, са нежним усевом, са пре- 

гршћу сочива и са зрном бисера. Јер човек тек онда 
упознаје своју душу, кад се ослободи страсти, култур- 
них навика и свих спољашњих блага, била она добра 
или зла. 

Упорном вољом и бунтовничком својом природом 
пркосио сам свему на свету, док ми најзад тако рећи 
ништа није ни преостало. Изгубио сам име, положај, 
срећу, слободу и богатство. Постао сам сужник и си- 
ромах. Али су ми још остала била деца; док ми одје- 
даред закон није отео и њих. То беше тако страховит 
удар, да нисам знао шта да чиним; бацио сам се на ко- 
лена, погнуо сам главу, плакао и говорио: „Тело детиње 
је као и тело Господње, и ја нисам достојан ниједног“. 
И од тог часа као да сам се спасао, Увидео сам, да ми 
друго не преостаје него да се измирим са свачим; и био 
сам срећнији, ма колико невероватно то изгледало. Из- 
весно сам нашао био своју душу у највишем њеном от- 
кровењу. Ја сам својој души на разне начине био не- 
пријатељ, а нашао сам у њој пријатеља што ме једва 
чека. Кад човек нађе своју душу, постане кротак као 
дете, а такви бисмо по Христовој науци и требали да 
будемо. 


(Наставиће се). 
(ОскаР ВаАЈЛД. 


(С енглеског превела Исидора СЕКУЛИЋЕВА). 


ЗИМСКО ЈУТРО. 


БорРИСАВУ СТАНКОВИЋУ. 


Свану. Мујезин виче на мунари. 
Салепчија се чује: „Врућо! Тазе!“ 
Отварају се газдинске магазе, 

И браве шкрипе и ћепенци стари. 


Поледица је. Згурени метлари 
Трљају руке. Низ Махалу Доњу 
Покоји Турчин пројаше на коњу, 
А за њим стижу хрти и огари. 


Понека цура с ибриком, сва једра, 
На чесму прође и док вјетар мете, 
Нануле клепћу о голе јој пете, 

И пуна, здрава, тресу јој се њедра. 


У дугом ћурку погнути, са штапом, 
Трговци грабе и назову бога . 
Покоји лиска, полунагих нога, 
На вјетру трчи за раздртом капом. 


Озебли стражар, с рукама у џепу, 
На углу стоји и пази јуначки... 
Циганче једно виче; „Ала мачки !“ 
И даље јури низ Велику Тепу. 

Хљебар се криви: „Сомуни! Сомуни!“ 
И даље чучи за мангалом старом. 


Све живљи бива сокак и раскршће, 
Под теретима друмом шкрипе кола, 
Бич пуца; тегле, стењу кљусад гола, 
И хладно јутро над Мостаром дршће... 


АЛЕКСА ШАНТИЋ. 


12% 





а о сауфаћањан Ја а е-Р БОВ 





ВРАНА 


Пролетњи осмех у данима срећним 
Кад би нас зором измамио ван, 

Ох! сећаш ли се по пољима цветним 
Како смо срећно проводили дан! 


И кад у сутон враћасмо се лаки, 
Нежно би рука држала ме та, 
Најмањи шушањ плашио те сваки, 
Тад бих те чврсто пригрлио ја... 


Ах, у те дане звездо снова мојих, 
Дража ми би нег' сами живот, знај! 
И прах са стопа љубио бих твојих! 
А ти ме ниси ни волела, вај! 


~ 


> 23 
Вечери зимске седели би дуго, 
Весели, чили и пресретни пар:;... 
Седећи тако не марећ' за друго, 
И док у пећи благ пуцкара жар, 


Главу на моје спустила би крило 
И дуго, дуго сневала би тад, 
Твоје би око сунце за ме било, 
Пуцкање ватре понајлепши склад... 


1 Ову песму са непознатог немачког оригинала препевао је 
рано преминули песник Стеван Луковић. Превод је учињен према. 
музикалном тексту, и ова се песма пева у једној меланхоличној 
мелодији. 

Ах! у те дане, звездо снова мојих, 
Дража ми би, нег' сами живот, знај; 
И прах са стопа љубио бих твојих, — 
А ти ме ниси ни волела, вај! 

ЕЈ У Х 
Љубављу твојом клех се као Богом, 
Слепо сам срцу веровао твом, 
Док једног дана, без суза и збогом, 
Самог ме болу не остави мом... 


Многе сам ноћи тада горко плак'о 
И саму смрт бих дочеко што пре 
Да нисам дозн о да је увек тако 
У твом срцу лажно било све... 


Ал ипак за то, чедо моје дивно, 

И сад си увек живот жића мог, 

Ја те још љубим безнандно ал силно — 
Ти срца немаш, ал' си за ме Бог. 


Х. 


ЈЕДАН НАТПИС. 


Погледај у моје лице; моје је име Могло-је-бити; 
зову ме и Никада, Доцкан, Збогом; на твоме уху држим 
љуштуру од шкољке из једног изумрлог мора, коју је 
сломио твој живот својим, пеном разједеним ногама; 
твоме оку показујем огледало у коме видиш оно што је 
имало облик Живота и Љубави, али што је мојом демон- 
ском моћи претворено у дрхтаву, несносну сенку, слаби, 
ломљиви застор над последњим, неизказаним стварима. 

Види како сам миран! Али ако би један тренутак 
бацио кроз твоју душу благо изненађење мира, које кри- 
лима уљуљкује дах уздисаја — тада би видео на мени 
осмех, и ја бих окренуо лице твоје у страну ка оној за- 
седи мојој, која седи у твом срцу, будна и са хладним, 
опомињућим очима. 


Д. Г-- Росети: 


(Превео с енглеског М. Ванлић). 














СНОВИ У ЧАСОВИМА БУДНОЋЕ. 


О ноћи, опасана мраком који се све више шири, 
али украшена једном светлуцавом звездом, о ноћи, по- 
жудна као младићске ноћи! Зашто да у твојој тајанстве- 
ности, сада, лупа моје срце као што код невесте бију 
убрзани дамари под златном кариком око њене рукер 
Која су то крила што нежно машу над мојим глатким 
узглављем» И зашто Сан, кад су га Јад и Радост ода- 
гнали, нечујно корача унаоколо и гледа ме из далека» 

Да, дубоко усамљена ноћи! Да ли неће можда Љубав 
притворно у теби указивати на какав сеновит, бујан гај, 
који би донео мира оку људском и музике његовом уху 

О усамљена ноћи! Зар те ја непознајем, један че- 
стар у коме висе маске подсмеха, а нашопљен је очајном 
шоплошом суза 2 


Д. Г. Росети. 


(С енглеског превео М. Ванлић). 


НАША УНИВЕРЗИТЕТСКА ОМЛАДИНА. 


ВАШЕ ВЕЛИЧАНСТВО, 
Господо и ГОсПпођЕ, 


Уверен сам да ћу бити веран тумач жеља универ- 
зитетских наставника и све универзитетске Омладине, 
ако Вашем Величанству будем поднео изјаве наше нај. 
дубље захвалности на високој пажњи којом Ваше Ве- 
личанство, присуствујући овој прослави, одликује наш 
Универзитет. Исто тако, мени је врло пријатно, што могу 
изјавити господи и госпођама, посетиоцима наше про- 
славе, да нам је њихово присуство веома драго и да нам 
чини част. 

Одликован поверењем Универзитетског Савета, да 
и ове године будем носилац ректорског чина, ја се ко- 
ристим тим поверењем, да овом приликом изнесем своје 
гледиште на једно питиње, које од дужег времена инте- 
ресује не само све нас на Универзитету, него, са општег 
значаја свога, интересује и шире кругове нашега дру- 
штва. То је питање: о животу, раду и задаћама наше 
универзитетске Омладине. 

Кроз кратко време, кроз неколико недеља само, на- 
вршиће се пет година од како је објављен закон о за- 
снивању нашег Универзитета. У другој којој земљи, у 
земљи сређених спољашњих и унутрашњих прилика и 


јачих материјалних средстава, могло би се од једне нај- 


више просветно-културне установе с правом захтевати, 
да, и у једном тако кратком периоду времена, покаже 
много видније успехе у разним правцима своје делат- 

ности, но што је то показао наш Универзитет. Али када 
је реч о нашој маленој Србији, земљи малене снаге и 
малених средстава, а чије су потребе у свима правцима 
тако велике, онда се не може тражити да нам он, за 
време од пет година, даде и учини онолико, што, према 
средствима којима располаже, може дати и учинити само 
у току од вишг деценија. И зато, свесни своје моћи и 
немоћи, ми морамо у лаганој али сталној поступности, и 
у дужим размацима времена, тражити остварење оних 
идеја и задовољење оних потреба, које данас велика 
средства богатих нација остварују брзином чаробника. 

И ако ми није намера да данас што више кажем 
о развоју нашег Универзитета, ипак сам сматрао за по- 
требно учинити ма и овако кратку напомену о спором 
напредовоњу његовом, како би се и ван средине наше 
знало, да се ми не заваравамо никаквим илузијама о 
стварном стању које на нашој Школи постоји. А то 
сам учинио и за то, да бих могао нагласити наше на- 
дање, да ће се данашње, у многоме чему неповољно, 
стање нашег Универзитета у скорој будућности изме- 
нити на боље, и да ће они, чија је то дужност, умети 
створити повољније услове за интензивнији и потпунији 
рад на овоме извору српске просвете, науке и културе. 

Али, ма како да се на нашем Универзитету споро 
напредује, ипак се поступно иде напред, и ми бисмо 
могли, тако рећи, прстом указати на један низ позитив- 
них резултата, који су чисто универзитетске тековине. 
Савлађујући разноврсне тешкоће, наставници се од сваке 
руке труде да подесе свој рад тако, како би он што 
верније одговарао високом имену Школе у којој раде, и 
како би ову што више узвисили над њеним претком, 
старом Великом Школом. Међутим, док се на једној страни 
тако ради, на другој се, у средини наше универзитетске 
Омладине, за све ово време није могао запазити никакав 
значајнији покрет, који би ишао на то, да стање и од- 
носе омладинске, наслеђене од последњих великошкол- 
ских генерација, измени на боље: у напреднијем и са- 

временијем духу. Значи, дакле, да универзитетска Омла- 
дина, све до дана данашњег, није могла увидети, да, 
одржавајући у својој средини једно стање из преживе- 
лога доба, заостаје за временом, за његовим потребама 
и захтевима. 

Докле ће трајати такви односи у крилу наше уни- 
верзитетске Омладине, не може се унапред рећи. Исто 
тако стоји под питањем: да ли ће Омладина бити кадра 
да сама, без подстрека и помоћи ичије, изађе из тога 
стања2г — Добри савети и усрдна потпора од стране оних, 
који су позвани да у свако доба воде рачуна о раду 
универзитетске Омладине у школи и ван ове, без сумње, 
не би били ни у овој прилици отказани. Али се само 
при том не би смело губити из вида, да су међусобни 
односи у средини наше универзитетске Омладине чуд- 
новато компликовани, и да сваки моменат није подесан 
за санирање и сређивање њихово. С друге стране, пак, 
заинтересовати се јаче за ове ствари, загледати дубље 
у живот и рад наше Омладине, изложити ове подробној 
анализи и дискусији, значило би: дотаћи многа болна 
места једног организма, који живи у сталној илузији 0 
своме непоколебљивом здрављу; значило би: открити 
многе нелогичности и неприродности једнога стања, у 
коме су се многе омладинске генерације уживеле, које 
сматрају као незаменљиво, и које ван универзитетске 
средине наилази на одобравање и подржавање. 

Па, ипак, све то не треба да нас омета у вршењу 
наше наставничке дужности: да Омладину позовемо на 
прави пут којим треба за време свога школовања да 
иде; да је обавестимо о њеним правим задаћама; наро- 
чито, пак, да јој нагласимо, да морални препорођај на- 
шега друштва, који се неминовно мора извршити, стоји 
у тесној вези с моралним препорођајем оних, којима је 
намењено да буду најактивнији радници на великој за- 
даћи тога препџорођаја. Ценећи велики значај осталих 
центара у којима се подиже и образује интелектуални 
подмладак нашега народа, ми само констатујемо једну 

опште познату истину када кажемо: да Универзитет остаје 
увек онај главни расадник, из кога наша земља добија 
интелигенцију највишег школовања и најјаче спреме; то 
јест, добива ону врсту јавних радника, који су у првоме 
реду позвани: да буде и развијају нов живот у народу 
своме; да му стварају повољне услове за живот и оп- 
станак; да га уче и подстичу на рад и прогрес у свима 
правцима; да га дижу културно, материјално и морално; 
у опште, да му свагда и у свакој прилици буду вође на 
доброме путу. Од спреме, способности и моралног ква- 
литета интелигенције једнога народа, од погледа њених 
на битне односе у држави и ван ове, зависи садашњост 
и будућност тога народа. А земља једна, као што је наша 
Србија, која све своје наде полаже на будућност, мора 
водити строго рачуна о томе, у чијим ће и у каквим ће 
рукама бити та будућност њена. Наша школована, на- 
рочито високо школована Омладина, будућа интелиген- 
ција српска, не сме, дакле, губити из вида: да ће нањој 
стално почивати велика морална одговорност о добром 
и злом стању у овој земљи, и да ће од њене спреме, од 
њенога рада и од њених погледа на развој земаљских 
послова зависити, можда у блиској будућности, поли- 
тичка и национална судбина српскога народа. 

Већ је више деценија како највећи део српске ин- 
телигенције добија своје више школско образовање овде 
у земљи. За то време прошао је кроз Лицеј, а по том 
кроз Велику Школу, читав низ омладинских генерација. 
Под утицајем идеја које су узастопно владале јавним жи· 
вотом нашим између шездесетих и деведесетих година 
прошлога века, Омладина је узимала живог учешћа у ду- 
ховним покретима који су носили карактер; или нацио- 
налног јединства, или културног и социјалног препоро. 
ђаја, или унутрашњег политичког и државног преобра- 
жаја. При том се, као што то, у осталом, увек бива у 
једној омладинској средини, није мерила пуном мером 
сопствена снага, идеалима се нису постављале границе, 
и веровало се у моћ и трајност тренутног одушевљења. 

Тим својим учешћем у јавном животу негдашњем, Омла- 
дина, на сваки начин, није успела да оствари своје идеале, 
али је, у сваком случају, таквим својим радом докумен- 
товала: да је била пуна живота и животне енергије; да 
је правилно схватала и разумевала своје омладинске дуж- 
ности; да је имала своје специфичне омладинске тежње 
и идеале којима се одушевљавала; да је овима умела 
истаћи значај у друштву; и да је, као поборник њихов, 
представљала стварно извесну чињеницу у ондашњем 
јавном животу. 

Ако сада са ових успомена из минулог оладинског 
доба пређемо на стварност данашњих дана, с намером 
да познамо живот и рад садашње универзитетске Омла- 
дине, осетићемо на мах, да имамо пред собом једно 
стање, које није лако представити неколиким општим, 
карактеристичним потезима, нити га обухватити једним 
једноставним и одређеним појмом У осталом, ито је 
већ једна карактеристика тога стања, и то једна од оних 
које казују врло много. Заиста, наша је универзитетска 
Омладина разбивена у више посебних група, које међу 
собом немају никаквих додирних тачака ни у идејама ни 
у раду. Оглашујући се, уз то, по групама, као Омладина 
ове или оне политичке странке, она је тиме изгубила у 
погледима и идејама онај широки, пространи хоризонт, 
који је свагда важио као природни атрибут Омладинства, 
и заменила га погледима из нашег обичног практичког 
живота, кадшто и таквима, који се инспиришу оном, у 
нашем друштву тако познатом девизом: „гледај од чега 
живиш“. — Под утицајем који је наишао споља, који 
нема ничега заједничког са школом и њеним узвишеним 
задаћама, живот и рад наше универзитетске Омладине 
скренуо је толико у страну, узео је један тако неприро- 
дан став, постао је до те мере верна копија и празан 
одјек нашег у многоме погледу настраног друштвеног и 
политичког живота, да је потпуно изгубио своју природну 
омладинску физиономију. Најлепше доба у животу чове- 
кову, доба бујне младости и провербијално веселог и без- 

брижног ђаковања, доба које као широк појас дели детињ- 
ство од потпуне зрелости, као да је сасвим избрисано из 
скале живота данашње универзитетске Омладине. И заиста, 
велики део наших универзитетских ученика живи животом 
који није ни универзитетски ни ђачки. Поред „студента“, 
који је одмах по ступању у Универзитет почео живети 
животом углађеног и безбрижног бонвивана, и поред вред- 
ног ученика, који све време проводи на раду у школи и на 
заради ван школе, велики је број оних, који, познавши 
већ све животне невоље једног канцеларијског практи- 
канта, адвокатског писара, скупштинског преписача, учи“ 
тељског заступника и т. д., живе животом лица, које 
или никада није знало за идеале младости, или је 
и сувише рано утрло и последњу сузу на гробу њиховом. 
А, међутим, на тој и таквој Омладини лежи дужност, да, 
одлазећи с Универзитета, уноси нове свежине у наше 
зачмало друштво у земљи, и да подмлађује годинама и 
радом, доста пута и нерадом, заморену интелигенцију 
у народу. 

Долазећи на Универзитет, наш ученик не постаје 
чланом никаквог: ни спортског, ни патриотског, ни кул- 
турног омладинског друштва, јер таквих друштава, сем 
„Обилића“, нема на српском Универзитету. Али, зато, 
скоро сваки други ученик постаје чланом једног од пар- 
тијских клубова, какви код наше универзитетске Омла- 
дине постоје у већем броју, но што има организованих 
политичких странака у српском парламенту. На тај начин, 
чим је ступио у Универзитет, још недовољно упознат 
с новом средином у коју улази, и пре но што је мало 
дубље загледао у живот и рад који га овде очекују, наш 
Омладинац прима безазлено на се обвезе: да гледа на 
људе и догађаје туђим очима, да суди и расуђује о њима 
туђом памећу. Запојен искључивошћу члана једнога клуба, 
он се задовољава оним везама које ствара у својој уској 
клубској атмосфери, и не осећа потребу за слободним кре- 
тањем у пространој омладинској средини, која му за све 
време школовања остаје у целини својој страна и непозната 

Таква партијска подвојеност у крилу наше универ- 
зитетске Омладине не може се правдати ни бранити ни: 
каквим разлозима. Она није нити може бити плод уве- 
рења заснованог на дужем, дубљем и свестраном опажању 
наших политичких и других јавних односа, нити је један 
ученик, па ма какве високе школе учио, дорастао годи- 
нама и искуством за таква опажања. А све што је пре- 
времено — неприродно је и ненормално, те не може до- 
нети никаквога добра. Зато су овакви појави на нашој 
Школи од врло велике штете по нормални развитак 
омладинског рада и васпитања; они коче сваки покушај 
да се наше Омладинство слободно развија и опредељује; 
они, најзад, служе као сталан извор раздора у оној сре- 
дини, где треба да буде места само за љубав, слогу и 
братство. 


Сем ових унутрашњих разлога, који налажу нашој 
Омладини да у својој средини васпостави друкчије од- 
носе, постоји и један спољашњи разлог, који заслужује 
њену нарочиту пажњу. Омладина мора знати, да ми сада 
живимо у једноме времену, у коме нас, све што се око 
нас збива, упућује да сваки буде на своме месту. У да- 
нима када се на све стране ради на прикупљању на- 
родне снаге и на стварању покрета који теже да ту снагу 


путем културног прогреса и моралног препорођаја оја- 


чају и оснаже, универзитетска Омладина биће на своме 
месту само тако, ако својим посредним и непосредним 
радом суделује у томе покрету. Радити унаточ тога, или 
радити ма шта друго што не би директно помагало ове 
опште напоре, или бити индиферентан и не радити 
ништа, био би један од оних грехова који се никада не 
праштају. 

На нашој универзитетској Омладини, дакле, лежи 
дужност, да овај наш заједнички дом оживи друкчијим 
животом — животом, који с једне стране одбацује пре- 
времене окупације, али који исто тако не допушта по- 
вученост и зачмалост, обоје подједнако штетно по нор- 

мални социјални развитак појединаца, и по извођење 
оних задаћа, које су у првоме реду намењене омладин- 
ском свету. За тај нови живот и рад омладински није 
потребно смишљати нека нарочита упутства, нити исти- 
цати неке нарочите програме, јер ови произлазе из при- 
родног и логичног развоја целокупног омладинског жи- 
вота, његовог циља и његових специфичних задаћа. И 
заиста, може ли бити природнији и целисходнији ма какав 
други омладински рад од онога коме би био циљ: раз- 
вијање живе утакмице на прибављању и утврђивању 
стручнога знања; стварање подесних услова за зближа- 
вање, упознавање и развијање другарске љубави између 
старијих и млађих генерација које се стичу у овај дом на 
заједничком послу; стварање и организовање таквих за- 
нимања, која ће од данашњег суморног, увелог и фи- 
зички неразвијеног омладинца створити свежег, крепког, 
снажног, издржљивог младића, неуморног пешака, ве- 
штог стрелца, неустрашивог пливача, и тако даље. Јер 
само Омладина: солидног стручног знања, упитомљених 
нарави, будног духа и снажног тела, може бити од ко- 
ристи и од утицаја у друштву, у коме ће по свршетку 
школовања живети и радити; само таква Омладина може 
дати људе, који ће бити кадри да истрајном снагом раде 
на стварању солидног реда и рада у средини која им 
буде као јавним радницима додељена. Универзитетска 
Омладина не треба да губи из вида, да ми више не жи- 
вимо у ономе времену, када се од школованих синова 
ове земље није тражило ништа више, до да буду ис. 
правни чиновници у својим канцеларијама. Данас се, 
поред тога, од свакога очекује и захтева, да ван оног 
позива који га хлебом рани, помаже живим учешћем и 
активним радом: духовни и морални препород и кул- 
турни прогрес друштва у коме живи. Досадашње, на“ 
рочито раније великошколске генерације, нису биле кадре 
да у томе правцу развију живљу акцију, јер нису биле 
за то васпитане и спремне. Садашње и булуће универзи- 
тетске генерације, обавештене на време о улози која их 

очекује у друштву, и подстакнуте племенитом амбицијом, 
да им та улога буде свагда истакнута, виђена и корисна, 
дужне су, да се зарана, за време школовања, озбиљно 
припремају за такав правац рада. Не ураде ли тако, 
онда ће их само друштво, силом развића и напретка, 
оставити у позадину, као људе ниже социјалне вредности. 
Четири године рада и спремања на Универзитету 
врло брзо прођу, и с тога се оне могу само тако с пуним 
успехом искористити, ако се употребе једино на рад који 
је специфично школски и омладински. По себи се разуме, 
да се при том не сме заборавити факт, да школски по- 
слови на Универзитету нису ни мали ни лаки. Озбиљне 
стручне студије које треба сваког ученика да уведу у 
пространу област једне науке, и да га упознаду с више 
мање компликованим методама научног рада, каквима 
данас свака наука располаже, не остављају му много 
слободног времена за друге врсте занимања. И зато ова 
друга занимања морају бити смишљено пробрана и ме- 
тодски распоређена, како би, у неку руку, допуњавала 
она прва, и с њима чинила једну хармоничну целину. 
Умни рад, физичке и духовне дистракције ваља да буду 
тако комбиноване, да једне другима служе као извор за 
обнављање утрошене снаге, и као подстицај ка новим 
напорима. 
Искуством је непогрешно утврђено, да би тај живи 
и непресушни извор за обнављање утрошене снаге, да 
би тај стални подстрек ка новим напорима, наша Омла- 
дина нашла у вршењу једне од најпречих, у исти мах 
најкориснијих и најпријатнијих дужности својих: у све- 
страном познавању народа и домовине своје. А да се на 
нашој Школи увек тако мислило, казују ове речи: 
„Чим будете боље познавали све оно што се 
на људе и земљу која вас је родила односи, тим ћете 
умети боље да примените оно, чему се у школама 
или из књига научите; тим ћете зрелије моћи да 
судите, шта је од светских установа, од важних 


изналазака науке и вештине за народ потребно и 
корисно, шта ли прерано и штетно. А што је за 

саме вас најважније, чим будете боље познавали 
прошлост и садашност, дивоте и богате изворе 
свога отачаства, тим ћете га с већом оданости љу- 
бити, а љубов отачаства она је благодетна сила, 
која ће вас најбоље руководити, да вољно сносите 
труде и жртве, које вас у будућем практичком жи- 
воту чекају“. 
Тим речима је, пре четрдесет година, говорећи о 
красотама једнога дела Србије, „О Копаонику и његовом 
подгорју“, завршио своју светосавску беседу тадашњи 
ректор Велике Школе, неумрли Јосиф Панчић. Циљ му 
је био, да, износећи природне лепоте, историјске реми- 
нисценце, рудно богатство, интересантности флоре и фауне 
Копаоника и његовог подгорја, омили тадашњој вели- 
кошколској Омладини познавање и проучавање домо- 
вине. И данас, још, после толиких година, права је на- 
"слада читати овај говор Панчићев, јер у њему наш нај- 
бољи познавалац Србије онога времена, свом топлином 
своје душе, приказује својој „младој браћи“ — тако је 
Панчић називао своје ученике — један крај њихове до: 
мовине, који му је био особито мио и драг, чијем је 
проучавању посветио дужи низ својих радних година, 
и који је, у неку руку, био извор оне неисцрпне енер- 
гије Панчићеве, која се угасила тек с последњим дахом 
велике душе његове. Тада је Панчић био речит више 
но икада, јер је беседио с осећањем, беседио је о вели. 
кој љубави својој: о Копаонику, и о величини и вели- 
чанству природе овог тајанственог горостаса. А тако је 
морао осећати и беседити човек, који је с врха Сувог 
Рудишта небројено пута напајао своје погледе једним 
од најимпозантнијих хоризоната под српским поднебљем, 
и који је одатле видео, да: 
„за Србина лежи ту отворена огромна књига, 
у којој су словима, којих никаково време зорисати 
не може, записани небројени догађаји из прошлости 
· народа српског“. 

Зар би се данас могао наћи когод међу Омладином 
универзитетском, који не би пожелео да загледа у ту 
13 

огромну отворену књигу, и да прочита из ње коју од 
оних речи, којих никакво време збрисати не може» — 
А када Омладина наша буде пошла за том жељом сво- 
јом, тада ће се уверити, да је Србија препуна оваквих 
места као што је Суво Рудиште; да се са свакога од. 
њих може читати нова књига о прошлости и садашњо- 
сти Србиновој; и да је свако такво место центар хори- 
зонта неисказане лепоте. И заиста, мало је земаља у 
Европи, које на тако малој површини могу показати то- 
лике и такве природне лепоте, као што то може пока- 
зати наша лепа Србија. Пркказати речима или описати 
пером оно што се очима може видети, можда би, доне- 
кле, пошло за руком човеку, који би у исто време вла- 
дао бујном дикцијом песника и вештом кичицом сликара. 
Али би се и тада, будите уверени, добиле само посве 
бледе копије оних оригинала, који се развијају у плав- 
кастом простору пред погледом: с врхова Копаоника, са 
Жељина, Јастрепца, Ртња, Стола, Дели-Јована, са Ста- 
рице и Купинове Главице, са Авале. Космаја, Букуље, 
са Рудника, Црног Врха и Јухора, са Цера, Јагодње, 
Кошутње Стопе и т. д. и т. д. 

Тешко је побројати и описати разноврсне утиске 
који пред овим величанством природе овладају душом 
човековом. Такве утиске треба непосредно примити; 
таквим осећајима ваља се директно, са живог извора на- 
пајати. Али ће се и тада, из масе свих тих утисака, из- 
двајати у нами много рељефније и изразитије они утисци, 
које бисмо добили управљајући погледе, са перифер- 
них планина наших, на земље старе Рашке, Босне и Хер- 
цеговине. — — — — — — — – —_– -_-_ -– = = 

Али природне лепоте и природњачке интересантно- 
сти наше домовине не треба да буду једина. драж која 
би наше универзитетске Омладинце примамљивала с јед- 
ног краја Србије на други. Јер ову лепу земљу насе- 
љава један народ. српски народ, чија прошлост и садаш- 
ност скривају у себи богате ризнице разноврсних питања, 

интересантних за оне који се баве духовном, као и за 
"оне који се баве материјалном страном живота његовог. 
"А то изворно познавање свега што чини васколики живот 
једнога народа, једна је од првих и неопходних потреба 
за све озбиљне јавне раднике његове. Без тога позна- 
вања, у њима се не може развити онај дубоки осећај 
„љубави према земљи и народу, који је не само најмоћнији 
покретач у пословима од општега интереса и значаја, 
свећ је, у исти мах, и највеће јемство против немара за 
"општим стварима. Исто тако, без доброг познавања свих 
психичких и материјалних елемената, који скупа чине 
"живот једнога народа, не могу се правилно ценити стварне 
потребе његове, нити се могу знати погледи његови на 
новине и реформе које се заводе на просветном, полити- 
"чком, административном, економском, финансијском пољу 
и т. д. Међутим, искусни иницијатори воде строго ра- 
чуна о тим погледима широке народне масе, јер знају, 
да успех сваке новине и реформе у држави зависи од 
"тога, да ли их та маса прихвата као давно очекивану 
потребу, или их сматра као некорисан намет, који не 
'пријања за живот и његове потребе. 

Један од првих факата који би наша универзитетска 
Омладина запазила на путу познавања народа и домо- 
вине своје, био би, несумњиво, факт: да је наш народ, 
од ослобођења до данас, учинио релативно врло велике 
напретке у свима правцима друштвеног и економског 
"развића; али да је, при свем том, још далеко од онога 
"ступња, до кога једном народу ваља доспети, да би се 
с правом могао назвати културним народом. Сакоме би, 
ма и овлашном посматричу, морало пасти у очи, да ши- 
рока маса нашега народа стоји рђаво у материјалном, 
моралном и здравственом погледу, и да свето долази 
"од непросвећености њене. Незнање јој смета да иско- 
ристи разноврсна природна богатства којима је ова земља 
"обдарена; незнање јој смета да створи повољне услове 
за уљуђен и сношљив живот на дому своме; незнање јој 
„смета да успешно сузбија и отклања узроке који до не- 

вероватног процента подижу смртност њеног подмлатка; 
незнање јој смета да се како ваља физички развије и 
да у подмлатку своме не закржља; незнање јој смета да 
се ослободи многих штетних предрасуда у животу и раду, 
и да ове замени рационалнијим погледима какви владају 
у другом културном свету; незнање јој, најзад, смета, да 


подеси своје разноврсне односе у приватном и јавном. 


животу, који су у многоме погледу до невероватности за: 
немарени и неисправни. 


На томе путу познавања домовине своје, наша би 


Омладина брзо запазила, да се и у овако маленој Србији 


још једнако одржава хетерогеност народне масе, и да. 
има крајева који, на жалост, допиру до центра Србије, 


у којима се говори туђим језиком, и у којима су непо- 
знати: српски осећаји, српски обичаји, српска песма и 


српска историја. А уз то би сазнали и за невероватан: 


немар наш, да се и такви крајеви смишљеним радом из- 
једначе етнички и културно са осталим деловима зајед- 
ничке домовине. 


На томе путу познавања домовине своје, сваком би: 


Омладинцу, а првенствено нашим техничарима, морало 


пасти у очи, да у нашој земљи нема већих и озбиљних. 


вештачких радова, који би осигурали старе и створили 
нове изворе за повећање општег привредног благостања 


у земљи. Сем тога, будући српски инжињери сазнали би, 


да и многа друга питања, која њих и целу земљу непо- 


средно интересују, леже нерешена, и да многи корисни, 
послови чекају на људе предузимљивог духа и солидне 


техничарске спреме. Ја ћу, овом приликом, подсетити 


само на стање у коме се налази наша највећа житница, 


питома моравска долина, коју и данас, на штету и сра- 


моту нашу, разрива на све стране ћудљива матица једне 
неукроћене и нерегулисане реке — управо онако, као 


што је радила у преисторијско доба човеково. 
На нашем Универзитету половину целокупне Омла- 
дине чине ученици правног факултета, дакле они, који 


ће у будућности прописивати законе овој земљи и вр-- 

ашити њихову примену. Они су, несумњиво, имали при- 
-лике да чују од својих наставника, да се без дубљег по- 
знавања душевних и етичких особина народне масе, и 
без познавања целокупног пословног живота њеног не 
могу формирати: ни мудри законодавци, ни добри и уви- 
ђавни администратори, ни правичне судије — регулатори 
свих приватно правних и јавних односа, који стално по- 
«стоје, или се у најразноврснијим комбинацијама појав- 
љују у једноме друштву. М зато је сваки правник по- 
зван и дужан, да тражи што чешћи контакт са животом 
народним, да му прати развитак, и да, при том, бриж- 
љиво проучава све оне погледе на основу којих се може 
судити о правној свести народне масе. Само на тај начин 
наш ће правник моћи савесно одговорити захтевима своје 
науке и свога деликатног позива. 


Господо ОМЛАДИНЦИ, 


Из оног бескрајног низа у коме се наизменце ре- 
Ђају разноврсна проматрања и сазнања, драгоцена иску- 
ства и најлепше успомене, којима бисте, на путу позна“ 
вања домовине и народа, украсили најлепше доба живота 
свога, доба младости, ја сам овом приликом поменуо 
само неколике, можда не и најважније опаске. Остао је, 
међутим, непоменут безброј других изворних питања, 
важних за познавање свега што се односи на земљу и 
„људе, и интересантних за научне и стручне сврхе ваше. 
На вама лежи дужност, да пронађете и познате сва та 
питања, да се сваки по својој струци посветите проуча- 
вању њиховом, и да на тај начин суделујете сви као 
активни радници у стварању српске науке и културе, 
«српске технике и индустрије, српске правне, државне и 
националне свести. Пут којим бисте до овога дошли, 
није онај којим сте до сада ишли; идеје којима сте се 
до сада у вашем раду ван Универзитета руководили, 
нису те, које би вас довеле до ових тековина. Ви сте 
до сада обделавали, сваки на своју руку, једно неплодно 
поље, и с тога вам напори, ако је таквих у опште било, 

нису могли уродити плодом. За свакога Омладинца, а 
нарочито за оне који зрело мисле и расуђују, такав не- 
успех требао је да буде довољан разлог, да се с таквим 
радом што пре прекине, и да се потраже друге основе, 
на којима би наше омладинске генерације могле да раз-- 
вију плодније акције. 


Времена се мењају, господо Омладинци, и доносе 


собом друге захтеве и друге задаће. Да бисте могли од- 
говорити тим новим захтевима, морате, пре свега, живо 
настати, да санирате ваше међусобне односе и да пре- 
породите вашу омладанску средину. Тек тада, можете 


потражити, и наћи ћете, подесан терен, на коме бисте“ 
подигли нову зграду будуће уједињене и препорођене- 


српске универзитетске Омладине. 
Дижите што пре ту вашу зграду, Омладинци, јер. 


она је потребна и вама и нама. Заснујте што пре здраве“ 


основе, на којима ће се моћи развијати само ваш идеални 
омладински рад, јер вас на то позивају ваше омладинске 
задаће у друштву, и ваше дужности према домовини и: 
Српству. 


С. УРОШЕВИЋ. 


- УБ ЗИМ 

КЛОД ФОРИЕЛ И СРПСКА НАРОДНА ПОЕЗИЈА. 


[ 


И ако није популарно широм света, име Клода фФо- 
_риела увек је задржавало на себи пажњу проучава- 
лаца француског романтизма. Што која година иде, овом 
скромном, оригиналном и ученом пријатељу Стендала, 
Ж.Ж. Ампера и Проспера Меримеа почиње да се при- 
знаје све видније место у низу духовних оснивача књи- 
шевне шизме од 1825. Пре годину дана, Едуард Род 
објавио је Роман Клода Форџела и Мери Кларк, сен- 
тиментална писма и дневник једне старачке љубави коју 
је слабо ко подозревао.! Пре неколико месеци само (књига 
још није била приказана ни од париске критике у тре- 
нутку кад смо писали ове редове), Г. Ж.-Б. Гале, из 
Сент-Етиена, објавио је једну велику биографију свог 
славног земљака.“ Ранији есеј о Фориелу од Сент-Бева 
замењен је сад једним исцрпнијим и савеснијим радом, 
што је била прека потреба кад се помисли да је писац 
Понедељничких Козерија имао сталну ману да са задо- 
вољством утка легенду свуд где стигне. 

Клод Фориел спада међу оне иницијаторске писце 
који, не будући никакви мајстори форме, имају ту не- 
срећу да све главне идеје које су заступали буду једног 























1 Кеоце дез Пенг Мопаев од1 и 15 децембра 1908 по од 1 
јануара 1909. 

2Ј.-В. даПеу, СТамае Камтгег, тетоте де ГЛпхиг, 1772—1543. 
заш-Е еппе, ппргтеге Фе Ја „Готе гериђи сате“, 1909, 1 уо!, 1п-80, 
ХУМ еБ512 р. Рих: 7 |. 50. 

дана у толикој мери примљене и распрострањене да нам 
данас њихова дела, — у ствари дубока и значајна за 
своју епоху, — изгледају скуп општих места. Оставља- 
јући стручним филолозима да говоре о једном од нај- 
ранијих познавалаца средњевековне књижевности и је- 
зика романских народа, нарочито провансалског, и о 
једном од оснивача упоредних језичних студија у Фран- 
цуској, ограничимо се на књижевност у ужем значењу 
речи, и представимо српској публици овог оригиналног 
и утицајног писца који то заслужује и од бољег пера 
него што је наше. Јер, он је и сршској народној поезији 
посветио један део својих истраживања, што је, — или 
се ми грдно варамо, — до сад било потпуно непознато 
не само код нас него него, тако рећи, до пре неки дан 
и код самих Француза. 

Рођен 1772, Фориел беше један од оних радозналих 
и неуморних духова „жедних науке“ којих је Европа 
била пуна, нарочито крајем ХУШ века, и којима велики 
историски преврати, чији су били гледаоци, па и учасници, 
нису допуштали мирне и сталожене кабинетске студије. 
Био је ватрен републиканац, и као пешачки официр 
служио је до Бонапартиног државног удара. Онда даде 
оставку и поче писати у Философској Декади критике 
које привукоше пажњу (Г-ђе де Стал, између осталих). 
Од тог времена, па за тридесет година, он је водио, 
с малим прекидом, несталан живот научника без катедре 
и усменог књижевника, у једном дивљем али друштвом 
признатом браку са Г-ђом Кондорсе, учећи старе и туђе 
језике: санскрит, арапски, јерменски, бретонски, старо- 
немачки, па чак и манџурски, — а немачки, енглески, 
грчки и латински знао је већ пре тога Он је копирао 
рукописе и прибирао грађу, са огромним ентузиазмом и 
истрајношћу, те, човек од духа, речитости и од доброг 
васпитавања као што је био, несаревњиво и нештеди- 
мице је делио по париским салонима најукусније плодове 
својих књижевно-научних екскурзија: анегдоте, ориги- 
налне идеје, чак парадоксе, ситна ремек-дела варварских 

народа — ствари увек добро-дошле игнорантним и ле- 

њивим писцима од талента, ревносним романтичарима 
| који су тако искрено презирали све што личи на „ака- 
| демску копију“. Стендал, који би нам о томе много могао 
рећи, говораше не баш врло скромно, и ако са доста 
права: „Између људи који се мешају да пишу, Фориел, 
Мериме и ја једини смо који нисмо захваћени шарла- 
-"танизмом“.! 


Тешко је тачно одредити утицаје под којима се овај 
дух стварао, ако је уопште икаквих утицаја и било. 
Фориел је доцкан почео давати своја дела — већина је 
први пут објављена тек после његове смрти — и то 
му је помогло да све споља усвојене елементе слије у 
једну целину и изједначи карактер пре него што је изи- 
шао из сенке. Ипак, изгледа да је од Немаца примио 
«своју за своје доба врло скрупулозну методу и дубину 
у студијама (што ипак понекад није било довољно да 
" савлада његов јужњачки локални патриотизам и да по 
| "тисне какво јогунасто тврђење које су други већ били 
успешно оборили).: Од Немаца као да је примио, — он 
је био интимни пријатељ Вилхелма Шлегела, — и ону 
велику и интелигентну љубав према примитивним књи- 
"жевностима и народној поезији, љубав која је за 1820 го- 
дину била у Француској ствар потпуно јединствена, дрска 
чак. Он је међу првима у својој земљи предузео да 
"личним студијама допринесе хомеровском питању, које се 


Х 1 Агбћиг Сћаодџеб, Зепаћал!- Веуге, Раг15, 1902, р. 168. — Исти- 
| "чући колико је значајан Фориелов утицај за увођење Дантеа у фран- 
| цуску романтичну књижевност, Сент-Бев примећује: „И ако су ње- 
4 гови списи штампани тек по његовој смрти, њихова садржина била 
[ _је и раније позната, продирући у јавност изван круга интимних 


пријатеља... Фориел је без поговора врло осетно помагао да се по- 
дигне ниво укуса у Француској“. (Самзетћев аи Тита“, !голатете ед!- 
Ноп, (. ХП, р. 205). Исту примедбу чини Ернест Ренан у једном 
чланку који ћемо доцније навести. 

2 На пример, претерана важност коју је он приписивао про- 
вансалском утицају у књижевности Средњег Века. 

тако ватрено дискутовало. И он је тврдо веровао да су 
импровизације полу-дивљих барда „епопеја у формацији“, 
зачетак и први облик уметничке поезије. Незадовоља- 
вајући се сувопарним дисертовањем и магловитим до-- 
мишљањима, он се први од француских научника бацио 
на практично проучавање те народне поезије коју нико. 
од његових земљака није познавао, почев од прибирања 
грађе, те тиме ударио темељ француским фолклористич- 
ким студијама. 

Та љубав за оно што се ми још усуђујемо назвати. 
спонтаним и колективним производима човечанског ума, 
разуме се да га је одстранила и отуђила од савршених. 
уметничких дела Старог Века и од имитација тих дела. 
његовог доба, — рецимо праву реч, од класицизма. И. 
ако не много ратоборан, Фориел, као што рекосмо у 
почетку, беше духом међу онима који засноваше књи- 
жевну школу од 1825, Још 1806, на пуних двадесет го-- 
дина пре романтичарског манифеста Виктора Хига (пред- 
говор Кромвелу), Фориел прави познанство са Алексан- 
дром Манцонијем и наговара га да пише „трагедије 
историске, независно од сваког вештачки направљеног 
правила, комбинујући строгу студију и страст, верност“ 
у погледу духа, нарави и особених карактера једне епохе, 
са општим људским осећањима, израженим језиком до- 
стојним и природним“ (Сент-Бев). И Манцони слуша овај. 
савет, саставља трагедије без „три једииства“ и посве- 
ћује их своме учитељу.“ 

Први већи рад Фориелов, Народне песме данашње 
Грчке, угледао је света тек 1824 и 1825, у две свеске, 
кад је издавачу било педесет и две године. Пред књигом 
је један велики увод где је изнета историја и приказано“ 
друштвено стање задивљалих потомака Периклових, чија. 


1 ре Рџуталјоте, Кок-(оте, Рата, 18825, сћ. 1. 


# () утицају Фориеловом на Манцонија видети: Апсејо де би-- 
ђетпаце, 1 Мапгот. еа 1 Каште! зиагаћ те! фото сатедфто тте-- 
аио, Кота, 1880. 





– „а 

је револуција бнла изазвала симпатије читаве Европе. 
Затим, објашњен је у опште циљ и метод проучавања на- 
родне поезије, корист коју од тога може да има наука 
(историја културна и политичка), па и сама чиста књи: 
жевност. Најзад, податци о тој грчкој народној поезији: ка- 
рактер, деоба, начин стварања, језик, облик, и тако даље. 
Текстове које је издао у ове две свеске, Фориел је био ску- 
пио сам од својих пријатеља Грка (понајвише у Трсту), про- 
пратио их дугим коментарима и штампао у грчком ори- 
гиналу са упореденим француским преводом, који је, може 
се рећи, први критични превод у француској књижев- 
ности (Шатобрианово „копирање на прозорском окну“). 


Књига је имала великог успеха и у Француској и 
на страни, доприневши не само науци и литератури, него 
и грчкој народној ствари. Већ 10 јула 1824, стари Гете 
писао је Талфјевој: „Овом књигом су нас наши суседи 
претекли тамо где ми Немци већ годинама обилазимо и 
пипамо“ .: А убрзо за оригиналом изиђоше енглески превод. 
и два немачка (од којих један од цењеног песника Вил- 
хелма Милера). Пре тридесет година, Фориелова је књига 
преведена и на талијански.“ 


Да речемо слободно, успех који је у први мах ово 
дело имало у Француској био је нешто вашарски (као 
што је у осталом био цео романтизам). У време кад се 
оно јавило, сер Валтер Скот и Бајрон били су, што би 
неки рекли, богови најмлађе књижевне генерације. Изне- 
надна смрт Бајронова у Грчкој била је направила огромну 
сензацију и битка између старих волтерианских „перика“ 
из Академије и чупавих роајалистичких романтичара из 
Француске Музе тукла се преко његове лешине. Читава 
легија песника оставила нам је по једну Оду на смрш 


1 боегћег Втеје (Метаг-Апзсађе), ХХХУШ Вапа, 5. 191. – 
Г. Гале не познаје ово писмо. 

2 Сви ови преводи недостају у библиографији коју је Г. Гале 
додао ув своју књигу. 

Бајронову.: Од ова два два енглеска писца била је ушла 
у литературу и у сликарство и извесна љубав за умет- 
ничку дескрипцију, за старинарску реконструкцију про- 
шлости и егзотичних земаља, сцециално за Ориент, за 
распаљено црвено небо, минарета, турске чалме и шал- 
варе, наргиле, седеф, за паликарске јатагане, пиштоље, 
димишћије и остале више-мање аутентичне гвожђарије. 
Дошао је познати филхеленски покрет, који је довео до 
Наварина и ослобођења Грчке. Далеко пре нашега Јо- 
вана Ст. Поповића, француски и енглески поети славили 
су Марка Бочариса и грчке устанике. Покољи Хришћана 
по Архипелагу узбудили су човечанске осећаје ових ин- 
телектуалаца; левантинске симпатије рестаурационих поета 
произвеше грозничава образовања револуционарних ко. 
митета. Елегије, оде, дитирамби и химне допреше и до 
званичних представника владе, изазваше најзад европску 
интервенцију у Грчкој и извојеваше, како рече Гастон 
Дешан, „једну од најлепших победа које је икада лите- 
ратура однела“. 

А ту је било много Фориелове заслуге, и Грци, ко- 
јима се не може пребацити да су неблагодаран народ, 
сетили су га се приликом његове смрти и одали му лепо 
последњу пошту. 

Народне песме данашње Грчке биле су богат и не. 
исцрпан извор где песници пођоше да захвате толико 
слављеног „локалног колорита“ романтичарског. Непо· 
мисен Лемерсје, формом класик али у души новатор, 
стави у стихове, — рђаве стихове, авај! — обадве свеске 
и издаде их кратко време после оригинала. Виктор Хиго 
нађе код Фориела главне инспирације за своју збирку 
Гез Опепјајез, као и Ламартин за своју Последњу песму 
путовања Чајлд-Харолдовог (Жозеф Текст). Што је за 
нас од нарочитог интереса, то је Фориелов утицај на 


ТЕ. Езјеуе, Вутот ећ је тотатизте јтатсалз, Рагл5, 1907, 
1 уој. 1п-80, 

2 базјоп Пезећатрв, Угесјог Нидо ећ де Ррићепептазте, у листу 
Кееце аег Соштв ећ Сопјетепсез од 23 јуна 1898. 

писца Гусле. Још 1845 Сент Бев бележи да је Мериме 
дошао до идеје да пише своје „илирске баладе“ пошто 
је прве лекције о народној поезији добио код Фориела, 
који га је наговарао да скупља шпанске романце по истом 
методу по коме је он скупио Грчке Песме. Двадесет 
три године доцније, пред саму своју смрт, пишући о 
Амперу, Сент-Бев прецизира и нешто измењује своју 
тврдњу, јамачно по казивању самога Меримеа, с којим 
је био дошао у врло блиске везе у последњим годинама 
Другог Царства: „То је био Ампер, вели он, који је упо- 
знао Г. Меримеа са Фориелом. Први пут када га је Г. Ме- 
риме видео, Фориел је имао на своме столу једно дело, 
које му показа. — Ево, рече, две свеске српских на- 
родних песама које ми шаљу; научите српски“,“ 

. Али, што је Сент-Бев заборавио додати, Мериме се 
није задовољио да узме од Фориела само идеју. Он је 
из Грчких песама извукао приличан број готово тексту- 
елних позајмица, имитовао их са пуно духа и разуме- 
вања, карикирао Фориелове учене коментаре тако да се 
овај са доста права нашао љут кад је сагледао једнога 

"дана у какво су неозбиљно предузеће отишле његове 
поуке. О томе ћу ја говорити опширније на другом месту. 
Ипак, као што напоменусмо, успех Грчких Песама, 
и ако неоспорив, није био у први мах онакав какав је 
требао да буде. Оно што је у њима било главно, наивна 
опажања и идеје једног примитивног народа, „његова 
космогонија и теогонија“ како вели Хердер, несвесно 
казана и у рудиментарном облику, интерес који лежиу 
тим производима духа, све је то прошло готово неопа- 
жено иза шарених костима клефта и сулиота и театрал: 
| ног оружја о коме говорасмо мало час. 
к. У ствари, народна поезија, која је играла врло 















1 Зат(е-Вепуе, Ротта а сотетротаттх, 1. ТУ, р. 232 

2 Керие аез Пеџт Мопаевг од 1 септембра 18685. (Хоптеаил 
Татић, +. ХШ, р. 200). — Ако је Сент-Бевова тврдња потпуно 
тачна, биће да је Копитар био упутио те „две свеске“. Копитар је при- 


казао Фориелову збирку у Бечким Годишњацима за Књижевноста. 

важну улогу у романтичком покрету Енглеза, Немаца, 
Скандинаваца и већине славенских народа, имала је врло 
слабог утицаја у Француској. Десетак збирака, самих 
превода, и шо превода у прози, пратило је свега Форие- 
лово дело: 1825, Баладе, легенде п народне песме енгле- 
ске и шкошске од сер Валтера Скота, Томе Мура, Кам- 
бела, и т. д. у преводу Стендаловог пријатеља А. Лев- 
Вемара; Елзашанска песмарица, коју је објавио у Штрас- 
бургу Ш. Ф. Хартман; у 1826, Провансалске баладе и 
народне песме, преведене у француску прозу, од Мари- 
уса Екара; Народне песме шкошских граничара од сер. 
Валтера Скота, у преводу Артоа (4 свеске); у 1827, осим 
Меримеове Гусле, анонимне Романшичне мелодије, избор 
новиг балада разних народа (где се налази чак и „Вој- 
водина женидба, мађарска приповетка“, која ништа друго 
до парафраза Качићеве Регое рате оа Уојиоде Јапка, 
по изводу који је дао Фортис у свом Пушовању у Дал- 
мацију), Фердинанда Флокона Немачке баладе, и још две 
или три сличне књиге. Све су то дела писаца петог и 
петнаестог реда, без великог или са никаквим успехом, 
ни књижарским ни књижевним; и у целој тој баладској 
литератури Меримеове Гусле и Романцеро о Сиду Емила 
Дешана (1828) свакако заузимају најугледнија места. Ро- 
мантична балада, коју је Виктор Хиго покушао у 1826 
да уведе у француско песништво, и која, као што се зна 
и као што је Виктор Хиго хтео, треба да потиче из на- 
родне традиције, није имала ни из близа онако сјајну 
судбину као што су имале Биргерове, Уландове, Ско- 
тове и Саутеове поеме истога жанра. Неколико година 
доцније, књижевници су послали веома неповерљиви 
према њој и оставили се инспирација из народних тра- 

диција. Кад је 1834 године Г-ђа Елиза Војар дала две све- 
ске наших народних песама (по немачком преводу Талф- 
јеве), неуспех је био тоталан, и ако књижевни таленат. 
Г-ђе Војар није био безначајан.! 


~ 


' Госпођа Војар била је једна од сарадника чувене романти- 


чарске Књиге стотине и Једног. 

То долази из више разлога, и ми мислимо да неће 


"бити излишно изнети овде најглавније, тим пре што они 


прилично осветљавају средину у коју су имале да уђу 


наше песме, о чијем је пријему код француских роман: 
"тичара српски читалац већ довољно обавештен из сту- 


дије Г. Јована Скерлића. 
Прво, са ретким изузетком, све ове симпатије за 


народну поезију нису биле искрене. Нити француски ро- 


мантичари су могли, нека нам се допусти мало банално- 
сти, да прозру чар примитивне поезије и да се „загреју“ 


за њу, нити би они то хтели и да су могли. Литератори 


пре свега, „пишући за публику састављену од критичара“, 


они су тражили литерарне ефекте по ма коју цену, и 
само њих, у најповршнијим знацима распознавања на- 


родне поезије; и како овима има краја, то су их брзо 


дискредитовали све. Све што је песник Ода и балада 


веровао да види у узорима из којих је хтео створити 
један род, то је бизарно шаренило костима и декора- 


ција, „гротеск“, „контрасте“, ванприродна створења, по- 


ноћне гробарске сцене, авети са покровима, слепе ми- 
шеве и вампире. Три године доцније, могао је цео свет 
правити баладе, и зато их није правио нико. 


Други је разлог обична последица првог. Мода за 


фолклор била је толико вештачка и плитка да се није 


ни развила била до својих логичних граница. „Француски 


романтичари, вели американски професор Хеври А. Бирс, 


уместо да на класичаре ударе оружјем из старог арсе- 
нала средњевековне Француске, окренуше се у стране 


земље за савезнике“.= Тако је било свуда, а нарочито са 


народном поезијом. Граф де Пијмегр, чију смо књигу 
већ једном навели, пребацује им исту ствар, која, у 


осталом, најлепше доказује колико је директно страно 


1 Јован Скерлић, Француски романтичари џи српска на- 
родна поезија, Мостар, 1909. 
2 Непгу А. Веегз, Ботат ст гт #ће ХЕХ (ћ Сетиту, Хем- 


Хогк, 1902, р. 190. 

порекло француске романтичарске баладе. Док су се 
писци из 1830 дивили поезији ново-грчкој, шпанској, ан- 
гло-шкотској, немачкој и српској, осим ретких и усам- 
љених изузетака, никоме није пало на ум да прибира своје 
француске, народне песме. Занимљив је само разлог којим 
граф де Пијмегр објашњава ову појаву: у сваком пре- 
воду, па и у највернијем (а о књижевним имитацијама 
да и не говоримо), фолклор узима облик много више 
књижеван него што га има у оригиналу: тривиалности 
и граматичке неправилности добијају изглед хотимичног 
артизма.! Прва француска збирка која је имала успеха 
биле су бретонске песме које је издао 1840 маркиз де 
Вилмарке, па и то је био превод (врло неверан) са једног 
келтског језика.“ Само, француски скупљачи су доцкан 
дошли, и кад су после много година песници разумели. 
колико грађе, нарочито вербалне за коју они највише 
осећају потребе, лежи у занемареном фолклору, — ро-· 
мантичарски занос био је и прошао, „котерија“ се раз- 
била, и о каквој организованој школи није могло бити 
више речи. Регионализам, који би био прва погодба, — 
а романтички покрет био је есенциално париски, — почео“ 
се јављати тек око 1850: Бризе са његовим Брешонима,. 
Мистрал са Мирејом, (у колико овај провансалски спев 
има везе са француском књижевношћу), Ашил Милиен (бу- 
дући преводилац српских народних песама) са Жешвом, де- 
лимице Андре Терје и Жан Ришпен, раздвојени сваки од. 
своје праве епохе, дали су нам поступно дела која нам је 
требало оставити година 1830. Као нека подземна река, Фо- 
риелов наук избија тамо и овамо, онда баш кад неверни' 
држе да је негде потпуно потонуо. Један његов ученик, Хи- 
полит Фортул, министар просвете принца-председника 
Луја-Наполеона, потписује 1852 године знаменити декрет“ 
о скупљању француских народних песама; други његов- 
ученик, Жан-Жак Ампер, саставља упутства за скуп- 


1 ре Рцутајстге, Ко -воте, Рата, 1885, рр. 3—4. 


= Ова је књига угледала света под Фориеловим окриљем. 

љаче.: Ернест Ренан, који му такође много дугује, и ако 
не на овом пољу, можда је у неколико и претерао твр- 
дећи да је Фориел „без поговора човек који је у нашем 
веку ставио у обрт највише идеја“;“ што је изван сумње, 
ако сачувамо све пропорције, можемо рећи да су На- 
родне песме данашње Грчке за француску књижевност 
од оног истог значаја од кога су Остатци старог ен- 
глеског Песнишшва од владике Томе Персиа за енглеску 
књижевност, Хердерове Народне Песме за немачку. То 
је била прва књига свога рода и од ње силазе у правој 
линији и једна грана француске науке, и једна грана 
француске књижевности. ; 


(Свршиће се). 


Војислав М. ЈОВАНОВИЋ. 


3 Випент аи сотив аде а ћапдие. де Гразћоте е! дез атћз 
де Та. Етатсе, 1. 1, Раг5, 1852—58. — Ле Мопџеит, 1553. (Одштам- 
пано и у засебну брошуру). 

2 Бер:е дезг Пеис Мотаех од 15 децембра 1899. 

14 


ПОГЛЕД НА РАЗВИТАК МЕХАНИКЕ И НА 
ЊЕН ПОЛОЖАЈ ПРЕМА ОСТАЛИМ 
ЕГЗАКТНИМ НАУКАМА. 


Једно од обележја модерне механике јесте да ју 
је тешко прецизно обележити и означити јој границе. 
Сваким даном бива све теже ограничити њену област, која 
се без престанка шири, обухватајући остале егзактне науке. 
Међе између појединих делова физике поступно ишче- 
завају, тако да се ти делови, још до недавна сматрани 
као независни, стапају све више и више у једну ком: 
пактну целину. Наука о топлоти, за коју се пре сто го- 
дина није ни слутило да је у вези са механиком, не 
може се данас замислити без механике. Слично је и са 
осталим деловима физике: она се у најновије доба по- 
чела развијати у правцу који тежи, да се наука 0 то- 
плоти сасвим преобрази у механику молекила, наука о 
светлости у механику етера, а наука о електрицитету у _ 
механику електрона. И нису само границе између поје- 
диних делова физике почеле да се губе, него се иста 


појава јасно опажа и у одношајима према осталим егзакт- 


ним наукама. Разлика између физике и хемије постаје све 
незнатнија, а и остале природне науке користе се све 
више и више тековинама физике. Мишљење Бертлоа да 
ће се све науке стопити временом у једну јединствену, 
изгледа оправдано развитком егзактних наука. 


7 Приступно предавање на Универзитету, прерађено за шири 
читалачки круг. 

Огромни развитак модерне технике донео је меха- 
сници много неочекиваних примена, раширио њено поље 
и повећао њен замашај. Тако је данашња механика по- 
„моћна наука свих природних наука, и зато је развитак 
њен важан и за остале егзактне науке. Проучавање њеног 
историјског развитка потребно је за разумевање њеног 
положаја према осталим наукама и зато ћемо се овде 
обазрети на њ, у колико нам то допушта узани оквир 
„овога чланка. 


У летимичној скици историје механике, коју мислимо 
"овде дати, повући ћемо крупнијим потезима оне линије, 
коју представљају спољашне утицаје на развитак меха: 
нике. Под тим спољашњим утицајима разумемо оне по: 
вољне подстреке, што их је механика примила од дру- 
гих наука, и оне штетне заблуде унешене спољашњим 
утицајима; разумемо оне повољне подстреке што их је 
механика примила од других наука, и оне штетне заблуде 
унешене споља у научно истраживање механике. 


Такво описивање историје развитка механике слично 
је са испитивањем кретања једнога тела када су нам 
дате све покретне и отпорне снаге које на њ дејствују. 
И то описивање има преимућство да нам пружа могућ- 
ност да, пратећи развитак механике до данашњег дана, 
можемо лакше да нађемо резултанту свих оних сила, које 
"данас покрећу развитак механике, и уочимо правац у 
којем ће се механика кретати у непосредној будућности. 


Први почетци развитка човечје културе завијени су 
у густу таму давне прошлости. У то баснословно старо 
доба падају и прва инстинктивна сазнања и први прона- 
ласци човекови, који је тек помоћу њих почео да задо- 
"бија владу над околином и природом. У то доба никли 
су и први проналасци на пољу механике и били су по. 
"свој прилици међу првим људским проналасцима уопште. 
Први камен што га је пећински човек одабрао и метнуо 
„на страну, да се њиме брани и напада, или да се њиме 

послужи кад буде разбијао тврд плод, био је прва ме- 
ханичка машина. Али и ако су механичка сазнања, ин- 
стинктивно стечена, била међу првим сазнањима чове: 
ковим, ипак су морале протећи стотине векова, док се 
из њих почело да развија свесно сазнање: наука. 

Развитак човечје културе био је поступан, лаган, 
скоро невидљив, али све да нам је историјски и тачно 
познат, било би тешко одредити, када је у низу поступ- 
ног познавања природних појава, познавање механичких 
појава почело бивати човеку тако јасно и свесно, да се 
могло назвати знањем. 

Но и ако нам није могуће, у развитку човечје кул- 
туре уочити онај тренутак када је никла она наука, коју 
ми данас зовемо механиком, могуће нам је бар, да у том 
развитку, запазимо први јачи утицај, који је као први 
импулс помогао развој механичке науке. 

Тај јачи спољни утицај, који је изазвао прва научна 
истраживања на пољу механике, био је створен него. 
вањем и развитким геометрије у Питагориној школи. Зато: 
је потребно у кратко обазрети се и на развитак геометрије. 

Народно предање, које се сачувало код Грка, вели, 
да је прва геометрија никла у старом Египту, а том су 
се предању придружили Херодот, Аристотел, Херон Алек: 
сандринац, Диодор, и други. Математски зборник Про- 
кла Диадоха започиње овим значајним речима: „Будући 
да је потребно да се обазремо и на почетке уметности 
и наука, то наводимо, да су, по казивању многих, гео- 
метрију пронашли Египћани, и да је она имала свој 
исход у премеравању земаља. Јер ово им беше потребно. 
због поплава и Нила, који је брисао међе појединих 
поседа“. 

Овај навод је важан и за испитивање спољашњих 
утицаја на развој механике, као што ћемо одмах видети.“ 
Математски зборник наставља после неколико реченица 
даље овако: „Талес, који је био отишао у Египат, донео 
је први ову науку [геометријуј у Грчку, или је много 
што-тта и сам пронашао, а од многог чега оставио је 

почетке својим наследницима“. И заиста, у време Тале- 
сово падају први почетци геометријске науке у Грчкој, 
и она се ускоро у Питагориној школи уздигла до знатне 
висине. Спекулативни грчки дух није остао само код 
проблема геометрије, који су везани за потребе прак- 
тичног живота, него се забавио и проблемима без прак- 
тичне примене. Ти проблеми су толико више забављали 
духове, у колико су тежи били, а међу њима беху осо- 
бито популарни проблеми о квадратури круга, трисек- 


цији угла и о подвостручењу коцке. Тешкоће при ре- 
шењу ових проблема беху велике, управо несавладљиве, 


јер се захтевало да се проблеми реше помоћу ше- 


стара и равнала. Како круг и правац не могу да даду 


решење тих проблема, то су они морали да изазову про· 
налазак нових кривих линија, различних од круга, који 


речене проблеме решавају. Постанак тих кривих линија 


никао је из механичких представа. Прва крива линија, 
различна од круга, Хипијина квадратрикса, постаје са- 


"стављањем двају кретања, и то једног ротационог и једног 


транслаторног, те пут тачке, која изводи та два кретања, 
даје квадратриксу. Али није остало само при тој једној 
употреби механичких претстава, ускоро је постала и Ни- 
комедова конхоида, а Платон је подвостручење коцке 


решио директно помоћу геометрије кретања. У то доба 


падају без сумње почетци научне механике, а то нам по- 
тврђује и сведочанство Диогена Лаерција, где, говорећи 
о Архитасу Таренћанину, једном Платоновом савременику, 
вели: „Архитас је први методички разрађивао механику, 


ослањајући се при том на законе геометрије“. 


Наука механике никла је, дакле, у Питагориној и 
Платоновој школи: она се тако рећи ишчаурила из 
геометрије и започела свој живот, као примењена ма- 
тематика. Тај подређени одношај њен према математици, 


био је без сумње узрок што још није коракнула напред. 


Плутарх вели, да је механика служила Евдоксу и Архи- 
тасу само као леп украс њиховој апстрактној матема- 


тици, и да је Платон „са великим нерасположењем“ био 


214 Српски КЊИЖЕВНИ ГЛАСНИК. 


против њих, што су се у опште таквима стварима ба- 
вили. Ондашњи дух времена није био повољан по 
развитак механике као самосталне науке. Грчки науче- 
њаци, заузети тежњом да растумаче суштину васионе“ 
општим законима, који обухватају свет као једну целину, 
не хтедоше се бавити проматрањем и тумачењем поједи- 
них природних појава. Ево како је судио велики Платон 
о научењацима, који су се упуштали у детаљно испити- 
вање природних појава: „Праве астрономе рачунам сва- 
како међу мудре људе, али не, који су се као Хезиод и 
њему слични науком тако бавили, да су проматрали из: 
лажење и залажење звезда, него оне, који су испитали 
осам небеских сфера и велику хармонију васионе“. У. 
томе сватању Платоновом огледа се онај утицај, који је 
кочио развој механике као самосталне науке, јер се она 
могла развијати само напредујући корак по корак и 
ослањајући се на искуства стечена у проматрању једно- 
ставних појава. 

И сам Аристотел није се, радећи на теорији меха- 
нике, потпуно ослободио предрасуда својега учитеља. 
Тако наилазимо тек у Архимеду на човека, који је науци 
механике дао суштине и живота, суштине што је меха- 
ничке проблеме конкретизовао и показао путеве, ко- 
јима ваља ићи приступајући им; живота, што је теорију 
механике применио у пракси. Плутарх вели, за њега, да 
му је механика била споредно занимање и математско 
играње, но против те тврдње говори читава појава Архи- 
медова. Ко познаје пут што има да се превали док се 
једна јасна и здрава теоријска идеја у дело приведе и 
све тешкоће које се у борби са материјалом имају да 
савладају, тај ће моћи схватити и практични замашај ве- 
ликога духа Архимедовог. 

У осталом било му то главно или споредно зани- 
мање, Архимед је био без сумње не само највећи меха- 
нички теоретичар него и највећи инжењер старога века. 
Тек од Архимеда датира примењена механика, а у ње 

говим машинама, о којима су се причале и писале чи- 
таве легенде, били су оличени закони које је он нашао. 

Примењена механика, коју је Архимед основао, имала 
је у старом веку још два достојна радника: Херона 
Александринца, генијалног проналазача, који је својим 
теоретским истраживањима тражио увек практичне при- 
мене, и Папуса, који је пошао Хероновим стопама, но са 
којим се завршује серија грчких научењака на пољу ме: 
ханике. 

Механика Старога Века, чијем самосталном раз- 
витку много је сметало филозофско схватање ондашњег 
времена, има без сумње много да захвали својој примени, 
но треба поменути још један благотворан утицај на раз- 
витак механике, и ако је овај тек после скоро две хи- 
љаде година донео зрелога плода. Видећемо да је меха- 
ника, када је у новоме веку добила јасан облик, нашла 
најлепших проблема у астрономији, проблема, који су, 
чим су опажени, јако подстрекавали развитак механике. 
Темеље те астрономије положили су Грци, а њихов нај- 
већи астроном Хипарх из Никеје, створио је праву ме- 
тоду за испитивање небеских појава. Његова астрономија 
је скроз индуктивна. Одбацивши све предрасуде, осла: 
њајући се само на своја опажања и искуство, корачајући 
корак по корак, положио је он солидне темеље астро: 
номији и упознао је главне особине кретања небеских 
тела. Опазио је да су путање планета ексцентричне, па 
ако му није пошло за руком да нађе да су оне и елип- 
тичне, то се данас знаде да му то није било могуће 
опазити помоћу оних средстава којима се служио. Ноим 
поред тих примитивних средстава опазио је појаву пре- 
цесије, која је била од великог значаја за развитак ме- 
ханике, и о којој ћемо касније говорити. 

Ако пређемо на развитак механике у Средњем Веку, 
изгледаће нам на први поглед да је Средњи Век пре оме- 
тао и спречавао но помагао развитак њен, да Средњи 
Век није у књигама створио скоро никаквих позитивних 
тековина на пољу механичке науке. Па ипак мишљење 

многих историчара механике, да је то доба био једна 
стерилна периода, изгледа нам неправедно, и држимо да 
ћемо моћи показати, да је у Средњем Веку никла клица 
једнога моћнога утицаја на развитак механике. Али пре 
него што покушамо, да у хаосу Средњега Века потра- 
жимо ту клицу будућег напретка, обратимо се прво си- 
лама отпора, које су закрчиле биле пут развитка меха- 
нике, јер, као што се при проматрању кретања једног тела 
и силе отпора морају узети у обзир, тако морамо и ми, 
испитујући развитак механике, и те силе да промотримо. 

Једна од тих отпорних сила био је средњевековни 
религиозни дух времена, који је био овладао читавим 
светом. Верска питања су обузела све духове, а за пи- 
тање најближе природе није било интереса. Хришћан- 
ска црква, а особито католичка, оснивајући своје богаство 
и своју моћ на томе религиозном схватању света, била 
је непријатељски расположена према свакоме слободном 
научном истраживању. У таквом времену никла је догма- 
тика и створена је сколастична школа, која је на пољу 
механике сматрала Аристотелове списе за свето писмо, 
а законе механике, које је он формулисао, и у којима је 
било доста заблуда, за догме о којима се не може ди- 
скутовати. Учене главе те школе, проучавајући Аристо- 
тела, не хтедоше да читају у књизи природе. 

Тако су хришћански и сколастични правац у фи- 
лозофији сметали развитку механике, па се историчари 
механике махом задовољавају да констатују да механика 
у Средњем Веку није коракнула напред и да морамо да 
будемо захвални Арапима, што су нам бар сачували те- 
ковине грчке културе. Али је чудновато, да су прва два 
столећа новога доба била најплоднија на пољу механике, 
и зато се намеће питање само по себи: да ли је могао ХМ! 
век започети епоху Галилеја, Хајгенса и Њутна, епоху 
која је створила најглавније области механичке науке, а 
да није било приправљено земљиште за тај нагли и бујни 
развитакг Читава историја развитка егзактних наука учи 
нас да су се те науке развијале у лаганој еволуцији. 





Зар ЊЕ, РУ пада плиаио ОК ма а сворћ 








Поглед НА РАЗВИТАК МЕХАНИКЕ. ЈА 27: 





Зато није могло да буде другаче ни у механици. 


"Она се морала и у Средњем Веку лагано да развија; само 


тај развитак није опажен. Тек у најновије доба пошло 
је за руком бордоском научењаку Диану, да испитивањем 
старих извора докаже да еволуција механике није била 
прекинута Средњим Веком. „Механика вовога века — 
вели он — наставак је усавршивања, додуше једва осетног 
али беспрекидног, вршеног у школама Средњега Века“. 

Научни радови Јордана, Алберта Магна, Кузе, Тема 
Јудеја, Марсила Ингенскога и других, делом непознатих 
писаца, у колико су се сачували и у колико су испи- 
тани, донели су нових тековина механици, настављујући 
је у Аристотеловом смислу. Тако је добивена веза између 
механичких радова старога и: новога века. Али је та веза 
врло слаба, то признаје и сам Диан; та веза тек нам до- 
казује да наука механике није сасвим изумрла у Средњем 
Веку, него да је животарила даље; но то животарење не 
изгледа нам довољно тумачење њеном каснијем бујном 
развитку, и за то морамо клицу тог развитка тражити 
на другом пољу. То поље налазимо у развитку архитек· 
туре. Последње столеће Средњега Века, ХУМ, донело је 
обнову у архитектури, и морамо признати, да је она 
иста католичка црква, која је била тако непријатељски 


"расположена према развитку егзактних наука, силно по• 


могла развитак архитектуре, коју је заједно са сликар- 


"ством узела под своју моћну заштиту. 


Године 1420 окупили су се у Флоренцији славни 


„архитекти свију земаља, да донесу своје предлоге и про- 


јекте за довршење флорентинског дома. На томе скупу 
изнео је Брунелески свој пројекат дома са величанственим 
кубетом, који је био усвојен и изведен. То је било ро- 
ђење Обнове и почетак једне нове епохе у архитектури, 
започете у тој истој Италији, у којој ће ускоро и меха. 


„ничка наука добити новога полета. 


(Свршиће се). 


Др, М. Миланковић. 


КЊИЖЕВНИ ПРЕГЛЕД. 


Нгуазке пагодпе розГоутсе, штефо Зуес. Улско- 
Ј. бКагра, Зтагоотадјашп. Џ З5Њешки, 1909. ХУГ и 614 
(и 6). Суепа К. 5. 


Редактор је покушао да учини класификацију по- 
словица према садржини; у другом реду ставио је себи 
у задатак да их интерпретира. Материјал је нашао у 
збиркама пословица које су већ публиковане (на њих се 
позива на страни ХУ и даље) од непубликоване грађе“ 
употребио је збирку попа Миха Гранића, из Далмације, 
и, како он каже, у врло великом обиму, своје личне за- 
белешке. Пред збирком иде предговор, у коме редактор. 
говори о пословицама уопште, и специјално о „хрват- 
ским“ пословицама, о њиховој литерарној вредности, из- 
ворима, и тако даље. Замисао да се пословице класифи- 
кују сама по себи није рђава, и Г. Скарпа је, на једном: 
импозантном простору од 40 штампаних табака осмине, 
могао збиља имати прилике да је како треба оствари. 
Штета је само што су резултати врло скромни и што. 
се у целој књизи са респектом могу спомињати само њене 
квантитативне особине. 


По мишљењу Г. Скарпе пословица је „она пучка. 
и језгровита реченица, која садржава било какву опаску, . 
заповијед, опомену“ — он је дакле идентификује са гно- 
мом или сентенцијом. Ово је мишљење једнострано и по- 
грешно, јер је пословица у индогерманских народа, као што“ 
се види већ из етимологије (по-словица, сродно са х1605 и. 

т-сшћиз) првенствено метафора, или ТађеПа ђгемтог, или 
алегорија, и тек у другом реду сентенција. Г. Скарпа се 
пребацио када тврди да су Вук, Даничић и остали „по. 
бркали“ појмове о пословици. — Оно што Г. Скарпа 
говори специјално о „хрватским“ пословицама тенденци- 
озно је нетачно. Комплименти које је Г. Скарпа чинио 
. мудрости“ и „крепкости“ хрватскога народа, немају места, 
јер један огроман проценат сентенција, — а у њима је 
Г. Скарпа пронашао споменуте хрватске особине — има 
скроз баналну садржину, казује сасвим обичне, сваки: 
дашње мисли, које ћемо наћи у „филозофији“ свакога 
народа на земљи. Г. Скарпа је и иначе одушевљени па- 
триот, и у свом пгтриотизму уме да буде врло заним- 
љив. Говорећи, на пример, о неким лепим особинама 
хрватскога народа, о пријатељству, гостопримству, и тако 
даље вели он: „Таково расположење као што је било 
плодно тло кршћанству (!), тако је и најбољи тумач кон- 
зервативности нашега народа, по којој — било када — 
довинути ће се до своје кућице, до своје слободице, а 
достигнувши је, не ће је злорабити, него неговати и уна- 
пређивати, чувајући своју домају од буна, преврата, ко: 
јима су подлегли многи народи“. 

Г. Скарпа констатује три врсте извора за „хрватске“ 
народне пословице: први би извор био „у свагдашњем 
искуству“, други би био здрав разум, а трећи би извор 
било Свето Писмо и свети оци, за које Г. Скарпа вели 
да су „многу истину у пословице завили и у пук при: 
жегли“. Код она прва два „извора“ начинио је добри 
Г. Скарпа очевидно једну интересантну таутологију, јер не 
видим каква би, у овом случају, била разлика између 
искуства“ и „здравог разума“; што се тиче трећег из- 
вора, ту је Г. Скарпа, 11 тајотет гећетол5 сћпзнапае 
ојопат рекао једну нетачност: јер ако би се и могло 
рећи да је један, не врло велики број, изрека из Новог 
Завета постао пословицама,: у Светих Отаца нећемо наћи 

1 У мом егземплару Вукове збирке (Биоград, 1900) забележене 
су ове нумере: 120, -289, (1298), 2866, 5611, 85857. 

ни једне карактеристичне паралеле. О другим могућим 
изворима не говори Г. Скарпа ништа. Њему не пада ни 
на памет да у „хрватским“ народним умотворинама, за 
које свакојако важи оно исто што и за умотворине 
осталих индогерманских народа, може бити наслеђе из ин- 
догерманске заједнице; да су специјално народне умотво- 
рине Јужних Словена под врло великим утицајим византин- 
ско-оријенталне културе; да у њима има литерарних реми- 
нисценција, и тако даље. Да ли се за ове друге изворе 
Г. Скарпа у опште није интересовао, или их је просто игно- 
рисао, нисам могао да пронађем. Алк је свакако и ту играо 
главну улогу један моменат који се стално провлачи кроз 
предговор и кроз објашњења пословица, некакав, ако 
смем тако да га назовем, национално-религиозни праг- 
матизам. 

При класификацији пословица Г. Скарпа је напу- 
стио уобичајени азбучни ред: „јер кад би хтјео списатељ 
— резонује он —- употребити коју народну пословицу, 
да је нађе, морао би прелистати цијеле збирке“. И ако 
је Г. Скарпина брига за оне литераторе који живе од туђих 
цитата, у најмању руку, наивна и неозбиљна, ипак се 
не може порећи да је класификовање које је он изабрао 
— класификовање по садржини — у начелу добро, и 
ако тешко остварљиво. Г. Скарпа има 81 рубрику (на 
пример ! богатство, сиромаштво, ТУ добар и зао глас, 
ХУШ искреност, истина, лаж, ХХХП младост, старост, и 
тако даље), у којима су, по азбучном реду, поређане 
групе пословица са једнаким или сродним значењем. Г. 
Скарпина класификација није добра из два разлога. Пре 
свега, у његовом корпусу, који је остављен још и без 
индекса, једна је пословица још више изгубљена него 
ли у ранијим збиркама хата стогуебоу, и „списатељ“ о коме 
се Г. Скарпа брине, мора да за пословицу која му треба 
претури бар половину рубрика. Јер, разуме се — и то је 
други разлог што овакво класификовање није добро — 
чим има онолики број рубрика, међу рубрикама не може 
бити јасно обележене границе, и распоређивање пословица 

мора бити сасвим произвољно и неодређено: једна посло- 
вица без икаквих насиља не може да се метне у неко- 
лико рубрика! Овоме још треба додати нетачно интер- 
претирање великог броја пословица, због чега су многе 
ушле у групу у коју није требало: Г. Скарпа, на пример, 
| ставља пословице „Без ватре не има дима“ и „Без дима 
не има ватре“ (стр. 23) једну поред друге. Примери за 
овакву рђаву конгруенцију има, тако рећ=, на свакој 
страни. 
Поред класификовања пословица ставио је Г. Скарпа 
· себи у задатак и да их, бар неке, иншерпрешира. Разу- 


Да о У „_ ке. а Сељани 


што никоме није нејасно и што се по себи разуме (на 
пример уз пословицу „Тко посрће и падне“, [стр. 98] 
вели Г. Скарпа: „Погрјешке се изврну у злоће, од малог 
зла дође до великог“; уз „Дјеца и луде истину гуде“, 
(стр. 110] вели: „Дјеца некако као по нагону,.иду за 
истином, тер држе за истину све што им се каже, аи 
сама, док нијесу покварена, увијек истину говоре“, уз: 
„Враг нит оре нит копа, него о злу мисли и ради“ |[стр. 
101 а често и уз друге пословицеј вели: „тако је“. И 
тако даље) и енергично избегава да нам се у истински 
тешким и сумњивим случајевима стави на расположење. 
Објашњења су по правилу празна, а врло често погрешна 
(на пример на стр. 37, уз пословицу „не бије врећа, него 
оно што је у врећи“, вели Скарпа: „Каже се, кад ко 
каква зликовца наговара, подјарује, да коме какво зло 
учини“. За право објашњење види Вукову збирку (Бео- 
град, 1900, Мо 3163. На стр. 40): „Не вјеруј, куме, пасјим 
устима. Јер: злоћа мисли ноћу, што да уради дању“ (!), 
види Вук, Ло 3816. И тако даље). Г. Скарпа нам у „обја- 
шњење“ често умеће своје личне рефлексије, и гледа да 
кроз њих пропагира своје ултрамонтанске идеје, и ја ми- 
слим да неће бити без интереса ако нешто од овога са- 
општим. Уз пословицу „Ако си потребан, сам си себи 

крив, и ако си богат свакоме си крив“ (стр. 1) вели Г. 
Скарпа: „То се данданас догађа, особито у великом 
свијету; комунисти, социјалисти и тако даље завидно гле. 
дају богатуне и хтјели би од власништва учинити [абша 
газа“. Уз „Неимање немир у свијету“ (стр. 7) вели: „Тко 
о том двоуми, нека се обазре на комунисте, социјалисте 
и друге пасје парс (2) што узнемирују свијет“. Уз по- 
словицу „За вијеће злочесто звоно дрвено“ (то јест ба- 
шине; пословица има исти смисао које и „не боји се свака 
шуша Бога, него батине“) вели (стр. 38): „Ово звоно дрвено 
ваљало би увести у парламенте. Малаксала би тако оп:. 
струкција, а завладао би узоран ред“. Уз „Боље је чи- 
нити с врагови, нег ли с попови“ и „Остан се попа за 
не остат се мира“ (2) (стр. 63) вели: „Ове нису народне. 
Склепурили су их прекоморски либерали, а Хрват их 
превео. Било како било, ове пословице прикричују сва- 
кому, да је морална моћ попова велика и непобједива“ (!2) 
Уз „Гријех иде из уста, а не у уста“ (стр. 90) вели: 
„Кадгод гријех иде и у уста, ако се на пример крши 
пост“. Из „Вода све пере осим гријеха“ (стр. 101) вели. 
„Кад су ово учинили, нису мислили о крштењу“. Уз: 
„Први је Рим био благочастиви, па ће бити и пошљедњи“ 
(стр. 214) вели: „То јест удружиће се Источна и Западна 
Црква под поглаварством Римскога Папе [великим по- 
четним словима!ј. Било то наскоро!“ Пословицу „Није 
вјера комад сира“ (стр. 218) допуњава „Како нитковићи 
и несретњаци трубе“. Са млађим нараштајима лекара Г. 
Скарпа свакако није много задовољан, јер уз пословицу 
„ЈЂекар лијечи, а у Бога здравље“ (стр. 546) вели „И 
њеки је гласовити љечник усхликнуо: „Ја сам га лијечио, 
Бог га је оздравио!“ Ја бих се опкладио, да овај ври- 
једни љечник није учио у Бечу јал у Штајерском Грацу“. 
Уз: „Гдје није главе, није ни узглавља“ вели: „Ала среће, 
да би с овом за уши (2) следбеници грчко-источне цркве!“ 
Уз пословицу: „Душа је благо“, додаје „М тер какво 
благо!“ и тако даље. Од оваквих би се рефлексија могла 
начинити читава христоитија. | 

„Научни“ апарат у предговору и између редова у 
Г. Скарпиној збирци веома је скроман: сиромах редактор 
зацело није имао потребе да нас уверава о својој „оску- 
дици књига спомоћница“, и ми му то не можемо ни за- 
мерити; али, је збиља, један неразумљив цинизам када 
он каже да су дела „овакове врсти прериједка и код 
просвјећенијих и већих народа него што је наш“. Ре- 
-дактор и не покушава да пословицама са литерарним по: 
реклом назначи њихов извор, и ако га је често лако утвр- 
дити (изузетак чини само по неки пут за места из Библије). 
С времена на време наводи Г. Скарпа (често врло сум- 
њиве) латинске паралеле, којима само по изузетку каже 
„аутора (место не назначи никад), и које често нетачно 
цитира. Најсимпатичнији су му аутори Фр. Марковић и 
Старчевић. Од Старчевића је на пример узео ову дубоку 
мисао: „Зна се, да од човјека не ваља ни кожа ни месо. 
Ако му дакле ријеч не ваља, он је најзадња ствар у на- 
роду“ (стр. 16); а од Фр. Марковића: „Што се чини по 
природном закону, то се мора, а што се чини вољно, то 
ваља чинити“ (стр. 411). Као куриозум спомињем да !. 


"Скарпи није било познато последње издање Вукове збирке. 
Исто тако није му познато ништа од оне (прилично бо: 


гате) литературе коју наводи Грчић у својој Историји 
Књижевности (стр. 1169). 

Са општим образовањем не стоји редактор ни мало 
сјајно. Он на пример реч метеорологија стално пише 
мешереологија (ја сам нашао четрнаест случајева)! У 
правопису је потпуно неконзенквентан. Чак и у латин 
ском чини неразумљиве погрешке: он по правилу м. Но: 
тани5 пише Оганиз (одмах на насловном листу, и често)! 
Даље има: 51 (асш55е5, рлиозојиг тапзгез (стр. 93), т- 
сади 1п ЗсуПа, аш уши унаге Сћагубат (стр. 95, на стр. 
431 има ЗсуЛат али Спатбђаут), тезропде з ћи о зесипаит 
ош ат знам (стр. 201), мзиз ађбипада! (стр. 414), и 


тако даље. 


Г. Скарпа би много боље био учинио да је просто 
публиковао збирку попа Миха Гранића и своје забелешке, 

али без својих примедаба. Он у предговору са неким 
самопоуздањем истиче да је на збирци радио пуних три- 
десет година, и у исто време се тужи на недостатак ли: 
тературе, на „сваковрсне мучноће“, говори о саветима 
и прекорима својих пријатеља да не прекида започети 
посао, и тако даље. Све ове стереотипне ламентације 
могао је редактор да покупи по старинским речницима 
и зборницима; у њима по правилу има више хвалисања 
него ли искрености. Оне су депласиране и у делима од 
највеће вредности, јер се научни радови не раде под мо- 
рање, и аутора свакојако нико не тера да замочи перо. 
Али је овој |оси5 соптипв у Г. Скарпе ипак драгоцен 
хронолошки податак, јер без њега зацело не бисмо могли 
веровати да је редактор на своју збирку утрошио читав. 
један људски век. 


В. ЧАЈКАНОВИЋ. 

ПОЗОРИШНИ ПРЕГЛЕД. 


Ростанов „Орлић“. 


Ова представа је била најзнатнија премијера ове 
позоришне године, као и највећи напор који су имали 
да учине глумци. „Орлић“ (ГА1о1оп) је без сумње јак по- 
зоришни комад, стоји сасвим близу великој књижевности, 
а има неколико типова које је требало марљиво обрадити. 


Међу њима је прва огромна улога, по обиму и го 
карактеру, главног лица, Орлића, сина великог орла, На- 
полеона Бонапарте. Франц, војвода Рајхштатски, некад 
краљ Рима, је не само Француз који живи у Немачкој, 
не само Наполеонов син заробљен од Метерниха, него 
је, нарочито, син свога времена. Овај последњи еле- 
менат у његовом карактеру чини комад књижевном сту- 
дијом и издиже га изнад патриотске декламације. Остало 
је могао написати и Сарду, са исто толико вештине у 
изазивању патриотског одушевљења, али је ово друго 
оно што припада песнику „Сирана од Бержерака“. 


Јер, у ствари, оба комада најчувенијег савременог 
песника француског немају једино сличности у скоро 
беспримерној маестрији стиха, у богатству сликова и пе- 
нушању духовитости. Сирано и војвода Рајхштатски су 
пре свега представници свога доба у француском животу. 
Сирано је Седамнаести Век, велико француско доба, зре- 
лост француског духа, Војвода Рајхштатски је Француска 
у почетку Деветнаестог Века, романтична, и болесна, јер 
прави Французи, који хоће нарочито то да остану, на- 

15 


226 Српски Књижевни Гласник. 
зивају романтизам болешћу француског духа. Франсоа 
Бонапарта је један од оних бледих синова великих вој- 
ника које описује Мисе у „Исповестима“. Цео војвода 
Рајхштатски је у томе опису. Генц каже о њему да је 
херувим који потајно чита Вертера; ставите место „Вер- 
тера“ Мисеа и Вињиа, и имаћете одредбу која се слаже 
са одредбом стања душе младе Француске. „Као младо 
дрво које је пресађено из своје шуме и још носи њене 
сокове у својим жилама и ја осећам, вели у комаду вој- 
вода, да се подижу у мојој крви све болести душе од 
које пати младеж у Француској“. Те болести су цела 
књижевност првих деценија деветнаестог века. Војвода 
Рајхштатски је још Дон Жуан Бајронов, има судбину Де 
Вињијевог Сен-Мара, као што цела драма изгледа на 
неким местима, нарочито онда када Тереза од Лоржеа 
личи на Офелију, да је надахнут Хамлетом. 

Сличности са Шекспировим јунаком је у томе што 
Ростанов Франсоа Бонапарта има једну мисао од које 
пати, а то је велика дужност коју има да испуни и за 
коју није дорастао. Он је син Наполеонов, и привиђење 
овог, некадашње божанске величине је за плавокосог 
кнежевића фантом који га мучи. Син Наполеонов нема 
ништа од свога оца. Метерних, који је најпаметнији човек 
у комаду, то најбоље види. Војвода Рајхштатски није 
онај човек који гази на коњу преко лешина као што је 
један немачки сликар симболисао освајача. Он падау 
руке графу Седлинском јер не уме да жртвује једну жену, 
графицу Камерату, која је отишла место њега и у ње- 
говом оделу на састанак са Терезом на двобој са њеним 
братом. Сина Корсиканчева спасавају из ропства жене у 
доминима, и он иде да освоји престо свога оца, пола- 
зећи са једне забаве с маскама. Нацрт свога пута он 
чита на једној женској махалици, и историју битака свога 
оца слуша из уста играчице Фани Елслер. Он је „плаво- 
коси одблесак мрког јунака“. У петом чину, који има 
нешто од Шекспирске величине и Иговске реторике, 
он чује на Ваграмском пољу песму бојног поља, јауке, 

ропце, плач, и страховити рефрен: „гаврани“! Место 
хладног, математичког генија Наполеоновог, он има Хам- 


"летову способност да се бори са привиђењима. 


Ово би била у најкраћим потезима карактеристика 
Орлићева. Она је на многим местима у комаду скривена 
и нарушена слабошћу пишчевом да од војводе Рајхштат- 


чског начини духовитог Француза и патриота. „Орлић“ 


пати од двоструке намере Ростанове да напише књи- 
жевно и патриотско, популарно дело. Додајте овоме да 


ова друга велика драма Ростанова има многих места која 


подсећају на „Сирана“ и чији су она слабија понављања, 
и онда ћете и сами закључити да је „Орлић“ спрам „Си- 
рана“ отприлике оно што је војвода Рајхштатски према 


"Наполеону: нежни, болешљиви и сентиментални одблесак. 


У сценичној вештини ово дело не изостаје иза првог, 
оно га чак и надмаша, јер је пуно малих ситних ефеката 
и има неколико необично вештих тренутака, нарочито у 
трећем и петом чину. Природно је да се и извештаче- 
ност, претерано заобилазно и одвише сложено тражење 
дејства осећа и да то не увећава књижевну вредност 


дела. Писац се увек спасава својим изванредно богатим 
«сликама, сјајним поређењима и величанственим тирадама. 


Такви су онај монолог Метерников са Наполеоновом 
капом и војводин на Ваграму, такав је говор Фламбоа 
кад се представља ко је и када прича своју прошлост, 

Поред тога „Орлић“ има неколико духовитих речи 


које се не заборављају. Сваки пут, у осталом, кад се песник 


обраћа родсљубљу својих гледалаца, он се користи њиме 
на отмен, духовит и нов начин. 
Игра наших глумаца у овом тешком комаду у коме 


је свака улога тачно обележена могла је задовољити 
"београдске гледаоце. Уопште се може рећи да је то био 
случај пре у тренутцима највећих патоса, него у тањим 


преливима. „Орлић“ ће 'остати ипак комад који пружа 


прилике глумцима да даду своју пуну меру. 


ПРОВИЗОРНИ. 


15% 





ПОЛИТИЧКИ ПРЕГЛЕД. 


ТУРСКА. — ГРЧКА. 


Хилми-паша, некадањи главни инспектор у реформ- 
ним вилајетима и велики везир, дао је оставку. Овај 
човек који је са ретком вештином отклањао толике те- 
шкоће, готово играјући се, у Маћедонији и Старој Ср- 
бији, није умео савладати оне које су ницале докле је 
био на влади. А њих је било двојаких; оне које се увек 
јављају после једне револуције, једнога пронунцијамента, 
и оне које му је стварало његово стално настојавање да 
самостално води државне послове, готов увек да у На- 
родноме Представништву прими сву одговорност за њих. 
Кад није могао више подносити да му се диктују од- 
луке о свакоме питању државноме, крупнијем и ситнијем, 
он је поднео оставку. 

Сметње су почеле најпре с поља, па после у На- 
родној Скупштини; а послушни народни посланици су 
систематично водили опозицију Хилми-паши, који је почео 
бивати несносан младотурскоме комитету „Јединство и 
Напредак“. Најпре у питању о оставци јерменскога па- 
тријарха, Хилми-паша је много онезадовољио чланове ко: 
митета. Зашто Крајем марта месеца прошле године из- 
вршени су покољи у Адани. Преко десет хиљада Јермена 
је платило главом. Јермени су преко патријарха свога 
тражили од турске владе казну за проузроковаче по- 
коља и кривце. Влада је установила један преки суд, 
који је донео одлуку да су подједнако криви Јермени и 

Муслимани, и осуди раван број и једних и других. Па- 
тријарх Јермена припрети оставком, ако се не учини ре- 
визија суђења и пресуде прекога суда. Хилми-паша на- 
реди поновно суђење. Нова пресуда оправда као невине 
све Јермене, а осуди на смрт двадесет и неколико Ту- 
рака, над којима је пресуда била извршена. То је узрок 
јачем незадовољству, и од тада је почела стална опози. 
ција према Хилми-паши. Али најача се опозиција мани- 
фестовала у тако званој Линчевој афери. Влада Хилми- 
пашина бејаше уступила, без договора са младотурским 
комитетом, право пловидбе на Еуфрату и Тигру једном 
енглеско-турском друштву. Багдадски посланик, Емрула- 
ефендија, поднео је био раније предлог о томе да свака 
државна концесија може бити дата само ако Народно 
Представништво одобри. Али о томе предлогу није се 
могао још постигнути никакав ресултат: Народно Пред 
ставништво није било донело своју одлуку. Питање је 
било дакле, да ли је Велики Везир могао да даје ову 
концесију или не. 

Право пловидбе по Еуфрату и Тигру било је дато 
још 1834 године једном енглескоме друштву, које није 
одговарало својим обавезама, јер је на овим рекама имало 
у саобраћају само два брода. Уз енглеско паробродско 
друштво било се склопило једно турско паробродско 
друштво, које није било ништа боље од енглескога. Да 
би се обезбедила добра и редовна пловидба учињена је 
понуда да се оба друштва саставе у једно паробродско 
друштво, и влада Хилми-паше прихвати предлог. Али, 
примивши предлог Хилми-паша је хтео да то буде под 
таквим погодбама како би турска влада могла вршити 
у свако доба своју суверену власт над Еуфратом и Ти- 
"гром, бити господар обе реке. Радећи овако изгледа да 
је имао право, али га је једва очувао у кабинету иу 
Скупштини. Да председник Народне Скуштине није био 
присебан човек, Хилми-паша би сигурно добио мањину 
гласова. Председник је прекинуо седницу на којој је 
Велики Везир бранио свој поступак и кад је настав- 

љена већина му је изгласала поверење, и тако је Линчева 
афера завршена. Вотум поверења у Народној Скупштини 
био је судбоносан за Хилми-пашу и његове другове у 
кабинету који су у Линчевој афери, били уз њега, Мла- 
дотурски зреакег у Народној Скупштини, ставио је до 
знања Хилми паши да треба да поднесе оставку. И он ју. 
је учинио као џентлемен. Дао ју је с изјавом да се по- 
влачи због слабог здравља. 

После разних комбинација и покушаја, младотурски 
комитет је изабрао за великог везира турскога амбаса- 
дора у Риму Хаки-беја, који је, изгледа, постављао одмах. 
као погодбу слободан избор другова у кабинету. По- 
годба је примљена, и Мехмед У је дао Хаки-беју уз ти- 
тулу паше и везирски хатихумајун. Хаки-паша је обра- 
зовао кабинет у коме су министри од старих Талат-беј 
и Џавид-беј, а од нових Махмуд Шефкет-паша, генера- 
лисимус румелијске војске, једна врста Кромвела, који 
је постао министар војни. Освојилац Цариграда и фак- 
тички господар ситуације у Турској једва је пристао да 
уђе у Хаки-пашин кабинет. 


Нови турски кабинет се представља већ Народноме 


Представништву, пред ким је Хаки-паша прочитао свој 
програм о унутарњој политици и спољним односима. 
Најважнији делови програма за унутарњу политику су 
они који се тичу успостављања реда и слоге у земљи и 
законодавства за вилајете. „У земљи турској има много 
незадовољених и потиштених, те треба сваки да добије 
не само оно што му по праву припада, него и оно што 
мисли да му припада“. У вилајетима где има разних на- 
родносних група Хаки-паша мисли да уведе законе који 
ће помоћи отоманско јединство. А обећава да ће уре- 
дити аграрно питање према савременим начелима који 
владају у Европи. Водећи рачуна о верским осећањима 
мусломанскога света у царевини нови садразам није за- 
боравио да нагласи да ће „Шеријат бити драгоцени вођ 
при стварању нових закона у царству Мехмеда У, Богом 
данога Калифе и првога уставнога Падише“. Што се 

тиче спољне политике, она ће и под овом владом бити 
иста као и ранија: одржавање срдачних односа са свима 
пријатељским силама, а са суседима односи пријатељства 
и поверења. Настојавајући да очува у снази и да при- 
бави поштовање међународним уговорима, казао је Хаки- 
паша. Турска неће имати никакве агресивне и неправедне 
намере, али ће бранити и чувати своја права достојним 
средствима. При решавању садашњих или будућих пи- 
тања спољне политике тим ће се начелима руководити“. 
У објашњењу свога програма Велики Везир је казао да 
је критско питање постало османско народно питање, да 
ће Турска дати Криту најширу аутономију, али и очу- 
вати сва суверена права над њим и спречити свако ме- 
шање са стране у унутрашње послове острва. 

Због програма нове владе и објашњења овога про- 
грама, које опозиција није нашла да су много бриљантни, 
дошло је до оштре дебате. Нови везир је морао одмах 
поставити у Народној Скупштини питање о поверењу 
које му је изгласано са 187 гласова противу 43. Већину 
од ових гласова сачињавају гласови чланова комитета 
„Јединство и Напредак“, те се може рећи да је овај ко. 
митет изишао понова победилац. Хаки-паша и сви ње- 
гови другови у садањем кабинету су чланови комитета; 
министарство је сад дакле хомогено. Значајна је добит 
што је и Махмуд Шефкет-паша ступивши у кабинет при- 
мио један део одговорности. Али, то још не може зна- 
чити да ће кабинет Хаки-паше дуго трајати, и да ћеу 
Турској сад све боље ићи. 


У Грчкој непрестано иста ситуација. Официри су 
још њени господари. Одкако је писано последњи пут у 
овоме листу о грчким пословима, Војничка Лига управља 
земљом, и они не иду добро. Два министра, финансија 
и унутрашњих дела, морали су да даду оставке, па и ми- 
нистар војни. Овај последњи је увредио са трибуне пар- 
ламентску већину, рекавши њеном вођи, Теотокису, бив- 
шем министру председнику, да је оставио у војсци и 

марини само пропаст. Кад је скупштинска већина због 
тога пошла из скупштине, министар војни је рекао да му 
је све једно, јер не говори за народне посланике већ 
за народ на галерији. Због ове речи изишао је са својим 
начелним пријатељима и Ралис из скупштине, солидари- 
шући се са Теотокистима, те скупштина није могла ра- 
дити. Војничка Лига је нашла да је министар војни имао 
право, а Теотокисти и Ралисти да треба да даду оставку. 
Принцип парламентарни би уништен у корист Лиге. 
Ствари би тако остале да пуковник Лапатиотис није под- 
нео краљу Ђорђу о новој години без знања Лиге указ 
за унапређење официра, не заборављајући да произведе 
и себе за генерала. Лига је тај указ поништила и од- 
рекла се свога штићеника. Председник министарства Ма- 
вромихалис је узео министарство војно, али је морао 
убрзо да напусти свога министра унутрашњих дела зато 
што је без пристанка Војничке Лиге дао некакву рударску 
концесију једном страном друштву. После овога изишла 
је једна декларација председника војничке Лиге, пуков- 
ника Зорбаса, у којој се опомиње Народно Представ- 
ништво да изгласа све законе које Лига подноси за пре- 
порођај Грчке и њене војске, претећи да ће иначе Лига 
да чини своје. У овоме тренутку Народна Скупштина је из- 
гласала, откако Лига господари, 163 закона за препорођи- 
вање Грчке краљевине. Стање је сада у Грчкој овако. Про- 
нунцијаменто у потпуној сили; краљ, министри, Народно 
Представништво, нису ништа; Војничка Лига је све. 


ИностРАНИ. 





МРЗИ УРРРТР 








ОЦЕНЕ И ПРИКАЗИ. 


КњигЕ МАТИЦЕ СЛОВЕНАЧКЕ ЗА 1909 годину. 


Као и пређашњих година тако је и за 1909 годину 
Матица Словеначка пружила својим читаоцима седам лепо 
изданих књига, које ако и не одмичу много од ранијих 
њених издања, у сваком случају не заостају ни мало по 
својој вредности. На првом месту ваља поменути „2ђог- 
шк“, у коме увек изиђе највише прилога како за позна- 


вање једнога писца и његовог доба, тако и за целоку- 


пан књижевни и културни развитак словеначког народа 


"Ове године као ХГ књига „2ђопика“ изишао је под уред 


ништвом Др. Јос. Томиншека „В/егелоу 2ђбопиК“. 
Име Др. Ј. · Блајвајса, једно је од првих, а не. 


сумњиво и највећих имена из „Доба народне просвете“ у 


историји словеначке књижевности. Својим многобројним 


чланцима и књигама поучно-практичног садржаја ону 
"словеначкој књижевности заузима место једног од првих 
народних и просветних писаца, и тиме нас у многоме опо- 
миње на рад Доситеја Обрадовића; а својим радом на 
"стварању књижевног језика и правописа његов значај и 


ако није био колико нашег Вука Караџића, ипак је био 
велики и осетан. Скоро педесет година Блајвајс је био 


средиште и најактивнији радник словеначког препорода 


и целокупног културног покрета који је настао четрде- 


чсетих година прошлога века. Блајвајс је био и председ. 
ник Матице од 1875—1881, и она, пружајући овај „2ђог: 


шКк“ приликом стогодишњице од његова рођења, даје на 

тај начин и нове прилоге за једно важно доба о коме 
се до сада није много знало. У уводу је дао уредник по- 
дужу биографију Блајвајсову, после које долази највећи 
и најисцрпнији чланак Др. Јанка Локара „В/етуеј пп Мо- 
утсатје у ђотђа 7а Чоуепзк! јемк 1п дотасе зјоузјуо“. Ту 
је на основу архивског материјала изнесен уреднички 
рад Блајвајсов, изложене су његове идеје и његових при. 
сталица и борба коју су водили за уређење књижевног 
језика. — Др. Драготин Лончар у чланку „Ог Јапег Вје- 
пуеј5 шп пјесоа дЧођа“ дао је слику словеначког препо- 
рода и прегледно изнео нарочито политичке прилике око 
1848 године. — Др. Иван Пријатељ у краћем чланку. 
„В/ећуев то дтша — ртед роПсјо“ дао је на основу по- 
датака из бечке полициске архиве све оне тужбе, осуде: 
и незгоде што су чињене противу Блајвајса и његових 
другова. Нису од мање вредности ни последња три чланка: 
„Орахке К ГемвИкоети у ђепјер и“ од Ивана Грауфе- 
науера; „О чЧоуепзко-ћгуавакт хаједтс! 1848—49“, од Др. 
Франа Илешића и „От. Јапех Вјећуељ Ко! 2дтаушк 1 2: 
утогдтаушк“, од Др. Деметра витеза Блајвајса Трсте- 
ничког. 

У серији књига које излазе под општим насловом 
„Зјоуепзка Хепија“, као МГ део, изишла је књига „Уојуо- 
Ффпа Когозка“ ([Г свеска), од професора Др. Матка По- 
точника, у којој је дат географски опис земље, политичко: 
и културно стање. У књизи има 17 лепо израђених слика, 
једна карта и више табеларних прегледа. 

И ове године, као и ранијих, под марљивим уред- 
ништвом Др. Карела Штрекеља, университетског профе- 
сора у Грацу, изишле су „ЗТоуепзке патодт резпи“ (13. 
снопића, 6897—7174 броја). Песме су већином кратке,. 
лирске, и испод текста је увек забележено одакле је песма, 
ко је забележио, и, ако се пева, дате су и ноте. 

У ХМГ свесци „Кпехоуе Кпјушсе“, коју је уредио- 
Др. Фран Илешић, штампана је подужа и лепа новела 
из сеоског живота Рада Мурника „Мабајеу Маџја“ и при- 
поветке „Ођ чјојение! Ји а Зјомаскеса“, од Војислава. 

Молеа и „Вгае 1п зезге у СОозроди“ од Ц. Голара. — 
Као ХХТ свеска „Хађаупе Кпјисе“ изишла је драма у 
три чина „Кајо Угапком1с“, од Етбина Кристана; а у се- 
рији „Ргеуоф! 17 зуефоупе КпјХеупозн“, као У! свеска, 
дат је врло познати роман у стиховима од Александра 
Пушкина „Јеусетј Опјеотп“, у лаком и лепом препеву Др. 
Ивана Пријатеља. На крају су дата објашњења и кратак, 
али прегледан чланак о Пушкину и његовом спеву. 

Најзад, по оном лепом споразуму између Матице 
Словеначке и Хрватске, чије је остварење почело још 
1906 године, дала је Словеначка Матица у колу својих 
прошлогодишњих издања и један оригинал из хрватске 
књижевности. Као ЈУ књига „НгабКке Кпјуисе“ издана 
је опширна, солидна, са доста нових података и прегледно 
израђена студија „фапко Мга2“ од Др. Бранка Дрекслера, 
која иде, и поред неких малих замерака и недостатака, 
у ред оних добрих књига које нам је дала прошла година 
за познавање целокупне српско-хрватске књижевности. 


У ДЕ 


БОРЕ НЕКУВЕ 


КЊИЖЕВНОСТ. 


ДУТОБИОГРАФИЈА ДР. ЈОВАНА СУБОТИЋА. — Као 31 књига 
Матице Српске изишла је четврта књига „Живота Др. Јо- 
вана Суботића“ („Лето : Епоха трећа и четврта“. Нови Сад, 
1910; 80, стр. УШ, 215; цена 2 круне). Раније, 1901, 1902 
и 1905, изишле су три свеске ове аутобиографије, а пета, 
последња, ускоро ће изићи. Уредник ове књиге био је 
Г. Др. Јован Радонић. У овој књизи Суботић прича свој 
одлазак на изложбу у Москву, 1867, на познати „москов- 
ски хаџилук“, који је у своје време био толико узбунио 
бечку и пештанску штампу, и због којега је Суботић из- 
губио државну службу. Поред тога, Суботић прича о 


својој прилично великој делатности, и политичкој и књи- _ 


жевној, у Загребу. Од најмањега је интереса када је Су- 
ботић опширно разлагао о својим драмским саставима, 0 
њиховим лепотама и књижевној вредности. Од већега је 
интереса када Суботић описује свој живот у Новом Саду, 
и о политичким борбама народне странке и у Матици Срп: 
ској Као и раније свеске ове аутобиографије, и четврта 
свеска даје утисак да ју је писао човек воше школован 
но интелигентан, врло мало скроман, који без икакве са- 
мокритике и зазора говори о себи, али који је много 
ствари видео и радио, и који је у стању да поред себе, 
— што није много важно и интересантно — прикаже 
и време у којем је живео и људе са којима је радио, 
— што је и врло интересантно, и врло важно. 
Л. 


„ЗОРА“. — Старо и заслужно друштво српских ђака 
у Бечу „Зора“ почело је издавати месечни часопис „Зору“, 
као „гласник српске напредне омладине“. Први број изи- 
апао је одабраном и интелигентном садржином, која по- 

казује да у нашем млађем нараштају има озбиљног схва · 
тања живота, осећања националне и социјалне дужности, 
као и духовних сила за реалан и позитиван рад. „Зора“ 
би требала да постане орган бољег и активног дела срп- 
ске омладине у свима крајевима, и заслужује бољи одзив 
и дужи живот но што су до сада имали српски омладин- 
ски листови. Годишња претплата је 7 круна. Адреса адми- 
нистрације: Уегеп „2ога“, Млеп 1, Џпуегзна. Х. 





Књиге МАТИЦЕ Хрватске. — За 1909 годину Матица 
Хрватска је дала ове књиге: „Роме! ЕПозонје“, од Др. Ал- 
берта Базале (свеска [, Филозофија грчко римска, Фи- 
лозофија Средњега Века и Новија филозофија до Канта); 
историјска студија Др. Бранка Дрекслера: „З!апко Угаг“; 
„12 5гатоса уПајега“, од Ферида Маглајића; „Ракао“, први 
део из Дантеове „Божанствене Комедије“, у преводу Исе 
Кршњавија; „Ромјез!. [аПјапзке Кпјеупозн“ од Др.8в. 
Лозовине, о којој је у овом часопису било речи, као што 
ће бити речи још о неким публикацијама овога издања. 
Уз ово коло иде и научно-књижевни зборник „Нгуабко 
Којо“, са двадесет три различитих састава, неједнаке ду- 
жине и вредности. Х. 


„ОМЕР-АГА“ У РУСКОМ ПРЕВОДУ. — Петроградски ча- 
сопис „Славлански мрљђ“, у 1 свесци за 1910 годину, 
донео је приповетку Светозара Ћоровића „Омер ага“, 
у преводу Д. Бошњаковића. У истом броју почео је изи- 
лазити сумаран преглед од Л.С. „Кулљтурное движен:е 
ожннхЂ славанђ вђ Х1Х вђкђ“. 


ДВА ЕНГЛЕСКА ЧЛАНКА О СРПСКИМ СТВАРИМА. — Стручни 
лист за класичну старину, „Тће СТазз1са1 Кемјеу“, у свом 
седмом броју ХХШ тома доноси чланак „Веза Јегејске 
културе са Србијом“, чији су писци М. 5. Тћотрзоп и А. 
Ј. В. Масе. — У осмом броју за 1909 годину листа 
„Тће Охгога апа Сатђпидсе Кемемх“, У. В. РЕогчег ВоушШ 
штампа чланак „Неколико Српских Народних Припо- 
ведака“. 


ДРУШТВА И УСТАНОВЕ. 
Српска КЊИЖЕВНА ЗАДРУГА. — Књижевни Одсек имао 
је две седнице, 21 новембра 1909 године и 16 јануара 
1910 године. На првој седници, на писмо Г. Радована Т. 


938 Српски Књижевни ГЛАСНИК. 


П. Невесињскога, којим нуди збирку својих прича /ор- 
шшакиње, одлучено је одговорити Г. Невесињском, да 
пошаље још неколико нештампаних приповедака, које 
би са већ послатима, у случају ако се приме, могле испу, 
нити једну књигу Задругина издања. — На питање члана 
управе Г. Мирка М. Поповића о штампању Потапенкова 
романа У невидљивој ковници, одлучено је одговорити, да 
Задруга не мисли у наредноме колу штампати превод с ру- 
ског језика. — По прочитаноме реферату Г. Павла Попо: 
вића, одлучено је да се Цанкарева Кућа Марије Помоћ. 
нице у преводу Г. Душана Богосављевића не прими за За- 
другина издања. — По прочитаноме реферату Г. Павла 
Поповића о Списима Божидара Петрановића, одлу- 
чено је да се исти „списи“ не приме. — По прочитаноме 
реферату Г. Драгутина Костића о Теодосијеву Живошу Св. 
Саве у преводу Г. Миливоја Башића, одлучено је умолити Г. 
Башића да за једну Аншологију старе српске књижевно- 
сши одабере најпогоднија места из појединих књижевних 
списа њених, и, са списком тих одељака, пошаље и превод 
којега од њих. — Пошто је прочитано писмо Матице Хрват- 
ске којим јавља да је Задругин предлог о књижевној и из- 
давачкој узајамности једногласно примљен, и моли да је 
Задруга извести, која би дела из српске књижевности 
требало најпре издати, одлучено је одговорити, да је 
пристанак Матичин примљен к повољноме знању, и да 
Задруга, ради коначне одлуке, очекује одлуку одбора 
Матичина, и препоручује за сад за издања песме Ђ. Јак- 
шића или Војислава Илића; приповетке Лазе К. Лазаре- 
вића, Јанка Веселиновића, Стевана Сремца, антологију 
новије лирике српске или антологију новије приповетке. 
— На другој седници: одлучено је дау ХТХ коло, за 
1910 годину, уђу ови радови: Задовољсшво Живоша од 
Џона Лобока, у преводу Г. Драгомира Јанковића; Кармен 
и Коломба, приповетке Проспера Меримеа, у једној књизи, 
у преводу Г. Милана !рола. Према ранијој одлуци у то 
коло улазе још и ова дела: Избор песама Милорада 
Митровића, у редакцији Г. Драгутина Костића; Кришичке 
Студије Љубомира Недића, 11 књига, у редакцији Г. 
Павла Поповића; Вечиши младожења, роман Јакова 
Игњатовића, у редакцији Г. Јована Скерлића. Две књиге 
остају за „Хрватску књижницу“ и за нову оригиналну 
приповетку, ако би од послатих на конкурс била која 
примљена. — На конкурс за оригинално забавно дело 
стигла су до одређеног рока три рукописа: Дошљаци, 

роман од Милутина М. Ускоковића; Комшије, приповетка 
Светозара Ћоровића, Дишко. приповетка од П-а. Сва 
три поднета рукописа дата су на оцену Г. Г. Јовану Скер- 
лићу и Јеремији Живановићу, члановима Књижевног Од- 


сека. —- У списак дела која ће се поднети Скупштини 


одређују се до даље одлуке и ова дела: Песме Влади- 
слава Ст. Каћанског, Песме Јована Грчића Миленка, 


„Антологија сшаре сриске књижевносши (ћириловске) од 


Миливоја Башића, Гаршарен Тарасконац од Алфонса До- 
деа, Пушописи Хајнриха Хајнеа (избор)и Приповешке 
Бјернстјерна Бјернсона (избор). — Израђен је предлог 


о прослави стогодишњице смрти Доситеја Обрадовића 


и одлучено је да се 2 фебруара 1910 године сазове 
конференција српских просветних и културних друштава 
и установа у Београду, у дворници Српске Краљевске 


ДК 


_Академије. 


(СТЕЧАЈ ЗА ДРАМУ. — У спомен 40-годишњице На: 


родног Позоришта, Краљ је одредио суму од (1000) ди: 


нара као своју награду на стечају за најбољу оригиналну 
драму из живота нашег народа. 

Управа Народног Позоришта објављује. стечај за 
драму која би се наградила овом наградом. Дело може 
бити трагедија или комедија, комад из живота нашега 
народа ма ког краја, с догађајима из садашњости или 
прошлости, с музиком или без музике, у прози или стиху, 
без ограничења у броју чинова. Рукописи се подносе 


Управи Народног Позоришта до 1 октобра 1910 под псев- 
донимом или с именом писца. 


ЧУЈЕ ТУ ЉЕА. 
ЕДУАРД Род. — У Грасу, у Јужној Француској, 16 


јануара, на пречац је умро Едуард Род, један од најпо- 


знатнијих данашњих романописаца француских, и најбољи 


и најпопуларнији писац француске Швајцарске. 


Рођен 1857 у Ниону, на обали Леманског Језера, 


свршивши факултет књижевности у Лозани, Род је отишао 


у Немачку да допуни своје образовање. Књижеван та- 


„ленат код њега је рано. избио, и, идући за својим књи- 


жевним амбицијама, дошао је у Париз. Ту је са заносом 
прихватио натуралистичке теорије Емила Золе, и био 


један од оних младих писаца који су се најраније око 

њега прикупили и створили познату „Медонску Школу“. 
Свој књижеван рад отпочео је једном брошуром, „По- 
водом Асомоара“ у којој је са заносом славио натурали- 
стичку школу. 

У првим књигама Едуарда Рода осећа се велики 
утицај Золе: тако у „Палмири Велар“ и у „Жени Анрија 
Ваноа“. Али 1885 јавља се он једном новом, јаком, врло. 
оригиналном књигом, „Трком за смрћу“, (ла Сошке а 
ја топ“). која је аутобиографска, без романске интриге, 
опоро искрена и интимно човечанска, привукла општу 
пажњу на се, и данас остала као један од најбољих фран- 
цуских романа написаних на крају Х!Х века. 

Раставши се са Золом и са чатуралистима, Род је“ 
отпочео интенсиван књижеван |“. по разним париским 
часописима и листовима. У то оба и доцније написао 
је приличан број романа: „Последње уточиште“, „Беско- 
ристан напор“, „Три срца“, „Жртвовања“, „Беле стене“, 
и т. д. 1887 оставио је Париз, и отишао за професора 
упоредне књижевности на университету у Женеви; исто 
тако у Лозани је у неколико махова предавао историју 
француске књижевности. 

Упознат темељно са страним књижевностима, што“ 
је код Француза иначе велика реткост, Род је објавио“ 
цео један низ књижевних студија из европске књижев- 
ности, од којих су на цени књиге о Дантеу, Леопардију, 
Ламартину, Стенделу и „Моралне идеје садашњега вре- 
мена“ („Без 1465 тогајез ди Тетр5з ргезеп!“). 

Озбиљан и рефлексиван дух, протестанског васпи- 
тања, и непрестано заузет великим проблемом савести и 
смисла живота, Род је у своје дело уносио интелектуалну 
меланхолију, искреност и непосредност. Без ефекта, чак 
и нешто сиви, романи Едуарда Рода, нарочито „Трка за 
смрћу“, налазиће увек читалаца код интелектуалне пу-· 
блике и мисаоних духова. У приликама у којима је данас“ 
француска књижевност, смрт овога не сјајног али со- 
лидног писца јесте осетан губитак. 





Власник, Богдан Поповић. — УРЕДНИК, ЈОВАН СКЕРЛИЋ. 





СРЕ СК И 


КЊИЖЕВНИ ГЛАСНИК 


Књига ХХГУ, БРОЈ 4. — 16 ФЕБРУАРА, 1910. 


ТАШАНА. 


ПРВИ ЧИН. 
(Соба велика и пространа, али са навученим завесама кроз које 
једва продире дневна светлост. По рафовима скупоцени сахани и 
друго посуђе од сребра и злата. С десне стране улаз. Улази се сте: 
пеницама. На левој страни су врата од спаваће собе, а спроћу, на 
истој страни где је улаз, још једна мања врата, која воде у друге 
собе. На зидовима обешено оружје: јатагани, пушке, пиштољи, разни 
бичеви и камџије. У дну два широка, један до другог, покретна 
прозора, кроз које се излази на балкон, и кроз које се види цело 
двориште патосано калдрмом, па и сама кућна капија, двокрилна, на 
свод, као и остале зграде око ње: кујне, штале, и амбарови. Види 
се чак и преко капије супротна страна улице са поређаним кућама, 
баштама. По дворишту промичу сенке људи, сељака, слугу, чивчија, 
како по амбаровима носе на леђима џакове кукуруза. У соби је 
слушкиња Стана са још двема слушкињама. Стана уза зид клекла 


"и пушећи надгледа шта ове раде. Једна брише и чисти рафове на- 


мештајући посуђе, друга јастуке и ћилимове по поду и мендер- 
луку. Из дворишта се чује ларма. Сенке људи, слугу, све више 
промичу носећи џакове. 
Улази сељак са котличетом. 


СЕЉАК. 
(Стани показујући котличе). Стано, још једно котличе 


вина да нам даш! 
16 

СТАНА. 
(И не гледа га). 
СЕЉАК. 
(Наваљујући). Само још једно. И то од онога што је 
још покојни газда пио. 


СТАНА. 
(Не гледајући га). Доста вам. је. Нема више. И сада 
сте већ пијани. 


СЕЉАК. 

(Увређено). Ког Море пићемо сву ноћ, па ћемо опет 
сав посао свршити. Унећемо сав кукуруз; чак и онај што 
ће се и ноћас донети са чифлука, и њега, и њега ћемо 
ми унети у амбарове. Само нам ти дај још једно котличе. 


СТАНА. 
(Одсечно). Нема. После кад вечерате, онда ћете још 
добити, а сад нема. 


СЕЉАК. 

(Полази пркосно). Море, шта опет ја тебе питам. Идем 
ја сам да наточим. Шта ми ти ту: те ово, те оно... Као 
да ја не знам где су бачве! И као да смо мидок је био 
жив и стари и млади газда каткад одавде одлазили трезни. 
Као да сам од јуче ја овде, те не знам како се овде 
једе и пије... Идем ја сам да наточим, шта ми ти ту... 
(Одлази). 


СТАНА. - 

Наждерите се! Никада друго и не радите. Од увек 
сте такви. Од увек, кад год овамо дођете, да вам је само 
да се наједете и напијете. Као да је овде неки хан, механа, 
или каква — Боже ме опрости — црква ! (Слуша. Чује се 
из далека, али јако звоњење звона). Зар већ „камбанар“ Зар 
већ вечерње, зар већ да се иде на гробље2! (Слушкињама). 
Оставите то па се брзо обуците да носите на гробље 
шта треба да се раздаје за покојног газду. (Слушкињеодлазе). 

Из спаваће собе излази Ташана. У најбољим годинама. Као 


свака, веома рано удата, а једнако велована, тек сада. после мужев- 
љеве смрти, пуна сазреле лепоте. Обучена раскомоћено, досга аљкаво; 











, 
| 

са једва повезаном косом, тек мало овлаш закопчаним минтаном 
из којега јој се отимљу прса, гојна плећа. Иде, али услед те своје 
набрекле снаге не сме чврсто да стаје. Зато иде брижно, малаксало. 


ТАШАНА. 
(С досадом Стани показујући на двориште и грају). Шта је 
то тамог Опет чивчије2 


СТАНА. 
(Прилази јој насмејано, ужурбано). Ништа, ништа, снаш- 
ке! Знаш ти њих, они кад год дођу и донесу берићет, онда 
да им је само што више да једу и пију, и једнако траже... 


ТАШАНА. 
(Равнодушно). Нека једу. Је ли долазио ко2 


СТАНА. 
Нико, снашке. 

ТАШАНА. 
Ни отацр 

СТАНА. 


А, Онг Био је, али са Хаџи-Ристом. Заједно дођоше, 
прегледаше колико су чивчије кукуруза донели, и онда 
опет заједно одоше. И сигурно ће опет да се врате. На- 
рочито хаџи-Риста. Знаш да он не пропушта, а да сваке 
суботе не дође, не обиђе и види тебе, децу. 


ТАШАНА. 
А мајка није долазила> 


СТАНА. 
Није. Није ни она. Него хајде, снашке, хајде да се 
обучеш. Немој да си таква, и да те такву сад ко затекне. 


ТАШАНА. 
(Одбија руком). А, нека то. 


СТАНА. 
(С наваљивањем, чуђењем). Како, снашке2 Ред је. Знаш 
да ће сада као увек, уочи недеље, доћи ко, наићи, и 
онда зар да те такву нађег Ето, Хаџи-Ристо тек што није 
овде. Бар за њега знаш. Он годинама, то се зна, то је 
16“ 

његово: да је он овде, да дође, поседи, разговори се... 
Тако је још с покојним старим газдом, с којим је заједно 
и на хаџилук ишао, тако и са младим газдом, па евоим 
сада после њих. Зна се то. Чак се зна какву ће кафу, 
коју ракију, и од ње колико чаша полпити. Ено ја сам 
(показује на двориште, кујнуу већ то све спремила. И кад 
знаш, онда > 
ТАШАНА. | 
(Прекида је с досадом). Знам то, Стано, знам. Добро, 
хајде донеси ми одело. (Стана излази и. доноси одело. Ташана 
са истом оном досадом, мало се покреће да би је Стана могла што 
боље оденути. · 
(СТАНА. 
(Облачећи је, намештајући је, дивећи јој се). Е, лепа си 
ми снашке! | 


ТАШАНА. 
(Неугодно). Ћути, Стано! 


СТАНА: 

(Не слушајући продужује да је намешта, удешава уживајући). 
Лепа, лепа си ми, снашке! Право је имао мој покојни 
млади газда што место толиких хаџиских и газдинских 
кћери, тебе узео Колико пута, кад стану да му говоре, и 
не дају да узме тебе, он ако је тога дана још и тебе видео 
гдегод, на каквој капији, кроз какав прозор, он онда од 
дерта запије се, и дубоко у ноћ дође кући. Ја га дочекујем, 
намештам му постељу, изувам, а он одједном почне као 
да пита мене, као да му ја дам савет: „Лепа ли је, 
Станог“ — „Лепа је газда!“ одговарам ја. — „Да је узмем, 
Стано2“ — „Узми је, газда!“ велим. — „Много је лепа!“ 
Сам себи одговара, и тако с тобом, твојим именом на 
устима успављује се, навлачећи јоргане и чаршаве на 
себе. (Одмичући се од Ташане, гледајући је). И сада ево заиста 
лепа, лепа си ми, снашке ! 


ТАШАНА. 
Остави, остави то, Стано! Него хајде што пре са 
тим облачењем. (Стана настави облачење, исправља, намешта јој 

боре на шалварама, антерији, чује се бат ногу. Звек бројаница и 
кашљање. 
ТАШАНА. 
(Стани). Иди види. 
СТАНА. 

(Одлази и враћа се). Хаџи-Риста ! 

(Улази Хаџи-Риста. Стар, сув и ситна лица у дебелој колији; 
широких, чоханих чакшира а плитких ципела са дугим, масним бро- 
јаницама). 

ТАШАНА. 

(Иде у сусрет, и љуби га у руку). 

ХаАЏИ-РисТА. 

(Ташани) Жива била, жива била. А где су деца2 
(Полази дечјој соби, Ташана га прати. Враћа се из дечје собе ме- 
ћући кесу у недра, из које је децу даривао. Ташани). Како ти2 
Добро (брижно). А деца, јесу она здравар 


ТАШАНА. 

Јесу. Само ми онај мали као увек једнако. по мало 
болешљив. 

Хаџи-РистА. 

(Уплашено). То да се гледа! Одмах да се види шта је. 
Само деца нека су здрава. А како берићет, чивчије, се- 
љаци, и слугерг Слушају ли> 

ТАШАНА. 

Слушају! 

ХАЏИ-РИСТА. 

Видим да већ доносе кукуруз. Да ли су све до: 
нели што се обрало по чивлуцима 2 


ТАШАНА. 
Не знам, хаџи. 


ХАЏИ-РисТА. 

(Увређено). Треба да знаш, кћери! Других година 
овде се доносило по сто, двеста, и више кола... а сада 
да је мање... 

ТАШАНА. 

Не знам. Можда се опет толико донело. Само отац 

то зна. Он о томе води бригу. 

Хаџи-РистА. 
И отац ти, и он треба да зна: да не буде мање, 
да сељаци, чивчије не краду, јер не сме да буде мање! 
(Улази Стана носећи послужење од кафе и две мале чашице 
ракије). 
ХаАЏИ-РИСТА. 
(Стани). А, Стано, љут сам на тебе! 


(СТАНА. 
(Изненађено). Зашто, Дедог 


ХаАЏИ-РисТА. 

Тако љут сам. Пролазим па видим: те овде куку- 
руз истоварен, те онде просуто, онде бачено, остављено... 
Како ти да то не видиш» Ти си бар одавна овде! 
(Показујући на Ташану). Ако ти снашка не зна, од скора 
је, не памти како је овде, а и можда нема када, јер има 
децу да гледа и њих да пази, онда ти, ти бар знаш, ти 
бар треба да знаш... 


(СТАНА. 
Па знам, газда! Гледам ја, чистим, радим.... 


ХаЏи-РиИСсТА. 
„Радиш“. И опет да радиш, а не само да гледаш, 
већ да радиш. Све да је као што је и било: (Показује иза 
себе уокруг). И башта, и шедрван, и дрвеће, и двориште, 3 
и цела кућа. Ти бар знаш какав ја имам аманет. Ти знаш 
какав ми је аманет остављао кад умираше стари ти газда, 
а мој побратим. Знаш лиг 


СТАНА. 
Знам... ох, Бог да га прости! 


Хаџи РИСТА. 
(Већ наљућен). Па кад знаш, шта онда — 
(Улази клисар црквени). % 
КлисарР. 


(Ташани). Газдарице, послао ме деда, попа, и вели: 
ако је толико нужно, он ће одмах, чим сврши вечерњу, 
доћи, али ако није нужно, онда да другог дана — 

ТАШАНА. 
(Ужурбано). Кажи нужно је, и моли га, моли нека дође. 


ХаАЏИ-РисТА. 
(Ташани унезверено). Зашто је нужно да дођег Да није 
болест» Деца да нису што 


ТАШАНА. 
Па нешто и за децу га зовем, а највише за покој- 
ника, за гробље. Зовем га да га питам кад пада, кад 
треба трогодишњи парастос у покој душе да дам. 


ХаАЏИ-РистА. 

(Зарадован одобрава). А за то: за парастос, подушје, 
за гробље, ако, кћери! Зато га зови, питај. И њега деду, 
попа нашега, духовника нашег, за свашта зови, за свашта 
питај јер он то све зна. А сада и ја идем. (Спази послу- 
жење). А ја! Дај Стано (Стана му приноси. Он стојећи испија 
кафу и узима чашицу ракије и спрам светлости на зрак гледа је. 
Стани). Је ли ово од оне ракије што је ја пијем. 


СТАНА. 
Јесте, јесте, Та је. 


Хаџи-РИСТА. 
(Испија на душак и полази). Е сад збогом. 


ТАШАНА. 
(Заустављајући га). Седи, седи, дедо. 


. ХаАЏИ-РисТА. 

Да идем. Сутра, после службе, опет ћу навратити 
да видим децу, тебе, а и те чивчије. Да видим колико 
ће берићет донети; како доносе, како збирају и слажу 
у амбарове. Да не мисле ако су им газде помрле, да они 
сада могу како хоће... Збогом! (Прашта се. Ташана га љуби 
у руку, и испраћа до излаза, а Стана му понизно остраг исправља 
и чисти колију). 

(Улазе слушкиње са великим, покривеним корпама пуних 
јела, понуда што ће на гробљу носити и у покој душе раздавати. 
Све то мећу пред Ташану и откривају их показујући јој шта 
су понеле). 

1 СлушКИЊА. 
Ево снашке, све је понесено. Није ништа заборав- 


љено. Ево и свеће, и тамјан, и кадионица. 
ТАШАНА. 
(Пошто прегледа). Добро, добро. (Стани). Стано, је си 
спремила дечије цвећер у 


СТАНА. 
(Показујући главом на дечију собу). Јесам, јесам. Њихно 
је цвеће тамо код њих. 


(Ташана одлази и враћа се водећи два дечка који носе ките 

цвећа. Ташана их доводи до корпи). 
ТАШАНА. 

(Показујући деци где ће цвеће метнути). Ту. Метните ту. 
То је поздрав тати од вас. (Деца мећу). Тако сада идите. 
Сада сте поздравили вашега тату. (Стана одводи децу. Та- 
шана слушкињама). А сада идите и ви. Само брзо да на 
време стигнете на гробље! 

(Слушкиње са корпама одлазе. Ташана остаје сама. — Мрак 


пада. Ствари, рафови, оружје, све се јаче црни, испољава и тоне 
с мраком). 


ТАШАНА. 
(Уплашена мраком, самоћом, хвата се за чело, виче). Свеће, 
Стано! 
(Улази Ката). 


ТАШАНА. 
(Бесно матери). Где си, мори, матиг 


КОЗА ТедУ 
(Зачуђено). Па ту сам, синко ! 


ТАШАНА. 
(Унезверено, љутито). Како: туг Сви сте ви ту. ИМ ти 


ту, и отац ту, а нигде вас нема. Оставили ме тако 
саму па — 
КАТА. 
(Изненађено). Како: оставили те саму» Па ти си овде 
у својој кући, и како онда да си сама» 


ТАШАНА. 
(Наставља). Да оставите ме тако саму. Ти у два и три 


дана ако навратиш, а отац и када дође он све тамо, по дво- 





ТАШАНА. 249 





ришту, по амбарима, шталама, са момцима, чивчијама, а 
ја сама овде по кући, по собама, па бар да има ко да 
дише, а овако од страха да... 


КАТА. 
(У чуду). Луда ли си 


ТАШАНА. 
(Горко с насладом). Јест луда, да! Ох камо да сам са- 
свим луда, сасвим мртва, те да бар онда ништа не видим, 
ништа не осећам... 


КАТА. 
(Прилази у уплашено). Ама како: „луда“, „мртва“, „да 
ништа не видиш:“ Шта ти имаш да гледаш овде, и 
од чега да страхујешг! Шта је то 


ТАШАНА. 


(Окреће се од матере). Ништа. Остави ме. Не знаш ти. 
Сви ви тако: „У својој си кући, своја си газдарица,“ а 
опет сваки на своју страну, сваки себе гледа, а само ја 
овде једнако сама, једнако пуста, па да се излуди! 


ЈОЋА 

(Пренеражено, уплашено прилази јој). Како да се излуди, 
чедо Како да си сама # Ту сам ево ја! Ја бих сваки дан до- 
лазила, не бих те остављала; али онај стари, отац ти, 
не да. Виче: што да сваки час и сваки дан теби долазим, 
те да почне свет говорити: „Како, ето, зет умро, па 
сад ташта из куће не избива: не може да се наједеи 
напије“. А ти, и без нас, опет ниси сама. Ето: слуге, 
момци, толики свет. Да је друга на твоме месту, била 
би срећна, поносила би се, а ти... (Потресено). Боже, чедо, 
Боже, Ташана! Буд тамо, код куће, нисам на миру од 
оног старог, оца ти — знаш га какав је: ни за шта, ма 
шта да је, одмах он кућу дигне, мртве на миру не остави 
од вике и псовке — а оно и овде, кад код тебе дођем. 
Никад да те затекнем веселу. Све нешто тако. И ви 
сви на мене: ја сам све крива, ја тако хоћу, до мене 

стоји! Ја сам волела, ја сам хтела да тако буде, да 
зет, покојник, рано умре; ти да останеш удовица, у црно 
да се завијеш, да толике године из куће не излазиш, да 


свет не гледаш, да тужиш и плачеш. (Плаче). Ја, твоја · 


мајка, теби то у инат хтела! 


ТАШАНА. 
(Обисне се о њу, плаче, гура главу у недра). Нано, нано! О 
не знаш ти, нано моја! 


КАТА. 
(Милује је). Па кажи, чедо, кажи нани својој! 


ТАШАИА. 
Не знам. Само знам да не могу више, Не могу више 
овако да издржим. Ох, излудећу од страха! 


КАТА. 


(Сасвим уплашена од Ташанина изгледа, појури вратима). 
Како страх # Од чега страх» Ама шта је то 2 (Виче). Стано! 
(Улази Стана). 


СТАНА. 
Ево ме. 


КАТА. 

(Љутито, прекорно показујући на Ташану). Шта је ово, 
Стано>2 Зашто да ми не јавиш да је она толико болесна 
и оваква Ама да ви тамо, и остали момци, ноћу дуго 
не седите; и можда по кући лупате и лармате, те се 
она овамо са децом по собама од тога трза и плаши> 


ТАШАНА. 
(Неугодно с досадом зауставља матер). (а не то. Та није то. 
Не знате ви. (Оставља пи матер и Стану, и иде, изваљује се на мин 
дерлуку до прозора). Оставите ме, оставите ме. Болесна сам. 


СТАНА. 


(Ситећи се и показујући на Ташану). Болесна, ја! А што 
по три дана ништа не окуси то ти не говори2! (Кати). 


ми ДО Р 


МОЈ ПАРОВИМА 





4 


мг жуаја . 

Зготовим најлепше, најбоље јело, и донесем јој, молим је: 
узми, једи. Дао Бог има што јој душа зажели, И велим 
јој: једи, пиј, окрепи се, и — изиђи! Ено (показује на 
башту) кад год је лепо, а особити кад је лето, кад сунце 
зажеже и жега притисне, тамо је хладовина: шедрван 
бије и вода прска по лицу, и онда ја тамо изнесем: и ја- 
стуке и ћилимове и јело и пиће. Све удесим и разме- 
стим онако како је још покојни газда уживао, па само да 
она сиђе с децом, и тамо седи, раскомоти се, али она 
неће. Па колико пута јој говорим: нека и из саме куће 
изиђе, нека се прошета, разоноди. Нека или сама, или 
с децом, пође као да тобоже иде на гробље. И не мора 
тамо ићи. Или, ако се баш заборави и дође до њега, 
па чак оде на само гробље, опет тамо не мора, као увек, 
да плаче и кука. Може се неки пут и онако, јер, ако је 
за вајду, доста је. Али она ни то, и све, ништа неће. И, 
кад неће, мора да је болесна. Не само што је болесна, него 
чудо ми је како је јоште и жива. (Љутито, увређено одлази). 


КАТА. 
(Ташани прекорно). Зашто, Ташана, зашто кћериг 


ТАШАНА. 

(Устаје, а већ тресући се од помисли на добра јела, пића). 
Да, да, још и то: добро јело, добро пиће. Мени и ово 
је сувише, а још и то ми треба. МИ онда би тек могло 
да се заспи, да се ноћ проведе мирно, а да се сасвим не 
излуди, побесни од страха. (Шета се, сама себи). Да, „једи, 
пиј, добро се храни“, а овамс само гробље, само покој. 
ник. Ако узданеш — покојник; ако удишеш, што год по- 
миришеш — опет све на покојно, све на мртво. Свуда 
око тебе само покојно, мртво, и ја покојна, и мртва, а 
овамо још добро да се једе, пије... 


КАТА. 


(Уплашено, са страхопоштовањем). Е; зато : покојник, 
гробље, знаш, чедо, ја за те ствари не смем да се мешам. 
Да ли треба још каква молитва, још какви парастоси, 

подушја, за све то треба деду, калуђера, да питаш. Нико 
од нас у то не сме да се меша. Једини он то сме. Што 
њега не питаш, што њега не замолиш и позовеш> 


ТАШАНА. Е 
(Љутито). Звала сам, толико пута сам га звала. 


КАТА. 
Праг 


ТАШАНА. 
Неће! Никако не долази. Ето и сад сам га звала, 
па као увек само се изговара... Мучно да ће и сада 
доћи. Неће. 


КАТА; 

(Убијено). Неће, чедо Знам и зашто неће. Боји се, 
јер зна какав је свет да добро заборавља, а зло памти, 
па се боји, ако почне код тебе долазити, да не почну 
зли језици... 


Ташана. 
(Разрогачено). Како: „Зли језици“> Зашто „Зли је. 
зици 2“. | 


(Свршиће се). 


БоРИСАВ_ СТАНКОВИЋ. 





|“ » 





ОВО ВЕКОВЕ, 


(%) 

Жалосно је помислити како мало људи „знају за 
своју душу“ пре умирања. „Ништа није тако ретко“, 
каже Емерсон, „као дело човека из њега самог“. И то 
је цела истина. Многи је човек у самој ствари стран 
човек: мисли су му позајмице, живот му је мајмунисање, 
а страсти су му цитати. Христос не само да је био уз- 
вишен индивидуалист, него је био и први индивидуалист у 
историји. ЈЂуди су покушавали да га прикажу као обична 
филантропа, или су га, као алтруиста, рачунали међу не- 
научене и сентименталне. Али он у самој ствари не беше 
ни једно ни друго. Милости је, до душе, имао и за си- 
ромахе, и за оне што леже по тамницама, и за понижене 
и бедне; али је још много више милости имао за бога- 
таше, за окореле хедонисте;! за оне, који губе слободу 
служећи мртвим стварима; и за оне, што се огрћу у меко 
одело и живе по краљевским домовима. У богатству 
и уживању видео је већу трагедију него у сиромаштву и 
болу. А што се тиче алтруизма, запитајмо се само да 
ли је ико боље од Христа знао да о нама не одлучује 
воља него опредељење, и да не можемо брати грозд са 
трна, ни смокву са чкаља. 


Христос није веровао да живети за друге може бити 


крајња и свесна сврха човекова. И кад нас учи: „даи 
1 Сократов ђак Аристип основао је школу хедониста. Они су 
исповедали начело, да је човеку највеће добро, дакле и једини циљ, 


уживање. ПРЕВОДИЛАЦ. 

непријатељима својим праштамо“, не учи нас томе њих 
ради, него нас ради, и зато што је љубав лепша од 
мржње. И кад каже оном младићу: „продај све што имаш 
и подај сиромасима“, не мисли толико на бедно стање 
сиромаха, колико на душу младићеву, коју је богатство 
покварило. Христос суди о животу као и уметник, и 
знаде да по строгом закону усавршавања песник мора 
да пева, скулптор мора своје мисли у бронзу да лије; 
сликар мора у свету да тражи огледало својих ћуди, 
исто тако као што глог мора у пролеће да цвета, рана 
у време жетве да пожути, а месец да се у свом одре- 
ђеном кретању мења од штита до српа и од српа до 
штита. 


Али и ако Христос није говорио људима „да живе 
за друге“, наглашавао је, да нема разлика између туђег 
и властитог живота. А тиме је усадио у човека огромну 
и титонску индивидуалност. Индивидуалност је, наравно, 
и с културом јачала; уметност нам је на пример унела 
у душу миријаде нианса у расположењу и поћудности. 
Јуди с уметничким темпераментом час прате Дантеа у 
прогонство, потуцају се с њиме и кушају горак хлебац 
у туђини; час их понесе Гетеова мирноћа и ведрина; а 
часом им падне на ум како је Бодлер узвикнуо Богу: 


» О Зејстецг, доппе2-то1 Ја [огсе еђ Је сопгасе 
Ре сопбетрјег топ согрз еБћтоп совиг запз Често!“ 


Из Шекспирових сонета црпу тајну његове љубави и 
кадгод је и с болом упијају у себе; на модерни живот 
гледају новим очима, јер су слушали Шопенов ноктурно, 
дотицали се грчких споменика, и читали причу о мртву 
човеку, што је умро због мртве жене, чије косе беху 
као нити од злата, а уста као јабука од граната. Да ли 
у речима или бојама, у музици или мрамору, у каракте- 
ристичној игри Есхилових драма, или у избушеној ка- 


10, Господе, подаруј ми снагу и храброст, да се не згадим 
посматрајући тело и срце своје. ПРЕВОДИЛАЦ. 


а 7 ИЕ 

рикастој фрули сицилијанског пастира — свеједно, али 
човек и његова мисија у животу морају имати неког израза. 

Уметник је само по изразу кадар да схвати живот, 
а све што је немо, то је за њега као и мртво. Али код Хри- 
ста није тако. Са пространом и чудном својом фантазијом, 
која човека и страхом и поштовањем испуњава, начинио је 
себи краљевину, и пустио у њу људе које нико не разуме, 
и беднике који немају гласа да вичу, и он је подизао свој 
глас за њих. Пригрлио је оне што су понижавани и неми,и 
чије ћутање само Бог чује, и то су му била браћа. Трудио 
се да постане око слепцима, ухо глухима, и крик на 
уснама оних којима су језик завезали. Желео је да по- 
стане труба, кроз коју ће до неба запомагати миријаде 
оних што се никад нису могли потужити. Са уметничком 
природом човека, коме су патња и бол потребни да може 
остварити своје појмове о лепоти, осећао је да идеја све 
дотле нема вредности, док не добије облик и остварење, 
и зато је и од себе начинио слику Човека Патника, при- 
добијао је људе, и овладао уметношћу већма него ма 
који грчки бог. 

Јер, грчки богови, са белим, руменим и хитрим удо: 
вима својим, ипак не беху оно што изгледа да јесу. По- 
вијено чело Аполона беше као сунчани диск над бре- 
жуљком у сутону; а ноге његове беху као јутарња крила; 
али је он сам свирепо поступао с Марсијасом, и поу- 
бијао је сву Нијобину децу. У челичним очима Атининим 
не беше милости за Арахну; раскош и пауни Херини 
беху једина права отменост око ње; а сам је отац свију 
богова и сувише волео кћери људске, Две најсугестив- 
није фигуре из грчке митологије јесу: за религију Де- 
метер, богиња Земље а не Олимпа; и за уметност Дијо- 
низије: син једне смртне жене, која је у тренутку ње- 
гова рођења ушла у тренутак своје смрти. 

Али је из најниже и најскромније сфере Живота 
никао човек, дивнији и величанственији него мати Про- 
зерпинина и син Семелин. Из радионице дрводеље у На- 

зарету јавио се узвишени индивидуум, коме ниједна гатка 
ни легенда не може премца да нађе; индивидуум, коме 
је додељено чудно опредељење да боље него ико на 
Китарону или Ени открије свету мистично значење вина 
и лепоту пољских љиљана. 

Христос је слутио, да Исаијина песма: „он беше 
презрен и одбачен од људи, беше у беди и жалости, и 
ми сакрисмо наша лица испред њега“, — предсказиваше 
њега самог, и то се пророчанство на њему заиста и из- 
вршило. Али се немојмо плашити овакве тврдње. Свако 
уметничко дело јесте извршење каквог пророчанства, јер 


је свако уметничко дело обраћање идеје у слику. И свако. 


човечје биће требало би да буде извршење каквог про- 
рочанства, јер би и свако човечје биће требало да буде 
остварење идеала, било Божјег, било човечјег. Христос 
је нашао тип и одредио га, и сан једног Вергилијан- 
ског песника у Јерусалиму или Вавилону током столећа 
остварио се у оном кога је свет „ишчекивао“. 

Велики губитак у историји јесте што се Христов вла- 
стити ренесанс, који је створио катедралу у Шартрезу, 
Артуријански циклус легенди, живот св. Фрање Асисиј- 
ског, Ђотову уметност и Дантеову Божанску Комедију, 
није могао развити на својој основи, него је прекинути 
поремећен ужасним класичним Ренесансом, који нам даде 
Петрарку, Рафаелове фреске, Паладинску архитектуру,: 
катедралу св. Павла,“ Попову појезију,“ и све што је на- 
чињено с поља по мртвим прописима, а није потекло из: 
нутра, из духа, у коме је и замисао поникла. Али где је 
год романтика у уметности, тамо је некако и у неком 


1 Андреа Паладео, грађевинар из ХУГ века у Виченци, који 


је сличне Палате и цркве сазидао, између осталих цркву Сан Ђорђо 
у Мљетцима. 


# Катедрала св. Павла, једна од најпмпозантнијих грађевина, 


у Лондону, има грдну куполу са стакленим крвом, кроз који пада 
светлост на силне монументе из енглеске историје. 


3 Поп је енглески песник, знаменит нарочито са својих сати- 
ричких списа. 







Би У РО ЕРУ ИРИНУ ДРЕ 

облику и Христос или душа његова. Христос је у Ромеу 
и Јулији, у Зимској Бајци, у Госпођи без Милости, у 
Древном Морнару, у Четертоновој Балади о Доброчин- 
сшву и у провансалској поезији. 

Христу треба да захвалимо за многе одличне људе. 
Јадници Виктора Ига, Бодлерово Цвеће бола, оно ми- 
лостиво саосећање у руским романима, Верлен и његове 
песме, бојадисано стакло, тканине и радови из Кватро- 
чента по Берн-Џонсу,: све нам је то од њега дошло; 
баш као и Ђотов звоник,“ Ланселот и Гиневра, Танхај- 
зер, романтични мрамори Микел Анђела, готска архитек-· 
тура и љубав према деци и цвећу У класичној умет- 
ности, до душе, мало је места остављено деци и цвећу: 
једва толико да могу порасти и поиграти се. Али зато 
од Дванаестог Века па све до наших дана често се јављају 
у уметности, у разна времена и на разне начине, понај- 
чешће ћудљиви и својевољни, као што већ деца и цвеће 
умеју да буду. Зар нам се једаред учинило да је про- 
_ лећње цвеће било сакривено, и да се само зато промо- 
лило на сунце, да се одрасли људи не би заморили тра- 
жећи га, па можда и напустили тражење; и зар није де- 
тињи живот кад априлски дан, кад имаде и кише и 
сунца за нарцис. 

Фантастична природа Христова начинила је од њега 
живо средиште романтизма. Необичне појаве у драмама 
и баладама јесу резултат маште других људи, а Исус 
Назарећанин је из своје фантазије самог себе створио. Речи 
Исаијине и долазак Христов само су толикоу вези, ко- 
лико и славујева песма са изласком месеца — не више, 
али ваљда ни мање не. Христос је и порекао и потвр- 
дио пророчанство. Он је наизменце испуњавао и рушио 
очекивања. „У свакој лепоти су“, каже Бекон, „размере 
мало чудновате“, а Христос каже о онима, што од духа 


1 Берн-Џонс је енглески сликар у стилу Ботичелијеву. Иста- 
као се особито радовима у бојадисаном стању и у декоративним 
предметима. 

2 Звоник поред катедрале у Фиренци, који је по његовим цр- 


тежима зидан, и чији рељефи су такође од њега. 
1 

произлазе, што су, дакле, као и он динамичне силе, да 
су као ветар, који „дува где му се свиди, и нико не зна 
одакле долази и куда одлази“. Зато Христос и задобија 
уметнике; у њему су сви шарени елементи живота: ми- 
стерија, чудноватост, патос, сугестија, екстаза и љубав. 
Њему је добро дошла наша вера у чудноватост, и он 
изазива у нама расположење, које је таман згодно да 
њега разумемо. 

Радујем се кад помислим, да није само Христос „сав 
од фантазије“, него да је и цео свет такав. Написао сам 
у Доријану Греју да сви велики греси на свету имају 
места у мозгу; али у мозгу има места и све друго. Ми 
и не знамо да не гледамо њима, и не слушамо ушима. 
Очи и уши су тек згодни или незгодни пролази за пре- 
нашање чулних утисака, а у мозгу се мак црвени, ружа 
мирише, и шевина песма ори. 

Недавно сам верно проучавао четири прозне поеме 
о Христу, а о Божићу ми је пошло за руком да набавим 
и Нови Завеш, и то грчки оригинал Новог Завеша, и од 
тада свако јутро, кад почистим ћелију и орибам посуђе, 
прочитам на дохват по десетак стихова из јеванђеља. 
Никад бољег начина да човек започне дневни посао; и 
сваки би од реда, и онај што немиран и несређен живот 
проводи, требао то исто да чини. Често понављање 
еванђелских изрека, и у време и у невреме, криво је те 
не опажамо довољно свежину, наивност и просту ро- 
мантичну драж у њима. Читају нам их одвише често, и 
одвише рђаво, а свако понављање заглупљује. И кад 
после свега тога добијемо грчки текст у руке, тако нам 
је као кад бисмо из какве тесне и мрачне куће ушли у 
башту где љиљани цветају. 

Врло је вероватно, и томе се још већма радујем, 
да су нам властите речи Христове сачуване, трапа 
уетђа, којима се он служио. Од увек се држало, да је 
Христос арамејски! говорио, па и сам Ренан је тако ми- 


1 Арамејски је био заједнички језик семитетских народа на 
североистоку Палестине. 

слио; али се касније дознало, да су некадашњи Гали- 
лејски сељаци, баш као и садашњи ирски сељаци, два 
језика употребљавали, и да је грчки језик био саобра- 
ћајни језик по свој Палестини, као и на целом Истоку. 
Увек ми беше немила помисао, да науку Христову цр- 
пемо из преведених превода. А уживао сам, размишља 
јући, да би га Хармодие могао слушати, Сократ се 
препирати с њима, а Платон га разумевати, кад је го- 
ворио: гуд ги: бо лошу д жал05 и кад је своје мисли 
о цвећу у пољу, што нити се мучи, нити преде, овако 
изражавао: хотаџадете та жига тоб буооб лог србаув: 0р 
хол.6 оода у је: и кад је по предању св. Јована изустио 
последњу реч своју: тет2/ебота3 и ништа више. 

Кад се заудбим у читање еванђеља —- нарочито 
еванђеља по Јовану, ако се иза тога не крије какав 
древни гностичар,“ –—-– поступно долазим до уверења, да 
је фантазија основа свему духовном и материјалном жи- 
воту, да је Христова фантазија један облик љубави, и 
да је љубав била Христово божанство у потпуном сми- 
слу те речи. Пре једно шест недеља ми је лечник дозво- 
лио да могу јести бели лебац место тврда и црна роби- 
јашка леба. То је ретка посластица за мене, ма да је 
тешко веровати, да сух лебац може као посластица при- 
јати. ИМ тај бели лебац ми је тако сладак, да после јела 
поједем све мрвице, што заостану на цименом тањиру, 
или попадају по грубом убрусу, који употребљавамо као 
застирач да не упрљамо сто. Али ја то не радим зато 
што сам гладан, него што ми је стало, да од оног што 


1 Ја сам пастир добри. 

2 Погледајте љиљан у пољу како расти; а нити се мучи, 
нити преде. 

3 Свршило се. 


4 Гностичари су делили Хришћанство од Јудејства,и у Хриш- 
ћанству су гледали највише светски принцип. Стари Завет су але- 
горично тумачили, и у њему тражили кључ за све верске проблеме, 


ПРЕВОДИЛАЦ. 
МА 

ми даду ништа не пропадне. А тако би требало и о љу. 
бави мислити. 


Као и сви други људи што имају способности да 
своје слушаоце занесу, тако је и Христос подједнако 
био кадар да сам лепо говори, и да на друге утиче, да 
и он њему лепо одговарају; мени се особито допада 
прича св. Марка о жени Гркињи, чију је веру Христос 
кушао, говорећи да јој не може дати лебац деце Изра- 
иљеве, а она му на то одговорила, да мала пашчад испод 
стола једу мрвице што деца одгоре побацају. Већина 
људи живи због љубави и поштовања, а требало би у 
љубави и поштовању да живимо. Ако нас ко с љубављу 
предусретне, треба да признамо да је нисмо достојни, јер 
нико није достојан љубави. И сама је Божја љубав према 
човеку доказ да сеи по божанском наређењу вечита 
љубав даје онима који су љубави вечито недостојни. 
Или ако је та истина у том облику сувише горка, обр- 
нимо је, и рецимо, да је сваки човек вредан љубави, 
осим оног ко мисли да је такав. ЈЂубав је светиња коју 
на коленима треба примати, и Попипе, поп зит Фепиз: 
треба да је на уснама и у срцима оних којима се даје. 


Ако се икад будем опет латио посла да напишем 
уметничко дело, биће само два предмета, о којима и 
кроз које хоћу својим мислима израза да дам; један је: 
„Христос као претходник романтизма у животу“; а други 
је: „Живот уметника с обзиром на његово понашање“. 
Оно је прво заиста дивна замисао, јер ја видим у Христу 
не само битности узвишена романтичног типа. него и све 
случајности, па чак и јогунства романтичног темпера-. 
мента. Христос је први учио људе да живе као цвеће, 
и увео је у употребу тај израз. Детињу нарав је сматрао 
узором, коме би сви људи требали да теже. Децу је 
стављао за пример одраслима, што сам у осталом и сам 
увек сматрао као корист од њих, ако савршености уопште 
треба да буду од користи. Данте описује душу човечју 


1 Господе, нисам достојан. 

да долази из руку Божјих „плачући и смејући се као 
дете“; а и Христос је веровао да свачија душа треба да 
буде ошза а! јапсиша сће ргапрепао е таепао рагоо!ер- 
та“. Христос је знао да је живот пун промена, по- 
кретљив и несталан; и да убијамо живот, кад допуштамо 
да буде у ма каквом облику стереотипан. Он је про- 
нашао, да људи не треба много да разбијају главу о 
материјалним и свакидашњим потребама; да су лакоми- 
слени људи далеко од тога да буду последњи људи, и 
да човек не треба много да се кињи догађајима у жи- 
воту. Птице не раде тако, па зашто би баш човек тако 
радио Величанствен је Христос кад каже: „Не брини 
се за сутра; зар није душа више од тела, зар није тело 
више од хаљине;“ Древни какав Грк само би ову по- 
следњу реченицу употребио, јер је она сасвим по грчком 
укусу; а тек Христос је могао изрећи обадве, и тако 
нам савршене представити живот човечји. 


(Наставиће се). 
(ОскаР ВАЈЛД. 


(С енглеског превела Исидора СЕКУЛИЋЕВА). 


1 По начину младе девојчице, која се кроз смеј и плач детињи. 
ПРЕВОДИЛАЦ. 


ХИМНА. 


Долетео си с непознатих страна, 
Освојио ме, јер си био јачи; 

И од тад наста низ очајних дана, 
Јер све из Тебе говораше: Плачи!.. 
И ја сам плакб, колико сам могб — 
Веома дуго и веома много. 


А плакао сам, јер сам био мали: 
Ја, тада, нисам ни могао знати 
Да патња душу уздиже и гали; 
Да благо оном који вечно пати; 
Да травку роса по жези обнавља; 
Слобода да се после крви јавља... 


Ја сам Те сматрб крвожедном звери 
Што крви хоће, на памук је сише; 
И љубио сам иконе и двери, 

Те, само зато, не верујем више. 

А вере своје, детиње и чедне, 

И сад се сећам, као бајке једне... 


И Ти ми оте све најлепше ствари; 
Од Тебе, за њих, само патњу доби; 
За ме си био само злотвор стари 
Што мучки пали, отима и роби. 
Још само ниси могб отет“ сузе, 

Са лажном надом те једине узе. 

И куд год моја крочила би нога, 
Свуд, ја бих нашб за се само тугу: 
Ја нигде нисам угледао Бога; 

Кроз сузе само видео сам дугу: 

Све за ме беше само сенка, речи, 

А ништа стварно, што весели, лечи .. 


Ал' једног дана — не знам тачно кога — 
На душу моју зрак божански паде, 

И тад, у себи, ја осетих Бога, 

И Он ме диже, и снаге ми даде: 

Ко свела травка, освежена росом, 

Ја дигох главу, као Самсон с косом... 


И тога часа усахнуше сузе, 
Детињске сузе; а у мојој глави, 
Кроз маглу патње, развијат се узе 
Ведрина јасна, кб кад зора плави. 
У тој ведрини ја опазих, чисто, 

Да Ти и ја смо једно, једно исто... 





Из душе ја сам разагнао таму, 

Па у њој диго жртвеник за Тебе; 

И љубав, чиста, основ Твом је храму: 
Кроз Тебе само, ја волим и себе; 
Што тело трпи патњу све то већу, 
Ужива душа безмернију срећу... 


И песницама је раскивам голим 

Све људске везе са стварима малим, 
И Твом олтару ступам да се молим, 
Од крви своје ја Ти жртву палим: 
Без једне искре мрзости и злости, 
Ја жртву палим, и молим: Опрости! 


О Тебе сам огрешио се доста, 
О стари, добри, честити мој друже ! 
Од свију само Ти ми један оста 


5. 

До краја веран; сви остали круже 
Ту, близу, само на пристојној мери, 
И сваки од њих кришом нам се цери... 


Ал' Ти си са мном срастб, још одавно, 
Кб непрегледног океана вали, 
И име наше ако буде славно, 
То Теби само има да захвали: 
Све, све што имам, Ти си све ми дао — 
Да Тебе није, ја бих давно пао... 


Ј 


Под жрвњем који без милости меље; 
У часу туге, велике и неме, 

Јест, ја бих пао, од страха и жеље, 
За живот који значи само Време. 

Ти рече: „Време страх и жеља краду; 
Живбта смисб само је у Раду!“... 


И као ратар после златне кише, 
Што живот буди засејаном пољу, 
Ја данас ништа не захтевам више: 
Ја имам Тебе, самокрет и вољу; 

И страх и жеља брзо се утдле, 
Кад Тебе имам, велики мој Боле !... 


ВЕЛИМИР Ј. РАЈИЋ. 








У НОЋИ ЗВИЈЕЗДА. 


(бузЕ. А1ват), 


О, сјајна ноћи, милости моја сва, 
у миру ведром душу утопи ми 
да сањам тако: снен и сјетан, 
уснувши спокојан у тајанству. 


"Сву грубост ствари ја ћу заборавит 

и тамног бола душиног нестаће, 

| и ја ћу бити снен и срећан, 
уснувши спокојан у тајанству.' 


О, ноћи, ја бих пловио безмјерјем 
пун драгих слутња, благости чежњиве, 
док појеш химну величајну 
смислу недокучном свемирноме, 


Небеске сфере док ти одјекују 
и силно дршће радосног бића пој, 
о, ноћи, ја ћу сав исплинут 
болан и зачаран у тајанству. 


О, ви звијезде! слеђени мјесече ! 
О, тајно! туго! тишино бескрајна 
и ведра! хладна мјесечино, 
милости срца ми посвећеног 


од болног мрака разлога ствари свих: 
о, живот мој нек у вама нестане, 
нек нестане! О срце! срце! 
Бескрају! Тишино! Тајно! Туго! 





РУМЕ 

Ах! ах! сво биће нек ми се излије 

у пој без конца; надања испразна, 

и добри снови, златно ткање 
Лудости душе ми задивљене, 


и сва прегнућа младости разорне 
и патње ноћне, трзања, грчеви 
од глупавог и тврдог дана 
са мном нек умину, ноћи моја! 


О, ноћи моја, милости, љепото, 
о, добра ноћи, опојно звјездана, 
превези ме у Непознато 
чаробним напитком заборава! 


Јер срцу жудим радости безмјерне, 
љепоте души, починка плоти свој, 
Јер грозно тишти ноћ мог ума, 
удари грубости претешки су. 


О, ноћи сјајна, о величанствена, 
у миру ведром душу утопи ми, 
да сањам тако снен и сјетан, 
уснувши спокојан у тајанству. 


О, ноћи! ноћи ! тајно и светињо, 
сад успавај ме... упиј ме... упиј ме... 
.„ „љепота — милост — покој.. покој... 
бесвјесан губим се у тајанству. 


Ап с:и5. 








КАСАНДРИН ПЛАЧ. 


(УЛОМАК ИЗ „ГРОБОВА“. 


—-—-"-_"- "– — Ах, ако икад 
Из грчке земље, гђе ћете Тидиду 

И Одисеју коње пасти, судба 

Врати вас, дјецо, амо заман ћете 
Огњиште тражит' своје. Ови мири 
Фебово дјело, гариште ће бити. 

Ал' ће још живјет богови нам кућни 
У овом гробљу; јер је бозим' дано 
Кроз бједе име поносно очуват. 

А ви, чемпреси, палме, рукосади 
Приама снаха, узрашћете сузом 
Удовом рано заливени, оце 

Штитите моје; а ко свето ваше 
Поштеди грање, пожалити неће 
Рода и чист ће жртвенику ступит, 
Очеве моје штитите! А једном 
Просјака сл'јепог видјећете лутат 
Под вашом древном хладу и у гробе 
Улазит, жаре грлити и пеп'о 
Приупиткиват'. Зајечаће шпиље,, 

А гроб ће причат како двапут Троја 
Паде и двапут васкресе, да само 
Засија љепша уресним Пелидом 
Побједа задња. Освештани пјесник 
Тужне ће оне душе пјесмом тјешит', 

И грчким славу проводит херојим 
Где где год Океан земљу валом паше. 
А ти ћеш плача почаст имат свугђе, 
Хекторе, гђе се крвца проливена 

За отаџбину света, док год сунце 
Над удесима људским сјало буде. 


Уго Фосколо. 


(С талијанског превео Бошко ДЕСНИЦА). 











КЛОД ФОРИЕЛ И СРПСКА НАРОДНА ПОЕЗИЈА. 


(Крај). 
|| 

Код Француза се врло рано знало за српске на- 
родне песме, мислимо на народне песме с којима је Вук 
упознао Европу. Већ у априлу 1819, Енциклопедиски 
Преглед, један од врло угледних и озбиљних листова 
свога времена, приказује Српски Рјечник и спомиње 
збирке Вука Караџића, јамачно по каквом немачком листу. 
Белешка је анонимна, и како је Фориел стално сарађи- 
вао на Енциклопедиском Прегледу, врло је вероватно 
да је од њега тај свакако први помен о Вуковим делима 
у француској штампи. 

Треба нам одмах приметити да издавач Народниг 
песама данашње Грчке није био једини од интелигентних 
Француза који су се интересовали у ово време за српску 
народну поезију. Од 1824, а нарочито од немачког пре- 
вода Талфјеве, мало кога месеца да књижевни листови 
не говоре о „сервијским“ или „илирским“ баладама. Осим 
католичког филозофа барона Екстена, за чије се чланке 
већ зна, један прилично познат француско-немачки фи- 
лолог и историк, Ж.-Б. Депинг, издавач Касшиљанског 
романцера, који је још 1813, опширно писао о Дубров- 
нику (по Апендинију),: почиње да често пише о нашим 
песмама у угледном листу ВиПепп аде; 5степсез ТаЗГОГг- 
фиез, који је излазио под уредништвом чувеног египто- 
лога Шамполиона. Депинг је знао руски, а изгледа да је 


1 Табгеаи аде Кадизге у листу Аттишез дег Уоџадех, тоте ХХ! 

имао у рукама и српског оригинала. Његове оцене су 
хладне и резервисане, као што приличи једном научнику 
који помишља на Француски Институт; у једном броју 
он оштро пребацује Вуку Караџићу што је „веровао да 
треба да уведе нову ортографију, пошапуно варварску за 
Словене“. Ова брига да се славенска цивилизација са- 
чува од нападача можда ће и изненадити кад долази из 
Париза, у 1826; ствар је међутим простија но што из- 
гледа на први поглед: добри Г. Депинг се инспирише 
из руског листа Син Ошечества (1826, бр. 26, стр. 241). 
То му ипак није сметало да врло лоајално изјави, го- 
ворећи о преводу Талфјеве: „Овом књигом (Српским 
Народним Песмама) немачка књижевност долази до једне 
врло добре тековине“. Одмах по изласку Шафарикове 
историје, Депинг пише о њој један чланак од десет страна, 
који је и засебно одштампан. 


У 1828, њему се дешава један мали малер, који га 
је, како изгледа, обесхрабрио од даљег занимања срп- 
ском поезијом. МИ ако се годину дана пре тога није дао 
завести Меримеовом мистификацијом, прешавши ћутке 
преко ње, он долази овом приликом да говори о Вили 
Вилхелма Герхарда, у чијој се другој свесци, као што 
се зна, налази превод апокрифне Гусле. Г. Депинг још 
није био прочитао Гетеову белешку о правом писцу те 
„проблематичае књиге“, и видевши да Герхард верује у 
аутентичност Меримеових балада, он дође до уверења 
да нема више разлога зашто ни он не би поверовао. У 
приказу Виле, Депинг нарочито наводи „народну“ песму 
Вампирова вереница, која је у ствари париски фабрикат, 
преведена из Гусле, где се зове Лепа Софија. 


' Ово није био једини писац који се дао завести Герхардовом 
књигом. Осим пруског официра Ота ф. Пирха, који у свом Путо- 
вању жроз Србију (друга свеска, стр. 159 немачког издања) дрско 
тврди да је од свих немачках превода српских песама Герхардов 
најближи оригиналу и пун значајних кментара (фантазије Симе Ма- 
лутиновића и Меримеа!), Гусла је имала још једну жртву у Не- 
мачкој. То навје био нико мањи до славни историк Леополд Ранке. 

Толико о Депинговим чланцима. Читани у уском 
кругу научника, они свакако нису мвого допринели да 
српске песме дођу до гласа у Француској, као што су 
то учинили чланци Енциклоџедиског Прегледа, Глоба, 
Католика, Германског Прегледа (Немачке Библиошеке) 
из Штрасбурга, најзад Меримеова Гусла. Много важ- 
нији имного озбиљнији покушај била су предавања Клода 
Фориела на париском факултету књижевности у зиму 
1831—1832, предавања која и јесу главни предмет овог 
нашег нашег написа. 

То је било друге школске године Фориеловог про- 
фесоровања, о коме још не рекосмо ни речи. После Ре- 
волуције од 1830, успех Грчких Песама и његова лична 
репутација великог ерудита, донели му беху заслужено 
признање. Његови пријатељи (особито Гизо), дошавши 
на власт, основаше за њега нарочито катедру страних 
књижевности на Сорбони (октобар 1830). Част је била 
мало завидна кад се помисли да се тицало научника коме 
се до педесет осме године није дало никакво место у 
настави; али је за Фориела свакако било утешно да чује 
са трибуне Горњег Дома ову оцену о свом раду која је 
тако рећи дословце што и оцена Ренанова: „Нико не 
ставља у промет више нових идеја него он“. 


При писању своје Историје Српске Револуције (Хамбург, 1529) 
он се служио Вилом; говорећи о побратимству код Срба, он нас 
уверава да је тај осећај тако јак да два побратима пре ће да сјуре 
нож у груди девојци у коју су обадвоје заљубљени, него да се за- 
ваде ње ради. Ово није ништа друго до алузија на Меримеову ба- 
ладу Гевг Рофтаћта, која прича једну такву историју. (Стр. 38—89 
првог издања; у осталим издањима Ранке је овај одељак у опште 
врло скратио). Чудновато је само да Вук Караџић, који је свако- 
дневно виђао Ранкеа за време писања ове књиге и помагао му при 
раду, није могао да му каже да све песме које се налазе у Вили 
нису аутентичне. Јамачно ће нас Вукова Преписка обавестити о 
овом питању. — Сигфрид Капер, у својој збирци песама У/аитасће 
Мећодћећ исто тако је употребио предмете из чемачког превода 
Гусле, као што то Г. Милан Ћурчин већ примећује. 


1 Писац ових редова спрема једну исцрпнију библиографију 
о овом предмету. 


272 Српски Књижевни ГЛАСНИК. 








Од 1830 до своје смрти у 1844: Клод Фориел је 
достојно држао то место и одужио се својом већ кла- 
сичном Истшоријом Провансалске Поезије, у којој чини 
велике и дивљења достојне напоре да докаже како идеје 
о љубави, части и витештву које чине срце средњове- 
ковне литературе, долазе искључиво из јужне Француске. 
Други су му радови: Историја јужне Галије под вла- 
дом германских освајача, затим, Данше и Прва основи 
шалијанског језика џи књижевности. Осим друго-спо- 
менутог рада, који је штампан 1836 и који је довео писца 
у Институт, сва његова књижевно-историјска проуча- 
вања и једна маса несређених бележака, преписаних тек- 
стова, превода са арапског, новогрчког, и тако даље 
остала је у рукопису после његове смрти. 


Његова тестаментарна књижевна извршитељка, мис 
Мери Кларк са дубоким пиететом постарала се да три 
свеске /Тровансалске Поезије и две свеске Даншеа изиђу 
на свет. Жил Мол, члан Института, одличан ориенталист, 
који се 1847 године оженио Фориеловом пријатељицом, 
снабдео је та издања потребним предговорима и над- 
гледао штампање. Али ипак, велики број списа, већином 
несвршених или непотпуних, остао је и даље у рукопису. 
Фориел није импровизовао своја предавања ни у којем 
значају те речи; он их је увек читао. Отуда и његове 
лекције о српској поезији не би биле изгубљене баш да 
их нико од слушалацн није забележио. Са осталим по- 
смртним хартијама и оне су се налазиле у својини Фо- 
риелове наследнице. Пре тридесет година, Госпођа Мол 
завештала је Француском Институту највећи део те остав- 
штине, и то се све данас налази у библиотеци овог 
ученог тела. 

Потребно је одмах изјавити да писац ових редова 
нити је имао те рукописе, нити би његов чланак био 
дефинитиван у случају да их је имао, кад се узме да је 


1 Необјашњеном грешком, на самом насловном дисту Г. Га- 
леове књиге стоји 1843 година као година његове смрти. 

род његових студија потпуно стран овом специалном 
предмету. У ствари, једини циљ следећег написа јесте 
да обрати пажњу стручних проучавалаца српске народне 
поезије на једну неиздану студију из компаративног фол- 
клора, један од првих радова на том пољу који доди- 
рују наше народне песме. Податци који ће се овде са- 
општити из друге су руке, али ће и они, надајмо се, 
бити од интереса кад се каже да су предавања Клода 
Фориела држана пуних десет година пре чувених пре- 
давања Адама Мицкјевича на Француском Колежу, и да 
су она била по свој први университетски курс који је 
у опште био посвећен нашој поезији у Европи. 


На Сорбони, Фориел је имао два часа недељно. Прве 
године, она су обадва била посвећена провансалском пес- 
ништву; идуће године, један час је био задржан истом 
предмету, али је други био одређен једној новој грани 
изучавања: народној поезији балканских народа, Срба 
и Грка.! 


Овај други курс имао је свега једанаест лекција. 
Последњег часа професор се извињава што мора да пре- 
кине своја предавања: да би завршио до Ускрса (1832) 
историју провансалске поезије, што је било потребно, он 
се налази принуђен да обустави српско-грчку поезију и 
да обадва недељна часа посвети старој Прованси. Али 
се он нада да ће му се ускоро дати прилика да понова 
предузме исти предмет и да га унесе „у један општији 
оквир“. 

Овај курс био је као неко продужење опсежном 
Уводу у Народне песме данашње Грчке. У двема све- 
скама грчких песама које је издао 1824—1825, Фориел 
не беше објавио ни приближно све текстове које је имао 
у својим рукама. Овом приликом хтео је да начини од 


1 Ово што следује написано је по већ наведеној књизи ЈЕ 
Галеа (стр. 364—366) и по првом Фориеловом предавању које је 
одштампано у 1833. . 

18 

њих употребу; по уверавању Г. Галеа, већина наведених 
песама потпуно је неиздана. 

Копија тих једанаест лекција сачувана је у једном 
рукописа који није Фориелов. Г. Гале се с правом чуди 
да нико од биографа славнога научника није још говорио 
о том спису. Међутим, прва лекција била је чак и штак“ 
пана под насловом /ттодиспоп а Гетае аег Ровз!ев зетђев 
(ехкга ди сошт де М. Еашпеј) у фебруарској свесци за 
1833 годину парискога листа Де сеје, теоџе стидие де 
Га иетаћите, аез 5степсе5 ег аез ап, страна 223—235.1 

У свом приступном предавању Фориел искрено при- 
знаје да му жељене квалификације нису у притежању. 


„Ја осећам ипак, вели он, да ми треба жалити 
једну ствар: ја не знам ни српски нити икоји од 
словенских језика; и по немачким преводима ја ћу 
говорити о народној књижевности Срба. То је 
једна незгода и ја је никако не кријем: али ако 
је не треба крити не треба је ни претеривати. Прво, 
немачки су преводи сви задивљујући тачни, као да 
су црту по црту копирани на оригиналним тексто 
вима. Затим, оно чим се одликује стил српских пе- 
сама, то нису ни елеганција, ни финоћа, нити у 
опште какве неповредљиве врлине. — Ја ласкам 
себи, дакле, да ове песме неће изгубити у францу- 
ском преводу израђеном по немачком ништа више 
него да су израђене по оригиналу. Чак шта више, 
ма колико да оне могу изгубити, надам се да ће 
увек остати довољно чега што ће се допадати и 
заслуживати дивљење“. 


Своје предавање Фориел отпочиње географским и 
историским податцима о српском народу. Они, на жалост, 
не показују да је професор и сам био на чисто са овим 
предметом. 


„Ова српска поезија, вели он, коју предузимам 
да представим, не припада искључиво једном и истом 
народу; она је опште благо, дело и нераздељива 
слава много малих народа, политички одвојених 


' Како је мноштво листова носило исти или сличан наслов. 
дајемо овде број под којим је ова публикација заведена у париској 
Народној Библиотеци: Јпу. 27. 27,969. 

једни од других... Главни од ових народића јесу: 
Славонци, Илири, Далматинци, Црногорци, Морлаци, 
| Босанци, Хрвати, Херцеговци, Србијанци и Бугари. 
Овим народима, који су готово сви поданици или 
4 вазали Турске, треба додати извесна становништва 
| са леве обале Дунава, као Трансилванце и Илирске 
Влахе, поданике Аустрије. Сви ови народи говоре 
| истим језиком, рачунајући ту и Бугаре за које се 
| држи да су татарског порекла, који, пошто су ве- 
ковима били непријатељи Срба, примише најзад пот- 
пуно српски језик и обичаје“. 

Пошто је изложио укратко српску историју, по- 
чевши од покрштења, задржавши се нарочито на Ко- 
совској битци и паду средњевековне државе, Фориел 
даје план своје студије: 

„Доиста, у Средњем Веку, византијски утицај 
који је дао рођење српској цивилизацији, изгледао 
је природно опредељен да је допуни у случају да 
је она дуже трајала. Али се она прекиде нагло, или 
боље рећи она промени свој циљ и свој карактер, 
после турског освојења. Учитељи и ученици, ува- 
љани у једну исту катастрофу, падоше у врло слично 
стање варварства и беде и тиме продужише да на- 
личе једни на друге и да гаје симпатије једни за 
друге... Услед заједничке судбине двају народа, Грци 
исто тако као и Срби, сачуваше под турском управом, 

| и сачуваше у целој снази, свој песнички нагон. Они 

| имадоше подједнако једну народну поезију, која је 
за њих била једна од утеха робовања, једно од сред“ 
става да повежу комаде разбивене народности и да 
протестују против освојења. 

„Али то није само на овој магловитој слич: 
| ности циља и употребе да се ограничава одношај 
ових двају поезија: оне имају између себе сличности 
у гојединостима, које су тако карактеристичне, тако 
нарочите, тако многобројне, да је очевидно да је 
једна морала служити другој, до извесне границе, 
као извор, као тип. Ништа дакле није природније 
него приближити, као што ја имам намере да учиним, 
ј ове две поезије, које нису, у много чему, ништа 
друго до варианта једна друге, која једна другу 
% допуњују и објашњују. 

Ј „Али из овог упоређивања има да неизбежно 
| произиђе један проблем доста занимљив. 


"РРУРРЧУ ге ЧИ". 


18“ 

„Која је између ове две поезије што се толико 
наличе она која је служила другој као углед, која 
јој је дала тонр Јесу ли то били Грци који су у 
овој засебној тачци, као у много других, изменили 
српског генија Да ли су то били на против Срби 
који су дали грчкој поезији ону енергију и див- 
љину, будући много ближи но Грци епохама херо- 
изма и варварства, и према томе више склони живим 
и снажним песничким надахнућима 2“ 


Затим професор излаже свој метод. И српске и 
грчке народне песме деле се у више засебних врста. Он 
ће ићи по тој подели и према томе поредити врсту 
по врсту. 

То је садржина првог, приступног предавања, је- 
диног које познајемо изближе. Г. Гале се потрудио да 
у својој књизи изложи кратак преглед свих једанаест 
лекција, који ћемо ми поновити овде: 


ђ. Увод. 
_ Географија јадранских земаља. — Историја Срба. — 
| Њихова култура морална и иателектуална. — 
| Св. Кирило и словенски језици. — Зборници 


српске поезије. 
П). Песме грчке и српске. 
А. Песме домаће (грчке — српске). 
. Свадбене песме (српске). 
. Успаванке (грчке — српске). 
. Песме уз прошњу или дарове (грчке — српске). 
Песме уз литију (српске). 
. Песме занатске (грчке — српске). 
| Љубавне песме (грчке — српске). 
. Посмртне песме (грчке — српске). 
. Песме наративне (грчке — српске). 
. Песме епске (српске: Женидба Максима. 
Црнојевића). 


опоњ о бо не 


Ш). 


ТУ). 
у. 
МЕ. 
УН. 
УШ. 
1Х). Јуначке песме других словенских народа. 


ПО ОО 


Грчки романи (Брошокритшос, и тако даље). 


| 1. Руска песма о Игору. 
| 2. Чешке песме из Кралодворског рукописа. 

а | Јуначке песме Срба (Марко — Дојчин). 


Овде се зауставља овај извод Фориеловог биографа. 
И ако је у приступном предавању изрично изложено да 
је циљ целој студији да да извесне позитивне закључке, 
Г. Гале налази да „ове неколике лекције нису имале 
други предмет до да упознаду слушаоце са грчким тек- 
стовима, у сваком случају окруживши их потребним по- 
датцима о пореклу, језику, месту, са литерарном кроно- 
логијом врло мало прецизном... И ако није продро напред 
у књижевну историју двају раса, Форцел је посшавио 
себи за циљ да обраши пажњу на заједничке инспира- 
ције' и оригиналну лепоту која га је привлачила“. 

Ја не знам у колико Г. Гале има право а изгледа чак 
ми да се мало противречи. Вероватно да је Фориел устукнуо 
био пред једном великом генерализацијом (што је можда 
и био интимни разлог прекиду овог курса); али је не- 
појамно да је он узалуд класификовао своју грађу и сум- 
њиво да је цео свој предмет свео на просту интерпре- 
тацију текстова. То је питање на које још има да се од- 
говори У сваком случају, чак и да је Фориелово познавање 
и разумевање нашег духа и историје било недовољно за 
један рад са ширим задатком, његово познавање ново- 
грчког језика и новогрчке народне поезије свакако је 
овде онде успело да баци какву светлост која може доћи 
само са стране једног доброг познаваоца новогрчке пое- 
зије. Ако ништа друго, ја верујем да текстови које је он 
приближио (а Г. Гале нас уверава да су многи још не- 
издати) заслужују да се на овај рукопис библиотеке 
Француског Института обрати пажња. А о релативном 
интересу који ова студија пружа, држим да није потребно 
рећи речи. 


Војислав М. ЈОВАНОВИЋ. 


1 Курзив је преводиочев. 


ТЕОРИЈА „РЕДА ПО-РЕД“. 


(8) 

Метода „реда по ред“, као што јој и име каже, значи 
методу испитивања, аналисања, критиковања књижевног 
дела, не у широким, општим потезима, и по његовим 
најширим, могло би се рећи „апстрактним“ особинама, но 
подробно, улазећи у појединости, у конкретне и ситне 
појединости, из којих се састоје широке особине и по- 
следњи ефекти књижевног дела. У критикама на које 
смо навикли, па било да су долазиле од критичара који 
пишу по часописима или од наставника који дела ана- 
лишу с катедре, суд се о тим делима исказује само у 
широким, општим напоменама. Вели се: лица су у том 
роману или драми добро насликана, композиција је вешта, 
заокругљена, склад је добро одржан, описи су лепи, 
истинити, стил је углађен, живописан, једар. Што се тиче 
тога, које су то црте што састављају добро оцртан ка- 
рактер; на којим се посебним деловима види добра ком- 
позиција; који су појединачни призори, радње или осе- 
ћања одржани у складу; које су то конкретне појединости 
што опис чине живим и истинитим; и који су то начини, 
облици редакције, реченични склопови и избране речи 
што стил чине углађеним, једрим, и тако даље, — то се 
оставља читаоцу или ученику да сами пронађу у огромној, 
помешаној гомкли чињеница и стилистичких гојединости 
из којих је састављено свако књижевно дело. 


Исто тако у уметности (која је у сваком погледу 
сродна, управо идентична с књижевношћу, за коју вреди 

све што вреди и за ову последњу, и коју и у овом чланку, 
на више места, нећемо одвајати од књижевности). И ту 
критика каже, обично на још шири и апстрактнији начин 
но у књижевним критикама, да је на дотичној слици, 
кипу, згради, у дотичној симфонији, композиција бес- 
прекорна, цртеж савршен (или, у другим случајевима, 
слаб, или лош), колорит леп и истинит, моделатура мека 
и жива, пропорције правилне и значајне, мелодије искрене 
и изразите, хармоније и ритам оригинални, али не каже 
на којим је посебним местима, у којим посебним цртама 
и површинама, у којој нарочитој фрази или акорду, тај ко- 
лорит истинит, цртеж тачан, пропорције значајне, мело- 
дија изразита; она оставља гледаоцу, односно слушаоцу, 
да на шареном платну пуном разноврсних појединости, или 
на белом, празном кипу, или у непрекидном низу мелодија 
и хармонија, сами погоде та нарочита места, те посебне 
црте, боје, равни, тонове, из којих се састоји уметнички 
утисак који треба осетити. 

По методи „реда по ред“ — у уметности би се 
могло рећи „делића по делић“ — критика треба да по: 
каже и те појединости из којих се књижевна и уметничка 
особина или ефект састоје; и, кадгод је могуће и по- 
требно, да покаже и све појединости које у дотичном 
делу састављају ту особину. По тој методи читаоцу, од- 
носно гледаоцу и слушаоцу, имају да се покажу, што 
је подробније и конкретније могуће, она поједина места, 
они поједини редови и поједине речи у књижевном делу, 


— онај „квадратни милиметар“ на слици и кипу, — и 
у музичком комаду онај појединачни акорд у мелодији, 
и она посебна нота у акорду, — који у тим делима чине 


дотичну уметничку особину. Име те методе каже врло 
добро шта је она; она је метода речи по реч и делића 
по делић. 

Она би се још могла назвати методом „аналитичком“, 
или јоши „конкретном“, према методи „синтетичкој“ и 
„апстрактној“, каква је у употреби у обичним критикама. 

У овом огледу, 0 методи „реда-по-ред“ биће реч 
битно као о методи насшаве, не као о методи научног 
испитивања. Говорити о користима које од ње може 
имати наука, испада из оквира који је овом огледу унапред 
одређен. Те користи је, у осталом, лако разумети по 
ономе што је већ досад о тој методи казано; из даљег 
излагања, то ће се видети још боље. Да не бих, међутим, 
остао дужан објашњења које се некоме може учинити 
потребно, рећи ћу, да се та метода, као метода науч- 
ног испитивања, разликује од досадашњих метода испи- 
тивања опет тиме што своју научну грађу, то јест 
књижевна и уметничка дела, испитује, не само као це- 
лине, но и силазећи до њихових ситних појединости, 
У последња времена учињен је велики корак унапред 
тим што се најзад разумело да у естетици треба по- 
лазити од уметничких дела, а не од спекулација, од 
општих филозофских појмова, који се после, готови 
и нађени, примењују као 'естетичка начела стварања 
и лепоте уметничких дела. Још један, и још крупнији 
корак унапред, учиниће се оног дана кад се схвати 
да је проучавање књижевних и уметничких дела мо- 
гуће само ономе који полази не само од тих делаи 
њихових општих особина, но који буде у стању поћи и 
од њихових ситних, што конкретнијих, техничких поје- 
диности, од основних састојака.-из којих се састоје и 
на којима се дижу, у много спратова, све шири ефекти, 
све општије особине уметничких дела, што значи и цела 
Наука о књижевности и уметности. Разумети ефекте, и 
из њих извести теорије, може само онај који пође од 
тих ситних појединости на којима сети ефекти оснивају. 
Исто тако (као што ћу покушати да то овде докажем) 
и знање и однегован укус може дати само она метода 
наставе која полази од конкретних појединости. Ко буде 
добро схватио користи ове методе за наставу, знаће у 
крупним потезима и њене користи за научно испи- 
тивање. 

Свако је право знање, знање научно, знање тео- 
ријско; ко хоће заиста да разуме књижевност и умет- 
ност, тај треба да им зна и начела, која уређују и обја- 
шњавају човекове необразложене, инстинктивне, сасвим 
субјективне утиске. 

Поред тога, у науци о књижевности и уметности, 
потребно је, као што смо горе видели, имати и укус (да 
још једном ту врло сложену особину назовем мало кри- 
тичним именом које јој се обично даје). Ко хоће ту науку 
да проучава, мора се спремити у оба та правца. 

Метода „реда-по-ред“ подједнако је кориснаи у 
једном и у другом правцу: и за предавање теорије и за 
усавршавање укуса. Ми ћемо прво показати њену корист 
за предавање теорије, затим несравњену помоћ коју нам 
даје за усавршавање укуса. 


За предавање књижевне теорије, метода „реда-по» 
ред“ корисна је по том што никакву теорију није могуће 
разумети док је човек не види у њеној примени на пракси, 
док је не научи час на већем час на мањем броју раз- 
новрсних примера из несистематисане стварности. 

То излази из саме природе сваке теорије. Свако је 
знање генерализација, апстракција, она заједничка осо- 
бина или однос, онај појам који обухвата и везује све 
предмете и појаве једне исте класе, сведен на битне, то 
јест заједничке особине тих предмета, очишћен од раз- 
новрсних примеса које те предмете прате у шаренилу 
стварнога света. Огуда, знати неку ствар можемо само 
тако ако смо је претходно упоредили с другим стварима, 
и запазили на њој сличности и различности које је стим 
стварима везују или је од њих раздвајају. Кад би неко 
знао само један нарочити предмет, узет за себе, одвојен 
од свих осталих, уочен апсолутно, — без икаквог поре- 
ђења са којим било другим предметом, — он од тога 
предмета не би у ствари знао ништа, пошто га он није 


довео ни су чим у везу, не зна му никакве одношаје, 

те му према томе не зна никакав значај; он би од тога 
· предмета примио само го, неаналисан, несхваћен утисак, 
запамтио би једну голу, безначајну слику; он би га знао, 
да тако кажем, као што предмете зна огледало. 

Тек поређењем ствари, ми почињемо опажати да 
су оне међу собом сличне или различне, да свака од њих 
има према другима своје нарочите особине, које према 
приликама наизменце уочавамо, и које тако уочене и 
поређене стварају наше појмове. Ко би, на пример, видео 
само један круг, рецимо круг описан кредом на црној 
табли, тај не би никад, ни на који начин, могао знати 
шта је то круг, но би „знао“ само једну посебну слику 
таквог и таквог нарочитог облика, те и те одређене ве- 
личине, описану белом бојом на црној основи; и морао 
би, по самој сили прилика, мислити да је круг све то, 
да су круг све те конкретне особине које он има пред 
својим очима. Други опет, који би круг видео првиим 
једини пут у облику прстена, морао би, опет по сили 
прилика, држати да је круг једна мала сјајна стварчица 
извесног облика, која се носи на руци, златна — ако 
је прстен био златан; — сребрна, ако је прстен био сребрн. 
И тако даље. Тек онај који је круг видео у оба та об- 
лика, или у више облика, који је видео и бео кружни 
цртеж на црној табли, и прстење на руци, и точак у ко. 
лима, и воденички камен, и окца на пауновом перју, и 
колутове дима од цигарете, и месец на небу, и дугу, и 
хоризонт — тек тај би могао најзад разумети шта је 
круг, видети да сви ти предмети и појаве имају једну 
заједничку особину, нарочито уочену у овој прилици 
између њихових осталих особина, једну сличну особину, 
која се назива особином и чини појам круга. 

Сви наши појмови, најпростији и најсложенији, од 
које руке хоћете, постали су на тај начин. Сви су они 
генерализација из наших стварних искустава. У дугом 
низу предмета или појава једне класе који пролазе испред 
наших очију, сваки нови предмет поправља, сужава, пре- 
цизира слику или појам који смо добили од ранијих 

предмета те класе. Поједине споредне црте и особине 
отпадају једна по једна — у горњем примеру шаренило 
дуге, сјај прстена, дрво и камен точка и воденичког ка- 
мена, њихове разне величине, положаји, службе које 
врше, и тако даље, и тако даље — а све чистија остаје 
особина која је свима предметима те класе заједничка. 
Наши су појмови о стварима (једне класе, — и свега 
света) сећања, са сваким новим предметом промењена, 
ректификована, допуњена, — првога предмета тога рода. 
Они су као оне „просечне“ фотографије које добијамо 
кад неколико разних портрета истога човека фотогра- 
фишемо једне преко других (тако је, на пример, тражен 
Шекспиров просечни лик из његових заосталих портрета), 
те добијемо средњи, просечни тип, који је сачувао све 
што је заједничко, (то јест битно) свима тим портретима, 
а одбацио све што је на њима различно, то јест спо- 
редно. Тај средњи, битни тип, та заједничка особина 
једног низа предмета, то су и наши појмови о предме- 
тима и појавама овога света. Све васколико наше знање 
и појимање — наши појмови, судови, и теорије — само 
је памћење тог заједничког, просечног, типичног облика 
у коме се предмети и појаве једне класе нашој свести 
јављају. Не само обичан човек који у свакидашњем жи- 
воту ствара појмове о стварима, но и природњак кад 
класификује предмете свога посматрања, физичар кад 
утврђује законе светске механике, социолог који хвата 
правилности у појавама друштвеног развитка, естетичар 
који тражи у чему се састоји лепота, историчар који 
црта карактер Цезаров, песник који ствара лица свога 
романа или драме, сви они, у свима својим тако разно. 
врсним пословима, када су нашли решење постављеном 
задатку, нашли су свагда само просечни облик у коме 
се понављају појаве у њиховим односним областима; и 
нашли су га поредећи и тачно памтећи низове поједи- 
начних предмета и појава. 

Те заједничке особине, као што је познато, често 
је врло тешко наћи; само јаки и јасни умови — и то 


284 Српски Књижевни ГЛАСНИК. 





после колико мука, и тек настављајући своје напоре на 
напоре својих претходника — успеју да их нађу. Лакше 
је, наравно, али још непрестано тешко (и, као што ћемо 
видети, понекад врло тешко) већ нађено тачно приме- 
њивати, то јест већ изведен појам, начело, теорију, по- 
знати и разумети у шаренилу несистематисаних примера. 
И што год је појам изведен из већег и разноврснијег 
броја примера, то је, наравно, тај појам у несистемати- 
саној стварности теже познати. 

Кад су појмови „прости“, ствар је проста. Понеке 
појмове, доиста, стичемо лакше него друге. Предмете и 
појмове из обичног живота, и особине које их каракте- 
ришу, схватамо сразмерно лако; тако лако да многима 
изгледа да их схватамо спонтано. Нема здрава чове«а 
који их не зна као и сваки други; умнији и мање умни 
знају их подједнако. Ти су предмети обично конкретни; 
ми их опажамо непосредно својим чулима; а све чулно 
урезује се дубље у свест. Највећи део њих може још да се 
види очима, то јест чулом које од свих чула опажа нај- 
јасније и најпрецизније, и памти најбоље. Са те своје 
„чулне“ природе, појмови „кућа“, „нож“, „књига“, „ружа“, 
„злато“, „ваздух“, „Београд“, јасни су скоро као поједи- 
начне слике или сенсације. 

Ти предмети су, даље, најчешће тесно везани за 
наше животне потребе; наш интерес, наша пажња, који 
су изванредно важни услови за свако правилно појимање 
и мишљење, нарочито су будни за те предмете. Ти пред- 
мети се, даље, дају лако мсђу собом поредити; они су 
на домаку, лако их је ставити или имати напоредо: два 
новца на столу, на пример, две руже у башти, два коња 
на улици. Замислите какво према томе изгледа поре- 
ђење сшепена вредности двеју слика, од којих сте једну 
видели у једном, другу у другом музеју, у две разне 
земље, у размаку од више година! И то још сразмерно 
није тежак пример! 

Додајте даље ову нарочито важну ствар, да су ти 
предмети у нашем сталном или врло честом искуству. 

Сваки човек зна ствари за које има интереса и с ко- 
јима има сваки дан посла: „свака луда своју кућу нај- 
боље зна“, вели крепко и заоштрено, али врло дубоко, 
народна шпанска пословица. Ја одавно тврдим, и у овом 
ћу чланку доцније то још једном рећи, да је битни 
услов за знање и правилно мишљење, остати дуго на 
једном предмету, имати прилике да о њему непрестано 
"мислите. Предмети о коме је реч нарочито су често у 
нашем искуству 

Најзад су ти предмети „прости“, то јест јављају 
се у сразмерно мало разних облика. Човек обично и нај- 
лакше опажа правилан облик, онај најпотпунији, нај- 
мање прелазни облик, у коме су ствари неке класе 
најпотпуније оне саме, најдаље, најподвојеније од оста- 
лих ствари овога света. То је њихов просечни, типи- 
чни облик, дакле облик који је најближи самом појму о 
том низу ствари, који је без мало већ готов појам. Осим 
тога, баш и кад се ти предмети јављају у више облика, 
разлике између њих нису велике, или су шакве да мало 
смешају. Оне не привлаче пажњу на себе, не ометају 
појимање битне особине; напротив, код тих предмета, 
бишне особине претежу; битне су особине на површини и 
привлаче пажњу на себе — чиме било и како кад, величи- 
ном, сјајем, оштрином, другим разним стварима у разним 
приликама. Овде сличност између ствари преоблађује над 
разликама. Могу разлике бити још толико многе, дотична 
заједничка особина намеће се нашој пажњи између свих 
осталих. Троугао остаје троугао и у преплетеној фигури 
Соломуновог слова, и у облику познатог музичког ин- 
струмента, и у облику звезданог јата „Троугла“, и хироман- 
тичног „троугла“ на длану, и у облику тророгог шешира. 
Тако се и у горњем примеру са кругом, покрај свих огром- 
них разлика које постоје између дуге, точка, дима од цига- 
рете, воденичког камена, и хоризонта, заједничка 0осо- 
бина „круга“, која их све везује и чини сличним, истиче 
над осталим. Јер облик, перваз, оквир једног предмета 
пада, под обичним условима, лакше у очи но његова „уну- 

трашњост“, — његов склоп и његове друге особине, боја, 
на пример, пластика, осветљење и сенке, или боје у сенци. 
Занимљиво је у овом случају да то што свак може осетити 
у себи и без опита, може да се потврди и посматрањем 
како се те ствари дешавају и у стварности. Тим редом 
којим су овде побројане, људи те особине и науче гле- 
дати: силуету одмах (видите дете кад почне цртати), 
затим боје; па тек доцније, понекад само после наро- 
читих студија, појединости пластике, игру светлости и 
сенке, и разне светлосне одблеске. Тим редом јеиу 
историји сликарства ишао напредак: слике примитивних 
људи кватернарнога доба и данашњих дивљака цртежи 
су, које су људи тек доцније почели бојити; а тек много 
доцније је дошло сликање пластичних појединости и свет- 
лости и сенке. Боје у сенци пронашли су импресионисти 
тек пре неколико десетина година. 

У свима тим случајевима ми до појмова лако до- 
лазимо. 


(Наставиће се). 


Богдан Поповић. 








Е 
. 
у 


> БРЕ "У РЕЛЕ 


"“ 1" "ту 


Р" 


ПОГЛЕД НА РАЗВИТАК МЕХАНИКЕ И НА 
ЊЕН ПОЛОЖАЈ ПРЕМА ОСТАЛИМ 
ЕГЗАКТНИМ НАУКАМА.: 

(Крај). 

Кубе флорентинског дома је, због своје величине и 
сложености, врло згодан објекат, на којем се може испи- 
тивати каква су механичка знања имали градитељи онда- 
шњега доба, и зато смо испитали детаљне пројекте вели- 
чанственог дела Брунелесковог и конструкцију његову 
по законима грађевне механике. Статично истраживање 
тога кубета несумњиво доказује, да је Брунелески морао 
бити на чисто са главним принципима грађевне механике. 
Њему је било познато у којима појасима кубета јављају 
се силе истезања, па је у те делове увео прстенове од 
дрвета, да приме те силе и учине их нешкодљивима. 
Читав склоп кубета показује да је имао јасан појам о 
распоређењу сила које се у њему појављују. 

Од куда Брунелескију то познавање закона грађевне 
механикег Могућно је, а и вероватно је, да је његово 
знање било емпирично, али се емпирични закони за гра. 
ђење такве величине могу стећи само вековним иску- 
ствима, и то само онда ако се та искуства по научном 
систему сложе и формулишу. У томе случају већ се прет- 
поставља научна дисциплина, и зато су такви емпирични 
закони могли да никну само у школи више поколења. 
Познато је, да су славни градитељи ране Обнове били 
врло дебри познаваоци 2 То нас упућује да испитамо каква 
су механичка знања имали архитекти Готике. 

Испитивање механичког знања средњовековних не- 
имара је врло тешка ствар. Писаних дела о грађевној 

механици Готике нема, а није их ваљда никако никако 
ни било. Писање дела, која су скоро искључиво писана 
на латинском језика, био је монопол средњезековних 
научењака, свештеника и калуђера, а међу те није спадао 
средњевековни неимар, и није вероватно да се и један 
од њих одважио да своје знање механике унесе у пи- 
сану књигу. Механика Готике није постојала у књигама, 


него се чувала у традицији. Средњевековни неимар учио 


је свој занат, а са њиме и правила грађевне механике 
код свога мајстора, а искуства што их је у своме раду 
стицао, саопштавао је само своме ученику, зато су она 
била позната само врло маленом кругу, који их је морао 
да чува као тајну. Та тајна, названа у немачким неимар- 
ским еснафима „дЧаз Ни епсећешии5“, чувана је врло 
брижљиво, а неимар није у њу посвећивао ни своје калфе, 
већ само онога кога је изабрао за свога наследника, 
обично свога сина. Колико је ту било сачувано искустава 
и правила грађевне механике, то је данас тешко одре- 
дити, јер једини извор из којега можемо црпсти наше 
закључке то је испитивање грађевина Средњега Века. 

А те грађевине говоре речитије него писане књиге. 
У њиховом општем склопу и у свима њиховим поједи- 
ностима налазимо оличене законе статике. Хоризонтални 
потисак готскога свода и његово састављање са верти- 
калним силама савршено је оличен у посматраним сту- 
повима (5 еђерГеПег) готских цркава, који су тако из- 
ведени, да се већ из њиховог облика може да примети 
какве силе на њ делују. Конструкција тих ступова не- 
могућна је без закона састављања сила, и готски неимари 
решили су тај проблем не на хартији него у камену. 

Далеко би нас одвело кад бисмо говорили о свима 
појединостима готских конструкција, из којих се може 
видети да готским неимарима нису била сасвим непо- 
зната најважнија правила статике. И ако та правила нису, 
по свој прилици, обухватала опште случајеве, ипак су 
готски неимари дали две важне тековине за развитак 
механике. Они су показали, да се механика мора осни- 

вати на искуству, и формулисали су проблеме грађевне 
механике, чијим решењима су се ускоро позабавили Лео- 
нардо да Винчи и Галилеји. 

Прелазећи на Леонарда залазимо у ХМГ век, кла- 
сичан у развитку механике, још једном ћемо се обазрети 
на тековине Средњега Века. Средњи Век називају исто- 
ричари век неплодности на пољу егзактних наука. Та 
карактеристика, по нашем мишљењу, не важи за меха- 
"нику. И ако дух времена, друштвени и политички од- 
носи, нису били повољни за развитак механичке науке 
као чисте науке, ипак је Средњи Век био један од нај 
виших врхунаца у развитку архитектуре, у готици, а та 
архитектура није могла постати без развијене статике. 
Онај који хоће. да оцени знање Средњега Века у меха- 
ници неће до душе наћи потврде тога знања у старим 
књигама, али ће га наћи у грађевинама средњега века, 

које величином и израдом наткриљују све што је ново 
_ доба створило. Готски неимари, градећи своје црквеи 
зграде, стајали су посведневно пред проблемима меха- 
нике, и да се нису дубље у њих удубили не би могли 
створити дела пуна хармоније, којима се и данас ди- 
вимо. Зато нам претпоставка да су готски неимари гра- 
дили без механике, изгледа од почетка бесмислена, и 
пошло нам је заиста за руком да нађемо документарног 
доказа о постојању механичких правила код средњевеков- 
них неимара у списима Леонарда да Винчија, 0 којима 
ћемо сада говорити. 

Највећи део Леонардових списа публикован је тек 
пре неколико година, и списи, које смо тако употребили 
за овај посао, то су сви Леонардови списи, који се на- 
лазе у бибиотеци париског Института и списи који са- 
_ чињавају славни „Софсе аЏапћсо“. У тима публикаци- 
јама, где су фотографски репродуковани Леонардови 
списи, та величанствена збирка цртежа, скица, детаљних 
планова, започетих дела, где је цртеж главно, а текст 
ограничен на минимум, исписан ситним збијеним руко- 
писом од лева на десно, тако да се може само огледалом 

читати, налази се читав један свет идеја и пројеката. У 
томе свету Леонардових идеја, можемо да свестрано про- 
учавамо њега, великога уметника, филозофа и инжењера, 
и можемо да пратимо начин његовога мишљења. Ми 
овде можемо само летимично да додирнемо она места, 
која нам дају сведочанства о његовом знању механичке 
науке и о проблгмима механике пред којима су они 
његово време стајали. 

Од тих списа бави се манускрипт А париског Ин- 
ститута понајвише примењеном механиком. Свима пита- 
њима механике којима се Леонардо бавио у овом, аи 
у осталим списима, дат је облик потпуно одређених про- 
блема примењене механике. И у самим питањима опште 
динамике даје он телима, чије кретање проматра потџуно 
одређен облик и назив, тако их зове кугла, стрела, камен 
и тако даље, означавајући им увек и тежину: толико и 
толико фуната, и дужину преваљеног пута: толико и то- 
лико лаката. Највећи део проблема узет је из грађевне 
механике; на пример ако једна греда носи хиљаду фу- 
ната, колико могу понети четири греде положене једна 
на другу; ако једно уже држи сто фуната, колико могу 
издржати десет ужета обвијених једно око другог. Он 
испитује опасне пресеке дрвених носача, проналазећи их 
експериментом, и изводи тиме ваљда прве пробе ломљења. 
Он мери угиб еластичне линије дрвенога носача, испи- 
тујс еластичне деформације састављеног троугластог но- 
сача и конструише врло сложене решеткасте носаче. 
Велики део његових механичких истраживања бави се 
статиком сводова. Он покушава да мери хоризонтални 
потисак свода, увиђа важност ослонаца за његову стабил- 
ност, и формулише, и ако не сасвим јасно, једно пра- 
вило што га је тек модерна теорија сводова доказала. 
Многа истраживања баве се теоријом трења, а ток воде 
проматрао је својим недостижним посматрачким даром 
и цртао га својом чудотворном руком. 

Али од свију места у Леонардовим рукописима, за 
нас је најинтересантније и за наше пређашње тврдње 

најважније једно место у манускрипту А: свега једна 
кратка белешка, једна непотпуна изрека, која гласи: Ја 
татоп Фипа уона со 6 1 (его де! Чатито дела зца са- 
тетета.,. де! (едезсо 11 Фџото. Овде дакле Леонардо го- 
вори о једном правилу за конструкцију свода, а онда 
додаје речи: „немачко у катедрали“. Та белешка потвр- 
ђује, да су постојала извесна правила за конструкцију 
сводова, да су та правила, названа немачка, створена 
ваљда у немачкој готици, употребљена при грађењу неке 
катедрале, можда самог миланског дбма, који је у Лео- 
нардово доба започет. 

То је место документован доказ за нашу тврдњу: 
да је са величанственим развитком готике морао ићи 
напоредо развитак грађевне механике, да су правила 
грађевне механике, створена у средњовековним немачким 
неимарским еснафима, пренесена у Италију у доба кул- 
турног цветања, моћно деловала на развитак механичке 
науке, јер су донели механици конкретних проблема које 
је ваљало решити. 

И заиста, сви проблеми грађевне механике које на- 
лазимо у Леонардовим списима, то су проблеми њего- 
вога доба. Он их није створио; пред њих га је ставио 
развитак грађевне уметности. Он, дворски инжењер Ло- 
довика Мора, наишао је на те проблеме у свом занату. 
Механика је била потребна и зато се почела бујно раз- 
вијати. Са Развитком опште културе сазревало је и време 
да створи науку механике. Механика је привлачила пажњу 
просвећених духова, и ево како је о њој мислио Лео- 
нардо: Га тесћатшса е 1 рагадћзо деПе заепне таћета- 
писће регсћесће сћоп ацеПа 51 мтепе а1 кибо таћетабсћо. 
(Механика је рај математских наука, јер се кроз њу до- 
лази до плода математике). 

Класично доба механике било је приправљено тиме 
што су при крају Средњега Века конкретизовани про- 
блеми механике који су се у практичном животу јав- 
љали, те је тако од механике, која је дотле била само 
чиста спекулација, постала практична наука, потребна за 

живот. Видело се јасно чему механика служи и шта се 
од ње може да тражи. 

Тиме што је механика постала практична наука, 
промењен је и начин њеног испитивања. То се огледа 
јасно у Галилејевом делу „ПОлзсога е аипозталош таје- 
тансће“, које је положило темеље динамици. У својима 
класичним истраживањима о законима падања Галилеји 
не пита зашто тела падају. него како падају, а верује 
својим претпоставкама и спекулацијама тек пошто их 
је опитом испитао. Са врхунца косога торња у Пизи 
задао је једним јединим опитом смртни ударац Аристо- 
теловој науци да тежа тела увек брже падају него лака. 
И Галилеји је спекуловао, али полазна тачка свију ње- 
гових спекулација било је проматрање. Проматрањем ни- 
хања полелеја у флорентинској катедрали био је наведен 
на испитивање закона о падању, као што је Њутн, како 
се вели, проматрањем пада једне јабуке био наведен 
на размишљања из којих је никао закон гравитације. 

Систематско проматрање појава у природи, то је 
карактеристика тога класичнога доба механике, које за- 
почиње крајем ХМГ века. Али није било лако доћи до 
сазнања да у механици проматрање мора бити полазна 
тачка научног испитивања, и требало је огорчене борбе 
док се сасвим скрхао сколастични дух, који је још уто 
доба владао у научном свету. Када је језудт Шајнер, 
Галилејев савременик, први опазио пеге на сунчевој по- 
вршинии и саопштио то генералу свога реда Теодору Бу- 
зеусу, рекао му је овај: „Синко, ја сам Аристотела два 
пут проучио, али не нађох у њему ништа о сунчевим 
пегама; оне дакле не постоје, те су зато само производ 
твојих рђавих очију или прљавих стакала“. Сунце је по 
смислу старе филозофије представљало најчистију ватру, 
и зато не хтедоше сколастичари веровати у сунчеве пеге.“ 
Посматрати природне појаве и веровати својим рођеним 
очима, то је у то доба значило бити револуционар, и 
Галилеји је на својој кожи искусио да се то без казне 
не сме чинити. Када је конструисао најсавршенији дур- 

бин свога лоба, упро га ка звезданом небу и открио на 
њему Јупитерове месеце, опазио мене Венусове и брдаи 
долине на месецу, те тим проналасцима дао најјаче аргу- 
менте за науку великога Пољака Коперника, присилила 
га је Инквизиција да своју науку опозове. 

Галилеји ју је, до душе, болестан и скрхан старац, 
опозвао, али су његови проналасци остали, а противници 
његови нису се усуђивали да упру дурбин на Јупитер, јер 
су се бојали да ипак не опазе његове месеце. Зграда 
сколастичке науке љуљала се у својим темељима. Савре- 
меник Галилејев, генијални Кеплер, употребио је посма- 
трања својега учитеља Брахеа, да у систематском склопу 
њиховом пронађе кретање и путање планета. Брахе је 
посматрао, али тек Кеплер је видео и формуловао своје 
законе, коју су онда Њутну послужили да нађе закон 
светске гравитације. Њутн без Кеплера, Кеплер без Бра- 
хеа не би могли створити темеље небеске механике, чија 
клица није лежала у спекулативним светским системима 
грчких филозофа, него у науци о посматрању. небеских 
појава. 

Тако је ХМ! век створио науци механике здраве 
темеље, и она се сада ослањала на искуства стечена у 
посматрању једноставних појава. Многе је проблеме, ме- 
ђутим, донео и сам практични живот. Грађевинска меха- 
ника, основана у средњевековним неимарским еснафима а 
настављена Леонардом да Винчијем, пружила је Гали- 
леју проблем носача једнакога отпора, и Галилеји му је 
нашао његов параболични облик. Потреба да се време 
тачније мери навела је генијалног Хајгенса, проналазача 
часовника, да испитујући законе клатна, пронађе за- 
коне криволинијског кретања, осцилационог центрума, 
законе земаљске технике, и да динамику, коју је Гали- 
леји основао, помакне за један џиновски корак унапред. 

Тако се механика,. која је до краја ХУП века била 
иза математике далеко заостала, подигла наглим кораком 
до високога научног ступња, и пружила математичарима 
читав низ проблема, да на њима испитају своје методе. 

Сви велики математичари тога класичнога доба били су 
и велики механичари, те је у то доба механика много ји 
утицала и на развитак саме математике. Робервал и 
славни Галилејев ученик Торичели решавали су конструк- 
ције тангената помоћу закона механике, а нема сумње 
да су механичке представе учествовале у духу великога 
Њутна када је пронашао инфинитезимални рачун. Ње- 
гови називи „флуксија и флуената“ казују да је појам 





диференцијалног квоциента узео из механике, сравњи- | 
вајући га са брзином. > 

Наглим скоком подигла се механика до онога вр- | 
хунца који је достигла за време Њутна. Његово дело Ћ 


„РАПозорћае паштанз рппстраа таћетанса“ најважније 
је дело у читавом развитку механике, а ваљда и најге- 
нијалније научно дело што га је дух човечји створио. 
Тим делом дао је Њутн механици дефинитиван темељни 4 
облик, а проналаском закона опште гравитације открио 
је механичко језгро васионе. Везе механике са срод- 
ним наукама, математиком и астрономијом, које су дотле 
биле лабаве, претворио је Њутн у дефинитивне. Он је био 
подједнако велик као механичар, математичар и астроном, 
иу његовим способностима оличени су сви повољни 
упливи на развитак механике. Зато је његово дело не- 
достиживо. Тешко је рећи шта је за развитак механике -- 
од већега замашаја било: или што је науку механике у 
њеној унутрашњости консолидовао, или што јој је дао 5 
у руке такво савршено оруђе као што је инфинитези- 
мални рачун, или, на послетку, што ју је законом грави- 
тације довео у уску везу са астрономијом. Ипак, као да 
је ово последње било најважније, јер је на развитак наука 
од огромног замашаја њихово међусобно утицање и опло-_ 
ђавање. Као што се у органској природи укрштањем 
раса стварају нове врсте, тако се и у наукама укрштањем 
идеја отварају изгледи на нове непознате пределе. И 
зато бацимо поглед на везе механике и астрономије. 
Споменули смо да је већ Хипарх из Никеје опазио | 
до осовине земље не остаје потпуно паралелна самој себи, 


ја а. 











ПОглЕД НА РАЗВИТАК МЕХАНИКЕ. 295 





него да замишљена крајња тачка њена, описује око пола 
еклиптике један круг. Периода те појаве, коју зовемо 
прецесијом, траје 25.870 година. Када је Њутн нашао 
закон гравитације, нашао је теоријско тумачење те по- 
јаве, и показао је да узрок прецесије лежи у привла. 
чењу сунца и месеца на појас око екватора, који треба 
додати потпуној кугли да би се добио елипсоидични 
облик спљоштене земље. Седамнаест и по векова тре- 
бало је док се нашла механичка суштина појаве коју је 
Хипарх запазио, но није дуго потрајало а механика је 
стајала пред новим проблемом. 1748 године опазио је 
Бредли, да замишљена крајња тачка земљине осовине, 
не описује око пола еклиптике савршену кружепу, него 
вијугасту линију, са таласима којих периода траје 19 го- 
дина. Д'Аламбер је овој појави, која се зове нутација, 
нашао теоријско разјашњење у положају раскршћа ме- 
сечеве и земљине путање, које је такође везано на пе- 
риоду од 19 година. Но тим Д' Аламберовим решењем 
феномен нијања земљине осовине није био потпуно ис- 
црпен. Ајлер, испитујући проблем ротације чврстога 
тела, нашао је, да је према законима механике сасвим 
могућно, да се земља сама. око своје осовине нија, то 
јест да земљин пол није на њој чврста тачка, него да 
описује један круг, и да би периода тога кретања — ако 
би га било — била 431 дан. Таково кретање пола по 
земљи није се могло дуго да опази. Тек пре двадесети 
пет година нашло се, врло оштрим опажањима, да се 
географске ширине свију места на земљи периодично 
мењају, и то код места на противним меридианима — 
Берлин и Хонолулу — у противном смислу, што је само 
могуће ако се положај осовине земљине мења. Тако је 
нађено, да пол мења периодично свој положај за неких 
пет до шест метара и да периода тога кретања траје 
десет месеца, дакле од прилике 300 дана. Ајлерова тео- 
рија била би у принципу добра, али његова периода од 
431 дана није се слагала са периодом од 300 дана, на- 
ђеном посматрањима. Тако је астрономија и опет ста- 

вила механику пред нови проблем. Тај проблем решио 
је американски астроном Њукем, доказавши, да се не- 
потпуност Ајлерове теорије састоји у том што је он прет- 
поставио да је земља апсолутно чврста; међутим, кад се 
земља претпостави еластичном са еластицитетом челика, 
онда се теоријски израчуната периода потпуно слаже са 
опажањем. 

Већ је Њутн у трећој књизи својих принципија тео- 
ријски растумачио најважније неправилности месечева 
кретања, и показао да се планете не крећу тачно према 
Кеплеровим законима, јер се међусобно привлаче, те ре- 
мете правилност кретања. Механика је дакле имала да 
испита природу и законе тих пертурбација. Године 1747 
учињен је важан корак на путу решења тога проблема. 
Д' Аламбер и Клеро поднели су Француској Академији 
два рада у којима су се бавили тим проблемом, Клеро 
је имао на скоро красну. прилику да опроба своју тео- 
рију. Хелијева комета, виђена године 1531, 1607 и 1682, 
очекивана је била према опаженој њеној периоди, крајем 
године 1758. Но Клеро је израчунао, да ће се та комета 
услед утицаја планета нашег сунчаног система закаснити, 
и да ће се појавити тек у марту или априлу следеће го- 
дине. ИМ заиста, комета се показала тек 12 марта 1759, 
· Клеро би му био предсказао долазак још тачније, да му 
је била тачније позната маса Сатурнова. 

Још већи триумф је славила небеска механика, којој 
је међутим Лаплас дао заокружен облик, када је Леве- 
рије из пертурбација Уранових израчунао, да се иза 
Урана мора налазити још једна планета, којој је положај 
рачуном определио, а на том је месту Гале заиста ускоро 
и опазио. Али поред свик тих успеха пружа небеска ме- 
ханика још доста нерешених проблема. На пример, на пи. 
тање стабилности нашег сунчаног система није још од- 
говорено. | 

Но од свих спољашњих утицаја на развитак механике 
најмоћнији је био у последње време утицај техничких 
наука. Читава култура Х/Х века носи на себи обележје 

"технике, и цветање технике осећа се иу рагвоју меха-. 
нике. Проналазак парне машине, проширење саобра- 
ћајних средстава, градња огромних зграда, мостова и 
машина донели су механици нових проблема и изазвали 
њено разграњавање. У првој половини прошлога века, 
наилазимо у Француској међу главним покретачима ме- 


ханичке науке махом техничаре. Ти су људи, наведени 


на то потребама технике, развили многе гране механичке 
науке које дотле нису биле неговане. Да поменемо само 
науку о еластичности а графичну статику. Утицај тех- 
нике на механичку науку није, у осталом, још малаксао. 


У најновије доба проналазак армираног бетона показао 


је нове путеве у науци о еластичности, а аеронаутика, 
која се последњих година развила брзином какву још 


ниједна друга грана технике није доживила, поставила 


је механици нових проблема. 

Још једну заслугу стекла је техника тиме што је 
механику довела у уску везу са дескриптивним наукама. 
Већ је Галилеји, бавећи се неким проблемима грађевне 
механике, основао теорију носача једнаког отпора, то 
јест таквих носача који су у свима својим замишљеним пре- 
сецима једнакао напрегнути, тако да је опасност прелома 


"у свима тренутцима једнака. Ти носачи једнакога отпора 


играју у техници важну улогу, као економски рационалне 


конструкције, јер је у свима деловима њиховим материјал 


потпупо употребљен, те није нигде узалуд утрошен. По- 


"казало се да сама природа најрационалније конструише 


штедећи материјал. Облик и структура животињских ко- 


"стију, биљака и тичјих пера представљају такве рацио- 


налне конструкције. И сам сам имао прилике да се уверим, 


да се најсавршенији технички облици налазе у самој при- 


роди; конструишући један велик резервоар за воду од 
1.500.000 литара запремине, тражио сам да му дадем такав 


облик, у којем би материјал био у свима тачкама иу 


свима правцима до крајње границе употребљен, па када 
сам такав облик нашао, уверио сам се да се он савр- 


ашено подудара са обликом водене капи која виси на 

хоризонталној површини. Водена кап представља, дакле, 
мали, но савршени модел тога огромног резервоара. 

Да наведемо још један пример који показује да 
природа савршено решава техничке проблеме. У модерној 
аеронаутици важан је проблем, какав облик да се даде 
површинама машине за летење, да она при лету наилази 
на најмањи отпор ваздуха. Професор Алхорн бавио се 
тим проблемом и саопштио је лане, у једноме своме пре- 
давању у Бечу, да тај идеални облик постоји у природи 
код листа заноне, једне биљке на Јави, листа који је 
зато тако скројен да га ветар може далеко да носи ради 
оплођавања цветова. 

Тако имају проблеми механике и општијег интереса, 
а механика задире све више и више у остале егзактне 
науке. Далеко би нас одвело кад бисмо поближе гово- 
рили о свима везама које везују механику, која се данас 
сматра потребним знањем физиолога, зоолога, ботани- 
чара и геолога, са осталим егзактннм наукама. Утицај 
њен на остале делове физике био је управо револуцио- 
наран, те је знатан део физике преживео у последње 
време читав препород, и данас је потчињен законима ме- 
ханике. 

Узрок томе експанзивном развитку механике лежи 
у томе што је она консолидована наука, која се не може 
више у својој унутрашњости много да развија, па се 
зато може упоредити са државом, која је у својој уну- 
трашњости потпуно сређена, те је пуна снаге и освајачког 
духа. Таква држава раширује своје границе преко свих 
пограничних покрајина и увећава на све стране своју власт. 

Као што рекосмо, сумњамо да ће се механика моћиу 
својој унутрашњости много развијати и не верујемо да 
ће нас будућност обогатити законима механике, који се 
по замашају своме могу да мере са тековинама класич- 
нога доба њеног. Фепл, у својој приступној ректорској 
беседи, констатује са некаквом тугом чињеницу да је 
ХАХ век донео преображај осталих делова физике, а да 
није знатно обогатио механику, па се нада да ће је ХХ 

век обогатити новим замашним законима. Ми држимо 
да је његово жаљење неоправдано, а надање празно, и 
видимо доказ снаге механичке науке баш у томе што 
ће се она ширити на својој периферији, задирући све 
више и више у остале егзактне науке, стапајући иху 
једну велику целину. Држимо и верујемо да будућност 
механике лежи у њеној примени на остале природне науке. 


Др. М. Миланковић. 





ПОЗОРИШНИ ПРЕГЛЕД. 


СукоБ, од ПЈЕРА БЕРТОНА. 


Четири особе: муж, жена, љубавник и љубавница, 
чији се користи сукобљавају и чија осећања стоје у про- 
тивности са погрешним везама. Адријан Сервал је велики 
политичар, радник на општем добру, један од оних јавних 
људи који носе за собом мисао. Али је он почео као 
човек из народа; његова мати и отац су били у пола се- 
љаци и њему је изгледало да у обим свога рада увуче 
велики задатак: помирење две Француске, изравнање 
сталежа, аристократа и нових људи, из чега би никло 
снажно, ново друштво. Тај политички узор је покушао 
да оствари прво у своме дому, оженивши се Ренеом, 
ћерком пропалих племића. То је била велика погрешка 
његова живота. 

Рена је племићка у толико што уме да презире људе 
чије слике родитеља показују два груба, простачка лица. 
Права аристократкиња је Камила: она воли Сервала као 
вишег човека, као управитеља гомиле, као онога који 
стоји у животу над осталима, као вођу. Она је нека врста 
боље Ребеке из „Розмерсхолма“ (а цео комад има далеки, 
ублажени и више светски, париски карактер Ибзенових 
комада). Она је још и више жена, него Розмерова при- 
јатељица, и има племићски понос: да неће да отима својој 
пријатељици богата мужа и изглед на велики положај у 
друштву. 

У једном тренутку је њена уздржљивост немогућа, 
и она се предаје Сервалу као љубавница да би га са- 

чувала од несреће која би га могла сломити. Она се брине 
о здрављу његове душе, боји се да ту стваралачку моћ 
и одушевљење за рад у њему не убије мисао да је пре- 
варен муж, да је претпостављен Бревану, обичном „чо- 
веку са женама“, љубавнику госпође Сервал. Једне ве- 
чери она види, не тражећи то нарочито, да се Ренеа и 
Бреван повукли у Ренеино одељење, и кад Сервал на- 
илази, јављајући за свој пораз у парламенту, она га спре- 
чава да иде својој жени, али по цену свога поноса: да- 
јући му се сва. 


Сервал је срећан, и пошто је он као и сва лицгу 
комаду, изузимајући донекле Камилу, и то само у де- 
лању а не у говору, обичан човек, он тражи од своје 
пријатељице да му буде оно што је он узалуд тражио 
од своје жене. 

Доцније он дознаје, или слути, све, и стање ствари 
је за све јасно. Бреван је једини који чини сметње, јер 
неће да пристане на брак са оном коју је пристао да 
има као љубавницу. Не хотећи водити рачуна до о себи, 
јурећи за својом срећом у којој би нашао извор свеже 
снаге, Сервал покушава да натера Камилу на признање, 
чиме би постало немогуће овакво стање ствари. Зато он 
измишља, да се покаже пред њом у најгорем положају 
у којој може човек да буде у очима једне жене: као 
преварен муж који не види ништа и чак чини услуге 
ономе који му узима част. 


У последњем призору он чита једно писмо у коме 
препоручује Бревана своме другу, министру, тврдећи да 
је Бреван његов најбољи пријатељ. Једним скоком Ка- 
мила ишчупа писмо из његових руку. „Не, Сервале, то 
не! то не!“. 


Између ових озбиљних људи чији се осећаји сукоб- 
љавају са осетљивошћу или са отменом уздржљивошћу 
провлачи се смешни облик Канишеа, латиниста, неотеса:· 
ног, доброћудног и плашљивог обожаваоца Вергилија и 
„Хомера. Он је заљубљен у Ренеу, и док се она титра са 

њиме, он јој говори љубавне изјаве на латинском језику. 
Према женама, он је карикатура Сервалова. 

Занимљивост и развитак драмске радње су вешто 
распоређени по целом комаду. Диалози су природни и 
истинити. Цео комад носи обележје Диминих драма, са 
нешто мало норвешких додатака, као што смо споме- 
нули. Својим једноставним интересом, избегавањем свих 
зачина, духовитости, споредних слика „Сукоб“ има нешто 
што га разликује од данашње драме у Француској, и 
приближује га писцима од пре неколико десетина го- 
дина, стављајући га међу савременицима у врсту Пола 
Хервијеа, Фабра, Буржеа и сличних. 


ПРОВИЗОРНИ. 








УМЕТНИЧКИ ПРЕГЛЕД. 


ИзложБа ИВАНА МЕШТРОВИЋА У БЕЧКОЈ (СЕЦЕСИЈИ. 


Не само бечки уметнички кругови и подлисци у 
новинама, него и, што се каже, „цео Беч “говори данасо 
"Мештровићу. Пролазећи мимо чудни павиљон Сецесијин, 
тледа бечки грађанин, зачуђено и не зпајући шта да 
мисли, у гломазна торза „модернизовано античких“ ју- 
нака од патинираног гипса (Краљевић Марко и Милош 
ЧОбилић), постављена на улазу изложбе. 

Лавји део изложбе заузео је Мештровић својим 
"скулптурама, којих је на шездесет, а од којих половина 
величине ван пропорција. Сав тај огроман посао свршио 
је млади хрватски уметник за две године дана, у Паризу. 
Пре него што очи застану на појединим скулптурама и пре 
него што се покуша створити суд о њима, једно је сва- 
коме јасно, да се овде има посла с човеком велике вред- 
ноће, у којој у ствари лежи већ половина уметничке ге- 
нијалности. У нас, где уметници тако мало раде, ово 
"треба двапут подвући; јер, заиста, на овој ' Мештрови- 
вићевој изложби има можда више него што су досад 
изложили сви наши вајари скупа. 


После првог изненађења, кад се уоче тачке за ори- 
јентовање и узму у вид архитектонски моменти, који 
овде стоје у свези с пластиком, види се да је, према 
свему овом, уметнику лебдела пред очима нека врста 
храма, за који је правио веће и мање појединости. И 
„онда се сетите, да је било код нас говора о неком 

Мештровићеву плану за један Видовдански храм, који би, 
попут Партенона на Акрополу, тамо негде на Косову, 
казивао стару славу новим покољењима. Ето, то је тај 
храм, бар у зачетку, и Мештровић није само необично: 
вредан вајар, него и доследан идеалист, који упорно“ 
ради на својој идеји, ма да и сам не верује да је дошло 
време да се и код нас разумеју те ствари и нађу мецене 
који би му ишли на руку да оствари замисао. Нећу се 
упуштати у критиковање саме замисли и успеха ових. 
њених видљивих фрагмената. Узгред буди речено, држим 
да је та, мислена страна у Мештровића, — баш каону 
Родена —, доста слаба; срећом што то у скулптури не 
значи одвећ много. Да је Роден свога „Мислиоца“ назвао 
„радником који чучи“, или „актом“, или макако друкче, 
скулптурска вредност не би му била мања; а што га је 
назвао баш мислиоцем, рђав је знак само за Родена као 
мислиоца. Слично је код Мештровића; ни он није велик 
мислилац, али је добар вајар. А то је главно, 

Смео вајар, који има у моћи и у прстима анато-- 
мију, облике човечјег тела до ситница, тако да се у мо- 
делирању такмичи са Роденом. Вајар у којега је још чи- 
таво врело сирове наивне снаге, која ће истрајати и 
дочекати да прођу све фазе лутања и тражења, и све 
ћуди за остваривањем тешких песничких мисли, и сва 
тежња за „епатирањем“... У 

Мештровић данас већ чини част нашој, хрватској 
уметности, и угледно нас представља пред страним све- 
том. Више него ова бечка слава значи што је обратио 
у велико пажњу на себе и у Паризу, у Салону. За нас је 
врло утешно што је у њему љубав према своме народу 
и према Јужном Словенству тако дубоко усађена, да, крај. 
свег успеха, неће престати осећати с нама и бити наш. 
Зато се можемо сваком његову новом успеху још искре“ 
није радовати. 


Ке 

КРИЗЕ У ГРЧКОЈ. 






















Војна Лига у Грчкој је опет победила. Успела је 
најпре да обори Мавромихалисов кабинет, затим је успела 
да наговори Драгумиса да прими председништво у но- 
вом министарству, коме ће он бити номинални шеф, а 
чији ће бити главни чиниоци чланови Војне Лиге кли 
њене велике присталице. Исто тако је успела да придо- 
бије све шефове странака да дадну пристанак да се на 
јесен сазове Велика Народна Скупштина, чије су сази- 
вање у први мах вође свих група политичких, а наро- 
чито Теотокис, вођ досадашње скупштинске већине, сма- 
трали као противуставно. Веницелос, члан критске владе, 
познати агитатор критски, којега је Војничка Лига на- 
рочито позвала из Канеје, за врло кратко време је уве- 
рио Мавромихалиса да одступи, Теотокиса, Ралиса и дру- 
гове да је сазивање Велике Народне Скупштине уставно, 
а Драгумиса, некадањега ученика Трикуписова, да је 
патриотски примити се владе у Грчкој после свих оних 
антипарламентарних радњи Војничке Лиге. Краљ Ђорђе, 
који с једним ретким стрпљењем пушта скоро година 
дана да се,у име уставности и родољубља, врше многе 
не само антиуставне и антидинастичке него и потпуно 
_ неполитичке радње, показао се уверен да је спас Грчкој 
у једној Великој Народној Скупштини. Краљ Ђорђе је 
отпустио једно министарство, које му је учинило знатне 
услуге, и примио друго, Драгумисово министарство, које 
20 

ће извршити изборе за то Народно Представништво. Нови 
министри, међу којима су министар војни председник Вој- 
ничке Лиге, министар унутрашњих дела један виши офи: 
цир, министар иностраних дела, син пуковника Калерниса, 
главнога учесника у завери противу некадањега краља 
Грчке, Отона [, — израдили су свој програм. Програм 
је у неколико речи: припремити земљиште за изборе; 
довести у Велику Народну Скупштину људе који ће дати 
Грчкој законе што ће ову краљевину из основа преу- 
стројити. Програм и неодређен, и несигуран, и опасан, 
нарочито зато што је и њега и ново министарство ства: 
рао један од највећих присталица присаједињења Крита 
Грчкој. У данашње доба то је била једна велика поли- 
тичка погрешка. 

Грци немају добрих дана у последње време. Докле 
независну Грчку потресају врло озбиљне унутрашње 
кризе, дотле и Грци у Турској преживљују кризе. Једна 
је у Патријаршији, а друга је у јужној Маћедонији. Ова 
друга је заједничка свима хришћанима у јужној Маће- 
донији. Закон о гоњењу чета и његова оштра примена 
чине да Грци, чије су се чете 1904, 1905 и 1906 године 
кретале по Турској готово сасвим слободно, не могу сад 
да дигну главе. Збуњени, уплашени, без потпоре из Атине 
и Цариграда, малаксали су у отпору и борби против 
својих народносних непријатеља. Она друга је у најачем 
центру јелинизма, у Фанару. Св. Синод се обнавља сваке 
друге године по староставноме уставу Патријаршије. Како 
је по „Синодагматону“ био ред да у Синод Васељенске 
Патријаршије уђу два нова митрополита, отворени не- 
пријатељи Јоакима Ш, то је овај хтео да сам назначи 
два Синодана по уобичајеној практици. Синодални нису 
хтели да приме неправилно становиште Патријархово. 
Јоаким Ш дадне оставку због тога, а Синодални не до- 
пусте да се о томе извести Порта, већ се позове мешо- 
вити Савет (који је састављен и од световњака) да до- 
веду ствари у ред. Мешовити Савет пристане уз Јоа- 
кима Ш, због чега опет три Синодална Митрополита буду 

увређена. Јоаким 1 повуче оставку, а седнице Св. Си- 


"нода за бирање два синодална митрополита одложе се 


за неодређено време. Јоаким Ш, човек од енергије и 
аутократ, вредан и способан, хоће око себе у Синоду 
ако не пријатеље, а оно бар не непријатеље. За грчку 
цркву од 1908 године настали су тешки дани, Јоаким Ш 
је до сада учинио доста да је очува од распадања које 
нови режим у Турској стално помаже. Њему су пред 
очима пропаст јерусалимске, кипарске, и других цркава, 
те хоће Синод коме су пречи интереси Грка него ли 
принципи патријаршијскога устава. Кризе ове врсте у 
Патријаршији нису ретке, али ова последња је добила 
нарочито оштар карактер; значај јој већи, јер се јавља 
у општој грчкој кризи. 


ИностРАНИ. 


о(ух 

Топја! Ојога с : Апшп Кап: 2116. Зшаја о Ђатоки 
и пазој Кпј/еупози. Мар:зао От. Отасип РгоћазкКа. (Рге: 
Чатрапо 12 178 Кпрое „Када“ Јисозјаџепзке акадепије 2па- 
позн 1 итје озн). 1) Даотеђи, Изак ФЧотшске ИзКаге, 1909, 
стр. 115—224, 


После једног увода о маринизму и бароку у књи- 
жевности у опште, и пошто нам је дао његову дефини- 
цију, све то на неколико првих страна, писац у осталим 
деловима ове расправе прелази на марљиво и савесно 
доказивање своје тезе: да су горња два писца, Игњат 
Ђорђић и Антун Канижлић, били последоваоци те песничке 
школе, и тражи меру у којој су они то били. 


У главном, Г. Прохаска је узео у обзир само њи: 
хова најважнија дела, Ђорђићеве Уздасте Мандаљене по- 
корнице, и Канижлићеву Рожалију, панормитанску ди- 
вицу. На основу анализе ових религиозних спевова и 
поређења са највише обележеном маринистичком поези- 
јом, Г. Прохаска утврђује да је Ђорђићева Мандаљена, 
на пример, испевана сасвим и потпуно у духу галантне 
и прециозне лирике која је тада владала у западним књи. 
жевностима, са својим ступњевима љубави. Мандаљена 
је, као и Манон Леско била плашљива и стидљива де- 
војчица, чију је љубав задобио један сјајан заводник, кога 
она међутим врло брзо напушта, јер хоће да буде сунце 
за цео свет, и да проводи живот у весељу и насладама; 
она затим, по божјој вољи, успламти новом љубављу, али 

љубављу према Богу, немирном, чежњивом, и она плаче 
и уздише, и у плачу издахне. 

Као у унутрашњој, Борђић се и у спољашњој форми 
држао барокног стила, и његових усиљених, несразмер- 
них, бујних и потенцираних метафора. У „Уздасима“ су 
у пуној мери нагомиљани епитети, антитезе и синоними, 
стилски украси карактеристични за сечентизам. И све ово, 
„и најситнији делови стила подвргава се, вели Г. Про. 
хаска, некој хармонији“, и пред нама се развија читава 
скала утисака, тако да се „дело Борђићево пред нашим 
очима уздиже као барокна црква“. 

Али подражавајући стилу, Ђорђић је имао своје 
узоре и у избору предмета за свој визионарно-религио · 
зни спев. Г. Прохаска констатује да је Ђорђићу најближе 
дело Егазта да Мајуазопе: Ге Јаспте 4! Зата Маддајепа 
(Сузе свете Магдалене), из године 1587. То доказују 
многе сличности једног и другог спева, само је Борђи“ 
ћева песма развученија, кићенија, и са више. полета. У 
Валвазона има 49 строфа, а у Ђорђића 681. Поједина 
места, међутим, очевидне су реминисценције из осталих 
дубровачких песника, Ђорђићевих претходника, Гунду“ 
лића, Бунића Вучићевића, и Палмотића. С тога је нетачно 
Гундулићеве „Сузе сина разметнога“ увек помињати као 
једини Ђорђићев узор. 

Антун Канижлић није овако сјајан и чист пример 
барокног утицаја. С мањом књижевном културом, Каниж- 
лић је слабији барокни песник, а његов песнички апа- 
рат узет је из немачке језуитске лирике. Није познато 
и дело на које се Канижлић угледао, али има два која 
су, по својим основним особинама, могла извршити изве- 
стан утицај на Канижлићеву поезију. То су „Р!а де !депа 
апштае запсјае“ језуите Хуга Хермана, 1623, и „Тгш- 
паса оса!“ од Епедпсћ-а 5рее, главних примера барокне 
лирике у Немачкој у Седамнаестом Веку. Веза између њих 
и „Рожалије“ може се констатовати. Ипак Канижлић у 
својој поезији има само нека обележја барока, а много 
више народних елемената, и по нешто псеудокласицизма. 

Ова књига Г. Прохаске, пуна значајних података 
који дају занимљиву слику о проучаваним писцима и 
које ни из далека нисмо овим редовима исцрпли, прво- 
битно је била докторска дисертација пишчева на немач- 
ком језику, са насловом „Два језуите у српско-хрватској 
књижевности Осамнаестог Века“, па је писац, приређу- 
јући је за штампу, учинио извесне измене у њој. Нама 
се чини да је првобитни наслов више одговарао склопу 
књиге. Ова два песника доста су удаљене књижевне лич- 
ности једна од друге, и по средини у којој су живели 


и радили, и по књижевном пореклу. Док је Ђорђић под 


непосредним утицајем талијанског сечентизма и мари: 
низма, за Канижлића и сам писац утврђује да је искључено 
да се он угледао на Ђорђића, и да је његов књижевни 
рад слаб рефлекс немачког барока. Стога их је требало 
друкчије и обрађивати. 


М. Ив. 

Нова књига Петра Кочића, — У Загребу је изишла 
давно објављена и жељно очекивана нова књига Петра 
Кочића „Јауци са Змијања“. Змијање, то је део босан- 
ске Крајине, из којега је приповедач узео грађу за своје 
три свеске приповедака „С Планине и Испод Планине“. 
Доцније, бавећи се, на основу познатих упутстава Г. Др. 
Јована Цвијића, антропогеографским испитивањима тога 
краја, Кочић је још више заволео тај крај идеалне етничке 
чистоте српске. У књизи су четири ствари: „Змијање“, 
„Молитва“, „Вуков Гај“ и „Кроз мећаву“. Карактери- 
стични одломци из „Змијања“, као и прекрасна припо- 
ветка „Кроз мећаву“, били су раније штампани у „Срп- 
ском Књижевном Гласнику“. МИ ова четврта књига од- 
личног босанског приповедача носи сва добра обележја 
његових ранијих радова. Ту је она снага, једрина, све- 
жина. Несумњиво, Кочић је данас један од најоригинал-“ 
нијих и најлепших талената наше књижевности. Што се 
тиче чистоте језика и једрине стила, лепог локалног го- 
вора, без силом убациваних и претераних провинцијан- 
љања, Кочић може послужити као пример својим припо- 
ведачким друговима, који радо и често злоупотребљују 
и локалну боју и локалне говоре. Л. 


ШОПЕНХАУЕР, Ниче, СПЕНСЕР. — У издању књижаре 
Г. Кона изишли су филозофски есеји Г. Др. Бранислава 
Петронијевића „Шопенхауер, Ниче, Спенсер“ (Београд, 
1910; 80, страна 226; цена 3 динара). Сваки од ових есеја 
био је раније засебно штампан. „Шопенхауер“ је најпре 
изишао у „Делу“ за 1898, „Ниче“ се прво јавио у „Ле: 
топису Матице Српске“, а „Спенсер“ у „Делу“ за 1904. 

Писац је дао биографије те тројице писаца, преглед њи: 
хове доктрине и критику њихове филозофије. Како сва 
та три филозофа и данас врше велики утицај на духове, 
како се о њима много говори и како се често наводе, 
било је потребно приказати их и широј читалачкој пу- 
блици. Г. Петронијевић, чија је компетенција у питањима 
филозофије позната, потрудио се да тај посао изврши. 
И он га је извео веома добро, стручно и научно у 
основу, али разумљиво и приступачно и нестручњацима. 
И предмет и обрада ове добре књиге заслужују шири 
круг читалаца у целој српској интелигенцији. 


| Е 


Нови БОСАНСКО ХЕРЦЕГОВАЧКИ ЧАСОПИСИ. — „Босанска 
Вила“ већ четврт века успешно врши свој књижевно- _ 
национални задатак, у последње време, од како су се 
око ње прикупиле младе домаће снаге, учинила је осе- 
тан и знатан напредак и данас је међу најбољим књи- 
жевним листовима нашим. Поред „Босанске Виле“ јавила 
су се сада још три нова књижевна листа: „Преглед“ и 
„Гајрет“ у Сарајеву и „Развитак“ у Бања Луци. Од ! 
фебруара почео је у Сарајеву да изилази часопис „за 
науку и социјални живот“ „Преглед“ у власништву Г. 
Васиља Грђића, под уредништвом Г. Др. Јевте Деди. 
јера. Око листа су покупиле најбоље снаге младе српске 
интелигенције (поред власника и уредника: Г. Г. Др. Ни. 
кола Стојановић, Др. Урош Круљ, Др. Владимир Ћо- 
ровић, Стеван Жакула, и други). Лист има да буде „сло· 
бодна трибина за претресање свих друштвених питања“. 
„Покретање нашег листа треба да буде скроман почетак 
у стварању позитивног демократисања. Дискусију, као 
природну посљедицу нове културе, ми тежимо да по- 
дигнемо на виши ступањ, да интелигенцији створимо 
могућност да не утоне у мору демагогије. Хоћемо да се 
обавјештавамо међусобно, да обавјештавамо друге о себи 
и себе о другима. Српски и демократски, то је наш про- 
грам“. Први број „Прегледа“ чини врло добар утисак, 
и чини част зрелости, ширини идеја, позитивном и реа- 
листичком духу младе интелигенције у Босни и Херце- 
говини. „Преглед“ ће несумњиво бити паметан и врло ко- 
ристан часопис. — „Гајрет“ је до сада изилазио као служ“ 
бен лист „Гајрета“ „друштва за потпомагање ђака Му: 
слимана на средњим и вишим школама“, али задржава“ 
јући се само на саопштењима. У последње време уређивање 

је примио на се Г. Осман Ђикић, који је познат својим 
ранијим књижевним радом. Г. Ђикић је проширио лист, 
унео добре литературе, и листу дао забавнији карактер. У 
муслиманској публици осећала се потреба једног таквог 
популарно књижевног листа, и „Гајрет“ је скочио и по 
- сарадњи и по броју претплатника. У корисном послу који 
| Г. Ђикић врши у „Гајрету“ заслужује моралну и мате- 
| ријалну потпору свих наших писаца и свих оних који 
| увиђају потребу живог културног рада у свима веро: 
исповестима и у свима слојевима нашег народа. 
| Од 1 јануара познати српски приповедач Петар Кочић 
почео је у Бања Луци издавати месечни часопис „Раз- 
ј витак“, око којега су се скупили млађи писци из Бо- 
3 санске Крајине, а сарадњу обећали многи српски писци 
ван Босне и Херцеговине. Лист неће имати искључиво 
књижевно-естетички карактер: „Развитак“ је покренут 
да „послужи народном просвјећивању и да ради на уна- 
пређивању ума и срца народног“. Оно у чему ће лист 
бити оригиналан и врло користан, то је што посвећује 
нарочиту пажњу самој Крајини, тој великој и етнички 
; јакој групи српској. Тако су саопштени делови из аутобио · 
| графије Пера Креце, војводе из последњег босанског 
у устанка, и из аутобиографије Васе Пелагића, где он опи: 
3 сује свој рад у Бања-Луци. Г. Др. Васо Глушац даје овећи 
књижевни приказ о Васу Кондићу, интересантном 6о- 
санском писцу који је умро у часу када је почео обра- 
ћати пажњу на себе. Уредник Петар Кочић дао је један 
"одломак из својих „Јаука са Змијања“, и почетак „Су- 
даније“, оба рада писана једро и крепко, како је било 
и очекивати од њихова писца. „Развитак“ ће свакако 
наћи одзива и симпатија и ван Босанске Крајине. 
 Целисходније и пационалније би било да се све те 
лепе младе снаге не расипају, но да се усредсреде око 
једнога или два листа. Али тај живи покрет, то кретање 
три часописа у један мах, показује велики културни на- 
предак, духовну живост и животну снагу наша расе у 
Босни и Херцеговини. Л. 

ЊЕГОШ у СловеЕнАЧКОЈ. — Др. Фран Илешић у послед- 
њем броју „Захугтетешка“ саопштава један занимљив по: 
датак о Његошову бављењу у Словеначкој. У „Хомсата“ 
за 1844 (страна 20), има допис из Планине, овећег места 
на путу од Љубљане ка Трсту. Допис је писан 24 ја- 
нуара 1844, и у њему се вели ово: „Синоћ око 8 сати 

дођоше у крчму „к Црном Орлу“ три мушкарца, поњешто 
на турску обучена — а кад су чули нас говорити крањски, 
упустише се с нама у разговоре, те нам рекоше, да су 
Црногорци (Мотепеоппег. Ми смо мислили да су тр. 
говци. Један се између њих свидио нама особито због 
лијепог и великог стасаа, те скупоцијенога одијела; он 
је врло пријатно говорио с нама. Испитивали смо гао 
црногорској трговини, о црногорским обичајима, сеоским 
производима, и тако даље. На сва питања одговарао нам 
је у пријатном црногорском — Крањцима лако разум- 
љивом — језику, те нас међу другим и питао, да ли по- 
знајемо господина Копитара у Бечу. У највећем разго- 
вору дознасмо од цесарско краљевске поште, тко је овај 
лијепи и пријазни муж, који нам исказа част диванити 
с нама. И тко је био Био је милостиви и сваке части 
вриједни господин Владика („М]адизка“), то јест старо- 
вјерски бискуп, који има и земаљску област у Црној 
Гори. Стидили смо се, да му не исказасмо његовом Ви- 
соком сталежу дужне части, и пријазне ријечи, с којима 
се је опростио, казавши „С Богом, Крањци!“, утјешиле 
су нас, па и многокојему, који је можда клеветао наш 
крањски језик, показале су, да нас могу разумјети и Цр- 
ногорци, премда су они из далеких предјела“. 


Х. 


Прилог истсРИЈИ Босне. — У издању Београдске 
Општине изишла је расправа Г. Милована Ристића „Босна 
од смрти бана Матије Нинослава до владе сремскога 
краља Стевана Драгутина 1250—1284“. Ова историјска 
расправа добила је 1909 године видовданску награду, 
према рефератима Г. Г. Љубомира Јовановића и Др. 
Станоја Станојевића. Писац је дао доста опширну би- 
блиографију о ХШ веку босанске историје, а као прилог 
израдио је генеалошке таблице домова Немање, Котро- 
мана, Беле ТУ, и карте Босне и Хума, Доњих Крајева 
и Мачве. К. 


ЈЕДНА НЕУСПЕЛА КЊИЖЕВНА ШАЛА. — У претпрошлом 
броју „Босанске Виле“ написао је непознати мистифика- 
тор, под именом „Антон Николић“, подужи приказ пе- 
сама Г. Петра Одавића, и у њој је, са доста духа, по- 
кушао да да пародију критике, уздижући панегиричним 
тоном песникове слабости, и пишући онаку критику каку 

би сам Г. Одавић отприлике најрадије читао о својим 
песмама. Књижевне мистификације могу да буду врло 
занимљиве и забавне, и против њих, као таквих, могу се 
бунити само педанти и књижевни консервативци. Али 
и мистификација треба да изгледа као мистификација. 
У овом случају то се учинило немогућним једном бе- 
лешком самог уредништва „Босанске Виле“, која је тре- 
бала да повећа мистерију тиме што се казало, да је писац 
критике Хрват и да га уредништво, негујући српско. 
хрватску узајамност, пушта да каже свој суд. Оваком 
белешком, у којој има уједно нехотичног и неоправданог 
подцењивања хрватске критике, постигло се да је велика 
већина читалаца узела критику озбиљно. Чак ни у тој 
критици утврђена конгенијалност Г. Одавића са Дан- 
теом — свакако најјачи метак непознатог мистифика- 


"тора —, није помогла да расветли ствар. Сомборска 


„Слога“ прештампала је саму критику, а сарадник за- 
гребачког „Покрета“ (Бр. 17, од 1910, Листак, „Наша 
лирика“) узима озбиљно поменуту „конгенијалност“, и 
сумња у њу. Грешка је до белешке самога уредништва, 
која је, на рачун невине хрватске критике, убила чар 
мистификације. М. Ћ. 


Ново ИЗДАЊЕ ЦЕЛОКУПНИХ ДЕЛА ДоситЕЈА ОБРАДО- 
ВИЋА, — На својој последњој седници, Српска Књижевна 
Задруга узела је на се да приреди критичко издање це: 
локупних списа Доситеја Обрадовића. Ранија издања, и 
Возаровићево и Медаковићево, давно су исцрпена и не на: 
лази се више ни по антикварницама. Издање библиотеке 
Браће Јованонића је некритично, испретурано и рђаво 
штампано. Једно критично и лепо издање дела творца 
нове српске књижевности неће бити само дело пијетета 
приликом његове стогодишњице но и задовољавање једне 
стварне књижевне потребе. На истој седници Српске 
Књижевне Задруге у начелу је решено: да се предлог 
о издавању прихвати, да сва Доситејева дела изиђу у 
једној свесци речничке четвртине, у штампању да се што 
више држи оригинала, али да се штампа новим право- 
писом и са исправљеном интерпункцијом. Издање би 
имало бити готово до почетка 1911 године. У 4 


ОРИГИНАЛ ГЕТЕОВА „ВилхЕЛМА МАЈСТЕРА. — У го- 
динама 1775—85 довршио је Гете шест књига „Вилхелма 
Мајстера“, које су штампане доцније у четири свеске (три 

1795 и четврта 1796). Натпис оних шест књига гласио је 
„Уићет Мегтег5 «ћеа ган зсће Зепдипо“, и тих шест првих 
књига, дакле првобитни оригинал, нестало је без трага. 
и гласа. Међутим, Гете је, пишући роман, слао рукописе 
један за другим својој доброј познаници Варвари Шул- 
тес у Цирих. Сад је доцент циришког универзитета, Др. 
Билетер, нашао тај рукопис цео (600 фолио листа) међу 
хартијама потомака исте те Варваре Шултес. На руко- 
пису није било датума нити потписа, те је лежао неза-. 
пажен. У томе оригиналу има много нових ствари, и 
личнији је, непосреднији, него каснија разрада. Осим 
„Вилхелма Мајстера“ има у рукопису одељака једне Ге- 
теове пастирске драме, коју је сам уништио, и један 
дуг монолог једне библијске драме, „Белзецер“, од које 
се досад знало само за име. — р. — 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Скуп Академије 
Природних Наука 11 децембра 1909. 1, На основу ре- 
ферата Г. Г. академика Др. Михаила Петровића и Др. 
Богдана Гавриловића примљена је за „Глас“ [ разреда 
расправа Г. Др. Милутина Миланковића: „Особина кре- 
тања у једноме специјализираном проблему трију тела“. 
2, Приказана је и за „Глас“ 1 разреда примљена расправа 
дописника Г. Др. Милорада 3. Јовичића: „Хромитит“. 
8, Приказан је спис Г. Ђорђа М. Станојевића: „Физичке 
науке на српском језику у ХУШ веку“, па је одлучено: 
да га прегледају и Академији о њему реферују Г. Г. ака- 
демици Сима М. Лозанић и Љубомир Ковачевић. 4, При. 
казана је расправа Г. Др. Недељка Кошанина: „Биљно- 
географска студија Власине“, па је одлучено да се по: 
шаље на реферат академику Г. Др. Јовану Цвијићу. 

Скуп Председништва Академије 17 децембра 1909. 
1, На основу реферата одређених референата Г.Г. Мом- 
чила Иванића, Др. Милана Јовановића Батута и Живо- 
јина П. Симића за списе поднете за Стаменковићеву на: 
граду, Председништво је једногласно одлучило: да се 
расписана награда од 1000 динара у злату из Задужбине 
Димитрија Стаменковића досуди спису Г. Др. Војислава 
Бакића: „Братство и родољубље, српска мисао и ота- 
частвољубље“. 2, Расписан је стечај за 1910 годину до 
1000 динара у злату из ове задужбине за најбољи спис 
о једној од ових тема: „О Српству и српској мисли, и 

отачаствољубљу, о вери, о моралу и истини, о раду и 
прилежању, о чувању здравља“. Списи се подносе Ака- 
демији до краја месеца септембра 1910 године. 3, Рас- 
писан је стечај за награду од 650 динара у злату из За- 
дужбине Милоша Ж. Петровића за најбољу приповетку 
или роман. Избор предмета за обраду оставља се писцу 
на вољу, а списе за н:граду треба поднети Академији 
до краја месеца децембра 1910 године. 
Скуа Академије Друшшвених Наука 15 јануара 
1910 године: 1, Приказана је расправа дописника Г. Др. 
Драгољуба М. Павловића: „О Кочиној крајини и фрај· 
кору“, па је одлучено: да се штампа као засебно издање 
Академије. 2, Приказан је спис дописника Г. Др. Јована 
| Радонића: „Прилог историји српских штампарија у Ау- 
5 стрији пред крај ХУШ века“, па је одлучено, да се штампа 
у „Споменику“ П разреда. 3, На основу реферата ака- 
демика-председника Г. Стојана Новаковића о спису Г. 
Андре С. Филиповића: „Трговински закони и правни оби- 
чаји у средњевековној и обновљеној Србији до првог 
устава“ одлучено је, да се спис врати писцу, јер се не 
може примити за академијска издања. 4, На основу ре- 
ферата академика Г. Слободана Јовановића о спису Г. 
Милана Ф. Христића: „Мисија Филипа Христића 1863 го- 
дине у Лондону“, одлучено је да се спис врати писцу, 
почем се не може примити за академијска издања. 
Скуп Академије Природних Наука 30 јануара 1910 
године: 1, На основу реферата академика Г. Др. Јована 
Цвијића примљена је за „Глас“ | разреда расправа Г. 
Г. Др. Недељка Кошанина: „Биљно-географска студија 
Власине“. 2, Приказани су списи Г. Др. Петра Ђорђе- 
вића: „Апоспорија и апогамија у биљке Тисћотапез Каш!- 
[и551“ и „Вас из ТЋегторћииз Гозаписћ и Васиљ !ћег- 
торћ Лиз Луони. Биолошко-морфолошка студија бацила, 
с нарочитим обзиром на образовање њихових спора“, — 
па је одлучено, да ове списе прегледају и о њима Ака- 
демији реферују Г. Г. Др. Светолик Радовановић и П. 
С. Павловић. 3, Приказан је спис Г. Др. Данила Љђ. Ка- 
тића: „Власинска тресава и њезина прошлост. Фито- 
географска и фитопалеонтолошка студија“, га је одлу- 
чено, да о њему Академији реферује академик Г. Др. 
Јован Цвијић. 4, На место Г. Љубомира Ковачевића иза- 
бран је за другог референта о спису професора Г. Борђа 
М. Станојевића: „Физичке науке на српском језику у 
ХУШ веку“ академик Г. Др. Михаило Петровић. 5, При: 

казана је и за „Глас“ [1 разреда примљена расправа до- 
писвика Г. Милорада 3. Јовичића: „Тотална растворљи- 
вост хромихидрата у амонијака“. 


Главни годишњи скуп Академије 3 фебруара 1910: 
1, За чланове Одбора Стаменковићеве задужбине иза- 
брани су и за 1910 и 1911 годину досадањи чланови 
овога Одбора Г. Г. Живан Живановић и Јован Миодра· 
говић. 2, За секретаре стручних Академија за 1910 го. 
дину изабрани су: Г. Г. Јован М. Жујовић за Академију 
Природних Наука, Љубомир Стојановић за Академију 
Филозофских Наука, Јован Н. Томић за Академију Дру- 
штвених Наука и Стева Тодоровић за Академију Умет- 
ности. 3, Изнет је на решење предлог загребачке Ака- 
демије знаности и уметности о издавању „Југословенскога 
енциклопедичког речника“. Предлог се састоји у главноме, 
у овоме: Речник би обухватио садашње стање науке о 
Јужном Славенству, а о осталим балканским народима 
обухватио би само оно што је потребно, кад се о Јужном 
Славенству пише. Речник би обухватио: географију; 
статистику; политичку, црквену, културну и литерарну 
историју; етнографију; језик и наречја; археологију; фол- 
клор; биографије одличних људи Јужнога Словенства 
до данашњега дана; право и природне науке обухватио 
би само толико, колико се тичу специфично Јужнога Сло- 
венства и његових земаља. Дело би изашло за 3 до 4 
године, и треба да је потпуно готово пре него што се 
позне штампати. Ако Српска Краљевска Академија у 
равној мери поднесе трошак са загребачком Академијом, 
она ће моћи ово дело штампати ћирилицом о своме 
трошку, а заједница ових Академија била би истакнута 
и на самом натпису дела. У оба издања би био једнак 
правопис, фонетички и једнако наречје. Као претходна 
радња били би састављање алфабета за све струке чији 
ће чланци ући у речник. Алфабетар сваке струке имао 
би свако име или предмет написати на засебном листићу, 
па кад се цела струка доврши, штампао би се њен ал- 
фабет и тако наштампан послао свима стручњацима ради 
прегледа и евентуалне попуне. Речник би се писао само 
језиком хрватским или српским, а на њему би сарађи- 
вали и Бугари и Словенци. Обе Академије изабрале би 
одмах алфабетере за речник, за које се могу узимати 
људи и ван Академија, с обзиром на њихову спрему, 
вољу и време за овакав посао. Кад алфабетари сврше 
посао онда би обе Академије договорно одредиле ре- 

дакцију речника. За приправне радње и уређење целога 
материјала до штампања загребачка Академија је вољна 
утрошити око 20.000 круна, које је на тај циљ оставио 


· Југословенској Академији генерал Марко пл. Црљен, 


родом из Нове Градишке. — Налазећи да је овај пред- 
лог по све користан Академија га је једногласно у на- 
челу усвојила и ставила у дужност Председништву, да 
детаљно проучи ову ствар, споразумевајући се по по- 
треби и с члановима ван Председништва, па да на првоме 
скупу целокупне Академије о свему поднесе реферат. 
4, Изабрани су нови чланови Академије: Г. Г. Андра Бор- 
ђевић за редовнога члана Академије Друштвених Наука, 
Урош Предић за редовнога члана Академије Уметности. 
За дописне чланове изабрани су: Г. Г. Др. Карло Штрекељ, 
професор градачког Университета; Др. Јован Скерлић, 
ванредни професор Университета у Београду; Др. Ти- 
хомир Остојић, професор српске гимназије у Новом Саду 
— сва тројица за Академију Филозофских Наука; Натко 
Нодило, професор загребачког Университета и Др. Гавро 
Манојловић, професор истог Университета у пенсији, — 
обојица за Академију Друштвених Наука; Лав Толстој 
и Андра Стефановић, професор Университета у Београду 
обојица за Академију Уметности. МР. 


БР РУОЗО ЈА ВУК: 


СТОГОДИШЊИЦА ДОСИТЕЈА ОБРАДОВИЋА. — Прослава 
у 1911 години стогодишњице смрти Доситеја Обрадовића 
озбиљно се спрема. Књижевни одбор Српске Књижевне 
Задруге израдио је нацрт прославе. Тај нацрт изнесен је 
пред обилно посећену конференцију свију београдских 
књижевних и културних удружења, која се, под председни- 
штвом Г Стојана Новаковића, одржала 2 фебруара у стану 
Српске Краљевске Академије. Сама мисао о прослави је 
једногласно и са највећим симпатијама прихваћена. Неко: 
лико говорника чинило је нове предлоге (нарочито се 
предлагало оснивање једног просветног фонда, из којега 
би се издавале јевтине књиге за народ). Најзад је једно- 
гласно усвојен овај предлог Књижевног Одсека Српске 
Књижевне Задруге. За стогодишњицу Доситеја Обрадо- 
вића може се спремити: 1, Споменик, који би се поставио 
на једном од најлепших места у Београду; 2, Ново из- 
дање целокупних дела Доситејевих (као што је Вуково); 
3, Споменица Доситејева, коју би, у редовним издањима 

својим, штампала Српска Књижевна Задруга, а у коју 
би ушла мишљења најглавнијих данашњих књижевних и 
научних радника српских о Доситеју и његову раду; 4, 
Свечане седнице Српске Краљевске Академије и Универ- 
зитета; 5, Свечана представа у Народном Позоришту 
(пролог; један чин из „Дамона“ с рецитацијом које До- 
ситејеве патриотске песме; „Младост Доситија Обрадо- 
вића“ од Косте Трифковића; 6, Предавања о Доситеју 
Обрадовићу и његовим заслугама за српски народ, у 
свима српским школама, по могућству у свему Српству;. 
7, Конгрес свих српских (евентуално и хрватских и ју- 
гословенских) књижевних, просветних и културних дру- 
штава; 8, Оснивање „Доситејева дома“ у Београду, који 
би, са великом дворницом за јавна предавања, изложбе, 
концерте, био средиште свих београдских књижевних, 
културних и просветних удружења; 9, Јевтино издање 
једне уметнички израђене слике Доситејеве; 10, Досите- 
јева изложба, на којој би се изложила сва оригинална 
и познија издања његових дела, преводи његових дела, 
његови рукописи, слике његове и све што је у вези с ње- 
говим животом. 


Одлучено је, затим, да прослава буде о Духовима 
1911 године. У одбор за прославу улазе сви чланови 
Књижевног Одсека Српске Књижевне Задруге, затим по 
један представник Министарства Просвете, Српске Кра-_ 
љевске Академије, Университета, Професорског Друштва, 
Учитељског Друштва, Културне Лиге, Друштва Св. Саве, 
уметничког друштва „Ладе“, Новинарског Удружења, и 
још петнаест културних друштава београдских. 


У току овог месеца све та друштва одредиће своје 
представнике, и од марта одбор ће одпочети припреме 
за прославу Доситија Обрадовића, која ће узети размере 
једне велике културне и националне манифестације српске. 

Х. 














РОМСКИ 


КЊИЖЕВНИ ГЛАСНИК 





Књига ХХТГУ, БРОЈ 25. — 1 МАРТ, 1910. 
ТАШАНА. 
(Крај). 
КАТА. 


(Одмахује руком. Више за себе). Не знаш ти, чедо ! Свет, 
он, тај свет, за друго ништа и не зна, већ само зна и памти 
оно што је некад било: како је деда, калуђер, био 
наш комшија, с тобом одрастао, после те тражио, просио; 
како те отац није дао за њега и како је он тобож због тебе 
отишао у свет. Толико времена није се чуло за њега, 
нити знало где је. Чак се мислило да је и умро, док он 
био, ето, отишао у калуђере и после дође овамо за попа и 
деду. Па сигурно сада, да га не би свет оговарао, кад 
га види да долази овамо. Због тога ти и не долази. 


ТАШАНА. 


(Плане). Па зар сам и зато ја крива2 И када си то 
знала, што ми ниси казала, да и ја знам, да онда чо- 
века не зовем, не досађујем му. (Од једа не може матер да 
гледа). Ама сви ви тако! Све ви знате. Знате и што треба 
__и што не треба, а овамо код мене кад дођете, ништа не 

знате, ништа не видите, него се само грчите, склањате, гле- 
дате да испред мене што пре побегнете. И онда ја све 
морам да знам, да бих за све ја била крива. (Сасвим бесно 
уноси се матери у лице). Чујеш ти, ево ја теби сада кажем, 
а ти свима: оцу, хаџијама, и коме хоћеш, да ја више 
овако и овде нећу и не могу. Или да ме одавде водите, 
склоните негде, или ћу ја сама... Ја ћу, ја... (У очајању не 
знајући шта ће). Ох, не знам шта ћу и шта ја могу2.. (Сасвим 
бесно, решено). Или бар ако ништа нећете да чините са мном, 
онда нико више да ми не долази, нико на очи да ми не 
излази, да никога више не видим, не чујем, па ни саму 
тебе, ни оца, да би бар онда овде сама, пуста, затворена 
што пре умрла, излудела и свршила (Разјарена, унезверена 
иде по соби). Ох, ово је страшно! Буд овде у кући мораш 
да си са покојницима, гробљем, свећама, тамјанима, и па- 
растосима — ноћу не смеш од страха слободно да дишеш, 
а камо ли да заспиш и одмориш се, — а оно још мораш 
да пазиш: и да тамо по чаршији, по вароши, по кућама 
што ко не каже о теби, не помисли, не чује. 


КРАТА 


Ама не кажем да деда због тога неће доћи, него 
тек кажем. Можда због другог нечег не долази. Сигурно 
има посла. Јер њега свуда траже, па можда нема када... 


ТАШАНА. 


(Узрујана, још бесна). Остави ме, остави ме. Немој 
више да ме лажеш и да ме заговараш. Докле ћеши 
ти и сви ви мислити, како ја једнако ништа не могу 
знати, ништа видети, чути, осетити, и да ви зато онда 
можете вечито да ме лажете. Чак и не гпоцрвените, 
него сте срећни, радосни, кад видите како ја не приме- 
ћујем да ме лажете. М шта ми онда долазите»! Па и ти 
сама, ни ти више немој да ми долазиш. Јер кад годи 
ти дођеш, више се с тобом наједим, него кад сам сама. 
Зато, оставите ме. 

ЈОжереИо 
Како и где да те оставим. Ако дан два не дођем, 
а ти плач и грдња на мене: где сам за толико време, 





што те остављам саму; а кад дођем, ти опет: да идем од 
тебе, да те оставим. 


ТАШАНА. 


(Ва себе). Да, саму, саму да ме оставите. А ако не 
можете због имања, чивлука, света, хаџија, да ме саму са 
целом кућом затворите, онда ме зазидајте у неку собу. 
И на њој да нема ни врата ни прозора. Ако морате 
због деце, што треба они кад год да ме виде, онда 
отворите два отвора, оставите две рупе, па нека ме кроз 
њих гледају. А ја да сам сасвим затворена, сасвим чврсто 
ограђена, те ћу бар онда бити слободна, мирна јер нећу 
страховати да ћу што рђаво учинити. 


КАТА. 


(уплашено одекочи од ње). Ама јеси ти луда» Какав 
страхр (Решено, намешта шамију око главе). Идем ја, идем 
ја сама да зовем калуђера, деду, да видим шта је то, 
какав је овај страх. Да не треба каквих молитава, какав 
парастос, или ма шта. (Одлази). 


ТАШАНА. 
(Ва себе). Не треба. Нико ми више не треба. (Седа, 
раскомоћује се, разгрће око чела косу, око врата одело, да се освежи. 
·" Одједном уздрхта, скочи. Таре руком уста и образе). (Ох, што 
__ ме сврбите, пуста остала: Ох, што ми бридите, осушила 
"се да Бог да! (Притискује прса). (Ох, што дрхтите, што се 
не смирите, што једном не усахнете! 
(Враћа се Ката). 


КА А. 


(Радосна, весела). Баш као да сам знала те изиђох, 

"јер га сретох. Он, деда, пошао, али као да се покајао и 

већ хтео у други сокак, код другога да иде, те га ја, 
_ молбом, једва склоних. И сада ево деде, ето долази. 
21 

| ТАШАНА. 

(Уплашено). Што си га сада звала Или што ми каза 
да ме је волео, тражио, и због мене у калуђере отишао. 
и сад ме је страх због тога. Не могу сада да сам сло- 
бодна, не могу да — (Намешта се, узрујана и уплашена). 


КАТА. 
(Ужурбано намешта по соби јастуке, исправља по поду ћили· 
мове). Ништа, ништа се ти не бој. 


(СТАНА. 


(Појављује се на вратима). Ево деде! (Чују се кораци како, 
се пење). ~ 

(Улази Мирон са требником, увијеним у епитрахиљ. Још млад,. 
али задовољан и поносан собом, већ доста угојен. Обучен пола вла- 
дичански као сваки „намесник“, старешина над осталим сеоским 
свештеницима. Лица мирна, уморва али још живих, жељних очију)... 


Мирон. 

(Благосиља све, али и поред свега не може да се савлада да 
буде миран, прибран). Живе биле, и благословене да сте! 
(Прилази Ташавиј. Ташана, звала си ме. Истина, звала си 
ме више пута; али ја никако нисам имао када. И сада, 
ево, једва што дођош. 


ТАШАНА. 
Ако, дедо. Хвала. 


Мирон. 
Казуј, немам када, морам одмах да идем. 


ТАШАНА. 
Седи, дедо, молим ти се! 


КАТА. 

(Упада подносећи пресавијен јастук, да на њега Мирон седне). 
Седи, седи, дедо. (Показује на Ташану). Знаш, од неког вре- 
ме једнако ми се тужи. Па знаш, Станко, синко (Трза се).. 
Ох, ја сам опет заборавила, опет те зовем као некад, као. 
кад си био дете, наш комшија... 

Мирон. 


Ако, ако, не љутим се. Чак ми је и мило. Него 
тосле 2 


КАТА. 


Па не знам, синко. Ето тако једнако ми се тужи, 
једнако као да је неки страх, неки снови, нешто ноћу 
жао да јој је... Па да не треба каква молитва, какав 
парастос 2 


ТАШАНА. 
(Неугодно Кати). Ама није то. Не знаш ти. 


КАТА. 


Па добро, чедо, онда ето ти деди кажи. Ја одох 
да кувам кафу, а ти све деди кажи. (Одлази). 


Мирон. 
(Ташани). Да ниси болесна 2 


ТАШАНА. 


Не, дедо. Али седи, седи, молим ти се! Ох, Не знам 
ни ја. (Хвата се за чело). 


Мирон. 
| (Прилази јој уплашено). Шта је, Ташанаг Па кад ти је 
"толико тешко било, што ниси казала, и онда бих ја одмах 
„дошао, одмах, још први пут> 


ТАШАНА. 
Ох, и ја, дедо, не знам! Само знам да — 


Мирон. 
Шта, кћери> 

ТАШАНА. 
'Не знам, дедо! 

Мирон. 


Ама да ниси болесна 2 

ТАШАНА. 
Не! 
Мирон. 
Па> 

ТАШАНА. ' 


(Решено). Страх, дедо! 


Мирон. 

(уплашено). Од кога (Досећајући се). Ама да те ко не 
плаши» Да ти ко ноћу не досађује, или што год кроз про- 
зор убацује или чак можда покушава да и сам код тебе 
уђе... (Већ бесан). Који је то што сме да тебе, децу и 
кућу ову ноћу узнемирује2 А, који2... 


ТАШАНА. 
(Прекида га). Дедо! 


МИРОН. 

(Јаросно). Који јег Који је тај што поред свију нас, 
оца ти, матере, хаџија, који сваки дан долазе, обилазе те, 
надгледају те, ипак се тај усуђује да тебе и кућу ноћу... 
Тај ваљда има две главе а не једну. Кажи, који је тајг 


ТАШАНА. 
Он, дедо. 

Мирон. 
Кор 

ТАШАНА. 
Па он! 

Мирон. 


(Бесно). Ама ко он2 Шта је, где је тај он2 Какав је, 
одакле је! И зашто ме одмах ниси звала, одмах ми име 
његово казала7 (Трза се кајући се). Али јеси, звала си ме, 
толико пута си ме звала, а ја све мислим да није баш 
тако. Нисам мислио да тебе ко сме. (Поново планувши). 

Који је то, он2 Ташанаг Кажи га! Одмах га кажи, па 
да омркне, а не осване! Ко је тај и шта је тај, који сме 
репе још... 


ТАШАНА. 
(Одбијајући). Не то, дедо. Није нико, већ он, он, дедо, 
он, покојник ! 


Мирон. 


Како: он, покојник! Покојни твој Стеван» Не ра- 
зумем!... (Досетивши се) Ама да га много не сневаш2 Да 
ти у сну често не долази, не досађује ти, љуби те, 
грлир Па и за то има лека! Узми и пости: само хлеба и 
воду за неколико дана да ти тело, снага није мрсна, 
силна, па онда ће ти и сан бити и чист и благ. 


ТАШАНА. 
(Неугодно). Не то, дедо! Није то! 


Мирон. 


Па онда, тек сад ништа не разумем. Он, покојни 
Стеван, твој муж, а опет није он! Сада тек ништа не 
могу да знам, Ташана! 


ТАШАНА. 


(Не знајући шта ће кршећи руке заплаче се). Не знам ни 
ја, дедо! Само — ох... 


Мирон. 
(Прилази јој сасвим узбуђен). Ама шта је тог То је нешто 
много, кад плачеш! (Надноси се над њу, сасвим решено). Та- 
шана ! = не кћери, не снахо, већ Ташана, шта је 2 Кажи 
све! Све кажи! Немој ништа од мене да кријеш, јер немаш 
од мене ничега да се бојиш. Не бој се ти мене. (Пауза). 
Али не! Чекај! Имаш право! Не можеш ти мени ништа 
____казати, док ја прво теби све не кажем. Треба, откада 
___ја мислим да треба све да ти ја кажем. Не бој се ти 
___мене, и не гледај у мени онога некадашњега Станка, 

твога друга, твога комшију, који је тебе тобоже волео 
и због тебе у свет отумарао. 


ТАШАНА. 
(Као извињавајући се). Нисам, дедо, за то знала. И да 
ми сада мати не каза, ко зна да ли би икада дознала. 


Мирон. 


(Сасвим решено чак загрејано). Ако си дознала, а требала 
си одавна за то да дознаш, и онда би ти било јасно 
зашто ти никако не долазим., Нисам хтео због тебе, да 
не би свет почео свашта говорити... Али да сам знао 
да ти је оволико тешко, мучно... Дакле, зато све кажи! 
Никако се не бој мене! Јер оно што је некада било, 
било је. М ево можда ће ти бити криво, али ја се не 
кајем за то. Чак и срећан сам, што је тако било. Сре- 
ћан сам, што те нису дали за мене, те сам због тога оти- 
шао у свет, и постао ово што сам сада. А да су те дали, 
да сам тебе узео, ја бих сада био овде какав баштован, 
пиљар, а не ово што сам сада — не гордим се, не по- 
носим се, — али ја сам сада овде први, највећи. Ја сам 
сада ваш свештеник, ваш деда, калуђер, испосник Свете 
Горе, намесник светог оца Прохора Пчинског. И зато 
сам срећан. Сан ми је лак, душа чиста, тело мирно и 
мртво. И зато, Ташана, не бој се ти, већ кажи ми све, 
кажи све као оцу, више него оцу, као самој себи, као 
Богу своме, јер је он једини који све зна, све види, и 
који може да утеши и умири грешну и болну душу! 


ТАШАНА. 


(Зарадовано). (Ох, хвала, хвала, дедо. Хоћу све да ти 
кажем, само не знам како ћу. Знам само то да ми је 
тешко, да не могу више овако, и да ме је страх... 
Ох, чекај, дедо... Не знам како да кажем. Само то, дедо, 
ево, не једна година, већ три, четири и увек све једнако 
тако. И то како, дедог Ни жива ни мртва! Умро он, 
одавна је покојник, а свуда је он. Тамо, код вас, по 

вароши, по чаршији, од њега нема ништа, одавно се на 
њега заборавило, као да га никад није ни било, док 
-овамо, у кући, он је једнако ту. Ту је он, ту му 
"оружје, ту му собе и постеље, ту вино што је пио, јело 
које је најрадије волео. Па још ноћу кад се остане... 
"онда је тек тешко и страшно: ту је он, а нема га, мртав 
је. (Показује себе). Свуда је он: око мене, око деце, у 
постељи... Жив је, чисто као да дише а међутим нема га, 
нема, нема, дедо! Па је ноћ онда тешка, као гроб мртва. 
Не може да се издржи од страха. Једва чекам звона да за- 
звоне, дан да осване, и онда да се брзо трчи на гробље, 
да се види да му гроб можда није како треба, да му 
можда кандило није пресуто, свеће угашене! 


Мирон. 
(Размишљајући, сетно). А, а... сећам се... сад тек могу... 


„Сада тек могу да знам. (Ташани). Па зар нико, ни од 


твојих, ни од хаџија, зар нико од њих нема да ти дође, 
да те разоноди, утеши, умири. 


ТАШАНА. 

(Охрабрена). (Ох, сви они, и кад дођу, као да су дошли 
њега, покојника ради, да њега виде, да њега походе, и као 
њему мртвоме да угоде. И онда, и то годинама, једнако 
«се само гледа: да се први цвет њему на гроб изнесе; 
прва крушка, јабука, у покој његове душе разда; први 
грозд, прво вино, преко његова гроба прелије, као да 
је жив, као да он хоће то да једе, пије. А ја овамо ево, 
(прилази прозоруу и то није један дан, месец и година, 
већ цео век никако не смем прозор да отворим, да се 
не би завеса више помакла, већ да исто онако стоји како 
је стајала, док је он био жив... 


· Мирон. 
Како да не смеш2 Зашто да не смеш више прозор 
да отвориш и завесу помакнеш да Божји дан, и сунце 
и светлост уђе. То бар није ништа. 

ТАШАНА 


Не смем, јер кад се широм прозор отвори, онда ће 
свет: „како2 ето удовица већ отвара пенџере, већ хоће 
да гледа у свет, већ хоће на кога да намигује“! 


Мирон. 
А ја, да... имаш право... Јест. Свет је. 


ТАШАНА. 

(Наставља показујући на зид, засторе и украсе и повешано 
оружје покојниково). Па ово! А то све мора тако да је, као 
када је он био жив. Не сме ништа да се помакне. И добро. 
Пристајем. Нека буде тако, нека стоји тако. Али због 
тога што то мора тако да буде, ја онда из страха да 
или рукама или раменима кад прођем случајно што 
не дирнем, не повучем и пореметим, не смем руку сло- 
бодно да држим, не смем слободно да крочим. И то 
дању и којекако могу да издржим. Дан је, светлост, 
и види се. Али ноћу! Ноћу кад треба да изиђем, да 
деци воде донесем, а мене обузме страх да онако, у 
мраку, на његове, покојникове, ствари не натрапам, не 
додирнем их, не пореметим их. Ох, дедо, онда тај страх! 
Страх, страх, да се излуди! И тако сваког дана и сваке 
ноћи. И једнако, увек, све веће, све страшније... Али 


доста, (Уморена, сустала таре чело). Не знам да ли сам и ово 


до сад могла и знала како треба да ти кажем. Ох, не знам 
како треба још да кажем. 


Мирон, 

(Одобравајући). Јеси, јеси. Знала си да кажеш. Казала 
си ми све. Знам сада све, разумем... И зар до сада нико 
да не види колико се ти мучиш и патиш због тога» И 
нико то да не.опази, и нико да не покуша да поправи! 


ТАШАНА. 
Ох, ко ће, дедо> Отацг Ти већ знаш њега. Он само 
да му се не пребаци како је недостојан и недорастао за 

таста оваке и оволике хаџиске куће, пре би ме мртву 
гледао него што би дао да се у што покојниково дира! 
А за хаџије, хаџи-Ристу.. они и онако нису никад ни 
волели што ме је покојник узео... 


Мирон. 
Како нису волелиг Шта си ти, и каква си, те да 
они нису волели2 


у ТАШАНА. 
" _ Не знам. Само знам да су му давали неке њине, 
хаџиске кћери, а он, покојник, није то хтео него као у 
инат њима узео баш мене. И сад, кад овамо дођу, за 
њих је само главно: да ли се од чивлука сав берићет 
доноси; да ли се имање не поткрада; да ли су деца 
здрава и како се негују; да ли се покојник поштује; да 
__ли му се износи за душу, дају парастоси, пале кандила!... 
__А ја за њих нисам жива. Треба да сам жива, али само 
зато што сам родила и што чувам не своју већ опет 
__њихову, покојникову, хаџиску децу. А ја сама за себе2 
_ Ништа! Могу да живим, мрем. 


Мирон. 
(Плане увређен). Зар ништа вишег! 


ТАШАНА. 
| Ох, да! Нећу да кажем да ми когод што рече; али 
__тако је: за све њих ја нисам ништа, мртва сам. А, ево 
• жива сам: дишем, говорим; а треба да сам мртва, мртва. 


Мирон. 


_____А не, нећеш ти бити мртва!... Ко је тај који то 
__хоћег (Виче). Стано! (Улази Стана). 


МирОН. 


| (Ваповедајући). Иди али не ти, него пошаљи момка и он 
___нека иде и зове хаџије, и да им каже да ме сутра овде 
_ чекају. Јеси чула» Сви овде мора да су! И то да им 
__каже да сам ја тако казао, да сам ја тако наредио! 

ТАШАНА. 
(Уплашено). Зашто, дедог Немој, страх ме је! 


Мирон. 

(Утишава је Не бој се ти. Буди мирна, весела, 
здрава. Живи и диши са својом децом, кућом у имеи 
„славу Бога... А ја имам да видим ко су ти што хоће 
да си мртва, да ниси жива! Ко је умро — умро, 
ко живи — нека живи! М да видим ко ће смети: 
ни саме хаџије, хаџи-Риста, ни нико... Не бој се ти 
само. Ништа није. Али ти си још узрујана, још упла- 
шена. Не бој се, ничега се не бој. (Прилази прозорима), 
отвара их). Ево ништа нема, и не сме бити. Седи сло- 
бодно, мирно. Али баш кад си толико уплашена, хајде 
да окадим, очитам, и осветим водицу. 


ТАШАНА. 
(Умирена љуби га). (Ох, хвала, дедо! 


Мирон. 

(Навлачи епитрахиљ, један крај меће Ташани на главу). 
Тако, наслони, одмори главу, чело. (Вади и даје јој у руке 
бројанице са распећем). Узми и ово. (Виче). Стано, донеси 
воде, босиљак! (Ташани). Не бој ми се. Све то није ништа 
и не сме ништа бити. 


ТАШАНА. 
(Испод епиграхиља љубећи распеће на бројавицама). Хвала, 
хвала, дедо! 


СТАНА. 
(Уноси што треба). 


Мирон. 

(Узима босиљак и шкропи водом по соби, око себе, а нај- 
више по Ташаниној глави. Услед свежине воде Ташана се сасвим 
умирује). (Чита). „Благословен Бог наш...“ (За време читања 
Ташана ослоњена на његову руку готово заспи. Улази Стана износи 
мало пре унету воду и босиља:). (Тихо Стани). Да не забора- 
виш за хаџије да сутра сви дођу, и да ме чекају! 

РЕЗЕ КОЖА о: 
(5) 

Цео морал Христов лежи у саосећању, а такав и 
треба да је морал. Да Христос никад ништа друго није 
рекао него: „греси њени се опраштају, јер је много волела“ 
и та једна изрека би вредна била да за њу смрт пре- 
трпи. Христова Правда је поетична правда, а таква и 
треба да је правда. Просјак зато улази у царство небе- 
сно што је био несрећан, и јачи разлог од тога нико 
не може измислити. Они што раде један час у винограду 
по вечерњој хладовини, исто су тако награђени као и 
они који су се мучили читав дан на сунчаној припеци. 
Па и зашто да нег По свој прилици ниједан од њих 
није заслужио награду. Али можда има разлике међу 
њимар Христос није волео тупе, укочене и механичне 
системе, који с људима поступају као с предметима, и 
свима једнаком мером мере. За њега није било закона; 
било је само изузетака, јер закону за вољу не може овај 
или ово бити као онај или оно. 


Христос је у основном тону романтичне уметности 
видео прави темељ природна живота, и други темељ 
није могао да нађе. Кад су му довели жени, ухваћену 
у греху, показали му пресуду писану у закону, и питали 
га шта да ураде с њом, он је шарао с прстом по земљи 
као да их не чује; и најзад је, кад га салетеше пита 
њима, подигао очи и рекао: „Нека онај међу вама, који 
је без греха, први баци камен на њу“. Имао је рашта 
да живи ко је овако говорио. 





~ 
| 





о2 
со 
сл 





ер вотии Фе5 























И Христос је, као и све песничке природе, волео 
прост свет, јер у души незналаца увек има места за ве- 
лике идеје. Али није волео надрикњиге, који су од науке 
оглупавили, и који су препуни мисли од којих ни једну 
не схватају; то је један специјално модерни тим, који је 
већ и Христос запазио, кад каже да неки људи имају 
кључ знања, али не умеју сами да га употребе, а не да 
даду другима да се њиме послуже, и ако би се можда 
тим кључем могла отворити врата на царству небеском. 
Највише је ратовао против филистара; битка, дакле, у 
коју је и он, као и свако дете светлости морао улетети. 
"Филистарство беше у оно доба дух времена и дух др: 
жаве. Неприступачни идејама, пуни шупљег достојанства, 
претерани у вери, занесени вулгарним успесима, преузети 
грубом и материјалном страном живота и смешни у пре- 
цењивању себе и своје важности — јерусалимски Јудеји 
из Христових дана беху слика и прилика британских 
филистара из наших дана. Христос се подсмевао „окре- 
чену гробу“ лажног достојанства, и утврдио је тај израз 
за вечита времена. Спољашњи успех је потпуно пре- 
зирао и није никада држао до њега, а богатство је сма: 
трао теретом у животу. Није волео да чује да се живот 
"жртвује системима идеја и морала, и радо је истицао 
да су формалности и церемоније због човека, а не човек 
због њих. Говорио је да би светковање суботе требало 
збрисати. Од свег срца је презирао натегнуто човеко. 
„љубље, остентативна и јавна доброчинства, и све оне 
несносне формалности, које се средњој класи толико до: 
падају. Код нас је ортодоксија лакоумно и неинтели- 
гентно споразумевање и покоравање, а у филистарским 
рукама беше страшна тиранија, која је до немоћи ки- 
њила. Христос је те заблуде рашчистио, и показао да се 
само духом може владати. Уживао је да им докаже како 
ни појма немају о законима и пророчанским књигама 
које непрекидно прелиставају. Пребацивао им је што и 
«свој живот, као и новац и рутвицу, хоће да десеткују, и 
дневно да одсеку од њега комад времена за утврђене 

и прописане дужности; и насупрот томе је уздизао живот 
човечји од данас до сутра. | 

Христос је многе људе спасао од греха тек ради 
једног лепог тренутка у њихову животу. Марија Магда- 
лена, видевши Христа, разбија раскошни алабастарски 
суд, што јој је дао један од њених седам љубавника, и 
просипа мирисаво уље по уморним и прашним ногама 
Христовим; и због тог једног тренутка у свом животу 
седеће вечито с Рутом и Беатричом у плетеницама од. 
рајских ружа, белих као снег. Христос нам, благо опо- 
мињући, говори да сваки час живота нашег треба да је 
леп, да душа увек треба да је спремна за долазак же- 
ников, и увек да ослушкује глас љубавника; а филистар- 
ство је она страна човечје природе, коју фантазија није“ 
озарила. Сви су благи утицаји у животу врсте светлости, 
а фантазија је свет светлости. Свет је из фантазије по- 
стао, а ипак не зна за њу. Јер је фантазија тек израз. 
љубави, а љубав сама и способност, за њу чине разлику 
међу једним и другим људским бићем. 

Најромантичнији је Христос, кад са грешницима има. 
посла. ЈЉуди су од увек волели свеце, јер су у њима. 
гледали највеће приближење савршенству Божјем. Хри- 
стос је пак, неким божанским инстинктом у себи, волео 
грешнике као највеће приближење савршенству човекову. 
Његова првобитна жеља не беше ни реформисање људи, 
ни олакшица у патњи. Обраћати занимљиве крадљивце 
у несносне поштењаковиће, не беше Христова сврха. Он. 
би слабо подупирао Друштво за Помоћ Сужњима и друге 
модерне покрете те врсте. Начинити од крчмара фари- 
сеја не би му изгледало велико дело. Али пронаћи у 
греху и патњи лепоту, светињу и путеве ка савршенству, 
то је свему свету до сада неразумљив начин Христова 
посматрања. 

Та идеја Христова као да крије опасност у себиг' 
Наравно, јер је свака велика идеја опасна. Али је Хри- 
стос без сумње веровао у њу. Као што ја не сумњам у 
истинитост Христова веровања. 

Грешник, разуме се, треба да се покаје; јер ће само 
тако бити кадар да појми шта је учинио. Тренутак ка- 
јања је тренутак распознавања; и још више од тога; то 
је средство да човек измени своју прошлост. Стари Грци 
нису веровали у то, и у својим гномичним! афоризмима 
често тврде: „да ни богови не могу своју прошлост из- 
менити“. А Христос је показао да и најобичнији грешник 
може то учинити, и да управо само то и може учинити. 
И да су Христу то питање поставили, извесно знам шта 
би одговорио. Кад је блудни син пао на колена и за- 
плакао, тог часа су сви његови греси постали свете и 
светле тачке његова живота: и харчење блага с блудни. 
цама, и чување свиња, и жеља да се нахрани љускама 
које су они јели. Већина људи ће тешко домашити ову 
идеју, и често бих рекао да је нужно проћи кроз там. 
ницу, па да је човек потпуно разуме. Ако је тако, онда 
је вредно допасти тамнице. 

Има нешто јединствено у Христу. До душе, као што 
има сумрака, пре вечери, и сунчаних зимских дана, што 
извлаче шафранов цвет да злато своје пре времена про- 
траћи; и маме безазлену тичицу да се са својим другом 
на голој грани угњезди, исто је тако било и Хришћана 
пре Христа. И то би нам сасвим добро дошло; али је 
невоља у томе што их после Христа више није било. 
Само један изузетак могу допустити, а тај је св. Фрања 
Асисијски. Бог му је при рођењу усадио песничку душу, 
а он је сам у мистичној женидби ране своје младости 
изабрао себи сиромаштво за невесту: и тако је с пес- 
ничком душом и с просјачким телом лако погодио пут 
к савршенству. Он је разумео Христа и постао је и сам 
као он. Не треба нам Шђег Сотшогтнат= да нас научи 


1 Гноме су кратке, језгровите и алегоричне изреке, којима се 
и најстарији народи на Ориенту служити. Многе Соломонове и Ису- 
сове изреке имају гномични облик. Код Грка је постојало још пре 
Христа гномично песништво. 

2 Фрањевачки калуђер Вагфојотео дег АЉл написао је; 
Шрег СопГоттаЊавит у Њае Раба Егапсјзећ ад уКат Јези Сви5н. 

да је живот Св. Фрање прави Јтта о Сћизн и да је 
његов живот песма, поред које је књига с тим насловом 
само пука проза. 


__Ако хоћемо једним изразом да обележимо привлач- 
ност Христове природе, треба да кажемо да је Христос 
као какво уметничко дело. Он нас у самој ствари ни 
чему не учи, али већ самим његовим присуством човек 
постаје нешто. А сваком је без разлике опредељено Хри- 
стово друштво, и сваки човек бар једаред у свом жи- 
воту иде са Христом у Емаус. 


У ствари оног другог предмета: „Везе између умет- 
никова живота и његова понашања“, зацело ће ми се 
замерити што сам га баш ја изабрао. Људи прстом по- 
казују на тамницу у Редингу и кажу: „Ето куда умет- 
нички живот води човека“. Да, тај живот може јоши 
на горе место да га одведе. Површни људи, који у жи- 
воту гледају заплетену спекулацију, зависну од брижљивих 
рачуна у путевима и средствима, ти људи увек знају куда 
су пошли, па онамо и оду. Један се од њих, на пример 
крене са идеалном жељом да постане црквени тутор, и 
ма куда га живот пребацио, он најзад успева да постане 
црквени тутор, и ништа више. Или ако неки човек хоће 
да постане нешто осим себе, да буде члан парламента, 
напредан трговац, угледан адвокат, судија, или нешто 
слично досадно, сигурно ће постати што жели да по- 
стане. У томе лежи његова казна. Јер ко је год хтео 
маску, тај ју је и добио. 


Али је сасвим друкчије са динамичним силама у 
животу, или боље рећи са онима у којима тг динамичке 
силе живе. Људи који се труде да у животу сами себе 
остваре, никада не знају, и не могу знати, куда иду. Оно 
је, до душе, као што грчко пророчанство каже, корисно 
да сами себе упознамо; та то је први успех сазнања. Али 
је с друге стране увиђавност да се душа човечја не да. 


1 Јанацо Сћлан је знаменито дело, како се мисли, калуђера 
Томе из Кампа. ПРЕВОДИЛАЦ. 

испитати, последњи успех мудрости. Крајња мистерија је 
човек сам. Кад измеримо сунце на теразијама, и изра- 
чунамо месечево кретање, и грецртамо седам небеса звезду 
цо звезду, онда нам још увек остаје човек сам. Ко може 
прорачунати путеве своје рођене душе» Кад је син пошао 
да тражи очеве магарце, није знао да Божји посланик 
чека на њега да га миропомаже за крунисање, и да је 
његова душа већ била душа једнога краља. 

Молим се Богу да ми да живота да створим дело 
така карактера, које ће на исходу мојих дана оправдати 
моје речи: „Ето, то је место куда уметнички живот води 
човека“. Два најсавршенија живота, с којима сам се у 
животу срео, јесу Верлен и кнез Крапоткин; обојица су 
годинама чамили у тамници: први је једини хришћански 
песник после Дантеа; а друг: има душу оног лепог белог 
Христа, који нам из Русије долали. Упркос силним не: 
вољама, што из спољашњег света једна за другом про- 
ваљивању у мој живот, сродио сам се за последњих 
седам-осам месеца с новим једним духом, који влада у 
овој тамници над људима и стварима, и који ми је то- 
лико терета скинуо с рамена да немам за то речи ни 
израза: прве године свог тамновања ништа друго нисам 
радио него крхао прсте и у немоћи и очајању. говорио: 
„Какав свршетак, какав ужасан свршетак!“ а сада са. 
влађујем самомучење и покушавам да кажем, и кадгод 
озбиљно и искрено и кажем: „Какав почетак, какав ди“ 
ван почетак!“ И то није немогуће, и може сасвим тако 
и да се догоди. М ако се збуде, много ћу дуговати тој 
новој индивидуалности, која измени живот сваком човеку 
на овом месту. 

Да су ме пустили из тамнице маја месеца прошле 
године, као што сам хтео да израдим, оставио бих ово 
место с одвратним успоменама на њега и на све чинов- 
нике у њему, и био бих пун горчине и мржње која би 
ми живот тровала. Сужанство су ми продужили за го: 
дину дана, али се у тамници човечно поступало с нама, 
и зато ћу се, кад изиђем одавде, радо сећати љубазности 

којом су ме сви предусретали; и на дан мог ослобођења 
многима ћу од срца благодарити, и молити их да и они 
мене не забораве. 

Начин поступања за осуђеницима апсолутно јеи 
скроз рђав, и ја ћу све учинити да га изменим, кад изиђем 
одавде. Бар ћу покушати; јер се духом хуманости, духом 
љубави, и духом оног Христа, што није по црквама, свако 
зло на свету може исправити, или бар толико поправити, 
да се људско срце и сувише не огорчи. 

Многа угодност чека не мене с оне стране тамнице, 
почевши од „брата ветра и сестрице кише“, као што 
каже Св. Фрања Асисијски, и свршивши с излозима и 
седањем суица по великим варошима. Кад бих хтео да 
побележим шта ми је све још остало, не знам где бих 
се требао зауставити: та Бог је створио свет и за мене 
као и за све остале. Можда ћу изићи из затвора друк- 
чији него што сам ушао у њ;и ако о моралној реформи, 
као и о Реформацији у религији, имадем сасвим ситно 
и вулгарно мишљење. Празно је блебетање кад се раз- 
говара да човек постаје бољи; али да човек постаје дубљи, 
то је привилегија свију људи, који су патили. Ја, дакле, 
држим о себи да сам постао дубљи. 

Кад би после мога ослобођења један од мојих при- 
јатеља приређивао свечаност, па мене не би позвао, ја 
баш ни трунка не бих марио за то. Умем ја бити пот- 
пуно срећан и сам за себе. И ко би могао не бити сре- 
ћан, кад има цвећа, књига, месец и слободу. А најзад, 
свечаности и нису више за мене; ја сам их одвише често 
приређивао, и сада ми нису ни најмање у вољи. Тај 
живот је — срећан, рекао бих — прошао за мене. Али 
кад би после мога ослобођења један од мојих пријатеља 
допао беде, па ми неби дозволио да је поделим с њиме, 
то би ме дубоко у срцу заболело. Кад би ожалошћени 
пријатељ затворио врата свог дома испред мене, ја бих 
се враћао и враћао, и молио га да ми одступи део свога 
бола, и да ме пусти да понесем што и јесте, за мене да 
носим. Кад би ме одбио као недостојна и неспособна да 

с њоме сузе лијем, то би ме пекло као најгадније пони- 
жење, и најстрашнија немилост и срамота. Али се то 
неће догодити; ја имам право да учествујем у тузи; јер 
ко има очи да угледа светске дражи, и срца да разуме 
светски бол, да донекле схвати чудноватости обојих, тај 
је у посредном додиру с божанственим мислима, и при- 
ближио се тајни Божјој већма него ико на свету. 

Можда ће у мојој уметности, више него у мом жи- 
воту, забрујати један још дубљи тон: јединство страдања 
и сила импулса. Права сврха модерне уметности и није 
пространост него интенсивност. У уметности се више не 
бавимо типовима, већ имамо посла са изузетцима. И зато 
ја своје патње не могу приказати ни у једном њиховом 
изворном облику. Јер уметност тек онде почиње где 
имитовање престаје, а моје дело се на сваки начин мора 
одликовати естетичном вредношћу: богатством речи, звуч- 
ном каденцом, чудним ефектима и једноставношћу у архи: 
тектури. 

Кад је Аполон раздерао Марсијаса, — деПа уагћпа 
деПе тетђрге зџе,! да употребим ову ужасну Тацитовску 
фразу у Дантеа — песме Марсијасове умукоше за навек, 
рекоше Грци. Аполон је победио, и лира је надсвирала 
фрулу. Али се Грци можда ипак преварише, јер ја често 
чујем Марсијасов крик у модерној уметности. У Бодлеру 
је горак, у Ламартину сладак и тужан, а у Верлену ми: 
стичан. Скривен је у модулацијама Шопенове музике и 
у невеселости Берн Џонсових жена. Па и у песми Ма. 
тије Арнолда, где нам пева о „тријумфу љупке, мило- 
гуке лире“, и о „славној њеној победи“, и кроз ведрину 
те чисто лирске лепоте снажно одјекује глас Марсијасове 
фруле; и у мутним полутоновима сумње и стрепње, што 
се кроз све Арнолдове стихове провлаче, ма да се на- 
изменце угледао и на Гетеа и на Вордсворда; и у ту- 
жаљкама за тирзом“, и у песми о Диганском Ђачету, 


1 На међи његових удова. 
2 Бахусови пратиоци, менади и баханткење, имали су штап 
са виновом лозом унаоколо и шишарком на врху. 

свугде се песник за фрулу машао, и њеним звуцима из- 
вијао мелодију својих стихова. Но било како му драго 
с фригијским фауном!, ја сигурно нећу умукнути. Израз 
је мени тако потребан, као лишће и пупољци оној голој | 
грани, што извирује над тамничким зидинама, и увек се 

њиха на ветровим крилима. Између моје уметности и света | 
издубио се велики јаз, али између моје уметности и мене 
га нема. Ја се бар уздам да га нема. 


(Свршиће се). 
ОскаР ВаЈлД. 


(С енглеског превела Исидора СЕКУЛИЋЕВА). 


! Фригијски је фаун Марсајас. ПРЕВОДИЛАЦ. 





ЧИСТА СРИЈЕДА. 


Два ватрена коња у брзоме касу 

и два ока црна 

отеше ми драгу невјерну и красну. 
Залуд сам је чуво оком љубомора 
цјело плесно вече и цјелу ноћ касну, 
отишла је с другим, 

укравши се тајно, једва бјеше зора. 


Ја остадох тужан на снијежноме путу 
чујућ топот коња што ми драгу носи, 
док и њега неста у ломљави кола, 
која јоште неком 

ваљда све весеље лупешки односе. 


На мени је још пјеротско од јело 

и папуче б'јеле са црвеном ресом, 

још ми глупа маска крије лице цело. 
Тако стојим тужни, преварени Пјерот, 

сам са својим болом, сам са својим 6'јесом. 


Ал' не бјеше доста! 
Морало се дирнут у крваву рану 
да ме јаче пече! 
Враћајућ се неко пијан с луда плеса 
и видећ Пјерота у то доба касно 
поругљиво реће: 
Ка раоПассло!... 
...Па се онда смијо глупаво и гласно. 
Јосип Миличић. 


СРПСКЕ ЦРКВЕ И МАНАСТИРИ. 


МАНАСИЈА. 


Орао српски врх тих витких кула 
поносно сави поломљена крила; 
Лазарев пород и држава трула 

ту је свој задњи пристан нашла била. 


Знамења сјајна великог расула 
ту и сад стоје; ова лавра мила 
стоји кб луча што је утрнула, 
пошто је свјетлост неизмјерну лила. 


У праскозорја пуна лаког мрака 
те куле као дванаест црних грла 
зјапе, и своју тужну причу зборе, 


док у даљини, путем нјеме горе, 
побједе кликћућ Тополског Јунака, 
иде и пјева Ресавкиња врла. 


РАВАНИЦА. 


Раваницо, у меком крилу твому, 
уз пјесме свете српских испосника, 
почива тужан Витез од Плочника, 
посвећен Богу и народу свому. 


Он мирно снива у сну вјечитому, 
сам и без својих тешких оклопника; 

и неман хуји и крила велика 
уставља над њим у прохују трому. 


Но, чуј, кб џин што земљу мајку дира, 
Марков се пород из вјековног мира 
оснажен диже уз кршеве стрме, 


док с његовијех гора и планина, 
кб громке трубе, с близа и с даљина, 
његове пјесме зову, кличу, грме. 





хопово. 
Јуноша српски, Димитрије, овде 
свом Богу хтједе угодити чудно, 
но, мирећ срце младачко и жудно, 
дуго, далеко странствовати оде. 


И путе своје прелазећи трудно 
мудрости вјечне побра многе плоде; 
и угодник ти велик поста, роде, 
љубећи тебе очински и будно. 


Хопово старо сад два сунца гроју: 
под једним стоји давно, мисаоно, 
а под другијем силно бљешти оно. 


То, попут пљуска ког облаци лију, 
с ауреоле врх Доситејева 
чела се свјетлост на њ велика сл јева. 


Мирко КОРОЛИЈА. 


СОФИ НАС 


Откле си дошла2... Значи л' смрт ил рај 
к'о оштрице твог ока хладан сјајр 
Носе ли бледе и скупљене усне 
благослов благи или псовке гнусне2 
Је ли ти коса, гарава и густа, 
исткана пређа што ће видат' ране, 
ил' су Медузе змије омотане, 

што вребају на жељна моја устаг 

А несташан твој осмех што се вије 
тајно и хладно, носи л љубав мени, 
ил као морски одсеви румени, 
освету подлу и превару крије2 
Љубав ил мржња у твом срцу гори» 
О реци! — јер ме твоја шутња мдри, 
јер твог ме ока леди поглед драг: 
Јеси ли анђо, реци, или враг:2.. 


РикаРД Николић. 





ЉУБЕН КАРАВЕЛОВ У СРПСКОЈ КЊИЖЕВНОСТИ.: 


Књижевни рад ЈЉубена Каравелова на српском је- 
зику, који није ни мали, ни неважан, неправедно је за: 
борављен, и о његовом целокупном раду међу Србима 
још није било речи. Мали број оних који су говорили 
о њему, само су се дотицали његовога рада, износећи 


1 Рад у семинару за нову српску књижевност на Универси- 
тету, читан 1908; награђен светосавском наградом за 1909. 


БИБЛИОГРАФИЈА. 


[. КРИТИКЕ: 1. Историја народног образовања од А. Васиље- 
вића. Србија, 1867, бр. 51—52, 1868, бр.1—11. 
· Матица. 1868, бр. 13—17. Критика [Абердар, 
Први јек; Индијске приповетке. Епопеје 
из Махабаралае. Превео Сима Поповић; Јо- 
ван Илић, Пастири; М. Т. Јанковић, Срн- 
ски цар-Стјепане, чли смрта Душановај. 
П. ПРИПОВЕТКЕ: 1. Је ли крива судбина 2 Посвећено београдским 
друговима. 1. део. Матица. 1868, [Ода- 
тле Матица Српска отштампала у засебну 
књигу, 1869]. 
2. Сока, приповетка новосадске пиљарице. Срп- 
ски Омладински Календар, 1569. 
8. Горка судбина, приповетка једне нишлијанке. 
Малаица. 1869. 
4. Наказао је Бог. Црта из ђачког живота. По- 
свећено ђацима београдским. Млада Ср- 
бија, 1870. 
5. Из мртвог дома. Млада Србадија. 1871. 
ШИ. Политички Чланци: 
1. Шта нам је нужног Застава. 1869, бр. 31—82. 
2. Браћо моја. Застава 1869. бр. 32. 


[У 

ствари каткад нетачно, увек недовољно. И тек у последње 
време обраћена је већа пажња на њега и његов рад.“ _ 

Међутим, на крају шездесетих година прошлога века, 
кад је он живео и радио међу Србима, био је један од 
најактивнијих, најобразованијих и најнапреднијих људи 
међу тадашњом малом интелигенцијом српском, један од 
вредних и ваљаних сарадника већине омладинских ли- 
стова. И ако члан либералне Уједињене Омладине Српске, 
он је својим идејама и схватањима измицао испред 
омладинских идеала, и више припадао новом покрету се- 
дамдесетих година. 

Око 1870 он је најјаче изражавао оне блиске везе 
између Бугара и Срба, које су тада постојале. Улога Љу- 
бена Каравелова у развићу идеја у српском друштву 


8. Неколико речи у своје оправдање бралаџ Р. 
Застава. 1869. гр. 43. 
ТУ. ПРЕВОДИ ЊЕГОВИХ РУСКИХ ПРИПОВЕДАКА : 
1. Бугари старога кова. Превео Милан М. Радо- 
вановић. Вила, 1868. 
2. Хаџи Нича. Превео Пера Тодоровић. Млада 
Србадија, 1872. 
8. Неда. Превео Ст. Нешић. Млада Србадија, 1872. 
У. ПРЕВОДИ С БУГАРСКОГ: 
1. Слике из народног живота у Бугарској. 1. 
Танчо Галинић. Будућноста. 1873 бр. 45—51. 
[Превод изгледа од самог Каравеловај. 
2. На туђем гробу без суза плачу. Народни 
Гласник. 1819. бр. 1—8. [Иста приповетка 
која и Танчо Галинић, само је измењен 
насловј. 
8. Не рађај ме. Песма. Нова Искра. 1904. 

Извесно да по српским листовима има још растурених поли- 
тичких његових чланака. 

Његови рукописи сачувана су код његова брата Петка Кара- 
велова, и његова књижница, која је остала бугарској Народној 
Библиотеци, вероватно, има коју ствар на српском. 

Извесне податке и обавештења љубазно су ми дали: Г.Г. Павле 
Михаиловић, Влад. Љотић и његова госпођа: Аксентије Аксенти- 
јевић, Владимир Јовановић и Алимпије Васиљевић, на чему сам им 
веома захвалан. 

2 Јовен Скерлић, Омладина и њена књижевност. Стр. 282" 

важна је. Он представља једнога од први који је код 
нас ударио новим путем, јасно и отворено. 

Његов критичарски, приповедачки и политички рад 
на српском језику има важности и за српску књижевност, 
и он се не може никако обићи. 


| 

На крају тридесетих година прошлога века, 1837, 
у још неослобођеној Бугарској, у једној варошици на 
југу Бугарске, Коприштици, родио се Љубен Каравелов,! 
Ту, у своме врлетном и неплодном крају, под Старом 
Планином, провео је он, од рођења до 1854, своје „де- 
тињство пуно милоште и љубави, младост пуну животних 
и чаровних утицаја животових“, како је доцније говорио. 
Он је сачувао живу и топлу љубав према своме крају, 
и доцније, у туђини, описујући своје родно место, уз- 
викнуо је искрено: „ЈЂЊубим те, љубим, мили мој зави- 
чају, свом те душом љубим, тебе који си осуђен на тешка 
страдања и невоље! Што је год у мојој души остало до 
данас лепога и светога — то је све твоје! Ти, цветни 
завичају, пун неге и сјаја, научио си ме љубити“. 

Ради образовања Каравелов је морао да иде у Плов- 
див. Ни савети његовога деде да постане свештеник, ни 
савети његовога оца, „царског џелебџије, угледног тр: 
говца и богатог човека“,“ да постане трговац, нису успели. 
С друге стране, грчки језик, школа, живот који је иза: 
зивао досаду, без акције, без свежине и топлине пла- 
нинског живота, тешко су падали на његов жив темпе- 
раменат и бујну снагу. Старопланинског горштака вукла 
је љубав и жеља у његов крај, и једино љубав са кир- 
Јанковом ћерком задржала га је да не оде. 

Ту, у Пловдиву, један његов друг донесе му извесне 
руске књиге, заинтересује га за њих, и у Каравелова се 


' А. Теодоровђ, Бљлеарска литература. У главном према 
податцима из ње израђена је биографија Каравеловљева до доласка 
у Србију и после одласка из ње. 

8 Наталија Каравелов: Ради објашњења. Брошура. 1900. 

буди жеља за широм акцијом, за већим радом, него што 
је живот у планинама његовога завичаја. 

У том времену кад је већ био завршен Кримски Рат, 
Каравелов, у кога се већ била зачела жеља за одласком 
у Русију, од које га ништа није могло одвратити, подр- 
жаван саветима једног свог познаника, после двогоди- 
шњег бављења у Пловдиву, 1857 године одлази у Москву. 

егова првобитна жеља да изучи војну школу, 
после неуспелог испита, брзо је одлетела, и њега су већ 
привукле слободњачке, реформаторске идеје које суу 
том времену почеле врло јако да захватају руско друштво. 
У доба када је он дошао у Русију, тек је започињао пе- 
риод шездесетих година руске књижевности, (1855—1865).! 


После неуспеха у кримском рату, цело руско дру- 
штво, задахнуто либералним идејама још из четрдесетих 
година, после седам година реакције, 1848 до 1855, про- 
будило се. Почеле се тражити реформе, нове слободе, 
феодални систем био је на умору, осетила се сва тру- 
леж старога поретка и старога начина живота. Јавља се 
једна општа, оштра критика свега старога, руше се све 
традиције, тражи се слобода мисли, истиче се слобода 
личности на првом месту. Та живост обузела је цело 
друштво, на свима странама осећала се потреба за већим 
реформама и ширим правима, која се почињу задоби- 
вати, у првом реду ослобођење мужика, од 1861. 

У том времену јавља се велика преводна књижев-· 
ност; руско друштво упознаје се са западном науком, и 
она „врши врло јак утицај на идеје, на ослобођење мисли 
од ауторитета, нарочито буди критичко разматрање свега 
и на тај начин унапређује мењање свих друштвених и 
личних идеала“. Вера у науку, у „нову науку“, бескрајна 
је; на свима пољима се улажу све силе, посматра се све 
са критичког гледишта и верује се да се стоји на прагу 
новог живота. 


ТА. М. Скабичевсеки  Истаорфа новњишец русскон лмипера- 
тура, 1848—1898. 

Науке, нарочито природне науке, обожавају ; страни 
научни писци се проучавају, и сматра се да ће наука 
ослободити друштво од стеге и тираније. Влада пот- 
пун култ разума, и верује се да ће се једино васпи- 
тањем и упознавањем са науком извршити потпуно осло- 
бођење човека и његове мисли. У уметности проповеда 
се реализам, — „живот је лепо“, како је дао формулу 
Чернишевски, — тражи се што пуније подражавање ствар- 
ности, и од књижевности се захтева да користи друштву, 
да буде у служби идеја, да врши утицај на друштво, и 
да га на тај начин води јавном благостању. 

У томе узнемиреном и устрепталом времену руске 
мисли, целокупног врења и преображаја у руском друштву, 
у том најсјајнијем добу руског духовног живота, Кара- 
велов је, у Москви, почео свој књижевни рад у напред- 
ним руским листовима, Руском Слову и другима. 


Кратко време по доласку, он ступа на университет 
у Москви, слуша историјске и литерарне науке, слободно 
се образује и спрема за публициста и писца. Он узима 
учешћа у сарадњи на једном зборнику на бугарском је: 
зику Брашски рудљ, који су издали студенти Бугари у 
Москви. 1861 издаје Ламашники народнаго бата Бол. 
гаргш, и од тада почиње да сарађује на појединим руским 
часописима, јављајући се чланцима и приповеткама из 
бугарског живота, које је скупио и издао 1868 у Москви 
под именом Страницњ изф кнаги страданг болгарскаго 
племенц. Те приповетке су се, изгледа, читале и код нас.! 


После десет година борављења у Москви, од 1857 
до 1867, по свој прилици, кад настаје гоњење напред- 
нијих листова у Русији, а кад је Каравелов осетио јаку 
потребу да приђе ближе својој отаџбини, он напушта 
Москву. 

После велике националне акције Немаца и Талијана, 
1869, требало је, на њихов позив, да уђе у ратну офан- 


1 Матица, 1868, стр. 286. 
1 Стојан Бошковић, За просвешу и слободу. Стр, 285—236. 

зиву за целокупно ослобођење и Србија са балканским 
народима, да се револуцијом изведе балканска федера- 
ција. Званична Србија није се усудила да то учини, и 
тада је добила само оне чувене „градове без капи крви“. 


Каравелов, примамљен општим покретом, отишао је 
из Русије 1867 године у Београд. Београдски омладинци 
имали су прилике да виде једног младог, високог и нео- 
бичног човека у црној руској качкети, за кога су брзо 
сазнали да је Бугарин, да се зове Љубен Каравелов, и 
да је ђак московског универзитета. 


Никада се, можда, Срби и Бугари нису осећали ближе 
него тада. Сам Каравелов сматрао је Србе и Бугаре 
као племена, и велики део емигрантске бугарске омла- 
дине није мислио другаче на ослобођење Бугара него 
у савезу са Србима. У шездесетим годинама прошлога 
века, Београд је представљао „балкански Пијемонт“,: и 
у Београду је било пуно Бугара, који су имали до- 
дира са српском интелигенцијом или владом. Истина 
и пре, раније од 1848, али особито после те године, а 
нарочито после бомбардовања Београда, 1862, када се 
очекивао рат за ослобођење, налазило се веома много 
Бугара у српским градовима Све оно што није остало 
у земљи, или није отишло у Русију, Цариград или Бу- 
курешт, склањало се у српске градове и ту живело и 
развијало јавну акцију. у 

У педесетим годинама прошлога века живео јеу 
Београду, Карловцима и Новом Саду Петар В. Оджаков, 
и ту издавао бугарске листове.“ По српским школама 
било је пуно Бугара, који су, без школа у рођеној земљи, 
задржавали се у Београду. Око 1860 у једном напред- 
ном кругу младих гимназиста београдских, „седам апо- 
стола“, како су називани, био је и један активнији Бу- 


1 „Сочиненил на Лобена Каравеловљ“, 1887. Томљ осми. Стр. 250. 
2 Српски Књижевни Гласник, 1908, ХХ књ., Стр. 318. 

























ЈЉУБЕН КАРАВЕЛОВ У СРПСКОЈ КЊИЖЕВНОСТИ 353 





гарин Јован Герчиков. 1860 и 1561: бугарски револуци- 
онар Раковски штампао је извесне своје књиге и издавао 
у Београду недељни лист Дунавски Лебедљ, на бугарском 
и француском језику, где је исказивао бугарске тежње 


за слободом. Кад се после 1362 очекивао рат и општи 


покрет, Раковски, у нади да ће се дићи устанак у ње- 
говој земљи, образовао је у Београду једну бугарску ле: 
гију, која се као и српска лицејска легија вежбала и спре- 
мала за рат. Али српска и турска влада погодили су се, 
обећања која је добио Раковски заборавила се, и он на- 
пушта Београд, иде у Букурешт, који је био главно, а 
на крају шездесетих и седамдесетих година, готово искљу- 
чиво, бугарско револуционарно гнездо. Једно време, после 
тога доба, како изгледа, наступила је извесна реакција од 
стране кнежевске владе према Бугарима, и почела је 
да их гони. Али кад је убрзо због тога изазвала не- 
задовољство српске млађе интелигенције, престала је. 
1865 излазио је у Београду недељни политички и за- 
бавни лист Вљешокљ на бугарском језику, који је заступао 
бугарске народне интересе, и у коме се поред осталог 
износило и мишљење о фонетичком правопису, које ће 
доцније заступати и Никола Прванов, ученик Ђуре Да- 
ничића. За све време шездесетих година било је Бугара 
које је српска влада потпомагала и који су чекали згодан 
тренутак за ослобођење своје отаџбине. Руска влада, која 
је новчано помагала цео тај покрет, покушала је једном 
слати новац и Кнезу, али без успеха, као што је слала 
новце и бугарским богаташима, који су најмање мислили 
да га поштено употребе. Љубен Каравелов у својој при. 
поветци Хаџи Нича пружио је снажну слику тог трговања 
са слободом целога једног народа. 

Везе између бугарске емиграције и српске омладине 
постале су нарочито јаке кргјем шездесетих година, онда 
кад се организовао рад Бугара и кад је стигла млада 
бугарска демократска омладина. Кад је била скупштина 
Уједињене Омладине Српске у Београду, 1867, један из- 
међу осталих Бугара на Скупштини, Забранов, узео је 
23 

јачег учешћа у њој. После тога времена, једнако, све до 
ослобођења Бугарске, 1878, Каравелов је непрестано био 
и остао најјача спона између Срба и Бугара. И раније, 
али нарочито после 1867, развијала се идеја о балкан- 
ској конфедерацији међу српском омладином. Љубен Ка- 
равелов почео је својим чланцима јаче истицати ту мисао. 
1869 у Засшави почиње он да излаже начин конфеде- 
рације. У чланцима Шша нам је нужног и Браћо моја, 
он се обраћа Србима, пружа им руку, предлаже балкански 
савез, и то између Грка, Румуна, Срба и Бугара, изведен 
„на начелу слободе и племенске солидарности“. И он, 
можда један од првих Бугара, па и Срба, без устезања 
одбацивао је све историјске традиције, тако драге нашем 
националистичком поколењу шездесетих година: „Исто. 
риско право, византиска историја, Симеуново царство, 
Душанова круна и тако даље немају тамо места где се 
тиче да буде слободе и живота“. Крајем 1869 осећао се 
један општи покрет, врло јак. У то доба пламтела је ре- 
публиканска борба у Шпанији, две велике нације, тали- 
јанска и немачка извршивале су своје уједињење, у Боци 
је владао устанак, и све те појаве наша штампа је пратила. 
Мацини у својој ГТрокламацији народима на истоку, у 
почетку 1869, довикивао им је: „Сви ви народи на Истоку, 
знајте да је Исток ваш. Ти Бугарско! ти од свију нај- 
достојнија сажаљења, твоја је садањост чемерна“... Србија» 
је јављала: „Бугари су узрујани“... У децембру 1869 За- 
сшава је писала: „Као извесно говоре, да ће прва пушка 
пући у Бугарској, као знак устанка народа на балкан- 
ском полуострву“. Један чланак у Србији“ носи као мото 
ове речи: „Још неколико година и стара царевина турска 
ће се срушити, јер то Бог хоће“. Срби, којима је нај- 
племенитија и најдража нада била ослобођење Босне и 
Херцеговине, сматрали су се готово једне судбине са Бу- 


! Србија 1869 у бр. 21 донела је њен превод. 
2 Србија 1869. 
5 Србија 1869 Стр. 116. 

гарима и Застава: је искрено узвикивала: „...Погледајући 
на будућност своју, прво се окрећемо Бугарима, да с њима 
заједно одпочнемо, одбијемо своје опште непријатеље и 
започнемо нов живот“. Све важније бугарске догађаје срп- 
ски листови су пратили, као што су бугарски листови, 
нарочито Каравеловљева Свобода, пратили српски живот. 
Бугарско Књижевно Друшшво у Браили тражило је тешње 
везе са Машицом Српском, а у једној бугарској читао- 
ници у Ђурђеву, изабран је за председника Србин.“ Млада 
Србадија имала је за сараднике Бугаре Љубена Кара- 
велова и Ђорђа Прванове. Борба, која се заподела из- 
међу сшариг и младих, и свршила се извесним спо- 
разумом, пратила се од стране Уједињене Омладине 
Српске, која је имала и својих изасданика на скупштини 
бугарске уједињене омладине. Те интимније везе, чак и 
званичне, биле су врло јаке око 1870. Милош Милојевић, 
„Дон Кихот национализма“ српског, био је јако нападан 
из српских лабералних великошколских кругова за своје 
шовинистичко понашање према Бугарима. Кад је Васа 
Пелагић, још у идејама шездесетих година, шовини- 
стички напао Бугаре, због чега се доцније кајао и прав- 
дао,л у Јединству“ изишао је одговор од И. Кишел- 
ског, који најречитије показујг колика је била јака веза 
између Бугара и Срба. 

__ Српска влада око 1870 слала је оружје на бугарску 
границу и спремала земљиште за устанак. У Београду, 
1871, биле су међу бугарским емигрантима и ђацима две 
струје. Једни су били за ослобођење револуцијом — како 
је учинио српски народ — уз оружану помоћ Србије и 
симпатије Русије. Друга, која се састајала у Славјанској 
кафани Јованче Стефанова, ишчекивала је све од Русије 
и „присноблажених словенофила“, како их је звао Кара- 


1 Застава. 1869, бр. 142. 

2 Србија. 1869. Стр. 101. 

8 Будућноста. 1874. 

4 Јединство, 1871. Стр. 344. 

велов. Први, који су хтели персоналну унију са Србијом 
под кнезом Миланом, са посебним самоуправама, са Ка- 3 
равеловом ва челу, били су у блиским везама и друштву _ | 
са Србима. Било је Бугара који су, уверени даје њихов _ 
народ неваспитан за слободу, предлагали чак и заједничку 
државу под кнезом Михаилом раније, доцније под кнезом _ 
Миланом. Али ни Срби ни многи други Бугари нису ЈЕ 
то хтели. 


Те тесне и врло потребне везе, које су овде тек _ 
једним делом назначене, које су трајале и биле једнако 
јаке између српског и бугарског народа, све док нису _ 
дошле супротности између бугарске и српске државе _ 
привлачиле су многе Бугаре у српске градове. 


Љубен Каравелов те везе је нарочито ојачао сво- - 
јим дужим борављењем међу Србима и својим радом 
на српском језику. - 


1867 на преображенској скупштини Уједињене Омла- _ | 
дине у Београду био је међу словенским гостима и Љу. | 
бен Каравелов. Убрзо, он је и сам живо ушао у редове 
Омладине. У 

Старији омладинци, који су се окупили око Срашјо Ц 
Љубомира Каљевића, представљали све оне што је тада 
било најбоље и нанајначелније у тадањој бирократској | 
И апсолутистичкој Србији. Они се нису делили од млађих — 
омладинаца, и у оно време полицијског личног режима | 
кнеза Михаила и притиска који се једва сносио, они су пред- | 
стављали једину опозицију у земљи. Нешто доцније, 1869, _ 6; 
један посланик је предлагао сто батина, место педесет 
по владином предлогу, за оне који се усуде да кр: 
тикују рад владе. Каравелов, дошавши у Београд, добија 
прилике да види сав укочени живот једне круте биро.“ 
кратске државе, у којој је једини живот представљала _ 
либерална интелигенција, васпитана на страни, и која је | 
доносила у српски политички живот шире погледе и мо~ 
дернија схватања државне власти. Каравелов улази у тај 

круг, и у Србији, крајем 1867, започиње свој рад на срп- 
ском језику једном критиком у којој је развио сва своја схва- 
тања, ударио на цео друштвени живот Срба; и на књижев- 
__ном и националном и социјалном и политичком пољу. То је 
било први пут да се развијају схватања „нове науке“, први 
јачи и доследнији нови начин схватања целокупног живота, 
почетак руског утицаја, који ће наићи и завладати у по- 
четку седамдесетих година. Омладинци у Србији, Љу- 
бомир Каљевић, Алимпије Васиљевић, Милован Јанковић, 
_Панта Срећковић, Стојан Бошковић представљали су ста- 
___ рије; са њима је у главном Каравелов друговао, наро: 
чито са последњом двојицом. 

Али интимнији круг Каравеловљев, они са којима 
се зближио, ступио у јаче пријатељство, био је састављен 
__од ђака, тек свршених великошколаца, који су се васпи- 
|__ тали код руских писаца Неколико њих били су из једног 
круга гимназиста, око 1860 године, „седам апостола“, 
__како су их звали, у коме су били: Светозар Марковић, 
__ Коста Рашић, Танасије Весовић, Љубомир Бели-Марко- 
__вић, Васа Филиповић, Јован Герчиков и Павле Мијаило- 
__вић. Они, као ђаци Велике Школе, били су као неки 
| мали клуб, читали Чернишевског и обожавали га, затим 
__ мање Доброљубова и Писарева од критичара, примали 
__Херценов Колоколфљ из Лондона, читали руске писце: 
_ Гогоља, Пушкина, Тургењева. Само, све је то било слабо, 
рхн 1866 кад су изишли из Велике Школе, кад је и Свето- 
_ зар Марковић отишао у Петроград, они су остали неор- 
_ ганизовани и пришли ближе старијим омладинцима, који 
__ су представљали либералну опозицију и били једна поли“ 
| тичка група. Неки из тога круга млађих, они који ће за- 
очети покрет седамдесетих година, Павле Мијаиловић, 
: Владимир ЈБотић, Владимир Николић, доцнији преводилац 
КБ иктора Ига и Лабулеја, Милош Ђурић и НЕМА били 

љају питања из науке, претресају дневне догађаје, воде 
разговори о разним питањима живота. Он им даје руске 
књиге на читање, упућује их на превођење с руског, 
мада они тад, поред свег читања руског, нису били толико 
одмакли у знању језика. Његова императивна природа 
захтевала је, и они се нису одупирали, нити су могли да 
одбијају. Упућује их на рад, врши јак морални утицај, 
организује их, и убрзо они су створили готово један 
клуб. Његова велика енергија служи им за углед. Они 
у Кзаравелову воле колико „брата Бугарина“, проповед 
ника политичке слоге, врло искренога и веселога друга, 
толико и револуционара и слободњака. Његове рукописне 
песме круже из рукеу руку и читају се са свом слашћу 
коју имају забрањене ствари. Улицама они певају песме 
са алузијама на кнеза. Једна слика из тога доба, у којој 
је Каравелов окруженом четворицом другова, у рукама 
са прогласом Михољске Скупштине и Србијом, била је де. 
монстративно изложена код Коларца. 

У то друштво Каравелов је увукао и Панту Срећ- 
ковића, Стојана Бошковића и Љубомира Каљевића, и 
зближио их са млађима. Усред најбурнијег весеља, у 
коме су морала каткад и прва двојица, професори Велике 
Школе, да учествују, започињале су се дискусије о савре- 
меним питањима живота. У том друштву, веселом и сиро- 
машном, правиле су се досетке на рачун кнеза, владе и целе 
бирократије тога времена. Живело се сиротињски и у 
илузијама, на бирократију се мрзело и са презирањем 
гледало на њихове високе положаје, велике плате и 
„ропске душе“. 

И већ у Побратимстшву, Милан М. Радовановић, 
побратим Лазе К. Лазаревића, доцније преводилац Дар: 
вина, који је и сам био у једном кругу младих опози“ 
ционара, преводи са руског језика изврсну Каравеловљеву 
приповетку Бугари старога кова, и у почетку 1868 њу 
доноси Вила Стојана Новаковића 

Поштени и енергични Бугарин освојио је брзо све, 
задобио симпатије београдске омладине и постао оми- 

љена личност у београдским ђачким круговима, и на тај 
начин брзо пао у очи. Влада је једва трпела и београд 
ске омладинце, али једног дошљака са „превратвим“ иде- 
јама, она је брзо уклонила. М Каравелов је имао прву 
прилику да и сам осети благодети „закона, највише воље 
у Србији“, који је прокламовао „први српски грађанин“ 
шездесетих година. У марту 1868 он је био принуђен да 
иде из Београда. 

У то доба пада његова женидба са једном Београ- 
ђанком, са којом се и из раније познавао и са чијим је 
братом друговао. Везе са Београдом остале су веома 
интимне, и за ту малу београдску средину он је задржао 
највише симпатија и љубави Његова прва и најважнија 
приповетка на српском Је ли крива судбина 2 посвећена 
је београдским друговима, као што је приповетка /7а- 
казао је Бог посвећена београдским ђацима. У једном 
тренутку он је кликнуо Београду: „Београде, Београде, 


_ мајко српске земље, оче српскога народа! Сваки те воли 


и сам незнам зашто. Ал' ти си заиста леп! Окренуо си 
ведро чело целоме свету, па се с њим разговараш, испуп- 
чио си јуначке груди, па их Сава и Дунав хладе. Белиш 
се из далека, лепи граде, само што те још понеки облак 
притиснуо.“ 


(Наставиће се). 


Тодор МАРКОВИЋ. 


1 Застава. 1969, бр. 12. 

У свима тим случајевима, ми до појмова, до знања, 
долазимо лако. Предмете је лако посматрати, они су без 
примеса које збуњују, и појмови које о њима добијамо 
прости су. Извесне науке, иначе врло високог реда, науке 
природне, на пример, или лингвистика, имају ту срећу 
да се највећи део њихове грађе може проучавати под 
условима горе изложеним. 


У другим случајевима, ствари могу стајати, и често. 
стоје, сасвим друкчије. Ту сви горњи услови могу бити 
обрнути. Оно што се горе откривало скоро само собом, 
„спонтано“, сада тражи велике муке да се до њега дође. 
Појмови нису више „конкретни“, изведени непосредно са 
предмета из природе; они су изведени из других пој- 
мова; често преко читавог низа других појмова. Они се 
пењу у ступњевима, и остају у вези са стварношћу тек 
преко тих посредних појмова, који на свом путу од 
ступња до ступња постају све „блеђи и блеђи“, врло уда- 
љени од првих, живих слика из којих су изишли. У мно: 
гим приликама, већ су њихови полазни, почетни појмови 
у високом степену апстрактни. Само поуздано памћење 
и врло оштро „унутрашње око“ може им приближно 
очувати један део њихове првобитне чулне јасности. — 
Они су, у исто време, све шири и шири, све „сложенији“; 
и само онај који у свом искуству има све саставне пој- 
мове тога ширега појма, или бар битни део њихов, може 
те последње апстракције правилно појимати и њима 

__ правилно мислити. — Предмети, даље, из којих из- 
_ведимо те појмове, нису нам више, као они о којима 
__је горе била реч, „на домаку“, да бисмо их, према по- 
___треби, могли лако поредити. Горе смо као пример на- 
___- вели два новца у руци и два цвета у башти: раз- 
__ лика је огромна између тих предмета које је тако лако 
_ посматрати и поредити, и оних удаљених и растурених 
___ елемената које је морао поредити моралист пре но што 
___је разумео саможиву природу свих људских осећања, 
у нежног саучешћа исто тако као и глади и амбиције. — 
____Они су, даље, и ретко у нашем искуству; то јест, нису 
| __ само растурени, но човек уопште има ретко прилике да 
__их посматра. Према стварима из свакидашњег живота, 
_ они нам се јављају несразмерно ретко. Човек мора за 
__њима да иде, да их нарочито тражи, да прикупља грађу, 
пре но што дође до правилних појмова о њима; док се 
| · предмети и појаве из обичног живота „прикупљају“ сами 
__пред нама, и намећу се нашем опажању. — К томе уда- 
љеност од наших првих, основних интереса, изванредно 
"отежава ствар. Горе је поменуто да је интерес, радозна- 
- лост, један од основних услова за правилно сазнавање 
ствари. Овде је, међутим, потребан један реда“, нарочити, 
научни, филозофски интерес, одвојен од наших најпречих 
потреба, постепено сублимиран иг нижих, ближих инте- 
реса, скоро неприродан, који тражи нове потрошке 
_ снаге, сувишак наших моћи, употребљен на циљеве уда. 
_ љене од наших „природних“ циљева. 
; Најзад су предмети ове категорије, —- и то је овде 
једна од највећих тешкоћа, — увек праћени примесама, 




























"ај, у степену који се не може довољно на- 

гласити, оно налажење сличности у разнородним ства- 
_ рима које је основа сваком правилном појимању. Овде 
5 су, обратно ономе што смо горе видели, споредне осо- 
бине на површини, а битне су скривене. Међутим, те 


А битне особине треба извући на површину. Ништа лакше 

но бити обманут. Учени и неучени греше ту на исти 
начин; природа нашега мишљења једнака је код свих 
људи, умних и неумних, учених и неучених, људи и деце, — 
и разлике су само у обиму и степену знања које се тражи. 
Један пример из Теновог дела о „Разуму“, који ми пада 
на памет, врло је значајна илустрација за случај о коме 
је реч. Тен наводи пример једног детета од године дана 
коме су показали копију једне Луинијеве слике. Слика је 
представљала малог и голог Христа међу рукама Богоро- 
дичиним. Показујући му слику, детету су говорили: „Ето 
мале бебе!“ Кад су дете затим, другом приликом, и на 
другом месту запитали: „Где је беба>“ оно је покази: 
вало све урамљене слике на зиду. За дете је појам „бебе“ 
био, као што каже Тен, „нешто шарено у сјајном оквиру“. 
Оно на слици није видело битну особину, ону коју је 
требало опазити и на коју су му обраћали пажњу, но је 
опазило друге особине, споредне за свакога који ствар 
већ гна, али особине које су се његовој пажњи наметале 
на првом месту, као „примамљивије“, јасније — златан 
рам и шарене боје на слици. Да му је мали Христос, у 
истом облику, био показан на неурамљеном платну, и 
сам за себе, без икакве друге фигуре или дометка, дете 
би ту исту слику Христову, исти цртеж, исте величине, пот- 
пуно неизмењен, опазило. Кривица није била до природе 
цртежа, (овај није био ни тежи ни лакши за опажање 
но први пут), но до примеса које су пажњу одвукле на 
другу страну. 

Ово, међутим, што се десило Теновом детету де. 
шава се свакоме — и старијима, и научнику, и нај- 
оштроумнијем мислиоцу — кад први пут испитују нове 
предмете, кад траже нов појам, битну, заједничку осо- 
бину, на предметима код којих је утисак од небитних 
особина јачи, код којих утисак од битне особине остаје 
као потонуо, изгубљен у маси живљих, јаснијих, намет- 
љивих особина. Нека је најпростија особина у питању, 
њу те споредне особине могу помрчати. Ја сам горе навео 
примере круга и троугла, као примере за најпростије 

појмове, које је лако открити и у најразличнијим обли. 
цима у којима се предмети јављају, и међу најразличнијим 
примесама које те предмете прате. Међутим и ту стицај 
и утицај других особина може бити такав да помрча те 
просте, јасне и уочљиве особине круга и троугла; на 
пример у сликарским композицијама. Ништа простије од 
композиције „Сикстинске Мадоне“; она је јасно компо- 
нована у облику троугла; сваки зналац то види одмах 
на први поглед; то је тако јасно да ће то одмах опазити и 
нестручан гледалац кад му се на то пажња обрати. Али, 
ако му се на шо пажња не обраши, то јест ако ми не 
спречимо да његова пажња не буде одвраћена у страну, 
ако му ми не помогнемо да нађе особину о којој је реч, 
сва је прилика да тај нестручан гледалац, који ће тро: 
угао одмах познати у тророгом шеширу и у звезданом 
јату „Троугла“, неће троугао познати у композицији „Сик“- 
стинске Мадоне“. Друге појединости слике привући ће 
много јаче његову пажњу. Необична грађа од које је 
троугао састављен (три људске прилике), нешто пореме- 
ћена симетрија троугла, радње и немирне драперије пред- 
стављених лица, интерес који та лица буде, мали Хри- 
стос на руци Богородичиној, лепота Богородичина и Св. 
Варваре, завесе горе, она два анђелчића доле, шарене, 
јасне боје које се намећу пажњи, — све то одвлачи пажњу 
од троугластог облика композиције. Овај пример згодан 
је, да покаже како и у најпростијим случајевима спо- 
редне особине могу да се стеку такве да човека омету 
у запажању битних особина и тиме га у даном случају 
спрече да себи о стварима створи правилне појмове. 

Кад тако може да се деси у овим простим случа- 
јевима, лако је погодити како може бити у случајевима 
тежим, тешким, и најтежим, где су све горе набројане 
тешкоће комбиноване и отежане до свог највишег сте. 
пена, где имамо посла са појмовима најапстрактнијим и 
најсложенијим. Место конкретних, простих, јасних, не- 
променљивих појмова, овде имамо појмове сложене, из- 

ведене кроз тако дуг низ ступњева и из тако разнород- | 
них ствари да само најтање осећање може опазити ону 
танку, полујасну особину која је тим разнородним ства-. 
рима. заједничка. У случајевима о којима је била прво 
реч, код појмова прве категорије, појмови су, видели 
| смо, добивени непосредно с природе, са малог броја 
предмета, мало различних међу собом; отуда је увеку 
њима остајало нешто од првобитне јасности чулнога ути- 
ска, и отуда су они били прости, непроменљиви, лако. 
уочљиви. Овде где појмови нису добизени непосредно 
с природе, и где нису „изводи“ из простих, увек себи. 
једнаких појмова или опажања (као што су. на пример, 
појмови геометријски или логички), овде су појмови нај- 
блеђе и најшире апстракције, изводи извода, копије с ко- 
пија, последњи апстрактни „знаци“ ствари, сублимирани, 
често тупи, „неартикулисани“, хаотични утисци, које ме- 
ђутим треба исто тако видети, замишљати, осећати као 
и појмове прве категорије пошто иначе није могуће 
правилно мислити. Те последње изводе, збијене, са- 
жете у најкраће знаке из дугог низа ранијих извода, | 
треба моћи читати као да су низови у целини развијени 
пред нашим очима; те бледе „копије с копија“ треба 
моћи видети јасно као првобитни чулни утисак. 
То је, наравно, могућно; иначе се ови тежи про. 
блеми не би никад могли правилно решити; а ми видимо 
да су људи, и у најмучнијим и најсуптилнијим случаје- 
вима, приступачним људском сазнању, често успели наћи 
правилно решење. У тим последњим и тамним утисцима _ 
нашим, у тим тако скраћеним и тако бледим копијама 
наших првих представа, ипак се налазе сва наша конкретна 
опажања, сви састојци чулног утиска, све особине пред- 
мета, бескрајно сажети, и као „прерађени“ у другу ма- _ 
терију, али ту, присутни, са својим обликом, својом бојом, 
свима својим особинама. Људи, они који за то имају спо- ; 
собности, у тим избледелим знацима и „веартивул ВО 
утисцима, виде и осећају све те прве састојке. Али је. за 
то потребно најоштрије УНИ ЕКИА око“, најтање 1: паје | 

_ будније осећање, зечји „лако на сну“, најусредсређенија 
___пажња, најпоузданије памћење, врло дуго искуство (њи- 
_хово властито, и њихових предака), све комбиновано и 
сублимирано у нарочиту „свест“, у схватање иншупшшивно. 
Само они који тако умеју да гледају, (у најтежим слу- 
__чајевима само најређи умови), могу да виде јасно; — 
__ само они који имају ту нарочиту способност да конкретно 
__виде или осете -најблеђе апстракције наших опажања и 
_ наше најтамније утиске, и који у тим најблеђим апстрак- 
__цијама и најтамнијим утисцима умеју да опазе „сличности 
у разном облику“, аналогије. Људи који ствари несавр- 
_шено виде, и чија свест не да унутрашњега одјека на 
ју поновљене и сличне утиске, неће појмове ове категорије 
"никада правилно схватити. Отуда „геометријски“ духови, 
људи са чисто математичким даром, који умеју да раде 
"само са логичким појмовима, а не са конкретним ства- 
- рима, чије је знање симболично, а не интуштивно, неће 
_ ове ствари никада, ни кад су у својој струци врло 
__одарени, јасно видети и правилно појимати, — као 
у "што, узгред буди речено, ни сама математика не допри- 
Еве непосредно ни једног зрнца за сазнање ствари овога 
_ света. Само поменуто интуитивно сазнање, оно које се 
"наслања на „конкретно гледање“ и на појимање аналогија, 
помаже разумети ствари овога света (у колико је човеку 
за опште могуће да свет разуме) и ствари о којима је 
| _ овде реч: — сазнање интуитивно, које су и гениални 
ПО учари (кад су поред математичкога дара имали у 
_ исто. време и интуитивни) стављали изнад математичкога 
_ умовања. и за које је мудри и добри Пико од Мирандоле 
_ рекао, да је сличан „начину сазнавања анђела, па и Божјем“. 
АДИ У моралним наукама, и науци о књижевности, која 
"нас овде посебице занима, скоро сви проблеми и појмови 
_ вду у ову другу категорију. 


(Наставиће се). 


Богдан Поповић 





КЊИЖЕВНИ ПРЕГЛЕД. 


ГЕТЕ: ГВОЗДЕНШАКА ГЕЦ од БЕРЛИХИНГЕНА. Позоришна 
игра у 5 чинова. С немачког превео Иван Васин Поповић. 
(Мала Библиотека, св. 171—174). У Мостару, 1909. 


У разгранатом утицају немачке књижевности на но: 
вију српску књижевност има Гете мало удела; мало и 
по вредности и по обиму свога књижевног рада. Томе, 
разуме се, има више узрока, и један је од њих свакако 
и непознавање или недовољно познавање Гетеа, ма ко- 
лико то изгледало невероватно за писца његова гласа. 
Али главно објашњење треба несумњиво тражити у томе 
што је Гете за српске књижевне прилике крајем Осам. 
наестог и у првој половини Деветнаестог Века стајао и 
сувише високо. Представницима тадашње српске књи- 
жевности била су у немачкој књижевности много ближа 
дела нижега реда, и они су њихи пресађивали, било у 
преводима, било у прерадама. Велики писци, а нарочито 
Гете и Шилер, остају међутим по страни, чекајући на 
развијенији књижевни укус и код преводилаца и код 
публике. Тиме се, на пример, може понајпре објаснити 
зашто се Гетеов млађи савременик Коцебу јавља на срп: 
ском и знатно раније и далеко чешће но сам Гете, и ако 
је по својој књижевној вредности далеко испод њега. 
Јер док је први превод Коцебуа из године 1808, дотле 
се први превод једног Гетеовог дела јавља тек 1844 го- 
дине („Вертер“), дакле онда кад је листа превода и пре: 
рада из Коцебуа већ била врло велика. 

Али би се могло помислити да је са превођењем 
Гетеа пошло на боље бар после тог првог превода. Уведен 
у српску књижевност својим најпопуларнијим делом, Гете 
је — очекивало би се — ухватио у њој дубока корена 
и почео јаче интересовати преводиоце с немачког. Ствар 
међутим стоји сасвим другачије. Прво дело Гетеово које 
се после „Вертера“ у целини јавља на српском долази 
тек после двадесет година („Торквато Тасо“, 1864), а 
затим је требало да протече опет читавих двадесет го- 
дина, па да се 1884 године јави и „Егмонт“ у српском 
преводу. До 1884 године преведена су дакле на српски 
у целини свега три Гетеова дела. 

Али и после 1884 године није Гете пролазио много 
боље. У преводима последњих година заступљсн је, на 
пример, далеко боље Судерман но Гете, и то не само 
квантитативно но и квалитативно. Јер Гете је — то та- 
кође треба истаћи као једну кобну околност — не само 
имао мало преводилаца, него је, нарочито, имао мало 
добрих преводилаца. Добар превод „Фауста“ био би, на 
пример, данас поздрављен као новина, и ако је први део 
преведен још 1885 године. „Вертера“ би такође тек тре- 


"_бало превести, и ако се поред застарелог превода из 1844 


године јавио 1905 године и други превод. И тако даље. 

Према свему томе појава Гетеовог „ГЕЦА од Берли- 
хингена“ на српском језику треба да значи несумњиву 
добит за српску књижевност, и то не само с тога што 
је у питању једно Гетеово дело, већ поглавито с тога 
што је „Гец од Берлихингена“ комад од стварне вредно- 
сти. (Он, пре свега, има велики историјски значај, јер 
представља један врло важан датум не само у Гетеовој 
драмској и књижевној каријери, већ и у историји немачке 
књижевности. С њим је не само слава младога Гетеа допрла 
до крајњих граница немачкога језика, да би годину дана 
доцније с „Вертером“ прешла и преко њих, већ је у њему 
први пут добио видна и речита израза и један крупан 
књижевни покрет, познат под именом „ЗУшт ипа Огапо“. 
Али је од свега тога важније да „Гец од Берлихингена“, 

и поред свих недостатака свога младога писца, носи јасан 
отисак генија који је стварао у једном срећном тренутку, 
и да према томе има читав низ особина које га чине _ 
делом од трајне вредности. | 

Само је, као у накнаду за то, „Геца од Берлихин- 
гена“ много теже превести, но превести ма које лрута 
од Гетеових прозних дела. У њему, пре свега, има доста 
архаизама — израза и фраза :3 ХУГ века — који су, | 
као и читава места, узети из автобиографије витеза „са 4 
гвозденом руком“, да би се што рељефније оцртало доба 4 
у коме је живео. Како је, даље, Гете у време постанка 
комада био под врло јаким утицајем Шекспировим, ТО 
у „Гецу“ Шекспир избија, поред осталога, врло јакоиу је 
зику, у тако званим „шекспиријанизмима“, од којих је нај- 5 
чешћи игра речи. И најзад, стално одушевљен за свој | 389 
франкфуртски (франачки) дијалекат, због кога је као дечко | | 
добијао оштре укоре од оца, а као студент био исмеван 
у Лајпцигу, Гете уноси тај дијалекат и у свој комад, и тога % 
уноси кад год му се зато да прилика, а нарочито у сцене у | 
којима се јављају сељаци или људи из народа. Свему томе. "А | 
треба додати још и једну другу тешкоћу. У „Гецу од _ 
Берлихингена“, као што је поменуто, налази силна одјека“ 
немачка књижевна револуција „Уштп ипа Огапа“, која | 
се почели ширити баш у доба његова постанка, и којој | 
је један од главних девиза: безгранично право личности. 3) 
То безгранично право личности избија у комаду младога_ 
Гетеа, између осталога, и на тај начин што у његову стилу“ 53 
има и сувише слободе, слободе које се понекад · трави Ц 
с нејасношћу. ЕН 

Преводилац очевидно није био свестан свих ових _ 
тешкоћа. И не само то. Он је очевидно свој задатак. из 
и иначе схватио сувише олако, и замерке које се могу учи. 
нити његовом преводу нису ни: лаке ви малобројне. Кад о 
на пример, „шедегуетеп“ преведе једном (стр. 6) са | 
„оборити“ („Ра жепеп зје ћт етеп Виђеп педет, да ег_ 
зјећ тисћб метсег уетзјећ!“), а други пут (стр. 32) са „по 
топити“ („Јсћ ћаб ЊЋт метећп Тасе уогћег те | 

аш дет Мат шедетгемопеп“), онда се то може јоши 
опростити, јер је глагол „тшедегуепеп“ у оба случаја упо- 
требљен у архаичном значењу „заробити“ које се данас 
више не јавља. Али када „Аег Јипсе“ преведе са „мо- 
мак“, (стр. 11) и ако се из самога текста види да је реч 
о дечку; кад „Јетапдет (Шђег Чеп Кор! жасћзеп“ пре- 
веде са „израсти неком преко главе“ (стр. 16), а „Је- 
тапдет Фе Наш! пђег Фе Оћтеп дећеп“ са „гулити кожу 
с главе“ (стр. 10) и тако даље, и тако даље — онда је 
и поред најбоље воље тешко наћи оправдања. Те ствари 
иду у најобичније, и без њиховог знања не може бити ни 
говора о успешном превођењу с немачког. 

Може се, према томе, мислити како у преводу из- 
гледају необичније ствари. Либетраут, који је Шекспиров 
тип од почетка до краја и који у својим говорима има 
доста необичних речи и обрта, каже, на пример, у че- 
твртој сцени првога чина са пуно цинизма Олеариусу: 
„Јћг зе1а аиз РЕгапкшт!! Јећ Би моћ] да ђекапп!. Веј; Ка:- 
зет Махпшап 5 Кгбпипо ћађеп мг ештеп ВганНсат5 а5 
уотоезсћтап!“, правећи тиме и сувише јасну алузију на 
девојке које је завео у његовом родном месту Франкфурту. 
Као превод овога места стоје међутим у српском тексту 
речи у којима нема ни трага од те алузије: „Ви сте из Франк 
фурта! Ја сам ондје добро познат. При крунисању цара 
Максимилијана добро смо посвирали вашим ђувегијама“ 
(стр. 48). То одступање учинио је преводилац, разуме се, 
не из пристојности — јер на другим местима (као на стр. 
10) употребљава и сувише непристојне изразе, — већ стога 
што му овога пута није било јасно значење речи „уог- 
већтапзеп“. 

Са суптилностима оригинала стоји ствар још горе. 
Тако Мартинова реченица (1 чин, 2 сцена): „Меш, опа- 
Фет Негг, ез 156 тећ! м ег тел Сешбаде, Мет 21 шп 
кеп; ме! ађег дег Мет мадаег тетп ДСешбаде 15, хо шпке 
јећ Кепеп Мет“ гласи код преводиоца: „Нијесам се, 
милостиви господару, завјетовао, да не пијем вина; но 
како се вино противи мојему завјету, то не пијем вина“ 

24 

(стр. 15). На тај је начин у српском преводу пропала 
једна изразита игра речи у духу Шекспировом, и то само 
с тога што је први део описан, а не преведен („Нијесам 
се завјетовао...“ уместо: „Не противи се моме завјету...“) 
Преводилац је осетио да реченица, верно преведена, 
остаје нејасна, и онда је притекао Гетеу у помоћ, тру- 
дећи се да је описивањем учини јаснијом, не увиђајући 
да се баш тиме греши о своју дужност; јер реченица и 
треба да буде нејасна, пошто Гец, који је не разуме, 
одмах затим пита Мартина : „Како то мислите“2 — Можда 
је у том погледу још бољи овај пример (стр. 14): 


Гец. Добар вечер, духовниче! 
Отклен тако доцкан: Човјече 
светога мира, ви ћете засра 
мпти многе витезове. 

Мартин. Хвала вам, илеме- 


нити господару! Ја сам за сада 
само скроман брат, ако је баш 


(соећг. Ећпу Исег Уабег, 21- 
беп Ађепа! Моћег 50 зраћ: Мапп 
Аег ћеШсеп Киће, г ђезећалт| 
хте! Вбеег. и 

Матит. Папк епећ, едеу Негг! 
Спа ћи уог дег Напа пиг де- 
пи ћеег Вгидег, мепп 5 ја ТЕ- 


стало до наслова... ке]! зејп зоћ... 


Само с тога што је преводилац, без икакве невоље 
у осталом, уместо „пречасни оче“ („Ећгушфсег Мајег“) 
казао „духовниче“, у српском преводу изгледа бесми- 
слена Мартинова исаравка: „Ја сам за сада само скроман 
брат“, којој је циљ да одбије титулу „пречасни оче“, а 
не титилу „духовниче“. | 

"Преводиоцу се могу чинити још и замерке друге 
врсте. Он преводи понекад имена лица и места („Напзе! 
са Јанко“, стр. 1., „зсћу/агепђего“ са „Црна Гора“ стр. 1 
— и ако је реч о замку који зе зове Шварценберг — 
„Пасћзђасћ“ са „Јазавчев поток“, стр. 16, и тако даље), 
а оставља непреведене речи Р!Гајхотаћ, Гапдота! (стр. 32) 
и друге. Колико има српских читалаца који знају шта 
је то „пфалцграф“ и „ландграф“» И каква смисла имају 
такве речи у српском тексту, и то још без наводног знакаг 
Каква смисла има, нарочито, преводити имена места и 
лица2 Ако је Пасћађасћ у српском „Јазавчев поток“, онда 
је Езсћепђасћ „Јасенов поток“, а познати немачки песник 
Волфрам од Ешенбаха — Волфрам од Јасеновог потока! 








лаки аватар кахававачов лака с а 

И ако је, даље, Напзе! — Јанко, онда је, ито много пре, 


Епедисћ— Мирко, а Фридрих Велики – Мирко Велики! Пре- 
вођење особних имена нема дакле у опште смисла. Спе- 


_цијално у књижевности непреведена особна имена имају 
"ту добру страну да књижевном делу сачувају локалну 
"боју и у преводу. МИ тамо дакле где би се Рпедтисћ и 
· Напз могли са мање штете но у горњем случају заме- 
"нити са Мирко и Јова, боље је задржати Фридрих и Ханс. 


У свима овим замеркама треба, разуме се, видети 


"само примере за разне врсте погрешака у овом преводу, 
са никако исцрпну листу њихову. Исцрпна би листа била 


много дужа и за сам први чин, из кога су у осталом 
узети и сви наведени примери. За целу трагедију та би 


листа имала у најмању руку онолико бројева колико у 


књижици има страна, а један од тих бројева морао би 


се свакојако односити и на наслов „Гвозденшака Гец од 


Берлихингена“. Јер је израз „Гвозденшака“ не само гло· 


"мазан и ружан, и вероватно неологизам, већ је и нетачан. 


Он би могао значити или да су у Геца обе руке јаке 


као да су од гвожђа, или да су одиста од гвожђа. Не- 


мачки наслов „Ооеггуоп Вешсе псеп ти дег елзегпеп 
Напа“ (Гец од Берлихингеаа с гвозденом руком) пока- 
зује међутим јасно да је само једна рука од гвожђа, а 


"из саме трагедије, која се у том погледу држи историје, 
види се да је та рука била десна. Са замеркама би се 


дакле морало почети од самога наслова. 
Гете очевидно није ни у овој прилици имао доброг 


"српског преводиоца, и српској књижевности се ни овога 


пута није дало да се обогати једним његовим делом. Јер 
овакав превод за њу не може значити никакву добит ни 
онда кад је у питању такво дело као што је „Гец од 
Берлизхингена“. 


Милош ТРИВУНАЦ. 


94» 


ПОЗОРИШНИ ПРЕГЛЕД. 


Госпођица БлАНША ТУТЕН. 


После отмене Госпођице Доле, која је пронела испред. 
београдских гледалаца француску игру и париску моду 
са једнаком вољом и успехом, наша друга француска 
гошћа, Госпођица Тутен, оставља својим начином глуме 
и општом појавом прилично различан утисак. Игра Го- 
спођице Доле имала је нечега врло лаког и једнаког, што 
што је заједно са тоном њеног гласа и богатством ње- 
гових боја чинило од ње пријатну глумицу која одмах 
задобија наклоност гледалаца. Код ње је било извесне 
скривености и округлине обраде, у којој се нису осећале: 
тврде линије саставних делова. — Госпођицу Тутен, ако 
се може тако изразити, више смо видели на послу. Он 
је био вешт и зналачки, али и приметан. Она располаже 
изврсним средствима, код ње је све од најбоље школе 
и паметно употребљено. Њена слика је тачно освет- 
љена и сложена у бојама, зли су потези четкице ВИДНИ.. 
То је, изгледа, мање допуштено у глуми него у сли- 
карству. 

Помишљајући на све оне одличне тренутке њене 
игре, у којима нас је задивљавала истинитошћу и заиста 
уметничким изазивањем живота, овај општи утисак гле- 
далац мора објаснити неколиким слабостима које себи 
допушта ова уметница. Њих је било, овде-онде, и оне 
су изгледале, после какве мајсторски одигране сцене, као 
несташно испадање из улоге. 

Госпођица Тутен воли, наиме, једну врсту узвика, 
и понавља је толико да се чини да се то свиди њој самој 
и да она ужива да их претера до смешнога. Тако је 
"често радила са срдитим узвицима, то је исто учинила 
у „ЈЂубав бди“ кад је стављала адресу на писма својим 
родитељима, мужу и ујаку. 

Истина наша гошћа, осим Сузане, играла је све 
такве улоге у којима се прелива драма у комедију, ако 
не и у водвил. Таква је нарочито улога Жаклине у „Љу- 
бав бди“; тако исто сложена улога је и Фру-фру у по- 
знатом комаду Мелаковом и Халевијем. 

То је било сасвим природно, јер су водвилисти де 
"Флер и Кајаве са овим својим комадом написали праву 
комедију која може ући у Француско Позориште, а Мела- 
кова и Халевијева „Фру-фру“ је једино њино дело са 
трагичним свршетком. Да ли је, на пример, могуће да 
Жаклина у првом комаду буде озбиљна кад иде да вара 
свога мужа, а зна да је зато изабрала Ернеста, најневе- 
штијег и најнесрећнијег љубавника, управо љубавника 
који на својим писмима добија само кратко и свирепо: 
„Извините што нисам дошла јуче“, или „Извините што 
нећу моћи доћи сутра»“ Тако исто је тешко било поми- 
рити општи тон који има Фру-фру са расположењем жене 
која бежи из куће или покајнице која умире. Како ви 
себи представљате Фру фру кад каже својој сестри 
„Мужа, сина, све си ми узела“ и како треба на крају, 
"Фру фру да умре» Ово последње је већ прилична слабост 
самога дела, за које Жил Леметр није нашао свршетка. 

У накнаду за ове тренутке када нам је игра Госпо- 
ђице Тутен дала на размишљање, поред неколико других 
случајева када нам се њена природност учинила нешто 
одвећ тражена, подвучена и наметнута, имали смо да ужи- 
вамо у безброј савршених сцена у којима је наша гошћа 
играла жену онако како знају да играју Францускиње, кад 
су отмене, паметне, и кад имају талента. То су она места на 
којима гледалац налази у најмањој ситници истинско умет- 

ничко уживање и на којима прати са запетом пажњом 1:28 
и дивљењем, које расте после сваког срећног пронала- 
Њ ска у тону, гесту мимици, цело стварање до свршетка 
а једне сцене, и које остаје пред његовим сећањем као са- _ 4ац 
| вршено уметничко дело. 4. 
О трупи Госпођице Тутен се не може рећи ништа | У 
боље од тога да њена слабост не долази само од нади =. 


моћности њеног шефа. 

НАУЧНИ ПРЕГЛЕД. 


"Зајотоп Кепасћ: Огрћеиз. Наз,олте сепега!е 
дез ге о1015. 7-те еф оп. Рап5. АЈстде Рлсатд, 1909. 620 р. 


Има једно Социјално Питање, веле једни. Има со- 
цијалних питања, вели већина социолога, Међу осталим 
социјалним питањима религија заузима једно од првих 
места. У осталом, појам социјални садржи три принци- 
пална атрибута: економски, политички и религијски. Данас 
се религијским питањем бави политика, традиционална 
навика вековима укорењена и, нарочито, социјалне науке. 
Факултети социјалних наука у Паризу и Женеви имају 
нарочите катедре за Историју Религија. Нарочито у по. 
следње време на дневни ред социјалне и политичке акције 
ставила су се религијска питања. У социјалној акцији, кад 
се с тешком муком могу модификовати економски фе- 
номени, покушава се да се бар духови револуционишу, 
заменивши теолошко схватање света трансформистичким, 
догму слободном мишљу, предмет религије предметом 
науке. У политичкој акцији ставља се питање о подели, 
„разводу“ цркве од државе, и већ у неколико земаља са 
успехом су спроведене те реформе. 


Историја развитка људске мисли, историја фило- 
зофије, као и теоријска философија и психологија у да- 
нашњем стадијуму, претресају питање религије. На њему 
су ломили копља највећи умови античког доба, средњег 
века, енглеског критицизма, научног ренесанса, рацио- 
нализам и волтеријанизам ХУШ века, и, нарочито у по: 


РУУЦА у" „= 

бедносној борби природних наука Х1Х века са остатком 
средњевековне сколастике, религијском метафизиком. Мо- 
низам Х1Х века, дело Ламарка, Дарвина и Хекела, осна- 
жава истинитост елеатског, парменијског и епикурејског 
монизма. Религије су напретком експерименталне науке уз- 
дрмане. Но не спречава то да им се призна да су оне биле 
полазне тачке развктка мисли људске, да су оне прве 
покушале објаснити шта је материја, биће, живот, космос, 
да су једном речју биле први центри интелектуалног 
активитета људског. Отуда маса теорија које су изра: 
жене о њиховом постанку и о њиховој дефиницији, чије 
дискусије и данас дају живих полемика. Но ради пот- 
пуности научних истраживања овога предмета митоло-· 
гији, етнографији и фолклористици додата је и Историја 
Религија. Соломон Ренак, који историју човечанства по- 
сматра као једну историју прогресивне лаицизације, дефи- 
нише религију као: „један скуп скрупула које чине пре- 
преку слободном упражњавању наших способности,“ 


Скоро на свима модерним језицима налазе се уџбе- 
ници историја религија; само, на жалост, то су све били 
требници теолошких факултета, писани према вероиспо- 
вести дотичног писца, чиме је научна вредност тих дела 
била врло слаба. Дело Шантепија де Ла Сосеја нарочито 
се истиче међу осталим, тако да је преведено с немачког 
и на француски. Али у последње време могло се опазити 
да фигурише као седмо издање у луксузном повезу, са умет- 
ничком и тендециозном орнаментуром, језгровити уџбеник 
Историје Религија од Соломона Ренака. Ову луксузну 
форму дела са позлатом дорских стубова, једном уводном 
Рафаеловом фреском из Ватикана („познавање божан 
ских ствари“), штампану на најфинијем библијском папиру, 
оправдава сам наслов књиге: Орфеј. 

Зашто Орфејг Јер Орфеј. не само „први песник света“ 
већ и „теолог“ раг ехеПепсе, удешавач мистерија које 
осигуравају спас људи, и, тумач богова. „засег имегртезаше 

„еотшт“, како га оцртава Хорације. Орфизам је дубоко про- 
жео књижевност, уметност и философију не само античких 
већ и доцнијих доба. Орфејев лик, очаравајући животиње 
уз звуке лире, митологија је константовала више пута 
и на сликарству хришћанских катакомби. Свети оци 
Цркве изједначише га са Христовим претечом и учеником 
Мојсејевим. Овако нам објашњава Ренак наслов своје 
књиге, „Једна књига која хоће да резимира рели- 
тије и њихову историју не би могла да нађе бољег 
патрона до Орфеја, овога сина Аполона и једне Музе- 
песника, музичара, теолога, мистагога и позваног тумача 
богова.“ ; 


Ренакова Историја Религија у толико је интересант- 
нија, поучнија и научнија што је из пера једног световњака 
и рационалиста, чему треба одмах додати да је Ренак, 
данашњи директор археолошког музеума у Паризу, један 
од првих не само француских него и светских митолога и 
археолога. 


У уводу дела писац излаже дефиниције и опште 
феномене религија, као и њихов постанак. Поставивши 
разлику између религије и митологије и давши нам ети- 
мологију речи религија, упознаје нас се са основним фе- 
номенима религијског осећања, као: табувизам, тотемизам, 
анимизам и фетишизам (скрупуле, страх, обожавање и 
одомаћавање животиња и неорганских ствари). Исто тако 
се упознајемо са религијама примитивних друштава, које 
упражњавају мађије, из којих ће се развити један део при- 
родних наука. У исто време овде сесрећемо са мишљењима 
о овим стварима Мишлеа, Кинеа и Волтера. Писац, ма да 
не дели потпуно Волтерово мишљење о религијама, често 
се инспирише њиховим идејама о истим, чија духовитост 
у овој материји је књижевни специјалитет ХУШ века. 

Заним, писац улази у свој предмет: он конституише 
историју религија, оцртава им постанак, објашњава за, 
блуде и грехове, Почевши са Египћанима, Вавилонцима 

и Сирцима, прелази на Ариевце, индијске религије и пер- 
сијске, (глава П), затим долазе Грци и Римљани (Ш), Келти, 
Германи и Словени (ТУ) Кинези, Јапанци и Монголци,. 
(У), Ислам (УП, Израиљци (УП). Са УШ главе почињу 
„Хришћански зачетци“. У 1Х глави је хришћанство од 
Св. Павла до Јустинијана; у Х, од Јустиниана до Карла 
У, у ХГ од Лутера до Енциклопедије, и, најзаду ХИ, од 
Енциклопедије до осуде модернизма. 

Као што видимо, добар део књиге заузима исто-- 
рија хришћанства. У томе је баш и одлика овог дела,. 
јер у осталим уџбеницима ове врсте, нема хришћан- 
ства, зато што су сви остали писци храшћани. Међутим 
ово привилегисање места нема свога смисла, кад се узме“ 
у обзир да је хришћанство млађе од будизма и да имаи 
мање присташи него будизам. 

У „постанку хришћанства“ је детаљна критика чисто 
историјског гледишта свију докумената која се тичу до-- 
гађаја овога доба. По аутентичним аргументима овога 
доба, никаквих доказа нема за све испричане легенде у 
Еванђељима. Сва причања су посредна. Само лице Исуса 
Христа је за историју потпуно несхватљиво. Истори- 
чари првог века хришћанства и за време Христа, Фи- 
лон, Светоније, Овид и тако даље, немају ни једне речи. 
за њега. Даље видимо како се хришћанство развија у 
својој суморној пропаганди, како је гоњено од стране 
паганаца, и како под притиском спољне критике своју 
доктрину формулише. Настаје Средњи Век, чији мрак 
осветљавају буктиње ломача Бруна, Хуса, Саванароле, 
када хришћанство као победилац учвршћује своју пре- 
власт мачем и инквизицијом, а објављује рат науци. Наша. 
књига нам оцртава све секте хришћанства у свима до- 
бима, њихове доктрине, њихову делатност; тако исто ма- 
настирство и аскетизам. Нарочиту пажњу заслужује оде-- 
љак који нам даје економске узроке Реформације. Најзад, 
видимо реакцију против хришћанства почету Енциклопеди-- 
јом и настављену са још јачом жестином у ХЛХ веку Слобод-- 
ном Мишљу. Све ове борбе, у свима својим манифеста-- 

цијама, оцртане су у најмањим појединостима, а увек на 
аргументативно-историјској основи. 

Говорећи о источној, православној цркви, Ренак 
узима за пример Грчку, на коју је ова извршила огроман 
утицај у историји. Исти пример се може потпуно пре- 
нети и на српске земље. „Вели се, да је под хладом цркве 
Грчка очекивала, скоро четири века, буђење своје не- 
сависности. То је тачно; Црква је подржавала Грчку у 
ропству, као што млеко храни дете у пеленама. Не изи- 
лази одавде да одрасли мора настављати да се млеком 
храни. Ако су данашњи Грци нижи од њихових славних 
предака, као што су то већ били Грци Средњег Века, 
добрим делом ова декаденција припада Цркви. Одмах 
што они виде то су смешна бојадисања, звана иконе; чују 
развучене и посне гласове; уче историје светаца које су 
пркошења разуму. Модерни Грци нису уметници, рђаво 
певају, а нису још дали свету ни једног генијалног човека“, 

Књига Ренакова не излаже само историју и док 
трине религија, већ и све феномене који из ње у разним 
друштвима произлазе; отуда у одељку Ислам, упозна- 
јемо се и са младотурским покретом као правим одблеском 
истинског учења Корана, и у одељку борбе између Цркве 
и Државе пратимо Драјфусову аферу и одвојење Цркве 
и Државе у Француској. 

Отуд сва корисност историје Религија, која нас 
учи у чему се религије састоје, кад и како су оне од- 
говориле једној универсалној потреби, какве су неоспорне 
услуге учиниле, али и такође шта су прошла покољења 
трпела од незнања и фанатизма, на каквим књижевним 
фалсификатима су утврђена, и, најзад какве нам перспек- 
тиве указује ослобођење разума и Слободне Мисли. 


НЕМАЊА ВУКИЋЕВИЋ. 


ПОЛИТИЧКИ ПРЕГЛЕД. 


На БАЛКАНУ. 


Пут грофа Ерентала у Берлин, руско-аустријски пре- 
говори, путовање бугарскога краља и краљице у Петро- 
град, бављење српског министра спољних послова у Ца- 
риграду и Софији, пут краља Петра у Русију, ревизија 
устава у Грчкој, долазак аустријске флоте у Бар — наново 
истичу напред Источно Питање. О њему се свуда говори. 

Гроф Ерентал је вратио посету немачкоме канце- 
лару коју му је овај раније учинио. Посета је нарочито 
спремљена да би се могле измењати мисли о општој ев- 
ропској ситуацији, а нарочито о положају на Балкану и 
руско-аустријским преговорима. Савезницима је стало до 
"тога да још боље учврсте своју солидарност у политици, 
која се онако јасно манифестовала у току прошле бал- 
канске кризе. Енергична потпора Немачке потребна је 
Аустро-Угарској врло много. Кредит Аустро-Угарске од сеп- 
тембра 1908 године није велики у кабинетима петроград- _ 
ским, римским, лондонским и париским, зато јој треба _ 
Немачка. Положај који Немачка све више узима, и као 
копнена и као поморска Сила, може се ојачавати само 
ако има једног доброг, верног и јакога савезника, и зато 
јој треба Аустро-Угарска. Обе су упућене једна на другу; 
и можда за дуги низ година само једна на другу може 
рачунати. И ако је ово овако, има нешто што је мало 
чудновато. То су неки преговори између Русије и Ау- 
стро-Угарске без Немачке. 

Између Петрограда и Беча вођени су дипломатски 
преговори. Њима су давана разна објашњења, међу 
којима је и оно да Русија и Аустро-Угарска намеравају 
обновити политику деобе сфера утицаја на Балкану. Овако 
тумачење ових разговора узнемирило је све европске ка- 
бинете. Највише се показао узнемирен берлински кабинет, 
и ако је приликом дочека грофа Ерентала у Бечу „утвр: 
ђена још једном заједница интереса и циљева, потпуна 
сагласност у свему, и добри изгледи за европски мир“. 
У Берлину су не само узнемирени него и нервозни; неко- 
лико полузваничних саопштења у берлинским новинама 
показују врло много ту нервозност. Берлин је незадо- 
вољан и што се преговори воде без њега а не преко 
њега; Немачкој је увек непријатно бивало, када су се 
Беч и Петроград приближавали. Кнез Бисмарк је стално 
кварио ближе споразуме између Русије и Аустро-Угарске, 
и увек се наметнуо за посредника. „Мабопа! Денипо“ у 
једноме од последњих бројева има чланак у коме се го- 
тово прети Русији због њеног држања у последње време. 
„Односи између Немачке и Русије и Аустро-Угарске, пише 
тамо, могу бити добри само тако ако Русија не буде тра- 
жила практичне закључке из рђавог положаја на Балкану... 
Руска штампа тражи од Аустро-Угарске јемства за мирну 
и резервисану политику на Балкану, а она, међутим, 
ствара варницу словенскога братства у близини балкан- 
скога бурета са барутом. Тако, не иде. Ето зашто и аустро: 
руски прегдвори не иду тако глатко“. Овакво писање 
није задовољило бечку штампу, те она, готово сва, само 
прештампава овај чудновати став из „Манопа! Хеипа“, 
сматрајући га као претеран. Међутим, разговори између 
два министра, руског и аустријског, завршени су у ти- 
шини, доста повољно, и само усмено. Од септембра прет- 
прошле године до данас везе и односи између Извољ- 
ског и грофа Ерентала, па и њихових влада, били су 
врло рђави, готово никакви. Сад ће бити нормални. Из- 
вољски је хтео од Ерентала да добије јемства да неће 
балканску политику другаче водити но по начелу га -даио 

и неинтервенције. Гроф Ерентал је то обећао. Извољски 
је био за то да се тај принцип и писменим утврди, гроф 
Ерентал је непријатељ писмених докумената ове врсте. 
Остаће се на усменој изјави. 

Бављење краља Фердинанда у Петрограду заједно 
са новим министром председником и министром спољних 
послова била је нова прилика да се манифестују старе 
везе, традиционалне везе између Русије и Бугарске. У 
здравицама које су на свечаноме ручку изговорили цар 
Русије и краљ Бугарске, истакнуте су те везе и миро- 
љубиве намере Русије и Бугарске на Балкану. Генерал 
Паприков и А. Малинов, као и А. Изволски, том су при- 
ликом имали разговора о питањима која се тичу Русије 
и Бугарске. Утврђено је да и Русија и Бугарска имају 
највећега интереса да се учврсте пријатељски односи 
између Бугарске и Турске, као и с осталим балканским 
државама. Сем тога дошло се до закључка да и Русија 
и Бугарска најтоплије желе да се одржи мир и спокој- 
ство у балканским државама. Русија од своје стране 
прима са највећом симпатијом бугарску жељу да се Бугар- 
ска остави своме мирноме и економскоме и интелектуал- 
ном развићу. Пут краља Фердинанда и краљице Елео: 
норе у Русију био је најбоље примљен у самој Русији. 
Бугарска није учествовала у томе новоме успеху бугарске 
демократске владе како се могло очекивати. Русија је 
до сада била покровитељка Бугарске; она ју је ослобо- 
дила и до сада са њом није никада разговарала као са 
себи равном. Бугарски краљ, независан владар једне младе, 
али јаке, и ако мале државе, први пут после толико ве- 
кова, говори у име Бугара цару Руса као себи равноме. 
Имало је разлога, дакле, бити горд и радостан. Бечка и 
берлинска штампа, и то баш она полузванична, показала 
се нерасположена прама овоме путу. — Али, и једна и 
друга, замерају Русији што подстиче наде и ствара велике 
апетите, које неће бити у стању да задовољи. Она је тако 
радила лањске године са Србијом; шест месеца је дра- 

жила и подстрекавала, а у последњем тренутку ју је оста- 
вила. Тако сада и са Бугарском. 

Српски министар спољних послова бавио се неко. 
лико дана у Цариграду. Он је видео све важније поли. 
тичаре и данашње управљаче Турске. Сврха његова пу- 
товања је да учврсти старе везе које већ постоје између 


"Србије и Турске и да са њеним државницима измења 


разговоре о српско-турским интересима. Јер, сем трго· 
вачких веза, које су јако напредовале, нарочито у по- 
гледу транзитне трговине Србије и питања о грађењу 
жељезнице која ће везивати Дунав за Јапранско Море 
преко Ниша и турске територије, има и један други, јак 
политички интерес. Србија и Турска подједнако имају 
разлога да заједнички раде на остварењу спасоносног на- 
чела „Балкан балканским народима.“ Сигурно је да је ми- 
нистар Србије приликом свога бављења у Софији, на по 
вратку из Цариграда сем других питања из области трго- 
вине, истицао то исто начело. А могућно је да сеиу 
Цариграду и у Софији водили разговори о размени вла- 
дарских посета, које доприносе много учвршћивању до 
брих односа и развијању корисних споразума и за 
једница. 

Питање о посетама краља од Србије страним дво: 


"ровима решено је. Краљ Петар ће 6 марта отићи у 


Петроград, заједно са својим министром председником и 
министром спољних послова. Ова посета ће трајати дуже 
него што бивају обичне владарске посете, и неће се 
ограничити, како изгледа, само на Петроград. Овај пут 
у Русију има двојаки значај. Један за самога краља и ње- 
гову династију, други за Србију. За краља што ће бити нека 
врста његова коначнога признања за владара Србије; а 
за Србију за што ће се њен унутрашњи положај консо- 
лидовати боље, а њен углед споља побољшати још више. 
За овом посетом ће доћи сигурно и друге посете стра- 
ним дворовима. ИМ тако ће разлика, која се учинила међу 


"династијама Бугарске, Црне Горе и Србије, нестати. Као 
тод што је бугарскоме кнезу препоручивано да чува 

добре везе са Турском и Србијом, тако исто ће веро– 
ватно, бити и Србија упућивана. 

Грчка Народна Скупштина састала се у ванредни 
сазив. Прва ствар која је била изнесена пред њу, била 
је ревизија грчкога устава. Председник владе Драгумис 
је у своме говору покушао да правда потребу за сазив. 
велике Народне Скупштине и официрску револуцију од 
прошле године. Драгумис је тврдио да официри, који су 
извршили ргопипсјатеп!о, нису ишли ни противу Устава. 
ни противу династије краља Ђорђа, већ да су ишли за 
унутрашњим реформама. МИ сам грчки краљ је за сазив- 
велике (Народне Скупштине; и он види у ревизији са- 
дашњега грчкога устава једини излаз из садашње ситу- 
ације. Министар је исто тако тврдио да будућа Велика 
Народна Скупштина неће бити уставотворна него само 
ревизионистичка. Жива дискусија у којој су учествовали 
сви шефови политичких група, Мавромихалис, Теотокис 
и Ралис, као и генерал Лимбритис, који је заједно са 
познатим генералом Смоленским предузео да Војничку 
Лигу у Грчкој сузбије у што уже границе, показала је 
да сва скупштина жели сазив Велике Народне Скупштине. 
Сви ови говорници су истицали неуставност овога сазива 
и вануставни утицај и рад Војничке Лиге; сви су пока- 
зивали страх да се Велика Народна Скупштина не пре- 
обрати у Уставотворну Скупштину, али су сви гласали 
за њено сазивање. Предлог владин о томе примљен је 
са 150 гласова противу 11. Велика Народна Скупштина 
ће се састати првога септембра ове године. 

У Црној Гори је извршена делимична промена у 
влади. Министри унутрашњих дела и правде изишли су 
из кабинета у ушли као начелници министарства у ко- 
јима су дотле били шефови. Промена је, по званичном 
саопштењу, проузрокована не разилажењем у политич- 
коме правцу него прераним изношењем закона о адми- 
нистративној подели Црне Горе. На права потреба ни 
финансијски извори не допуштају другу промену до ону _ 
која се односи на окружне судове и начелства; уређење _ 

срезова и општина садања влада оставља за боље при- 
лике. Сем ове кризе била је опет једна криза у српско- 
црногорским односима. Поводом хапшења и суђења у 
Колашину, у Београду су били изведени од омладине 
и готово свега јавнога мњења бурни протести, који 
су незадовољили много црногорску владу противу да- 
нашње владе у Србији. Не обзирући се ни мало на то 
да српска влада може утицати на штампу и на слободне 
манифестације само у границама устава и закона, црно“ 
горска влада тражила је од ње да спречи такво држање. 
У објашњавању, мало по мало, дошло се готово да се 
односи прекину. Црногорска влада је тражила најзад да 
се црногорски емигранти протерају из Србије. Српска 
влада је позвала црногорске емигранте да се повуку са 
њене територије; они су отишли, и нормални односи су 
настављени. У ово исто доба дошла је и аустро-угарска 
ескадра у Бар. Дочек њен је био довољно различан био 
од онога који је био приређен француској а тако 
да га је сваки могао запазити. 


ИностРАНИ. 

ОЦЕНЕ И ПРИКАЗИ. 


Јован ПрОТИЋ: ПЕРОМ и оловком. Ћеретање. „Мала 
Библиотека“ свеска 169/170. Штампарско-умјетнички завод 
Пахера и Кисића. Мостар, 1909. Страна 141 у 160. 


Оно што је писца ових редова највише зачудило, 
то је сазнање да Г. Јован Протић није почетник у књи- 
жевности, и да „ћеретања“ у књизи /Јером и оловком не 
сачињавају прву збирку његових књижевних састава. Са 
искреношћу којој нема равне и са могућношћу да изгледа 
потпуно необавештен о важнијим појавама у српској књи- 
жевности, он признаје да је тек са последње стране књиге 
о којој пише дознао да је Г. Јован Протић још раније у 
мостарској „Малој Библиотеци“ издао читавих пет све- 
зака својих Шарених шљунака, Сеоских фотографија, 
и како се све лепо и живописно не зову књиге које он. 
саставља. Оно што је потписатога још више збунило у 
његовој необавештености, то је сазнање да је „Мала 
Библиотека“ своје излажење почела баш Шјареним шљун- 
цима [. Јована Протића. Он је морао помислити да је 
уредништво симпатичне мостарске публикације свакако 
имало важних разлога што је своје излажење обележило 
књижевним именом Г. Јована Протића. Као своје оправ- 
дање он има да наведе да се у књижевним листовима 
често не помиње име Г. Протића, и да у разговорима _ 
кој је водио и у обавештењима која је добијао о српској 
књижевности није дознао раније за име тог, поред Г. Св. 
Стефановића, највреднијег сарадника „Мале Библиотеке.“ 





~ 

Пре него што је почео читати „ћеретања“ у књизи 
Пером и оловком, писац ових редова дознао је још да 
је сам Г. Јован Протић за своју овећу „Приповетку како 
се покојни поп Аврам Несторовић свадио са покојним 
Нестором Аврамовићем“ рекао да је она „као књижевни 
"састав имитација познате Гогољеве приче „Приповетка 
како се свадио Иван Ивановић са Иваном Никифоро- 
вићем“. То је свакако врло карактеристично за књижеван 
рад Г. Јована Протића, и тиме се он одликује од оста- 
"лих наших савремених приповедача, који, свакако из не- 
марности према страним књижевностима, пишу своје при- 
поветке не тражећи за њих повода у књижевном раду 
писаца великих европских литература. Према њима Г. 
Протић стоји издвојен и наставља традицију блажено- 
почившег Василија Јовановића, који је своју драму Во- 
_јислав Краљ Србски „сочинио по кроју Лунаре“. Од 
данашњих српских писаца ту традицију наставља још и 
Никола 1, Кнез Црне Горе и Брда, који је Шатобрианов 
приповетку „Последњи Абенсарж“ ставио у своје сти- 
хове и од ње чинио свог „Потоњег Абенсеража.“ 


Г. Јован Протић је својој последњој књизи, која је 
и повод овом писању, дао назив Гером им оловком, и 
испод тог наслова, као објашњење садржине у њој, ста- 
вио реч „ћеретања“. Ако би се из тог хтело изводити 
што више, можда би се могло доћи до закључка да сам 
Г. Протић не верује да његово писање има велику вред- 
ност, па га зато назива простим и неодговорним ћере- 
тањем. То треба да значи да као што многи ћеретају у 
својим разговорима, тако и Г. Протић ћерета кад пише. 
'Разлика је само у томе што они који ћеретају у разго- 
ворима не мисле да је потребно да за та њихова ћере- 
тања дознаду и људи ван кругова њихових познанстава. 
Г. Протић, на против, своја писмена ћеретања прво штампа, 
затим прештампава у нарочиту књигу, и тако их нуди 
„српској читалачкој публици. Такав његов рад има одо- 

бравања; „Мала Библиотека“ га у томе врло савесно 
помаже. 

За „ћеретања“ Г. Протића, пре свега, не може се 
рећи да имају предмете много нове и оригиналне, и да 
често нису развијања неколико општих места у извесној 
врсти хумористичне литературе. Већина његових досе- 
така и развијања која чини кад, на пример, говори о 
ногама или о великом броју стихотвораца у најновије 
доба, не морају нам изгледати потпуно нова, нити је из 
њих могуће видети да је Г. Протић у тим предметима 
пронашао нешто што другима пре њега није било по- 
знато. И свакако Г. Протићу није било потребно много 
ингениозности и духовитости, па да напише овакву стару 
и досадну досетку: „На папиру се исписују најнежнији 
лирски осећаји и од њега се готове рупци за брисање 
носа“, или: „Баш су врагови ти књижевници сеоских 
прича! Наките вам село као какву сватовску чутуру, па 
маме уздисаје сиротих варошана, који, осим чаше пива 
и кобасице с реном, и не знају да има и лепших ужи- 
вања“ или, најзад, „Зна се да најтање ноге имају кир 
Ставрина коза и шампањске чаше, а најдебље ноге имају 
Барнумови елефанти и темеринске Мађарице.. Има па- 
метних иначе људи који се због каквих лепих ногу просто 
забораве. А има опет тако неких ногу да их ни најпа- 
метнији људи не могу да забораве.“ Недавно, један од 
млађих руских романсјера, у једном врло занимљивом 
чланку тужио се како не може ни о чему да пише јер 
је седи Толстој покрао све књижевнике који ће се за 
будућих стотину година родити у Русији, пошто је све 


што би они могли да кажу рекао раније и много боље _ 


од њих. Г. Протић би могао потпуно одобрити ту ду- 
ховиту реч рускога књижевника, јер је извесно и он 
осетио колико су садашњим писцима отежали рад они 
који су писали пре њих. Г. Протић је тако био приморан 
да у своме „ћеретању“ Школски Послови једну ствар, 
коју је требао он сам да исприча, просто замени једним 
дугим цитатом из Домановића, осећајући да ће тако цело 

то „ћеретање“ испасти боље и бити од веће занимљи- 
вости за читаоце. 

Књижевни радови Г. Протића нису увек само по- 
нављања и развијања општих места. Оно што је у ње- 
говој књизи потпуно ново то су, на пример, његове до- 
сетке о стеницама које ноћу људима не дају спавати: 
„·а стенице се размилиле по спаваћим собама и врло 
једноставно шетале се по белим плећима какве њежне 
даме и по лакту каквог ћелавог младића, који можда 
не би ни спавао, да случајно није двадесет и осмиу 
месецу“. 

И сувише задовољан што је нашао тако благодаран 
предмет за своју духовитост, Г. Протић се у својој малој 
књижици два до три пута враћа к њему. — Извесно да 
још нико, говорећи о многим дужностима наших учитеља 
ван школе, није нашао начина да то пародира једном 
духовитошћу овакве врсте: 

„Не треба се чудити ако једног дана изађе натечај, 
који ће се свршавати: 

„Првенство имају они који су вешти у ноталном 
певању и у штројењу прасица“. 

Тако исто Г. Протић је несумњиво први који је у 
једној књизи начинио досетку „о манастирском бику како 
живи у дивљем браку са прњаворским кравама“, ио 
сеоском нерасту „који је већ толико оматорио да уопће 
не мари за своје опћинске дужности“. Он је тако исто 
први унео у књижевност да братија једног манастира 
камилавку свога игумана назива „мојсијевим гаћама“, да 
општински добошар зими од досаде „суши обојке и 
жваће бундеве“, да се о славама „село расположило, 
брује гајде, а прдаљка провирује кроз најерене димњаке“, 
да би „Зола давно ушао у Академију, да му се нису 
знојиле ноге“, да при помену неких добрих јела „Мити 
фурунџији потече јака чорба на уста и окваси му чизме“. 

Што је најзанимљивије Г. Протић је све ово уносио 
у своју књигу с уверењем да пише духовите ствари и 
да ће њима код читалаца изазвати смех и допадање. То 

га најбоље карактерише од какве је он врсте писаца и 
каквој се публици обраћа када пише своја „ћеретања“. 
Можда такве његове духовитости имају успеха и бивају 
дочекиване смехом, јер као што дивљаци у покретима 
човека који се дави налазе повода своме смеху, тако 
други имају уживања када читају досетке у Баволу и 
Брци. Зашто онда не би било читалаца који би имали 
уверење да Г. Протић са пуно духа и успеха пише своја 
ћеретања2 Један од њих је сасвим наивно учинио ово 
признање: „У последњим свескама „Мале Библиотеке“ 
налазимо на првом месту збирку приповедака познатог 
нашег хумористе Јована Протића Пером и оловком. 
Писац је ту збирку назвао „ћеретања“, али, иако су те 
његове стварчице лака лектира, ипак у њима има књи: 
жевности, има духа, сатире, оних „суза кроз смех“, да 
им се мора признати не мала књижевна вредност“. То 
све само показује да је Г. Протић „погодио укус своје 
публике и да га она потпуно разуме. Само, и поред ка- 
тегоричке тврдње одушевљеног читаоца књиге Г. Про- 
тићеве, остаје нерешено питање: да ли она има и најмање 
везе са књижевношћу. Никола АНТУЛА. 


Мозфат, уоп Кођег! Млсће!. Ргао, 1909. 


Иза Роде-Роде долази један нови аустријски поруч- 
ник, да, по ријечима његовог минхенског критичара, за- 
мочи сабљу у масшило, и отпочне књижевничку каријеру 
радовима из земаља с Истока и с Полуистока, из земаља, 
гдје има толико мунара и харема, из крајева нових, не- 
исцрпених, страних оној наивној њемачкој публици, која, 
кад се спрема на једну аутомобилску вожњу преко Саве, 
носи чадоре, конзерве и оружје, као да се спрема негдје 
у Тибет, или у оне толико страшно описиване крајеве око 
извора Нила. Роберт Михел, тај нови Рода-Рода, пошто 
је дао једну збирку новела, признатих и хваљених у ње. 
мачкој дневној штампи, пружа сад и једну књигу о Мо- 
стару, књигу, чије илустрације, по фотографским сним- 
цима Вилхелма Винера, имају јединствену уметничку из- 

раду. Иза монографије Карла Пеца, која је изишла скоро 
прије двадесет година, то је једино дјело посвећено само 
Мостару, једно дјело схваћено широко, али рађено лоше 
и с мало смисла за такав посао. 

Осјећа се одмах, чим се књига узме у руке, да се 
има посла с дилетантом, и то с дилетантом од оне 
опасније врсте, којој је истина прилично равнодушна 
и пут до њеног познања апатичани лијен. Немогуће је 
квалификовати рад човјека, који мирне душе тврди, да 
је Херцеговина покорена 1465 године, да је Св. Саво 
дјеловао у ХП столећу, да је стара Карона данашњи Мет- 
ковић, да је Омер-паша потукао Црногорце 1876 го- 
дине, и тако даље. То су погрешке, које јасније него 
ишта показују пишчево знање и најбоље карактеришу 
његов метод и рад. 

Оскудицу стварног знања он је хтио да надопуни 
описима, који би, уз сладуњави језик и „трогателни“ тон, 
имали да даду једну слику с много мјешавине источ- 
них боја на једном западњачком таблоу. И почевши са 
једном компарацијом невјероватном готово (Венеција и 
Мостар, Венеција град мора а Мостар град крша), која 
се врло тешко даје примити, он наставља са описима, 
чији хоризонт, умјетнички смисао и интелигентна опсер- 
вација не прелази сличне покушаје младих институтки, 
којима у ушима још звоне баналне ријечи из сентимен- 
талних романа. Да покажемо примјером: кад описује на- 
бујалу Неретву, како се испод Кујунџилука диже и раз- 
бија о стару ћуприју, Михел то каже овим ријечима: 

„Кад се међу тим далеко у брдима топи снијег или 
кад јужњак донесе с мора кишовите облаке, тада набу- 

јају валови Неретве брзо и високо, као да желе да оми: 

лују свод моста. А кад се Неретва дигне још више, да 
јој се са руба моста може гледати у лице тако блиско, 
да се у њој разазнаје узбјешњела игра љутитих потеза, 
то се чини, као да се кају водени духови, што су се 
некад задовољили жртвом зазиданог љубавног пара“. 

Или, кад описује врело Радобоље (Радобоља, а не 
први падеж Радобоље, како Михел редовно пише): 

„Не остаје ништа друго, него да се вјерује, да иза 
стрмог, високог пећинастог зида лежи у брду сакривено 


једно велико неисцрпиво заробљено језеро, које своју. 


чежњу за свијетлим даном ублажава тиме, што кроз ову 
малу пукотину непрестано, у јаком млазу, гони на сло- 
боду своју кристалну брдску воду“. 

У његовој фразеологији налазе се искључиво оне 
старинске и празне ријечи као: тагсћепћане Тташте — 
чаробни снови, дег ђехеј псепде Хашђег — савлађујући 
чар, „мали рај на земљи“, еп скеп да5 Апсе очаравају 
око, упшпдегзат, КозШсећ, оетајетан,. сећетизуон, Ђехап- 
ђегпа и тако даље. Галебови му апдасћуо! гледају у 
стари мост, над тим мостом чини му се да и он лебди 
„као тица у зраку“ (као да би могла лебдити у води!), 
гробље му је „језиви врт мртвих“, поред Почитеља Не- 
ретва иде спорије, „да потпуно ухвати љепоту овог старог 
разбојничког гнијезда“, и слично. Све је то празно, на- 
мјештено; све стари, безбојни описи, који су тим бесми- 
сленији чим су дужи. 

Роберт Михел је човјек, који врло мало зна, а ипак 
воли да много говори. Свеједно је шта говори, он сеи 


онако не труди да буде тачан, нити полаже много на. 


исправност података. Осим оних општих погрешака, које 
споменусмо, он их има и безброј мањих. Нетачно му је, 
на примјер, да је нова српска црква начињена 1864, (1863, 
је истом поправљена стара); нетачно је, даље, да је сваки 
Муслиман који носи ахмедију био на ћаби. Нетачно је, 
да је православнима за турске владе било боље него ка- 
толицима с тога, што је црквени поглавица православних 
живео у Цариграду. То би се могло рећи тек за вријеме 
иза укинућа пећске патријаршије, 1766 године; католици 
су, међутим, не дуго иза тога, дошли под заштиту Ау- 
стрије. Нетачно је, даље, да је трговина ишла великим 
дијелом кроз муслиманске руке. Тек дјелимице, могло би 
се рећи, а за наше херцеговачме крајеве и то с великом 

ОЦЕНЕ и ПРИКАЗИ. 





па 


"резервом. Има, даље, невјероватних и комичних тврдња, 
као, на примјер, она, да наше дућанџије спроведу ка- 
напом преко чаршије звоно до кахвеџинице, да могу тако 
„дати сигуран знак, кад им затреба кахве. 

Но чему све те појединости» Роберт Михел је п“сао 
књигу за њемачку публику, за једну публику, која никад 
није видила фереџе и прозора с мушебацима, а у једно 
доба, кад је интересовање за ове земље било необично 
велико услијед лањских догађаја. Он се јавио у згодан 
час и имао је један циљ. Као романтичари једнога вре- 
мена он је тражио и давао нешто егзотично, ново, нешто 
што је било тако близу правом Истоку, оном фанта- 
стичном, идеалисаном Истоку, гдје се, као у племену 
Азра, умире кад се љуби. Њему су с тога православни 
и католици без интереса; сву своју пажњу посветио је 


"Муслиманима, које је виђао само на улици и описивао 


је, у главном, само њих. Кад описује обичаје, као погреб, 
он је с православним и католицима готов у неколико 
реди, и ако је код првих могао у тим наћи веома много 
врло занимљивих ствари, својствених само Мостару. 
Ми, међутим, не жалимо, што он то није учинно. 
Интерес људи његовоге врсте није нам ни по чем по- 
требан; напротив уштеђен је један лош и дилетантски 
суд о нама. ВладимиР ЋОРОВИЋ. 


Оле Уо1Кег 5Зпдоз епгора5 ипа шћге роп зсћеп 
Ртођјетеп, Раш Рећп. НаШе а 5. 1909. 


Докле једни, нарочито француски писци, доказују 


да је Пангерманство опасност за све европске народе, 


нарочито за Југословене, дотле други, особито немачки, 
покушавају утврдити да је за Германство највећи непри- 
јатељ Словенство. Словенство, оличено пређе у пансла- 
визму, а данас у неославизму, сметало је и сметаће гер- 
манској експансивности. Сада је нови панславизам још 
опаснији, јер Русију, која је и пређе и сада стварала 
тежње за уједињење свих Словена, помаже Енглеска. Ен: 
глеска из страха од Немачке жели да се постави једна 

брана немачкоме ширењу на југ и исток. Зато, у друштву 
с Француском, помаже Русију и њене планове. А Русија 
има план да створи један балкански савез између Србије, 
Црне Горе, Турске и Бугарске. Сваки план којим би се 
ишло за једним општим уједињењем свих Словена, чини 
се писцу ове књиге немогућан, ако би се хтело политичко 
уједињење. Зближење и солидарност Словена могућни су 
само на културно-привредној основици — План, пак, о 
савезу међу балканским државама, без Грчке и Румуније, 
није могућан. Чим се поново отвори Маћедонско Питање, 
Србија, Турска и Бугарска ће се размимоићи. Не отвори 
ли се то питање, неће се моћи савез склапати, јер не би 
имао објекта. Јер, само двоје може бити. Или ће Турска 
успети да се препороди, и онда ће бити јача од две др- 
жаве словенске на Балкану; или Турска неће моћи да 
то уради и онда ће Бугарска, силна и јака, да оствари 
план генерала Игњатијева. Енглеска ће помоћи да сз 
створи Сан-Стефанска Бугарска, која ће заузети још добар 
део Србије и Албаније. Србија би ушла у персоналну 
унију с Бугарском. 

Писац не уставља се само на овоме. Он рачуна 
да ће Енглеска помоћи на овај начин да се расправи и 
питање о Дарданелима и Цариграду. — Цађиград би 
добила Бугарска, а Дарданели би било отворени за бро- 
довље свега света. Бугарска би на тај начин постала 
једна силна држава на Балкану, који би се на тај начни 
сасвим умирио. 

У својим излагањима писац има пуно противуреч- 
ности и нетачности. Оне су дошле сигурно од недовољ- 
нога познавања самога предмета, а нарочито, међународ- 
носних односа на Балкану, и зато не изненађују. Али оно 
чему се чудити мора то је ово тенденциозно подбадање, 
Бугарске да се издвоји из природног јој друштва, да 
јача и развија се на штету других народа, и то против. 
словенских. То је много чак и за нове међународне“ 
обичаје, који су се почели у последње време утврђи-- 
вати у вођењу спољне политике. Ј МЕУХЕ 











ЈАЈЕ ПЕК. 


КЊИЖЕВНОСТ. 


Школа „ОБЈЕКТИВНЕ ЛИРИКЕ“. — Из ХХУХ „Годи- 
шњице Николе Чупића“ оштампана је књижевне студија 
Јована Скерлића „Школа „Објективне Лирике“, прилог 
историји српске уметничке поезије“. (Београд, 1910; 80, 
стр. 87). Школи „Објективне Лирике“ припадају песници 
која су се у српској књижевности јавили после Лукијана 
Мушицког и Симе Милутиновића а пре Бранка Радиче- 
вића, који почињу певати од прилике око 1830 године, 
у пуноме јеку и на врхунцу своје славе стоје око 1840, 
чији углед око 1850 опада, и који већоко 1860 припадају 
књижевној прошлости. У ту групу песника иду Јован 
Ст. Поповић, Јован Хаџић, Ђорђе Малетић, Јован Су- 
ботић, Васа Живковић и Никанор Грујић. У засебним го- 
глављима писац износи стање српске поезије око 1830, ути- 
цаје псеводкласицизма, сувремене немачке књижевности 
и српске народне поезије, излаже њено главно књижевно 
схватање „објективности“ у поезији. У „општем погледу“ 
на рад целе те песничке групе износи њене главне од. 
лике и место у историјском развитку српског уметничког 
песништва. „Ова школа схвата и истиче значај књижевна 
култура. Рационалистичка и западњачка, она ставља као 
узор старе и савршене књижевности; у последу знања 
и књижевног образовања песници ове школе знатно стоје 
над песницима који су после њих дошли. У погледу је- 
зика и правописа она је за стари правопис, али за на- 
родни језик. У погледу метрике, ова школа напушта 
старе калупе псевдокласичне поезије, усваја модерну и 
слободну метрику сувремене немачке поезије, у неколико 
и српске народне поезије, и она даје новој српској пое- 
зији модернију и новију версификацију, коју су доцније 
романтичари проширили и усавршили. У опште узев: 
Школа „Објективне Лирике“ значи једну важну епоху у 

историји српске поезије, представља везу између раније 
псевдокласичне и доцније романтичне поезије, и у њој 
има елемената и естетике псевдокласицизма као и клица 
и почетка романтизма. Песници те школе су у почетку 
свога рада псевдокласичари, и никада се неће моћи пот· 
пуно ослободити кљижевног васпитања које су примили 
У младости, али ипак они, и ако условно, прихватају на: 
родну поезију. а код најбољих од њих, Јована Ст. По- 
повића и Васе Живковића, јављају се јасни почетци личне, 
субјективне, романтичне поезије. Напуштајући старе узоре, 
они прихватају немачке, да преко њих прихвате народну 
поезију. Присталице народнога језика и старога право. 
писа, противници славено-србског језика и новога пра- 
вописа, они припадају и старој и новој школи, и Вуков- 
цима и Антивуковцима. У свакоме погледу, они својим 
еклектичарством чине прелаз из старе књижевне школе 
ка новој, Вуковој и романтичној.“ Х. 
„ВЕНАЦ“, — Код нас се поодавно осећала потреба 
једног листа за старије ђаке средњих школа. Неколико 
пута чињени су покушаји, али ни један од њих није био 
дуга века. Сада је врло добро попуњена та празнина по- 
кретањем „Венца“, „књижевног омладинског листа“, који 
је од ове године почео излазити под уредништвом Г. Је: 
ремије Живановића. Први број, врло једре садржине и 
брижљиво уређен, даје наде да ће наша средњешколска 


омладина доћи до једног ваљаног и интелигентног листа. 
Х 


Поводом ПРЕВОДА „Рпромјее о зедтого ођјезетћ“. 
— У Загребу изилази „Модетпа ВПојека“, која је до 
сада донела приличан број превода из страних књижев- 
ности (међу осталима и из Гија де Мопасана, Габријела 
д' Анунција, Де Амичиса, Чехова, и других). Недавно је 
изишла позната приповетка руског писца Л. Андрејева, 
којој је, као преводилац, назначена Г-ђица Др. Милица 
Богдановић. Г-ђица Др. Милица Богдановић упутила нам 
је ово писмо, са молбом да га објавимо: „Као 13 број 
„Модерне Библиотеке“ у Загребу изишла је недавно чу- 
вена „Приповијетка о седморо објешених“ од Леонида 
Андрејева, а као преводилац фигурирам ја. Но Г. уредник 
„Модерне Библиотеке“ промијенио је без мога знања 
много тога и у језику и у смислу, а неколико је првих 
страна, опет без мог знања, штампао у свом пријеводу, 

јер се почетак мог рукописа, кривицом неког трећег, из: 
губио. Будући да и о уредничким правима и о језичној 
исправности и љепоти судим друкчије него Г. уредник 
„Модерне Библиотеке“, скидам са себе одговорност за 
све неспретности и нетачности у споменутом пријеводу' 


Др. Милица БОГДАНОВИЋ. 


НЕКЕ ЛАТИНСКЕ РЕЧИ У ЈУЖНОСЛОВЕНСКИМ ЈЕЗИЦИМА. — - 
Још 1893 је професор К. Јиречек у Јагићевом „Архиву“ 
(ХМ свеска) обратио пажњу на многобројне речи у срп- 
ском и бугарском које су латинског порекла, и доцније 
је у свом делу „Гле Котапеп !п деп Збафеп Патпанеп5“ 
[, Млеп 1903, објавио и низ тих позајмљених речи. Не- 
давно је опет Др. Ст. Романски у органу Вајгандовог 
Института за румунски језик у Лајпцигу публиковао своју 
расправу „Гећпубпег Тајенизсћеп Отзргипев т Вшаап- 
зсћеп“, (ХУМ Ј.-Ђепсћ! 1909) која представља покушај да се 
тачније одреди карактер тих позајмица: да ли су оне узете 
директно од романског становништва на Балканском По: 
луострву приликом досељења Јужних Словена, или су 
добивене од Византинаца доцније, или од суседних Ру- 
муна и Арнаута, или преко Турака чак. Др. Романски је 
проучио до стотину бугарских речи латинског порекла, 
од којих се већи део налази и у српском, и добио је 
врло занимљиве резултате, корисне нарочито за истори- 
чаре. Он налази да је велик број речи на првом месту 
узет из балканско-латинског или балканско-романског је- 
зика, како се он опште назива; до тога закључка дошао 
је он помоћу фонетичког и семазиолошког проучавања 
њиховог. Ту су (навешћемо само српске речи) позајмице 
које се тичу хришћанства, за које су Јужни Словени при 
доласку на Балкан прво сазнали од романских колониста; 
олтар, кум, поганин, коледо, рака; затим имена народа: 
Грк, Латинин, и врло важни државни појмови: цар и 
круна; имена за културне предмете и установе: буклија, 
бисаге, бања, комин, лукијерна; називи за пића: вино, 
мост, оцат; за одело: кошуља; за боју: рус; за биљке и 
животиње: цер, бумбак, кестен, босиљак, биво, мрена, 
муле (копиле), паун; затим још: матор. Преко румунског 
језика или албанског позајмице су ређе: будзе (усне) на 
пример. Али су најмногобројније позајмице латинских 
речи из грчкога: април, аспра, август, факља, пасуљ, 
хвеља, фуруна, кукуљача, гуњ, камара, кандило, купа, 
капа, катанац, ћелија, клисура, мај, мајстор, март, палата, 

порта, пуле, раса (одело), русаљке, скала, скамија, турма, 
барка. Из турскога дошле су ове латинске речи: черга, 
динар, литра, саламура, фортуна, маруља. Ваља напоме- 
нути да писац није узео у обзир заједничко-словенске речи 
латинског порекла које су примљене још врло рано преко 
германског, те су их и Јужни Словени собом донели у нову 
постојбину, и исто тако ни речи позајмљене из појединих 
романских језика. О њима Др. Романски обећава засебну 
студију. М. Ив. 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — 22 фебруара ове го- 
дине био је свечани годишњи скуп Академије, на коме 
је прочитан извештај о стању и раду Академије, њених 
одсека, одбора и задужбина за 1909 годину. Према томе 
извештају у Академији је одржано у прошлој години 
32 састанка, и то: 16 стручних академија, 12 Председ- 
ништва и 4 целокупне Академије. На састанцима стручних 
академија примљено је за академијска издања: 22 ра- 
справе за „Глас“, 5 израда за „Споменик“ и 2 расправе за 
засебна издања. 

У Академији Природних Наука примљене су за 
„Глас“ ове расправе: Симе М. Лозанића „О електросинте- 
зама“, Др. Јована Цвијића „Језерска пластика Шумадије“ и 
„Живот дилувијалног Еордејског језера“, Др. Михаила 
Петровића „една општа особина коефицијената Макло- 
ренових редова који задовољавају алгебарске диферен- 
цијалне једначине“, Др. Милорада 3. Јовичића „Хро- 
мове и титанове руде са Копаоника и Црнога Врха“, 
„Растворљивост оксида елемената хромове групе“, „Хро“ 
митит“ и „Тотална растворљивост хромихидрата у амо- 
нијака“, Др. Живојина Ђорђевића „Морфолошке особине 
и генерациони циклус Стфа ЗипшНае под. зрез. пара. 
зита из црева Зитшна Соштђасепз5“, „Цитолошке осо- 
бине и генерациони циклус Сптифа тејорћагта“, и 
„Бесполно плођење и ембрионално развиће 11 ушо Сп- 
ћаа Мејорћаола“, Др. Павла Вујевића „Температура тла 
у Београду“, Др. Јевта Дедијера „Глацијација Височице 
у јужној Босни“, Др. Милорада Поповића „О зависности 
електричне провидности течних дислектрика од темпе- 
ратуре“, Др. Милутина Миланковића „Особина кретања 
у једноме специјализираном проблему трију тела“, Др. 
Недељка Кошанина „Биљно-географска студија Власине.“ 
За засебно издање примљена је расправа Косте Стоја- 








новића: „Основе теорије економских вредности“, а за 
„Споменик“ спис Др Данила Љ. Катића: „Власинска 
тресава и њезина прошлост.“ 


У Академији Филозофских Наука примљена је за 
„Глас“ расправа Др. Владимира Ћоровића: „Утјецај и 
одношај између старих грчких и српских записа и нат- 
писа“, а за „Споменик“ ови списи: монаха Саве Хилен- 
дарца „Католог рукописа словенских у манастиру Хилен- 
дару“, Др. Веселина Чајкановића „О Зенобијевој збирци 
пословица и њеним изворима“, Др. Јована Васиљевића 
„Бугарски зборник од 1824“. 

У Академији Друшшвених Наука примљене су за 
„Глас“ расправе: Др. Станоја Станојевића „Три прилога 
историјској географији“ и „Кад је Сееван Првовенчани 
написао последњи део Житија Немањина“. Др. Николе 
Вулића „Прилози к историји данашње Србије у римско 
доба“ и „Место рођења цара Хадријана“ и Др. Божидара 
Прокића „Јован Скилица као извор за историју маће. 
донске словенске државе“; расправа Др. Драгољуба М. 
Поповића: „О Кочиној крајини и фрајкору“ примљена је 
за засебно издаље, а спис Др. Јована Радонића „Прилог 
историји српских штампарија у Аустрији пред крај ХУШ 
века“ примљен је за „Споменик“. 

У Лексикографском Одсеку рађен је оглед Академи: 
јина речника, а сем тога прикупљане су различне грађе, 
како из књига тако и из народа. Сада Одсек има 1,291.058 
листића речничке грађе. 

У Етнографском Одбору, у првом одељењу, доби: 
вено је и оцењено 11 радова, од којих 7 обухватају 
различну фолклорну грађу, а 4 различан етнолошки ма- 
теријал. У другом одељку (проучавање насеља српских 
земаља) примљено је десет радова о насељима из раз. 
личних крајева српских земаља. 

Рад у Академијиним задужбинама састајао се у 
овоме: Из Задужбине Др. Љубомира Радивојевића хо- 
норисано је Академијско издање „Српска књижевност у 
ХУШ веку“ Др. Јована Скерлића и потпомогнут Алек- 
сандар Грабмански да исписује из бечких архива доку“- 
менте српске историје, а по одлуци Председништва хо- 
норисаће се и Академијино. издање „Деспот Ђурађ Бран- 
ковић“ од Др. Јована Радонића. У Задужбинама Николе 
Ј. Мариновића и архимандрита Нићифора Дучи:: није 
награђен ни један од поднетих списа за награду. Из За- 
дужбине Михаила и Марије Миливојевића одређена је 

помоћ Петру Кочићу, књижевнику. У Задужбини Милоша. 


Ж. Петровића расписана је награда од 650 динара за 
1910 за најбољу приповетку или роман. У Задужбини 
Димитрија Стаменковића награђен је спис Др. Војислава 
Бакића: „Братство и родољубље, српска мисао и ота- 
частвољубље“ и, расписана награда за 1910. У Задужбини. 
Пере К. Јанковића награђен је спис Петра Т. Јанковића: 
„Историја развитка нишавске долине“ и расписана нова 
награда, за коју треба поднети Академији спис до ! 


маја 1910. Из Задужбине Др. Николе Крстића није на- 


грађен ни један спис. За Задужбину Др. Јована Јова- 
новића, коју је Академија у прошлој години примила на 


руковање, прописаће се у току 1910 правила о руковању 


овом задужбином. 


Издања Академијина у 1909 ово су: „Глас“ 77—79 и 
82; „Споменик“ 47; „Етнографски Зборник“ 12,13 и 14; 
„Атлас“ уз 12 „Етнографски Зборник“; „Историја раз- 
витка нишавске долине“, „Историја у народним епским 
песмама о Марку Краљевићу“, од Јована Томића, „Српска 
књижевност у ХУШ веку“ и „Годишњак“ 22. Штампају 
се: „Глас“ 81 и 84 „Споменик“ 44, 49 и 50; „Етнограф· 


ски Зборник“ 15 и 16; „Деспот Ђурађ Бранковић“; „О 


теорији економских вредности“, „Српски Историјски Збор- 
ник“ П одељак, књиге 2, Зи 4 „О Кочиној крајини и 
фрајкору“ „Српски Дијалектолошки Зборник“ 2 и „Го. 
дишњак“ 23. 

Фондови Академијини износили су на дан 31! де: 
цембра 1909, у готовини, хартијама од вредности и не. 


покретном имању, од прилике оволико: Фонд за зидање 


Академијиног Дома 133 030.80 динара; Николе Ј. Марин- 
ковића 20.596.65; Катарине Ивановић 7 429.75; Димитрија 
Стаменковића 431.105,38; архимандрита Нићифора Дучића 
33.471.45; Марије и Михаила Миливојевића 28 379.40; Со- 


фије Ћиприћеве 4.492.80; Милоша Ж. Петровића 15 209.30;. 


Николе Крстића 67.524.70; Саве Косановића 18.758.60; 
Пере К. Јанковића 12.951.15; Љубомира Радивојевића 


2.848.15 (главница је у Министарству Просвете); Стевче“ 


Михаиловића 1.541 и легат друштва „Србија“ 5.818,60. 
Напослетку је објављен избор нових чланова Ака- 
демије и њене управе. 


Власник, Богдан Поповић. — УРЕДНИК, Јован СКЕРЛИЋ. 








ДС вр муријн рафи Баије анаћр ја во Ц 





И 
„У 

~“ 
АЋ 
6. 
КГ 

) 







| 





СКР КМ 


КЊИЖЕВНИ ГЛАСНИК 


Књига ХХТУ, БРОЈ 6. — 16 МАРТ, 1910. 


ПРЕД ЦРКВЕНИМ ПРАГОМ.: 


Умотавши се добро у старо, чађаво, излињало и 
рашчоропано ћебе, да му се једва могли видјети врх 
кривог, кукастог носа и ниско опуштени крајеви голе- 
мих, сиједих бркова, корачао је уморно по пропрћеном, 
смрзнутом снијегу, опирући се непрестано о овелики, 
тешки, чворновити штап, и, као пијан, сав се искривљу- 
јући и повијајући на десну страну. Јака, дебела штака, 
што му је замјењивала ногу, коју је изгубио у задњем 
устанку против Турака, ослобађајући отаџбину, у одмје- 
реним размацима снажно је лупала по снијегу, и туп, 
потмуо одјек чудновато се разлијегао кроз оштру, сту- 
дену ноћ и губио се у мркомодрој помрчини, кроз ти- 
јесне, уске, неравне сокаке. Нигдје ни застајао ни отпо- 
чивао није. Тек покаткади ако би, случајно, скренуо са 
пртине и зашао дубље у снијег, повратио би се корак- 
два унатраг, љутито стресао раменима и погледао у мале, 


! Ова приповетка, у преводу са рукописа, а под насловом 
„Ртед ргаћет сћгаше“, изишла је у последњем божићном броју чеш- 
кога листа „Илдохе Хоупу“. 

мрке, гураве кућице, које се, са једне и са друге стране 
сокака, шћућуриле једна уз другу, под големим бременом 
снијега на старом, оронулом тјемену, са низом мразних 
шипака на улекнутим стрехама, и са мутним, ситним гран- 
чицама на прљавим стаклима уских, расклиманих про: 
зора, једва освијетљених блиједом свјетлошћу жмиравих 
кандила, која су ситно треперила готово у свима собама. 
Погледао би и одмах убрзано кренуо даље, прикупља- 
јући јаче ћебе око себе једном руком, а другом чвршће 
стискајући свој чворновити штап и пипајући њиме уна- 
пријед по снијегу, као слијепац који тражи пут, Изгле- 
дало је, као да би желио што прије побјећи између ових 
кућица, — које су тако сличиле његовој кући, што му 
је Турци, као одметничку, поробише и запалише, — а 
откуда се, кроз бршљаном окићена и широм отворена 
врата, све јаче и јаче разлијевао силан, надражљив мирис 
печених веселица и већ почеле звонити и одјекивати ве- 
селе божићне пјесме, заглушујући покаткада и меко шкри- 
пање снијега под здравом му ногом и туп, потмуо одјек 
удара његове дебеле штаке. Као да је желео што прије 
дочепати се чистине, ширине, ту одахнтути мало и, ски- 
нувши огромну капу са главе, и прекрстивши се побожно, 
први пут очитати своју кратку молитву Богу и Божићу. 

Примичући се цркви, успори ход и поче задивљено 
посматрати горди, величанствени звоник, који се, осви- 
јетљен безбројним свијећама, између низа витких јабла- 
нова, као висок пламени стуб блистао кроз помрчину, 
са великом смијешном шубаром на широкој јабуци, изнад 
које се назирала бакарномрка силуета големог, поноситог _ 
крста. Одсијев пламеног стуба раскошно је залијевао гиз“ 
даве круне јабланова, — чије стакленасте гране, оковане 
смрзнутим снијегом, увијајући се и угибљући под слабим 
малаксалим навалама вјетра, прелијевале се у златнору- 
жичастим и угаситољубичастим бојама и, треперећи, дра-_ 
жесно бљескале, — клизио је преко широких кровова 
на сусједним кућама, обасипајући их блиставим алемима 
и несташно, ђаволасто поигравајући поред мрких, на- 

кривљених димњака, из којих се појавио танак дим сличан 
рашчешљаној свили, те су изгледали као стогодишњи 
старци, са сиједим перчинима до рамена и са необично 
дугом и широком брадом, која се непрестано таласа и 
обавија око њих. 

Кад се приближио црквеним вратима, стари се по- 
гури још више, два-три пут јаче тресну ћебетом које му 
паде по раменима, па поново скиде капу и, дубоко се 
наклањајући, поче убрзано крстити се, шапћући полу- 
гласно све молитве, што их је још као дијете од роди- 
теља научио. Затим, не прекидајући молитвања, застаде 
мало на прагу и забенуто погледа унутра. МИ мутне очи 
намах му заблијештише од силне јаке светлости и нешто 
као да поче играти пред њима, а мали, ситни, модрика- 
сти колутови почеше пролијетати и лепршати се попут 
снијежних пахуљица. Он лијено спусти тешки штап 
поред себе, побоље протре очи и подиже руку на чело. 
Погледа опет. И, кроз плавичасти дим од тамјана, чији 
се снажан мирис разлијевао по свој цркви па чак и њега 
на прагу задахњивао, сагледа једну голему, густо збијену, 
гомилу народа, како, са пригушеним, потмулим шумом, 
окренута према олтару, таласа се, повија, клања, моли. 
Мека треперава свјетлост разасипала се по празничним 
хаљинама смирених богомољаца, које су, погдјегдје, зла- 
том извезене, чудновато одсијевале и засјењивале оче; 
старе, привратне, срмом оковане иконе-целиваче, оки- 
ћене читавим руковијећима зимских ружа и рузмарина, 
необично су светлуцале и бјеласале се, као што се, оба. 
сјала мајским сунцем, бјеласају бистра врела у трави; 
големи китњасти полијелеји, попут шарених шедрвана, 
просипали су раскошно стотинама боја око себе и играли 
се њима, и све је изгледало тако свијетло и богато, да 
је старац и нехотице готово на глас ахнуо, и као некако 
престрашено, уступио натраг. МИ макар што га је жива 
жеља вукла да прекорачи преко прага и барем да се 
једном и у цркви прекрсти, ипак, бојећи се зар да својим 
подераним хаљинама и ишчоропаним ћебетом не наруши 

сав тај сјај и богаство, одлучи се да остане пред вра- 
тима и ту да сачека свршетак службе. Па, лупнувши још 
једном својом дебелом штаком о тврди, тализави мер- 
мер, прислони се раменом уза зид црквени, и, стресајући 
се од студени, опет настави молитвање. 

Чудновато пјевање, које поново одјекну из цркве, 
намами старога да, након невелике почивке, и опет при. 
вири. Гомила она, што је малоприје онако згуснута и 
збијена била, као да се прориједила мало, раздвојила 
се, тако, да је по средини остао као пут неки, те се у 
дубину цркве могло боље загледати. Сад се већ лијепо 
могло видјети и само „богородичино коло“, на сред ко- 
јега, преко снискога, свиленим чаршавом прекривеног, 
налоња, била су положена два нова, богато извезена, 
„црквена барјака“, чије су златне ресе куцкале по нагоњу, 
а велике, тешке ките спуштале се до мермерног пода и 
падале по њему. Око барјака, са обје стране стајали су, 
у два низа, шесторица погружених свештеника, у сјајним 
везеним одеждама, а одмах поред њих стајао је и крупни, 
кабасти, гојазни и општепоштовани газда Василије, праз- 
нично обучен у мрким, широким чоханим чакширама, 
свиленој памуком надомљеној антерији, опасан шареним 
трамболосом а огрнут тешким, топлим ћурком, са тур“ 
ским орденом меџидије о врату и аустријским орденом 
Фрање Јосипа на прсима, које је, — заједно са готово чи- 
тавим имањем својим, — заслужио и стекао као лиферант и 
за турску и за аустријску војску, у вријеме самог устанка 
и пошље њега. М баш тога часа освјештавани су нови 
барјаци, које је газда Валилије приложио цркви „за вје- 
чити спомен свој и своје супруге Савке“ и читава го- 
мила, заједно са свештенством, са особитим страхопо- 
штовањем и ријетком захвалношћу гледала је флемени- 
шог приложника и усрдно се молила Богу за здравље 
његово и свију његових. 

— Ех!... Благо њему и души његовој!... — уздахну 
стари сјетно, цвокоћући зубима и све се јаче умота- 
вајући у своје излињало ћебе. — Ех!.. Красно ли се 

одужи цркви!... А да се не дигох на Турке, могах и ја 
што год приложити... 

Па, лупајући дебелом штаком, од чијих удара раз- 
лијегаше се туп, потмуо одјек, измакну се од врата и, 
подупирући леђима тврди, студени зид, пружи руку према 
богомољцима који почеше излазити из цркве и, про- 
муклим гласом, као пошјевајући, отегнуто, монотоно поче 
молити : 

— Удјелите, браћо, сиромаху, помого вам Бог и 
слава божја!... Удијелите, браћо, сиромаху, помого вам 
Бог и слава божја!... | 


СВЕТОЗАР ЋОРОВИЋ, 





ВОРЕОРИЈ О О 
(Крај). 

Судбине наше су различите. Мој удес беше јавна 
имфамија, дуго сужањство, невоља, пропаст и срамота; 
а ја свега тога нисам достојан, бар за сада још нисам. 
У разговору сам често тврдио да бих могао упртити и 
највећу трагедију, кад би ми дошла у пурпурном огр- 
тачу и с отменом маском на лицу; и да се ужасавам мо- 
дерног начина, који трагедије облачи у комедијашко 
одело, а највишим истинама одузима стил, озбиљност и 
достојанство. Сада је тако у модерној уметности, а канда 
је од увек тако било у правом животу. Каже се да су 
гледаоци према сваком мучеништву равнодушни, а биће 
да у том погледу ни Деветнаести Век не чини изузетак. 

У мојој трагедији све је гнусно, свакидање, одвратно 
и без стила; та само наше одело нам даје смешан изглед. 
Ми смо пајаци бола и клаунови сломљених срдаца. Ми 
смо нарочито одређени да угичемо на хумористично ра: 
сположење људи. 13 новембра 1895 године доведен сам 
овамо из Лондона. Тог дана сам морао стојати од два 
до пола три часа на перону жељезничке унакрснице, у 
робијашком оделу, целом свету на видику. Извели су ме 
из болничке сале неопажено. — Од свију предмета сам 
ја био најсмешнији, и кад су мо људи опазили, смејали су 


ми се. Како се који воз приближио, гледаоци се мно- 


жили. А кад су дознали ко сам, онда њиховој веселости 
не беше мере: смејали се још много више. Пола сата 
стајао сам онде у сивој новембарској киши, окружен 
са свих страна светином која ми се ругаше. 

Читаву годину дана, после овог догађаја, дневно сам 
плакао у онај исти час и онолико исто времена. Ипак 
то није тако трагично као што се вама можда чини. Суза 
је робијашу део свакидашњег искуства. И ако један дану 
тамници прође без плача, срце робијашево је тог дана 
било тврдо, а не срећно. 

Полагано почињем више да сажаљевам оне људе 
што ми се подсмеваху него себе, По себи се разуме, кад 
су ме они угледали, нисам био на постољу, него сам био 
изложен руглу. Али ко има смисла само за људе на 
постољу, у тога је врло слаба машта. Постоље може 
бити нестварно, а ругло је увек ужасна стварност. Тре- 
бали су боље да разумеју бол. Рекао сам да је иза бола 
само бол; али би још мудрије било рећи: да иза бола 
стоји душа. А ваљда нема страшнија прекршаја него сме- 
јати се намученој души. По једноставној економији у 
свету, људи добивају само оно што су и дали; и какво 
сажаљење смеју онда ишчекивати они који својом фан- 
тазијом нтсу могли да продру кроз спољашност ствари, 
и нису никада осетили сажаљење > 

Потанко сам описао свој долазак у тамницу, да се 
види како је тешка казна која срамоти, и како је тешко, 
осим огорчења и очајања, што друго поцрпсти из ње. 
Али ја сам морао и других стећи осећања; и збиља су ми 
од времена на време долазили тренутци покорности и 
измирења. Цело пролеће се може сакрити у један једини 
пупољак, а у мало шевино гњездо у бразди може да 
стане сва радост што навешћује ружичасто руменило 
сутона. Тако је ваљда и сва лепота у животу, што је 
за мене још преостала, збијена у један тренутак, у тре. 
нутак покорења, понижења и скрушености, Не остаје ми 
друго него да наставим рад око свог развитка, да се из- 
мирим са судбином, и да тако постанем достојан свију 
догађаја у мом животу. 

ЈЉуди се навикли да кажу да сам био и одвише 
индивудуалан. Значи да треба да будем још индивиду- 
алнији: још више треба да црпем сам из себе, него што 

сам досада чинио; а још мање да се обраћам свету, него 
што сам се до сада обраћао. Право да кажем, пропаст 
моја није дошла од премного, већ од премало индиви- 
дуализма. Једини сраман, неопростив, и за сва времена 
презирања достојан корак учинио сам онда, кад сам од 
друштва тражио помоћ и заштиту. То моје дело са инди- 
видуалистичког гледишта доста је жалосна чињеница ; али 
какву извину могу да изнесем што сам га уопште учинио2 
Наравно, чим сам покренуо друштвене силе, окренуле 
се против мене: „Зар ниси досад живео у опреци с мојим 
законима, и зар сада од тих закона иштеш заштитуг 
Искусићеш, дакле, те законе у пуној мери, и познаћеш 
оно што си тражио“. Резултат је моје сужањство. Си- 
гурно је да се ниједан човек није тако срамно срушио као ја. 

Неспособност и разумевање још не значи фили• 
старство. Љупки људи, као што су рибари, пастири, те: 
жаци, сељаци и њима слични, не знају ништа о уметно- 
сти, а ипак су они со земљина. Филистар је онај који 
одржава и потпомаже неотесане штетне и слепо механичке 
друштвене силе, и који не уме да упозна динамичку 
снагу ни у људима ни у друштвеним покретима. 

Много су ми замерали што сам животна искушења 
оберучке дочекивао, и што сам се у њихову друштву 
сасвим добро осећао. Али кад у та искушења улази човек 
као ја, дакле уметник у животу, онда она побуђују и 
подстичу дивне мисли у њему; а опасност је увек пола 
уживања. Ја сам као уметник био Аријел и волео сам 
да се ухватим у коштац с Калибаном.! 

Један мој прави пријатељ, чије је пријатељство и 
десету годину преживело, дошао је пре неког времена 
да ме обиђе, и стао ми говорити, како апсолутно не ве- 
рује клеветама о мени, и уверавати ме да сам у њего- 
вим очима потпуно невин и жртва гнусног плана. Ја сам 


1 Аријел и Калибан фигуре су из Шекспирова дела Бура. 
Аријел је симпатичан и нежан ваздушни дух, који се бори са су- 
ровим и опаким Калибаном, који је нека врста получовека. 

ПРЕВОДИЛАЦ. 

на то бризнуо у плач, па му почео разлагати да међу 
дефинитивним оптужбама против мене има, до душе, 
много неистинитих и смутљивом пакошћу наметнутих, 
али да мој живот заиста беше препун изопачених ужи- 
вања; и докле се год не измири са том чињеницом и 
потџуно га не схвати, дотле не можемо бити пријатељи, 
шта више, дотле мени ни у његову друштву нема места. 
Страшно га је то потресло, али смо још и данас прија- 
тељи, и знамо да нам се пријатељство не оснива на 
лажним претенсијама. " 

Емотивне силе су и по обиму и по трајању исто 
тако ограничене као и силе физичне енергије. У малу 
чашицу, чија је садржина толика и толика, можемо усути 
толико и толико, и ни капљице више, ма се сва бургунд- 
ска бурад пресипала, и макар муљачи и до колена упа- 
дали у слатко грожђе каменитих винограда шпањолских. 
Велика је заблуда мислити да људи, који су проузроко- 
вали или уприличили велику трагедију, и сами деле осе- 
ћања трагична расположења; а још је већа заблуда ишче- 
кивати то од њих. Мученик у својој „кошуљи од пла- 
мена“ може угледати лице Божје, а онима што слажу 
сирово грање и растресају цепанице да ветар боље кроз 
њих прође, читава сцена исто је толико важна, колико уби- 
јање вола каквом месару, обарање дрвета угљару у 
шуми, или сломљен цветак ономе који цвеће косом та- 
мани. Тешка страдања су за велике душе, а велике до- 
гађаје опажају само они који су зрели за њих. 

Ништа није тако јединствено са гледишта уметно- 
сти, и тако сугестивно са префињености посматрања као 
појаве Розенкранца и Гилденстерна у Шекспировој драми 
Хамлеш. То су Хамлетови школски другови и пријатељи. 
Они долазе са веселим успоменама из заједничких дана 
и састају сес Хамлетом, који се љуља под теретом који 
далеко премаша границе његова темперамента. Мртвац је 
наоружан устао из гроба и дао му налог који је у један 
мах и прекрупан к преситан за њега. Хамлет је сањало, 
а позивају га на дело. Нарав му је као у песника, а 

тражи се од њега да се ухвати у коштац са обичним за- 
плетима узрока и последица, и са практичном страном 
живота, о којој баш ништа незна, место са идеалном о 
којој тако много зна. Он нема појма шта да ради, и лудо 
се понаша кад се прави луд. Брут је употребио лудило 
као плашт да сакрије оштрицу своје намере и оруђе 
своје воље, а Хамлетово је лудило маска под којом се 
крије његова слабост. Хамлет измишљава ћуди и поша- 
лице, јер су добро дошле да одгоди радњу. Он се не- 
пресгано игра с радњом, као што се уметник игра с тео- 
ријом. Уходи своја властита дела, и прислушкује своје 
рођене речи, за које и сам вели да су: „речи, речи, речи“. 
Место да покуша да буде јунак своје историје, он хоће 
да буде посматрач своје трагедије. Увек цепа длаку на 
четворо, не верује ни сам себи, а сумња му ипак није 
од користи, јер не потиче из скепсе него из подељене и 
ослабљене воље. 

Гилденстерн и Розенкранц међутим не опажају ништа. 


Они се само клањају и смешкају, и што један искаже, 


то други кукавички потврди. Кад је најзад игром у игри 


и луткама у лакрдији Хамлет „открио краљу савест“, и. 


зликовац, преплашен, побегао с престола, Розенкранци 
Гилденстерн виде у Хамлемтову понашању просто један 
немио прекршај у дворској етикети и ништа више. Јер 
немогу дубље да ућу у „разматрање животних појава са 
правом емоцијом“. Они су сасвим близу његовој тајни, 
а ништа не знају о њој; а не би ништа вредело да им 
се баш и повери. Они су, дакле, мале чашице, у које 
стане толико, и толико, и ни капљица више. Пред крај 
се спомиње да су Розенкранц и Гилденстерн, ухваћени на 
лукавом скоку по туђој наредби, или већ претрпели, или 
да ће због тог претрпети насилну и напрасну смрт. Али 
такав трагичан свршетак није за људе њихова кова ни 
онда, кад је зачињен Хамлетовским хумором и несташ- 
ношћу и правдом из комедије. Такви људи не умиру. Хо- 
рације, коме умирући Хамлет наређује: „оправдај меи 
ствар незадовољнима“ 

весеља се окани часком ти, 
тим деринм светом вуци мучни дах,/ 


умире; а Розенкранц и Гилденстерн исто су тако бесмртни 
као и Анђело и Тартиф, и треба међу њих и да се броје. 
У њима је оно, што је модерни живот накаламио на ан- 
тички идејал пријатељства. Онај ко буде писао ново „Пе 
Аписа“ ,“ мора оставити места и за њих, и мора их ве- 
личати тускуланском прозом. Они ће остати типови за 
сва времена. Њих осуђивати значило би „недостатак у 
оцењивању“. Они су просто људи за себе и у томе је 
све. Узвишеност се душе не може као зараза преносити. 
Високе мисли и емоције самом својом егзистенцијом су 
усамљене. - 

Ако све буде добро ишло, бићу ослобођен крајем ме- 
сеца; и жеља би ми била да са два своја пријатеља отпу- 
тујем у иностранство, у какво местанце на обали мора. 


По речима Еврипида, у једном комаду о Ифигенији: 
море спира мрље и ране целог света. 


Надам се да ћу близу месец дана провести са сво- 
јим пријатељима, да ћу доћи до мира и равнотеже, да 
ће се моје намучено срце одморити и да ће ми се распо- 
ложење ублажити. Увек ме је вукло срце за великим, 
једноставним и древним стварима, као што је на пример 
море, у коме, исто тако као и у земљи, волим своју 
мајку. Сви ми много разгледамо Природу, али мало жи- 
вимо у њој. Грчки начин је по мом мишљењу оправда- 
нији. Они нису много преклапали о заласку сунца, нити 
се препирали да ли је сенка на трави модра или не. 
Али су зато пронашли да је море за пливача, а песак 
за тркача. Дрвеће су волели због хладовине, шуму због 
подневне тишине у њој. Виноградари њихови су упле- 
тали у косу бршљан, да их заклони од сунчаних зрака 
кад се сагињу над нежним изданцима винове лозе; а 


1 Превод с енглеског, по Лази Костићу. ПРЕВОДИЛАЦ 


2 Цицероново дело: Гаећизг, зем де атиста. 
ПРЕВОДИЛАЦ. 

уметницима атлетима цветне сплетове китили су горким 
лавором и дивљим першуном, јер од тих биљака не беше 
иначе никакве користи за човека. 


Ми радо говоримо о практичности свога доба, а ни 
најпростију ствар не умемо како ваља да употребимо. 
Заборавили смо да вода пере, а ватра чисти, и да је 
земља мати свију нас. Зато и имамо уметност од месе- 
чине, што се игра са сенкама; докле је грчка уметност 
служила сунцу и непосредним стварностима. Ја мислим 
да у елементарним силама лежи очишћење, и жеља ми 
је да се вратим к њима и у њима да живим. 


Наравно, да ће мени, модерном човеку, епјап! де 
топ з1есје, један једити поглед на свет бити разонода. 
Дрхћем од радости кад помислим, да ће на дан мог 
ослобођења из тамнице и зановет и јоргован цветати у 
башти, и да ћу се сит науживати, гледајући како ветар 
неуморно љуља опуштене златне гроздове зановети, и 
како несташно тресе бледо пурпурне кићанке јоргована; 
а ваздух ће око мене бити благ и пун мириси као у 
Арабији. Лине је пао на колена и заплакао од радости 
кад је први пут видео пространу ледину једне енглеске 
висије, која се купала у жутилу мирисавих цветова обичне 
жукве; и ја чезнем за цвећем; и на мене зацело че- 
кају сузе у дну ружина лишћа. Такав сам био још дечак: 
није било боје у круници цвета, нити линије на кућици 
шкољке, која неком фином симпатијом са свом душом 
те ствари не би нашла одзива у мојој природи. И ја сам, 
као и Готје, један од оних „рошг аш Је топде маје 
Саве 

Али сам докучио да се иза све те лепоте, која и 
по себи задовољава човека, крије још и неки дух, и да 
кроз те шарене облике и обрасце тај дух нама проговара. 
И с тим духом желим ја да се упознам и сјединим. До- 
садили су ми укалупљени изрази људи и ствари. Мистику 
тражим: мистику у уметности, мистику у животу и ми- 


1 За кога видљиви свет постоји. 


СКАЈ Една де пар њи колу гк ње 

стику у природи; и апсолутно ми је потребно да је 
негде нађем. 

Свако је суђење, суђење за цео живот, а свака је пре- 
суда, пресуда на смрт. Мене су три пута водили на суд. 
Први су ме пут затворили, други пут одвели натраг у 
истражни затвор, а трећи пут сам ушао у тамницу на 
две године дана. По уређењу нашег друштва мени у њему 
неће, и не може више бити места; али ће ме природа, 
која благом својом кишом подједнако освежава и пра- 
ведника и неправедника, примити и сакрити у пукоти- 
нама својих стена; и пустити ме да се у усамљеним до- 
линама њеним неопажено исплачем. Она ће посути ноћ 
звездама, да се не спотичем кад по помрчини ходам; и 
послаће ветар преко мојих стопа да ми не пронађу траг 
и на жао ми не учине. Велике њене воде ће ме очистити, 
а лековите њене траве исцелиће ме. 


ОскаР Вајлд. 


(С енглеског превела Исидора СЕКУЛИЋЕВА). 


ПРОЛЕТЊЕ БУЂЕЊЕ. 


Немирна к'о срце плаветним зраком 
Пролећна свила креће се, лелуја; 
Ваздух мирише пролећним дахом 
Из земље трава избија и буја. 


Страсно жуборе набујале воде, 
Живот се буди пун шума и моћи, 
Долазе дани што крепе и годе, 
Пролетња јутра и звездане ноћи. 


Сунце већ сија пуно топла плама, 
К'о нежни осмех облаци се вију, 
С високих брда и по планинама 

Лавине нагло у понор се рију. 


Дунуше ветри са далеких страна, 
Долете Флора и дарове просу, 

А нежном руком кад се таче грана 
Беаром белим дрвеће се осу. 


И зрак пролећни као свила мека 
Тајно се свија да срца пробуди; 
Навире живот као плаха река, 

И новом надом надимљу се груди. 


ЈЕЛА СПАСИЋ. 











ПОСЛЕДЊИ ПСАЛАМ. 


Погледај мене, Господе, 
свевидним својим оком; 
не презри мене грешника 
у калу том дубоком; 
поведи, упути десницом, 
да пођем правим кроком. 


Ти си ми тајна највећа, 
о теби залуд сневам; 
ал твоју правду вечиту 
осећам и њој певам... 
Искрицом “твоје љубави 
срце на мразу згревам. 


Мене не плаше незгоде, 
кад невин трпим, страдам; 
У крајње своје победе 
увек се крепко надам. 

А ти ми само помози, 

да срећно собом владам ! 


СИРАНО ОД БЕРЖЕРАКА. 
ХЕРОИЧНА КОМЕДИЈА У ПЕТ ЧИНОВА, У СТИХОВИМА. 


ПЕТИ ЧИН. 
СИРАНОВЕ НОВИНЕ. 


После петнаест година: 1655. Башта у манастиру Калуђерица 
Ордена Крста у Паризу. 

Високо дрвеће. Лево, кућа са више врата и широким степе- 
ницама. У средини позорвице диже се, потпуно за себе, велико гра- 
нато дрво, као средишна тачка омањег округлог простора. Десно, 
напред међу шимширом, клупа у виду полукруга. 

Дуж целе позадине поовлачи се алеја од кестеновог дрвећа, 
и води у капелу што се бели кроз литће. Иза двоструког реда др- 
већа види се широко бусење, друге алеје, небо. ј 

Мала споредна врата на капели воде у ходник на стубовима, 
обрастао у црвено лишће од винове лозе, који се, десно напред, 
губи иза џбуна. 

Јесен. На зеленом бусењу попадало црвено лишће. Шимшир 
и тисово дрво штрче као какве тамно-зелене мрље. Испод сваког др- 
вета гомила увелог лишћа. Оно покрива целу позорницу и шушти 
под ногама. Има га мноштво и на степеницама и на клупама. 

Десно напред, између клупе и дрвета, велики ђерђев; пред 
њим мала столица. У корпици клупчад п започет вез. 

Док се завеса диже, калуђерице долазе и одлазе; неке седају 
на клупу; међу њима једна постарија калуђерица. 

Увело лишће пада. 


ПРВА ПОЈАВА 
МАЈКА МАРГЕРИТА. СЕСТРА МАРТА, СЕСТРА КЛАРА. КАЛУЂЕРИЦЕ. 


СЕСТРА МАРТА. (Мајци Маргерпити). 
Данас, морам рећи, испред огледала 
Видех сестру Клару где је кришом стала, 
Због капице своје, неколико пута. 

МАЈКА МАРГЕРИТА. (Сестри Клари). 
Ружно ! 


СЕСТРА КЛАРА. 
А ја Марту како жељно гута 
Једно парче торте. 


МАЈКА МАРГЕРИТА. (Сестри Марта). 
Ни то лепо није! 


СЕСТРА КЛАРА. 
Само поглед један! 


СЕСТРА МАРТА. 
Парче најситније! 


МАЈКА МАРГЕРИТА. 
Е, вечерас морам рећи то Сирану. 


СЕСТРА КЛАРА. 
Не, за Бога ! 


Сестра МАРТА. 
Он вам увек држи страну. 


Сујетне смо, вели. 


СЕСТРА КЛАРА. 
, И ниједна сита! 


МАЈКА МАРГЕРИТА. (Смешећи се). 
Али добра свака ! 


СЕСТРА КЛАРА. 
Мајко Маргерита, 
Је ли да већ десет година протече 
Како он суботом дође свако вечег 


МАЈКА МАРГЕРИТА. 
Четрнаест има, тако ми се чини, 
Откако рођака његова сједини 
Нашу капу белу с црним својим велом, 
К'о кад се помеша црна тица с белом! 

СЕСТРА МАРТА. 
Откад дође овде да утехе тражи, 
Он једини може да јој бол ублажи. 


СВЕ СЕСТРЕ. 
Увек тако добар! Све у шали прима! 
Пецка нас, ал ипак он је мио свима! — 
Зато смо за њега спремиле колаче! 


СЕСТРА МАРТА. 
Ал са вером стоји горе но иначе. 


СЕСТРА КЛАРА. 
Ми ћемо га спасти! 


СВЕ СЕСТРЕ. 
Да, да! 


МАЈКА МАРГЕРИТА. (Сестри Клари). 
Драго дете, 
У молитви само никако не смете 
Споменути њега. Јер, ако то дозна, 
Не дође нам више! 


СЕСТРА МАТА. 


МАЈКА МАРГЕРИТА. 
Да га позна. 
Ништа боље неће. Сирано полаже 
На молитве слабо. 


СЕСТРА МАРТА, 
Суботом ми каже: 
„Баш да постим, сестро, јуче нисам хтео!“ 


МАЈКА МАРГЕРИТА. 
Ту скоро, два дана ништа није јео! 


СЕСТРА МАРТА. 
Зашто! 

Џ МАЈКА МАРГЕРИТА. 

; Сирома је! 

га 

г СЕСТРА МАРТА. 

: Ко вам је то рек'о2 
: МАЈКА МАРГЕРИТА. 

| Ле Бре. 

; 

: СЕСТРА МАРТА. 


ј Зар не може да се нађе неко 
Ко ће му помоћи» 


; МАЈКА МАРГЕРИТА. 
Не, јер то га љути. 
(У алеји појави се Роксана, црно обучена, са удовичком капом 
и дугачким велом. Гиш, остарео, иде поред ње. Корачају полако. Мајка 
Маргерита устане). 
| Ено где се сад баш овамо упути 
Госпођа Мадлена. Још је неко прати. 
Хајд мо све унутра. 


СЕСТРА МАРТА (Полако сестри Клари). 
Џ Волела бих знати 
| Да ли је то маршал, херцег од Грамонаг 


СЕСТРА КЛАРА. Гледајући тамо). 
Мислим да је. 


СЕСТРА МАРТА. 
Откад не виде га она! 


, СЕСТРЕ 
ј Звање му је тешко! Посла пуне руке! 
У Дворска служба! Па рат! 


СЕСТРА КЛАРА. 
О, те светске муке! 


(Оду. Гаш и Роксана долазе ћутећи, и застану у близини ђер- 
ђева. Пауза). 

ДРУГА ПОЈАВА. 


Роксана. ХЕРЦЕГ од ГРАМОНА (некад гроф Гиш). Затим 
ЛЕ БрЕ, РАГЕНО. 


ХЕРЦЕГ. 
Увек тако тужни, далеко од људи 


РОКСАНА. 
Увек. 
ХЕРЦОГ. 
Верни 
РОКСАНА. 
И то: 


ХЕРЦЕГ. (После мале паузе). 
Да ли се пробуди 
У грудима вашим бар опроштај мени» 


РОКСАНА. 
То се овде учи. (Пауза). 


ХЕРЦЕГ. 
Њега да замени 
Не нађе се никог 


РОКСАНА. 
Не, још ми је жао! 
Таквог нема! 


ХЕРЦЕГ. 
Можда. Слабо сам га знао 
Да л вам оно писмо још на срцу стоји2 


РОКСАНА. 
Ништа ме од њега неће да одвоји! М 


ХЕРЦЕГ. 
Ви га још волите, ма да га гроб кријег 


РОКСАНА. 
Каткад ми се чини да још умро није, 
Да му љубав жива око мене кружи. 

ХЕРЦЕГ. (Опет после мале паузе). 
Долази л' Сираног 


РОКСАНА. 

Да. Он ми сад служи 
У место новина. Суботе ниједне 
Изостао није; најрадије седне 
Ту где ви стојите. М мени ту прија, 
Те дођем и везем. Чекам. Сат избија. 
Не дижући главу познам да он иде. 
Седне, па ме пецка што ме још не виде 
Без веза у руци. Затим ми набраја 
Догађаје дневне, да им нема краја... 


(Ле Бре појави се на степеницама). 


Ле Бре! (Ле Бре сиђе доле). 
Како сад наш пријатељ изгледа2 


Ле БрЕ, 
Зло ! 
ХЕРЦЕГ. 
А!... 
РОксАНА. (Херцегу). 
Претерује! 


Ле Бре. 
Заборав и беда! — 
Сваким даном нове душмане навлачи, 
Што су му стихови жучнији и јачи. 
Грди кукавице, племство, фарисеје, — 
Речју, он би хтео сав свет да исмеје! 


РОКСАНА. 
Ал мач његов сваком само страх улива. 
С њим на крај изићи, то је мука жива! 


ХЕРЦЕГ. (Слежући раменима). 
Ко зна! 
Ле БрЕ., 
Све то није што ми плашњу буди. 
Ја стрепим од глади, самоће и студи, 

Што ће се у собу његову увући: 

То су за њ душмани страшнији и љући! 
Сваким даном којим све краће затеже, 
Нос му нема више оне боје свеже, 

Већ изгледа, јадник, к'о пергамент сваки! 
На њему сад виси још капутић лаки... 


ХЕРЦЕГ. 
Вечито је био незнатан и мален, 
Због тога не треба ни да буде жаљен. 


Ле БРЕ. (Са горким осмејком). 
Маршале !.. 


ХЕРЦЕГ. 

Јест, њега не жалите, збиља ! 
Он је мог о да се беде ратосиља, 
Да је каткад само коју мање рек'. 

Ле Бре. (Као горе). 
О, херцеже! 

ХЕРЦЕГ. (Поносно). 
Како ја одох далеко! 
А он ништа нема! Ал га ипак ценим. (Роксани). 
Збогом ! 


РОКСАНА. 
Идем и ја. 
(Херцег поздрави Ле Бреа, и пође са Роксаном према сте- 
пеницама). 
ХЕРЦЕГ. 
(Застане, док се Роксана пење уз степенице). 
Да се с њим заменим 
Желео бих чисто. Кад човек осети 
Све животне сласти, и кад крајњој мети 
Жеља својих доспе, ма да и не лежи 
На његовој души ниједан грех тежи, 
Он прекор осећа тад од себе сама: 
То кајање није, већ к'о врста срама. 
Пењући се, наши херцешки мантили 
Повлаче рој читав илузија гњили, 

Исто ко што крај сад од вашега скута 
Повлачи за собом хрпу лишћа жута. 


РоксаАНА. (Иронично). 
Зар ви сањалица> 


ХЕРЦЕГ. 

Да! (У намери да оде, полугласно). 
Ле Бре! (Роксани). 

Сад молим 
Допустите часом. (Приђе Ле Бреу, полугласно). 

Доиста, ја волим 
Пријатеља вашег. То ми страх и буди 
Да не плати главом због те своје ћуди. 
Код краљице јуче, не знам ко ми рече: 
„Сирано ће мучки пасти једно вече!“ 


Ле БРЕ. 
РЈ 


ХЕРЦЕГ. 
Нек пази! Биће доцкан да се каје. 


Ле БРЕ. (Подигне руке према небу). 
Пази» Рећи ћу му. Ал' узалуд! 


РОКСАНА. 
(Стојећи још на степеницама, једној сестри, која се упутила њој), 
Шта јер 
СЕСТРА. 
Рагено. 
РОКСАНА. 


Нек дође. (Херцегу и Ле Бреу). 

Зна само за муке. 
Не успев ко писац, мењао је струке. 
Певач... 


Ле БрРЕ. 
Свирач.. 

РОКСАНА. 
Глумац 
Ле БрЕ. 
И црквени слуга... 
РОКСАНА. 
Илиџар... 
Ле БРЕ. 
Власуљар... 
РОКсАНА. 
И још звања друга! 
ад јел 


Рагено. (Улети сав узбуђен). 
Ах, госпођо! (Поздрави Ле Бреа). 


Роксана. (Ле Бреу, смешећи се). 
Вама нек се жали! 
Ја ћу доћи, 


РАГЕНО. 
Ал ће 


(Роксана оде са херцегом, не слушајући њега. Рагено приђе 


журно Ле Бреу). 


ТРЕЋА ПОЈАВА. 
Ле БрЕ. РАГЕНО. 


РАГЕНО. 
О, кад бисте знали! 

Стрепим од помисли да и она чуће! 
Пођох баш Сирану. Бејах близу куће. 
Видех кад изиђе, за угао скрену. 
Упутих се за њим, и у томе трену 
Неки туђи лакеј, — о, да гадне лоле! — 
Са прозора баци једно дрво доле ! 


Ле БРЕ. 
Нитков |... А, Сирано> 

РаГЕНО. 
Потрчах до њега... 


Ле БрЕ. 
Грозно!... 


РАГЕНО. 
Видох где га крв облила свега, 
А на чему зјапи једна грдна рана! 


Ле БРЕ. 
Је ли мртав» 


РАТЕНО. 
Не! Ал'... Однех га до стана, 
У његову собу, међ зидове голе. 
_Ах, њу да видите! 


Ле БРЕ. 
Да л' га ране боле> 


РАГЕНО. 
Он није при свести. 


Ле БРЕ. . 
Је л' дошли лекари> 


РАГЕНО. 
Смилова се један. 


у Ле Бре. 
| Пријатељу стари! — 
| Спремимо Роксану, јер не бисмо смели 


Одједном јој рећи. — Па шта лекар вели: 
3 РАГЕНО. 
Запаљење мозга, — сећам се толико !... 


Ах, да га видите! Јадник! Нисам свико 
Да га гледам тако, главе увијене! — 
Хајд мо! Може да се овамо сад крене, 
А то убиће га!!.. 

Ле БРЕ (вукући га на десно). 
Овуд је пут краћи. 
Хајдмо кроз капелу, пре ћемо изаћи! 









РОКСАНА. 
(Појави се на степеницама и гледа како Ле Бре и Рагено журе 
кроз ходник што води малим вратима од капеле). 
Ле Бре! (Ле Бре и Рагено одлазе, не одзивајући се). 
Шта то значи» Онсенеодзива! 
А, разумем! Томе мора да је крива 
Доброг Рагеноа опет прича нека. (Сиђе доле). 


ЧЕТВРТА ПОЈАВА. 
РОксАНА, САМА. ЗАТИМ ДВЕ СЕСТРЕ. 


РОКкСАНА. 
О, да дивних дана! Сад ме радост чека. 
Туга ми се смеши, пролеће не воли, 
Ал' је блага јесен вечито утоли. 
(Седне за ђерђев. Две сестре доносе из куће велику насло- 
њачу и спусте је под дрво). 
Ах, на њој Сирано најрадије седи! 


СЕСТРА МАРТА. 
Па од намештаја она што и вреди! (Сестре оду). 


РОКСАНА. 
Хвала! — Сад ће доћи. (Спрема се да почне рад. Сат 
избија). 

Сат већ искуцава. — 
Где напрстак дедох»г — Баш ме ишчуђава 
Зашто га већ немар — Клупче где ли ми је» — 
До сада још никад закаснио није! — 
Сестра вратарица нек' га опомене 
Да испашта за то. — (Мала пауза). 

Како лишће вене! — (Пауза). 
Мора да је дошло међ њима до речи! 
Јер, шта би га могло иначе да спречи» — 

(Једним прстом одгурне лист који је пао на ђерђев). 

Маказа ми нема! — Где је корпа мојаг — 


је > 

ЈЕДНА СЕСТРА (појави се на степеницама). 
Господин Сирано. 


ПЕТА ПОЈАВА. 


РОКСАНА. СИРАНО. КАСНИЈЕ СЕСТРА МАРТА. 


РОксСАНА (не окрећући се). 
Знам то! 

(Везе. Сирано се појави, врло бледи са набијеним шеширом на 
чело. Сестра, која га је пратила, врати се натраг у кућу. Он силази 
полако низ степенице, ослањајући се на свој штап, и свом снагом 
напрежући се да право корача. Роксана везе даље). 

Ова боја 
Сувише је жута... (Сирану, привидно срдито). 
Овде се већ чуде 
Што вас нема 2! 


СираАНО. 
(Дође до наслоњаче и спусти се у њу; његова веселост ни- 
како се не слаже са његовим изгледом). 


Нека и то једном буде! 
Задржа ме нешто... ЈБут сам. Гром и пак'о! 


РОКСАНА. 
Шта 2 


СирРАНО. 
Посета једна ! 


РОксАНА (везући, расејано). 
Несносна, је л' таког 


СарАНО. 


па 


РОКСАНА. 
И ви јој онда показасте врата 2 


Сирано. 
Рекох: молим дођте после једног сата! 
Субота је данас, а ја тога дана 

Баш у ово доба одлазим из стана 
На извесно место. 


РОКСАНА (смејући се). | 
Да утехе јадне! — __ и 
Ви нећете ићи док вече не падне. 


СирАНО. 
4 Ко то зна!!... 


(Заклопи очи. Кратка пауза. Сестра Марта изиђе из капелеин 
пође према степеницама. Роксана је опази и маше јој главом). 
(Свршиће се). 
Едмон РОСТАН. 


(Превео с француског Милан Димовит). 





| 
| 





О ТРАГИЧНОМ ПЕСНИШТВУ И ПОЗОРИШТУ 
КОД ГРКА. 


(СВОМЕ ПРИЈАТЕЉУ Г. Др. Николи Вулићу Рр р) 


За тему о којој је реч потребан је известан пред- 
говор. Њена садржина, и поред тога што ћу се ја тру- 
дити да не прекорачим обим и захтеве једног популарног 
чланка, изгледа, на први поглед, ипак велика и нескромна. 
Питање о позоришним старинама класичног грчког вре- 
мена — а нас у првом реду интересује баш та епоха — 
с једне стране, врло је суптилно, јер су податци који нам 
стоје на расположењу и недовољни и спорадични, и, што 
је још најнезгодније, врло често противречни; с друге 
стране широко и неограничено, и истраживач, који не 
жели да се ограничи на један извор и прими резултате 
једне научничке странке, биће већ на првом кораку згње- 
чен једном непрегледном и несавладљивом литературом. 
Због свега овога — да узгред напоменем — питање о 
научној монографији која би обухватала целокупну грчку 
драму и грчко позориште, потиснуто је данас са дневнога 
реда. Текуће монографије имају по правилу узан програм, 
а цела се ствар третира — разуме се, по могућству што 
краће — само у историјама књижевности. И кад овако 
стоји са научним монографијама, неће, свакојако, бити 
много лепши изгледи ни за популаран чланак: и он ће 
се радити под истим тешким условима. Поред овога треба 
нотирати једну тешкоћу која важи специјално за наш 
случај: ми наиме треба да побројимо све антиквитете 

који се односе на класичну позорницу што потпуније,а 
у исти мах на што мањем простору. 

Код оваквог стања ствари, ја у рад морам да уђем 
са исвесном резервом. Он ће — као што сам то већ на 
другом једном месту нагласио — пре наличити на једну 
серију случајних података, него ли на систематски изра- 
ђену целину. На овакав ме је распоред нагнао, на првом 
месту, кваншишеш материјала, који је у сваком случају 
толики да се, без великог насиља, не може сав сложити 
на један мали простор; затим и квалишеш, то јест окол- 
ност што податци нису непрекидно сигурни, па би се, 
према томе, и у наш рад морале увући неколика поле- 
мичка и хипотетичка места, које би му дале један струч- 
њачки, у популарној расправи непотребни и депласирани 
карактер. И тако дакле, ја сам пронашао да ћу учинити 
ипак најбоље ако маркирам само извесне моменте који су 
за позоришне старине карактеристични, Ја ћу дакле до- 
дирнути овде у главном само оне ствари у којима се 
класична трагедија и класично позориште разликују од 
модерног; према овоме имаћу мање да говорим о самој 
поезији, чији се принципи до данас нису много проме- 
нули и који су, према томе, модерној публици у главном 
познати, а више о старим преставама и старом позо: 
ришту, које се, и по своме пореклу, и по својим зада- 
цима, и по свом уређењу у основи разликује од модерног. 

Овде ћу рећи у главном оно што сам рекао на кон: 
ференцији у Народном Позоришту, 26 јануара ове године. 

Грчка трагедија је постала у Атини, у У веку пре 
Христа. Она је скроз религиозног порекла; постала је из 
религиозног лирског песништва, о свечаностима винскога 
бога Диониса или Баха. Једна од најглавнијих церемонија 
на овим свечаностима била је игра и сесма Дионисовог 
хора, то јест хора који је престављао Дионисове пра- 
тиоце. У својој игри имао је овај хор много мимских 
елемената тако да је у ствари, поред певања, изводио 
читава религиозна приказања. Овакви су хорови, према 

томе, већ по самој својој природи имали све услове да 
се из њих развије драма. Уз ову мимску игру певао би 
хор дитирамбе, то јест химне богу Дионису. Из овога 
хора се доцније издвојио корифеј (хоровођа), који би, 
с времена на време, прекидао хор и причао, или боље 
рећи рецитовао хору какву било епизоду из живота Дио- 
нисовог, и овим причањем поново подстицао на игру 
и песму и на религиозну екстазу. На тај начин је ко- 
рифеј створио монолог и одвојио га од лирске партије; 
и сада је требао да дође само један глумац који ће да 
отпочне конверсацију са корифејем, који ће, дакле, да 
отвори диалог — и трагедија је била створена. И у доц- 
нијој грчкој трагедији ми збиља имамо два елемената 
један поред другог : имамо наизменце чисто лирске, хорске 
партије, и диалог. Само је у доцнијој трагедији хор, као 
једна сасвим непотребна установа, све више потискиван, 
и, према диалошким партијама, добијао све незнатнију и 
пасивнију улогу. — Што се тиче свечаности Дионисове, 
она је имала и веселу и тужну страну: Дионис је био 
не само божанство које људима доноси бербу и вино, 
него и божанство за које се везивала једна тужна, тра- 
гична историја. Дионис је божанство ориенталског по- 
рекла, и он је на Ориенту идентификован са познатим 
Афродитиним љубимцем, несрећним Адонисом, и са стра- 
сним, занесеним љубимцем мајке богова, Кибеле, са Атисом, 
са божанствима за која је везивана једна неописана туга, 
и једно бескрајно верско лудило. Због оваквих особина 
Дионисовог култа унесен је у трагедију, управо срастао 
је са трагедијом, један моменат туге и ужаса. 
Трагедија је, према овоме, скроз религиозног по- 
рекла, и она је тај религиозни карактер гадржала за све 
време свог трајања. Што се тиче садржине, она је била 
— што нас, код порекла трагедије, ни мало не изнена- 
ђује — искључиво митолошка; друштвена трагедија није 
старима била позната, а за историјску имамо готово је. 
дини пример у Есхиловим Персијанцима. Ако оставимо 
на страну слабе и примитивне покушаје на грукој тра: 

гедији, којих је било доста пред крај МГи у почетку М 
века пре Христа, ми, са пуним правом, можемо за творца 
праве трагедије сматрати Есхила, из почетка У века. Он 
је у свом дугогодишњем, плодном раду — написао је преко 
осамдесет трагедија — ударио сасвим солидан основ грчкој 
трагедији. После њега дошао је Софокле, његов млађи 
савременик, и у њему је трагично песништво добило свог 
најбољег заступника. И Есхил и Софокле су таленти пр- 
вога реда; и један су и други са бедним и никаквим ма: 
теријалом, довели трагедију на један ранг до кога није 
дошла ни једна друга врста уметничког класичног пес- 
ништва. Они су обоје били песници старинског времена, 
са патријархалним погледима на друштво и живот — 
они су били песници идеалисти. Код Есхила се овајар: 
хајки моменат још јаче опажа: и у његовим мислима и у 
његовој поезији има много горостасности и простоте, која 
нас подсећа на примитивне споменике грчке пластике. 
Софокле је био много израђенији и сталоженији идеа- 
лист од Есхила. За поезију обојице карактеристично је 
да се налазила још једнако у оној узвишеној, рели- 
гиозној атмосфери где је било место већ традицијом 
одређено. И Есхил и Софокле дали су старим митовима 
нов живот; њихова трагедија је у правом смислу рели- 
гиозна, митолошка трагедија. 

За даљи развој грчке трагедије, после Есхила и Со- 
фокла, у време Еурипидово, од пресудног утицаја је био 
један снажан културни покрет који се десио у време не- 
посредно пред Еурипидом. То је био онај силни покрет 
првих грчких научника, првих софиста, покрет који је 
створио грчку науку, и препородио грчко друштво, али 
тек пошто је разорио старински морал и старинску ре- 
лигију. Пред науком су падале, једна по једна, све ре- 
лигиозне предрасуде; и грчки митови, који су у патри- 
јархалном времену представљали сву садржину и све 
потребе грчке душе, били су осуђени на лагано умирање. 
Одмах после Есхила и Софокла, који су у митове умели 
да унесу свој бескрајни дух, престају они да буду права 

подлога за трагедију, и у Еурипидовој трагедији личе 
више на пародију него ли на узвишену религиозну исто- 
рију. Еурипид је због овога морао да трагичну поезију 
постави на сасвим другу основу. Он је у своју трагедију 
унео један нов елеменат, један елеменат за који поезија 
пре њега готово није ни знала, али који је дао силног 
живота целокупној доцнијој, александријској поезији — 
то је била љубав. Грци су сматрали љубавну страст као 
болест, као зло које понижава човека, као један не ак- 
тиван, већ пасиван, нехеројски патос; па и ако је основна 
садржина трагедије унутрашња борба, ипак љубав човека 
према жени није сматрана за страст довољно узвишену 
да гледаоце доведе у ону свечану екстазу која је пло- 
требна на светковини винскога бога Диониса Есхил је 
сасвим избегавао еротичке митове, и када на пример у 
„Агамемнону“ додирује односе Егиста и Клитемнестре, 
он то чини само зато да ону загушљиву атмосферу коју 
осећамо у целој трагедији, начини још трагичнијом и за: 
гушљивијом. И код Софокла је љубавни моменат такође 
незнатан и безопасан, као на пример однос између Хе: 
мона и Антигоне у „Антигони“. У Еурипидовим траге- 
дијама ситуација је сасвим друкчија. Еурипид је уопште 
од митолошке трагедије, каква је била трагедија пре 
њега, начинио психолошку; а за психолошко карактери 
сање човечје душе није могао Еурипид, који је био скроз 
реалистички песник, наћи подеснији патос него што је 
љубавни јад. Две сачуване љубавне трагедије, Медеја и 
Хиполит — а Еурипид је имао још врло много других 
— у исто су време и најбоље које је Еурипид написао. 
На публику у Дионисовом позоришту у Атини морале 
су ове трагедије, у којима су први пут престављене де. 
монске последице љубавне страсти, учинити врло силан 
утисак. 

О трагичној поезији после Еурипида не можемо да 
кажемо много, јер нам од песника после њега, којих је 
било доста, није сачувана ни једна једина трагедија. Може 
се рећи ипак толико да трагедија показује тенденцију 

да удари оним правцем који јој је показао Еурипид, и 
да се, по садржини и по ефектима који се сада истичу 
на прво место, у многоме разликује од Есхилове и Со: 
фоклове трагедије. Нарочито се у њој истиче онај спо- 
менути еротички моменат, који и иначе има врло важну 
улогу у целокупној доцнијој, александријској поезији. 

Што се тиче Шеорије трагичне поезије, она је на: 
писана после тројице највећих трагичара, и њен је по: 
станак везан за име Аристотела и његових ученика — 
старијег перипатоса. Теорија трагедије позната је из мо- 
дерне поетике, и овде ћу само, ради велике важности, 
навести чувену Аристотелову дефиницију. „Трагедија је — 
вели Аристотело — престављање једног озбиљног догађаја 
који чини за себе целину, и који има извесну величину, 
на језику који је украшен према одговарајућим парти- 
јама [то јест према томе да ли су то хорске партије или 
је диалогј; у њој има радње, а не (само) причања, и она, 
преко сажалења и ужаса, изводи чишћење ових афе- 


ката...“ то јест она треба да, на догађајима главног ју- 
нака, изазове у нама ужас и сажалење, али да нам у исто 
време јунака у катастрофи оправда, очисти. — О ком: 


позицији и садржини трагедије ваља споменути да има 
једна стална схема по којој се наизменце ређају хорске 
и диалошке партије, једна схема која се лако може осе- 
тити у свакој грчкој трагедији. Стара трагедија је била 
хорским партијама подељена на чинове, увек на пет чи 
нова. Из економије трагедије треба истаћи да је у њој било 
три момента: дет (заплет), лешлетеа (перипетија или 
трагични преокрет), и 200: или хатастоофу (катастрофа). 
Еурипид је увео у трагедију, односно метнуо пред тра- 
гедију пролог, то јест монолог који је требао да обаве- 
сти публику о догађајима пре трагедије, и који је унеко- 
лико замењивао данашњу позоришну листу. Овај пролог 
је унесен, доцније, и у комедију, и у римској коме- 
дији имао је велики литерарни значај, и био, тако рећи, 
право слагалиште за свакојаке досетке римских комичних 
песника. 

Позоришше код класичних народа разликује се од 
модерног позоришта, између осталога, и тиме што су драмс 
код старих представљане не редовно и често, него само о 
извесним празницима или другим свечаностима. Пошто је 
грчка трагедија, у ствари, била служба богу Дионису, при- 
ређиване су трагичне представе о свечаностима овога 
бога, и то искључиво о тако званим Великим Диони: 
сијама. Ово је била једна од најсјајнијих светковина у 
целој Грчкој. Тај велики празник падао је у најлепше 
доба године, у прву половину месеца априла; море је 
било тада опет слободно за пловидбу, савезници су у 
томе месецу доносили трибут, Атина је уопште била тада 
препуна странаца, па је Атињанима било много стало 
до тога да се на светковини, пред гостима, што сјај- 
није прикажу. Трагичне преставе трајале су три до че- 
тири дана, по цео дан, без прекида, од раног јутра до 
вечера. Ове су представе у ствари биле утакмице међу 
песницима. Песници који би хтели да конкуришу имали 


су да пријаве не једну, већ три трагедије, у исти мах, 


и тај скуп од три трагедије у којима је обично тре- 
тиран један исти мит или сродни митови (ма да то није 
било баш облигатно), звао се шрилогија. А да би се 
колико-толико подигло тешко расположење после три 
трагедије, долазила је иза сваке трилогије још и по 
једна тако звана саширска игра, то јест каква било весела, 
пародисана епизода из живота нижих богова, нарочито Си- 
лена и Херкула. До данас нам је сачувана само једна цела 
трилогија: то је Есхилова „Орестија“, у којој је престав- 
љена трагедија куће Агамемнонове, његова погибија и Оре. 
стова освета; за сатирску игру имамо такође само један 
пример: то је Еурипидов Киклоп. Трилогија са сатирском 
игром чинила би тетралогију, и та околност што је сваки 
конкуренат морао изаћи на утакмицу са четири драме у 
исти мах, може да нам објасни ону изненађујућу про- 
дуктивност код грчких трагичних песника... Трагедије би 
биле пријављене врховном архонту (председнику атинске 
републике), и ако би овај нашао да заслужују да изиђу 
ов: 

на утакмицу, издао би потребна наређења за спремање 
представе, на првом месту за спремање трагичног хора. 
Пошто је позориште била јавна, религиозна установа, то 
би било природно да све трошкове поднесе сама држава. 
Али то је било само донекле тако. Спремање хора и оста- 
лога што је за преставу потребно падало је на терет 60- 
гатим људима, и то је била нека врста државне порезе, 
а држава је у трошковима учествовала у толико што је 
плаћала улазницу сиромашној класи и онима којима би 
припадало почасно место. Хор и глумци имали су да, до 
одређеног рока, буду спремни, и кад ба дошао свечани 
дан, они би ушли у утакмицу. По свршетку представе 
имали су пет коцком одређених судија да поделе награде. 
За песника, односно за хорега — онога који је подносио 
трошкове за хор и представу — било јетри награде, од 
којих је само прва сматрана за победу. Хорег је бивао, 
у главном, само морално награђиван; од материјалних 
одликовања не само да није имао никакве користи, него је 
још морао да за њих гради читаву капелицу и да их ту 
чува. И глумци и китареди бивали су такође награђи- 
вани према успеху. Успех глумаца није био везан за успех 
самога комада, и бивало је случајева да је прву награду 
односио глумац који је играо у ненаграђеној трилогији. 
— Неће свакако бити без иптереса неколики податци о 
трошковима за представе. Једна извесна хорегија — тако 
се звало спремање хора — из У века стала је 3000 драхми 
(од прилике толико исто динара), и та је сума у оно време, 
када је новац имао много већу вредност, морала чинити 
далеко више но данас. Али је било и много скупљих хо- 
регија, на пример Темистоклова (за Фринихове Фени- 
чанке 2) и Периклова (за Есхилове Персијанце), који су 
нарочито много полагали на то да се препоруче атин- 
ском демосу. У Риму, где је било сложено богаство из 
целог познатог света, трошило се и на позоришне пре- 
ставе у много већим размерама. Чувени аристократ Ми- 
лон, Цицеронов пријатељ, потрошио је, како вели Ци- 
церон, на позоришне представе, приликом свога избора, 

три огромна наследства. Други један приватан човек из 
[ века после Христа, потрошио је за седам дана око че- 
тири милиона динара. Хорације нам је сачувао једну 
лепу анегдоту о богатом и галантном римском војводи 
Лукулу. Овоме се једнога дана претор, који је припре- 
мао позоришне преставе, обрати с молбом да му, ако 
има, позајми неколико скупоцених пурпуних огртача за 
трагични хор. Претору је требало до сто огртача, а Лукул 
му је послао пет хиљада. 

Грци су необично волели позориште, и ми позо- 
ришних развалина имамо свуда докле је допрла грчка 
култура. Свако иоле веће место имало је своје позориште, 
и врло је карактеристично што на једном месту вели по- 
знати периегет Паузанија (из П века после Христа) да 
„на двадесет стадија од Херонеје лежи једна фокиђанска 
варош, аки се уопште и сме назвати тим именом место 
у коме нема... ни гимназије, ни нозориштша, ни форума“ 
итт. И збиља, позоришне развалине налазимо ми по 
целом старом свету докле су долазили Грци, од Маси- 
лије и Шпаније, па чак до Мисира и Сирије, и, даље, 
до Месопотамије и Персије. Најчувеније су развалине 
познатог Дионисовог позоришта у Атини, и позоришта 
у Епидауру, које је најбоље очувано. У Епидауру, у Ар- 
голиди, била је чувена и много посећивана Ескулапова 
бања, која је у старом веку стекла изванредну репута: 
цију, и, у грчком свету, била веома у моди. За много- 
бројне и отмене посетиоце ваљало је удесити што сјај- 
није позориште, и данашње развалине казују нам да се, 
у овом погледу, општинска управа према својим гостима 
збиља показала врло каваљерски. Ми ћемо о позоришним 
старинама говорити у главном на основу развалина ова 
два позоришта. 

Позориште се код старих састојало из три дела: 
из орхестре, једног кружног простора, на коме је играо 
хор, и на коме је, у средини, био олтар; из простора за 
гледаоце, који се звао гегооу (театар) у ужем смислу, 
и који је био у виду полукруга око орхестре; и из зграде 

која је лежала на крају орхестре, и која је од простора 
за публику била одвојена са два уласка. Ова зграда је 
служила за све оно за шта се у модерном позоришту 
употребљава простор иза кулиса, и у најстаријем позо- 
ришту састојала се само из једне бараке. У доцније време 
подигнут је до ове зграде величанствен трем, под који би 
се склањала публика у случају непогоде. Испред зграде 
била је позорница, уздигнута 1—8 метра, тако да би 
сваки гледалац могао видети глумце. Оволика висина 
није ни најмање незгодна за грчко позориште, јер су ту 
први редови гледалаца почињали тек на ивици орхестре; 
у римском је позоришту била и орхестра заузета гле- 
даоцима — ту су седели сенатори и витезови — и зато је 
позорница морала бити нижа. Са позорнице се у зграду 
иза позорнице могло ући на троја врата. У класичном 
времену била је позорници врло мале дубине — дубина 
пије износила више од три мстра — а уз то је била не- 
сразмерно широка, на пример у Дионисовом позоришту 
преко 20 метара; простор је дакле био по дубини одпри- 
лике онолики колико има у нашем позоришту од завесе 
до ивице позорнице, а ширина је међутим била два до 
три пута већа него што је код наше позорнице. Због 
овога су призори на старим позорницама били сви у једној 
равнини и чинили утисак рељефа на старим споменицима. 
Римска позорница је била дубља — до девет метара. 
С десне и с леве сгране позорнице били су уласци са 
степеницама, које нису биле покривене, тако да би пу- 
блика видела глумца још пре него што се појави на по- 
зорници. Свака од ове две стране имала је типично зна 
чење: с леве стране рачунајући од публике —— ступали 
су они који долазе из вароши; овај је однос имао свог 
топографског разлога у Дионисовом позоришту у Атини, 
па је доцније пренесен и на сва остала позоришта. На 
класичној грчкој позорници није било завесе; на рим- 
ској јесте, али она, на завршетку, није падала, већ се 
дизала у вис, 
(Свршиће се). > 
ВЕСЕЛИН _ ЧАЈКАНОВИЋ. 





ЉУБЕН КАРАВЕЛОВ У СРПСКОЈ КЊИЖЕВНОСТИ. 
(2) 

У Новом Саду Каравелов је одмах ушао у круг 
омладинаца, али не тако као у Београду, Овде је он више 
радио, и то поглавито на књижевности. Не у тако ин- 
тимном додиру, он другује са свима „заставашима“, нај- 
више са Др. Светозарем Милетићем, са Змај-Јованом Јо- 
вановићем, и нарочито са Милованом Јанковићем, који 
је такође морао отићи из Србије. Одмах у марту, у Ма- 
тици се појављује његова приповетка из београдског 
живота Је ли крива судбина 2 и, ускоро, у мају исте го- 
године, критикује у Машици Пастшире Јована Илића, 
песме Милана Кујунџића, превод из Махабараше Симе 
Поповића и Србски цар-Стјепане Милована Јанковића. 
У исто време, он постаје сарадник Засшаве и, вероватно, 
сатиричног листа Змаја, који је уређивао Змај Јован Јо- 
вановић.“ 

Кратко време по његовом доласку у Нови Сад, де- 
сило се убиство кнеза Михаила. Српска влада, тада у 
пријатељским односима са Аустро-Угарском, захтевала је 
је од мађарских власти да се извесни Срби у Новом Саду 
ухапсе. Каравелова, кога она није заборавила, сматрали 
су као сарадника Омладине, коју је цела назадна штампа 
у Србији и продана штампа у Војводини окривљавала 


1 Како уверавају, он је тада, или на пролеће 1869, покренуо 
са Милованом Јанковићем један сатирични лист Хаџи-Воштац, 
који је убрзо престао. 

2 Пољмидика. 1904, бр. 10. 

за кнежево убиство; на њега падне сумња, и 15 јуна те 
године, њега отерају прво у варадинску тамницу, затим 
одмах у пештански затвор.' И ако правне основе за хап- 
шење није било, и ако су омладински листови изјављивали 
наду да ће ускоро изићи из затвора, и ако је уредништво 
Матице уверавало да ће Каравелова брзо пустити, и да 
ће тако продужити излажење приповетке Је ли крива 
судбина 7, која је морала због тога случаја престати да 
излази, пештански суд држао га је, заједно са Влади- 
миром Јовансвићем, у затвору, под истрагом, скоро пуних 
седам месеца. 


Кад су 4 јануара 1869 ослобођени и изишли као 
потпуно невини, на путу за Нови Сад дочекивани су са 
триумфом“ У Пешти су задржани читавих пет дана и 
на банкетима омладина их је предусрела са правим омла- 
динским одушевљењем. За време тих пет дана, који су 
били „права свечаност“ за српску омладину у Пешти, 
стизали су поздрави са свију страна, и арадска омладина 
емфатично је узвикнула: „Живели народни мученици Вла- 
димир и Каравелов! Вијор нечистих душа не мога по 
мрачити најсјајније звезде на словенском небу. Живела 
слобода! Живели борци њезини“. Успут су свуда све-_ 
чани дочекивани, и у Великој Кикинди и Бечкереку, и 
нарочито Новом Саду, где су тек после неких дванзе- 
стину дана стигли, и „брату Владимиру“ и „брату Ка- 
равелову“ клицало се на банкетима, здравице су се ни: 
зале, и Каравелов, заједно са Владимиром Јовановићем, 
постао је „народни патник“. 

Каравелов је толико ушао у српски покрет да је 
било Бугара који су га сматрали, као и Срби омладинци, 
његови другови, готово више за Србина него Бугарина. 
Оно што се зове душа једног народа, Каравелов је, осим. 
код свога народа, осетио још једино код Срба и Мало- 
руса, како је рекао у једној својој приповетци. 





1 Застава, 1869. бр. 8. 
2 Застава, 1869, бр. 5, 8 и 10. 

Вративши се у Нови Сад, он почиње да пише о 
балканској конфедерацији, а у Матици довршава при: 
поветку Је ли крива судбина2 и даје нову, Горка суд- 
бина. У исто време он се већ тад спрема да приђе ближе 
својој отаџбини, и мисли на живљи рад на ослобођењу 
Бугарске. Бугарски емигранти кз групе старих нудили 
су му да постане уредник листа Ошечество, који би из- 
лазио у Букурешту, и они израде програм листа. 

Како. су Бугари баш у то време почели да се крећу, 
а Букурешт постао средиште бугарске емигрантске омла- 
дине, и, по речима једног тадашњег српског листа, где је 
било „слободно писати и говорити што мислиш“, Караве- 
лов, коме је живот постао тесан у Новом Саду, на до: 
маку мађарских власти, опкољен шпијунима и денунци- 
јантима, окупљеним око неких листова који су пазили 
на Каравелова, сведочили противу њега на пештанском 
суду, измишљали клевете на целу Омладину и на њега, 
као пријатеља њеног,: отишао је из Новога Сада, свра- 
тивши у Београд. Крајем јуна 1869 био је у Букурешту.“ 

Међутим, уговорени програм на Отечество стари 
објаве измењен, и Каравелов се јавно огради од њега,и 
одрекне да буде уредник. У јесен исте године, 1869, по- 
пчиње сам да издаје најпопуларнији емигрантски лист 
Свободу. Сви омладински листови са највећим препору- 
кама и најтоплијим поздравима дочекали су њену појаву 
и изјављивали жељу да нађе што више читалаца у Срба. 
Треба прочитати те поздраве и видети са колико се по- 
штовања и љубави говорило о бугарском писцу, о ње- 
говом раду, његовој енергији и његовом поштењу. Ма: 
шица“ је том приликом бацила поглед на његов рад, 
симпатично истакла његов значај „на пољу публицисти- 
чне и забавне књижевности наше“ и подравила излазак 
Свободе речима: „У колико нам је жао било кад је брат 


4 


1 Застава, 1869, бр 29. 


12 


Јединство, 1869, бр. 127 и Народностљ, 1869, бр. 31. 
5 Матица, 1869, стр. 882. 

Каравелов отишао од нас, где је за кратко време нашој 
књижевности толико привредио, у толико нам је мило 
сада, кад га видимо да снагу своју посвећује своме ро- 
ђеном народу... А да ће у његовој „Слободи“ достојно 
бити заступљена књижевност, да ће његовој „Слободи“ 
једина цел бити слобода и срећа народа бугарског, то 
је Каравелов већ довољно досадањим животом својим 
доказао“. Застава“ је, искрено обрадована, дочекала њену 
појаву: „Тај лист важан је и за нас што ће Бугарима 
представљати Србе, какви доиста јесу, што му уред- 
ник, познати нам слободњак и народњак Љубен Ка- 
равелов, има и савести и познања да може све појаве 
код нас добро разликовати и Бугарима их верно са: 
општити“. А Србија“ је донела читав чланак и цео про- 
грам листа, истичући његов значај. 

Те тесне и пријатељске везе Каравелов није преки- 
дао, његова Свобода пратила је српске ствари, он сам 
писао је рубрику о словенству у Каљевићевој Србији.з 
И 1870, кад је почела да излази Млада Србадија, међу 
сарадницима њеним био је и Каравелов, чије ће име у том 
омладинском часопису од приповедача бити највише за- 
ступљено. Први њен број донео је његову приповетку 
из београдског живота Наказао је Бог. 

Каравелов је главне снаге уложио у књижевни рад 
на бугарском језику, и тек у другој половини 1871, кад 
је Свобода престала за неко време, кад је он опет дошао 
у Београд, у Младој Србадит појављују се његове успо- 
мене г3 пештанског затвора под именом Из мртвог дома. 
Каравелов се тада у Београду залагао да добије штам- 
парију за свој лист. Алимпије Васиљевић, његов прија- 
тељ, радио је код владе, и Каравелов доиста добије један 
мали део штампарије, довољан за штампање једног листа. _ 


' Застава, 1369, бр. 142. 

2 Србија, 1869, бр. 139. 

3 Пољмиапика, 1904, бр. 10. 

4 Млада Србадија, 1811, стр. 207. 

Млада Србадија јављала је да ће Свобода почети да из- 
лази у Београду, али то није успело.! 


У то доба борављења Каравеловљева у Београду, 
· 1871, Светозар Марковић, који је већ био дошао из Ци- 
риха, прикупио је око себе један круг младих и напред- 
них људи, који је радио на Раднику и Враголану. Караве- 
лов, заједно са Бугарима једномишљеницима у борби за 
ослобођење, долазио је у додир са тим кругом, био у 
пријатељским везама са њим, али није сарађивао на Ра- 
денику и Враголану.“ | 

У опште Каравелов се дружио подједнако са свима 
Србима. По својим идејама он није припадао социјали- 
стима, и чак је доцније имао у Бугарској једну несим- 
патичну борбу са тадањим бугарским револуционарем 
и песником Христом Ботевом, због његових социјали- 
стичких идеја. Каравелов је био либерал, хуманитарац, 


1 Млада Србадија, 1871, бр. 28. 

2 Нека је овде учињена ова ситна напомена. Тадашњи уредник 
Враголана, Г. Михаило Никетић, који ме је љубазно обавестио о 
неколиким стварима о Каравелову, тврди да „Каравелов није био 
сарадвик Враголана п радови под потписом „Хаџа Воштац“ нису 
његови“. Он даље каже: „Али је Каравелов често долазио и радо 
био приман у друштво које се тада окупило око Светозара Марко- 
вића. Кад је у том друштву поникла мисао о потреби издавања јед- 
ног шаљивог листа и кад је већ лисгу и име било утврђено, Караве 
лоР, дознав за ово, поменуо је, да би боље било да се лист зове „Хаџи- 
Воштац, а не „Враголан“, јер према ондашњим приликама и циљу 
ради којег је покренуг, лист мора бити више сатиричан, него шаљив. 
Ова Каравеловљева напомена била је у толпко усвојена, што је 
испод назива ли«та додато оно: „коме бист на знамењу имја Хаџи- 
Воштац“. 

То је, у осталом, извесно долазило им од оног листа за који 
тврде да га је Каравелов почео издавати у Новом Саду са Милова- 
ном Јанковићем. Каравелову је задржан тај назив код сувременика. 

И тако је могао Малован Глишић тврдити да је Каравелов 
радио на Враголану под именом „Хаџи-Воштац!“ Према томе оба- 
вештењу је Г. Јован Скерлић, изнео у својим студијама о Миловану 
Ђ. Глашићу и Ђури Јакшићу да је псевдонам „Хаџа-Воштац“ у 
Враголану био Каравеловљев. 

у оштим хуманитарним идејама које су се у његово доба 
проповедале у Русији, и он је нарочито под јасним утицајем 
Бокла. Њега најрадије зору „слободњаком“. Он има пуно 
додирних тачака са либералима, као и, бар општих, са 
нашим социјалистима седамдесетих година. Али он се 
осећао ближе либералима, са којима ће и доцније, у току 
седамдесетих година радити, и његова књижевна и по- 
литичка сарадња била је на српским омладинским либерал- 
ним листовима: Србији, Застави, Змају, Српском Омла- 
динском Календару, Вили, Матици, Младој Србадији, 
Будућности. 

Када је отишао натраг у Букурешт, у јесен 1871, 
и убрзо покренуо наново Свободу, српски листови доче- 
кали су са радошћу њено поновно излажење. 

Као што је 1868 и 1869 у главном припадао српској 
књижевности, од краја 1869, он једнако и готово искљу“ 
чиво ради на бугарској књижевности и уз то нарочито на 
културном напредовању и ослобођењу Бугара. Проповеда 
балканску конфедерацију, организује омладину, шири по: 
крет против Турака, бори се са свима бугарским непри- 
јатељима, издаје популарна издања, шири револуционарне 
идеје и неуморно ради на своме листу. 

У Свободи почиње да преводи своје приповетке са 
руског и српског језика (Горка судбина), да их разра: 
ђује и да пише нове. У бугарској књижевности створио 
је приповедачку школу. Тада од краја 1869, у Свободи 
почиње и свој песнички рад. У исто време као и раније, 
бави се скупљањем народних песама. 

Кад, на захтев турске владе, 1872, буде забрањена 
Свобода, он цео тај свој рад наставља у листу Незави- 
симосшљ, а са престанком његовим, 1873, у новом своме 
листу Знанцџе, 1874 и 1875. Е 

За све то време он је остајао у вези са Србима. 
Поред сарадње на Србији и Младој Србадији, изишла 
је у Будућносши Љубомира Каљевића, 1873, његова при. 
поветка Слике из народног живоша у Бугарској !. Танчо _ 
Галинић, чист превод његове приповетке На чужд гробф _ 

безф салзи плачашљ, која је излазила у Свободи крајем 
1871 и почетком 1872, и коју је извесно Каравелов превео 
и под измењеним насловом послао Будућности. Исту 
приповетку, у преводу са бугарског, под насловом На 
шуђем гробу без суза плачу, донео је 1879 Народни 
Гласник, лист који је излазио у Темишвару, и где је био 
један од најранијих београдских другова Каравеловљевих, 
Влада Љотић. 

За време српско-турског рата, уз Лешјанина, као 
ордонанс Каравелов је имао врло видну улогу.! 

У априлу 1877, Стојан Бошковић у друштву са Кара- 
веловом, А. Наришкином, архимандритом Дучићем, Симом 
Игумановом и још неким родољубима склопио је основу 
за Југословенски просветни и доброшворни одбор, који 
се због ратних догађаја морао растурити. У то доба, 
изгледа, Каравелов се једно време бавио у Београду.“ 
Кад се распламтела борба на Балкану, у данима осло- 
бођења Бугарске, он улаже бескрајне напоре за бугарски 
народ, и као ратник и као борац за његова права. 

Кад је Бугарска ослобођена, он отвори своју штам- 
парију у Трнову, и покрене опет Знанте. У зиму 1878 
пренесе штампарију у Рушчук. 


Назебао носећи „оголелим борцима народним зимње 
одело и обућу“, разболевши се, племенити борац за сло- 
боду свога народа, умире 21 јануара 1879 у Рушчуку, 
као најпопуларнији човек у бугарскоме народу, „првии 
највећи Бугарин“, како га је с поносом и дубоким по- 
штовањем назвао један његов сународник,“ 

Његови београдски пријатељи, Стева Рајчевић са 
Љубомиром Каљевићем, његовим зетом Настасом Петро- 
вићем, и још неколико пријатеља и поштовалаца давали 
су му помен у Саборној цркви.“ Мали број листова, који 


1 Народни Гласник, 1819. бр. 13. Некрсолог. 

2 Стојан Бошковић: За просвету и слободу. Стр. 243. 
83 Народни Гласник, 18179, бр. 18. Допис из Рушчука. 
+ Српске Новине, 1819, 4 п 5 фебруар. 

су тада изилазили, забележили су његову смрт и истакли 
његов рад на српској књижевности, а Пера Тодоровић 
у Стражи нагласио је да његов рад међу Србима није 
прошао „без уплива на сувременике“.: 


1 


Оно што је чинило Каравелова „необичним човеком“, 
изузетном личношћу, који се волео и коме се дивило — 
„био је неодољив“, пише један његов друг — нису биле 
само његове племените идеје, његово слободњаштво, ње- 
гово поштење, примамљива личност, него и његов не- 
миран дух, револуционаран, активан и борбен. 

Та његова склоност за борбом, та жеља за акцијом, 
сдвукла га је из Пловдива у Русију. Убрзо њега је при- 
вукла борба и активан живот руски онога времена. Кад 
је дошао у Србију, Омладина је била у борби, и у из- 
весним круговима београдским, он је био најборбенији и 
најреволуционарнији. Његов темпераменат, његова страсна 
природа, високи идеал који је себи поставио, захтевали 
су ту борбу, и цео његов живот од борављења у Ру- 
сији па до смрти, била је једна непрекидна борба. Она му 
није дала да остане ни у Москви, ни у Београду, ни у 
Новом Саду, ни у својој рођеној земљи. У тренутцима 
који су у стању да униште веру у све, када му је пред 
очи излазила узалудност и бесмисленост свега, „општи 
океан ништавила“, како је говорио, и страшно долазило 
све трвење и борба човека против човека, ситничарска 
и непотребна жеља да се скрха врат своме ближњем, он 
је из тих тренутака излазио са вером у напредак, у боље 
дане човечанства, бодрио на борбу која крепи и даје 
нове наде, и узвикивао са вером: „без борбе, без тих 
страдања нема праве среће, без њих човек не осећа оно 
блаженство, које га уздиже на високи ступањ на коме 
добија име човек... Ударите у звона истине и корачајте 
напред“. | 


1 Стража, 1819. стр. 141. 

У апсолутистичкој Србији, тога времена њему се 
у ондашњој Омладини допадала политичка борба, али 
он је тражио и од књижевности да води и да држи 
у руци црвену буктињу слободе. Њега није задовоља- 
вала ни старија поезија „мирног чувства“, ни романти- 
чарска, која, по његовим речима, „оставља срце празно 
као да га се ништа није дотакло“, није могао подносити 
оне „пријатне осећаје малаксалости“, којих је тада у 
нашој поезији толико било. Ради борбе, он, слободан од 
религиозних предрасуда, имао је трпељивости према на- 
родној вери у Бога верујући: „Упоредо с вером у Бога 
чује се тврда вера у сопствену снагу, оне само сасре- 
ђују ту снагу у данима незгода и васпитавају челичне ка- 
рактере српских жена и момака“. Да би се стигло ономе 
друштву слободе, мира, љубави и социјалне правде, које 
је њему, као и целом нараштају који ће ући у борбу, 
једнако лебдело пред очима, његово чврсто уверење било 
је да је данас потребна борба, енергија, рад, и путем 
„нове науке“ сејати, ако се хоће жетва. Он је веровао 
да борба нећг бити узалудна, да је неизбежна, да треба 
говорити, образовати, и да моза« људски није „каменито 
земљиште“, да ће она донети плода. Он није престајао да 
позива на делање, на истрајност, на одрицање, и кроз 
све његове приповетке пролази та идеја. На челу једне 
своје приповетке он је ставио Пушкинове стихове који 
су казивали ту веру: 


„Вљ надеждђ славгг п добра 
„Идемђ впередљ мљг безђ болзни“. 


Он не сумња ни у шта, и неуморан је. У својој при- 
поветци ГПаказао је Бог прича, кад је наишао на једну 
девојку „такву женску која се не плаши рада и зна се 
борити са околностима“, он се брзо одлучио и узео је 
за жену. У истој приповетци прича како је једнога дана, 
кад је чуо како је његов газда од стана сматрао рад као сра- 
моту, у угбуђењу одлетео у кујну и Милки, газдиној ћерки 

„ватреним речима доказивао како ниједан рад не пони- 
жава човека“. 

„Васпитање је лек за све“, тврдио је он. Спас од | 
свих зала доћи ће средством науке, и то „нове на- 
уке“, етичког васпитања, подизања морала код људи. 
Као основни узрок за све беде у друштву он ни из да- 
лека није сматрао економске узроке, него просто недо- 
вољно васпитање и образовање људи у новом духу, и 
сматрао је да ће бити „срећан само онај који идегумним 
путем“, који се ослободи старих предрасуда. „изнова се 
преобрази“ и на тај начин постане „свестан човек“, „ми- 
слећи човек“, и „уздигне се над гомилом“, над онима 
које још није озарила нова наука. Отуд је он тражио 
људе духовно и карактерно јаке, велике воље, „опрезне 
и одважне духове“, људе који су могли да победе при: 
лике и да се уздигну изнад њих. Он је био убеђен 
„у коме има таквих људи могу за неколико година 
унапредити друштво и повести га правој срећи“. Што 
је било мало, уско, извештачено, лицемерно, себи- 
чно, он није могао да трпи и гневно је нападао. Сви 
они који нису могли да се уздигну из тога живота, ко- 
јима је било „у души чинити зла“, који су живели у 
старим предрасудама и покварености, били су предмет 
његових напада. Кад једно лице у приповетци Је ли крива 
судбина 2 каже да у свету влада само интерес, ЈЉубомир 
Каљмић, Каравеловљев једномишљеник узвикује гневно: 
„подлац“. Он хоће од људи једну апсолутну љубав, без _ 
себичности. И сви они којима је у животу интереси се. _ 
бичност све, он их је презирао. 5 

То су били у првом реду богаташи и они који су 
у рукама имали власт ма које било врсте, и у држави _ 
и у друштву, и у породици. Све његове приповетке, то 
су борба богаташа и сиромаха, власника и угњетених, не. _ 
поштених и поштених. Било је обавезно да богати и вла- ј 
сници буду рђави у његовим приповеткама, и нема у њима | 
ни једнога доброг богаташа, ниједнога доброг власника. 734 
Он је њих презирао и код њега су та имена синоними са 55 

речју „звер“. Је ли крива судбина 2 то је напад на бео- 
градску бирократију и буржоазију, откривање једне ружне 
стране целог једног друштва, слика једног уског и загу- 
шљивог живота, слика два света, „аристократије београд- 
ске“, како је готово подругљиво и презриво називао све 
више чиновништво и богатију буржоазију, за које није 
имао довољно рђавих речи, и „демократе“, како је на- 
ивно звао све сиромашне људе. Он је нарочито осећао 
одвратност према онима, који, по оној слици, „на лестви-· 
цама друштвеним ударају ногом у главу оне, који су на 
нижој пречаги, и лижу ноге онима који су на вишој“, 
према свима онима који се боје јавне речи, и угушујући 
у себи достојанство слободе, повлаче се, и малаксало и 
кукавички плаше се смелих речи, савијају главу у јарам 
и „гледају своја посла“. Он се обраћао београдским дру: 
говима: „Верујте браћо, има поштених и добрих људи 
који немају парчета леба, а богаташи гледају на њих са 
презиром, и називљу их фукаром ; претресите, пак, живот 
тих богаташа, и ви ћете им окренути леђа“. Он је био 
уверен да чим је богаташ, треба га мало претрести и 
испод његове маске видеће се покварен или низак, ни- 
какав човек. Тако је он претресао живот иначе „уваже- 
ног трговца“, Саве Јовановића у Је ли крива судбина2, 
који пузи пред јачима, а тиранише слабије, и убија своју 
жену; „честитога“ Хаџи-Ниче, у истоименој приповетци, 
Бугарина, богатог букурешког трговца, који је важио као 
„патриота“, а који се, у ствари, обогатио на рачун слободе 
свога народа. 

Исто је тако он мрзео и изобличавао оне који угу- 
шују слободу, почевши од највећих, који то чине, до 
најмањих оних, који слепо и ропски извршују. И ако 
је био готов да се до дна срца разнежи пред каквим 
сиромахом, он је уздрхтавао и осећао како му се крв 
узбуни кад сагледа свечану фигуру каквог бирократа. 
Његово осећање вређа и залудни и важни жандарм 
на улици, и понизни практикант, и судије, „мрски фа- 
рисеји“, чију је правду имао прилике да позна, и бео- 


одж 

градска „висока личност“. Све су то они које је он осуђи- 
вао као људе који су понизили у себи достојанство човека, 
исто онако као што је осећао одвратност према лице- 
мерној „високој поповштини“, коју је подједнако осуђи- 
вао, и онима у Босни, према „полицајама“, и „цариград- 
ској смиренији“, и „џелатима бугарским“, како их је гневно 
називао. Измршвог дома, опис његовог борављења у пе- 
штанском затвору, сав је управљен против нечовечних му- 
чења која понижавају, која убијају у човеку снагу и 
вољу, „чине га получовеком“, како је говорио, против 
тих језивих „гробница живих“, у којима се затварала 
слобода и убијало све оно што је боље у човеку. 
Подједнаком мржњом он је мрзео, и Турке, који 
су давили у ропству цео његов народ. и бугарске чор' 
баџије, које су га глобиле. 


(Наставиће се). 


Тодор МАРКОВИЋ. 








ПЕОРИЈА„РЕДА-НО-РЕД“. 
(6) 
У моралним су наукама скоро сви проблеми и пој- 


мови од ове друге категорије о којој је досад била реч; 
"скоро сви траже ту моћ суптилног интуитивног појимања 
"ствари, у свима су главнији појмови изведени из дугог 


низа врло разнородних предмета на којима је сличности 


тешко пронаћи, сви се, кад више кад мање, ослањају на 


нарочита претходна знања, до којих је такође било тешко 


доћи. Док у другим наукама испитивач има посла с таквим 


широким и неодређеним појмовима само кад решава више 


ти тање проблеме, па ни онда не увек, и не у том истом 
"степену, дотле су у моралним наукама појмови тако ши- 


роки и несигурни и у простим случајевима. Разлика је 
у том погледу између њих тако велика да из ње излази 


„ова чудна последица, која боље но ишта показује те- 


шкоћу правилног појимања у моралним наукама. У другим 
наукама, у наукама природним, на пример, или наукама 
физичким, кад је неко начело нађено, ма како широко 
било, оно је одмах за свакога јасно, и свако га може 
лако и тачно применити. Нека је најшире и највише; нека 


је такво да га је могао пронаћи само гениалан човек, оно 


ће ипак остати јасно и лако појмљиво. Њутоново начело 
о свеопштој гравитацији извесно је једно од најширих 
гениално нађених научних начела; оно обухвата целу 
материју, сва најразноврснија тела овога света, небеска 
и земаљска, највећа и најмања, чврста и течна, објашњава 
непрегледан низ најразноврснијих кретања, кружно пу- 


"товање планета и њихових трабаната и право падање 
жамена на земљу, пад аеролитаи клаћење шеталице, пу= 


29% 


452 Српски Књижевни ГлАСНИК. 








тање комета и плиму и слеку, кретања правилна и не. 
правилна, облик кретања и њихову брзину, и тако даље, 
— речју, обухвата најширом могућом генерализацијом 
цео свет, подвлачи пода се најразноврсније предмете и 
појаве, — па ипак остаје начело чија правилна при- 
мена неће никад чинити тешкоће; и обичне памети, и 
младе памети, могу га разумети лако и правилно, и пра- 
вилно примењивати. Узрок томе зацело није његова про- 
стота, јер смо сад видели да је оно једно од најширих 
која постоје; но је оно јасно свакоме само зато што су 
и појмови на којима почива, и односи које обухвата, у 
својој основи прости, јасни, одређени, без оне тисуће ша- 
рених примена које пажњу маме на другу страну, и по- 
знати сваком из његовог личног, свакидашњег искуства. 
Тело, маса, привлачење, одстојање, појмови су познати 
сваком човеку. Исто тако: кретање, брзина, права линија, 
кружна линија. У њиховој најудаљенијој примени, у њихо- 
вим најдаљим модификацијама, ти појмови остају прости 
и основно исти онакви какви су и у нашем свакидашњем 
искуству: и у обичном животу видимо масе разне вели- 
чине, и разноврсно кретање, у свима правцима и брзи- 
нама, и разна одстојања; и остаје нам само да их при- 
менимо у већим размерама, које није тешко замислити. 
Да то широко Њутоново начело разумемо, нама су, као 
основни појмови, потребни само ти исти прости појмови 
који су нам свима познати. Онај који је начело сазнао, 
и који му је примену видео на неколико разних случа- 
јева, тај га зна потпуно, и у стању је примењивати га 
на све остале, безбројно многе случајеве. Ограничен, мален 
број примера довољан је био да начело објасни и пре 
несе у наше дефинитивно знање. Отуда је оно, од тре- 
нутка кад је пронађено (или мало доцније; то ништа не 
мења ствар) одмах и за науку стечено; свак може да га 
зна, свакога је — и људе осредње памет“, и младе па: 
мети — томе начелу лако научити, и свак ће га тачно, 
с научном тачношћу, умети применити на појединачним 
примерима. 








ЊИВЕ У ВРИРИР УРРЧСАУ 

Као то Њутоново начело о општој тежи, тако се и 
друга начела у природним и физичким наукама могу 
научити на исти начин и с истим успехом. 

У моралним наукама ствари стоје сасвим друкчије. 
Ту не само да је понеке проблеме исте или сличне ши- 
рине теже решити но у природним наукама (доказ је 
томе то што за неке од тих проблема још није нађено 
решење, и ако се тражи дуже времена, и тражи га већи 
број радника, такође врло умних), но ту има и она, како 
сам је горе назвао, чудна ствар, да је ту и већ нађена, 
готова решења тешко научити, начинити својим правим 
знањем, научити примењивати на појединим конкретним 
случајевима. Оно што је у природним наукама једном 
решено, оно је за науку сшечено, јер је сваком одмах 
разумљиво, јер се ослања на појмове који су у свачијем 
искуству и јасни су по превасходству. У природним на- 
укама то је тако чак и у случајевима у којима се нађено 
решење доцније покаже као нетачно. Многе су теорије 
у природним и физичким наукама у току векова про- 
пале; али док се држало да су оне тачне, за све време 
док неки нов елемент проблема, неки нов аргумент, није 
теорију оборио, дотле је и то погрешно мишљење, због 
простоте и конкретности појмова на којима се оснивало, 
било сваком јасно, и изгледало је „егзактно“. У морал- 
ним је наукама, из разлога који су горе изложени, обратно; 
ту и оно што је једном нађено, није још за науку сте- 
чено; и није стечено ни кад је тачно нађено, и коначно 
нађено, тако нађено да је за сваку праву памет аподик · 
тички сигурно да друкчије не може бити, и да се ствар 
никад неће моћи друкчије решити. Један енглески писац 
рекао је једном, дајући савете о томе које књиге треба 
читати: „У природним наукама треба читати најновија 
дела, у књижевности најстарија“. Казујући то своје миш- 
љење, он је мислио на поменуто стално застаревање и 
мењање научних теорија у природним наукама, а с друге 
стране 'на тачна посматрања и оштроумна решења многих 
моралних проблема у делима старијих писаца, — од 

Упанишада до Ларошфукоа, — на решења која су данас 
исто тако тачна и оштроумна као што су била и првога 
дана, и као што ће остати за вечита времена. Извесно 
је да напомена тога Енглеза не би имала смисла кад би 
се моралистичка посматрања Епиктетова и Монтењева 
разилазила, а теорије Птолемејеве и Галилејеве подуда- 
рале. Па ипак, природне и физичке науке носе име 
„егзактних“, или се, у сваком случају, сматрају као знатно 
ближе наукама „егзактним“, но науке моралне. Због 
чега» Не због тачности њихових теорија, које се, као 
што смо видели, мењају, и мењају баш због тога што 
су нетачне; но само због веће простоте и веће јасности 
појмова с којима те науке имају посла и из којих су 
њихове теорије састављење. Благодарећи таквој природи 
њихових појмова, њихова је решења лакше проверити и 
лакше доказати. Свако знање које се на тим појмовима 
оснива, — и знање погрешно, — просто је и јасно. У 
моралним наукама, где је знање основано на појмовима 
врло сложеним, јасним само за врло оштре очи или за 
врло велико искуство, то знање је — и кад је најтач- 
није и најсигурније — просто и очевидно само за те 
врло оштре очи, или за то исто врло велико искуство. 
За већину, дакле за науку, оно није доказано, зато што ве- 
ћина није у стању да га провери. За већину је потребан 
дуг низ доказа пре но што га она узмогне примити; и 
тек много доцније, пошто су се читави нараштаји нави- 
кавали на нову мисао, и успут прибрали потребни, то 
јест велики број доказа, та нова мисао постаје посте- 
пено јасна; у оним случајевима у којима сам мислилац 
или време нису покупили ту огромну грађу доказа, мисао 
остаје за већину, — и опет, још једном, за науку, — нера- 
зумљива или недоказана. Ништа јасније и ништа извес- 
није од моралне теорије Ларошфуковљеве ; и ништа пре- 
цизније и јасније од дефиниције коју је Паскал дао о 
духу интуитивном и духу геометријском. Али, док Њу- 
тонову теорију о гравитацији може да разуме и осредњи 
ђак, онај који с врло умереним успехом полаже своје 

академске испите, или онај који с умереним успехом по- 
лаже свој испит зрелости, дотле понекипут и професори 
университета и оштроумни мислиоци (није потребно да 
им наводим имена), у оној истој земљи у којој су пи- 
сали Паскал и Ларошфуко, не разумеју те јасне теорије 
и дефиниције Паскалове и Ларошфуковљеве. 

У Науци о књижевности, скоро сва важнија начела, 
и простија и сложенија, иду у врсту о којој је досад 
била реч; не само да их је, из већ поменутих разлога, 
готово увек тешко наћи, но их је, и кад су већ нађена, 
тешко право разумети и правилно примењивати, — те и 
предавати (да поменеми ту тешкоћу њихову, која је, у оста: 
лом, иста, и долази од истог узрока). Узмимо најпростија 
међу њима. Узмимо начело Интерпункције, које је једно 
од најпростијих и најлакше схватљивих. Одиста, оно се 
може прецизно и потпуно рећи овим кратким, простим 
и разумљивим ставом: „Интерпункција бележи односе 
приређености“. Ово начело нема изузетка; оно обухвата 
све оне разноврсне и замршене случајеве и облике у 
којима се речи и реченице некога текста међу собом ком- 
бинују; оно вреди за све знаке интерпункције, за запету, 
тачку и запету, тачку, заграду, почивку, чак за цртицу из- 
међу две речи, и чак за одвајање параграфа. Појмови из 
којих се састоји прости су, и ко год зна шта значи сраз- 
мерно прост граматички термин „приређеност“, мора 
га разумети. Његова је примена, најзад, сигурна; ја то 
знам не само зато што познајем начело, но из искуства; 
за дванаест година, откако сам га први пут објашњавао 
ученицима, па до данас, који је год ученик хтео да га 
научи, научио га је и примењује га сигурно. Па ипак, и 
ако је тако просто, и његова примена тако сигурна, није 
никад било довољно саопштити га и објаснити, свакад 
је било потребно нарочитог вежбања у примењивању, 
новога рада, навикавања на разноврсне комбинације речи 
и стила на које га ваља примењивати. Појам „прире- 
ђености“, и ако је прост, није прост на начин на који 
је прост појам праве или криве црте, појам троугла, или 

појмови минералогије, ботанике, или зоологије. Он није 
непроменљив, не јавља се увек у истом и елементарно 
јасном облику : у односу приређености не стоје увек исте, 
себи равне речи; но стоји маса најразноврснијих речи и 
фраза, међу којима је тај однос, ма како по себи лако уоч- 
љив, ипак у тим сваки пут разним облицима теже открити. 

Или и начело Реда речи. И то је начело врло просто 
— нешто мало сложеније но начело Интерпункције, али 
још непрестано врло просто. ИМ оно обухвата и једно- 
ставно и сигурно објашњава све, и најразноврсније ком“ 
бинације у распореду речи; вреди за говор, или стил, ин- 
телектуални, и за говор емоционални, за реченице просте 
и разгранате, за делове сложених реченица као и за ре- 
ченице просте, за групе речи као и за делове сложених 
реченица, за поједине речи као и за групе, вреди за све 
језике, примитивне, најкултурније, аналитичке, синтетичке, 
аглутинативне, флексивне. Оно је такође састављено из 
простих граматичких и стилистичких појмова. Оно гласи, 
у двема кратким и јасним реченицама: „У интелекту- 
алном говору прирок долази после подмета, у емоцио- 
налном испред њега“. Ко год зна шта значи „подмет“ 
и „прирок“, и шта значи „интелектуални“, мирни, хладни 
говор, и говор „емоционални“, или узбуђени, живљи, тај 
то начело мора тачно и потпуно разумети. Примена ње- 
гова, међутим, није без тешкоће; далеко од тога, пошто 
и онај који га је нашао, Вајл, није увек тачно аналисао 
синтактичке односе од којих тачна примена начела за- 
виси. Као мало пре, ни овде прости појам „прирока“ није 
онај прости појам праве црте или троугла; функцију при- 
рока могу имати најразноврсније речи и групе речи, и 
оцена те функције зависи често од најсуптилније логичке 
и стилистичке анализе. Отуда је могло бити да то начело, 
које је Вајл пронашао и оштроумно доказао још 1844 го- 
дине, није после тога још дуго времена било у науци при- 
мљено, и није још ни данас схваћено у свему његовом 
обиму. Кад је даље Гребер, пре двадесет година, то исто 
начело применио на ред којим у француском језику иду 





ТЕОРИЈА „РЕДА-ПО-РЕД“. 457 








придев и именица, научници су ту примену наставили 
испитивати у дугом низу великих књига, и тек данас, 
пошто су нагомилали огромну грађу примера и доказа, 
почели су — не сви — увиђати да је начело тачно. Ме- 
ђутим, то је за сваку праву памет Гребер био сам довољно 
доказао. — Као што је раније речено, у овим научним обла- 
стима, и оно што је једном нађено, и шачно нађено, није 
одмах за науку стечено; овде је потребно опширније до: 
казивање, већи број примера и изведених примена, да 
већина, то јест наука, схвати и прими нађено начело. 
Лако је погодити колико ће схватање и примена 
књижевно теоријских начела бити тежи у сложенијим 
случајевима, кад будемо, место реда речи, имали на при- 
мер утврђивати начело броја речи, или ценити, по до: 
тичном начелу, тачност неког описа, или тачност цртања 
карактера у „Отелу“ и „Фаусту“, или логичан развој 
призора у некој драми или роману, или тачну или не- 
тачну примену широког начела хармоније. Начело до- 
брог цртања карактера, у свом вербалном изразу, просто 
је као и најпростија начела ; говорећи у крупним потезима, 
оно гласи: „Лица у драми или роману треба да су прикладна 
људима из живота“; то јест, она не смеју бити „лутке које 
писац креће жицом по својој вољи“, но треба да су ство- 
рења „од костију и меса“, — како се то обично каже, и како 
је тадашњи књижевни одбор у Народном Позоришту рекао 
у свечаној седници, у својој оцени Цветићева „Немање“, 
о личностима тога комада. Начело је врло просто; и како 
су речи којима је исказано најобичније и сваком познате, 
оно изгледа врло разумљиво, и примена његова изгледа 
да не може чинити тешкоће. Колико је, међутим, то слу- 
чај, показује баш та иста оцена позоришнога одбора о 
лицима у „Немањи“. Назвати она Цветићева мелодрама-· 
тична лица од картона људима „од костију и меса“, 
могао је, очигледно, само неко потпуно неспособан да 
поменуто начело примени на појединачне случајеве у 
пракси. Међутим је тадашња позоришна управа, са сво- 
јим управником и драматургом, била једна од најуглед- 

нијих у дугом низу позоришних управа; њу су састављали 
књижевници који су и тада били и данас су остали на 
гласу; неколицина ових су и сами писали драме и при: 
поветке, и цртали карактере у њима; по прешпоставци, 
ако ико, ти људи требало је да знају шта су то лица 
„од костију и меса“, и да умеју применити то познато 
им начело прикладног цртања карактера! 

Када у питање дођу још шира начела, последње 
формуле које обухватају целокупну науку о књижевно- 
сти и уметности; кад треба у оценама применити најшире 
начело те науке, — ово наиме, да је уметност: „прикладан 
израз занимљивом утиску“, — тешкоће су тако велике 
да се човек мора сетити оног универсалног човека Де- 
соаровог о коме је горе била реч, и помислити, бару 
први мах, да би само он био у стању применити то на- 
чело правилно. Међутим, ни то начело није по себи ништа 
сложеније од осталих која смо досад навели. Али се оно 
ослања (као и малопређашње о цртању карактера) на 
један појам широк и сложен као свет, на појам „приклад- 
ности“, чије појимање претпоставља непрегледан низ 
нових, нарочитих и суптилних знања и искустава. Само 
онај може то начело тачно применити, те према томе, 
наравно, и право га разумети, који појам „прикладнога“ 
зна (у овим случајевима) у целој његовој ширини, и њего- 
вом вечитом колебању. Шта то значи, лако је замислити 
кад се човек сети какав је бескрајан опсег наших ути- 
сака, које књижевност и уметност треба прикладно да ре- 
продукују: цео човек, цео живот, и џела природа. Да ли 
су у тисућама драма светске књижевности лица верно оцр: 
тана; да лису у тисућама слика и кипова људи, предели, жи- 
вотиње, и мртве ствари, насликане прикладно обрасцу, то 
може оценити само онај који је све те ствари и предмете“ 
раније уочио и запамтио — онако како се оне јављају у вас- 
коликом шаренилу и бескрајном разгранавању света и жи- 
вота. Ономе који то не би могао, или не би могао бар: 
једним, довољним делом (јер ја овде наводим крајњи 
случај, да мисао буде јасније казана; а Десоаров човек,. 

рекао сам раније, није нам потребан) — ономе који то 
не би могао, томе не би ни од какве помоћи било 
знање оне тачне и јасне горње формуле, — која међу- 


тим прецизно казује у чему се састоји савршенство умет- 
ничког дела. Код оваквих начела, траже се увек нова, 
нарочита, посебна знања, знање појмова који нису у 
сталном искуству свакидашњега човека, но су резултат 
огромног низа најопсежнијих и најоштријих посматрања. 
Ми смо овде врло далеко од простоте, прецизности Њуто: 
новог начела гравитације, начела ширег и, ако хоћете, 
вишег и значајнијег но што је ово начело уметности, али 
начела које се ослања на појмове прецизне, јасне, увек 
исте, у свакидашњем искуству свакога човека! Ништа не 
мари што је требало генија да се Њутоново начело нађе; 
данас кад је нађено, зна га свако, и оно је било одмах 
стечено за науку. Нема сумње да се ни оно не може при- 
мењивати без извесних претходних стручних знања, каква 
су потребна за разумевање свакога начела. Али су та 
знања различна од ових знања у књижевности: пре 
свега, и она су прецизна, а друго, много простија, лакше 
појмљива, и свако их може лако научити. Сви профе- 
сори физике знају Њутоново начело, и умеју правилно 
да га примене; а сви професори књижевности или умет- 
ности не умеју да оцене Шекспира или Веласкеса; — да- 
леко од тога! 

Отуда је Бен могао казати да у књижевности може 
бити својим ђацима од помоћи само наставник са наро- 
читим способностима. Отуда је, даље, напредак у про: 
учавању књижевне теорије тако спор. Отуда је, најзад, 
критика „у крупним комадима“, која начела не приме- 
њује на довољном броју појединачних, конкретних при: 
мера, тако мало корисна. Горе наведено начело о добром 
цртању карактера познато је још од Аристотела! Али су 


још и данас ретки критичари — видите горњи пример 
с „Немањом“, и толике друге — који га умеју правилно 
применити. 


(Наставиће се). 
Богдан Поповић. 


ПОЗОРИШНИ ПРЕГЛЕД. 


На ЗГАРИШТУ, од Косте Петровића и Симе Панду- 
ровића; Изван Живота, од Драгослава Ненадића; НА ГРА- 
ници, од Ива Ћкпика. Сан лЕТЊЕ ноћи, од Шекспира. 


Вече трију српских премиера било је занимљиво за 
књижевног повесничара пре но за гледаоце. Ни за један 
од ових комада у једном чину не може се рећи да испу- 
њавају све услове добрих кратких позоришних комада, 
сваки из других разлога, али је било важно запазити да 
они личе један на другог по својој боји и по једнакости 
предмета. 

Сва три сликају беду, сва три говоре о друштвеним 
невољама. „На Згаришту“ износи пропаст породице у којој 
нема јаке воље старешинине ни моралне висине; „Изван 


Живота“ говори о загонетци коју има да реше сироте. 


девојке које се не могу удати; „На Граници“ слика живот 
горштака који су толико бедни да не могу да поднесу 
једна бескорисна уста у кући. Наша млада драма је сва у 
критици на живот. 

Колико се у томе може злоупотребити и колико 
пута поновити оно што је већ више пута писано код 
нас и свугде око нас, лако је погодити. Млади писци 
изгледа да верују да су обезбедили наклоност публике 
ако су песимисте, и да су, као што то изгледа код пи- 
саца првог комада, врло јаки у драмској радњи ако на- 
гомилају на главу свога јунака несрећу за несрећом, и 
ако учине да један човек који је у почетку имао све нема 
на крају ништа, изгуби све, без разлога и објашњења. 

Ова једноликост у укусу није и не може бити до 
само извештачена и знак одсуства сваког изналазачког 
дара. Она је неприродна јер, као што сви ми осећамо, 
наша средина није никако трагична у том степену, и та 
наша нова драма није никако одблесак нашег друштва: 
она значи неизворност, јер већ неколико године од како 
су се појавили почетници у тој грани наше књижевности 
ми видимо увек једно те једно. 

Изузетак је Ћипикова слика „На Граници“, ни мало 
драмска у осталом и технички потпуно почетничка, али 
својом свежом локалном бојом, истинитошћу узбуђења и 
топлотом одваја од првих двеју. Та повест старог Ра: 
дивоја, који се осећа поред два млада унучета, поред 
сина који хоће да остави „овај крш гладан као и ми“, 
у свој немаштини голе, камене брђанске колибе, да је не- 
потребан терет без кога се може бити и одлази да сам 
себи одузме живот. 

Оно што истиче „На Граници“ је и стил, који одаје 
већ вичнијег писца и доброг познаваоца језика. У томе 
је још једна мана првог комада, „На Згаришту“, што не 
показује никакве тежње за каквим стилом, и што се 
у њему не говори нити безбојно а књижевно углађено, 
нити као у Ћипиковом комаду, језиком извесне средине 
и предела. Други комад, „Изван Живота“, је у стилу мало 
богатији и умивенији, ма да често наиван. Његова идеја: 
девојка која неће као њена сестра да остане неудата и 
остари не познавши живот и бежи са својим драганом, 
представља без сумње једну мисао, која потпуно недо- 
стаје првом комаду. Та мисао није уопште сасвим нова; 
она је у осталом много лепше и вештије обрађена у фран- 
цуској драми „Ге Гуз“ од Пјера Волфа и Гастона Леруа 
која се играла пре годину дана у „Водвилу“. 

Нов комад „Сан летње ноћи“ (Ми зшштег Моћез 
Птеат) је била прва Шекспирсва представа ове позо- 
ришне године и дошла је пре понављања већ играних 
драма његових. 

Ако се са тим намерним обилажењем Шекспира хтело 
чекати само на глумце који ће представљати Хамлета, 
Отела, Офелију, Дездемону, Лира, Јулију и Ромеа онда 
је ово чекање оправдано. Иначе, у погледу позорничких 
тешкоћа, „Сан летње ноћи“ је најтеже изводљив Шек- 
спиров комад, управо, у страним позориштима је толико 
обраћано пажње на позорницу и техничке појединости 
када се он опремао, да је изгледало увек да је у томе 
сва тежина представе. 

За „Сан летње ноћи“ је речено (Хазлит) да је: „читан 
најљупкија фантазија а представљан најглупља панто- 
мима“. Ово је мање тачно откад комад прати Мендел- 
сонова музика и од када су разне режије успеле да створе 
извесне утврђене начине представљања и нека предања 
у томе. 

Иначе су савременици Шекспирови врло разнолико 
гледали на комад. Њему је суђено, па и данас када му 
музика одређује и чува карактер, да буде гледан с пажњом 
од разне публике у разним деловима. Он је несрећно 
и безимено изишао на свет, јер ни у првом свом издању 
није добио књижевно презиме и остао је до данас без 
њега. Доцније су узимали сви из њега шта им се сви- 
дело, и вадили или само Ботомове доживљаје, — и тада је 
Шекспир привлачио највише тиме што му јунак на глави 
има магарећу маску под којом риче, други су одбацили 
атинске занатлије и сачували само чаробне делове ко- 
мада — и спустили писца до либретиста. 

Како је комад у нас гледан и на којим се његовим 
деловима заустављала пажња већине публике није тешко 
одредити: то су биле без сумње призори са Ботомом 
(код нас: Цедуља) ткачем и његовим друговима. Ово на- 
гађање није уједно и критика укуса наше публике. Ти 
призори и јесу једине стварне студије и разумљиви. Кад 
се комад не гледа у целини онда је извесно да је боље 
изабрати тај део. 

Али је прави смисао баш у целини, у склопу свих 
делова и у њиховој мешавини. Треба додати одмах да 

-тај смисао није од оних који се упућује оној публици 
која гледајући „Хамлета“ стрпљиво чека призор са духом 
Хамлетова оца. 

Ипак није тешко наћи главног јунака: то је вра- 
толан Пук, Робин Гудфело из старих бајака. Он је вођа 
и господар. Пук је усредсређени смисао комада, он је главни 
мотив на који се свуда указује. То је несташно, шумско бо- 
жанство које уме да окреће ствари са њихове нове и 
чудне стране. Он је лаки филозоф, и подсмевач који се, 
постајући у шуми, далеко од људи, чуди њиним делима 
и осећањима и који располаже с њима, не разумевајући, 
их, по својој малој, себичној, нечовечанској машти. Он 
је Шекспиров хумор, који је ублажен и одобровољен 
прешао из трагедија у лако ткиво комедије. 

Јер, у ствари, ништа није трезвеније од овога сна. 
Осим тога што је нетачно да је то сан „летње“ ноћи, 
јер се у комаду изрично вели да су догађаји стављени 
у мај месец, друга, много знатнија нетачност је у самом 
називу. У њему је једна главна особа, Пук, потпуно будна, 
а друга, Тезеј, врло трезвена. Тезеј, мирни, достојан- 
ствени херој пролази кроз комад идући стазом здравих, 
јаких људи. Он је заручник Хиполитин и чека са сво- 
јом драганом дан венчања ведро и достојанствено, док око 
њега два пара љубавника Лизандер и Хермија, Деметри- 
јус и Јелена пролазе кроз све глупости љубави, као и 
Титанија, краљица вила, са Обероном, краљем вилењака. 

Тезеј је миран стожер око кога се врти, креће 
виче, јадикује и радује свет људи, играчака страсти. 
(Он саставља реченицу у којој приписује исту способност 
будалама, заљубљеним и песницима. Он је срећан човек 
чија је душа у равнотежи; он погледа доле на оне који 
се у животу саплећу преко ситница недостојних да по- 
ремете живот најпаметнијег створа божјег. С једне стране 
су то заљубљени, којима Пук мења идеале цедећи им сок 
руменог цвета „љубавне дангубе“, и који се заљубљују 
у првог кога угледају чим се прену из сна. Јелену не 
воли ни Деметријус ни Лисандер у једном тренутку док 

чудотворни цветак не учини да оба јуре за њом. Још 
већа иронија љубави је пустоловина нежне Титаније, која 
угледа после свога очараног сна Ботома, преображеног 
у магарца, одушевљава се његовим гласом, грли гаи 
даје му као слуге своје вилењаке да га хране „лешни: 
цима из веверичиног гњезда и медом из бумбаревог 
саћа“. С друге стране су атинске занатлије и њина наивна 
уметничка славољубивост, оличена у најистинитијем и 
најкомичнијем типу, Ботому ткачу, који хоће да игра и 
отменог господина Пирама, страшног лава и осетљеву 
Тизбу, јер за све те улоге осећа љубави и дара. 

И тада нам се писац чини као песник трагедија који 
се одмара од свог величанственог посла и повучен у 
село, у природу и међ просте људе, осврће се на свет 
који страда с осмејком задовољна човека. Тај осмејак је 
постао Пук. Он је прошао као несташан ружичасти 30- 
рин зрак и разгонио суморни мрак трагедије. Несрећне 
маске су пале и јунаци су сишли си високих котурна. 
Тако оголићене и снижене он пушта да лутају по нерав- 
ним странпутицама трагичног живота. 

„Сан летње ноћи“ је чак више сатира на драму и 
на позорницу него на људске страсти које сачињавају 
драме. Шекспир нам се чини као драмски писац и. глу- 
мац који се руга своме занату. Тако нам се чини, 
рекли смо, јер је тешко ипак бити у томе поуздан. Ми 
не знамо, на пример да ли је писац рачунао на дејство 
оног шаренила које потиче од анахронизма што долази 
у свему и свачему, због чега Леметр даје „Сну летње 
ноћи“ надимак „маскарада векова“. Тако исто је неиз- 


весно је ли Ботом и његово друштво комична вредност 


у комаду по себи или је сатира драме у самој драми, и 
још пре, сатира глуме у самој глуми. Тако исто не знамо 
ми, гледаоци савремене представе, како су осетили комад 
први гледаоци на Шекспировој бини, кад су га играли 
„понизне слуге пречасног господина лорда Чемберлена“ 
лета 1600. Савршенија техника и режија вилинских 
призора, дивна музика и лепо одело мењају, ако сасвим 

и не обрћу, смисао представе „врло жалосне повести о 
смрти Пирама и Тизбе“. Савршенија техника је може 
бити погрешила што је „Сан летње ноћи“ приближила 
сувише стварности. 

Оно што је несумњиво, то је тумачење групе Ботом · 
Титанија и групе Лисандер — Хермија, Деметријус- 
Јелена. То су, као и Пирам и Тизба, у коме видимо 
карикатуру Ромеа и Јулије (написане одприлике у исто 
доба) растројени и онакажени делови озбиљне драме, 
које је као разбијене делове какве античке статуе, ћуд- 
љиво, несташно и пакосно, измешао Пук-филозоф, Пук 
Робин Гудфело, Пук-хумор. 


ПРОВИЗОРНИ. 


30 


ПОЛИТИЧКИ ПРЕГЛЕД. 


СПОРНЕ ЦРКВЕ И ШКОЛЕ У СТАРОЈ СРБИЈИ И МАЋЕДОНИЈИ. 


Турски парламенат у другој сесији својој није много 
бољи у раду него што је био у првој сесији. И сада, као 
и први пут, бесконачно се расправљају понајвише питања 
историјскога интереса, најчешће питања о људима, ства- 
рима и радњама из прошлога режима. Уз ту ману иде 
и необична спорост у раду; финансијски одбор, на при- 
мер, још није стигао да изради један финансијски закон 
о буџету. Врло важна сметња раду оба дома у Турској 
је непријатељство између Народне Скупштине и Сената. 
Народни посланици су више пута нападали сенаторе као 
нераднике или рђаве помагаче. Такво расположење је 
изазвало сенатора Дамад-Ферид-пашу да поднесе се. 
нату један мемоар, у коме је тврдио да је Народна Скуп- 
штина многе султанове прерогативе присвојила и нару- 
шила старе традиције, и да ће, радећи даље тако, дове- 
сти Турску до унутрашњих трзавица које ће бити опасне 
за царевину. За овога пашу начело народнога суве- 
ренитета је само једна опасност за целокупност импе- 
рије. Примени ли се оно до краја, свршено је са турском 
царевином. Турска је земља са много народности, те би 
требало место начела народнога суверенитета увести на- 
чело боље и веће равнотеже прерогатива суверенових и 
скупштинских. Довољно би било да се укине чл. 113 из 
устава од 1876 године, (члан који даје султану право да 
прогна из земље свакога свога поданика) — Ферид-паша 

мисли — па да би се могло лепо турски владати и напре- 
"довати у Турској, која је сада донела антирелигиозне за 
коне засноване на начелима филозофа из ХУШ века. 
-Младотурци су предупредили ствар; предлог Дамад-Ферид- 
паше није упућен ни у законодавни одбор. Али, спор 
између Сената и Скупштине није расправљен. 

Поред свега овога, унутрашње и спољне прилике 
"нагоне владу Хаки-паше да износи пред скупштину многе 
важне законске предлоге. Пуно је нерешених питања у 
"Турској која се тичу народности у њој Међу овима је 
питање о спорним црквама у Старој Србији и Маћедо- 
нији најзначајније. Њега је наследио Хаки-паша од сво- 
јих предходника из новога и старога режима. 

После илин данског бунта (1908 године) многа па- 
тријаршијска села са словенским живљем морала су под 
притиском попустити и прићи Ексархату. Бугарске чете 
"су приморавале на то сељане. Патријаршија је потра- 
жила одмах помоћ турских власти противу насиља. После 
"дугога колебања Хилми-паша, тадашњи главни инспектор 
реформних вилајета, административним решењем поврати 
"в!а!ш5 дио. Сва села која су морала 1903 године на силу 
прећи на другу страну прешла су се на ону страну којој 
"су припадали пре јулске револуције. Није било разлике 
"да ли је цело село или један његов део прешао на ову 
или ону страну страну, или један део остао веран Патри- 
јаршији. Многе цркве и школе постадоше по многим 
селима са словенским живљем спорне. Начело зга!из дио 
"није било свуда једнако примењивано. Оно се примењи- 
вало према потребама турске политике, која је тада била 
у томе да помаже јачање једне народности на рачун 
друге у крајевима где је последња јача. У битољскоме 
вилајету помагано је Србима, а у скопаљскоме санџаку 
више Бугарима. Казе сереска и ђевђелијска, воденска и 
костурска, примале су слободно само грчке чете. 

Турска револуција није могла одмах да задовољи 
“ову или ону страну, али њени руковаоци више су наги- 
„њали у прво време ексархистима ; питање о Криту много 

је непријатеља створило Патријаршији Васељенски Па- 
тријарх и све грчко свештенство је протествовало про- 
тиву таквога поступања. На многим местима је долазило 
између патријаршиста и ексархиста до крвавих сукоба 
због насилнога отварања школа или цркава које су биле 
још у спору. И Срби су запамтили добро ово чувено 
Хилми-пашино 5!аји5 дио. Многи добар хришћанин одле- 
жао је у турским тамницама; јер је власт ревносно за- 
тварала и судила нарушиоце јавнога поретка. 

Протести су ипак довели до једнога решења овога 
питања. Турска влада је поднела у току прве сесије На- 
родној Скупштини предлог закона за решење питања о 
спорним црквама и школама. По томе закону све спорне 
цркве и школе остале би у својину оној црквеној оп- 
штини на чије је име гласио ферман за зидање. Од овога 
су се изузимала она села у којима је апсолутна већина 
сељака на страни која нема фермана; а Влада се обве- 
зивала да ће помоћи новцем подизање цркава оној дру- 
гој страни која је остала без цркве. Како су готово све 
цркве имале фермане из доба пре престанка бугарскога 
Ексархата, то би готово све школе и цркве припале 
патријаршистима, и противу таквога решења устали су 
Ексархат и бугарски народни посланици. Њихов протест 
је имао успеха; предлог закона о томе питању предат је 
једном нарочитом скупштинском одброу на проучавање. 
Одбор унесе измену једну по којој би се спорне цркве 
давале селима и на основу ферманн и на основу начела 
већине. Где су сељани сви на једној страни ферман од- 
лучује хоће ли црква припасти патријаршији или Ексар- 
хату. У селима где има бар две трећине ексархиста 
црква ће припасти њима, а Патријаршисте добијају нак- 
наду у новцу. Овакав законски пројекат је претресан у 
Скупштини баш пред затварање седнице прве сесије. 
Грци су, у знак протеста, чинили овоме предлогу опо- 
зицију и опструкцију. Прва три члана су била, ипак, 
изгласана кад су седнице закључене. 





дио даће ~ ње ' па 





Политички ПРЕГЛЕД. 469 

Притешњен са неколико страна Министар Унутраш- 
шњих Дела обећа да ће применити ова три члана и ако 
није цео закон изгласан. Али, прилике се променише. 
Нешто неке изјаве у Маћедонији, нешто анти-турски ми- 
тинзи у Бугарској, сукоби на турско-бугарској граници, 
неприличне изјаве неких бугарских државника, учинише 
те нерасположење Турака поче јачати и попустљивост 
слабити. Министар Унутрашњих Дела се заклони за ми- 
нистарску одговорност, те се ова три изгласана члана 
законскога пројекта не применише. Нови Велики Везир 
узе сам, доследан својем експозеу пред Народним Пред- 
ставништвом, да проучи питање о спорним црквама и 
школама; и ускоро после тога изишао је пред Народну 
"Скупштину исти онај законски пројекат. Ексархисти су 
добиле превагу. 

Грчки посланици бранили су се од овога на- 
"сртаја на патријаршиске цркве и школе. Њихово је 
разлагање и просто и јасно. Цркве и школе су верска 
имаовина; оне су својина оних црквено-школских оп- 
штина на чије име гласе царске повеље. По шеријафскоме 
закону, ове остају вечито својина истих лица. Према томе 
је и питање ово чисто верско, а за таква питања није 
надлежно Народно Представништво већ редовни судови. 

Покушај је био узалуд. Народна Скупштина је остала 
при својој ранијој одлуци, и приступила дискусији оста- 
„лих чланова. Турска влада је заступала становиште про- 
тивно, то јест да ово није питање верско већ језично и на- 
родносно, бугарску шизму није Турска никад признавала, 
него сматрала као засебни део православне цркве, то је 
отуда надлежна Народна Скупштина да га расправи. 

· Питање ће, дакле, бити скоро решено. И свакојако 
оно је решено пре на штету патријаршиста него ли 
ексархиста, и ако се оставља влади за ову годину скоро 
милијун динара за подизање нових цркава онима које ће 
овај закон лишити старих цркава и школа, а ако је прим“ 
-љено начело већине од две трећине и не начело апсо- 
„лутне већине. Овај закон јо развијени принцип Хилми- 

пашине теорије о јачању слабијих народности у местима 
где су друге народности јаче. Његова два-три члана су 
најачи доказ. По овоме будућем закону могу се одвајати 
из једне црквено-школске општине неколицина кад хоће; 
они могу нове цркве и школе подизати, учити се и слу- 
жити на коме хоће језику, и власт им мора ићи у томе 
на руку. Нови закон, нова борба међу народностима у 
Турској. 


Патријаршиска криза је завршена. Јоаким Ш је по- 
пустио, а синодални су примили помирљиво Патријар- 
хову изјаву о томе. Могућно је да ће васељенска Патри- 
јаршија имати нових криза, које ће бити одсад само 
кризе грчке цркве у Турској. Утврђивање Ексархата у 
Цариграду и установа Светога Синода и Мешовитога 
Савета, после утврђене независности бугарске државе, 
биће најважнији догађај у новој историји Васељенске 
Патријаршије. 

ИНносрРАНИ. 








ОЦЕНЕ И ПРИКАЗИ. 


ЕТНОЛОШКА И ЕТНОГРАФСКА ГРАЂА. (Српска Краљевска 
Академија, Српски Етнографски Зборник, књига ХИ, 
Београд, 1909, стр. 514, 80). 


Смишљено и систематски издаје Српска Краљевска 
Академија етнолошку грађу у својим Етнографским Збор- 
ницима, од како је отпочела да је одваја по врстама. До 
сад је у том правцу издала: „Насеља Српских Земаља“, 
књ. [, П, Ш, М, М и УГ „Српски Етнографски Зборник“ 
М, УМ, УП, УШ, ХТ и ХП), „Обичаји народа српскога“ књ. 1 


„_иП(„С. Е. 3.“ УП и ТУ), „Српске народне игре“ књ | 


(„С. Е. 3“ 1Х), „Српска народна јела и пића“ књ. 1 („С. 
Е. 3. Х). На реду је да се отпочну и нове серије Етно- 
графског Зборника, у које би ушле и друге врсте етно- 
лошке грађе: право, медецина, занати, одело, музика, 
традиционална литература, и тако даље. — Књигом под 
горњим насловом отворена је таква серија Српског Етно- 
графског Зборника, у коју ће улазити она грађа и чланци 
за које или још нема нарочитих зборника или такви 
који се садржином издвајају, те не могу ући ни у коју 
специјалну врсту Зборника. Прилози су у њој врло добри 
и од великог научног интереса: „Наша Кириџије“ од Др. 
Симе Тројановића (1—153) су чланак, израђен на основу 
пуно података и сопственог проучавања кириџија и њи- 
ховог рада, који пружа јасну слику са многим детаљима 
о кириџовању кроз наше земље, које је већ на издисају. 
„Скадарско Језеро и риболов на њему“ од Андрије Јо- 


472 Српски Књижевни ГЛАСНИК. 


вићевића у редакцији Др. Јована Ердељановића (155 до 
257) пружа врло много података о Скадарском Језеру 
(границе, саобраћај, пристани, флора, фауна), о риболову 
на њему (справе, риболов, конзервисање рибе) и најзад 
о Језеру као пољу крвавих мегдана. „Народна медицина 
Срба сељака у Левчу и Темнићу“ од Станоја М. Мија- 
товића (258—482) представља добру грађу за упознавање 
хигијенских прилика, болести веровања о њима и на- 
родног лечења у томе крају. „Ужичке црепуље“ од Живка 
Ј. Јоксимовића (483—497 и „Ткање на острву Лопуду“ 
од Вида Вулетића Вукасовића (499—511 су лепи прилози 
народној технологији, која постепено изумире, уступајући 
место занатској и фабричној. 

Желети би још било да Академија што пре покрене 
и једну врло потребну серију Етнографског Зборника, 
који би излазио периодично, бар два пут годишње и 
који би доносио чланке и ситнију грађу, подстицаје на 
рад, питања, и упуства, реферате о новим књигама етно- 
лошке садржине, етнолошку библиографију, извештаје о 
важним стварима у области етнологије у опште, а на- 
рочито Словена и балканских народа. Тиме би се по- 
јачао додир између публике и Етнографског Одбора, 
ширила би се етнолошка знања у ширу масу, будио би 
се интерес за ствари из народа. Они би много допри- 
нели живљем проучавању нашега народа, које је управо 
у последње време почело да бива систематско и научно. 


ТихомиР ЂОРЂЕВИЋ. 





ВЕЉЕЈНКЕ. 


КЊИЖЕВНОСТ. 


ДваА чланка Г. Павла Поповића. — Из ХХ1Х „Го- 
дишњице Николе Чупића“ Г. Павле Поповић одштампао 
је два своја чланка Српски стихови из 1649 године и 
Дубровачка комедија „Јерко Шкрипало“. У првом чланку 
Г. Поповић је објавио стихове који се налазе у Пенши- 
косшару, штампаном 1649 у Трговишту у Румунији. Тај 
пентикостар описао је раније Г. Стојан Новаковић, а 
неке од стихова нашао је у њему и исписао Г: Е. Спро- 
странов, у свом опису књага из књижнице Св. Симона 
у Софији. „Само, како примерак те књижнице наје пот- 
пун, Г. Спространов није могао одредити коју књигу 
представља“, и његово исписивање стихова је непотпуно 
и дато тек ради описа књига. Како је питање о стихо- 
вима у нашој старој књижевности, где их осим /7ро- 
гласа свешог јеванђеља, Песме смрши и још по неке нигде 
нема више, врло важно и од јачег интереса за литерарне 
историчаре, Г. Поповић је исписао свих педесет стихова 
из тога Геншикосшара, од кога један потпун примерак 
има Народна Библиотека у Београду. У опису стихова 
Г. Поповић напомиње да су интересантни, и ако нису 
врло стари (средина ХУП века), и да су важни „јер су 
махом са сликом, од тринаест слогова, са одмором после 
седмог слога, у оном „пољском тринаестерцу“ који је 
Г. Т. Остојић у нас први описао“. — У свом другом 
чланку Г. Поповић је приказао и оценио дубровачку ко- 
медију Јерко Шкриџпало од ананимног писца, од које је 
до сада био познат само наслов наведен у каталогу фра- 
њевачке библиотеке у Дубровнику, са напоменом да је 
"очувана у препису фратра Иноценца Ћулића, осниваоца 
те књижице, и да је, са још друге три „словинске“ ко- 
медије из истог рукописа, била „приказана на прид дво- 

ром 1669“. Г. Павићу својој Назгогуг аибгоџаске агате- 
каже да ову комедију није могао да прочита, јер јој је 
рукопис „жали боже, нечитљив“. Г. Поповић је ту ко- 
медију прочитао и преписао, и у овом чланку опширно“ 
је изложио а дао њену пуну оцену. Рукопис је доиста 
скоро „нечитљив“, пун је поправака, и није потпун, јер 
нема почета« првог чина. Сама комедија писана јеу 
прози. Не може се рећи је ли изворна и колико, и да 
ли су која црта или део њене интриге узети однекуд из 
талијанске књижевности. Може се само рећи да је у њој 
толико локалне боје да је општи утисак да је она из- 
ворна, на дубровачком земљишту повикла. Она има доста 
црта старе дубровачке комедије, са типовима, ситуаци- 
јама и речима које опомињу на Држића и Наљешковића;. 
није лепа, ни јака, још мање фина, са доста грубости, 
порнографије и скатологије; није ни вешто састављена, 
са врло плитком интригом као основицом, с наивним 
расплетом. Али је од културно-историјске важности, пошто 
црта прилике оног доба у Дубровнику ; од важности је 
и за фолклор, пошто се у њој певају песме које личе“ 
народнима, или говоре пословице; од важности је и за. 
књижевну историју јер је једна од малог броја дубро- 
вачких комедија из ХМ! или још из мањег броја коме- 
дија из ХУП века. — 2. 


ПРИПОВЕТКЕ М. ДИМИТРИЈЕВИЋА. — Као 175 свеска: 
мостарске „Мале Библиотеке“, изишле су приче Г. Мите 
Димитријевића. У књизи су три приповетке: „Под кишом“, 
„Док су гореле воштане свеће“ и „Звоно“. Прва и трећа 
приповетка изишле су у „Српском Књижевном Гласнику“ 
(ХТХ, 161, 881). Најуспешнија ствар у књизи је београд“- 
ска прича „Звоно“. Н.А. 


Магип 5и11С: Отт1са, дгата и рећ Споуа. Ма- 
Кјада разсема. 7 5бешки 1909. Нгуа!аКка изКата (Ог. Кгзгеу 
1 дг.). Слепа К. 2. Стр. 112 у 80. — На лепој хартији, 
крупним и јасним словима штампано је ово драмско дело 
једног писца који је у Београду и свој Србији потпуно 
непознат, а који можда није много више познат ни код. 
хрватске читалачке публике. То драмско дело има врло 
мало радње, невешто је подељено у чинове, неозбиљно 
је рађено, лишено је сваке историјске боје и ако се 
његов писац под текстом савесно позива на Смичикла- 

сову „Ромјезе Нгуаћзкци“. Оно би се тешко могло изво- 
дити на позорници, јер у њему на пример, ускок Стојан 
Јанковић у који је иначе врло нежан према Туркињи и 
говори им „звијездо среће моје“ и „најмилија ми на сви- 
јету дјево“, сасвим је непажљив према Турцима, и у томе 
иде толико далеко да једноме од њих „с лијеве стране 
отрага једним махом осјече главу“. -—— На насловном 
листу књиге стоји примедба: „сва права, нарочито право 
приказивања, придржаје себи писац сам“. 
НИД 


(О ЧАКАВСКИМ ГОВОРИМА. — Из „Извђстја“ петроград- 
ске Академије Наука засебно је отштампана студија Др. 
А. Белића о чакавским говорима [„Замфтки по чакав- 
скимђ говорамљ“, С.-Петербургђ, 1910, страна 86], у којој 
је писац саопштио своја проучавања чакавских говора 
на кварнерском острвљу и хрватском приморју, по жељи 
руске Академије вршена у августу и септембру 1908 го- 
џине. За сада је ту обухваћен само говор Новога, у Ви- 
нодолу, који је интересантан својом типичном акцентуа- 
цијом, и изнесене су његове фонетске, морфолошке, и 
синтактичке особине, са неколико страна текстова. Ча- 
кавски говори су, добро очуваном старином својих црта, 
од увек на себе привлачили пажњу испитивача словен- 
ских језика, па опет су до сада остали недовољно про- 
учени и описани. То се нарочито види после ове књиге, 
која је, на основу тачних и обилних запажања једног из- 
вежбаног диалектолога, и бацила друкчију светлост на 
већ позната језичка факта, и упознала нас са потпуно 
новима. Мада је у овој студији, коју Др. А Белић скромно 
назива „Белешкама“, проучен само један локални говор 
чакавске диалекатске групе, ипак су многа питања, било 
због драгоценог материала који је овде објављен, било 
услед оштроумних објашњења, сада постала јаснија или 
бар решењу ближа, а многа ће се тек сад моћи по- 
ставити. М. Ив. 


Руски ПРЕВОДИ ИЗ Бранка РАДИЧЕВИЋА. — У послед- 
њој свесци руског часовиса „Славанскји Извљђстја“, који 
излази у Петрограду, изишле су четири песме Бранка 
Радичевића у преводу Н. Новича. Преводи су доста сло- 
бодни, како у превођењу појединих стихова, тако ну 
одржавању метра из оригинала. Ради стиха и слика мо-- 

рало се по нешто жртвовати. Преведене су песме: „Ран- 
ви путникљ“ („Путник на уранку“), „Отђ ночи до ночи“ 
(„Ноћ па ноћ“), „Шалост“ („Враголије“). — У истоме ча- 
сопису, сем превода из српске књижевности, било је 
превода у прошлој години још из свију словенских књи- 
жевности. Од српских песника превођени су још Јован 
Јовановић Змај, Лаза Костић и Алекса Шантић. 


У: "НЕ 


ФРАНЦУСКИ ПРЕВОД „ХаАЏИ-ЛОЈЕ.“ — Приликом лањске 
анексионе кризе Г. Бранислав Ђ. Нушић написао је при- 
годан комадић „Хаџи Лоја“, у којем је било много више 
патриотизма, и то патриотизма новинарских чланака, но 
праве књижевности. У Цариграду је изишао француски 
превод тога комада, под насловом: „Надј Гоја. Ргао- 
теп! де Ја гасеае ди рецр]је зеђе“. Преводилац се крије 
под псевдонимом Атал. Француски на који је ово дело 
превођено јесте онај особити левантински француски језик, 
којим се пишу француски листови у Цариграду и Солуну, 
и који је сталан предмет шале по париским листовима. 
И из модерне српске књижевности, и из радова Г. Нушића, 
преводилац је могао наћи много бољих ствари но што 
је овај драматизован новинарски чланак, који је у осталом 
писан без књижевних претенсија. Као врхунац рђавог укуса 
и неразумевања српске књижевности је једна приповетка 
Г. М. Сретеновића „Једна српска мајка“, „карактеристична 
црта из Војводине у Аустро-Угарској“. Према тој „при- 
поветци“ драмат Г. Нушића изгледа као каква велика Шек- 
спирова трагедија. Л. 


„РУМУНИЈА ПРЕМА СРПСКИМ, БУГАРСКИМ И ГРЧКИМ ПРЕ- 
ТЕНЗИЈАМА У МАКЕДОНИЈИ“. — У новооснованом румунском 
часопису „Кеуце де Кошташе“, који је од 1 јануара под 
уредништвом Виргила Ариона, почео на француском је- 
зику изилазити у Букурешту, Г. Др. Илија Барбулеску, 
професор славистике на университету у Јашу, објављује 
своје чланке „Га Кошташе еп [асе дез ргејепоп5 зегђез, 
Бшрагез е! отесацез еп Маседолпе“. Г. Барбулеску, који 
зна српски и бугарски, и који се, у досадашњим својим 
научним радовима показао као најбољи познавалац југо- 
словенских ствари код Румуна, у овој врло документо- 
ваној студији излаже мишљења српска, бугарска и грчка 
о македонском питању. Г. Барбулеску прекорева своје 

земљаке што тако мало знају о народима који су им не- 
посредни суседи, и што се о њиховим приликама, иде- 
јама и жељама обавештавају посредним путем, преко 
западно-европске штампе. А западно-европски писци, били 
Немци или Французи, сасвим површно се документују о 
балканским народима, незнајући ни њихов језик, ни њи: 
хову штампу и књижевност, ни њихову душу и интимне 
побуде и тежње. Не само општи научни разлози но и 
непосредни интереси национални и државни гоне Румуне 
да се темељно и прецизно упознаду са балканским ства 
рима, специјално о македонском питању, у којем јеи 
Румунија национално заинтересована. 

Српско-бугарске односе у македонском питању Г. 
Барбулеску посматра са три тачке гледишта: у чему се 
састоји борба између Срба и Бугара у Македонији, и на 
којима разлозима се оснива; које су политичке и нацио: 
налне тенденције Србије и Бугарске према Румунији и 
према Румунима у опште; каква треба да је румунска 
политика према Србима и Бугарима у македонском пи- 
тању, и према Србији и Бугарској као држави. 

Г. Барбулеску зна добро ствари о којима пише, и 


"зато говори о Србима и српским тражбинама много објек- 


тивније и много правичније но други страни писци, не- 
обавештени, или што је још горе: рђаво обавештени. 


Општи КАРАКТЕР И ДУХ НАЈНОВИЈЕ БУГАРСКЕ КЊИЖЕВ- 
ности. — У другој свесци „Бљлгарске Сбирке“ за ову“ 
годину изишао је подужи чланак под горњим насловом 
од Спаса Ганева. Чланак је написан прегледно, али носи 
личан карактер, и дало би му се учинити доста примедаба, 
нарочито у схватању књижевности и појединих њених 
радова. Али ми ћемо овде изнети само пишчеве идеје и 
његове погледе. 

Писац у најновијој бугарској књижевности види само 
три правца и говорећи о свакоме понаособ, он даје своје 
оцене и чини доста примедаба које се могу примити 
само као лично пишчеве. 

Први правац је најслабији. То је књижевни правац 
у коме се заступају „извесне идеје и тенденције, наро- 
чито политичке и социјалне.“ Представници овога правца 
су партијске личности, „али међу њима има људиса моћ-- 
ним талентом.“ Књижевници из овога кола боре се за 
увођење социјалних рефорама; то су иначе честити људи. 

који желе добра, али људи који руше и „најзад ће не- 
приметно пасти под развалинама које су својим соп- 
-ственим рукама оборили.“ Њихова поезија је „поезија 
кумира“ (Д И Пољанов), приповетке су им тенденци- 
озно књишке, у којима је увек сиротиња и бедници; кри- 
тика им је „оличење жучног самопоуздања и свеодри- 
цања,“ а романе и драму немају. Писац помиње како је 
овај род далеко од народа, како ни једна тенденциозна 
књижевност на Западу није била дугог века и додаје: 
„тако ће бити и код нас, и од ње ће остати само дим.“ 


Други правац је подражавалачког карактера. То је 
књижевност која је постала под страним утицајима, која 
у себи има много позајмљеног и модерног. Представници 
овога правца су ученици страних књижевности и први 
међ/ њима, Пенчо Славејков, увео је у бугарску књи- 
жевност модернизам и декадентство. Писац чланка даје 
у кратким цртама његову књижевну слику, и на супрот 
оном лепом мишљењу које о Славејкову постоји, он вели 
да је Славејков „један обичан подражавалац и стихо- 
творац модерних стихова.“ Ученици Славејкова јесу: П. 
Тодоров, П. Јаворов и К. Христов, и њихова поезија је 
„поезија бугарских парнасоваца,“ под јаким француским . 
утицајем, и далеко је од народа. Још млађи писци из 
овога кола, о којима писац чланка нарочито несимпа- 
тично говори, пошли су још даље за страним узорима 
и увели декадентство и симболизам, — „једна заразна 
литерарна болест,“ која је дошла из Француске. Писац 
одлучно уст. је противу овога правца, различне „Хризан- 
теме“ и „Ма доЛогоза“ најгоре су прошле, и он упућује 
књижевнике из овога кола на народ, који је млад и свеж, 
и у коме ће наћи много градива за своја дела. Писац 
се нада да ће и овог правца сасвим нестати. 


Најзад, трећи правац носи на себи национално обе- 
лежје. Од садањих представника помињу се: И Вазов, 
С. Михајловски, Н. Начев, А. Страшимиров, У. Бакаров, 
Е. Пелин и А. Кипров. — „Ови наши писци са својим 
најбољим делима биће на крају крајева увенчани побе- 
диоци на бугарском књижевном пољу,“ они се не оду- 
шевљавају туђим идеалима, не иду за модом; они се 
труде да изнесу прошлост свога народа, или дају бугар- 
ску душу са свима њеним својствима и дубинама и желе 
да је обесмрте. Писац има необично много лепих речи 
о овој књижевној врсти; он се нада да ће се она одр- 
жати, достићи још виши ступањ, као што је случај у 

"страним књижевностима са овом врстом, и указује на 
многобројне предмете које би ваљало обрађивати: бу- 
гарска историја, (као национални јунак помиње се и Болани 
Дојчин) народне песме, приповетке, веровања, обичаји, 
предања, пословице, и т. д. Нланак се завршује великим 
похвалама ове врсте која ће бугарску књижевност по- 
дићи и „као чиста јутарња роса по лепој бугарској земљи 
рашириће се као много очекивана јулска киша по свима 
"бугарским крајевима.“ Мо ЈЕ 


Вепе Рапоп: Га диезНоп ађапаје (“„Кеуџе дез 
Пеих Мопдез“, 15 децебар 1909 године). — У овоме ста- 
ром часопису Рене Пинон је написао неколико чланака 
о балканскоме питању. Један од тих је и овај о арба- 
нашкоме питању. Писац је имао доста података, али није 
могао да схвати цело ово питање. У осталом, то није чудно- 
вато: арбанашко питање тек сад добија прави облик јед- 
нога политичког питања. Арбанаси ће тек сад, под новим 
"режимом у Турској, имати своју праву улогу у решењу 
"балканскога питања. Каква ће она бити, Пинон нагађа 
овако: или ће Турска пропасти и Арбанија постати ав- 
тономна област, или ће Турска постати европска држава 
и· Арбанија ће се мирно културно и економски „развијати 
"у њој, Да ли оваква нагађања одговарају правоме стању 
у садањој Арбанији и отоманској царевини, рећи ћемо 
"онда кад будемо говорили о неким рђавим књигама о 
Арбанасима на српском језику („Арбанаска Лига“ и „Ар: 
науски Покрети у ХЈХ веку“, „Устанак Срба у куманов 
"ској и паланачкој кази“, „Стара Србија и Маћедонија“, 
и још некима). МО 


Мт сјогт Вегага: Зоцс! па опа! („Кеупе де Рап5“, 
15 децембар 1909, 15 јануар 1 и 5 фебруар 1910). — Виктор 
Берар се стално бави Источним Питањем од 1892 године. 
"У четири броја овог одличног француског прегледа из- 
несена је историја прошлогодишње борбе између Русије 
и Аустро Угарске поводом анексије Босне и Херцеговине. 
'И ако је рађена по исечцима из новина и цитатима из 
"телеграма, новина, говора, дебата, и томе слично, те не 
"даје онакс лепу целину и облик као друге, раније књиге 
његове о сличним питањима, ипак је и ова Берарова сту- 
дија од великога интереса. Берар остаје стари пријатељ 
"балканских народа и непријатељ рђавих државника и ме- 

ђународних насиља. — У једноме од бројева „Кеуце де 
Рап5“ (од 1 фебруара ове године) има један интересантан 
чланак од А. Мејеа (А. Мешеђ „17 Опис дез Јапопе5 зја- 
уез“. Питање о јединству Словена, а нарочито Словена на 
Југу Европе, све више узима места у озбиљним студијама, 
каква је и ова. Ј МАЈ 


О Италији. — „Кеуце де зутћезе згопаце“ увео је 
леп обичај да цео један број посвети једној земљи. Тако 
је број од октобра 1907 посвећен Немачкој, од августа 
1908 Енглеској, а од децембра 1909, који је недавно 
изишао, Италији. Најзанимљивији и садржином најбога- 
тији јесте број посвећен Италији. Најважнији чланци у 
њему јесу: Ришар: „Социолошки покрет у Италији“; 
Рузи : „Белешке о политичкој и социалној сктуацији савре- 
мене Италије“ ; Јанклевич: „Савремена талијанска фило- 
зофија“; Лишер: „Савремена талијанска поезија“; Кремје: 
„Савремени талијански роман“; Буржен: „Доба препо- 
рода (Кбоготтето).“ Осим ових већих расправа има у 
истом броју врло важних бележака о јавној настави у 
Италији, о сувременом драмском покрету, ит. д. На крају 
књиге су прикази важнијих нових књига од Талијана и 
о Италији, који су изишли у „Кеуџе де зупћезе ћз[гопаие.“ 


МОЈ. 


% 





Власник, Богдан Поповић. — УРЕДНИК, Јован СКЕРЛИЋ. 

ИЗ ЗЕМЉЕ СУНЦА КОЈЕ САЖИЖЕ. 


ЈЗЕВЊОБЕ. 


Била је заносна и страшна у своме пламеном и без- 
божном гневу. | 

Речи су се гомилале као хучећи огромни таласи, 
мукло се одбијале од трепетом и дивљењем избезумље- 
них срдаца, расле, јечале, грмеле, пуниле страшном му- 

_зиком уши, принуђавале на послушност духове ропске, 
неме пред свемоћном вољом господара. 

Као још пре неки час што су покорно сагибали 
врат под јармом вишег наређења, тако и сад нису умели 
да се одупру онде где су сусретали заповест. 

И мрмљајући тихо покорне речи молитве, удаљили 
су се у страну. 

..„Кад је срећа за навек оставила охолу краљицу, 

и ле и чемер и туга дошли, и бол који до неба запо- 

магајући вришти, проклињући небо... покушали су да је 

теше, да речима тихим ублаже очајање које урла... Нису 

могли да разумеју очај који премаша висину обичног 

очајања; нису могли да разумеју бол тако ужасан да над- 

вишује њихов бол кад дође за њих кобан час; нису могли 
да разумеју тугу страшнију но што је туга коју су то: 
лико пута у животу осећали и гледали сажаљивим влажним 
очима и болећива срца; нису могли да разумеју вај који 
је у стању да толико уцвели и ојади, избезуми и уне- 
срећи, и тежи и тишти — 

Она је бесно одбила њихове сузе и њихове речи. 

Јер они нису знали ни за необуздану срећу вели- 
ких срдаца ни за поражавајући ужас туге. 

Њихова мала срца знала су само за малу тугу и 
дрхтаву, малу срећу; њихове мале душе, у којима су осе- 
ћања била само слаби и неодређени пламичци, нису 
могле да схвате крваво црвен пламен и разјарен пожар 
кад бесни. 

Стајала је, страшна и усамљена у тузи, али је осе- 
ћала да има довољно охолости и снаге да стоји сама. 

И није плакала. 


2. 1п аегегпит. 


Горе, на прозору, стајала је она, Женка. Доле је 
био он. 

Сумрак. Лето. Од некуд долази неодређен мирис 
од врта. Наслоњен о зид, погледајући по каткад, кри: 
шом горе на њу, Женку, која је у кокетној прозрачној 
хаљини, говорио је одмерено и мирно, и само што би се 
страст за који час запалила пламен у мутним очима, да 
се брзо угаси. 

Зар вас још никад није мучила та мисао, зар се 
никад у вама није јавила у свој својој страхоти и ужасу2 
Је ли вам цепало очајање душу и раздирало је, и јесу 
ли се кадгод та мала, фина уста створена за пољу- 
бац, скупљала од плача када је дошло време за такве 
сумње 2 Је су ли дрхтале ваше груди од јецаја који по- 
тресају тело, стезале се мале песнице грчевито, у вашем 
тешком великом болу, коме нема помоћи 2 

И је ли се тада опет јављала мисао-мучитељка, гра- 
бећи сан са ваших милих, веселих насмејаних очију, о 

којима су певали у заносу толики, отимајући мир и кратке 
часове среће, и јесу ли ситни, бели зубићи нервозно 
гризли меке, црвене, страсне уснице да румена крв из 
њих потече2 


Кад дође онај који мора доћи, незнан а очекиван, 
који тражи све и коме се даје све, моћан и који не трпи 
одупирања, кад дође ишчекивани безимени Он, из чежње... 
А доћи ће он... 


Донеће га какав обичан, безначајан дан, и ви ћете 
осетити да је Он. Донеће га какав изненадни час и задрх- 
таће ваше слутње, и шапнуће вам неки глас из вашег срца 
да је то Он. Јавиће се ненадно, недајући вам да се прибе- 
рете од чудних осећања. Доћи ће без пријаве и ви нећете 
имати времена за припреме. Доћи ће — врховни Госпо- 
дар. Доћи ће, ко зна, можда једне страсне вечери кад 
" дрхти од пожуде ноћ на врелим грудима земље, припи- 
јајући се све чвршће и бешње. 


Заплакаћете од чудне, незнане среће, и осетићете 
час, те страсне вечери без звезда. 

Можда ће доћи једне ноћи кад старац месец, ве- 
чити путник, у суморној сети споро буде клизио по 
суром небу, док весело коло чилих, малих и несташних 
звезда хоће да га разгали, развесели, насмеје. Док при: 
рода цела буде певала песму без речи, без краја и 
почетка, песму о чежњи, о страсти, о срећи, ви ћете 
осећати да је ту тај час. 


Шта ћете да му дате ви, који сте дужни све, а про: 
коцкали сте то лудо, безумно, давно, и у неповрат. Њему, 
коме припада све, шта ћете датиг2 


Да ли та уста обесвећена одавно у безбројно-мно- 
гим пољупцима, када их није отварала страст ни изази- 
вало осећање 2 


Да ли те очи светле, испијене одавно од безбројно- 
многих усница оних који нису били достојни и које 
ви и нисте волели правом љубављуг 

Да ли то још ипак свеже лице, али на коме су већ 
толико остављали траг од својих безбројно-многих пр- 
љавих додира > 

Да ли то тело, којим сте се подали толико пута, 
бежећи само од досаде, да би само одгонили тренутак, 
заборавили се за тренутак и волели за тренутакр 

Шта ћете да му дате кад дођег Он има права на све, 
његово је све, тражиће све. Његово је и било увек. А ви 
га нисте чували, лакомислено сте изгубили оно што није 
ваше, што припада другом и о чему ће Он од вас да 
потражи рачуна. Стрепите, јер се његово време ближи, 
време страшног судије са оптужбом страшном... 


Слушала га је Женка, витка, дивна лепотица са 
крупним црним очима, нежно насмејана, напућених усница, 
са једним безбрижним осмехом на њима. 

И ја знам да ће доћи... Па нека дође... Када Он 
дође ја ћу му дати све: даћу му срећу. 

Када дође мој владар узећемо се за руке и отићи 
ћемо у страсну разблудну ноћ. Обавићу обе своје витке 
руке са обнаженим ружичастим мишицама око његове 
главе, ослонићу се на њега, нагнућу своју главу страсно, 
и ићи ћемо тако. Причаћу му колико га волим у слатким 
тепањима без краја и смисла, у мазним речима које ће 
потоком плахим од мириса да теку са мојих усана. Нас 
ће да зграби страст у своје моћне руке, и тада ћу, да- 
јући му све, да залудим његов разум, учинити да ве: 
рује да часови среће неће проћи и да трају вечно. Причаћу 
му како сам га чекала од увек и вечито мислила на њега; 
кроз његове од ветра испуцала уста уносићу мојим устима 
у његово тело страст. М вероваће ми. Слепо и детињски, 
А тада ћу му рећи да је Он мој господар и цар. 

И вероваће ми. 

И онда: 

Уз покрете равнодушне, гласом обичним и равно- 
душним, рећи ћу му: Доста, и да га не волим више. 

И биће луд, и поћи ће за мном. 

И пијан од среће која још није потпуно прошла, 
биће луд од бола који још није дошао. 

И остави ћу га да воли, да буде луд, и да нема наде. 

И после, једном, у неком тренутку бићу опет ње- 
гова за тренутак... 


Од доле долазио је промукнут, ужаснут, очајан шапат: 
Увек ћеш владати! 


3. ПРОМЕТЕЈ. 

Једног дана весели Бог, пијући нектар и амброзију, 
сети се охолога Прометеја. Давно је то било кад су га око- 
вали за литице Кавказа, тако давно да је чак и гвожђе 
морало све рђом да попане. 

„Од како је остао без посла и без икаквог зани- 
мања (изузевши размишљање, коме је, нарочито у по- 
следње време, много времена поклањао) био је Зевс веома 
добре воље. _ 

Није имао више препирки са својом плавооком кћери 
због смртних: његов незаконити син Аполо понашао се 
сада веома коректно; жена га је остављала у миру, јер 
људи, предмет препирки, престали су за богове да по: 
стоје; Посејдон, ћудљиви бог, није му више пркосио од 
како се преселио стално на Олимп; јогуница Хад, који 
је такође заменио своје боравиште у тартарској тами 
са јасношћу која је владала у престоници богова, и сви 
други, у опште, сви су се понашали лепо и како доли- 
кује вишим бићима. Тим што се престао бавити судбином 
смртних, отпале су Великом Оцу оне многе дужности ко- 
јима је пре био оптерећен, те је тако све време проводио 
у посматрању и у невиним гозбама са старим друштвом. 

Предлог да се обиђе Прометеј сви су примили са 
особитим допадањем. Занимало их је шта може да мисли 
тај сујетни Геин син, он, који већ толике године и ве- 
кове борави у потпуној самоћи, одстрањен од сваког 
живог створа... 

Хтели су знати да ли се променио он после страш- 
ног понижења које је доживео, после свега онога што 

је морао поднети: сам, прикован за литицу, принуђен 
да немоћно, ужаснутим очима гледа утробу где се стално 
крвави и растрзава. 

Одмах и једногласно би решено да га откују и 
ослободе, а Асклепије је већ спремио све што је требало 
да се заробљеник потпуно залечи и исцели. 

Једна лепа млада нимфа, која је много слушала о 
Прометејевој неустрашивости, била је испуњена дивље- 
њем наспрам њега, дивила се енергији, смелости и чвр- 
стини (јер оне су одавно напустиле небо, уступајући место 
благој хармонији и безоблачном, вечитом задовољству). 
Цела јој се дружина весело ругала, а насмејани Зевс се 
решио да учини једно разонођење себи и својима и да 
приреди скоре сватове каквих одавно није било на небу. 

Путовали су небесним колесницама полако, да би 
могли осетити све лепоте и дражи ваздушног путовања, 
које је од дивног утицаја на нерве. Парови су били врло 
чудновати и сасвим неразумљиви непосвећеном оку, јер 
се на земље оно мало митологије и хронологије, која је 
некад, мање више, била сниска, сасвим заборавило. 

Стигоше. Поглади Зевс своју лепу, проседу браду 
и приђе Прометеју, који је прилично равнодушно по- 
_ сматрао цео призор. 

Очекивање. Пригушен жагор и смех. (Само је она 
нимфа болећиво гледала на мученика и није хтела да 
се осврће на заједљива пецкања и подсмешљиве речи које 
су јој добациване са свих страна). 

Зевс је говорио полагано и лепо. Беседништво се 
нарочито, још од старина, неговало на Олимпу. 

Остави твоје будалаштине неостварљиве и мисли 
несхватљиве, смешне и непојмљиве за биће разумом обда- 
рено. Отковаћемо те, излечити, па хајде с нама на Олимп, 
на гозбу и на задовољства. 

Прометеј говораше: 

Циљ имам и тежњу. Задовољства ми не требају сад. 
Она ће доћи и чекам их, али је другача природа њихова 
од оних које ми ти нудиш. 

Пуним грлом мораде да се насмеје Зевс: И ти се, 
надаш да ће се једног дана испунити сан твој! Безумниче 
безумни ! Веруј ми, ти грешиш, и не знаш колико грешиш 

Рече Прометеј: 

Чекам са тврдом надом, и непоколебљив сам у њој. 
Знам да мора доћи тај дан, и чекам њега. 

Рече Зевс: 

И ти још остајеш при томе да ће људи оста- 
вити све оне заблуде којима је пун малени живот 
њихов, да ће отрести са себе злобу и глупост и завист 
и безумље и свирепи бес ког су пуни! Ти верујеш у 
светле дане човечанства ! Ти верујеш у људе! Па зар не 
видиш крвави пир који приређују свакодневно, не видиш 
дивљаштво у сваком покрету, нетрпељивости пуном и 
мржње, сталних пратилаца тог племена осуђеног да вечито 
борави у тами коју само ствара.. И у те људе верујеш! 

Мрачно говораше Прометеј: 

Ти видиш људе мајушне, са малим, мајушним стра- 
стима, са срцима пуним заблуда и злобе, али ће доћи 
време кад ће бити угушене мржње и сатрвене заблуде, 
настати светло доба опште среће, када дође ново, крепко 
поколење, кад небо понова оживи на земљи само још 
у већем сјају и јачем блеску, кад земљом владала буде 
истина, правда и љубав. Ја чекам то велико време, то 
само хоћу да видим и видећу, -— не жалим муке и 
патње, само да га видим, то велико и светло доба људи. 
богова. То ће бити мој и мога триумфа дан, и знаћу тада 
ја да нисам у заман живот свој дао и жртвовао њима. 

Догод је људи, говораше Зевс, биће и заблуда и 
злочина и мржње и злобе. И свирепи крвожедни њихов 
бес никад угушен не може бити. А ти се остави маштања 
и ваздушних кула, ходи с нама. Не губи време, које можеш 
у радости да проведеш, не губи га у залудном чекању 
онога што неће и не може бити. Остави се људи и ма: 
штања и ходи с нама... 

„Али Прометеј ћуташе, загледан у будућност. 
Станислав ВИНАВЕР. 





БОВАРИ ЈЕ 
—_- ЛЕГЕНДА — 


Жена да не носи мушкога оди- 
јела, нити човјек да се облачи 
у женске хаљине, јер је гад 
пред Господом Богом твојим ко 
год тако чини. 


5. Мојсије, 22, 5. 


Кад жене напусте амбицију да буду лепе, љупке и 
жене, да би се истакле на другим пољима, онда се ствар 
обично свршава тиме што се облаче у мушко одело и. 
тако јуре кроз свет. ; 

Манија да се узима на се улога човека јавља се 
већ у побожном легендарном свету хришћанскога доба, 
и повише светитељки тога времена жуделе су да се осло- 
боде кућевних и друштвених обичаја. 

Један такав пример дала је и обична римска де- 
војка Евгенија, до душе, са веома обичним свршетком: . 
дошавши у незгодан положај због својих мушких скло-_ 
ности, она је ипак најзад морала позвати у помоћ осо- 
бине свога природнога пола. 

Она је била кћи једнога виђенога Римљанина који 
је са својом породицом живео у Александрија, где је. 
било тушта и тма филозофа и научењака сваке врсте. 
Према томе Евгенија је врло брижљиво васпитана и 
школована, и то јој је тако пријало, да је, чим је мало. 
одрасла, као какав ђак посећивала све школе филозофа, 
сколастичара и ретора, а при том су јој увек телесна 
стража била два красна дечака њених година. То су били 





УВ РсВОНИ РА, 489 




























синови двојице ослобођених робова њенога оца, који су, 
ради друштва, васпитавани заједно с њом, те су морали 
учествовати у свима њеним студијама. 

Она у току времена постаде најлепша девојка на 
свету, а њени другови из младости, који су се, за дивно 
чудо, обојица звали Зумбули, беху и сами израсли као 
два лепа цвета, и ма где се видела дивља ружа Евге- 
нија, видела би се у свако доба с леве и десне стране 
и оба Зумбула како роморе или љупко иду са њом, док 
се господарка с окренутим леђима препирала с њима. 

И никада није женска мудрица имала два пристој- 
нија друга; јер они никад не беху другога мишљења 
него Евгенија, и увек су у свом знању за један ступањ 
заостајали иза ње, тако да је она увек остајала у праву 
и никад се није морала бојати да ће рећи штогод неве- 
штије него њени другови. 

Сви александријски књижевни мољци певали су еле- 
Г гије и епиграме младој музи, а добри Зумбули морали 
___су те стихове брижљиво исписивати на златне табле за 
| писање и носити их за њом. 

Свако по године бивала је Евгенија лепша и уче- 

нија, и већ се шетала по тајанственим лавиринтима нео- 
платонскога учења, кад се у њу заљуби млади проконзул 
Аквилин и запроси је у њечзога оца. Али је овај имао 
према својој ћерци толико страхопоштовања да се не 
усуди, и поред римског очинскога права, да јој учинии 
најмањи предлог, и упути просиоца на њену сопствену 
вољу, ма да је више волео да му буде зет Аквилин него 
ма ко други. 
Али и Евгенија беше од неко доба потајно бацила 
око на њега, јар је он био најлепши, највиђенији и нај- 
отменији човек у Александрији, а важио је поред тога 
и као човек од духа и срца. 

Па ипак она прими заљубљенога конзула веома 
мирно и достојанствено, окружена свитцима пергамената 
и са своја два Зумбула иза седишта. Један је носио 
азурно плаво одело, други ружичасто, а она блештеће 

бело, и странац би био у недоумици да ли пред собом 
види три лепа, нежна дечака, или три девојке свеже као 
пупољак. 

Пред овај суд ступи дакле витешки Аквилин у про- 
стој достојанственој този, и своју страст је најрадије хтео 
излити имтимно и нежно; али пошто виде да Евгенија не 
удаљава она два младића, седе према њој на једну сто- 
лицу и обавести је о својој просидби укратко и одре- 
шито, силом се савлађујући при том, јер је нетремице 
гледао у њу и видео њену велику дрлж. 

Евгенија се неприметно осмехиваше, и чак не по- 
црвене, толико њена наука и духовно образовање беху 
у њој спутали сва финија осећања обичнога живота. Зато 
она заузе озбиљан и замишљен изглед и одговори му: 
„Твоја жеља, о Аквилине, да се ожениш мноме, чини ми 
велику част, али ме не може навучи на безумље, а бе- 
зумље би зацело било, када бисмо следовали првом гру“- 
бом нагону, не испитујући једно друго. Први услов који 
бих ја морала поставити своме мужу био би тај, да ра- 
зуме и поштује мој духовни живот и моје тежње, и да 
учествује у њима! Ти си дакле добро дошао, ако хоћеш 
да будеш чешће око мене и вежбаш се, такмичећи се 
са овим мојим друговима из младости, да са мном истра- 
жујеш најважније ствари. Тако ћемо неминовно имати 
прилике да увидимо да ли смо једно за друго или не, 
и после извеснога времена проведеног у заједничком ду. 
ховном раду упознаћемо се онако како то приличи бож- 
јим бићима, која не треба да живе у мраку већ на 
светлости“. 

На овај охоли захтев одговори Аквилин, не без 
потајне срџбе, али са поноситом мирноћом: „Да те нисам 
познавао, Евгенија, ја те не бих ни просио, а мене по- 
знаје велики Рим као и ова провинција! Ако ти дакле 
то није било довољно да већ сад увидим шта сам, онда 
се бојим да никад нећеш увидети. Поред тога нисам 
дошао да поново учим школу, већ да се женим; а што 


се тиче ово двоје деце, то би, ако хтеднеш бити моја, 

прва моја жеља била да их најзад отпустим и вратим 
њиховим родитељима, да би им могли бити од помоћи 
и користи. А сад те молим да ми одговориш не као какав 
научник, већ као права правцита жена“, 


Овога пута лепа филозофкиња ипак поцрвене, и то 
као црвени каранфил, и рече, док јој је срце лупало: 
„Лако ћу ти одговорити, пошто из твојих речи видим 
да ме не волиш, о Аквилине. Према томе бих могла бити 
равнодушна, кад не би за ћерку једнога племенитога Рим- 
љанина било увреда да је лажу! 


„Ја никад не лажем !“ рече хладно Аквилин; „збогом:“. 


Евгенија се окрете и не одговарајући на његов по- 
здрав, а Аквилин оде полако из куће у свој стан. Као 
да се није ништа догодило, она се хтеде латити својих 
књига; али су јој се слова вртела пред, очима, и Зум- 
були јој морађаху читати, док је она, обузета најжешћим 
гневом, пустила своје мисли да блуде на другу страну. 


Јер ако је до овога дана сматрала конзула као онога 
кога би, кад би се удавала једино између свих проси- 
лаца желела за мужа, то он сад беше постао камен спо: 
тицања, преко кога није могла прећи. 


Аквилин је са своје стране мирно отправљао своје 
послове и потајно узлисао због своје лудости, која му 
није дала да заборави пендантну лепотицу. 


Прођоше готово две године, и за то време Евге- 
нија беше још лепша и изгледаше одиста сјајно, а 3,м- 
були се беху развили у два снажна момка којима је никла 
брада. Ма да сад отпочеше са свих страна да замерају 
овом чудноватом односу и ма да се место епиграма, у 
којима се изражавало обожавање, почеше јављати саги- 
рички покушаји ове врсте, она се ипак није могла од- 
лучити да се растане са својом телесном стражом; јер 
још беше ту Аквилин, који је хтео то да јој забрани. 
Он је пак ишао мирно својим путем и изгледало је да 
више не мари за њу; али он није погледао у ни једну 
другу женску, а такође се није више чуло и ни за какву 

просидбу, те су га прекоравали, што као тако висок чи- 
новник остаје нежењен. 

У толико се више чувала јогунаста Евгенија да му 
удаљењем својих неприличних другова дадне привидно 
знак приближења. Поред тога дражило ју је да упркос 
општега морала и јавнога мишљења живи по свом на- 
хођењу и да под околностима, које би за сваку другу 
жену биле опасне и немогуће, сачува свест о томе да 
живи чистим животом. 

Такве чудноватости у оно доба одговарале су духу 
времена. 

Али се међутим Евгенија ипак не осећаше добро и 
и задовољно; њене школоване слуге морале су дубоко 
проучавати небо, земљу и пакао, да би наједанпут биле 
прекинуте у раду да по читаве часе јуре са њом по пољу, 
и да их она при том не удостоји ни једне једите речи. 
Једнога јутра захте да се извезе на једно пољско добро; 
сама је управљала коњима и била је добре воље, јер је 
био ведар пролетњи дан и ваздух је био испуњен дивним 
мирисима. Зумбули се радоваху њеној веселости, и тако 
су се возили кроз сеоско предграђе, где је хришћанима 
било допуштено да држе своју службу. Баш се празно- 
вала недеља; из храма једнога манастира хорило се по- . 
божно певање, Евгенија заустави коње да чује, и чу речи 
из псалма: „Као што кошута за извором, тако и моја 
душа чезне, о Боже! за тобом! Моја душа жуди за жи- 
вим Богом!“ 

При звуку ових речи, које су долазиле из побожних 
и смерних уста, упрости се најзад њено извештачено 
биће, њено срце беше погођено и изгледаше да зна шта 
хоће, и полако, ћутећи, она настави пут ка пољскоме 
добру. Тамо кришом обуче мушко одело, позва Зум- 
буле; и са њима напусти кућу, а нико од послуге то не 
примети. И она се врати натраг у манастир, закуца на 
врата, представи игуману себе и своје пратиоце као младе 
људе који желе да буду примљени у манастир као ка- 
луђери, да би се одвојили од света и посветили Богу. 


ВР" 

Она је умела тако лепо одговарати на сва игуманова 
запиткивања, да их он све троје, пошто их је морао сма- 
трати као добре и отмене људе, прими у манастир и 
даде им да обуку духовничко одело. 

Евгенија је била леп калуђер, готово анђеоског из- 
гледа, и звала се брат Евгеније; Зумбули се, било им 
право или не, такође претворише у калуђере, пошто их 
није нико ни питао, и већ се одавно беху навикли да 
живе само онако како то жели њихов женски узор. Њима 
се ипак свиђао монашки живот, јер су живели несрав- 
њено мирније, више им није било потребно да уче, и 
могли су се потпуно предати пасивној послушности. 

Брат Евгеније се међутим није одмарао, већ постаде 
чувен калуђер, у лицу бео као мрамор, али зажарених 
очију и достојанствен као арханђео. Обратио је у хриш- 
ћанство многе незнабошце, неговао је болеснике и не- 
вољнике, удубио се у Свето Писмо, проповедао је звонким, 
златним гласом, а када умре игуман, би чак изабрат за 
његовога последника. И тако је сад отмена Евгенија била 
игуман над седамдесет добрих калуђера, младих и старих. 

Међутим, кад је она са својим друговима ишчезла 
на онако необјашњив начин, и кад је више нису могли 
наћи, упита њен отац пророштво шта је са његовом 
ћерком, и оно одговори да су је богови управили и пре: 
нели међу звезде. Јер свештеници се послужише овим 
догађајем да на супрот хришћанима покажу чудо, док 
су ови већ одавно имали зеца у лонцу. Шта више озна- 
чаваху на небеском своду једну звезду са две мање зве- 
здице као ново сазвежђе, и александринци стајаху по 
улицама и врховима својих кућа и гледаху горе, и многи, 
који су је раније виђали на земљи и сећали се њене 
лепоте, заљубише се накнадно у њу, и влажних очију 
гледаху у звезду која је мирно пловила по мрачном пла- 
ветнилу. | 

И Аквилин је погледао горе; али он је вртео главом 
и није се могао помирити са целом ствари. У толико је 
чвршће веровао у то отац нестале девојке, осећајући се 

тиме узвишен, и он помоћу свештеника успе да се Евге- 
нији подигне статуа и одаду божанске почасти. Аквилин, 
који је за то морао дати своје поглаварско одобрење, 
учини то под условом да статуа буде слична уграбљеној 
Евгенији; то је било лако остварити, пошто је имало много 
њених биста и слика, и тако њена мраморна статуа би 
подигнута у трему Минервинога храма, те су је без за: 
зора могли гледати и богови и људи, јер је, поред пот- 
пуне сличности, представљала ремек-дело главом, ставом 
и оделом. | 

Седамдесет калуђера у манастиру, расправљајући о 
овој новини љућаху се веома због подвале коју су из- 
вели незнабошци, због подизања новога идола и дрскога 
обожавања једне смртне жене. Најжешће су грдили саму 
жену, називајући јс скитницом и варалицом, и они за 
време ручка подигоше необичну вику. Зумбули, који беху 
постали два добродушна калуђерчића и чуваху тајну игу- 
манову сахрањену у својим грудима, погледаху значајно 
у њега; али он им даде знак да ћуте и пусти да преко 
њега прегрми сва та псовка и вика као казна за његову 
ранију незнабожачку грешну душу. 

Али ноћу, када већ беше превалила поноћ, устаде 
Евгенија са своје постеље, узе један велики чекић и по- 
лако изиђе из манастира, да потражи и разлупа статуу. 
Она лако нађе крај вароши што се сијао од мрамора, 
где су били храмови и јавне зграде и где је она провела 
своје младалачко доба. У овоме тихом свету од камена 
не мицаше се ни једна душа; и баш кад се женски ка- 
луђер пео уз степенице на храму, уздиже се месец над 
сенке у вароши и просу своју као дан јасну светлост 
међу статуе у трему. Тада Евгенија угледа своју слику, 
која је стајала ту бела као снег, са изразом необичне 
љупкости и лепоте: фино набрано одело покривало је 
чедно рамена, док је са заносним погледом и лако на- 
смејаним устима гледала преда се. 

Хришћанка се упути радознало на статуи, али јој 
нека пријатна језа пројури кроз срце кад своју слику 

виде у свој њеној јасности; чекић клону, и она се немо 
наслађиваше гледајући своје сопствено раније биће. Спо- 
паде је горак бол, осећање, као да је одгурнута из леп- 
шега света па сад лута по пустињи као несрећна сенка; 
јер и ако је њена слика била уздигнута до идеала, оно 
је баш тиме одавала првобитно унутрашње Евгенијино 
биће, које је било само застрто њеном пендантношћу, и 
осећај са којим је сад при чаробној месечини познала 
своје Ја, био је бољи од сујете. У души јој је било као 
кад би при игри погрешно бацила карту, говорећи мо- 
дерно, јер тада, разуме се, није било карти. 

Наједанпут се зачуше ужурбани мушки кораци; 
Евгенија се махинално прикри у сенци једне статуе и 
виде како те приближује високи Аквилинов стас. Она 
виде како он стаде пред статуу, дуго је посматраше, и 
најзад је загрли да на мраморне усне притисне лаки по- 
љубац. Затим се зави у свој огртач и оде полако, освр 
ћући се више пута за сјајном статуом. Евгенија уздрхта 
тако јако да то и сама примети; љутито и насилно прибра 
се опет и ступи опет пред статуу са уздигнутим чекићем 
да уништи ову грешну утвару; али у место да разлупа 
лепу главу она, бризнувши у плач, такође спусти пољу-· 
бац на њене усне и побеже, јер су се чули кораци ноћне 
страже. Са узбурканим грудима увуче се у своју ћелију 
и те ноћи није спавала све до рађања сунца, и, док је 
пропустила своју јутарњу молитву, сањала је, са брзим и 
наизменичним променама, о стварима које са молитвом 
нису имале никакве везе. 


(Свршиће се). 
ГОТФРИД КЕЛЕР. 


(С немачког превео Михаило ТОДОРОВИЋ). 


МАРТОВСКА ПЕСМА. · 


Онда кад живот из мртвила ниче, 
У мартска доба, плаховита, јака, 

Кад ветар брише и победу кличе 
Пролећа снажног, младога јунака; 


Кад сунце засја и зрацима врелим 
Загреје земљу снуждену и ледну, 

И када срце ударима смелим 

С природом бије младу песму једну, — 


Онда ја живим! И свим срцем холим 
Ја страсно бујну, вечну младост волим, 
И све који су за рад, борбу вољни. 


И уз све лепе месеце остале, 
Уз зраке сунца који први пале, 
Ја плахо волим март незадовољни. 


НестоР ЖУуУЧНИ. 





ИУ СКРФЕР. 


Кроз ладну таму заспалога света, 
Луцифер иде. Грк, мрачан и жучан, 
С висине смеле орловског лета, 

Он земљу гледа, уморан и мучан. 


Крилима моћним густу таму реже, 

К'о светли вихор мрачним небом јури. 
Облаци за њим остају и беже 

У хаос ладни, недогледни, тмури. 


Он лети, и кад јаче сијну зубље 

У чврстој руци, кад зашкрипе зуби, 
Он сав се у крик очајнички сљуби, 
И кроз ноћ гази све дубље и дубље. 


Иде Луцифер, иде... за њим сама, 
У царству ноћи, ко јејина злобна, 
Остаје нема, подругљива Тама... 


И нигде гласа: Свет ко гробље спава 
Мртвило свуда: О, како је кобна 
Ноћ где се ћути и не ускрсава! 


НестоР ЖУЧНИ. 





ПЕСМА РИТИ. 


Ја нисам рођен да на жртву палим 
Себе за закон својих праотаца, 

Ни да се мртвим стварима печалим 
У каквом тихом лугу код оваца. 


Ја немам смисла да живим крај пећи, 
Ни свет да стварам у лејама лука; 
Ја волим живот где царује мука 

И бол и отров и јед од свих већи. 


Шта! Зар да срџба у мени не плане, 
Кад видим бедне, згурене и бледе, 
И суве, црне, жуљаве им длане, 

ИМ тупе очи што самртно гледе ! 


Шта! Зар у мени гнев да се не смути, 
Кад видим једне где немоћно просе 

И крвљу црни, грки лебац росе, 

А други трунке не имају ћути! 


Ја нисам песник оних бедних рита 

Што срамно, стидно, у прашини гмижу, 
А људска гордост у срце им скрита. 
Не! Ја сам душа оних што се дижу! 


Ја нисам пород оних који ћуте, 
Пате и трпе, јер сг подло боје, 
"Ја сам, ко Демон, чедо борбе љуте, 
И вртлог борбе, — то је место моје! 








Песма Рити. 


Ја сам син Греха, син Вечнога Жида, 
Потомак Змије која маску дере 
Бозима лажним, не признаје неба; 


Ја сам Проклетство што благослов кида, 
Идоле руши праотачке вере, 
И тражи себи у Светлости хлеба. 


Рито! Ти гадна, ниска, гнусна рито, 

Зар се још нећкаш> Зар још и сад, гнило, 
Лежиш ко војском прегажено жито 
Дижи се слепа, окована сило! 


Шта си се тако згурила и стисла 
У страх, к'о јато преплашених тица; 
К'о да те тресу хиљаде грозница, 
Моћ твог живота зар је тако свисла ! 


Устај већ једном! Чему немоћ срамна> 
Та што те стидно пред силнима пови 
У јаз где јечи од окова звека; 


Устани! Бесна, вулкански помамна, 
Дигни се! Нашто постеља и снови, 
Жад, ено, Сунце сја и на Рад чека! 


НестоР ЖУЧНИ. 

ХЕРОИЧНА КОМЕДИЈА У ПЕТ ЧИНОВА, У СТИХОВИМА. 
(Крај). 
ПЕТИ ЧИН. 
РОксАНА. (Сирану). 
Ал ја сам радознала здраво: 
Камо шале с Мартом> 


СирАНО. (Отвори очи, брзо). 
Да имате право! 
(Сестри Марти, много заједљиво). 
Приђите! (Марта прилази стидљиво). 
Од стида једва што се крснон 
И погнуте стално лепе очи њене! 


СЕСТРА МАРТА. (Смешећи се подигне очи). 
Али... (Опази његов промењен изглед; узвикне зачуђено). 


О! 


СирАНО. (Полако, показујући на Роксану). 


Ни речи! То ће проћи лако! 
(Гласно, забашурујући). 


Мрсио сам јуче! 


СЕСТРА МАРТА. (За себе). 


Зато је блед тако! 
(Брзо и полако). 


Мало чорбе топле пријаће најбоље. 
Хоћете ли доћи 


СирАНО. 
Да, да, драге воље! 





СирАНО од БЕРЖЕРАКА. 


СЕСТРА МАРТА. 
Чудо да ми данас и то не ускрати! 


РОКСАНА. (Чује их како шапућу). 
Можда хоће да вас у веру обрати 


СЕСТРА МАРТА. 
И не мислим ! 


СирАНО. 
Зар ви брбљиви иначе, 
Не предикујетег Шта те ствари значе 2 
"(Привидно плане). 
Врага! Онда сме се нешто да пожелиг... 
"(Као да тражи какву згодну шаљиву реч, и као дају је нашао). 
Мол'те се за мене данас у капели!.. 





РОКСАНА. 
О! 


(СИРАНО (смејући се). 
Како од чуда Марта боју мења ! 


СЕСТРА МАРТА (благо). 
Ја то већ учиних и без допуштења ! 
«Оде у кућу). 
СирАНО. 
-(Окрене се Роксани, која се нагнула над својим ђерђевом). 
О, да л ће ми живот Господ да подари 
Да видим крај везу ! 
• 


РОКСАНА (смешећи се). 
Ах, тај подсмех стари! 
«Ветар обара лишће). 


СирАНО. 
Лишће! 


РОксАНА (подигне очи и гледа кроз алеје). 


Како лепо пада! 

Сирано. 

Ништа лепше није! 
У прелазу кратком на земљу са гране, 
Хоће да покаже све најлепше стране 
Последње лепоте. ИМ, губећи наду 
Да живи на земљи, њему у том паду 
Ни страх од трулежи нимало не смета 
Да покаже љупкост једног нежног лвта! 


РОКСАНА. 
Зар ви тако тужни» 


СирАНО. 
Нимало, Роксана ! 


РОКСАНА. 
Оставимо лишће нек пада с платана... 
Причајте што ново. Да, новине моје> 


СирАНО. 
Лепо ! 

РОКСАНА. 
А! 

СИРАНО. 


(Све блеђи и блеђи, једва кријући болове који га муче). 
Овако за сад ствари стоје! 

У суботу краљ је много грожђа јео, 
Те грозницу доби; тај насртај смео 
Осуђен је строго за увреду краља, . 
И сад пулс му опет куца како ваља! — 
Сутра дан у двору, на великом балу, 
Хиљаду је свећа бљештало кроз салу. —- 
Јован Аустријски побеђен је славно. — 
Четири вештице обесише јавно. — 
А госпођа Д'Атис клистиром сад лечи 
Своје псето... 


РОКСАНА. 
Молим, пазите на речи! 

СирРАНО. 
Понедељник... ништа. Само Лигдамира 
Почела да нове љубазнике бира. 


РОКСАНА. 
О! 


СиРАНО (чије се црте све више мењају). 
У Фонтенеблу беху двор и свита. 
У среду ће Монгла Фиеска да пита, — 
А не, у четвртак: да ли се што чује 
Да Мончини опет нове сплетке кујег 
Он је тек у петак свој одговор дао. 
Данас, у суботу... 


(Затвори очи. Глава му напред клоне. Пауза). 


РОКСАНА. 
(Изненађена његовим ћутањем, окрене се, погледа га и скочи уплашено) 
Тек што није пао! 
(Приђе к њему и виче). ; 
Сирано! 


СиРАНО (отвори очи, изнемоглим гласом). 
Да... Шта јег 
(Спази Роксану, која се нагнула над њим, набије још јаче шешир 
на чело, и уплашено завали се у наслоњачу). 
Не, не, ништа није! 


РОоксАНА. 
Ал: 


Сирано. 
Од ране каткад бол ме још завије... 


РОКСАНА. 
Јадни пријатељу ! 


СирАНО. 
Што добих у боју. 
Ал' ће проћи. (Силом смешећи се). 
Хоће ! 

РОКСАНА (стојећи пред њим). 
И ја имам своју. 
(Метне руку на груди). 
Овде лист, већ жут сав, зледи му ту рану. 
На њему још крв је што му некад кану. 
(Почиње да се смркава). 


СирАно. 
Ако вас још може на реч што да сети, 
Ви ми обећасте да ћу једном смети 
Читати то писмог 


РОКСАНА. 
Ах, од Христијана! 
(Пружа му кесицу, коју је носила на грудима). 
Ево! | 


Сирано (узме). 
Да отворим> 


РОКСАНА. 


Да! 


(Врати се ђерђеву, склопи га, и прикупља свилу којом је везла). 


(СИРАНО (чита). 
„Збогом, Роксана ! 
„Ја умирем !...“ 


РОКСАНА (изненађено). 
Како Ви читате гласног 


СирРАНО (чита). 
„Још вечерас, можда. Ја вас љубим страсно! 
„Ја умирем! Никад, чедо моје мило, 
„Опијен ми поглед, коме је то било...“ 


РОКСАНА. 
Дивно ! 


СирРАНО (паставља). 
„уживање најслађе на свету, 
„Пољубити нећу у духу, у лету, 

„Покрете вам лепе; још се, само блеђе, 
„Сећам кад вам рука преко чела пређе, 
„Па бих да узвикнем из дубине груди...“ 


РОоксАНА. 
Ах, како реч свака сладак спомен буди! 


СирАНО (наставља). 
„.--Збогом!.,“ 


РОКСАНА. 
Ви читате... (Све је мрачније). 


СирАно. 
„. „мили, дивни крине, 
„Благо моје,..“ 


РОКСАНА. 
Гласом... 


СираАно. 
„љубави једине!..“ 


РОКсСАНА. 


Али... Да! Ох, ја се сећам тога гласа! 
«(Приближи се полако, да је он не опази, стане иза наслоњаче, нагне 
се опрезно над њим и посматра писмо. Већ је настала ноћ). 





СиРАНО (наставља). 
„Вас не заборавих ни једнога часа. 
„И на небу срце моје биће верно, 
„Да вас љуби страсно, силно, неизмерно...“ 


РОксАНА (спусти му руку на раме). 
Мрак је. Зар видите 
«(Сирано задрхти, окрене се, спази њу, ужасне се и обори главу. 
Дуга пауза. Смркло се потпуно). 
РОКсАНА (склопи руке, полако). 
___М он се претвара 
Тако дуго маском пријатеља стара 
Што се само шали!., 
СирАНО. 
Не, не! 

РОКСАНА. 
Ви сте били! 


Сирано. 
Не, нисам, Роксана! 


РОКСАНА. 


Ви сте! Што сте крили» 


Кад ми име рече, да ме то не сети! 


СИРАНО. 
Не, ја нисам! 


РОКСАНА. 
Ви сте! 


СирАНО. 
Могу се заклети! 


РОКСАНА. 
Што тад нисте рекли слутим узрок шта је. 
Ал' вам памтим речи... 


СирАНО. 
Не, не! 


РОКксСАНА. 
Уздисаје! 
Глас од оне ноћи исто тако звони... 


СиРАНО. 
Није ! 
РОКСАНА. 
Ваша душа... 


СирАНО. 


Не, Боже саклони! 
Не љубљах вас! 


РОКСАНА. 
Јесте! 


Сирано. 
Тога земља скрива! 

РОКСАНА. 
СирРАНО. 


РОКСАНА. 
Глас вам све слабији бива! 





СирАНО. 
Не, Роксана, никад ви не бисте моја! 


РОКСАНА. 
Већ толко година од онога боја, 
И он да не призна! — Шта вам храброст узе, 
Кад на писму овом леже ваше сузе 


СиРАНО (пружајући јој писмо). 
Ал' је крв његова! 
Е РОКСАНА. 


Ти обзири ваши 
Зашто данас... 


СирАНО. 
Зашто» — 
(Ле Бре и Рагено долазе журно). 


ШЕСТА ПОЈАВА. 
РОксАНА. СирРАНО. ЛЕ БрЕ. РАГЕНО. 


Ле БРЕ. 
И он се не плаши!. 


Знао сам! — 
СИРАНО (устане, смешећи се). 
До врага! 
Ле БрЕ (Роксани). 
Убиће Сирана. 
Ова шетња ! 


РОКСАНА. 
Боже!... То је нова рана!.. 


Сирано. 
А сад да продужим где сам оно стао: 

„„У суботу мучки Бержерак је пао!.. 
(Скине шешир; на глави и челу види се велики завој). 


РОКСАНА. 
Шта2 — Сирано! — Он зарг —- Главе увијенег — 


СирАНО. 
„Душману подлећи, ал достојном мене, 
„Са мачем у срцу, пун витешког плама!“ — 
Ал' друкчије хтеде и судбина сама, 
И ја сам убијен, мучки, испод стреја, 
У заседи гадној, од једног лакеја! 
У животу све ми ишло с тешком муком, 
Па ни сама смрт ми не пође за руком! 
РАГЕНО. 
Ах, мој господару ! 
СирАно. 
Што плачеш, због чега» 
Пружи му руку). 
Чим сад зарађујеш себи хлеб, колега 2 
РАГЕНО (кроз сузе). 
Код... код Молијера сад сам лампаџија ! 


Сирано. 
Молијер ! 

РАГЕНО. 
Ал' ми ту више не прија, 
Увређен сам љуто! — Јуче, у Скаџшену, 
Видох да је укро од вас једну сцену, 
Ону шалу: откуд на галији ђаво ! 


Ле БРЕ. 
Од речи до речи ! 


Сирано. 
Мир ! Он има право ! ; 
(Рагеноу). 
Реци да ли сцена публику осваја 2 


РАГЕНО (јецајући). 
Ах, Боже мој, смеју није било краја !.. 





МАР а рез а 


и та о 


И о а не сасе ге да 


АМУ а РАС вичан и 

СирАНО. 

Цео живот мој је живот оног чије 

Речи траже, па га заборав тад скрије. 
(Роксани). 

Памтите л, Роксана, оно плаво вече 

Што вам с Христијаном у сласти протече 2 

У тој једној ноћи мој је живот цео: 

Ваш пољубац другом пао је у део! 

Ипак, да се тужим сад није мени смер: 

Христијан леп беше, геније Молијер !. 
(Звоно на капели почиње да звони). 

Звони ! Ено, сестре хитају капели. 


РОКкСАНА (уздигне се и виче). 
Сестре! 


(СИРАНО (задржавајући је). 

Не, Роксана! Куд би сад ви хтели“ 

Дотле, можда, мене нише бити неће. 

(Калуђерице су ушле у капелу; чује се оргуља). 
Хармонија ова на душу ми слеће! 


РОКкСАНА. 
Ја вас волим! Живе! 


Сирано. 
Не, то само личи 
Каквом краљевићу у чаробној причи, 
Где му реч та с лица сву ругобу чисти... 
Али, видте, ја сам увек онај исти! 


РОКСАНА. 
Ја бејах зло ваше! 


Сирано. 
Не, то нисам рек о! 
Нежност женска беше од мене далеко. 
Мајка сама нађе да ме ружна роди, 
Сестре нисам им'о. А што сваком годи, 
Сласт љубавну, нисам могао ни знати, 
Јер се бојах да ме туђ подсмех не прати. 

Што хаљина женска живот мој озари, 
Вама хвала! 
Ле БРЕ. 
«Показује му месец, који сија кроз гране. 
Види, твој пријатељ стари! 


СИРАНО (смешећи се на месец). 
Видим ! 


РОКСАНА. 
Зар да биће љубави једине 
По други пут губим> 


СирАНО. 
Ле Бре, без машине 
Попећу се данас до оног опала. 


РОКСАНА. 
Шта кажете ! 


СирАНО. 
Тамо нестаће свих зала. 
У блаженом колу душа драгих мени, 
Биће Галилео, Сократ божанствени. 


Ле БРЕ (чисто ван себе од беса и очајања). 
Не, не, то је грозно! Што га уби псето ! 
Какав песник! Срце тако чисто, свето! 
Проклете убице ! 


Сирано. 
Ле Бре, хајд не прети! 
ЛЕ БРЕ (кроз сузе). 
Пријатељу... 


СИРАНО (исправи се, дивља погледа). 
То су Гаскоњски кадети... 
Елементи... маса... закон о тежини... 


Ле БРЕ. 
У бунилу знање ! 

СирАно. 
И мени се чини 
Коперник је рек о... Да, ја памтим здраво... 


| 


РОКСАНА. 
; Ах, Боже мој! 
| СирАНО. 
| „Откуд на галији ђавог 
| Филозоф, физичар, стихотворац, 


Ваздухопловац, музичар и борац, 

Путник на месец, доскакивало највећи, 

И љубавник, ал никад у срећи! 

| Овде вечита рака 

| Херкула Савинијана Сирана од Бержерака 

Уморне кости крије, 

| Који је све био, и који сад ништа није! — 
Извин те, ал сада остаћете сами: 
Ено, зрак месечев где ме к себи мами ! 

(Клоне у наслоњачу; сузе Роксанине поврате га мало; он је по- 
гледа и глади њен вео). 
Оплакујте вечно свога Христијана, 
Он је био добар, нежан, леп, без мана, 
Ал' једном да куца кад ми срце стане, 
Нек и за мном тада ваша суза кане. 
Нек' вам црни вео двострук смисо скрије: 
Нек се бол за њиме у бол за мном слије ! 


; РОКСАНА. 
у Кунем вам се! 
(СИРАНО (стресе се и једва устане). 
Не, не! Само не овако! 


(Хоће да му помогну). 
Не треба ми нико ! (Наслони се на дрво). 
Само дрво !.. Тако !.. 


(Пауза). 
Ту је! Мраморне ми ципеле навлачи, 
Олово на руке! — Да! Знам шта то значи! 


«Испрсеи се). 

Ал' ја ћу смело гледати у лице, 
(Истргне мач). 
Са мачем! 
Ле БрЕ, 
Сирано! 
РОКСАНА (скоро ван себе). 
Сирано! 
(Сви уплашено устукну). 
СирАНО. 
То трице 
Зар у нос ми пиљи> Ал' дрхти и бледи!.. 
(Уздигне мач). 
Шта кажетер Да ми све ништа не вреди 2 
Знам то !... Али зар се човек увек бије 
Са надом на успех» — То тек ништа није!.. 
Шта то гмиже тамо 2 Ох, да страшних чуда " 
Све злотвори моји ! Глупост, Предрасуда, 
Подлост, Сумња, Пакост !.. (Боде кроз ваздух). 
Да л' мир да се тражи“ 
Никад !.. Ха! Зар дође и ти, гнусна Лажи2!.. 
(Боде опет мачем кроз ваздух). 


Знам да ћу подлећи у борби са горим. 

Ал шта мари2 Ја се борим, борим, борим !... 
(Чини дивље испаде и одједном стане, кашљући). 

Да! Нек ми отргну и лавор и руже, 

Али што ми неће никад да наруже, 

Што ћу да понесем кад ме изда снага 

И кад ступим преко небескога прага, 

Што без мрље оста сред најљућег боја, — 

То је... (Са уздигнутим мачем пође корак унапред). 

ојује. 


(Мач му исклизне из руке; он посрне и падне на руке Ле Брву 
Рагеноу). 


РОКСАНА. (Нагне се над њим и пољуби га у чело). 
То је..,2 
СирАНо. (Отвори још једном очи, познаје и насмеши се). 
Перјаница моја ! 


Едмон РОСТАН.. 
(Превео с француског Милан Димовић). 

Венера, невидљива за свачији поглед, слази 
са етарских висина и зауставља се у сред сената. 
Са тела Цезарева одваја његову душу, старајући се 
да јој не ишчезне, па је односи у регионе звездане. 
У колико се више удаљава од земље, богиња осећа 
како се та душа преображава у неку супстанцу 
упаљену и божанску. Она је пушта да оде из њених 
недара. Душа одлети изнад месеца, вукући за собом, 
по дугачком простору, своје упаљене власи. 


Тако Овидије описује постанак велике комете, која 
се појавила на римском небу 43 године пре Христа, при- 
ликом смрти диктаторове. Јер, у оно доба многи су ми- 
слили да су комете душе великих људи, или да су то 
разна испарења земаљска која се запале у високим, ва- 
треним, регионима небеским. Али, ма како се у оно доба 
објашњавао постанак комета, од памгивека су оне сма- 
тране као предсказања срећна или несрећна, према при- 
ликама и према догађајима који су се једновремено с поја: 
вом какве комете дешавали. Такав је случај био и са горе- 
поменутом кометом као и са многима другим. Августу је го- 
дило што је народ сматрао ону комету као душу Цезареву, 
па је гонио убице човека који се онда налазио међу бого- 
вима. Са тога разлога он је сазидао нарочити храм тој ко: 
мети, сматрајући је јавно као срећно предсказање. С друге 
стране, његови противници говорили су да богови том 

33 


514 Српски Књижевни ГлаАСНИК. 





кометом исказују своју срџбу и незадовољство, како 
према Цезару тако и према његовим следбеницима. 

Цела стара историја испуњена је разним примерима 
како су комете биле повод многим важним историјским 
догађајима. Године 69 разна предсказања објавила су 
пропаст Јерусалима, а нарочито једна комета која је читаву 
једну годину лебдела изнад те вароши. Смрт цара Кон- 
стантина објавила је комета од 336 године, и т. д. 

Неће бити ни мало чудновато кад се каже, да Средњи 
Век у празноверицама ни у колико не уступа Старом 
Веку. Шта више у погледу комета и њихова значаја на 
поједине догађаје, тај век знатно надмаша старо доба. 
Код старих, а нарочито код Грка, налазимо како се из- 
весне комете сматрају и као срећна предсказања. Мрачни 
и жалосни дух Средњега Века, у неочекиваним и из- 
ненадним појавама комета види само предзнаке стра. 
ховитих догађаја: ратова, куге, пожара, а нарочито смрти 
владалаца и великих људи. Комета од године 451 или 
453 објавила је на пример смрт Атилину, године 584 
смрт Шилперикову, годинс 632 смрт Мухамедову. Скоро 
ни један владалац Средњега Вгка није умро а да извесна 
комета не објави његову смрт. Више пута хроничари су 
забележили и комете које нико није видео, само да из- 
вестан владалац не умре без предсказања какве комете. 
Такав је случај између осталих с кометом од 814 године, 
која је требала да предскаже смрт Карла Великог. 

Док су стари народи гледали у кометама душе ве- 
ликих људи или нечиста испарења земаљска, дотле су 
посматрачи Средњега Века били много видовитији. За 
комету од 1182 године каже се, на пример, да је изгле- 
дала као завијена змија; час се испружи а час се опет 
скупи, час опет, на велики страх а трепет гледалаца, раз- 
јапи своје велике чељусти, рекао би човек, жељна чо: 
вечје крви, хоће да се њоме засити. 

Страховита комета од 1508 године изгледала је, кажу 
хроничари, црвена као крв, представљајући људске главе, 
расечене делове тела, ратно оружје са великим мачем у 

средини. Комета од 1528 тодине, кажу, била је тако стра-· 
шна да је улевала грдан страх простом свету, те су једни 
од страха умирали, а други се поразболевали. Врло много 
побожних Хришћана, уверени у пропаст света коју ова 
комета објављује, сва су своја добра остављали манасти- 
рима, не размишљајући, да кад цео свет пропадне да ће 
тада пропасти и манастири. Та комета, сведоче очевидци 
онога доба, изгледала је као крв црвена и на врху њеном 
могла се видети савијена мишица која држи велики мач 
у руци као да хоће да удари и да посече. На самом врху 
виделе се три звезде. С обе стране те комете видео се 
велики број секира, ножева, мачева крвљу обојених а 
између њих мноштво људских лица с накострешеном 
косом и брадом. 

Врло би дуг био низ таквих историјских докуме- 
ната и епизода, који само доказују како је човек, и ако 
сићушан и незнатан део васионе, уображавао, да му се 
не може ништа десити, да не може чак ни умрети, док 
својом смрћу не узбурка целу природу, док не изазове 
нарочита небеска тела да присуствују његовом погребу. 

Не знам да ли се може рећи да је данас у маси 
народној потпуно ишчезао страх и извесна непријатна 
слутња приликом појаве какве комете» Од како је наука 
успела да кометама одреди право место у васиониину 
нашем сунчаном систему, празноверични страх је знатно 
опао, али је на његово место дошао други страх, можда 
тако исто важан и значајан. Сад се више не плашимо 
да ли ће комета предсказати смрт овог или оног вла- 
даоца, да ли ће она бити знак ка«вог већег или мањег 
локалног рата, или какве друге несреће. Данас говоримо 
о могућности судара такве једне комете са нашом земљом, 
па дакле о могућој пропасти земље; данас говоримо како 
земља може проћи кроз кометин реп састављен од за- 
гушљивих гасова, па дакле како може бити уништен цео 
род људски на земљи. Од како се приближио тренутак 
када се Халејева комета, једна од највећих и најзначај. 
нијих комета у историји тих небеских тела, треба да при- 

ближи сунцу и да прође поред наше земље, цела штампа 
је испуњена најразличитијим комбинацијама о проласку 
земљину кроз реп те комете и о могућим последицама 
тога проласка. Као што се види, страх од комете није 
ишчезао, он је добио само други, у неку руку, научнији, 
али и генералнији облик. Док су се некада само вла- 
даоци имали да хватају у штап да виде кога ће од њих 
нестати, чијем ће свечаном погребу присуствовати тај спе- 
цијални изасланик божји, — јер се тврдо веровало у из: 
реку: Мота згеПа, поџђиу тех, Нова звезда, нови влада- 
лац! — данас се сви бринемо за своју кожу, данас се сви 
од реда бојимо да не нађемо смрт у загушљивој атмо- 
сфери кометина репа. 


П 


Треба ли уопште објашњавати које се небеско тело 
назива кометом или репатом звездом» Само јој име „ре- 
пата звезда“ или „репатица“ показује да је то веће или 
мање, више или мање светло небесно тело или звезда, 
која има дужи или краћи реп. Бар тако се јављају оне 
комете за које народ зна и које највише привлаче пажњу 
света. Али има комета и без репа, и онда публика о 
њима не води много рачуна, јер се много не разликују 
од осталих звезда. Тако се године 1585 видела једна 
комета по привидној величини једнака Јупитеру, али мање 
сјајна. Исто тако комете од 1665 бр. П[ и 1682 изгледале су 
сасвим округле, и тако светле као Јупитер, али без икаква 
репа или косе. Свакако треба напоменути да се овде го- 
вори о кометама које се виде голим оком. Телескопске 
комете, то јест оне које се виде само дурбином, много 
се чешће јављају без репа. Шта више, многе комете које 
су још далеко од сунца и које се виде дурбинима, не- 
мају репа, па се реп појави и развије тек кад дођу у 
сунчеву близину. 

Обично се држи да комета вуче свој реп за собом, 
али није увек тако. Сваки кометин реп налази се на су- 
протној страни од сунца, обично прав, а некад само више 

или мање повијен, те народу изгледа као повијена, турска 
сабља. Таква је на пример била комета од 1858 године. 
И док се комета, долазећи из даљине приближује сунцу 
реп јој је позади, она га, у неку руку, вуче. Кад је ко- 
мета најближе сунцу, онда јој реп стоји под правим 
углом према правцу којим се комета креће, а кад се за 
тим почне од сунца удаљивати, онда реп иде напред. 
То ће се најбоље видети на слици, коју уз овај чланак, 
мало даље, доносимо. У положају означеном датумом 
7 априла, правац кометиног репа заклапа прав угао са 
правцем којим се комета креће, а после тога реп комете 
све више и више иде испред главе. 

На свакој репатој звезди разликује се глава и реп. 
И кад је комета још далеко и путује према сунцу, обично 
се дурбином види слаба светла магличаста прилика, 
округла или мало развучена, јајаста. У колико се више 
приближује сунцу изгледа као да расте, и у унутрашно- 
сти се види један светлији део, такозвано /езгро, омо- 
тано једном врстом слабо светле магличасте атмосфере. 
Кад комета дође у близину сунчеву, онда се види како 
из језгра избијају према сунцу светли праменови који се 
посуврате на супротну страну од сунца те од њих по- 
стане кометин реп. Да ли при развијању репа из коме- 
тине главе играју најважнију улогу само сунчева топлота 
и светлост, или се ту у већој или мањој мери мешају и 
друге физичке појаве, на пример електрицитет и магне- 
тизам, не може се поуздано рећи. Али као што на повр- 
шини земљиној не влада највећа топлота кад земљу нај- 
јаче греје сунце него мало доцније, тако исто од прилике, 
комета је најсветлија и реп јој је развијенији неколико 
дана после проласка кроз близину сунчеву, то јест кроз 
перихел. После тога времсна комета постаје слабија, реп 
јој се све више скраћује, док се најзад цела комета не 
заокругли од прилике онако како је била кад је први 
пут виђена. 

Овако се јавља, развија и опада једна комета у 
обичним приликама. Али се на свима кометама не виде 

све те промене и на исти начин. Било је комета које су 
почеле опадати пре него што су прошле кроз перихел; 
таква је на пример била комета од 1835 године. Код 
других је средина репа мање светла од његових обода 
као код комете од 1858 и 1861. По који пут се види, 
поред обичног репа окренутог на супротну страну од 
сунца, још један истина кратак реп, али окренут пргма 
сунцу као код комета од 1824, 1850 и 1851 године као 
што је било комета са два, три, четири, пет па и шест 
репова, као код комете од 1744. 

Исто су тако различите по облику, величини и сјај- 
ности и главе као и језгра појединих комета. Видели смо 
мало час како су главе појединих комета биле светле 
као Јупитер, неке су биле још светлије, док их је било 
и тако слабих, да им се није могло ни приметити језгро, 
а код других је опет изгледало да им се у језгру налази 
једна или више чврстих маса омотаних огромном атмо- 
сфером. 

За последњих сто и неколико година комете су бриж- 
љивије и тачније посматране, па су одређиване и димен- 
зије појединих њихових делова. Свакако цифре, које мало 
ниже наводимо, не треба сматрати као потпуно тачне, из 
тог простог разлога што комете, по самој својој природи, 
нису тачно ограничена тела, што им се не може тачно 
уочити граница где почињу а где се свршавају. Али се 
и поред тога ти податци могу сматрати, приближно, као 
доста тачни. 

Најмање језгро нађено је код комете од 1798 го- 
дине бр. 1, и имало је само 45 километара. Знатно веће 
језгро налазимо код комета од 1799 бр. 1, (620 киломе-· 
тара), од 1811, 1, (690 километара) и 1807 (890 киломс- 
тара). Још веће је било у комета од 1811 бр. П, (4360 
километара), 1843, 1, (8000 километара) и 1858, МТ, (9000 
километара). Највеће је језгро имала комета од 1769 го. 
дине (45.000 километара). 

Исто тако различне су величине и кометских глава, 
то јест оних атмосфера које омотавају језгро. Најмању 

главу, 2.000 колометара, имала је комета од 1799 године 
бр. |; знатно већу главу, 29.000 колометара, налазимо код 
комете од 1847 бр. У; 41.000 километара код комете од 
1847 бр. 1 и 82.000 километара код комете од 1849 го- 
дине бр. [. Још већу главу имала је Брорзенова комета 
од 1846 године и то 208.000 километара; Енкеова од 
1828 године 425.000 километара и комета од 1780 го- 
дине бр. 1, 430.000 километара. Халејева комета, о којој 
ће доцније бити више говор, имала је 1835 године главу 
од 570.000 километара. Највећа је глава посмотрена код 
комете од 1811 године бр. 1, и то 1,800.000 километара. 

Исто таква разноликост влада и у дужини репова 
појединих комета. Док је реп у комете од 1744 године 
био дугачак 28,000.000 километара, дотле је комета од 
1861 имала реп од 68,000.000 километара, комета од 1858 
бр. М1, од 88,000.000, од 1847 бр. 1, 212,000.000, а комета 
од 1843 бр. 1, имала је реп који је био дугачак 320,000.000 
километара, дакле био је дужи од целог пречника зем- 
љине путање за 20,000,000 километара. 

Ма како изгледале огромне ове поједине вредности, 
како за дужину репа тако нарочито за величину комет- 
ских глава, ипак им је маса или другим речима тежина 
врло мала, тако рећи незнатна. Маса појединих небеских 
тела, па дакле и комета, цени се по утицају који оне 
могу имати на масе оних небеских тела поред којих 
сразмерно близу пролазе. Дешава се често, да комете 
пролазе близу појединих планета нашега сунчаног си- 
стема и њихових пратилаца, па је константовано да ни- 
какав мерљиви утицај нису имале на њих. На против пла- 
нете, нарочито велике, знатно утичу на пут комета и у вели. 
кој мери мењају правац и брзину њихова кретања, те се с 
тога и време њихова обилажења па дакле и време њихова 
повратка у сунчеву близину, знатно мења под утицајем пла 
нета. Шта више, ти утицаји или ремећења које поједине 
планете изазивају на комете могу се предвидети и израчу- 
нати и по њима одредити да ли ће се извесна комета 
раније или доцније појавити на нашем небу. Исто тако 

изгледа, да су многе комете, које нису никад заилазиле 
у наш сунчени систем, јаким привлачењем великих и да- 
леких планета, просто унесене: у наш сунчани систем. 
Тврди се, на пример, да је комету од 1812 бр. [, и 1846 
бр. ТУ, привукла планета Нептун у наш систем кад су 
оне, врло близу поред њега, прошле године 695 пре 
Христа. Кад би масе комета биле приближно једнаке 
с масама планета поред којих пролазе, утицаји комета 
на планете и њихове сателите не би могли остати неопа- 
жени. Па ипак до сада нису констатована никаква ре- 
мећења која би комете изазвале на планетама. Због тога 
Џон Хершел. и Бабине и ако претерано, кажу да су ко- 
мете видљиво ништа. 

Проучавањем спектра појединих комета, могу се нај- 
зад извести извесни закључци о физичко-хемијском њи- 
ховом саставу. Многе комете у том погледу нису могле 
бити испитане, али оне које су могле дати довољно све- 
тао сџектар показале су да на њима горе, да светле, или 
да су само осветљена, од прилике онако као у Гајсле- 
ровој цеви, извесна угљеникова једињења приближно 
онаква каква налазимо у светлости једне свеће или пе- 
тролеумске лампе. Осим тога види се да се са комета, 
нарочито кад дођу у сунчеву близину, одбија и сунчева 
светлост. 


(Свршиће се). 


Ђ. М. СТАНОЈЕВИЋ. 








О ТРАГИЧНОМ ПЕСНИШТВУ И ПОЗОРИШТУ 
КОД ГРКА. 


(Крај). 

И стара позорница, као и модерна, била је деко- 
рисана. Позадина је обично представљала какву палату, 
премда је могло бити и друкчије (на пример у Софокло- 
вом Филоктету имамо пећину, у Ајанту шатор, у Есхи- 
ловим Еуменидама Аполонов храм, 'и тако даље); палата 
је морала имати необичне димензије: била је, према ши- 
рини, несразмерно ниска. С обе стране позорнице ста- 
јале су обично велике призме, начињене можда од да- 
сака, са осовином у средини. Свака је страна призме 
била друкчије декорисана, и окретањем призме око осо- 
вине могле су се стварати различите ситуације. Мењање 
декорација, када би то било потребно, вршило би се пред 
публиком, али су те промене —- то бар важи за поза- 
дину позорнице — биле скопчане са извесним техничким 
тешкоћама, и зато су се по могућству избегавале. На ста- 
рој позорници је постојала и доста компликована маши: 
нерија, али нам је она готово сасвим непозната. Вреди 
споменути само једну машину — тако звану екиклему. 
Често је било потребно да се покаже какав призор који 
се дешава у унутрашњости зграде у позадини, на при. 
мер у унутрашњости палате; и за ову ствар не би било 
довољно само отворити једна од оних тројих врата, јер 
у том случају велики лео публике не би видео ништа. 
Овој техничкој незгоди имала је да помогне екиклема. 
Екиклема се састојала из подиума на малим точковима, 

који би, по шинама, могао бити изваљан из зграде на 
позорницу, и на томе би подиуму била представљена 
сцена која би се одигравала у кући. На овај је начин 
на пример у Есхиловом Агамемнону изнесена пред пу- 
блику Клитемнестра, поред које су лежали лешеви Ага: 
мемнона и Касандре; у Еуменидама је на екиклеми пре- 
стављен Орест како се ухватио за Аполонов олтар, окру- 
жен заспалим фуријама. — Иначе су декорације, према 
потреби, биле врло многобројне и различите. При свем 
том морали су стари да имају често врло јаку машту. 
У неким комадима је морала публика да замисли да је 
ноћ. и ако је у ствари над позориштем, које је било под 
ведрим небом, грејало топло априлско сунце. У Ахар: 
нанцима препоручује Дикеополис својој кћери да пази 
да јој ко у гунгули не украде накит. У ствари, та се 
„гунгула“ састојала само из Дикеополиса, његове кћери, 
и два роба. У Еурипидовим Баханткињама руши се, 
тобож, Пентејева палата, и од ње не остаје ништа, али 
се ипак у другој половини комада употребљује она за 
улажење и излажење. У време диадоха, када је техника 
одмакла напред, и богатство порасло, када је укус постао 
префињенији и у поезију унесен известан реализам, из- 
вршене су и на позорници многе реформе, које су тре- 
бале да појачају илузију код публике. Јелинистичка по- 
зорница је морала бити, у овом погледу, веома импо- 
зантна и сјајна, нарочито позорница у престоници Пто- 
лемеја. Грк Атенеј, из П века после Христа, веома нам 
је лепо описао једну параду на двору Птолемеја Фи- 
ладелфа (Ш век пре Христа) у Александрији. 

Простор за публику састојао се из степенастих, кон: 
центричних полукругова, од којих је средњи био про- 
ширен у једну мало ширу терасу, која се звала диазома. 
У великим позориштима је могло бити и по две диазоме; 
простор између њих одговарао је данашњим галеријама. 
Кругови су били испресецани попречним ходницима, ко- 
јима се вршила комуникација, и који су на горњој пе- 
риферији били многобројнији него на доњој. Да би се 








РРА" Љ' ~ 


аб - Се 


Је лии пса ли --ран ~ и и МЕ а њу оте ~ 


Р у и зси , агај РУШИ ТА "УУ уф РРИ РХ 








(О ТРАГИЧНОМ ПЕСНИШТВУ И ПОЗОРИШТУ код ГРКА. 523 





добило у простору, били су ови ходници по могућству 
што ужи. Кругови су се састојали, разуме се, од клупа, 
на којима су често била обележавана места. Места су 
могла бити нешто удубљена, тако да би сваки гледалац, 
за своје седиште, могао понети од куће јастук. Цео је 
систем био, у Атини, у прво време од дрвета; доцније 
је подигнуто позориште од камена. Са грађењем овог 
другог позоришта отпочело се после једне велике не. 
среће, која се десила за време неке Есхилове преставе: 
том приликом је, од силне навале, попустила дрвенарија, 
жртава је људских било доста, и од тог се момента по- 
чело мислити на зидање каменог позоришта, које је пот- 
пуно довршено тек у ТУ веку пре Христа. Иначе су сва 
грчка позоришта од камена, па су зато и саме развалине 
веома импозантне и лепе. Сва места у позоришту била 
су подједнако таксирана, али је најдоњи ред седишта 
био резервисан за извесне личности којима је требало 
указати карочиту почаст. Та су се почасна места звала 
проедрије, и њих су добијали архонти, посланици страних 
државица, сирочад погинулих у рату, и тако даље;а 
прво место, у средини, било је остављено за Дионисовог 
свештеника. У римско време подигнута је у средини, 
отприлике на трећем и четвртом кругу, ложа за импе- 
ратора. Позориште. код Грка било је под ведрим небом, 
само је над седиштем Дионисовог свештеника био по: 
дигнут балдахин. У римском позоришту је било више 
гледалаца разапињато платно. Стара позоришта су имала 
по правилу врло велике димензије, и у њима је било 
места за огроман број гледалаца. У Дионисовом позо- 
ришту могло је стати преко 27.000 гледалаца; у неким 
провинцијским позориштима цифре су биле још веће: по- 
зориште у Мегалопољу, на Пелопонезу, могло је при- 
мити преко 40.000 гледалаца, а позориште у Ефезу, на 
малоазијској обали, преко 57.000. У позоришту које је, 
у Риму, саградио Помпеј Велики, могло је стати до 18 000 
гледалаца, а у амфитеатру који су подигли Флавијевци 
попела се цифра до 87.000; само је, разуме се, ово био 

амфитеатар, са седиштима свуда унаоколо. Ради упоре- 
ђења са данашњим позориштима споменућу да у нашем 
Народном Позоришту може стати до 900 гледалаца, у 
Париској Опери око 2.200, а у Хиподрому (амфитеатар) 
око 8.000. 

Стари су јако пазили да за своје позориште иза- 
беру што подесније место. Оно је требало да буде, по 
могућству, у близини мора, како би отуд, на жарким да: 
нима, долазило што више свежине. У сваком случају по- 
зориште је морало бити на падини каквог брега, односно 
у каквој ували, како би се уштедео труд и трошкови за 
подзиђивање седишта. У Дионисовом позоришту у Атини 
места су усечена у акропољску стену, и због облика 
брега и позориште је изишло мало неправилно. Да је 
некадашњим келтским становницима нашег Београда пало 
напамет да зидају позориште, они би — под претпо- 
ставком да се топографија Београда није променула — 
изабрали по свој прилици северозападну ивицу Малог 
Калимегдана, према општинском расаднику, код угла где 
она широка стаза поред градског бедема скреће одједном 
у лево. Тако би публика била окренута реци, и не би 
била много изложена сунцу. На десном крилу и у центру 
могле би се одмах усећи клупе; лева би страна морала 
да се подзида. — У старим позориштима акустика није 
била добра, јер је позориште било под ведрим небом. 
Да би се овоме помогло, биле су у камениту ограду око 
простора за публику усечене нише, и у њима постављена 
празна бурад од бронзе, да би се на тај начин појачала 
ресонација. 

Позориште у Атини издавано је под закуп, и за- 
купник га је за свој рачун експлоатисао. Улазна цена 
била је два обола (отприлике 25 плд.), и за ову незнатну 
цену могао је један Атињанин да гледа целога дана и 
да види неколико трагедија и комедија. Најгорњи ре- 
дови, који су, разуме се, били најлошија места, издавани 
су и по дужини, на метар — ако ми се допусти овај 
анахронизам — и онда би се, разуме се, гледало да их 

се на закупљеном простору натрпа што више. Када би 
позориште било већ пуно, пропуштало се унутра и без 
улазнице. За сиромашне грађане плаћала је улазницу сама 
држава. Најпре је давано сиромашним Атињанима по два 
обола у готовом; доцније су им даване већ извађене 
улазнице, јер је било и таквих који би примили паре, а 
после не би хтели да дођу. 

Један од најинтересантнијих и за нас модерне нај- 
мање разумљивих елемената у старој драми јесте хор, 
односно хорске партије. Трагедија је и постала из хор: 
ских песама, из хорске лирике, и зато је велика улога 
хора сасвим појмљива. У примитивној трагедији хор је 
био носилац радње; доцније се хор повлачи све вишеи 
више испред диалога, и најзад га сасвим или готово 
сасвим нестаје. У Софокловој и Еурипидовој трагедији 
не учествује хор активно у догађајима; он је ту у главном 
једно незаинтересовано тело, коме је дужност да саве- 
тује и опомиње, и да, када затреба, даје утехе. Хору 
трагедији преставља некакву идеалну публику, то јест 
трагични песник преко њега исказује оне осећаје које је, 
по његовом мишљењу, изазвала радња у трагедији код 
праве публике. У доцнијој трагедији хор у главном испу- 
њује паузе између диалошких партија — он долази тамо 
где би код нас пала завеса и има отприлике ону улогу 
коју код настима оркестар између чинова. Трагични хор 
се састајао из 12—15 чланова, хореута; у комичном 
хору било их је 24. Хор је стајао у орхестри, и према 
потреби могао је да се попне и на позорницу, и да ту 
дође у директан додир с глумцима. За тај циљ водиле 
су на позорницу степенице. Како је позорница била доста 
висока, а степенице незгодне и узане, није ово узлажење 
било ни лако ни пријатно тешко костимираним хоре- 
утима, и ми ово често можемо да назремо кроз редове 
у старим трагедијима. Често се дешавало да је хор био 
позван да се попне на позорницу, али се он правио да 
позив није разумео, и под каквим било изговорима оста- 
јао у орхестри. У Еурипидовом Хиполиту бива једна 

половина хора позвата да се попне на позорницу и по- 
могне Федри, која се у палати обесила. Један слуга трчи 
као без душе и моли за помоћ, а хор одговара: 

„Свршено је. Краљице нема већ више“,.. Али се 
једна половина ипак предомисли : 

„Другарице, шта да радимо»> Да ли да улетимо у 
кућу и скинемо краљици замку2“ На то друга половина 
филозофски одговара: 

„Како Па зар нису унутра робови» То је мало 
опасна ствар када се човек у свашта меша“... 

У Баханткињама наговара Дионис хор да запали 
Пентејеву кућу. Хор, и ако је у једној страховитој ре- 
лигиозној екстази, ипак види да му пењање уз узане сте- 
пенице неће бити лако, па предлаже Дионису да — ако 
је већ збиља решен да изврши паљевину — да узме 
жара са Семелиног олтара, и да упали кућу, итд. — Хор 
је престављао пратњу Дионисову, и зато су хореути у прво 
време били преобучени као сатири. Доцније је овакав ко- 
стим задржан само у сатирској игри, а у трагедији били 
би костимирани према томе који ред људи престављају: 
ту је хор могао бити састављен од стараца, момака, де- 
војака, морнара, заробљеница, Персијанки, и т. д. Наро- 
чито су били интересантни хорови у комедијама, и ко- 
мични су се песници нарочито трудили да што шаренијим 
и егзотичнијим костимима рекламирају своје комедије. 
У Аристофана на пример имамо хор зоља, вила обла: 
киња, итд, а нарочито је био интересантан тичји хор 
у Тицама, који је био састављен од 24 различите тице. 
Хор би певао н играо у пратњу не читавог оркестра, 
већ само једног јединог аулетисте (аула одговара отпри- 
лике данашњем кларинету). 

Глумаца је у Есхиловој трагедији било најпре само 
два, Софокле је увео трећег ; више од три глумца класична 
трагедија није имала. У комедији, нарочито у римској, 
могло их је бити више. Први, најбољи глумац, звао се 
протагонист, други је био деутерагонист, а трећи трита- 
гонист; од њих је само први сматран за правог умет: 

ника. Сваки је глумац играо по две и три или и више улога 
у истој трагедији, на пример у Софокловоом Едипу играо 
је протагонист Едипа, деутерагонист је могао играти Зев- 
совог свештеника, Јокасту, пастира и краљевог слугу, а 
тритагонист Креонта, Тирезију и гласника из Коринта. 
Овакво уређење изазвала је потреба, јер је на тај начин 
број професионалних уметника био смањен, и партије на 
глумачке трошкове знатно редуциране, али се овим по- 
стигла и друга једна врло корисна ствар: да је наимеи 
споредне улоге могао играти способан глумац. Нама, 
овако из далека, може овај обичај изгледати неприродан 
и примитиван, али не треба заборавити да су стари 
глумци имали маске, да су у њих и костими и покрети, 
па донекле и дикција, били тако удешени да је инди- 
видуа била готово потпуно сакривена, па је због тога 
и публика без великих напрезања своје маште могла 
да прими различита издања једног човека. И женске 
улоге су играли глумци, јер жена, по атичким обичајима, 
није смела ступити на позорницу; осим тога женски би 
глас био и сувише слаб да испуни огроман простор који 
је обухватало старо позориште. У прво време играли су 
сами песници у својим драмама, као на пример Есхили 
Софокле; доцније је овај обичај напуштен, али је веза 
између трагичног песника и глуме сачувана утолико што 
су понеки песници, на пример Софокле, при писању сво- 
јих трагедија, имали у виду поједине одличне глумце — 
онако исто као што је на пример Едмон Ростан писао 
за Сару Бернар. Од доброг глумца тражило се врло 
много. Он је морао да буде и добар декламатор, и добар 
певач, и да у приличној мери разуме и играње. Наро- 
чито је глумац морао имати јак глас, због великих ди: 
мензија старога позоришта. Од глумаца се још тражило 
и да има добро памћење, јер на старој позорници није 
било шаптача. Игра глумаца, бар у озбиљној трагедији, 
била је одмерена и достојанствена; ово је важило наро- 
чито за кретање, које је — о чему ће мало доцније бити 
речи — морало бити лагано већ и због врло незгодног 

костима. У доцније време, када је свечана митолошка 
трагедија прешла на реално земљиште, и отпочела се 
интересовати првенствено за психолошки моменат, уне- 
сен је и у глуму известан реализам. Када један глумац, 
Пол, требао да игра Електру, у Софокловој трагедији, 
он је у оној узвишеној сцени у којој се Електри доноси 
урна са пепелом Орестовим, да би му нарицање ишло 
од срца, дао да му се донесе урна са пепелом његовог 
рођеног сина, који је баш тих дана умро, У јелинистичком 
времену, када је грчка драма продрла у полуварварске 
државе на Оријенту, бивале су често границе тога реали- 
зма на врло варварски начин прекорачене. Тако је на 
пример 53 године пре Христа, непосредно после Красовог 
пораза код Каре, на парћанском двору, при представљању 
Еурипидових Баханткиња, у оној сцени где Агава доноси 
главу свога сина, Пентеја — изнесена на позорницу глава 
римског триумвира Лицинија Краса. | 

У грчком друштву су глумци имали врло угледно 
место. Они су, као Дионисови свештеници, били непри- 
косновени; они су уживали различите привилегије и по- 
части, били су ослобођени од војне обавезе, а према 
једном закону, који нам је и данас на једном камену са- 
чуван, нису могли бити глобљени, и — у случају да су 
дужни — нису им могле бити пописиване ствари. У доц- 
није су се време организовали глумци из целог грчког 
света; то је био чувени Савез Дионисових Уметника, једна 
од најугледнијих и најмоћнијих корпорација јелинисти- 
чког времена. У римском свету стајали су глумци мате- 
ријално у главном врло добро, али је њихов положај у 
друштву, бар,у старије време, био посве незавидан. Из 
једног Цицероновог приватног процеса знамо да је за 


једног погинулог роба, Панурга, који је био на образо- | 


вању код чувеног глумца Росција и био несумњиво врло 


талентован, плаћено као оштета читаво огромно имање ; 


од преко 200.000 динара. Истина, и Цицерон је умео да 
изврши добар притисак на оптуженога, али је и Панург 
био тек почетник. Има и друкчијих примера. Када је ве- 

ликог песника Лаберија, који је био римски витез, на- 
терао Цезар да ступи на позорницу, изгубио је Лабе 
рије с тим ступањем свој витешки ранг, и када је — 
пошто је одиграо своју улогу — сишао у орхестру, ви- 
тезови га нису хтели примити у своју средину. Једна од- 
редба у римском закону гласила је: „Ако војник оде у 
глумце, или ако пусти да га заробе, да се казни смрћу“. 
У царско време положај истакнутих глумаца био је врло 
сјајан. Гроб глумца Париса, кога је Домицијан из љу: 
боморе убио, био је сав засут цвећем и мирисима, а 
Марцијал је написао овакав епиграм: „Путниче који идеш 
по Фламинијевој улици, немој да окренеш главу од овог 
величанственог мрамора. Под њим, заједно са Парисом, 
лежи у гробу понос Рима, александријска духовитост, 
вештина и лепота, уметност и уживање, дика римска и 
ране римског позоришта, и све Венере и Купидони“. 

Што се тиче косшима, они су, у трагедији, били 
различити од приватне ношње, и по свој прилици су 
сакралног порекла: они представљају одежде некадашњих 
Дионисових свештеника. Пошто су у трагедијама сва лица 
била из херојског доба, то су она морала бити већа од 
обичних људи, и ми ћемо у трагичној гардероби наћи 
ваздан средстава да се то увеличавање постигне. То су 
на првом месту котурне, ципеле чији је доњи део могао 
бити уздигнут до 30 сантиметара. Једна иста котурна 
могла је да поднесе и за леву и за десну ногу; због 
овога је реч означавала и превртљивог човека, човека 
који ће се умети наћи у свакој прилици, и била је стална 
антономазија нарочито за несталног беседника и поли- 
тичара Терамена, из пелопонеских ратова, Хореути су 
имали много ниже котурне, да им не би сметале при 
игрању ; али је био још један разлог за овакав костим: 
хор је у трагедији престављао људе, а глумци хероје, и 
та, тако да речем, квалитативна разлика између ова два 
тела морала је бити и практички изражена. Отуда су 
хореути имали обичније костиме, костиме у којима неће 
бити нарочито истакнути изнад обичних људи; отуда су 

они играли у орхестри, док су глумци стајали више њих, 
на позорници. —- Осим котурни имали су трагични глумци 
око прсију и око паса неку врсту јастука, да би, према 
_ висини, добили и одговарајући обим. Маске су чиниле 
лице нешто већим, нарочито зато што је коса на неки 
начин била подигнута у вис. Осим тога глумац је, да би 
лакше могао да се пресвлачи и игра две и три улоге, 
имао на себи по неколико пари одела. Овако опремљен 
трагични глумац могао је, разуме се, да се креће са врло 
великим напорима. Због тога су извесне радње, само као 
клечање и падање, биле у класичној трагедији готово са- 
свим непознате. Нарочито је био тежак ход и трчање у врло 
неспретним котурнама. У Есхиловим Еуменидама, одмах 
у почетку, улази Питија у храм Аполонов, да му, по оби- 
чају, принесе јутарњу жртву, и ту, у храму, види једну 
неописану сцену. Она ту угледа Ореста како, са још кр- 
вавим рукама, лежи на олтару, како је загрлио „центар 
земље“, а око њега фурије са бичевима у руци — иу 
највећем ужасу излети из храма: „О, да ужасног призора, 
који не умем да опишем, у који не смем да погледам, који 
ме је изагнао из Локсијиног храма! Одсекле су ми се ноге, 
не могу напред; рукама тражим да потрчим напред а ноге 
су ми отказале послушност!“ У ствари, овом „отказивању 
послушности“ није био прави узрок онај афекат језе и 
ужаса у коме се Питија налазила, већ неспретне котурне, у 
којима глумац збиља не би био у стању да потрчи. Понеки- 
пут би се десило да глумац падне, и онда би морали други 
да га дижу. Ствар је ова могла бити и опасна, је је стара 
позорница била врло мале дубине, а при том, нарочито у 
доцнијем, јелинистичком, времену, прилично висока, па су 
се лако могли десити несрећни случајеви, и они су се збиља 
и дешавали. Костими и маске морали су изгледати врло 
необично, и Филострат прича да се, у доцније време, у 
једној шпанској паланци, у Бетици, проста публика разбе- 
гла од страха када је видела првог трагичног глумца. 

Једно врло интересантно парче из старе гардеробе 
су несумњиво маске, трагичне и комичне. Маска је у 

ствари један анахронизам, који се у доцнијем развоју 
драме ипак показао као доста практичан. При церемо- 
нијама о свечаностима бога Диониса био је обичај да 
учасници у процесији мажу и бојадишу лице, а свсште- 
ници су — и у доцнијим временима — метали на лице 
Дионисову маску. Тако је маска уведена у обичај, који 
је старима морао изгледати утолико мање неприродан 
што су личности у класичној трагедији биле у главном 
већ створени, освештани типови, без индивидуалности. 
Маска је покривала целу главу, као шлем са визиром. 
Маске су биле типичне, то јест начињене за извесне од- 
ређене карактере: у трагедији је било до тридесет разних 
модела, у комедији преко четрдесет. Осим ових сталних 
маски било их је и нарочито начињених само за неке 
улоге, на пример за Актеона, кога је Артемида претво- 
рила у јелена, и тако даље. Уста су у трагичне маске 


"јако отворена, очевидно да би се показао силан патос; 


уста на маскама уопште имају нарочиту конструкцију, и 
то, како су још стари мислили, зато да би се појачао 
глас. Глумац би, ако би затребало, могао у току играња 
променути маску; то је на пример учинио глумац који 
је играо Едипа пошто је Едип сам себи извадио очи. 
Али се ова промена могла и на други начин да изведе. 
У Софокловом Тамирису на пример имао је трачки краљ 
Тамирис (чувени певач, који се упустио у утакмицу с му- 
зама) маску, на којој је једно око било црно, а друго 
испечено и сиво; па је онда, пре него што се завадио 
с музама, окретао публици увек само ону страну на којој 
је било црно око, а после ове непријатности био је стално 
окренут само другом страном лица. Сличан случај познат је 
и из комедије: било је наиме комичних маски код којих 
је једна половина лица била озбиљна, а друга насмејана, 
и глумац би, према потреби, показивао један или други 
профил. — Стари глумци нису могли, под маскама, да 
у извесним афектима показују одговарајуће гримасе: те 
су гримасе они замењивали нарочитим покретима прстију 


и руке. 

Неће бити без интереса ако овде додам неколико 
речи о публици у старим позориштима. Представе су у 
Дионисовом позоришту посећивали слободни грађани, 
али су пуштани и странци и робови. И женама је дола- 
зак био, по свој прилици, допуштен, само је, разуме се, 
питање у колико су исправне грчке даме чиниле употребу 
од ове привилегије, када се замисли шта се све могло 
видети и чути на комичним преставама. Преставе су тра. 
јале по цео дан, од јутра до вечера, и зато је публика 
морала доносити собом јело, које би јела, како каже на 
једном месту Аристотело, онда када би играо какав рђав 
глумац. Ако би који хорег (приређивач) хтео да се по- 
пуларише, или иначе био издашан, он би за време од- 
мора делио народу воће, и посластице, и вино. Песник 
Ијон, да би задобио симпатије публике, дао је сваком 
грађанину по једну флашу хијоског вина, које је било 
једна од највећих деликатеса — најотменија винска марка 
у старом веку. Пошто су гледаоци били, у ствари, уче. 
сници у Дионисовој светковини, били су они окићени 
венцима. При свем том понашање код свију није било 
баш сасвим коректно, и у позоришту је, нарочито на 
оним местима на која се доцније пуштало и без улаз- 
нице, и где је било вечито гурање и грабљење за место, 
долазило редовно до ларме и свађе, па чак и до туче. 
У римском позоришту, бар у прво време, било је још 
много горе: ту је, у почетку комада, глумац често морао 
да прекида илузију и да публику опомиње на ред или 
чак зове и полицију упомоћ. Теофраст у својим Карак- 
терима овако описује једног неваспитаног човека: „Када 
сви остали ћуте, он пљеска, а звижди оном глумцу који 
се свима попада. И када, при каквој узвишеној сцени, у 
целом позоришту настане највећа тишина, он се подигне 
па пљуне оног пред њим, не би ли га како натерао да 
се окрене“. — Иначе су Атињани имали и осећаја и ра- 
зумевања за преставу коју гледају, и при исказивању 
допадања и недопадања показивали су врло много тем- 
перамента. Један стих у Есхиловим Персијанцима, у коме 

ја, на питање Атосино ко заповеда Атињанима, одгово- 
рио хор да они не служе и не робују ником, пропратио 
је атински демос — а не треба заборавити да је Атина 
била најдемократскија република у старом веку — са оду. 
шевљеним аплаузом. Када се публици нису допали неки 
стихови у једној Еурипидовој трагедији, захтевала је она 
да се то место избрише и глумац рецитант избаци на. 
поље. За одржавање реда било је у Дионисовом позо- 
ришту нарочитих момака наоружаних штаповима, који 
су на позив архонта епонима имали да му се ставе 
на расположење. Римска публика, по квалитету својих 
осећаја, далеко, далеко је изостајала иза грчке. Римски 
плебс уопште је показивао једну варварску апатију према 
трагедији, а комедија је могла да му се допадне тек 
онда када је деградирана и комбинована са најфривол- 
нијим врстама римске драме — са тако званим ателаном 
и (римским) мимом. Римска је публика све своје симпа- 
тије окренула на амфитеатар и циркус максимус. И по 
одсуству симпатија за озбиљну драму изостајали су Рим“ 
љани далеко иза Грка; и у овој су прилици доказали 
Римљани да немају оне особине које су Грке уздигле 
над свима народима старога века, а које се баш у грчкој 
трагедији најсјајније манифестују: идеализма и хума- 
нитета. 
ВЕСЕЛИН ЧАЈКАНОВИЋ. . 








ЉУБЕН КАРАВЕЛОВ У СРПСКОЈ КЊИЖЕВНОСТИ. 
(8) 

На супрот том свету власника, богаташа, нерадника 
и угњетача, он је волео оне који су угњетени, који пате, | 
и који раде, и имао је нежну љубав према „малим љу- 3 
дима“, сељацима и радницима, „простацима“, како су их 
са неоправдане висине која вређа звали раније два при- 
поведача српска Атанацковић и Игњатовић. „У Београду 
он се најрадије дружио са омладином и сиротињом“, - 
џише један његов друг. Те сироте људе „с коснатим бр- : 
ковима, разбарушеном косом, прљавим лицем“, на први 
поглед „ужасних“, који су имали често под својом „гадном 
спољашношћу“ „благородних срдаца“, он је волео, ра- 
зумевао у њиховој беди, и са љубављу и нежношћу го- 
ворио: „ја сам уверен, да кад бисте се упознали с тим 
људима изближе, ви бисте их пољубили од свег срца“. 
И у тадањем друштву београдском, у коме се, како из- 
гледа, боловало од једног уског и чудног аристократизма, 
у коме је било људи који су саветовали да се не треба 
познавати и раговарати са тим бескућницима, као што 
се вели у једној васпитачкој књизи из тога доба, Кара- 
велов је испод њихове прљаве и искаљане спољашности 
откривао срца, и уверавао у оно што није хтело да се 
појми, да ти људи одржавају „не само наш опстанак, 
него и наше друштвено развиће и образовање“. У се- 
љацима он је волео, истина, оне којих се није дотакла 
„цивилизација бечка“, али више раднике који живе „у 
зноју лица свога“. Каравелов је гајио и унео јаче код 

нас то осећање љубаве према „моћним радницима“, како 
их назива, који неправедно сносе сиротињу и невољу. 

И у свима својим приповеткама он је износио трп- 
љење и патње слабих, заузимао са за њих, и кад није 
могао другаче да им помогне, он је хтео да их покаже 
свету који их не види. У приповетци Наказао је Бог он 
унапред каже: „Ја ћу се заузети за бедне који живе на 
Дорћолу у Београду“. И он прича суров живот једне од 
оних несрећних породица, жртава новца и беде, тежак 
живот једне девојке навикнуте на песнице своје маћехе. 

Из тог општег осећања за потиштене у друштву, 
и из својих идеја, он се нарочито заузнмао за слободу 
жене. Приповетку Наказао је Бог он је нарочито писао, 
„да се позабави жениним положајем“. Цаја у је ли крива 
судбина 2 треба да постане жртва свога несавесног оца, 
који је и њену матер отерао у гроб. Једна обична бур- 
жоаска породица, бездушно и сурово схватање једног 
себичног домаћег „господара“: „Ти не треба да мислиш, 
ти си жена“.. 

Он је у срцу носио болове свију оних који пате. 
Он је имао љубави према животу, према човеку, њега 
је бунила неправда није могао да остане равнодушан 
према злу, за које је кривио једино недовољну про- 
свећеност људи. У Ганчи Галинићу, пред несрећом једне 
сироте породице, коју је доиста гледао, он не може да 
остане хладан: „Ја нисам могао хладнокрвно да гледам 
на ту несрећну породицу, то ми је растрзало целу душу, 
крвавило срце“. 

Каравелов, који је, крај све своје борбене природе, 
имао јако развијену сентименталност, воли, и једино всли 
добре, наивне душе, измучене створове којима се бол 
види на лицу. Он има лепу слабост за нежне слике у 
животу, очинску љубав за сироту Маријолицу у Хаџи- 
Ничи, за намучену Милку у Наказао је Бог, за „просте 
душе“ својих Старопланинкиња. Он Цају, која трпи од 
свирепог оца, зове „анђео“, и описује је овако: „Ох, 
да сте кад год видели како је јасан, благ, милокрван, 

божански поглед тих дивних очију“. Те његове личности 
немају рђавих особина. Највише, по коју предрасуду. На- 
супрот њима, он мрзи препредене, хвалџије, оговарџике, 
бабе које ништа не раде, него само праве сплетке, су- 
јетне људе и жене, све оне који су изгубили „људску 
страну“, и удавили се у блату живота. 

Само, он није хтео да се подаје празном песимизму, 
и, ако је говорио да је „сав живот испуњен лажима“, 
да је „у животу правило красти, отимати и убијати“, ипак 
је зато сматрао да треба бити поштен, издићи се изнад 
те вечите борбе „двоножаца“, васпитати се и захтевати 
од себе чврстину духа. Он се обраћа сиротињи са по- 
штеном утехом, заборављајући да има слабих људи: „И 
ја сам често трпео глад, а знам и то, мили моји прија- 
јатељи, да је лакше и колико лакше, глад сносити, но 
молити и просити од својих ближњих парче леба — срце 
у човеку умире, кад и помисли да иште, и да се по- 
нижава“... 

Он не види да сав човек, његов карактер, цео његов 
морал, нарочито његова делатност зависи од прилика које 
га опкољавају, а не од њега самог. Он неће да се ме: 
њају прилике; него остављајући њих, само људи. За њега 
је био идеал човек племенит, несебичан и „мислећи човек“. 
„Човек је по природи добар“, веровао је он. И остаје 
да се само, још израна, окрене на прави пут. Иначе ће 
ће га „живот искварити“. И према томе он оправдава 
карактере својих најгорих личности, али их не прашта. 
Каже на пример за Саву Ивановића: „ја видим да твоји 
пороци проистичу из немања изображења и васпитања, 
из природне наклоности ка свему ономе што је блатно, 
гнусно и зверско“... И у злом расположењу додаје: „Ја 
знам да си ти још у младости изгубио човечански облик; 
знам, да те још у детињству судбина треснула тучком у 
главу, с тога те и не могу сувише окривљавати“. И никад 
више поправке. Те његове личности нису у стању да 
учине добро дело. Или бар не из добрих побуда. У Бу: 
гарима старога кова, Хаџи-Генча удаје своју једину кћер 








а ава тој 

и предаје је њеном будућем мужу, кад се срце пре 
лива од среће, кад оцу ударају сузе радости на очи, 
писац, обраћајући се читаоцима, суво упада: „Не треба 
напомињати, да су те сузе биле притворне у каменога 
Хаџи-Генче“. Има ретких тренутака, кад његове рђаве 
личности забораве за свој положај, на сурови живот који 
их опкољава, изгубе ружне црте, и постану добре, осе- 
ћају како морају да су такве, увиђају да су жртва не- 
чега што је било. Таква је Наста, сурова маћеха у при- 
поветци Наказао је Бог, кад се врати из гостију. 

Тај сиромашни књижевник, — „живео је мизерно“, 
са саучешћем пише један његов београдски друг — го. 
ворио је: „и сиромаштина има својих добрих страна“, 
не осећајући да је то само живот, који свуда пробија, 
кроз све облике у којима се налази, и показивао је веома 
дивљења и љубави за сиромаштво. Он је готово волео 
сиротињу. И у једном тренутку узвикнуо јој ову сенти- 
менталну апострофу: „А ти, сиромаху, са својом чистом, 
неукаљаном савешћу гледаш гордо и право свакоме у 
очи“... Насупрот томе светлом, часном животу сиромаха, 
он је хтео да се верује да су богаташи људи које ве- 
чито мучи савест, или људи сасвим окорели и неосет- 
љиви. ИМ тако у Је ли крива судбина 2 кад један амалин 
позавиди богаству Саве Јовановића, примећујући при 
родно : „У овој се кући лепо живи“, писац му открива ње- 
гову неслућену срећу, и довикује: „Брате Србине, немој 
завидети томе богату човеку, нити великашу, нити икоме 
ко живи у тим великим кућама,. Бежи, брате Србине, 
одатле у своје село, па живи са твојом голубицом, га: 
јећи своју голубчад оним што ти је Бог дао; ти ћеш бити 
много сретнији; твоја ће душа бити мирнија, него код 
ових што живе по великим кућама. Ради, мој брате ро- 
ђени, па ћеш бити срећан, а бежи одавде бежи“... 

Каравелов личи на оне раднике који су се пре јед- 
ног века борили, чинећи један сизифов посао, противу 
машина, да би спречили своју беду. Данас је очевидно 
да они нису били погодили прави пут. .Као и они, и он 

се варао, и његови другови и једномишљеници, и ако су 
у своје време одобравали његове идеје, доцније су по- 
ступили сасвим другчије. 

Код Каравелова, његове хуманитарне и идеалисти- 
чке идеје, његове племените симпатије, његов морал, 
оставили су јаког трага у његовим приповеткама, и, на 
крају крајева, у њега све се своди на буњење на кон- 
венције, лажи, подлости, на цео морал овога света. Он 
се показивао сувише строг, чак једностран, према љу- 
дима који су схватали живот друкче него он, према 
онима који нису умели да осећају болове света који је 
око њих имао да сноси. Живот, разноврстан какав је, 
коме је апсолутно одсутан један морал, није могао да 
стане у његов један морал. Он је мислио да је довољно 
рећи, и људи ће се изменити. 

У ствари све је то било оно што је пребацивао 
српским родољубивим песницима: сентиментална хумани- 
тарност. Било је извесне наивности у његовим схвата- 
њима, и каткада звони мало добронамерно све његово за- 
узимање за потиштене у друштву. То је више био један 
слободоуман, племенит и поштен човек, кога буни со- 
цијална неправда, и који је мислио да ће све то спасти 
само „нови људи“ који наилазе, платонска осећања према 
сиротињи, и разум чије царство наступа. 


Ш 


Љубен Каравелов спада међу оне писце код којих 
је писање било у првом релу борба, прилика да се кажу 
своје идеје, и згодан начин да се рашири њихов утицај. 
Пропагатор у политици, он је то био и у књижевности, 
и цео његов књижевни рад носи тај пропагаторски ка- 
рактер, стављен је у службу идеја, у духу начела школе 
тадањих руских писаца. Као и Бјељински, он је о књи- 
жевности мислио: „мени је главно да она изазива пи- 
тања, да на друштво врши морални утисак“. Све своје 
приповетке Каравелов је писао ради борбе, оне су израз 
стања његова духа и његова мишљења, и предмети ње- 

гових приповедака, и начин на који су оне писане, стоје у 
тесној вези са његовим књижевним схватањима и идејама. 

Као што су „код других народа извесни људи већ 
отворено објавили рат“ „романтичном правџпу“, и он 
ставља себи у задатак да се бори противу њега, „јер 
ни у једном народу не може бити напретка гди машта 
над разумом влада“. Сви напредни људи окрећу се знању, 
размишљавању, животу и науци, једном речи разуму. Све 
оно што је противно разуму треба осудити и оставити. 
И сасвим супротно романтичарима, он, признавајући да 
су „извесни обичаји појетични“, одбацује их „јер су они 
шкодљиви за развитак разума“. Захваљујући раду у томе 
правцу, искуство је проширило своје границе, и у књи- 
жевности се напушта улепшавање живота, „обмањивање 
лажним осећањима“, и прилази се истинским осећањима. 
Он тражи од књижевника да се обрну стварном животу, 
да негују књижевност у којој има „живих људи“, соци- 
јалну књижевност, а не књижевност какву су гајили „пе- 
сници из оне песничке школе, који певају о лептирима, 
уздишу спрам бледога месеца, забављају се страстима и 
жељама буба, комараца и других инсеката и пернатих 
животиња“. 

Књижевност треба да црпе предмете из „природног 
живота народног“, да се бави народним невољама, јер 
ће тако „одговорити потребама народним“ и тиме пома- 
гати његов напредак. И из тога разлога он је замерао 
Јовану Илићу за идеализацију космајских пастира, који 
у ствари „мисле о свакидањем лебу, о порези, о глади 
и зими“, и сасвим су другачи у стварном животу ноу 
спеву песниковом. Пре свега, „свака поезија треба да 
буде истинита, да верно описује нарави и обичаје народа; 
а драматургија и романи и да науче оно што је корисно“. 

Кад је била реч о вредности дела, он је њу одре- 
ђивао у првом реду према користи коју оно доноси на- 
роду. Он је осудио Кујунџићеву поезију, „јер је неко- 
рисна“. А главну ману преводима из Махабарате сматрао 
је што „нису сасвим од користи нашему народу“. И по 

његовом схватању корист од књижевног дела требала је 
да буде главна и прва преокупација свакога писца. 

Али ако је говорио: „ЈЂуди, који су били дужни 
радити за себе и друге поучавати, само пишу песме, и 
то такве од којих човек никакве вајде нема“, Каравелов, 
који је и сам писао песме, није био против поезије — 
он је тврдио да „поезија и романтика могу бити од ко- 
ристи народу кад заузимају велико место у књижевности“ 
— само је сад тражио „хуманитарну, истиниту, разумну 
поезију“, и осуђивао њену злоупотребу, губљење смисла 
поезије и разлога због којих постоји. 

Како је исповедао да „свака драма, поема, роман 
и друго ваља да се пишу не тек из дугог времена, него 
да се други поучи“, он је тако и чинио. Кад је писао 
своје приповетке, он је у првом реду мислио на корист 
коју ће оне донети, као борба против предрасуда и 
против „погрешног гледања на ствари“. За њега је имала 
смисла једино борбена књижевност која иде упоредо са 
науком, и примењује њене нове погледе у књижевним 
делима, и на тај начин највише се приближује истини; 
а „не описује тек онако како види.“ Ова његова карак: 
теристична примедба, њега који је себе називао „натура- 
листом“, значила је његово захтевање да се свему даду 
нови погледи на ствари, дакле по његовом мишљењу, 
тачни погледи. И зато, ако се „узимају предмети из исто- 
рије, треба им дати сувремен поглед на ствари“. Онсам_ 
је то обилато чинио. Он је чак толико чинио, бар у при- 
поветци Је ли крива судбина, да та његова приповетка 
даје више утисак критике, него приповетке. То су су- 
више његови погледи, живот не какав је, него како га 
је он гледао. И отуд, због те тенденције да књижевност 
врши васпитачку улогу, зато што је давао сувише своје 
погледе на ствари, он је, износећи живот, нешто га пре- 
инечавао. Он је живот подредио својим идејама. И у 
колико су његови погледи застарели, у толико је и ње- 
гово дело изгубило од своје занимљивости. 

(Свршиће се). 
Тодор МАРКОВИЋ. 








пре УВА 


3 
( 
| 
Е. 





ДИ ОД РА ИМ ЕР 


КЊИЖЕВНИ ПРЕГЛЕД. 


ПОВОДОМ ЈАУКА СА ЗМИЈАЊА.! 


У данашњој српској приповетци Г. Петар Кочић 
заузима, кад се аналише општи утисак, несумњиво треће 
место. Кад се пак аналишу неки посебни а споредни, њи- 
хово се место само пење, а никако не спушта. Утисака, 
ма и од најспоредн“је важности, нема, по којима би му 
место остало иза трећега. И ако је то место треће, ипак 
је оно врло завидно. Завидно је стога што је наша да. 
нашња приповедачка генерација, поредећи је с ранијом, 
отишла најдаље. Кад то кажемо не мислимо да је то врху 
нац и највећа мера коју је наша приповетка могла да 
да. И, збиља, приповетка коју данас имамо, боља је од 
свих које смо раније имали. Број добрих приповедача, 
разноликост њихова талента, новине и опажања која су 
унели, стил којим пишу, шири видокруг и домет њи- 
хова талента, — све то показује да је наша приповетка у 
пуном лету и зрењу. На то размишљање гони нас и сам 
број оних приповедача који су највише отишли. Тај број 
је три или, највише, четири, а то је скоро редовни слу- 
чај кад један књижевни рдд даје свој пун род. Тројица 
их је било — 51 ратуа Псег... — кад је грчки театар дао 
своју највећу меру, тројица у шпанском, тројица у фран- 
цуском... Само је Шекспир сам био: он је сву ту нужну 


1 Пешар Кочић: С Планине и Испод Планине, 1, 1902: (С 
Планине и Испод Планине, 1], 1904: С Планине и Испод Планине, 
Ш, 1905; Јауци са Змијања, 1910. 

тројицу имао у себи. МИ наша приповетка, која је сад на 
врхунцу, има своја, како рекосмо, три или, највише четири 
имена: Борисав Станковић, Иво Ћипико, Петар Кочић, 
и Светозар Ћоровић, Име Кочићево, дакле, које смо ста- 
вили на треће место, узевши у обзир место данашње 
приповетке у историји њеној, на завидном је месту. Јер, 
у историји приповетке, узев сразмеру, његово се име 
може само попети. Има још нешто чиме се данашња 
приповетка одликује од све пређашње, а што је врло 
важно: терен њеног експлоатисања скоро потпуно се 
поклапа са нашим национилним тереном, и то јој даје ра- 
зноликости, тона, боје. Јужни део наш има свога хрони 
чара у Борисаву Станковићу, Далмација има Ива ћЋипика, 
Босна Петра Копића, Херцеговина Светозара Ћоровића. 
Два су места само остала незаступљена : Шумадија, која 
је раније била јако експлоатисана, и Црна Гора. 


Петар Кочић јавио се у нашој приповетци пре 
скоро десет година. Толико времена било је довољно да 
развије своје способности, да да дело у коме би се он 
цео могао да огледа, и да да могућности критичару да 
добије потпуну и заокругљену импресију. За то време 
Г. Кочић није био обилан — што много и не значи — 
али је био довољан: дао је четири збирке које једва из- 
носе четири стотине страница. Кад се узму у обзир при- 
лике под којима је радио, прилике које су врло подесне 
да се примају утисци а врло неподесне да се саопшта- 
вају, онда се за његово дело може да каже да није мало. 
Само, то је дело врло неједнако по вредности, врло раз- 
лично по импресијама. Кад бисмо хтели редом да ана- 
лишемо утиске које смо добили од све четири књиге, 
морали бисмо, у том случају, да говоримо о четири ути- 
ска. Јер, Г. Кочић се развијао. МИ то његово развијање 
ишло је брзим темпом све до Јаука са Змијања. Јауци 
са Змијања, пак, не само што не приказују напредак, 
већ, на против, извесно подбацивање према ранијим ства- 

рима, нарочито према трећој књизи С Лланине пи Испод 
Планине. 

После овога настаје питање: како се развијао Г. Петар 
Кочић, шта је ново унео у нашу приповетку, које су 
му врлине и манер 

Када се пође за њим и прати његов књижевни 
рад од 1900 године па до данас, осетиће се, из књиге 
у књигу, како се Г. Кочић све више отреса шаблона и 
традиција, све више стаје на своје ноге и све мање бива 
ученик. Јер, Г. Кочић је дошао као ученик, и то као 
ученик више учитеља. И овде је случај који је врло чест: 
ученик је превазишао учитеље. Превазишао их је све, 
сем једнога. И овде је како је речено на једном месту, 
„Александар побеђивао Филиповим војницима“, којима 
је Филип био и побеђиван. То његово ђаковање наро-· 
чито је очигледно.у првој књизи С Планине пи Испод 
Планине. То његово ђаковање треба двојако схватити: 
тражио је себе и од себе, а тражио је и од других. И 
у првом и у другом случају био је слаб. У првим ра: 
довима својим задржавао се махом на споредностима и 
стварима лакше природе, а избегавао дубље и сложе- 
није сукобе који су били врло згодни за приказивање. 
Нема каквих необичнијих запажања, израза у слици, споља. 
У Јаблану, где је имао да опише борбу бикова, нудила 
му се прилика да буде Мериме (Писма из Мадрида). 
Опис борбе је површан, неизразит и, што зачуђује, и 
без речника који је њему увек на расположењу. Тај исти 
случај је и с Мргудом. Иту није дошао до каквих дубљих 
опсервација. Моменат кад је Мргуда, — он ће те мо- 
менте доцније врло добро дати — збацила са себе зубун, 
забацила пречагу, загрнула кошуљу до колена и зашла 
у воду, био је моменат кад је требао да да утисак да 
је пред нама једна жена од оних Рубенсових, пуних страсти 
и снаге. Доцније ће он од те жене да створи Виду и 
Марушку, жене каквих има само Борисав Станковић. 
Из те је прве збирке, збирке у којој је он још на 
„стакленим ногама“, и /роб Слашке Душе, у коме 

се налази један опис сунчане жеге. Тај опис испада 
врло некарактеристичан кад се упореди с Лазаревићевим 
У Добри Час Хајдуци! или с Вукићевићевим из Арна- 
утскиг Слика. ИМ ту је, као и у свему у првој збирци, 


могао да да само онај први општи утисак који је при- 


мио. Даље га још није умео да рашчлањава и разлучује, 
а то је нешто што је у природи већих уметника и што 
се, најзад, и код њега доцније развило. —- У тој врсти 
могла би се да да још и ова примедба, која се такође 
односи само на прву књигу. Мислимо овде на нека при- 
поведака средства која су употребљавали наши добри 
стари. Тако, на пример, оно; „Вели покојни Партенија:...“, 
„и рече Ђуро :...“ То су наши добри стари, Стјепан Ми- 
тров Љубиша нарочито, употребљавали само стога да 
би избегли да попуне тај прелаз. Интермедије су увек 
биле тешке, а они нису били довољно јаки да на тако 
несрећан начин не пређу преко њих. Сем тога, осети се 
код њега и још по неки старински метод, обрт и ре- 
шења неке тешкоће на начин једнога Веселиновића, или, 
у најбољем случају, Глишића. — Са другом, а нарочито 
с трећом књигом С ланине и Испод Планине, Г. Кочић 
је далеко одмакао. Ту се већ сретамо с правим уметни- 
ком. У предметима и градиву опажа се да уме да из- 
бира, покрет му је шири, запажања тананија, стил изра- 
зитији. Г. Кочић се очевидно развио, и види се да је 
имао шта да развије. 


(Свршиће се). 


Бранко ЛАЗАРЕВИЋ. 

ПОЛИТИЧКИ ПРЕГЛЕД. 


АУСТРО РУСКИ СПОРАЗУМ. 


Разговори између петроградскога и бечкога каби- 
нета су завршени. Свима европским кабинетима руска 
влада је саопштила седам докумената о томе, а аустро- 
угарска влада издала само један кратак комунике. На 
тај начин су повраћени редовни дипломатски односи из- 
међу аустријске и руске владе. Ови документи су важни, 
те ћемо их овде саопштити у изводу. 

ј, Депеша Извољскога рускоме отправнику послова 
у Бечу. — У овој депеши руски министар саопштава 
свој разговор с зустро-угарским амбасадором у Петро- 
граду поводом једнога чланка у енглескоме „Еоштоћ у 
Кемјеу“. Аустро-угарски амбасадор, признајући да је тим 
чланком, који се приписује аустро-угарској иницијативи, 
створена неповољна ситуација Извољскоме, молио је овога 
да му каже на који би се начин могла учинити повољна 
исправка. Извољски је изјавио да он сматра ту ствар 
као свршену; свака лична сатисфакција не би ни у ко- 
лико побољшала садашње односе руско:аустрикке, а 
свако питање о Балкану могло би брзо добити оштар и 
опасан карактер за европски мир. За то би ваљало наћи 
начина да се дође до искренога објашњења не о прош- 
лим и личним догађајима него о будућој политици Ау- 
стрије и Русије. 

П. Депеша Извољскога рускоме отправнику послова 
у Бечу. -— Министар иностраних дела Извољски саоп- 

штава усмено саопштење које му је учинио аустро- 
угарски амбасадор у Русији граф Берхтолд о томе како 
граф Ерентал дели мишљење Извољскога односно редов- 
нога и мирнога развијања послова на Истоку, и да они 
могу само боље ићи ако Русија и Аустро-Угарска буду 
о њима измењали своје погледе. Ово се може у толико 
лакше извршити што граф Ерентал стоји још увек на 
начелима на којима је заснован споразум од 1897, а та 
начела допуштају да се уђе свакад у разговор са Пе- 
троградом. 

Ш, Забелешка Извољскога предата графу Берхтолду. 
Руска влада прихвата радо мисао о размени мишљења 
између двеју влада о начелима којима требају да се ру- 
ководе у балканској политици Русија и Аустро: Угарска. 
Али, сматра да под садашњим околностима размена ми: 
шљења не може имати онај карактер какав је имала 
1897 године, већ би требала да узме какав облик, да би 
јој се придружиле све интересоване државе, Сем тога, 
треба водити рачуна и о нгступелим променама у поли: 
тичкој ситуацији у Турској. М зато руска влада пред- 
лаже да се утврде ове три тачке које би се могле саоп- 
штити после другим Силама: а) одржање зјаш5-дио на 
балканскоме полуострву ; 6) одржање и учвршћивање но- 
вога стања у Турској, пошто нови режим у њој има за 
основу равноправност за све народности; в) независност, 
консолидовање, мирно развијање малих балканских држава. 

ТУ, Забелешка аустро-угарскога амбасадора Извол- 
скоме. — Бечка влада није мислила да се врати на спо- 
разум од 1897; она је само констатовала да њена поли- 
тичка начела нису од 1897 промењена те да може сва- 
кад почети разговоре са Петроградом. Бечка влада нема 
шта да примети на оне три тачке, пошто и бечка и пе- 
троградска влада имају за политичку сврху одржање 
зга! 5-дио на Балкану. Ништа не прети његову пореме- 
ћају. Поремећај може настати само на случај каквих уну- 
трашњих нереда у којој од балканских држава или рата 
између њих. Ако би тако штогод наступило нова раз. 

мена мисли била би врло корисна. Ништа тада не би 
сметало да се ресултат такве једне размене мисли саопшти 
Силама, како би ју оне прихватила. Довољно би било 
сада да се објави један комунике у коме би две владе 
изјавиле да су размењене писма дала повољан резултат. 
Обе владе, дакле, објављујући начела своје политике, 
признале су да та начела допуштају да ступе у прего- 
воре свакад кад ситуација на Балкану то буде изискивала. 

У, Забелешка Извољскога предата аустро-угарскоме 
амбасадору. —— Руска влада констатује да аустро-угарска 
влада прима без примедбе три тачке које је руска влада 
формулисала. Сматрајући, дакле, да се обе владе пот- 
пуно слажу у политичким назорима што се тиче Балкана, 
петроградски кабинет мисли да ништа више неће сме- 
тати да се поврате нормални дипломатски односи. Али, 
руска влада мисли да треба, у интересу општега мира, 
још сад упознати друге кабинете са начелима Русије и 
Аустро-Угарске како би, на случај какве опасности по 
5!а!ш5-дио, размена мисли међу свима Силама била врло 
брзо уређена. Руска влада поново предлаже да се са- 
опште другим Силама тачке на које су се два кабинета 
већ сагласила. 

МТ, Забелешка Бертолда предата Извољскоме. — 
Званично саопштење резултата измењаних мисли другим 
Силама и позив да се и оне придруже њима, може иза 
звати предпоставку да између Русије и Аустро-Угарске 
постоји некакав формални споразум, а то не улази у по- 
гледе Петрограда и Беча. Друге Силе су више пута по- 
нављале да признају начело з!аи5-дио на Балкану; те 
није потребно да се то на свечан начин манифестује. 
Бечки кабинет констатује да су разговори имали срећан 
и повољан резултат, јер су обновљени редовни дипло- 
матски односи између Беча и Петрограда; констатовано 
је, исто тако, да у Балканскоме Питању постоји пот- 
пуна сагласност у начелима између Аустро-Угарске и Ру- 
сије. Остављајући мисао о заједничкоме комуникеу, бечки 
кабинет резервише себи право да обавести јавно мњење 

и обнављању дипломатских односа са петроградским ка-- 
бинетом. 

УП, Депеша Извољскога рускоме отправнику по- 
слова у Бечу. — Извољски обавештава рускога отправ- 
ника послова да је саопштио амбасадору аустро-угар- 
скоме намеру руске владе да, поводом обнављања односа, 
извести о томе све кабинете и саопшти им измЕРЦВЦ ко. 
респоденцију том приликом са Бечом. 

Петроградска влада је о овој истој ствари објавила. 
овакво саопштењо у „Политичкој Кореспонденцији“ : 

Пре извеснога времена саопштено је да аустро-руски 
преговори теку повољно. Али се, у исто време, морала. 
обратити пажња на то да многе вести неких аустро-угар- 
ских и страних листова о појединостима те дипломатске 
акције нису тачне. Мора се, у томе погледу, нарочито: 
утврдити да није никада, ни са руске ни с аустријске 
стране, постојала намера да се дође до стварнога спо- 
разума. Предмет и сврха преговора искључиво су били 
питање о васпостављању редовних дипломатских односа 
између Русије и Аустро-Угарске, да би се могле на тај 
начин у свако доба на пријатељски начин измењивати 
мисли. Са задовољством можемо саопштити да је жељени 
циљ потпуно постигнут. Поновно васпостављање нормалних. 
односа између обе државе констатовано је са обе стране 
и са задовољством. Тај повољни успех вођених прего- 
вора између обе владе, по којима Аустро-Угарска према 
Русији ступа у исте поверљиве односе у којима се на- 
лазила и према осталим Силама, имаће несумњиво ми- 
рољубивога утицаја и на стање на Балкану, где све Ве 
лике Силе једнодушно теже да се за п-даио одржи. Бечки 
кабинет нема повода да великим Силама упути нарочито 
саопштење о вођеним преговорима, јер су позната на. 
чела политичке Аустро-Угарске односно Балкана остала 
непромењена. Но постоји, према овоме, никакви нови 
повод за такво саопштење. 

Ово што је изложено и није и јесте споразум: ако: 
се гледа по форми, он то није; ако се гледа по садржини. 

он то јесте. Писано је доста, а није ништа потписано; и 
онда нема споразума. Али, и руски и аустро-угарски ми- 
'нистри иностраних дела, сложили су се у мишљењу о 
балканској политици, и онда има споразума. Било овако 
или онако, и на једној и на другој стани има у изјавама 
противуречности. Представник бечки изјављује да ау- 
стријска влада остаје верна начелима одржања з1а! 5-дп0 
утврђених у Мирцштегу, а међутим она их је баш изме- 
нила пре две године. Руски министар одговара: „добро, 
али да позовемо и остале Силе у споразум“, а, међутим, 
он је мирцштегски програм још у јануару 1908 године 
огласио за неважећи и изнео принцип да је балканско 
питање опште европско питање. Све излази на то да није 
искључен понова какав прави аустро-руски споразум. 


ИНностРАНИ. 


ОЦЕНЕ И ПРИКАЗИ. 


ПРЕГЛЕД, лист за науку и социјални живот. Уређује 
одбор. Власник Васиљ Грђић, одговорни уредник Др. 
Јевто Дедијер. Бр. 1, година !, 1 фебруар 1910. Сара- 
јевска српска дионичарска штампарија. — Величина 80, 
стр. 64. Излази осам пута годишње на 4 табака. Цена 
8 круна. 


Има већ десетак година како су школовани, те- 
мељно стручно спремни млади Босанци и Херцеговци по- 
чели ступати у јавни живот. Остављени сами себи (као 
у осталом и цео народ) они су без икакве државне по- 
моћи, олакшице и упућивања својим сопственим сред- 
ствима и личним напорима прогурали се кроз школу и 
обогатили се знањем и културом. Са висине просвеће- 
ности на коју су се попели они су најјасније видели сву 
опасност која прети њихову народу не од немарности, 
већ од добро прорачуњеног негативног рада државне 
управе. Увидевши да државна власт не само што се не 
брине, већ систематски смета сваком економском, про- 
светном и културном напретку народном, они су узели 
на себе тај тежак посао, и прегли су да га изврше свом 
силом младалачке снаге, високе образованости и ватреног 
патриотизма. 

Поодавно пратимо ми са великим симпатијама њихов. 
негде спорадичан негде удружен рад на свима пољима 
јавног живота: политичком, просветном, културном, еко- 
номском, научном и књижевном. Са великим задовољ- 
ством видели смо како је њихов утицај постајао све јачи 

и јачи, како је њихов рад бивао све сређенији и орга. 
низованији. Сад изгледа да је добио тачно одређен облик 
и утврђен циљ. 

Да ли су лепе жеље њихове остварљиве» Да ли 
могу на својим плећима изнети велики терет који су себи 
натоварили 2 

Могу, несумњиво могу! 

Доказ је томе овај лист, чије име горе исписасмо, 
који има само четири табака, а излазиће годишње свега 
осам пута! — Да је овај лист заиста поуздан доказ нашег 
тврђења најбоље би се уверио сваки читалац, кад би га 
целог прочитао, јер у ограниченом простору једног при- 
каза не може се изнети све богаство мисли и идеја које 
су овде просуте. Само да би обратили пажњу наше пу. 
блике, ми ћемо понешто (не најважније, јер је све важно!) 
овде изнети. 

Прва реч од уредништва гласи овако: 

„Географски положај српског народа је тежак. Жи- 
вимо на једној од најважнијих културних свјетских пре- 
кретница, која, у исто доба, преставља прекретницу разно- 
врсних интереса. Природа нам је дала несумњиво тежак 
и велик задатак. Ипак нам је дала и средства. Овај по: 
ложај и душевне особине расе учинише наше племе спо- 
собним за борбу. 

„Наш рад није био доста сређен. Умјели смо одр- 
жавати герилу, али се нијесмо организовали за рат. Де- 
мократија, која је нашем племену дала несумљивих пред- 
ности пред другим сусједним племенима, дала му јеи 
једну опасност, неорганизованост и недисциплину. То је 
можда морало бити. Примитивна демократија има увијек 
ту грешку, као посљедицу. Просвијетљена демократија 
је од ње слободна. Ми смо сад на прелазу из једног 
облика на други, у критичном стању. Опасност је с тога 
повећана. У краљевини Србији она је већ преброђена. У 
осталим крајевима она има тек да се преброди. 

„Стојећи пред том опасности, ми у Босни и Херце- 
говини хоћемо да јој избјегнемо. Покретање нашег листа 

треба да буде скроман почетак у стварању позитивног 
демократисања. Дискусију, као природну посљедицу нове 
културе, ми тежимо да подигнемо на виши степен, да 
интелигенцији створимо могућност да не утоне у мору 
демагогије. Хоћемо да се обавјештавамо међусобно, да 
обавјештавамо друге о себи и себе о другима. Српски и 
демократски, то је наш програм. Допуштамо све погледе, 
од консервативних до радикалних, препуштајући писцима 
потпуну одговорност. 

„Наша је једина амбиција да будемо једна мала сло- 
бодна трибина за претресање свих друштвених питања. 
Њих код нас безброј зрелих за рјешавање. У свима треба 
да се обавијестимо, и да настојимо да се страни свијет 
о њима обавијести. Недостатак научног испитивања наше 
отаџбине, које би, добрим дијелом, спадало у задатак 
државе, морамо ми почети приватном иницијативом. На- 
дамо се да ће доћи вријеме кад ћемо ту грану нашег 
дјеловања моћи препустити јачој народној организацији, 
потпомогнутој од свјесног народног представништва и 
његове ексекутиве. 

„Сматрајући српски народ културном цјелином, која 
је у стању да самостално и с планом ради, да културно 
живи, и ствара, пратићемо прилике у свима српским кра- 
јевима, а особито западним. Доносићемо културна и по• 
литичка писма из свих културних центара јавног живота 
Српства и Југославије, не инденфикујући се ни са једном 
политичком групом. 

„Истичући рад и јавни морал као главне своје ци- 
љеве, ми ћемо тежити да унесемо у народ идеју рада 
који ствара. С тога сматрамо скептицизам, спојен с фра- 
зом о раду, најопаснијим непријатељем културе и наци- 
оналног напретка. Ми ћемо увијек устајати против таког 
схватања патриотизма, износећи да су патриотизам и 
здрав егоизам, удружени с искреном радиности, инден- 
тички појмови. Гледаћемо да одрж"мо и створимо соли- 
дарност свих националних група, да им примјерима по- 

кажемо како је потребна хармонија међу одвојеним по- 
словима, како је опасна једностраност. 


„Признајемо да је задатак за нашу малу снагу велик. 


Ипак почињемо, јер се почети мора. Тежина задаће служи 


нам као подстицај за интензивнији рад. 


Покушавали смо неколико пута да из овога напра- 
вимо извод, па нисмо успели. Што год смо у први мах 
изоставили, морали смо поново унети. — Хтели смо нека 


места да подвучемо, пак смо и од тога одустали, јер смо 


увидели, да је све подвучено. 

Одговара ли остала садржина овој првој речи» — 
Потпуно ! 

Први је чланак Николе Стојановића, Па прагу новог 


доба, у коме се говори о правцу политичког рада, којим 


треба у новом добу да пођу Босанци и Херцеговци. 
И овај бисмо чланак најрадије у целини донели, али не- 
можемо прештампавати цео лист. Ипак ево неколико 


златних реченица из њега. Не одајући се никаквим илу- 


зијама о новом уставу који се очекивао, писац вели да 
„ваља од њега створити базу за будући рад. Као Срби 
ми смо навикли за борбу, као демократе ми морамо да 
се навикнемо на активност. Пасивитет или неплодно кри-“ 
тиковање треба да избацимо из низа метода нашега раде 
..„Поштење и патриотизам нијесу једини услови за по- 
литичке успјехе. Они треба да су темељ рада, али 
онш нијесу рад, нијесу успјех. А шта је свака политика 
без успјеха7... Поезија п теорија морају узмаћи пред 
пракшичким и реалним живошом. Ми се морамо на- 
викнупи на то да постанемо једна себична нација. Код 
појединца више хуманосши, код цјелокупносши више 
егоизма. То мора бити лозинка нашег будућег дјелања, 


јер је шо и основица савремене кулшуре, коју смо ми 


до сада сувише идеалистички схвашали“. 

Ко да се не радује, кад види овакве мисли код 
младих људи, који су тако рећи тек ступили у јавни 
живот2 Ко да не верује у успех њихова радаг 

Други је чланак Др. Јевте Дедијера, /Травци нашег 


националног рада, у коме је изложено укратко, али јасно 


и врло симпатично за све трудбенике шта је на нацио- 
налном раду урађено од 1896 године до данас, и шта, у 


коме правцу, и како ваља радити у будућности. ! 
Трећи је чланак Др. Уроша Круља, Сексуална пе- 


дагогија, ово питање, које данас занима цео културни 


свет, и које је овде врло лепо обрађено требало би пре- 


нети у педагошке листове и озбиљно што пре изнети пред. 


просветну управу која се баву наставним програмима. 


Видећи овако у првоме броју напоредо расправе 
питање о унутрашњој политици и сексуалној педагогији, 


нама су и нехотице пале на ум речи оног Мусломанина 
Бошњака, који је упитао једног — биће — генерала ау- 
стријског: зар ви ништа друго из Аустрије немадосте да 
донесете у Босну, сем ђенерала и роспија. 


Четврти је чланак „Привреда“ (од Н. С.) „Скоро: 
ће бити двије године -- почиње овај чланак — како је 


земаљској влади предан нацрт правила једног друштва, 
које треба да носи име као што је натпис овог чланка. 
Циљ тог друштва је пролагисање идеје привредног ја- 


чања и организовања народног. Влади је шребало око 


18 мјесеци да одговори на шу молбу и да тражи моди- 


фикацију правила. Толико треба код нас времена за посао: 


од неколико сати и то за посао, којим привашна ини- 


цијашива узима на себе један дио државних дужности“. . 


„„Разуме се, са свим у духу идеја једног високог босанског 


чиновника, који је рекао: „Не дамо се ми вама најести, јер 


кад би се ви најели, одмах би нам рекли: напоље из. 
наше куће!“ 


Говорећи о потреби и циљу тога друштва писац. 


узвикује: „Ми смо остављени сами себи. Сами се мо- 
рамо удруживаши да себи помогнемо. МИ удружени ни- 
јесмо јаки. Као неудружени појединци ми нијесмо у стању 
ништа очувати, ништа постићи“. 


' Оба ова чланка у целини су прештампана у „Одјеку“, бр. 62—63. 
УРЕДНИШТВО. 

Само ово што смо до сад навели (а то је све само 
на првом табаку) довољно је, да се види, како су акту- 
ална питања која се расправљају, и са коликим се разу· 
мевањем третирају; довољно је, да се стече уверење, како 
су ови млади људи дорасли послу кога су се прихватили. 


Даљи чланци су Стевана Жакуле „О гимнастици 
и оснивању гимнасшичких удружења“, где је доста оп: 
ширно приказана цела историја телесног вежбања, и 
како соколска удружења ваља уредити и организовати. 
У научном прегледу је реферат Владимира Ћоровића 
О груписању српских дијалекаша поводом полемике 
професора Ал. Белића и М. Решетара. У привредном пре- 
гледу је приказ Српских новчаних завода у Босни и 
Херцеговини, осам на броју: у Босанској Дубици, у Бо- 
санском Новом, у Бијељини, у Брчком, у Лијевну, у Тре- 
бињу, у Тузли и у Гацком. У политичком прегледу је 
прво чланак о „унутрашњој политици“, па после о спо- 


љашњој (о Србији, о посјети престолонаследника у Со- 


фији, 0 црногорским политичким приликама и. о буџету, 
и о изборима у Енглеској). У оценама и приказима Др. 
Ристе Јеремића приказ Жупанићевог чланка Мисли о 
физијоешнологији (штампан у „Просветном Гласнику“ за 
прошлу годину), Др. Јевте Дедијера Пачове књиге 2иг 
кипае дег Вагкапћаћотхел. 


Нарочито је потребно истаћи Научне и кулшурне 
биљешке 24 на број, не зна се која је од које лепша, 
пробранија, и поучнија. 

И ако смо се мало дуже задржали на приказу овог 
листа, осећамо како је он штур према пуноћи самог 
списа. Пишући ово ми смо испуњени великом радошћу, 
и честитамо трудбеницима. 

Срби у Аустро-Угарској, угледајте се на ове младе 
људе, ако мислите да се одужите своме народу! 


ЈЂуБ. СТОЈАНОВИЋ. 


БЕ ЈЕ ШАР. 


КЊИЖЕВНОСТ. 


ПРИПОВЕТКА РАДОЈА ДОМАНОВИЋА У РУСКОМ ПРЕВОДУ. 
— У другој, фебруарској свесци књижевног часописа 
„Славански мтрђљ“, који изилази у Петрограду, преведена 
је позната Домановићева хумореска „Не разумем“, под 
насловом „Не понимао“. Преводилац је Драгослав Бо- 
шњаковић, који је у последње време неколико српских 
приповедака превео на руски. | 


“ 





„СИРАНО ДЕ БЕРЖЕРАК“. — Није важна ствар, али 
имамо две стране за разговор, а тему за разговор дао 
нам је наш пријатељ, директор „Новога Времена“. Њему 
се није све свидело на Г. Димовићевом преводу једног 
одломка из Ростановог „Сирана“, који смо донели у 
прошлом броју... Ми директору „Новога Времена“, који 
је наш сарадник, и који своју љубазност према нама тера 
тако далеко да своје лепше писане ствари објављује у 
нашем листу, а оне остале у свом сопственом, не можемо 
ништа за зло узети. Ми бисмо му признали да има 
право и када то неби био случај, а некмо ли кад право 
има, — бар на први поглед. Али да ли баш толико колико 
мисле он и његов сарадник» Овај последњи зацело не 
греши кад замера преводиоцима који преводе с једног 
језика, а објављују да су преводили с другог. То је јасно, 
и, у осталом, то је у нашем листу речено раније и до 
вољно наглашено. Али да ли је овај случај исти као 
и ранијиг Овај превод објављен у „Српском Књижевном 
Гласнику“ један је превод без несразмерних претенсија (ми 
смо уверени да ово неће опорећи ни Г. Димовић), 06- 
јављен не у књизи, но у часопису, ефемеран, да задо- 
вољи тренутну потребу (и таквих ствари мора бити у ча- 
сописима), најзад превод само једног одломка из дела јед- 

ног песника другог реда. Овде се ствар не тиче Шекспира, 
но Ростана, а да између Шекспира и Ростана има раз- 
лике, то ће допустити и критичар „Новога Времена“, и 
ако, како по свему изгледа, с нешто устезања. Крити- 
чару „Новога Времена“, који изгледа млад у своме знању 
књижевности, извесно Ростан сувише импонује! Хоћемо 
ли му рећи нешто ново ако му кажемо да није све злато 
што се сија» Песништво Ростаново има врло шарено 
руво, али оно што из тога рува говори није глас првога 
реда. Ростан је само паун међу песницима; славује и 
орлове треба тражити на другој страни. ИМ зашто тако 
жучно замерати нашем уреднику што није одмах видео 
и објавио да се наш преводилац служио немачким пре- 
водом Фулдинимг Наш уредник, пре свега, Фулдин пре- 
вод није имао; он кад хоће да чита Ростана, он га чита 
у оригиналу. Он ни у овом тренутку још не може лично 
проверити да ли се и колико се преводилац служио Фул. 
диним преводом: од свега два примерка. који се данас 
вероватно налазе у Србији, један је у рукама преводи- 
очевим, други у рукама критичаревим; овај последњи је 
шта више једини за који се поуздано зна да је ту. Уред- 
ник, дакле, ни покрај најбоље воље није ствар могао још 
проверити. Најзад, треба бити праведан. Превод Г. Ди- 
мовићев,донесен у „Српском Књижевном Гласнику“, заиста 
није рђав — и ако му „број стихова не одговара увек броју 
стихова у оригиналу“, као што му критичар замера. Непра- 
ведно је било понашати се према добром преводу као 
према рђавом. Баш и ако би било истина да је Г. Димовић 
преводио само с немачког (што тек има да се провери), 
овде је, благодарећи вештини преводиочевој, и благо- 
дарећи вештини Фулдиној, превод ипак добар испао. 
Фулда је изванредан преводилац, виртуоз у стиху, слику 
и језику, као и Ростан. Преводи добрих преводилаца 
имају вредност оригинала. За Монтијев превод Волте- 
рове „Орлеанске девојке“ речено је да је тај спев Монти 
лепо написао на талијанском, а да га је Волтер рђаво 
превео на француски. Са таквих превода није опасно 
преводити; и ако је, само се по себи разуме, увек 
боље преводити с оригинала. Требало је Г. Димови- 
ћеву преводу признати да је добар; то у толико пре кад 
су се имале на уму тешкоће које је преводилац имао да 
савлађује; наш критичар сам вели да је „Сирано“ пун 
„камења спотицања“. Критичар „Новог Времена“ има, у 
осталом, „два тега и две мере“. У „Српском Књижев“ 

ном Гласнику“ — признаћемо искрено — објављен је ту 
скоро још један одломак из Ростановог „Сирана“, коме 
се могу учинити исте замерке, ако не и похвале, које и 
овом преводу. И тај је превод од човека који не зна фран- 
цуски. И његов преводилац је, преводећи, имао поред себе 
и Фулдин немачки превод. И његов преводилац је при свем 
том објавио да му је превод учињен само „с француског“. 
Разлика између оба превода је само у томе што је први 
превод гори од овог другога. Он, истина, као што кри- 
тичар тражи, има исти број стихова који је и у ориги- 
налу; али то је једино што је у њему исто с оригиналом; 
— ако не хтеднемо ту рачунати и „камење спотицања“, 
које је први преводилац све задржао у својим стихо- 
вима. Кад је критичар „Новога Времена“ пропустио шај 
превод критиковати, могао је овом другом. зацело про- 
гледати кроз прсте. Шта му је требао тај систем двеју 
мераг Шта му је требала та наглост у нападу, та жуч- 
ност, цео један подлистако Зар једно писамце, једна 
усмена реч, пријатељска, нису били довољниг Нико ра- 
дије од „Српског Књижевног Гласника“ не исправља и 
не признаје своје погрешке; доказ о томе смо дали баш 
сад. ИМ даћемо одмах још један. 

Критичар је, види се, млад у процењивању књи- 
жевних вредности, и ватрен Француз. Нека нам не замери 
што ћемо му рећи да су Хајне и Гете већи песници од 
Ростана — и ако су Немци. Кад би он знао колико су 
они већи од Ростана, он би се оставио овога, па би кри- 
тиковао преводе Гетеове поезије у српском песништву, 
и тиме би корисније послужио нашој књижевности. Има 
их доста које би требало узети на око. Има један — 
вај! опет у „Српском Књижевном Гласнику“, — који је 
недавно објављен, и у коме нема ни поезије ни Гетеа! 
На тим се стварима треба задржавати. А ове неважнеи 
кратковечне треба оставити да их ветар носи — као што 
„крај од Роксанина скута“ — 


Повлачи за собом хрпу лишћа жута — 


како гласе лепи стихови Г. Димовићеви из његова пре- 
вода Ростенова „Сирана“ ! У. 


ТЕОРИЈА РЕДА-ПО РЕД. — У расправи „Теорија реда“ 
по-ред“ наведена су мимогредно, у аргументацији, на- 
чела Интерпункције, Реда речи, Цртања карактера, и Умет- 
ности. Редакција у којој су та начела саопштена, тачна 

је; и ако се начела, наравно, могу потпуно разумети тек 
кад се њихова примена синтетички покаже на главним 
случајевима које та начела обухватају. 

: За случај, међутим, да неко хтедне та начела про- 
верити још у овом њиховом афористичком облику, ево, 
за научника, њихових сасвим прецизних редакција. На- 
чело интерпункције: „Интерпункција бележи односе при. 
ређеносши“, — прецизније је казано тим истим ставом 
обверсно поновљеним: „Интерпункцијг бележи прекиде у 
односу подређеносии — Начело цртања карактера ужа 
је примена ширега начела уметности, и треба га с овим 
ту вези и разумети. — У начелу уметности, српску реч 
„прикладан“ треба заменити латинском речју „адекватан“. 
(У првобитној пишчевој редакцији то начело гласи: „Умет- 
ност је — адекватна експресија интересантне импресије“). 
— Редакција начела реда речи потпуно је прецизна иу 
облику у коме је објављена у горњој расправи. 

БИ. 


ГотФРИД КЕЛЕР. — О овом швајцарском писцу, кога 
"тако угледан књижевни историк као што је професор 
берлинског универзитета Рихард Мајер сматра за нај- 
већег немачког песника по смрти Гетеовој — дакле за 
већег и од Хајнеа — зна се у нас врло мало. Рођен 1819 го 
дине у Цириху, у занатлијској породици, Келер је имао 
младост пуну искушења и патње. Без оца је остао у петој 
години; из школе је искључен и то неправедно, у пет- 
наестој; као сликар у Минхену (1840—-1842) живео је у 
главноме од задуживања, а по по повратку у Цирих 
(1842—1848) од зараде материне и сестрине. Истерани 
ђак, сликар и песник —- године 1846 штампана је прва 
"збирка Келерових песама — завршује своју необично за- 
почету каријеру сасвим неочекивано: после двогодишњих 
студија на хајделбершком универзитету и петогодишњег 
бављења у Берлину (1850—1855), врло плодног у књи- 
жевном погледу, Келер се поново враћа у Цирих, и 1861 
године, дакле у својој четрдесет трећој години, ступау 
административну службу. 

Као што је у приватном животу доцкан дошао до 
сталне зараде, тако је као књижевник доцкан дошао до 
славе. Његова прва збирка песама наишла је на хладан 
пријем и поред похвалног приказа Рихарда Вагнера. Па 
и његови најбољи радов, прва свеска новела „Гле Геше 
моп зе ћууја“ и роман „Пег отпе Нешпсћ“, остају у 

главноме неопажени, и 1869 године се ван Швајцарске: 


још увек мало знало за Келера, и ако је он већ про- 
слављао своју педесетогодишњицу. Тек после тога по- 
чиње његова популарност стално расти, и пред своју 


смрт, 1890 године, Келер је већ био славан човек. Кад. 


се већ ударило на супротну страну, онда се — доста при- 


родно у осталом — ударилс у другу крајност, и дуго го- 


дина непримећени књижевник постаје одједанпут предмет 
сасвим неумерених хвала. У те хвале свакако иде и мало- 


час наведено мишљење Рихарда Мајера, јер се Келер не 
може мерити с Хајнеом ни по своме таленту ни по своме“ 


раду. Али он несумњиво долази пре толико у нас по- 
знатога Хајнеа, и заслужује да у најмању руку буде то- 
лико исто познат српским читаоцима, У овом броју објав- 


љена „Евгенија“ јесте прва из његове веома цењене: 


збирке „зтеђеп Гесепдеп“, која је карактеристична за 
једну страну његова талента. Ради познавања самога Ке- 
лера може „Евгенија“ послужити као допуна већ поодавно 


преведена новела „Котео ипа Јше аш! деп Попе“, у 


којој су оличене у многоме погледу супротне особине 
пишчеве. 


ИУ ВА 
ЛЕПОСАВА МИЈУШКОВИЋ. — 26 марта, у својој два- 


десет и осмој години, преминула је у Јагодини Лепосава: 


Мијушковић, свршена ученица университета у Цириху. 
Млада покојница са успехом је почела радити на књи: 
жевности. Прво се јавила 1905 године у „Српском Књи- 


жевном Гласнику“ (књ. ХУ) врло интересантним саставом 


„Утисци живота“, који је привукао пажњу књижевних 
кругова на њу. У истом преводу и тону написала је, та- 
кође у овом часопису, „Близу Смрти“ (1906, књ. ХУД, 
„Болна Љубав“ (1906, књ. ХУП) и „Прича о души са 
вечитом чежњом“ (1907, књ. Х1Х). Последњих година 


мало је у српској књижевности изишло радова са тако 


оригиналним и ретким осећањима, са толико интимности 
и болне осетљивости. Све што је ова млада и даровита де- 
војка писала одавало је јако развијену самосталну личност 
и сасвим оригиналан таленат. Њен стил, књижеван и леп, 
имао је нечега врло личнога, што се складно поклапало 
са искрено аутобиографским карактером њених ипмпре- 
сионистичких приповедака. Рана смрт Лепосаве Мијушко- 
вић лишава српску књижевност једне лепе наде. Ј.С. 


Власник, Богдан Поповић. — УРЕДНИК, ЈОВАН СКЕРЛИЋ, 

СБРАНАСОЗКИ 


КЊИЖЕВНИ ГЛАСНИК 


Књига ХХТУ, БРОЈ 8. — 16 април, 1910. 


СУД ШУТА РОГАНОВА 


Ово је трећи дан како је главни кмет свију Пјеши- 
ваца, Шуто Роганов, ижљегао с писаром и кметом по- 


_моћником под Купић, и ту се раскарванио у кућу Кења 


Мргудова; наредио му да им из свога тора пробере и 


закоље најбољу јаловушу — па ко плати; окупио око 
себе све остарије Купићане на разговор; набавио — опет 
из ћесе Кењове –- ракије, кафе и медовине до миле 


воље; призвао и Горчина Векова, кога Кењо и давија, а 
због кога је и извео господарски суд у свој дом; и један- 
пут се сабрао и салаберисао... 4 јадан ти Смахил-ага 
Ченгијћ у свој вакат! 

И, тек код трећег јутра откако је ту, попашње сунце 
кроз размакнуте букове гране над њим сагледа просједу 
главу пјешивачког кмета и његове тевабије, Шуто опрући 
свој. шипураков чибук, отпухну два-три дебела дима 
кроз своје тако исто дебеле брчине, махну главом на 
давуџије и заповиђе да говоре редом шта који има про- 
тиву кога. Сијелџије се псразмакоше, и из гомиле одво- 
јише Кењо и Горчин, па приђоше ближе ка кмету и ста- 

доше гологлави један поред другога. Савијен као жа- 
лосна врба а богаљаст као чума из баруштине, први 
отпоче и задавија. 


Кењо Мргудов: Ево ме, господо суду, да ви се по- 
жалим на овог фунцута Горчина, што образа нема а од 
бога се не боји — да бог да га бог и његова правда 
поразила, па да с одбије од мене и моје сиротиње и да 
ми се маиња једном за навијек!,.. 


Људи се загледаше један на другога; кмету се 
Шуту сабраше мрње међу обрвама, окоси и на Кења и 
на Горчина, па ће набусито: 

— А-ну, не куни ка усиђелица, и не уклетвај ту, 
уклетво ниједна! Но причај шта ти је то Горчин учинио; 
а ми смо ту, па ћемо извиђат и занаго те, у здравље 
гошподарево, осветит, ако ти буде неправде и с које 
банде. Јер љуђи данаске нађу лијека и мртвој глави, а 
то ли не нечесовијем зачкољицама. 

Кењо настави: 

— Велиш, кмете, шта ми је то Горчин урадио, Ура- 
дио је ли2... Урадио ми је занаго, да бих ради, да ми 
је ђаво понио коња јајећака, па да сам г има, али да 
сам руку из рамена сломио, но 6 се порад ове работе 
гоним ш њиме по тија судовах. Амо невоља очи нема; 
а маниту ријеку ако не мош прегазит,а ти је прескочи 
ол' обиђи. Те и ја. Ка' се не могах на-лијепо насулит' 
с Горчином, онадар м' и не остаје ништа друго до да 
ве сад заглушам с овом за вас бреспошлицом, ема за 
ме невољицом и невољом уједно те на дебелу. 


Људи почеше табанати петама и лупкарати чибу- 
цима по камењу, а Шуто се сјежи и тресну главом од 
нестрпљења и љутње, па ће Горчину: 

— Ану ми кажи ти, соколе, ако жнаш, шта је то 
међу вас, који ђаво; јер гле'ај, 6 ова немрчипушка ну- 
мије ни двије унакрс'!.. 

Горчин се испрси и исправи те дође виши но што је; 
поглади десним задланком табане од свог револвера за 

коланом, па с очитим омаложавањем према своме про- 
тивнику, отповрзе: 

— Не знам ни ја, љуђи, та ме јади не жнали! Но 
овој жужици и сплачини од овога Кења тун назад двије 
три године липши јање; а он, како га је ово бог смрза' 
и скаменио, одери кожу ш њега, па од ње начини себи 
нечесову капетину. Жа' му да-ти било истрес' из ћесе 
пе' шес' шестицах и купит капицу од чове и деравије, ка' 
и остали свијет што носи. Па хајде што тамо-он одскочи 
мимо људе те начини капетину мимо браћу, но је још 
дођи па натуци на ову тамо-његову грдну главурину, и 
не скидај је ни по дневи ни по ноћи за читаве три го- 
дине данах. А она му с олињај и умацупај у потљење 
вријеме баш ка фесина чесове ферцеговачке бабетине. 
Сви су се Пјешивци и Оздрнићи шпрдали ш њим и ње. 
говом капетином, — па и ја. А ето их дости тун на окуп, 
па нек' ми не да'у лагат ! 

— Истину збориш занаго... потврдише неколицина 
око и искрај кмета. 

Горчин: Те, ка ви причам, ту назад неђељак данах, 
пршкам ти ја нешто кртолишта под кућом, кад али ето 
ти ми кметовскија помотњиках : хајде, веле, да ни оџе- 
вапиш на оно што те Кењо давија! Чудо ми би: шта је 
то сад! Кад тамо, али Кењо зајаврица': једна глава а 
десет језиках, — да се чојак прекрсти и дешном и ли- 
јевом: оклен му све оно извире. Задавија, како му је 
— тамо-њему, моја кучка — тамо-она, не жнам кад ниђе 
рече, изјела капу. 

Грохотан се смијех разлеже из чађавих грла и ру- 
њатих прси кршних горштака и одјекну о суро наткве- 
чено стијење и црвени руј и брстинасте зановети по њему. 
А Кењо, са зажареним очима, искривљеним вратом и сав 
црвен од муке као кухан рак, цикну па се унесе Гор- 
чину у прси: 

— Није то само, Горчине, грчиле — да-бог-да те 
грчи и грђи јади од смрти задесили, ка' су мене од тебе... 
не! Но, господо суду, отка' сам гажна' за се, ови ми ј 

исти Горчин вазде за вазде забада шиљак у нос и није 
ми дава божега лијека ни станка више но да смо, лише 
крста, од двије вјере. Па како мени, тако и онијем ми 
ђутурумима за пријекладом, и ципан-цијелом ми брастзу 
без ражлике. А нијесмо му, ваистину, никад ништа на 
жа' нанијели нити му икад ни за длаку натрунили. Но 
га тако бог али ђаво али обојица проклета створили а 
на криво оставили, па, коме се навали на леђа, не оставља 
га, док му врат не пребије, али му бубрези не опану. 

Шуто: Охо-хо! Шта је то, Горчине, да-ну причај: 
шта си му то кога ђавола родитељима и братсву изде- 
вента', 42 | 

Горчин: Ништа, кмете, што не жнаш и сам, да 
ђа'ољом. Но и самоме ти је пожнато, да му она погана 
очурина има сто и педесет козах и овацах, пет кравах 
и два вола, и преко педесет рогах оранице и толико 
косах косанице у Шливљу. Па неђе уочи Божића закла' 
јаре, да с у јад омрси, а привуци се мачка, па му изједи 
џигерицу. А он т од муке дочепај вељу пушку, па ала 
бурда да убије самога себе: нека, вели, и не живим више, 
кад ми се кућа ископа и кад остах брез иђе ичеса! И 
скочи чељад, те му једва измакни оруж'е из шаках, и 
скапулај га: да сам себи крв не проспе поради џига- 
рице. Ето то сам чуо од старија ђе причају; па пошто 
купио, по то и продајем. Па сад ви просудите, има ли 
ичесове ту моје кривице оли не. 

— Не ваистину!... захори се из двадесет гласова 
уоколо. 

Кењо; Е, није ни то све, Горчине, не! Не причаш 
све ни редом, но збандаваш навлаж. Но, ако си који се 
фалиш да си, прижнај и остале работе, а не врдај ка 
покуцана полегуша, не! А, ако си ти заборавио све твоје 
калцаклуке и галиотање, ја занаго нијесам, нити ћу. Ама, 
над у моју правду и правицу суда гошподарева, запам- 
тићеш и ти побоље, кад се, једном за навијек, почешеш 
чибуком по хрбату — ка' што и хој! Но не бјежи с по“ 
љане ка" женетина, вет с истином на сриједу, ако ти баста! 

Горчин: Баста мени, нико од никога, и вазде ми је 
бастало отка' ми се траг закопа'; нити с ико мој икад 
заклања' шаком пред људима и крио очи од такија под- 
репницах неподпрегнутија ка' што си ти и они што те 
окотио. Но, господо сулу, кад смо вет у ове, да-нуте 
да в испричам: зашто ми се ово пазаље (показа прстом 
на Кења) упизмило и ухасумило, те ми не да бож ега ли- 
јека, но ме гони и зивкара са суда на суд сваке године. 
Било је то приђе три-четири године. Једнога дана ето 
ти ми овога истога Кења на торину. Назва бога, па сједе, 
и оде ми причат : „Загле'а сам ти се, вели, — да прости 
бог и ваш образ! — у ону најстарију ђевојку Перка Ки- 
њашева с Царинскога Дола; а што се, говори, може 
виђет, нијесам ни ја њој мрзак. Чувајући љетос напо- 
редо иза Будоша и по Ластви, пожнали смо се и беге- 
нисали. И накан сам је, вели, просит: Оверчило ми је, 
валај, око на њу, поганцуљу, па оли ћу се оженит' њом 
оли црном земљом. Ема је, говори, Перко, ка што и 
жнаш, чојак неприступачан; забичио је на високо, прп- 
познат код људи, а жна г' и гошподар; па је тешко за- 
ризикат на та' кланац, и треба јак и вјеш' батоња, па 
да с усуди да му иште шћер. Ако је, вели, по роду и 
кући и поткутњици, не бих се, занаго, псстидио од једног 
по једнога мајковића испод Ловћена Ема треба да прво 
неко проговори Перку за ме, па да нешто биде; прво 
прокрчи, па онадар рало наћерај. И све сам мишлио: 
ко би то мога' најбоље извес, и памет ми застаде на те. 
| Па сам, вели, доша', да ти се замолим, ка <' ово жвавен 
и вјеш' око свачеса, да одеш вечерас са мном до Ца. 

ринског Дола до Перка, па да му говориш и мене фалиш 
у и у најбоље окитиш. А ја не био који сам, ако ти за то 

не попазио што се најбоље могбуде!“ 

Ја погледах на њ, пошто ми то рече; и умало се не 
искривих од смија. Ема с уздржах, и рекох у самоме себи: 
хајде де, да се бар натеферичимо! Те ти ја тога истога дана 

: с Кењом те кући бијешнога и гласитога Перка Кињашева. 
__ Затециму дома сву чељад на окуп — тек што бијаху ве- 

черали. Дочекај не Перко, ка они пусти сој: та' час ибрике 
у ватру. Разговор. Запричаће ви се Перко о јунаштву и 
бојевима, и такога љуцкога еглена и слађе ријечи ни- 
јесам никад ни приђе ни пошлије од једнога чој ка слуша'. 
Таман он довршио, а ја додадох: „А да прича“ ми је 
Мргуд Овсеница, отац овога јада о денако, вељу и по- 
казах на Кења, да ј] уз Црвено Ждријело у Дузи једном 
њих двјести, а он пред свијема њима, бјежало, а нико 
их ни Бера' није!“ Кењо исколачи очи и зину, оно све 
да поцрка од смија. А ја наставих: „Ево, вељу, што 
гле'ате овога Овсеницу. Ма ви божа вјера, ваљанијега 
га, тамо-њега лише крста, нема јутрос од Будоша до 
Сутормана. Промишлите, да он сам собом све своје сане 
и котлове калајише — а јадан ви најцрњи подгорички 
циганин! А иглом ј овариса боље од сваке жене; па 
умије и чарапу оплес' ка' која му недраго удавача: и 
мрежаче, и калцете, и мерле на узвод, па чак и ошвице 
навес' да сваке па жути цекин ваљају. А, да није тако 
басташан, зар 6' и мога' остат жив иза онога калијежа, 
кад оној цуцкој ђевојчури оне године огради дијете, те га 
судови урвисаше и глобише и по тавницах оћераше. Но 
бастадур око свачеса, па с оте и очува оно бабовине и 
свој пун ваган. И у њега тиј и у кући и пред кућу 
свашта дости, ка' у бога дома. Има т он што нико на 
свијет: једну краву те му дава по десет ока качамакаи 
млијека и воде дрењинове обједном. Па му је тамо-она 
отелила једного пса — и ништа, љуђи, на ови бијели 
свијет сличније нијесте виђели нити с ико и на ког 
уврга' ка' та' пас на овог истога Кења, ни да му ј отац. 
Ка кад му се са севапом родило. А што јопе има јед- 
нога кокота, црна брез биљеге, и што ти му он умије 
да поје и гуди уз гушле пјешну коју гој хо'ј: мени ј 
испоја' једно јутро ону како ј' удара Бушатлија на Крусе. 
Кажем ви: има ти та' и тичијег млијека и жабље вуне; 
и само му још мањка стопаница — добра, лијепа и од 
соја; богме према њему, по оној: тежи дрво према себи. 
Па ме замолио јутрос, да му, домаћине Перко — а опрости! 

просим ту твоју најстарију и да га фалим пред тобоми 
пред њом што боље узмогнем. Што могох, нијесам по- 
жалио, па сад ето тебе а ето њега па наставите ђе ја 
прекинем. А, како гој учините, мени је право. 

Погледах испод ока на Кења, а он умро од муке, по- 
црнио ка' угарак, а дамари му се замодрели од иједа, па се 
надули ка' да ће сад попуцат.. А изговорих ли то, не изго- 
ворих, Перко ђипи ка' помам, потегну чибук, па пут Кења: 
„Издир м из куће, Овсеницо од Овсенице, несоју од не- 
соја и танколозовино ниједна! Теби зар неко да да ђевојку, 
никоговићу најзадњи, 4! Напоље!.. И наш ти жалосни 
Кењо ништа не жнаде кад се приђе нађе на буњиште 
пред врата и оли се приђе петама оли носом очеша ов. 
Ето, господо суду и остали свијетли образи, порад тога 
ме ова поганштина омржну отаде, и поради тога меи 
гони данас то овија путовах. Јере ми се онадар заклео, 
да ће ми се кад било осветит', па да ће не жнам што бит'. 


(Свршиће се) 


НЕВЕСИЊСКИ. 


ЕВРЕ БОРА АЕ 
—_ ЛЕГЕНДА — 


(Крај). 

Калуђери су поштовали игуманово спавање као по- 
следицу ноћних бдења. Али су најзад били принуђени 
да пробуде Евгенију, пошто је имала нарочити посао. 
Нека отмена удовица, која је навела да лежи болесна и 
да жели хришћанске псмоћи, беше послала по њу, тра- 
жећи духовне утехе и савета игумана Евгенија, кога, као 
и његов рад, поштује одавно. С тога калуђери не хте- 
доше пропустити ово освојење, које је подизала углед 
њихове цркве, и сни пробудише Евгенију. Упола збу- 
њена и љупко зарумењених образа, како је одавно нису 
видели, крете се она на пут, задржавајући се у мислима 
више на сновима јутарњега спавања и међу ноћним ста. 
туама у храму него на ономе што је имала да уради. 
Она уђе у кућу незнабошкиње, уведоше је у њену собу 
и оставише саму с њом. Једна лепа жена, којој не беше 
тридесет година, лежала је на дивану, али не болесна и 
скрушена, већ пуна охолости и бујности. Једва се могла 
учинити тиха и смерна, док тобожни калуђер по њеној 
наредби не седе сасвим близу ње; затим ухвати обадве 
његове беле руке, притиште их на чело и обасу их по: 
љупцима. Евгенија, занета другим мислима, не беше ни 
обратила пажњу на безбожнички изглед жене, и сматра- 
јући њено понашање као смерност и верску оданост, 
пусти јој на вољу; а незнабошкиња, охрабрена тиме, 
обави своје руке Евгенији око врата, мислећи да грли 

најлепшега младога калуђера. Накратко, њега пре но што 
се могао и надати, приклешти та страсна жена, и он на 
својим уснама осети кишу ватрених пољубаца. Потпуно 
збуњена, Евгенија се најзад прену из своје расејаности; 
али је трајало неколико минута, док се могло отргнути 
из дивљег загрљаја и стати на ноге. 

Али одмах поче да ради језик незнабожачкога са- 
тане; једним пљуском речи нечастива изјави игуману 
своју љубав и чежњу, и труђаше се на све могуће на- 
чине да му докаже да је дужност његове лепоте и мла- 
дости да задовољи ту чежњу, и да је он само зато ту. 
При том она поново отпоче с нападима и нежним мам- 
љењем, тако да се Евгенија једва умела бранити; али се 
најзад љутито прибра, и, севајући очима, тако сурово 
очита лекцију овом демону и прокле је тако силно како 
то може само калуђер; ова одмах увиде неуспех своје 
зле намере, наједаред се промени, и употреби средство 
које је већ употребила жена Потифарова, и којем се од 
то доба прибегавало небројено пута. Она као тигар јурну 
на Евгенију, обухвати је као гвозденим рукама, обори 
је к себи на кревет и у исто време нададе таку вриску, 
да њене служавке са свију страни јурнуше у собу. 

„Помагајте! Помагајте!“ дерала се она, „овај човек 
хоће да ме обешчасти!“ и у исто време пусти Евгенију, 
која се подиже као без гуше, збуњена и уплашена. 

Жене које беху дојуриле ударише у још већу дреку 
но њихова госпођа, потекоше на све стране и позваше 
људе; Евгенија није могла од страха рећи ни речи, већ 
застиђена и уплашена побеже из куће, гоњена дреком и 
псовком луде гомиле. 

Тад вражја удовица ни часа не почаси, већ са ве- 
ликом гомилом одјури право конзулу Аквилину да му 
оптужи калуђера за највећу срамоту: како је лицемерно 
ушао у кућу да би је тобож обратио у хришћанство и, 
кад му то није упалило, како је хтео да је насилно обе- 
шчасти. Пошто су и сви њени пратиоци посведочили 
истинитост њеног исказа, наљућени Аквилин заповеди да 

војска одмах заузме манастир и да игумана и калуђере 
доведу преда њ, да им суди. 

„Је ли то ваш рад, подли лицемерир“ ослови их 
он строго. „Зар сте се већ толико осилили да, једва трп- 
љени, вређате част наших жена и шуњате се као грабљиви 
вуци2 Зар вас је ваш учитељ, кога ја више поштујем 
него ли ви, лажови једни, томе научио или вам то на- 
редио2г Зацело не! Ви сте гомила бедника, који јавно 
узимају на се извесно име да би се у тишини предали 
неваљалству! Правдајте се, ако можете!“. 

Сад бестидна удовица, прекидана лицемерним узда- 
сима и сузама, понови своју лажну причу. Кад она сврши 
и опет се смерно покри велом, калуђери се згледаше 
веома заплашени, погледаше у свога игумана у чију вр- 
лину нису сумњали, и онда заједно подигоше свој глас 
да се одбране од лажне оптужбе. Али не само много- 
бројна послуга лажљивица, већ и више суседа и про- 
лазника, који су видели како игуман застиђен и збуњен 
бежи из оне куће, посведочише један за другим, уверени 
у његову кривицу, у учињени злочин, и то тако гласно, 
да су десет пута надвикивали јадне калуђере. 

Ови сад пуни сумњи погледаше у свога игумана, и 
седима међу њима сад се одједанпут учини сумњива ње. 
гова младост. Они узвикнуше да божја казна, ако је 
крив, неће изостати онако исто као што га сад предају 
светском судији! 

Сад сви погледи беху упрти у Евгенију, која је на- 
пуштена стајала у сред скупа. Она је плачући лежала у 
својој ћелији кад су је ухватили заједно са калуђерима, 
а овде је за све време стајала оборених очију, натакнувши 
дубоко калуђерску капу; она се налазила у очајном по- 
ложају, јер ако би сачувала тајну свога порекла и пола, 
подлегла би лажном сведочењу, а ако би је одала, дигла 
би се бура против манастира, и то још жешће него ра- 
није, и он би морао пропасти, јер би манастир, који има 
за игумана лепу младу жену, морао очекивати најгоре 
сумњичење и поругу од стране незнабожачкога свега. 

Она не би осећала ову бојазан и неизвесност да је, по 
калуђерским појмовима, била чиста срца, Али већ од 
последње ноћи беше настао у њеној души расцеп, и чак 
ју је несрећни сусрет са рђавом женом збунио, те није 
имала храбрости да одлучно изиђе на среду и створи чудо. 

Али кад их Аквилин позва да говори, она се сети 
његове наклоности, и осећајући према њему поверење, 
прибеже једном изговору. Тихим и скромним гласом рече 
да није крива и да ће то доказати конзулу, ако јој се 
одобри да с њим говори насамо. Аквилина дирну звук 
њенога гласа, не знајући ни сам зашто, и он јој допу- 
сти да говори с њим у четири ока. С тога заповеди да 
је уведу у његову кући, и тамо сам с њом уђе у једну 
собу. Сад га Евгенија погледа, збаци капуљачу и рече: 
„Ја сам Евгенија, коју си ти негда просио“. 

Он је одмах познаде и беше уверен да је она; али 
у исти мах се у њему распламти велика срџба и ужасна љу- 
бомора, што се, изненадно пронађена, појавила као жена, 
која је за цело време тајно живела међу седамдесет ка- 
луђера. Отуда се он силом савлађиваше и чињаше се, 
док је његов поглед испитујући прелетао преко ње, као 


да ни најмање не верује њеним речима и додаде: „Ти 


збиља личиш на ону будаласту девојку. Али то ме се 
ништа не тиче; ја сам напротив рад знати, шта си радио 
са оном удовицом“. 

Евгенија стидљиво и бојажљиво исприча цео догађај, 
и Аквилин из целог начина причања увиде сву лажност и 
поквареност оптужбе, али ипак одговори са привидном 
хладнокрвношћу: „А како си ти, ако си Евгенија, по- 
стала калуђер, у којој намери, и како је то било могућно“. 

На ове његове речи она поцрвене и збуњено по- 
гледа преда се; па ипак не учини јој се неугодно што 
је ту и што ће најзад једном добром старом познанику 
причати о себи и свом животу; она се данас не устезаше 
и сасвим природно исприча све што се од времена њеног 
нестанка догодило са њом, само, за чудо, оба Зумбула 

не помену ни једном речи. Њему се причање допаде, у 
опште му је сваког тренутка било све теже да прикрије 
своје уживање у лепој, опет пронађеној Евгенији. Али се 
ипак савлада и одлучи, да из њеног даљег понашања 
види да ли пред собом има ону исту чедну и честиту 
ранију Евгенију. 

С тога рече: „Све је то лепо и красно; само ја не 
сматрам да је девојка, за коју велиш да си ти, и поред 
свога особењаштва, способна за те и сувише чудне дожив- 
љаје; бар би права Евгенија зацело више волела да буде 
калуђерица. Јер какву заслугу и блаженство може, за 
име света, донети једној жени, па била она и најученија 
и најпобожнија, калуђерска риза и живот међу седам- 
десет калуђера С тога те и сад као и до сад сматрам 
за голобраду варалицу, којој ни мало не верујем! Поред 
тога је она Евгенија оглашена за божанску и станује 
међу звездама, у храму јој је подигнута статуа, и ти ћеш 
зло проћи ако останеш при свом богохулном исказу !“ 

„Ту статуу је прошле ноћи пољубио један човек!“ 
рече тихо Евгенија, и чудновато погледа збуњенога Акви- 
лина, који беше упро свој укочени поглед у њу као да 
је обдарена вишим знањем. „Како сад тај исти човек 
може мучити оригинал>“ 

Али он савлада своју забуну, учини се да је пре- 
чуо ове речи, и продужи, хладно и строго: „Укратко 
речено, ради части јадних хришћанских калуђера, који 
ми изгледају невини, ја не могу и нећу да верујем да 
си жена! Припреми се, да ти се суди, јер ме твоја са- 
општења нису задовољила.“ 

Тада Евгенија узвикну: „Онда нека ми Бог помогне!“ 
и раздера своје калуђерско одело, бледа као бела ружа 
и клонувши од стида и очајања. Али је Аквилин дочека 
у своје наручје, притиште је на груди и обави је својим 
огртачем, а сузе су му капале на њену лепу главу; јер 
он сад увиде да је остала честита. Он је однесе у су- 
седну собу, где је био богато спремљен кревет за госте, 
спусти је на њега и покри пурпуним покривачима све 

до главе. Затим је пољуби у уста, можда и три и четири 
пута, изиђе из собе, и добро закључа врата. Онда узе 
још топлу калуђерску мантију, која је била на поду, и 
врати се скупу, који је чекао, и који он овако ослови. 
„Ово су чудне ствари. Ви сте, калуђери, невини и можете 
ићи у свој манастир! Ваш је игуман био зао дух, који 
је хтео да вас упропасти или заведе. Ево његове ман: 
тије, понесите је са собом и обесите је гдегод за успо· 
мезу; јер пошто се на моје очи сасвим чудновато изме- 
нио, расплинуо се, опет на. моје очи, ни у шта и ишче- 
зао без трага! Али на ову жену, која се послужила злим 
духом да вас упропасти, пада сумња да зна мађије, и 
она треба да се баци у тамницу. А сад сви идите кући 
и будите добре воље.“ 

Сви се на ово зачудише и плашљиво погледаше у 
одело злога духа. Удовица пребледе и сакри своје лице, 
и тиме повољно одаде своју немирну свест. Добри ка- 
луђери радоваху се својој победи, и пуни захвалности 
одоше са празном мантијом, не слутећи какво је слатко 
језгро било у њој. Удовицу одведоше у тамницу, а Ак- 
вилин позва свога најпоузданијега слугу, прође с њим 
по вароши, сврати трговцима, накупова много дивних 
женских хаљина. Њих је роб морао однети кући што 
брже и што скривеније. 

Конзул полако уђе у собу где је била Евгенија, седе 
на ивицу њене постеље и виде да задовољно спава, као 
неко који се опоравља од претрпљених тешкоћа. Мораде 
се насмејати њеној као од црне кадифе ошишаној калу- 
ђерској глави, и олако превуче руком преко густе црне 
косе. Тада се она пробуди и отвори очи. 

„Хоћеш ли најзад да будеш моја жена>“ тихо је 
упита, на што она не одговори ни да ни не, али лако 
уздрхта под пурпурним огртачима у које је била 
увијена. 

Тада Аквилин унесе од одела и накита све што је 
у оно доба било потребио лепој жени да се одене од 
главе до пете, и онда је остави. 

Истога дана, после сунчева заласка, одвезе се с њом, 
у пратњи само онога поузданог слуге, у један од својих 
летњиковаца, који је усамљено и примамљиво стајао у 
хладу густих дрвета. 

Ту у летњиковцу венча се овај пар у највећој са 
моћи, и ма да је дуго трајало док се најзад нису састали, 
њима изгледаше да нису ништа издангубили, чак су осе- 
ћали најсрдачнију захвалност због среће коју су обострано 
уживали. Аквилин посвећиваше дане служби, а у вече 
би се најбржим коњима одвезао својој жени. Само би 
се у бурне кишовите дане изненада одвезао још раније 
у летњиковац, да развесели Евгенију. 

Она се међутим, да не трошим много речи, са оном 
истом темељном истрајношћу коју је иначе посвећивала 
филозофији и хришћанском аскетизму, сад одаде студији 
брачне љубави и верности. А кад јој коса беше довољно 
нарасла, Аквилин врати, послуживши се једном вешто 
измишљеном бајком, своју жену у Александрију, одведе 
је њеним зачуђеним родитељима и прослави с њом сјајну 
свадбу. 

Отац до душе беше изненађен, што у својој кћери 
налази, место бесмртне богиње и небеског сазвежђа, зе- 
маљску супругу, и са болом гледаше како посвећену 
статуу износе из храма; али срећом ипак претеже ужи- 
вање у живој кћери, која сад тек као никада дотле из- 
гледаше лепа и мила. Мраморну статуу намести Аквилин 
на најлепшем месту у својој кући; али се чувао да је 
опет пољуби, јер му је сад био при руци топли живи узор. 

Пошто Евгенија већ беше довољно упознала су: 
штину брачнога живота, она своје сазнање употреби на 
то да свога мужа обрати у хришћанство, коме је остала 
предана као и пре, и не смири се све дотле док Аквилин 
јавно не изјави да прелази у њену веру. Легенда прича 
даље како се цела породица вратила у Рим у оно време 
када је на владу дошао према хришћанству неприја- 
тељски расположени Валеријан, и како се тада Евгенија, 
за време гоњења која су избила, показала као славна 

јунакиња за веру, и постала мученицом, која је тек сад 
доказала своју велику душевну снагу. 

Њена превласт над Аквилином били је тако велика, 
да је она сад могла из Александрије довести у Рими 
покалуђерене Зумбуле, где су и они стекли мученичку 
круну. Веле да је њено покровитељство добро нарочито 
за ученице које су заостале у својим студијама. 


ГОТФРИД КЕЛЕР. 


(С немачког превео Михаило ТОДОРОВИЋ). 





ПОПУТ ШЕТАЛИЦЕ. 


Мучим се тако из младости ране 

Да пут наслутим, ал је напор худи 
Љуљање клатна, што му правац суди 
Сурови закон тајне ником знане. 


Мистичком снагом, коју судба снује, 
Биће је моје замахнуто бесно, 

И неразлучно, повезано тесно, 

Срце и душа и ум осцилује. 


Од атавизма материнских груди 

У крајност грубом атеизму хита; 
Свега сам старог отпадник, а нита 
Ниједног није што чем новом жуди. 


Тамо ни амо пристаништа није, 
Одмора нема у замаху овом, 
Празни су снови о животу новом 
А умном оку прави пут се крије. 


Ако би напор надземаљски какав 

Дао ми снаге извесног тренута, 

Да живот скренем с тог мучнога пута 
Ил' ток витлања уставим овакав 


Где, у дну кута, пут ма које стране, 
Мир би у часу нашло моје биће... 
Крај глупе драме — прастаро откриће — 
Успех би био: победа Нирване. 

ДАНИЦА МАРКОВИЋ. 





СУНЦЕ ЗАЛАЗИ. 


Дан живота мога! 

Залази сунце. 

Већ је озлаћен равни талас. 

Топло дише стена: ваљда је срећа 

На њој у подне одспавала свој подневни санр 
У зеленој светлости 

Још се срећа осмејкује тамном понору. 


Дан живота мога! 
Пред вече је! 
Већ гори твоје полусклопљено око 
Већ лију сузне капљице твоје росе, 
Већ лежи преко белих мора 
Пурпур љубави твоје, 
- _ Твоје последње оклевајуће блаженство... 


ФРИДРИХ НИЧЕ. 


(С немачког превео Д. Г.). 


37 





ОСАМЉЕЕЊ 


Вране гачу и у шумном лету јуре у град: 

Ускоро ће да снежи — благо оном ко сад још завичаја има. 
А ти се сад укочио, и колико дуго већ гледаш натраг! 
Зашто си, будало, утекао у свет пре зимег 

Свет, будало, према хиљаду пустиња је нем и хладан! 

Ко изгуби оно што си ти изгубио, нигде се станити неће. 
Стојиш ту блед, проклет на путовање по зими, 

Налик на дим који увек тражи хладнија небеса. 

Полети тицо, зацвркући песму твоју у тону пустињских тица! 
Сакри, будало, у лед и поругу срце твоје из кога крв лопи! 
Вране гачу, и у шумном лету јуре у град: 

Ускоро ће да снежи, тешко оном ко завичаја нема! 


ФРИДРИХ НИЧЕ. 


(С немачког превео Д. Г.). 
















СРПСКО ГЕОГРАФСКО ДРУШТВО 


У Београду је на Благовести ове године основано 
"Српско Географско Друштво. У писму, којим су уче: 


"сници позвани на први састанак, изнесени су разлози 


због којих се како изгледа може са успехом основати 
код нас научно друштво за географију и сродне науке. 
"Ојачао је географски центар на Универзитету, имамо 
"знатан број географских стручњака у Србији и осталим 


_ југословенским земљама, још је већи број интелигентних 


људи, који су се заинтересовали за географска и антро- 
погеографска испитивања, резултати досадањег рада по- 
стали су толико разгранати, да се јасно види не само 
цео обим и значај наше науке, већ и плодни контакти 
између географије и других наука, нарочито геологије, 
климатологије, фитогеографије, етнографије; изгледа да 
је и широј публици познат значај географских студија 
за национална и економско-национална питања. Позиву 
за оснивање Географског Друштва одазвали су се не 
само сви географи и многи стручњаци сродних наука из 
Београда, већ је и знатан број стручњака из Србије до- 
шао на први састанак. Осим тога добијени су из Србије 
и из других држава одзиви, по којима изгледа да се 
не варамо: и други стручњаци мисле да је Београд за: 
служио да се у њему оснује Прво Географско Друштво 
на Балканском Полуострву. На првом састанку усвојена 
су и Правила Орпског Географског Друшшва. Потпи- 


_сани је на том састанку у главним линијама изнео дво- 

и стручни рад и популарисање знања из географије ш 
сродних наука. 

Прво треба да буде и трајно да остане главни дру-- 
штвени задатак. Њему служе најмногобројније и главне 
седнице редовних чланова, који желе и могу суделовати' 
у стручном раду. Постојаће тежња да се још потпуније“ 
формира и умножи група стручних географа, потпуно. 
упознатих с методама и резултатима разних географских 
дисциплина, нарочито с резултатима геоморфологије, у 
којој сада стварамо нове појмове и изналазимо нове ме- | 
тоде и нове проблеме. Изоштравање и усавршавање гео-- | 
морфолошких метода треба да буде важан задатак струч- К; 
них скупова. И антропогеографија је у пуном развијању, : 





и у њој треба још јаче наглашавати географске утицаје“ | 
и географске методе, који дају најплодније и најпрециз- 

није резултате; последње још није довољно постало део - 
научне свести многих антропогеографа и етнографа. Осим | 
ових двеју, и остале су географске дисциплине послед-- 
њих деценија учиниле таке напретке као мало која друга 3 
наука. Познат је скоро непрегледан низ утврђених и сре- 
ђених факата, поставака и погледа у океанографији, хи- 
дрографији с лимнологијом, у климатологији и глацио- 
логији; исти је случај са етнографијом и фатогеографи:“ КА 
јом, које истина стоје мало даље од географије, али су | 
с њоме у интимној вези. Особито су интересантне гра- 
ничне области између географије и сродних наука; у 
њима се налазе многи од најинтересантнијих научних про- 
блема. Географско Друштво треба нарочито да негује 
те контакте са суседним наукама, одбирајући оне њи-- 
хове резултате који су географскога значаја. Осим тога 
постојеће тежња да се у ове науке, које се баве о земљи 
или чији су предмети важни за земљу, јаче одомаћи 
плодна географска метода. То на првом месту значи, да 
се укорене карте географског распрострањења било гео-- 
графских облика, интропогеографских и етнографскик 
предмета и позива, било биљних и животињских зајед“ 
ница, остатака од старих култура итд.; из таквих карто-- 

трафских представа се већ често излуче проблеми и по: 
гледи. Друга страна ове методе је истраживање географ- 
ских утицаја или утврђивање промена, које се изврше 
на предметима и појавама под утицајем разне пластике 
и климата. То су у исто време и разлози, због којих 
ћемо вам предложити да у управу нашега друштва уђе 
по један представник од суседних наука и што ћемо са 
задовољством примати за редовне чланове остале пред- 
ставнике наука, географији блиских. Географско друштво 
пажљиво ће пратити велике напоре који се чине ради 
испитивања земљиних полова и попуњавања последњих 
белих места на карти земљине површине; с научног 
је гледишта најинтересантније ући у духовну радионицу 
ових испитивача и процењивати вредност њихових ре- 
зултата. На послетку ћемо с особитом пажњом неговати 
_регионалну географију, Гапдезкипде Немаца; у њој треба 
резултате разних географских дисциплина везати и сто- 
пити у целину, у којој сваки факат има свој значај и 
своју узрочну везу; писци регионалних географија мо- 
рају, поред литерарних студија, имати, ако не својих 
оригиналних проматрања, бар добру аутопсију. Нема 
још дела, поред свих многобројних покушаја, које би 
горње захтеве тако испуњавало да може служити као 
несумњив углед. 

Под утицајем изложених општих погледа, и оних 
који се даље развију, стајаће испитивања Српске Земље 
и осталих делова Балканског Полуострва, о којима би 
се Географско Друштво бавило. Још има да се на Бал- 
канском Полуострву изврше многобројне географске кон- 
«статације, а нарочито геолошке, климатолошке, фитогео- 
графске и етнографске. Желети је да се при овим испи- 
тивањима има план, да се утврђују факта прецизним 
начинима и траже научни проблеми, а не да се само на- 
гомилавају факта, кроз која је се тешко пробијати, и 
која могу, и ако су многобројна, ипак не дати ослонац 
за решавање правих научних проблема. У географији, 
жао и у свима наукама од проматрања, долази се до 

општих погледа и теорија студијом неке области; али 
није довољно само проматрати, треба дуго и интензивно 
мислити о вредности сваког проматрања; кашто и то није 
довољно.... треба нарочити дар. И за последње способ- 
ности је наше земљиште врло погодно и на њему има 
знатан број нерешених проблема. Али се при студијама 
ове врсте не можемо ограничити само на Србију, која је 
тесна, претесна и чије границе нису природне, научне, 
већ случајне, државне, политичке; ни планинске системе, 
ни велике долине, ни геолошке формације, ни биљни и 
етнографски комплекси не заустављају се на границама 
Србије; многи географски, геолошки и фитогеографски 
објекти, цели народи и етнографски најинтересантнији 
делови нашега народа изван граница су Србије. У нашој 
држави треба детаљно и прецизно проучавати поједине 
објекте и појаве, и тиме се може доћи и до великих ре- 
зултата. Али прави проблеми се могу махом решавати 
само излазећи и изван граница Србије. 


Други је задатак Географскога Друштва популари- 
сање географских знања и распростирање веза на шири 
круг аматера који су у Правилима названи ванредним 
члановима. Овај рад тражи највише спремних, активних 
и неуморних чланова. На њих се поглавито мислило, кад. 
је у правилима предвиђено оснивање секција Географског 
Друштва у Србији и изван Србије. Има извесних факата 
која ће те секције у својим областима с успехом утвр- 
ђивати по упуствима, која ће бити израђена. У секци- 
јама ће се моћи нарочито култивисати туристичка гео- 
графија, етнографија, и обичнији антропогеографски и 
фитогеографски рад. Установом ванредних чланова и сек- 
ција Географско Друштво излази из ужег стручног круга 
и добија шири значај. Тиме би оно требало и да матери- 
јално брзо ојача. Ако то буде, основаће се и часопис 
географског друштва, који ће излазити неколико пута 
годишње и бити поглавито намењен ширем кругу струч- 
њака и географских и природњачких аматера. Друштвена 

управа ће у своје време утврдити детаљан програм ча- 
сописа. 


То су, мислим, главни задаци Српског Географског 
Друштва, чије се оснивање одавно планирало и за које 
је скица „Правила“ била готова пре три године. Ипак 
се и сада његовом оснивању пришло с великом бојажљи- 
вошћу, и, ако Географско Друштво стане на чврсте ноге 
и добије свој прави значај, главна заслуга припада младим 
и врло младим географским и природњачким снагама, 
које ме на ово предузеће већ неколико година подстичу. 
Не треба вам затајити ни узроке бојажљивости и страха. 

Изгледа да су слабе наше способности за заједнички 
рад већих размера. Ја не видим ниједну таку установу, 
у којој смо показали пун успех. При томе сасвим апстра- 
хујем од плаховитости и свађа, које се често јављају и 
које истина узимају као претекст објективне и начелне 
разлике, али готово увек потичу из личних мотива. Ја 
држим да је то у нашем друштву сасвим искључено. За 
прави успех је неопходно потребно да сваки члан Гео- 
графског Друштва има осећање и свест да је дужан 
учинити нешто за своје друштво и да је свака дру- 
штвена функција, ма како изгледала незнатна, један део 
склопа и рада друштвеног, дакле важан посао, коме 
се треба с разумевањем и љубављу предати. Нека се у 
том конструктивном правцу развијају наше способности, 
не у деструктивном и индивидуалистичком, на који се, 
по мојој процени истакнутијих личности и појава у јавном 
животу, још и сада троши можда преко половине наше 
народне енергије. 

" Због слабих организаторских и конструктивних спо- 
собности боре се сва наша друштва са двема невољама: 
једна је вегетирање а друга је површност. Од послед- 
њега се има нарочито да чува наше Географско Дру- 
штво, које према свом програму излази у ширу јавност 
и тражи контакте и са ширим круговима. 

Ј. Цвијић. 

Ш 
Свака комета највише утиче на свет, и даје повода 
разним комбинацијама својом изненадном и неочекиваном 
појавом. Још је стари философ Сенека то уочио и на 
једном месту својих „природних питања“ навео да је 
човек по својој природи такав. 

„Ма како биле чудновате ствари које се сва- 
кодневно виде, он пролази поред њих сасвим рав- 
нодушно, а чим се појави нешто, што излази из 
обичног реда па ма било и врло незначајно, он се 
за то интересује и распитује. јео небесни свод са 
свима својим звездама не привлачи пажњу света; 
али чим се на њему деси што необично, свачије су 
очи окренуте небу. И у сунце свет гледа само кад 
се помрачи... Природа нам је таква, да се Бише 
чудимо новоме него великоме. Исто је то и с ко- 
метама. Чим се појави такво пламенасто тело нео“ 
бичног облика, сваки хоће да зна шта је то; забо- 
равља се на све, само да се што више дозна о 
новодошавшем; нико не зна да ли треба да му се 
диви или да од њега дршће, јер увек има људи 
који сеју страх и који из тога извлаче тешка пред- 
сказања“. 

Да ли се може рећи да је данас свет другчији него 
што је био пре две хиљаде година; Сигурно није. И 
данас цео свет говори о комети која треба да дође само 

за то што свакодневно комете на небу не виђамо. Кад 
"би се комете чешће и стално у извесним одређеним раз. 
мацима времена на небу појављивале, нико о њима не 
"би водио бригу као што не води бригу о месецу и пла- 
нетама, које су у многом погледу исто тако интересантне 
као комете. 

Као што смо видели, комете се јављају врло не: 
правилно и неочекивано, час на једном час на другом 
«крају неба. Утврђено је, као што ћемо мало даље ви- 
дети, да се неке крећу у истом смислу као и планете, 
"то јест од запада к истоку, неке опет иду сасвим су- 
протним правцем. Код једних се путања врло мало из- 
дваја из оне опште равнине по којој греде планете на- 
· шега система и која се назива раван еклиптике, док друге 
«се издижу високо изнад или спуштају ниско испод ње. 
"Све то и многе друге особености које се виђају код ко- 
мета биле су узрок разним тумачењима и појмовима који 
су о кометама постојали у Старом и Средњем Веку. Шта 
више, Кеплер, који је једном за свагда, године 1618 
«својим законима објаснио све појединости у кретењима 
свију планета нашега сунчаног система, имао је о коме- 
"тама врло погрешно мишљење. Чудновато изгледа данас, 
како Кеплер, своје законе, који и данас вреде без икак- 
вих поправака, није применио на комете и на њихова 
кретања. 

Било је међутим светлих умова и у Старом Бана 
који су се издвајали од општега света и имали, скоро 
невероватно правилно мишљење о кометама. Такав је 
на пример био Сенека. 

„Доћи ће време, вели он, када ће ово што је 
сада тајна за нас, бити изнесено на светлост... Ро- 
диће се једнога дана човек, који ће објаснити кроз 
које делове васионе лутају комете; зашто се оне 
крећу тако настрано од планета, колика им је ве- 
личина, каква им је природа. Задовољимо се оним 
што је нађено до данас; нека и нашим потомцима 
остане један део истина да открију“. 

На супрот томе, Кеплер каже, да комете нису 

вечите као што је мислио Сенека; оне су састав- 
љене од небеске материје. Та материја није увек 
подједнако чиста; у њој се скупља често као нека 
врста нечистоће која прља сјајност сунца и звезда. 
Потребно је, дакле, да се ваздух прочисти и осло- 
боди од те врсте нечистоће; то се врши у неколико 
животињском или биљном моћи коју у себи има етар. 
Та густа материја скупља се у лопту; она прима и 
одбија сунчеву светлост и креће се као каква звезда. 
Сунчеви зраци ударају на ту лопту, прођу кроз њу 
и повуку собом један део те материје, па изашав на 
други крај, оставе светао траг који ми називамо 
репом комете. То дејство сунчевих зракова раз- 
ређује оне делиће из којих је састављена комета; 
оно их истерује, оно их растура; тако се комета 
истроши, издишући, тако рећи, свој реп. 

У ХУП веку јавило се неколико великих комета а 
нарочито године 1652, 1664, 1665, 1680 и 1682 год. Јавља- 
јући се тако у брзо једна за другом, изазвале су нео- 
бично интересовање у научном свету. У то доба је живео. 
велики енглески астроном Њутн, који је једним простим 
законом, о узајамном привлачењу маса објаснио сва кре- . 
тања небеских тела. Под тај општи закон подведене су 
и комете. | | | 

И одмах се нађоше људи који одоше у другу крај- 
ност. Оно што је дотле објашњавано неким вишим би- 
ћима и предсказањима подведено је сада под научну 
форму. Кад се по Њутнову закону масе узајамно при- 
влаче, онда значи да комете својом масом могу привла- 
чити земљу, а нарочито лако покретљиви део њене по- 
вршине, воду и ваздух и изазивати разне пертурбације“ 
и несреће. Тако је један савременик Њутнов, у исти мах 
богослов и астроном, Уистон (МУ зјоп) конструисао чи- 
таву једну доктрину, о сваковрсним утицајима комета на 
нашу земљу; он је нашао да је и старозаветни потог 
изазвала једна комета. За комету од 1680 године нађено 

је, да њена путања траје 575 година и ту је комету 
Уистон узео као узрок потопа. Са чисто богословско- 
астрономског гледишта овакве улоге даје он сад ко: 
метама : 

„Кад је човек згрешио једна мала комета прошла 
је поред земље и пресецајући косо раван њене пу: 
тање, учинила је да се земља почела обртати. Бог 
је знао да ће човек грсшити и да његове кривице 
нагомилане до врхунца морају бити страховито каж- 
њене; с тога је он већ у самом почетку стварања 
спремио једну комету која ће бити оруђе његове 
освете. То је комета од 1680 године. 

Или у петак 28 новембра грешне године 2349, 
или 2 декембра 2926, та комета пресече раван зем- 
љине путање на једном месту које је било удаљено 
од земље свега 14.456 километара. То је било тога 
дана у подне под меридијаном Пекинга где је, како 
изгледа, живео Ноје пре потопа. Привлачна снага 
комете изазвала је огромни прилив не само морске 
воде већ још и свију подземних вода. Арменијски 
планински ланац и гордијанске планине, које су у 
том тренутку били најближе комети, потресоше се 
и отворише. И тако се „развалише сви извори ве- 
ликога бездана“. Атмосфера и реп кометин дохва- 
тише земљу и њену атмосферу, измешаше се и про- 
суше силну кишу која падаше четрдесет дана и 
четрдесет ноћи; тако се „отворише уставе небеске.“ 
Уистон је нашао да је дубина потопске воде била 
десет хиљада метара. 

Тој истој комети приписује Уистон и пропаст 
света, који он описује од прилике на овај начин. 
· Комета ће доћи иза земље па ће успорити кретање 
земљино, промениће садашњу, скоро кружну зем- 
љину путању у једну врло издужену елипсу. Тако 
ће земља проћи врло близу сунца и на њу ће се 
просути огромна сунчева топлота; земља ће изго- 
рети. Затим, пошто свеци буду владали хиљаду го- 

дина над земљом ватром тако препорођеном, и пошто 

земља буде, вољом божјом, понова способна за 

живот, доћи ће још једна, последња, комета, удариће 

о земљу, издужиће јој путању и на земљи, која ће 

сад постати комета, угасиће се живот за свагда. 

Ето како се и научни податци, и научни закони могу 
наопако примењивати и тумачити. 

Али је примена Њутнова закона на комете имала 
и други много важнији и благотворнији утицај: утврђено 
је да су комете небеска тела, које као и планете имају 
своје одређене путање, по њима се крећу обилазећи око 
сунца, и у том погледу разликују се од планета само у 
извесним појединостима. 

Све се те разлике у главноме могу свести на ове 
три тачке. Као што је напред напоменуто, све планете 
обилазе око сунца по путањама које се не издвајају 
много од равнине у којој се налази земљина путања и 
која пролази кроз животињски круг или зодијак. На про- 
тив, равнине кометских путања пролази кроз све просторе 
небеске више или мање изнад као и испод зодијака. Друга 
је разлика између планета и комета у томе што су путање 
планетске елипсе које се врло мало разликују од круга, док 
су на против путање кометске такође елипсе, али знатно 
развучене и дугуљасте. Због тога се комете могу видети са 
земље само онда кад по својој путањи дођу у близуну сун- 
чеву па се изгубе, кад се због издужености путање од њега 
знатно удале. Најзад, трећа разлика између комета и пла- 
нета је у томе што се све планете крећу у истом смислу, 
увек са запада на исток, док се извесне комете крећу на исти 
начин а друге опет обилазе око сунца и у супротном смислу. 

Овим разликама се између планета и комета може 
додати и ова. Планете су стални чланови нашега сун- 
чаног система. Ништа се не може десити што би учинило 
да једна планета, напусти наш сунчани систем па да пређе 
у који други такав систем. Исто је тако немогуће да се 
једна планета из ког другог сунчевог система пресели 
у овај наш. Код комета, као што смо видели напред, то 

је другојаче. Због своје врло мале масе дешава се, да 
пролазећи поред извесних, нарочито већих наших пла- 
нета, претрпе толика ремећења у својим путањама да се- 
више никад не врате у наш сунчани систем. И обратно, 
многе комете, долазећи из небеских просторија, кад прођу 
близу које наше веће планете измену своју путању то- 
лико да обиђу око нашега сунца, па да у његовом си- 
стему и остану. Отуда долази то, да се многе комете 
појаве по један пут у близини сунчевој и на нашем небу, 
па се више никад не врате, као што их има и таквих, 
које се неочекивано и изненада појаве код нас, долазећи 
можда из далеких небеских просторија изван нашег сун-- 
чевог система. 


ТУ 


Као што је напоменуто мало пре, она група комета 
из ХУП века, дала је повода необичном интересовању 
и проучавању тих небеских тела од стране астронома. 
Један од њих, савременик Њутнов, енглески астроном 
Халеј (НаПеу) предузео је да прорачуна и упореди еле- 
менте путања од двадесет и четири комете које су дотле 
с извесном поузданошћу биле посматране. Упоређујући 
добијене резултате, дошао је до закључка да међу њима 
има комета чији су елементи слични, те да су то сте 
комете које су се више пута враћале и јављале. Наро- 
чито му је пала у очи сличност елемената комета од 1682 
од 1607 и 1531, на основи којих је закључио да је то 
једна иста комета која се у размацима од по 75 година 
трипут узастопце појавила. Шта више Халеј предскаже 
_ да ће се та иста комета јавити и 1758 године. 

„Ја сам склон да верујем, вели Халеј у свом 
мемоару, да је комета од 1531 коју је посматрао 
Апијан иста како.с кометом од 1607 коју је описао 
Кеплер и Лонгиомонтан, тако и с овом 1682 коју 
сам ја врло брижљиво посматрао. Јер су сви еле- 
менти њихових теорија исти само има извесних раз- 
лика у трајању њихових обилажења око сунца. Али 






феру деца пасји 








Ф# 


Мин 
је “4 


Мак а 
РАТ 


590 Српски КЊИЖЕВНИ [ЛАСНИК. 





кад се узме на ум колико Јупитер утиче на пут Са- 
турнов, због чега ми овој планети не можемо никад 
тачније до на неколико дана да одредимо време 
обилажења, онда се горња разлика у времену оби- 
лажења комете разуме сама собом, кад се још по- 
мисли, да се она удаљава од сунца четири пута 
више него Сатурно. Шта више, ја држим да се иста 
комета јавила и 1456 године у лето, јер се и она 
као и ове друге кретала ретроградно и прошла од 
прилике на исти начин између земље и сунца. 
~ С тога држим да нема никакве сумње, да је та ко- 

мета од 1456 она иста која се јавила 1531, 1607 и 

1682, те могу с извесном поузданошћу да објавим 

да ће се она опет појавити 1758 године. И ако се 

она заиста појави према нашем предсказању, око 
године 1758, потомство ће се сећати да је то откриће 
учинио један Енглез“. 

Халеј није био срећан да дочека повратак своје ко- 
мете, јер је неколико година раније умро. Али су пред 
означени рок повратка те комете сви астрономи наро- 
чито француски Клеро (Сјатташ), Лаланд и г-ђица Хор- 
тензија Лепот (Гераше) — по чијем је имену названо, 
онда из Индије донесено цвеће „хортензија“ — с нај- 
већом пажњом прорачунавали тачан датум повратка ко- 
мете. Још је Халеј констатовао извесне неједнакости у 
трајању обилажења комете: он је нашао да је између 
њеног пролаза у близину сунчеву од 1581 до 1607 про- 
шло 27.811 дана а од 1607 до 1682 године 27.352 дана; 
дакле разлика између два узастопна пролаза кроз пе- 
рихел износи 459 дана. Хоће ли ово ново обилажење 
бити још краће или ће се можда вратити на првобитну 
вредност» 

Клеро је нашао да ће одоцњење у новом обилажењу 
изнети 618 дана, и то 100 дана услед дејства Сатурнова и 
518 дана од Јупитера. Поред тога он је нагласио да неиз- 
весност може изнети још месец дана, због могућих гре- 
шака у рачуну, а можда и због других непознатих утицаја. 

И заиста, очекивана се комета јавила 25 декембра 
1758 и прошла кроз перихел 13 марта 1759 године, три- 
десет и два дана пре онога рока који јој је означио 
Клеро, дакле опет у граници коју је он сам одредио као 
несигурну. Тако предсказани и прорачунати повратак те 
комете утврдио је једанпут за свагда природу тих тела 
и непогрешност закона небеске механике. Од тог доба 
се та комета назива Халејева комеша по имену Халејеву, 
који је први пронашао њену периодичност. 

Нов повратак Халејеве комете десио се 1835 године. 
Два француска астронома Дамоазо (Ратогеац) и Понте- 
кулан (Ротесошапћ) пре него што ће се комета јавити, 
одређивали су време проласка кроз близину сунчеву. 
ЧОну су унели у рачун још и ремећења која долазе од 
Урана, који није био познат Клеро-у, јер је пронађен тек 
1181 године. Дамоазо је нашао да ће комета проћи кроз 
перихел 4 новембра, а Понтекулан 13 новембра 1835 
Друга два астронома, Леман и Розенбергер утврдили су 
тај моменат на 11 и 26 новембар. Већ 5 августа комета је 
виђена у Риму. Посматрања су показала, да је комета 
прошла кроз перихел 16 новембра у 10'/, сахати из јутра: 
дакле разлика је износила не пуна шри дана према ра- 
чуну Понтекуланову. Овога пута је обилажење комете 
трајало 28.006 дана то јест 69 дана дуже него прошлога 
шута. Ово продужавање дошло је од два супротна деј- 
ства : Јупитер је продужио путовање комете за 135:34 дана 
а Уран, Сатурно и Земља скратили га за 66:30 дана. Идући 
повратак Халејеве комете има да се деси ове 1910 године. 
Али пре него што пређемо на овогодишњи повра- 
так Халејеве комете, која данас занима више или мање 
цео свет да се задржимо с неколико речи још ио дру- 
гим периодичким кометама, то јест кометама, које се ре- 
довно јављају с времена на време и које припадају нашем 
сунчаном систему. 

Таквих комета има свега 18. Међу њиме најкраће 
време обилажења око сунца има Енкеова комета и то 3 
године и 110 дана. За тринаест њих време то износи од 

5 година и 102 дана до 7 година и 142 дана. Једна 
(Тутлеова) обилази око сунца за 13 година и 143 дана, 
једна (Понс-Бруксова) 71! годину и 204 дана, једна. 
(Олберсова) 72 године и 237 дена и најзад Халејева за. 
76 године и 29 дана. 

Од тих 18 комета, 17 се крећу као и планете са 
запада на исток, а само једна и то Халејева у супротном 
смислу, са истока на запад. - 

Путања ових комета, према равнини земљине пу- 
тање врло су разно нагнуте: почев од 3% и 3 до 1627 
13' (односно 179 47' за Халејеву комету). Највеће нагибе 
имају коме:е које имају и најдуже обилажење (Тутле-ова. 
54:50, Понс-Бруксова 74', Олберсова 44 50). 





М 


Халејева комета долази у ред великих комета. Кад. 
год се појавила била ј“ предмет опште пажње, а у ра- 
нијим временима изазивала је поред страха и разноврсна 
тумачења и предсказивања. Према историјским забелеш- 
кама о кометама, Халејева комета је најраније виђена 12: 
године пре Христа па за тим 66, 141, 218, 295, 373, 451, · 
530, 608, 684, 760, 837, 989, 1066, 1145, 1301, 1378, 1456, 
1531, 1607, 1682, 1759 и 1835; није забележена само њена 
појава између 837 и 989 као и између 1145 и 1301 године, 
Кад се појавила године 451 предсказала је, кажу, Ати- 
лину смрт а године 827 смрт француског краља Луја!1. 
Године 1066, кажу неки хроничари, она је предводила. 
Нормане под Виљемом Завојевачем да прегазе Енглеску. 
При опсади Београда под Мухамедом П, Халејева је ко- 
мета играла врло важну улогу. Три године после пада 
Цараграда, кад се прочуло да су Турци претворили Св. _ 
Софију у џамију, кад је хришћанима претила највећа опа- 
сност од нових завојевача, појави се у јуну 1456 године 
ова комета, „велика и страшна“, веле историци онога 
доба. Реп се протезао кроз два небесна знака, дакле 
био дугачак 609; имала је сјајну златну боју и изгледала 
као усталасан пламен. Сваки је у њој видео знак гнева _ 

божанскога: муслимани су у њој видели крст, а хришћани 
јатаган. Папа Каликст Ш, уплашен и сам у највећој мери, 
нареди да се носе литије и објави анатему и проклет- 
ство против комете и непријатеља хришћанства. Том при: 
ликом нареди да звона у свима црквама звоне свакога 
дана у подне, и тај се обичај у католичким црквама одр- 
жао све до данас. Сукоб између хришћана и муслимана 
био је страховит и трајао два дана; изгинуло је с једне 
и с друге стране више од 40.000 бораца. У првим ре- 
довима хришћанским ишли су калуђери с крстовима у 
руци, певајући папино проклество против комете и молећи 
бога да свој гнев излије на непријатеља. 

Сваки пролаз Халејеве комете у близину земљину 
није имао исто дејство на становнике земљине. Многи од 
њих само су забележени а неки као што смо видели нису 
ни примећени. То долази услед тога, што при сваком 
свом пролазу Халејева комета није у истом положају 
према земљи. Кад је сразмерно близу земљи онда је ве- 
лика, и онда очевидно изазива разна тумачења код света; 
на против кад је далеко од ње, онда се или не види го- 
лим оком, или ако се види, она изгледа мала и слабе 
светлости, те јој нико не обраћа велику пажњу. 

Није без интереса да напоменемо да последње две, 
предсказане и прорачунате појаве Халејеве комете нису 
биле повод смрти ни једног владаоца, нити су допринеле 
решењу ма какве битке. 

А шта ће нам донети овогодишња појава Халејеве 
комете 

Слушали сте и читали сте да ће репом ошинути 
земљу, отроваће јој атмосферу својим загушљивим га- 
совима и изазвати истребљење рода човечанскога. Један 
угледан француски илустровани лист (17 Шизтаноп) донео 
је и слику о том пролазу земљином кроз реп Халејеве 
комете, коју прилажемо да би читаоци видели како ће, 
на слици, комета 5 маја ове године заиста дохватити 
репом својим земљу. 

Слика по азује приближно положаје сунца, комете 

и земље. Као што се на слици види, комета је већ обишла 
око сунца и у свом повратку од прилике 17 маја треба 
да пресече земљину путању у тачки М, представљену ли- 
нијама и тачкама), Кад би се земља нашла тога дана у 
тој просечној тачки М, комета и земља судариле би се; 
међутим земља ће туда проћи већ између 19 и 20 априла, 
дакле о судару не може бити ни говора. Рекао би човек, 
као да је земља већ издалека уочила опасност која јој 
прети, па убрзала ход, те ће читавих двадесет и седам 
дана проћи раније кроз ту критичку тачку своје путање. 
Земља ће 17 маја скоро 70.000.000 километара бити да- 
леко од тог опасног места. 

Пошто нема опасности да ће се Халејева комета не- 
посредно сударити са земљом ове године, не треба ни 
да се бавимо питањем шта би било кад би се заиста су- 
дариле. Да оставимо то питање за ону прилику кад такав 
судар буде био предсказан. 

Интересованост код публике за ту комету дошла је 

с друге стране: комета ће својим репом ошинути земљу 
_џа се свак брине и пита шта ће од тога бити. У фран- 
цуском опису, који је Фламарион дао уз горњу слику, 
стоји да ће земља 5 маја бити од прилике 23,000.000 
километара удаљена од комете, и ако кометин реп, окре- 
нут на супротну страну од сунца, према земљи, буде био 
дужи од те цифре, ми ћемо потонути у тај гасовити до• 
датак кометин. На слици се у осталом види како 5 маја 
земља пролази кроз кометин реп. 

Према данашњем стању науке још се поуздано не зна 
од чега је састављен не само реп ове, Халејеве, комете, 
већ у опште реп ма које комете. Видели смо напред, 
како изгледа, да извесни светли праменови полазе са 
кометина језгра према сунцу, па се посуврате и проду- 
жују у кометин реп. Пошто је спектроскопом констато. 
вано да су глава кометина, па и ти светли праменови 
извесна гасовита једињења угљеника, могло би се за- 
кључити да је цео реп састављен из таквих гасова, који 
су у опште сви за наш живот штетни. По себи се ра- 

зуме, да су ти гасови што даље одлазе од главе ко- 
метине све разређенији и не би било претерано рећи да 
су на даљини од неколико милиона километара у веома 
разређеном стању, свакако, куд и камо ређи него што 
је на пример ваздух на великим висинама атмосферским. 
Већ због те велике разређености гасова, нарочито при 
крају репа кометина, не би они могли имати знатног ути· 
цаја на атмосферски ваздух кад би се при пролазу зем- 
љину кроз кометин реп измешали с ваздухом. Јер не 
треба изгубити из вида да у нашем ваздуху има увек изве- 
сних гасовитих угљеничких једињења, нарочито угљене 
киселине, па, као што видимо, ти гасови нису штетни за 
наш живот. Само кад би тих гасова било много више 
него што их сад има,они би могли бити не само опасни 
већ би могли и сасвим угасити наш живот овакав какав 
је сад. Али изгледа да је разређеност тих гасова у коме- 
тину репу, ако у опште постоје, тако велика, да њихова 
мешавина с ваздухом наше земље не може бити штетна 
по живот. 

До тога закључка нас доводи, како изгледа, до- 
казан факт, да је земља већ једном прошла кроз такав 
кометин реп. То је било :8/30 јуна 1861 године Те го- 
дине се јавила једна врло велика комета, која је имала реп 
— видели смо напред — 68,000.000 километара дугачак. 

Астроном Валц износећи елементе те комете додаје, 
да је земља морала проћи кроз кометин реп, који је био 
легао на равнину земљине путање. Леви (Гоеуу) са своје 
стране каже да је вероватно земљу дохватио реп кометин 
16 јуна. Лије (Тла5) посматрао је ту комету у Бразилији 
и нашао да су не само земља већ и месец прошли кроз 
кометин реп 18 јуна у 6 сахата изјугра. 

Енглески астроном Хинд (Шплд) у свом писму 
упућеном Тппез-у поводом тога вели: Изгледа да 

је не само могуће већ да је и вероватно да је у 

недељу 30 јуна (по новом) земља прошла кроз ко- 

метин реп и то на две трећине његове дужине ра._ 
чунато од језгра. Глава комете била је у еклиптици _ 

у 6 сахати после подне 28 јуна на даљини од 
24,400 000 километара од земљине путање. Земља 
је кроз то место морала проћи мало после десет 
сахати у недељу. Реп кометин ретко је кад тачно 
продужен по правој линији на супротну страну од 
сунца; на своме је крају је он обично повијен. Према 
степену кривине репа, одређеном 30-ог, и према 
правцу кометине путање, ја држим да је земља врло 
вероватно прошла кроз реп кометин изјутра тога 
дана или бар да је прошла кроз простор кроз који је 
неколико тренутака пре тога прошао кометин реп. 
И шта је било од тога, може се рећи доказанога, 
пролаза земљиног кроз кометин репр Ништа. Пре свега 
нити је пропала земља нити се тровањем наше атмосфере 
кометиним репом, угасио живот на земљи. 

Нико није ни очекивао нити се надао томе пролазу 
земљину кроз кометин реп. Једина последица од тога 
пролаза била је извесна осветљеност земљине атмосфере 
коју су многи констатовали. Сам Хинд вели: 

Имам да додам да се у недељу у вече, кад је 
комета била на северном делу неба, појавила једна 
врста фосфоресценције или илуминације наше атмо- 
сфере, слична северној светлости. Ту необичну фос- 
форесценџију су и многи други видели. 

Други један енглески посматрач, Гозе, у свом днев- 
нику забележио је ово: „Јуна 30. Необична осветљеност, 
жута, фосфораста, за коју би ја рекао да је северна сзет 
лост да није било још тако видно“. 

Те ноћи, од 30 јуна до 1 јула реп кометин је из- 
гледао лепезасто раширен. И то би могао бити један 
знак да је земља била у кометину репу. Напред поме- 
нути астроном Лије држи, да је осветљење наше атмо- 
сфере дошло од електричних пражњења између разређених 
делова кометина репа и крајева наше атмосфере. 

Ето дакле на шта се свело пролажење земљино кроз 
кометин реп 1861 године, и на шта би се од прилике свео 
овогодишњи пролаз земљин кроз реп Халејеве комсте. 

Али још једнако стоји отворено питање: да ли ће 
земља заиста проћи ове године кроз реп Халејеве кометер 

Да се задржимо код извесних појединости које се 
тичу овогодишњег повратка Халејеве комете. 

Као што смо видели последњи пут је та комета 
прошла кроз близину сунчеву или кроз свој перихел 4/16 
новембра 1835 године у 1072 сахата из јутра. Удаљујући 
се све више од сунца и земље, Халејева комета је била 
најдаље од сунца, пролазила је кроз свој афел 1873 го- 
дине. Путања јој је врло издужена елипса, која је од 
прилике четири пута толико дугачка, колико је широка. 
Због те врло велике издужености путање, комета, кад 
дође у близину сунчеву пролази врло близу сунца и то 
између Венере и сунца на одстојању од близу 90,000.900 ки- 
лометара (средње одстојање Венере од сунца је 108,000.000 
километра), а кад је на најдаљој тачки своје путање од 
лази иза Нептуна на одстојање које је веће од 5'/, ми- 
лијарди километара (тачно 5'283 милијарди километара). 
Кад је комета најдаље од сунца онда се креће најспо- 
рије и прелази само 3.240 километара на сахат. У колико 
се сунцу више приближава, брзина јој бива све већа и 
кад буде најближа сунцу, дакле кад пролази кроз пе- 
рихел креће се брзином од 194.400 километара на сахат. 
Земља се по својој путањи око сунца креће средњом 
брзином од 106.000 километара на сахат. 

После пролаза Халејеве комете у близину сунчеву 
1835 године, Понтекулан је израчунао да ће она ове го- 
дине проћи кроз свој перихел 11/24 маја. Енглески 
астрономи сматрали су за специјалну дужност да се овом 
приликом мало више забаве том кометом која носи име 
једног енглеског астронома, те је грињичка опсервато- 
рија одредила 4/17 април у 14 сахати средњег гриничког 
времена као време пролаза Халејеве комете кроз пери- 
хел. Немачки астроном Волф одредио је за тај пролаз 
7/20 април изјутра. 

Слика коју напред доносимо показује комету где од 
прилике 7/20 априла пролази кроз перихел на приближном 
одстојању од 90,000.000 километара; онда ће комета бити 
далеко од земље 180,000.000 километара. И ако после 
тога тренутка кометин реп бива мањи, како га слика 
представља, ипак ће комета посматрана са земље изгледати 
све већа, јер се земљи нагло приближава. Тако ће после 
једанаест дана, то јест 18 априла (1 маја), комета бити 
удаљена од сунца 95,000.000, а од земље само 120,000.000 
километара. После других осамнаест дана, то јест 5/18 
маја, комета се још више удалила од сунца, на 125,000.000 
километара, а земља се приближила до на 27,000.000 ки- 
лометара. Тога дана, као што слика показује, кометин 
реп управљен је право према земљи, и ако он буде био 
дужи од 27,000,000 километара, дохватиће земљу. 

Кад комета буде била у перихелу 7 априла, кре- 
таће се брзином од 149.400 километара на сахат. Што 
се више удаљава од сунца, брзина јој све више опада и 
горњега датума, то јест 5 маја, кретаће се брзином од 
170.000 километара на сахат, и то како се на слици види 
озго на ниже и мало у лево. Земља пак по својој пу- 
тањи јури брзином од 106.000 километара на сахат, и го 
с лева у десно. Као што се на слици види, комета и зехља 
не иду сасвим у сусрет једна другој, већ њихови правци 
кретања заклањају од прилике угао од 18 то значи реп 
ће кометин јурити на једну, а земља на другу страну са 
разликом у брзини од преко 265.000 километара на сахат. 

Кад би кометин реп био тако широк колико износи 
земљин пречник, то јест 12.756 километара, онда би свака 
тачка на земљи остала у кометину репу 172 секунде. На 
против, ако ширина кометина репа буде толика, као што 
га представља слика и обухвата од прилике само једну 
трећину земљина пречника, онда ће свака тачка земљина 
бити у кометину репу трећину горњега времена, дакле 
непуну једну минуту. 

Ето тако би се од прилике имао извршити у опште 
и у појединостима пролаз наше земље кроз реп Халејеве 

комете горе поменутога, суђенога, дана. Јер сви доса- 
дањи писци који су о томе говорили, тврде да ће се 
тај пролаз сигурно десити. Сам Фламарион, описујући 
торњу слику, вели: 


Као што се види, 18 маја (по нашем 5 маја) 
кометин реп увек окренут на супротну страну од 
сунца, управљен је право према земљи. Ако буде 
довољно дугачак да дохвати земљу, ми ћемо по- 
тонути у тај гасовити кометин додатак, у ту врсту 
зрачне материје, крајње разређености и пројурићемо 
кроз њу као што једна топовска кугла пројури кроз 
маглу... 


Пре свега наше јурење кроз кометин реп има се 
извршити више од 190 пута већином брзином од оне 
којом јури топовска кугла кроз маглу. Али, што је за 
сада главно, по Фламариону, пролаз земљин кроз реп 
Халејеве комете зависи једино од њене дужине. Ако тај 
реп буде довољно дугачак да дохвати земљу, пролаз 
је неизбежан. Пошто одстојање од комете и земље из- 
носи тога дана 27,000.000 километара (Фламарион наводи 
23,000.000 километра) а није редак случај да репови по: 
јединих комета буду много и много дужи, то би се могло 
са приличном сигурношћу закључити да земља може 
проћи кроз реп Халејеве комете. Та могућност изведена 
из горњих Фламарионових речи и била је повод да се 
у дневним листовима и засебним брошурама говори о 
пролазу земљину кроз реп те комете и о могућим штет- 
ним последицама од тога пролаза. С тога се на тим ре- 
чима и горњој слици нарочито задржавамо. 


Па ипак могућност пролаза земљина кроз реп Ха- 
лејеве комете треба испитати са гледишта како га непо- 
средно представља слика. Тога ради молимо за неколико 
речи из просторне геометрије. 

Кад би се равнина путање Халејеве комете покла- 
пала с равнином земљине путање или еклиптике, онда 
би оне две испрекидане линије на горњој слици од којих 

једна представља линијску путању комете а друга пу- 
тању земљину, лежале у једној истој равнини самога листа 
на коме је цела слика наштампана. М онда би заиста 
реп кометин ако је само довољно дугачак дохватио земљу. 
Али се у ствари те две равнине не поклапају већ међу 
собом заклапају приближан угао од 180, као што је ра- 
није напоменуто, и онда ствар у простору изгледа са 
свим другојаче. 

Провуцимо у мислима кроз тачкасту линију која 
представља земљину путању и кроз средиште сунчево 
једну равнину; то ђе бити равнина земљине путање. 
Нека то буде равнина самога листа хартије на коме је 
слика. Исто тако провуцимо кроз ону другу испрекидану 
линију која представља кометину путању и кроз средиште 
сунчево другу равнину; то ће бити равнина кометине 
путање. Пошто, у истини ова друга равнина заклапа 
с оном првом угао од 180, то се те две равнине, како слика 
показује, секу по белој линији, која иде од средишта 
сунчева до тачке М. То значи, да ову другу равнину 
(кометине путање) морамо замислити за 189 рецимо изнад 
диста хартије у коме се налази равнина злмљине путање. 

Да представимо ствар мало приближније на овај 
начин. Отворимо ону страну ове књиге на којој је на: 
сликана горња слика и положимо тај лист сасвим хори- 
зонтално. Онај лист који је испред њега подигнимо од 
прилике за пет сантиметра (рачунато на десном ободу 
књиге); та два листа очевидно се секу тамо где је књига 
повезана и нагнута су један према другоме приближно 
за 180, Или, још боље, исецимо од картона један клинаст 
троугао коме две дугачке стране имају по 10 сантиме- 
тара, а трећа, краћа страна 32 милиметра, па уметнимо 
тај троугао између та два листа; и сада ће листови бити 
нагнути под углом од 189. По доњем (хоризонтално по- 
ложеном) листу путује земља; по горњем, изнад њега 
издигнутом листу путује комета; на тај начин имамо при- 
ближно представљене равнине по којима се стварно крећу 
земља и комета. 

Пошто је реп кометин на супротној страни од сунца 
то значи да тај реп остаје, с кометом заједно у њеној 
равнини, дакле непрестано у горњем листу. Може реп 
бити дугачак колико хоће, он је увек у горњој равнини 
(листу) те дакле изнад земље која се креће по доњој 
равнини (листу) и остаје непрестано испод кометина репа. 
Одстојање те две равнине на оном месту где је земља 
и кометин реп, износи од прилике 10,000.000 километара, 
а то значи. да ће онај део кометина репа, кроз који би, 
по горњем казивању, имала да прође земља, бити за 
скоро 10,000.000 километара изнад земље. 

Да видимо још, како стоји ствар са ширином репа. 
Као што слика показује, ширина репа износи од прилике 
једну трећину земљина пречника дакле приближно 4.250 
километара. Нека реп буде и десет пута шири од целог 
земљиног пречника, (а то слика не показује), дакле, нека 
изнесе 127.560 километара, па је и та цифра веома да- 
леко од 10,000.000 километара, колико је оса репа уда- 
љена од земље, што значи да ни у том случају не може 
кометин реп дохватити земљу. 

Напред је напоменуто, да је глава Халејеве комете 
1835 године имала у пречнику 570.000 километара. Слике 
из онога доба показују, да реп те комете није био шири 
од главе; шта више изгледа, да је при крају био јоши 
ужи од ње. Али узмимо, да врх репа сада неће бити ужи 
од главе, него да ће бити, два пут шири, како га, на 
пример, представља горња слика, која у ствари није цр- 
тана према горњим димензијама, па ипак би ширина репа, 
на месту где је земља, изнела нешто више од 1,000.000 
километара. Од тога би половина (570000 километара) 
лежала изнад а половина испод равни кометине путање, 
дакле, према земљи. То значи да би у овогодишњем пре- 
лазу Халејеве комете најближи обод њеног репа био ипак 
удаљен од земље преко 9,000.000 километара. 

Из свега овога изтази овај закључак: према свима, 
на слици изложеним подацима, овогодишњи непосредни 

пролаз наше земље, кроз реп Халејеве комете, стварно 

_је немогућ. 

Међутим, стварно, а не како слика показује, коме: 
тина путања пробија раван еклиптике Приближно у 
тачки означеној са „5 мај“, и пошто се још не зна да 
ли ће се то заиста десити баш на том месту и тога дана, 
ни у које време, то се не може ни тврдити ништа по- 

· уздано о могућем пролазу земљину кроз реп кометин. 


Ђ. М. СТАНОЈЕВИЋ. 


ЉУБЕН КАРАВЕЛОВ У СРПСКОЈ КЊИЖЕВНОСТИ. 
(+ 

Његово утилитаристичко схватање књижевности ме- 
шало се са реалистичким непристрасним излагањем жи- 
вота. ИМ зато је један критичар, у једном књижевном 
прегледу, у политичком листу Будућности, могао рећи за 
њега: „Каравелов је... врло срећна смеса руског роман- 
сијерског правца који је основао Чернишевски, и запад- 
њачког начина цртања из живота“. Да би дело донело 
користи, књижевност је требала да одговара времену, да 
излаже акутна, „горећа питања сувременог живота“. И у 
свима својим приповеткама задржавао се он на стварима 
које су мучиле и распињале све људе од напретка. Је ла 
крива. судбина, то је тадањи, савремени Београд, од 
кога се много очекивало, врло занимљива критика целог 
његовог друштвеног, политичког и књижевног живота, 
решавање ствари које су имале савременог интереса. Исто 
тако, најзад, и само питање: је ли крива судбина, или 
рђаво васпитање, предрасуде, недовољна просвећеност и 
недовољна свест. Из мршвог дома има да покаже како 
су затвори „сакаћење наравственосги у сужња“. Наказао 
је Бог, — које је у исто време и решавање питања да 
ли је рад срамота или не, откуд и сам наслов, и једна слика 
беде потчињености женскиња, — излазила је у исто време 
кад и чланак Светозара Марковића Је ли жена способна 
да буде равноправна са човекомг Од приповедака на 
српском он је превео на бугарски једино /Горку суд- 
бину, која је могла имати сувременог значаја за бугар- 
ски народ. 





ЈЉЉуБен КАРАВЕЛОВ У СРПСКОЈ КЊИЖЕВНОСТИ, 605 



































Од књижевника он је тражио пре свега оно што 
је цела нова руска критика безусловно захтевала, „без 
чега — изјављивао је руски критичар Доброљубов — 
нема дело вредности, а то је истина“. „Ја причам само 
оно што поуздано знам“, говорио је Каравелов у при- 
поветци Је ли крива судбина2 Од поезије је тражио на 
првом месту да буде „истинита“. ИМ кад описује своје 
личности Љубомира Каљмића и Цају Јовановић у Је ли 
крива судбина7, он их овако црта: „Мој јунак и јуна- 
киња не наличе ни на Јупитера, ни на Венеру, ни на 
Бахуса, ни на Медузу, њихови вратови не наличе на вра- 
тове лабудовске, нити лица на белу хартију, ни усне на 
корал, ни зуби на бисер, нити су им гласови као у сла- 
вуја, јер су то прости самртници“. И како је у животу 
у главном ругоба и далеко обичније него што су имали 
обичај романтичари да представљају, он устаје против сла- 
дуњавог и претераног романтичарског језика, противу 
„Поетских речи“, онда необично у моди; на сваком ко- 
раку он се руга томе стилу, и узима сваку згодну при- 
лику да га исмеје. Он више воли стил оштар, крепак. 
И ретка су места гди он није раскинуо са романтичар. 
ским стилом. 

Са таквим схватањима књижевности, он је бирао 
ствари из реалнога живота, износио у првом реду не- 
достатке друштва, тражио мане његове, како је чинила 
уосталом, цела „обличителна литература“. Његов кри- 
тичар у Будућности сасвим је изражавао оно како је 
Каравелов схватао свој књижевнички позив: „У њега је 
често врло срећно изабрат предмет. Он пише на пример 
слику из београдског живота, и бира као тему: бијење. 
Отац бије ћерку, муж бије жену... И често читалац по- 
црвени од стида кад помисли да је он то гледао својим 
очима... М та румен на лицу читаоца, та мисао његова 
и дело које ће следовати, кад се та помисао буде чешће 
понављале, то је тенденција Каравеловљева!“ Ако су 
ствари биле појачане, оне су ипак узимане из стварног 
живота. Догађаји које прича, он је или гледао или до- 

живео; личности, то су његови познаници или људи које 
је гледао. Је ли крива судбина има ствари које је он 
видео и доживео у Београду. Главно лице ЈЉЂубомир 
Каљмић, који је осуђен у београдском суду, 1 марта 1865 
„збогђ разпространђна слободногђ мишлћна“, како гласи 
пресуда, „стар 31 годину“, толико опомиње на Караве- 
лова, који је осуђен марта 1868, у својој 31 години, из- 
весно из истих разлога, да је немогуће не видети да је 
сам себи у главном послужио за модел. Цаја у истој 
у истој приповетци, једна „проста“ женска, озбиљна по 
природи, која је дошла у додир са Каљмићем преко 
свога брата Пере, и брзо почела да усваја његове по- 
гледе на живот, њени односи према Каљмићу, цела при- 
поветка, са извесним формалним изменама, има толико 
ствари које се слажу са његовом биографијом, његовим 
борављењем у Београду. Други и трећи део те припо- 
ветке треба да се дешавају у Новом Саду и Пешти, 
куда је Каравелов и отишао из Београда.: Бугари ста- 
рога кова имају за главне личности његовога учитеља у 
Коприштици и његовога деду. Наказао је Бог, то је 
један доживљај из Београда. Из мршвог дома је његово 
борављење у пештанском затвору. Хаџи-Нича је слика 
једног врло покварсног и врло богатог Бугарина, једне 
врло познате личности међу бугарским емигрантима, који 
је иначе важио као „поштен и честит човек“, кога је 
Каравелов познавао и под именом Хаџи-Ниче изобличио. 
Горка судбина је „приповетка једне нишлијанке“, као 
што је Сока „приповетка једне новосадске пиљарице“, а 
Неда је приповетка његове бабе. Танчо Галинић је дога- 
ђај који се пред његовим очима догађао у његовом селу, 
и у доба постања приповетке главни јунак био је још 
жива личност. 

Као по материјалу који је узимао, и по излагању ње- 
говом, он је радио реалистички. Он се трудио да да своје 
личности потпуно онакве какве су у животу, или какве их је 

бар он држао, да да њихов морал, њихова суђења о ства- 
рима, чак њихов говор. Оне су снимљене из живота, и често 
с успехом. Прости људи имају своје погледе на ствари 
и своје „предрасуде“. На пример Милка, његова симпа- 
тична јунакиња у приповетци Наказао је Бог, весели 
Пера у Је ли крива судбина7 који није много марио 
за моралне теорије свога друга Љубомира Каљмића, и 
тако даље. Своје личности он је брижљиво радио, и у 
том погледу нарочито су израђени Хаџи-Генча, један 
изврсно оцртан себичњак, на начин како је дао руске 
типове Гогољ у Мршвим Душама, и Хаџи-Нича, човек 
коме није ништа свето. 

Спољашње човекове особине њега не занимају, он 
их подцењује, сматра најчешће за непотребне, кад када 
им се смеје и руга. Њих он изводи у најкраћим поте- 
зима. Њега је интересовао човек, као морална јединка 
друштва, нарочито у односу према друштву, и он се нај- 
радије заустављао на његовим душевним особина, тру- 
дећи се да да психологију целокупног карактера једног 
човека. Кад хоће да опише Милку у приповетци Нака- 
зао је Бог, он, нешто суво, овако то чини: „За душевне 
особине Милкине нека послуже и ово неколико следе- 
ћих факата“, и онда прича неке карактеристичне дожив- 
љаје из њеног живота. 

Има у њега и онај реалистички начин описивања 
важних појединости, као што је велики опис коприштан- 
ске свадбе у Бугарима старога кова, или опис стана 
Хаџи-Ничиног. Он је особито располагао оном способ-· 
ношћу да види карактеристичну појединост, и да њом 
да одмах пуну слику. Тако опис собе Хаџи Генче, себич- 
њака и тврдице, у којој је држао разне безначајне сит- 
нице, између осталих и драгоцену реткост, реп од свога 
мачка, са целокупном биографијом његове судбине. У 
ту собу није нико смео да уђе. Или опис тврдичке и 
бедне вечере коју себи готови богати Хаџи-Нича. 

Као реалиста, писац који уноси потлуно стварност 
онакву каква је, он хоће да је у свему тачан. „Учевни“ 

Хаџи-Генча, кад пише писмо, он то чини старим славено- 
бугарским језиком. „Висока личност“ и судије београд- 
ске упогребљавају речи из славено-српског језика, које 
су се задржале у званичном језику, ичак оставља стари 
правопис. У описима природе он је потпуно реали- 
стички писац. 

Он износи стварност, али само као згодну прилику 
да покаже све неваљалство људи, лицемерност, глупост 
њихову, да покаже како племенита, добри и сироти 
трпе у овоме свету. Он пробира шта ће узети, и готово 
увек узима примере на којима је могао да каже своју кри- 
тику. За њега је приповедка само једно средство. Цела 
Је ли крива судбина2 нема у ствари, радње, њему је 
љубав Цаје и Љубомира један прост изговор, он њу у 
ствари и не описује, и ми не видимо њено развијање, 
већ само свршене догађаје, него је низ слика, као готово 
све Каравеловљеве приповетке, без „занимљивих заплета, 
размршаја и призора што потресају“, како он сам каже, 
низ слика поводом којих је он, излажући их, чинио оно 
што му је било главно: исказивао своја мишљења о 
свима стварима на која је наишао у своме причању. Али 
он иде далеко, и сам пређе у непосредну препирку и 
објашњавање са својим личностима, и поправља њихова 
погрешна мишљења. Сваки акт које своје личности он 
пропрати. Он утиче да се мисли о лицима у његовој 
приповетци како он хоће. И ко прочита његове припо- 
ветке, никад не би пожелео да је богаташ, док би му 
село и сиротиња изгледали као какав земаљски рај. Он 
мрзи угњетаче, и он хоће ту мржњу не да улије, него 
да наметне читаоцу. Потпуне су супротности епитети 
које употребљава за оне које воли и за оне које не 
воли. Кроз целу приповетку он се једнима руга а друге 
хвали. М по духовном расположењу, и по природи он 
је увек готов на подсмех и на подругивање. Противу- 
речности између мишљења и поступака код људи, сва њи- 
хова лицемерност, дају му довољно материјала. И оно 
што му се учини чудно, што му се не допадне, он жели 

да исмеје на сваки начин. Ствари су најчешће и биле за 
исмевање, али он многим стварима даје такав изглед, да 
све то даје више утисак очевидног нерасположења пиш- 
чевог, него стварности, далеко су мање савесне анализе 
и потпуно тачно представљање ствари, а више пристра- 
сно изнашање ствари. Смех, Гогољево средство и којим је 
мислио да треба лечити све оно што није добро, и којим 
се Каравелов служио, прелази код овога често у под- 
смех. И тај подругивачки начин, и ако нередовно, он упо- 
требљава у великој мери. За „високу личност“ не каже про- 
говори, него „возопи“. Они „по великим кућама“, то су 
„задебљали мозгови“. Кад каже за ђаке да певају на 
пратњи, он се брзо поправља и додаје: „боље рећи ма: 
учући“. За бабе, које је мрзео што су обично зле и што 
оговарају, не каже ни гомила баба, него „чопор баба“. 
И тако даље. Са једне духовне и моралне висине, у 
једном подругљивом тону, подсмевајући се свима отво- 
рено, он, не затежући се, напада. Каткад та зла воља 
је груба, невешта, и сувише намештена, ма да можда, 
не сасвим неоправдана. За Николу, „високу личност 
београдску“, прича да га је мати у детињству учила 
„којекаквим премудростима“, и кад је „на једване јаде“ 
свршио гимназију, оде на страну, и пошто је „пре- 
живао свакојаке идејице из немачких кухиња“, напу- 
сти универзитет, буде војник, чак келнер, дође нај- 
зад у Београд и ту постане „велики човек“ и висок чи- 
новник. Тако нацрта да није то личност каква је уопште 
у животу, просечна, него само како изгледа у пишче- 
вим очима, гледана једнострано и непотпуно. У том по- 
гледу је нарочито његова приповетка Је ли крива суд- 
бина, у којој је личност један „нов човек“, који казује 
Каравеловљеве идеје, нешто више морализаторска, жеља 
"и намера да се утиче и поучи запоставила је у њој само 
приповедање. Трудећи се сувише да објасни, често 
се изгуби у томе објашњавању, и оно је каткад веће но 
сам догађај. ИМ с тих честих излетања његове приповетке 
губиле су у размери и композицији. 

Између његових приповедака на српском и његових 
приповедака на руском има једна осетна разлика. Наро- 
чито се разликује Је ли крива судбина2 Наказао је Бог је 
више мирније причање. И у њој је, као и у свима његовим 
приповеткама, главно теза коју расправља; има излетања 
и објашњавања, али у много мањој мери. 

У осталом, личности које је изнео у приповетци Је 
ли крива судбинаг ма да је гледао, није многе из близа 
познавао. Осећа се врло јако колико је био познат са 
личностима из свога села, као што је на пример Хаџи-_ 
Генча, или у мањој мери са укућанима у приповетци 
Наказао је Бог. 

Каравелов је први који захвата у београдски живот 
и почиње да га описује. И ма да његовом начину припо- 
ведања имају да се учине замерке, ма да је сувише 
сиров, ипак те приповетке дају необично. интересантну 
слику Београда са краја шездесетих година, и показују 
како је изгледало тадашње београдско друштво у очима 
једног „новог човека“. Оне започињу београдску при- 
поветку. 

У његовим приповеткама на српском језику има не- 
вештине и површности, и оне су са своје непосредности 
мање занимљиве у књижевном погледу а много више по 
томе што на сваком кораку, и материјалом, и обрадом, 
и стилом, показују кидање са романтичком и идеали: 
стичком приповетком, тежњу да се живот представи 
какав је, дајући га потпуног, са оним што је ружно у њему. 
То је био један корак реалистичком начину приповедања. 


(Свршиће се). 


ТодоР МАРКОВИЋ. 





КЊИЖЕВНИ ПРЕГЛЕД. 


ПОВОДОМ ЈАУКА СА ЗМИЈАЊА 

(Крај) 
Шта је то развио, а шта је то што је ново унео. 
То су два питања на која се може да одговара уједно. 
Петар Кочић је, прво, заједно с Борисавом Станковићем, 
унео у нашу приповетку јаку дозу лиризма. Тај је ли- 
ризам друге врсте од Станковићевог лиризма, и потекао 
је, врло често, из других извора и других мотива. По- 
некад је тако јак да приповетка или слика губи свој 
карактер и прелази у песму у прози (Кроз Свјетлост, 
Кроз Маглу, Пјесма Младости, Јојц“). Друге је врсте 
тај лиризам стога што та два приповедача имају два 
супротна погледа на свет. Док је Борисав Станковић 
скептик, каткад епикурејац и, само врло ретко, песимист, 
дотле је Кочић у првом делу свог рада, на шта ћемо се 
доцније повратити, радикалан оптимист, а у другом такав 
исти песимист. МИ отуда разлике у лиризму који су до- 
нели у нашу приповетку. 

Петар Кочић је, даље, опет заједно с Борисавом 
Станковићем, унео и једну нарочиту врсту нешто тајан- 
ствене, страсне и пожудне жеље, оне што су наслеђем 
добиле „слатку и преслатку крв“, „проклету“, „нечисту 
крв“, „врелу крв“, оне што имају „једро месо“, што су 
стално „у ватри и напону“, којима из очију вири страст 
која не преза да се задовољи и која је тако наврела да 
ње мисли о последицама. То су оне жене — таква је Мр. 
гуда, Вида, таква је Марушка — које дишу страшћу, тре- 
39% 

пере од ње, протежу се од жуди и дрхте од наврелих 
жеља. Ту жељу у страсти, у грљењу и загрљају кад бију 
слепоочнице и трзају се дамари, а „кости пуцају, снага 
се увија“, он је дао, понекад и у извесним детаљима, из 
разитије и од самог Станковића. У причи Кроз Светлост је, 
каткада, мопасански јак. 

Г. Петар Кочић је, даље, унео у нашу приповетку 
и једно нарочито осећање природе. Осећање природе, 
које се у првој књизи само наслућивало, — да то сад 
само напоменемо, а доцније ћемо развити –—- добило је 
у другој и трећој књизи пунијег израза и приснијих за- 
пажања. Његова природа, ако тако могу да кажем, некако 
је тургењевски запажена: оптимистички, свеже, светло, 
добротворно и животворно. И ако он нешто сасвим ново 
уноси у нашу приповетку то ће бити, нема сумње, то 
пантеистичко осећање природе. 

Г. Петар Кочић је, даље, дао читаву једну поро- 
дицу личности, оригиналних и по схватању и по изради, 
којој је као епилог дан Давид Штрбац као тип. Та је 
породица: Мија (Гроб Слашке Душе), Ђура (ЂБурини 
Записи), Симеун Пејић Рудар, ђак од манастира Гомје- 
нице, дат у читавој једној тетралогији (Зулум Симеуна 
Ђака, Исшиниши Зулум Симеуна Ђака, Мејдан Си- 
меуни Ђака, Ракијо мајко), Мићан и, најзад, Вук. На 
челу је као што рекох Давид Штрбац као тип, Он носи 
све особине целе оне породице: има у њему маште и 
шеретлука једном Симеуна Ђака, који је донекле родом 
из Тараскона, озбиљности и трагике Вукове, Ђуриног 
шегачења с влашћу. МИ Мија и Мићан носе један део 
Давидове сложене душе. Цело дело његово спремало 
се да да Давида Штрпца, тако да Давид Штрбац и 
није ништа друго до један венецијански мозаик склоп“ 
љен од свега најбољег што је раније дао. 

Г. Петар Кочић је, најзад, дао и једну личност којој 
нико не зна име а која је врло изразита, врло оригинална, 
врло добро нађена и још боље смештена. Та нова лич- 
ност то је, да тако назовемо, онај Иза Каце, који се про- 

влачи кроз неколико приповедака. Тај „иза каце“, у мраку 
то је Мефистофелес Симеунов, који непрестано, као какав 
мистични критичар, држи меру Симеунову причању. Сва 
лепота те личности је у томе што се не јавља, што само 
пријатно прошуми кроз приповетку и што, најзад, пажњу 
увек држи у запетом и заинтересованом стању. 

Као што се види, Г. Петар Кочић није ушао у при- 
поветку не уневши ништа. Напротив, он је унео неко- 
лико црта сам, а неколико у друштву с другима. 

Г. Петар Кочић је стално на граници између умет- 
ности и патриотизма, доста старински схваћеног, креће 
се стално по ивици ножа, да сваки час падне лево или 
десно, на уметничку или патриотску страну. У колико је 
удаљенији од те границе, у колико је више и даље лево, 
у толико је бољи, а врло често, и врло добар; на про: 
тив, кад осећање отаџбине дође у први ред. кад оноу 
борби та два осећања надвлада, добивамо дела обичне 
врсте и, понекад, обичне ламентације које се спуштају 
до тирада (Молишва, Змијање). Та борба уметничког и 
патриотског осећања водила се у њему још у првом делу 
његовог књижевног дела. Али, у то време, уметник је 
увек био у првом реду, а патриот у позадини. Доцније, 
из књиге у књигу, уметник се све више повлачи пред 
патриотом, да, најзад, са четвртом књигом, патриот пот- 
пуно победи уметника. Да не бисмо овде били криво 
схваћени, ми ћемо одмах рећи да је и патриотско осе: 
ћање уметничко осећање, и да она може да буде врло 
високо, само што то није случај с Г. Кочићем. Код њега 
је оно тако јако развијено, тако импулсивно и непосредно, 
да није имало времена да буде уметничко. Оно је увек 
дана само као материјал, као градиво. А уметност, најзад, 
није никад само то: градиво треба довести у ред, у 
склад, саобразити целини, подредити и приредити, дати 
место, дати нарочит облик за одређено место... Отуда је 
именица уметност и постала од глагола умеши. Потребно 
је: и имати и умети. Г. Кочић је тог осећања толико 

имао да није умео, или боље да није имао кад да га 
уметнички саопшти. Ми бисмо у сваком другом случају, 
за другога писца који би се се таком збирком јавио, 
рекли да није добар уметник. За Г. Кочића то не мо. 
жемо из простог разлога што га прве три збирке, наро- 
чито трећа, приказује као приповедача врло солидног та- 
лента, Оно, мало час речено, да Г. Кочић има, али, у 
овом случају бар, у случају Змијање, није умео, нити је 
игра речи, нити је парадокс, и ако је то. Да је то нешто 
тачно најбољи је доказ Г. Кочић. Његова приповетка 
Ракијо мајко, на пример, може да уђе у петнаест нај- 
бољих приповедака које може да понуди српска припо: 
ветка, а Молишва и Змијање не би ни могла да уђе у 
антологију у коју би се штампало сто приповедака. То 
је све из оног парадокса: имао је, а није умео. У Ракшјо 
мајко он је више умео него имао; у Змијању обратно. 
— Тај исти случај је и с Вуковим Гајем. Он је ту, ма 
да је и од тог градива могао да створи уметничку при- 
поветку, написао један чланак, пун израза и боја, о са- 
тирању шума. 

Покрај овог кретања од уметности ка књижевном 
патриотизму, има још једна промена да се примети. Та 
промена је промена његових погледа на свет. Ко је паж- 
љиво читао његово Кроз свјетлост, Кроз маглу, У 
магли, и Кроз мећаву, могао је да примети промену ње- 
гових погледа, њихово кретање од оптимизма ка све 
црњем песимизму. Он је, у првим својим стварима, јако 
оптимистички расположен и према људима и према ства- 
рима. Г. Кочић је, као и Јанко Веселиновић, у чијој је 
општој атмосфери и био у првим радовима, стално 
лепо расположен према селу, сељацима и сељанкама. Он 
није хтео нимало да отвореним оком погледа у дегене- 
рацију и пропадање које се врши на селу, да описује 
оголелог и ликом опасаног босанског сељака, онога што 
иде „у печалбу“ у Америку, или онога што се сели из 
свог завичаја; није хшео да сазна примитивност његову, 
није хтео да га опише кад је на летњем напорном раду, 


кано ан ванењ сна рата Жеље каплара а = а. 

кад веје уђе у очи, у уши, нос и косу, кад лице и руке 
његове личе на испуцану кору букову, а цело тело испа- 
рава прљавим знојем. Он њега воли да види недељом, 
кад хоће да се спреми на збор, цркву, посело или за- 
ветину. Он хоће да га види здравог, чистог паметног. 
Његови су момци кршни, „снажни и витки као јеле“, 
девојке и жене, стројне, складне, с облим бедрима, 
„саливене и једре“, „снаге пуне као у надојена јањета“, 
„усне набубриле и увек црвене“ а гласови „умиљати“, 
пуни живога, снаге и свежине, девојке „с бијелим руби- 
нама, свијетлим герданима“, којима је у руци смиље и де- 
весиље, а у коси стручак-два милодува. — И његово, на свој 
начин, развијено осећање природе, онај донекле Турге- 
њевљев ЗИштипе који му инспирише природа, прозилази 
из таквог схватања. Долина је „мала, пуна свјетлости, 
мириса и зеленила“; дан је увек „ведар“, „раздраган“, 
„пун свјетлости“; светлост је „пуна и једра, жива, тре- 
перава и весела“; планина мирише, пуна је цвећа, зеле- 
нила које је „миришљаво“, разгдраганости, снова. — У 
складу је са свим тим и његов диалог, који је у првим 
стварима његовим онако весео и безбрижан као и Ве- 
селиновићев: он је увек мазан, присан, наиван. 

Али, већ са трећом књигом С планине и Испод 
планине, а нарочито у Пјесму младости, он нагиње пе- 
симизму. Поглед на ствари је пун суза, у природи и 
људима виде се мрачне стране; воли се јесен и њена 
густа магла њој којом људи другачије изгледају но што 
су. Људи су сад „намрштени, мрачни у изгледу и као 
нешто предубоко замишљени и забринути“; планине, 
некад онако ведре, примамљиве, симболи добра, „нијеме 
су, изумрле, умотане у магли“; младост је прецветала; 
снови протерани; душа, упропашћена, „јауче и цвили“ 
пуна бола и туге, а „срце болно“. „Око мене магла, свукуд 
магла, ледена влажна магла! Мрак у души, мрак у срцу, 
мрак и недогледан јад и невоља на све стране“. Јелике 
и оморике се „укочено, скамењено, величанствоно дижу 
кроз ведру, насмијану свјетлост“, али су „оштре, ши“ 

љасте бодље следењене сузе, а њихова зелена боја, то 
је чежња дубока, жедна чежња за вјечитим зеленим про- 
љећем“... „Планине и села моја, ви за нечим чезнете, за 
нечим гинете!“ 


Занимљиво је, да сведемо и тиме завршимо, да је 
Г. Петар Кочић, крећући се од књижевности ка књи- 
жевном патриотизму и од оптимизма ка песимизму. све 
више губио земљиште испод себе и давао релативно сла- 
бије ствари. Први нас случај не чуди: чим један књи- 
жеван рад дође у службу нечем другом а не себи, он је 
самим тим престао да буде то. Чуди нас само како није 
као песимист, као злопоглеђа, могао да извади какво 
основаније и дубље гледиште, већ се задржао на онако 
општим местима, као што су горе наведена. 


Џ 


Бранко ЛАЗАРЕВИЋ. 





ПОЗОРИШНИ ПРЕГЛЕД. 


Госпођица СУХАНКОВА. 





У низу гостовања, које је прошла Управа Народног 
Позоришта приредила, једно је, под новом Управом из- 
ведено, и гостовање Госпођице Суханкове, чланице праш- 
ког Дивадла. Госпођица је раније била, дебитујући као 
Јулија, чланица нашега Позоришта, па је, из разлога 
који ни мало не чини част нашој глумачкој трупи, мо: 
рала да напусти нашу позорницу, остављајући за собом 
празнину коју наш женски глумачки подмладак није био 
у стању да попуни. Долазећи сада, позвана од Управе, 
да гостује, она се приказала нашој публици у четири улоге: 
као Ханела у Хауптмановом Ханелином путу на Небо, 
као Анђелија у Војновићевој Смрши мајке Југовића, као 
Јулија у Ромео и Јулија, и као Нора у Ибсеновој Нора. 


Госпођица Суханкова, све у свему узев, има изве: 
сног талента. Тај таленат није од оних које је много 
прожмао „свети пламен уметности“, нити је од оних који 
из самог себе стварају глумачка дела; он је, и ако је то 
мало парадоксално, сав у речима: рутина, рад, добра 
школа и добри узори. Њен приказивачки стил, и ако 
је добар разноврсан и израђен, није никада самоникао; 
њен основни тон који даје улогама, ропи де Чераг схва- 
тања, увек је, изузев у Нори, правилан (схвативши га, 
наравно, репродуктивно); њен индивидуалитет, који код 
глумца знаш прерушивање и ускакање у пишчеве лично- 

сти на свој начин, довољно је разноврсан за класичну и 
романтичну драму; њен број разноликих и разнобојних 
осећања, цела скала њихова у дубину и висину, веома 
је довољна за тај род драме који јој је најприступачнији; 
идеална средства њеног приказивачког стила: речи, миме 
и гестови, и реална: костими и маска, нису обилни, али, 
за нашу сцену, покрај све једноликости и схватања ствари 
у просто, довољни су за Ханелу, Анђелију, и, најзад, и 
за Јулију; њено мимско-пластичко изражавање, у Ханели 
нарочито, ако не носи отисак оригиналног талента, си- 
гурно носи отисак виртуоза; извођење тежих техничких 
момената, најзад, опет у Ханели, и, где-где, у Јулији, пока- 
зују приличну студију, али студију старе глуме. Додајмо 
тим лепим особинама њеног глумачког портреа и темпе- 
раменат, који је више тражен него урођен, витку и мр- 
шаву фигуру погодну за Ханелу, и за Јулију, и за Нору, 
добро држање, искоришћавање сцене и приличну дозу 
самоконтроле при глумљењу. 
Неколико образаца, пре но што пређемо на тамне 
стране њене игре, биће довољни да покажу те светле стране. 
Тако, у Ханелином пушу на Небо, у сцени која почиње са: 
„Долазиш ли од Господа 2“, у којој се има да ускаче из на- 
ивности у страх, из страха у блаженство, а, одавно сукце- 
сивно, у изненађење, неочекиваност, самопоуздање, ужаси 
занос, она је, као Протеј и Фреголи, брзо пресвлачила из- 
разе на лицу, мимику, мењала гест, став, сам стас удешавала 
према ситуацији. Те глумачке бравуре, гимнастичка превр- 
тања и прескакања изводила је са доста такта имного заната. 
У тој истој драмској бајци, у сцени: „Доносиш ли добре 
гласе 2“ и: „Долазиш ли из далека !“, она је одржала онај 
тајанствени ореол који обавија све бајке тога рода, а на- 
ивну сцену с анђелима израдила, што је врло ретко код 
ње, врло просто и дискретно: с једним покретом рукуи 
једним изразом у очима ... С Анђелијом, у Смрши Мајке 
Југовића, ушла је у једну нашу чисто националну улогу 
за које улоге ни наши глумци вису нашли чисто нацио- 
нални приказивачки стил, који би се имао да добије је- 

дино дубоком студијом наше националне књижевности. 
Па ипак је покрај свега тога што није могла да нађе 
општи тон којим би се требала да приказује та улога, 
она је, спроводећи кроз улогу тај погрешни тон, поје- 
диначно, у споредним и немим сценама, кад није прете- 
ривала и подвлачила, дала, тако схваћеној улози, доста 
израза. Тако кад Турчин, роб (Г. Павловић) запева своју 
сетну песму, она своја осећања изражава оваким држа- 
њем: лагано под месечином, по такту песме, шири руке 
у страну па их, кад песма почиње да изумире, постепено 
спутава. Кад, даље. каже како је сунце крваво она, према 
запаљеном хоризонту, лепо управља лице да би што више 
добила рефлекса од сунца које залази, и тиме и сама 
била у „штимунгу“ са самим догађајем који се прича и 
сунцем које, у овом тренутку, има симболичан карактар. 
— Са Јулијом, најзад, она је код своје куће. Њен при- 
казивачки стил и моделисање улоге, у главном, најближе 
су класичној и романтичној драми. Кад стилизује по коју 
сцену како она најбоље уме и употреби сав приказива- 
чки апарат који јој стоји на расположењу, она може 
да да сцене које носе чисто европски карактер. Само, 
то треба одмах рећи, Јулија је потпуно израђена улога 
на европским позорницама, те, према томе, глумица која 
уложи много труда и мало талента, може, врло лако, да 
дометне Јулију. Понављања, „општа места“ и „клишеи“, 
наравно, ту су ствар с којом се срећемо кроз целокупно 
спровођење улоге. 

Тамне и рђаве стране њене глуме — а њих има скеро 
у истом броју колико и добрих — веома су озбиљног 
карактера. Оне су, по својој вредности такве природе 
да, изгледа, да њен глумачки таленат додирују башу 
оно што глумачки таленат и чини оним што је. Само 
_ једну ману која је општа у целој њеној глуми, — да не 
рашчлањујемо мане као-што су: неконсеквентно спро- 
вођење улоге, замарање у последњим чиновима, падање 
пред сценама кад има да се изрази снага, сировост или 
суровост, и томе слично, — само једну ману да раш- 


620 Српски Књижевни ГЛАСНИК. 





чланимо, па ће се видети како су јој мане озбиљног ка- 
рактера. Та мана која је општа у њеној глуми, то је 
претеривање. Она зрачи из свих њених сцена и даје целој 
игри мало „фалсет-тон“. Она увек, за неколико степени, 
претера, на ниже или на више, у ономе што има да при- 
каже. Од геста, врло често, прави гимнастички покрет, 
мимику навије до гримасе, израз доведе до ванприрод- 
ног изгледа, дрхтање, у грозници, као Ханела, развија у 
праћакање... Кад, у извесним сценама треба да употреби 
очи, она их или разрогачи или сасвим затвори, гласом 
или крикне или шапуће, лицу да или гримасу или га 
остави без израза... Уопште, у њеној игри нема онога 
такта, дискретности и нианса који су одлика глумице 
добре и велике врсте. 


У Ибсеновој Нори, са Нопом, — о томе говоримо 
засебно стога што је та улога, па ма како схватили 
Нору, ван њеног духовног репертоара — она је пала 
колико је дуга. Нора је узели је, — то је моја најновија 
импресија, — као побуњен или збуњен, као паметан или 
пометен дух. Нора је и таква, врло компликована улога. 
Има ту веселих и лакомислених сцена за које је потре- 
бан француски темпераменат; има крвних и топлих сцена 
за какву талијанску глумицу; има их које носе карактер 
жене која се бори за не знам каква права, сцене за које 
је потребна каква руска глумица, а има и симболизма и 
мистике за какву Норвежанку. Има у Нори, најзад, не- 
чега из Григовог /]Јер Гинш: наслућеног, неодређеног, 
парадоксалног и антитетичног. Цело њено држање било 
је лоше: према главном Норином тону, онај који је она 
дала, представља дизање к њему, спуштање, удаљавање 
и приближавање, само никад подударање. Где је Нора 
најмање Нора, Госпођица Суханкова се највише могла 
да приближи; а где је Нора највећма то, Госпођица је 
остајала сама са собом. Тарантела јој је, на пример, врло 
јадно изгледала. 

Бранко ЛАЗАРЕВИЋ. 








УМЕТНИЧКИ ПРЕГЛЕД. 





БЕТОВЕНОВА ДЕВЕТА СИМФОНИЈА У БЕОГРАДУ. 


Најзад је и Београд чуо девету Бетовенову симфо- 
нију. Колико рада! Колико припрема! И колико узбуђења! 

Готово сваки који је свирао и осећао се иоле спо- 
собан да припомогне извођењу пришао је с оданошћу, 
храбро и с неким поносом што ће свирати Девету Сим- 
фонију. Оваква слога и истрајност на неком заједничком 
послу код нас је веома ретка ствар. У овој прилици сви 
су били сложни и имали су један општи циљ: извођење 
Девете Симфоније. 

Било је дивно погледати оркестар и хор. Људи раз- 
личитих струка, образовања и мишљења, изједначили су 
се пред овим великим делом. Сваки је заборавио своју 
личну таштину и амбицију. М зато су сви они стекли 
наше искрене симпатије још пре самога почетка. А када 
су почели симпатије су на многим местима прелазиле у 
признање. 

Програм је почела увертира Леонора бр. 3. Увод 
саме увертире био је доста изгубио због наших дувача 
на дрвеним инструментима. Но развој саме композиције 
ишао је добро и припремао нас на импозантну тему 
АПесто. У овом делу господа виолинисти показали су 
своје. Цео овај део, који сачињава праву Увертиру, ишао 
је срећно до свога краја. Наравно било је неких нианса 
које би се могле пожелети. После свршене Леоноре пу- 
блика је готово престала да дише чекајући „Девету“. 

Прво тремоло у квинти а, е, почело је тихо да шуми 
— почела је Девета Симфонија! Овај први део целе сим- 
фоније можда је поред трећега најјачи по садржини и 
изразу. У самом почетку необично дубок утисак чине 
она тремола у квинти и онај испрекидан јако акцентован 
мотив ез а!. Овај почетак, почетак је модерне симфоније. 
Иза тонова и музичких мисли, осећа се још нешто друго. 
Осећа се тежња да се ослободи чисте формалности и да 
се изрази душевно расположење, унутрашњи живот и 
осећање великог уметника. Девета Симфонија и у првом 
и у трећем ставу је зора најмодернијих погледа на сим: 
фонију. Она је пуна осећања, душе, живота. У сваком 
ставу осећа се тенденција за новим облицима. Због тога 
је мање прегледна и јасна, но што су на пример: Трећа 
(Езмтса) „Пета“ или „Шеста“ (Разгога!). Али, зато, Девета 
Симфонија иде даље по своме изразу можда не толико 
музикалном, колико поетском. Ни у којој другој од Бе- 
товенових симфонија не осећа се толико унутарњи, ду- 
шевни живот уметника, колико у њој. Колико израза у 
трећем ставу! А са толико мало хармонских средстава, 
да је то за дивљење. Тај став је исповест најприснијих 
осећања уметничке душе. То је општа мисао, опште ви: 
брирање душе целе природе. Колико је лепа она тема 
(у трећем делу) у П-аогу (7/4 такта), што је изводе друге 
виолине и виоле! Колико је то пуно осећања, живота, 
мисли! Ово је у музици можда најлепши лирски мотив. 
У овом мотиву лежи већ она јачина израза Изолдиног 
мотива у Вагнеровом „Тристану и Изолди“. 

Девета Симфонија је крајња граница „Апсолутне 
Музике“. Она је већ почетак „Програмне Музике“. Она 
нема одређен „Програм“ (поетску, филозофску или на- 
ративну идеју), али се инстинктивно осећа читав један 
спев са лирским, — много мање епским — и филозоф- 
ским идејама. Док је „Шеста“ (Разјогај) симфонија, му 
зички спев природе, дотле је „Девета“ симфонија му: 
зички спев душевног живота те природе. 

О извођењу код нас може се рећи само добро, са 
обзиром на наше музичке прилике. Г. Бинички је дао 
управо више но што наша музичка средина може дати. 
Јер, он је створио нарочиту прилику, нарочити оркестар 
и нарочити хор. Све ово ми у нашим обичним прили- 
кама немамо. Ми нисмо, у стању, на жалост, у обичним 
приликама ни много мање и лакше ствари да изведемо. 

Извођење ове симфоније треба да развије вољу и 
жељу да је што скорије изведемо са оркестром састав- 
љеним од стручних оркестарских свирача, тако да би и 
све оне детаље, који су потребни, могли извести. 

Извођење је било врло добро, само не смемо остати 
на овоме, не смемо се задовољити овим, релативно по- 
зитивним успехом, већ треба тежити и радити на даљем 
напретку. У првом реду заслуга припада вредном тален- 
тираном и искусном нашем диригенту Г. Ст. Биничком, 
а за тим и свима осталим судековачима. 

Од солиста, Г-ђа Бинички је једина школована пе- 
вачица, те је и била у стању претешку партију са по- 
зитивним успехом да савлада. Њено певање било је, 
као и увек, израђено, сигурно и са пуно уметничких 
финоћа. 


С. ХРИСТИЋ. 


ПОЛИТИЧКИ ПРЕГЛЕД. 


ВЛАДАРСКЕ ПОСЕТЕ У ПЕТРОГРАДУ И ЦАРИГРАДУ. 


Краљ Петар је походио Русију. У Петрограду је 
дочекан исто онако као и'раније бугарски краљ, зва- 
нично, церемонијално, и може бити да је казана која 
реч више него што је била у утврђеном раније програму. 
Па ипак има разлике између ове посете српскога краља 
и посете бугарскога владара. Бугарски краљ није посе- 
тио Москву и Кијев, а српски јесте. У тим местима имало 
је у дочеку срдачности, доста одушевљења, помешанога 
са радозналошћу. У Москви и Кијеву се домаћини нису 
осећали, као они у Петрограду, под контролом политике 
и државних интереса. Овде су се она стара словенска осе- 
ћања као пробудила; и, донекле, им се оставило на вољу. 

Званично саопштење о путовању и бављењу срп- 
скога краља у Русији је овакво: „Начин на који је краљ 
Петар примљен у Русији, сведочи о чврстоћи традицио- 
налних свеза између обе земље, тако блиске једна дру- 
гој по вери и пореклу њихових народа, као и по њихо- 
вим заједничким историјским успоменама. За време са- 
станка министара иностраних дела рускога и српскога, 
претресана су разна питања, која интересују обе владе 
и утврђено је да је пре свега неопходна и важна ствар 
одржање мира и реда на Балкану. Идеја српске владе. 
о мирноме и слободноме развијању независне Србије 
међу другим балканским државама наћи ће драгоцене 
потпоре у учвршћењу добрих односа са Турском. Српска 

влада се у исто време труди свима силама да одржи са 
Бугарском и осталим суседима исте такве односе. Руска 
влада симпатише искрено овим тежњама Србије и ука- 
заће јој као и у прошлости своју активну моралну пот-· 
пору на овом раду. Према томе долазак краља Петра 
у Петроград унео је општу политичку ситуацију нови 
елеменат мира и слоге.“ 

Саопштење довољно каже о чему се у Петрограду 
разговарало. Каже се исто што и у ранијем саопштењу 
о посети краља Бугарскога у Петрограду: одржање мира 
и садашњега стања на Балкану пошто пото, и што тешње 
зближење између Турске, Бугарске и Србије. Српски 
министри су говорили с руским државницима сигурно 
још и о српско-руским трговинским везама, па и о тако- 
званој дунавско-јадранској железници. Потпуна ·-саглас- 
ност је и у тим питањима сигурно постигнута. Изгледа 
да су српски министри били у Русији обазривији од Па- 
прикова и Др. А. Малинова, бугарских министра, који су 
пратили бугарскога краља у Русију, — и нису ни поми- 
њали Маћедонско Питање. И у овоме је разлика између 
посете два балканска владара учињене у. Русији. 

· После Петрограда, Цариград. Бугарски и српски 
краљ били су, један за другим, гости султана Мехмеда У. 
'Настојавање Русије да се зближе три народа, турски, 
бугарски и српски, довели су краљеве Фердинанда и 
Петра у Цариград. Краљ Фердинанд из Софије, а краљ 
Петар при повратку из Русије, посетили су турску пре- 
стоницу и званично су дочекани. Дочеци су били готово 
истоветни и за једнога и за другога владара. У дочеку 
краља Петра био је један тон већега поверења, једна 
мала нианса срдачности, чега није било у дочеку краља 
од Бугарске. Може бити да је томе допринело демон- 
стративно одушевљење које су показали Васељенски Па- 
тријарх, сва Патријаршија и цариградски Грци при до. 
чеку српскога краља. Али, у главноме за оба владара 
"био је исти церемонијал, исте почасти, а исти програм. 
Чини се да су Турци највише настојавали да преглед 
40 

трупа на Тргу Победе испадне што боље и што импо- 
зантније. У томе су Турци као хтели дати краљу бугар- 
скоме, па и српскоме, и једно задовољство и једну опо- 
мену. Ово последње пре него оно прво. Опоменули су 
их да су добро оружани, да спремају војску, и да Тур-- 
ска није војнички оно што је некад била. Али су их по 
учили. Поука је она иста, која се даје Србији и Бугар- 
ској, а нарочито Србији, од пријатељских, њима наклоње- 
них Сила: спремајше добро војску. Мначе између по- 
сета ова два балканска владара, разлика је у овоме. Бу- 
гарски краљ је по завршеним званичним посетама у Ца: 
риграду ишао мало у Малу Азију, па се онда вратио 
истим путем у Бугарску. Краљ је из Цариграда, на цар- 
ској јахти, ишао у Свету Гору, у Хилендару провео скоро 
два дана, па се, преко Солуна и Скопља, вратио у Србију. 

О посети бугарскога краља издато је у Цариграду, а 
по споразуму министра иностраних дела Турске и Бугар- 
ске, овакво саопштење: „Посета бугарскога владара 
може имати само најбоље резултате у погледу тачних 
проучавања турско-бугарских односа. Састанак владара 
и непосредни разговори обостраних државника дали су 
одличне резултате и учврстили мишљење да на обема 
странама политика слоге и пријатељства сазрева и да је 
то у толико срећније што га и географски положај обеју 
земаља захтева. Државници обеју земаља су овом при- 
ликом претресли извесна питања која имају интереса за 
обе стране, а нарочито питања економскога значаја. Исто 
тако утврђено је да су обе државе далеко од тога да 
воде агресивну политику, већ да су проникнуте осећа- 
њима пријатељства и доброга суседства од којих могу. 
само користи имати.“ 

Питања о којима се говорило између бугарских и 
турских министара приликом посете краља Фердинанда 
у Цариграду била су ова: 1, о свези бугарских жељез- 
ница од Ћустендила Деве-Баира с отоманским жељезни- 
цама код Куманова; 2, о трговачкоме уговору; 3, о ре: 
шењу питања о народности; 4, о уређењу границе, и 

5, о Егсархату. За прво питање турска влада је признала 
да њени и политички, и трговачки и стратегијски интереси 
захтевају везу њених железница са бугарским жељезни- 
цама, али да је она надлежна рећи где та свеза треба и 
да буде, и зато ће то питање, мало боље проучити. Што 
се тиче другога питања о трговачкоме уговору, турска 
влада не пристаје никако да стара трговачка бугарско- 
турска конвенција, која је закључена пре проглашења 
бугарске независности, важи и сада. Не пристаје зато 
што у конвенцији има одредаба које су повољније за 
робу бугарскога порекла него и једна одредба у оста. 
лим међународним трговачким уговорима. И како су тр- 
говачки уговори на основи клаузуле „највећега повла- 
шћења“, то би се могла нанети знатна штета турској 
трговини. Питање о народностима мора се расправити 
коначно, тако да се зна који ће сад у независној Бугар- 
ској бити бугарски а који турски поданици. Турска неће 
више режим капитулација, него хоће у питању народности 
режим међународнога европскога права. Зато ће се уста- 
новити и нарочита комисија. За питање о граници уста- 
новиће се нарочита комисија и израдиће план да се број 
пограничних сукоба сведе на најмању меру. За Ексархат 
ће турска влада поступити онако као и с осталим нему: 
слиманским верским заједницама. 

(О бављењу краља Петра у Цариграду и разгово- 
рима између његових министара и Великог Везира, Ми: 
нистра Иностраних Дела, издато је оваково службено 
саопштење: „У исто време када краљ Србије и српски 
државници односе собом из Цариграда успомене на ср 
дачан пријем, они остављају у Турској утиске који ће 
сви заједно имати срећнога утицаја на односе обе земље. 
Састанак државника обеју земаља дао је прилику за 
непосредну измену мисли и погледа о економским инте- 
ресима обеју земаља. При томе је утврђено да су обе 
државе проникнуте истим жељама да се општи напредак 
царевине и краљевине развије под благотворним ути- 

цајем искрене мирољубиве политике, проникнуте узајам- 
ним пријатељским осећањима“. 

Главнија питања која су могла бити предмети раз- 
говора између српских и турских министара су ова: 1, 
Жељезница Дунав-Ниш- Мрдаре - Приштина - Скадар - Ја- 
дранско Море; 2, трговачки турско-српски односи; 3, 
положај Срба у северном делу Косовскога Вилајета, где 
су Срби измешани с Арбанасима. За прво питање турска 
влада је могла сигурно дати одговор да ће саградити же- 
љезницу која ће проћи кроз срце Старе Србије. Могла 
је дати и због трговачких, политичких и стратегијских 
интереса, а нарочито зарад умирења Арбанаса, који су 
сада фактички господари доброга дела западне Европ- 
ске Турске. И за друго питање могли су српски мини- 
стри добити повољан одговор. Турска има фискалних 
и политичких интереса да се Србијин извоз преко Скопља 
и Солуна развија и увеличава, те може давати и чинити 
још веће олакшице него што их је чинила откако влада 
неуговорно стање између Србије и Аустрије. За треће 
питање, макар да су оваква питања врло непријатна Мла- 
дотурцима, одговор је могао бити повољан, али Турска 
влада неће моћи никад да заштити своје поданике од Ар- 
банаса докле озбиљно не уведе ред у пределима где 
Арбанаси чине зулуме. Докле се не подигну добри вој- 
нички путеви и жељезнице, или не упуте на стално ста- 
новање редовне војске по свима важнијим местима Старе 
Србије и Арбаније, сва обећања неће вредети ништа, као 
и свака акција. Можда би био противу насиља још један 
лек добар: право слободнога ношења оружја свуда где 
га носе и Арбанаси. 


ИнострРАНИ. 








до 


ОЦЕНЕ И ПРИКАЗИ. 


БорИСАВ_ СТАНКОВИЋ: Нечиста крв. Београд, 1910. 


Сви су изгледи да после неколико гладних година 
у нашој књижевности наступају године обиља и плод. 
ности. За неколико месеца изишли су „Пауци“ Ива Ћи. 
пика, „Јауци са Змијања“ Петра Кочића, сада ево и „Не. 
чисте крви“ Борисава Станковића, а на помолу је и велики 
београдски роман Милутина Ускоковића „Дошљаци“. 
„Нечиста крв“ је двострука добит за српску књи- 
жевност: не само стога што српска књижевност добива 
један роман од велике вредности, но и стога што се сада 
потпуно разбија страх који је владао и код оних који 
су највише веровали у оригинални и снажни таленат Бо- 
рисава Станковића. Постојала је увек бојазан да његове 
прве приповетке нису само топла сећања из младости, 
да у своме тако субјективном и лирском делу неће бити у 
стању изићи из себе, и да ће цветати докле траје све- 
жина утисака из младих дана и топлина младићске крви. 
- _ „Нечиста крв“ разбија та страховафа. Станковић се 


није исцрпао. Његови извори су много богатији но што 


се мислило. Он је у стању да изиђе из себе. И ако у 
овом роману има оних истих основних осећања као иу 
збиркама „Из старог јеванђеља“, „Стари дани“ и „Божји 
људи“, и ако се, шта више, сусрећу врло слични, каткада 
исти типови, ипак има ту увек и снаге, и даха, и топлоте, 
и оне старе, тако поетске чулности. На свакој страни 


_ осећа се зрелији таленат, веће књижевно искуство, шира 


схватања и сигурнија рука. 

Станковић нам је раније давао портрете и епизоде. 
И у овој књизи има ванредно рељефних типова: Софка, 
Ефенди-Мита, Марко, иду у најживље творевине које је 
Станковић до данас дао. Али, у „Нечистој крви“ имамо 
нешто више: проблем и средину. Проблем, то је „не- 
чиста крв“, дегенерација једне богате куће, у којој по- 

томци плаћају распусан и сладострасан живот старих; 
средина, то је Врање у два своја главна слоја, стара, 
богата „хаџијска“ кућа и живот у њој, у првом делу, 
у другом делу сељачка кућа, која се од скоро пова- 
рошила, старосрбијански брђани који у цивилизацију 
уносе врло стару душу и сирове и грубе нарави из 
доба Немањића. И каквим широким потезима насли-· 
кане су те патриције танке и осиромашеле крви који 
силазе, и ти крепки, животом, животињским животом на- 
брекли плебејци који се дижу на социјалним степени- 
цама! И више но на једном месту, Станковић подсећа на 
Золу. Онај опис како су живели и како су свршавали 
Хаџи-Трифунови, подсећа на познату Золину генеалошку 
таблицу Ругон-Макарових; Софкина и Томчетова свадба 
помиње на најбоље и најјаче стране „Асомоара“. 


„Нечиста крв“ има два дела који се јасно разликују. 
Први део, то је кућа Хаџи-Трифунових, чудесна, узнеми- 
рујућа лепота Софкина, њена чежњива младост, нагла 
удаја, и хучна свадба. ИМ тај први део “де у најбоље 
стране што имамо на српском језику. Извесне странице, 
она силна и трагична сцена када Ефенди-Мита убеђује 
кћер да се уда за Газда-Маркова сина, јесте ванредна 
слика трагичне величине, која остаје и која се не брише 
више из памети. Са свом опојном ориенталском поезијом 
чула и пути насликано је Софкино „бањање“ у амаму у 
очи свадбе. Дуги, али ни за тренут недосадни опис свадбе 
чини утисак моћне, животом обливене какве Рубенсове 
слике фламанске кермесе, према коме покушаји наших 
старијих приповедача изгледају као наивна ђачка веџбања. 

Од свадбе настаје други део, и ту се јасно опажа 
да је писац малаксао, или, видевши да се роман издужио, 
и да ће прећи петнаест претплатницима обећаних табака, 
хтео што пре да га заврши. Догађаји нагле, ствари се 
врше без психолошког правдања, у суноврату; причање 
је у скоковима, а појав „нечисте крви“, који се јавља тек 
на крају књиге, тек овлаш и узгред је додирнут. И тај им: 
провизовани, накалемљени други део слаби општи утисак. | 

Старе замерке које су толико пута чињене Станко- 
вићу и овога пута се дају поновити. Он тешко, каткада 
и неправилно пише, и више но један пут читалац искрено 
зажали што форма није на висини садржине. Али. силан 
утисак који остаје од целе ове књиге сузбија нелагодно 
осећање због честих спотицања у стилу. 

Станковић је данас у првим, сасвим првим радо- 
вима не само оних који данас пишу но свих оних који 
су до данас писали на српском језику, а „Нечиста крв“ 
је доказ да он још није казао своју последњу реч, и да 
његова тако оригинална, чулна, врела, емотивна поезија 
још није дошла до свога врхунца. ЈУ 





КАРЛО МАРКС 0 СРБИМА. 


Карло Маркс: Шта ће бшти од Турске у Европи, 
Н. Рјазанов: Коменшар Марксовом чланку (Борба, 1910, 
свеска 6). 


Из мржње иа аутократску и ортодоксну Русију, на 
„Русију, бедем свирепости и варварства, непријатеља 
сваке цивилизације“, како је узвикивао Фридрих Енгелс, 
на конгресу немачке Социјалне Демократије у Ерфурту 
1891 године, европска Демократије, из он-'х истих разлога 
из којих је имала толике симпатија за Пољаке и за Ма- 
ђаре, нимало није марила за балканске Словене, Србе у 
првом реду. У Србима су гледани агенти и послушници 
руске аутократије, и зато су енглески либерали годинама 
били нарасположени према њима, зато се у немачкој Со: 
цијалној Демократији чули толико пута турскофилски и 
србофобски гласови. Приликом херцеговачког устанка 
од 1881, у циришком „Социјалдемократу“, који је тада 
био орган у Немачкој прогоњене Социјалне Демомратије, 
Едуард Бернштајн је симпатично писао о српским устани- 
цима. Енгелс му је у нарочитом писму скренуо пажњу 
да се чува тих панславистичких интрига. На Бернштај- 
нево питање: да ли би „ослобођење балканских Словена 
и његов савез у једну велику кифедерацију српско-сло- 
венску“, био најбољи начин да се спрече „царистачке 
интриге“, Енгелс му је 22 фебруара 1882 одговорио 
писмом, из кога су најважнија места прво штампана у 
париском социјалистичком часопису „Се Мопуетеп! 5ос!- 
анзје“ за 1900, а преведена на српски у београдском 
„Социјалисту“ за 1908, број 1. 


„Разуме се да вас моје писмо о тада побу- 
њеним Херцеговцима није убедило, пошто сте већ 
имали симпатија према „потиштеним“ Јужним Сло- 
венима. Ми сви, у колико смо почињали са либера- 
лизмом или радикализмом, задржали смо ту симпа- 
тију према свима „потиштеним“ народима, и ја знам 
колико ме је времена и студирања стало да се 
шога ошресем — али шада пошпуно.. 

Ми имамо да радимо на ослобођењу пролета- 
ријата западне Европе и овом циљу треба потчи- 
нити сваку другу ствар. Чак и да су Балкански 
Словени, ишд. не знам како иншересаншни, у шре- 
нушку кад је њихова жеља да буду слободни у 
опозицији према иншересу пролешоријаша, не шиче 
ме се .. Победа пролетаријата ослободиће их стварно 
и неминовно, а не само по изгледу и привремено као 
што то цар чини. Зато они који, до сада, не само 
да нису ништа учинили за Европу и њен развитак, 
већ који су јој на против препрека, треба да имају 
бар толико стрпљења колико наши пролетери. Ра- 
спламтети због неколико Херцеговаца светски рат 
који би стао хиљаду пута више људи него што их 
има у целој Херцеговини, то није моје мишљење, кад 
се тиче политике пролетаријата. 

Ваши пријатељи, мали, Примишивни народи из 
Кривошије, и из Херцеговине, поврашиће своју „не- 
зависносш“ под сваком централном владавином, 
српском или не, као и Џод Аустријом и Турском... 
Когод дира у њихово право на полет, дира у њихову 
независност. Ја сам слободан ди сматрам егзи: 
стенцију сличних примитивних народића у средини 
Европе као анахронизам. Чак и кад би ови добри 
људи имали исту толику вредност као шкотски хај- 
лендери које је прославио Валтер Скот, који су ша 
кође билц најгори коњокраднице, ми бисмо могли 
највише осудити начин, на који садашње друштво 
са њима поступа. Да смо у могућносши, ми бисмо 
учинили крај урођеном Риналдо-Риналдизму ових 
делија“: 

Немачки социјалистички вођ Либкнехт, у брошури 


„Прилог Источном Питању или треба ли Европа да по- 
стане козачка“, и у чланцима у „Мотудт-у“ за 1897, 
после покоља Јермена у Цариграду и грчко-турског рата- 
изражавао се за одржавање з[аш5 дио на Балкану, и не- 
симпатично говорио о југо-словенским народима. Један не- 
мачки социјалистички писац, Макс Шипел, у чланку „Ва!- 
Ккаплуптеп пипа Петокгаџе ешзе ипа ћеше“, у часопису 
„зоман зсће Мопасћене“ за 1908, овако је дефинисао . 


1 Енгелсово схватање балканске политике може се видети иу 


његовој књиги „Спољашња политика руског царства“, коју је пре- 
вео на српски и за коју је опширан поговор написао Г. Живојин 
Балугџић (Београд, 1896). 

Марксово схватање балканског питања: „Иза борбе бал- 
канских народа за независност лежи скривена опасност 
од руске хегемоније, зато се треба борити против на- 
ционалних подвала балканских држава, докле год рево- 
· луционарна европска слобода, без обзира у којој наци- 
оналној одећи, не заузме престо Босфора“. И приличан 
број немачких социјалиста, нарочито у Аустрији, као што 
се видело приликом анексије Босне и Херцеговине, деле 
то чудно, нехумано и нимало социјалистичко мишљење. 

Као и у толико других тачака своје сложене док- 
трине, иу овом питању је Маркс погрешно схваћен и попу-· 
ларизован. Мишљење о Марксу као противнику Јужних 
Словена не одговара истини. Још 1897 Марксова кћи 
Елеонора прикупила је и штампала његове чланке о Исто: 
чном Питању „Тће Еазчјетп ОпезНоп“, Лондон). Руски 
писац Н. Рјазанов узео је на се да критички среди Марк- 
сове чланке о питањима источне политике, који су, пе- 
десетих година, изилазили као европски дописи у аме 
риканском листу „Меж-Јотк Тпђипе“. 

Источно Питање Маркс назива „магарећом ћупријом 
европске дипломатије“. Чињеница да легитимистичка и 
монархистичка Европа хоће пошто пото да одржи Турску 
јесте „признање владајућих сила да су потпуно неспо- 
собне да ма где помогну напредак или цивилизацију“. 
„Одржати за рио у Турској! Да, могло би се исто 
тако лепо покушати да се одржи леш каквог. мртвога 
коња стално у истом стању труљења у коме се налазе 
пре него што се потпуно распадне“. 


За Србе је од особитог значаја Марксов допис аме- 
риканском листу, који је изишао 21 априла 1858 године. 
Тај чланак нигде до сада није превођен и прештампаван, 
и сада га истовремено доноси познати немачки соци 
јалистички часопис Меџе Деп (свеска од 1 априла), и ново-· 
покренути српски социјалистички часопис Борба (свеска 
од 16 марта). Ауторитагивно Марксово мишљење боље 
но ишта сузбија славофобију Енгелса и Либкнехта и још 
неких немачких и аустријских социјалиста, који су нашли 
начина да своју савест интернационалних сочијалиста по. 
мире са пангерманским империјализмом, и капиталистич- 
"ком колонизацијом. 


Оно што више но ишта помаже продирању Русије 
на Балкан, разлаже Маркс својим јасним, збивеним и убед- 
љивим стилом, јесте теорија Западне Европе о одржа-: 
вању Турске. Тај зјаи5 дио за балканске народе „не гначи 

ништа друго него овековечавање потлачавања што над 
њима врши Турска“. И докле год Турска буде гњавила 
шест милиона православних Словена и Грка на Балкану, 
они ће у Русији гледати „свога природнога заштитника 
и ослободиоца“. 

Русија је помогла и Србији и Грчкој да се осло- 
боде, и још неослобођени балкански хришћани очекују 
спасење од ње. „Кукавичка рутина дипломатије“ европске 
створила је Русији изузетан положај на Балкану. Исто 
тако је бесмислен је страх од потпуног ослобођења бал- 
канских народа. Које је најбоље решење балканскога пи- 
тања2 Балкан балканским народима, или тачније говорећи: 
Балкан балканским Словенима. 

„Прво, непобитан је факш да је полуострво, 
које се зове само европска Турска, природно на- 
слеђе југословенске расе. Од дванаест милиона ста- 
новника, седам милиона припадају њој. Има већ 
1200 година како она његово земљиште држи у 
својим рукама. Ако оставимо на страну једно мало- 
бројно становништво које је, и ако словенскога по- 
рекла, усвојило грчки језик, онда као такмаци Ју- 
словенима остају турски и арнаутски варвари, који 
су се одавно показали као упорни противници сва- 
кога напретка. На супрот њима, Југословени, који 
сачињавају језгро полуострва, једини су носиоци 
цивилизације. Они, додуше, још нису конституисали 
ниједну нацију, али у Србији они већ представљају 
снажно п сразмерно организовано језгро једне на- 
ције. Срби имају своју историју, своју лашерашуру. 
За своју унутрашњу независност онђ имају да за- 
хвале једној једанаестогодишњој храброј борби про- 
шив непријашеља који је бројно много надмоћнији 
од њиг. Они су за последњих двадесет годинл учи- 
нили велике кулшурне напрешке, и хришћани у 
Тракији, Маћедонији, Бугарској пи Босни смашрају 
их као ценшар око кога ће се сви окупиши у бу- 
дућим борбама за независност. Може се шврдиши 
да ће непосредни руски ушицај на Словене у Турској 
бити све више пошискиван што се више буде учврш- 
ћивала Србија и српска националност. Јер је Ср- 
бија, да би могла ушврдиши свој самостални по. 
ложај као хришћанска држава, морала узеши од 
Западне Европе њене политичке институције, њене 
школе, њена научна знања, њене индустријске изуе 

мешке. Овим се џш објашњава ша аномалија да је 
Србија, и ако је под руским патронашом, још од 
свога ослобођења уставна монархија. 

„Ма коликим везама крвно сродство и зајед- 
ничка религија спајала Русе и Југословене, њихови 
ће се интереси ипак мимоићи онога дана када се 
Југословен ослободе. Трговачке потребе, које про- 
излазе из географскога положаја ових двеју земаља, 
чине ову ствар јасном. Русија, компактна земља, без 


обале, производи данас поглавито аграрне продукте, 


можда ће доцније и индустријске. Грчко-словенско 
полуострво је истина сразмерно малога обима, али 
његове простране обале запљускују три мора, од 
којих и оно једним влада; оно је поглавито трго- 
вачка земља са транзитним саобраћајем, и ако и оно 
има најбољих средстава за своју независну произ- 
водњу. Привреда Русије тежи монополу, привреда 


" Југословена експанзији. Сем тога, они су конхуренти 


у Централној Азији; док Русија има најживљега ин- 
тереса да се једино њени производи тамо троше, 
Југословени већ данас имају најживљега интереса 
да на источне пијаце увозе производе Запада. Какс 
би онда било могућно да се те две нације сложег 
Турци, Југословени и Грци имају, у ствари, више 
заједничких интереса са западном Европом но са 
Русијом. А тек када се железничке пруге које од 
Остенда, Хавра и Хамбурга иду у Пешту продуже 
до Београда и Цариграда, као што се сада планира, 
утицај западне цивилизације и западне трговине биће 
још трајнији на Југоистоку Европе. 

„С друге стране, Словени у Турској грдно 
много пате у ропству у коме их одржава мухаме. 
данска класа спахија, који су у исти мах и војници 
и које они морају да издржавају. Ова војна посада 
уједињује у себи све јавне функције: како војне 
тако и административне и судске. Но, и руски вла. 
дајући систем, у колико није комбинован са феу- 
далним институцијама, шта је друго до једна мили: 
тарна окупација, где су грађанске, власти и судска 
хијерархија организоване на војничкој основи и где 
народ све то има да плаћа! Али, ко мисли да шакав 
један систем одговара и југословенском каракшеру, 
шај нека прегледа историју Србије од 1804. Кара- 
Ђорђа, оснивача српске независности, н род је на- 

пустло, а Милоша Обреновића, који је обновио не- 
зависност, најурио из земље уз грдњу и Псовку: 
зашто што су обојица покушали да уведу руско- 
аушокрашски сисшем, са његовим прашилицама: 
корупцијом, полумилишарном бирокрашијом џи“ па- 
шинском експлоашацијом“. у 


И Маркс закључује овај свој чланак, тако ласкав 
по српску нацију, врло значајан и јако интересантан по 
модерну Србију и по српску демократију, позивом да 
европска демократија потпомогне „организовање једног 
независног словенског царства на место онемоћале, истру- 
леле Високе Порте“. 

„Ко данас, дакле, хоће да потпомогне демократ- 
ске идеје у Европи тај мора гледати да свима сред. 
ствима потпомогне развијање индустрије, просвете, 
законитости и инстинкта за слободу и независност 
код хришћанских васалских држава Турске. Будући 
мир и напредак човечанства стоје са тим у најин- 
тимнијој вези. Ако се збиља хоће некад да жање, 
мора се обратити највећа пажња када се обрађује 
земља и када се сеје семе“. 

Карактеристично је, и вреди забележити, да су главе 
европске демократије, сасвим природно и логично биле, 
својим симпатијама за српски народ. Мацини, у свом ма- 
нифесту „Народима на Истоку“, узвикивао је: „Ти Црна 
Горо, неприступачна, непобедна, буди предање стража у 
боју који се бије за живот не независност... Ти, Србијо, 
ти си тек половину својих народних народних тежња и 
жеље постигла! Пробуди се, дакле, и спреми се да по 
вратиш целокупност твоју, јер је право твоје... Сви ви 
народи на Истоку, знајте да је Исток ваш“. У исти мах 
док су, приликом српских ратова од 1876—1878, францу· 
ски позитивисти са Пјером Лафитом на челу, тврдили да 
народи на Балкану нису угњетени, да су њихове побуне за 
највећу осуду, а цела његова борба да ничим није оправ- 
дана, — Виктор Иго је подигао свој глас за Србе, уз- 
викнувши: „Када ће престати мучеништво тога маленог 
јуначког народа2“. 

После Мацинија и Ига, ево сад и Маркса, који су- 
протно мишљењу својих другова Енгелса и Либкнехта, 
демантујући многе од својих германских следбеника, не 
спори право на живот једном народу, коме се не прашта 
што не зна за резигнацију и што неће да мре. 


Ј =: 

Е Српски писци У ХРВАТСКИМ ЛИСТОВИМА. — Ваљан 
| роман Ива Ћипика „Пауци“, који је прошле године изишао 
у издању „Српске Књижевне Задруге“, и који је српска 
и хрватска књижевна критика врло добро примила, пре- 
3 штампава се у одличном хрватском листу „обод“ у 
са Спљету. У једној малој и занимљивој хрватској публи- 
ЊЕ кацији, Са Зићоу1с“, која изилази у северо-америчкој 
| провинцији Охио, прештампане су, у бр. 4 и 5, прекрасне 
приповетке Петра Кочића: „Јаблан“ и „Лергуда.“ 


Ср. === = 


“4 ДВЕ ХРВАТСКЕ ОЦЕНЕ О ЈЕДНОЈ СРПСКОЈ КЊИЗИ. -— У 
3 последњој, 4 свесци „Заутетешка,“ Др. Бранко Дракслер 
| написао је оцену на дело Ј. Скерлића „Српска Књи:· 
ЈЕ жевност у ХУШ веку“. „За политички терор, који нас 
“С баца унатраг, просипљу се милујуни, за просвјетни мир, 
Зј". који би нас унаприједио и ојачао, даје се нешто као ми 
Б- лостиња кљасту и убогу на црни петак, да уочи Ускрса не 
погине. Срби више цијене своју прошлост, која није про- 
"сБјетљенија од наше, и боље употребљавају своју сада- 
дашњост за просвејтно-народне циљеве, у којима стоји бу- 
дућност нашега племена“. У српској књижевности, „у оном 
необузданом прегнућу, које реси сваку младу науку на 
њезином првом, прољетном цветању“, јавио се знатан 
број монографија, специјално о ХУШ веку. „Али књига 
Скерлићева ипак је прво систематско дјело, што обухваћа 
ХУШ стољећа као цјелину, где се црта улажење Срба у 
културу и стварање нове српске књижевности, па се може 
рећи, да је ова књига мјерило висине, на којој уопће данас 
стоји српска хисториографија, а њу означује знатан напре- 
дак, јер ни у Хрвата ни у Срба, нема књижевно-повјесног 
дјела, које би се могло мјерити с овом најновијом теко:· 





638 Српски Књижевни Гласник. 








вином српске науке“. Помињући и раније пишчево дело 
„Омладина и њена књижевност“, Др. Дрекслер жали што 
пишућу та „два дјела данас најпотпунијег приказа српске 
књижевности у опће“, писац није пошао обрнутим редом, 
тако да не би било празнина тражио између обе књиге. 
Писац је добро учинио што је дао толико места излагању 
средине и утицаја, и цео овај посао само историјском ме: 
тодом могао се и радити. Ипак, у целини и у појединости, _ 
нарочито у приказивању грађанског и духовног сталежа, 
истиче се једно „индивидуално схватање“ целога доба, 
„Умјетнички критик не долази ту готово нигдје до ријечи, 
али професор Скерлић јесте и врстан идеолог — то је нај- 
љепша одлика његових радова, — па како нам је у свом 
дјелу „Омладина и њена књижевност“ пластично при- 
казао продирање у живот романтичних књижевних и 
политичких идеја од Срба у Х1Х стољећу, тако је и нај- 
новије његово дјело сјајан приказ улажења српског на- 
рода у сувремену свјетовну књижевност и у нови про: 
свјетни живот“. 

У „Мазјаупот Мјезшки“, органу Друштва Хрват. 
ских Средњошколских Професора, (1910, свеска 8), Др. 
Давид Богдановић овако оцењује горепоменуту књигу: 
„Морамо признати, да је ово дјело Скерлићу управо сјајно 
успјело. Писац умије и о најтежим и о најсухопарнијим 
стварима тако лијепо и занимљиво да прича, он тако 
осваја читаоце, да не оставља књиге, док је није скраја 
накрај прочитао. Једино бисмо се ипак усудили да забавимо 
писцу или боље да речемо методи пишчевој, и то је, што 
ои приказујући појединога писца и као човјека и као књи- 
жевника, готово сасвим заборавља на дјело његово“. Х. 





ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Скуп Академије 
Друшшвених Наука 1 марта 1910: 1, На основу рефе- 
рата академика Г. Јована Н. Томића није примљен за 
Академијина издања спис Г. Милојка Веселиновића: „Ма- 
настир Студеница“. 2 Приказан је спис академика-пред- 
седника Г. Стојана Новаковића: „Законски споменици 
српских држава Средњега Века“, па је одлучено да се 
наштампа као засебно издање Академије: 3. „Приказана 
је и за „Глас“ 1 разреда примљена расправа академика 
Г. Јована Н. Томића: „Песме о одласку Св. Саве у Свету 
Гору“. 4, У вези с одлу«ом ове Академије од 20 октобра 
1908, а на предлог академика председника Г. Стојана Но: 

ваковића, одлучено је, да се уз „Живот Стевана Нзмање“ 
од Стевана Првовенчаног изда и „Живот Немањин“ од 
Св. Саве. 


На основу одлуке Председнишшва од 4 марта 1910 
расписан је стечај за награду од 1000 динара из Задуж- 
бине архимандрита Нићифора Дучића за најбољи спис 
из српске филологије, географије или етнографије. На- 
грађени је спис својина писца, а награда се издаје пошто 
се спис наштампа. Рок подношења списа Академији за 
ову награду је крај месеџа децембра 1910 године. 

Скуп Академије Филозофских Наука 2 априла 

1910 године: 1, Приказане су и за „Глас“ ПЦ разреда прим- 
љене расправе дописника Г. Павла Поповића: „Адвокат 
Патлен у дубровачкој књижевности“ и „Антун Сасин, ду. 
бровачки песник ХМГ века“. 2, Приказан је и за „Спо- 
меник“ П[ разреда примљен спис дописника Г. Др. Тихо“ 
мира Остојића: „Прилози за историју Црне Горе новијега 
доба“. 3, На основу реферата академика Г. Др. Алек- 
сандра Белића примљен је за П књигу „Српског Дија- 
лектолошког Зборника“ спис Г. Милоша Московљевића: 
„Акценти именица и придева у поцерском говору“. 4, На 
основу реферата академика Г. Др. Јована Туромана прим- 
љене су за „Глас“ П разреда расправе Г. Др. Веселина 
Чајкановића: „Разапдгеа“ и „О једној митолошкој басни 
у Федра“. 
2 априла 1910 године одржан је заједнички скуп 
Академије Филозофских Наука и Академије Умешносши 
и на њему су о илустровању српских народних песама 
за издања Задужбине Димитрија Стаменковића донете 
ове одлуке: 1, да у прву књигу ових песама уђу песме 
историјске (доба пре Косова, косовске песме, песме после 
Косова до пропасти српских држава, ускочке, хајдучке 
и песме из Устанка; 2, да се о штампању књиге стара 
академик Г. Љубомир Стојановић; 3, да се израда слика 
за ову књигу повери академику Г. Павлу Јовановићу, 
под чијим ће се надзором израдити и клишеји; 4, да се 
слог стереотипише и матрице да се чувају у Академији. 
5, да по размери утрошка на егземпларима насловнога 
листа буду слике Стаменковића и Магазиновића. Мини- 
старство Просвете и Црквених Послова потпомоћи ће 
Академију у овоме послу приходом фонда Стевана Ма: 
газиновића, и с тога ће егземпларима Фонда Магазино:· 
вићева располагати само министарство. МР: 

ЧИ УБА: 


Марк Твен. — У Њу-Јорку, у 75 години, умро је, 
9 априла, највећи хуморист нашег доба Самуел Клеменс, 
у књижевности познат под псеудонимом Марк Твен. Ро- 
дио се 30 новембра 1835 године, у Флориди (државг 
Мисура) и, одраставши ту и свршив прве школе, био је 
једно за другим, и типограф, и мрнар, истраживач злата, 
и тако даље, па се, најзад, задржи на уређивању једнога 
листа. Но ни ту се није задржао. 1866 налазимо га на 
Хавајским Острвима а, одавде, по малим калифорнијским 
државицама, у Невади, и, затим, у Палестини и Египту, да 
се, најзад, задржи у Буфалу. 

1874 године написао је прву комедију и, отада, с 
много духа и хумора, нижу се, једно за другим, романи, 
приповетке, новеле и скице које га, врло брзо, издигоше 
на ступањ првог америчког писца. Он је стекао гласа 
већ са својом првом хумореском Чувена ЉЖаба.. која 
носи карактер чисто американског хумора, о коме је 
Твен врло често говорио. Он је држао да је комична 
прича енглеског порекла, духовита француског, а хумо- 
ристична чисто американског; хумористична приповетка 
је, развијајући смешно као злурадо осећање. по њему, 
деликатније природе од комичне и духовите, и, стога, 
она и заузима прво место у том књижевном роду. — По- 
сле такве хумореске ниже се читав низ других, највећих 
у томе раду, где се оцртава читава галеријз типова, на- 
рочито Јенкија, на начин тако. хумористичан да сеу оба 
света орио смех, тако велики какав историја литературе 
није запамтила. 


Од његових ствари треба помрнути његове најпоз- 
натије: Аваншуре Тома Брауера, Адамов Дневник, Бе- 
зазлени при путовању (утисци с пута по Палестини 
и Египту), Живош на Мисисипи, Злашно Доба. 


Марк Твен био је на српском врло много превођен 
и исто тако врло радо читан. Његове хумореске испу- 
њавале су ступце свију наших дневних листова. Послед- 
њих месеца изишао је превод његове овеће приповетке 
„Краљевић као просјак.“ Б. Л. 

СРЕО КИ 


КЊИЖЕВНИ ГЛАСНИК 


Књига ХХГТУ, БРОЈ 9. — 1 мај, 1910. 


СУД ШУТА РОГАНОВА 


А (Крај). 

Диваљ кикот се расу по гомили. Једнолико при- 
чање Горчиново замијени жива ларма окретних горштака. 
Неки одмах узеше страну Горчинову, а само њих два- 
три ближњика Кењову. Што је најглавније, цијенећи по 
кртом и самозадовољном смијеху што му из дубине утро- 
бица оргаше, и кмет Шуто нагињаше више угледном, 
отреситом и алчакастом Горчину, но згрченом, нечемур- 
ном и убогаљеном Кењу. 

Шуто: Хајте, љуђи, пређимоте на главно. Да-ну ти, 
Кењо, испричај ни, ако жнаш, како је то било да баш 
Горчин и његова керуша биду узрочник нестанку твоје 
капе. Ема скрати, 6 немамо кад чамињат'. 


Кењо: А-да хоћу, де. А то је било 'вако. Оћера' ти ја 
стоку на испашу у оне рупе око Лигунара. Око подне тље- 
њем мало у једну долину; а, кад се пробуди, кад аоли ми 
нема капе. Тражи те тражи, ема што нема — нема. Погле'ам 
нешто на земљу, кад али траг од пашчета. Измјерим шапу, 


| __ кад аоли иста мјера од шапе керуше Горчинове. А он је 

тамо-њу набавио ту неке године тобож за лов. Ема, мјесто 
зечевах и лисицах, лови ш њом јаја и кокоши проз село 
и буца мушке капе с гошподарскијем именом, ка тамо- 
он, брезображник ниједан! И он је, и крке ми нико до 
он, натутека' тамо-ону кучетину, да ми нос окине и го- 
логлава ме остави. Јер и приђе тога ми је стотину пје- 
санах искнадио, и у сваку ми се така' образа и моју по: 
којну капу припјева. А има' је особити пик, да се са 
мном игра ћушкапе; па, чим би ми је теке закучио, ћуна' 
би ми је преко свија њивах и долинах по читава два 
сата, ка' да је крвничка. А, кад би с играли „прстена 
под капе“, по читаво би ми је по сата гужва' и прзтура', 
час тобож мећући прстен пода њу, а час га вадећ и пре- 
мјештајући. А, кад гој му је запало, вазде ме каретио, 
мене и моју покојну капицу, док јој прстима и кљуном 
од опанаках сву длаку није очупа, баш ка' да ју ] 
обрива'2 А ја сам му се ка' сам ово, ка пресирак, зимо: 
моран с плећи и нејакушица —- уклања' с пута и трпио 
ђавола, надајући се: ха, дако неће ли ми се маињат нај- 
пошлије. Ема што ја мекши, то он све бјешњи. И ето 
видите шта учини сад, на леб и со што ј у моју кућу 
поио — губало га кудије га љуђи гле'али! То ни Турчин, 
ни Жудио, ни Јермении, ни ничесова вјера и закон не 6' 
учињели, до његове пасје душе — богу плаћала а љу- 
дима одговарала, ка' ће да-бог-да!... 

Шуто: Шта ти, Горчине, имашрећ' на ову Кењовуг 

Горчин: А шта ћу, кога ли ђавола, рећи, Шутане! 
Нијесам ја кучку привјенча за се, нити је веза себи за 
подвезицу, па да жнам: куђ иде и шта чини. Може бит 
е му ј она иста и изјела капу, а може бит Си није. Ја 
ш њом нумијем разговарат да ђаољом; а он ак умије, 
ево му ] о'ден, па нек' је пита и нек' се суочи ш њом. 
Ја му не браним. 

Шуто: Ја мишлим, 6 би било у реду прво извиђет:: 
каква је владања та твоја окривљена кучка у селу. А 
Горчине 7 

Горчин; Како гој хо'ј, право ми је. 

Шуто: Е, па добро. Има ли ко, народе, ишта да 
каже против ове сукерице Горчинове> 

Свак ћути и смије се. 

Неколико гласа: Нема нико. 

Шуто: То ће рећ, 6 она и није рђава, ка је ти то, 
Кењо, оцрњујеш, Но колико ти, Горчине, има година 
"овој керуши» 

"Горчин: Овој јој је заљегла трећа од Маркова-дне, 
у твоје здравље, кмете. 

Шуто: Оно по нашем закону чојак постаје пуно- 
љетан текем у дваес првој години. Но има ли, писаре, 
што ђе замрчено у законику, од колико се времена че- 
твороножни рачунају у пунољетне2 

Писар: Бож'а ти је вјера, све друго — ема то ти 
не могу тачно и посигурно оџевапит' 2 

Шуто: Колико ја, просто, могу увиђет, то ] ова 
Горчинова сукерица непунољетна. А, почем нашки н умије 
ни бекнут, а ми јопета не жнамо немушти језик, онадар 
ти, Кењо, и не остаје ништа друго до да се закунеш, 
да ти је кучка Горчина Векова зинзала капу, па да ти ]ј 
"он сад на 'ви час плати. Хој лиг 

Кењо: Ја то не бих мога потегнут на душу, 6 сам 
воли и гологлав одит но се с богом борит. Ама бих 
"се смео кладит у што год хоћете, да ми капе нико други 
није бестрега до Горчина и његове керуше — на живе 
јој ране излазила, да-бог-да! 

Шуто: А би ли се ти, Горчине, мога заклет, да је 
твоја кучка права, 42 

Горчин: Не ја, ма ти божа вјера. Оклен у јад! Но 
нек' се Кењо бусне пред крстом и иконом, да ] онако 
ка' ме биједи, па да му одма' платим и капу и путнине 
и све трошкове уједно. 

Кењо: Нијесам се ја, чоче, клео ни душу на пазар 
износио ни за више работе, а то ли ћу за твоју куче- 
вину! Да си поштени' од кучке, не би ни држа кучку 
но кучка. Но жнаш ти: ко сам јар 

Горчин: Муч', погани од погани мрцина, 6 ћу ти 
све зубе сасут у гркљан! Ту си ми се ста јуначит и 
натресат' међу оволико лица -— је ли Но, ако ти баста, 
хајмо у ове долине, ђе нико не глеа, па да ти покажем: 
да сам ја бољи и од кучка, а ти гори од сваке кучетине!... 


Насрнуше један на другога. Сељаци поскакаше као 
чигре, и, прије но се они и дотакоше један другога, упле- 
тоше се међу њих и поодаљише их. 

Шуто: Не, љуђи! Лакше! Водите их — једнога на 
један, а другога на други крај долине, и свежите обадва 
уривцима за те церове. Тако. А ту нека дрежде, погански 
образи, све док им ја не изречем пресуду. Кад су чи- 
њели гријех, нека чине и покору. А немојте мишлит, е 
мајстори не могу начињет и поклопац за сваки лонац. 
А потадер, ево ви тија рупетинах, па урте, сокслови, 
један по другоме, док узмогнете мицат, да ви не остане 
жа'!.. А-ну ти, помотњиче, да им пресудимо тога ђавола. 
Пиши, писару, од ријечи до ријечи овако: 


ПР Е зе УЗДЕЕ 


Нека се зна и пред богом и пред људима и 
овога и онога свијета, како смо, у име бога и богоро- 
дице а у здравље господарево, ја и мој помоћник и мој 
писар извиђели давију између Кења Мргудова и Горчина 
Векова, и то око нечесове капе од јагњеће чапре, а за 
коју Кењо откривљује Горчина: 6 му је његова керуша 
изјела. Данас, лицем на свету неђељу, а на домак цркве 
светог Јована Пјешивачкога, пресудисмо по богу и сво- 
јој души: 

У прву: да Горчин за дегу и ругу и лакрдије што 
је чинио да Кењу десет свежања опуте, од прилике оно- 
лико колико би изрезата Кењова капа могла дати; 


У другу: Да се Горчинова кучка, као непунољетна 
ас обзиром на њено досадашње поштено владање и из 
недовољних доказа за њену кривицу, огласи за невину 
и ослободи испод суђења; | 

У трећу: Да Кењо, пошто је без разлога а из оче- 
видне освете обиједио Горчина, плати кмету, кметов- 
ском помоћнику и писару све дангубг, путнине и учињене 
трошкове; 

У чешврту: Да се Кењу, ако и други пут, мимо 
обичај и остали свијет, покуша да прави капу од ма 
какве коже, одцијепи двадесет и пет тојага насред Пје. 
шиваца пред саборном црквом, ђе гледају оба окупљена 
пјешивачка баталиона и ципан-цијело племе; и 

·" У пешу: Да се Горчин и Кењо сад пред свијема 
нама измире и пољубе и један другом опросте и закуну 
се се: да ће посад као браћа и добре комшије напоре- 
довати и у љубави живјети. 

— Е, сад амо то перо и мастило да се закрстим. 
Тако... Закрсти с' и ти, помотњиче! (Писару). Стави печат, 
ђетићу! (Сељацима). А ви, другизи, одвежите ону дво- 
јицу, па нек с ижљубе, и нек' не бестијају више ка 
ђечурлија, 6 ће их ђаво понијет'!... Тако, чоче... Ја, Шуто 
Роганов, гласити кмет бијешнија Пјешивацах, ев' овако... 
по нашки, сјекирачки, од ока и преко чибука, ка' што 
су м' и стари радили. Ја нијесам свршава' богзна чесо- 
вија наутиках, но сам чојак од пријероде, а господство 
ми ј баба остало, а гошподар ми га потврдио; а нити 
жнам нит хоћу икако другојаче но' вако. А коме се 
крива, ето му до Цетиња стотин. и два пута а до неба 
хиљад и два суда, па нека му бог и виши гошподареви 
судови исправе... Но, да се крећемо више — вријеме је! 
Свак на своју страну и о свом послу! А-нуте ми, чоче, 
ту кљусину, неће ли м ижњијет кости из овија лолијах 
и дубодолинах! Ха, помози Јаки нејакоме! Наприје' и 
збогом ко остаје !... 

— Био ви срећан пут!... 


–—ш_ = —- — —  — — — — —— —— — — —  — — — 


Подне се примицало, а сунце све то јаче пламтело 
и просипало своју пржљиву жегу сасред прочишћенога 
неба по голом и сигавом пјешивачком стијењу. Час-по 

би овдје-ондје спарушено лишће мршаве зановети затре-- 
перило, као кроза сан; а из шкрка и кршевитих пуко- 
тина се разлијегала шика планинских жабица и гуја 
отровница које су се сунчале по својим смртоносним ло- 
гама. Чобански покличи, века коза, звека чакалица и 
брендади, дилик дипала, и пјесма приспјелих гаравуша 
и ратарска жагор по долинама и сиромашним окрајцима. 
су се мијешали са зуком пчела и осова по рују и ври- 
јеску, и губили кроз суре крше и непроходне врлети и 
јаруге до иза Будоша и испод Острога. 

А ногостопицом од Купића иза клисатога Будоша 
ка седластој Повији под цикуљастим Острогом, гмизао 
је из рупе у рупу, с кланца на кланац, с коса на косу 
а с тимора на тимор пјешевачки „суд“, чија је канцела- 
рија толико исто пространа колико и читаво пјешивачко. 
племе, над којим му се богодана власт и распростирала. 
Срећно је ријешио један спор на једном крају, па сад 
хита да „прекине какву чегрст“ на другом крају племена. 

Камење је оргало под горштачким опанцима; не- 
једнаки тапат витконоге мазге, на којој је кмет Шуто 
јахао, одјекивао је металним звуком гвоздених потковица 
о излизату камену путању, баш као и бубоњава гласина 
распричалог и расположеног кмета о наткапљене ками- 
вале и бубне опне његових пратилаца. Сунце је све жешће 
пржило, зној кипио, а Шуто са својом пјешачком дру- 
жином одмицао. И, у колико даље од Купића, у коме је, 
с „правде суда гошподарева“, Кењу Мргудову на шље- 
мену закукала црна кукавица, у толико ближе к Повији, 
ђе ће посигурно из те исте стопе судијски чибук Шута. 
Роганова опет неког почешати по врату. 


НЕВЕСИЊСКИ. 








ПАО РО ЕРИ. 





Трамвај из Нејиа тек што је прошао капију Мајо, 
и сад је брзо одлазио великом улицом која излази на 
Сену. Мала машина прикачена за свој вагон, дувала је 
у рог да уклони препреке, бљувала своју пару, дахтала 
као задувана особа која трчи; и њезина машинерија из- 
давала је убрзани шум гвоздених нога у кретању. Топ- 
лина, тешка као што је крајем летњег дана, падала је 
на пут, одакле се, мада ни најмањи ветрић није дувао, 
дизала бела, кречна, непровидна, загушљива и топла пра- 
шина, која се лепила за знојаву кожу, пунила очи, ула- 
зила у плућа. 


ЈЉуди су излазили на своја врата тражећи ваздуха. 


Стакла на колима беху спуштена, и све завесе ле- 
пршале се покретане брзом вожњом. Само неколико особа 
седело је унутра (јер се у овим топлим данима више 
волео кров или платформе). То су биле дебеле госпе у 
смешним хаљинама, од оних грађанки из предграђа које 
отменост што им недостаје замењују неумесном досто- 
јанственошћу; уморна господа из писарница, пожутела 
лица, искривљена стаса, с једним раменом мало издиг- 
нутим због дугог рада који врше погнути за столовима. 
Њихов забринут и тужан израз још је говорио о до- 
маћим бригама, непрекидној потреби новца, старим на- 
дама што су обмануле једном за свагда, јер сви су при- 
падали оној војсци отрцаних убогих ђавола који штедљиво 
животаре у трошним кућама од лепа, са једном узаном 

лејом место врта, усред оних сметлишних поља која окру- 
жују Париз. 


Сасвим поред врата, један мали и дебео човек лица 


подбула и са трбухом који му је падао међу раширене 
ноге, обучен сав у црно и декорисан, разговарао је са 
неким високим мршавим човеком, дрска изгледа, обучена 
у бео, врло прљав, цвилих, и са старим панамским ше- 
широм на глави. Први је говорио лагано, са устезањем, 
због чега је покаткад изгледао тепав; то је био Г. Ка: 
раван, главни писар у министарству марине. Други, 
стари лекарски помоћник на једној трговачкој лађи, 
који је свршио тим што се настанио у Курбевоа, где је 
над бедним становништвом околине примењивао неси- 
гурно медецинско знање што му је остало после бурног 
живота. Име му је било Шене, и давао се звати док- 
тором. О његовој моралности проносили су се гласови. 

Г. Караван водио је увек обичан живот бирократа. 
Тридесет година је вазда одлазио у своју писарницу, 
свакога јутра, истим путем, срећући, у исти час, на истим 
местима, иста људска лица што иду својим послом; и 
враћао се из ње, сваке вечери, истим путем, где је опет 
наилазио на иста лица која је видео како старе. 

Свакога дана, пошто је купио свој лист од пет пара 
на углу предграђа Сент-Оноре, одлазио је да узме своје 
земичке, затим улазио у министарство, као што би ушао 
кривац који иде да се пријави власти; и хватао је своју 
писарницу са срцем пуним неспокојства, у вечном оче- 
кивању укора због неке небрижљивости коју је могао 
учинити. | 

Никад ништа није дошло да преиначи једнолики 
ред његова живота; јер њега се није тицао никакав до- 
гађај осим послова писарнице, унапређења и гратифика- 
ција. Било да је у министарству, било да је у породици 
(јер се, без мираза, оженио ћерком једног колеге) никад 
није говорио о другом чему сем о служби. Никад његов 
дух, исцрпен заглупљујућим и свакодневним послом, није 
више имао других мисли, других нада, других снова, него 

«само оних који су се тицали његовог министарства. Али 
једна горчина кварила је увек његова задовољства малог 
чиновника: навала мрнарских званичника — „лимара“, како 
«се говорило, због њихових сребрних ширита, на места 
"начелника и секретара; –– и сваке вечери, вечерајући, из- 
носио је, пред своју жену која је делила његову мржњу, 
јаке доказе, да би убедио како је у сваком погледу не- 
правично давати места у Паризу људима одређеним за 
пловидбу. 

Сад је био стар, а никад није осетио да му живот 
пролази, јер се гимназија, без промене, наставила пи“ 
"сарницом, и уче пред којима је некада дрхтао данас су 
„заменили шефови којих се ужасно плашио. Праг тих 
собних деспота чинио је да дршће од пете до главе; и 
због тог неприкидног страховања задржао је непрестан 
начин пријављивања, понизног држања и неку врсту нер- 
возног муцања. 

Он Париз није познавао више но што га може 
познавати слепац кога, свакога дана, псето води под 
иста врата; и ако је у својим новинама од пет пара читао 
догађаје и скандале, он их је примао као фантастичне 
приче измишљене ради уживања, да се разоноде ситни 
чиновници. Човек од реда, рекционар без одређене пар- 
тије, али непријатељ „новачења“, он је прескакао поли- 
тичке догађаје, које је, у осталом, његов лист увек друк- 
чије престављао, плаћен ради потреба једне странке; и 
када се сваке вечери враћао путем за Јелисејска Поља, 
он је таласаву гомилу шетача и котрљајући се вал кола 
посматрао као што би путник, одвојен од своје земље, 
пролазио удаљеним крајевима. 

Довршивши, баш ове године, својих тридесет година 
"обавезне службе, 1 јануара добио је крст почасне легије, 
којим се код овог повојниченог чиновништва награђује 
дуго и бедно робовање — (каже се: одана служба) — 
тих жалосних осуђеника прикованих за зелену чоју. Та 
"неочекивана почаст, давши му високо и ново схватање 
о његовој способности, у свему је изменила његове на: 

вике. Од тада је изоставио панталоне у боји и капуте 
од шарене материје, носио црне панталоне и дугачке ре- 
денготе, на којима је његова шрака, врло широка, боље 
изгледала, и, обријан свакога јутра, чистећи нокте, са 
више брижљивости, мењајући рубље свака два дана, из 
оправданог осећања пристојности и поштовења према 
народном ордену коме је припадао, он је од данас до 
сутра постао други Караван, испран, величанствен сни- 
сходљив. | 
Код куће, поводом свачега је говорио „мој крст“. Био. 
је добио такву гордост да чак више није могао трпети 
у рупама других капута никакве траке никоје врсте. Осо· 
бито би дошао изван себе кад би видео стране ордене — 
„које не би требало дозволити да се носе у Француској“; 
— и нарочито је био љут на доктора Шенеа, кога је 
сваке вечери налазио у трамвају, украшеног ма каквом 
декорацијом, плавом, белом, наранџастом или зеленом. 
Разговор њих двојице, од 'Триумфалног Лука до 
Нејиа, био је у осталом, увек исти; и, тога дана, као и 
претходних, најпре су се занимали разним месним зло- 
употребама које су вређале и једног и другог, јер је кмет 
Нејиа радио по својој вољи. Затим, како се неизоставно 
дешава у друштву лекара, Караван приступи говору о 
болестима, надајући се да тим начином напабирчи какав 
мали, бесплатан савет, или чак право лекарско упуство,, 
пазећи добро, не дајући да се види мамац. Његова мати, 
у осталом, задавала му је бриге од неког времена. Имала 
је честе и продужене несвестице; и, мада је била стара 
деведесет година, никако није пристајала да се лечи. 


Њена дубока старост разнежавала је Каравана, који 
је без престанка понављао доктору Шенеу: — „Виђате 
ли их често да дотле дођу 2“ ИМ, срећан, трљао је руке, 
не што је много полагао на то да види како је стара 
постајала вечита на земљи, него што му је дуго трајање 
материног живота било као обећање за њега самог. 





Он продужи: 

— „О, у мојој породици далеко се тера; тако ја, ја 
сам сигуран да ћу, ако не буде несрећна случаја, умрети 
врло стар“. Лекарски помоћник баци на њега поглед са- 
жаљења; промотри за тренутак зацрвенело лице свога 
суседа, његов масан врат, трбух који је падао између 
две млитаве и дебеле ноге, сву његову апоплектичку 
округлину стара размекшала чиновника; и, једним за- 
махом руке, дижући сивкасту панаму што му је покри- 
вала главу, он одговори подсмевајући се: — „Није то баш 
тако сигурно, драги мој; ваша мати пати од изнемоглости, 
а ви сте само надувени“. Караван, помућен, уђћута. 

Али трамвај дође до станице. Два друга сиђоше, и 
Г. Шене понуди вермут у кафани код Глоба, преко пута, 
где су и један и други увек свраћали. Газда, пријатељ, 
пружи им два прста, и они их стегоше преко боца на 
тезги; па отидоше трима љубитељима домина, који су 
за столом седели од подне. Изменише се срдачне речи, 
са неизбежним: „Шта има новор“ Потом се играчи по- 
вратише својој партији; затим пожелеше им лаку ноћ. 
Они пружише руке не дижући главе; и свако се врати 
на вечеру. 

Караван је седео близу Курбевоа, у малој двоспратној 
кући, у чијем приземљу становао је неки берберин. 

Две собе, једна трпезарија и кујна, где су оправ- 
љене столице лутале, према потреби из одаје у одају, 
сачињавале су сав стан, у чијем чишћењу Г-ђа Караван 
провођаше своје време, док су јој кћи Марија-Лујза, 
стара дванаест година, и син Филип Август, стар девет, 
јурили по барама на путу, са свом дечурлијом из кварта. 

Изнад њега Караван је био сместио своју матер, 
чији је тврдичлук био славан по околини, и због чије 
мршавости говорили су да је Благи Бог на њу саму при- 
менио њена сопствена начела штедљивости у ситницама. 
Увек рђаво расположена, она дана није проводила без 
свађе и бесних љутњи. Са свога прозора викала је на 
суседе пред њиховим вратима, на продавачице поврћа, 

чистаче и мангупчад, која су, да би се осветила, кад је 
излазила, пратили је из далека, вичући: — „Погана баба!“ 

Једна мала служавка, Норманђанка, невероватно сме- 
тена, спремала је кућу и спавала на другом спрату поред 
старе, из страха од несрећног случаја. 

Кад Караван уђе у кућу, његова жена, заражена 
хроничном болешћу чишћења, једним парчетом фланела 
истеривала је сјај црвеном дрвету на столицама разба- 
цаним у празним собама. Она је увек носила кончане 
рукавице, украшавала своју главу једном капом са разно- 
бојним тракама, без престанка накривљеном на једно 
уво, и, свакога пута кад је затеку како може воском, 
четком, трља или пере цеђем, говорила: 

— Ја нисам богата, код мене је све просто, али чи- 
стота је моја раскош, а та вреди колико и друга. 

Обдарена јогунастим практичним смислом, она јеу 
свему била вођ свога мужа. Сваке вечери за столом, и 
после у својој постељи, они су дуго разговарали о кан: 
целаријским пословима, и, ма да је имала двадесет го- 
дина мање него он, муж се поверавао њој као вођи 
своје савести, и у свему ишао за њеним саветима. 

Она никада није била лепа; сада је била ружна, 
ситнога стаса, и омршала. Невештина њене одеће чинила 
је да су јој увек ишчезавала слаба обележја жене, која би 
требала да се са уметношћу истакну под добро удеше- 
ним оделом. Сукње су јој увек изгледале окренуте на 
једну страну; и често се чешала ма где, равнодушна према 
гледаоцима, неком врстом маније која је скоро била 
нервозан, несвестан покрет. Једини накит који је себи 
дозвољавала то је обиље свилених трака измгшаних на 
њеним претенционим капама, које је имала обичај да носи 
код куће. 

Чим спази свога мужа, диже се, пољубивши га 
у залиске. „Јеси ли се сетио на Потена, пријатељу г (То 
је због једног посла који је обећао да сврши). Али он 
паде поражен на једну столицу; опет је, ето, заборавио, 
по четврти пут. — „Несрећа једна, говорио је, несрећа 





а 





једна; узалуд мислим целога дана, кад дође веће забо- 
равим.“ — Али како је он изгледао очајан, она га утеши: 
— „Сетићеш се сутра, ето ти. Ништа ново у мини- 
старству 2“ 

— Да, једна велика новост: још један „лимар“ на- 
именован за секретара. 

Она постаде врло озбиљна: 

— У коме одељењу. 

— У одељењу за спољне куповине. 

Она се љутила. 

— Онда не место Рамона, баш на оно које сам ја 
хтела за тебе; А он, Рамон У пензију 

Овај промуца: — „У пензију“. Она постаде бесна, 
капа јој отиде на раме: 

— Свршено је, видиш, сатом страћаром, ништа се 
сад о њој не може радити. А како се зове тај твој 


комесар 

— Бонасо. 

Она узе годишњак марине који је увек имала при 
руци, и потражи: „Бонасо. — Тулон. — Рођен 1851. — 
Комесарски приправник 1871. — Подкомесар 1875“. 


— А је ли тај пловио 2 

На то питање Караван се разведри. Наиђе на њега 

веселост која му је потресла трбух: — „Као Бален, баш 
као Бален, његов шеф“. И додаде, уз јачи смеј, једну 
стару шалу коју је цело министарство држало за изврсну: 
|. — Не треба их послати морем да испитају поморску ста- 
З ницу Поен-ди-Жур; разболели би се баркама“. 
КЕ · Али она је остајала озбиљна, као да није чула; 
| затим промрмља, чешући полако браду: „Само кад бисмо 
имали једног посланика у џепуг Кад скупштина дозна 
све шта се тамо дешава, министарству би за час од- 
звонило“. 

На степеницама одјекну вика. Прекинувши јој рече- 
ницу. Марија-Лујза и Филип-Август, који су се враћали 
од уличног парка, од степенице до степенице, делили су 
једно другом шамаре и ударце ногом. Мати јурну, раз- 

дражена, и, узевши сваког за по једну руку, баци их 
у собу, тресући снажно 

Чим опазише оца појурише к њему, а он их по: 
љуби нежно, дугим пољупцем; затим, седнувши, узе их на 
колена и ћаскаше с њима. . 

Филип-Август био је румен деран, неочешљан, прљав 
од пете до главе, са лицем блесана. Марија-Лујза већ је 
личила на мајку, говорила као она, понављала њене речи, 
подражавајући чак њене покрете. И она рече: — „Шта 
има ново у министарству 2“. Он јој одговори весело: — 
„Твој пријатељ Ромон, који нам долази на ручак сваког 
месеца оставиће нас, цурице. Има нов секретар на ње- 
говом месту“. Она подиже очи на свога оца са саучешћем 
прерано зрелог детета. -—— „Још један који је прешао 
преко твојих леђа, дакле !“. 

Он престаде да се смеје и не одговори; затим, да 
окрене говор, обраћајући се жени која је сад брисала 
окна: — „Мама је, тамо горе; добро је“. 

Госпођа Караван престаде да трља, окрете се, исправи 
капу која је отишла сасвим на леђа, и, док јој је усна 
дрхтала: —- „А! јест, говоримо о њој, о твојој мајци! 
Приредила ми је нешто лепо! Замисли, малочас Г-ђа Ле- 
боден, берберинова жена, попела се да узајми од мене 
један пакет штирка, а, како сам ја била изашла, твоја 
мати је отерала, називајући је „просјакињом“. Али и ја сам 
њој казала што треба. Правила се да не чује, као увек 
кад јој се говори истина, али није она глувља него ја, 
видиш; све је то само претварање. Доказ је што се попела 
у своју собу, одмах, не рекавши ни речи“. 

Караван, збуњен, ћуташе, кад мала служавка упгде 
да зове на ручак. Онда, да би јавио својој мајци, он узе 
држаљицу од метле, увек скривену у једном углу и куцну 
трипут у таваницу. Затим пређоше у трпезарију и млађа 
Г-ђа Караван насу супу чекајући стару. Она није дола- 
зила и супа се хладила. Онда почеше да једу, сасвим 
полако; затим, кад тањири бише празни, очекнуше још. 
Г-ђа Караван, бесна, кривила је свога мужа: — „Она то 

чини нарочито, знаш ли! И ти је увек подржаваш“. Он, 
врло неодлучан између њих две, посла Марију-Лујзу да 
зове бабу, и остаде непомичан, спуштених очију, док је 
његова жена, врхом свога ножа раздражено куцала о 
држак чаше. 

Врата се нагло отворише, и дете се јави поново, 
само, све задувано и јако бледо. Оно рече врло брзо: 
— „Баба је пала на земљу“. 


(Наставиће се). 
| ! Гиј ДЕ МОПАСАН. 


(С француског превео Х.). 

ФАУНСКИ СОНЕТ. 


Фаун сам млади, опаљена лица, 
широке, вреле и рутаве груди, 

с очима пуним младости и жуди, 

и с осмијехом блудним про усница. 


Врело ме сунце вјечито голица 

по крви, души, њедрима и свуди; 
у мени једна жеђ сто других буди; 
стог трептим кб топола трепталица. 


У топло подне кад скривен у хладу 
увребам мирисну Хамадријаду 
гјле сунцу пружа на пољубац њедра, 


ја јурнем за њом, док мој кикот звони 
кб рика младог јелена што гони 
кошуту тиху у пролећа ведра! 


МиРКО КОРОЛИЈА. 

МЕНАДА. 


Са дивљум, бледим ружама у коси 
дугој и прашној, врела, полунага, 
вришти и игра; крши јој се снага 
и уски сандал клизи с ногу боси“. 


Лозовим лишћем тирс овијен носи 
и кротал тресе; и њедра јој драга 
залило вино, и пламена влага 

очи и лице ужарено роси. 


Страшћу и слашћу миришу јој уста; 
опија, пали њена пјесма пуста. 
· Гомиле јуре худе, пјане, плахе 


помамно за њом, и улице звоне 
од пјесме, цике и од страсти боне.. 
Ах, еухов, Бахе, Бахе, Бахе! 


Мирко КОРОЛИЈА. 


МИКЕЛ-АНЏЕЛО. 


(Из „П Рјапго“). 


Како је твоје лице тужно и твоја чело омршавело, 
узвишени Микел-Анџело, о стари резачу камена! Ниједна 
суза није оквасила твоје трепавице. И као Данте, ти као 
да се ниси никада насмејао. 

Авај! И сувише јаким млеком муза те је хранила; 
уметност је била твоја љубав и обузела је сав живот твој; 
шездесет година ишао си за троструким пословима, не 
одморивши твоје срце на другом разнеженомом срцу. 

Јадни Буонароти! твоја једина срећа у свету била 
је да на мрамор удараш дубоку величину, и, моћан као 
Бог, да застрашаваш као и он: 

И тако, када дође до судњега часа, стари уморени 
лаве, под белом гривом твојом, ти умираше дуго, пун 
славе и досаде. 


Огист БАРБЈЕ. 


(6 француског превео А. И.). 








ПРОФЕСИОНАЛНА НАСТАВА У СРБИЈИ. 


[. СТАЊЕ ПРОФЕСИОНАЛНИХ ШКОЛА У СРБИЈИ. 


Под професионалним школама разуме се у ширем 
«смислу сав онај низ просветних завода, којима је циљ 
_ "стручно образовање једнога народа. Према томе овај 
појам обухватио би не само стручне школе које обично 
ресортирају у стручним министарствима трговине и по- 
"љопривреде, него и техничке школе које као виши научни 
„заводи спадају у надлежност Министарства Просвете. 
"Али ја не мислим се задржавати на свима овим научним 
и васпитним заводима: Питање о организацији више тех- 
'ничке наставе једно је од тако важних, да оно заслужује 
'нарочиту пажњу. Тако исто и питања о организацији 
ниже и више пољопривредне, шумарске и рударске на- 
ставе чине једно прилично одвојено поље расправе од 
"онога што се у ужем смислу разуме под професионалном 
"наставом. Према томе ћу се ја задржати само на овом 
последњем, и ако не најважнијем оно без сумње најин- 
"тересантнијем и најспорнијем делу овога проблема: на 
"организацији професионалне наставе у ужем смислу, на 
трговачкој и индустријској, сдносно занатској настави. 
_ Остала питања овога опширног проблема додириваћу 
«само у толико, у колико је то неопходно за правилно 
«схватање наше теме, и у колико је то, с обзиром на циљ 
-ове расправе, потребно. 


1 Реферат држан у „Друштву за економну и социјалну по- 
„литику“. 
49% 

Питање о професионалној настави може се рећи да 
је за Србију потпуно ново. Када је уважени професор 
Милић Радовановић 1895 писао своју лепу студију о 
занатским школама,: он је могао да наведе само једну 
занатску школу, при Крагујевачкој Тополивници. До душе, 
Г. Радовановић није се упуштао у испитивање нижих 
институција за занатску наставу, нити је узео у обзир 
још тада у неколико развијену стручну занатску наставу 
за девојчице, у школама женских друштава, али то ни 
у колико не ремети слику коју је он о развићу занатске 
наставе у нашој отаџбини насликао, а која нас је веома 
бедно представила. Трговачка настава истина била је 
боље среће од занатске, али ни она нити је тако дав- 
нашња, нити представља онај ступањ развића на коме 
треба да буде у једној иоле културној држави. 


ТРГОВАЧКЕ ШКОЛЕ. 


Прва права трговачка школа отворена је у Србији 
још 1881. Она је била основана приватном иницијативом, 
и живела је од субвенције државе и појединих корпо. 
рација, као и од школарине. Државна субвенција у 1890' 
години износила је 13000 динара, а целокупни трошкови 
18.330 динара. 1892 године примљена је ова приватна 
школа за државну, а законом од 1899 подигнута је на 
ступањ Трговачке Академије. Под овим последњим именом 
она је врло корисно деловала и још сада делује. То је 
троразредна средња трговачка школа са утврђеним про- 
грамом предавања. У њој се школује годишње до 150 
младића, у сваком разреду по 50. Има одлично уређене 
лабораторије и збирке. -— На издржавање њепо троши 
држава данас годишње око 42.000 динара. ; 

Али ова школа ни изблиза није била довољна да 
подмири потребу средњег и вишег трговачког образо- 
вања у Србији. Стога се у току времена ова потреба по- 
кушала да подмири отварањем једне приватне академиге 


1 „Занатске школе“, Београд 1895. 

у Београду. Ова академија која постоји већ четири го- 
дине са истим програмом и уређењем као и државна, 
задовољава међутим само у неколико потребу за средњим 
трговачким школама. У њој се школује годишње око 100 
младића и девојчица. Што је овај број тако мали узрок 
је велика школарина коју ученици морају плаћати, јер 
док ова у државној износи 20, у приватној износи до 
300 динара годишње. Школа се издржава из школарине 
и субвенције државне и општинске која износи 2400 ди- 
нара годишње. 

Већ у много бољој мери задовољена је потреба за 
нижим трговачким школама. За трговачку омладину по- 
стоје недељно-празничне школе скоро по свима већим 
градовима. Најстарија и најглавнија таква школа постоји 
у Београду. Она је основана 1887 године, и од тога доба 
па до данас показала је најлепши успех. Док је у 1900 
години број ученика износио свега 340, дотле се у овој 
години попео на преко 900. Школа има 4 нижа разреда, 
а од 1898 године отворила је и два виша разреда. 

По угледу на школу Београдске Трговачке Омла- 
дине основале су и трговачке омладине у унутрашњости 
недаљно-празничне трговачке школе. Број ових школа, 
број ђака као и буџети у последњој години виде се из 
ове таблице: 

















Е БРОЈ | .: | ДРЖАВНА 
5 МЕСТО УПИСАНИХ пне ПОМОЋ 
Еј ЂАКА || УУДАТЦИ | У 1909 
2 || | 
-— 

и еохра да та 893 13.000 | — 
2 Крагујевац. . . 0. . 150 4.500 | — 
пи рунтеват . а: 101 1.600 | — 
25 | МЕОЕ и знана а ние ОД 3910 | == 
| Смедерево... .'.. 90 | 3000 | 500 
6| Пожаревац. . .'.. 93 3580 | — 
ој јагожина 7... 50 1.800 || 500 
Елите али оче не иениннен 56 1.000 | – 
9| Куршумлија . . .. 50 1.000 | 500 
м ан Ка а - | НА | 500 

ПА Заре ар аи ННрАва : 3 | — 
ПА Ва 327 ан Ши НЕ И Пон 58 || 1.600 | — 
13 | Младеновац .. .. 43 | 1.200 – 


ОВОРИ 5 | ЈЛСЕ 38440 | 2.000 

Ове школе трговачких омладина врше свој задатак: 
врло добро, јер се у много места нашло међу трговцима 
људи који су схватали потребу таквих школа и са пуно 
пожртвовања на њиховом одржању радили. Међутим и 
ове школе осећају врло велике тешкоће у своме раду, 
понајвише због оскудице материјалних средстава. С тога 
многе од њих једва тек животаре, па су често принуђене 
и да свој рад прекидају. У исцрпном извештају о про- 
фесионалним школама, који се у Министарству Привреде 
спрема и који ће крајем ове школске године бити издан, 
биће опширније описана историја ових као и осталих 
професионалних школа; нас би сувише далеко одвело 
излагање свију оних невоља кроз које су ове благодетне 
установе прошле. Све до последњег времена држава није 
водила о њима апсолушно никаква рачуна, и оне су биле 
упућене једино на дарежљива срца увиђавних грађана. 
И у земљама, где је приватна иницијатива много јача, 
остављене саме себи ове би се школе бориле са великим 
тешкоћама, а камо ли у Србији. Ове тешкоће и натерале 
су најзад представнике трговачких омладина, да се пре 
две године сакупе на један конгрес, на коме су претре- 
сали специјално питање о овим школама, и донели од- 
луку да се обрате држави за помоћ. Но држава сеи 
овом приликом оглушила, и ту одлуку послала у ар- 
хивску прашину. Тек у последње време почело се да из“ 
лази на сусрет овим захтевима, и да се школама трго- 
вачких омладина одређује помоћ. У прошлој години 
одређена је таква помоћ омладинским школама у Краљеву, 
Смедереву Куршумлији и Јагодини, а школа врањске тр- 
говачке омладине, која је једина дотле уживала државну 
помоћ, узета је сасвим на терет државног буџета. 


П. ТРГОВАЧКО-ЗАНАТСКЕ И ЗАНАТСКЕ ШКОЛЕ. 


Као допуна овоме раду самих грађана на органи- 
зацији професионалне наставе јесте рад државе. Нити су 
окрузи, нити срезови, нити општине ма штогод радиле 
до сада на отварању професионалних школа. Једина је 

држава то чинила, истина и она у минималној мери. Др- 
жава се, осим Трговачке Академије о којој је горе била 
реч, поглавито обратила организацији занатске наставе. 
Најстарија и најбоље организована школа ове врсте јесте 
војно-заналалијска школа у Крагујевцу. Ова је школа 
била изазвана потребом саме тополивнице, и спремала 
је поглавито мајсторе за њу. Основана још 1854 године, 
она је отпочела свој рад са 12 ученика и са трогоди- 
шњом наставом, а данас она има шестогодишњи курс са 
око 160 ученика. Она се дели на два одсека: шегртски 
и калфенски. У шегртском одсеку уче се: српски језик, 
рачун, основи геометрије, основи експерименталне фи- 
зике, основи хемије са познавањем материјала, цртање 
шестаром, веронаука, цртање слободном руком, краснопис, 
моделисање и телесно вежбање. У калфенском одсеку уче 
се: основи алгебре, основи техничке механике, опис мо- 
тора, технологија, пројективно цртање, конструкције и 
стручно цртање, општа економија, занатлијско и фабрично 
књиговодство, кореспонденција, немачки језик и моде- 
лисање. — Школа је у вези са фабриком, те јој према 
томе стоје на расположењу фабричке радионице. Тео- 
ријска настава траје 3—4 часа дневно; остало време уче- 
ници практички раде. И ако је ова школа у више маха 
имала прекида, она је спремила један велики број мла- 
дића у разним занатима: браварском, ковачком, столар- 
ском, седларском, и тако даље. Многи од ових младића 
остали су као радници у тополивници, остали су се ра- 
зишли по Србији као занатлије, а један приличан број, 
на жалост, напустио је Србију и остао у иностранству, 
нашавши тамо боље зараде. 

Поред ове праве стручне занатске школе Србија је 
имала још само једну, али која је тако исто за ограничен 
круг ученика. То је занашска школа Дома Спрошне 
Деце. Основана 1889 године, ова је школа имала прво 
једну плетарску радионицу, затим је основала четкарску, 
а 1892 године отворена је права занатска школа са оде- 
лењима за браваре, лимаре, столаре и четкаре, којима се 

1898 године додаје и радионица стругарска. Но већ после 
две године школа је почела обустављати свој рад. Ово 
обустављање било је у неколико маха. Школа је радила 
само онда кад је добијала издржавање од државе; а ово 
издржавање било је у више прилика обилно: по 4, 6, 
10, па и 15.000 динара годишње. Најзад је прошле го. 
дине Министарство Привреде укинуло помоћ овој школи, 
из разлога што је Дом Сиротне Деце, поред свога огром 

ног имања, добијао помоћи и са разних других страна, 
те је тако школа и по трећи пут затворена. Школа је 
за 20 година свога рада образовала 251 ученике. У про- 
шлој години школовало се у њој 29 ученика, И ако је 
школа радила са тако мало успеха сразмерно утрошеним 
средствима, ипак је штета што је ова школа пропала, 
јер је за сиротну и напуштену децу која се у дому на- 
лазе она била неопходно потребна. 

Док се у ова два случаја држава била ангажовала 
непосредно, дотле је у неколико маха покушала да ради 
и посредно на оснивању занатских школа. 1892 године 
буде чак донесен и закон о занатлијским школама, који 
је овлашћивао Министра Привреде да може отварати 
стручне занатске школе. На жалост је и овај закон остао 
мртво слово. Једино је приликом пожаревачке изложбе, 
1894, отворена у Пожаревцу занатска школа, али која је 
убрзо пропала. Министарство Привреде, затим, под ми- 
нистровањем Г. С. Лозанића, покушало се са оснивањем 
вечерњих занатских школа, али су ове школе већ у идућој 
пропале, пошто је кредит за њих, у интересу штедње, 
избрисан. Тако су исто пропале и две ткачке школе, које 
су биле подигнуте у Лесковцу и Ужицу. 

Док је тако држава без икаква плана радила овда- 
онда на подизању занатских школа, дотле је и на овоме 
пољу приватна иницијатива покушала нешто. 1902 го- 
дине, иницијативом неколико младих техничара, основана 
је у Београду једна вечерња грађевинско-занатска школа, 
која је 1905 претворена у државну, и која се, са малим 
прекидима, одржала и до данас. Ова школа имала је 

један приправан и три стручна разреда. У приправном 
разреду учили су се предмети основне школе, а у струч- 
ним разредима поглавито аритметика, механика, грађе 
винске конструкције и стручно цртање. 

Систематски рад државе на подизању занатских 
школа почео је тек 1904 године. Те године отворена је прва 
државна празнично-вечерња занатска школа у Београду. 
Идуће године установљена је још једна таква школа у 
Београду и једна у Нишу, затим 1906 у Пироту и 1907 
у Лесковцу. Једна даља таква школа основана у Алек- 
синцу била је идуће године укинута, због недовољног 
броја ученика. 

1908 године наступио је један значајан преокрет у 
развићу занатске наставе. Благодаређи увиђавности та- 
дањег министра привреде Г. Косте Главинића, почело се 
у великом стилу радити на реформисању дотадањих и 
на оснивању нових занатских школа. До тада су постојале 
две опште празнично-вечерње занатске школе у Београду 
и три такве школе у унутрашности. Ове школе имале су 
по један приправни курс и по пет разреда. Настава се 
у њима, осим нешто мало цртања, ограничавала у глав. 
ном на предмете који се уче у прва три разреда гимна- 
зије. Према томе су то доиста само по имену биле 
"занатске школе, и много би им више приличило име 
продужних школа. Ове школе нису могле бити пот- 
пуно укинуте и замењене стручним занатским школама, 
из разлога што основна школа не даје довољну пред- 
ходну спрему занатским ученицима за посећивање стручних 
занатских школа. Треба имати на уму да основна школа 
у нас траје свега четири године, па и за ово време она 
не даје оне резултате које би могла давати, те се чаки 
у погледу писмености њених ђака има много шта поже 
лети. Али је због тога курс у општим занатским шко-: 
лама сведен на три године, а два највиша разреда пре. 
"творена су у стручну занашску школу и настава у њима 
прилагођења занатским потребама, у колико је то у јед- 
ној недељно-вечерњој школи бгз радионица могуће. Ова 

стручна занатска школа смештена је на Грађевинској Ака- 
демији професора М. Андоновића, као најпогоднијем месту 
за једну такву школу. Тако исто и ранија занатска школа 
Г. Ј. Букавца реформисана је у истом смислу. За сада сеу 
овим школама изучавају поглавито грађевински занати: 
браварски, столарски зидарски, и молерски, а поред њих 
и типографски. Но од идуће године биће ове школе још 
више специјализиране, тако да једна буде за грађевинске 
а друга за металске и графичке занате. Да би се пак 
дала прилика свима занатским ученицима и калфама да 
бар опште занатске школе посећују, отворено је још три 
такве школе у Београду. Опстанак овим школама није 
се могао осигурати на други начин, но да се смање хо- 
норари управницима и наставницима, који су дотле били. 
прилично велики. 


У прошлој години продужен је овај рад, и по мо- 
делу нових општих занатских школа отворене су школе 
у свима већим варошима. Неке од ових школа чисто су 
занатске, а на другима, у местима где нема школа трго- 
вачких омладина, отворена су и оделења за трговачке 
помоћнике. На општој занатској школи у Ужицу има 
поред тога и стручно оделење за ткачки занат. 


Како реформа дотадањих школа, тако и отварање“ 
нових школа показали су одличне резултате: нове је“ 
школе грађанство почело примати са раширеним рукама,. 
и одзив, чак и у мањим местима, био је невероватан.. 
Број ученика у Београду се утростручио, а у целој Ср- 
бији упетостручио. Стање како београдских тако и оста- 
лих занатских и трговачко-занатских државних школа у 
унутрашњости види се из следеће таблице: 

БК-__--_-- __| 
Е 4 | БРОЈ 
8| __назив школе |БЕ| узев: а 
а = У 1908 1910) 1908 | 1910 
БЕОГРАД | | | 
1| Грађевинско-занатска –|1903] 80. 127. 4185 6.080 
2! Стручна занат. школа |1908] | 185 | 11.840 
3] Варошка |, „ – |100з1 90) 159) 13.631 _ 6.010 
4! Врачар. да ИЕ | 181.12 686) 6190 
51] Палилул. „ У 68 4750 
6] Дорћол. у. Е: 69 4.150 
| Савамал. , А 81 | 4л50 
8] Нишка Б У 3 191 8616. 4152 
9] Шабачка |, К 126 4.000 
10| Крагујев. |, “ 130) 8 485 = 
1] Ужичка » » | 26) 8.300 и 
12] Крушев. 5 – 147) | 2лоб Ри 
[3] Ваљевска |, 5 | 90 а ТОО ЈА а 
14 Војно-занат. шк у Краг. |1854]159. 100.35-000' | 32.000 ве: 35 
15] Врањска трг. зан. шк. |1906] _ | 106. ; ј 
16] Лесков. =, МА И 114: 4180) 3.120 
11] Пиротска а | 100) 3.893 _ 3.720 
18] Свилајн. , ј- 201 3 000 
19] Јагодин. ,„ ју ~ 120. 4140 
20) Ћуприј. |, 5. 50) 8 660 
211! Параћин. „ , 125 1 760 
221 Прокупач. „ 2: | 116 | 2.400 
2381 Власотин. „ 5 | 55 1.760 
' 124] Чачанска „ , | 106 | 1.200 
25] Школа за декор. вајар. || | 
П. Вучетића 20) 1 600 





| || 
Света . .| – |587/2100 82.841 | 129 440) 
(Наставиће се). 


_ Др. Коста ЈОВАНОВИЋ. 


1 Приближно. 

ТЕОРИЈА „РЕДА ПО-РЕД“. 
(Крај). 

Уза досад побројане тешкоће треба поменути још 
једну, последњу, али не најмању. То је забуна коју у 
наше правилно појимање и мишљење уноси наш људ- 
ски језик, са неодређеношћу и двосмисленошћу својих 
речи, од којих ми, између осталога, градимо и наше 
научне термине. Језик је у исто време неопходан и не- 
савршен инструмент нашега мишљења. Друге тешкоће и 
опасности за научно мишљење, које долазе од језика, 
ми остављамо на страну: погрешне асоциације на које 
нас наводе, на сваком углу и завијутку мишљења, више- 
струка значења једне исте речи, — погрешно стварање 
појмова које је, обратно, последица тога што више речи 
казују често један исти појам, — огромну штету коју од 
таквих погрешака трпи наука. То је општа научна не- 
воља, која се тиче, у већој или мањој мери, и других 
наука, не само науке о књижевности. Она је тако велика 
да су понеки мислиоци устали против језика скоро ма- 
ниакално, и тврдили да људи „зато не могу да се међу 
собом споразумеју што су језик измислили.“ Извесно је 
да наука трпи велику штету од те научне непрецизно- 
сти нашега језика, и да би, на пример, цела немачка наука, 
у овој области моралних наука, била несумњиво двојином 
мање збуњена и мање празноречива да је људски језик са- 
вршенији инструмент за научно мишљење. Али то су опште 
научне невоље, које ми овде остављамо на страну. Нас се 
"овде тиче посебна опасност, чешћа у науци о књижевности 

но у другим наукама, која долази од погрешно схваћених 
термина и, доследно, од погрешне или неодређене упо- 
требе њихове. 

Термини су неопходни, и неопходно је знати их 
добро. Они бележе научне појмове. Они су, управо, 
то исто што и научни појмови. У једном ранијем 
огледу (нека ми је допуштено то место навести) ја сам 
рекао: „Зашто је потребно знати... поетику и реторику, 
лако је разумети; али је можда теже разумљиво због 
чега је човеку који прати књижевност и бави се њоме 
толико потребно знати техничке термине књижевне. Ме- 
ђутим, познавање, или боље, разумевање тих термина 
чини више од половине поетике и реторике, и велики 
део разумевања књижевних дела. Технички термини (на- 
ивно, сентиментално, пластика, патос, узвишеност, дра- 
матичност, јединство, експозиција, заплет, перипетија, 
индивидуалисање, и тако даље, и тако даље) казују есте- 
тичке особине и врлине књижевних дела, и. онај који 
зна те термине, или, као што сам рекао да је боље, 
који их разуме, тај ће разумети, умети опазити, умети 
оценити и књижевне особине које технички термини бе- 
леже. А у томе и лежи цела ствар. Јер на то опажање 
и разумевање особина књижевних дела своди се и сва 
дужност критичарева и све уживање читаочево... Ко не 
зна шта је склад или лепота боја у једној слици, или 
индивидуалисан карактер у каквој драми, тај код слике 
неће запазити ни склад ни лепоту боја, ни у драми ве- 
што индивидуалисање карактера, и, према томе, неће 
моћи уживати ни у једном ни у другом. Не треба ми- 
слити да је могуће знати књижевне особине, а не знати 
термине који их бележе. Те две ствари су практично 
нераздвојне једна од друге. Где појма има, ту имаи 
назива и имена; и обратно, где назива нема, ту се не 
зна ни за одговарајући појам“. И одмах затим (да одмах 
наведем нешто што ће ми затребати мало доцније): „До: 
дајем да се ништа тако често не употребљује, а ништа 
тако мало не разуме као ти технички термини“. 

Не исправљајући у првом наводу ситне непрецизности 
редакције, понављам да ништа није потребније но тачно 
разумети термине, за које се везују, око којих се кри- 
сталишу наши научни појмови. Термини су, као што реко“ 
смо, то исто што и научни појмови. Они се с овим потпуно 
поклапају; једни и други носе се узајамно. Ко не зна тер- 
мине не зна ни појмове. 

Појамно је сад да ће термине бити у толико теже 


научити у колико су тежи појмови које ти термини бе- 


леже, и да ће, према томе, у књижевности, где су пој- 
мови, као што смо видели, тако колебљиви, широки, и 
апстрактни, те термине бити нарочито тешко правилно 
научити. Како се термини и појмови потпуно поклапају, 
то је сваки термин у толико теже правилно научити у 
колико је теже правилно схватити, научити појам који 
тај термин бележи. 


Сад, на све, долази ова нова компликација да људи, 
кад знају назив, кад знају реч, држе скоро увек да знају 
и ствар. Људи су тако навикли да речи нешто значе, 
они су у тако небројено много случајева запамтили да 
знају ствари и да знају њихова имена, и да оба знања 
иду упоредо, да је сасвим природно што се у њима ство- 
рило уверење да свака реч коју чују мора нешто зна- 
чити. Оно Гетеово: 


Чим чују речи, људи одмах мисле 
Да речи нешто мора и да значе... 


То је, међутим, често само илузија. Речи, термине, 
имена ствари — човек зна само тако ако иза њих види, 
осећа све чињенице из којих је изведен појам тим речима 
означен, или бар део чињеница довољан да се за њих 
стварна мисао може „закачити“. У сшвари, и реч и ре- 
ченицу може разумети само онај који већ зна ствари 
њима саопштене. У једном врло упрошћеном примеру, 
кад ви питате: „Ко је то урадио2“ и добијете одговор: 
„Милан!“ ви ћете или одговор разумети (то јест добити 
„стваран одговор), или не, према томе да ли Милана по- 

знајете, или не. Онај који познаје Милана, томе је од. 
говор дат, и он сад сгвар зна; онај који Милана не по- 


"знаје, тај ће и после одговора знати исто толико колико 


и пре. И сваки пут ће нам одговор бити дат тачно у 
оној мери у којој будемо познавали ствар која стоји иза 
имена. Ако, доиста, претпоставимо, држећи се овог истог 
примера, да „Милан“ за нас није празан појам, да ми 
за тим именом замишљамо неко стварно лице, али да 
смо „Милана“ побркали с „Јанком“, ми ћемо у том слу- 
чају са одговором дознати нешто стварно, али у исто 
време и погрешно; нама „Милан“ неће више бити, као 
у првом случају, празна реч, али ће стваран појам који 
«смо добили бити погрешан: ми ћемо држати да је ствар 
коју је урадио Милан урадио Јанко. У овом врло упро- 
шћеном примеру биће свакоме јасно да човек може знати 
име а не знати ствар; и тако ће бити у сваком нарочито 
изабраном примеру и, нарочито, у сваком простијем слу- 
чају. Али у практици, у безбројним замршеностима и. 
танкоћама стварних случајева, ствари неће увек бити 
тако јасне. Људи ће врло често држати да знају ствари 
кад знају њихова имена. Има више околности које се 
комбинују да нас преваре. Код конкретних појмова лако 
је осетити да ли човек ствар зна или не; код апстракт- 
них, који, ни кад их добро знамо, немају никад ја- 


· сност конкретних представа, лако је преварити се. Ми 


смо навикли да нам ти апстрактни појмови нису ни 
иначе тако јасни као конкретни појмови. Отуда недо- 
вољна јасност појма који добијемо од неке речи те 
врсте није сама собом знак да реч и појам нисмо добро 
разумели. Уз то се дешава да су термини који се упо- 
требљују у књижевности и уметности понекад најобич- 
није речи из нашег свакидашњег језика, и ми са сигур- 
ношћу претпостављамо да смо их разумели чим смо за 
њих чули; међутим је обратно истина; ми их нисмо разу- 
мели, и нисмо их могли разумети, зато што не знамо саму 
ствар која је тим терминима казана. Најзад, речи имају 
више значења, од којих ми једно можемо разумети, и заиста 

добро разумети, и према томе имати уверење да смо ра: 
гумели и реч; међутим, њу је требало разумети у неком 
другом значењу. 

Човеку се под тим условима лако учини да је 
научивши реч, са речју и нешто стварно дознао. Он 
је за „звук“ или „слику“ речи коју је чуо или прочитао, 
неку представу доиста везао, — какву такву, погрешну, 
неодређену, али он представу има. У психологијама се на-. 
води (као крајњи случај немогућности да човек створи 
себи о нечем представу) да слепац од рођења не може 
стећи никаква појма о „плавом“. Међутим, и у том крај- 
њем случају, није сигурно да реч не пробуди никакву 
представу. Ма како неодређено, ма како погрешно, и 
слепац од рођења чувши реч „плав“ употребљену у 
разним приликама напослетку мора нешто „замислити“, 
= нешто различно од онога што замишља кад чује речи 
„црвен“ или „жут“. Он слуша о благости плаве боје, о: 
енергији црвене, о јасности жуте, и у његовој се глави 
ствара неки утисак, „транспонован“, позајмљен из области 
каквог другог чула, врло неодређен или врло погрешан, 
врло удаљен од правога утиска, али утисак који је ту. 
Кад је тако у овом крајњем случају, у толико пре ће 
људи под обичним околностима добити представу од 
речи коју су чули и замислити да су реч разумели. У 
науци о књижевности и уметности дуг је низ оних који 
су, више или мање, стална жртва те илузије. Кад оста- 
вите на страну људе који добро знају, и који су изу- 
зеци, ви ћете у сваком тежем случају, код сваког тежег, 
ширег или апстрактнијег појма или особине књижевне, 
видети да ти људи термине погрешно разумеју или да 
их не разумеју никако, да их употребљују као празне 
речи. Примери се нуде у гомилама. Критичари, ученици, 
читаоци, професори, писци, сви греше. Такав је пример 
оних критичара који у нас — и другде — говоре о ек- 
спозицији, о перипетијама, о драмској радњи (коју тако 
мало њих разумеју), о „вештини припремања“, о „умет- 
ности ради уметности“, о импресионизму, о реализму, и 

тако даље, и који све те техничке термине погрешно упо- 
требљују. Такав је онај горе наведени пример с нашим 
позоришним одбором, који је нашао да су лица у „Не- 
мањи“ људи од „костију и меса“. Такав је пример, један 
од последњих, јучерашњих, пример једног францускога 
критичара, који у последњим бројевима једног францу“ 
ског часописа саопштава своје разговоре с Роденомо 
уметности, стално држећи да Роденове речи разуме, а 
стално их, у свима тежим случајевима, како мени изгледа, 
погрешно схватајући. Такав је случај уметничког крити- 
чара најугледнијег француског политичког листа, који је, 
опет ако се не варам, јединствен пример за то како се 
технички термини раскошно употребљују и не разумеју. 
Такви су случајеви они небројени примери читалаца, гле- 
далаца у позоришту и у музејима, слушалаца у концертним 
дворанама, млађих људи који почињу писати, ученика 
кад разговарају међу собом и одговарају на испитима, 
· који сви употребљују у својим усменим или. писменим 
оценама техничке термине, са погрешним или нејасним 
појмовима иза тих термина. У свима тим случајевима 
појам се стварно не зна, али се зна термин, и са тер- 
мином се увлачи и уверење да се зна и ствар. Међутим, 
знања за термином нема. У једној половини случајева 
појам је погрешан, -—– баш као у оном примеру с Те- 
новим дететом, које је „бебом“ називало шарене боје и 
златан оквир слике. У другој половини појам је иза тер- 
мина тако. неодређен да се може рећи да за термином 
никаква појма и нема; термини се понављају као речи 
лишене смисла, „папагајски“, — раррасаПезсатепге, како 
пуније, импресивније, каже дуга и звучна реч талијанска. 
Та метафора, која се за сличне случајеве често употреб- 
љује, каже ствар врло тачно. И папагај зна речи, али 
их не везује за ствари и појмове. Зато оне за њега не- 
мају смисла. Смисла имају термини само за онога који 
их тачно везује за ствари, и који, као што смо рекли, иза 
термина види или осећа све или главне чињенице из 
којих су изведени појмови њима означени. Иначе су тер- 
43 

мини само „речи, речи, речи“ (као што каже Хамлет), 
чист вербализам, наочари на носу слепа човека. 

Право је одмах додати да кривица није увек до 
оних који те термине погрешно употребљују. У тако 
тешким стварима тешко је сам се наћи. Кривица је до 
оних који имају друге да уче. Међу тима их је од вај- 
када било који су ствари знали; али од њихова знања 
други су имали мало користи. Није ваљала мешода. 


Такве су тешкоће, стварне и језичке, које у науци 
о књижевности и уметности ометају правилно схватање 
теорије, — појмова, термина, начела, теорија. Те тешкоће 
треба савладати. 

На који начин 2 

После свега горњега, то није тешко погодити. Ако 
се сетимо шта је горе речено о условима који олакша- 
вају или отежавају правилно схватање, домислићемо се 
да је лек свима тим невољама, једини, поуздан, и за све 
(и против нетачности и неодређености појмова, и против 
замака које подмеће језик): дати примере, дати довољан 
број конкретних примера, конкретних појединости. Ми 
смо горе видели да се појмови стичу лако и поуздано 
кад су предмети са којих те појмове изводимо по нас 
од ближег интереса, кад су из обичног живота, у нашем 
честом искуству, лако на домаку, конкретни, и јављају 
се у мало разних облика; а да се, обратно, тешко стичу 
и погрешно стварају појмови које стичемо под условима 
обратним, то јест кад предмети нису по нас од интереса, 
кад су ретко у нашем искуству, нису лако на домаку, 
апстрактни су, и јављају се у много разних облика, са 
разним примесама. Ако ове услове уочимо изближе, ви- 
дећемо да се они могу свести на два основна: ми лако 
и поуздано долазимо до правилних појмова кад имамо 
посла са предметима конкретним и предметима који су 
често у нашем искуству; а тешко и непоуздано кад имамо 
посла са стварима апстрактним и стварима које су ретко 
у нашем искуству. Овоме свођењу не треба дугога до- 

казивања: услов „конкретности“ остаје исти у обе по- 
деле; речи: „из обичног живота“, „лако на домаку“, 
значе у основи исто што и речи: „у честом искуству“; 
а оно, најзад, што је често у нашем искуству, обично је 
и оно што је тешње „везано са нашим интересима“. Ако 
сад и та два услова покушамо рећи у једној пропози- 
цији, ми ћемо рећи да се сви услови за лако и поуздано 
и правилно појимање своде на овај један: да је за такво 
појимање потребно непосредно познавање довољног броја 
конкрешних примера. Кад се каже да је потребно да 
нека ствар буде „често у нашем искуству“, то значи да 
је потребно да је довољно пуша видимо; кад се каже 
да неку ствар треба видети у њеном „конкретном“ 0о6- 
лику, то значи да је при стварању наших појмова по- 
требно да полазимо неџосредно од сшварних примера, 
од дрвих предмета, са којих се после, постепено, у све 
ширим генерализацијама, изводе наши даљи или виши, 
апстрактни појмови. Јер ни апстрактни, ни најапстрактнији 
појмови нису нешто што од самог почетка „виси у ваз- 
духу“, нису апстрактни од самог почетка, но су сви, и 
"најапстрактнији, само поступна удаљавања и узвишавања, 
а са кореном својим, кроз више слојева или спратова, 
стоје у непрекидној вези са стварношћу, воде своје по- 
рекло од конкретних појединости... А то је оно што је 
требало доказати (као што се каже у геометријама). 
Потребно је, дакле, у свима случајевима дати кон- 
кретне примере, конкретне појединости, конкретне чи- 
њенице, из којих се изводе појмови и начела, на којима 
се оснивају критичке оцене, и за које се везују термини. 
Било да објашњавате термин, било да дефинишете појам, 
било да излажете начело или теорију, било да дајете 
оцену неке књижевне или уметничке особине, потребно 
је увек рашчланити их на њихове конкретне састојке, 
подупрети их стварним појединостима, да не би широке, 
апстрактне теорије и оцене, изречене широким, апстрак- 
тним терминима, остале „у ваздуху“, без одјека у нашој 
машти и нашем појимању. Потребно је дати примера, 
43: 

довољно примера: неколико кад је довољно неколико 
више кад је потребно више, много кад је потребно много., 
Ово се поклапа са општим педагошким начелом, које 
тражи — узгред буди речено, тражи, али узалуд; тражи, 
али не налази — да се за сваку тврдњу, за сваку мисао, 
за сваку напомену, која није очевидна, даду примери, 
даду чињенице о којима се та мисао казује. Сви добри 
педагози захтевају да се ученик, слушалац, читалац, про- 
веду кроз низ примера, кроз „цео низ“ примера, кроз 
„Целу област апстракције“ — појма и начела. И сви кон: 
статују да су наставници, писци, сви који друге уче, „на- 
клоњени да даду сувише мало примера“. Давати при: 
мере, давати конкретне појединости, значи просто: ство- 
рити вештачки услове под којима наши појмови постају 
природно у стварном животу; значи дати чињенице, 
од којих ништа није лепше ни поузданије, из којих се 
састоји свако знање, ма у ком значењу ту реч разумели, 
и без којих не треба мислити да може бити икаквога 
знања. Као што сам већ једном рекао, у свом првом 
предавању, и као што ћу рећи у последњем, људима 
треба увек и свуда дати што више факата, што мање 
оцена и судова. Они ће се у фактима умети увек наћи, 
после дужег или краћег времена. Без факата и најбоља 
памет умује криво; а камо ли најгора ! 

Сад се може у две речи рећи у чему је корист од ме- 
тоде реда по ред и речи по реч, односно делића по делић", 
за правилно схватање појмова и начела у науци о књи-“ 
жевности и уметности. 7а метода даје — и она је једина 
која их даје -— те чињенице, те конкретне примере о ко- 
јима је досад била реч. Аналишући књижевна и умст- 
ничка дела, не у општим потезима, но подробно, улазећи 
у ситне појединости, на којима се оснивају књижевни и 
уметнички ефекти и начела која те ефекте објашњавају, 
она свакада даје стварну подлогу појму и термину. Опа 
даје онај довољан број примера, конкретних примера, 
на којима се могу и оне тешке и апстрактне ствари 
постепено научити. Не само начела интерпункције и реда 

речи, но и шира и тежа начела броја речи, описа, ло- 
гичног развоја призора у драми, цртања карактера и 
људи од „костију и меса“, и тако даље, научиће онај који 
их по тој методи буде видео примењена на довољном 
броју конкретних примера. Речју, само помоћу те методе 
(у колико је то уопште могуће у овој врсти наука) моћи 
ће се уклонити та чудна аномалија да се у књижевности 
исте ствари знају већ две хиљаде година, па да се ипак 
не знају, и да се на једној науци толико ради, а на- 
предак да је непрестано тако мали. 


Остаје нам да у другој половини ове расправе изло- 
жимо корист од ове методе и за васпитање књижевног 
и уметничког укуса. 


Богдан Поповић. 


ЉУБЕН КАРАВЕЛОВ У СРПСКОЈ КЊИЖЕВНОСТИ. 
(Крај). 
М 

Време књижевног рада Љубена Каравелова на срп: 
ском језику готово се поклапа са трајањем Уједињене 
Омладине Српске, и почиње 1867, у доба када је почела 
најјача активност поколења шездесетих година прошлога 
века доба у коме се у исто време осетило колико је стварна 
снага мала, колико се мало урадило, и колико је било мало 
услова за стварно користан рад. Идеје су тек биле про- 
струјале и биле су врло неодређене. 

У то време од прилике, на крају 1867 године, јавио 
се Љубен Каравелов својом првом критиком у Србији 
Љубомира Каљевића. Он доноси из Русије „нову науку“, 
развија је, објављује рат старој метафизичкој науци, про- 
поведа позитивну методу у раду, изучавање свега, и до- 
викује: „Како хоћете, господо и браћо; а мени се чини, 
да би много боље било оканути се стихотворства, и ла- 
тити се посла; ми смо сувише певали на овоме белом 
свету, певали и плакали 500 година, време је да се пре- 
стане већ једанџут“, јер „ако је у нас досад што ура- 
ђено самостално, оригинално, то спада у лирику“. Иу 


српском целокупном животу осећала се потреба за нечим 


реалнијим и здравијим. „Нове идеје“ наишле су добро 
земљиште у тадањем нашем друштву, и међу првима 
који код нас износе њих на јавност доследније и пу- 
није јесте Каравелов. Та његова критика, интересантна 
по његова општа схватања, препуна, у којој је хтео све 
да каже, представља почетак оне доследне критике целог 

идеалистичког и романтичарског схватања. У њој се он 
бунио подједнако и против шџоезије школе „објективне 
лирике“, свих оних „љубимаца богова и другова муза“, 
и против романтичарске поезије. У целој нашој „књи- 
жевној сиромаштини“, он је видео оно што вреди само 
"у Доситеја Обрадовића, „инициатора српске народне књи- 
жевности“, и Вука Караџића. Али та његова критика била 
је више истицање позитивне, рационалистичке „нове на- 
уке“, „позитивног знања или природних наука“, култа 
разума, истицање западних мислилаца, нарочито Бокла, 
под чијим је јаким утицајем уопште био. На том пољу 
било их је већ који су почели пропаганду кадион,и 
нешто пре њега, и који ће много више значити за тај 
покрет код нас. Његов значај у историји наше књижевно- 
сти је далеко важнији. 


Његова друга критика, која се појавила у Мапшци, 
која је излазила у Новом Саду, у мају, 1868, пре кри- 
тике Светозара Марковића, била је први образац нове 
књижевне критике код нас. О њој ће доцније и Свети- 
слав Вуловић, који је оштро осудио оправдану критику 
Светозара Марковића као дилетантску и површну, рећи 
да је Каравелов њоме „показао да има доста естетичког 
знања и укуса, да познаје и уме ценити праву поезију“. 

Та критика била је прави израз схватања поезије 
које ће доћи, почетак напада на распеване српске песнике, 
све те „српске појете који су киптили као мрави“ са сво- 
јим „генијским производима“, чинили да је наша књи- 
жевност постала „бљутавом забавом, смешном и жалосном 
дангубом, бесмисленим каламбурством и детињаријом, и 
сасвим изгубила облик већ људског створа, а камо ли 
· људске мисли и каквог народног духа“. Са извесним 
болним хумором смејао се он српским песницима који су 
резигнирано уверавали да ће их свет тек „после двеста 
година разумети“, свом том њиховом „млаћењу празне 


1 Светислав Вуловић, Бранко Радичевић. Глас ХТУ. Стр. 
190—191. 

сламе“, од којих „сваки уображава у себи генија Гетеа, 
Шилера, Шекспира, и ништа мање“. 

Та критика је учинила утисак, и Светозар Марко- 
вић у своме чланку ГТевање џи мишљење, који је изишао 
крајем исте године такође у Машици, поздравио је ре- 
чима: „ИМ тек ове године јавља се критика брата Кара- 
велова, Бугарина, која удара на сав правац наше пое- 
зије“. Људима са романтичким и идеалистичким схвата“ 
њима није се допао тај тон, али су морали дати у своме 
листу места „брату Каравелову“, и доцније, када је ути- 
цај реалистичке школе почео јако да се осећа, 1870, не- 
задовољство је избило и уредништво Машице у своме 
Одговору Светозару Марковићу на његов чланак „Ре- 
слносш у поезији“ уједним љутитим и чудним тоном пи- 
сало је: „Осим тога беше и ваше разлагање, и ваш 
начин, и ваш занос Тако налик на нихилистичке критике 
Каравеловљеве, саопштене исте године у нашем листу, 
и у истој намери, да се већ по тој наличности могао за: 
јелнички извор и пронаћи и промерити“. 

Уредништво Машице имало је у нечему право. Ка- 
равелов је имао намеру да утиче, и у целом своме раду 
код нас он је имао јасно циљ пред очима. М његове 
приповетке и његове критике имају одлучно борбен тон. 
Он је тако схватао свој позив, и у примени руских књи- 
жевних идеја на српску књижевност, он се јавља као 
претеча Светозара Марковића. Он је онај који је започео, 
и један од оних који су допринели да се подигне она 
оправдана и оштра критика, која је била потребна, и 
која је донела здравих погледа и у наш духовни живот 
и у нашу књижевност. 

Као својим критикама, тако и својом приповетком 
Је ли крива судбина 2 он хоће да утиче, и чак је ми- 
слио и да пише какав роман и приповетке треба да 
буду у нас. 

Важно је знати, да би се разумео значај Караве: 
ловљеве појаве у српској приповетци, како је изгледао 
наш роман и наша приповетка у то доба. 

На крају шездесетих година прошлога века српска 
приповетка, која је данас један од најразвијенијих књи- 
жевних облика, била је једно од најслабије обрађиваних 
књижевних поља, и на њој није било више од два три 


већа имена. У својој Исшорији Сриске Књижевности“ 


Г. Стојан Новаковић се жали како се у добу од 1848 
до краја шездесетих година врло мало урадило на припо- 
ветци: „са забавом у прози стојима по готову горе спрам 
пређашњега доба [прве половине Х1Х векај, што се тиче 
ориђиналне радње“. Један критичар, 1873, говорећи, пово- 
дом једног руског превода, о српском роману жали се „како 
жалосно стојимо са нашом белетристиком — које готово и 
нема“. Осим Мелована Видаковића, Богобоја Атанацко- 
вића, Јакова Игњатовића, неколико њих који су тек за- 
почињали, који ће тек доцније изићи на глас, и једног 
низа приповедача који су испуњавали часописе, и којима 


је приповедање „била пролазна пасија“, како је рекао 


један тадањи критичар, који су писали за невољу или 
да задовоље своје тренутне књижевне „амбиције“, писци 


романтичарских повести, бледуњавих, натегнутих припо- 


ведака, једног ни великог ни богатог низа случајних 
приповетчица, српска приповедачка књижевност није 
имала ништа више да покаже. Најпознатија и највише 


цењена дела била су један врло слаб роман Два Идола 


Богобаја Атанацковића, и Милан Наранџић, који је био 
прилично читан, али дело не само са сировим реализмом 
него са једним реализмом онако како га је схватио Јаков 
Игњатовић, потпуно формалистичким, који је у толико 
реализам што се роман догађа у доба у којем је писан, 
без икакве везе, често и смисла, и који се никако и не 
може узети за реалистички роман у пуном књижевном 
смислу речи. Још једнако је један од више читаних при- 


поведача наших Милован Видаковић. Роман Јакова Игња- 


1 Друго издање, од 1871. Страна 259. 
2 Исшок. број 18. 

товића Чудан Свеш, који је бар једном својом половином 
један напредак, излазио је истовремено кад и Је ли 
крива судбина 2 

И кад се погледа на стање српске приповетке у 
томе добу, разумеће се жаљење једног тадашњег вели- 
кошколца, једнога из поколења које је осећало праву 
жеђ за читањем, да нису имали шта да читају. И то је 
био један од разлога да се обрате страним књижевно- 
стима. | 

Цело најмлађе поколење, коме је припадао и Све- 
тозар Марковић, које је свршавало око 1860 гимназију, 
почело је рано, још у половини шездесетих година, тра- 
жити везе са новим духовним покретом у Русији. Међу | 
тим ђацима, који су и иначе читали у главном руски, 
било их је који су ишли на науке у Русију, који су читали 
тадање модерне руске писце, и преводили их на српски 
језик. И превођење из руске књижевности, које је и ра- 
није почело, у току шездесетих година појачава се, и 
добија нарочити карактер. У првом реду преводе се од. 
приповедака дела Гогоља и Тургењева. И око 1868 руски 
утицај приметно је почео да јача.! 

Баш у то време почиње Љубен Каравелов свој књи- 
жевни рад на српском језику. Он долази међу Србе пот- 
пуно као руски писац, и он ништа друго не чини у нашој 
књижевности него појачава тај утицај, даје му јасније 
обележје и чини први, врло важну ствар, његову при- 
мену. Њега, и то као руског писца још у почетку 1868. 
преводе у Вили, као што ће доцније у Младој Србадији 
превести са руског на наш језик још две његове при- 
поветке. 

И међу Србима, као већ познат приповедач, извеж- 
бан, под утицајем руске приповетке тога доба, Гогоља 
као њеног оснивача — „увек су му било пуна уста о 
Гогољу“, прича један његов познаник —, после извесног 


' Јован Скерлић, Омладина и њена књижевност. Страна 
289—292. 

проведеног времена у Београду и Новом Саду, као са- 
радник извесних српских листова. увек готов да шири 
своја схватања, он природно пада на мисао да напише 
приповетку из српског живот». Сасвим независан од до- 
тадање приповстке српске, он први примењује руски 
утицај на књижевна схватања, и својом приповетком Је 
ли крива судбина 2 даје прву српску приповетку која је 
написана под новим руским утицајем. 

Појава те приповетке била је књижевни догађај. 
Уредништво Машице је одређено и са увереношћу рекло: 
Је ли крива судбина 7, то слободно смемо рећи, сасвим 
је нов и готово једини појав у забавној књижевности 
нашој“.! У Београду „појава њена произведе фурор“, пише 
Д. Маринов који се тада бавио у њему. Машица је при- 
мила за своје издање, прештампала и издала у засебној 
књизи. Је ли крива судбина 2 стекла је Каравслову име 
даровитог књижевника међу Србима, његовим радовима 
придавала се озбиљна вредност и велика пажња. Уред- 
ништво Машице је крајем 1869 писало: „Читаоци „Ма- 
тице“ ваља само да се сете његове приповетке „Је ли 
крива судбина>“ па да могу потпуно оценити колико 
дара и вештине има Каравелов у писању приповедака. 
Он се бавио само кратко време међу оностраним нашим 
друштвом, па је одмах скроз схватио наше тамошње при- 
лике, и вешто је изнео на видик два противна начела 
која нашим друштвом крећу“. Приповетка је очезидно 
имала успеха. Чак изгледа да је изазвала читаву усмену 
полемику код заинтересованог београдског друштва. Д. 
Маринов пише: „Назадњаци подигоше против њега ве- 
лику вику; а омладина га заштићаваше храбро“. Њена 
савременост је привлачила и заинтересовала све. И уред- 
ништво Машице, у своме позиву на претплату, напоми- 
њало је изван свега, као нешто врло привлачно, да ће до- 


1 Матаица. 1869 стр. 853. 
2 Очиненил на Лобена Каравеловљ 1888. Томљ осмин, Стр. 258 

нети продужење Каравеловљеве приповетке Је ли крива 
судбина 2 (које, уосталом, није написано). 


У једном занимљивом Књижевном прегледу за по: 
шоње чешири године, који је изишао у Будућности 1873, 
критичар се задржао од приповедача више и озбиљније 
изван Јакова Игњатовића, једино још на Каравелову. У 
времену од 1868 до 1873, Каравелов је био један од нај- 
шлоднијих приповедача који су писали српским језиком, 
и његових приповедака — за које се, изван Је ли крива 
судбина 2 до скора није ни знало, и које нису код нас 
још никако издаване — има можда, највише у српским 
листовима тога доба.“ 


Исте године један критичар у другом београдском 
политичком листу Истшоку,“ једноме од оних политичких 
листова који су у почетку седамдесетих година једини 
обраћали пажњу на књижевност, налази да се после на- 
шега „првога правога романтисте“ Јакова Игњатовића, 
није вредно на другима ни заустављати, сем на Љубену 
Каравелову. И шта више —- и то је важно да се види 
колико је цењена и колико је значила приповетка Ка- 
равеловљева, за коју су људи седамдесетих година имали 
симпатија због њеног идејног и социјалног карактера — 
критичар је проглашује за најбоље дело у српској при: 
поведачкој књижевности у томе добу: „Један једини од 
свију наших романтиста у потоње доба утекао је далеко, 
Љубен Каравелов, који је у својој приповетки Је ли крива 
судбина> надмашио и самога Јашу“. 


И појаву Каравеловљеву у српској приповетци, у 
коју је донео нешто сасвим ново, која извесно значи један 


1 Бр. 27. 

# Ранпјој оиблиографији превода Каравеловљевих приповедака 
треба додати његову приповетку Мученик, која је само почела -из- 
лазити (Исток. 1873 бр. 92) и још једну овећу његову приповетку 
Турске паше (14. од бр. 107), коју је превео Ст. Нешић ранији 
преводилац Каравеловљеве приповетке Неда. 

3 Бр. 18. 

напредак, треба разумети као примењен утицај руске 
приповетке на српску 'приповетку. 

Је ли крива судбина2 није само историја љубави 
Љубомира и Цаје, изглед, и опис борављења и невоља 
једног „новог човека“ у Београду, није само слика та. 
дањег Београда, живота у њему, и становника његових, 
социјална и политичка критика, она је у исто време, и 
нарочито, борба реализма, и то борба која је била управ- 
љена против целог једног књижевног правца, целог једног 
схватања књижевности. На начин, како је то Чернишевски 
чинио у своме роману Шша да се ради7, на који у оп- 
штим и формалним стварима прилично опомиње, наро- 
чито начином писања, што је особито случај са /Тредго- 
вором у Чернишевсковом роману, он се иронично смејао, 
ругао готово целом оном застарелом схватању књижев- 
ности, и цео почетак приповетке је један подсмех „поје- 
тама небеским и љубимцима Олимпа и Парнаса“, и „бла- 
горазумним читаоцима и читатељкама“, који се буне на 
дрског списатеља, који још не зна правила по којима се 
пише, и „на место тога да почне говорити о љубави, о 
цвећу, о рајским птицама, о свиленој коси, о меканим 
кадифли ручицама, о богатим младожењама и девојкама, 
о црним очима, о дугим трепавицама и тако даље, а он 
почео да ружи“. „Ако си ти прави писац и појета, то 
говори о ономе што си у нама добро видео, а о рђа- 
воме несмеш ни зуба помолити“. Али писац, најзад, храбро 
прелази на приповетку и ненавикнутим читаоцима обја- 
шњава, тумачи, смеје се, руга и даје им прилике да виде 
ствари, на које се они или нису обзирали, или које, можда. 
нису ни видели. 

Извесно је да та Каравеловљева приповетка има 
оне претераности, коју имају сви они који први ударају, 
да има извесне грубости, није сасвим без замерака, али 
она има поред своје извесне књижевне вредности, и на 
рочито своју историску вредност у нашој књижевности. 

Она је одговарала времену, духовном расположењу 
читавог једног низа младих напредних људи, нарочито 

због њеног идејног значаја, који је важан за проучавање 
идеја у нашем друштву у томе добу, који је учинио да 
њен историски значај и њена појава, као и појава Кара- 
веловљева у нашем духовном животу, изгледају већи и 
значајнији. 

Нешто доцније, у почетку 1872, кад се увидела по- 
треба за стварним радом и дошли озбиљнији догађаји: 
промене у животу српског друштва, сиромашење сеоског 
света и важне политичке прилике, кад је и Светозар 
Марковић већ био оштро и нештедимице напао и роман-- 
тичарску школу и сва ранија схватања, кад се све раз- 
бегло са белетристичког поља, и окренуло на науку или 
сатиру, кад је чак и Даница почела да пуни своје бро- 
јеве научним чланцима, осетио се јако утицај, и уредник 
Младе Срдадије, Милан Кујунџић, у чланку Наше новине, 
са извесним буњењем и жаљењем говорио је: „Истина 
да је у подмирењу ове потребе књижевне у публици 
нашој многи покушач охладнео, нарочито са суровог 
подсмеха с којим су реалност у уметништву почели били 
да бране Љубен Каравелов и Светозар Марковић“. 


Значај Каравеловљевог рада био је истина тренутан, 
једно гостовање у нашој књижевности, како је рекао 
Светислав Вуловић; али једно гостовање у врло згодном 
тренутку, и које је остало од значаја за нашу књижевну 
историју, 


М 


Књижевни рад Љубена Каравелова на српском је- 
зику, две критике и пет приповедака, извесно није ве- 
лики, није без мана, али он представља почетак једнога 
новога покрета у нашој књижевности. И као критичар, 
и као приповедач он је унео нешто ново, успео заједно 
са целим једним поколењем, које је долазило, уз руске 
писце једнако, да се окрене новим путем и да се створи 
један јачи живот, да се развије јача љубав за друштво, 
за разумевање и испитивање његово, и избацивање свега 
онога што је штетно. Ма колико то биле идеалисте, ма 

колико њихов покрет да није био на реалној основи, 
они су имали воље, широке љубави да заштите слабеин 
угњетене; и само слаба снага, социјалне супротности, 
које није могло да изглади неколико племенитијих људи, 
и које се не дају уништити без широке акције и учешћа 
свију најпотиштенијих, тај покрет, увек покрет претежно 
интелигенције и људи са више срца, дао је своје резул- 
тате, који не задовољавају ни из далека, али који су 
били и који су значили у нашем духовном развитку. 

Један од првих који су код нас унели пуније те идеје, 
преко руског друштва, и први који је отпочео отворену 
борбу са романтичком, идеалистичком школом био је 
ЈЂубен Каравелов. 

У књижевности упоредо са Светозаром Маркови- 
ћем он је проповедао нова схватања, која су научили у 
руским писаца шездесетих година прошлога века, и 


успели да окрену тадању нашу књижевност реалнијим 


путем, да убрзају пад романтизма и да извојују победу 
реализму. | 


Т. МАРКОВИЋ. 


СИТНИ ПРИЛОЗИ 


СРПСКЕ КЊИГЕ У Босни и ХЕРЦЕГОВИНИ ОКО 1830 године: 


Данас има веома мало података о духовном животу 
српскога народа у Босни и Херцеговини у раније доба. 
Према старим књигама које се сада налазе у појединим 
породичним библиотекама, Владимир Ћоровић је навео 
шта се све, „ранијих година“ читало у Мостару. „Читана 
је Касија Царица, ЈЉубомир у Јелисиуму од Видаковића, 
стиховане и преведене слике Вићентија Ракића, као Жер- 
тва Аврамова и остале, разна житија, касније су тек, око 
четрдесетих година, ушле и Вукове народне пјесме и по- 
стале, наравно, најмилија лектира. Али осим тога поје. 
динци су читали и друге ствари; ми налазимо у Мостару из 
тог времена Земљопописаније Соларићево, Возаровићево 
издање Доситејевих дјела, Мушкатировићеве пословице, 
анегдоте Јеврема Лазаревића, у опште готово сва важнија 
дјела српске књижевности с почетка Х1Х стољећа“...: 

Као делимична потврда тога казивања и као нов. 
прилог за познавање културе у Босни и Херцеговини у 
првим десетинама Х1Х века, може да служи и овај податак. 

У алманаху „Србска Пчела“ за 1833 годину, који је 
изилазио у Будиму, под уредништвом Павла Стамато-· 
вића, има занимљив чланак: „Разговор сремског, банат- 
ског, бачког, славонског, рватског, далматијског, сербиј- 
ског, босанског, ерцеговачког и церногорског Генија“. 


1 „Мостар и његови књижевници у првој половини ХГХ сто- 
љећа“. Мостар, 1907, стр. 20. 

У томе разговору, који воде генији „хранитељи“ сваке 
од тих покрајина има занимљивих података о културним 
и књижевним приликама свију Срба онога времена, На 
странама 50—53 налазе се корисни и добри податци о 
томе које су се српске књиге око 1830 године читале у 
Босни и Херцеговини. 

Сремски „хранитељ“ говори како би требало отва- 


рати библиотеке, у којима би се прикупљале нове српске 
књиге. 


„Хотјевши сремски хранитељ и даље о том го- 
ворити, но босански прекрати му беседу и рекне 
му: О свим тим новопечатаним из прошастога де- 
сетољетија књигама, о којима се пређе нешто на- 
поменуо, у Босни се сасвим ништа не зна. 

Бачки хранишељ: Да какови књига тамо налази: 

Босански транишељ. Кромје староцерковни у 
Мљеткама, Горажду. Београду, и по другим јужним 
старим Типографијама печатани, а новији неки из 
Москве, Беча и Будима књиге, налазе се код нас 
„Авраамова Жертва,! Житије Кнеза Лазара“,“ пре. 
краснога Јосифа“ и Алексија Человјека Божија“.“ 

Банашски хранишељ. Други зар књига код 
вас нема2 

Босански хранишељ. Веома се ретко може где- 
год наћи „Љубомир“, „Усамљени Јуноша“;“ иу 


1 Вићентије Ракић: Љершва Авраамова. Будим, 1799. Ново 
издање, 1809, 1811. 


2 По свој прилици. спев Гаврила Ковачевића, књиговесца зе- 
мунског: „СтЕх1 изђ поведенји и вамђренји сербскаго великаго киназа 
Лазара противђ турскаго иполненја, сђ разними его велможи раз- 
говор, и из изображен!и страшнаго и грознаго онаго между Сер- 
бами и Турками на поло Косову сраженја, случившагоса во 1389-мЂ 
лђту, товја 15-го дне. Будим, 1805. То дело је било радо читано, 
и прештампавано је 1810, потом 1843 и 1856. 

3 Милован Видаковић: „Исторја о прекрасномљ Јосифђ“. Бу- 
дим, 1805. 

4 Вићентије Ракић: „Пђенђ историческа о жизни св. и пра- 
веднаго Алексја Человђка божји“. Будим, 1798; 1 издање 1810. 


5 Милован Видаковић: „:Побомирњ у Елјуму“. Моралнал по- 
вђетђ. Будим; први део, 1814 други, 1817; трећи, 1823. 
6 Милован Видиковић: „Усамлђиви Оноша“. Будим, 1810. 
+ 

колико се опоменути могу, јошт кромје две-три 
сербске књижице новије, видио сам на једном месту 
и „Летопис Сербски“. 

Далмашијски хранишељ додаје да се Лето- 
писи читају и „у многим далатискијским и бококотор- 
ским градовима и местима“, и да се њиме „охотно“ 
занимају „понајвише свештеници“. „Церногорски 
хранитељ“ додаје да се Летопис „у Церној Гори 
може и на два-три места видети“, да се поред његе 
у Црној Гори читају народне песме, „с којима се 
радо занимају“, „Сербијанка“,' Свеславије“ и „Серб- 
ска Пчела“. 

„Банатски хранитељ запита сад Херцеговачког: 
а како стоје Херцеговци у призренију просвјешче- 
нија собственог 2 

Херцеговачки хранишељ. Ја вам заиста ништа 
утјешително казати не могу; истина да су Херце- 
говци с оним истим лепим дарованијама украшени, 
са којима се и проча њиова браћа Сербљи поносе; 
ничим мање опет се налазе многе незгоде, које на 
путу њиовог просвјешченија стоје. Цело се њиово 
читање састоји у церковним старим печатаним иру- 
кописним својим, и новим страноземним књигама. 

Бачки хранитељ. Докле се јошт гдегод из ру- 
кописни књига богослуженија отправља > 

Херцеговачки хранишељ. Заиста тако је, и то 
по многи места, јер старопечатани сербски от дана 
на дан све више и више нестаје; из Русије због ве- 
ликог растојанија тешко се могу добити; у Ма- 
ђарској пак највеће части наши церковни књига пе- 
чатани и нема; а у самој Херцеговини от толико сто- 
летија о књигопечатњи каковој ни мислити се не да. 

Рвашски хранишељ. О, то је сгжаленије до- 
стојно стање тамошњи Сербаља. 

Херцеговачки транишељ. Те превеликог сажа- 
ленија, но Бог је милостив, ми се крепко надамо, 
да ће и Херцеговцима благодатна зора просвјешче- 
нија скоро засијати, и онда ће они с већим чином 
отергнуте бивше своје браће, после тако дугог угње- 
тенија, у храмовима обшченародњега просвјешченија 
најчистије жертве с восклицанијама приносити...“ 


ЈУ: 


' Симе Милутиновића. Лајпциг, 1826. 
2 Јефта Поповић: Свеславге или Пан деонљ.1—1. Будим, 1881. 








ПОЗОРИШНИ ПРЕГЛЕД. 


ПоОзоРИШНА КРИТИКА И ГЛУМА. — ГОСПОЂИЦА ШУБЕРТОВА. 


Кад сам, ту скоро, пошавши у Позориште да гледам 
један рђав комад, ушао у тако звани фоаје, паде ми по- 
глед на мраморну таблу лево од улаза. у коју су урезана 
имена умрлих глумаца и глумица. Ту су, једно за другим, 
„блажене памети“ Бачванског, Лугумерског, Тоше Јова- 
новића, Веље Миљковића, Коларовићке и Коларовића, Саве 
Рајковића, и других. Прочитавши имена тих покојника 
који су, са толико огња и страсти, смеха, суза, усхита, 
јецања и свега другог што је њихов репертоар улога 
захтевао, прешли преко наше позорнице, ја сам се, 
сетно и. нехотице, запитао: Шта је осгало од свих тих 
напораг Где је њихово уметничко дело» Да ли га је ко 
сачувао, да ли је ко израдио њихове глумачке портрете2 
Сва су ми та питања била узалудна: сем њихових имена, 
и два до три податка из живота и глуме појединаца, 
ничега другога није остало. Ветар заборава све је то са 
собом однео. О позорници, о персоналу, о режији и ин- 
сценацији првих позоришних представа и представа Јоа- 
кима Вујића ми имамо свега неколико недовољних по- 
датака из којих се ништа не може закључити. То исто 
важи и за Атанасија Николића и његову дилетантску дру- 
жину, за Ђурковићеву панчевачку позоришну дружину, 
за ону занимљиву српско-немачку позоришну дружину 
под управом Карла Ренаја која је, 1867 године, давала 
представе „у башти Г. Шоповића код парни купатила у 
Сава- Махали“, за ону, најзад, чиновничку позоришну дру- 

43» 

жину која је била под управом адвоката Прапорчето- 
вића. Како би занимљиво било, како би, најзад, потребно 
било да је сачувано ма што од женских улога, које је 
код нас, као на примитивној грчкој позорници, играо 
мушкарац, играо лицејац Светозар Балтић! Али, ни- 
једна сцена није сачувана, ништа, ништа, сем помена 
имена његовог. Како је, тако исто, мало сачуван, и као 
редитељ и као глумац, и сам Бачвански! Његов Плак- 
троз из /Тариске Сирошишње, којом се стари наши тако 
одушевљаваше, а нарочито моменат када умире, сачуван 
је свега у неколико речи. То исто важи и за све наше 
глумице, од Марије Јеленске која је, ту скоро, бар био 
графски пронађена, па до Нигринове и Софије Ђорђевић. 
Ни од које од њих немамо сачуван целокупан глумачки 
портрет. Оне апстрактне личности које су оне извукле 
из драма и инкорторисали их својим средствима нимало 
нису сачуване онолико колико је то потребно. И оне су, 
као и цела српска глума Деветнаестога Века, нарочито 
она старија, остале само у успоменама какве наше старе 
тетке која о њима уме да каже само по две речи. 

За све то носи озбиљну одговорност наша позо- 
ришна критика, која, у оно доба, скоро није ни посто- 
јала онаква каква треба да је, а, у колико је и постојала, 
била је више критика комада него ли критика глумаца. 
Без ове друге, то је тако јасно, глумац и његово умет- 
ничко дело, не могу да буду сачувани за историју. Ни 
у једној грани уметности, у погледу самога уметника, 
није тако очигледно потребна критика, као што је по- 
требна за глуму. Јер, сем оног, у буквалном смислу, чисто 
критичког дела критике: да поправља, да лаје савете, 
да изазива супарништво међу најбољим и амбицију код 
млађих или слабијих, — сем тога, она има један по са- 
мога глумца благородан задатак: да сачува уметничко 
дело глумчево. Глумчево уметничко дело има ту особну 
особину да је уметничко дело само дотле док је. Оно, 
због тога, ни у ком случају не може бити сачувано апсо- 
лутно онакво какво је. 

Одмах после сцене када је Ермете Новели, као Алек- 
сандар Фара у Алилуја Марка Праге, погођен капљом, 
посрћуки падао, пао, и дао оно неколико карактеристич- 
ких трзаја при умирању, —- одмах после тога његово 
уметничко дело престало је да постоји. После тога оно 
постоји само као слика у гледаочевој фантазији. Све 
што може бити с њим то је да буде сачувано у сасвим 
другом градиву од онога од кога је било. То друго гра- 
диво којим може да буде сачувано то су речи, то је по- 
зоришна критика. Позоришна критика, сем тога што је 
и сама, репродукујући уметничко дело у другом гра- 
диву, била и сама уметничко дело, она је била та која 
је, кроз сва времена, имала сем горњег и тај благородни 
задатак. М само је на тај начин, у светској уметности, 
— да не говорим колико се уметничко дело глумчево 
може да сачува помоћу сликарства, фотографије или ки- 
нематографа, —- могао да сачува помен о уметницима од 
оних који су, у дионисијским дитирамбским хоровима, 
глумили у мало раније време но што је Теспис, праотац 
глуме, у тарницама које су му биле позорница, ишао 
из града у град и рецитовао своје стихове, од тих, дакле, 
па до новијих и најновијих краљева позорнице: Зако- 
нија, Новелија, Саре Бернар, Елеоноре Дузе.. 

Таква позоришна критика, та, дакле, која репроду- 
кује глумчеву игру, те на тај начин и од себе ствара 
уметничко дело, није у нас постојала до пре дваестак 
година. Ни једног податка, ни једне речи ми немамо о 
томе дали је било, и ако је, каква је била наша глума 
и глумци на, рецимо, двору цара Душана. Нешто више 
знамо, али и то врло оскудна, о дубровачкој глуми и глу- 
мицама, о њиховим позорницама, о њиховој сценогра- 
фији. Тако исто јадно, врло јадно, стојимо и са податцима 
о глуми Деветнаестога Века, са њеним позоришним дру- 
жинама, личностима у њима, позорницама, местима и до- 
мовима у којима су оне биле, и тако даље. Тако стојимо 
у том погледу, и треба да нас је стид што тако стојимо. 

У пролу суботу је, као Марта у Пајероновом Мишу, 
ступила на нашу позорницу као ново ангажована чла- 
ница, Госпођица Јиржина Шубертова. Госпођица је, анга- 
жована још пре пет месеца, употребила све то време 
па учење нашега језика. Кад је је, као наивни Мишић, 
играла своју доста тешку улогу, Госпођица нам је по- 
казала да је, сем тога што је савладала врло добро наш 
језик, савладала тако исто добро и посао којим се бави. 
Колико се из ове доста једностране улоге може да види, 
Госпођица Шубертова је врло паметна и врло трезвена 
глумица, и сва је прилика да је наша позорница добила 
једну врло младу глумицу, која ће, доцније, моћи ући 
врло успешно у врло тешке улоге. Да поменем само 
један случај из кога ће се видети да она уме да нађе, 
да прорачуна и промотри ситуацију. Кад ће већ да се 
сврши историја између ње и маркиза Макса, и кад овај 
долази у собу грофице Клотилде, где се и Марта на- 
лази, и с грофицом разговара полуокренут Марти, она 
га, наивка од главе до пете, окренута леђима њему, по- 
сматра врло стидљиво и дискретно, окрећући се врло 
мало њему. Кад је маркиз Макс окренуо Марти потпуно 
леђа, она употреби ту прилику, брзо окрену главу њему 
да га целога види, и на мах, као застиђено, заузе првашњи 
положај. 


БрАНКО ЛАЗАРЕВИЋ. 

Радоје Јохапомтсћ: Пје пецезге Е!пуапде- 
типа 11 деп Мегетојеп Згаагеп уоп АтепкКа. Док- 
торска дисертација, поднета Циришком Университету. Ре- 
ферат професора Ог. Н. Пеме пе. апшпгеп, 1910. 


Деветнаести Век доживео је сеобу народа највећу 
за коју историја зна: двадесет милиона Европљана, ве- 
ћином људи у најбољој снази, оставили су свој завичај 
и прешли су великим воденим путем у Нови Свет. По- 
четком Двадесетог Века та сеоба не само да не престаје, 
но сталним повећавањем и својим последицама у оба 
света постаје прво питање политичког и научног инте- 
ресовања. На свима језицима и код свих народа, изузи- 
мајући нас Јужне Словене, постоји велика литература о 
исељеничком питању. За нас је то питање међутим од 
већег значија но ма за који други народ у Европи, и 
стога је сваки прилог његовом проучавању заслужио до- 
бродошлицу с наше стране. Но књига Г. Радоја М. Јо- 
вановића заслужује пажње не само избором теме — ка- 
рактеристично је да ми Срби, у крајњој противности према 
немачким ђацима, бирамо за тезе најкрупнија и најакту- 
алнија питања; без сумње знак оскудице научних радника 
и неорганизованости научног рада код нас — него ин 
својом израдом. Лепо и у целини схваћен проблем обра- 
ђен је великом литературом и великим личним посма- 
трањима пишчевим у Европи и Америци. Књига је ра- 
ђена дуго и пажљиво, те је лепо сазрела, а носи на себи 

траг доброг семинара и доброг професора. Најбоља јој 
је пак страна што се писац није изгубио у великом про- 
блему, но га је проучавао као Србин, са интересовањем 
за појаве исељавања Срба и Јужних Словена нарочито. 
Зато је дао нових опажања немачкој литератури, а срп- 
ској читаву књигу, коју ћемо овде укратко приказати. 

Г. Јовановић је посматрао обе корелативне стране 
овог питања, усељавање у Америку и усељеничку поли. 
тику дотичних земаља и држава с друге стране. Усеља- 
вање у Америку почело је још са првим колонизационим 
експедицијама, али тек почетком Деветнаестог Века оно 
узима јаче размере. Од 1789 до 1907 уселило се укупно 
26,235.237 душа. Прилив тих радних руку омогућио је 
пун развитак америчке привреде и безгранични напре- 
дак технике тих земаља. Спочетка Сједињене Државе 
гледају на усељавање као основну погодбу свога жи- 
вота, те свима средствима потпомажу усељенике и раз- 
вијају систематску усељеничку политику. У први мах усе- 
љенике су давали северозападни европски народи, и 
одличан елемент, способне раднике, погодне за кул- 
турну и државну асимилацију. У другој половини 
ХЕХ века настаје међутим преокрет: претежну улогу у 
исељавању почињу играти југоисточни народи Европе. 
Талијани, Јужни Словени, Мађари, Руси и Пољаци, дају 
масе неписмених, неквалификоваиих, некултурних радника, 
који побијају наднице асимилованом америчком елементу; 
народи средње и западне Европе пак почињу пребаци- 
вати у Америци своје богаље а просјаке, злочинце, јавне 
женске, немоћнике свију врста који падају јавној мило- 
сти на терет. Стога се Сједињене Државе у овој новој 
фази показује све већма непријатељски расположене и по- 
чињу политику спречавања усељавања. Закони се нижу 
почев од 1882 до 1907, са све већим отежицама за сту- 
пање на америчко копно. Ипак се ти закони јако изи- 
гравају од стране великих фабриканата и предузимача, 
којима треба увек нове, јефтина радне снаге и — „штрајк- 
брехера“. Иначе се држава све мање стара о усељени· 

цима, остављајући их бездушном пљачкању од стране 
агената, посредника и варалица свих врста. — Усељавање 
и исељавање ипак иде да постане међународно пишање, 
и закон од 1907 предвиђа сазив једне међународне кон- 
ференције по том предмету. 

Посматрајући земље исељавања, Г. Јовановић најпре 
уочава најновију фазу те појаве, привремено исељавање 
„у печалбу“. И док су се раније исељеници рекрутовали 
из густо насељених земаља са интензивном привредном 
културом, сада то бива из ретко насељених земаља са 
слабо развијеном индустријом, са великим бројем непи- 
сменог становништва и поглавито неквалификованом рад- 
ном снагом. Најзначајнија исељеничка земља је постала 
Аустро-Угарска; Јужни Словени при том показују, међу 
аустро-угарским исељеницима, највећу тенденцију повећа- 
вања и апсолутног и релативног броја исељеника; тен: 
денција исељавања захвата све више на југ, Балкан; 
исељавање зависи од сезона привредног полета Америке. 
Монархија не показује никакве систематске и једноставне 
политике у исељеничком питању : Аустро Угарска се ин- 
тересује исељавањем са чисто државног гледишта — 
слабљења војне и одбранбене снаге -— док се Мађари труде 
да исељавање регулишу са чисто мађарско-националног 
гледишта с једне стране, и према потребама владајућих 
класа, нарочито „великопосдника“ с друге стране. У 
једној тачки слажу се обе половине монархије; у исе- 
љеничкој и насељеничкој политици према Босни и Хер- 
цеговини. 

Истражујући узроке исељавања у Европу уопште, Г. 
Јовановић је, нагласивши њихову многостручност, означио 
у главном три групе узрока: скономске, политичке и пси- 
холошко-религиозне. Прешавши на проучавање исељавања 
у окупираним покрајинама, он је све те узроке, у нај- 
преплетенијим комбинацијама, и овде нашао. Од економ- 
ских узрока главно је аграрно пишање, коме је писац 
поклонио врло много пажње, у вези са пропадањем за- 
друге, што је такође опширно изложено. Изложивши и 

остале економске узроке, писац је додирнуо и остале 
моменте, политичке и религијске, који у тим крајевима, 
као и у целој Угарској и Троједној Краљевини играју 
тако значајну улогу и гоне читаве масе становништва из. 
завичаја. Овај део својих посматрања завршује г. Јова- 
новић овим лепим ставом: „..Има у Европи још увек 
земаља и држава у којима се исељеничко питање сматра 
као „чисто привредна појава“, и према томе се и исе- 
љеничка политика управља искључиво са гледишта про: 
лазних државних интереса (Угарска и Русија). Или се 
исељеничка политика „удешава“ према политичким ин- 
тересима (Босна и Херцеговина). Ипак би требало, у ин- 
тересу цивилизације и човечанства, исељеничко питање 
схватити пре као социјални проблем, и исељеничку поли- 
тику према томе управљати. Ми видимо да код Пољака, 
Словака, Србо-Хрвата и друге супротности између на- 
рода и влада подстичу на исељавање. Где нису у питању 
чисто економске околности као у Италији и Грчкој, ту 
мора да постоји неки негативни биланс ма у ком погледу 
и нека дисхармонија између државних елемената. Није 
прост случај да баш наведени народи односе рекорд у 
исељавању: политичка потчињеност, национална трети- 
рања и унутрашњи отпор здравих народних снага гоне 
у исељавање, да се у њему потражи ублажавање патње 
и невоље. — Ма како био непомирљив сукоб интереса вла- 
дајућих и народа, — у исељеничкој политици треба ипак, 
из опште човечанских културних разлога, социјални дух 
да претходи посебним тежњама“. 

Најзад. што се тиче последица исељавања, оне су 
у сваком погледу веома штетне. Изузимајући Црну Гору, 
која је једина видела велике користи од новца који исе- 
љеници шаљу својим кућама, остали крајеви, захваћени 
исељеничком болешћу, нису осетиле новчано снажење, 
или су посрнуле услед губитка радних снага и потро- 
шачке публике. У моралном погледу последице исеља- 
вања су још горе: крађе, плачкања, браколомства, дето- 
убиства и побацивања множе се у језовитим размерама. 

У национално-политичком погледу последице исељавања 
прете да постану најстрашније: насељавање страних еле- 
мената, инфилтрирање домаћег становништва другим ра· 
сама и конфесијама прети денационализацији и потиски- 
вању у политичкој улози. 

И све то за љубав оних неколико бедних долара 
који преостану после немилосрдне пљачке коју почињу 
агенти у Европи а завршавају фабриканти у Америци, 
зарађених и заштеђених по цену живота, гладовања, про- 
падања у болести и усамљености, — а остављајући пре- 
деле који јачом привредном културом могу исхранити 
далеко више становника но што их сада имају! 

Из излагања Г. Јовановића јасно се може видети и 
дубина значаја исељеничког питања и нови правац којим 
се мора ударати у исељеничкој политици, правац који 
морамо истаћи и захтевати у првом реду ми, Јужни Сло- 
вени. Мени је необично мило, што сам у њима нашао 
потпуне потврде за опажања и закључке које сам ја из- 
ложио у 4 броју „Словенског Југа“ од ове године. 
Г. Јовановић није ишао даље и није предлагао никакве 
методе те нове исељеничке политике, али је свој део за- 
датка одлично решио. Стога не треба да његова књига 
прође незапажена међу нама, и готово бисмо молили Г. 
Јовановића да ту књигу изда и у српском преводу. 

У књизи има и малих недостатака, које би писац 
можда могао тада допунити: он се на пример дуже за- 
држава на начину ослобођења сељака у Француској и 
Турској, а нема ни једне речи за сваког спомена вредан 
начин ослобођења сељака и решњења аграрног питања 
у Србији. 

Остале ситније недостатке и извесну несразмеру по: 
јединих одељака нећемо нарочито истицати, с обзиром на 
добре стране ове књиге. 


Др. М. НЕДЕЉКОВИЋ. 


ПОЛИТИЧКИ ПРЕГЛЕД. 


АРБАНАСКИ ПОКРЕТ. — РуМУНИ ЗА МАЋЕДОНИЈУ. 


Један део Арбанаса из Старе Србије побунио се 
противу турских власти. У први мах побуна је била мала, 
почела је у Пећи, а после захватила два-три округа. 
Сада броје да има 20.000, па и више Арбанаса у буни, 
наоружаних добрим пушкама. Турска влада имала је до 
50 батаљона пешадије, нешто коњице, артиљерије, на зем: 
љишту побуне санитетских колона, инжињерије. Вој- 
ском управља један виђенији официр, Торгуд-паша, а 
Арбанасима стари знанци Срба из Старе Србије: Иса 
Бољетинац, Сулејман Батуш, Хаџи Рустем Кабаш, Идрис- 
Сефер, Асан Феровић. Сукоба је било неколико између 
побуњеника и војске. Сукоби су се свршавали пре на 
штету војске него ли на штету Арбанаса. Арбанаси су, 
шта више, показали већу стратегијску вештину од војника. 
Прво су са доста успеха пресекли пут војсци између 
Феризовића и Призрена, а затим између Скопља и Фе- 
ризовића. Операциона војска Торгуд-паше сасвим је 
била одсечена од своје позадине. Арбанаси су посели 
качанички кланац и карадашки дефиле, како се Торгуд- 
паши не би могло више жељезницом (Скопље-Митро- 
вица) слати ни храна, ни фураж, ни муниција, ни оружје, 
"ни један војник. Турска влада мора да дигне много 
већу војску противу побуњеника; и своје операције мора 
почети преко Црне Горе, Прешева и Гњилана, баш ако 
и успе одмах узети качаничку клисуру. И ако ово по: 

следње буде, а Арбанаси остану чврсти у одлуци да иду 
до краја, онда свршетак побуне није близу. Арбанаси 
мисле да иду до краја; тако су побуњене поглавице из- 
јављивале, занесене, може бити, првим успехом побуње- 
ника. Судећи по мерама које предузима турска војна 
управа, Турци мисле да покају лањску погрешку са ми- 
сијом Џавид-Паше, и да најенергичнијим мерама учине 
крај нередима у Арнаутлуку. За сада је у санџацима 
приштевскоме и призренскоме проглашено опсадно стање, 
и војска се стално шаље тамо; послати су судије преких 
судова, који намеравају најоштрије казнити побуњеничке 
вође, све злочинце дати под суд, проширити мазгале на 
кулама у Арнаутлуку, и покупити сву порезу. 

Зашто су се побунили Арбанаси 

Арбанаски посланици у турскоме Парламенту изја- 
вили су да се Арбанаси буне за то што се њима рђаво 
управља; што се власти према њима рђаво понашају и 
увек их сматрају као реакционаре, дивљаке, злочинце, 
чак и аутономисте. Међутим. Арбанаси су, — тврде даље по- 
сланици арбанаски Неџиб Драга, Муфид беј, Исмаил Ке- 
мал, — миран народ, слободољубив. Кад би му слали 
добре чиновнике који би умели добро да поступају, кад 
му не би наметали прирезе и порезе, све би ишло нај- 
боље. „Смените косовског валију пошљите једну парла- 
ментарну комисију на лице места, па ће се мир повратити“. 

Турске власти овако тумаче покрет међу Арбанасима. 

Овогодишња вилајетска скупштина (окружни одбор) 
донела је одлуку да општине у косовскоме вилајету 
могу ударити прирез на грађане како би се поједине 
вароши постале здравије, уређеније и лепше. Било је 
говора о царини, трошарини, меровини, сточним пасо- 
шима и т. д. Скопље, као вилајетско место, увело је 
све ове разне дажбине и повећало приход од 80.000 на 
220 000 динара, а све на основу те одлуке. По примеру 
Скопља почеле су уводити трошарину и друге вароши 
у Скопљу, а по разним тарифама. Прост свет то није 

разумео, те је, помогнут несавесним агитацијама, почео 
показивати своје незадовољство. Ово се ширило све више, 
докле није узело сасвим озбиљне размнре. 

Ова објашњења нису тачна. Нити су Арнаутима криве 
власти, нити су општински прирези узрок овоме нереду 
у Старој Србији. Арнаути у Старој Србији су, од како 
су, један разуздан народ, који није хтео да зна за реду 
држави и реформе, а Турци су им стално попуштали и 
"одржавали анархију међу Арнаутима. 

За владе пређашњега султана арбанаске поглавице 
су биле готово свемоћне. Валије и војни команданти су 
постајали или оруђа њихова или су бивали уклањани. 
Да наведемо само овај пример. 1908 године маршал Сеј- 
фулах-паша, скадарски валија, војник од вредности, хтео 
је да буде мало независтан. Арбанаси незадовољни, заузму 
телеграф, добију везу са Јилдизом, и после двадесет и че- 
тири часа Сејфулах је био смењен. Арнаутске поглавице 
узимале су од раје чак и харач док су власти ћутале; доби: 
вале су велике поклоне, чинове војничке и грађанске; од- 
метници, често најобичнији разбојници, постајали су ви- 
ђени и чувени (Мула Зека, Иса Бољетинац). У Јилдизу су 
Арбанаси били моћни. Докле су разне вође и поглавице 
примале поклоне, бакшише и чинове, дотле су остали 
Арбанаси где су измешани са Србима чинили над Србима 
најразличитија насиља и зулуме, о којима се писало за 
последњих петнаест година врло много, нарочито код нас. 
Сем овога, они нису плаћали порезе, нису давали војску, 
судили су их њихови судови, а по закону познатом под 
именом Леке Дукађина, слободно трговали У неким ме: 
стима турске власти су само номинално постојале, ау 
многа места турски чиновник није никад ни улазио. Кад 
је уклоњен с престола Абдул-Хамид и Арбанаси су укло- 
њени из Цариграда, а њихов шеф Халил-беј, био је 
обешен. Са прогласом уставности проглашена је и про. 
паст старих привилегисаних и свршено са разноврсним 
доброчинствима чињеним Арбанасима. Нови режим је 
хтео да Арбанаси плаћају порезе и прирезе, да дају рек- 

руте, да им се суди по општем закону, колико се у уопште 
суди по закону у Турској. За то је за Арбанасе стари 
режим бољи, зато им је Мехмед У, „ђаур-султан“, за то се 
Арнаути од 1908 године стално буне. Питања о плаћању 
данка, о рекрутима, о арнаутској писменици, 0 општин- 
ским прирезима, о школама, и томе слично, само су слу- 
жили као повод за буне, а узроци су у нерасположењу 
према садањем режиму. 

Прве покрете Младотурци су хтели енергично угуше, 
али нису умели. Послали су једног енергичног, али не 
и довољно вештога и мудрог пашу, Џавид-пашу „Арба- 
насоубицу“ да савлада Арбанасе, а нису му дали ни до- 
вољно војске, ни одрешене руке. И кад је он нешто ипак 
учинио, они су Џавид пашу опозвали и почели прегова- 
рати с Арбанасима. Кад се јавио покрет за употребу ла- 
тинских слова у арбанаској писменици, они су, у место 
да отворе школе за Арбанасе, арбански језик избаци: 
вали из турских Идарија. ИМ кад се показао овај трећи 
и најозбиљнији покрет међу Арнаутима у Старој Србији, 
прва мера је била: преговарање са побуњенима. Све су 
то погрешке које су донеле и које ће донети зла новоме 
стању у Турској. Овакви поступци чиниће ово питање 
све крупнијим, све озбиљнијим. Данас се може још рећи 
да је ово питање унутрашње; али сутра то, може бити, 
неће више бити. 

Данашњи покрет Арбанаса, да кратко речемо, има 
мањи узрок у жељи да се очува једно друштвено стање 
које је засновано на преживелим традицијама, а у су. 
протности са садањим напредним идејама. Већи и глав- 
нији узрок стоји у жељи да се очувају привилегије и 
благодјејања из старога режима који се не слажу с устав. 
ним режимом, а нарочито с основним начелом: једна- 
кост права и дужности. Треба веровати да ће он бити 
само последњи напор прошлости да се одбрани од са- 
дашњости; да је то борба незнања противу напретка; 
«старога против новога... 

И Румуни као да се интересују за судбину Куцо- 
влаха у Маћедонији. У Букурешту је израђен један про- 
јекат за званични рад. Главне тачке би му биле у овоме: 
1, да пословима о маћедонским Румунима руководи једна. 
централна управа у Букурешту, јер су досадањи управ- 
љачи више били Отоманци него ли Румуни; 2, да у Ма. 
ћедонији управљају консули пословима, који ће стојати 
под непосредном управом Министарства Спољних Послова 
у Букурешту, а не виша под управом румунскога по• 
сланства у Цариграду; 3, консули да се старају за тачну 
примену учитељских и општинских уредаба, тако да 
цео рад буде под руководством конзула; 4, да не буде 
школских инспектора; 5, одговорни консули би били у 
Битољу, Солуну и Јањини, у тим местима би се устано- 
вили нарочити савети; 6, школски надзорници би остали 
само без права мешања у политичке послове; 7, сем три 
савета била би још четири окружна одбора у најглав- 
нијим местима за Румуне у Маћедонији. Ови окружни 
одбори би доносили одлуке по разним предметима. Само, 
одлуке би биле пуноважне кад их консули одобре; ако: 
их одбацују, мора и консул бити присутан расправљању 
тих питања; 8, Буџет за просветне и црквене послове 
спремали би консули, а одобравало Министарство Спољ- 
них Послова; 9, постављање учитеља, свештеника и ре- 
визора вршило би то исто министарство на основу за- 
једничких предлога школских савета и консула. 


ИВОсСТРАНИ. 

ДИМИТРИЈЕ РУВАРАЦ: ПРИЛОЗИ ЗА ИСТОРИЈУ СРПСКЕ 
књижевности. (1, Допуна Бијографији и библиографији 
Алексија Везиљића. П, Исправак у библиографији Јована 
Мушкатировића). Бранково Коло, 1910, бр. 10—11. 


Г. Димитрије Руварац је један од најбољих позна- 
валаца наше црквене и културне историје и библиогра- 
фије ХУШ века, и његове допуне, црпене из извора прве 
врсте, увек су добро дошле. 

У својој књизи „Српска књижевност у ХУШ веку“ ја 
сам, по податцима из Митрополијске Архиве у Сремским 
Карловцима и из неколико штампаних књига, конструисао 
биографију Алексија Везиљића, једног од нашихнајранијих 
песника, о коме се до сада знало само неколико реди. Г. Ру- 
варац је у протоколу манастира Гргетега нашао неколико 
нових и прецизних података о Везиљићу. Одатле сазнајемо 
да се Везиљић родио у Керу, у Бачкој, 1759 године; да му се 
отац звао Аврам; да је „славенски“ учио у Новом Саду и 
Сегедину, а „латински и немецки“ у Пешти и Будиму; да 
је 1782 био учитељ у Карловцима, да је у септембру 1784 
дошао у Гргетег са намером да се закалуђери. Из не. 
колико објављених Везиљевићевих писама види се да је 
1785 био правник у Бечу, да је 1785 постао проинспектор 
српско-румунских школа у Великом Вераду, и да је 1790 
дошао у манастир Раковац са намером да се закалу- 
ђери. Из једнога писма види се да је 1785 у Бечу спремао 
за штампу дело „Вокабули и Колоквија немецкаја“, за 

које Г. Руварац мисли да је „Рђчникђ малви (н5мецкт 
и сербски)“, штампан у Бечу 1794. 


Г. Руварац греши када тврди да је Везиљић умро у 
Раковцу, док је овај умро у Новом Саду, у кући Давида 
Рацковића, џелебџије и сенатора новосадског, као што 
се види из акта у Митрополијској Архиви у Карловцима, 
1792 Е/435, и у чланку Ђорђа Рајковића „Из прошлости 
Новога Сада“, у „Јавору“ за 1879, стр. 55. 


Г. Руварац чини једну исправку, или бар уноси сумњу 
у до данас утврђену библиографију дела Јована Мушка- 
тировића. По П. Ј. Шафарику, који је тако добро знао 
нашу старију библиографију, као и сви други и ја сам 
узео да је Мушкатировић писац књиге „Разсужденје о 
постахђ восточна церкве“ (Беч, 1794). Г. Руварац то 
спори, и по запису митрополита Стевана Стратимиро- 
вића на једном примерку те књиге у Митрополијској Би- 
блиотеци у Карловцима наводи да је то превод са не- 
мачког књиге унијата Самуила Клајна, а да је преводилац 
прадворни агент и потоњи власник српске штампарије 
у Бечу Стефан Новаковић. Толико Г. Руварац, по при-. 
медби митрополита Стратимировића. И одиста, у „Мо!- 
збапа сез Висћег-Гехсоп епћајепа аПе уоп 1750 5 21 
Епде дЧез Јаћтез 1832 11 Пеш асћапа ипа !п дез апотеп- 
гепдеп Гапдегп седтиск!еп Висћег“ (Отев Тћец; Герао, 
1835, 5. 354) наводи се писац КЈет, 5. де 57ад, који је 
1781 издао у Бечу лашинско дело „Плзетано де јејипи 
отаесае опеп!а!з ессјезјае“.: 

Дакле, писац Самуел Клајн постоји, и он је одиста писао 
једно дело о том предмету. Истина је још: да је прво Мушка- 
тировићево дело „Краткое размбшленје о праздници“ (Беч, 
1186) писано релативно добрим народним језиком, штам- 
пано грађанском азбуком и да даје пуно осврта на српске 


' Може бити то је онај исти Самуел Клајн, угарски теолог из 
седме десетине ХУП века, писац две латинске и једне немачке тео- 
лошке књиге, којега бележи А. Хорањи. (Метома ћипсагогтшп еј рго- 
утеја ши ветриз едиа побогшш“, Ујеппас. 1776; ратз П, р. 360). 

прилике; док је „Разсужденје о постахђ восточн!л церкве“ 
писано славјано-сербским језиком, штампано црквеном аз- 
буком, и без икаквих пригодних места, без обзирања на спе- 
'цијалне српске прилике. У прилог томе тврђењу ишло би 
и то што је Новаковић одиста имао извесних реформа- 
торских идеја у питањима цркве, које је показао и на- 
мером да Библију преведе на народни језик, 1794 го- 
дине, у чему су га спречиле српске владике. И та чи- 
њеница можда објашњује зашто је митрополит Стратими- 
ровић допринео да штампарија из Новаковићевих руку 
1796 отиде у Пешту. 


У сваком случају требало би изблиза испитати Клај- 


нову „Плзегано де јејцпиз отаесае опепфа5 ессјеззае“ и 


„Разсужденје о постахђ восточни церкве“. У овај мах 


"Мушкатировићево ауторство је доведено у питање. Који 
"од српских ђака у Бечу могао би то питање дефини- 
"тивно расправити. Ј7С. 


Никола ПиперовђЂ: Финансовишћ и шљрговски вљироси 


„между Белгарил и Турцил; Софија, Хр. Олчев, 1909, 


стр. 144, 1п 80. — 


Књига добра, и која се јавља у своје време. Јавила 


«се у тренутку када су се у Бугарској расправљала важна 


и нејасна питања међународнога значаја. После одузи- 
мања источних жељезница из руку Друштва Источних 


Жељезница и прогласа бугарске независности, требало 
је видети како ће да се расправи питања о накнади. 


Турци су тражили милионе за неисплаћени данак, за 
неисплаћени део турскога државнога дуга од 1878, за 
присвајање источних жељезница, за дугове Источне Ру- 


„мелије. Требало је рећи, када је, како, под каквим при. 
ликама и са каквим међународним актима и уговорима 


Бугарска примила све те обавезе, као и шта је исплатила, 


а што има још да исплати. И Н. Пиперов је и јасно, и 


сигурно, и у ситницама, изложио питања о турскоме др- 


жавноме дугу, о трибуту који је Бугарска требала да 

плати. И вешто и критички су изложени турско-бугарски 
преговори за питање о новчаној оштети, рачун који је 
турска влада правила, бугарски предлог Турској и руски 
предлог и Турској и Бугарској. Исто тако је израђено 
добро и јасно питање о источним жељезницама почевши 
од конвенције закључене између барона Хирша и Турака, 
па до насилнога заузимања оног дела источних жељез- 
ница од стране бугарске војске 1908 године који се на- 
лазио на територији бугарске кнежевине. 

Уз ове предмете писац је приказао питање о бој- 
коту бугарске трговачке робе, заједно излажући значај 
трговачкога биланса, значај изношења бугарске робе на 
турске пазаре, и удео Турске у економскоме и трговач- 
коме напредовању краљевине Бугарске. Додирнуто је и 
питање о трговинским односима између Бугарске и Турске 
у опште. 

Финансијско-трговачка питања између Бугара и Ту- 
рака могла су бити овако јасно изложена што је Н. Пи. 
перов проучио добро финансијски положај Турске од 
1453 године, њено задуживање, рашћење дугова, финан- 
сијску контролу европску, обавезе које је наметнуо Бер- 
лински Уговор Турској, режим расипања и садашње при- 
вредно-финансијско стање. 

Да су у књизи додирнута и политичка питања из- 
међу Бугарске и Турске, књига би била још боља. Али 
Н. Пиперов налази да, кад два суседна народа уреде у 
пуноме сазнању и јасности неспоразуме и економске ин: 
тересе, политичка питања губе, па макар како заплетена 
и тешка, своју оштрину, и зато о њима не пише. Ово. 
може бити само донекле тачно, а нарочито у нарочитоме 
случају Бугарске и Турске. 

Сличну добру књигу ми још немамо у нашој лите- 
ратури за аустро-српске трговинске односе. 

Је Ме 














БЉЕНИСЕ: 


КЊИЖЕВНОСТ. 


„НАЈНОВИЈА БАЛКАНСКА КРИЗА И СРПСКО ПИТАЊЕ“. — 
Доста обилна литература о догађајима који су се на Балкан- 
ском Полуострву збили 1908 и 1909 године, обогаћена је 
новом књигом, Г. Стојана Новаковића која је под горњим 
насловом, изишла пре неки дан (Београд, 1910; 80, стр. 100, 
цена 1:50 динара). Те „белешке, размишљања, разговори и 
политички чланци из 1908—1909“ већином су раније били 
"објављени у страним и домаћим листовима и часописима. 
Нов је чланак 1, („Босна и Херцеговина пред Берлин- 
ским конгресом“, протокол седнице конгреса од 28 (16) 
јуна 1878, и опис те седнице из мемоара грофа Шарла 
Моја). Први пут се такође штампа чланак „Оша пипс>“ 
Та књига има двоструке вредности: зато што је увек по- 


"требно и корисно чути мишљење о националним стварима 
· од једног тако заслужног научног и јавног радника, и зато 


што је Г. Новаковић, за време најозбиљније кризе, био 
на челу српске владе. И научно проучавање наше на- 
родне прошлости и дугогодишње полититко искуство до- 
води Г. Новаковића до овог утешног и оптимистичког 
закључка: „Да клонути не треба, да се нема и да 
нико нема разлога да буде злослутан пророк, доказ 
нам је сваколика прошлост наша. У њој смо ми не је- 
данпут имали положаје сто пута горе од данашњега, 
и како народ није онда пропао, него је нашао начина 
да се подигне наново, тако ће и садашњи положај ство- 
рити оно што му родољубље, вредноћа, прегнуће и устрај- 
'ност народа омогуће“. Н. 


„Основи емпиРИСКЕ психологије“. — Изишла је из 
штампе књига Г. Др. Бранислава Петронијевића „Основи 

емпириске психологије“ (Београд, 1910; 80, стр. 318; цена 
5 динара). „Главни је задатак ове књиге, вели писац у 
предговору, излагање емпириске психологије, као синтезе 
интроспективно-дескриптивне, експерименталне и физио- 
лошке психологије. Она садржи резултате модерног пси- 
холошког испитивања изведеног на основу метода само- 
посматрања, експеримента и рефлексије... Писац се је 
трудио, да у свакој спорној области психичкога живота 
изнесе све главније теорије, да их критички промотри, 
да или једну од њих утврди као тачну, или, где то није 
могућно, да постави нову, која или синтезира већ посто“ 
јеће теорије, издвајајући оно што је у њима тачно од 
онога што је погрешно, или износи ново гледиште. На 
тај начин писац се је потрудио, да учини своју књигу 
не само верним излагањем факата и теорија које постоје, 
него и сисшемашским тумачењем тих факата и теорија“. 
— Ова књига претеча је пишчевих „Принципа Метафи- 
зике“, од којих је први део изишао 1904 на немачком. 
Али ова књига излаже психологију као чисту емпириску 
науку. Иначе, писац сматра да је психологија, нарочито у 
свом дескриптивном делу, подлога метафизици. Цела 
књига је састављена из пишчевих предавања и у Великој 
Школи и Универзитету, као и његових засебних фило- 
зофских радова, на немачком и српском. Материјал је 
подељен на шест делова: „Увод; „Елементи свести“ (сен. 
зација, емоција), „Психички појави“ (формални спојеви, 
садржајни спојеви сензација, идеални садржаји и њихови 
спојеви“), „Секундарни и терцијарни појави“ и „Диспози- 
ције и стање свести“. ГП, 


СТОГОДИШЊИЦА ПРВЕ ГИМНАЗИЈЕ СРПСКЕ. — На Светог 
Саву 1810, новосадски грађанин Сава Вуковић, родом 
Херцеговац, написао је тестаменат за оснивање српске ги- 
мназије у Новом Саду. Државне власти су чиниле многе 
сметње да се ово завештање оствари, и требало је са- 
владати многе тешкоће док се 1818 није потврдило осни- 
вање прве српске гимназије. За све време од тога доба 
па до данас, новосадска гимназија је била једна од нај 
важнијих школа наших, која је моћно утицала на цео 
развој српске културе и књижевности не само у Јужној 
Угарској но и у свима другим крајевима српским. Због 
тога је стогодишњица новосадске гимназије и културна 
свечаност не само вароши Новог Сада и угарских Срба. 
но и целог српскога народа. 

Месеца маја ове године, у Новом Саду, прослгвиће 
се та стогодишњица. Ради ње је Г. Др. Тихомир Остојић 
написао историјско-културну студију : „1810—1910. Осни- 
вање Новосадске Гимназије“, (Нови Сад, 1910, 8'. стр. 33; 
прештампано из „Летописа Матице Српске“.) Писац се 
није упуштао у патриотска парафразирања као што је 
некада у сличним приликама радио Александар Сандић, 
но је по до сад непознатим и необјављеним податцима 
бечких архива, изнео како се гимназија стварала, испри- 


. чао цео дуг, тежак и плодан рад на њеном оснивању. 


„С краја прве стогодишњице течајног живота јој, ми с па- 
триотским пиететом скрећемо очи на њен мучни почетак. 
Пред нама ускрсавају слике трудбеника и бораца: Мо- 
старца Саве Вуковића, митрополита Стефана Стратими- 
ровића, епископа Гедеона Петровића и свих оних чести- 
тих грађана и општинара новосадских, који су учинили 
све што су могли, да би дошли до „долго уже горјашчим 
желанијем ожидајемаго гимназијума““. Н. 


„ДИгАНИ И МУЗИКА У СрБији“. — Из интересантног 
србијанског јубиларног броја „Босанске Виле“ оштам- 
пана је засебно студија Г. Др. Тихомира Ђорђевића: „Ци- 
ганин и музика у Србији“ (Сарајево, 1910; 87, стр. 21). 
После многих нових и занимљивих података, прикупљених 
личним сопажањем и проучавањем, Г. Ђорђевић своју сту- 
дију завршује овим резултатом: Цигани у Србији нису 
донели ни прихватили какву туђу музику, но су прихва- 
тили домаћу музику, „циганзирали и кварили“ је; умет- 
ничку музику не разумеју, и само изопачену уносе је у 
широке слојеве; њихове музичке творевине немају ни- 
какве вредности. Према томе, српска музика ништа не 
дугује Циганима. Чак напротив. 


„ИСТОРИЈА ОБРАЗОВАНОСТИ“. — Знаменито дело фран- 
цуског историчара Шарла Сењобоа „Н!зготе де Ја Стушза- 
Ноп“ сада је потпуно изишло у српском преводу. Тај зама- 
шан посао извели су Владимир Радојевић, професор у Кра- 
гујевцу, и покојни Миливоје Анастасијевић, супленат. У из- 
дању Задужбине И. М. Коларца изишла је прва књига, Стари 
Век; 1908, у издању Српске Књижевне Задруге изишла 
је трећа књига најновије доба (ХУШ и ХЛХ век). Сада, 
опет у издању Задужбине И. М. Коларца, изишла је друга 
књига Средњи и Нови Век (Београд, 1910; 8", стр. 383; 

3 динара). Дело Шарла Сењобоа има своју утврђену ев- 
ропску репутацију, и никаква препорука му није потребна. 
Код нас, за шире кругове интелигенције, осећала се по- 
треба једне овакве књиге. Дреперова „Историја умног 
развића Европе“ данас је у многоме застарела ; Колбова 
културна историја само се почела преводити, а Боклова 
„Историја цивилизације у Енглеској“, и ако има општих 
закључака, тиче се само Енглеске. За школоване људе 
који осећају потребу да прошире и попуне своје школ- 
ско образовање, и за самоуке који хоће да се сами 
образују и развију, „Историја Цивилизације“ је идеална 
књига, не само верношћу изложених чињеница, преглед 
ношћу материјала и правом француском вештином изла- 
гања, но и широким модерним идејама којима је про- 
жета и тачним закључцима које даје. Због свега тога 
не треба се заустављати на извесним слабим странама 
превода. У многом чему, преводу мора се прогледати кроз 
џрсте, са обзиром на велику корист коју сама књига до- 
носи нашој широј публици, која још тако мало зна и која 
интелектуално тако оскудно живи. 


„Огњем и МАЧЕМ.“ -— Последње свеске „Забавника“ 
Српске Књижевне Задруге имале су велики успех код 
публике. Ш1 свеска „Приповедака“ готово је распродата, 
а од Базенова „Оберле“ није више остао ни један при- 
мерак. Охрабрена тим успехом, Задруга је дала и 9 књигу 
„Забавника“, и то једно крупно дело првога реда: велики. 
роман „Огњем и Мачем“ од Хенрика Сјенкјевича. Роман, 
врло занимљив и врло књижеван у исти мах, задово- 
љиће и широку читалачку публику и добре познаваоце 
књижевности. Превод је врло течан, и преводилац, Г. 
Лазар Кнежевић, њиме је потврдио у пуној мери своје 
преводилачке способности Цена романа је мала: две уко- 
ричене свеске, са 53 табака текста, свега пет динара. 
У свом „Забавнику“ Српска Књижевна Задруга је до 
сада издала „Обломова“ од И. Гончарова, „Богородичину 
цркву у Паризу“ од Виктора Ига, „Давида Коперфилда“ 
од Чарлса Дикенса и „Рат и мир“ од Лава Толстоја. Сада 
је дошао овај Сјенкјевичев роман да се дода тој листи, 
која, извесно, није њиме закључена. 


МАТАВУЉЕВА „ПОВАРЕТА“ У ЧЕШКОМ ПРЕВОДУ. — „По- 
варета“, једна од најбољих ствари Симе Матавуља, којом 

је „Српски Књижевни Гласник“ 1901 године отпочео своје 
изилажење, изишла је у чешком преводу, у забавном 
прилогу 87 броја „Могамзке Огшсе“. Преводилац је Г. 
Др. Јосиф Карасек, који у чешким листовима често и 
"са симпатијом пише о нашим књижевним стварима. 


Л. 


ДРУШТВА И УСТАНОВЕ. 


ГОДИШЊА СКУПШТИНА СРПСКЕ КњЊИжЕВНЕ ЗАДРУГЕ. — 
20 априла, у своме дому, Српска Књижевна Задруга је 
имала своју редовну годишњу скупштину, на којој се 
утврдило: даје она не само изишла из новчане кризе у 
коју је била запала пре четири године, но да је. без 
икакве државне потпоре, успела да се попне и на мо: 
ралну и на материјалну висину на каквој никада до сада 
није била. 


Скупштини је председавао Г. Стојан Новаковић. Из 
извештаја управнога одбора види се стање и рад Задруге 
за прошлу годину. Књиге је добило 7371 задругар (прет· 
"ходне године 6165), и то 857 живих добротвора, 1208 
оснивача и 52306 оснивача. Од добротвора пало је 9.200 
динара, а од оснивача и улагача 43.906. Од продаје књига 
"ранијега кола и посебних издања добивено је 16.992 ди- 
нара. „Забавник“ је сав до послепњег примерка расту- 
рен. Чистога прихода одужено је 3.115 динара старога 
дуга, а у сталан капитал унесено је 15.375 динара. Це- 
локупна Задругина имаовина износи 192.423 дин. (9.600 
разни фондови; 126.429 сталан капитал; обртни капитал 
56.853, од чега 48.684 сам магацин књиге). Извештај бла: 
гајне је примљен, и одобрено је да се ново коло штампа 
у 9000 примерака, пошто је одзив све бољи. 


За наредна кола, ХЛХ и даље, управа Задругина 
препоручује ова дела: 1. Песме Милорада Ј. Митровића 
(избор): 2. Песме Владислава Ст. Каћанског (избор); 3. 
Џесме Јована Грчића Миленка (избор); 4. Вечиши мла- 
дожења, роман Јакова Игњатовића; 5. Новеле Милутина 
М. Ускоковића; 6. Крштичке студије Др. Љубомира Не: 
дића, књига трећа; 7, Задовољсшво живота од Џ. Лу- 
_ бока; 8 Руковођ у животу од Р. Емерсона; 9. ЏИрипо- 

"вешке Гија де Мопасана; 10. Кармен и Коломба, припо- 
ветке Проспера Меримеа; 11. Гаршарен Тарасконац од 
· Алфонса Додеа; 12. Лушничке слике Хајнриха Хајнеа; 
18. Приповешке Бјернстјерна Бјернсона; 14. Антологија 

старе сриске књижевносши (ћириловске); 15. Аншологија 
новије приповешке хрвашске; 16. Доситејева Споменица. 


Од ових књига одабраће се седам за наредно коло. 


Поводом књижевног дела извештаја била је мала 
и начелна дискусија, у којој су узели учешћа: Г. Г. Гав- 
рило Јовановић, професор гимназије, Јован Томић и Јовгн 
Скерлић. Сви извештаји једногласно су примљени. Поново 
су изабрани стари чланови управе, којф су иступили по 
реду избора: Г.Г. Павле Поповић, Хенрих Лилер и Дра- 
гутин Гођевац, адвокан. На место Г. Др. Светозара Мар- 
ковића, лекара, изабран је Г. Бранислав Тодоровић, про- 
фесор Трговачке Академије. 

Према ономе како је раније било, успех Српске 
Књижевне Задруге учиниће задовољства сваком српском 
родољубу. Али то је успех само релативан, — када се 
гна бројно стање српског народа, када се има на уму 
колико има оних који би требали и могли да буду За- 
другини чланови, а нарочито када се број Задругиних 
чланова пореди са бројем чланова Матице Хрватске и 
Матице Словеначке, које раде у ужим срединама, али 
са више резултата. 

Прави, апсолутни успех Српске Књижевне Задруге 
биће тек онда када дотера до 20.000 чланова. Р, 





ПРОСЛАВЕ. 


СТОГОодИиШњЊИЦА ДОСИТЕЈА ОБРАДОВИЋА. — Одбор за 
прославу стогодишњице смрти Доситеја Обрадовића упу- 
тио је целом народу српском овај проглас: 


„Марта 1911 год. навршује се сто година од смрти 
великога српског писца и творца нове српске књижев-- 
ности Доситеја Обрадовића. Тај дан захвално потомство, 
они који уживају плодове његових радова и који про- 
дужују послове које је он моћно започео, дужно је нај- 
свечаније прославити. 


Ради тога, на позив Српске Књижевне Задруге, са- 
стали су се 2 фебруара изабрани представницм свих 
културних и просветних друштава у Београду, и једно- 
гласно решили да се стогодишњица смрти Доситеја 
Обрадовића прослави као велика национална свечаност. 
Том приликом усвојен је овај програм прославе: 

1. Споменик, који би се поставио на једном од нај- 
лепших места у Београду. 

2. Ново издање целокунних дела Доситејевих (као 
што је Вуково). 

3. Споменица Доситејева, коју би, у редовним из- 
дањима својим штампала Српска Књижевна Задруга, а 
у коју би ушла мишљења најглавнијих данашњих књи- 
жевних и научних радника српских о Доситеју и ње- 
гову раду. 

4. Свечане седнице Српске Краљевске Академије и 
Универзитета. 


5. Свечана представа у Народном Позоришту (про- 
лог; један чин из „Дамона“ с рецитацијом које Доси- 
тејеве патриотске песме; „Младост Доситеја Обрадовића“ 
од Косте Трифковића). 


6. Предавања о Доситеју Обрадовићу и његовим 
заслугама за српски народ, у свима српским школама, 
по могућству у свему Српству. 


7. Конгрес свих српских (евентуално и хрватских и 
и југословенских) књижевних, просветних и културних 
друштава. 


8. Оснивање „Доситејева дома“ у Београду, који 
би, са великом дворницом за јавна предавања, изложбе, 
концерте, био средиште свих београдских књижевних, 
културних и просветних удружења. 


9. Јевтино издање једне уметнички израђене слике 
Доситејеве. 


10. Доситејева изложба, на којој би се изложила 
сва оригинална и познија издања његових дела, преводи 
његових дела, рукописи његови, слике његове и све што 
је у вези с његовим животом. 

Одбор за прославу стогодишњице Доситеја Обра- 
довића се обраћа целокупноме српском народу, свих по- 
крајина и свих сталежа. 
| Доситеј Обрадовић је за наше новије доба оно што 
је Св. Сава био за старије; он је наш велики духовни 
родитељ, човек који је српски народ увео у идеје новога 
доба и у сувремену културу. Он је први критички ми- 
слилац међу Србима, које је целога свога века учио 
„словесној, разумној и свободној љубови к истини“. 
Више но ико он је учинио да се Срби, без обзира на 
верске и државне разлике, осете као једна велика ду- 
ховна и душевна целина; он је српску народну мисао 
ставио на модерну основу, и први прокламовао велико 
начело духовног народног јединства. Он је ударио те- 

меље новој српској књижевности, оној која живи у иде: 
јама свога времена, која истиче из народних потреба и 
која служи народним задатцима. Он је прикупио око себе 
целу једну чету писаца, који су створили народну књи- 
жевнос, из које се развило све што Срби данас имају у 
књижевности. Имајући увек на уму да књижевност, као 
и сваки други јаван рад, има у првоме реду да служи 
„на ползу. народа и опшчества“, он је одбацио мртви 
славјано- сербски језик, туђ и неразумљив народу, и стао 
писати народним језиком, који је сваки могао разумети 
и којим је просвета могла најбрже и најси ву рани про- 
дирати у најшире слојеве народа. 

Данас, један век после његове смрти, када се баци 
поглед на све оно што смо за сто година урадили и на 
све оно што као народ и раса имамо да учинимо, сву- 
где, на сваком месту, и у свакој прилици, види се ве- 
лика и благородна личност Доситеја Обрадовића, као 
иницијатора свега доброг и паметног у нашем духовном 
и књижевном животу. За сто година српска књижевност 
је имала мало писаца који су толико утицали на читава 
поколења и који су у толикој мери стварали душу целе 
једне расе. Од свих старих писаца наших нема ни једног 
од чијега је рада потомство имало толико практичке и 
непосредне користи и који су и у данашњем добу то- 
лико живи и вечито млади. 


Са убеђењем да је то осећање целога српскога на- 
рода, на који је велики народни просветитељ увек ми- 
слио и за који је искључиво радио, Одбор за прославу 
стогодишњице Доситеја Обрадовића обраћа се свима 
Србима да у смислу горе изложенога програма узму 
учешћа у тој општој народној свечаности. 

У појединим крајевима нашим, српска културна и 
просветна друштва, српске школе и установе треба да 
узму у своје руке извођење прославе у локалним гра: 
ницама, као и прикупљање народних прилога за Доси- 
тејев споменик и Дом, који ће бити видни знаци опште 
народне захвалности. Упутства за сам правац и ток ло- 
калних прослава, као и обавештења о свима поједино- 
стима рада даваће главни прославни одбор у Београду, 
како редовним повременим извештајима, тако и одгово- 
рима на питања локалних одбора. 

Где нема каквога српскога културнога или просвет- 
нога друштва, које би локалне прославе и прибирање_ 
прилога узело у своје руке, моле се повереници Српске 

Књижевне Задруге да они с виђеним људима својега 
места образују локалне одборе. 

Прилоге за Споменик, Дом, изложбу и слику До- 
ситијеву, добивене приређеним предавањима, забавама, 
селима или скупљањем прилога, треба упутити благај- 
ници Српске Књижевне Задруге у Београду (или на њену 
адресу у Земун розје тезгапе), која ће их по реду при- 
мања објављивати у свима српским листовима. 

Одбор за прославу стогодишњице смрти Доситеја 
Обрадовића уверен је, да ће овај његов позив наћи нај- 
обилнијег одзива и да ће сви добри и разумни Срби чи- 
нити своју националну и културну дужност“. 

Проглас су потписали: Председник одбора за про- 
славу сгогодишњице смрти Доситеја Обрадовића, Пред- 
седник Српске Књижевне Задруге, Стојан Новаковић; Пот- 
председници: Љубомир Стојановић, министар у пензији, 
представник Српске Краљевске Академије; Др. Богдан 
Гавриловић, професор Универзитета, представник Кул- 
турне Лиге; Секретари: Др. Јован Скерлић, ванредни 
професор Универзитета, представник Српске Књижевне 
Задруге; Др. Светолик П. Стевановић, управитељ Више 
Женске Школе, представник Професорскога Друштва; 
Михаило М. Станојевић, учитељ, представник Учитељског 
Удружења; Благајник Хенрик Лилер, професор Војне 
Академије, представник Српске Књижевне Задруге. 

Чланови Одбора: Представник Министарства Про- 
свете и Црквених Послова, Др. Душан Рајичић, референт 
за основну наставу; представник Универзитета, Др. Алек 
сандар Белић, ванредни професор Универзитета; пред“ 
ставници Српске Књижевне Задруге: Боривоје Ј. Поповић, 
професор, Драгутин Костић, професор, Јаша М. Продано- 
вић, министар народне привреде, Јеремија Живановић, 
професор, Павле Поповић, ванредни професор Универзи- 
тета, Др. Тихомир Р. Ђорђевић, доцент Универзитета; 
представник Београдске Читаонице, Др. Војислав Рашић, 
порезник; представник Грађанске Касине, Др. Михаило Р. 
Поповић, помоћник библиотекара Народне Библиотеке; 
представник Друштва Српских Уметника „Лада“, Риста 
Вукановић, сликар; представник Удружења Српских Умет- 
ника. Стеван Тодоровић, академик; представник Друштва 
Св. Саве, Јован Миодраговић, професор; представник 
Друштва за школску хигијену и народно просвећивање, 
Др. Чедомир Марјановић, професор; представник Удру- 
жења правника, Глигорије Гершић, члан Државнога Са- 

вета у пензији; представник Удружења Српских Инжињера 
и Архитекта, Драгутин Маслаћ, архитект; представник 
Женскога Друштва, Катарина Холец; представник Кола 
Српских Сестара, Јелена Ј. Димитријевић; представник 
Одбора Госпођа Књагиње Љубице, Савка М. Панић; 
представник Свештеничког Удружења, Михаило И. По- 
повић, свештеник; представник Академског Певачког Дру- 
штва „Обилић“, Михаило О. Петровић, студент; пред“ 
ставник Београдског Певачког Друштва, Михаило Цукић, 
комесар Извозне Банке у пензији; представник Певачког 
Друштва „Станковић“, Петар Милојевић, свештеник; пред“ 
ставник Београдске Трговачке Омладине, Павле Ј. Матић, 
трговац; представник Савеза свих еснафа, Јован Сремац, 
лимар. 


НАМА АУ АЈ 


БЈЕРНСТЈЕРНЕ БЈЕРНСОН. — Као што је и пожелео у 
једној песми из млађих дана: „Желео бих да умрем у 
априлу. кад старо лишће с дрвећа пада, а ново пупољи, 
желео бих да умрем у априлу...“ тако је и било. После 
неколико месеци тешкога боловања. Бјернсон је умро у 
пуноме месецу априлу, дана четрнаестога. 

Бјернстјерне Марциниус Бјернсон, „некрунисани нор- 
вешки краљ“, родио се 8 децембра 1832 године у Квикну. 
После свршене основне школе и гимназије, уписао се на 
христијанијски универзитет, где се, у сарадњи на полити: 
чким листовима, одмах приметио његов таленат. После 
свршених испита бавио се позоришном критиком, и отада 
се датира његова љубав према позоришту. У то време 
норвешком позорницом господарила је Данска, те је, према 
томе, цео његов напор био управљен на то да створи 
чисто национални репертоар, националну глуму и глумце. 
Бјернсон је у тај идеал унео сву своју вредноћу, истрај- 
ност и таленат, и, заједно с МИбсеном, не само створко 
национални репертоар, него, још и више, утицао на 
стране репертоаре, нарочито на немачки. 

Бјернсон је, био и драматург и драмски писац. 
Као драматург бергенског позоришта (1858—1859), хри- 
стијанијског (1865—1867) и једног приватног (1870—1872) 
он је створио глумце и позорницу који ће моћи да 
приме онако чисто националну драму каква је ње- 
гова, Ибсенова и Ханзунова. Као драмски писац, он 
је био доста плодан. Међу Борбама, коју је написао 

за четрнаест дана, била је прва његова драма и, уједно, 
и прва чисто норвешка драма. После те дошла је Наг е- 
Ншаа, у којој се доста јако осећа утицај Еленшлеге- 
ровог романтизма. 1861 године појави се Краљ Свер, 
„демократски краљ“, који је био одмах забрањен, јер 
је у њему Бјернсон изнео своје либералне погледе о 
томе какав би требао да буде краљ. Са трилогијом Си- 
гурд Сломбе, као и са Марија Стшуарш у Шошланду, 
Бјернсон се, за кратко време, обраћа историјској драми. 
1865 године он се, са Младенцима, враћа својој средини 
и почиње драму с тезом. После пута по Италији, после 
читања Стуарта Мила и Дарвина, он се из основе мења, 
и Уредник и Пропасш, два драмска рада сасвим раз- 
лична од ранијих, носе очевидан жиг тих промена. Ње- 
гово дело је постало сада, — одлика сваке младе ли- 
тературе — пропагандско, „наравоучително“, апостолско: 
Свака драма личи на трибину на коју ускаче писац да 
решава моралне, политичке и религиозне проблеме. 
Уредник, као и Ибсенов Савез младежи, има за задагак 
да изобличи консервативну штампу ; Пропасш моралише 
о трговини; Краљ (1875) је напад на ту институџију која 
више не приличи данашњем друштву; Нови 'Сисшем 
(1878) је глорификација рада и борбе; Леонарда напада 
званични морал и пледира за виши „слободни морал“; 
„Рукавица тражи за оба пола исти морал; Изнад наше 
Снаге мистичка драма пуна лепих описа, једна од нај- 
бољих Бјернсонових, има за тезу да је: изнад наших 
моћи испуњавати све оно што Хришћанство захтева. 
Изнад наше снаге, други део, то је драма у којој је 
Бјернсон изнео свој друштвени стедо: треба, радећи за 
себе, радити и за друге, треба волети људе и осећати 
се свагда као део целине; ГЛаул Ланге и Тора ГПаре- 
берг (1898), Габогетих (1901), На Сторхову, и Пагјап- 
ле! (1904) нису ништа друго до варијације теме изне- 
сене у другом делу Изнад наше Снаге. 


Као драмско, и његово приповедачко и роман- 
сјерско дело је разноврсно и плодно. У том правцу он 
је дошао до гласа још са својом првом новелом Синева 
Солбакен, у којој је врло живописно описана оштра нор- 
вешка природа, „која изазива необичне представе“, како 
за њу вели Клара у Изнад наше Снаге. У њој су, као 
и у Рибаревој Кћери, Арну, Свадби, и тако даље, описане 
сурове нарави и живот норвешких сељака. После тих 
чисто уметничких романа и новела дошли су, у исто 

време као иу драми, романи и приповетке с тезом. 


Магнхилда расправља питање брака; Засшаве по ва- 


роши на Пристаништу, један велики роман у коме се, 
као у Русовљевим романима, на други начин решава пи- 


тање о васпитању деце; На Божјем Пушу је одуше- 


вљена песма животу; и тако даље. 


Сем тога, не треба заборавити ни његов млађи рад 
на поезији који није био неуспешан, ни његов политички 


рад, разноврстан и врло обилан, ни његов доста слаб. 


научни рад (Моногамија и Полигамија, и тако даље), ни 
његов новинарски рад, ни његов, најзад, рад у питању 
језика. У том последњем он је био противник Гарбар- 
гова схватања да треба писати старинским сеоским је- 
зиком. Он и Ибсен су писали државним језиком, званим 


позтаа!. Што се тиче његовог политичког и новинар-- 


ског рада, он је био не само локалног скандинавског но 
и европског обима. Бјернсон је био велика и хумани- 


тарна душа, и сваком приликом, као некада Виктор Иго,. 


подизао је глас за угњетене и страдалнике. На томе пољу 


учинио је Србима и Хрватима услуге које му се никада 
не могу заборавити. 


Од његових комада један или два преведени су и 
на српски, али, још нису приказани на позорници. Око 


1870 године Бјернсон је прилично превођен на српски;. 


у „Србији“, међу осталим српским листовима, изишло је 
доста његових приповедака или одломака из већих 
ствари. Од новела, још 1882 године, преведена је Си- 
нева Солбакен. Од" студија о Бјернсону преведена је 


лане у Српском Књижевном Гласнику Брандесова врло. 
БЛ. 


добра студија Бјенсшјерне Бјернсон. 








Власник, Богдан Поповић. — УРЕДНИК, ЈовАН СКЕРЛИЋ, 

НА ГРАНИЦИ 


ДРАМАТСКА СЛИКА У 1 ЧИНУ. 


ЛИЦА. 


Радивој Вулић, плаништар, преко шездесет година, 
Илија, син му, до четрдесет година, 

Смиљана, жена Илијина, до тридесет и три година, 
Недељко | дјеца Илијина до четрнаест година, 

Петр | , У „ дванаест година, 

Крстан Милић, плаништар до шездесет година, 
БрУКНЕР, шумар на граници, до тридесет и пет година. 






· Планинска колиба, ниских врата, покућство опотријебила тежака 
загорца. Насред колибе огњиште. На десно враташца, кроз која иде 
се у загон. Пред колибом пространи обор. кршевит. између крша, 
пођекоје дрво са прожутјелим лишћем. С друге стране обора, нешто 
подаље, стаја за крупно благо. На огњишту гори ватра, а попод- 
невна, подзимња свјетлост назријева се кроз мали отвор у зиду, 
« са страга. 


ПРВА ПОЈАВА. 


Радивој Вулић, затим КРСТАН МИЛИЋ. 
(Радивој сједи уз ватру, пуши лулу, држи чобански штап 
између кољена, а до ногу распружио се стари овчарски пас. Гледа 

у пламен, и као да ослушкује шуштање лишћа што га вјетар за- 
гони са дрвећа до самих кућних врата). 


РАДИВОЈ. 

Студено ти, кудрове, а» Остарио као и ја, па старе 
кости стине се (Стичући ватру). Огриј се, де, и онако 
ни ја, ни ти, нијесмо за дуго. (Ууздане јако и о нечем пре- 
мишљајући опет се загледа у ватру). 


КРСТАН, 
(Улази огрнут кабаницом. Док се помолио на врата, вјетар 
рупи у кућу и загна пламен на страну). Помози Бог, Радивоје! 
(Узе сточић и посади се уз ватру до Радивоја). 


РАДИВОЈ. 
Бог помог о! (погледа боље). Ти си, Крстане !... 


КРСТАН. 
Ево ја главом... Навинио се ка теби, онако, као 
велим... 
РАДИВОЈ. 
Е, па нека те... 
КРСТАН. 
(Ватежући). Дођох и да ти јавим: малочас набасао 
лугар са шумаром, знаш с оним туђим, с друге стране, 
па поробио ти краву, вели да је прешла границу. 


Радивој. 
(Тргнувши се). Што велишр отјера је... А што би са 
Илијом | 


КРСТАН. 
Оде за лугаром да је откупи. 


РАДИВОЈ. 
Ко ти рече» ; 

КРСТАН. с 
Илија главом. 

РАДИВОЈ. 


(Замишљено). Чим ће да је откупи. Откуда мујпарар " 








НА ГРАНИЦИ. 723 





КРСТАН. 
Платиће поробљена крава. 


РАДИВОЈ. 
Та неће краве продати 2 


КРСТАН. 
(Са увјерењем). Хоће, бога ми, да је од злата. 


РАДИВОЈ. 
Могу, али да знаду како нам је... Е, баш не даду 
да живим... (Преврне јачим гласом). Ево зиме, а ја се немам 
у кући чиме ожитити. Е, да знаду... 


КРСТАН. 
Што да знадуг Остарио си, а све једно тврде си 
памети... (Уовбиљивши се). Нема болан њихов закон сами- 
лости, већ плати колико те уцијене. 


РАДИВОЈ. 
Биће да је тако, а ја ишчекивах е да ли ће икада 
боље бити; мишљах доћи ће душевнији људи. 


КРСТАН. 
Ти не разумијеш, Радивоје, није до људи, већ ти 
вељу, такови су њихови закони, ћорави су, у њима нема 
ни срца ни душе. 


РАДИВОЈ. 

Бога ми виђу и ја да је тако. Кажу: закон је за 
свакога једнак. Али гдје је то» Ето ти си ми комшија, 
тежи си у свему од мене, тежи си и са кућном чељади 
и благом, па амо реци, тебе и не глобе. 


КРСТАН. 
Глобили су и мене, али ја на вријеме виђу што је 
— досјетих се... Оно је, и сада ме глобе, али не онако 
као прије. Да ти истину. кажем, (тишим гласом) покучим 
ја њима поштогођ, и пођекада и добро. Дадем лугару, 
дам, брате, и пршут и сирац и руно вуне, али нека му 
је благословено, пази и он мене, брате, не треба хватати 

души гријеха — човјечан је... А и лугарскога старјешину, 
онога угојенога шумара, појим брате вином и ракијом;, 
шаљем по вино чак у село. А пије ли га онај пије, чисто: 
се укочи од пића, па кад засједе треба га дизати, гдје-- 
када, таман као кладу. 


РАДИВОЈ. 
А вељаху када дођу наши на владу нема већ мита. 


КРСТАН. 

Да, амо рећи, није као за турскога вакта, сада је 
нешто друкчије: за турскога вакта питало се, а сада 
треба се саму сјетити па дати; сада је све до некакова 
њихова знања, треба да си писмен... — Снага, човјештво,. 
не вриједи ни пребијене паре! 


РАДИВОЈ. 

(Полако, бирајући ријечи). И јесте тако, среће ми; сада је 
чисто грђе но прије. Оно је, у они земан било зулума, али 
си могао да се светиш. А да, (жестоко) да се светиш: око- 
за око, зуб за зуб, а главу за главу. Додијало ти, ако 
си јунак одметни се у хајдуке... А садар Са свих страна 
стисли некаковим новим законима, скучило брате, није 
већ издише... Али нека, издураћу, вала". Овдје сам се родио, 
овдје ћу да ми кости остану... А нека закона, с мога ме 
не може нико отјерати. 


КРСТАН. 
Јест, њихови закони дуги су руку, дохвате на далеко. 


РАДИВОЈ. 

И како кога, и како када. Њихов закон млати као 
будала батином, па када довати, јао ти се њему; или 
таман као дим, па на кога па не у зао час... Али (нешто му 
паде с небуха на памет) о чему ја говорим... (тише): — Још 
мало, па ћу бити добро... За ме лако, само да буде кући 
боље. (Забринувши се наједном). Али што би с Илијомг 
Нема још ни Смиљане ни дјеце... А већ је сутон... Само. | 
да Илија стигне. 


МИР - 

КРСТАН. 
Стићи ће живе главе, не бој се! 


РАДИВОЈ. 

(Живо и пријегорво). Само да он дође жив и здрав, 
па ни бриге ме. Жив да ми дође соко и хранитељ наш! 
(Одједном ражали се и уздахне): Границо, границо! што ми 
главу одсјече (Са живим осјећањем као у привиђењу): Крстане, 
бога ти, је ли ти још пред очима. Како погибе» Млад 
као капља росе, божји јунак, уби га њихов жандар. А 
заштор — ради границе. Зар од памтивјека не прела- 
засмо тамо, Турчин нам није бранио, а вељаху Турчин 
нас подјармио, доћи ће нам спас када наши дођу да нас 
ослободе; кад тамо за турскога вакта крст крсту бијаше 
ближи но сада. Јест, бегови и аге заљетаху се амо, би- 
јаху силовити, поносити, али и пуштаху сиротињу да 
живи. А ови наши, вајни, ево видиш што урадише са 
мном, уметоше ме пустом глобом, и мислим пустиће ме 
већ, та нема ме, тек сам духат... Али да, гоне даље без 
милосрђа... И сваки од њих увијек вели: хоћемо да уве- 
демо ред, закон, бринемо се за вас... и за пород ваш... 
Да се они брину за мене и за ђецу мојуг А убише ми 
онога средњега, а старији да се зулуму уклони побјеже 
у свијет. Бог зна гдје је; веле неки да се у свијету по- 
барабио, а да што ћер Биће да му је у туђему свијету 
пијану лакше. 

(Узбуђен диже се и пође ка кућним вратима. Отворивши 
врата, глада напоље, и часом, као да ослушкује фијук вјетра. Диже 
се и Крстан). Вријеме, брате Крстане (окрене се ка овчарском 
псу). —- Нема ти младога господара, кудрове, а ја сам ти 
још за мало... (Крстану). Да, још мало, па ће бити боље. 
(ба увјерењем): Не уби мене, брате Крсмане, ни старост ни 
вријеме. већ ме брига уби. Видим опотребило се, све- 
једно што се Илија растрже од рада, оно двоје дјеце 
још нејако, лудо, ради што може, али која корист, кад 
нас ненадне затичу. А и ја клону, знаш како је кад се 
опотреби. (Озбиљно, примакнувши се Крстану и гледајући га у 

ечи): Ја сам кући од штете, односим дјетињи залогај из: 
уста. Је ли да је тако 


КРСТАН. 
О чему диваниш, Радивоје! Унуци Вељко и Петар 
примичу, ојачаће, биће боље, 


РАДИВОЈ. 

За ње не губим ни ја уздања у Бога мога. А да, 
треба да се кољено обнавља. Нека ми кољена, нека оно 
не опусти, нека не опусти ни ова колиба, да их се не 
зажели пуста крш, а за ме ни бригеше... 


ДРУГА ПОЈАВА. 


Исти и СМИиљАНА. 
(Смиљана улази под бременом дрва, млада, окретнз, озбиљна 
изражаја. Од загорскога старога одијела издваја се и упада у очи 
нова прегљача својим живим шарама. Задихала се). 


РАДИВОЈ. 
_ (Док је ушла). Је си ли чула шго за Илију 


СМИЉАНА. 

(Распрчући бреме). Али је што Не знам, а од кога би 
чула» Вријеме је да Бог учува. У крши нема нигдје ни- 
кога... Мораће негдје да одуши. Планину све јаче захвата 
сура кора... олуја ће. 


КРСТАН. 
(Радивоју). Не кињи се ти поради Илије, не може 
брже да је птица, далеко је варош. 


СМИЉАНА. 
(Забринуто). Што бир 


Радивој. 
Одвео нам лугар краву, вели, прешла границу. Оде 
Илија да је откупи. 


СМИЉАНА. 
Нема чиме. 

РАДИВОЈ 
(Као за се). Бриге њих што нема. (Смиљани која стоји 
над ватром гријући руке). Гдје су деца 


СМИЉАНА. 
Код блага. 


РАДИВОЈ. 
Па нас и ова задеси2 


СМИЉАНА. 
Не знам, да се повратим да потражим дјецу. 
(Хоће да изиђе, али у тај час рупи у кућу шумар Брукнер. 
Омиљана остаде на мјесту као опчињена). 


ТРЕЋА ПОЈАВА. 


Исти и шуМАР БРУКНЕР. 
(Брукнер, угојен, средовјечан човјек, са скленицом о рамену, у 
ловачкоме одијелу, јаке шије, прав, у говору заноси на туђински; 
улази нагло). 





БРУКНЕР. 
Проклети вјетар!.. (Разгледа се по кући). Но, што је 
од васр.. Увијек у туђему, на нашему, а жао ми вас.. 


Радивој. 
(Мирно). Што смо криви> 


БРУКНЕР. 

Ти увијек тако; крив си кад пустиш благо на наше. 
Не разумијем како ти већ не додије плаћати силне глобе... 
Колико само глоба платио си од када сам ја дошао... 
Откуда ти парег,.. Јутрос у штети, да, ја сам је видео... 
(Извади мапу из џепа, па гуцнувши из скленице, показује Радивоју 
прстом по њој). Видиш, била је крава преко границе, на 
нашему. 


"РАДИВОЈ. 
На вашемуг... А зар се зна за границуг 


БРУКНЕР. 
(Напрасито). Што 

КРСТАН. 
Пусти, Радивоје, господин зна боље од нас. Он је 
учио књигу. А да, господин зна боље, ми смо, да прости 
господин, као и живине. 


РАДИВОЈ. 

(Не осврћући се на Крстанов говор, полако и разборито, гле- 
дајући шумара у очи). Бог није границе одредио, а ни људи 
не могу да знаду гдје је, кад је тамо и амо и свугдје 
уоколо и гб крш и једни људи им једна вјера и једнака 
потреба; а и комисије што долажаху, премјештаху циљеве 
сада тамо сада амо. Па и што ће циљеви, господине, на 
овоме гладноме кршуг 


Брукнер. 

Гле ти мудријаша... Брбљај ти колико хоћеш, а ми 
ћемо једнако глобити, па да видимо коме ће прво доди- 
јати.,. (Угледавши на огњишту два-три пања). Страшно! још 
пањеве ложите. Што раде ваше власти 


РАДИВОЈ. 
Треба да се огријемо; у кући нејачад, а ја изнемо- 
гао, остарио... и ето оболио... 


БРУКНЕР. 


(Прекидајући). Оболио! На, на! Нашто ће ти пањеви_ 


болесну, зар ћеш их варити, па њихову чорбу сркати»... 
На, на! (Обрне се к Смиљани). То си ти копала пањеве на 


нашему... Само да те ја уловим, видела би чуда. (Хоће. 


да јој се приближи, али Смиљана на једном, изнебуха, као да се 
пренула, врсне се на страну). 


БРУКНЕР. 
Што бјежиш»р да те нађем саму кршу не би бјежала, 
ар (Опет пође прама њој и хоће тобоже у шали да је руком дохвати). 


СМИЉАНА. 
Не дирај! 
КРСТАН. 


(Смиљани). Шали се наш господин, шали се они 


с мојим женетинама, па што мари. 

РАДИВОЈ. 
(Марно). Нијесу ни све жене једнаке. (Брукверу). А да 
"те питам што ће бити од Илије 


БРУКНЕР. 
(Смијући се. Знаш што ће бити, грђе но прије... 
глоба, штета... 


РАДИВОЈ. 
Какова штетарг Ондје је све голо као на длану. 


БРУКНЕР. 
Што ти знаш! да штета, по тарифи... како закон 
"прописује... 
КРСТАН. 


А да, по закону, господин то зна. 


БРУКНЕР. 
Тако је! Ти си Крстане паметан (Радивоју): Видиш 
„ли како он поштује закон; лугар каже да он није ни- 
„када у штети... (Крстану): Вечерас ћу к теби на конак. 


КРСТАН. 
Добро, господине. 


БРУКНЕР. 
Не заборави кога послати у крчму по вино. 


КРСТАН. 
Биће. 


БРУКНЕР. 
А сада да идемо (гуцне из скленице, па спреда руком при- 
______ јети Радивоју). Чувај се, стари!... У памет, ђаво је граница. 
_____. (Насмијавши се љубазно). Збогом Смиљана! (Изилазе Крстан 
Њ- ги Брукнер). 


(Наставиће се). 


Иво Ћипико. 


У ПОРВОДУИЦ 
1) 

Караван једним скоком би на ногама, и, бацивши: 
на сто своју сервијету, јурну уз степенице, где одјекну 
његов тежак и убрзан корак, док је његова жена, веру- 
јући у злобно лукавство своје свекрве, ишла лакше, пре-- 
зриво слежући раменима. 

Стара је лежала колика је дуга, на лицу, у сред 
собе, и, кад је син окренуо она се указа, непомична и сува, 
са својом пожутелом кожом, набраном, уштављеном, са 
затвореним очима, са стиснутим зубима и са свим својим 
укоченим мршавим телом. 

Караван, на коленима поред ње, јецаше: — „Јадна 
моја мајко, јадна моја мајко“! Али друга Г-ђа Караван,. 
пошто је посматрала један тренутак, изјави: „Ех! има. 
несвестицу, ето ти све; то је да би нам спречила ручак,. 
буди уверен.“ 

Однесоше тело на постељу, свукоше га потпуно, 
и сви, Караван, жена, служавка, почеше да га трљају. 
Поред свих напора њој се свест не поврати. Онда по- 
слаше Розалију да тражи докшора Шенеа. Он је ста-- 
новао на кеју, близу Сирена. То је било далеко, и чекање 
би дуго. Најзад он дође, и, пошто је посматрао, пипао, 
куцао стару жену, он изговори: — „То је крај“. 

Караван клону по телу, трзан убрзаним јецањем; и 
грчевито љубљаше укочено лице своје мајке, плачући 
тако обилно да су крупне сузе као капље воде падале- 
на лице умрле. 

Млађа Г-ђа Караван доби пристојан напад туге, и, 
стојећи иза свога мужа, пуштала је слабо јецање, упорно 
трљајући очи. 

Караван, подбула лица, са ретком косом у нереду, 
врло ружан у свом истинском болу, нагло се усправи: 
— „Али... јесте ли ви сигурни, докторе2.. јесте ли сасвим 
сигурни 2..“ Шеве се приближи нагло, и, поступајући са 
лешином као вештак у занату, као трговац који би исти- 
цао врлине своје робе: — „Ето, драги мој, — погле- 
дајте око“. Он подиже трепавицу, и поглед старе жене 
указа се опет, ни мало промењен, са зеницом можда 
мало више раширеном. Караван доби удар у срце, и 
ужас му прође кроз кости. Г. Шене узе згрчену руку, 
притисну прсте да их отвори, и лица раздражена као 
према некоме ко противречи: -- „Та погледајте само ту 
руку, ја се у томе не варам никад, будите мирни“. 

Караван поново паде да се ваља по постељи, ри: 
ћучи скоро; док је његова жена, усиљавајући се да 
плаче, вршила што је неопходно. Она се приближи: 
ноћном столу где простре једну сервијету, метну озго 
четири свеће које запали, узе једну гранчицу освећеног 
зимзелена, што је стајала иза огледала на камину, и 
стави је између свећа у један тањир који напуни би- 
стром водом, немајући благословене водице. Али после 
брзог премишљања, она баци у ту воду мало, између 


"два прста, соли, уображавајући без сумње да извршује 


неку врсту освећења. | 

Кад је довршила сценарију која мора да прати 
Смрт, она остаде на ногама, непомична. Онда Г. Шене 
који јој је био помогао да распореди ствари, рече са- 
свим полако: -—- „Треба одвести Каравана“. Она даде 
знак пристанка, и, приближујуће се мужу, који је, не- 
престано на коленима, јецао, подижући га за једну руку, 
док га је Г. Шене држао за другу. 

Посадише га најпре на једну столицу, “ жена, љу- 
бећи га у чело, одржа му беседу. Г. Шове је потпома- 
гао њена разлагања, саветујући чврстину, храброст, све 

што се не може одржати у тим муњевитим несрећама. 
„Затим га обоје узеше под руку и одведоше. 

Он је плакао горко као велико дете; са грчевитим 
штуцањем, опуштен, са рукама које су висиле, са млитавим 
ногама; и сиђе низ степенице, не знајући шта чини, кре- 
ћући ногама механички. 

Сместише га у једну наслоњачу у којој је он увек 
"седео за столом, пред његов тањир, готово празан, где 
му је кашика још била умочена у остатак супе. И остаде 
ту, без једног покрета, ока упртог у своју чашу, за- 
глупљен толико да је седео чак без једне мисли. 

Г-ђа Караван у једном углу разговарала се с док- 
чшором, обавештавала о тим обичајима, тражила све 
практичне поуке. Напослетку Г. Шене, који као да је 
нешто чекао, узе свој шешир и, изјављујући да није ве- 
'черао, учини поклон да мчзађе. 

Она повика: 

— Како, зар ниште вечерали» Па останите, докторе, 
останите дакле! Изнећемо вам шта имамо; јер ви знате 
да ми не једемо богзна шта. 

Он одби извињавајући се, она је наваљивала: — 
„Не може бити, та останите. У сличним тренуцима човек 
је срећан да има пријатеља крај себе, а ви ћете можда 
натерати мога мужа да се мало поткрепи: њему је то- 
лико потребно да приправи снагу“. 

Докшор се поклони, и, остављајући свој шешир: — 
„У том случају примам, госпођо !“ 

Она издаде заповести збуњеној Розалији, затим и 
"сама седе за сто, „да се претвара да једе, казала је, и да 
прави друштво доктору.“ 

Поново узеше хладну супу. Г. Шене затражи још 
једном. Затим се појави неко јело од лионске говеђе ма- 
рамице које распростре мирис лука, и од кога се Г-ђа 
Караван реши да проба. — „Изврсно је,“ рече доктор. 
"Она се насмеши : — „Јел' тег“ Затим, окрећући се мужу: 
— „Но, узми и ти мало, јадни мој Алфреде, само да 
метнеш нешто у стомак ; помисли да ћеш пробдити ноћ!“ 














с пе 1.2.2 АИ КВИН ЈА - 


Он послушно пружи свој тањир, као што би легао 
у постељу да су му згповедили, слушајући све, без от- 
пора и без размишљања. И јео је. 

Докшор, служећи се сам, сипао је три пута, док је 
Г-ђа Караван, с времена на време, набадала велико парче 
на врх своје виљушке и гутала га са неком врстом сми- 
шљене непажње. 

Кад се појави један суд пун макарона, доктор про- 
мрмља; — „Врагг! ево једне добре ствари.“ И Г-ђа Ка-- 
раван овога пута послужи све. Она чак напуни таслице 
где су брљала деца, која су, остављена слободна, пила 
чисто вино и већ под столом ударала једно друго ногама. 


Г. Шена подсети на Росинијеву љубав према том 
талијанском јалу; затим одједном: — „Гле! па то се 
сликује; могла би се почети једна песма: 


Маестро Росини 
Вољаше макарони...“ 


Нико га није слушао. Госпођа Караван, нагло по- 
ставши замишљена, мислила је на све вероватне после- 
дице догађаја; док је њен муж котрљао куглице хлеба, 
метао их затим на столњак, и гледао укочено, изразом 
блесана. Како му је ватрена жеђ морила грло, он је без 
престанка приносио устима своју чашу пуну вина; и ње- 
гов разум, већ уздрман потресом и тугом, постајао је 
колебив, изгледао као да игра у наглој вртоглавици 
услед започетог и мучног варења. 

Доктор је, у осталом, пио као смук, и очевидно се 
напијао ; а и сама Г-ђа Караван, подлежући реакцији која 
следује свакој нервној поремећености, кретала се пому- 
ћена такође, мада је узела само воде и осећала је у глави 
мало збрканости. 

Г. Шене почео је да прича историје умирања које 
су му изгледале смешне. Јер, у томе париском предграђу, 
насељеном народом из унутрашњости, наилази се на ону 
равнодушност сељака према смрти, ма то био у питању 
отац или мати, оно непоштовање, ону несвесну свире- 

пост тако обичну по селима и тако ретку у Паризу. Он 
је говорио: — „Ето, прошле недеље, зовну ме у улицу 
Пито, ја отрчим; налазим болесника упокојеног, и, поред 
постеље, породицу где мирно довршује боцу ракије од 
аниса, коју су купилн јуче да задовоље ћуд самртника.“ 

Али Г-ђа Караван није слушала, непрестано ми- 
слећи о наследству; а Караван, испражњена мозга, није 
разумевао нешта. 


Изнесоше каву коју су зготовили врло јаку, да би 
«се одржала морална чврстина. Свака шоља, доливена 
коњаком, учини да се у образе пењало нагло црвенило, 
и мешало последње мисли ових духова који су већ били 
несигурни. 


Затим докшор, одједном докопавши боцу ракије, 
нали „чашу после каве“ свима. ИМ, не говорећи, уљуљ: 
кани благом топлином варења, и, преко своје воље, обу- 
зети оном животињском угодношћу коју алкохол даје 
после јела, они су лагано испирали грло зашећереним 
жоњаком, који је постајао жућкаст сируп на дну шоља. 

Деца су била заспала и Розалија их смести у постељу. 


Онда Караван поводећи се за потребом да се забо- 
рави која нагони све несрећне људе, узе неколико пута 
ракије; и његов заглупљен поглед сијао је. 


Доктор се најзад подиже да иде; и дочепавши руку 
«свога пријатеља: 

-— Деде, хајдете са мном, рече он; мало ваздуха 
чиниће вам добро; кад човек има невоља, не треба да 
«остане непокретан. 

Караван то прими послушно, метну шешир, узе штап, 
изиђе; и обојица, држећи се под руку, сиђоше Сени под 
јасним звездама. 

Мирисни дах лебдео је у топлој ноћи, јер су у овом 
годишњем добу сви вртови из околине били пуни цвећа, 
чији мириси, заспали за време дана, изгледали су да се 
"буде у колико се вече примицало и да се испаравају, 
помешани са лаким поветарцем који је долазио кроз мрак. 













У ПОРОДИЦИ. 135 





Дугачка улица била је пуста и ћутљива, са своја два 
реда гасних фењера који се продужаваху до Триумфал- 
ног Лука. Али тамо доле чуо се шум Париза у једној 
црвеној пари. То је била нека врста непрекидног котр- 
„љања коме је изгледало да покаткад из далека, са рав- 
нице, одговара писак воза што је дојуривао пуном паром, 


или пак бежао, кроз провинцију, ка Океану. 


Спољни ваздух, ударивши оба човека у лице, изне- 
нади их најпре, поколеба равнотежу докторову и код 
Каравана појача вртоглавице које га обузимаху од ве- 
чере. Он је ишао као у сну, духа уљуљаног, укоченог, 
без треперења туге, обузет неком врстом моралне утр- 
нулости, што му није дала да пати, опажајући чак неко 
олакшање које су повећавала млака испарења разливена 
по ноћи. 

Кад бише на мосту окренуше десно, и река им баци 
у пице свеж дах. Она је текла меланхолична и мирна, 


под застором од високих јабланова; и звезде су изгле- 


дале да пливају у води покретане током реке. Фина и 
·беличаста магла која је лебдела на обали с друге стране 
слала је плућима влажан мирис; и Караван се заустави 
нагло, дирнут овим мирисом реке који је у његовом срцу 
покренуо врло старе успомене. 

И он одједном виде своју мајку, некада, у његову 
детињству, где клечи на коленима пред њиховим вратима, 
тамо, у Пикардији, и у малом поточићу који је пролазио 
врт, перући рубље на гомили поред ње. Он је чуо њену 
пратљачу у мирном ћутању поља, њен глас који викаше. 
— „Алфреде, донеси ми сапуна“. И осећао је тај исти 
мирис воде која тече, ту исту сумаглицу кога се диже 
са врло влажне земље, то барско испарење чији је задах 
остао у њему, незабораван, и који је поново нашао баш 
тога вечера кад његова мати тек што је умрла. 

Он се заустави, укочен повратком муњевитог оча- 
јања. То је био као блесак светлости која је одједном 
осветлила сав замашај његове несреће; и сусрет тога 
блудећег даха баци га у црни понор неизлечивих болова 

Он осети да му се срце цепа овим растанком без краја. 
Његов живот је био пресечен на половине; и цела ње- 
гова младост нестајала је прогутана овом смрћу. Све „не-- 
када“ било је свршено; све успомене његовог младог 
доба ишчезле су; нико му више неће моћи говорити о 
старим стварима, о људима које је некада познавао, о 
његовом завичају, о њему самом, о интимности његовог 
прошлог живота, то је један део бића његовог престао: 
да постоји; на другоме је сад да умре. 

И ређање изазваних слика отпоче. Он је опет видео 
маму, млађу, обучену у похабане хаљине, које је носила 
толико дуго да су изгледом нераздвојне од њене особе;. 
он је њу поново налазио у хиљадама заборављених при- 
лика: са изразима који су били збрисани, а њеним покре- 
тима, њеним нагласцима, њеним навикама, њеним мани-- 
јама, њеним љутњама, борама њена лица, покретима њених 
мршавих прстију, свима добро познатим ставовима које 
она више неће имати. 

И, хватајући се грчевито за доктора, он отпоче да 
јечи. Његове млитаве ноге дрхтале су; јецање је трзало. 
целу његову дебелу особу, и он је муцао: — „Моја мајка, 
јадна моја мајка, јадна моја мајка!“... 

Али његов друг, непрестано пијан, и који је сањао 
да вече заврши у местима што их је тајно походио, не: 
стрпљив због те жестоке кризе туге, посади га на траву 
на обали, и готово одмах остави, под изговором да иде 
да види једног болесника. 

Караван је плакао дуго; затим, кад више није имао 
суза, кад је сва његова патња тако рећи истекла, он по- 
ново осети једно ублажење, одмор, наглу мирноћу. 

Месец се био дигао; он је купао видик својом спокој- 
ном светлошћу. Велики јабланови дизали су се у висину, 
са сребрним одблесцима, а магла на равници изгледала је 
као снег који плови; река у којој звезде више нису пли- 
вале, али која је изгледала покривена седефом, текла је 
непрестано, а сјајно подрхтавање правило је на њој наборе. 
Ваздух је био благ, поветарац мирисан. Нека мекота се про- 

влачила кроз сан земље, и Караван је пио ту благост 
ноћи; дисао продужено, веровао да осећа како му кроз 
све удове продире нека свежина, нека мирноћа, нека 
" натчовечанска утеха. 

Он се ипак опирао тој угодности која га је обузимала, 
понављао себи: —— „Моја мајка, јадна моја мајка“, дра- 
жећи се да плаче, услед неке врсте савести поштена ч0: 
века; али то више није могао; и чак никаква туга није 
га стезала при мислима које су, још малочас, чиниле да 
тако јако јеца. 

Онда се диже да се врати, идући ситним корацима, 
обавијен мирном равнодушношћу ведре природе, и срца 
стишана, у пркос себи. 

Кад доспе до моста, опази светиљку последњег трам- 
ваја који је био готов да пође, а иза њега осветљене 
прозоре кафане код Кугле. 

Онда му дође потреба некоме да исприча катастрофу, 
да изазове сажалење, да се начини занимљив. Он узе жа- 
лостив израз лица, гурну врата на згради и приближи 
се тезги за којом је газда седео као на престолу. Рачу- 
нао је на утисак, да ће се цео свет дићи, прићи њему, 
пружене руке: — „Гле, шта је вама»“ Али нико не спази 
неутешност његова лица. Он се онда налакти на тезгу, 
и, стежући рукама чело, промрмља: „Боже мој, Боже мој:“. 
Газда га промотри: — „Ви сте болесни, господине 
Караване»“ —- Он одговори: — „Не, јадни мој пријатељу, 
него ми је мати мало час умрла“. Други испусти једно 
расејано: „А!“; и како је неки потрошач са дна зграде 
викао: — „Једну криглу, молим!“ он одговори одмах, 
страшним гласом: — „Ево, бум!... носим“, и јурну да по- 
служи, остављајући Каравана запрепашћеног. 

За истим столом за којим и пре вечере, занесени 
и непомични, три љубитеља домина играли су још. Ка- 
раван се приближи њима у лову за сажаљењем. Како 
ни један није изгледао да га види, он се реши да про- 
говори: — „Нема много, рече он, како ми се десила 
велика несрећа“. 

47 

Они подигоше мало главу, сва тројица у исто време, 
али укоченим оком не напуштајући домине које су др- 
жали у рукама. — „Теби, а каква“ — „Мати ми је мало- 
час умрла“. Један од њих промрмља: „А! врага!“ оним 
лажно узбуђеним изразом који равнодушни узимају. Други 
не нашавши ништа да каже, климајући главом, пусти 
неку врсту тужног звиждања. Трећи се врати игри као 
да је помислио: — „Само то!“. 

Караван чекаше једну од оних речи за које кажу 
да су „дошле са срца“. 

Видећи се тако примљен, он се удаљи, нашавши да 
је недостојно њихово спокојство према болу једног при- 
јатеља, мада је тај бол, баш у том истом тренутку, био 
утрнуо толико да га није ни осећао. 

И он изиће. 

Жена га је чекала у ноћној кошуљи, седећи на једној 
ниској столици, крај отворена прозора, непрестано ми 
слећи о наслеђу. 

— Свуци се, реча она: разговараћемо кад будемо 
у постељи. 

Он диже главу, и оком показујући таваницу: — „Али... 
тамо горе... нема никога“. — „Извини, поред ње је Ро: 
залија, ти ћеш ићи да је замениш у три часа у јутру, 
кад будеш одспавао један сан“. 

Он ипак оста у гаћама да би био припреман за сваки 
случај, веза једну полусвилену мараму око своје лобање, 
затим се придружи жени која се угурала у чаршаве. 
Остадоше тако неко време једно уз друго. Она је 
мислила. ; 

Њена намештена коса, чак и у том часу била је укра- 
шена везаном ружичастом траком, мало нагнутом на једно 
уво, по неодољивој навици свију капа које је носила. 


Одједном, окренувши главу к њему: — „Знаш ли 
да ли је твоја мати начинила тестаментр“ рече она. Он поче 
да се устеже. — „Ја... ја... не верујем... Не, без сумње, 


није га начинила“, Г-ђа Караван погледа мужа у очи, и 
гласом ниским и раздраженим: — „То је недостојно, 

видиш; јер, најзад, ево десет година како ми ломимо 
кости негујућн је, како јој дајемо стан, како је хранимо! 
Твоја сестра не би за њу толико учинила, па и ја не бих, 
да сам знала како ћу због тога бити награђена! Да, то 
је срамота за њену успомену! Ти ћеш ми рећи да је она 
плаћала све то: истина је; али нега од стране своје деце 
не плаћа се новцем: она се награди тестаментом после 
смрти. Ето како се понашају часни људи. И тако, отишле 
су у ветар моја мука и узнемиравања! А! то је нешто! 
то је нешто!“ 

Караван, престрављен, понављао је: — „Драга моја, 
драга моја, ја те молим, ја те преклињем“. 

Најзад се она умири, и враћајући се на свакидашњи 
тон продужи: — „Сутра ујутру треба известити твоју 
сестру“. 

Он се трже: — „Истина је, на то нисам ни мислио; 
чим сване послаћу јој депешу“. Али она га заустави као 
жена која је све предвидела. —- „Не, пошљи је тек из- 
међу десет и једанаест, да бисмо имали времена да се 
окренемо пре њеног доласка. Од Шарантона довде њој 
треба два часа највише. Рећи ћемо да ниси знао где ти 
је глава. Ако је известимо ујутру нећемо моћи поку- 
пити ствари!“ 

Али Караван се лупи по челу и са плашљивим на- 
гласком, који је узимао увек кад је говорио о своме тефу, 
о коме чак и помисао чинила је да дрхти: — „Треба 
такође јавити у министарство“, рече он. Она одговори: 
— „Зашто јавити» У оваквим приликама човек се увек 
да оправдати што је заборавио. Немој да јавиш, твој шеф 
неће ништа моћи казати, и ти ћеш га довести у грдну 
забуну“. — „О! то да, рече он, и то у славну љутину, кад 
види да никако не долазим. Да, имаш право, то је дивна 
мисао. Кад му будем рекао да ми је мати умрла, биће 
зацело принуђен да ћути“. 

И мали чиновник, очаран том лакрдијом, трљао је 
"руке, мислећи на изглед главе свога шефа, док је изнад 
њега тело старе лежало крај заспале служавке 

Г-ђа Караван постајала је брижна, као поседнута. 
једном преважном мишљу коју је тешко исказати. Најзад. 
се реши: — „Мајка ти је одиста дала свој сат, је ли, 
ону девојчицу с играчком>“ Он потражи у своме пам: 
ћењу и одговори: — „Да, да; она ми је казала (али има 
много од тога доба, кад је била дошла код нас), казала. 
ми је: Сат ће бити за тебе, ако ме добро пазиш. 

Г ђа Караван умирена, разведри се: — „Онда, ви- 
диш, треба отићи и узети га, јер ако пустимо да дође: 
твоја сестра, она неће дати да га узмемо“. Он се усте- 
зао: — „Мислиш...“ Она се наљути: — „Зацело да ми- 
слим; кад једном буде овде, ни ко чуо, ни видео: то је 
наше. То је као и са орманом из њене собе, оним што 
има мрамор: она га је дала, мени, једнога дана кад је била 
добро расположена. Ми ћемо и њега снети у исто време“. 

Караван је изгледао неповерљив. — „Али, мила 
моја, то је велика одговорност!“ Она се окрете њему, 
бесна: — „А! одиста! Ти се дакле никад нећеш проме- 
нити2 Пустићеш своју децу да умру од глади пре 
него се и мало помакнеш. Од часа кад ми је она тај 
орман дала, он је наш, зар нег А твоја сестра ако није 
задовољна, нека ми то каже, мени нека каже! Брига 
мени за твоју сестру. Хајде, дигни се, да одмах пре- 
несемо то што нам је твоја мати дала.“ 

Дршћући и побеђен, он изиђе из постеље, и, како. 
је навлачио панталоне, она га задржа: — „Не вреди да. 
се облачиш, хајде, остани у гаћама, то је доста; ија ћу, 
ето, ићи овако“. 

И обоје, у ноћном оделу, отидоше; попеше се уз. 
степенице без шума, опрезно отворише врата, г уђоше 
у собу где је изгледало да четири свеће, запаљене око: 
тањира са освећеним зимзеленом, саме чувају стару у 
њеном тврдом сну; јер Розалија опружена у својој фо- 
тељи, са исправљеним ногама, рукама скрштеним на сукњи,. 
главом палом на страну, непомична такође и отворених 
уста, спаваше, рчући по мало. 

Караван узе сат. То је био један од оних грубих. 

предмета какве је много производила уметност за време 
Наполеонова царства. Једна млада девојка од позлаћене 
бронзе, са главом украшеном разним цвећем, држала је 
у руци играчку у којој се кугла хвата на штап, а та 
кугла служила је као шеталица. — „Дај мени то, рече 
му жена, и узми мрамор са ормана.“ 

Он послуша шичући, и диже мрамор себи, на раме, 
са знатним напором. 

Онда пар пође. Караван се саже да би прошао кроз 
врата, дрхтећи поче силазити низ степенице, док му је 
жена, идући натрашке, осветљавала једном руком. 

Када су били у својој соби она пусти лубок уздах. 
— „Најважније учињено је, рече она; хајде да потра- 
жимо остало“. 

Али фијоке ормана биле су пуне џрња старице. Тре- 
бало је свакако то негде прикрити. 

Г-ђи Караван паде нешто на ум: — „Иди па узми 
" сандуче од чамовине које је у предсобљу: не вреди ни два 
динара, њега можемо метнути овамо“. И кад је сандук 
дошао почеше преношење. 

Они су, једно после другога, дизали наруквице, 
оковратнике, кошуље, капе, све бедне старудије јадне 
жене испружене тамо, иза њих, и слагали по извесном 
реду, тако да преваре Г-ђу Бро, друго дете покојнице, 
која ће доћи сутрадан. 

Кад то би готово, снесоше најпре фијоке, затим сам 
•орман држећи свако за један крај; и обоје су дуго тра- 
жили на ком би месту најбоље стајао. Решише за собу, 
према постељи, између два прозора. 

Кад је орман био на месту, Г-ђа Караван напуни 
га својим рубљем. Сат је заузео место на камину у тре. 
_пезарији; и пар је посматрао утисак који се добива. 
Ускоро су њиме били очарани: — „Изгледа врло добро“, 
рече она. Он одговори: — „Да, врло добро“. Онда ле- 
гоше. Она угаси свећу; и ускоро спаваху сви становници 
на оба спрата куће. (Свршиће се). 

Гиј дЕ МОПАСАН. 
(С француског превео Х.). 


БРЕ БАР; 


Свирспи олуј своју песму свира 
У мутној ноћи без месеца жута, 
У мртвој ноћи без звезда и пута, 
Свирепи олуј своју песму свира. 


А с моје душе мрк се талог спира; 
Било живота бије брже, живље, 

Па смело, бурно, пркосно и дивље; 
А с моје душе мрк се талог спира. 


Као ред смирен побожнога клира, 
Нежности моје повлаче се смерно 
У тврди замак младости, и верно, 
Као ред смирен побожнога клира. 


Моја ми Вера други живот бира, 
Дане у хуку опасности бојне, 

Оружје, поља за Крсташке Војне; 
Моја ми Вера други живот бира. 


О како ветар моје страсти дира, 
У овој ноћи кад ништави стрепе! 
О кад би трајо! О, да ноћи лепе! 
О, како ветар моје страсти дира ! 


Свирепи олуј своју песму свира 
У мутној ноћи без месеца жута, 
У мртвој ноћи без звезда и пута, 
Свирепи олуј своју песму свира. 
Сима ПАНДУРОВИЋ. 

Између оног што некада беше 

И оног што никад више бити неће 
Младости једне очи нам се смеше, 
К'о божје звезде на земаљско цвеће. 


Између оног што некад бејаше 


И оног што никад више бити неће 
Химера једна што се Болом зваше' 
Са нашом Срећом у неврат се креће. 


Између оног што је некад било 

И оног што никад више бити неће, 
Анђела једног шуми бело крило 

Над сном што тихо, к'о облак, пролеће. 


Сима ПАНДУРОВИЋ. 


О „ВЕРТЕРУ“ ЛАЗЕ К. ЛАЗАРЕВИЋА 


Мишљења о „Вертеру“ Лазе К. Лазаревића пред- 
стављају готово читаву једну скалу, у којој се, својом 
крајношћу, нарочито истичу најраније и најдоцније. Док 
је један хрватски писац, под псевдонимом РПезтдепи5, 
1883 године био мишљења ла је Лазаревић због свога 
„Вертера“ „песник првога реда и најбољи писац најно- 
вије српске књижевности“ (види „Отаџбину“, 1891, књига 
ХХУЦ, страна ХУЛП), и устезао се да о тој причи говори 
опширније само с тога што је био „у великом искушењу“ 
да наведе из ње читаву половину (на истом месту, страна 
ХХ); дотле Скерлић, на двадесет и три године после њега, 
назива „Вертера“ „нескладном и не много интелигентном 
причом“ („Књиге и Писци“, П, страна 39). Разлика је, 
као што се види, не може бити већа. Између њих су, и 
по времену и по своме суду: Милан Савић, који налази 
да је у „Вертеру“, као иу „Први пут с оцем на јутрење“ 
„прекрасан, микроскопски изведен и протумачен разви- 
так психолошки“ главнога јунака („Летопис Матице Срп- 
ске“, књига 147, страна 138); затим Шрепел, који допушта 
да је писац у „Вертеру“ „гдјешто посрнуо“, али зато 
ипак мисли да је то „красно дјело, те обилује красотама 
не само у карактеристици, него и у вештачкој компози- 
цији“ (М1епас, 1887, број 9, страна 142); па онда Љубомир 
Јовановић, који такође налази да „израда“ „Вертера“ „има 
недостатака којих нема у осталим Лазаревићевим радо- 
вима“, али да та, „новела ни по главној мисли ни по 
многим дивним појединостима не заостаје од других ње- 

жових прича“.: („Српска Књижевна Задруга“, свеска 46, 
страна ХХУП и ХХУШ); и најзад, и ако нешто мало пре 
„Јовановића, Марко Цар, који вели да „уметничке врлине, 
које Лазаревића красе, нису ни у „Вертеру“ мање на- 
глашене, но у осталим приповеткама“, али додаје да би 
волео „да је ту приповетку своју Лазаревић написао у 
почетку своје литерарне каријере, те да се дакле она 
"броји у његову књижевну првенчад“ (Моје Симпатије, П, 
“страна 136), допуњујући још своје мишљење напоменом 
„да „Вертеру“ „претпоставља остале приповетке Л. К. Ла- 
заревића“ (страна 139). 

Као што се види, ту су готово сви ступњеви од 
"највеће похвале до највеће покуде, и мишљење Скерли- 
"ћево, које толико одступа од мишљења Пез епио'овог, не 
"изгледа сувише оштро после Шрепела, Љ. Јовановића и, 
"нарочито, после Марка Цара. Треба уз то рећи да ни- 
једно од наведених мишљења није казано од ока, да се 
"свако од њих наслања на краћу или опширнију анализу 
„саме приповетке, и да према томе њихова разноликост у 
"толико више пада у очи. Али тако исто треба рећи и то да 
ниједна од тих анализа није исцрпна и да се тиме донекле 
може и објаснити шаренило изречених судова. Јер се пра- 
'вилно мишљење о „Вертеру“ може имати само тако ако се 
до краја исцрпу сви елементи из којих је он састављен, а 
гони су — то се мора одмах истаћи — и разноврснији 
„и многобројнији но што на први поглед изгледа. 


[ 
Ван сваке је сумње да свршетак „Вертера“ не од- 
"товара очекивањима читаочевим. У њему нарочито има 
и сувише свирепости према јунаку приповетке Јанку, који, 
као што је познато, на крају има не само да доживи 
једну врло непријатну сцену, већ и да дође до уверења 
1 И руски преводилац: Лазаревићев, А. Шарапов налази (1590 
"тодине) да се „сјајни ориганални таленат Лазаревићев потпуно ис- 
"пољио“ у „Вертеру“ као што се испољио и у приповеткама „На Бу- 
нару“ и „Све ће то народ позлатити“. (Види „Отаџбину“, 1891, књига 


СХХУП, страна [.Х1Х). Познато је међутим да се ова последња јед- 
„нодушно сматра за једву од најлешпих Лазаревићевих приповедака. 

да је Гетеов Вертер „обично јуне“, и то пошто је пре 
тога нашао потпуну сличност између себе и њега. 

Да је Лазаревић остао доследан карактеристици коју“ 
даје о Јанку у самом почетку, онда би овакав крај још 
и могао проћи. Јер ту је Јанко, „човек од тридесет го- 
дина“, „обла, бледа лица које изгледа сасвим безначајно“,. 
са „очима од двадесет поред бркова од тридесет“, очима 
„у којима као да се чита нека наивност и чежња“; и не. 
само то, већ он одиста „у себи чезне за романским ју“ 
наштвом“, и чак се „једном бавио мишљу да обуче гвоз- 
дене ципеле, па да иде по свету тражити свој идеал, као _ 
што је то у некаквој књизи за некога читао“. Такав би 
човек не само могао доживети судбину Јанкову, но би 
је и потпуно заслуживао. у 

Али је Јанко у току даљег развоја приповетке, у 
пркос нескривеној тежњи пишчевој да га учини што сме- 
шнијим, готово стално симпатичан. Од прве појаве Ма- 
ријине па до саме катастрофе са Гетеовим „Вертером“ чи- 
талац је стално на његовој страни, и, што је најгоре, није“ 
потпуно против њега ни после све речитости Маријиног“ 
мужа Младена. Из много разлога. 

Симпатична је, пре свега, цела детињска љубав из- 
међу Јанка и Марије, она дубока узајамна симпатија двоје · 
малих која иде до пожртвовања. То је већ читав мали 
роман у коме се налази и једна врло карактеристична 
епизода. Да би у очима своје мале драгане од осам го- 
дина изгледао што већи јунак, тринаестогодишњи Јанко 
јој прича да је препливао Саву, да је на бесном ујаковом 
коњу прескочио плот — и ако ни једно ни друго није 
истина — и да ће, „кад порасте већи, отићи у војску, и 
сећи Турке као ону татулу у врту“. А кад она код овог“ 
последњег јунаштва изражава своју сумњу, додајући да 
ће он извесно плакати ако га „удари пушка или сабља“, 
он увређено узвикује: „Зар ја“> вади своју бритвицу, 
забада „велику страну себи у бутину, и корача поред. 
ње с уздигнутом главом“. Њему ни најмање не смета 
што је она, кад је угледала „крв по његовим беличастим. 

панталонама“, вриснула и обнезнанила се; „он у ек- 
стази продужује своје ходање крај ње, док најзад и сам 
"не клоне и не падне поред ње“, Као што се види, то 
није обичан однос двоје деце, у њиховој љубави већ има 
нечега колико необичнога толико и дубокога. Уз то сам 
доживљај, ма колико изгледао романтичан, није немогућ, 
а значи за млађане године једну вечиту успомену и 
трајну везу. М још та епизода није усамљена у опису 
ране љубави између Јанка и Марије. Њој као достојна 
допуна служи растанак и опроштај, који такође пада у 
доба детињства, вероватно на годину-две после горњег 
доживљаја; растанак, „који је за Јанка био лак, јер је 
ишао у свет, у велику варош, где ће се моћи слободно 
купати и пушити, а после кога је плакао, а и сад би се 
заплакао, кад се сети како је она грцала и јецала“... Као 
што се види, опет једна мала епизода која у очима чи- 
таочевим иде само у прилог Јанку. 

Али се, што је врло важно, прерани однос, тако ср- 
дачан и дубок у своме почетку, не завршује горњим ра- 
станком. Јанко и Марија сретају се још један пут, и то 
као младић од двадесет и две и девојка од седамнаест, 
дакле у годинама када, по пишчевим речима, „погледи 
добијају значај, руке се почињу стискивати, а пољупци 
_ су прави везикатори за угрејано срце“. Зиђење је кратко, 
на свадби, али није без значаја. На његово питање: „Се- 
ћате ли ме сер“ она том приликом „није ништа одго- 
ворила, само је поцрвенела, и своје велике трепавице 
спустила на јагодице, а очи на ружу коју је на прси 
била приденула. После су се те очи сасвим опро- 
_ стиле с ружом на прсимаи тражиле њега, и само њега 
у целој оној тишми“. Љубав из детињства није се дакле 
код Марије угасила ни у тим годинама од пресуд- 
ног значаја. А код Јанка> За њега је на тој свадби 
њено лице „блеснуло и опет ишчезло као на представи 
мађионичара“, што, свакако, не казује много. Али зато 
се на другом месту вели да је он „као студент, у великој 
вароши, тако често турао руку на очи, и предавао се 

мислима пуним чежње“, а предмет тих мисли није, разуме 
се, био нико други до она, Марија. И код њега се дакле 
детињска љубав пренела и на доба прве младости, Да 
су се према томе Јанко и Марија најзад узели, као што 
"су се као деца зарицали једно другом, нико не би могао 
рећи да то није најприроднији свршетак њихове љубави, 
јер се у самом односу налазе сви елементи потребни за 
"такав исход. 

Али се њихова љубав свршила растанком. Јанко је 
после Београда отишао још и „преко на науке“, и тамо 
је мислио на Марију, али јој о' томг није ништа јављао, 
и она се, немајући од њега никаква гласа, најзад удала 
за другога. Растанак је, као што се види, и ако приро- 
дан, сасвим случајан, долази без видне кривице Јанкове, 
те је тако нов повод за симпатију према њему. Али, што 
је за даљи ток догађаја много важније, растанак је још 
и чисто спољашње природе. Нигде се у приповетши не 
вели да се Марија удала за свога мужа с тога што се 
"заљубила у њега, а о Јанку се изреком помиње да после 
Марије није више ни једну волео. То је дакле једна на- 
силно раскинута љубав, и њих у ствари раставља само 
дужност: дужност Маријина према мужу и Јанкова према 
туђем огњишту. Дужност је свакако врло крупан појам; 
она у очима културнога човека значи врло много, значи 
све, али се, кад су у питању годинама незадовољени за- 
хтеви срца, може лако учинити бледа и апстрактна. Док 
је с њом удружена и даљина, дотле, бар за морално 
јаке личности, још и нема опасности. Али кад се двоје 
заљубљених које дели само дужност нађу на дуже време 
у непосредној близини, онда наступа борба у којој, као 
што показује и живот и многа ваљана књижевна дела, 
и код морално најјачих обично љубав односи победу. 

Тако је донекле и са Јанком и Маријом. За неко- 
лико година одвојеног живота они не долазе у искушење 
да се огреше о своју дужност; али их случај, као год 
што их је некада раставио, после дуге паузе поново до- 
"води једно поред другога, и то под врло кобним окол- 

ностима. Јанко је у бањи, у досадној српској бањи се- 
дамдесетих година, није ни с ким направио ближе по: 
знанство и ни с ким се не дружи, јер га нико не привлачи. 
И усред те бањске монотоније и Јанкове повучености 


_ јавља се у бањи и Марија. Она је у ствари сама, јер се 


муж, који је допрагио, враћа одмах сутрадан, а њеној 
малој заови која остаје с њом тек је осам година. После 
свега што је било међу њима, искушење је одиста ве- 
лико, и да се све изгубило па остале само успомене, опет 
би заједнички живот под таквим околностима био пун 
опасности за њиховов унутрашњи мир. 

Али нису остале само успомене. Кад је Јанко видео 
Марију да силази с кола, он је „пребледео и претрнуо. 
Срце му је залупало, и у грлу га је стало голицати, па 
онда давити.“ (Стари је осећај дакле био и сувише јак 
да би могао потпуно изумрети, он се чак, пошто никако 


_ није потискиван новом љубављу, очувао у свој својој 


снази. Али то још није све. Против Јанка је и једна друга 
околност, толико исто крупна и важна као и дубоко 
укорењена љубав из детињства: Марија је у тренутку 
свога доласка у бању врло лепа жена. Она својом ле- 
потом од самог почетка обраћа на себе пажњу свих 
гостију, а нарочито чине дубок утисак њене очи; „за 
таке се очи — по речима пишчевим — ишло на муке, 
за њих се лила крв, губила част и отаџбина издавала“. 
У Марију су се, при њеној првој појави, „чак и женски 
гледаоци толико забленули, да им се на лицу није видело 
ни трага зависти“. Какав утисак мора тек та лепота учи- 
нити на Јанка, кад је везана за његову прву и једину 
љубав! Али ни то још није све. Да би Јанкова чаша 


била пуна, није ни Марија према њему равнодушна: по- 


сле првог поздрава „она се најпре тргне, поцрвени до 
ушију, брзо стисне Јанкову руку и, сасвим изненађена, 
отпоздравља га с неком ватреном искреношћу“. 

Све су дакле околности против Јанка. Љубав из 
детињства, учвршћена читавим низом доживљаја, осве: 


"жена у првој младости и раскинута случајно, добија од 

једанпут и сувише хране; једноликост бањског живота, 
повученост Јанкова, необична лепота Маријина, прилика 
за посведневно виђање и састајање, одсуство Марији- 
нога мужа, њена збуњеност и срдачност при првом су- 
срету — све се то стекло као да је нарочито бирано 
да Јанков положај учини што тежим. И док тако Јанко 
има све против себе, он уза се нема ништа до тамно 
осећање да је Марија туђа жена. А како је то мало 
према свему ономе што је на другој страни! И колико би 
се у опште нашло људи који би у таквим приликама 
хтели и смели примити борбу само у то име 

Јанко међутим улази у ту борбу врло одлучно, и 
то је један нов разлог да читаочеве симпатије буду на 
његовој страни. Седећи сам с Маријом на клупи, „он 
осећа да би јој имао нешто да каже, много да јој го- 
вори, али му се чини да су му уста оловом заливена, и 
ду поврх свега стоји страшан печат на коме су слова: 
част, породица...“ Он брзо и одважно одагна мисли о 
љубави, и почиње сасвим обичне разговоре о бањи, о 
болестима, о вароши. И ако му се ћутање силом намеће, 
он упорно тражи предмет за даљи разговор, јер му и 
ћутање изгледа недопуштено, и како му у тренутку 32- 
буне ништа паметније не пада на ум, он почиње разго-_ 
вор — о времену. Говорити о времену са лепом женом 
за коју су везане толике успомене, и то само с тога да 
би се избегло оно за заљубљене тако речито ћутање, 
зацело је жртва за коју је мало ко способан, и ова на 
први поглед ситница показује боље но ишта колико је 
Јанко решен да се бори са самим собом. Овога пута он 
чак има и успеха. Марија провиди његову намеру, одо- · 
брава је својим држањем, и тако после овог првог са- 
станка изгледа свака опасност отклоњена. Јанко је задо- 
вољан са собом, и већ са пуно самопоуздања помишља 


у себи: „Само тако, па се ни мој ни њезин мир неће 
пореметити !“ 


Али је ли он крив што на своје стање нема трезвен 


пишчев поглед, те „не зна да је човеково срце Инди- 

јанацг Делаш, обавештаваш, говориш му из дана у дан, 
и већ га видиш да диже руке к небу, пости, крсти се, 
метанише и помиње име Христово; али раздрљи кошуљу, 
па ћеш му о грудима на врпци наћи идола од порцелана. 
-Згрчио се, турко колена под браду, па као да се задо 
вољно и лукаво смеши јадном самртнику“. Стара љубав 
отима у ствари све више маха, и ако Јанку поред Марије 
"дани пролазе „мирно, тихо, одмерено“ и, по његовом ми 
шљењу, „озбиљно“; и ако он себе уверава да за њу има 
само братску љубав и ништа више. Његова борба дакле 
још увек траје, јер то одрицање недопуштене љубави 
а није у ствари ништа друго до притајена унутрашња 
____ "борба. И сама помисао да његова садашња љубав према 
|___ Марији може бити другачија, а не братска, изазива у 
___ њему страх, и како баш у то време чита један руски 
роман, чији писац сматра за заблуду веровање „да се 
млад човек и млада женска, који нису ни род ни по- 
С __мози бог, могу волети као брат и сестра“, он у два маха 
Е помишља да спакује ствари па да бежи из купатила. До 
"одласка, разуме се, не долази, али само с тога што Јанко 
себе и даље уверава да његово осећање према Марији 
није љубав. Чак ни сувише јасни спољашњи знаци нису у 
стању да га изведу из те заблуде; и ако најзад постаје 
сасвим суморан и невесео, н ако престаје и да једе, и ако 
се деси да преседи по цео дан с њом не проговорив ни 
речи, он још увек за свој положај има сва друга обја- 
шњења, само не право. 

Али најзад долази један догађај који му потпуно 
___ отвара очи. То је његов сукоб с поручником Васиљеви. 
ћем због Марије, или тачније, њено држање после тога. 
Јер дирнута Јанковом оданошћу, Марија заборавља не 
само обзире према мужу, већ и обзире према своме полу 
—- једна одиста груба омашка за писца Лазаревићеве 
вредности — улази му ноћу у собу, и интимно га ослов- 
___љава са ти. На њено шапатом изговорено питање: Што 
__«си тужан» Јанко такође шапатом одговара: Волим те. 
___ФОно дакле што толико времена није хтео себи да призна, 

он у одсудном тренутку мора да чује из својих рођених: 
уста; најзад је на чисто с тим какве је природе његово- 
осећање према Марији, и према томе је његово даље 
држање од велике важности за његову карактеристику. 

Па како се држи Јанко Може се одмах рећи: Више“ 
него исправно. Оно „волим те“, изговорено у моменту 
кад је Марија нагнута над њим, јесте сав његов грех. 
Јер и ако је у том тренутку „хтео скочити с кревета, 
раскинути јаку што га је тако страшно давила, стиснути је“ 
у наручје па тако ваљда умрети“ „снага га није послу- 
шала“, он се Марије није дотакао. Његова је морална. 
снага тако велика, појмови о части и породици ухватили. 
су њему тако дубока корена, да он и у тренутку нај- 
већег искушења готово несвесно остаје на висини. Ње-- 
гово вајкање због пропуштеног момента, кад је Марија. 
изишла, само је последица сасвим разумљивог великог уз- 
буђења, те ни мало не говори против тога. Јер он ни за. 
тренутак не премишља о том како би могао поново по- 
вратити пропуштену прилику. Напротив, усред најпри: 
јатнијих слика које ствара распаљена машта јавља се по-- 
мисао да он од своје љубави не може имати ништа, 
пошто је Марија „туђа жена“. И с тога се све његове“ 
лепе жеље најзад „зачињавају неком нејасном мишљу 
слатке смрти, у којој као да је неизбежан врх његове“ 
љубави“. 

Колика разлика између Јанка и Гетеовог Вертера! 
Док овај чини све да задовољи своју љубав, дотле 
Јанко чини све да не оскрнави породицу и не огреши 
се о част. У Гетеовом роману је Лотина заслуга што се“ 
у греху није отишло сувише далеко и што породична. 
срећа није разорена; код Лазаревића је међутим несум: 
њиво Јанкова заслуга што чак није дошло ни до пољупца. 
Уз то Јанко, према ранијим доживљајима, има далеко 
више права на Марију но Вертер на Лоту, и нема ни- 
каквих специјалних моралних обавеза према Маријином 
мужу, јер га није ни чуо ни видео, док је Вертер при-- 
јатељ Лотиног мужа Алберта. По својој моралној ви- 

сини Јанко је дакле несумњиво изнад Гетеовог Вертера. 
Он је од Вертера симпатичнији и по томе што показује 
више отпорне снаге, више владе над собом, што се бори 
бар донекле, док је Гетеов Вертер пасиван. Па ипак како 
је трагична судбина Јанкова, и како је чак у неку руку 
трагичнија и од судбине самога Вертера! Док се Гетеов 
Вертер убија у тренутку кад је већ очевидно да више 
не може остати у животу, јер није за живот, дотле Јанко 
има да буде унижен и смешан, и то не само пред Мари- 
__јиним мужем Младеном и његовим пријатељем Катани- 
"ћем, већ и пред самом Маријом. А то међутим, према 
свему што је до сад показано, извесно није право, а није, 
као што ће се даље видети, у опште ни потребно. 


(Наставиће се) 


Милош ТРИВУНАЦ. 


45 


ПРОФЕСИОНАЛНА НАСТАВА У СРБИЈИ. 
(2) 
3. Школе ЗА ЖЕНСКИ РАД. 


И на овоме пољу држава није до сада ништа ра- 
дила. Али благодарећи иницијативи Београдског Жен- 
ског Друштва и његових подружина, отворене су овакве _ 
школе у свима већим градовима Србије. Прва таква 
школа основана је у Београду 1879 године, и прошле 
године могла је с поносом да погледа на свој тридесе- 
тогодишњи рад. У почетку је имала само одељења за 
шивење рубља и хаљина, а затим је додала и оделења 
за везове, за чипке и за ткање. Прве године је школа 
имала 14 ученица, а у току времена број се ученица 
попео на преко 200. У школи се, поред практичних ра- 
дова, уче и ови теоријски предмети: српски језик, рачун, 
историја Срба, наука хришћанска, књиговодство, цртање, 
теорија рубља, ткања и клепловања. 


По угледу на ову школу организоване су и школе 
осталих жонских друштава, које су се постепено једна 
за другом отваране. Све су ове школе тако уређене, да 
се у њима могу школовати не само девојчице богатијих, 
него и девојчице сиромашнијих родитеља, којима се даје 
и извесна награда за рад у школи. Али је, услед оску- 
дице материјалних средстава за издржавање, овај практи- 
чан рад често и једино занимање у овим школама: тео- 
рија у многима потпуно оскудева, те оне више личе на 
радионице но на школе. Једна новопрописана правила 
о уређењу ових школа труде се да њихов васпитни ниво 

подигну. Године оснивања и број ученица у овим шко- 
лама виде се из следеће таблице: 



















|= 5 у А ов: 
=: = |255| 55 | 55 
(с о Бр» "= а 2е >> 
о и ЕЈ =<- 
НА еркрад- ~ =. .-. „| 1879 209 | 12.000 2.400 
2| Алексинац . ',. . .| 1881 64 | 5200 
3 | Аранђеловац . . . .| 1908 383 | 2.060 | 
но ратшва Башта .-. . .| 2905 18 | 1.500 | 
Кимбољевац-. =... . | -1908 1 940 
КОНИРеШЕВО ~ . ~ =. .| 1898 81 | 3.700 
7 | Вел. Градиште. . . .| 1909 21 || 2.000 
8 Гор. Милановац . . .| 1887 41 || 2.200 
МАсајечир => о... . | 1900 66 | 1.800 
ПИО Ивањица . с . ,. . .| 192 42 | 1.600 
Јагодина . . . . . .| 1897 38 || 1.100 400 
| Ма овеаковац 0. . . .| 1901 18 2 000 
| он бртшлевац ~ . .'. .| 1896 60 5.000 
| "О шлЕ Повницда. . ... . . .| 1582 40 | 2.800 | 
| 38 Ки Шесковап . . . . . .| 1909 32 | 1.400 
| 116 | Младеновац . . .. .| 1907 18 | 15800 500 
. ПИ Ротив о и... 1 1901 47 | 4.300 
ПИ о Ниш. ~ . . . . . .| 1888 102 | 4500 
о таи Оореновац . . . . .| 1896 60 | — 900 
| Цео танка . . .- . . .| 1899 22 | 1.300 
Ми иваћин -“. . . . .| 1906 23 || 2.000 
ПО Штро"“.“. . . . . .| 1904 48 | 1.200" — 600 
мем Ножаревац . . . . .| 1897 58 | 4500 
А Шрокутшње“ . . . . .| 1898 25 || 1.300 | 
ПИ аи 2. 1 1907 11 | 1.000 
126 | Соко-Бања . . . . .| 1906 28 | 2000 
оу Трстеник. . . . . .| 1994 26 | 2.000 250 
Ко буприја “. ~. . . .| 1908 30 | 2300.) 
пи у тице ~ . - . . .| 1884 186 || 3500 
Пак ~... . ~ :| 1890 87 | 3.000 
ПРИ тарал. |... . .| 1883 45 | 6.500 
82 | Ћилимарска у Пироту .| 1907 17 | 6440 600 





(Осим ових школа женских друштава. постоје још 
неколико школа за женски рад, о којима податке из- 


"носимо у следећој таблици: 
(Види таблицу на идућој страни) 


Б. р 4. ОСТАЛЕ ПРОФЕСИОНАЛНЕ ШКОЛЕ. 
| -- - Осим ових довде побројаних има још неколико усга- 
нова које на овом месту заслужују помена. 
а, Уметничко-Занашска Школа. Ова школа стоји 


под Министарством Просвете и установљена је на место 
48" 

= | Б с 
4 =: Ве | 2 4 
5 НАЗИВ У 28 55 
5 2 о | а. > 
= ће | -- = 5 
1| Јелене Томић, Београд. 11) | 1.000 
2! Алекс. Грој, 2 32! 1.000 
3) Јеле Пашићеве, ,„ 11 
4! Рад. Мијатовић. 1|| 
5] Анке Алексић, Београд. 6 
6) Шарлоте Поповић, Беогр. 10 
тј Рајне Костић, Пирот. 23 
8] Зорке Миленковић, Краг. 37 
9] Кат. Војновић, Краг. 20 
10] Кос. Васиљевић, Краг. 9 
| Данице Спасићеве, Вел. 
12 Градиште 9 
13] Женско Друштво Тр- 

стеник. 20 

Свега ...| _ | 195! 12.000) 2.000 








старе Сликарске Школе, са још ширим програмом. У 
њој се изучавају сликарство и скулптура, а само узгред. 
изучава се и декоративно сликарство и фотографија. 

6, Резбарска Школа Ј. Крејчика. Ова је школа. 
основана пре десетак година и с успехом ради на ши- 
рењу дрворезачке вештине. Њу походе сваке године 
10—20 које младића које девојчица. Такође и неколико: 
учитеља и учитељица свршили су је за време ферија. 
Школа одржава и вечерње курсеве за раднике столарске 
и стругарске. Курс траје просечно 3—4 месеца. Школа 
се издржава од школарине ученика и субвенције у 2800' 
динара коју добија од Министарства Привреде и општине 
београдске. 

в, Трговачки курсеви : једногодишњи и вечерњи курс 
на Приватној Трговачкој Академији и шестомесечни 7рг0 
вачки курс Јосифа Предића. Ови су курсеви такође добро. 
посећени: може се рачунати да кроз њих прође годишње 
до 50 ученика. 

г, Школа за Домаћинство. Ова школа је установа. 
женских друштава у Београду и има за задатак да спрема 
куварице. У прошлој години имала је 12 ученица. Ко- 
штала је око 5000 динара. Државна субвенција 500 дин. 

д, Школе за Домаћинство које је основало Дру- 
штво за Чување Народног Здравља. Ово су амбулантни 
тромесечни курсеви. Сваке године одржавају се по 1—2 
"таква курса у разним крајевима Србије. На сваком курсу 
учествује до 30 девојчица а кошта око 1000 динара. 
Издатке за ове школе подноси Друштво за Чување На- 
родног Здравља. | 


РЕКАПИТУЛАЦИЈА. 


Ако сумирамо све ово довде речено видећемо да је 
стање професионалних школа у Србији данас овако: 






































=" г | К-« Аре 
а. = 54 5з но 5 - 
5. ВРСТА ШКОЛА = |Ев СЕР Ерани 
45 = - Рик | ве | БЕН 
~ 5 > | дна | 449 
3 Трговачких академија . 2 250| = 53.000 | 43.000 
12] Школа Трговачких Омладина 12 1.727 || 36.640 | 1.000 
“| 3] Државних Тргов. Занатских 9 1.110 | 26.460 | 26.460 
4 да Занатских . . .-. 13 1.640 | 102.980 || 102.980 
"| 5] Школа женских друштава 37 | 1.629 92.920 6.200 
| 6] Приватних школа за жен. рад. 12 195 | = 12.000 | 2.000 
1! Приватних Тргов. курсева . 8) 100) 2.000 | — 
1 8] Приватних Занат. школа . 1 20 5000 | _— 2.400 
19) Школа за домаћ. 2 60 _ 2000 | 
Свега . .| 86 | 5.731 333.000 | 184.000 













Према томе има у Србији свега 86 професионалних 
школа и курсева разних врста, са 6.731 ученика и са 
укупним издацима у динара 333.000, од којих се из др- 
"жавне касе подмирује 184.000 динара, то јест нешто преко 
половине. То је резултат досадашњега рада, или управо 
нерада државе и других јавних тела око организације 
професионалне наставе. 


П. ЈЕДАН ПОГЛЕД НА ПРОФЕСИОНАЛНУ НАСТАВУ У ДРУГИМ 
ДРЖАВАМА. 


Ово стање професионалне наставе у Србији, са на- 
претцима који су последњих година учињени, и није то: 
„лико жалосно кад се упореди са стањем наше просвете 
уопште и са стањем пољопривредне наставе која је, према 

њеној важности за српску привреду, још у жалоснијем 
положају. Али кад се упореди са стањем професионалне 
наставе у другим, културнијим, па и некултурнијим др- 
жавама од Србије, онда се мора доћи до веома непри- 
јатног сазнања: да се нигде у свету не поклања тако 
мало пажње пшшању о стручном пи техничком обра- 
зовању народа. 

Далеко би ме одвело када бих покушао да дам 
једну потпунију слику професионалне наставе на страни. 
Ја ћу овде навести само неколико података, али који ће, 
надам се, бити ипак довољни да докажу горње тврђење. 

Да почнемо са земљом, која може служити као: 
пример индустријскога развића, па и развића професио- 
налних школа — Белгијом. 

Белгија има једну необично разгранату мрежу нај- 
разноврснијих школа. | 

Следећа таблица показује нам број и врсту школа, 
и број ученика ових школа у години 1908:1 





Издатци 
у 1904 





Школе 34 ДЕВОЈЧИЦЕ: 

















Школе домаћинске : . .. .. .| 275 9.812 | 365.497 
Школе ртручив о мој не : 66 5.187 | 658.479 | 
Ученичке радионице. .. .... 8 482 6.950 | 
Школе ЗА ДЕЧАКЕ: 
Ткачке школе и курсеви . . . .. 33 640 | 55.698 | 
Каменорезачке школе и РВ ЕИ 275 26 372 28.850 | 
Стручни курсеви . .. па ПАР ИВЕ 18 1383 13.680 
Стручне школе. .. МЕ аге 58 5.149 || 352.465 
Трговачки и научни курсеви. за 5 22 5.158 55.758 
Школе Сен-Лик .. И: 6 2.414 73.680 
Курсеви стручног цртања пио И 41 2.281 25.825 
Индустријске школе. . ..... 89 25.104 | 930.185 | 
Више занатске школе . . .. .. 14 1.826 || 618.712 | 
Равне о Не Ба А РРА Рава Њинисач 1 334 ; 
Свега . . .| 663 | 66.897 |8,190.274 


1! Карротћ зиг Гепзејспетепе бесћлајаце еп Вејлдце. Вгихе!- 
Јез, 1908. 












ПРОФЕСИОНАЛНА НАСТАВА У СРБИЈИ. 759 





За карактеристику како се развијала професионална 
настава у Белгији могу служити ове цифре: 


1897 1901 1905 1908 
Број школа износио је: 376 579 620 663 
Број ученика 30.472 — 55.102 60.897 
Број наставника 1428 — 3.872 3.772 


Колико држава полаже на развиће професионалне 


"наставе види се из ових цифара. Државна субвенција из- 


носила је: 
1897 године 583.527 динара 
20 Пана 1197.420 77 
19065: 2,050 000, 
1906 и, И ВО 


За последњих десет година, дакле, учетворила се 
сума коју држава издаје на професионалне школе. Пошто 
ова сума. представља само 30—40%, свију издатака, то 
се данашњи буџет професионалне наставе у Белгији пење 
на око 5,000.000 динара.! ; 

Друга једна мала, али напредна земља, Швајцарска, 
има такође веома развијену професионалну наставу. Немам 
при руци тачних података, али знам да она има око 250 
разних професионалних школа и да на њих троши преко 
2,000.000 динара. 

__ Професионалне школе у Ишалији новијег су да. 
тума. 1862 било је тамо свега 52 трговачке и занатске 


школе, и њихов се број постепено повећавао, док у 


1871 није достигао цифру од 146. Од тада почиње јачи 
напредак. 1905 било је у Италији државних и државом 
субвенционисаних школа 315, а осталих, корпоративних 
и приватних 427, свега дакле 742. Број ђака износио је 
1905 године 49.344. На ове школе издавала је држава 
1878 године динара 143.332, док се међутим државни из- 
датци у 1906 попели на динара 1,165 926. Целокупни из- 
датци на државне и државом субвенционисане школе 
износили су 1905 године динара 3,895 846; за остале 


1 Осе Чез сјазгез тоуеппез, ед-он. 1907. 

школе нисам могао наћи податке, али је несумњиво да 

се и на њих троши бар толика сума, те се буџет про. 

фесионалне наставе пење на 8 милиона динара. 
Интересантно је овде навести преглед извора из 

којих се издржавају државне и државом субвенциони- 

сане школе. Сума од 3,895.846, потрошена у 1905 години 

састоји се: | 

из дотације Министарства Привреде дин. 861.355 


> 5 других Министарстава »  102.634 

~ 5 провинција »  413.795 

„ 5 општина „. њИово 

х “ трговачких комора + о мала 

5 је, добротворних и радничких 

удружења „28908 

„ школарине „“ · 9650; 

„ прихода од имања »  259:940“ 
„ Осталих прихода „ " 186:159 


Земља у којој је професионална настава достигла 
најшири обим и највиши ступањ развића јесте без сумње 
Немачка. 

Професионалне школе у Немачкој нису старог да- 
тума, јер још 1874 године, на пример, Пруска, која пред- 
ставља трећину немачке царевине, није издавала на ове 
школе више од 142.150 марака.“ Али од тада почиње 
грандиозно развиће њихово, као што се види из следеће 
таблице. У Пруској било је вечерњих занатских школа: 


Година | Број школа | Број ђака 





| 

1882 623 || 57.084. 
1892 907 || 107.441 
1902 1092 | = 158.885 
1906 1585 | 261.341 


Трговачких продужних школа било је: 
1891 97 школа са 6.941 ученика 
1902 — 244 3 и: 23.483 м 
1906 – 334 Е ~ 39.831 а 


1 Хонле више сопа от де Тозекпатепјо аизилаје е соптег- 
сјаје. Кота, 1907. 5 


# Овсаг бипоп, Гле Касћђидипг дез ргеџзајзећеп бемегђе — пи. 
Нападеј=зфападев, Ветгп, 1902. 

| Осим ових постојало је 1906 године 409 еснафских 
Е школа са 23.728 ученика. 

# Ове цифре обухватају већином вечерње школе. Осим 
| њих постоји још велики број стручних трговачких, за: 
| натских и школа за женски рад, о којима нисам при: 


купио податке. Како су се нагло развијале професио· 
налне школе у Пруској види се најбоље по томе, што је 
«се на ове школе трошило у 1904 години око 11 милиона 
марака. Држава је издала: 

1904 марака 3,791.632 

1907 а 6,178.987 

Остале државе немачке имају такође одлично раз- 

вијену професионалну наставу. Тако је још 1890 било 
занатских школа: 


ПРОДУЖНИХ СТРУЧНИХ 
У Саксонској 207 52 
„ Баварској 242 36 
„ Виртембергу 169 6 
„ Бадену 106 12 
„ Хесену 81 6 


У целој Немачкој било је 1906 године укупно 2.275 
школа са 324.900 ученика. 


Аустрија је такође позната као земља, у којој про- 

фесионална настава стоји на високом ступњу развића. За 

нас је она у толико интересантнија, што нам је сусед и 

нашој младој индустрији најглавнији конкурент; ако дакле 

"хоћемо од ње да се индустријски еманципујемо, морамо 

чинити за развиће индустрије бар оно што она чини. 

„Друга једна поучна околност је у томе, што је овај ви- 

4 соки ступањ развића професионална настава у Аустрији 
; „достигла тек за последњих 30 година. 


5. Стање професионалних школа у Аустрији било је 
у 1908 овако: 


1 Уетуа ипегђемеће дез кбпле, ргеизв. Гапдезвеметћеапи, 1907. 

А · | Бројуче- | 
| Број 

ВРСТА ШКОЛА ИЕ уписаних | нршзо на 
ученика | не 

Виших занатских завода . мај 8 9.107 | 4.191 | 
Државних занатских школа . . . 22 13.815 11.325 
Грађевинских и уметничко- занатских 3 1.402 1.194 
Стручне школе за поједине занате .| 143 13.258 10.949 
Занатске:радионице, 4 сав љињелм ш- 15 365 319 
Опште занатске школе. . · ... 10 3.163 2.665 
Школе за цртање и сликарство . . 25 155 453 
Занатске продужне школе . . . . | 1038 | 128566 | 107.927 
Занатске школе за девојчице . . .| 97 33.494 19.678 
Више трговачке шкоде. .. . .. 24 10 368 9.853 
Средње трговачке школе . . .... 45 6216 5.663 
Приватне трговачке школе . ... 46 7.851 7.344 
Трговачке продужне школе . . . .| 100 10154 9 170 
Помореке коже Ел о не Нин“ ве 4 955 315 
Света . . .| 2440 | 23960 || 191146 


Како се кретало развијање ових школа и са как- 
вом је енергијом држава радила на томе, види се из 
следећих цифара Државна субвенција износила је: 


1884 круна 2,600 000 
1896 5 5,150 000 
1906 5 10,248.390 
1908 Е 14,442.000. 


Као што се види, од 1884 до 1908 године, дакле за 
24 године, попела се државна субвенција, од 2,5 на 14,5. 
милиона круна, то јест за близу 600%/,. Међутим ово 
није цела сума која се на њих троши, јер поред државе 
издају на школе доста знатне суме и поједине круно: 
вине, па окрузи, општине, и корпорације, а велика сума. 
добија се и од школарине. На жалост ми те цифре нису 
познате, али оне неће бити мање од половине државних“ 
издатака, те целокупна сума издатака на професионалне“ 
школе неће износити мање од 20 милиона круна. 

На овом је месту згодно напоменути две важне ре- 
форме, које су се у Немачкој и Аустрији почеле спроводити. 

1, У Немачкој су још 1874, а ускоро затим и у' 
Аустрији, продужне школе за трговачке и занатске по- 


моћнике оглашене за обавезне. Истина, ова обавеза није: _ 

одједном и није свуда споведена, али је она веома бла- 
готворно утицала на развиће професионалне наставе, јер 
је број ученика услед тога веома порастао. 

2, Од пре неколико година учињен је у Минхену 
покушај, да се занатска настава уведе у основну школу, 
и тај је покушај испао необично повољно, тако да се 
вероватно на овоме неће стати. Наиме, у дотадањој сед- 
моразредној основној школи заведен је осми разред, и 
овај је разред посвећен искључиво занатској настави, 
односно ручном раду у вези са најглавнијим занатима. 
Овај покушај преставља ново, савршеније издање идеје 
о ручном раду, и ако се та идеја буде доследно спро- 
вела, број професионалних школа невероватно ће се по- 
већати. 

Веома поучан пример за развиће професионалне 
наставе нуди нам и суседна Мађарска, земља до пре 
кратког времена тако исто агрикултурна као и Србија. 
Професионалне школе у њој истина нису од најновијег 
датума. “7. Сшерењи у једном своме капиталном делу! по- 
миње: да је прва занатска школа отворена још 1783, али 
се са отварањем празничних курсева за трговачке и за. 
натлиске помоћнике отпочело тек 1846. Како је слаба брига 
поклањана професионалној настави види се из факта, да 
је у буџету Министарства Трговине за 1868 годину фигу- 
рисала за помагање професионалних школа сума од 2000 
круна. Али се од тога доба почиње све већа пажња 
поклањати овом питању. 1878 године износи већ др- 
жавна дотација преко 30.000 круна, 1879 издаје се већ 
84.400 круна, а 1884 пење се ова дотација на 375.000 
круна. За пет година дотација државна на ове школе 
удесетостручава се. Целокупни издатак општина, жу. 
панија и државе на ове школе износио је: 

1868 круна 21.314 


1878 Е- 90.566 
1884 “ 636.488 
1 Јозерћ блђегбпућ, „Т'епзејстетеле аизбме! еб ргогезетоппећ 


де Та Нопете“, Видарезћ, 1900. 

Али прави развитак професионалних школа почиње 
тек од године 1890. У години 1900 пење се дотација 


овим школама: 


од стране Министарства Трговине на круна 1,716.488 


Просвете ,„ 


" “ „У 


>" 


428.362: 


Целокупна пак сума издавања на ове школе попела 


се у години 1898 на круна 2,595.660. 


На жалосг немам за сада новијих података, али је 
вероватно да је Мађарска у последњим гојинама још 
енергичније радила на професиона ној настави. 

Но нису само европске културне државе које из- 
дају огромне суме на професионалне школе. 
- У Јапану, младој сили на Крајњем Истоку, која ги- 

гантским ксрацима жури за културним светом, поклања 
се професионалној настави тако исто велика пажња. Ево 


неколико података из 1905 године:= 














Број Годишњи из- 

ВРСТА ШКОЛЕ = НОЈЕ | Е 
ЈЕ ученика | датци, јена 
Ваше трговачкој > Пра у кие Ј 1.191 145.916 
Средње трговачке . . ... . |36] 11.758 451.100 
Нижетрговачке 755: ма те ве УК 7.675 | око 600.000 
Винге,/аанатеког. 17. и ТИТ Е 3 1.029 268.706 
Средње занатске . . . .- . ..1|3 4.027 | око — 80.000 
Нижетаанатске 28 2 НИ РИТА 9107 | око 800.000 
Стручне школе за домаћинство . | 1 699 | око — 50.000 
Свега . . |806] – 35.481 || око 2,400.000 


За Француску и Енглеску нисам прикупио податке, 
те да би их овде могао изнети, али знам да у њима 
професионална настава стоји тако исто на високом ступњу 
развића. Друга једна држава, која нас може веома _ин- 
тересовати, Русија, има такође веома добро развијену 
професионалну наставу, али на жалост и овде ми оскуде- 


вију подаци. 


1 Шегртски курсеви у Аустрији и Мађарској у вези су са 
основним школама и стоје под Министарством Просвете. 
2 Тлаз тисНоп риђнаие ап Јароп. Еашоп осјеПе, Токо 1902. 

О суседним земљама, које и по своме историјском 
развитку и по својој економској и социјалној структури 
понајвише личе на Србију, те нас и развиће професио- 
налне наставе у њима може веома интересовати, на жа- 
лост такође немам исцрпних података. Но и оно пода 
така што ми стоје на расположењу показују, да су те 
земље ипак више урадиле на овоме пољу но Србија. 


Братска нам Хрвашска има веома добро развијену 
трговачку наставу. Осим празничних трговачких курсева 
има она више трговачке школе у Загребу, Осеку и Зе- 
муну (спојене са реалкама), а осим тога установљавају 
се сада, опег при гимназијама, дворазредне средње тр- 
говачке школе, Осим тога постоје у Загребу и Осеку 
једногодишњи трговачки курсеви за абитуријенте гим- 
назија и реалака. Од занатских школа постоји једна из- 
врсно уређена школа за грађевинске занате са радио: 
ницама у Загребу, смештена у једној величанственој па · 
лати, са одељењима за скоро све грађевинске занате. 
У овој школи школује се око 150 младића. Осим 
тога постоји по једна зидарска школа у Црквеници и 
Лепоглави. 

И настава женског рада изврсно је организована. 
У Загребу постоји једна државна женска школа са преко 
400 ученица, и на коју држава троши око 60000 динара, 
а такође у свима већим местима постоје школе за женски 
рад као и у нас. 

Све су ове школе у вези са једним изврсно уређе- 
ним занатским музејом, који може служити на част и 
ма каквој великој престоници европској. 

За Бугарску имам неколико података из године 
1902/3, и то само за школе са дневним курсевима. У тој 
години било је тамо: 

2 занатске школе, једна столарска (Русе) и једна 
жељезарска (Самоков) са укупно 122 ученика; 

3 трговачке школе (Пловдив, Софија и Свиштов). 
са 441 ученика; 

38 школа за домаћинство и женски рад, са 1537 
ученица; и 

1 уметничко-занатска школа „Рисувално училиште“ 
са 101 ученика. 

Свега је било 44 школа са 2207 ученика. Буџет ових 
школа износио је свега 270.397 динара, од којих је др- 
жава дала 152.574, општине 1855, окрузи 200, религиозне 
општине и остале корпорације 115.768 динара. 

О курсевима трговачким и занатским нисам могао 
још прибавити података. 

У Софији постоји осим овога један добро уређен 
трговачко-занатски музеј. 

Од суседних држава најбоље има развијену профе- 
сионалну наставу, Румунија. Тако је било 1905: 


пи пи ве 
1905 1909 | 
ИО А 























школа ученика |школа| ученика 
рговачних + 3 си о а а О ко 28 2.049 
Виших женских. 2 а аса њ 2 546 2 398 
Стручних занатских . . . . .| 15 | 1.325 19 1.678 
Занатских курсева на пољопри- | 
вредним школама. . . .. 2 | 137 2 179 
Нижих занатских школа . . .| 31 | 1.150 33 | 928 | 
Школа за женски рад . , . .| 24 | 3.802 29 3.131 
Разних . навео | — | -- + | 134 
= 1 4 ИТ 
Свега . .| 84 | 8.339 | 117 | 9,007 


Издатци на професионалне школе износили су 1906/7 
године динара 1,538.108, од којих су 253.385 падали 
на буџет Министарства Трговине, а 1,284.723 динара 
на буџет Министарства Просвете, у коме од године 1899 
ресортирају трговачке, ниже занатске и школе за женски 
рад. У прошлој години пак попели су се издатци на 
2,766.392 динара, од којих су 187.906 динара подмирени 
из разннх фондова, 189.279 динара дале су општине, 
12 355 динара дале су трговачке корпорације, а остатак у 
динора 2,376,852 пао је на терет државе. 

У Босни ш Херцеговини има такође добрих за- 
"четака професионалне наставе. Наскоро после Оку. 
пације, 1885, отворене су шрговачке школе у Доњој 


"Тузли, Брчком, Бањалуци и Мостару; идуће године у Са- 


рајеву, Бихаћу, Бјељини и Ливну; 1891 у Травнику, а 1893 
у Требињу. Све ове школе постоје и данас, осим оне 


у Бањалуци, која је 1895 укинута и замењена реал- 


ном гимназијом. Ове су школе четвороразредне, са 


-30—-32 недељна часа, и у њих се примају свршени уче- 


ници народних школа. Наставни план обухвата: веро- 
науку, „босански“ језик, немачки, географију, историју, ма- 
тематику, природне науке, физику, хемију, познавање робе, 


"технологију, геометрију, слободно цртање, краснопис, књи- 


говодство, кореспонденцију, науку о трговини и народну 


"економију, трговачко и менично право. У овим школама 


школовало се у 1906/7 години 767 ученика. Издаци на 
њих износили су у 1903 години укупно око 245.000 ди- 
нара, од којих општине дају 45.000, а остало, око 200.000 


динара пада на државни буџет. 


Осим овога одржавају се вечерњи шечаји на трго. 
вачким школама у Сарајеву и Доњој Тузли, на које се 


-троши око 8000 динара. Ученика је 1906 било 105. 


Од занашских школа са дневним курсевима и радио- 


"ницама постоје две државне: једна у Сарајеву са оделењима 
„за столаре и браваре, и једна у Мостару за дунђере. На- 
ставни план обухвата: веронауку, „земаљски“ језик, рачун 
"са занатским књиговодством, писање, физику, слободно 


цртање, вежбања у радионицама. Укупни број часова 
износи недељно 47:/2. На ове две школе троши се го. 


дишње 147.000 круна. 


На овим школама, као и засебно од њих, одржавају 


«се даље вечерњи курсеви за занатлијске ученике и по- 


моћнике, а затим и курсеви за мајсторе занатлијске. У 
1908 години износио је број тих курсева 11, са 450 


ученика и буџетом од преко 24.000 динара. 


Најзад се издаје сваке године извесна сума на: 
трада угледним занатским радионицама које рационално 


ес 


768 Српски Књижевни Гласник. 
васпитавају занатлијски подмладак. 1908 године износила. 
је та сума 5000 круна. 

Укупно узевши, издата је у Босни и Херцеговини 
1908 године на професионалне школе сума од 420.000' 
круна или око 440.000 динара, од које сумс на државу 
пада око 400.000 динара. У ову суму не улазе издатци 


на школе за женски рад, о којима нисам могао наћи 
података. 


(Свршиће се). 


Др. Коста ЈОВАНОВИЋ. 


! „Извештај о управи Босне и Херцеговине за 1903“. Зва- — 54 
вично издање. ; 

Да ли је свет рђав од дна па до врха, као што 
неки мислег — Хтео сам да будем на чисто с тим,и 
потражио сам једнога старог друга, који је велики фи- 
лозоф, јер ужива у препирци, мрзи здрав разум, воли 
парадокс, позива се на немачке филозофе, разуме их по- 
некад, диви им се увек, и чак је у Немачкој провео 
шест месеца. 


_Блондо — тако се он зове — има тридесет и три 
године, лице пуно, трбух заобљен, имање тако исто, нема 
дугова, ни страсти, ни болести; станује на првом спрату 
у једном отменом крају; ту је себи свио меко гнездо, у 
коме беспосличећи проводи свој момачки живот. 


Затекнем га где доручкује. — Јоване, постави и за 
господина, нареди он. И ево нас где једемо и разгова- 
рамо. Ја убрзо скренем разговор на предмет који ми 
лежи на срцу. 


„Ах, пријатељу, псче он, уздахнувши дубоко, како 
је бедан живот! Каква пустош! Какво ништавило! Срећа 
је исто што и земаљски или небески рај: 0 њима се го- 
вори увек само у будућем и прошлом времену. Узмите 
сиромаха. Ладно му је, гладан је; нема чиме да плати 
чак ни право да у каквом ћумезу навуче грозницу и да 
се овашљиви; рађа се осуђен на вечиту робију, и тек 
ако у најбољем случају, постајући теретна марва, успе 


да састави дан и комад. да живи, ако се то може наз- 


вати животом. Има женку, децу и крчму. Убијају га 

умор и ракија, а тим боље: мање траје... (Извол те мало 
Сотерна. Има му десет година. Мислим да није рђав). 

Узмите богаташа. Бога ми, ни ту није много боље. 
Досадно му је; сати се отежу без краја, убија време је- 
дући, пијући и спавајући, а сутрадан, ради промене, треба 
опет спавати, пити и јести. (О, како је жалосно радити 
увек једно исто! Човек зажели да умре, само да види 
нешто ново. У животу, видите, једино што је добро 
јесте смрт!“ | 

Говорећи тако, Блондо завуче сетно кашику у па 
стету од јетре са печуркама, и извади једну добру ка- 
шику у свој тањир. 

„Вама је досадно, усудих се ја, између два залогаја. 
Идите у свет, путујте. Изиђите из вароши у поље. Ко 
вама брани да од природа затражите да вам освежи 
крв и срце Она то не одбија никад онима који је воле. 

— Природа!' дочека Блондо. Е, драги мој, то је 
већ било старо кад је наш век још био у повоју. Зари 
данас постоји природа» Успужете се поврх какве пла- 
нине, и нађете хотел на три спрата и келнера са белом 
краватом који вам каже на четири језика: „Чиме могу 
служити господина >“ Завучете се у какву шуму у коју, 
мислите, није крочила људска нога, а сретнете каквог 
енглеског мисионара, који вам нуди чаја, библију и бе- 
седу да вас обрати у своју веру. То је исто као ићи 
тражити природу у Вил-д Авре у каквој лажној швај- 
царској колеби, са четири јеле које представљају шуму, 
са једном хумком од десет стопа која изиграва планину, 
са једном јаругом без воде која се зове поток и пред- 
ставља провалију. Видите, ја сам много путовао; ја сам 
видео најглавнија места у нашој старој Европи. Знате 
ли какав су утисак она на мене учинила» Изгледало су 
ми као скице за слике, и често као рђаве скице. 

Ја знам толико чувених предела које би требало 
дотерати и премазати да би се од њих начинила једна 
скромна декорација. На обалама Рајне неке добричине 
су сазидали вештачке рушевине да уживају у изгледу. 

Ја више волим да одем у Оперу, то је ближе, јевтиније, 
ти платно у позаднини мења се чешће. 

–- Шта мари, рекох ја, шта је пр“зор непотпун, 
чак једноставан, ако хоћете, код нас он тежи чинећи да 
заборавимо на саме себе» Није ли истина да је природа 
према нама, кад смо у каквој великој тузи, блага, уте- 
шитељка, готово мајка> 

— О природо, о мајко моја! повика филозоф са 
комичним одушевљењем. Да, то се декламовало у Русов- 
-љево доба. Невоља је што је та мати у ствари маћеха. 
Та зар нисте никада посматрали ту вашу природу 2 Она 
проводи време прождирући своју децу или, боље рећи, 
гона убија слабијега да нахрапи јачега; она нагони брата 
да живи од брата. Штука се гоји кркушом; храст за: 
клања сунце жбунићу који кржља у његовом подножју. 
Понекад, истина, мали се свети, множина је јача од масе, 
"мрави поједу слона. Али не мари! То је ипак опште ме- 
ђусобно прождирање. Је ли то призор који вам изгледа 
"утешанг Пхи! Природа је гадна. Она личи на човечанство, 
као целина на део. Али — ко зна — можда вама и ч0о- 
вечанство изгледа лепо!“ 

Ја признадох да ми се чини да у човечанству има 
још доброга. Видех одмах, према сажаљивом погледу 
који ми мој сабеседник добаци, да због таквог признања 
тгубим у његовим очима. Он ме ипак удостоји питањем 
шта може да ми се допада у људском делу. 

„Па уметност, на пример“, одговорих му. 

Он се осмехну победнички као да ће рећи: Зар 
"само то» ИМ машући се за пиле које је баш у тај мах 
метнуто на сто, забоде нож у кувано месо тако ревносно 
"као да га забада у саму утробу човечанства. 

„Одговорите ми на ову дилему, настави он. Или 
уметност подражава природу, копира стварност, — и 
-онда је жалосна и ружна као њен модел. Она слика бра- 
давице; она репродукује ругобе; она заудара на поми- 
јару и сметлиште. Или пак уметност хоће да се прави 


 лепшом и већом од природе; тражи оно што зову иде. 

алом; представља ствари и људе онаквим какви нису. 
Али онда чему она служи Једино да више истакне не- 
пријатност онога што нас опкољава, да нам огади оно: 
што видимо, да у нама распали жеђ за оним што је не: 
постижжно. Нађите ми једно женско лице које би се могло: 
такмнчити са Рафајловим богородицама. Ако хоћете да 
оцените колико су људи мали, иците да гледате Корне-. 
јеве јунаке. 

— Допустите, прекидох га ја, непосишжно је лако. 
рећи. Нећете порицати да овде-онде има извесних врлина, 
извесних лепих осећања! Још се није рекло: Пријатељ-. 
ство, ти си само празна реч. 

— То је истина, продужи мој филозоф. Орест и. 
Пилад били су одлични пријатељи. Штета је што су 
умрли, чини ми се, пре неколико година. Нису ли они 
живели у доба кад су животиње говориле и кад је бес- 
прекорна Пенелопа чекала свога мужа двадесет година7" 
Каже се: лако је лагати ономе који долази из далека, 
па ипак погледајте како је и басна бојажљива: она није“ 
смела да уз ово пријатељство двојице јунака нгведе при- 
јатељство две жене. Видели сте мачку и пса који су од- 
расли под истим кровом; они једу, спавају и живе једно. 
поред другога; слажу се дивно; али само нека се једном 
да већа кост или нека се више помилује, па ће одмах 
скочити једно другом за очи. Ето то је, драги мој, жен- 
ско пријатељство! 

=– Ви сте строги, одговорих ја. А љубав» Зар се. 
нећете смиловати на њу> 

— Авај! рече он, некад сам веровао у њу. Али сам 
је се морао одрећи, и сад знам шта вреди љубав, 


И сама љубав, једино добро на земљи. 


О! То је велики чаробник. Једним ударом палице“ 
она преображава свет и с њим човека. Пролеће је у јеку;. 
ваздух је благ, небо плаво, птице певају по зеленом др: 
већу, а љубав пева у подмлађеним срцима. Њих двоје 
су у расцветалој шуми; иду лагано по путањи покри-- 

пеној маховином ; снег и мир“с стреса се са глогова на 
земљу; руке се укрштају усне додирују, очи заклапају; 
ви дрхтите ван себе од нежности, чежње, наде, и ви сте 
"срећни, пошто сте уверени у срећу. Од једном, ваше се 
очи опет отварају, и пред вама је зима, ноћ, тишина, 
сива и гола пустара, и ви у њој сами за навек сами. 
"Сањали сте, то је све. Реч разочарење морао је створити 
какав заљубљени кад је пао са деветог неба. И видите, 
то се свршава увек тако. 

Хтедох да протестујем: поменух вечиту љубав. 

— А, да, одговорими он, насмејавши се горко, гробља 
су пуна вечитих љубави, а зна се да надгробни натписи 
не лажу никад, као ни министри са говорнице. Остају 
још Филемон и Бауцида; богови их претворише у др- 
вета због њихове реткости. Зашто ми не наведете још 
„златне снове песника или романсјера» Зашто ми не ка- 
жете као што се каже у бајкама: били су срећни и 
имали су много деце» Што се мене тиче, ја посматрам 
праве или лажне породице око себе, и још нисам нашао 
човека и жену који су једно другом једина и вечита љубав. 


Најгоре је још што, и кад престане да воли, човек 
ипак остаје заљубљен у љубав. Он је се сећа очајнички, 
и у толико је несрећнији што је био опсенут срећом. 
Отуда, говораху стари, тешко смртноме кад окуси нектар 
и амвросију који су намењени божанским уснама; ни- 
каква уживања земаљска немају више сласти за њега. 
Били сте Бог за један дан; тешко се мирите с тим да 
опет постанете човек. 

И са уздахом, Блондо поче да декламује ове сти- 
хове једнога старог песника: 

Срећо прохујала, 
За навек изгубљена, 


Што ме тако мориш, 
Зашто с тобом не изгубих и сећање: 


Наста ћутање. Мој сабеседник као да се трудио да 
одагна неку несносну мисао. 

„Којешта, настави он одмахнувши главом, ипак је 
боље, као што раде толики други, узети љубав као из- 
говор да се кажу и чине глупости. Ко зна да ли лудост' 
није права мудрост Па дабоме! Признајте сами. Пијем 
у част љубави која се мења да би остала бесмртна“. 

Испразнисмо чаше. Вино је било добро, али се у 
мени ипак пробуди грижа савести. 

— А породица! повикхх ја. 

— Не говорите ми о породици! прекиде ме он 
нагло. То је жива храна човечанства. Жене које варају 
своје мужеве, сем ако нису ружне да се од њих бежи; 
деца која се деру док су мала, и која одлећу чим добију 
крила; сродници који рачунају на смрт својих сродника! 
Знате ли за ишта свирепије од братске мржње» Шта даје 
више парничара судовима и више предмета трагедијама 
него породична свађа А још ништа нисам ни рекао о: 
маћехама. Видите! Наше скупштине које праве толико 
рђавих закона могле би донети један који би искупио· 
све остале. Требало би да изгласају укидање породице, 
неженство обавезно и световно. 

— Ваша последња реч, рекох ја смејући се, није 
излишна. Јер изузев њу, ви говорите као црквени по- 
главар, као светац из првога доба, као калуђер из Те- 
баиде. Ето где понављате са Босиеом и Проповедником:. 
Таштина над таштинама, све је само таштина. 

— Зашто нер одговара Блондо. И теолози су баш 
могли који пут случајно рећи нешто паметно. А после, 
они нису једини који тако говоре. Сви су велики ми- 
слиоци били песимисти“. 

Хтедох да одговорим али се притом сетих да су 
велики мислиоци увек само они који мисле или су ми- 
слили као ми. У осталом, немадох кад протестовати. За- 
глуши ме читав град имена који се просу на мене као 
леден млаз. Била је то збрка старих и модерних, друштво 
људи из свих времена и свих земаља. Хераклит се бра- 
тимио са Шопенхауером; будисти и хришћани су ишли 
згједно; Французи и Немци, Паскал и Хартман били. 

сложни да ме сатру. Остали, гомила добричина златнога 
срца, али слабе главе. Најбоље је било не говорити о 
њима. Оборих главу и ућутах. 


Мој сабеседник је ликовао. 


„Ви видите добро, говорио је он, да је, готово по 
једнодушном признању, ништавило последња реч му- 
дрости. Да су паметни, људи би већ давна престали да 
одржавају своју бедну расу, само за невољу и за злочин. 


Блондо је сркутао каву, кога је била изврсна. Били 
смо запалили праве хаване, суве и мирисне. То је био 
онај тренутак блаженства кад под благим утицајем задо 
вољеног стомака омекшају и најсуровија срца. Ја уччних 
последњи покушај да спасем човечанство од смртне казне. 
Усудих се приметати да бисмо можда могли покушати 
да га поправимо уместо да га смакнемо. 


"—""Р"Р—"—" "пп УМЕЉЕЕЕЕШИОООРНЕВИЕШЕЕ 
4 У + ~ <> 


„Ви, дакле, верујете у напредак, у могућност људског 
усавршавања!“ повика мој филозоф са чуђењем које није 
предсказивало ништа добро мојим уверењима. 


Он застаде за тренутак као да је хтео да ми остави 
времена да порекнем оне несмотрене речи; ја сам ћутао; 
он онда настави подругљиво: 


„Напредак! то је лепа реч која још пали у уводном 
чланку каквог петпарачког листа и у каквом политичком 
говору. Али ми филозофи тражимо више од голих речи, 
ма како оне биле високопарне. Леп ми је тај ваш напре- 
дак! Истина, данас ретко једемо свога ближњег, јер више 
волимо говеђину или овчетину, али га убијамо и сечемо 
на комаде; истина је да се после убица гиљотинира; зуб 
за зуб, глава за главу; то је још увек закон одмазде као 
у старо доба. Кад се воли крв, а нема се склоности за 
убиство, постаје се војник, справа за убијање. Онда се 
ужива у пуцању на своју браћу, зато што она не говоре 
истим језиком; пале се њихова села, бомбардују њихове 
вароши, пљачка се и осваја њихова земља. Та ко пориче 
напредакрг Погледајте само топове, пушке. Они су баш 
усавршени. Они чине част људском генију. Не узимајући 

у обзир што у доба мира (има тренутака који се зову 
тим именом) сви ови лепи проналасци не стоје узалуд. 
Људи пружају себи забаву стрељањем својих суграђана, 
сем ако их радије не баце у ваздух динамитом. Оставите, 
молим вас. Век за веком узалуд протиче, човек је чо- 
веку злотвор, и биће то довека. 

Ја сам још хтео да се противим. 


„При свем том, рекох, беда је мања него некада. 
Народ пати мање него у Сргдњем Веку. 


— Јесте ли ви баш сигурни у тор узвикну мој не- 
умољиви противник. Зар нисте чули онај дуги јаук који 
се разлеже из наших индустријских варошиг Згр рудар 
који тавори и чами под земљом нема право да завиди 
некадашњем сељаку, који се бар мучио на светлости 
сунца. Сиромаси данас више знају, признајем; али је то 
можда горе! Образовани несрећник више осећа шта му 
недостаје. Он има више идеја: али на што му то кад 
има више потреба > 


— Па онда шта да се ради, рекох му ја туробно, 
ако је све рђаво и ако се ништа не може поправити г 


—- На ваше питање, одговори ми он, могу се дати 
два одговора. Једни кажу: Пошто је свет рђав; пошто 
сутра и јуче личе као два близанца; пошто се порок, 
злочин, патња, понављају са жалосном тачношћу; смрт 
нама и вама! Смрт човечанству! Смрт свему што живи! 
Смрт и самој земљи! Потражимо какву паклену машину 
која ће раздробити наш патнички глоб и развејати његов 
прах по простору. 

— Теши ме само, прекидох га ја, што ће то опште 
самоубиство причекати неко време, бар ако се за савет 
обрати општем праву гласа. 


-– Да, рече мој песимист тоном дубоког жаљења. 
ЈЂудима ништа не помаже што пате; они још имају сла- 
бости да цене живот, без сумње из навике; па и ја сам 
који вам ово говорим, пристајем да га-сносим. Ја му се 
светим и тешим се говорећи коме год стигнем колико 

рђаво о њему мислим. Али — и то је други одговор на 
ваше питање — ја не живим, ја животарим. Спавати што 
више, сањајући што мање, то је најбоље што сам про. 
нашао да се не изиђе из стрпљења, решио сам се да 
«ствари пустим да иду како иду; гледам како падају цар- 
ства и министарства; направио сам себи једну удобну 
ложу из које безбедно посматрам политичку комедију; 
„смејем се обећањима и покушајима рефорама; знам да 
ништа не може успети; и ако бих вам што саветовао, 
то је да и ви посматрате, као равнодушан гледалац, уза: 
лудно људско комешање, и њихову вечиту самообману. 
Ја одманух главом. 

— Увек млади! Ви сте непоправљиви, настави 
Блондо. Ви више волите да радите на срећи чове- 
чанства, ла идете за својом химером. Како хоћете! Ја 
вам желим добру срећу, нарочито истрајности, али вам 
препоручујем да не заборавите да је ипак најбољи 
начин да се човек сачува од разочарења не надати 
«се ничему. 

_ Пошто сам имао много да одговарам, ја не одго- 
ворих ништа. Опростих се од свога филозофа - савето- 
давца. Али његове речи су ми одјекивале у ушима 
као погребно звоно. Његова нездрава начела подсећала 
су ме на отровне цветове који се развијају по површини 
бара. Мислио сам: у каквом ли се стању расула налази 
наша бедна Европа, кад у себи гаји, као старо римско 
царство, ову филозофију смрти. 


Ишао сам дуго не могући се отети тузи. Све ми је 
изгледало обавијено црним велом. Одједном, видех да 
сам у Тиљеријском Врту; сунце на заходу преливало је 
руменилом небо и кипове. Благ априлски дан био је на 
измаку. Свежи сокови су бујали у жилама дрвећа и 
„људи; земља је мирисала; деца су се играла са радосним 
усклицима; мајке су се смешиле, одевене у отворене боје; 
врапци су брбљали у новом зеленилу; заљубљени су про- 
„лазили припијени једно уз друго и не видећи ништа око 

себе. Улицом су јурили запослени људи; на једним ске- 
лама радници су радили певајући. Све је око мене било: 
пуно радости, живости, светлости. Којешта! помислих.. 
Има доста зла на свету, али заточници смрти могу пре: 
диковати колико хоће. Пуцајте први, господо проповед-- 
ници самоубиства! Један обичан сунчани зрак јачи је 
него сви ваши разлози. Нека дакле блиста сунце, и нека. 
живи љубав, рад, живот ! 


Жорж РЕНАР. 


(Превео с француског М И). 








СИТНИ ПРИЛОЗИ. 
ФИЛОЛОШКИ листићи. 


| 
„И ТУ ИМА ЊЕГОВА МАСЛА“. 





"Ова пословица, коју је забележио Вук Караџић 
(Српске Народне Пословице, Биоград, 1900, Хо 2001, 
в. и Српски Рјечник, 85. У. масло) и данас се чује врло 
често, у различитим варијантама. По Вуку, значи она 
исто што и „он је узрок што се тако догодило“, „Ше 
ац(сјјог езб“; значење је увек рђаво, негативно, и под 
маслом се увек мисли на смицалице, иншриге. Али 
прави смисао и порекло пословице не пада никоме на- 
памет: Вук — што нас код њега изненађује -— не го- 
вори о томе ништа, а данас се прави смисао може још 
мање да осети. И данас се, на пример, када се хоће да 
карикира буквално превођење са нашег језика на, рецимо, 
немачки, међу осталим комичним примерима узима и 
пример са овом пословицом: Фаз аПез аг Чеззеп ипа 
Чеззеп Виет. Из оваквог превођења речи „масло“' оче- 
видно је да се реч и пословица данас не разумеју. 

У српском, до најновијег доба, означавала је реч 
„масло“ — поред свог обичног значења — још и уље, 
зејтин. Дрво са кога се добија зејтин зове се маслина, 
плод се зове маслинка. Изгледа да је реч — у ново- 
српском -— из сакралног језика, и да је означавала спе- 
цијално освећени зејтин, зејтин за религиозну употребу, 
с! Вук, Пословице, М 1742: „Зна Бог чије масло у кан- 

дилу гори“, и објашњење уз њу. В. и Хе 3838: „Не дави 
се ђаво маслом“, о којој ће другом приликом бити речи. 
Јелеоосвећење, у најширем значењу, народ зове „свештање 
масала“ (упореди Вуков Рјечник, 5. У. масла). В. и 
речник Ивековића и Броза, 5, у. Реч је из старословен: 
ског и старосрпског језика, в. Му озјсћ, Гехјсоп рајаео- 
зјау. и Даничић, Речник из књижевних старина, 5. 
У. масло 

После овога смисао пословице је потпуно јасан. „И 
ту има његовога масла (== зејтина)“ значи „и за ту је 
ствар он (молио Бога да се не деси и) приносио зејтин 
на жртву“; „што се ова ствар свршила на овакав (не- 
повољан) начин томе су узрок његове молитве и про- 
клињања“. 

Зејтин и кандило играју, у грчко-оријенталској пра- 
зноверици, важну улогу при дроклињању, упореди на 
пример Стеван Сремац, Зона Замфирова (Београд, 1907, 
стр. 108): „Тамо је дрипалила кандило, тамјаном ока- 
дила одају, и клекла пред икону и на грчком језику ба- 
цила анашему на све а највише на Мана“... Оваква упо- 
треба зејтина јавила се са јеврејско-хришћанском религијом 
(в. О. Зсћгаде", КеаПехжКкоп дег досептатшзсћеп АПег- 
нштег, 5. у. ОЊашт, Ој; класични народи нису за њу 
знали, а ни у старинама осталих индогерманских народа 
нема о томе трага. 

У основи сродна, али у сваком случају различитога 
постанка је латинска пословица ојешт аћдце орегат рег- 
Фа! („узалуд сам се мучио“, „пропао ми је сав труд“), о 
чијем пореклу има неколико хипотеза (в. ОПо Гле Зрпсћ- 
убпег и. зрисћуби сће Кедепзапеп 4. Кботег, Гејгрзо, 1890, 
«стр. 253 и др.). 


ВАН 


ПОЗОРИШНИ ПРЕГЛЕД. 


Господин Михајло ИСАЈЛОВИЋ. 


Др. Карл Хагеман, један од најбољих познаваоца 
глуме, рекао је на једном месту: „Најпростија могућност 
изражавања је увек најприкладнија.“' То што је Хагеман 
рекао за глуму важи и за све друге гране уметности. 
Оно што је најсложеније из људске области сложени су 
духови приказали на врло прост начин, помоћу врло 
простих средстава. И то је једна од најкарактеристични- 
јих особина правога талента: приказати дакле моменат 
на начин који не да да се примети утрошени напор. 
Као што је то карактеристична особина правога талента, 
тако је исто карактеристична особина уметника који га 
нема: очевидан напор у приказивању, неприкладност из- 
међу момента који треба да се да и момента који се да, 
неадекватност обрасцу који је узет за образац. ИМ, кад 
се има за особину ово друго а, уз то, унесе још и воља, 
и рад, и преданост послу, тада се ствара мајстор, вештак, 
глумац, израђује се уметник који носи само све спољне 
знаке који карактеришу његову уметност. Пошто њему 
недостаје оно што је битно, оно што руководи, и што 
даје меру и склад приказу, то и дело, које са собом 
створи, мора да носи те његове ознаке и ла буде, спе 
_ цијално у глуми, неподударно ономе обрасцу који је 
узет да се прикаже средствима која глумцу стоје на рас“ 
положењу. 

1 „бећацзре капе! ппа Зећацере из ег, Вентаце Пи Лае- 
НК дез Тћеафег5“, уоп Ог. Сат Насетап, 1908. 5. 25. 

Такав је случај и случај Г. Исајловића. Преруши- 
вајући се у три лица, у Шајлока, у Фрању Мора, иу 
Свенгалија у Грилби, он се није приказао као глумац од 
већег талента, али се неоспорно, приказао као глумац 
од труда и од воље, као глумац од добро испеченог за- 
ната, као виртуоз, једном речи. Тако, Г. Исајловић има 
врло добру школу, и ако мало застарелу; познаје добро 
позорницу и све ефекте која она може да да кад се 
интелигентно искористи; може, кад сцене нису тешке, 
да се креће према тексту који тумачи и да га, изра. 
жајним средствима које употреби, не пребаци или под“ 
баци; уме, покаткад, да нађе детаљ који није обичан и 
који је, можда, чисто његов; даје, даље, својим улогама 
оно основно држање, онај основни тон који карактерише 
улогу коју репродукује; уме, најзад, да се паметно по- 
служи обрасцима са позорница које су га створиле. Да- 
јући тај портрет, ја сам се оградио од његовог приказа 
тежих и тешких сцена. Како он није надахнут вишим 
способностима, природно је да се, у тим сценама које су 
ван домашаја његових способности, не уме, и не може 
наћи. Кад оне дођу, он се инстиктивно лаћа бравура, 
театралности и декламација. У тим сценама он игра, само 
игра. Фини посматрач осети да је Г. Исајловић испод 
улоге, и да цео његов напор представља само стремљење 
ад аза. Сцена, на пример, у Млешачком Трговцу, кад 
Шајлок, ударајући по уговору који тражи фунту меса 
с Антонијевих прса, кличе: „Ја овде право своје тражим !“ 
приказана је, и ако је и по месту и по смислу централна, 
нерељефно и неконсеквентно само стога што је јача од 
њега. Исто тако, кад Тубал саопштава да су Антонијеве 
лађе пропале, Г. Исајловићев Шајлок, на место свих ових 
многобројних прелива од радости блаженству, од бла- 
женства на мах у гнев, из гнева у освету, злурадост и 
притајено задовољство, прелива који су, збиља, тешки 
за извођење, даје једну тираду гестова, израза и ставова, 
једну декламацију у коју главну улогу игра техника очију 
и навлачење и свлачење израза какви му прво на памет 

падну. Од ове, још је гора нема сцена кад Суд доноси 
_неповољну одлуку по Шајлока, а гомила га исмејава и 
пљује. Она је потпуно неодређена, неједнака, разбивена 
у парам-парче. Такав је исти у тешким и најтежим сце- 
"нама Разбојника. Тако, да само ту једну сцену поменемо, 
кад Фрања Мор, у последњем чину, полуди, Г. Исајло- 

вић, сем местимично лепо осветљених места, нема ни 
"снаге, ни гласа, ни даха (само очију) да изрази те пре. 
"тешке делиричне сцене. Он се крха по позорници, скаче, 
увија, пада, устаје. колачи очи, трза и ваља, али све то 
није то. Нема утиска да је то шо, да је оно што је у 

"тексту. Такав он изгледа у тим тешким и најтежим сценама. 
У лакшим сценама, — да дамо и њих, да би пор. 

-трет био потпун, — у лакшим и лаким сценама Г. 
Исајловић изгледа врло добро. Кад. на пример, долази 

Порција прерушена у доктора права, он тој сцени даје 

__ врло добар израз тиме што главу, с јаким изразом у 
"очима, окреће њој само из врата, не мења([ући став тела. 
Не мање је добар кад му Порција објашњава да му 
_ уговор не да право да пролије крв: „Уговор ти капи крви 
__ не да!“, као и кад, с речима: „Је л' то закон“, лелулајући 
се духом од неверице веровању, испушта врло природно 
онај нож који му је требао да донесе онолико задовољство. 
"Сем тога, као Свенгали у Грилби, где је врло често тре- 
бало декламовати свим могућим приказивачким сред- 
ствима, Г. Исајловић је дао неколико мајсторских сцена. 
Како је око у тој драми све, оно око помоћу кога 
Свенгали, сугеришући Трилби, ради с њом што хоће, то 
смо унапред знали да ће бити успеха у бравурском сми- 
"слу те речи. Тако, кад успављује Трилби, у првоме чину, 
даје изванредан израз очима који мења према захтевима 
"текста. Такав је, и још јачи, кад у другом чину, понова 
успављује Трилби: „Спавај, јагњешце моје, спавај“... Он 
је ту сав око, сав мађионичар, врачар и сатана. Исто је 
тако јак у сцени с Вилијем, после сукоба. Пошто га је 
Вили не само увредио, него и ударио, Свенгали, умо- 
фран и исцрпљен (маска му је врло добра), хоће да га 

нападне, приближава му се пун гнева, устукне побеђен, 
почиње болесно да дрхти, дохвата се, најзад, столице 
да би се могао усправно да одржи, и одавде му шаље 
демонски поглед какав наша бина није видела. У сцени. 
најзад, одмах после ове, у којој је бравура попета на 
циркуски степен, кад Свенгали, пошто је потнуно исцр· 
пео своје биће сугеришући Трилби, пада, обамире, пада 
у ропац, умире и умре, Г. Исајловић има лепих сцена 
претеривања и декламација гестова, ставова и израза. Кад 
се помиримо с тим да га као таквог посматрамо, онда 
нам задовољство није ускраћено, као ни жеља да нам, ако 
други и већи неће, он опет у госте дође. 
БрАНКО ЛАРАРЕВИЋ. 


ПАРИЖАНКА, од Анрил БЕКА.! 


Клотилда уђе нагло у салон и сакрије писмо међ, 
хартије на сточићу. Кад за њом уђе Лафон, она се чини 
као да је писмо оставила у фијоку од стола. Диалог 
је почео: 


Лафон: Отворите фијоку и дајте ми то писмо. 

Клотилда : (Ћути). | 

Лафон: Отворите фијоку и дајте ми то писмо. 

Клотилда: Нећу. (Дужа пауза). 

Лафон: Откуд долазите 2 

Клотилда : Ах! Сад нешто друго. 

Лафон:: Да, то је друго. Питам вас, откуд полазите. , 

Клотилда: Казаћу вам. Хтела бих да се у овом тренутку по- 
гледате и видите какав изгледате. Нисте лепи, драги 
мој. Више ми се свиђате у свом обичном стању. Куда. 
ће нас све то одвести, Боже благи, ако се ви забо- 
равите због једног ништавног писамцета које ми је ма. 
ко упути. 

Лафон: Отворите фијоку п дајте ми то писмо. 

Клотилда : Добићете га. Можете мислити да ћа ме овакве 
сцене, ако се буду понављале чешће, морати брзо ра- 
ставити од вас Знајте да ја не Опх могла поднети пе- 
питивање сваког пута кад крочим из куће. 


Диалог се истим тоном наставља, и ми слутимо развој 
комада: Клотилда и Лафон су свакако муж и жена; 
Лафон ће пронаћи писмо и сазнаће име љубавника, и, 
кад писац кроз комад провуче неколике вариац“је ба- 


1 Први пут у Народном Позоришту 29 априла 1910. 

налних сцена између љубоморног мужа и неверне жене, 
доћи ће или до мирног брачног развода, или до двобоја 
који ће се, понајпре, свршити лепо. Али је наше инте- 
ресовање кренуто другим правцем кад Клотилда устврди 
да је писмо од њене пријатељице Госпође Болје.. И док 
Лафон свршује диалог: „Мислите на мене, Клотилда, а 
мислите и на себе. Имајте на уму да се несмотреност 
може за час учинити а да се не поправља никад... Оста- 
јући ми верна, ви остајете достојна и поштована; онога 
дана када ме будете преварили...“, нама се чини да је од 
нашег нагађања о развоју комада остало као тачно само 
то да су Клотилда и Лафон муж и жена. Међутим Кло: 
тилда доврши диалог, прекидајући Лафону реч: „Пазите, 
ево мога мужа“, и наше нагађање показује се у целини 
нетачним. Писац нам је, вешто и духовито, спремио замку 
у коју смо пали, и увећао нам је пажњу радозналости 
за даљи ток комада. После већ видимо: стара „комедија 
о троуглу“, само друкчи троугао: уместо мужа, жене и 
љубавника, имамо жену и два љубавника у игри. 
Адолф Ди Менил, муж Клотилде, није Карнише, за- 
љубљени латиниста, из Бретонова Сукоба, није ни Ернест 
из ЈБубав бди, али је у многом Тесман из Хеде Габлер. 
Он одлази у свој Економски Клуб, сарађује на стручном 
часопису, броји колико је продао примерака својих „Мо- 
ралних погледа на буџет“ и сања о новом положају по- 
реског благајника који ће му израдити ујак, угледни члан 
Академије. Ди Менил је доброћудан, крајње поверљив 
према својој жени и има једно невероватно неслућење 
свих њених уживања ван домаћег живота и противних, 
бар конвенционалном, моралу. Дајући га таквог, писац 
је учинио игру најпре могућном, па могућном без мужа. 
С друге стране, Лафон је неповерљив и љубоморан љу- 
бавник, и онда кад је Клотилда уморена њиме нашла 
другог љубавника он је наслутио свој пораз, и, више но 
иједан муж и у животу и на позорници, био је љубо- 
моран. Час ласкајући, час грубо он је давао израза својој 
љубомори и слутњи за коју није имао стварних доказа, 
Но) 

остајући увек комичан у положају човека који у немо- 
ралности тражи моралну чврстину. Писац је, оставља- 
јући мужа ван игре, пустио Лафона у игру само толико 
да он осети да се игра игра, да зна само да је и он у њој, 
али да не дозна трећег играча, и да не сазна ни после 
спуштања завесе у последњем чину како се игра оди- 
грала. То је био услов за опстанак у комаду главне лич- 
ности, Клотилде. Створење од нагона и разума, Клотилда 
је, као и све жене, сневала о животу у коме би „њене 
дужности биле испуњене а да њено срце не буде жртво- 
вано“. И, не нашавши такав живот, она је задржала пра- 
вила прописана друштвеним моралом, конвенцијама, али 
је живела као да их је одбацила. Па кроз своју трку за ужи- 
вањима која забрањује друштвено правило, кроз свесну 
неморалност, кроз перверзност, свуда, она спроводи свој 
систем хладног рачунања и духовитог начина да изгледа 
права пред конвенционалним моралом. И таква, са чудом 
од духа, вештине и лукавства, води она игру између ње, 
Лафона и сина Госпође Семпсон, те кад Лафон највише 
осећа да је губитак на његовој страни, она му највештије 
разбива недоказану сумњу, и у тренутку кад јој је могао 
причинити „многу незгоду својом будаластом љубомором“ 
она му је измамила, као „знак истинске љубави“, пристанак 
да оде из Париза на пет-шест месеца. Дотле, млади Семпсон 
имао је још једну успомену више; кроз перверзност у 
Клотилде провукла се меланхолична жица, и с одласком 
Семпсона из Париза агра иде крају. Као у водвиљу Де 
Кајавеа и Де Флера Мужевљева срећа, добитак игре пао 
на мужа: благајничко место које ујак није могао изра- 
дити добивено је преко Госпође Семпсон у чијим се са- 
лонима скупљају министри. |Клотилда : (Господину Семп- 
сону) „Услуга је дошла тек после погрешке и није била 
потребна“). Комад није, као водвиљ, свршен тиме. Лафон 
се вратио. Клотилда, са утехом да су „жене слабе према 
ономе који им се допада, али да се увек враћају ономе 
који их воли“ дочекала је свог пријатеља, „тако рећи 
другог мужа“, он је обећао да неће бити љубоморан, и 

живот у троје има да се настави одржаван „системом 
поверења“. 

Анри Бек дао је своја два комада Гавране и Па. 
рижанку осамдесетих година прошлог века, у времену 
обнављања француске драме. Комади махом засновани 
на „триковима“ и „токовима“, са натрпаношћу ситуација, 
са интригом којој су сви елементи комада били подре- 
ђени, са драмском техником експозиције и закључка која 
је била сама себи сврха, преживљавали су у то време 
своје најлепше и последње дане. Драма у којој би био 
цртан прави живот, и у којој би догађаји произла- 
зили природно и из карактера јављала се. Бек је један 
од најранијих радника у том обнављању драме. У /ав. 
ранима нема никакве тежње да се истиче заплет, нема 
одсудног закључка пред спуштање завесе, и карактери 
су дати само ради развоја догађаја, као носиоци осећања. 
У Парижанци Бек је још јаче скренуо од дотадање 
технике. Све се ту развија из диалога: једна сцена хвата 
се за другу као зупчасти точкићи на машини, “ један 
диалог је зубац једног точкића а други је жљеб на дру- 
гом точкићу. Цео комад је изаткан из речи; догађај је 
у том ткиву. М оба комада су врло интересантни као 
 почетци новог схватања драмске технике. Мање су, међу. 
тим, интересатни као покушаји натуралистичке драме, и 
" као такви мало су успели, нарочито Гарижанка. Њих 
не треба помешати са драмама Слободног Позоришта, са 
„сепге гоззе“; али треба их посматрати као претече драме 
са „кришкама живота“, у толико пре што имају претен- 
зија на истину живота. (Други комад има наслов који 
то јасно потврђује). Само, при томе треба запазити да 
Бек није имао само моћ дубоког и продирног опажања 
и фину заоштрену иронију, него да је био и песимист. 
Кажу да је једва зарађивао хлеб; кроз свет се пробијао 
сувише тешко и био је огорчен на њега. И ма колико 
да је дух обновљене француске драме забрањивао да се 
писац „шета по позорници“, да уноси себе у комад, ипак 
је Бек задовољио свој песимизам пуштајући га да се 

манифестује у изношењу најгорих и зацрњених друштве- 
них чланова. (Зеленаш Тесије, бележник Бурдон, архи- 
тект Лефор, Клотилда). Тај песимизам, ма како био ви- 
соко интелектуалан, није без штете по реалистичке пре- 
тензије комада. Тако су Гаврани могли бити приведени 
крају само заснивањем на једној конвенционалности. Њу 
је запазио француски критичар Августин Филон, и иста- 
као чињеницу: „да се у Гавранима није указао ниједан 
честит човек, ниједна срећна околност која би спречила 
пљачкање Вињеронове породице“ и да је „у стварности 
један сличан случај редак и исто толико чудноват колико 
и живописни догађаји толиких романа“. Ако је ова при- 
медба претерана за /авране, она има своју пуну и оп- 
равдану тачност за Парижанку. Клотилда је, — ако неу 
свему, а оно у главном, —- један реалан тип, специмен 
Парижанке. Али, песимист, Бек ју је ставио само измеђ 
доброћудног мужа и једног љубавника који има своју 
илузију да му је љубавница честита жена, и није је при- 
казао ни у каквој другој пригоди. На тај назин Кло- 
тилда постаје оличење крајњег светског зла али престаје 
бити реалном личношћу; ако је песимизам задовољен, 
реализам је поднео скупи трошак око задовољења. И 
„кришка живота“ коју је писац понудио није примљена 
јер је рђаво одсечена, и јер је исштрпкана не само по 
крајевима него и кроз средину. 

Наша публика, која у десет случајева једва да има 
два пута право, имала је права што је ову премиеру при- 
мила хладно. Не значи то да Џарижанку није требало 
изнети на репертоар. Има, поред интересантне технике 
комада, поред њене историске вредности, и других раз- 
лога. Ну, додајмо одмах и не износећи их, да и они, и 
ако правдају премиеру, не би ни из далека, били до- 
вољни и јаки да говоре у прилог томе да се комад изнесе 
још који пут. 


Ал. АРНАУТОВИЋ. 

СРПСКА УМЕТНИЧКА ИзЗложБА У (СОМБОРУ. 
































У последње време врло често су се чули гласови да 
стара Војводина, која је некада тако дуго и снажно била 
на челу целог српског културног и књижевног покрета, 
данас чами у летаргији и све мање значи у општем ду- 
ховном животу српскога народа. Али, срећом, у последње 
време јављају се знаци, по којима се даје закључити да 
је тај застој био само привремени и да је песимистичан 
суд био неоснован. У Војводини се осећа један јасан 
преокрет на боље, и један од знакова тога новога бу- 
ђења јесте културни покрет у Сомбору. 


Под утицајем неколико младих и напредних људи, 
у Сомбору, тој старој, имућној и родољубивој српској 
вароши, где поред знатног броја српског становништва, 
има и две средње школе српске, почело се доста живо 
радити на подизању народне свести и културнога жи 
вота. Што је од значаја, српски женски свет, „Српско 
Девојачко Коло“ и „Добротворна Задруга Српкиња Сом- 
боркиња“, узео је жива учешћа у том покрету. И по- 
следњих година Сомбор је видео цео један низ органи- 
зованих српских предавања, са предавачима не само из 
Војводине но и стручњацима и писцима из Србије. Сом- 
борски Срби се нису задржали само на томе почетку, 
но су наумили да изведу један крупан и са културно- 
националног гледишта важан посао: да организују српску 
уметничку изложбу у Сомбору, да тако оностраном Срп- 

ству и туђинству прикажу висину српске уметности, вред- 
ност српских уметника из свију крајева српских. Намера 
је била велика, посао тежак. Родољубље и добра воља 
учинили су да се изведе тај леп и паметан посао, једна 
од најкрупријих и најуспешнијих културно-националних 
манифестација наших за последњих десетак година. 

У недељу 25 априла отворена је у Сомбору, на врло 
свечан начин, та прва српска уметничка изложба у Угар- 
ској, у присуству многобројних и одличних посетилаца, 
уметника и изасланика разних културних установа из 
Србије и из Војводине. Изложбу је отворио пригодним 
говором Бачки Владкка Митрофан Шевић. 

Изложба је смештена у великој дворани Жупанинске 
Зграде, која је за ту сврху претворена у три мања оде- 
љења за сликарство и једну салу за вајарство. 

Изложених радова: слика, скулптура, акварела и 
цртежа има 114 од 20 српских уметника из свију крајева 
српских, из Војводине, Србије, Далмације и Црне Горе. 
„Српски Књижевни Гласник“ доносио је досад редовне 
извештаје са свију српских и југословенских и уметни- 
чких изложба, и како на овој изложби има известан број 
слика и скулптура о којима је већ било говора у ступ- 
цима овога часописа, то ћемо ми овом приликом дати 
приказ оних нових радова о којима се овде до данас 
није ништа писало. Тако звани „Сјоп“ изложбе, оно што 
је најважније у њој и што највише у очи пада чини нам 
се да је Портре од Павла Јовановића, и го један од оних 
уметникових портрета, који нису рађени по поруџбини, 
него за изложбе. То је један од најбољих радова слав- 
нога уметника, и није ни чудо што је толико привлачио 
пажњу и стекао толико признање. Портре представља 
једну даму (цела фигура) са грациозним лаким покретом. 
Цртеж је сјајан, али у исти мах и дискретан и топао; 
техника је лака, а колорит свеж. Излагање овог портрета 
даје Сомборској изложби карактер уметничке озбиљности. 

Други уметник који својим новим радовима при- 
влачи пажњу јесте Урош Предић. Од њега видимо 

поред других ситних а симпатичних ствари још четири пре- 
стоне иконе за Панчевачку Цркву. То су одличне ствари 
у нашем црквеном сликарству. У њима се оличавају све 
добре особине Предића сликара, који је, и који ће остати 
за дуго и дуго година, најбољи представник те гране умет- 
ности код нас. 

Јосиф Лалић и Петар Почек показују напредак на 
Сомборској Изложби. 

Лалић је сликом „Југовина на Локруму“ показао 
како се море слика. То је најбољи рад те врсте што се 
до данас у српској уметности налази. Са пуно темпера- 
мента и природне истине, Лалић је насликао воду, и 
морске таласе — како се одбијају о жал и о стене Од 
истог уметника вреди поменути један велики акварел 
„Играчи домина“. 

Петар Почек у својим сличицама, овог пута, 
чини ми се, да је бољи него на београдској изложби 
„Ладе“. Његова „Тишина“ (Св. Никола) и „Чаробни крај“ 
(1асћла) показују уметника који има осећање за једно- 
ставност, свежину ваздуха и једну истиниту природну хар- 
монију тона. „Јесење пјесме“ (магла) и „Јесење пјесме“ 
(киша) тако су свеже у колориту да их предпостављамо 
његовим већим стварима. Из тих малих слика види се 
да Почек располаже једном добром модерном техником, 
и ми бисмо му желели да се у том правцу и даље развија. 

Од наших београдских уметника има доста радова о 
којима није било говора у „Српском Књижевном Гласнику“. 

Бета Вукановић изложила је слику „Београдске 
_циганке“. Слика је карактеристична, пуна свежине, и, 
рекли бисмо рађена не са толико темперамента као њена 
слика „На мојој тераси“. Од исте уметнице има један 
акварел „Циганка“, која има све особине једног одличног 
акварела. | 

Марко Мурат изложио је нов рад „Молитве“ (Срби 
западне цркве). Овај рад не одликује се ничим наро- 
читим од осталих уметникових радова осем фигуралном 
композицијом. Све оне добре особине које Муратова ки- 
чица има за пејсаж и у овој слици су истакнуте Она нас 

ипак оставља хладним јер не чини утисак природне им- 
пресије. 

Риста Вукановић изложио је као нов, портре капе- 
тана Д. М.: једна мања његова ствар која изгледа слична. 

Љубомир Ивановић одликује се поштеним студи- 
раним радом. Његови „Интеријери“ и „Мртва природа“ 
су тачна опажања и бележења тонова с природе. Као 
цртач заузима својим снажним потезом прво место међу 
српским сликарима. 

Борисав Стефановић — који се, као и Љубомир Ива- 
новић, највише истиче од млађе уметничке генериције — 
има ту добру особину што се дао на проучавање и ваз- 
духа и светлости. Његови радови имају у том погледу 
доста доброг и његово осећање за колористичан тон даје 
његовим радовима пријатно обележје. Најбоља му је 
ствар „У мислима“ и „На јесењем сунцу“. 

Стеван Алексић и Васа Ешкићевић први пут се јав- 
љају на српским изложбама. Први је изложио две слике 
„Богородицу“ и „Распеће“. „Богородица“ је много боља 
од „Распећа“. Одликује се добром академском компози- 
цијом, колоритом доста свежим. Услед одсудности ваз- 
душне перспективе, чини мало декоративан утисак. Ешки- 
ћевић изложио је такође две слике „Далеки Снови“ и 
„Негдашњи људи“. Ова последња композицијом и тоном 
одмакла је много од прве која својим сладуњавим коло- 
ритом прави непријатан утисак. Од Ешкићевића очеки- 
вали смо јаче ствари, и надамо се да он са овим радо- 
вима није казао своју последњу реч. 

Још су изложили: Р. Момчиловић, К. Јосиповић, 
Наталија Цветковићева и Љубица Филиповићеза. Желели 
бисмо да на идућим изложбама буду бољи. 

Од вајара изложили су Ђорђе Јовановић, Јован Ко- 
њарек и Сима Роксандић. 

Ђорђе Јовановић има од нових радова, о којима овде 
није било говора, бисту Др. Владана Ђорђевића, чији 
је портре израдио такођер .Урош Предић. Колико је то 
опасно кад се на једној истој изложби сретну два пор- 

трета једне исте особе! Један од њих увек мора да 
" страда. У овом случају страдао је Ђорђе Јовановић према 
Урошу Предићу. 

Коњареков познати „Последњи уздах“ је једна од 
скултура која на овој изложби има највише душе. 

Роксандић је представљен са три нова рада: „Први 
покушај“, портре Јосифа Маринковића и „Доброта“. Ма. 
ринковић је одлично нацртан; једна од најуспелијих биста 
што се тиче сличности „Доброта“ има својих добрих 
особина у изразу и линији. „Први покушај“ у модели- 
рању тела изостаје иза његових добро познатих радова 
„Роба“ и „Борба са змијом“. 

Српска публика у Војводини, која у великом броју 
и са великим интересовањем походи ову изложбу, има 
разлога да буде задовољна српским уметницима, као што 
и српски уметници, том великом посетом и живим инте- 
ресовањем имају разлога да буду задовољни. Тај први 
покушај организовања српских уметничких изложба по 
центрима српским ван Србије имао је пуно успеха. На том 
добром путу не треба се зауставити. 


ЕН. 

АРБАНАСКИ ПОКРЕТ. — ВЕЛЕШКО-ДЕБАРСКО ВЛАДИЧАНСКО 
ПИТАЊЕ. 


Арбанаски покрет је напредовао једно време откако 
смо последњи пут писали. Једно место за другим дизало 
се на оружје противу редовне војске. Најпре Лаб, па 


онда Горња Морава, Лугово, Црнољева, Ора, Опоље, . 


ЈЉума подигоше се. Арбанаси из Доњега и Горњега По- 
лога, из Доње и Горње Реке, из Мале Реке са симпа- 
тијама су гледали своје једноплеменике како дају јаке 
отпоре код Качаника, у Ђаковици, код Црнољеве у 
Штимљи. Ако нису прискочили у помоћ нису криви само 
географски положаји. Систем старога режима за умири- 
вање Арбанаса, њихова непросвећеност, много су томе 
поред још неких других околности допринели. 


Влада Хаки паше видела је да се покрет шири, да то 
рђаво дејствује и споља и унутра, па је учинила ово двоје. 
Најпре, послала је велика појачања Торгуд-паши, коман- 
данту експедиционих трупа. Та појачања и даље стижу у 
Феризовић преко Солуна и Скопља. У њима је око 
40000 војника, низама и редифа, са шездесет топова и одго- 
варајућим бројем других помоћних средстава. Затим, испра- 
тила је на лице места Махмуд Шефкет-пашу, Министра 
Војног, који је обишао сва места у којима је побуна. 
Војска је најпре ослободила Качанички Кланац и кара- 
дашке висове од Арнаута побуњеника, па је извршила 
концентрацију у Феризовићу. Одавде је пошла у три 








Политички ПРЕГЛЕД. 795 


~ 





правца ка Призрену, са главним задатком да успостави 
свезу између Призрена и Феризовића, и очисти од по- 
буњеника један други кланац, Црнољевачки. После крат- 
кога али и енергичнога отпора, пут је био чист. Побу- 
њеници су се повукли у Дреницу. А Љумљани су се 
ускомешали за један силан отпор. Војна појачања стижу 
и даље Торгуд-паши. С Арнаутима се више не може са 
једном дивизијом војевати; требаће читав корпус, па и 
онда неће бити лако. 

Докле Торгуд-паша полако креће своју војску на- 
пред, и поступа с извесном благошћу према побуњени- 
цима (сем у Горњој Морави и Неродимљи), дотле Мах- 
муд Шефкет-паша обилази сва важнија места. Обилазећи 
та места он држи и врло енергичне говоре. У Призрену 
је, на пример чазао: „...Ја сам овамо дошао да проучим 
и одредим мере које војска има да изврши, Мене мо- 
жете примити као саветодавца који располаже са 40000 
_ пушака и 60 брззметних топова; тај саветодавац у свој- 
ству одговорнога министра једне уставне владе може, 
на случај потребе да удвоји ту војну силу. Речи таквога 
саветника морају наићи код вас на пријатељски пријем... 
Слабост прве уставне владе довео је до оних догађаја 
31 марта прошле године. Али, садања влада неће да 
учини исту погрешку. Ја сам лањске године пре одласка 
из Солуна изјавио да ћемо ући у Цариград као циви- 
лизовани људи. Уверавам вас да ћемо тако исто и овде 
поступити. Избегаваћемо што се може више да се про- 
сипа братска крв; али, ако треба, хиљаде побуњеника 
ће изгубити главе. Ви знате врло добро да се наша су. 
сетка Бугарска, да би очувала поштовање законима својим, 
није двоумила да ту скоро у Рушчуку жртвује неколико 
стотина живота. Одговорноме министру Бугарске сви су 
одобравали овај поступак. Признаћете да данас на Ко- 
сову има на стотине хиљада неизвршених судских пре 
суда. На хиљаде зликоваца налазе се по планинама. Они 
су страх и трепет за мирно становништво. Ред м мир 
не постоје у овим крајевима. Кајмакам Љумански заједно 

са својим чиновништвом и сада, као и за време старога 
режима, не може да оде на своје опредељење већ и даље 
седи у Призрену. То значи да империја није могла на- 
метнути своју власт у овим крајевима. Али, влада неће 
пропустити ниједну жртву да благодети уставности про- 
шири на све поданике. Ово што се догађа овде а на 
очи Европе срамота је и за Османлије и за образовани 
свет. Војска, која је позвана да изврши ову и свету и 
узвишену мисију, наићи ће на одобравање и код Осман 
лија и код целе Европе. Ја сам рекао шта влада мисли 
а ви из тога извуците поуку.“ 

Још се не може рећи да ли ће се учинити овако 
како се прети, па и ако војска стално придолази у по- 
буњене крајеве. Критско питање, арапско питање, ре- 
жимско питање — све су то сметње, све то даје разлога 
да се мисли да турска војска неће уништити побуњенике, 
па баш кад би побуњенички покрет захватио и ЈЉумуи 
Пологе и све три Реке, па и Малесију. Ову сумњу по- 
јачава још нешто. Махмуд Шефкет-паша испод руке пре“ 
говара са шефовима арбанаских фисова, и с онима који 
су у побунии с онима који симпатишу арбанаскоме покрету. 
Кссовски валија то исто чини на другој страни, а опет на 
истоме терену. Махмуд Шефкет-паша чини још нешто. Обе- 
ћава три идадије, гимназије, са по 200 ђака Арнаута, 200 
основних школа и бар 150 километара добрих трговачких 
путева. Обећава школе да се у њима образују будући 
чиновници — Арбанаси; обећава путеве да би се Горња 
Арбанија економски подигла. Обећава благостање од 
уставности. Али, и кад обећава и кад прети не може 
рећи да ће Арнауте разоружати. А школе и путеви и све 
друго што би подигло ову покрајину, може се дати 
тек ако се Арнаутима одузме оружје. Силом, ма како 
она велика била, то је готово немогућно учинити. Зато 
треба један формални бар двогодишњи герилски рат 
с Арбанасима. Турска такав рат не сме чинити данас. 
С драге воље Арнаути неће оружја дати, то је старо ис 
куство утврдило Према томе, остало би да се поступа 

постепено, благо, с извесним планом у који, понављамо 
опет, мора ући грађење жељезница које би пролазиле 
кроз Стару Србију и Горњу Арбанију. Жељезница би 
дала две-три добре ствари. Унела би новца у сиротињу; 
дала би јој рада за две три године те одузела прилику 
да се буни; унела, боље и више него иједна школа, про- 
свећеност у запуштени народ. Две-три године би биле 
довољне, може бити, да се и оружје покупи од Арнаута; 
а Задрима, Подрима, Метохија, Морава, цела Стара Ср- 
бија и Горња Арбанија би се доиста подигле економски, 
јер су то земље богате зиратном земљом, шумом и рудама. 
За Србе у говору Махмуд Шефкет-паше има једна 
_ констатација повољна: да у Старој Србији има без- 
број неизвршених судских пресуда, да некажњени хо- 
дају по гори многи Арнаути зулумћари, да од њих страда 
мирно становништво, да ред и мир не постоје у Старој 
Србији. Колико јуче званични кругови турски порицали 
су све ово; а сад су морали признати. 


У последње време писало се доста у Србији о многим 
националним питањима. Једно је од њих и владичанско 
питање у Велешко-дебарској Епархији. Одмах како је ре- 
шено скопаљско владичанско питање у корист Срба, по- 
кренуто је у Цариграду питање о томе да у велешко-де- 
барској епархији, на место патријаршијскога митрополита 
Грка, буде постављен Србин митрополит. Претпоследњи 
и садањи митрополити за ову епархију били су Грци, али 
су знали, нарочито Поликарп, српски језик, што је 
било потребно за епархију у којој је тако мало Грка. 
Патријаршија Васељенска не само да то није хтела, него 
није пристала ни да се за хорепископа, помоћнога вла- 
дику садањем патријаршиском митрополиту Партенију, 
изабере и постави Србин. Она се овакве одлуке упорно 
до скора држала. А сад, пред долазак краља Петра у 
Цариград, мало из убаха, Свети Синод једногласно бира 
за хорепископа велешко-дебарскоме митрополиту, Србина, 
јеромонаха Варнаву Роспћа, родом из Плеваља, човека 

школована у Русији иу Цариграду. На Лазареву суботу, 
што још више изненађује, сам Патријарх Јоаким Ш по: 
свећује овога у Турској шестог владику Србина за ових 
последњих осамнаест година. Откако се бирају понова 
Срби за црквене старешине у српским епархијама по 
Турској, не памти се да су избор и посвећење извршени у 
тако краткоме времену. Митрополит скопљански и егзарх 
Доње Мизије, Фирмилијан, изабран је био 1897 године 
а посвећен тек 1902 године. 

Овим решењем начелно је Патријаршија признала 
да у Велешко-дебарској Епархији треба да је црквени 
главар Србин. У једној епархији која броји око 5200 до- 
мова патријаршиста Срба, у којој има око 80 српских 
цркава и 47 српских школа, природно је да и владика 
буде Србин. Решењем овога питања дошло се до прет- 
последње етапе у црквеном питању Срба у Отоманској 
Царевини. Јер, Васељенска Патријаршија дајући вла- 
дици Варнави Росићу титулу „епископ Главински“, као 
да је ставила у изглед Србима и Охридску Епархију. Епи- 
скопија Главинска је чинила у Средњему Веку саставни 
део Охридске Патријаршије. И доиста, Србима остаје још 
само Охридска Епархија, па да могу рећи да су у Турској 
повратили гериторију своје народне цркве чија је само- 
сталност од стране цариградске Патријаршије у своје 
време уништена, а делови распарчани данас у две-три 
државе. 2 


ИнострРАНИ. 


БАРАКЕ НИЈЕ ЈЕ. 


ДРУШТВА И УСТАНОВЕ. 


Српска КЊиИжЕВНА ЗАДРУГА. — Седница Главног Од. 
бора била је 29 априла 1910 године. На њој је извршено 
конституисање Управе и подела чланова на одсеке. 
Управа је остала као што је била прошле године: пред- 
седник Г. Стојан Новаковић, потпредседник Г. Сретен 
Стојковић, благајник Г. Хенрик Лилер и тајник Г. Дра- 
гутин Костић. У Надзорном Одбору председник је Г. Ми- 
хаило Марковић, а потпредседник Г. Драгутин Гођевац. 
На тој седници Главни Одбор је одредио комисију за из- 
мену правилника. У њу у су ушли: Г. Г. Сретен Стојковић, 
Хенрик Лилер, Драгутин Костић и Др. Петар Вукићевић. 
5 маја 1910 године био је ХХХТХ састанак Књи- 
жевног Одсека. Били су: председник Г. Стојан Новако: 
вић и чланови књижевног одсека : Г. Г. Драгутин Костић, 
Јеремија Живановић, Јован Скерлић. Прочитан је рефе- 
рат члана књижевног одсека Г. Драгомира Јанковића о 
Напуљским Шешњама од Г. Милорада Павловића. Ре- 
_ ферент препоручује овај спис, ако га писац преудес“ 
према напоменама које му је учинио у рукопису. Одлу- 
чено је: примити Напуљске Шешње Г. Милорада Павло- 
вића у начелу за редовна издања Задругина, с тим да 
писац у рукопису учини измене које траже оба референта. 
Члан књижевног одсека Г. Јеремија Живановић читао свој 
реферат о Дошљацима, роману Г. Милутина Ускоковића. 
· Референт препоручује овај спис за редовна издања За- 
другина и награду по расписаном конкурсу, ако га писац 
преудеси према напоменама његовим и првог референта. 
Одлучено је: примити приповетку Дошљаци од |. Ми: 
лутина Ускоковића за редовна издавања Задругина и 
наградити према последњем конкурсу, с тим да је писац 
преудеси према напоменама референата. — Утврђено је 

да се у ХЛХ колу штампају ови списи: 1, /јесме Мило- 
рада Митровића, избор, у редакцији члана Г. Јеремије 
Живановића; 2, Дошљаци, роман Г. Милутина Ускоко- 
вића; 3, Вечипи младожења, роман Јакова Игњатовића, 
у редакцији Г. Др. Јована Скерлића; 4. Мршви капитали, 
роман Јосипа Козарца, с предговором о писцу од Г. Др. 
Бранка Дрекслера; 5, Кришичке студије Љ. Недића књига 
Ш, у редакцији члана Г. Павла Поповића; 6, Кармен и 
Коломба, приповетке Проспера Меримеа, у преводу Г. 
Милана Грола; 7, Руковођ у живошу од Ралфа Емерсона 
у преводу Г. Драгомира Јанковића. 





МАТИЦА СРПСКА У ДуБРОВНИКУ. — Ова најмлађа књи- 
жевна установа српска, најмлађа међу матицама словен- 
ским, почиње свој рад у току ове године. Прва њена 
књига биће „Наше Приморје“, слике и утисци Марка 
Цара из Далмације, Дубровника и Боке Которске. После 
ове прве књиге на реду су две друге: збирка најбољих 
српских народних приповедака и расправа о Иву Бунићу 
Вучићевићу. 

У идућој години Матица ће издати историју Боке 
за прве аустријске владе 1797 до 1805/6 па до 1811—17/18, 
и то према документима који се налазе у бечким архивима. 

Најзад је Матица расписала конкурс за дело „Кул- 
турни и економски развитак Срба у аустро-угарској мо- 
нархији од најстаријих времена до данас“. Награда је 
1.000 круна. Рукописи се шаљу Управи Матице у Ду- 
бровнику најдаље до краја 1911 године. Награђену књигу 
штампаће Матица као своје издање. 

Према својим правилима, Матица Српска је почела 
да оснива библиотеку у којој ће бити добри књижевни 
производи, нарочито производи српске књижевности. 
Тим ће Матица попунити једну велику празнину која се у 
Дубровнику осећа, јер ће своју књижницу, чим је уреди, 
ставити на расположење публици. 

Неколико познатих наших књижевника обећало је 
већ Матици Српској своју сарадњу, а неколико наших 
књижевних установа, као Српска Краљевска Академија 
Наука у Београду, Матица Српска у Новом Саду, Ма- 
тица Словеначка у Љубљани, шаљу јој своја књижевна и 
научна издања. 





Власник, Богдан Поповић. — УРЕДНИК, ЈОВАН СКЕРЛИЋ. 

Књига ХХТУ, БРОЈ 11. — 1 јун, 1910. 





НА ГРАНИЦИ. 


ДРАМАТСКА СЛИКА У [ ЧИНУ. 
(о) 
ПОЈАВА ЧЕТВРТА 
Радивој и СМИЉАНА. 
(Стоје једно прама другоме близу ватре. Лица су им на ма 
хове пламеном обасјана). 


| СМИЉАНА. 
Оде. 

Радивој. 
Оде, да! 

СМИЉАНА. 


(Ослушкујући). Дошла су деца. 


| РАДИВОЈ. 

Гдје су2 
СМИЉАНА. 

· Спрачају овце у загон, чујеш ли их> 


; РАДИВОЈ. 
(Обрнувши се ка псу). Кудрове, овце дођоше а тебе 
бриге; одрљавио као и ја, па не чујеш. 
51 

СМИЉАНА. 
(Уздахнувши јакој. Тешко нам је, дједе ; где смо овако 
пристали > 


РАДИВОЈ. 

Тешко да. (Сумњичући). Је ли, Смиљана, и због мене 
вам је тешко Да не бијаше поради варенике, што је ја 
срчем били би продали краву, не би се ово ДОГОДИЛО. . 
Тежак сам вам!... · 


СМИЉАНА. 
(Прекидајући). Бог с тобом, деда, не хватај души гри- 
јеха, како би нам ти био тежак, ти си наш старјешина! 


РАДИВОЈ. 

Бјеше и то негда: кућни старешина треба да се 
брине за кућу, да предњачи у свему, да није кући на 
одмет — где је тор | 

СМИЉАНА. 

Зар си ти крив што нам се срећа поврже због 

туђе силег 
РАДИВОЈ. 

Није до тога, Смиљана, ко је чему крив, већ ко је 
кому од користи. (Полако, пребирући ријечи). Чуј, Смиљана! 
Зар због врлине пушта се вб, да га у јарам хватају, 
зар због врлине оре земљу и наш је хранитељ» Или ми- 
слиш да је змија крива, што јој Бог отров даде.. па 
која разлика од вола до змије» 


СМИЉАНА. 

(Пријекорно). О чему говориш, дједе, што спомињеш 
поред себе љуту змију... Та још причају људи о твоме 
човјештву... : 

Радивој. 

(Ухвативши се у бесједи). Да, причају. Право веле, био 
је Радивој негда нешто. Али садаг Видим ја како је: 
Једем а не радим, трошим а не стичем, чему тајити; 
носим из уста залогај твојој деци. 





ИЗ Ј. ~“ „те а. 
> ~ 7 - 

СМИЉАНА. 
Дједе, не говори тако. Ми смо пред Богом и љу- 


дима дужни пазити на те. 


РАДИВОЈ. 
Само дужни» А што сам ја дужан, Смиљана 2 


ПОЈАВА ПЕТА. 


Исти и ДЈЕЦА Илијина: ВЕЉКО и ПЕТАР. 

(Смиљана, док дјеца уђоше, стаде да посвршава кућне по- 
слове, а Радивој, припаливши лулу, сједе опет уз ватру. Од дјеце, 
старији Вељко заогрнут је, старом чобанском кабаницом, новом 
црвеном капом на глави; млађи Петар обгрлио брата и потулио се 
испод кабанице, те се за први час и не види. Кад ступише на сред 
куће, млађи се отрже и склони од пламенове светлости, а старији 
застаде). 

| Вељко. 

Добра вече! 
| РАДИВОЈ. 

Бог дао, дјецо ! (Окрете се ка Вељку). Амо те до мене. 
(Осврће“се тражећи очима Петра). Што се кријеш, Петре» До- 
ђи де'да:те дјед види. Сједните, огријте се, соколићи моји, 
помете ли вас 

(Дјеца некако оклевају). 

СМИЉАНА. 

Идите, дјецо, к дједи, огријте се. 

(Вељко и Петар узеше по сточић и сједоше уз ватру, Вељко 
скиде са себе кабаницу. Образи су обома прама пламеновој свјет- 


лости милокрвни, прикладви; дуга тамна коса расула се по потиљку, 
а црвен-капа оивичила чисто отворено чело. Прама дјетињој доби 


и превећ су озбиљни). 
Вељко. 
(Гријући се и ломећи прсте над ватром). Није се отац још 
повратио. 
. ПЕТАР. 
(Гледајући у страну). Некако је тужно без оца. 


СМИЉАНА. 
(Нагло). Доћи ће отац. 

Радивој. 

Жељан сам видјети Илију, као да је година дана 
што га не виђу. Дјецо, без њега не би могли бити као 
ни без насушнога хлеба, као ни без очињега вида. (Као 
за се). А без мене могли би бити, да, без мене би могли 
бити... 


СМИЉАНА. 
(Донесе прегршт ситних крумпијера ; запретавајући их). Дјеца 
су гладна, а и Илија ће доћи гладан. 


ВЕљко, | 
Не рачи ми се јести, чекаћу оца. 


ПЕТАР. 
Да, чекаћемо га. 


Радивој. 
Ко би се окусио без Илије. 


СМИЉАНА. 
А што би ти, дједеР Јадна ти сам, немам ништа за те. 


Радивој. 
Пусти, ја сам на све навикао, дроб ми је прионуо 
уз хртењачу ; дураћу док могу. 


СМИЉАНА. 
Али ипак треба да нешто чалабркнеш, колико да 
завалиш јаму. 


Радивој. 
Појео сам за ручак неколико синошњих крумпијера. 


Вељко. 
А ја и Петар у кршу, о ручано доба, гријући се, 
пекли смо сладунов жир. · 


ПЕТАР. 
Бога ми, бјеше сладак. 


РАДИВОЈ. 
(Смиљани). Зар у кућу већ нема кукурузна брашна» 

СМИЉАНА. 
Нема дједе, помањкало га је отраг два-три дана. 


Био би Илија пошао у град трговцу да га невоља не 
задеси. 























РАДИВОЈ. 

Добро велиш, невоља, а и грђе. (Живо и смишљено). 
Ево, сва кућа чемера се и злопати се, а због чеса> Да 
је ту штете било, да је то туђе... Чуда ли људи, чисто 
да памет стане: — Што би рекли они у граду, да ја, 
испред њихове куће, с пута, одведем што му драго њи- 
хова жива, доћерам амо, тражим одштету, бива, да их 
уцијеним, оглобим... Таман тако они раде. Само да пла- 
тиш, друге није. А шта може да буде другор2 Веле, да 
се шума одгаји, али ту је сами до крш, гладан таман 
као и ми. (Прама Вељку). Вељко, како је било, а чисто ме 
тешко о томе диванити. 


Вељко. 


па љнелакс те ВК 
Сера АШ чај . 


“У 


Не знам за право, дједе. Ја сам тога часа у дочицу 
с оцем копао крумпијере. Петар је пазио краву. 


МЕЂ, 


ПЕТАР. 


(Наивно). Не мили ми се о томе говорити, дједе. 
Онога часа загледао сам се у ждралеве. Жагоре нада 
мном, таман као жене, када се у селу заваде, слушам и 
пазим лет, мислим, бого мој, куда ће они под зиму, ; 
често се некако ражалим гледајући их, кад наједном 
краву изгубих с вида, похитах за њом, а нешто жицну 
ме. — Јао, приспјех касно, држи је лугар. У то бане и 
шумар, они туђи господин, знаш Ја претрнуо, аон ми 
се смије, вели ми: — пазарио ти за рана! — Добри 
господине, — велим му ја — нема штете, па и није 
прешла међу. —- Ено границе, окоси се он и, показа 
руком на порушене циљеве, за које, бога ми, ја нијесам 
ни знао. Видим што је, сабрах се и полетех к оцу. Отац 
опсова нешто големо, па пожури онамо. (Мирније). Е вала, 
ако сам увијек био крив, овај пут нијесам. 


Еау 


алат али 


= 


КУ ма: 
7 


„72 


Кер, 

Вељко. 
Биће да овај пут нијеси био крив, али слабо пазиш. 


ПЕТАР. 
(Живо). Што могу, тамо је боља трава, па крава срне. 
А да, тражи што је боље. А зар није гријехота да крава 
гладује, док и онако трава би загњила; па рашта нами 
бране» Ми нашим комшијама не бранимо. Али, ето, да не 
бијаше оних ждралова, био би краву држао на оку, на 
опрези,.. кад већ друкчије није... 


РАДИВОЈ. 
Видиш да нас вребају из засједе, лове као звијер, 
па што се не клониш проклете међе2... 


ПЕТАР. 
Зар ја, дједе, за њу знам, а паша је тамо боља (Усрдно 
и стидљиво). Па и ради тебе, дједе, да ти буде више ва- 
ренике, та има неко вријеме само о њој живиш. 


РАДИВОЈ 
(Као за се). Да, ради мене. (Гладећи Петра по глави). 
Нијеси ти, дијете, криво, не! — крива је наша зла срећа, 


а и дјед је крив, је ли, носи ваш залогај из уста, а заштог.. 
гријехота! ви примичете, а ја једнако узмичем. Нијеси 
ти крив, Петре, дијете моје! (Диже се и, брижан, пође ка вра- 
тима. Кудров подигне главу и гледа за њим. Радивој с кућнога 
прага гледа у ноћ). Вријеме. Чује се тутњава у планини, 
сигурно ће мећава. Знам ја што је, кад се планина почне 
мрштити, као да се љути ради нечега... Илија ће равно 
преко планине. (Окрене се кудрову). Еј, кудрове, да смо 
млађи. пошли би ка Илији на сусрет. Не чујеш тутњавуг; 
Негда се ње нијесмо плашили. Планина бјаше нам добра 
као и колиба. (Опет се окрете, и гледа у ноћ и стоји часом као 
да нечему ослушкује). Нечије пашче завија, облачно је и 
не виде се звијезде. (Поврати се к ватри, гједе). 


Вељко. 
Дједе, што не затвори врата2 


75 

РАДИВОЈ. 
Нека их, Вељко, нека остану широм отворена. На 
овакој ноћи намернику ваља да на десет корачаја свјет- 
лост угледа. (Јави се Смиљани:) Наложи, Смиљана, нека пла- 
мен букти, кад га гледам и слушам лакше ми је; нека 
букти! (Смиљана наложи боље, затим посвршава кућне послове). 





ПЕТАР. 
(Премишљајући). Дједе, да ја и Вељко пођемо оцуу 
сусретг 


РАДИВОЈ. 
(Дигне главу и погледа унука у очи). Ти би пошао, Петре2 


ПЕТАР. 
Пошаљи ме. 


РАДИВОЈ. 
(Са милоштом). Не будали, болан, ти си још нејачак. 


Вељко. 
Дједе, он тако говори, да се пред тобом подичи. 
(Смијући се). Знам ја њега, фалиша је. 


ПЕТАР. 
(Диже се нагло). Што фалиша» Стид ме и за краву. 


Вељко. 
Па што је лугару не оте> 


ПЕТАР. 

Не дражи ме... Их! убио би га слађе... Што нам жвв- 
јети не дар Е, да ти стара времена, убити га, па се од- 
метнути у хајдуке... И ти си, дједе, ортачио се са хај- 
дуцима 2» 


РАДИВОЈ. 

Сједи, лудо дијете, прошла су она времена. (Олјед- 
ном трже се па као у привиђењу). Нека кажу штогођ хоће, 
бијаху то љепша и јуначкија времена. Данас не вриједи 
јунаштво и јуначки сој. Да, вукова нестаје, а лисице се 

множе. Лисице што њуше и лијепо ступицу обиђу. Веле: 
држи се закона, па се не бој! Е, да је Бог свакоме јед- 
нако дао, лако би човјек поштовао закон, поштовао га 
и ругао се с њиме. Али ето ми да можемо живјети — само 
живјети; приморани смо кршити тај закон, јер је очито 
проти нама, и не можеш да га се клонеш, нити се с њиме 
можеш у коштац ухватити, пак нема друге, док можеш 
трпи и дурај! (Иза дједових ријечи настаде за час тајац, као да 
чељад размишља о томе). 


ПОЈАВА ШЕСТА 


Исти и Илија. 
(Илија рупи, изнебуха у кући. Окошчат, јак сељак, подстри- 
жене косе. Заустави се код огњишта. Живим погледом гледа часу 
чељад, час у пламен. Протаре руке). 


Илија. 
Помози Бог ! 


Вељко. 
(Дижући се нагло, у сав глас). Бог ти помогао, оче! 


Петар. 
(Дижући се нагло, у сав глас). Бог ти помогао, оче! 


СМИЉАНА. 
Илија! 
(Петар и Вељко одмичу се и пружају сточић да отац сједне). 


РАДИВОЈ. 
(Хтјео би да се дигне, али остаје на месту, дрхтућом руком. 
дирнут, ухвати Илијину руку, подржава је). Снаго и кућо моја, - 
дошао си! 


Илија. 
(Сједајући). Да, дошао... , 


РАДИВОЈ. 
Што би>2 


ИлијА. 
Добро, кад сам овдје. 

РАДИВОЈ. 
Али зашто и питам. 


Илија. 
(Гријући руке над ватром). Таман добро велиш, би ми 
као код њих. Дозлогрдило... Али проћи ће и ово.. 
















РАДИВОЈ. 
Зло бјаше> 


Илија. 

А да, зло, бога ми. Предстојник вели: можеш ка- 
зати своје разлога а кад их казах, ћути и пише. Часом 
рекао бих повјеровао је, неће бити великога зла, а 
кад са хартије подиже очи, првом бјеседом одсјече ми 
главу. Вели: ти и твоја кућа стари сте потрлци, он вели 
„штеточинци“, па је одштета и глоба двојструка. Кад 
изрече учини ми се, бога ми, што штете, што глобе да 
срачуна више но вриједи крава. А ја не имадох до нешто 
ситна; рекох: немам да платим. Штор — издера се на 
ме: језик за зубе! Продаћемо краву, а ти ћеш у затвор. 
Ћутим, а што ћур Јест, оно замичу ми на њ очи... Дође 
ми да га... али што ћу... (Преврне). Ситан ти је, Бого мој, 
мали очију; ушију као кртица, а рекао би увијек нешто 
њуши; шака невоље на око. Али која вајда, кад је сио 
на закон, па суди. Што можеш7 Или пусти да ради од 
"тебе што хоће, или гини с њиме заједно. 


ти = 
Зе У Ур ите " У Кет др ~ Е у 
МЕРУ ЕРУ ЖИ џи УУ РЕЖЕИИ (ДНУ 28 


= 
И ИГЕ У > 
на с авва 


РАДИВОЈ. 
(Пријегорно). Изгубисмо краву, али нека кад си ми 
ти жив. 
ИлијА 


Која корист бити жив> 


· РАДИВОЈ. 
Млад си, теби је корист, ако и није мени. 


ПЕТАР. 
(Стојећи над дједом). Што ћеш, дједе, без варенике 7 

Вељко. 
Рђаво бога ми. 
РАДИВОЈ. 
Дураћу. 
СМИЉАНА. 


(Усрдно). Јеси ли гладан, Илијаг 


ИлијА. 
Нијесам.сит... Од јутрос се ничега не окусих. 


ПЕТАР. 
А они нас глобе на талијере каосод шале... 


СМИЉАНА. | 
(Распретајући крумпијере и вадећи их из жеравице). Сит 
гладну не верује. (Постави здјелу крумпијера пред Илију. Дјеца 
седоше поред оца. Сви се осим Радивоја машају, и, љуштећи кору, 
једу полагано): Једи, Илија, босих крумпијера, круха је уз- 
мањјкало. 


Илија. 

(Преко залогаја), Нека, Смиљана, биће и круха... (Пре- 
врне говором). И чудо, нијесам ни уморан, кад се дохватим 
планине бјаше ми лакше.. пожурих прије мећаве... А 
планина пријети, Бог да учува. Па ипак љепше ми би- 
јаше у њој, него пред предстојником. Е, нема онај чо- 
вјек искре срца! Велим му, како нам је: није, рекох, 
друге већ или умирати или одселити. Па што мислиш, 
што: одговори,2 вели: А ти умри! или ако ћеш исели 
— Па се насмија на ме, каже: Ммамо ми ко ће вас 
замијенити. 


РАДИВОЈ. 
Чудо, што нас не могу ! 


СМИЉАНА. 
Црни смо им испред очију! 


ПЕТАР. 
(Једући). А што им ми радимо 2 

ВЕЉКО. 
(Једући). Зар ми њима бранимо да живе 2 






Илија. 
Нека их нека, дај ти нама Боже здравља, знам ја 
што ћу. 
РАДИВОЈ. 


(Илија). Сутра треба да пођеш и град по кукуруз. 
Дјеца су се зажелила топле пуре. Да им пуре не из- 
мањка. 

Илија. 
Јеси ли лањско смирио господару> 


| РАД“ВОЈ. 
Остало је још нешто. 


ИлијА. 
Ко зна хоће ли хтјети да дадне друго. 


Радивој. 
Свјероваће мени мој господар. 


ИлијА. 
Пошто му плати лањски кукуруз: 


Радивој. 
Платих му га о светој Кати по два талијера, кварту. 
Али нека, кад устреба, да се само може наћи, као да је 
и даровано. 


Илија. 
С малим двојструко више но за готове паре. Чудо узе: 


ПЕТАР. 
Зашто, дједе, нама потребнијем узимају више него 
онима што могу да плате готовим парама2 


РАДИВОЈ. 
Зато, дијете, што је потребан човјек најгрђи. (Као за 
се). Од њега нема никоме користи, као ни од мене. 

Вељко. 
А ми радимо за њих, дајемо им све што имамо... 
Ми не трошимо већ пуру. 


СМИЉАНА. 
И да би је, синко, залегло за сву годину! 


а Вељко. 
Дјед не може пуре већ варенике. 


(Сви редом пију из букарб воду. Илија, напивши се, узе же- 
равицу, па припали лулу). 


 (Свршиће се). 


Иво Ћипико. 








УРИ ОРОДИЊНИ. 





'Кра)). 
Било је већ увелико свануло кад Караван отвори 
очи. Њему је дух при буђењу био збуњен, и он се тек 
после неколико минута сети догађаја. Та успомена за- 
даде му јак удар у груди; и он скочи из постеље, по- 
ново врло узбуђен, готов да плаче. 

Врло брзо попе се у собу изнад своје собе, где је 
_ Розалија још спавала, у истом положају у ком и синоћ, 
преспававши у једном сну целу ноћ. Он је испрати на 
посао, замени изгореле свеће, затим посматраше своју 
мајку, преврћући по мозгу оне привидности дубоких мисли, 
оне верске и филозофске баналности које пред лицем 
смрти узнемирују осредње интелигенције. 

Али, како га је жена звала, сиђе. Она је утврдила 
листу послова које треба свршити тог јутра, и предаде 
му тај списак који га уплаши. 


Он прочита: 


1.) Учинити пријаву код општине; 

2.) Позвати лекара који прегледа мртваце; 

3.) Наручити мртвачки ковчег; 

4.) Отићи до цркве; 

5.) Код сопственика мртвачких кола; 

6.) У штампарији за листе; 

7.) Код бележника; 

8.) У телеграф да се извести породица. 

Уз то мноштво ситних послова. Онда он узе шешир 
и удали се. 

Али, како се новост распрострла, сусетке су почеле , 
долазити и тражити да виде умрлу. 

Код берберина, у приземљу, чак се десила поводом 
тога и сцена између жене и мужа, док је овај бријао 
једног клијента. у 

Жена, плетући чарапу, мрмљала је, — „Још једна | 
мање, и то тврдица каквих није било много. Нисам је % 
баш волела, то је истина, али ипак би требало отићи да 
је видим“. 

Муж је мумлао, сапунајући браду муштерије : — „Ето 
ти лудорија! Само су жене способне за тако што. Није 
доста што вам досађују за време живота, ни после смрти 
не могу вас оставити на миру.“ Али његова супруга, не 
збуњујући се, прихвати: — „Не могу да одолем, морам 
да идем. То ме држи од јутрос. Кад је не бих видела 3 
изгледа да бих мислила на њу целога живота. Али кад | 
је будем добро разгледала, тако да упамтим њено лице, 
после ћу бити задовољна“. 

Човек с бријачем слеже раменима и повери госпо- 3 
дину коме је гребао образ: — „Молим ја вас само, какве 
помисли имају те проклете жене! Мене тек неће забав- 
љати да видим мртваца!“ Али жена га је чула, и одго- 
вори, не помућујући се: — „Тако је то, тако је то.“ За- 
тим, спустивши плетиво на тезгу, попе се на први спрат. 

Две сусетке биле су већ дошле и разговарале о не- 
срећном случају са Г-ђом Караван која је причала поје- 
диности. Упутише се соби покојнице. Четири жене уђоше 
нечујно, једна за другом пошкропише чаршав сланом 
водом, клекоше, прекрстише се, мрморећи неку молитву, 
затим, дигнувши се, очима које су постале веће, отво· 
рених уста, дуго посматраху леш, док је снаја покојница, 
са марамом на лицу правила се да очајно јеца. 

Кад се окрете да изиђе, она опази како поред врата 
стоје Марија-Лујза и Филип-Август, обоје у кошуљи, и 
гледају радознало. Онда, заборављајући своју усиљену 
тугу, скочи на њих, дигнуте руке, вичући бесно: — „Хо- 
ћете ли се вући, мангупи ниједни!“ 


И. 

Пошто се, десет минута доцније, поново испела са 
гомилом других сусетки, пошто је поново затресла зим- 
зелен над свекрвом, молила се, силом плакала, испунила све 
дужности, опази оба своја детета како су заједно дошла 
за њом. Још једном их ошамари по глави, да би јој савест 
била мирна; али идући пут више на то није пазила ; и, 
свагда кад су посетиоци долазили, два детета пратила 
су их увек, клечали у једном углу, и неизоставно по- 
нављали све што су видели да ради њихова мати. 

"После подне гомила радозналих смањи се. Ускоро 
не дође више нико. Г-ђа Караван вративши се у свој 
стан, забавила се да припреми све за погребну свечаност; 
и мртва остаде усамљена. 

Собњи прозор био је отворен. Претерана топлота 
улазила је, са прашином, с времена на време; пламенови 
четири свеће повијали су се крај непомична тела; а, на 
чаршаву, по лицу са склопљеним очима, џо двема опру- 
женим рукама, пузале се мале муве, одлазиле, долазиле, 
шетале без престанка, прегледале стару, очекујући свој 
блиски час. 

Али Марија Лујза и Филип-Август беху поново оти- 
шли да јуре по улици. Ускоро их опколише другови, 
нарочито девојчице, бодрије, брзо наслућујући све тајне 


живота. И оне су питале као велике особе: — „Твоја 
баба је умрла“ — „Да, јуче увече.“ — „Како изгледа 
мртвац»“ — И Марија-Лујза је објашњавала, причајући 


о свећама, зимзелену, лицу. Онда се код све деце про- 
буди радозналост, па и оне потражише да се попну код 
преминуле. 

Марија: Лујза одмах склопи прво путовање, пет де- 
војчица и два дечка: највећи, најсмелији. Она их при- 
нуди да свуку ципеле како не би случајно били ухва- 
ћени. Чета се увуче у кућу и попе лако као војска мишева. 

Кад су били у соби, девојчица, подражавајући својој 
матери, уреди церемонију. Она свечано уведе своје дру- 
гове, клече, прекрсти се, мицаше устима, диже се, по- 

шкропи кревет, и, док се деца збивена у гомили, пре- 
плашена, радознала и очарана, приближавала да посма- 
трају лице и руке, она одједном поче да се прави како 
јеца, сакривши очи својом малом марамом. Затим, нагло 
утешена, помисливши на оне што је доле пред вратима 
чекају, трчећи одвуче све своје пратиоце, да би ускоро 
довела другу групу, затим трећу, јер сва мангупарија 
из тога краја, чак до малих просјака у дроњцима, тр- 
чала је на ово ново задовољство. И она је сваки пут по- 
нављала мајчино изигравање са потпуном савршеношћу. 

На послетку, умори се. Друга игра одвуче децу на 
далеко; и стара баба остаде сама, заборављена сасвим 
од целога света. 

Мрак испуни собу, а зраке од пламена светлости 
играле су по њеном сувом и збораном лицу. 

Око осам часова Караван се попе, затвори прозор 
и метну нове свеће. Он је сад улазио мирно, већ свикнут 
да посматра леш као да је овај већ месецима лежао ту. 
Запази чак да се никакво распадање још није појавило, 
и учини ту примедбу жени, баш у тренутку кад су се, 
дали за сто да вечерају. Жена одговори: — „Та она је 
од дрвета; сачуваће се годину дана “ 

Супу су јели не проговорив ни једне речи. Деда, 
целога дана остављена слободна, исцрпена од умора, 
дремала су већ на својим столицама. Сви су остајали ћу- 
тећи. Одједном светлост лампе ослаби. 

Г-ђа Караван је одврну; али справа издаде шупаљ 
звук, продужено кркљање, и светлост се угаси. Били су 
заборавили да купе уља! Да иду код бакалина задоцнили 
би с вечером, потражише свеће; али није било других 
сем оних упаљених тамо горе на ноћном столу. 

Г-ђа Караван, нагла у својим решењима, брзо посла 
Марију-Лујзу да узме две. Чекало се у помрчини. 

Јасно се разазнавао корак девојчице која се пела 
уз степенице. После настаде тишина од неколико тре- 
нутака; затим дете нагло сјури. Она отвори врата пре- 
неражена, више узбуђена него јуче кад је огласила не- 

срећу, и прсмрмља гушећи се: — „О, тата, баба се 
облачи !“ 

Караван се усправи, скочивши тако да му се столица 
откотрљала до зида. Он промуца: — „Шта кажеш 2.. 


Шта ти то кажеш...“ 

Али Марија-Лујза, коју је узбуђење давило, понови: 
— „Ба...ба... баба се облачи... сад ће да сиђе,“ 

Он лудо јурну уз степенице, а жена је ишла за 
њим, запрепашћена; али пред вратима за други спрат 
он се заустави, тресући се од ужаса, не смејући да уђе. 
Шта ће видети» — Госпођа Караван, смелија, окрете 
_ браву и уђе у собу. 
| Изгледало је да је соба постала мрачнија; и у сре- 
дини једна велика, мршава прилика мицала се. Она, стара, 
била је на ногама; и, будећи се из летаргичног сна, чак пре 
него што јој потпуно вратила свест, окренувши се на 
страну и налактив се, угасила је три свеће које су гореле 
"крај мртвачке постеље. Затим поново добивши снагу, 
дигла се да потражи своје прње. То што ормана није 
било збунило је најпре, али мало по мало она је опет 
· нашла своје ствари сасвим у дну црвеног сандука и мирно 
се обукла. Пошто је затим испразнила тањир напуњен 
водом, поново ставила зимзелен иза огледала, и столице 
преместила на њино место, била је готова да сиђе, кад 
се пред њом појавише син и снаха. 

Караван јурну, шчепа је за руке, пољуби, са сузама 
у очима; док је његова жена, иза њега, понављала при“ 
творна израза: — „Каква срећа, о, каква срећа !“ 

Али стара, не разнежујући се, не имајући чак ни из- 
глед да разуме, само упита: — „Да ли је вечера скоро 
готоваг“. Он промуца, губећи главу: — „Та јесте, мати, 
ми смо те чекали“. — ИМ, са необичном журбом, узе је 
под руку, док је Г-ђа Караван-млађа шчепала свећу, и 
силазећи низ степенице, натрашке, степен по степен, све- 
тлела им, као што је то чинила ноћас, идући испред 
мужа који је носио мрамор. 

Дошавши на први спрат само што се нису сударили 

са људима који су се пели. То је била породица из Ша- 
рантона, Г-ђа Бро, праћена својим супругом. 

Жена, велика, дебела, са трбухом болесника од во- 
дене болести, са трбухом који је груди забацивао уназад, 
отварала је пренеражене очи, готова да бежи. Муж, чиз- 
мар социјалист, мали, длакав до носа, човек сасвим 
сличан мајмуну, промрмља не узбућујући се: — „Па лепо, 
шта» Она васкрсава !“ 

Чим их је Г-ђа Караван познала, поче им давати 
очајне знаке; затим сасвим гласно: — „Гле! како!.. ето 
вас. Какво пријатно изненађење !“ 

Али Г-ђа Бро, запрепашћена, не разумеваше; она. 
одговори полугласно: — „Ми смо дошли због ваше де- 
пеше, држали смо да је свршено“. 

Муж, иза ње, штипао је да је ућутка. Он додаде 
са поносним смејом скривеним у густој бради: — „Од 
вас је врло љубазно што сте нас позвали. Ми смо до: 
шли одмах“, подсећајући тако на непријатељство које је. 
одавно владало између две куће, Затим, како је стара 
долазила на последње степене, он јој се брзо приближи, 
и о њене образе очеша длаку која му је покривала лице, 
вичући јој у уво, због њене глувоће: — „Добро иде, 
мајко, увек чврста, ха >“ 

Г.ђа Бро, у својој унезверености да види одиста 
жаву ону коју је очекивала да нађе мртву, није чак смела да 
је пољуби; и њен огромни трбух запремао је све место 
пред степеницама, спречавајући друге да иду напред. 

Стара, узнемирена и подозрива, али не говорећи 
никако, гледала је сав тај свет око себе; и њено мало 
сиво око, продируће и тврдо, упирало се, час на једно 
час на друго, пуно видљивих мисли које су били не- 
угодне њеној деци. 

Караван да објасни рече: — „Била је мало боле- 
сна, али сад је добро, сасвим добро, је ли, мајко >“ 

Онда стара жена, полазећи, одговори својим слом. 
љеним, као далеким гласом: — „То је била укоченост: 
ја сам вас чула за време“. 

Збуњено ћутање пропрати ове речи. Уђоше у трпе- 
зарију; затим седоше уз вечеру, зготовљену за неколико 
минута. 
| Само Г. Бро био је сачувао своју смелост. Његово 


лице пакосног гориле кривило се; и он је избацивао дво- 


смислене речи које су очевидно свима биле незгодне. 

Али звонце у предсобљу звонило је свакога тре. 
нутка; и забленута Розалија долазила је да тражи Ка- 
равана који би одјурио, бацивши сервијету. Зет га чак 
упита да му то није дан примањг. Он промуца: — „Не, 
послови, баш ништа“. 

Затим, како су донели један завежљај он га несмо- 
трено отвори, и појавише се писма са црним оквиром. 
Онда, поцрвенивши до очију затвори завој и угура га 
у свој прсник. 

Мати није видела; она је јогунасто гледала свој 


"часовник чије се позлаћена шеталица нијала на камину. 


__И забуна је постајала све већа, усред леденог ћутања. 


Онда стара, окрећући својој кћери зборано лице 


_ вештице, док јој је у очима затреперела пакост, изго- 


вори: — „У понедељак ћеш ми довести своју малу, хоћу 
да је видим“. — Г-ђа Бро, озарена лица, повика : — „Да, 
мама“, — док је [Г ђа Караван млађа, бледела, губила 
снагу у крајњој муци. 

Међутим два човека мало по мало почеше да раз: 


говарају; и без икаква повода, заподеше политичку пре. 


пирку. Бро, заступајући револуционарне и комунистичке 


_ идеје, с очима које су сијале у његовом длакавом лицу, 


бацакао се, вичући: — „Својина, мој господине, то је 
крађа радника; -- земља припада свакоме; — наслед- 
ство је бешчашће и срамота '!.“ Али се нагло заустави, 
збуњен као човек који је изустио глупост, затим, блажим 
тоном, додаде: — „Али ово није тренутак да се препи: 
ремо о таквим стварима“. 

Врата се отворише; докшор Шене појави се. Он 
имаде један тренутак запрепашћења, затим, завладавши 
собом, и приближујући се старој жени: — „А! а! мама, 

данас је добро. О! ја сам то слутио, видите; и малочас, 
пењући се уз степенице говорио сам себи: кладим се да 
ће стара бити на ногама“. — ИМ пљескајући је благо по 
леђима: — „Чврста је она као Нови Мост; сараниће нас 
све, видећете“. 

Он седе, примајући каву коју су му носили, и ускоро 
се умеша у разговор двојице људи, одобравајући Броу, 
јер је и сам био компромитован у Комуни. | 

Стара, осећајући се уморна хтеде отићи. Караван 
јој прискочи. Она онда погледа га право у очи и рече 
му: — „Ти, ти ћеш ми одмах вратити горе мој ормани 
мој сат“. — Затим, како је он муцао: — „Да, мамо“, 
она узе под руку своју кћер и с њом ишчезе. 

Муж и жена остадоше пренеражени, неми; сурвани 
у страховит понор, док је Бро трљао руке срчући 
своју каву. 

Одједном Г-ђа Караван, поманитала од љутине, јурну 
на њега, урлајући: — „Ви сте један лопов, нитков, фу- 
кара... Ја вам пљујем у лице, ја вас... ја вас...“ Није на: 
лазила речи, гушећи се; али он се смејао пијући не- 
престано. 

Затим, како се његова жена вроћала баш у том 
тренутку, она јурну на своју снају, и обадве, једна 
огромна, са претећим трбухом, друга епилептична и мр- 
шава, промењена гласа, дрхтећих руку бацале су једна 
другој, пуним устима, масу увреда. 

Шене и Бро умешаше се, и овај последњи, гура-_ 
јући за рамена своју половину, баци је напоље, вичући: 
— „Та одлази, магарице, њачеш сувише ју 

И чуло се како се на улици грде удаљујући се. 

Г. Шене се опрости. 

Каравани остадоше сами једно према другом. 

(Онда човек пада на једну столицу, са хладним зно- 
јем на слепим очима, и промрмља: — „М шта да кажем 
своме шефу 2“ 


Гиј дЕ МОПАСАН. 
(С француског превео Х.). ; 








У 
ЕУ. 


ЕЛОССВАУЕ: 


[ 

На пепелу културе хтио би подићи царство најсил- 
нијих самоћа, 

Све нови дуси плави простор пуче. 

_А сваки за се је човјек. Вјечности језиком зборе: 
шуте и шуте... 

Заман их питају удеси, звијезде и зоре: — велику 
истину ледено шуте.. 

_Прсију нагих, гордих и чела ведра чекају ружичаст 
пород ноћи: велико сунце!... Бескрајног дана животни 
појас сјајни паше им гипко тијело моћно к мушко — и 
диже их кб хероје идеје... 

Танкијех чула стукли се у сеи ћуте, пламено ћуте: 
како лицем иу угроби земље и мора тајно сокови и боје 
врију, круте се и зоре у сочни плод, у бисер, злато 
и дијамант... и зјеном визионара бескрајну и пламну пу- 


тању сунца прате, све тамо преко сивих, зелених честа 


океана до у пурпурни конак... 
И каткад само, кад с орања се врате и вјечне жетве, 
највећи дух јединства засједа на пједестал и мрачно маше 


главом и мрачне приче шапће: о старој сахрањеној ци- 


ничној вјери... А њима главе тону све дубље ко тешки 
порок туђе прошлости. Уздаси, звијезде и зоре велебно 
и страсно над главом им круже и шуте... 


П 


Ја сам чедо судбе, над чијим животом тамне звијери вију.. 


Под мојим кровом све лежи мртво. 

Под мојим небгским кровом све цвијеће срца лежи мртво... 

А ипак љубим, љубим, љубим бол и страст и фантазију. 

Ко вити бор над смарагдним ливадама: 

Ја сањам јасно, кристални до и плаве чежње далеко.. 

Ја љубим земљу и све звијезде: 

Вас свемир звијезда успомене су моје драге... 

Вас свемир сребрених мјесеци — љубави су моје... 

Ја светкујем у природи: 

На црном океану страсти витлом живота вале, ћутећи 
кроза пород... 

Вас свемир сунаца пламна су чула моја!... 


Ш 


Прашумом културне звијери залутах мрачно. 

Пусто, далеко пала ми сјена земљом и спаја руке 
тамне с рукама демона, вила и просјака... 

Моје је звање: ловац удеса, кога дивље звијери 
удеси гоне .. 

На метеоре чекам. 

Ја љубим тице, што као метеор лете. 

Под тмурним оловним небом плаве расе далеки 
путник ја сам. 


Ћутљиво дрвеће туге рочи ме у даљине... Дрвеће 
туге блажи душу моју. 

ЈБубичасти ме сутон ови, а порфирно ме јутро 
пробуди ! 

Побожно клекнух пред зору и проћутих дјетињство 
ство своје... 

— На мосту велебних лукова глуви и тамни фењер 
ја сам, што у дубоке мистичне ноћи огледа се с мутним 
ужасом далеких мртвих вода... | 


Далеке звијезде нада мном бдију, злаћани прашак 
на главу ми круни, да обневидим пред бједом.. Ну ја 


кунем илузију и кроз звијезда траке... Наг саму животу 


— у ритму бјежим кроз даљине огрћући сиве скуте — 
све до у бескрај, гдје ме смртна чежња мори... 





ЕГКОЧТАЗ Р 





МУ 
И: Кад сустане путник мученичког чела и у оку му 
угасну плаве зраке звијезданих даљина, пошетаће туга 
_ гробљем да потражи новог гроба. Али узаман. 
А Као отргнути стручак цвијета — срушена му мла- 
__дост пуста. 
ј Као танани звук свемирски харфе прошла му је душа 
кроз свјетове... ; 
Изгинуо као свијетла трак... љубио је нетрагове... 
Уминуо је села и градове тмурни пророк с палицом 
у руци, која узимље воду студеном камену... и сакрио 
се у плаве магле... 
__На кристалном рубу неба и на рубу од рубина пру- 
жише му дивље шуме модре сјене сунцобрана... 
__ У чулно, уморно, наранчасто подне таче танко лађа 
"„Самоћа“ отоке живота хрлећи влакном магле к острву 


_ вјечних чежња... Тице морске лакокриле опазише на кр- 


милу тугу витку и бијелу и завише крилом чујно све. 
токруг... 

У глуво доба отајства диже се крсташ у сјену сунца 
грандиозну, под нове румене звијезде — пустом маглом 
и пучином — све до“ га не смлави оркан, мрачна панџа 
лава океана... 

_ Туго, причо погребницо, света вило сјена, штеди 
сузе... Пјену и вино живота срчући кобник је пао... Не- 
знана га фантазија сломи... Демону Пјеснику виле крију 
гроба!... А нагне ли се крило меко твоје крижу једном, 
за гором ће за мистичном по етеру да засине суза нечја 
— од сужали и ганућа... 


Јосип Косор. 





НАД ПЛУГОМ. 


Огромно сунце на жаркоме своду 
Раширило се, и шиба са њега 
Ватрена киша. У шумноме ходу 
Ветар се топли спарушио. Жега. 


Два млада вола, упрегнута скоро, 

Тегле плуг снажно, да што дубље продре. 
За плугом нагнут сељак ступа споро, 
Под жарком кишом, посред њиве модре. 


Са мрка лица, опаљена зраком, 
Капљама врели зној му силно лопи, 

И њиме сељак при покрету сваком 
К'о светом водом стару земљу шкропи. 


Дах пожара се шири са свих страна. 
Облаци мутни ватренога дима 

Дижу се изнад изгорелих грана 

И траве. Тежак мир лебди над њима, 


Над врелом земљом и клонулом шумом... 
Чује се само како из даљине 

Воловска кола тужно шкрипе друмом, 
Дижући беле облаке прашине. 


Коста ПЕТРОВИЋ, 








ДЕЧАНСКО ПИТАЊЕ. 


Од 1908 године претресају извесна лица и два три 
београдска листа са партијским обележјем питање о ма- 
настиру Дечанима. Сваке године о њему се они баве по 
мало или повише. Ти људи и листови су се трудили да 
од овога простога питања створе неко велико народ 
носно Питање. Они су донекле и успели; необавештени 
свет и у Србији и ван ње почиње веровати.да постоји 
_ једно крупно Дечанско Питање. Ови људи и листови 
хоће ла увере српски свет да је Дечанско Питање ство- 
рила највећа политичка странка у Србији, предавши ма. 
настир Дечане у руке Русима. Исти људи и листови 
старају се тако исто да увере свет да руски калуђери 
"који управљају манастиром Дечанима хоће да одузму, 
присвоје, упропасте ту доиста и најлепшу и најзначај- 
нију задужбину Немањића; како у томе помаже калу. 
ђере званична Русија, а данашња дипломатија Краљевине 
Србије никакве кораке не предузима да то спречи. 

У томе је и суштина Дечанскога Питања, како га 
ти људи и листови представљају. У томе представљању 
има намерних нетачности; и задатак је наш да изнесемо 
праву истину о уступању овога манастира Русима, о 
стању у њему, и о фази у којој се Дечанско Питање налази. 


[ 


Дечанско Питање није ново. Откако су Турци за 
узели Стару Србију од гада је створено то питање. 

Манастир Дечане је био један од најбогатијих српских 
манастира; имао је многе шуме, њиве, испаше, воде, 
мељнице. Турци и Арнаути из околине манастира, спа- 
хије, бегови, агалари, и други прости Турци и Арнаути, 
бесправно су притискивали манастирско имање, и ште- 
тили га на свакојаке недопуштене начине. У дечанскоме 
манастиру се налазе први податци из ХУМ века о зу- 
лумима ових људи које су чинили Манастиру. Ти су по- 
датци фермани (царска писма), фетве (муфтијске пресуде), 
бујурултије (наредбе административних власти), иљами 
(решења кадијска), мазбате, и томе слично. Из ових до- 
кумената са види поуздано да дечански манастир никад 
није био на миру од зулумћара. И. С. Јастребов исписао 
је масу ових турских званичних хартија од 1557 године 
до 1866 године, које је нашао у самоме манастиру. 

Први ферман је султана Бајазита од 1506 године, 
у њему се забрањује силом узимати десетак од манастира. 
Други је ферман султана Солимана Величанственог од 
1557 године. У овоме ферману се налаже управитељима 
вакуфских имања да извиде има ли под манастиром 
златан мајдан, како је то представио властима спахија 
Топчи-Оглунух, али и да забрани спахији да чиви калу- 
ђерима зулум. Султан Мурат издао је 1577 године фер- 
ман којим забрањује спахији да тражи десетак од пома, 
сенокоса и садова, и налаже да врати што је силом 
узео. Сличних фермана има 1506, 1577, 1581, 1600, 1677 
године; сви они утврђују да су спахије чиниле насиља 
Манастиру. Фермани су издавани на основу жалби де- 
чанских калуђера. 

Има фермана од година 1537, 1562, 1583, 1609, 
1672; има сенета (признаница), од 1836; бујурулта од 
1779, 1786, где се забрањује да административни чинов- 
ници (мудири, таксилдари) наплаћују од манастира више 
него што по закону може наплаћивати. Има неколико 
наредаба да се од дечанских калуђера ненаплаћује крв: 
нина (џериме) за погинуле у манастиру или у близини 
његовој. Турски чиновници су глобили манастир за уби- 

_ ства која су сами Арнаути чинили, и ако манастирски ка 
"луђери зато нису били криви. Такав је ферман од 1600 


__године, који је издао Махмуд Ш, и у њему се каже: „Мно- 





__ штво зликоваца када се напију вина па се сваде, уби: 
_ јају један другога, а после траже да монаси плате џе- 
_ риме и узимају им имање, еспап и јело... зато ако се 
сазна да су узимали незаконито што од манастира да се 
__ казне судом...“ У црквеним књигама у Дечану има за. 
бележака о зулумима, тако у једноме прологу има за- 
писано: „..подиже се на манастир Дечане паша Гишли 
од фис Гашу, и плени игумана, еле жива о коначним 
запустјенијем монастир остави“ (1714). -— У једном еван- 
ђељу стоји овакав запис: „Ва љето 7083 (1770) декембра 
5, дан велики зулум бијаше тогда од Арнаута, особито 
од Махмуд-беговића у Пећи, у Скадар од Иван-беговића 
потурчени Бушатлије; у Призрен Синан-пашића Ровуло.· 
вића у Баково од Еласу Папа: две хиљаде Христи- 
јане около ови вароша исјекаше... 

Пуно је још сличних хартија у којима се помињу 
насиља и зулуми Арнаута који су се налазили у околини 
Манастира. Дечански Манастир је плаћао готово увек 
свађе између Арнаута. Најчешће је бивало да се покрве 
две арнаутске куће око 'ога ко ће бита Манастиру чувар; 
а Манастир је увек плаћао сву штету. 

Докле је било у царевини још некаквога реда, 
дотле се још по нешто могло и чинити. Управљачи Са!- 
џака у коме се налазио дечански манастир, извршивали 
су султанске наредбе. Али кад у царевини централна 
власт стаде попуштати, на Арнауте се све мање могло 
утицати. Безвлашће је отимало маха у целом Арнаутлуку. 
Арнаути су се међу собом крвили, али зулуме су чинили 
Србима и њиховим задужбинама. Сад се више није само 
одузимало имање, насилно прикупљао десетак у разним 
облицима (диваније, урфије, расминкије, и тако даље), 
него су зулумћари улазили у Манастир, силом узимали 
новац из манастирске касе. Из манастирских протокола 

се види да су Арнаути за последњих педесет година 
узели велике суме. 

Од 1866 године па до улеска руских калуђера у 
манастир Дечане, управљали су имањем калуђери Срби 
За време митрополитовања Мелентија и Дионисија, сви 
податци показују да је већина старешина дечанскога 
манастира, махом необразовани људи, напоредо с Арна: 
утима упропашћавала манастирске приходе и имања на 
своју личну корист. 

Неки од њих су договорно с Арнаутима то радили. 
Већина оваквих старешина није била образована. Ја- 
ауара месеца 1897 године. манастир Дечани, поред свега 
што је имао још довољно имања, што су му потребе 
братства (два три калуђера) биле врло мале, — био је 
дужан готова новца око 173000 гроша. Те године је 
ступио у манастир за старешину архимандрит Јанићије, 
старешина манастира Суводола у Србији. Овај архиман- 
дрит је за четири године своје управе довео манастир 
Дечане до пропасти Он је, договорно с Арнаутима и 
Србима из околине, овај дуг удвојио. Он је доворно са 
другим неродољубима распродао по свету, старине, ма- 
настирске. У Софији су нађени неки стари крстови, пу- 
тири, дискоси, чаше, које је овај несрећни човек преко 
једнога јаврејина из Ниша продавао. Он је топио сре- 
брне светњаке, кандила, сребрне корице од дечанских 
јеванђеља, и продавао сребро. Он је морао покрасти многе 
повеље и старе важне хартије из дечанске ризнице. Он 
је, најзад, ступио у везу с католичком пропагандом и 
радио да у Дечане доведе унијате-фратре. Његов архи: 
јереј није могао ни смео да га из манастира дечан. 
ског ни на какав начин уклони — Архимандрит Ја- 
нићије је имао оружане Аарнауте да се брани од сваке 
силе, а његов архијереј није смео у манастир пуштати 
турску војску да га изгони из Дечана. Управа овога 
архимандрита је најгора од свих које су постојале 
откако се у Дечанима служи на словенскоме језику. А пре 
него што су ушлиу Дечане руски калуђери, последњи 

_ старешина је био човек склон великоме пићу, и рђав 
домаћин. 

Дуг манастирски је износио у августу месецу 1900 
2 године 832 908 гроша, и све у готову новцу, по хипоте- 
_ кованим облигацијама. 
У · Српске владе чиниле су све да се поправи стање 
Ља манастиру и око њега. Али није се могло много успети. 


· Сем исплате горњега дуга манастирскога друго се није 
___ могло ништа учинити. 


П 


Ето такво је стање било у дечанскоме манастиру 
_ под управом наших калуђера. 

и Такво стање ове српске задужбине сигурно било је 
_ повод те је садашњи рашко-призренски митрополит Ни- 
__ћифор, још као архимандрит и парох у Ферикеју у Ца- 
_риграду разговарао са руским калуђерима из ћелије Св. 
"Јована Златоуста у Св. Гори о томе да руски калуђери 
_узмуу руке дечански манастир. Такво стање га је ја- 
_мачно изазвало да, и као црквени старешина рашко-при- 
__зренске епархије, преговара са тим истим калуђерима о 
_уступању не само овога манастира него и манастира 
5 ват код Пећи. Рашко Призренски митрополит 
"је то чинио из своје побуде и први пут и други пут. 
_ Министарство Спољних Послова Србије није ни приватно 
"ни званично знало за какав било рад о томе; тако исто 
__ни српско посланство у Цариграду није о томе раду 
Митрополита Нићифора знало све до 16 септембра 1902 
године, и ако је приштевски консулат знао за оваква 
__ преговарања рашко призренског митрополита. Тога дана 
"је представник руске ћелије Св. Јована Златоуста, јеро· 
схимонах Варсанутије упутио молбу Посланству Србије 
_у Цариграду, у којој се каже ово: „Високопреосвећени 
РО ипифор, рашко-призренски Митрополит, удостојио је 
_ старца наше светозлатоустовске обитељи, јеросхимонаха 
Кирила, позивом да пошље неколико јеромонаха, јеро: 
: ђакона и монаха, опробаних у трпељивости и другим 

монашким подвизима, ради тога да би се установило 
опште жиће у запустеломе Високо-Дечанскоме и Пећскоме 
Патријаршијскоме Манастиру. Отац Кирило изабрао је 
подесне људе од којих је један, јеромонах Арсеније, већ 
приспео у Призрен ради прегледа поменутих обитељи и 
одређења броја братије, која би са, према садашњим 
приликама, могла у њима сместити“. А завршава се по- 
зивом: „да изволи саопштити императорском руском 
Амбасадору своје мишљење о намери Високо Преосве- 
ћенога Нићифора“. 

Српски Посланик у Цариграду обратио се тада Ми- 
нистарству Спољних Послова са питањем о овоме. Миш“ 
љење генерала Грујића било је „да би добро било да се 
у наше скоро запустеле Манастире Дечане и Св. Па: 
тријаршију неки број руских калуђера позове, јер би 
они умели да уведу ред у манастирима и да подигну за. 
пуштену економију. Наравно да би се ови калуђери у 
свему покоравали старешини манастира и призренскоме 
митрополиту“. 

Влада Др. Михаила Вујића је, дакле, имала пред 
собом преговоре, мишљење свога посланика; знала је за 
фактично стање у дечанскоме манастиру и прилике око 
њега. Тада руска дипломатија није званично ништа ра- 
дила да калуђери Златоустовци уђу у Дечане. Влада Др. 
Вујића је начелно усвојила да руски калуђери уђу у 
тај манастир као сабраћа. За овакву одлуку имала је 
разлоге: 1, што би руски калуђери доиста увели реду 
српске манастире, послужили као добри учитељи српских 
калуђера, уредили неуређена манастирска имања и очу- 
вали оне којима је претила опасност да падне у туђин- 
ске руке; 2, што би руски калуђери, у случају невоља, 
какве су често, нарочито у последње време, сналазиле 
манастир Дечане, имали више повода да се заложе, шти- 
тећи своје поданике, за заштиту српских манастира и 
српскога народа на који се дигло све да га уништи, те 
би се, услед тога, и они и руско јавно мнење више и 
живље заинтересовали за положај православних Срба у 

Старој Срби[и; 3, што би та живља интересованост мо: 
рала утицати на стање Срба, јер их Арбанаси не би смели 
као дотле нападати, видећи их јаче заштићене; 4, што 
би се католичкој пропаганди ставила јача и поузданија 
брана; 5, што то не би било ни у колико штетно за 
српске националне и политичке интересе, пошто је руска 
дипломатија, живим заузимањем за успех српске дипло- 
матске акције противу арбанашких зулума, дала очи- 
гледних доказа о томе да је и њезин интерес да Србима 
у Старој Србији обезбеди опстанак погодбама сноснијим 
за живот“. 

И генерал Грујић је добио овлашћење да може са 
руским амбасадором удесити ближи споразум о одласку 
руских светогорских калуђера у Ст. Србију. У акту којим 
се даје ово овлашћење влада је своме посланику саоп- 
штила да у уговор између митрополита Нићифора и све- 
тогорских калуђера из ћелије Св. Јована Златоуста, ако 
га буде, морају ући ове погодбе: да се ограничи број 
руских калуђера и време њихова бављења у Дечану; да 
Србин мора бити старешина у манастиру, а рашко-при- 
зренски митрополит да има право врховнога надзора. 
За владе Др. Вујића, за ова ограњичења знао је рашко- 
призренски митрополит преко приштевскога консулата. 
Само је он, и без знања Министарства и без посланства 
Србије у Цариграду, недајући овом последњем ни вре- 
мена да се споразуме са руском амбасадом, наставио не- 
посредно преговарати са руским калуђерима. 

Октобра месеца 1902 године одступио је кабинет 
Др. Вујића, а дошао је кабинет П. Велимировића. Вели- 
мировићев кабинет је био на влади само месец дана — 
месец новембар 1902 године — но овај кабинет није ништа 
предузимао. Њега је заменио кабинет генерала Дими- 
трија Цинцар-Марковића. И за време овога кгбинета, 
12 декембра 1902, сазнало је министарство да је рашко- 
призренски Митрополит закључио један прелиминарни 
пројект уговора са јеросхимонахом Арсенијем, заступ- 

ником ћелије Св. Јована Златоуста, и поставио га за игу: 
мана манастира дечанскога. 


Ш 

Прелиминарни уговор има ове главне тачке: 1, Ми- 
трополит даје игуману и братији на потпуну управу и 
расположење дечански манастир са свима принадлежно-· 
стима непокретним и покретним и право на непокрет- 
ност, која је од Манастира неправилно одузета. 

2., Игуман нема право без споразума са Митропо- 
литом, суседном општином и братијом: а, продавати по. 
клањати или заложити покретно и непокретно имање 
манастирско и свештене старе предмете, који припадају 
Манастиру; 6, не сме правити дугове; в, не сме чинити 
расход за један посао више од 10 лира турских; г, не 
чинити корене реформе (поправке) у манастиру. 

3., Игуман располаже свим домаћинством Манастира, 
чини поправке (сем корених) и установљава унутарњи 
поредак Манастира по правилу или уставу општег жића. 

4., Игуман има права примати разна лица за братију 
Манастира, али их не може пострићи за монахе, а тако 
исто и удалити монахе из Манастира због непокорности 
без претходнога благослова и одобрења митрополитова; 
игуман је обавезан примити у братство лица, која му 
митрополат препоручи. 

5, Митрополит се обвезује: а, заштићавати и пре- 
стављати Манастир пред турским властима; 6, рукопо- 
лагати у ђаконе и јеромонахе на предлог игуманов; в, 
узимати од турских власти тескере за путовање монаха 
и игумана, а на предлог овога последњега. 

6., Митрополит може преместити игумана; по по: 
треби или у случају смрти игумана бира братство ма- 
настира по већини гласова, и митрополит утврђује иза- 
бранога по предходном разматрању изборнога протокола. 


У гласању учествују само монаси, који су пробавили 


пре тога у Манастиру једну годину и ово само с почетка, 
а после по истеку трогодишњег бављења у Манастиру. 

7., 209 од чистога дохотка манастир уступа у корист 
општине или на корисно поље или Митрополитом ука- 
зано дело. (У случају неродице и гладне године, пошто 
поднесе Митрополитову молбу, Манастир се ослобођава 
од давања процента општини или коме другоме). 

8., Контролисање прихода (рачуна) бива у јануару 
месецу сваке године. У то доба Митрополит и општина 
контролишу књиге манастира или прегледају имања. 

9. Митрополит има права наредити прегледиу 
друго време. 

Рашко-призренски митрополит је овако објашњавао 
зашто није водио рачуна о условима које је министар- 
ство спољних послова саопштило генералу Грујићу. Није 
се могао никако одређивати број братства, он ће бити 
према дохотцима самога манистира; нити се могло огра- 
пиичавати време из разлога што је манастир под влашћу 
архијереја те ће моћи овај последњи располагати и игу- 
маном и браством по своме и општинскоме нахођењу.“ 

Тадањи Приштевски конзул Г. Сима Ј. Аврамовић, 
спроводећи овај прелиминарни уговор, радује се „што 
ће Дечани добити честитога и вреднога човека за ста- 
решину и вреднога човека и дај Боже да то буде по: 
четак нове ере благостања, побожности и реда у овој 
нама свима драгој задужбини Немањићевој.“ 

Влади Цинцар-Марковића је скренута пажња одмах, 
и у два маха, на то да овај прелиминарни уговор неод“- 
говара постављеној основи за решење о уласку Злато- 
уставаца у Дечански манастир. О томе је написано и 
нарочито писмо. Два министра спољних послова из овога 
кабинета га нису хтели потписати, чекајући на извештај 
цариградског посланика. МИ извештај цариградског по: 
сланика, који је стигао 31 децебра 1902 године, скреће 
пажњу на то да прелиминарни уговор не одговара усво- 
јеном становишту владе Др Михаила Вујића, „да је, 
пише у њему, чак и драгоману руске амбасаде, П. Ман- 
сурову, изгледало необјашњиво како је митрополит Ни- 
ћифор могао овако широко располагати манастиром који 

није његова својина.“ У овоме се акту наглашава да се 
игуман ћелије Св. Јована Златоуста, отац Кирил, спрема 
да иде у Приштину ради детаљнијих преговора о мана- 
стиру Дечанима. — И по овоме акту није ништа пре- 
дузимано; влада је чекала на извештај из Приштине. 

Место овога извештаја стигао је фебруара 1908 го- 
дине акт приштевскога консула и дефинитиван одго. 
вор на коме је митрополит Нићифор већ био извршио 
и предају управе над Дечанима оцу Кирилу. 

Тај други, коначни угорор, потписан 14 јануара 
1903 године, и овакав му је садржај: 

1., Постављам за игумана манастира Високих Дечана 
настојатеља руске обитељи Св. Јована Златоуста, на: 
лазећи се на земљишту хилендарском у Св. Атонској 
Гори Јеросхимонаха Господина оца Кирила под следећим 
условима : 

1, Митрополит даје игуману и братији на потпуну 
управу и расположење манастир Високе Дечане са свима 
принадлежностима, покретним и непокретним, и право на 
покретност која је неправилно одузета. 

2., Игуман нема право без споразума са Митропо- 
литом, ближим општинама и братијом: | 

а., продавати, поклањати или заложити покретно 
или непокретно имање манастирско и свештене старе. 
предмете који припадају манастиру; 

6., не сме правити дугове, и 

в., не сме чинити корене реформе (поправке) у Ма- 
настиру; 

3., Игуман располаже свим домаћинством манастира 
и чини поправке а по потреби нове зграде подиже, 
осим корених, а установљава унутрашњи поредак Мана · 
стира по правилу или уставу општег жића. 

4., Мгуман има право примити у братство лица која 
за монаштво долазе, а постригавши их с благословом 
Митрополита, удаљавати пак монахе из Манастира по 
своме нахођењу. 

5., Митрополит се обвезује: 

а., заштићавати и престављати Манастир пред тур- 
ским властима; 

6. рукополагати калуђере у ђаконе и јеромонахе 
на игуманов предлог, и 

в., узимати од турских власти тескере за путовање 
монаха и игумана, ако то он не би могао сам да извр- 
шити, а на предлог овог последњег. 

6., Митрополит може преместити игумана спора- 
зумно са њиме, по потреби и великој нужди, а по пре- 
мештају или смрти игумана бира братство манастира 
већином гласова, и Митрополит утврђује изабранога по 
предходном расматрању изборног протокола. У гласању 
учествују само монаси, који су пробавили пре тог у Ма- 
настиру једну годину и ово само с почетка, а после по 
истеку трогодишњег бављења у Манастиру. 

7., двадесет (20%/,) процента од чистог прихода го- 
дишњег, уступа у корист општине или на корисно њоме 
или Митрополитом указано дело; а у случају неродице 
или гладне године, пошто поднесе митрополиту молбу, . 
Манастир се ослобођава давања процента општини или 
коме другоме. 

8., Котролисање прихода (рачуна) бива у јануару 
месецу сваке године и у исто време Митрополит или 
општина контролишу манастирске књиге и прегледају 
имање. 

9. Митрополит има право да одреди прегледиу 
друго време. 

Дано у српско-православној митрополији 14. јануара 
1903. године у Приштини. — А. Е. Митрополит рашко· 
призренски Нићофор. На све ово пристајем, јеросхимонах 
Кирил с братијом. 


П. АКТ ПРЕДАЈЕ. 


Акт комисије која је предала Високе Дечане гласи: 

„Ми ниже потписани чланови, који смо ушли у 

састав комисије: од призренске општине свештеник Три- 

фун Радивојевић и Стеван Дрваревић, од пећске општине 
53% 

Јован Герић и Риста Тимотијевић, од ђаковачке Јанча 
Марковић, назначени по благослову Високопреосвећенога 
Архијепископа и Митрополита Рашко-Призренскога Го. 
сподина Нићифора за преглед покрстне и непокретне 
имовине Високо-Дечанскога манастира, када је игуманом 
до сада био јеромонах Симон — сабрали смо се 26. ја- 
нуара ове 1903, године, прегледавши постојећа по ин- 
вентарима манастирска имања и упознавши се са уго- 
вором 14. јануара ове 1908. године, еговог Преосве- 
штенства Митрополита Господина Нићифора са јеросхи- 
монахом оцем Кирилом о постављењу новог игумана 
Царске Ставроопгијалне Славено-Српске Лавре Високе 
Дечанске, потпуно се с њим сагласили, примили га с бла- 
годарношћу, предали Високо Дечански манастир са свима 
имањима по новоме инвентару на свагдашњу, неодузим“ 
љиву, потпуну, неограничену управу у господарење ру- 
скоме, и његовом братству, горе поменутом игуману и 
настојатељу обитељи Св. Јована Златоуста на Атонској 
Гори у Хилендарском рејону, јеросхимонаху оцу Кирилу 
и његовим намесницима сагласно општежитељном уставу 
Атонскохе. 

Акт овај одостоверавамо нашим сопствено-ручним 
потписима у прилогу општинског печата. : 


Манастир Високо Дечански. 
1903 године јануара 31 дана. 


(Свршиће се). 


ИностТРАНИ. 

Лазаревићу се сасвим озбиљно замерало што је 
у „Вертеру“ више пазио да „очува неоскрвњено огњи- 
ште“ но да задовољи захтеве срца, што, другим речима, 
није пустио „да се двоје љубавника, Јанко и Марија, 
баце једно другом у наручја, да освоје своју срећу у пркос 
бранама црквенога и грађанскога морала“. (Скерлић, 
„Писци и Књиге“, П, стр. 50). Међутим је велико питање 
да ли би Јанко и Марија освојили своју срећу да су се 
·_ једно другом баш и бацили у наручја. Бране црквенога 
и грађанскога морала, ма колико изгледале апстрактне 
и уображене, нису празна реч, и когод пред њима за- 
твара очи, излаже се опасности да ниско падне. При том 
је сасвим све једно да ли је црквени и грађански морал 
у исти мах и прави морал — ако се у опште може рећи 
шта је прави морал — и да ли треба да постоји „за све 
моралне случајеве“. Главно је да је он ту, да се по пра- 
вилу свети свакоме ко се на њ не осврће, и да писци 
о томе у својим делима морају водити рачуна доклегод 
хоће да су реалисти. Отуда, на пример, иста списатељка, 
која у своме роману „Воденица на Флоси“ истиче као 
несумњиву истину „да све моралне пресуде остају лажне 
и празне, ако се не обзиру на особите личне прилике 
у сваком поједином случају“, пушта јунакињу тога истога 
романа да пропадне у валовима набујале Флосе, јер после 
њенога греха против свакидашњег морала не види за њу 
никаква излаза у животу. 

Кад је специјално брак у питању, онда се о цр- 
квеном и грађанском моралу не само мора водити рачуна, 
но му се мора дати и за право, и ако се Лазарев"ћ чу“ 
вањем брака у својој приповетци показао „традициона- 
лист“, он се несумњиво наслањао на врло јаке и оправ- 
дане традиције. М после читавог низа револуција кроз 
које је прошао људски дух, установа брака се непоко- 
лебљиво одржала код културних народа, и то јој већ 
довољно говори у прилог. Она међутим није такве при- 
роде да је могла бити потиснута у страну другим круп- 
нијим и пречим питањима; напротив, нема питања које 
се у сва времена тако непосредно тицало сваког поје- 
динца као то. Значи дакле да се од вајкада увиђало, или 
бар осећало, да је брак најзгоднији пут да се прими- 
тивном нагону продужења јединке да културни облик, 
да је у њему, бар с једне стране, најзгодније измирено 
вечито двојство између духа и тела. Отуда је брак кроз 
толико векова остао савремена установа, отуда му се 
због масе, која није у стању да оцени његов културни 
значај, с правом даје карактер светиње. Отуда су и ве- 
лики писци стално на његовој страни. Ни Гете није у 
своме роману пустио Вертера и Лоту да буду срећни на 
рачун брака — ма да је иначе њиховој љубави учинио 
много веће уступке но Лазаревић својим јунацима, — и 
још уз то Вертер, који не уме да се измири са својим 
дужностима према туђем браку, најзад плаћа главом. 
Толстој је у „Ани Карањени“ до душе пустио Ану и 
Вронског да за извесно време освоје своју срећу у пркос 
браку, али они за њу на крају плаћају својим животом; 
између њих је стално Анин брак, преко кога никако не 
могу да пређу. 

Према томе се ни Лазаревићу не може замерити 
што није пустио Јанка и Марију да улазе у грех, кад 
већ својој приповетци није мислио давати трагичан свр- 
шетак. Могло би се, можда, на то рећи да такав грех ни 
у животу нема увек трагичних последица, и да би Ла- 
заревић остао реалиста да је баш поступио и другачије. 

На сваки начин. Али књижевности не може брти зада- 
так да даје фотографију живота, да за свој предмет 
узима из живота све од реда. Као и уметност у опште, 
она се, разуме се, не сме удаљавати од живота, али 
треба — опет као уметност у опште — да за предмет 
узима савршенију страну његову; уместо фотографије 
она треба да даје слику живота. У Лазаревићевом слу. 
чају имали бисмо фотографију живота да је јунак при- 
поветке, уместо Јанка, поручник Васиљевић, који зацело 
не би ни чекао да му Марија уђе у собу. Свебину 
том случају било реално и истинито, али у исти мах и 
сувише свакидашње да би било интересантно. Узима. 
јући међутим за јунака приповетке Јанка, Лазаревић 
нам је дао не фотографију, већ слику живота. Јер само 
личности са развијеним унутрашњим животом и високим 
степеном моралности могу бити достојни јунапи књи- 
жевних дела, пошто су само код њих могућни сукоби 
који представљају необичније моменте у животу, достојне 
да буду фиксирани, моменте који у неку руку пред. 
стављају кондензован живот. Оно што је просечно, што 
је и сувише обично и свакидашње, може доћи уз такве 
личности да би им послужило као позадина и дало више 
рељефносги, али само за се не може бити достојан пред- 
мет књижевног дела. 

Али ако се Лазаревић може бранити што у својој 
приповетци по сваку цену чува брак, ствар стоји дру- 
гачије кад је у питању „Вертер“ као целина. Још је 
Резтдепиз приметио да „цела приповетка има као две 
поле, које читаоца могу са више разлога интересовати и 
вазда за се задобити“. („Отаџбина“, 1901, књига 27, 
страна ХХП. Он, као што се види, 0 тим „полама“ већ 
говори као о засебним целинама, и Љубомир Јовановић 
само разговетније казује исту мисао кад, потврђујући 
да у „Вертеру“ „одиста имају као неке две половине“, 
још додаје да су оне „недовољно стопљене једна с дру- 
гом“. („Српска Књижевна Задруга“, 46, ХХ О. Вероватно 
је, најзад, и Скерлић, који код Лазаревића стално пред- 

ставља крајњу левицу, имао на уму те две „недовољно 
стопљене половине“ кад је „Вертера“ назвао „несклад- 
ном причом“. 

Две половине у „Вертеру“ већ су дакле давно за- 
пажене — Пездепц5 је свој чланак о Лазаревићу објавио 
још 1883 године (Магодпе помпе, број 218—-223) -— 
али их још нико није узео у ближе посматрање. Чак 
нико није покушао да тачно одреди ни то где се једна 
завршује а друга почиње. Тако Пезфепи5 вели да је 
„прва пола анализа Јанкова карактера и понашања, из- 
ведена психолошком дубљином и тако свежим природ- 
ним бојама каквих је врло мало у целој нашој литера- 
тури“ („Отаџбина“, 1901, књига 27, страна ХХП). То ме- 
ђутим не казује ништа одређено. Јер где престаје ана- 
лиза Јанкова карактера и понашања2 Потпуно, свакако, 
тек на крају приповетке, али ни у ком случају пре но 
што Јанко почиње читати Гетеовог „Вертера“. Међутим 
то читање Гетеовог „Вертера“ иде, као што ће се видети, 
несумњиво у другу половину. Љубомир Јовановић је још 
неодређенији, јер он, поред малочас наведених речи о 
половинама које су недовољно стопљене једна с другом, 
има још само додатак да „ветрењасти и празни апотекар 
Катанић постаје у другој поли разумни и предани при: 
јатељ, чак књижевно образовани ментор“; а из тога се 
свакако не види докле иде једна, а где почиње друга 
половина. 

Међутим је за разумевање саме приповетке, као и 
за објашњење њенога постанка и њених недостатака, од 
велике важности да се тачно одреде те половине. А оне 
се лако могу издвојити. Прва се од њих свакако за- 
вршује Маријином ноћном посетом Јанку која значи не 
само врхунац њихове обновљене љубави, већ и њихов 
дефинитиван растанак. Јер ако је та посета показала за- 
љубљенима да је њихова љубав несумњиво и узајамна 
и врло јака, она им је у исти мах показала и то да се 
у њој не може и неће ићи даље, пошто код човека као 
што је Јанко може, кад је у питању „туђа жена“, доћи 

до исцовести — нехотичне и полусвесне, разуме се — 
али само до исповести. Не ићи даље после таквог до: 
живљаја значи међутим то исто што и потпуно преки- 
нути. Моменат је био одсудан, он је имао да реши о 
односу између Марка и Марије, и он је дао потпуно не- 
гативно решење. Њих двоје су од тога часа растављени 
на свагда. 

Али не само ноћна сцена и оно што јој је претхо- 
дило, већ и подаци о последицама Маријине посете које 
приповетка даље пружа показују да је после ње однос 
између Јанка и Марије потпуно раскинут. Поменуто је 
већ да Јанко по одласку Маријином из његове собе усред 
највеће узбуђености помишља да он од свега не може 
имати ништа, пошто је Марија „туђа жена“, и да сеу 
њему, и ако нејасно, јавља помисао на „слатку смрт“, 
„у којој као да је незбежан врх његове љубави.“ Из 
тога се већ свакако види да Јанко не помишља више да 
продужи тај однос, па ма и у најскромнијем облику. Теме 
треба, даље, додати да он сутрадан „брзо и плашљиво“ 
пролази поред врата од Маријине собе, и да се „чисто 
радује што је не види“ Оно што Јанко мисли у складу 
је дакле и са оним шта он осећа: уместо да га при- 
ближи Марији, њена га је ноћна посета само отуђила. 

Може се међутим мислити да је та посета још више 
отуђила Марију од Јанка; јер је Марија та, која је, прела- 
зећи безобзирно преко граница постављених њеном поло- 
жају удате жене и њеном полу, учинила један и сувише смео 
корак у напред, не приближивши се при том Јанку ни 
најмање. Она мора осећати не само грижу савести због по- 
гажене дужности, као Јанко, већ је код ње неизбежно и 
осећање стида и унижености, те је њен положај далеко 
непријатнији Писац, сасвим умесно, и не даје о њој одмах 
обавештење; он је пушта да сутрадан, пре но што је 
Јанко и устао, оде из бање у село „преко брда“ — по 
њу су дошла кола тетке Младенове — а кад је поново 
изводи пред читаоца, у бањи је већ и њен муж. Али 
пада одмах у очи да је њен састанак с мужем срдачан, 


842 Српски Књижевни ГЛАСНИК. 





и да је муж налази „отворену, искрену, веселу, ведра 
чела, с очигледном радошћу“ што га види. Још више 
пада у очи то што њих двоје почињу одмах сасвим 
обичне разговоре, питајући се „за здравље, за пут, кућу 
и тако које шта,“ као да се ништа није ни десило. „И бог 
зна“, вели при том писац, „да ли се на овоме не би 
свршила цела историја, да обоје чисто плашљиво не по- 
гледаше кроз прозор да ли се од куд неће помолити 
„тај Јанко.“ Јанко је дакле после ноћне посете од је 
данпут за Марију само једна сметња њеном брачном спо- 
којству, и ништа више. Али писац не застаје само на 
томе, већ даје и ближе податке, настављајући: „Марији 
би најмилије било да се овога часа путује. Сунђером 
веселе заборавности брисаше она живо сваку сцену из 
свога живота и односа према Јанку, и у слатком осећању 
часног живота постајаше све блеђа и хладнија ватра која 
је дан пре сагореваше. У тим мислима она се искрено 
и нежно савијаше око Младена који с пуним срцем ми- 
ловаше њену меку косу. Већ беше дошло све на стару 
меру, кад сунце стаде бити правце у теме.“ Све је то међу- 
тим могуће само тако ако је прекид извршен још онда кад 
је Марија изишла из Јанкове собе, јер само тако није 
никакво чудо што се она радује због Младеновог до. 
ласка, што од једанпут „живо брише сваку сцену из 
свога живота и односа према Јанку“, и што између ње 
и мужа брзо — можда и сувише брзо — све долази „на 
стару меру“. ј 

Треба, најзад, поменути да је ноћна посета Маријина 
у исти мах и повод доласку њенога мужа, јер је Мла- 
дена о тој посети известио једним анонимним писмом 
поручник Васиљевић. На тај се начин и Маријин муж, 
видна и опипљива сметња зближењу између Марије и 
Јанка, нашао међу њима опет у вези са ноћном сценом, која 
и иначе значи прекид њиховог односа. Са Младеном поред 
Марије добија тај прекид још виднијега израза, Младе: 
ново присуство има да покаже још опипљивије да Ма- 
ријина ноћна посета Јанку значи за њих растанак на 

свагда. М по тој чисто спољашњој околности добија 
дакле ноћна сцена судбоносни значај у приповетци. 

Како је у ствари однос између Јанка и Марије пред- 
мет приповетке, јасно је да његов прекид значи у исти 
мах и крај приповетке; и да је Лазаревић после Мари- 
јине ноћне посете додао још само неколико речи којима 
би заокруглио приказивање тога прекида, приповетка 
би ту могла бити и завршена. Али писац није хтео да 
стане ту, и тако је оно што је требало да буде крај 
приповетке постало крај њене прве половине. 

Ноћна сцена са својим последицама није међутим 
једини доказ да је ту крај прве половине приповетке. 
И Јанкова се карактеристика до Маријине ноћне посете 
знатно разликује од његове карактеристике после те 
посете, и то је други доказ да је ту крај прве поло- 
вине. У тој првој половини Јанко је, као што је већ 
показано, стално симпатичан, и читаоци, пратећи његов 
однос према Марији, лако прелазе преко свих покушаја 
пишчевих да га учини смешним, из простога разлога 
што су ти покушаји ограничени на речи, којима на су- 
прот стоје дела и догађаји. Коме ће, на пример, пасти 
на ум да је Јанко „човек са широким грудима и тесним 
ципелама“ —- како га са усиљеном и сумњивом духови“ 
тошћу карактерише писац у почетку приповетке — кад 
види Јанково држање у сукобу са поручником Васиље- 
вићем> Или, ко ће веровати писцу да се Јанко „у самој 
ствари“ предао „сасвим плиткој љубави“, кад тачно 
прати цео однос између Јанка и Марије, и сети се по- 
јединих места из приповетке, на пример овога описа Ма- 
ријине ноћне посете» 

Цео дан не проговорише ни речи, ни за ручком, 
ни за вечером, и као да бегаше једно од другога, 

а ипак се сваки час као нехотично су«обљаваху. 

После вечере одоше одмах свако у своју собу, и 

обоје осетише потребу да дуго, дуго још, пошто је 

сав свет спавао и хркао, гледају у од облака про- 


грушано небо, и да се разговарају по звездама. У 
то глухо доба Јанко, с неким тајним осећањем, од 

кога је дрхтао, отвори широм врата од своје собе. 
Све је тихо као у гробљу. Уједаред он чу да нешто 
шушти, а грешна мисао одведе га на Марију. Али 
је ли то сан у који се он бојаше погледати отво- 
реним окомг Шуштање пређе у његову собу, и кад 
он диже бојажљиво руку с очију, угледа њу више 
себе, у белој хаљини, нагла се над њим и слуша му 
дах. Ваљда не зна да ли он спава. Тада једва чујно 
прошапута : 
— Што си тужан 


Он хтеде скочити с кревета, раскинути јаку 
што га тако страшно дављаше, стиснути је у на- 
ручје, па тако ваљда умрети, али га снага не по- 
слуша. Не мрдну ни прстом, ни оком не трену, и 
на једвине јаде такође прошапута: 


— Волим те! 
Али тада му већ помрче свест, и он в шеи 
не виде како она остави његову собу. 

Пишчеви покушаји у првој половини приповетке да 
Јанка учини несимпатичним и смешним долазе дакле као 
чисто спољашњи додатак, они нису довољно уткани у 
саму приповетку, и читалац или просто прелази преко 
њих, или их директно не одобрава. Уз то Лазаревић у 
том првом делу и иначе даје довољно материјала за схва- 
тање супротно његовоме. Тако, на пример, Катанић, који, 
у пркос некојим својим несимпатичним особинама, пред: 
ставља хладан пишчев суд о догађајима и личностима 
у приповетци, издаје Јанку повољну сведоџбу у једном 
врло одсудном тренутку. Кад је већ после Јанковог су- 
коба с поручником Васиљевићем отпратио Јанка до ње- 
гове собе, он при повратку заобилази око ораха под 
којим је пре тога, пролазећи с Јанком, приметио две 
женске прилике, јер хоће да се увери да ли је то Марија 
са својом заовом, пошто би на тај начин и Марија била 
сведок целе сцене. И ако сад не налази никога, он је 
уверен да јс то била Марија, и, по пишчевим речима, 
резонује овако: „Без сумње је она с дететом! Но! Сад. 
ће се ваљда уверити да је... Он хтеде рећи „сметењак“, 
али онда стаде редом мислити како је ствар текла, и 

избриса реч сметењак из тога разговора са самим собом“. 
Чак и Катанић, скептик и по. мало циник, уз то велики 
пријатељ Маријинога мужа Младена, и врло често пред- 
ставник пишчевог мишљења, стаје у првом делу, у јед- 
ном одсудном тренутку, на страну Јанкову. 

Сасвим другачије изгледа међутим Јанкова карак- 
теристика после ноћне посете Маријине. „Нејасна мисао 
о слаткој смрти“, која му у првом узбуђењу пролази 
кроз главу, сад добија нагло све одређенији облик, јер 
он случајно наилази на Гетеовог „Вертера“ и почиње 
га читати. Он већ на првим странама види да је и он 
сам Вертер, тражи у свакој сцени у књизи какву сличну 
ситницу из свога живота, и што се више примиче крају, 
тим се „све више збратимљује с Вертером“. А „кад најзад 
Вертер узима пиштоље, и Јанко погледа на свој револ- 
вер на зиду, који му изгледа као некакав сигнал, а иза 
њега као да види боно и бледо Вертерово лице које као 
да му значајно клима главом: „Тако, тако, братац, ми 
јадни сиротани! Љубимо, али туђе жене; поштени смо, 
па зато треба да умремо! Ходи!“ И Јанко одиста сле- 
дује том Вертеровом позиву и „спријатељи се са смрћу“. 
(Он чак „готово с нестрпљењем очекује“ „онај неразум- 
љиви тренутак, у коме се престаје живети“, јер он „прија 
његовој сањалачкој души“; почиње уређивати своје ствари, 
пише писма — међу њима „једно сасвим велико, у виду 
дневника, намењено Марији“ — и спрема се сасвим 
озбиљно за самоубиство. А кад би покушао „да све то 


себи објасни“, одмах би „посустао и заклањао се за бо- 


лешљивог Вертера и велико име Гетеово“. 

Онај исти Јанко, који у првом делу необично лепо 
влада собом у пркос својој великој љубави, подносећи 
све да само не би повредио туђу част и породицу, ре- 
шава се дакле без икаквог премишљања на самоубиство, 
и то не толико под утицајем своје несрећне љубави, ко- 
лико под утицајем Гетеовог романа. Без сумње, преко 
очекивања. Разлика између онога Јанка у првом делу и 
овога у толико је осетнија, у колико је она прва ка- 

рактеристика изведена опширно, до најмањих поједино- 
сти, а прелаза ка овој другој готово и нема. Јер се „не: 
јасна мисао слатке смрти“, која се јавила по одласку 
Маријином из Јанкове, собе, не може сматрати као прелаз. 
Она, према склопу приповетке, не би имала никаквих 
даљих последица пошто се на том месту јавља и сувише 
узгредно, а даље не само иије истакнута, него чак није 
више ни додирнута. ИМ тако остаје да главно зло до- 
лази од читања „Вертера“. Јанко који је са толико снагг 
умео да се бори са својом љубави, није ни за часаку 
стању да се одупре сили Гетеовог романа, он који ес 
умео сачува да га љубав не отера у грех, није у стању 
спречити да га Гетеов „Вертер“ не отера у смрт, Ово не. 
сумњиво није онај исти Јанко, он овде несумњиво личи 
на Вертера, чак је његово рђаво издање, и на његовој 
страни не могу бити ничије симпатије. 

А како тек изгледа Јанко у сцени са Младеном, кад 
се „очајно усиљава да брани свога несуђеног побратима“ 
Вертера ! Катанић, који је у првом делу приповетке, после 
Јанковог сукоба с Васиљевићем, избрисао из разговора 
са собом реч „сметењак“, намењену Јанку, има сад и су- 
више прилике да увиди како није имао право. Јер Јанку 
не само „његов несуђени побратим“ врло лако постаје 
„обично јуне“, већ му и Младен, који на веома прими- 
тиван начин устаје против Гетеа и његовог „Вертера“, 
постаје нека врста идола и чудотворца. „Ја сам ваш, 
ваш; сасвим ваш! Располажите са мном како вам је воља! 
И, ако би вам требало што кажу и крви испод грла... ја...“ 
–— грца Јанко готово кроз сузе, прихватајући пружену 
Младенову „руку. Сасвим је онда појамно што је Ката- 
нићу при том „отужно“. Он који је био барометар за Јан- 
кову карактеристику у првој половини приповетке остаје 
то и у другом делу, и по њему се још најбоље може ви: 
дети колико је овај Јанко другачији од Јанка у првом делу. 


(Наставиће се). 


Милош ТРивуНАЦ. 

ПРОФЕСИОНАЛНА НАСТАВА У СРБИЈИ. 

ш. НЕКОЛИКО ПИТАЊА О ОРГАНИЗАЦИЈИ ПРОФ. НАСТАВЕ 


У СРБИЈИ. 


Као што се из предњих разлагања види, Србија 
стоји у погледу професионалне наставе далеко иза кул- 
турних држава, па је чак заостала и иза својих најближих 
суседа и такмаца. Колика је провала која нас дели од 
осталих народа види се по величини издатака на про- 
фесионалне школе, срачунатих у сразмери становништва. 
На 100 становника долази приближно: 


" Према 


Белгији дин. 986 
Швајцарској „, 70 
Италији по ДИ 
Турској 160. 
Аустрији пне ЕЈ 
Угарској 5 57 
Боснии Хер. , 24 (без школа за жен. рад). 
Србији 5 | 


Белгији, Србија би требала да издаје око 


2,5 милиона, према Аустрији 2 милиона, а према Ма- 
ђарској 1,5 милион динара годишње на своје професио- 
налне школе. А она издаје укупно око 300.000 дин., 
дакле 5 об оног што издаје Мађарска, и '|7 00 оног 
иппо издаје Аустрија: 

Свакако, Србија и нема потребе за онолико и 
онаквих школа колико их има индустријска Белгија и 
полуиндустријска Аустрија, али би бар толико требала, 

да обраћа пажње на њих колико то чини такође аг- 
рарна Мађарска. 

Ми имамо дакле много, врло много да радимо за 
развиће наше професионалне наставе. Ово што смо до 
сада урадили то је само један и то врло мршави почетак. 

Али сада настаје једно не мало важно питање: у 
коме правцу треба да се креће наш будући рад» 

Ја ћу се овде задовољити да у најкраћим потезима 
одговорим на ово питање, јер оно захтева и много ду- 
боке студије и много опширније расправе, но што је 
то могуће дати у оквиру једнога предавања. _ 

Из пређашњег излагања види се, да имамо за сада 
две трговачке академије у Београду, десетак празничких 
трговачких курсева, дваестак празнично-вечерњих занат- 
ских курсева и тридесетак школа за женски рад. С об- 
зиром на то, што у нас основна школа траје четири 
године, и што она не даје довољно предходне спреме 
за похађање стручних школа, трговачке и занатске школе, 
осим трговачких академија, имају карактер продужних 
школа, са мало стручне примесе; школе за женски рад 
пак, с малим изузетком, више су радионице но школе. 

Овај број школа, пре свега, потпуно је недовољан 
да у себе прими сву ону омладину која је на њих упу- 
ћена. Колика је та потреба најбоље се види по томе, 
што и у малим местима постоји велики број трговачко- 
занатске омладине која треба да прође кроз школу. 
Невероватно, али је истина, да се је у Свилајнцу при 
отварању школе уписало преко 200 ученика, у Ћуприји 
преко 60, у Власотинцу преко 50! У Београду је до пре 
две године похађало занатске школе око 250 ученика, 
данас их има преко 500. Овај би се број учетворио, када 
би сви принципали били свесни своје дужности и пу- 
штали децу у школу. Али то на жалост није случај. 
Било је дирљивих примера, где су се шегрти искрадали 
од мајстора, па га чак и напуштали, само да могу по-· 
хађати школу, и где су мајстори уговором забрањивали 
шегртима да похађају школе! Томе се може помоћи само 

завођењем обавезне насшаве за ученике и помоћнике 
трговачке и занатске, што је новим пројектом Закона 
о Радњама и предвиђено. Али ће у томе случају бити 
потребно и проширити постојеће трговачке и занатске 
школе и отворити нове. То ће изискивати знатно више 
средстава, и стога је добро, што ће се Законом о Рад- 
њама и општине ангажовати у издржавању професио- 
налних школа. 

То што важи за ниже школе, важи и за трговачке 
академије. М оне нису у стању да подмире сву потребу. 
Велика је незгода што су обадве академије у Београду. 
Ми треба да пођемо корацима Хрватске и да, уза наше 
средње школе, оснивамо двогодишње и једногодишње 
шрговачке курсеве. Крајње је време осим тога да се по- 
мисли и на оснивање једне више шрговачке школе. Нови 
закон о Трговачкој Академији омогући ће отварање јед- 
нога вишег курса на овој школи, који ће вероватно ту 
потребу моћи задовољити. 

Тако се исто мора помоћи и проширивање сада- 
шњих и оснивање нових школа за женски рад. 

Но није само умножавање свију ових школа по- 
требно, већ и њихова целисходнија организација. Из 
пуно разлога, које овде не могу све наводити, ми треба 
за сада поглавиту пажњу да обратимо нашим шегрт- 
ским, празничним и вечерњим школама. Али у њима не 
треба се задржати само на општој настави, него треба, 
свуда тамо где не постоје стручне школе, основати 
више, стручне разреде, који ће обухватити стручну на- 
ставу бар у најглавнијим занатима и у најглавнијим по- 
тезима. 

Али је делокруг шегртских школа ипак ограничен. 
Њима ми можемо да обухватимо омладину која је већ 
ступила у привредну борбу. Остаје, међутим, у нашем 
општем просветном систему, једна празнина, коју је нај- 
боље попунити професионалним школама. Наше основно 
школовање траје четири године, док у других народа 
оно траје 6, 7 па и 8 година. Пошто се привредни живот 

све више развија и изискује све јачу снагу, и пошто ће 
се ускоро и зеконодавство морати побринути за заштиту 
слабе дечје снаге од прераног употребљавања, то за ону 
децу која школовање не продужују остаје једно време 
неупотребљено — размак између свршетка основне школе 
и ступања у какву радњу. 

Неопходно је потребно побринути се за ову децу, 
с једне стране да се не би васпитавала на улици, а 
с друге да би се што боље теоријски припремила за 
практичан живот. Овај је проблем требао да буде решен 
у нас оснивањем „грађанских школа“. На жалост, по- 
кушај са њима пропао је. Овај покушај, међутим, треба 
да се обнови, само у другој, практичнијој форми. При- 
мер Минхена је вредан подражавања; по моме мишљењу 
он представља будућност основне школе. Па свакој ос- 
новној школи треба установити продужни двогодишњи 
или трогодишњи курс са реалном и донекле о РУД РА 
— трговачком и занашском насшавом. 

За трговачко више васпитање ми већ имамо по- 
десних школа, само их треба умножити и усавршити. 
Али је потребно такве исте — средње и више школе, 
— установити и за занашско образовање. Ако би уста- 
новили само једну такву школу, са најглавнијим оделе- 
њима, онда би по моме мишљељу потреба за овом врстом 
школа била задовољена. 

Истина, ослањајући се на примере са стране, и 


код нас многи препоручују отварање такозваних правих . 


занатских школа, са дневним курсевима и радионицама, 
у којима би се ученици спремали за потпуне мајсторе. 
Међутим треба напоменути, да се и на страни води ве- 
лика борба између заступника оваквих занатских школа, 
и оних који су мишљења; да школа не треба да даје 
потпуну сцрему, већ само да допуњује — теоријски и 
практично —- мајсторску радионицу. Стручне занатске 
школе са дневним курсевима и радионицама веома много 
коштају, а резултати не одговарају жртвама. Задржимо 

се дакле на вечерњим школама за омладину из занат- 
ских радионица, и на продужним реалним школама за 
децу која не иду на средње школе. Али створимо за 
ове, који су већ прошли кроз једну занатску школу, 
могућности да добију више индустријско и занатско 
образовање ! 


Једна виша занатска школа биће и с друге стране 
од неоцењивих користи: 


1, Она ће омогућити да се негују занатске наукеи 
вештине и њихова примена у нас; 


2, Она ће лиферовати стручне наставнике за ниже 
школе; 


3, Она ће омогућити стварање индустријско-занат- 
ског музеја и плодан рад у њему. 

У вези с овим треба се постарати и да се органи- 
:зује установа пушнихг учишеља, која је, тамо где је до 
бро примењена, показала одличних резултата. 

У школама за девојчице треба такође извести ве: 
_ ликих и важних рефорама. Пре свега треба у њих уве: 
сти мало више шеорије, јер је садањи начин образовања 
у њима и сувише редионички. Затим треба на свима 
говим школама завести одсеке за домаћинсшво. Пошто 
је домаћинство једна тако важна и тако универзална 
вештина за цео женски свет, и пошто од умешног во- 
Ђења куће у великој мери зависи благостање једног на- 
рода, јер се њиме рационално регулише џошрошња, то 
би требало најенергичније настати да се школе за до- 
„маћинсшво оснују и тамо где нема школа за женске 
радове. Ради тога би требало свима силама помоћи ини- 
цијативу Друшшва за чување народног здравља, које 
је овај посао с великим успехом отпочело, па заинтере- 
совати и женска удружења за исту ствар. Ако би се 
хтели угледати на Немачку, која и у овој врсти наставе 
предњачи, онда би требали да имамо за сваки срез по 
једну пушујућу учитељицу за домаћинство са једном 
амбуланшном школом. 

Најзад сав овај специјалан рад на организовању 
професионалне наставе треба да буде допуњен једном 
опшшом реформом паше основе џш средње насшаве. 

Чини ми се, да та реформа нигде није тако потребна 
као у нас. Ја остављам компетентнијима да о овоме пи- 
тању опширно говоре, али нека ми буде дозвољено да 
искажем неколико личних утисака. У нас истина нема 
јаких заступника класицизма, и чини се да је цела млађа 
интелигенција, под утицајем натуралистичке филозофије 
ХЕХ века, заступник реалистичког васпитања, али при 
свем том тај реални правац у школи више је на речима 
но на делима. У земљама овејаног романтизма и класи- 
цизма, као што је Немачка, основна и средња настава много 
су реалније но у нас. Ја сам налазио у основним школама 
немачким и аустријским физичке и хемијске, зоолошке, 
ботаничке и минералошке кабинете, каквих ми немамо 
ни по гимназијама. Настава лепог писања и цртања не- 
гује се у основним школама немачким много боље но 
код нас у средњим, а један свршени ђак основне школе 
у Белгији има развијенији уметнички таленат и вештију 
сликарску руку но код нас многи матуранти гимназије 
и реалке. Још од првога момента у основним школама 
културних држава цршање се предаје као обавезан пред- 
меш, ито цртање са прегледа и цртање из природе. Код 
нас међутим у гимназијама цртање је споредан пред- 
мет, и ви ће те наћи 90 од сто матураната, који 
неће умети ни најпростију ствар цртежом представити. 
Колика је то штета најбоље се види по оној дивљој борби 
око државних звања, јер сваки онај који прође кроз 
школу неспособан је за ма шта друго осим за државног 
чиновника. У место да развија способности и припрема 
за живот, наша школа, оваква каква је, убија способ- 
ности и припрема у већини случајева богаље. Са таквом 
основном и средњом школом не може се ни помишљати 
на правилно развиће техничких способности у народу. 
С тога би једна од првих задаћа велике реформе основне 
и средње школе требала да буде: што већа развијеност 

релне наставе, а у првом реду завођење геометријског 
и слободног цртања као обавезних предмета, јер само 
овим пушем постићи ће се неопходна хармонија у ин- 
телектуалном и уметничком развићу нашег народа. 

Да би се све ове реформе извеле, потребно је, 
разуме се, створити и једну одговарајућу централну 
управу професионалне наставе. У нашем Министарству 
Народне Привреде ова је служба била до скора једна 
од најспореднијих: њу је уз друге послове радио један 
секретар министарства. За надзор, пак, над овим шко- 
лама одређивани су о испитима изасланици. Разуме се, 
да оваква организација није ни најмање била погодна 
да унесе извесну правилност у систем професионалне 
наставе. Тек пре две године наступио је и у овом пи- 
тању прелом: основана је инспекција професпоналних 
школа, која има да перманентним надзором да дирек- 
тиву целокупној овој установи. Ова инспекција до душе 
је за сада још слабо организована: дужност инспектора 
врши хонорарно један гимназијски професор, који према 
томе нема довољно слободе у кретању и раду. С тога 
би требало и у овом погледу поћи још корак напреди 
ову инспекцију претворити у сталну. 

Уз инспекцију створена је још једна установа од 
не мале важности: „Одбор за професионалну наставу.“ 
У овај одбор улазе, поред чиновника министарства, и 
представници трговаца и занатлија као и још неколико 
лица која се интересују питањима професионалне на- 
ставе. Овај Одбор установљен је као једно саветодавно 
тело при Министарству за сва важнија питања профе- 
сионалне неставе. Он је до сада дејствовао врло кори- 
сно, а у будуће ће његов рад бити још плоднији, јер ће 
се и његов састав и његово постојање још боље регу- 
лисати Законом о Радњама. 

Најзад да поменем, у реду ових мисли и питања: 
коме. Министарству треба да припада професионална 
наставаг У разним државама ово питање је решено 
различито: у Аустрији шегртске школе спадају у ресор 

Министарства Просвете, стручне занатске у ресор Ми- 
нистарства Грађевина, а трговачке у ресор Министарства 
Трговине. У Италији при Министарству Трговине, Ин- 
дустрије и Пољопривреде постоји засебно одељење, коме 
припадају не само трговачке и занатске него чак и по- 
љопривредне школе. У већини држава, међутам, трго- 
вачке и занатске школе припадају Министарствима тр- 
говине и индустрије. Ово је питање, међутим, по моме 
мишљењу од спореднијег значаја. Несумњиво да би ове 
школе, ако би се пренеле у ресор Министарства Про- 
свете, добиле у погледу педагошком, јер би њима управ- 
љали педагози, али би изгубиле у погледу практичном, 
јер би се њима управљало као и осталим средњим шко- 
лама. Најбоље би било да се обрати пажња на добро уре- 
ђење ове дирекције односно инспекције: снабдети јеи 
људима педагошке спреме и људима трговачке и техни- 
чке спреме, па било да она припада једном или дру- 
гом Министарству. С обзиром пак на то, што је Мини- 
старство Просвете и сувише неразвијено и слабо да 
реши питања о општој настави, као и сувише консер- 
вативно у својим мишљењима и поступцима, а про- 
фесионалне школе међутим, морају се стално да при- 
лагођавају потребама сувременога привредног живота, то 
сам мишљења да би оне требале и даље да остану у 
Министарству Привреде. Ово у толико пре, што про- 
фесионалне школе представљају само један део мера 
које се предузимају у корист народне привреде, те је 
потребно да буду у сагласности са другим институци- 
јама привредним. 


М 


Видели смо стање професионалних школа у Србији 
и на страни, као и правац у коме треба, по моме ми- 
шљењу да се креће у будућности професионална настава 
у нас. Ја сам при томе оставио на страну питање о зна- 
чају професионалне наставе из разлога што су сви они, 
који су у овоме поштованом скупу, информисани о ве- 

ликој важности овога питања. Али ипак не могу да про- 
пустим, а да на завршетку не истакнем бар неколико 
главнијих мисли о томе. 

Србија је агрикултурна земља и остаће још за дуго 
таква. Али се у њој, истина лагано но стално, врши један 
процес који је сувремене културне државе довео до ин- 
дустриализирања, и који ће и у нашој отаџбини имати 
исте последице. Становништво Србије повећава се не- 
вероватном брзином. Док је Србија пре 25 година, у 
времену ступања у велики међународни концерт, имала 
око 1,9 милиона становника или 39 на квадратни кило- 
метар, дотле данас има равно један милион душа више 
или око 60 на квадратни километар. Становништво се, 
дакле, за последњих четврт века повећало за више 
од 50%. Ово повећање становништва изискује и пове- 
ћање продуктивности народног рада, у толико пре што 
се у току времена подигао и културни ниво нашега 
народа. Пољопривреда сама, међутим, недовољна је да 
осигура сталан напредак нашега народа. Јер ма колико 
да ми још имамо услова за напредовање пољопри- 
вредно, пошто нисмо искористили наше плодно зе- 
мљиште ни по квантитету ни по квалитету, ипак се 
гигантским корацима ближимо крају. По неки наши 
крајеви тако су насељени, да већ настаје опасност од 
пренасељености. Отуда се и у нас већ почиње да јавља 
имиграција са села у вароши. Док је прираштај цело- 
купног становништва у периоду од 1890 до 1905 из- 
носио 249, дотле је прираштај варошког становништва 
износио 42%. Као последица овога релативног погор- 
шавања животних услова јавља се дакле наплив у варо- 
шима и силна жудња за развићем осталих привредних 
грана, поглавито индустрије и заната. 

Али да би у тој тежњи успео, наш народ треба да се 
снабде модерним средствима које му нуде наука и иску- 
ство на страни, јер ће само тако бити у стању да се одржи 
у утакмици са силним противником — индустријалцем и 
занатлијом са културног Запада и Севера. За развиће 

индустрије у једноме народу потребна су два главна 
фактора: капишал и рад. Ја бих чак истакао: да је рад 
много важнији фактор од капитала, и да је развијање 
техничких способности једнога народа Први услов ње- 
г0в0г индустријског полета. 

Отуда ја сматрам, да је иштање о професиеналној 
насшави, као најважнијем средству за развиће народ- 
нога рада, једно од најважнијих питања економске 
полишике. Оно је основ нашем социјалном, нашем кул- 
турном и нашем националном препорођају. Питања уну- 
трашње и спољне колонизације која у нашем народу 
почињу излазити на дневни ред, питања његовог отпора 
навали германској, питања његова опстанска и његове 
славе и величине, појавиће се у другој форми, буде ли 
се свесно и с преданошћу радило на развијању наше 
материјалне културе, којој је основ развиће наших про- 
дуктивних снага. 


Др. Коста ЈОВАНОВИЋ. 








ПОЗОРИШНИ ПРЕГЛЕД. 


Тосподин ЕдуАРД ВОЈАН У БЕОГРАДУ. — ГОСПОЂА Икс, од 
А. Бисона. 


Господин Едуард Војан, најбољи члан чешког На- 
родног Дивадла, после свог гостовања у Загребу, дошао 
је и на нашу бину да нам прикаже свог Хамлета, Отела 
и Шајлока. Узевши ове овако сложене улоге, г. Војан 
нам је хтео да покаже шта је то што је он највише 
створио у својој дугој глумачкој каријери. 


Г. Војан је, нарочито, добро урадио што је узео 
Хамлета да приказује, јер, ако је која улога „пробни 
камен“, крајњи сан свих глумаца, и улога улдга то је, 
нема сумње, улога Хамлета. Али, због тога, и покрај 
"свега тога, она је та опасна улога од које су бежали и 
под којом су пропадали и генији Бине. „Треба данас 
да што кажем о Хамлету; то је страшно...“ то су речи 
којима је Жил Леметр започео своју импресију о Хам- 
"лету. Пре но што се реше да улете у ту Људску За- 
гонетку коју представља Хамлет, и глумци би требали 
да понове ту Ламетрову реченицу. Јер, ако се за коју 
личност коју је књижевност створила, може да каже да 
представља цео космос, како је један критичар рекао 
за Хамлета, то се, нема сумње, једино може да каже 
за данскога принца „у чијим венама има барута“. Тај 
дански принц и песимист, и оптимист, и фаталист, и 
циник, и скептик; симултано и сукцесивно, и дубок 
ти фриволан, и прост и сложен дух, и тих и екстра- 

вагантан, и паметан, глуп и луд, и старац, човек и дете, 
и принц и демагог, и јасан и мистериозан, меланхоли- 
чан, сентименталан, песник, прозаичар, — тај дански 
принц је сав парадокс, антитеза, лавиринт и сфинга. 
Због те његове тако сложене природе, кадгод сам гле- 
дао каквога глумца као Хамлета, ја сам се сећао онога 
детета из басне о Св. Августину које је ораховом љу- 
ском хтело да исцрпу море. И глумци, кад нису сасвим 
велики, слични су том детету: они, својим малим сред- 
ствима, хоће да црпу то људско море. Они, у том слу- 
чају, потпуно исцрпу себе, а од велике природе Хамле- 
тове ништа не познаду. Стога се и каже да Шекспиров- 
Хамлет још није реализован на бини. Насупрот Отелу 
којих, сем Шекспировог, има још неколико на бини, 
Хамлета има само један. Тај један је Шекспиров, Хам- 
летов Хамлет. Но, и покрај свега тога, има глумачких 
Хамлета који, узети само у онолико у колико су схва- 
тили један део Хамлетове душе, симулирају Хамлета на. 
начин који није непријатан и незанимљив. 

Један од таквих Хамлета је и Хамлет Г. Војана. · 
Он не само да није непријатан и незанимљив, него, и 
напротив, један од мало глумаца који су прилично успели 
да осветле мрачну комору Хамлетове душе. Г. Војанов. 
Хамлет има на својој страни и ту одлуку што је поку- 
шан да се игра на начин који је једино тачан, али, и 
најтежи. Хамлета, као што је познато, има у ваздан. 
издања. Има оно талијанско: дуге косе, меланхоличан 
поглед, блед изглед, очи к небу; има, даље, оно Муне- 
Силијево израђено по познатом Гетеовом портрету у 
Вилхелму Мајсшеру: сањалица с досадом у души, 
преко лица боја пријатности, нежности и отмености; 
има га, даље, у демократском издању Матковскога: 
упрошћен, спуштен до свих људи, јасан и одређен; има, 
даље, сангвиничних Хамлета, има умоболних и сенти- 
менталних, и њих има највише јер их је тако најлакше 
приказивати. Има, најзад, једно „дивот-издање“: то је 
Кајнцово издање. Он је, један'и највећи, од оних који 

су покушавали да прикажу Хамлета у свим темперамен- 
тима, са свим његовим интелигенцијама, у свима видо- 
вима. И Г. Војанов Хамлет је један од тих Хамлета. Он 
је, што много значи за њега, један од варијетета Кајн- 
цовог Хамлета. Још одмах, после првог чина, могло се 
да констатује да је Г. Војан пошао најтежим и најтр- 
новитијим путем, али, и једино правим. Он је узео да 
схвати Хамлета у целом његовом обиму и да да цео 
онај оркестар мисли, жеља и страсти који је настањен 
у њему. Чим се појавио на сцени, у првој немсј сцени, 
јако нас је био збунио. Изгледало нам је да својом ми- 
миком почиње да говори оно Леметрово: „Треба данас 
да што кажем о Хамлету; то је страшно...“ Али, одмах 
после тих неколико минута, он је почео да наслућује 
и симулира правога Хамлета и, из појаве у појаву, из 
чина у чин, приказивао се све боље и боље, добар и 
врлодобар. Наравно, да се одмах разумемо, он је такав. 
изгледао у неколико боја из целог спектра и, то наро- · 
чито треба нагласити, у оно неколико јаснијих, уочљи- 
вијих и одређенијих тонова и боја. Тако, да их поме- 
немо, Г. Војан је добар кад је Хамлет лакомислен, и 
ако би још лакомисленији могао да буде; врло добар 
је кад је детињаст; тако исто добар кад је нервозан, 
раздешен; одличан, најзад, кад треба да буде мистичан, 
паметан, и луд. Али кад треба да прикаже комплико- 
ванија стања Хамлетсва, кад треба да буде филозоф 
(монолог, например „бити или не бити“, сцена с гроба- 
рима), кад треба да буде песник, кад треба да да „над- 
човека“ и вишу сањалицу, и кад треба да да визионара, 
Г. Војан има изглед човека који би хтео звездама, који 
би хтео да управи свој лет „кулама снова“ са којих 
сањају највиши духови, они прави „ђиуеш5 4' ћопхоп5“ 
који се тако ретко рађају. Испети се до њих право је 
само генија. Са тих кула сањају само Хамлет и највиши 
врхови људске мисли. Све у свему, по ономе што је 
дао добро, Г. Војан је, као Хамлет, био занимљив, и: 
имаће у галерији Хамлета врло добро место. 

О Хамлету смо говорили посебице из простог раз- 
лога што је то једна нарочита улога помоћу које се не 
сме да портретише један глумац. Тек када се узме и 
његов Отело и Шајлок, а узме у обзир и Хамлет у ко- 
лико је приказан, тек тада се сме приступити портре- 
тисању глумачког талента Г. Војана. Пре свега, да поч- 
немо да дајемо утиске које нисмо дали говорећи о 
Хамлету, — пре свега, Г. Војан је један од оних ретких 
глумаца који играју по захтеву инстинкта, „проживљују 
на бини сваку улогу“, играју онако искрено и инстинк- 
тивно као што срце куца, тица пева, или сунце гргје. 
Многи су пренели своје таленте преко наше сценеи 
играли, и с више талената, и више укуса, и више такта 
и вештине (Новели, Коклен), али, ретко је ко уносио 
тако много искрености, истине и себе у игру колико је 
уносио Г. Војан. Код њега је, у том погледу, једна чудна 
ствар. У место, што је врло чест случај, да у ендосмози 
која се изврши између њега и улоге, он буде тај који 
доминира, код њега је тај редак случај да он буде до- 
миниран. Њега улога извуче из њега, апсорбује га, она, 
још боље, да му два бића с тим, да за време игре, живи 
тим другим које га, као Свенгалија, умара, троши и 
сажиже. То се, нарочито, види у четвртим и петим чи- 
новима његових улога. Кад га публика, после њих, иза- 
зива, на његовом се лицу, у очима и покретима, види 
јак замор и обамрлост; цео изглед лица је мученички: 
ессе ћото. Ти глумци, који за време игре осуствују 
целом својом унутрашњом и спољашњом појавом, нису 
увек они који су највиши, али су, неоспорно, они који 
су најсимпатичнији. Тиме је дана и још једна црта ње- 
гова: његов специфично глумачки индивидуалитет који 
је способан да се прерушује и да се губи у све инди- 
видуалитете. То се јасно види из његових улога. При- 
казујући нам љубомору Отелову, он је приказивао право 
„црначко величанство,“ и маском, и говором, и покретом, 
и свим спољашњим и унутрашњим приказивачким сред- 
"ствима. Глас му је био довољно суров, усне дебеле (доња 

увек отомбољена), гест спутан и прост, црначки, став крут 
и примитиван. Тако исто, као Шајлок, он је сасвим из- 
мењен, сасвим прерушен. Само један детаљ па ће бити 
довољно за карактеристику: глас Шајлоков је био на- 
рочито схваћен и увек одржан: раздешен, подеран глас 
кроз све сцене и све висине. Тако је исто, најзад, и 
његов Хамлет, да му само глас поменемо, имао соно- 
ран и мелодичан глас способан да изговара оне господ- 
ске стихове. 

Већ та разлика, коју је повукао између личности 
које је играо, показује глумца коме „ништа људско 
души није страно.“ Кад су овакви детањи лако је за- 
мислити какав изгледа тај глумац врло солидне памети 
у другим и главнијим цртама својим. 


После три пријатне вечери с Г. Војаном, дошло је 
једно је непријатно: дошла је премијера Госпођа Икс, 
од А. Бисона. Писац комедија (Бомбињашки посланик, 
Пигалова улица, Моја гувернанша, и тако даље), вод- 
виља и комичних опера, хтео је да да и један „комад“, 
како данас крсте све оно што има озбиљну садржину. 
Тај један и једини комад који је А. Бисон дао тако је 
на стакленим ногама, тако личи на замак од карата, 
да је Бисон добро урадио што није продужио с дра- 
мом те врсте, и покварио оно мало утисака који се до- 
бијају од његових комедија. А. Бисон, укупно узев, у 
једној књижевној општини може да прође као врло 
исправан грађанин. Он је један од оних које треба по- 
штовати стога што се никада нису много пребацивали 
и ни у добром ни у рђавом смислу, што су умели врло 
слободно да се крећу у својим уметничким границама 
и што су, најзад, врло добро познавали техничку страну 
свога посла. Тај утисак исправности, самопознавања и 
самоконтроле једнога писца није никада непријатан. 
Само, тај је утисак јако покварен Жаклином, Госпођом 


Х која је и сувише проста да би је требало обележавати 
непознатим Х. 

Жаклина, да у две речи дамо њену историју, на 
две године пре но што ће да се дигне завеса и почне 
„комад“, побегла је од мужа са својим љубазником. Да 
се одмах разумемо, морамо рећи да она нема никакве везе 
ни са Фруфру, ни са Магдом и, још најмање, с Нором; 
није њу морила никаква „плава жеља“ кад је напустила 
свога мужа. Писац је покушао да одбрани њен поступак, 
да нападне њеног мужа Флерија, и на њега свали сву 
„трагичну кривицу“. Међутим, ми смо кроз цео комад 
нападали њу, а бранили Флерија. Зашто је — да се за- 
уставимо само на првоме чину, јер је све остало водвиљ, 
"чфеиз ех тасћпа и „ујак из Америке“ - зашто је Жа- 
клина напустила свој брак За то што је, једног лепог 
дана, крај свог страснога лепог мужа који је утонуо у 
своје послове, осетила ду јој се „досада налактила“ на 
кућњи праг иза кога је стајао љубазник с раширеним 
рукама. Привучена простим очима тог „туђинца“, она 
је напустила мужа и синчића и, јака као што је, после 
две године, кад јој је љубазник умро, долази у кућу да 
види синчића који је опасно болестан, и покуша да се 
помири с мужем. Муж, и ако је још непрестано страсно 
воли, није „глуп као носорог“; не, с пуно права, не при- 
стаје ни на какву погодбу: он неће куртизанку за жену. 
С том и другим сценама, писац је мислио да зада нај- 
јачи удар Флерију, да публику придобије за себе, за 
Жаклину, и целу драму води'у том знаку. И ту је на 
опако успео: ми смо били против Жаклине и одлучно 
за Флерија, а на целу драму гледали као на говорника 
који доводи слушаоце до смеха кад мисли да их је довео 
до суза. Даљи је ток радње тако занимљив, да ми пре 
стајемо да га даље излажемо. Све је даље тражено, и „за 
косе извучено“, слабо мотивисано, незграпно, нескладно 
и рокамболски расположено. Кад се завеса и последњи 
пут спустила, почео сам своја размишљања о тој драми 
са стиховима: 

Хајдемо спати, снови моји стари! 

Бранко ЛАЗАРЕВИЋ. 

„СРПСКА ЖЕНА“ У ПРАГУ 1910 ГОДИНЕ. 


Ово је први пут, од како се нас зна, да је оства- 


трена једна изложба, која је обухватила све српске кра- 


јеве, како слободну Србију и Црну Гору тако и наше 


„земље под Турском и Аустријом. Занимљиво је и то да 


су све српске области самостално, о своме трошку, уче- 


"ствовале. 


Ова изложба потекла је иницијативом Српкиње 


_ Т-ђе Зорке Ховоркове, председнице Друштва · Чешких 
Жена у Прагу. Српска женска друштва из свију наших 


крајева с места су тај предлог оберучке прихватила и 
ову плодну идеју до краја извела. Београдско Женско 


Друштво развило је највећу енергију и спремило масу 


дивних радова, од којих су неки реткости првог реда и 
чувају се стално као припрема за будући музеј, а друге 


"ствари тако исто су лепе, али израђене у друштвеној школи 


и намењене за продају. Етнографски музеј је, на позив 


тоспођа, нешто мало одвојио из својих збирака, а ја сам. 


као њихов избраник, имао задовољство да ствари у 
Прагу разместим и да првих дана објасним корпораци- 
јама и стручњацима колико је њихов значај био тесно 
везан за етнографију. Сматрао сам за особиту част да 
се прихватим овог љубазног позива најплеменитијих бе- 
оградских госпођа и трудио сам се да у свему поверење 


оправдам. Дакле Етнографски Музеј имао је сасвим спо- 


редну улогу, а за сварни успех из овдашњих крајева, 


главна је заслуга Београдског Женског Друштва. За 

музеј се може рећи да је само помогао оним чега нема, 
особито комплетно обученим луткама и стварима из 
Старе Србије и Маћедоније. Изложба је имала само скроз 
кулшурни задашак: да покаже шта све Српкиња ради 
и како то уме да изради. 

Изложба је смештена на највишем спрату палате 
„Луцерне«“ у Водичковој улици, заузевши простор од 
370 квадратних метара, дакле сразмерно стварима врло 
мало места, тако да је готово половина предмета остала у 
сандуцима неразмештена. У „небу“, као што је сопстве- 
ник ове палате Г. архитекта Хавел назвао тај наш из- 
ложбени бој, та је добра страна што је цео тај про- 
стор покривен двогубим кровом млечног стакла, да у 
ствари изгледа као какав огроман атеље, пун светлости 
озго. Пошто је висина врло велика, то су ради олак- 
шице пењања намештена два лифта. 

На изложби је најјаче била заступљена Србија, па 
онда овим редом: Војводина, Босна с Херцеговином, 
Стара Србија, Хрватска са Славонијом, Далмација, Црна 
Гора, па Маћедонија. 

Највише се истичу фине грађанске ствари, а се- 
љачких је, на жалост, врло мало, ма да у њима и лежи 
права оригиналност српска. Изложба је врло брзо ство- 
рена, за то је и то, као и много што друго, немогућно 
било од један пут створити, а и финансијска страна 
била је минимална. За то је са свим изостала кујна, труд. 
око деце, женски рад у градини, у пољу и у другим 
важним приликама у животу. Све се то није могло ни 
сликама како треба представити, ма да је нечега било, 
Тешкоћа је била и у томе што се желело да представи 
само женски рад, а оно што жена с човеком ради, изо- 
стало је са свим. Пошто је било 17 женских фигурина 
комплетно обучених, да би се видели бар колико толико 
и мушкарци како изгледају, обучене су и 3 мушке лутке. 

Ова изложба при свем том била је врло живописна, 
шарена, јако примамљива и оригинална. Највише се 
свет скупљао око интересне историјске групе, где је ин- 

телигентни игуман Г. Сергије Попић изложио из фру- 
шкогорске Раванице знаменити покров мученика Кнеза 
Лазара, који му је десете године по смрти златом из- 
везла на црвеном аксимиту рођака Јефимија, жена Де- 
спота Угљеше, брата Краља Вукашина. Овај дивни рад, 
који се нежношћу и топлином упоређује с плачем за упо- 
којеним Ђурђем Бранковићем, нашао је и у чешком та- 
кође напаћеном народу најтоплији пријем и са страхопо-· 
штовањем и видним питетом прилазили су му, разгледали 
га и тумачили, како га је побожна образована патриот- 
киња Јефимија поетски сложила. 

Много пре Јефимије на српским дворовима се не- 
говала женска уметничка и практичка радиност, а нај- 
лепшим примером у свему претходила је христољубива 
Госпођа Јелена, пореклом Францускиња, жена краља 
Уроша 1. Она је око себе сабирала сиротице, неговала 
их и обучавала у сваком „благочинију и дјелању ручном“ 
што приличи женском полу. Кад су стизале на „возраст“ 
удавала их је, спремила им мираз; па одмах на место 
њих узимала друге у завод. Није јој мања заслуга што 
се бринула и за удовице, те им је тегобу судбине олак- 
шавала. Под надзором ове мудре жене рађене су и свеште- 
ничке одежде. Она се бринула и за црквене сосуде укра- 
шене бисером и драгим камењем. У опште, њено добро- 
чинство је и у сваком другом правцу било огромно, на 
шта хроничар додаје: „јелико навикла бје“. 

Да је у Срба у то старо време било раскоши и 
укуса код владала и властеле има и историјских података. 

Византијски државник Теодор Метохита путовао је 
зими 1298—99 у Србију ради удаје цареве кћери Симо- 
ниде за Краља Милутина, који је живео тада илиу 
Скопљу или у Штипу. „Сам краљ беше веома лепо окићен 
око тела имао је пуно накита од скупоценог камена и 
бисера, — колико је год могло да стане, и сав је трептао 
у злату. Цео дом блисташе се од свиле и златног на- 
мештаја. Окружен је био својим одабраним људима, и 
све је у опште било што боље може уређено, и уде. 

шено — све по ромејском укусу и по церемонијалу 
царског двора.“ 

Хроничари бележе да су српске отмене девојке радо 
слате још у старо доба у католичке манастире у Ду- 
бровник, али да су ту због верских препирака искрса- 
вале и несугласице, у које се једапут умешао и сам Сте- 
ван Високи. Разуме се да су ове младе Српкиње и из 
Приморја многе радове научиле и у домовину преселиле. 

У истој витрини где је покров кнеза Лазара налази 
се још и других красних старих црквених везова, за које 
се не зна чија их је рука писала, као што су дарци, 
воздух, илитон. — До њих су нашли места врло укусни 
старински везени пешкири Кнеза Михаила, а сад у на- 
слеђу Г-ђе Анастасије Алексић де Мајне и њене сестре 
Г-ђе Ермиле Николић. 

Одавде даље па кроз целу салу нижу се стотине 
везова и тканина, да не зна човек на коме ће парчету 
дуже поглед задржати и науживати се у богатом коло- 


риту и бескрајним изразитим мотивима, највише из биљ. 


ног царства, па животињског, а најмање из геометријских 
облика. Из зоологије се најчешће сретамо с разним сти- 
лизованим птицама, паунима и петловима, али ипак у 
нашој шари не долази петао тако често као код Чеха, 
Затим долазе коњи, па људи, рибе, лептири, бубе и тако 
даље. Од биљака врло радо се узима: каранфил, ружа, 
разно лишће као од дуба, перунике, па онда су им осо- 
бито у вољи чисто словенски листови јабуке, често пре- 
сечене да и семенке провирују, и разни бобичави пло- 
дови. У ткиву пак највише се изводе геометријски 
цртежи. 

Ретки босански пирлити издвајали су се као право 
чудо, јер су жене прстима промицале жице ушари, у ка- 
квом савршенству Запад није никад везао. Била је једна 
кошуља из Мостара танка као паучина, а везена у „девет 
игала.“ Чеврети су сјајом све надмашала. Златовеза је 
било свакојаког: сусме, бисерџика, поклапе дукатлија и 
тако даље. Пешкира за декорације, за девере, за крстаче 

и за играње било их је сваковрсних. Један сремски је 
био из ХУШ века. Лепе су и пече из негдашње Хрватске 
Границе: из Глине, Сиска и Слуње, све позајмљене из 
нашег Етнографског Музеја. Сељанке су их најдивније 
везле до пропасти Наполеонове Илирије, а од тог вре- 
· времена укус је почео опадати. Техника је красна, вез 
густ и врло бујан. 

Најсавршенији су они српски везови који су исто- 
ветни с обе стране, и по томе немају наличја него два 
једнака лица. Оваких урнек-примерака има ванредне ле- 
поте' особито из Босне. 

Као најбољи познавалац технике и орнамената у 
радовима српске жене јесте, без поговора, и иначе за 
српску књигу заслужна Госпођа Бернађиковска, и Дру- 
штво Чешких Жена срећно је успело што ју је дозвало 
да им и она буде на помоћи при сређивању ствари. Она 
је поред читаве поворке правилних опажања прва запа- 
зила да је Јефимијин покров с ћивота Кнез-Лазарева 
рађен везом укрсницом, који се у Босни зове и прекр- 
штеница, за коју врсту рада до скора западњаци нису 
ни знали. У Србији су овим везом везле сељанке колире 
враном рудицом до пре двадесет година, на пример одмах 
код Београда у селу Кумодражи, а на Косову и сад нису 
престале девојке да сребрном жицом тако гиздају ру- 
каве на невестинској кошуљи, званој ђурђевајци. Ове укр- 
снице се тако испречају да свака жица пресече два па 
и три пута жицу до себе, а прост крстачки бод ону 
жицу до себе само један пут по средини захвати. 

За вез исписару, како је Г-ђа Бернађиковска у 
Зворнику чула, такође Запад није знао, а у нашим кра- 
јевима од памтивека се везе. Немци га прозваше Холбај- 
новим шавком, јер су га видели да поствји на једној 
огрлици Холбајнове слике, чему је поменута Госпођа та- 
кође нашла порекло, и у Далмацији, одакле је Холбајн 
одело био узео да слика своју мадону. Овај вез није 
само код нас одомаћен него је распрострањен и иначе 
по Истоку, али докле још му се није крај ухватио. 

Иста Госпођа у својим одличним радовима нашла 
је и ове српске технике, које западњаци још не огла- 
сише као своје: подбодачки вез, снизаљку, попуњену 
ложевину, павлачки вез, стегнуће крст(ак)јове, веревоју, 
четворац, низове, бјелацу, редак, [одру, ковчанице, тиш- 
мица, гњадање, кере. — Ово много значи, јер оволика 
разноврсност простом иглицом, поред хиљаде послова, 
показује редак дар Српкиња. Међу тим Срби су знатно 
мање самостални у радовима, и Српкиња је били срећ- 
нија у изумевању. Сад треба још испитати: да ли који 
и од ових српских техника није пореклом из Византије 
и даље с Истока. Ову могућност госпођа није додири- 
вала, јер она је имала само да констатује шта има у нас, 
а шта од тога нема на Западу. 

Била би огромна заслуга оне госпође, која је све 
те радове само радила и тако се с њима потпуно упо- 
знала, да прегне и све српске женске рукотворине испо- 
реди са свима сличним радовима осталих словенских на- 
рода, где се, разуме се, ни мотиви не би смели пренебрег- 
нути. До сад је на томе тако мало рађено, да се бољи 
радови, али само у понеком правцу, могу напрсте из- 
бројати. 


(Свршиће се). 
, 


Др. СИМА ТРОЈАНОВИЋ. 

Критско ПИТАЊЕ, 


Трећа Критска Скупштина састала се 29 априла ове 
године. Чим је отворена, председник критске, владе или 
боље привремени председник Извршнога Одбора, Ску- 
лудис, прочитао је једно писмено у којем се објављује 
у име краља Грчке да су седнице критске Народне Скуп- 
штине отворене. Председник Скупштине је позвао на- 
родне посланике да положе заклетву краљу Ђорђу и да 
потврде раније проглашену анексију Крита. Чим је про- 
читано ово писмено шеснаест народних посланика му- 
слимана предало је једну забелешку председнику Скуп- 
штине у којој изјављују да не признају други режим 
него аутономију коју је Крит имао до сада од су- 
вереног господара, турскога султана. Остали су сви по- 
ложили заклетву. Кад су хтели опет народни посла. 
ници муслимани да протестују, два брзоплета Крићана 
силом су их спречили. Седница је морала бити прекинута. 


Турска влада која је знала да се спрема оваква 
ствар за први састанак критске Скупштине, скренула је, 
из раније, пажњу Великим Силама на евентуалности које 
би из тога догађаја могле да наступе. На турску ноту о 
томе Енглеска, Италија, Русија и Француска одговориле 
су да ће права Турске остати неокрњена. После дога- 
ђаја од 29 априла, турски Министар Спољних Послова, 
одговарајући на интерпелацију у Парламенту, изјавио је 
да турска влада сматра да су нарушена права Турске 

актом полагања заклетве критских посланика краљу Грчке, 
али да има уверавања Сила Заштитница Крита, — и ако 
у целости она нису задовољавајућа, — да се Турска права 
неће окрњити. Сличну изјаву је дао и Велики Везир, а 
турска. Скупштина одобрила је већином гласова обе ове 
изјаве. 

Поводом овога истога догађаја држани су по свима 
већим градовима у Европској Турској митинзи, у којима 
су узели учешћа многи људи. На митинзима су читане 
резолуције које су спремане по хућуматима градова у 
којима је било митинга — Све резолуције су сагласне 
са владиним намерама. 

Хаки-паша је, договорно са владом, упутио Силама 
једну окружницу, у којој је тражио да објасне Порти 
шта и како разумеју оно кад говоре о Криту, под „одр- 
жањем зјаш дио на острву“. Четири Силе Заштитнице 
Крита одговарале су нотом. Све четири усвајају Пор- 
тино становиште односно Таи дцо-а, и сматрају заклетву 
хришћанских народних посланика Грка на верност краљу 
Ђорђу као и да не постоји. 

Порта је исто тако протестовала нотом код Сила 
противу поновнога полагања заклетве привремене критске 
владе, тако званог Извршнога Одбора, грчкоме краљу. 

Привремена критска влада је изнела пред скупштину 
свој програм, у колико се он односи на питање оганек- 
сији Крита и држању Сила Заштитница. После дуге ра- 
справе овога питања одлучено је да се искључе из скуп“ 
штине критски муслимански поданици, и да се одложе 
седнице за шест недеља, надајући се да ће се дотле ра- 
справити и питање о Криту. 

За време свога бављења у Лондону, куда је ишао 
поводом смрти енглеског краља Едварда У., француски 
Министар Спољних Послова је са сер Едвардом Грејом 
енглеским Министром Спољних Послова, претресао Крит- 
ско Питање, тражио са њим средства да ово питање 
уреди, и што пре умире духове на Криту и у Цариграду. 
Они су спремили и један нарочити план. Тај њихов план 

имао би за задатак да поврати муслимане посланике у 
критску Народну Скупштину, да примора Крићане да их 
приме, и да поврати. зјаји дио пре 1908 (то јест суве- 
рена права Турске неокрњена над Критом; аутономија 
Крита под гарантијом четири Сила; гувернер по избору 
Сила Заштитница). Они су овај свој план поднели у Пе- 
троград и Рим на одобрење. 

Турска је, међутим, стално настојавала да јој се даде 
одговор на последњу ноту о згаш-даио, и да се реши што 
пре Критско Питање, под изговором да су узбуђени ду- 
хови све више у царевнни. Преко својих посланика на 
страни, она је у исто време стављала до знања Силама 
да је готова да прами такав предлог по коме би се да: 
вала Криту најшира аутономија. Одрицала се првога 
тражења: да се Крит просто поврати Турској као једна 
њена покрајина, а пристајала да се Криту дадне ауто- 
номија и један гувернер, само да се између Крита и 
Грчке раскину све свезе. Што се тиче критскога гувер- 
нера многа имена су истицана: А. Заимис, генерал Ро- 
билант, принц Изедин, краљевић Ђорђе — Порта је и 
управила примедбе; за њу Грк не може бити гувернер, 
а најбољи био какав отомански принц, а могао би и 
принц једне неутралне државе. 

Силе се још нису сагласиле за одговор, али су 
известиле званичну Турску да нема повода да јавно 
мнење у Турској буде узбуђено. Оне живо раде да се 
питање приведе крају. А уређење тога питања биће на 
основи коју је Порта истакла одмах: очување сувере- 
них права. 

Привремена влада на Криту чини све могућно 
да се анексија острва изврши. Она је преко конзула 
у Канеји предала за Силе Заштитнице један мемо- 
рандум и једну ноту. У овој ноти привремена влада 
скреће пажњу Силама да су оне у октобру месецу 
1908 године дале обећање критском народу да ће, 
ако се покаже достојан, постићи своју сврху, народно 
уједињење. Влада уверава Силе да се више не може 

натраг, и да Крићани не могу живети без праве своје 
отаџбине, Грчке, са то их моли да поради да се једном 
изврши уједињење Крићана и Грка из краљевине Грчке. 
У меморандуму су изложене све мене кроз које је про- 
лазило критско питање од 1897 године до данас, и ис- 
такнути су сви докази Крићана којим правдају свој 
захтев за присаједињење. 

У Грчкој влада велико нестрпљење због критскога 
питања. Пут краља Ђорђа у Лондон и Париз Грци сма- 
трају као добар покушај да се Француска и Енглеска 
придобију да се критско питање реши повољно по Грке. 
А Грци мисле да би било повољно решење у овоме: 
примити натраг муслимане у критску скупштину без 
заклетве краљу Ђорђу. али да Силе признаду, заједно 
са Турском, као закониту, данашњу привремену критску 
владу. Привремена влада би управљала Критом, у име 
грчкога краља, а Турска би имала онај положај који је 
имала према Источној Румелији пре септембра 1908 го- 
дине. На тај начин би се сачувала суверена права Тур- 
ске, а Крићани задовољили, јер би то био један корак 
ближе коначноме решењу Критскога Питања. 

Бугарска је са извесном пажњом пратила све по- 
следње догађаје у Турској, и било је неке тенденције 
да се са Грчком разговара о њима. Решеност Сила За: 
штитница да спрече све заплете због Крита и одлучност 
Турске да с Арбанасима брзо и доста сигурно пактира на 
своју корист, као да је вратиле бугарске политичаре на 
стари пут, да са више мирноће гледају догађаје у Турској. 

Решење Сила ће ускоро бити донесено. Оно ваља 
да буде јасно, чврсто и коначно. Свако привремено ре- 
шење, један „капгк“ како Турци кажу, неће задовољити 
никога, нити задуго Критско Питање уравнати. Најбоље 
је решење: присаједињење Крита Грчкој. Али кад се 
оно не може дати, онда зашто не пристати на оно што 
Турци примају: аутономију Крита. Турски Министар 
Спљних Послова, Рифат-паша, могао се на своме путу 

кроз Европу (он је у свити турскога престолонаслед- 
ника, који обилази Лондон, Париз, Беч, Београд, Софију) 
уверити да силе хоће мир у Европи, али да неће усту- 
пити ни један део од онога што су већ дали Крићанима. 
Неће то, као што неће допустити нн Турској какве 
принудне мере према Криту, нити Криту да се коначно 
присаједини краљевини Грчкој. 


ИНОСТРАНИ. 


ОЦЕНЕ И ПРИКАЗИ. 


ГРАЂА ЗА СРПСКЕ НАРОДНЕ ОБИЧАЈЕ ИЗ ВРЕМЕНА ПРВЕ 
ВЛАДЕ КНЕЗА Милоша. — Скупио Др. Тих. Р. Ђорђевић 
(из ХМ књиге „Српског Етнографског Зборника“ у Бео- 
граду 1909). 


При проучавању народнога живота заузимају на- 
родни обичаји врло угледно место. Они су продукт тога 
народног живота и оних разних географских, економских, 
социјалних, религиозних и многих других прилика, кроз 
које је народни живот текао и тече; па су зато они и 
врло важан чинилац за проучавање народне душе и 
еволуције народног живота. Ту њихову важност опазио 
је умни Вук Караџић већ 1818 године, па је у своме 
„Српском Рјечнику“, објашњавајући поједине речи, ко- 
јима је корен у обичајима и веровању народном, први 
описао неке обичаје и цела народна веровања. После 
њега бавили су се и други пописивањем и описивањем 
српских народних обичај, те ми данас имамо приличан 
низ дела о томе. Но сви ти радови, осим „Зборника за 
правне обичаје“ од В. Богишића, дају нам само фраг- 
ментарну грађу за поједне крајеве, у којој нису забеле- 
жени не само многи драгоцени детаљи, него ни цели 
обичаји дотичнога краја. На систематском прикупљању 
те важне и врло интересантне грађе није се код нас до 
најновијега времена ништа радило. 

Први, који је код нас у том правцу с успехом от- 
почео организовати рад, јесте Г. Др. Тихомир Р. Бор- 





ОЦЕНЕ и ПРИКАЗИ. 875 





ђевић. Он је не само израдио Упусшво за скупљање 
српских народних обичаја, него и сам интензивно ради 
на проучавању народнога живота и прикупљању народ 
них обичаја: он положајем и радом своји на Унизерси- 
тету и у науци ствара код нас управо нову школу на 
томе пољу, која већ у почетку показује лепе резултате, 
као што је на пример рад учитеља Саватија М. Грбића, 
који је под руководством Г. Ђорђевића скупио и описао 
обичаје из Бољевца и околних српских села, те их је 
Српска Краљевска Амадемија оштампала у ХМ књизи 
свога „Српског Етнографског Зборника“. 

Ну Г. Ђорђевић не задовољава ре само прикупља- 
њем градива о нашим обичајима у садашњости. Он добро 
сна, да „тек онда кад будемо покупили што је више 
могућно градива о нашим обичајима и у садашњости 
и у нрошлосши, ми ћемо моћи приступити њиховоме 
правоме и потпуноме научноме испитивању, и тек онда 
ће нам они моћи дати истинских научних резултата...“ 
(„Српски Етнографски Зборник“ ХМ., стр. ХХХ.). Стога он 
свраћа пажњу и на разне податке о обичајима нашим по 
старим рукописима у разним Архивима; а из Деловодних 
Протокола и других аката Државне Архиве у Београду сам 
је исписао ту грађу и оштампао у књизи, којој наслов горе 
истакосмо. 

Под ХХХТУ наслова средио је Г. Ђорђевић у тој 
књизи сву важнију и интересантнију, а до сада непубли- 
ковану грађу за наше народне обичаје, из доба прве 
" владе Кнеза Милоша; а за тим ју је, ради даљег пре- 
гледа, алфабетски поређао и систематски изложио. У 
већини случајева у овој грађи налазе се сгмо помени 
извесних обичаја наших, али су многи обичаји и детаљно 
описани, те добивамо јасну и прилично потпуну слику о 
њима. Неки од тих обичаја данас више и непостоје. Једни 
су укинути наредбама државних власти, као што су: 
„Изгоњење из села“, „Казна сеоска“, „Крвнина“, „Ра- 
скопавање вампира“, „Гоњење вештица“, и друго; а 
неки су и сами изумрли, као : „Позивање на суд“, „Прав“ 

дање света“, „Суд пред трговцима“ и тако даље. Но неки 
остали су и у детаљима скоро исто онакви и данас, какви 
су били у почетку Х1Х века, — а то су махом свадбени 
обичаји; шта више, по податцима из ХУП и ХУШ века, 
које ја имам из разних наших Архива у Карловачкој 
Митрополији и из Ратнога Архива у Бечу, ти су оби- 
чаји били чак и у оно доба скоро исти. 

Међу обичаје уврстио је Г. Ђорђевић и случај један 
„Остављања деце пред црквом“, али је у уводу нагла- 
сио, да не зна сигурно да ли је то обичај. Та је сумња 
потпуно оправдана, и ја држим, да је то само случај био, 
јер је једна Кара-Ђорђева одредба под претњом смртне 
казне забрањује жеиама и девојкама удавити копиле, па 
им саветује: ..Нека га слободно храни. Или ако јој је 
веома стидно, то може однеши га и оставиши на пушу, 
куда људи сваки час пролазе, и који год наиђе примиће 
га и храниши“... (А. С. Јовановић: „Приносци за исто- 
рију српска права“, у стр. 89.). Да је обичај био остав- 
љати дете код цркве, сигурно да Кара-Ђорђе овом при- 
ликом о томе што год споменуо. Лако је могуће, да је 
у том случају у Јагодини, што га Г. Ђорђевић наводи, 
детиња мати желела да га свештеник прими и одхрани, 
те је оставила и цедуљицу са напоменом да није крштено... 

Г. Ђорђевић има потпуно право, што свраћа пажњу 
на разне наше архиве и стране по Угарској, Хрватској 
и Славонији, јер у њима има заиста маса драгоцених 
података за наше народне обичаје из краја ХУП, те кроз 
цео ХУШ и ХМ век. — У државним, пуковнијским, жу- 
панијским и магистратским архивама налазе се многе 
тужбе против Срба и народних обичаја наших: а налазе 
се и многе одредбе дотичних власти, које су ишле за 
затирањем и укидањем не само штетних, него и сасвим 
невиних народних обичаја наших, као што је на пример 
Крсно Име. А у Митрополијско-Патријаршијском Архиву 
и другим Епархијским Архивама нашим, особито од по- 
ловине ХУШ века, налази се ванредно обилан, важан и 
много интересантан материјал за проучавање живота на- 

шега народа и његових обичаја, јер су митрополити и 
епископи наши, дуго времена у ХУШ веку, и у многим 
световним стварима судили нашем народу и издавали по- 
себне одредбе за побољшање народнога живота: исправ- 
љање искварених и укидање штетних обичаја. Сву ту 
грађу требало би што пре пронаћи, изабрати, системат- 
ски средити и верно изложити; а Српска Краљевска 
Академија Наука у Београду радо ће дати места сва- 
ком таковом озбиљном раду у своме „Зборнику Српских 
Народних Обичаја“. 

Само тако моћи ћемо тачно и правилно проучити 
живот народа у прошлости и разумети боље и поузда- 
није многе појаве народнога живота у садашњости. 


Радослав М. ГРУЈИЋ. 


БУРЕ ВА ЕКОјИ 


КЊИЖЕВНОСТ. 


„ИСТОРИЈА СЛОВЕНСКЕ ФИЛОЛОГИЈЕ“. —  „Знциклопе- 
да славанскои филологји“, коју сад издаје руска Импе- 
раторска Академија Наука, продужује своје излажење. 
Сада је у Петрограду изишло велико дело В. Јагића: „Исто- 
рга Славанскои Филологји“ (1910; велика 80, УШ + 961; 
цена 4 рубље). То је најпотпунији, најсистематичнији и нај- 
обимнији приказ целокупне науке о језику, књижевном, 
историје и етнографије свију словенских народа. У данашње 
доба научних специјализација и сужених видика, можда је 
једини Јагић био у стању да да овако дело историј- 
ско-филолошке синтезе, преглед целокупне филолошке 
активности код свију словенских народа, почев од поку- 
шаја у Средњем Веку па до разгранатих студија и де: 
финитивних радова данашњега доба. Јагић је последњи 
представник оних старих слависта који су стварали и 
и радили целупну словенску филогију, и његово дело је 
последњи рад те заслужне школе која је положила основ 
словенској науци. 

У ХХХ глави писац редом прати развој целокупне 
словенске науке, њене најглавније тренутке, најважније 
слике, и најистакнутије представнике. Јужним Словенима, 
нарочито Србоима и Хрватима, дато је много места. (Глава 
ЖУ: „Господство славлно-сербскаго азнка у Сербовљ“. 
„Предшественики Вука: Доситен Обрадовичђ, Стратими- 
ровичђ и друпе“; глава ХУ: „Сербскал народнол поззила 
и Вук Караджичр, реформа сербскаго литературнога изнка 
и правописана“; Глава ХУГ: „Иллиризмђ и его глав- 
нђишпе литературнње представители вђ Загребђ: Ган, Ст. 
Вразђ, Бабукичђ, брата Мажураничи, Шулекђљ, Литера- 
турное движене у Словенцевђ“. Новији радови Срба и 
Хрвата у словенској филологији прегледају се у засебним 

главама и о словенској етнографији, библиографији, и 
старој књижевности, издањем старих споменика. На крају 
књиге су „Заклочителљђнна слова“, у којима се износи 
садање стање словенске науке, настава словенске фило- 
логије на разним словенским и несловенским универзи- 
тетима, рад академија, друштава и стручних и књижевних 
часописа на изучавању словенске прошлости и сада- 
шњости у свима правцима. К 





БИБЛИОТЕКА „БуДУЋНОСТ“ — Ми смо у овом ча- 
сопису једном приликом истакли неколико знакова ду. 
ховног буђења наше унутрашњости и скромне почетке ду. 
ховне децентрализације. Поред „Мале Научне Библиатеке“ 
у Јагодини може се сада забележити и „Библиотека „Бу- 
дућност“, коју у Пожаревцу издаје и уређује Милош Б. Јан. 
ковић, учитељ. До сада је у тој социјално-педагошкој би- 
блиотеци изишло шест књига: „Каква је народна књига“, 
од Рила; „Објашњење полних односа деци“ од Рила и „Је 
ли неморална нагота“, од Магнусана; „Религија и Со- 
цијализам“ од Др. Антуна Панекука; „Каква треба да 
буде народна школа“ од Рила; „Један лист из истори- 
ске наставе“; „Мајка као васпитачица“ од Хајриха Шулца. 
Све књиге писане су у социјалистичком духу и пред- 
стављају, ако не социјалистичку педагогику, а оно сва. 
како социјалистичко схватање школе и наставе. Н. 





Репб Рапоп: Стапаше апз де Кеопе. — Ге Моп- 
(епбото е зоп рипсе, страна 35, 1п 80, 1910. — Ово је једна 
од бољих ствари која је о новој Црној Гори у ново 
доба написана. Кад се изузму неке нетачности о пореклу 
црногорске владајуће династије, и још која омања исто- 
ријска омашка, може се рећи да је речена, са свом мо- 
гућом штедњом и резервом, права истина о најновијим 
догађајима у Црној Гори. Пинон се устеже да дадне 
коначни суд о политици Кнеза Николе од августа 1907 
па до данас, али се не устеже да рече да подгоричке 
затворенике све европско јавно мнењг сматра као бра- 
ниоце и жртве оних либералних политичких идеја које 
су одавно у Европи укорењене. Ин. 





ИЗЛОЖБЕ. 


МАТЕРИЈАЛАН УСПЕХ Српске УМЕТНИЧКЕ ИЗложБЕ у Сом- 
БОРУ. — Српска Уметничка Изложба у Сомбору, поред 

великог моралног успеха, имала и одличан материјалан 
успех. Тај успех у толико изгледа већи, када се упореди 
са прошлогодишњом изложбом у Београду. У Београду, 
престоници српској, где су толике школе и толики број 
интелигентних и богатих људи, изложба је, у року од 
једног месеца, имала 1700 посетилаца, а са изложбе ве- 
ћину слика узела је Београдска Општина и задужбина 
„Велимиријанум“.. 


У Сомбору, у једном мањем провинцијском месту у 
Угарској, где су Срби у мањини, где немају ни власт, ни | 
школе, ни број, изложбу је за петнаест дана посетило 3476 
лица, а приватна лица су купила слике у суми од 4890 
динара. Купљени су радови ових наших уметника: 1], 
Васа Ешкићевић, „Далеки снови“ (800 кр.) и „Негдашњи 
људи“ (200 кр.,; 2, Г-ђа Бета Вукановић, „Кризан- 
теме“ (1400 кр.) три акварела по (150 кр.) 3, Јосиф Ла- 
лић, „Југовина на Локруму“. (1000 кр.) („Дубровник“ 
(400) кр.) 4) Марко Мурат; „Слика !“ (1000 кр.) 5) Љу- 
бомир Ивановић „штепеш“ (100 кр) и 2 цртежа (40 кр.) 
6. Љубица Филиповић, предео, (100 кр) Петар Почек, 
2 пејзажа (300 кр.) 7) Јован Коњарек „Последњи уздах“ 
(400 кр.). 

Сомбор је осветлао образ себи, а пример дао Бе- 
ограду. 6 


Власник, Богдан Поповић. — УРЕДНИК, Јован СКЕРЛИЋ. 








СРРУНАССКЕМ 


КЊИЖЕВНИ ГЛАСНИК. 


Књига ХХТУ, БРОЈ 12. — 16 јун, 1910. 


НА ГРАНИЦИ. 
ДРАМАТСКА СЛИКА У Г ЧИНУ. 
(Крај). 

Илија. 

Биће пуре и варенике, док је здрава мене. Поћи ћу 
у свијет на рад. 

Радивој. 

(Трже се). Бог с тобом, Илија, какав радг 


ИлијА. 


На рад гдје иду и други људи. Отворила се радуја 
негдје код мора, а може се и зими радити. На рад, да! 


РАДИВОЈ. 
(Без поговора). Илија, ти нећеш тамо ићи! 


Илија. 
(Као у чуду). А што 


РАДИВОЈ. 
Није ти од потребе. 

Илија. 
Што ти је» не видиш, да не би могли од невоље 
презимити, па чиме ћемо Божић опремити; 


РАДИВОЈ. 
Узећемо у господара, има у што дати. 


Илија. 
Ти увијек по старој навади, али дуг треба повратити 


РАДИВОЈ. 
Нека, нека! Боље је на своме и умријети, него се 
скитати по туђему свијету. 


Илија. 
Оче, ја не мислим тако; било би боље да смо се 
одавле већ давно иселили... 


Радивој. 
Пустити другоме, туђему, да се бани по овој нашој 
планини, на овоме нашему кршу» Зар да запустимо и 
благо и ово наше сиромаштвог 


Илија. 
Што ће нам благо, када га са глобама искупљујемог 
Колико само глоба платисмо>... Већ ни броја им не знам! 


РАДИВОЈ. 
Неће бити увијек овако. Доћи ће душевнији људи. 


Илија. 


Ти увијек тако. Ти мислиш да су свему људи криви; 
има и тога, али људи долазе и одлазе, а нама је све то 
грђе (одлучно и смишљено). Упамти оче, закон нас гони, он 
је наш умет, видиш да нам поставља међе, ступице, ди- 
јеле нас; онај који ступицу нањуши и зна да је обиђе 
може још некако, а то ти нијсси никада знао... 


РАДИВОЈ. 


Треба, кад није друге, да се подвржемо закону, да 
га издурамо... ја, ти, кољено наше... 

Илија. 
Или ћемо да трпимо, кад можемо да се уклонимо 
«с пута» 


РАДИВОЈ. 
(Напрасито. Зашто да се уклонимо да туђи дођу... 
Нећу одавле никуда живе главе! Свјетовска потреба грђа 
је од наше. Не, нећу нигда одавле! 


СМИЉАНА. 
(Изнебуха). Не иди, Илија! 


ИлијА. 
Не будали, жено; зар да дјеци узмањка насушнога 
круха» 


РАДИВОЈ. 


Неће њима узмањкати док си ти овдје, а за мене 
ни бриге те, 


ПЕТАР. 
Нама, оче, није рђаво с тобом, не иди, оче! 


Вељко. 
Да, да, није, не иди оче! 


РАДИВОЈ. 


Видиш, дјеца те моле да останеш. (Јачим гласом, пу- 
вим природнога осјећања). Остани, синко, овдје у својој кући. 
Нешто што је и мени дубоко запретано, од када за тебе 
знам, што сам ближе смрти, буди се и као вели ми: биће 
боље. (Жаво узбуђен). Та слушао си наше гусле, како јече, 
кад загуде пјесму негдашњега, староставнога царства на- 
шега и снаге наше! Зар мислиш да ће увијек оне тако 
тужити > Остани, синко, у својој кући! (Гише, разговијетно, 
по старачки). Јеси ли слушао у дну пећине, дубоко, у овој 
нашој планини живу воду, како, отјечући, мрмоњи : криво 
јој. Бог зна куда она пролази, злопатећи се под земљом, 
кроз поноре, преко стијена и гудура, па ипак, савла- 


_ давши све запријеке, отме се из таме и нађе свој извор: 


26% 

бистра као ведар дан иза кише, свјежа као роса изађе 
на свјетлост, јури и нађе своју стазу... (Одлучно). Остани, 
Илија, боља времена сигурно повратиће се, млад си, са- 
чекаћеш их. А ако пођеш, ова крш неће те више никада 
видјети. (Тише). Да, зле сам среће у вама... 


ПЕТАР. 
Ако отац пође, повратиће се. 


Вељко. 
Свакако ће се повратити. 


СМИЉАНА. 
Да, да ће се повратити. 


РАДИВОЈ. 
Бојим се; жежен кашу хлади. (Уздахне). Тако је и он 
говорио, па га већ никада; зажелела га се ова наша крш. 


Илија. 
Поћи ћу и повратићу се. 


РАДИВОЈ. 
Ко зна Кад се борово зрно измјеша у просо, ко: 
ће га већ наћи7.. Изгубићу, Илија, и тебе — не иди! 


Илија. 

Зашто тако злокобиш 2 Зар бих ја своју дјецу могао. 
да оставим> А морам ићи, друкчије никада крају, зар да 
не порадим с временом, као и други, да кориснијим радом 
боље живимо. Друга су сада времена, оче, овако како: 
сада живимо, грђи смо од живине. 


ПОЈАВА СЕДМА. 
Исти, ПА ШУМАР БРУКНЕР И КОМШИЈА КРСТАН. 


(С поља чује се туђа, разметљива, пијана пјесма, и, на једном, 
отворе се нагло врата; у кућу уђе, са скленицом вина у руци, шумар. 
Брукнер, за њим се дошуља Крстан. Укућани гледају се у чуду, па. 
се редом дижу на ноге). 


БРУКНЕР. 


(Накресан, угледавши Илвју). Повратио се, а2 Је ли те 
опалило2 

Илија. 
(На око безбрижно). Могу поднијети. 


РАДИВОЈ. 
Фала Богу! 


БРУКНЕР. 
Ти увијек тако. Што ће ту Бог 


РАДИВОЈ. 
Нема ништа без Бога. 


БРУКНЕР. 
Плаћај ти, пак нека ти Бог поможе. 


РАДИВОЈ. 
Кад није друге треба плаћати. Плаћаћу до ископа, 
кад ми је тако суђено. 


Илија. 
А што хтјесте, господине > 


БРУКНЕР. 
Што се бојиш> 


РАДРВОЈ. 
Ко се“зла не боји> 


ИлијА. 
Навикли смо, већ се не бојимо. Аи немамо се чега 
бојати. 


КРСТАН. 
Господин дошао онако из шале, вели, да прелимо 


РАДИВОЈ. 
Нема с киме»> 


БРУКНЕР. 
Што се туђите, увијек једнаци... Нијесам ни ја зви- 
јер; закон је такав. 


Илија. 
Ми не велимо, а од звијери лако се одбранити. 

ВРУКНЕР. 
(Који је до сада стајао на једном мјесту, маче се и тетурајући по- 
ђе ка Смиљави. Нагне скленицом и наздрави:) Здраво, Смиљана! 


СМИЉАНА. 
(Клонећи се. Ја сам у кући најмлађа. 


БРУКНЕР. 
Ти си ми најбоља. (Пристаје за њом). 


СМИЉАНА. 
Нијесам ја теби добра, не дао Бог! 


БРУКНЕР. | 
(Дотетура до ње и приближивши се хоће да је обгрли. Сви у 
кући ћутећи гледају преда се). | 


СМИЉАНА. 
Не дирај рукама. 


ИлијА. 
(Трже се). Што би> 


СМИЉАНА. 
(Гледајући у Илију). Што хоће 


РАДИВОЈ. 
(Не дижући главе). Што га доведе2г 


КРСТАН. 
(У неприлици). Вели, да прелимо. 


БРУКНЕР. 
(Заплићући језиком Смиљани). Ти си ми драга... Ноја: 
(Вељко и Петар као опчињени гледају у земљу). 


РАДИВОЈ. 
Чуда људи! 


БРУКНЕР. 
(Смиљави). Сједи да прелимо. 


Илија. 
Трне се ватра. 





т„ би. 

Радивој. 
Дријемован сам. 


БРУКНЕР. 
(Изнебуха загрливши Смаљану). Да пјевамо... 


СМиЉљаАНА. 
(Врднувши, махом дохвати главњу с огњишта, љутито, држећи 
је над главом). Кад ти велим, не дирај! 


БРУКНЕР. 
(Узмичући). Штог Ја те жалим. 


СМИЉАНА. 
(Мирније). Не дирај ми у образ. 


ИлијА. 
(Крстану, на око миран). Води ми га из куће, док не 
би зла. 
Радивој. 
Чуда, људи! 
КРСТАН. 


(У неприлици). Господин је добре воље. (Ухвати Брук- 
нера за руку). Ајдемо господине, касно је. 


БРУКНЕР. 
(Смисливши се). Гоните ме, добро, видјећете... Осве- 
тићу се... (Псује на туђем језику и одилази за Крстаном). 


ПОЈАВА ОСМА. 


Исти, осим БРУКНЕРА и КРСТАНА. 


ПЕТАР. 
Пијан је господин. 


Вељко. 
Да, пијан је, бијесан, туђи господин. 


РАДИВОЈ. 
(Узбуђен). Зулум, увијек зулум! Господе, зле ли смо 
среће! 

ИлијА. 
А да, зулум! А ти не можеш без овога кршаг 


РАДИВОЈ. 
Зар нам је овај крш крив> 


Илија. 
Био крив кому драго, ја одох сутра у свијет. 


РАДИВОЈ. 
(Смишљено). Нећеш ти ићи, поћи ћу ја. 


ИлијА. 
(У чуду). Тир 


Радивој. 
Да, ја; јер мени се неће живјети без тебе тргајући 


из уста залогај онима што су ми најмилији; уклонићу 
се с пута. 


ИлијА. 
О чему говориш» 


СМИЉАНА. 
Често у последње вријеме он тако, у магли, говори 


као бунован. Срзи ме прођу животом, кад га тако чујем 
да говори. 


Илија. 
(Смиљани). Што ћу му јаг 


РАДИВОЈ. 
(Илији). Дакле ти наканио поћи2 


Илија. 
Још питаш» Сутра! 

РАДИВОЈ. 
Тежак сам ти 

ИлијА. 


(Напрасито, приближивши се оцу, очи у очи). И јеси, док СИ · 
ми препријечио пут, и кратиш ми да се злу уклоним ! 

ПЕТАР. 
(Наивно). Дједе, ти нијеси нама тежак. 


СМИЉАНА. 
Зло нам је, дједе! 


РАДИВОЈ. 
(Илији, мирно, мало презриво) А кому ћеш оставити 
дјецу 2 


ИлијА. 
Теби! 


РАДИВОЈ. 

Ха! На! мени» И женуг На, на! Рекох ти да сам 
ја већ ни за што... па и ја идем! А да и останем, зар 
би ја могао да браним још нејаке голишаве соколиће2 
Зар им ти нијеси отацг Та ни вук не оставља своје 
нејачади. 


Илија. 


Баш ради њих и идем (одлучно). Чисто ти кажем: 
пречи су ми они од тебе!... 


РАДИВОЈ. 

(Нагло, бесвјесно). А зар мени нијесу; зар их ја не 
волим више него тебе (Преврне),. Али која им вајда од 
моје љубави, ја већ не могу да им помажем, — од 
мажем им, па и ради њих уклонићу се с пута... Ти си 
им пречи — отац си им! 


ИлијА. 
Не разумијем те. 
РАДИВОЈ. 


(Пречувши, смишљено). Нећу да због мене моји соко- 
лићи умарају очи ишчекујући те, да не назову сваки дан 
Бога своме оцу-хранитељу. 


Илија. 
(У сумњи). Што је теби, очер (Смиљани). Што је овог 

СМИЉАНА. 
Биће да му је тешко... 


РАДИВОЈ. 

(Не осврћући се). Не, Илија, ти нећеш ићи, ја ћу ићи, 
а ти мораш да останеш, потребан си кршу, кући и дјеци, 
а ја сам већ ни зашто! Да ти пођеш, а ја да останем 
— ко ће их (показује на дјецу) да одбраниг Не, не! ја идем; 
па и треба старо дрво да угине, да млади нараштај' 
одуши. (Смишљено). Дошло је вријеме да идем; право 
велиш, друга су сада времена. (Усрдно, с малим молећим гла- 
сом Илији). А ти, синко, остаћеш овдје, да, да ћеш остати! 
И сачекаћеш боље, благословене дане. Хоћеш, Илија, 
млад си сачекаћеш их;.. умријећу мирно у тој нади. 
(Узбуђен, журно, испрекидано говори). Остани, јер ако идеш 
остаде пуста ова колиба, овај крш... Дјеца, жена... про- 
пашће све!.. А да не пропадне, ја ћу ићи... 


ИлијА. 
Престани већ, не разумијем те... 


РАДИВОЈ. | 
(Смије се старачким, сумњивим смијехом). Разумјећеш... 
Приђе к унуцима Петру и Вељку и положи им руке на раменима). 
Соколићи моји, благословени били! Јачајте се здрави и 
весели уз очево кољено. 


ПЕТАР. 
Добар си нам, дједе, као свакидашњи крух. 


Вељко. 
Да, добар је дјед као крух. 


РАДИВОЈ. 
(Смишљено окрену се ка Смиљани). Смиљана, простри ми' 
с те стране ватре, да ме ноћас не помете, одох да поло- 
жим воловима; дај ми свијећу! (Смиљана ужеже петроуљску 
свијећу и даде му је. Радивој часом, као у неприлици згледа се у 
около, па, заклонивши капом пламен свијеће, изиђе напоље. Кудров- 
диже се лијено и пристаде за њим). 

и пи нап пи шне-Н 


ПОЈАВА ДЕСЕТА. 
Исти, осим РАДИВОЈА. 


(Док је Радивој са кудровом изишао на поље, сви укућани 
засједоше око ватре). 


СМИЉАНА. 
Бојим се његових ријечи, тешке су као ударац ка- 
мена о камен, кад се низ понор котрља. Што мисли, Бог 
би знао 


Илија. 
Чисто ми га је жао, подјетињио је, булазни о не- 
чему. Куда ће он под старост» 


СМИЉАНА. 
Бојим се зла, као да је с памети сишао... 


Илија. 
Не будали, не видиш да се боји да га ноћас не по- 
мете. Живјети се увијек мили... 


СМИЉАНА. 
Ваљда му је тешко саму... 


| ИлијА. 
(Погледавши Смиљану у очи). Тешко му зар што сам 
спава 2 Али збиља, што Петар и Вељко не легну с њиме, 
кад је овако студено> 


СМИЉАНА. 

_ Говорила сам му, и дјеца би, али он неће, вели: 
младо не треба да спава са старим; мој стари остинуо 
живот испио би дјетињу врућу крв — видиш како је 
добар, па ипак не мили му се живјети ! 


Илија. 
(На пријечац). А мили ли се теби2 


СМИЉАНА. 
Да, с тобом. 


ИлијА. 
А без менер 

СМИЉАНА. 
Као без сунца. А што бих без тебе> 


ИлијА. 
(Насмијавши се преко воље). А за шумаром 2 


СМИЉАНА. 
Илија! што је тебир.. Бог с тобом! 


ИлијА. 
Шалим се. Али и са мном слабо живиш. 


СМИЉАНА. 
(Увјерљиво). Није, Илија. Не иди ти поради нас у 
«свијет, нама је добро с тобом. ; | 
(Петар, задријемавши, клапи, у том обгрли Вељки, који као 
да дријема. Држе се обгрљени). 


ИлијА. 


Гледај их, (показује кретом главе на дјецу) због њих мо- 
рам ићи на рад. Нећу да им круха фали. А и што бих овдјег 


СМИЉАНА. 
Ради како хоћеш, господар си, али да се брзо вратиш. 


ИлијА. 
Зар не можеш без 'мене 2 


СМИЉАНА. 
Могу кад иначе није. Али је тешко без тебе. Да 
знаш, како ми бјаше он'час кад те виђу... _ 


ИлијА. 
(Погледавши је живо). Зажелила си ме сер 


СМИЉАНА. 
(Чисто). Као јање прољетнога сунца (Устежућисе). А 
"ти без менер 


Илија. 
Их! како ме жеља данас гонила преко планине да 
"брже стигнем. Како се бјах зажелио куће, дјеце, топла 
жруха и тебе. (Мекше). Да тебе понајвише. Чудо! у не- 

вољи дођеш ми милија. (Смисливши се). Па ипак треба ићи 
х за радом... Друкчије не може се... 


СМИЉАНА. 
Бриго моја, не дочека те топли крух! 


ИлијА. 


Али нађох тебе... дјецу... 
(Илија се диже, пође ка кућним вратима. Диже се и Смиљана). 


Илија. 

(6 прага). Превријемило је, мекше је, почео је падати 
снијег. Зајајиће сутра планину. (Окрене се Смиљани, и пође 
ка њој). Нека, нека! нама неће бити студено. 

(На огњишту једна главња зацвили јако и дуго). 


Илија. 
Простри, жено, вријеме је да лијегамо. 
(Смиљана простире по биљац с једне и с друге стране ватре, 
а за дјецу подаље, простре кабаницу. У то кудров с поља залаја 
дуго и мукло). 


СМИЉАНА. 
(Плашиво). Што је кудрову2 


Илија. 
Као да нешто режи... 


СМИЉАНА. 
Слушај! Али што се дјед не враћа 


ИлијА. 
Доћи ће. (Буди дјецу). Петре, Вељко! устајте, касно је. 


ПЕТАР. 
(Будећи се, бунован клапи). Држи, Вељко, одагни! ето 
шумара не дај! 


Илија. 
Што клапиш> Дижи се! 


СМИЉАНА. 
(У бризи). Али што је од дједа»г 

Илија. 

Јавићу му се. (Зове с врата), Оче, оче! (Петру и Вељку), 

Гдје нам је лучг Нажежите по цјепчицу па пођите по дједа. 


СМИЉАНА. 
Пођи ти! 


ИлијА. 
Пусти нека иду дјеца, млађи су. (Петар и Вељко, из- 
вадивши по цјепчицу луча иза паса, нажижу је на ватри, па, распа- 
ливши сваки своју, пођу). 


ПЕТАР. 
(Осјетивши да пада снијег, весело). Пршти снијег, Вељко, 


сутра ћемо се грудати... Их! сутра да се огледамо! 
(Одоше на поље). 

(Смиљана у хитњи, немирна, врти се по кући. Кудров једнако 
на махове завија, и главња на огњишту цвили. Смиљана, изнебуха, 
као престрашена, приђе к Илији и бриби се уза њ. Илија свлачи са 
себе гуњ). 


СМИЉАНА. 
Прострла сам и средила све... Страх ме нечега... 


ИлијА. 
Какав страх... не будали, сада ће и стари доћи; да 
«опочинемо, па што Бог да! 


| СМИЉАНА. 
(У великој бризи). Али што га још нема 2 


Илија. | 
(Као за се). М пас једнако завија... 


ПОЈАВА ДЕСЕТА. 
Исти и ДЈЕЦА. 
(Рупише изнебуха Петар и Вељко, са ражганим цјепчицама луча 
у руци. Обојица устрављени и узвјерени; дрхте). 


ПЕТАР. 
(Посрнувши манито оцу пред ноге, и држећи цјепчицу луча 
тад собом). Оче, дјед виси, о греди, распас! 

Вељко. 


(Држећи се грчевито за Петров скут, са нажиженом цјепчицом у 
руци). Виси о своме пасу! 


ИлијА. 
Објесио се 


СМИЉАНА. 
(Страшиво). Објесио!... 


(Сви похитају ка кућним вратима на поље). 
ЗАСТОР ПАДА. 


Иво Ћипико. 


А. П. ЧЕХОВ. 
ОДЛОМЦИ ИЗ УСПОМЕНЕ. 


Једанпут ме беше позвао себи у село Кучук-Кој, 
где је имао комадић земље и белу двоспратну кућу. По- 
казујући ми то своје „имање“ поче живо говорити. 


— Кад бих имао много новаца, ја бих овде подигао 
санаторијум за болесне сеоске учитеље. Подигао бих ве- 
лико светло здање, веома светло; са великим прозорима 
и високим таваницама. Ту би била дивна библиотека, 
разни музички инструменти, парк, пчелињак, виноград, 
воћњак... могле би се читати лекције из агрономије, ме- 
теорологије,.. јер потребно је да учитељ све зна, да, 
брате, да све зна! 


Одједном ућута, закашља се, погледа ме са стране 
и осмехну се својим при:гатним, љупким осмехом, којим 
је тако привлачио и увек изазивао изванредну, оштру 
пажњу у слушалаца. 

—- Вама је досадно да слушате моје фантазијег А. 
ја волим да говорим о томе... Кад бисте знали, како је 
за руско село неопходно потребан, добар, паметан, обра- 
зован учитељ! Код нас у Русији неопходно је потребно 
да им се даду многи уступци, и то је потребно учинити 
што пре... кад знамо, да се без ширег образовања на- 
рода држава руши, као кућа начињена од лоше печене 
цигље! Учитељ треба да је вештак, уметник, страсно за- 
љубљен у свој посао, а он је код нас — робијаш, рђаво 
васпитан човек, који иде у село да учи децу са таком 

вољом, са каквом би пошао на робију. Он је гладан, 
заборављен, заплашен могућношћу да може изгубити 
парче хлеба... А требало би да је први човек у селу, да 
може одговорити мужику на сва његова питања, да му- 
жици признају његову моћ достојну пажње и уважења, 
да га нико не сме нападати... ни понижавати његову 
личност, као што код нас сви раде: надзорник, 6о- 
гати бакалин, свештеник, срески начелник, управитељ 
школа, кмет и онај чиновник који има звање инспектора 
школа, али који се више брине о брижљивом испуња- 
вању окружних расписа, него о добром опстанку школа. 
Ружно је а жалосно кад се човеку који је позван да 
васпитава народ, плаћа грошевима -— ви разумете2 чо- 
веку који је позван да васпитава народ! — Не треба 
допустити, да тај човек иде у ритама, да дршће од хлад- 
ноће у влажној дрвеној школи, почађао, прозебао, да 
већ у тридесетој години добија реуматизам, туберкулозу... 
То је срамота за нас! Наши учитељи живе по осам, девет 
месеца као пустињаци, немају с ким речи да проговоре, 
заглупљују у самоћи, без књига, без разонођења... а кад 
позову друштво себи — приписују им рђаве намере... 
глупа реч, којом лукави људи плаше будале !.. То је од- 
вратно... то је понижавање човека, који ради велики, веома 
важан посео... Знате ли, —- кад видим учитеља, — ја се 
осећам крив пред њим и за његово снебивање, и за то 
што је рђаво одевен... чини ми се као да сам тој учи- 
тељевој сиротињи и ја нешто крив... озбиљно! 

Он ућута, замисли се и одмахнув руком тихо рече: 

— Глупа је и неспретна земља ова наша Русија. 

Сен дубоке туге обави његове дивне очи, фине боре 
окружише их, правећи му поглед дубљим. Он погледа 
у наоколо и подсмехну се самом себи. 

— Видите, — испричао сам вам цео уводни чланак 
из либералних новина.:. Хајдемо, да вам дам чаја,.. зато 
што сте тако стрпљиви... 

То се често дешавало код њега: говори тако 
топло, озбиљно, искрено и одједном се подсмехне самом 

57 


598 Српски Књижевни ГЛАСНИК. 





себи и својим речима. А у том пријатном, тужном осмеху 
осећао се фини скептицизам човека који зна вредност 
речи, вредност мишљења. У том осмеху опажала се и 
пријатна, скромна, необична деликатност... 

Пођосмо тихо и ћутећи у кућу. Био је сјајан и то- 
пао дан; речни таласи шуштали су, играјући се сјајним 
сунчаним зрацима, у шумици је радосно лајао нечим за- 
довољан пас. Чехов ме узе испод руке и кашљуцајући 
лагано проговори: · 

— То је стидно и жалосно, али истинито: има много 
људи који завиде псима: 

И, насмејавши се, одмах додаде: · 

— Ја данас говорим све неке старачке речи... то 
значи — да старим! 


Имао сам врло често прилике да чујем од њега: 

— Знате шта, дошао овде један учитељ... болестан, 
ожењен... да ли имате могућности да му помогнете > Докле 
га ја сместим.. 

Или: 

— Чујете, Горки, овде има један учитељ који жели 
да се упозна са вама... Он не изилази, болестан је... Да 
ли бисте отишли њему... добро би било» 

Или: 

— Ево неких учитељица, моле да им пошаљем књига... 

Понекад сам затицао тог „учитеља“: обично црвен 
од сазнања свога сметењаштва, седи на крајичку столице 
и знојећи се бира речи, старајући се да говори лепше и 
„Образованије“ ; или са расејаношћу болесног стидљивог 
човека, који сву пажњу управља на жељу да се не по- 
каже глуп пред писцем, обасипа Антона Павловића масом 
питања, која су му једва падала на памет до тог тренутка. 

Антон Павловић пажљиво је слушао то невесело и 
нескладно причање; у његовим тужним очима блистао је 
осмејак, боре на лицу играле су немирно, и својим ду- 
боким, пријатним и меким гласом, почињао би да говори 
просте, одређене, животу блиске речи, — речи, које су 

наједанпут упрошћавале говорника: он је престајао да 
се труди, да се покаже паметан, и зато је наједанпут 
постао паметнији и интересантнији... 

Сећам се једнога учитеља — високог, сувог, са 

жутим изгладнелим лицем и дугачким кукастим носом, 
меланхолично савијеним према бради — који седећи према 
Антону Павловићу и непомично гледајући га црним очима, 
право у лице, крупним гласом говораше: 
- — Из сличних утисака бића на проширење педа- 
гошке сезоне, образује се такав психолошки конгломерат, 
који апсолутно угушује сваку могућност објективних од- 
ношаја према околном свету. Разуме се, свет је сасвим 
другчији од нашег појма о њему... 

Ту се он упусти у област филозофије и спотицаше 
се у њој као пијаница на леду. 

— А реците ми, молим вас — упита га Чехов, ла- 
гано и љубазно: ко у вашем срезу бије децу 

Учитељ скочи са столице и у забуни замлата рукама: 

— Шта кажете! Јар Никад! Ја бијем> 

И увређено поче гунђати. 


— Не узбуђујте се, — продужи Антон Павловић, 
осмехујући се помирљиво — зар ја о вама говорим Али 
сећам се, читао сам у новинама да неко бије... баш у ва- 
шем срезу... 


Учитељ седе, обриса знојаво лице и одахнувши лако, 
поче говорити дубоким басом: 

— Тако је... Био је један случај... То је Мака- 
ров... Знате, није чудо! Дивљачки, али објашњиво. Он је 
ожењен... има четворо леце.. жена болесна... он јех· 
тичав... плата само 20 рубаља... школа као подрум, 
учитељ има само једну собу... При таким околностима 
— избио би и анђеле божје без кривице... а ученици 
су далеко од анђела... верујте! 

И тај човек који мало пре смешно поражаваше Че- 
хова својим нарочито спремљеним умним речима, од- 
једном поче — муцајући злокобно својим кукастим носом 
— говорити: просте, тешке као камење речи, јасно освет- 

љавајући, проклету, грозну истину живота, којим живи 
руски народ по селима... 

Праштајући се са домаћином, учитељ узе обема ру- 
кама, његову малу суху руку са танким прстима и др- 
жећи је, рече: — Дошао сам вама, као поглавару, — 
са понизношћу и дршћући... надувен као ћуран,.. Хтео 
сам да вам покажем, да и ја нешто вредим... а одлазим 
као од доброг, блиског човека, који све разуме... То 
много значи — разумети све! Хвала вам! Идем... Носим 
собом лепу, добру мисао: велики умови простији су и 
разумљиваји... душа њихова ближе је души наше браће, 
но душе оних мигерија, у чијој средини ми живимо... 
Збогом... Никад вас нећу заборавити... 

Нос му задрхта, усне му се развукоше у благ осмех 
и он изненадно додаде: 

— А озбиљно да говоримо, и подлаци су такође не- 
срећни људи... ђаво да их носи! 

Кад оде, Антон Павловић погледа за њим, осмехну 
се и рече: 

— Добар дечко... Не треба га дуго студирати... 

— Зашто» 

— Занеће се.. поплашиће се... 

Промисливши, он додаде лагано и пријатно: 

— У Русији су ваљани људи — нешто као трубачи 
којима дадиље плаше децу... 


Мени изгледа, да је сваки човек у присуству Антона 
Павловића и нехотице осећао жељу да буде простији, 
правичнији, да буде бољи но што је, и ја сам више пута 
видео, како људи збацују са себе шарене украсе књи- 
жевних фраза, модерне речи и све остале јевтине дран- 
гулије, којима Рус, желећи да представља Европљанина, 
украшава себе, као дивљак шкољкама и рибљим зубима. 
Антон Павловић није волео рибље зубе и петлово перје; 
сво звечеће и туђе шаренило, чиме се ките људи да би 
изгледали „важнији“, изазивало је у њему одвратност, 
и ја сам примећавао, да је њим, увек, кад је видео пред 

собом накићеног човека, овладала жеља да га ослободи 
од свега тог тешког и непотребног варка, изазивајући 
право лице и живу душу саговорника. Цео живот про- 
живео је Антон Чехов црпући снагу из своје душе, увек 
је био свој господар, био је унутрашње слободан, и никад 
се није обазирао на то: шта су једни очекивали од Ан- 
тона Чехова, а други — грубљи — захтевали. Он није 
волео разговоре о „високим“ темама, — разговоре, којима 
се ти мили руски људи тако усрдно теше, заборавља- 
јући да је смешно и сасвим глупо премишљати о кади“ 
феним костимима у будућности, кад сад немамо ни при- 
стојног одела. 

Дивно прост, он је волео све што је просто и 
обично, онако као што је, искрено, и увек је имао осо- 
бити начин да прашта људима. 

Једанпут — сећам се — посетише га три раскошно 
обучене даме; испунише му собу шумом свилених хаљина 
и мирисом јаких мириса, седоше поносито према дома- 
ћину и претварајући се као да их веома интересује по: 
литика, почеше „стављати питања“. 

— Антоне Павловићу! Шта ви мислите, чиме ће се 
свршити ратг 

Антон Павловић накашља се, промисли и озбиљним, 
а љубазним тоном одговори: 

— Вероватно, — миром... 

— Па, да... разуме се! Али ко ће победити2 Грци 
или Турци». 

— Ја мислим, победиће они који су јачи... 

— А ко је по вашем мишљењу јачи» — испреки- 
дано питаху даље. 

— Они који се боље хране и који су културнији... 

—- Ах, како је то духовито! — узвикну једна. 

— А које ви више волите Грке или Гурке — упита 
друга. 

Антон Павловић погледа је мило и одговори јој са 
мирним љубазним осмехом : 

— Ја волим пекмез!.. а волите ли га ви: 

— Веома! — узвикну дама живо. 

— Од кајсија — солидно потврди друга. 

А трећа са полузатвореним очима укусно додаде: 
— Има тако пријатан мирис! 


И све три почеше живо говорити исказујући по- 
водом питања о пекмезу, дивну ерудицију и фино по- 
знавање предмета. Било је очевидно да су биле врло 
задовољне, што нису морале напрезати ум и претварати 
се као да су озбиљно заинтересоване Грцима и Турцима, 
о којима дотле нису ни мислиле. 

Полазећи оне весело обећаше Антону Павловићу: 

·— Послаћемо вам пекмеза ! 

— Ви сте дивно говорили! — приметих ја, кад оне 
одоше. 

Антон Павловић насмеја се и тихо рече: 

— Потребно је да сваки човек говори својим је 
ЗИКом... у 


Други пут затекох код њега младог лепог помоћ- 
ника прокурора. Он је стајао пред Чеховим и тресући 
кудраву главу брзо говорио: 

— Приповетком „Зломишљеник“, ви сте, Антоне 
Павловићу, поставили преда ме крајње сложено питање. 
Ако признам Денису Григоријеву злу намеру, која ради 
свесно са предумишљајем, ја бих био дужан да га без 
устезања затворим као што захтевају интереси друштва. 
Али он је будала, он ради несвесно .. и ја га жалим! Ако 
се понашам према њему, као према субјекту, који ради 
не разумевајући, и подам се осећању сажаљења, — чиме 
бу гарантовати друштву, да Денис неће поново одврнути 
завртње на шинама и учинити несрећу 2 Ето питања ! Како 
да се реши» | 

Он ућута, учини један корак назад и заустави се 
пред Антоном Павловићем гледајући га испитујућим по. 
гледом На њему беше нов мундир, дугмета на његовим 
грудима сијала су тако самоуверено и глупо, као и очи 
на чистом лицу тога младог браниоца правосуђа. 





Не 





МА ПАО АН АНЦЕ ВН. 
— Кад бих ја био судија, — рече озбиљнно Антон 
Павловић, -— ја бих оправдао Дениса... 


— На основу чега2 

— Рекао бих му: Денисе, ти још ниси достигао сту- 
пањ свесног преступника, иди — усаврши се! 

Правник се насмеја, али одмах постаде свечано 
озбиљан и продужи: 

— Не, поштовани Антоне Павловићу, — питање, 
које сте ви поставили треба да се реши само у интересу 
друштва за чији сам живот и имање позван и ја да се 


старам. Денис је будала, да, али он је преступник, — и 
а то је истина. 

— Како вам се допадају грамофониг — одједном 
га љубазно упита Антон Павловић. 

— О! Веома! Необичан проналазак! — одазва се 


јуноша живо. 

— А ја просто не могу да трпим грамофоне! — 
рече жалосно Антон Павловић. 

— Зашто 

— Они говоре и певају не осећајући ништа... мртво... 
А занимате ли се фотографијом 2 

Изишло је тако да је правник био страсан љуби- 
тељ фотографије; одмах је са љубављу почео говорити 
о њој, савршено не интересујући се грамофоном, не обзи- 
рући се на аналогију о „необичном проналаску“, фино ин 
тачно обележену Чеховом. Поново сам видео, како је из 
мундира погледао жив и доста занимљив човек, који се 
у животу осећао још као млади пас у лову. 

Испративши јуношу, Антон Павловић гласно рече: 

— Ето такве бубице у седницама правосуђа распо- 
лажу судбом људи... 

И поћутавши додаде: 

— Прокурори, сигурно, веома воле да лове рибе... 
нарочито сомове. 

(Свршиће се). 
Максим ГОРКИ. 


(С руског превела Зорка Велимировић). 





ЗЕМЉИ. 


Земљо мајко! Кроз нити што ме везују с тобом 
копни све више снага моја; све слабије чујем кроз њих 
отицај крви своје; све ближе прилази дан велике Обно- 
ве моје. 

Ти си одгајила снагу моју, крепку и отпорну. Ти си 
однијела мисао моју, свежу и неодољиву. И под њиховом 
сталном, колебљивом борбом, јаукало је до скора све 
биће моје. 

И најзад, мир наиђе. Из неизвесне крваве борбе 
помаљала се лагано чиста велика Истина, док не засја у 
свом своме блеску: Нема рађања и смрти. Све је Обнова 
вечита и млада. 

Обнова! Обнова! Обнова ! закликта свуд око мене, 
и савршено лаким кретањем одјекну та реч кроз целу ва- 
сиону. И твога незнатнога чеда, земљо мајко! дотаче се 
лако сен Вечитога... 


ЛЕПОСАВА МИЈУШКОВИЋ. 

Пи МИСЛИ. 


Куд ме мамиш, хладна и неутешнаг Шта ми нудиш 
за боле и срећуг Нећу те! Ја волим још једнако страсно 
илузије своје... Остави ме! 

Чуј! Шумори зрело класје... Трава се нише... Лист 
дрхти... Моје је ухо препуно звукова и склада. 

О, како те волим, музико преисконска ! 

Гле! Долина се купа у жутим подневним зракама... 
Кроз прах магле модри се стара планина... Небо без 
облака !... Моје је око препуно боја. 

О, како те волим, слико преисконска ! 

Застани! Мирише река влагом и врбама.. Мирише 
зрели сноп житом и травом. Мирише ливада покошеним 
сеном. Главу ми заноси мирисаво цвеће. 

(О, како те волим, цвеће преисконско ! 

· Чуј! Кроз месечну млаку ноћ разлеже се очајна, 
супарничка песма два славуја... жбуње, дрвеће, месечина, 
ноћ, чека напрегнуто исход... С оближње гране прну 
женка и изгуби се у једном жбуну. Песма забруја отуд 
силно, разблудно —- и све се утиша... Све моје биће за- 
трепта од топлоте и жуди. 

О, како те волим, срећо преисконска ! 


ЛЕПОСАВА МИЈУШКОВИЋ, 





О ИСЕЉАВАЊУ БОСАНСКИХ МУХАМЕДАНАЦА. 


Познато је да су се мухамеданци почели исељавати ј 
из Босне и Херцеговине после Окупације; пред 1908 го- 
дину то исељавање је било сасвим ослабело; од Анексије 
је узело највеће размере. Ово је нарочита врста ми- 
грација. У Европи и изван Евроџе мигрирају данас веће 
народне масе само из економних узрока. Исељавање бо- 
санских мухамеданаца није изазвано економским узро- 
цима, већ нарочитим психичким стањем; то је миграција 
изазвана психичким узроцима. Има сличности са неким 
средњевековним сеобама народа у Европи. По несрећи, 
ово исељавање се збива у области нашега језика и по- 
казује да знатни делови народа нашега језика живе под 
ненормалним приликама. Подстакнут позивом мухаме- 
данске омладине, ја ћу преко овог листа саопштити 
своја проматрања и закључке о овој миграцији и о бо- 
санским мухаџирима (исељеницима). 


| 


1. Скоро сви босански мухаџири пролазе сада кроз 
Београд. Пред брзи воз, који из Београда за Солун по. 
лази око поноћи, велика београдска жељезничка станица 
прекриљена је босанским мухаџирима. Људи трче и свр- 
шавају послове пред полазак воза, а жене и деца, као 
у чопору, седе и леже на поплочаном поду станице. Сви 
се на овој врућини и запари згурају у вагоне Ш класе 
и још у поноћи виде се на прозорима вагона живахна, 
здрава и лепа дечица нашега језика, која још не спа- 

вају; имају да издрже целу ноћ и цео дан, док приспеју 
у Солун. Дубоко сажаљење изазивају и жене. Има већ више 
од два месеца како их возови непрекидно носе и нико их 
овде и никаквим разлозима не може зауставити. Они на 
крају крајева одговарају: све ће се из Босне иселити. 

Изгледа да се ни студијама ни размишљањем не 
може добити тако дубок и свеж утисак о томе шта може 
да значи вера и како може да буде неизмеран њен утицај, 
као разговарајући с тим босанским исељеницима. Сва 
друга им је осећања уништила и искоренила. Ни најмање 
не помаже то што говоре нашим језиком. Нема скоро 
ни трага од осећања да су они с нама народна целина. 
Ако им то поменете, јасно увидите како је то од њихове 
свести бесконачно далеко; онако исто далеко као што 
је блиско и јасно да су због вере исто што и Турци. Ја 
сам у њиховим главама могао запазити осим тога само 
још једно осећање: мржњу на странце који су у Босну 
дошли. Иду дакле у далеку и сасвим туђу земљу са за- 
блудом да су Турци, једном од највећих заблуда што 
их је икад један народ имао, и са мржњом, немоћном и 
неактивном мржњом на завојевача. С више лудости и 
очајања није могућно своју земљу оставити. 

2. Ови босански мухаџири ће наћи своје саплеме- 
нике, раније исељене не само по европској, већ и по 
азијској Турској. Последњи су махом они што су се први 
после Окупације одселили. Има их у Малој Азији (Ана- 
долу) у већим масама од Смирне до Ески-Шехера, на- 
рочито око Брусе. Чине мухаџирске махале по варо- 
шима и варошицама и цела села, и нека се зову Боснакеј. 
Ја сам био у Бруси и суседним областима у лето 1905 
године и сазнао сам ово о утицају нове земље и прилика 
на босанске мухаџире. 

Одмах после досељења су многи изумрли, неке целе 
породице. Рачунају да их је за првих пет година по до- 
сељењу око 3 помрло, нарочито деце. То није тешко 
објаснити. Велика је разлика, нарочито климска, између 
зелене и шумовите Босне, која је скоро цела под свежим 

планинским ваздухом, пребогата изворима и текућом 
водом, и између спрљене Мале Азије, суве климе, с ретким 
рекама и изворима. Кад се босански мухамеданци у ма- 
сама пренесу и трансплантирају у Малу Азију, они морају 
изумирати. Само ће оно остати у животу што је најјаче 
и што се може прилагодити новој средини. Али ћеи 
њихово потомство још изумирати, јер је организам 6о- 
санских мухаџира, њихова крв и њихове ћелије, и на- 
слеђењем удешен за климу Босне, не Мале Азије. 

Оно што је било остало у животу дубоко је неза- 
довољно. Старци нису могли научити турскога језика. 
Где их је више заједно још се међу собом разговарају, 
и вену и чезну за својом земљом. Овде се тек осете да 
су странци, да нису Турци и да с Турцима, осим вере, 
немају ничега заједничког. Причали су ми босански му- 
хаџири, који су као младићи дошли у Малу Азију и онако 
научили турски као што прост човек, који се потуца по 
Аустрији или Немачкој научи немачки, да сваки Осман- 
лија позна од прве речи да су странци и да се с њима 
као са странцима понаша. Деца, тамо рођена, науче турски, 
али, не ретко, има случајева да не науче добро српски 
или забораве и тешко се споразумевају са својим ро-· 
дитељима. Са поколењима ће од њих постати праве 
Османлије. 

Једно вече су били код мене ради разговора важ- 
нији босански мухаџири из Брусе. Било је тешко гле- 
дати те опале и оронуле људе, махом представнике не- 
колико најпознатијих и најсилнијих босанских породица. 
Сви су се само тужили и кајали, што су напустили своју 
земљу, али су се тиме бранили што се под „Швабом“ 
није могло да издржи. Осећа се како је код бегова 
главни мотив за исељавање била она сујета, која се сма- 
тра за увређену, јер је у Босни нестало старих прилика. 
Није им на памет падало да није беговски и господски 
волети своју земљу само онда кад се у њој може господа. 
рити, и напустити је и њу и свој народ, чим се осете 

увређени или се не могу брзо да прилагоде новим при- 
ликама и животу. 

8. Нема скоро вароши и варошице у Старој Србији 
и Македонији у којима нема нарочитих махала са насе- 
љеним босанским мухаџирима. Има их и по селима, и мени 
су остали у најживљој успомени мухамедански Корјенићи 
из Херцеговине, који су насељени у Малешу на самој 
бугарској граници, јер су се обрадовали као да су некога 
свога срели, кад су видели људе који товоре као и они 
и познају њихове крајеве. Видео сам их насељене чак у 
Еласони, у Тесалији, према грчкој граници. 

За ове мухаџире се не може рећи да су премештени 
у сасвим стране и по природи битно друкчије земље, 
али је њихова беда ипак исто тако неизмерна. Код врло 
многих се носталгија развила до праве болести, и мени 
се учинило да се то више осећа на беговима и сељацима, 
мање на варошанима, који су се као такви из Босне исе 
лили. Сељак и бег воле синор своје земље, и после много 
година описују га како изгледа и како у пролеће ми- 
рише жбуње, које је по њему засађено. Сећају се сваке 
воћке, коју су садили и калемили, сваког дрвета, лепих га: 
јева и гора, знају сваку бразду и травке, које ралицом 
преврну и још осећају мирис своје узоране земље. Чежња 
и бол се попну до манитости, кад почну уз то изазивати 
успомене и говорити о животу и обичајима своје земље, 
који су несравњиви и према којима је све ово што сад 
раде само јад и беда. 

Иде им врло рђаво. Сваки извежбанији путник може 
у напред да позна у варошима Старе Србијг и Македо- 
није махале босанских мухаџира: по оронулим и посрну- 
лим кућама, које изгледају као да су напуштене, по из- 
дрпаности људи и жена и по општој запарложености; 
утисак је такав као да све што видите говори и виче: 
ми смо остављени и запуштени и хоћемо да се запарло- 
жимо. Од људи, који су по босанским варошима били 
окретни трговци, није се одржао ни један од сто, и 
пада у очи да ти, што су се одржали и нгпредовали, 

махом су били лиферанти турскс војске. Познао сам ве: 
лики број турских чиновника и међу њима нисам нашао 
ниједног босанског мухаџира, који би бар мало више 
стајао на тако званим степеницама чиновничке хијерар- 
хије. Али их је врло много међу суваријама и заптијама 
(турски жандарми); ако могу судити по онима што су 
мене пратили, они чине више од половине жандарма 
европске Турске. 

Потомака првих босанских мухаџира има доста међу 
официрима. По мојим обавештењима у великој турској 
војсци има преко 300 официра нашега језика, међу ко- 
јима је неколико генерала; истина је знатан број од њих 
из новопазарског санџака. Као да је војска једина струка 
у којој и босански мухаџири напредују. Они од њих који 
су свршили турске војничке школе знају турски, али међу 
собом увек говоре српски и сви га беспрекорно знају. 
Муче се само са речима нашега језика, које су произ- 
вод више културе и нових потреба. 

4, Једнога јутра у априлу ове године дошао сам из 
Пазара или Јениџе-Вардара у јужној Македонији на же- 
лезничку станицу Топчин да ухватим воз који иде од 
Солуна за Београд. Изненади ме кад на станици угле- 
дам једног средовечног Босанца са булом. То није пра- 
вац у коме се они сада крећу; они иду обрнуто од Бео- 
града Солуну. Чим сам га српски ословио, он се за 
мене привезао. То је збиља мухаџир који се враћа у 
Босну. Иселио се са женом и четворо деце пре двадесет 
година, и био је имућан. Деца му умирала и зато је мењао 
места по јужној Македонији. Напослетку је остао и без 
деце и без игде ичега. Морао је радити као аргат и до- 
пирао је тако до Цариграда. Сачувао је још био речи- 
тост Босанаца и представио ми је живо и с влажним 
очима не само материјалне невоље, већ и онај дубоки 
бол, који туђина и заблуда у човеку остављају. Тај зна 
да су Турци, прави Турци, нешто сасвим друго но што 
је он и да он с њима нема ништа друго заједничко, осим 
те злосретне вере. Њему је сада бар толико јасно да смо 

му ми ближи но Османлије. Овај пропали човек враћа се у 
Босну да тамо само умре и то на наваљивање своје жене, 
која плаче за својом кућом двадесет година. Узда се у 
сроднике, који су у Босни остали. Кад би било по ње- 
говој вољи, он се не би враћао, јер не може од стида 
и срамоте. Кад сам му напоменуо да другима у Босни 
говори да се не селе и да им несрећу на себи докаже, 
он се само ударао по глави и викао: тврде босанске 
главе неће послушати; и мени је говорено па нисам 
веровао. 


П 
1. На Балканском Полуострву, као скоро у целом 
свету, има привременог и сталног исељавања, и мотиви 
су по правилу економски или мошиви личне и шмовне 
сигурносши. Познато је нарочито како се Грци и Цин- 
цари разилазе по свету ради зараде. За многе српске и 


бугарске крајеве карактеристична су печалбарска кре- 


тања, при којима они знатан део године проводе као 
радници различних занимања у појединим балканским 
државама, у Румунији и другим земљама. Изузевши Ср- 
бију, из свих балканских земаља се знатне народне масе 
крећу ради зараде у Америку. При свим тим кретањима 


- један део остаје у области нове зараде, дакле исели се. 


У неколико су слична са овима исељавања која се 
непрекидно врше из европске Турске у слободне бал- 
канске земље, Србију и Бугарску, много мање у Грчку. 
У Бугарску долазе Словени из Македоније и једренског 
вилајета, а у Србију Македонци и Срби из Старе Србије 
и новопазарских крајева. Последња миграција је у по- 
четку стварања Србије достигла кулминацију, и досеље- 
ници из Старе Србије, сеничког и новопазарског краја 
са досељеним Босанцима, Херцеговцима и Црногорцима 
чине око 73 становништва западне Србије. При овим 
исељавањима су често економски узроци били од мањег 
значаја но други, по којима се многа од њих могу обе- 
лежити као насилне миграције. 

Скоро исте врсте су и исељавања Османлија а наро- 
чито Грка из Бугарске, која су се вршила за последњих 
30 година. У Бугарској има још преко пола милиуна пра- 
вих Турака, ма да су се од ослобођења Бугарске непрекидно 
селили у европску Турску и Анадол. Познато је последње 
насилно растеривање Грка из Бугарске, извршено пре 3—4 
године. Тада се иселило око 40.000 душа у Грчку и 
насељене су поглавито у Тесалији; највећу махалу ва- 
роши Ларисе основали су ти Грци и назвали је Филипо“ 
полис (Пловдив), јер су махом пореклом из пређашње 
Источне Румелије. 

Овом градацијом долазимо до исељавања босанских 
мухамеданаца, које се по главним узроцима може озна- 
чити као насилна миграција, али изазвана психичким уз. 
роцима. М док се по основном карактеру дакле са прет- 
ходним миграцијама слаже, разликује се од њих по једној 
важној црти. Словени из Македоније, Бугари из једрен“ 
ског вилајета, Срби из Старе Србије, Турци и Грци из 
Бугарске исељавају се у своју етнографску област. Му- 
хамедански Босанци се селе у страну етнографску област, 
где морају изгубити свој језик и своје сцецифичне етно- 
графске особине. 

2. Исељавање босанских мухамеданаца није дакле 
изазвано економским узроцима. Селе се и најимућнији. 
Ако се и сиромашни селе, то није због тога што би у 
Турској налазили боље зараде; напротив, прилике за за- 
раду су много повољније у Босни. Они се дакле селе из 
области бољих привредних прилика у земљу лошијих 
економских прилика. И ипак постоји код босанских му- 
хамеданаца не само наклоност и тежња, већ плаховит на- 
родни хук за исељавањем. Онај узвик: „сви ће се из 
Босне иселити“ обележава тај хук или захуктани покрет 
једне несвесне масе. 

Као што је поменуто, главни је узрок томе хуку за 
исељавањем психички или, ако употребимо старији из. 
раз, нарочито стање народне душе, које се развило под 
утицајем прилика што су настале после окупације и на- 

рочито после анексије. То је стање нервозности, очајања, 
незадовољства с приликама и са самим собом. Истина, 
такво душевно стање завлада у мањој мери код свих 
мухамеданаца Балканскога Полуострва кад потпадну под 
туђу, хришћанску управу, али је у Босни много интен- 
зивније. И то је управо оно што треба објаснити. 

Босански мухамеданци су живели под нарочитим 
приликама и имају друкчије психичке особине но остали 
словенски ренегати Балканскога Полуострва. Сасвим су 
друкчији но Помаци или помухамедањени Словени јужне 
Старе Србије, Македоније и Бугарске. Као што је по. 
знато, босански мухамеданци су бивши Срби, знатним 
делом српско племство, које је променило веру и изгу-. 
било народну свест. Бивша господа, они су и под турском 
управом остали господа. Босна је вековима била пери- 
феријска турска земља, највише удаљена од Анадола и 
Цариграда. Османлије су је могле поглавито тиме уза се 
држати што су повлађивали босанским мухамеданцима. 
Ови су често имали стварну аутономију. Отпавши од 
вере и народне свесги српске, ови мухамеданци су те- 
жили да се покажу достојни нове вере и нових поло- 
жаја и стављали су се у све већу супротност према сво- 
јим сународницима, који су остали у старој вери. По- 
следње су чинили због оног људског стида, који се јако 
развија код свих ренегата у најскривенијим угловима 
душе, тежња да се тобож удале од свога корена и да 
затру везе и осећања, која су их за њега везивала. 
Тако су се код њих развиле особине осионости, размет- 
љивости и лажног турцизма. Познато је како су „Влахе“ 
третирали. Направили су се ак-турцима и веровали су 
да су бољи Турци од Османлија. Сумњали су кашто и 
у султане да ли су онако добри Турци као што су они. 
Оволико силе и апокрифног турцизма није се могло раз- 
вити ни код једних других исламизованих Словена Бал- 
канскога Полуострва. 

Осим тога су на њихову српску природу била на- 
каламљена оријенталска осећања и расположења, и раз- 

вио се код њих живо и разноврсно колорисан домаћи 
и интимни живот. Усталила се била извесна хармонија и 
нарочита врста рахатлука или конфора. 

Гром из ведра неба не може тако изненадити и по- 
реметити као што је апокрифне Турске Босне и Херце- 
говине душевно пореметила најпре привремена окупација, 
затим анексија. Потпали су не само под хришћанску 
државу, већ под хришћанску државу клерикалних тежња 
и строгог бирократског режима — — — — — — — 
— — – –— – — Од окупације је њих све вређало и 
они су били са свих страна вређани. 

Али је то дубоко незадовољство и нагомилани елек- 
трицитет могао да се испразни у унутрашњим борбама. 
Он се био почео тако испражњавати. Исељавање, које је 
започело после окупације, било је стало. Међутим ново 
незадовољство, које је настало после анексије, преобра- 
ћено је под утицајем два импулса у нов најплахови- 
тији хук за исељавањем. Један од тих импулса долази 
од Младотурака. Познати лекар Назим, члан солунског 
младотурског комитета, дошао је на мисао, да насеља“ 
вањем босанских мухаџира ослаби словенску надмоћност 
у Македонији, јер је та надмоћност незнатна. Тај план је 
усвојила турска влада. Други импулс долази од аустриј- 
ске управе чије су се тежње сложиле са тежњама Мла- 
дотурака. — — — — — — — — — — — — — – = 
Разлози су познати. Мисли се да могу једне народне 
групе исељавати, а друге на њихово место доводити, као 
што хемичар мења реакције да би направио ново хе- 
мијско тело. 

8. Широке народне масе се врло тешко крећу и у 
нормалним приликама, нарочито им је тешко прелазити др- 
жавне границе. Путујући наилазио сам на обичне људе 
и сељаке, који су послом изишли из своје области или 
још даље из своје државе и уверио сам се како је пу- 
товање за њих низ невоља и кашто патњи; још теже им 
је кад морају под новим непознатим приликама зарађи- 
вати. Босански мухаџири се премештају без економске 

потребе, у масама, у нове прилике и у област поглавито 
страних језика; даље у земље економски неразвијене, где 
не могу да нађу зараде. Уз ово долази да су они сами троми, 
некултурни, не умеју да се нађу, све им је страно, а уз то 
долазе са поменутим психичким особинама дубоко увре- 
ђених, које нове прилике још више вређају и разочара- 
вају. Не само у Европи, можда и даље, нема већих патњи 
којима би народне масе биле изложене но што су ове 
босанских мухаџира. 

Не размишљајући о томе коме исељавање босан- 
ских мухамеданаца користи или шкоди, најпре се јављају 
осећања према људима, који пате и којих знатним делом 
нестаје. М зато се најпре јави мисао како треба процес 
исељавања заустављати, и то би била на првом месту 
дужност млађе мухамеданске интелигенције, коју ја не 
познајем али она мора волити свој народ. То је велики 
задатак и захтева најенергичнија средства. Слабо вреди 
радити журналистиком и књигама, јер је ретко ко од 
босанских мухамеданаца писмен и довољно спреман за 
читање и разумевање. Народни хук би се могао бар у 
неколико зауставити само живом речју и апостолским 
радом: ако мухамеданска интелигенција зађе од села до 
села, од куће до куће. И у томе случају, судећи према 
јачини хука, не верујем да ће остати више од половине 
мухамеданаца у Босни и Херцеговини. 


Ш 

Како исељавање босанских мухамеданаца утиче на 
наш народни биланс и колика је од тога штета за нашу 
народност» 

1. Несумњиво је да се њиховим исељавањем знатно 
смањује број људи, који говоре српским језиком. Нестаје 
их из Босне где би тај језик сачували, а иду у јужну Ма- 
кедонију, Тесалију и Анадол, где ће њихови потомци за 
боравити српски и научити турски језик. Што ће они у 
овим областима привремено рашириги српски језик, нема 
значаја за будућност. Али је за српску народност мо- 

ментано мања штета од тога исељавања но што је за 
српски језик. И у овом сг случају види да народна свест 
и језик нису исто. Народна маса босанских мухамеданапџа 
осећа се као Турчин, и све невоље, и напослетку и по- 
следњи догађаји, нису могли да у том погледу изврше 
преврат код босанских мухамеданаца. У тој некултурној 
маси нема ни сад других осећања осим верских и према 
томе псевдо-турских. Има младих школованих људи, да- 
ровитих песника и појединаца, који себи чине част што 
су се могли еманциповати од вере и што су се могли до- 
звати својој народности. То су ретки изузетци. 

Али верски фанатизам стално слаби код босанских 
мухамеданаца. Што буду постајали просвећенији, он ће све 
више слабити. У њиховој ће души остајати празнина, 
много доцније прави вакуум, и он се, изгледа, не може 
ничим другим трајно испунити до националним осећањем, 
за које сада нема места. Истина изгледа, то се већ и сада 
назире, да ће Аустрија тежити да од заосталих босанских 
мухамеданаца створи средњу партију, неутралце, нешто 
налик на некадашње национално безбојно чешко плем- 
ство, да би могла с њима по вољи политички оперисати. 
Није немогућно да она у томе бар у неколико успе. Али 
мухамедански неутралци не могу то на дуга времена 
остати, онако исто као што није могло остати неутрално 
чешко племство. Најпросвећеније и најпрогресивније при 
роде ће се брзо вратити својој народности. Остале мало 
доцније. 

Исељени мухамеданци су дакле за увек изгубљени 
за српску народност, они што остану у Босни враћаће 
се са напретком културе и просвећености својој народ- 
ности. Не само из хуманих побуда већ и из националних 
морају дакле Срби најживље настојавати да се босански 
мухамеданци не исељавају. Они треба да се за то онако 
исто заузму као и мухамеданска омладина. 

Историјска несрећа је учинила да је знатан део 6о- 
санских Срба променио веру и изгубио народно осећање. 
Сада мора због тога да нестане знатног дела босанских 

мухамеданаца: нестаће и њиховог српског језика и њи- 
хове српске физичке конституције, јер ће се потпуно пре- 
топити у један азијски народ, који им је у ствари нај- 
даљи од свих народа с којима су до сад ступали у додир. 
То се некада звало испаштањем због греха, а сада се 
зове социјалним законом. Али по истом социјалном за- 
кону или према великој светској правди, чије су одлуке 
изгледа исто онако чврсте као природни закони, они босан- 
ски мухамеданци, који остану у Босни, морају се вратити 
својој народности. За тај процес је сасвим све једно какав 
ће политички положај српски народ у Босни моментано 
заузимати према босанским мухамеданцима. И зато треба 
радикално, најрадикалније дизати и снажити свој ужи 
народ, онај што је и веру умео да потчини својој народно- 
сти и да је народношћу колорира, онај који је вековима 
патио и још пати и у коме је под невољама и притиском 
збијена наша права национална енергија. 

2. Али највећа опасност од исељавања босанских 
мухамеданаца и за српску народност и за. остале домаће 
елементе у Босни у томе је што ће иза босанских муха- 
џира остати празне земље, велике просторије и што оне, 
врло лако, могу бити насељене странцима. Познато је да 
је тим начином ослабљаван и истискиван наш народу 
Славонији, Срему, Бачкој, Банату; тако су ове покрајине 
по етнографском саставу постале мешовите. Зато није 
довољно само откупљивати земље, које остану иза му- 
хамеданаца у Босни, већ треба спречити да се на њима 
насељавају странци. Треба насељавати Србе, Хрвате и 
Словенце. Ако се не могу населити људи нашега језика, 
нека то остану унутрашње просторије, по којима ће се 
моћи домаћи раширити и умножити. 


Ј. Цвијић. 


О „ВЕРТЕРУ“ ЛАЗЕ К. ЛАЗАРЕВИЋА. 
(8) 

Маријина је ноћна посета дакле очигледно крај прве 
половине приповетке не само по томе што значи прекид 
њеног и Јанковог односа, већ и по томе што чини прелом 
у Јанковој карактеристици. У вези са Маријом, до ноћне 
посете, јавља се један, у вези са Гетеовим „Вертером“, 
после те посете, јавља се други Јанко. У ономе првом 
нема ничега трагичног, док је овај други трагичан од 
самог почетка, од момента кад почиње читати Гетеовог 
„Вертера“. Онај први је, као што је већ истакнуто, го- 
тово стално симпатичан; овај други није. По ономе пр- 
воме не би ни у ком случају крај приповетке смео бити 
овакав какав је; по овоме другоме тај је крај у глав- 
номе — не потпуно! — на свом месту. Питање је само: 
која половина у Јанковој карактеристици претеже2 Не: 
сумњиво прва. Она не само заузима много више места 
у приповетци, но је и потпунија, и доследније изведена. 
Отуда њу читалац има пред очима и код самога краја 
приповетке, и није потпуно против Јанка ни после Мла- 
деновог триумфа, јер осећа да се напади, намењени Зер- 
теру, не могу односити на Јанка, пошто је између њега 
и Вертера велика разлика, и поред тога што је сам Јанко 
нашао потпуну сличност. Придиковати Јанку да је ружно 
или, како Младен вели, „лоповлук“ и „издајство“, „ка- 
љати кућни праг, разоравати мирну и савесну љубав 
једне женске, турати угарак у кућу поштених људи“ 
значи одиста у најмању руку говорити излишне ствари, 

пошто је Јанко у првом делу приповетке показао до- 
вољно јасно не само да и он сам тако мисли, него да 
по томе и дела. 

У приповетци би се могло наћи још и других по- 
датака који би утврђивали да је Маријина ноћна посета 
крај прве половине приповетке. И прелом који се после 
те посете јавља код Марије, и ако разумљив и довољно 
мотивисан, долази и сувише нагло да би био природан, 
те и он доста јасно наговештава другу половину. Чак 
се може рећи да је код Марије тај прелом, тако карак- 
теристичан за Лазаревићеве јунаке, изведен потпуније 
но и код самога Јанка, јер се она после те посете од 
једанпут јавља као трезвена жена, док Јанко остаје са- 
њалица и после преокрета који је код њега игазвао 
Младен. Да ни Катанић није исти у првом и у другом 
делу приповетке, истакао је — као што је већ поменуто 
— Љубомир Јовановић. — Али као најважнија обележја 
за међу између прве и друге половине остају ипак пре- 
кид Маријиног и Јанковог односа, и прелом у Јанко- 
вој карактеристици, везани обоје за Маријину ноћну 
посету. 


Ш 


Кад се ближе загледају обе половине приповетке, 
које су готово сасвим једнаке и по броју страна (32 и 
30), пада у очи да свака од њих има и своју јасно из- 
двојену тему: у првој се износи љубав из детињства за- 
вршена растанком; у другој се војује против Гетеовог 
„Вертера“. Сам Лазаревић сматрао је, разуме се, тему 
друге половине за тему целе приповетке, и он се, поме- 
нуто је већ, озбиљно трудио да разним неповољним на- 
поменама о Јанку од самог почетка спреми читаоца на 
крај који ће по Јанка бити неповољан. Али му то, као 
што је већ показано, није пошло за руком, и његови су 
додаци у том погледу остали или сасвим изоловани, или 
су у директној противности с током догађаја. Међутим 
је околност да су у приповетци преко воље пишчеве 

остале две половине и две јасно издвојене теме морала 
имати рђавих последица. Прва је од њих у томе што 
крај приповетке не одговара очекивањима читаочевим, 
и о њој је већ било говора; друга је у томе што су се 
о Јанку, који није исти у првој и другој половини при: 
поветке, јавила најразличнија мишљења, и на њој је нај- 
згодније задржати се на овом месту. 

Љубомир Јовановић је први истакао да „мисао 
пишчева није схватана баш како треба“. „Узело се, на 
пример“, вели Јовановић — „да је Лаза хтео оштром 
сатиром жигосати мрски му друштвени тип; док је на: 
против он самога себе подобро изнео у Јанку. („Српска 
Књижевна Задруга“, 46, страна ХХУШ). Скерлић ову 
мисао развија до краја. По његовим речима, „Лазаревић 
у Јанку није представљао прототип образованог Србина 
из Србије из осамдесетих година, као што се хтело узети, 
но себе самога, са искреношћу и истинитошћу која се 
ретко налази код писаца који пишу о себи, и који себе 
представљају каткада горе а најчешће боље но што у 
ствари јесу („Писци и Књиге“, ПЦ, 37). Као што се види, 
у питању су опет крајности: с једне стране Јанко није 
ништа друго до жигосани, Лазаревићу, „мрски друштвени 
тип“ — по речима „Кпјеупе зтое“ (1887, број 1) — 
„карикирани блунасти љубавник“ — док с друге стране 
у Јанку треба видети самога Лазаревића, који је себе 
представио „са искреношћу и истинитошћу која се ретко 
налази код писаца који пишу о себи“. Између тих крајности 
стоје друга два схватања; по једноме од њих Лазаревић 
је у Јанку представљао прототип образованог Србина из 
Србије из осамдесетих година“, по другоме је „подобро 
изнео себе самога“. 

Треба одмах рећи да мишљење по коме је Лазаре- 
вић у Јанку изнео себе самога има јаких разлога уза се. 
Скерлић је врло згодно ухватио везу између Лазареви- 
ћевих приповедака: „Швабица“, „Ветар“ и „Вертер“, и 
та веза говори речитије но ишта друго у прилог њего- 
вом схватању Јанка. Она је у овоме. Јунак приповетке 

„Ветар“, који се такође зове Јанко, сећа се на једном 
месту својих ранијих љубави, и то овим речима: 

„Сетих се ње, Каролине! Сетих се кад сам јој главом 
лежао у крилу на клупи, у дражђанском Великом Врту. 
Око нас шума и чисте стазе. Као да чујем Лабу, и детао 
негде кљуца, а у ушима ми зуји, и ја гледам горе, и 
видим само небо и њу! Сав свет је она и она сав свет! 
И у грудима ми се нешто све више шири, и одмах се на- 
пуни мишљу о њојзи, и опет се шири, све више, све више, 
и опет је она и само она, што тако силно пуни и рас- 
пиње моје груди. Ја је љубим и на груди стискам, а она 
затвара очи и сањајући повија се натраг и предаје се 
истој слаткој и неодољивој срећној мисли. Ах, како сам 
тада срећан био, и опет тако „неискусан“, да сам мислио: 
ништа ме од ње раставити не може!.. После се сетим 
Марије, ах, те прве и једино истинске моје љубави! Сећам 
је се као детета, сећам као — као жене, али — не моје 
жене! У какав се мађионични, сањиви, срећни поглед 
склапају оне њене пусте очи! Ех, шта сам тада мислио, 
шта осећао, шта хтеог Зар да живнм без ње, зар... Али 
један вијор!...“ 

У Марији о којој је овде реч свако ће одмах по: 
знати Марију из „Вертера“; значи дакле да је Јанко у 
„Ветру“ онај исти који и Јанко у „Вертеру“. У Каролини 
међутим, које се Јанко сећа пре Марије, није тешко по- 
знати Ану из „Швабице“; чак у „Швабици“ има једно 
место које и сувише подсећа на горњу сцену са Каро- 
лином: Миша, јунак приповетке, и Ана, Немица, у шуми 
су близу Берлина, крај језерца, на клупи, Миша јој 
лежи у крилу, гледа у небо, а у ушима му зуји, —- дакле 
готово дословице као у горњем опису. Значи према томе 
да је Јанко у „Ветру“ не само истоветан са Јанком у 
„Вертеру“, већ и са Мишом у „Швабици“. А како, даље, 
Миша у главноме није нико други до сам Лазаревић, 
који је у „Швабици“ описао своју ђачку љубав из Бер- 
лина, излази да и Јанко, који је истоветан с Мишом, мора 
бити сам Лазаревић, 

Ствар је, као што се види, и сувише примамљива 
да би јој се могло одолети; још уз то Јанко у „Ветру“ 
има и неке друге црте које подсећају на Лазаревића, 
поклапа се добрим делом и са Јанком у недовршеној 
причи „Побратими“, који такође има неке Лазаревићеве 
црте, те је искушење да се у Јанку у све три приче („Ве- 
тар“, „Вертер“, „Побратими“) види Лазаревић одиста 
велико. Па иџак се мора завртети главом. Реч је, нео 
историским документима, већ о приповеткама, а у при- 
поветкама, као и у књижевним делима у опште, дока- 
зују такве подударности много мање но што би човек 
мислио. 

Ко би, на пример, смео рећи да је Гете у своме 
„Вертеру“ представио себе, и да је Вертер то исто штоим 
Гете» А међутим у његовом роману има читав низ поје- 
диности које се на длаку подударају с његовим дожив-“ 
љајима у Вецлару и његовом љубави према Шарлоти 
(Лоти) Буф. Чак је подударност тако велика — Гете је, 
као што се види, задржао у роману и име Лота — да 
се његов пријатељ а Лотин муж Кестнер озбиљно љутио, 
јер је налазио да свет, који у Лоти из романа мора по- 
знати његову жену, може лако помислити да је све било 
онако како Гете износи, и поверовати да се његова жена 
одиста одазивала љубави Гетовој, и да је и он, Кестнер, 
онакав како Гете у роману представља Лотиног вере- 
ника и мужа Алберта. Ако игде дакле, ту би се могло 
помислити да су јунак у роману и писац једно исто. Али 
док се с једне стране Кестнер љутио због своје жене 
и себе, бојећи се сасвим оправдано да ће читаоци у Вер: 
теру видети Гетеа, у Лоти његову жену, а у Алберту њега 
самога, дотле је на другој страни и Лесинг био озбиљно 
љут на Гетеа, и то из сасвим супротних разлога. Он је 
наиме налазио да Вертер није нико други но његов при- 
јатељ Јерузалем — који се убио на две године пре по- 
јаве Гетеовог романа --– само неверно представљен; „да 
је дух нашега Јерузалема“, вели Лесинг у једном писму, 
„био потпуно у том положају (т.ј. у ком је Вертеров), 

ја бих га морао готово — презирати“. И Лесинг је онако 
исто имао право као и Кестнер. Јер Гете је своје до- 
живљаје са Шарлотом Буф, као Кестнеровом вереницом, 
врло вешто везао за Јерузалемову несрећну љубав према 
једној удатој жени и за Јерузалемово самоубиство, те 
тако први део романа почива у главноме на Гетеовим 
доживљајима, а други на Јерузалемовим. И док су они 
који су ближе познавали Гетеов однос према Шарлоти 
Буф у Вертеру поглавито видели Гетеа, дотле су они 
који су били даље од Гетеових доживљаја идентифико- 
вали Вертера с Јерузалемом, чији је гроб постао од је- 
данпут „Вертеров гроб“, и почео привлачити многобројне 
посетиоце. 

Али би ствар била још доста проста да су Гетеови до 
живљаји ограничени само на први део романа. После 
свог одласка из Вецлера и после убиства Јерузалемовог, 
Гете се у Фракфурту и сам нашао у мучном положају 
према једној удатој жени, и његов доста трагичан ра- 
станак од Максимилијане Брентано дао је такође по коју 
црту за „Вертера“, и то за његов други део. На тај на- 
чин ствар већ постаје компликованија, Гете се јавља и 
у оном делу „Вертера“ који се у главноме наслања на Је- 
рузалемове доживљаје. Ствар међутим постаје још много 
компликованија кад се свему томе дода Гетеова испо- 
вест да се у једно време и сам озбиљно носио мишљу 
о самоубиству, и кад се има на уму његова нескривена 
симпатија за Вертера, због које читалац готово стално 
има утисак да пред собом има пишчеву исповест. 

Зар све то скупа не даје право на помисао да је 
Вертер у ствари Гете, који је само због трагичног 
свршетка узео извесне црте од Јерузалемаг Ту је Лота, 
туђа вереница, ту до најмањих ситница испричани до- 
живљаји с њом, ту несрећан растанак са туђом женом, ту 
мисао о самоубиству, ту топло испричани јади Вертерови 
кроз чије се јецање осећа јецање пишчево, — а све то 


"међутим врло убедљиво говори за то да је Вертер то исто 


што и Гете. Па ипак Вертер није Гете, и далеко од тога, 

Док је Гете и у доба своје љубави према Лоти, и у доба 
постанка Вертеровог оличено здравље, дотле Вертерова 
сентименталност има нечега толико болесног, да је Лесинг 
одбацује као неосновану чак и онда кад је као Вертер 
у питању Јерузалем, који је несумњиво показивао скло- 
ност ка меланхолији и сентименталности, и најзад одиста 
извршио самоубиство. Већ по томе дакле Вертер није 
Гете, ма да му је његов писац позајмио не само читав 
низ својих спољашњих особина и доживљаја, већ и ве- 
лики део својих мисли и осећаја. Вертер у толикој мери 
није Гете, да је сам Лесинг, а с њим готово и цео свет, 
у њему видео Јерузалема, онога Јерузалема који се од 
Гетеа толико разликовао, да међу њима није било могућно 
никакво општење ни у тако малом месту као што је 
Вецлар, и ако су један за другога знали још из доба 
заједничкога ђаковања у Лајпцигу. 

Подударности између књижевног дела и стварности, 
између особина његовог јунака и писца не дају дакле 
право да се изводи закључак о идентичности. У цело- 
купној светској књижевности тешко да ће се наћи и једно 
књижевно дело код кога се тако лепо може пратити по- 
станак, код кога је тако добро познат однос према ствар: 
ности и код кога главеи јунак има у толикој мери пи- 
шчеве особине као код Гетеовог „Вертера“. И он баш 
с тога и јесте поучан. На њему се најбоље може видети 
како би било незгодно тврдити да Јанко у Лазареви- 
ћевом „Вертеру“ није нико други до сам Лазаревић, баш 
кад би за то било и више у директнијих података. Јер 
се на Гетеовом „Вертеру“ најбоље може проучавати тајна 
књижевног стварања. Гете је пошао од својих доживљаја, 
мисли и осећања; њима је додао Јерузалемове доживљаје, 
затим мисли и осећање сувременог нараштаја, примио је 
извесне елементе из Русовљеве „Нове Хелојзе“, оставио 
је машти да све то комбинује, негде додајући негде оду- 
зимајући, и његов је Вертер производ тек свега тога рада. 
Тако се само може и разумети зашто Вертер, и поред 
многобројних подударности са Гетеом није Гете, као и 

то зашто Вертер иије ни Јерузалем, ма да и с њим има 
читав низ заједничких особина, почев од сентиментал- 
ности, па до чувеног „плавог фрака са дугметима од 
месинга“ и Лесингове „Емилије Галоти“, која се по извр- 
шеном самоубиству налази отворена на његовом столу. 

То што се код „Вертера“ може тако лепо видети 
и доказати, понајчешће је завијено велом тајанствености; 
понекад с тога што веза са стварношћу није тако велика, 
а још чешће с тога што није тако позната. Али се, без 
много смелости, може претпоставити да је у главноме 
то процес при постајању књижевних дела. Разлике 
може бити у сразмери појединих елемената — понекад 
је већа улога спољашњег искуства, понекад унутрашњег, 
понекад маште — али не и у начину њиховог комбино- 
вања. С тога пак што сразмера појединих елемената не 
мора бити иста, код неких се писаца лични доживљаји 
толико истичу да их није тешко познати. Зна се, на 
пример, да су многи доживљаји Марије Еванс (Џорџа 
Елиота), нарочито из раног детињства, нашли одјека у 
њеном роману „Воденица на Флоси“; тако исто је познато 
да је њеној претходници у роману, Шарлоти Бронти 
(Сћапоне Вгоп!е), чији је псевдоним Карер Бел (Сштег 
Ве!), лебдела у главноме пред очима њена прошлост 
кад је писала свој симпатични роман „Јованка Ер“ (Јапе 
Еутге); а није тајна ни то да Љовине у „Ани Карењини“ 
има читав низ Толстојевих црта. Али зато нити у Маги, у 
„Воденици на Флоси“, треба видети Марију Еванс, нити 
у Јованки Ер Шарлоту Бронти, нити у Љовину Толстоја, 
пошто је код сваке од тих личности уз личне доживљаје њи- 
хових аутора дошао још и читав низ других момената. У 
њима напротив треба видети оно што у ствари и јесу, јунаке 
односно јунакиње романа, којима су њихови творци дали 
више или мање својих црта. Јер најзад се сасвим лако може 
разумети да писци својим јунацима позајмљују своје осо- 
бине и онда, кад им ни на ум не пада да се преко њих испо- 
ведају: ма колико велики и разгранат био њихов унутрашњи 
свет, и ма како многобројне биле комбинације које се, по- 

моћу маште, у оквиру тога унутрашњег света могу преду- 
зети, за њих је велика олакшица кад по коју особину за 
свога јунака, или покоји заплет за своју фабулу, могу узети 
из стварности, из спољашњег света. У тај спољашњи свет 
спадају међутим и они сами са свима својим доживљајима, 
те је сасвам природно да њих понајпре и употребе, пошто 
су им они најбоље познати. Тако се само може разумети 
зашто Гете у своме „Фаусту“ позајмљује своје особине 
не само Фаусту, већ и његовом антиподу Мефистофелу; 
а тако се само могу правилно разумети и ове речи Гон- 
чарављове (узете из његовог аутобиографског чланка 
„Боље икад него никад“): „Ја сам описао само оно што 
сам проживео, што сам мислио, осећао, волео, што сам 
из близа видео и познавао — једном речи описао сам 
свој живот и оно што је било с њим у вези“. (Полное 
Собранее Сочинент, св. [, страна ХЛХ). 

То се све мора имати на уму кад је реч о Јанку 
код Лазаревића у опште, а у његовом „Вертеру“ на по 
се. Јер процес стварања код Лазаревића није могао бити 
другачији но код других. И он је морао прибегавати 
своме личном искуству, или тачније, својим личним до- 
живљајима, и то у толико пре у колико код њега уну- 
трашњи свет, који се у главноме заснива на великој енер· 
гији опажања и памћења, није могао бити онакав какав 
је код Шекспира, Гетеа или Толстоја, и у опште писаца 
првога реда. И кад су они овда онда могли прибегавати 
својим личним доживљајима или копирању стварности, 
без намере да даду своје аутобиографије или „истините 
догађаје“, онда је Лазаревић то могао чинити у толико 
пре још и с тога, што је код њега време за рад на књи- 
жевности било и сувише ограничено. Ако се дакле 
код Јанка може уочити покоја особина Лазаревићева, 
онда њу треба забележити као драгоцен податак за слику 
о Лазаревићевом стварању и Лазаревићевој инвенцији; 
па и као податак који може просути доста светлости на 
поједине карактере у приповетци и на њен целокупан 

склоп. Али даље не треба ићи. Лазаревићу је и иначе учи- 
њено доста неправде тиме што се узело да је у „Први 
пут с оцем на јутрење“ изнео догађај из своје куће, а 
у Митру, јунаку приповетке, описао свога рођеног оца; 
нашто онда ићи још и даље, и видети Лазаревића у 
личностима које имају само понеку његову цртуг А да 
се на тај начин може врло лако погрешити, показује 
случај И. А. Гончарова, који се тужи што и њега, „као 
што се дешавало готовово свима писцима“, гледају да 
подведу под овога или онога јунака његових романа, и 
виде у њему понајчешће Обломова. (Полное Собран!е 
Сочинени. Свеска УШ, страна 202). 

Скерлићево указивање на везу Јанка у „Вертеру“ са 
Јанком у „Ветру“, и Јанка у „Ветру“ са Мишому „Швабици“ 
јесте, према свему томе, врло користан податак за позна- 
вање Лазаревића као писца; колико се међутим из њега 
може закључити о Лазаревићу као човеку, сасвим је друга 
ствар. Свакако реконструкција његове личности на основу 
Јанка у опште, а нарочито Јанка у „Вертеру“, значи кру- 
пан корак у област тамнога и неизвеснога, и мора остати 
без позитивних резултата. Јер Јанко у „Вертеру“, бар по 
пишчевим намерама, несумњиво представља карикатуру, 
и писац чланка у „Кпј еупој Зто т“ не говори без раз- 
лога кад Јанка назива „карикираним блунастим љубав- 
ником“. Како се другачије, у осталом, и може схватити 
човек који се у младости „бавио мишљу да обуче гвоз- 
дене ципеле, па да иде по свету тражити свој идеал, 
као што је то у некаквој књизи за некога читао“, а у 
тридесетој години пушта да га увере како је његова 
једина љубав, која води порекло још из детињства и 
ране младости, само вертеризам, или, по речима пишче- 
вим, „швапска бљувотина“р Што та карикатура ипак није 
успела у целини, што је Јанко ипак остао симпатичан, 
и то највећим делом, може се разумети само тако ако се 
има на уму веза са Јанком у „Вертеру“ и Мишом у 
„Швабици“. Јер се из те везе са великом вероватноћом 
може закључити да је Лазаревић имао доживљај у глав- 

номе сличан ономе између Јанка и Марије — али само то- 
лико. У недостатку згодније грађе Лазаревић је тај дожив-· 
љај унео у једну приповетку којој је крајњи смер перси- 
флажа Гетеовог „Вертера“, трудећи се свима силама да га 
прилагоди тенденцији саме приповетке. Али је осећање за 
свој рођени доживљај било јаче од осећања тенденције, и 
оно је при извођењу могло у толико више добити маха, у 
колико је писац писао с прекидима, за поједине бројеве 
„Отаџбине“, немајући на тај начин довољно ни времена 
ни прилике да све доведе у склад. 

Само се тако може об:аснити Јанко овакав какав 
је, и само се тако могу разумети тако разнолика миш- 
љења о њему. Сањалици, који је требао да послужи као 
мета и пишчева и читаочева подсмеха, и кога је, као што 
ће се даље видети, већ нашао готовог, Лазаревић је по: 
зајмио свој љубавни доживљај, те се тако намеравана 
карикутура сасвим нехотице претворила, и то већим делом, 
у симпатичну слику. На тај начин целина није ни једно 
ни друго, ни карикатура, ни симпатична слика, већ ме: 
шавина из једнога и другога, сасвим погодна за раз- 
нолика схватања; и ако је Љубомир Јовановић тако за- 
мишљао Лазаревићев однос према „Вертеру“ кад је 
написао да је он „самога себе подобро изнео у Јанку“ 
и да „с тога јунак није ни карикиран“ већ је, „и поред 
своје моралне недаће, остао доста симпатичан“, — онда 
се његовом мишљењу нема шта ни додати ни одузети. 


(Наставиће се). 


Милош ТРИВУНАЦ. 

ОПРЉОМКИ. 


ИЗ ХОЕНЛОЕОВИХ МЕМОАРА О БАЛКАНСКИМ ПИТАЊИМА. ! 


Хоенлоеови мемоари у своје време били су прави 
европски догађај; изазвали читаву буру у европском, а 
нарочито у немачком јавном мнењу. Првих месец дана, 
по публикацији, само се о њиме писало; новине, журнали, 
часописи били су препуни чанака и расправа о њима. 
Нарочито су у Немачкој изазвали читаву буру негодо- 
вања у политичким и дворским круговима. Позната осет- 
љивост цара Виљема ишла је чак дотле да је преду- 
зимала најенергичније кораке против кнеза Александра 
Хоенлоеа, што је допустио публикацију мемоара. А то 
превелико интересовање и штампе и политичких кругова 
и негодовање са свих страна којима нису биле од ин- 
тереса кнежеве забелешке, потицало је отуд, што у ме- 
моарима, и поред свега настојавања „да се јавности из 
заосталих бележака преда само оно што се може публи- 
ковати“ ипак има и сувише помена о најскорашњијим до- 
гађајима из најновије политичке историје Европе; има 
нацрта о личностима које и данас живе и које су биле 
сарадници тих догађаја; има забележака о личности 
„великог човека из планине“, Бизмарка, а нарочито о 
његовом сукобу са импулсивним царем Виљемом П. У 
мемоарима се говори о најновијој политици немачкој 


1 Репку текеЊеп дез ЕКпгзјеп СМофује га Ноћетоће-зећи- 
Ипез таб, Па Ашгасе дез Рм'плеп Ајехапдог 21 Ноћепјоће-5сћ пез- 
!игз6 ћегапасевеђеп уоп КЕмедамећ Сит из, 1907, збшсаге попа Гегргле, 
Решвзеће Уепаг з-Апзбајћ. 

према Русији, Аустрији, Енглеској, о одступању Бизмар- 
кову, о најактуелнијим питањима најмодерније европске 
политичке историје. 

Хоенлоеови мемоари данас немају више оне акту“ 
елности као некад. Они су сад само један историјски до- 
куменат. Значајан у толико што у њему има непосредних 
утисака о најважнијим догађајима како европске, у то 
лико више још чисто немачке политике, од револуције у 
години 1848 па до саме пишчеве смрти 1901 године. За пе- 
десет година бурне политичке историје Европе у другој по- 
ловини деветнаестог века, он као скроман летописац убе- 
лежава у свој „Журнал“ све оно што је непосредно пре- 
живео, посматрао, у чем је сам узимао активног учешћа. 
Мартовска револуција у 1848 години оставила је прва 
трага. Белешке до 1866 године од мањег су значаја. Тек 
од тада, кад је постао баварски министар председник, 
од кад се датира права његова политичка кариера, забе- 
лешке добијају праву своју историјску вредност. Као ми- 
нистар председник у Баварској, амбасадор у Паризу, гу- 
бернатор у Елзасу и Лотрингу, и најзад државни кан- 
целар немачког царства, ниједан значајнији политички 
догађај није могао проћи а да у њему он или није узео ак- 
тивног учешћа или добијао тачних сазнања о њима. У томе 
и јесте баш права историјска вредност ових мемоара. У 
њима је много непознате необјављене драгоцене грађе 
и о догађајима и о личностима последњих гридесет го- 
дина политичке историје Европе. О стварању немачког цар- 
ства, о силном утицају партикуларистичких тежња против 
јаке немачке царевине, о папској курији и њеном сукобу 
са пруским и немачким центрумом; о младој трећсј фран- 
цуској републици и њеном консолидовању, о берлинском 
конгресу у појединостима, о немачкој управи у Елзасу и 
Лотренској, о Бизмаркову паду, о његову канцеларству; 
„У њима су одличне карактеристике о највећим држав- 
ницима и политичарима модерне Европе: Бизмарку, Игња- 
тијеву, Шувалову, Горчакову, Гамбети, Тјеру, Деказу, 

Бајсту, Биконсфилду-Дизраелију, Гледстону и другима. 
Интимне историје о владаоцима и сувереним главама. 
За нас Балканце они су у толико још више од интереса 
што у њима има врло много нових, непознатих бележака 
о стварима и догађајима који се нас непосредно тичу. 
И само те белешке и чине предмет ових одломака. 


Принц Хлодвиг Хоенлое рођен 31 марта 1819 у Ро- 
тенбургу на Фулду. 1837 године матурирао је у Ерфурту: 
универзитет слушао у Гетингену, Бону, Хајделбергу ; за- 
вршио студије и положио испит 1841 године. Ступио у 
пруску службу као прва раскрунисана глава. 1849 го- 
дине био изванредни посланик здружене Немачке на дво- 
ровима у Риму и Атини, али за кратко. 1867, баварски 
министар председник до 1870 године. 1871, први потпред- 
седник новог царевинског већа, од 1874 до 1885 амба- 
садор у Паризу; од тада до 1894 губернатор у Елзасу; 
од 1894 до 1900, царевински канцелар; умро 6 јуна 1901 
године. 

И ако није био титанске стваралачке природе „гво- 
зденог“ канцелара, ипак својим тихим неуморним радом 
припомогао је у многом да се доврши зграда новог нема- 
чког царства. И ако није био широких концепција ипак 
убрзо увидео да је стожер нове Немачке Пруска, те 
свим силама радио на том да Пруска изврши своју „за- 
ветну“ мисао. У Баварској због тог извикан као „пру- 
сијанац“, док га у Пруској нису гледали како треба јер 
био раскрунисани кнез, који се постепено пео у чинов- 
ничкој хирерархији до највишег места. Није стварао исто- 
ријске догађаје, али их помагао и доцније одржавао кад 
створени. Био је спреман, дугим искуствомо длично рути: 
нирани, строго дисциплиновани бирократа у најширем и 
најбољем смислу те речи. У души својој био је скроман ка- 
толик, иако је дошао у опреку са папством и језуитима. И 
у старијим годинама трчао би од цркве до цркве да слуша 
молитве и проповеди, док је Бизмарк свршавао матуру 
„као пантеиста, и ако не баш републиканац, а оно бар 

с уверењем да је република најпаметнији облик вла- 
давине“. 

Кнез Хлодвиг пред саму своју смрт намеравао је 
да напише сам своју аутобиографију према забелешкама 
које је стално водио у своме „Журналу“ од 1866 године. 
Тим нотицама хтео је да да духа, да их оживи, заокру- 
гли, да им да довољно потребног рељефа. Али га је смрт 
претекла у томе. Заостале белешке штампане су у две 
књиге; трећа је морала изостати, јер у њој помен о нај- 
новијој немачкој политици за време његовог канцелар- 
ства. Белешке су писане под непосредним утицајем самих 
догађаја и прилика. Одају интиман тон. Врло су збијене 
и кратке. Само је поменута главна мисао. Нису дело ре- 
флексије као Бизмаркове „Мисли и сећања“. Тај интиман 
тон и та непосредност самих примљених утисака и дају 
нарочиту драж овим белешкама. Њина вредност баш и 
јесте у том, а исто тако и њина мана: овлашност каои 
некритичност самог материјала који се износи. 


БРЕГ КАРМЕЛ, 16 јануара 1849. 

Све то више хвата корена код мене уверење да је 
потребно што пре извести немачку централну организа - 
цију. И Енглеска и Русија башкара се овде до миле воље. 
На Истоку се и не зна ништа о Немачкој. У Јерусалиму 
је потребан католички немачки консул. Немачки утицај 
на Истоку 

1). осигурао би у опште Немачкој ту већу моћ. 

2). олакшао би немачку трговину, а евентуално и 
колонизацију. 

А да се омогући и осигура тај утицај, треба се ко- 
ристити религиозним елементом католичког свештенства. 
С тога овом предмету треба посветити што више пажње. 


18 јануара 1849. 
„„Реч је о Роду, Кипру и Криту. Као зашто се 
не би сад радило на томе, док је турско царство без. 

гранично немоћно, да се ова острва поново задобију и 
да се по њима сместе немачки насељеници. Зато ми се 
највише свиди Кипар. Бесконачно рђава турска управа 
опустошава ово острво из године у годину све више. 
И тако би досељеници затекли мало староседелаца. А 
то је острво најплодније у Средиземном Мору, сви пло- 
дови успевају на њему. Рудници, бакра и других, пру- 
жили би богате зараде. Бољег плена од овог острва нема 
за Немачку. С тога би баш пре свега требало радити 
на томе, да се ово острво задобије мирним путем. на 
пример куповином од турске владе. А пре свега требало 
би одмах послати каког тајног агента, који би испитао 
острво у геолошком, топографском и сваком другом по. 
гледу. Па. испадну ли та испитивања како треба, тако 
да не треба пожалити труда задобити то острво, на том би 
онда требало радити у Цариграду и врло ревносно и врло 
мудро. Задатак немачке централне власти у Источном 
Питању по мом схватању и није у том, де 5е јоттдаге апх 
топе ађзигдез доп| 5'атизен! јез Фрјотајез а Соп- 
згапппорје, већ да Источно Питање доведе до макаког 
решења. Како данас стоји то питање, Немачка не добија 
ништа а само време губи. А дође ли једном до слома 
на Истоку, Немачка уједињена, јака, наоружана и Кипар 
и много што шта друго може ловити у општој деоби... 
Па кад или попут уговора са турском владом или слома 
Источног Питања добијемо Кипар и Род или шта било 
друго, ту ћемо стећи богато уточиште хиљадама проле- 
тера, ето нам онда и морских лука и трговачких лађа, 
марине и помораца. Исто тако не треба кспуштати из 
вида ни Сирију ни Малу Азију, и што више радити на 
томе, да се тамо ограниче Руси и Енглези, а зато је пре 
свега потребно, не слати тамо протестантске владике и 
мисионаре, већ тражити ослонца у католичком свету на 
Истоку. Немачки консулати, са опробаним снагама на 
челу, најпрешнији је задатак царевинског министарства. 
Боље је бити и без консула но са рђавима! Консул на 
Истоку мора да је католик, да зна источне језике како 

ваља, окретан и познавалац трговине, а генерални консул 
уз го мора бити у сваком погледу добар дипломата. До 
сад се на Истоку о Аустрији ништа добро не зна, о Пру: 
ској тек толико, да има протестантског владику у Јеру- 
салиму, о Немачкој баш ништа. Путовати по Истоку као 
Немац тешко је, претешко... 


Минхен, 24 фебруара 1868. 

„Паскал Дипра, познати републиканац, био је не- 
давно овде код Фребела, и причао му о својим дожив- 
љајима у Мађарској, одакле је дошао. Мађарска левица 
сумња да се и на даље може одржати у Аустрији да- 
нашњи либерални режим, те с тога већ преговара, у нади 
да ће у скоро наступити катастрофа, са Југословенима, 
да у дело приведе или припреми велико дунавско царство 
или дунавску федерацију. Југословени неће ни да чују 
о: каком наслону на Русију, али не одбијају руске рубље, 
да помоћу њих изведу своје властите планове. , 


Берлин, 12 новембра 1874. 

О Источном Питању да увек имам на уму, рече Биз- 
марк, да ми нисмо директно заинтересовани. Нама се може 
да га са стране на миру посматрамо и да сео том бри- 
немо, да се Русија и Аустрија споразумеју иу том слу- 
чају да помажемо њине интересе. До сада до тог спо- 
разума још није дошло. Аустрија је и сувише пренаглила. 
Не појима, рече Бизмарк, како Андраши може да иде 
на руку самосталности Румуније, пошто је у Угарској 
толико румунског елемента. Нити пак може, како Русија 
жели, да утиче на Аустрију да и она на то гледа као Ру- 
сија. Међу тим се нада, да ће се споразумети Аустрија 
и Русија. Буде ли то, прићи ћемо њима. Енглеска сес 
нама слаже у том питању, ма да се на Енглеску не сме 
поуздати, пошто се њена спољна политика мења са ми- 
нистарствима. 


Париз, 29 јула 1875. 
...Књегиња Трубецкој, у чијим је невезаним саоп- 
штењима било по нечег интересантног, причала ми је, 

да југословенско становништво у Србији, Босни и Хер- 
цеговини тежи југословенској републиканској конфеде- 
рацији и да председник те конфедерације треба да је са 
седиштем у Цариграду. Владика Штросмајер, од кога је, 
вели, то чула, да ради не идеји југословенске републике. 


Пхриз, 10 августа 1872. 

Бловиц, који се у својој младости мувао по југо- 
словенским земљама, не придаје већи значај устанку у 
Херцеговини. Док се Црна Гора држи мирно, може се 
рећи да га Русија није изазвала и да не жели општи 
устанак. А то је и природно. Русија зна да јој Цари- 
град и турско царство морају пасти као гњила крушка. 
Питање је само времена кад. С тога и не хита с тим. 
Енглеска се помирила с тим и, кад се једном Турска 
распадне, свакако ће за се узети Мисир. Бловиц не ве- 
рује да ће нићи југословенска републиканска конфеде- 
рација. То неће допустити ни Русија, а ни Аустрија. И, 
по његовом мишљењу, то не би било ни могућно. Ту су 
племена и сувише дивљачка да оснују републику. Сви 
ти народи теже Русији, и једног дана пашће подњу. А 
кад то буде, Русија ће се поделити на двоје. Монголска 
ће нићи према Азији, словенска са престоницом Цари- 
град. Аустрије ће тад нестати, јер чим словенске земље 
припадну Русији, немачке ће саме по себи пасти под Не- 
мачку. Бловиц предвиђа то, али држи, да ми то нећемо 
доживети. 


Пхриз, 16 августа 1875. 

Тјер рече из устанка херцеговачког, на који се 
вратио, као да ће нићи један нов заплет. Био би један 
заплет више поред шпанског. Ако се не угуши одмах 
може трајати годинама. Најзад помену, као да се може 
пристати да Аустрија заузме Босну и Херцеговину. А да 
ли ће други тад остати уз Турску, друго је питање. Ра- 
спадне ли се Турска, велико је питање шта са Цари- 
градом. Најбоље би било тамо послати папу. „Ј! пе 5е- 


~ 


та! раз а рјапаге“. 

Берлин, 3 новембра 1875. 

,„„Било мисли да ће херцеговачки устанак довести 
до пропасти Турску. Устанак ће и презимити, а на про- 
леће ће Србија и Црна Гора прискочити и Турска ће 
извући краћи крај. Говорећи о анексији Босне и Херце- 
говине Аустрији, Андраши је поновио познате речи кнеза 
Лиња кад су му казали да га жена вара: Соттеп!2 
аиапа оп п'у езе раз обђое 2“ 


Пдриз, 27 новембра 1875. 

Бловиц прича да је Андраши говорио 1872 године, 
жели ли ко да покрене Источно Питање, треба само да 
баци 300.000 динара по Херцеговини. Није му јасно ко 
је бацио 300.000 динара. Али се тек сећа, да се Русија 
од године 1872, од како су се састали цареви у Берлину, 
увек позива на своје мирољубиве намере. То му је баш 
и било сумњиво. 


Берлин, 19 децембра 1875. 
Министар је говорио данас о Источном Питању. Ре- 
формни предлози су сасвим добри. А на крају крајева 
може још доћи и до аустриског умарширања. 


(Наставиће се). 


(Снемачког превео Бошко ЉуБишић). 

„СРПСКА ЖЕНА“ у ПрАГУ 1910 ГОДИНЕ. 
(Крај). 

Све музејске ствари биле су такође из давнашњих 
времена, сад већином изобичајене. Ту је била богата 
Београђанка са бисерним тепелуком и барешем, свиленим 
фистаном и баједером; до ње београдска сељанка, Ва- 
љевка, Призренка варошанка, дете у колевци, Дебарка, 
Косовка девојка, Битољчанка. 

У витринама су се стари зубуни особито допадали 
и својим прастарим кројем, како су прастаре Српкиње 
носиле свакојако још за време сеобе у ове крајеве. Ова 
одећа и по томе је врло старинска што никад нема по- 
ставе нити путаца; а шаре су на њој изванредне. Ту 
спада један златиборски зубун тако званом ложеви- 
ном попуњен, ту фан (бело сукно) искаче из веза, тако 
да фан издаје орнаменат, а црни вез вуном чини се 
као да га само уоквирује. Овакав вез опазила је Г-ђа 
Бернађиковска и у босанском Рибнику на кошуљама и 
с правом вели: „Овако се код других народа не ради, 
па за то је тим загонетније откуд нашој везиљи тако 
компликоване тежње.“ Вез је на зубунима у опште врло 
фини, раде га обично од ока, без нацрта, па још са 
биљур-иглом (Реппаде!). 

Чак и очита декаденија у везу, као што је на јед- 
ном ћилимчету из Војводине представљен Милош Оби- 
лић, кнез Лазар и Хајдук Вељко, има своју дубоку по- 
беду у славној старој историји, са задатком : да је стално 

младеж гледа пред очима, а коју им је светињу мати 
иглицом везла. У мени је и ова иначе опала везиљ- 
ска вештина изазвала читаво узбуђење, јер су исти ови 
изгинули јунаци и по црквама нашли места као свеци 
на зиду, на пример у Матејевачкој цркви у Нишу, која је 
пре ослобођења живописана. За пијетет се не тражи ни- 
какво савршенство него само осећање. На пример на по- 
менутој слици већ неће ништа узбудити, и наћи ће с 
правом да укуса нема. Ми ћемо опет као и код гусала 
превидети несавршенство, па ћемо се бацити у прошлост, 
и много о њој у сети размишљати... Али од другога ову 
топлину немамо права да тражимо. 

У свима људским производима сличност се налази из- 
међу најудаљенијих и потпуно несродних народа, и ако 
се сад покуша да то доведе у неку бољу генетску везу 
може дати места заблуди. Јер људи свуда исто мисле, 
па ако дођу на поједине исте душевне производе (на 
пример приче) или техничке справе, не може то да нас 
упућује на позајмицу, а још мање на наше, рецимо, 
порекло отуда или неку историјску везу. Ето у чему има 
једна необична техника ткања каква се до сад доказала 
само за старе Мисирце, по којој бисмо ми смели и за тре- 
нутак да поверујемо да смо ми из Африке или да смо 
сродни откуд било са старим Мисирцима, итд. 

Друга је техника бојења платна, да шаре постану 
на онај начин како се јаја шаралицом шарају, то јест да 
премазана место воском остају бела. Пошто се исти такав 
батик налази и код Чеха а и у Индији извођени су врло 
смели закључци чак о пореклу Словена из Индије, и 
тако даље. Ово је очигледна научна обмана, за коју 
чешки етнографи нимало нису криви, јер се није знало 
да је ова техника без сумње свуд по Истоку распро- 
страњена. Ето и у нас је има и у Лесковцу и Пећи и 
даље. Жене узму бројницу памучне пређе, па парчета 
која желе да остану бела, чврсто вежу увоштеном плат- 
неном крпом, и кад се пређа извади из боје, та се зао- 
стала бела места могу после и друкчије на исти начин 

мастити. Ми овде имамо једну важну опомену: да за 
све технике и осталу народну радиност прво треба ухва- 
тити границе распрострањења, па онда тек изводити за- 
кључке. 

И тумачење орнамената треба зауставити на правој 
мери, јер се с митологисањем већ забраздило. Тако Гр- 
жетић мотив корњаче у шарама доводи из Индије, „где 
је Вишњи цизелован у лику корњаче“. Отуда се онда још 
без разлога може мислити да су Словени из Индије ! 

Друга је питање с враџбинама у мотивима. Њих 
заиста нешто има у везу, као опет и таквих с еротичком 
наменом, о чему је такође Г-ђа Бернађиковска с успехом 
расправљала, као што је код Чеха чинила вредна Го- 
спођа Власта Хавелкова и сестра јој Г-ђица Мадленка 
Ванклова. 

Као год што чиста народна појезија нема у себи 
ничега индивидуалног или субјективног, тако је исто и 
с народним рукотворинама, јер и у њима се исто тако 
огледа свесна типска целина широке народне масе. Да- 
боме да се у сваки рад нехотично уноси и нешто мало 
свога, али традиционални образац толико је јак да он 
те испаде ипак сузбија, и те незнатне вариације ништа не 
ремете у главној одлици. Као год што је садржај народних 
песама ограничен на оно о чему говори, тако исто и 
народни рукотвори имају своје границе све дотле док 
им с уметничке занатске стране из вароши не дође нагон 
за подражавањем и квареж. У народним везовима увек 
се држи наслеђених примерака, и само је разлика у 
финоћи конца и материје на којој се ради. Па и тај 
правац једнакости јако се подудара с народним пе- 
сништвом, где такође сталежност не боде очи и не 
истиче се на штету нижега а за корист вишега. И оно 
афористичко уоквиривање мисли у народним песмама 
исто тако проводи наролна везиља и у свом везу, и 
само извежбано око може да запази и да проучи шта 
му који орнаменат значи. Народна душа се проицира у 
ручним израдама, особита женска у везовима. Жена са 

свим механично уноси у своје рукотворе читаву своју 
машту, своје жеље, свој бол, па и саму клетву. Тим се 
производима она обраћа драгоме, поручује му и с њиме 
се као преко писма разговара... Разуме се као и песма, 
тако и женски рукотвор само онај свој утисак има, који 
се ради у музи, дакле само финија врста женског рада 
садржи метарфорских представа, чега већ никако нема у 
занатским техникама, па ма га женска и брижљиво ра- 
дила, као на пример што га нема на пиротским ћили- 
мовима. Народна песма воли понављање стереотипских 
обрта, потпуно тако чини и народни вез, јер и на њему 
се често безбројно пута понављају исти делови. Па пошто 
се и у везу исписују мисли и осећања у наивну облику 
и посредној намери, да што су онда они него чиста жен- 
ска појезија, говор иглом! 

Она пука сиротица Косовка девојка тако фино везе, 
хармонично боје саставља, кити изванредно, да се човек 
само на први поглед мора да чуди: откуд толика неж- 
ност у тој врсти рада, кад је њена сва околина једна ве- 
лика гробница, и жмарци је сваки час морају да подиђу 


стално слушајући о убиству овог и оног Србина. Она. 


сиротица ни у својој кући ништа више лепог нема, само 
јој се вез на оделу блиста као у неке виле или власте-. 
линке. Ето откуд: она у тим радовима ниже своја нај- 
дубља поетска осећања, она у себи још и после петсто- 
годишњег робовања није избрисала успомену на срећнија 
времена, нада је спасења увек још ту, а ту су и гиздави 
манастири, славне задужбине Немањићске, који су исто 
тако златом поткићени, цвећем ишарани, и у њима она 
црпе више надахнуће... 

На ускршњим изложеним јајима, већином у аква- 
релама, које су тако сликане да се цела шара може пре: 
гледно да води, препочета је мал не цела ботаника; а 
не северо-далматинским јајима, особито из Книна и око- 
лине, преовлађује геометриска црта, које је на чешким 
јајима главна, а код Словака готово једина оддика. И заиста 
чешке „краљице“ (ускршња шарена јаја) куд и камо су 

лепшег слога од наших јаја, али из наших шара више 
говори симболика, из које се могу читати разне психичке 
побуде, што у Чеха већ није случај, јер код њих се ишло 
само на естетичку импресију. За то ја у чешким ускр- 
шњим јајима више гледам модерни врло позан рад, а од 
старине на њима ни помена нема, или бар врло ретко и 
изузетно. 

Изложба је отворена врло свечано на наш Ускрсу 
10 часова пре подне. Сала је била дупке пуна дама и 
господе од духа и друштвеног угледа. Поред председ- 
нице Г ђе Ховоркове, ту су биле одличне чланице Го- 
спође и Госпођице, које су огроман труд око изложбе, 
као: Павла Кленкова племенита из Властимила, књижев- 
ница Павла Матернова, Антонина Елблова, Елишка пле- 
менита Пуркиње, књижевница Габријела Прајсова са се- 
стром Др. Кларом Витковом, Ана Јехличкова, Карла 
Ерфуртова, Власта Хавелкова, Мадленка Ванклова, Мила 
Докупилова, Ана Смоларжова, Ана Поливкова, Г-ђаи 
Госпођица Нушић, слављена глумица Хоржицова. Божана 
Суханкова која је нарочито дошла чак из Вамберга, и 
тако даље. 

Од отмене господе поменућу на првом месту нашег 
одличног пријатеља и дугогодишњег врло заслужног ле- 
кара међу нама Др. Славка Ховорку, затим не мање за- 
служни професор университета Г. Ђура Поливка, као и ову 
поштовану господу: В. Черни, проректора Словенског клуба 
одлична познаваоца Црне Горе, словенског археолога Ни- 
дерла, етнографа Зубатија, Тилеа и Ченка Зибрта, за тим 
признатог архитекту Освалда Поливку, публициста Холе- 
чека, Формана, нашег вредног сарадника око изложбе 
Отона Вондрачека, архитекту, великоиндустријалце као 
Баумгартенову, министра Г. Др. Шајнера, Г. Шранца, 
управитеља позоришта, г. Жалуда, Кустоса прашког Наро- 
дописног Музеја, и тако даље. 

Првим, лепим говором поздравила је г-ђа Елишка пл. 
Пуркиње изасланике разних друштава. Говор јој је био 

пун патриотских побуда: Словени треба да се лично да 
упознају и заволе. Други је говор држао председник 
„Шумадије“, трећи г-ђа Зорка Ховаркова, као председ- 
ница, кад јој је омладина предала китку цвећа везану срп- 
ском тробојком. Она је тамо дирљиво изнела заслуге Срп- 
киње за породицу и друштво, да је ретко које око остало 
које није сузе пролила. У кратком изводу ево њена отпо- 
здрава: „Ако сам имала у животу лепих дана, овај данашњи 
сматрам као један од најлепших. Није ми само зато леп 
што сам видела свој давни сан остварен, који ми се чинио 
још јаче немогућан; не само зато, што сте ми дали ово 
поетично признање, на коме Вам захваљујем; већ ми се 
зато чини леш што сте Ви Омладина, нада и поуздање 
српског народа, разумели значај ове изложбе. Јер кад 
Ви волите и поштујете ову руку, која је све ово, 
што данас око себе видимо са знојем на челу ура- 
дила; кад сте Ви вољни заједнички радити на пољу про- 
свете и умним и културним оружјем војевати, брат са 
сестром, муж са женом, исто тако сложно, као што су 
наши стари заједнички пролевали своју крв за народни 
опстанак, онда се можемо надати лепшој српској будућ. 
ности, коју од срца желим“. 


После је говорио један представник хрватске омла- 
дине о потребној слози Срба и Хрвата, а исте жеље 
изразио је и један словеначки омладинац. Г. В. Черни по. 
здравио је Друштво Чешких Жена као свесну водиљу 
на тешком путу васпитања и подизања подмлатка. Говор 
му је бив врло смишљен и срцу је говорио, тако да је 
два пут прекидан са „живео !“ 


Београдско Женско Друштво не само да је једна 
велика задруга за чување српске индивидуалности у про“ 
дужавању старе наше уметности у женским радовима него 
је оно уједно и скроз хумана установа, која се и на 
другим пољима показала од благотворних последица, на- 
рочито што је основала Дом убогих старица, Ђачку тр- 

пезу, Домаћинство, школу у којој девојчице уче да кувају, 
шију и све остало, а поврх тога и ћилимарску школу у 
Пироту. 

И лепа је појава у нашем друштву, што се, по 
примеру Госпође Савке Суботићке, много дама по Босни 
и по свим странама нашим, прихватило трудног посла и 
обавештавања у народу да се домаћа радиност саобрази 
нашим старим уметничким обрасцима и да се накарадне 
новине избегавају. 


Др. Сима ТРОЈАНОВИЋ. 


ПОЛИТИЧКИ ПРЕГЛЕД. 


БуГАРСКО-ТУРСКИ ОДНОСИ. — АРБАНАСКИ ПОКРЕТ. 


Званична Бугарска дочекала је, као што смо раније 
помињали, са неповерењем нови режим у Турској. Ти 
нови људи реметили су један стари план; они су поква- 
рили, управо задржали решење бугарскога народнога 
питања. Из тога држања владе Др. А. Малинова, а и 
из догађаја из 1908 године, нису изишла повољна деј- 
ства за ексархисте у отоманској империји. Бугарска на- 
родносна ствар имала је неоспорне штете од 1908 године 
па до данас. 


Чињени су неколики покушаји да се то спречи. По. 
кушана је акција застрашивањем, претњама ратом, че- 
тама, сукобима на граници. Покушаји су били без успеха. 
Од 1903 године Бугарска је толико претила ратом Тур“ 
ској, да су Турци огуглали још и пре јула и септембра 
1908 године. Те претње су почели сматрати за неозбиљне 
чак и неке политичке партије у самој Бугарској. Данас 
је тај страх, мислимо не сасвим оправдано, врло мали. 
Данас у Турској има много присталица једног оружанога 
сукоба са Бугарском, Чете, било месне, било из Бугарске, 
довеле су до великих војничких насиља над ексархистима; 
по казама воденској, ђевђелијској и јениџе- вардарској 
У граничним сукобима на сваку бугарску пушку одго- 
варале су две турске пушке. Турске пограничне патроле 
су спрепавале да се из сукоба изазивају инциденти круп- 
нијега значаја. 





;, 
« 
# 





ПИ. 
Џ 


а ИЕ 


Политички ПРЕГЛЕД, 945 


Сем ових покушаја чињени су и други. Покушавано 
је мирним средствима на два начина. Један је покушај 
чињен у Бугарској. Неколико виђених политичара бу- 
гарских засновали су друштво коме је био задатак да 


"ради активно на зближењу између Бугарске и Турске. 


Држана су предавања, приређивани су излети и путо- 
вања у Цариград, Солун, у тој сврси. Од овога није било 
никакве користи. Односи се нису могли поправити, или 
бар не толико да би Турска могла прићи преговорима о 
трговачким односима и још неким питањима са нека- 
дањим поверењем. Други покушај је изведен у Турској. 
Одмах после проглашења хуријета (слободе) екзархисте 
су створиле две партије политичкога карактера. Једну 
народну федеративну која је имала демократски програм 
за унутрашњу политику, а за спољну политику начело 
1085 хоп Вшсапеп. За ову партију све народности разних 
вера и могу и треба да буду добри Отомани, и да се 
међу собом добро слажу у једној неподељивој отоман- 
ској држави. Другу партију уставних клубова. Ова је за- 
снивала свој програм на што јачој децентрализацији, што 
већој подвојености народносној. У томе су многи нази- 
рали аутономију Маћедоније, и ако је програм најшире 
децентрализације заступао и Мехмед Дамад-паше син, 
принц Сабахедин, самозвани шеф првих турских либе- 
рала после јула 1908 године. Прва партија је годила Тур- 
цима, друга Бугарима. Али, ни једна ни друга нису успеле. 
Оне су се кавџиле, и од њихове борбе било је штете за 
бугарску народносну ствар у Турској. 

Изгледа да је једно скорашње путовање Др. Да- 
нева у Цариград, Солун, Битољ и Скопље показало де- 
мократској влади у Бугарској да је њена политика према 
новоме режиму у Турској погрешна, да је треба мењати, 
и да база тој политици ваља да буде: што тешње збли- 
жење са Турском. Али, чињени покушаји и у томе правцу 
нису дали најбоље резултате. Пут краља бугарскога у 
Цариград био је јалов; јалови и нови покушаји за тур. 
ско-бугарско зближење бар за сада. 

60 

После овога опет се почело старим методима: орга- 
низовање чета, оснивање приватнога друштва за бугар: 
ско-турско зближење, и стварање нове бугарске партије 
политичке у Турској. 

Узимајући за повод насељавање мухаџира у Малешу 
и у крајевима струмичкоме и солунскоме, бугарске чете 
су се почеле јављати туда. Драгуново и Русимово, два 
села од скора насељена муслиманима босанским исеље- 
ницима, до сад су спаљена од бугарских чета. И на дру- 
гим местима почиње се том мером која се Бугарима чини 
још као најрадикалнија за очување интереса бугарскога 
живља у Турској. 5 

Г. Григорије Начовић, познати бугарски државник 
и осведочени пријатељ Турске, обновио је и преуредио 
у Софији, ту скоро, друштво за зближење између Турске 
и Бугарске. Под именом „Савезног Комитета“ основано 
је друштво за политичко, економско и културно зближење 
између Бугарске и Турске, и обе ове државе с другим 
балканским државама. Комитет има 21 члан из разних 
политичких партија у Бугарској, а изводиће програм пу- 
тем јавних предавања, штампе, казујући јавно своје ми- 
шљење о свакоме питању које се тиче балканских др: 
жава и обавештавајући се о њима преко свију виђених 
политичара на Балкану, а нарочито са младотурским. За 
сада је изгледа образован један „Савезни комитет“ ку 
Солуну. | - 

Један од најбољих бугарских посланика у турском 
парламенту, Панчо Дорев, покушао је да оснује нову бу- 
гарску партију у Турској у намери да учини сноснијим 
бугарско-турске односе и сачува бугарске интересе што 
боље. Он јој је дао и лепо име: „Отоманска напредна 
партија“. А програм јој је врло интересантан. У ову на- 
предну партију може ући сваки Отоманин. Задатак јој 
је изравњавање неспоразума између отоманских Бугара 
и других елемената (а нарочито уклањање неспоразума 
између Бугара и Турака) и рад на њиховоме сједиња- 

вању. С овим главним задатком ова партија не заборавља 
Бугаре изван Турске са којима отомански Бугари одр- 
жавају само књижевне и културне свезе, и свом силом 
је противу страначких политичких утицаја; шта више 
хоће и да се бори противу сваке јединистичке, сепара- 
тистичке и автономне тежње и нелегалних представ- 
ника. Прихвата у начелу програм младотурскога Коми. 
тета „Уједињење и Напредак“ и солидарише се с њим 
у свима питањима спољне и унутрашње политике од пре- 
суднога значаја за царевину. Ту је слободно изборно 
право за све Отомане који напуне 20 гсдина; ту је право 
мањине; слобода збора, договора, удруживања; сеоска 
полиција; општински прирези које ће општина сама ку- 
пити и сама трошити за месне потребе а под контролом 
државном коју би представљали сеоски инспектори; упро- 
шћена администрација; вилајетски одбори; установа ка- 
залијских учитеља и амбулантних лечника; за сваку оп- 
штину један део випајетског буџета за просвећивање народа 
а под државним надзорништвом; у општинским средњим 
школама основно изучавање турскога језика и предавања 
из географије и историје турске на турскоме језику; при- 
знавање неоспорнога права народа на школе и црквеи 
олакшавање процедуре за подизање цркава и школа; 
деоба земаља сеоскоме становништву и што скорије ре-: 
гулисање односа између земљоделаца и чифлик сајибија 
путем закона; спречавање муслиманске емиграције а и 
стално насељавање мухаџира. — И поред све вештине 
да се унесе у овакав један програм све оно што данас 
треба Бугарима у Турској, ипак се у њега није могло 
унети оно што је важно: живот. Сва настојавања да се 
прихвати овај програм нису успела. Ни Бугари ни Турци 
у Отоманској Империји нису веровали Панчу Дореву. И 
једни и други виде да сео некоме бугарско-турскоме 
јединству, отоманству, може разговарати из рачуна, али 
да се између Турчина и Хришћанина јединство не ствара, 
и да се никада створити не може. Сад се покушавају 
друге ствари у истоме циљу — на основи која најмање 
60% 

изгледа нелегална, на просветно-културној основи. То је 
оснивање тако званих бугарских „матица“. У једноме од 
идућих прегледа говорићемо и о њима. 


Махмуд Шефкет-паша вратио се из Старе Србије у 
Цариград. Остављајући Стару Србију он је опет казао 
једну реч. Његова је реч и пре значила много у Турској; 
сад значи још више. Цариградски Турци верују да је он 
непобедан; понеки тек рекну да је то један велики 


Масћег. Видеће се, најзад, ко ће бити у праву; али, што. 


се тиче арнаутскога покрета, његова реч је један про- 
грам. Треба је прочитати. „Враћам се из Арбаније куда 
сам ишао да угушим побуну и разоружам народ. Побуну 
сам угушио, а разоружање биће скоро готово. Цела Ар- 
банија није још умирена, остаје да се окупира Малисија, 
која, и ако привидно мирна, показује знаке непријатељ- 
ства према властима. Наша војска ће ући у Малисију, 
окупираће и разоружаће Малисоре. Ма шта стало, треба 
Арбанију потчинити, у тој ћудљивој и недисциплинова 
ној земљи треба да завлада ред и послушност; влада 
треба да је у њој поштована као и свети закон коме се 
сви остали Отомани покоравају. То није неостварљиво, 
неће бити без тешкоћа, али ће бити остварено као и у 
пределу од Скопља до Митровице и од Гиљана до Пећи... 
Разоружање ће вршити Шефкет Торгуд-паша. Преко 
сеоских мухтара се прикупља оружје. До сада је скуп- 
љено 15.000 пушака — сваким даном број расте. Арна- 
ути су подметали и неупотребљиво оружје; али доћи ће 
време једној озбиљнијој претрази по кућама; наћи ће се 
све оружје и скриваче ће постићи заслужена казна. Што 
се тиче окупације, кроз два месеца редифи (резервисти) 
ће се вратити кућама, и остаће низами и месне трупе. 
Ови ће утврдити стварни и стални ред и безбедност у 
побуњеној земљи. А на јесен ће се послати до 800 жан- 
дарма, а за овима и други. Кад буде добре војске и 
жандармерије. онда ће се подићи добре касарне у ко- 
јима ће становати стално. Ови гарнизони ће бити међу 

собом повезани добрим путевима, телеграфским жицама, 
а дању и ноћу ходаће патроле да бде над личном и имов- 
ном сигурношћу појединаца. Патроле ће пазити да се 
угуши сваки бунтовнички покрет. Затим ће се подићи 
путеви Митровица—Пећ и Призрен—Ђаково; а после 
Ђаково —Пећ, Призрен—Скадар, Пећ—Гусиње. Најзад ће 
се подићи школе у којима ће се предавати само на тур- 
скоме језику, а не на арбанаскоме“. 

Очекујући да се овај добар програм изведе, у ђа- 
ковачкој околини бије се бој између војске и побуње- 
ника. Бој предстоји и све даље, и што се дубље улази 
у Реку и Малисију, све ће теже бити. Критско питање 
може покварити Шефкит-пашине намере. Епилог арна- 
утске пубуне не може се још написати. 


ИностРАНИ. 


ОЦЕНЕ И ПРИКАЗИ. 


Заугтетеп! ћгуа зак! р15с1. М. Мећајеу, Вгер. Ро- 
ујез! једпос пазес сомјека. Хастеђ. 1909. 


Друштво Хрватских Књижевника, као своје редовно 
издање, даје хрватском читалачком свету низ публика- 
ција под општим именом „Заутетеш ћгуафак! р:5с!“. Трећа 
свеска тог издања, изишла крајем прошле године, са- 
држи роман Вгер од Г. М. Нехајева, писца на кога се 
данас у Хрватској полаже много лепих нада. Уз књигу 
иде лепа слика ауторова и његова кратка биографија, 
из које читалац, ако раније није био упућен у прилике 
хрватске књижевности, може дознати да је право пиш- 
чево име Др. Милутин Цихлар, да је рођен 1880 у Сењу, 
да је са Г. Г. Марјановићем и Милчиновићем уређивао 
Мођи Мади, да су на загребачкој позорници приказиване 
његове драме Ргајот (1898) и Зојестса (1899), да је у „ОЂ- 
2011“ дуже времена водио позоришну хронику коју сада 
одштампава у засебну књигу, да је написго приповетке 
Рогопета, Уепк стаа, Гебто тоге, и књижевне чланке о 
Золи и импресионизму у литератури, да је 1905 издавао 
у Загребу и Задру илустровани књижевни часопис 10907, 
да је 1907 штампао драму 2г00оРи у Трсту уређивао по- 
литички дневни лист Вагкап, да је 1903 на бечком уни- 
верзитету положио докторски испит из хемијских наука, 
и да је сада асистент на агрикултурном хемијском за- 
воду у Кришевцима. Сва ова обавештења која Друштво 
Хрватских Књижевника даје о Г. М. Нехајеву, и према 

којима његово место и држање у данашњој хрватској 
књижевности изгледа симпатично и лепо, могла су у 
многоме појачати интересовање за његов нови роман. 

Својим предметом, схватањима са којима је рађен, 
начином на који је писан, врлинама које има и манама 
којих се није ослободио, роман Г. Нехајева занимљив је 
и од јачег књижевног интереса. Он је то, пре свега и 
нарочито, сгмим својим предметом: питање о губитку 
свих нада и намера младости сред ситничарског и ску- 
ченог живота једне мале покрајинске варошице, сви уза- 
лудни покушаји полета једне душе која је прилепљена 
за земљу, сав напор да хтети постане моћи, да се има 
свој живот, испуњен и потпун, и, под утицајем једне не- 
развијене средине и ситних невоља свакидашњице, не 
избежни и фатални завршетак, уморно корачање старим 
и утабаним путем, стапање са безличном и тамном масом, 
резигнација и мирење са судбином. Теза је општа, и од 
већег и ширег интереса, а у срединама и приликама какве 
су у Хрватској и скоро на целом Словенском Југу, стално 
истакнута и од не мале важности. Ако би се чиниле за- 
мерке роману Г. Нехајева, никада му се не би могло рећи 
да има баналан предмет и незанимљиву тезу. 

Нашавши за свој роман као предмет појаву која се 
може често јављати у хрватском друштву и која је на- 
рочито карактеристична за доба и прилике у којима се 
догађа, Г. М. Нехајев могао је посебни догађај који раз- 
вија у своме роману сматрати као типичан и општи. На 
то донекле упућује само објашњење које је ставио испод 
наслова свог романа: „ромјез! једпоо пазео Соујека“. Тако 
би његов гес могао само добити у својој концепцији 
и шир«ни значења. Што Г. Нехајев није донекле учинио 
тако, то неби морала бити погрешка, нити би то морало 
значити осетну ману у његовом роману. Што је то ипак 
у његовом најновијем књижевном делу велика и знатна 
мана, разлози су сасвим друкчије природе и леже у на- 
рочитом схватању које је Г. Нехајев имао о тези коју ра: 

справља, у начину, на који је пришао њеном расправљању, 
и, можда, у природи способности којима располаже. 
Пре свега Г. Нехајев, то се види са сваке странеи 
из сваког параграфа у његовом роману, има врло много 
симпатија за личност чију историју прича. Узимајући је 
као супротност целој неразвијеној средини у коју је ставља, 
Г. Нехајев је утрошио на њу светлих и топлих боја и, 
нарочито, похвалних речи више него што је то, можда, 
било потребно. Идући тим путем даље, он је сматрао да 
треба главног и симпатичног јунака у свом роману да 
начини писцем од несумњивих књижевних способности, 
у чијим још почетничким радовима сви налазе „формалну 
савршеност“, коме је у двадесетој години „књижевни 
успјех био велик“, и чијим се радовима „одмах признала 
вриједност“. На та) начин посебни случај једне честе по- 
јаве који Г. Нехајев описује у своме роману, постао је 
још специфичнији, особенији, изолованији. То не би мо 
рало ништа да одузме од занимљивости и вредности ње- 
говог књижевног рада; на против. Што је то ипак слу- 
чај у његовом роману то је због оних разлога из којих 
је свог јунака начинио талентованим књижевним писцем, 
и из жеље да га том, у овом делу само формалистичком 
и спољном, ознаком учини што симпатичнијим за себе 
и читаоце и што одвојенијим из средине у коју га до- 
води, и за коју нема добрих речи. Тиме је цело дело 
добило нечега површног, и чини утисак да не улази 
дубље у ствари. Те литераторске преокупације Г. Неха- 
јева настављају се и даље. Његов јунак има у своме ро- 
ману две љубави, и увек га девојке заволе као писца. 
Прва га заволи када јој је „једне касне љетне вечери... 
меке и широке попут тихе чежње... читао... Хајнеову 
„Могдзее“ у.. приеводу... [и] из властитог рукописа“. 
Друга девојка заволела га је када је пред њом у друштву, 
где су сви за њега „осјећали да је и својим погледима 
супериоран“ говорио не много „супериорно“ о Толсто- 
јевој Ани Карењини и, после, у једној романси описао 
своју нову љубав. Она му је, на његово писмо, у ком 

јој је он испричао „свој живот... саграђен на једном 
огромном разочарењу, своју љубав за њу и свој страх 
ради те љубави“, одговорила изјавом: „Ако вјерујете у 
ме, да могу бити тјешитељица ваших боли, ја сам спремна“. 
Г. Нехајев је још главног јунака у свом роману начинио 
„сањарем“, суморним и озбиљним, за кога остали говоре 
да је „престар за своје године“, који сам за себе вели 
да му је „нарав далеко од материјалистичког погледа на 
свијет“, и за кога писац каже да је у њему „још од најра- 
није младости... јака сањарска жица. Живот са својим 
формама није га никад занимао много“. И напуштен, 
остављен у малом Сењу, далеко од девојке коју воли, 
притискиван ситним паланачким животом, он ће се про- 
пити и, најзад, после једног очајничког писма једне ноћи, 
скочити у море да би побегао од живота који га мрцвари 
(Роман се зове В;геро) „ЈЂешине му нигдје нису нашли, 
ваљда ју је бура одниела далеко у страни крај“. И цео 
тај роман у роману Г. Нехајева, његова је највећа мана. 
Он је то прво сам собом, затим што цело дело чиви 
донекле површним и плитким, што у главну тему уно- 
си много других елемената који нису с њом у складу, и 
што цео песимизам ауторов не изгледа да је дошао зато 
што је он видео истину у животу, или што има једно 
своје особено и лично песимистичко схватање људи и 
човека. 

Г. Нехајев је цео свој роман свео на једну дугу и 
пространу психолошку анализу. Отуда је његов роман 
скоро сав у причању, а не у једном низу слика и сцена, 
које би могле бити нарочито занимљиве, у којима би се 
огледао сав живот у Сењу и које би, најзад, могле ожи 
вети јаче и учинити изразитијим све личности у роману, 
од прве до последње, од најглавније до најспореднијих. 
И одиста је штета што у роману Г. Нехајева нема тог 
у већој мери, јер те стране иду у најуспелије и најбоље 
у целом делу. Неколико од њих су врло добре. Сцена 
кад „равнатељ гимназије“, сав бирократа у једној прозе- 
литској држави, опомиње свог младог наставника да се 

чува да при предавањима нигде ни из далека не дођеу 
сукоб са религиозном догмом, или опис једног посела у 
сиромашној професорској кући, и друге још, успеле су 
и лепе. Да их је више у роману оне би га чиниле много 
свежијим, занимљивијим и бољим. Било би нарочито ви- 
дети сав данашњи живот у граду Сењанина Иве и старих 
ускока. У два три маха Г. Нехајев је био врло близу да 
то дадне у јачим потезима. | 


Најзад, цео роман Г. Нехајева је без свог оквира; 
нигде, или скоро нигде, ниједног већег и пространијег 
описа. Ствар је у толико веобјашњивија што је цео роман 
стављен у живописну историјску варошицу, сред једног 
пејзажа који је леп и врло живописан, крај сињег мора 
наших народних песама. Та оскудица осећања природе 
код Г. Нехајева осећа се много, и њу ништа није могло 
да надокнади. ЈЕСЕН 


Како ЈЕ ВуК ПРЕВОДИО СА ЦРКВЕНОСЛОВЕНСКОГа сло- 
ЖЕНЕ РИЈЕЧИ У НОВОМ ЗАВЈЕТУР од Јована Живановића 
(из „Богословског Гласника“ 1909). Карловци, 1909. 


Ово је користан прилог и за проучавање сложених 
ријечи у нашем језику и за познавање финих и суптил- 
них осјећања Вукових за српски језик и његове наро- 
чите особине и танчине. Само је стил Г. Живановића сув 
и неписмен и разлагање често без много логике. Он, на 
примјер, у уводу вели ово: „Вук је осјећао тешкоћу при 
превађању Новога Завјета што се тиче сложених ријечи. 
Зашо је врло ријетко могао сложену ријеч употрије- 
бити.“ (сгр. 3.). М здрава памет каже, да се нешто не 
употребљава због неподесности или непотпуности, а ни- 
како због осјећања тешкоће, којег има тако често и тако 
много при сваком раду. Или: „Даничић је осјећао те- 
шкоћу сложених ријечи, зашо није сам ни правио их, 
а то судим и из Рјечника ћгуабКоса Ш зтрзкога језика, 
који је он уређивао!“ Какав је то стил, какав немогућ 
ред ријечи! Г. Ј. Живановић, да споменемо узгред, није 

· опазио да охџуоло:05 није изражено тачно појмом: „човјек 
ћилимарског заната“; нетачно је, да је, стрлинопрнеминух 
_ српски госшионица. МИ мужеложник, што има Вуки му 
желожник, што предлаже Г. Живанозић, једнако су 


а значи човјека другог језика: иноадмичннкњћ, што горњи 
ојам никако не изражава. А осим тога то даје повода 


В. ЋОРОВИЋ. 


"Р 





БЕДЕ НОР: 


КЊИЖЕВНОСТ. 


„ПАСТЕР“. — Симпатична јагодинска „Мала Научна 
Библиотека“ нашла је у свима круговима српских чита- 
лаца врло добар одзив тако да је неке од својих првих 
свезака морала поново прештампавати. Њен опстанак је 
данас обезбеђен, и она продужује своје изилажење. Сада 
је изишла и пета свеска, „Пастер и питање о ферлента 
цијама“ и „Наука о микробама“, израђено по више стра- 
них аутора (Мечникову, Рожеу, Нокару, Тоану, Маслену, 
и другим). Писац, један од уредника „Мале Научне Би- 
блиотеке“, Г. Данило Јанковић. је јасно и прецизно из. 
ложио Пастерове изналаске и огромно важне резултате 
који су из њих изведени. Ова мала књига природњачке 
популаризације заслужује што више читалаца у редовима 
нашег образованијег света, који осећа потребу да попуни 
своја општа знања. = 


Нови „Глас Српске КРАЉЕВСКЕ АКАДЕМИЈЕ“. — Ових 
дана изишао је ГХХХП „Глас Српске Краљевске Акаде- . 
мије“ (други разред, 49). У овоме гласу су ови радови: 
„Аурелијанова подела Горњи Мезије“, „Место рођења 
цара Хадријана“ и „Прилози к историји данашње Србије 
у римско доба“, од Др. Николе Вулића; „О наслову 
једне арамејске прераде Езопових басана“, од Др. Весе- 
лина Чајкановића, и опширна студија Др. Александра 
Белића „О Вуковим погледима на српске дијалекте и 
књижевни језик“. Х 


„ПОљопРИВРЕДНА ПОЛИТИКА“. — Из „Штампе“ је пре 
штампана занимљива и корисна књижица Г. М. М. Савића 
„Пољопривредна политика“. То је општи преглед раз- 





БЕЛЕШКЕ. 95 








витка наше земаљске привреде, њеног садашњег стања, 
као и набрајање свега онога што би се код нас имало 
чинити, па да се народно благостање подигне. Писац има 
доста својих личних проматрања и закључака, од којих 
су нека нова и спорна. У сваком случају, писац креће 
важна питања, од чијега решења зависи судба наше 
земље. 


„Толдија“. — Матица Српска, као своју 32 књигу, 
ЈЕ издала је познати Змајев превод спева Јована Арања 
„Толдија“. Ма да се данас утврдило, после радова Др. 
Јована Максимовића и Др. Тихомира Остојића, да Змај 
| није онако пажљив и беспрекоран преводилац, и у из- 
бору и у тачности, као што се то некада мислило и го- 
| ворило, ма да је своју песничку и преводилачку снагу 
: могао трошити ча веће и крупније ствари но што 
| су спевови мађарских песника, — ипак је Змајев превод 
„Толдије“ лепа књига која се увек даје пријатно читати. 
Последњих десет-петнасст година завладала је у нашој 
књижевности извесна реакција противу Змаја, и њему се 
са извесних страна почеле спорити и оне особине које он 
одиста има, и то у великој мери. Имајући пред очима 
данашњу израђеност српскога стиха, оспоравало се Змају 
чак и то да је правио добре стихове! Треба само про- 
читати овај одиста песнички превод, па видети колико 
се старом песнику чини велика неправда. Колико има 
поезије и лепоте у слику и ритму, у завршној строфи 
овога превода: 


, 5 руље маг 


А већ треће ноћи у поноћно доба 
Диго се брежуљак врх Толдијна гроба, 
А јесењи ветар духао је љуто, 

На гроб му је сипо оно лишће жуто. 


Место гробна знака, место споменика, 
Стојао је Бенце, к'о мраморна слика: 
На ашов се наг'о, па је нешто сниво, — 
А снег је полако гроницу покрив о! 


Ипак, не види се јасно зашто је Матица Српска 
прештампавала овај Змајев превод, толико познат из „Пе. 
ваније“, у хиљадама комада већ растурене по целом на. 
роду, и од које још толики примерци стоје непродати2 И 
ово издање је један од нових доказа одсуства планаи 
лабавога рада у Матици Српској, која је најбогатија а у 
исти мах и најнеплоднија књижевна установа наша. 

ДРУШТВА И УСТАНОВЕ. 


Српска КРАЉЕВСКА АКАДЕМИЈА. —  ЛПредседнишшво 
Академије имало је Ш скуп 27 априла 1910 и на њему 
донело ове одлуке: 1. Усвојило је понуду Етнографског 
Одељења Руског Музеја у Петрограду о размени издања. 
2. Усвојило предлог библиотекара Народне Библиотеке, 
да се бесплатно шаљу сва Академијина издања и јавним 
библиотекама у Неготину, Зајечару, Пироту, Алексинцу, 
Јагодини и Лозници. 3. Са захвалношћу примило од до- 
писника Г. Др. Јована Радонића за Академијину историјску 
архиву 35 докумената који се тичу српске прошлости из 
ХУП и ХУШ века и од професора богословије Г. Лазара 
Перовића Минеј за октобар који је писао 1615 године 
еклисцијар Логин манастиру Блишкову. 

Председништво Академије имало је ТУ скуп 30 
априла 1910 и на основу одлуке главног годишњег скупа 
Академије од 3 фебруара ове године о предлогу Југосло- 
венске Академије Знаности и Уметности за издање Југо- 
словенског Енциклопедиског Речника донело је ове од- 
луке: 1. замолити Краљевску Владу да на издање овога 
Речника стави Академији на расположење суму од 20.000 
динара колико је ставилаи загребачка Академија; 2. да 
обе Академије заједнички издаду један речник ћирили- 
цом и латиницом по реду писмена у латинској азбуци, 
и то са оба наречја, и јужним и источним, — остављајући 
св: ово на вољу самим писцима; 3. да обе Академије што 
више централишу нарочиту управу за овај посао; 4. да 
се изберу алфабетари за Речник, пошто предходно до- 
бави извештај од загребачке Академије шта су њени 
алфабетари на овоме послу до сада урадили. 


Академша Друштвених Наука имала је П скуп 7 
маја 1910 године и на њему донела ове одлуке: 1. Списе 
Радослава Грујића: „Прилошци за историју српских штам- 
парија у Угарској, у половини ХУШ века“, „Прилози за 
историју Србије у доба аустријске окупације (1717—1789)“ 
и „Споменици Срба у Хрватској од 1538—1756“ упу- 
тила на оцену Г. Г. Јовану Н. Томићу и Др. Јовану Ра- 
донићу. 2. Расправу Г. Др. Мил. Васића: „Градац; пре- 
историјско налазиште латенскога доба“ упутила на оцену 
академику Г. Михаилу Валтровићу. 3. Спис Г. Др. Драг. 
Анастасијевића: „Година смрти Немањине“ упутила на 
оцену дописнику Г. Др. Станоју Станојевићу. 4. Расправу Г. 
Др. Николе Вулића: „Неколико питања из римске исто- 
реје“ примила за Глас П разреда. 5. Обуставила штам- 

пање исписа Г. Ал. Ивића из бечких архива и одлучила 
да се рукопис врати писцу, пошто је препис погрешан. 


Дадемија Природних Наука имала је 1 скуп 14 маја 
1910 године и на њему донела ове одлуке: 1. Да се 
расправа академика Г. Симе М. Лозанића: „О електро- 
синтезама“, У саопштење, штампа у Гласу 1! разреда. 2. 
Да се расправа академика Др. Јована Цвијића: „Класи- 
фикација језера Балканског Полуострва“ штампа у Гласу 
[ разреда 3. Да се расправа дописника Г. Др. Милорада 
3. Јовичића: „Карбонати и нитрати алуминијума и хрома“ 
штампа у Гласу ! разреда. 4. Расправу Г. Др. Марка 
Лека: „Радиоактивне воде у Србији“ упутила на оцену 
академицима Г. Г. Сими М. Лозанићу и Др. Михаилу 
Петровићу. 5 Наградила са 1200 динара из фонда Пере 
К. Јанковића дело Г. Косте Стојановића: „Основе тес- 
рије економских вредности“, које се штампа као засебно 
издање Академије. 6. Расписала стечај за награду до 1200 
динара из фонда Пере К Јанковића за најбољи спис из 
области природних наука, или из њихове историје, ме 
тодике и филозофије. 3 


Стогодишњи Рад СРПСКЕ ГИМНАЗИЈЕ У Новом Саду. 
— Ових дана на свечан и достојан начин прослављена 
је стогодишњица српске гимназије у Новом Саду. Гим- 
назија је почела рад од 1816, и од 1819 до 1848 имала 
је по шест разреда, а од 1848 до 1865 четири разреда 
Тек 1865 допуштено је осам разреда, и тада је држан 
први испит зрелости. Г. Др. Тихомир Остојић написао је 
у 119 броју „Србобрана“ пригодан, али документован 
чланак „Стогодишњица Новосадске Гимназије“, из којега 
вадимо ову статистику од вишег културног интереса: 


За дојакошњих 100 година уписало се у Новосадску 
Гимназију око 18000, од ових око 1400 иновераца. Од 
године 1865 положило је матуру 920 ученика (од ових 
је 11 женскиња). Од свршених ђака беше их родом из 
Угарске 497 (64:880/), из Славоније и Хрватске 281 
(30:559/0), из Босне и Херцеговине 18 (1:209/), из Србије 
11 (1'169), из Аустрије 7 (0:769/)), из Црне Горе 6 (0:65%). 
— Од ових ученика се после матуре одало правним нау- 
кама њих 31 (34459), богословској науци то (24:249/,), 
медецини и апотекарској струци 175 (:9:02"/), филозоф: 
ским наукама 82 (8919), техничким 42 (4 567, ба економ- 
ским 21 (2 2890), трговачкој струци 15 (1 6390), админи“- 

стративној 15 (1'639/), уметничкој 4 (0437), војничкој 
3 (0 329/6), разним другим занимањима 14 (1.529), непо· 
знато каквој струци 9 (097%). — Од матураната Ново: 
садске Гимназије живе сада као свршени људи: у Угар- 
ској 316 (3434%,). у Славонији и Хрватској 213 (13159), 
у Србији 61 (665%), у Аустрији 29 (3:15%), у Босни и 
Херцеговини 21 (2:289/), у Црној Гори 5 (0:54%); није 
се могло дознати где живе или су још на наукама 275 
(29'89%/)“. 

Код других народа, где је толико школа и толико 
услова за културан рад и народни развитак, стогоди- 
шњица једне средње школе, из које је изишло неколико 
стотина хиљада образованих људи, не би имала толико 
значаја као код Срба, код којих и мало значи много и_ 
који, при помисли на тешкоће и невоље, морају бити за: 
довољни сваким успехом. Као што Г. Остојић велиу 
горе наведеном чланку: „Као што се сиромах човек може 
својом поштеном тековином дичити тако може и Српски 
Народ и новосадска општина својом гимназијом Она нам 
је тим драгоценија што је у читавој Угарској једина“. 








Власник, Богдан Поповић. — УРЕДНИК, Јован СКЕРЛИЋ. 

